USE sofia;
DROP TABLE IF EXISTS sofia.oodNT_vpl;
CREATE TABLE oodNT_vpl (
  verseID VARCHAR(16) NOT NULL PRIMARY KEY,
  canon_order VARCHAR(12) NOT NULL,
  book VARCHAR(3) NOT NULL,
  chapter VARCHAR(3) NOT NULL,
  startVerse VARCHAR(3) NOT NULL,
  endVerse VARCHAR(3) NOT NULL,
  verseText TEXT CHARACTER SET UTF8 NOT NULL) ENGINE=MyISAM;
LOCK TABLES oodNT_vpl WRITE;
INSERT INTO oodNT_vpl VALUES ("MT1_1","070_1_1","MAT","1","1","1","Ia atsh mahsi g Jesus Christ jewed dahm k ab d amjedkamaj hegai t‑kekelibad ha‑kownalig mash hab chehgig David. Kush g Davidbad ab d amjedkamaj hegai mash d t‑shohshon ahchim Tutuligo ch hab chehgig Abraham. In ant wo oꞌoha g ha‑chechgig hegam mash d Jesus Christ shohshonbad. ");
INSERT INTO oodNT_vpl VALUES ("MT1_2","070_1_2","MAT","1","2","2","Abraham atsh wa an alidt g Isaac. Tsh g Isaac an alidt g Jacob. Tsh g Jacob an ha aꞌalidt hegam Judah. ");
INSERT INTO oodNT_vpl VALUES ("MT1_3","070_1_3","MAT","1","3","3","Tsh g Judah an ha aꞌalidt g Perez ch Zerah heg ab mash d Tamar. Tsh g Perez an alidt g Hezron. Tsh g Hezron an alidt g Ram. ");
INSERT INTO oodNT_vpl VALUES ("MT1_4","070_1_4","MAT","1","4","4","Tsh g Ram an alidt g Amminadab. Tsh g Amminadab an alidt g Nahshon. Tsh g Nahshon an alidt g Salmon. ");
INSERT INTO oodNT_vpl VALUES ("MT1_5","070_1_5","MAT","1","5","5","Tsh g Salmon an alidt g Boaz heg ab mash d Rahab. Tsh g Boaz an alidt g Obed heg ab mash d Ruth. Tsh Obed an alidt g Jesse. ");
INSERT INTO oodNT_vpl VALUES ("MT1_6","070_1_6","MAT","1","6","6","Tsh g Jesse an alidt g David. David atsh an alidt g Solomon heg ab mash d chum hohnigaj g Uriah. ");
INSERT INTO oodNT_vpl VALUES ("MT1_7","070_1_7","MAT","1","7","7","Tsh g Solomon an alidt g Rehoboam. Tsh g Rehoboam an alidt g Abijah. Tsh g Abijah an alidt g Asa. ");
INSERT INTO oodNT_vpl VALUES ("MT1_8","070_1_8","MAT","1","8","8","Tsh g Asa an alidt g Jehoshaphat. Tsh g Jehoshaphat an alidt g Joram. Kush ihda Joram d shonaj g Uzziah. ");
INSERT INTO oodNT_vpl VALUES ("MT1_9","070_1_9","MAT","1","9","9","Tsh g Uzziah an alidt g Jodam. Tsh g Jodam an alidt g Ahaz. Tsh g Ahaz an alidt g Hezekiah. ");
INSERT INTO oodNT_vpl VALUES ("MT1_10","070_1_10","MAT","1","10","10","Tsh g Hezekiah an alidt g Manassah. Tsh g Manassah an alidt g Amos. Tsh g Amos an alidt g Josiah. ");
INSERT INTO oodNT_vpl VALUES ("MT1_11","070_1_11","MAT","1","11","11","Kush ihda Josiah d ha‑shon hegam Jeconiah matsh eda gam hu hab i e juh g t‑shohshonbad Babylon kihhim wui. ");
INSERT INTO oodNT_vpl VALUES ("MT1_12","070_1_12","MAT","1","12","12","Jeconiah atsh an hahawa alidt g Shealtiel. Tsh g Shealtiel an alidt g Zerubbabel. ");
INSERT INTO oodNT_vpl VALUES ("MT1_13","070_1_13","MAT","1","13","13","Tsh g Zerubbabel an alidt g Abiud. Tsh g Abiud an alidt g Eliakim. Tsh g Eliakim an alidt g Azol. ");
INSERT INTO oodNT_vpl VALUES ("MT1_14","070_1_14","MAT","1","14","14","Tsh g Azol an alidt g Zadok. Tsh g Zadok an alidt g Akim. Tsh g Akim an alidt g Eliud. ");
INSERT INTO oodNT_vpl VALUES ("MT1_15","070_1_15","MAT","1","15","15","Tsh g Eliud an alidt g Eliazar. Tsh g Eliazar an alidt g Matthan. Tsh g Matthan an alidt g Jacob. ");
INSERT INTO oodNT_vpl VALUES ("MT1_16","070_1_16","MAT","1","16","16","Tsh g Jacob an alidt g Joseph. Kush ihda Joseph d kunaj hegai mo d Jesus jeꞌe ch hab chehgig Mary. K ihda Jesus hab e aꞌaga Christ. ");
INSERT INTO oodNT_vpl VALUES ("MT1_17","070_1_17","MAT","1","17","17","Pegih, nt gamai giꞌik an oꞌoha g ha‑chechgig hegam mo d e‑oꞌogbad am i amjed mash eda am oimmed g Abrahambad ch am hugkam mash eda am oimmed g Davidbad. Kunt hab waꞌap gamai giꞌik an oꞌoha g ha‑chechgig hegam mo d e‑oꞌogbad heg i amjed ch gam hu hugkam matsh eda gam hu hab i e juh g t‑shohshon Babylon wui. Kunt gamai giꞌik an oꞌoha g ha‑chechgig hegam mo d e‑oꞌogbad heg i amjed ch gam hu hugkam matsh ab mahsi hegai mo hab e aꞌaga Jiosh si Kehsha (Christ). ");
INSERT INTO oodNT_vpl VALUES ("MT1_18","070_1_18","MAT","1","18","18","Ia ant wo oꞌoha matsh has e juh matsh eda mahsi g Jesus Christ. Am amtsh i apꞌech matsh idam Joseph ch Mary wo e hohont. Tsh am hahawa s‑e mai mat g ali wo bei. ");
INSERT INTO oodNT_vpl VALUES ("MT1_19","070_1_19","MAT","1","19","19","K hab chuꞌig g chehanig mat chum pi wo ha bei g cheoj matp hab wo wa e juh. Kush g Joseph am wabsh si s‑ap oid g chehanig ch hekaj hab e elid mat pi wo be k wabshaba pi hedai wo ha ahgi. T hab pi wo si e el g Mary. ");
INSERT INTO oodNT_vpl VALUES ("MT1_20","070_1_20","MAT","1","20","20","Sh am oidahim ihda g Joseph. Kutsh am haha wabsh ab wui i e chehgi g anghil am chehchkij ed k hab kaij, “Joseph map ab d Davidbad amjedkam, am g wabsh s‑ap e tahtk k wo bei g Mary mat d wo m‑wehm kihkamk. Hekia S‑apꞌekam Gewkdag at hab juh ihda ali mat g Mary wo bei. ");
INSERT INTO oodNT_vpl VALUES ("MT1_21","070_1_21","MAT","1","21","21","Kut d wo cheojk. Kupt hab wo chehch Jesus mo hab d ahga ha‑Doꞌibiakam. Bat wo chehgigk nat pi wo ha doꞌibia g e‑hemajkamga ab ha‑chuꞌijig amjed.” Neh, bash kaij g anghil am Joseph wui. ");
INSERT INTO oodNT_vpl VALUES ("MT1_22","070_1_22","MAT","1","22","22","Wehs atsh wa hab e juh ihda hab masma mash wa hab masma heki hu hab kaij g Jiosh. Kelibad Jiosh haꞌichu i tashogiddam atki an oꞌoha mash wa hab kaij: ");
INSERT INTO oodNT_vpl VALUES ("MT1_23","070_1_23","MAT","1","23","23","Hema g si s‑ap chehia at wo bei g cheoj ali pi koi ab hu i miabidk g cheoj. Kumt hab wo aꞌagad Manuel mo hab d ahga Jiosh o t‑Wehmaj. ");
INSERT INTO oodNT_vpl VALUES ("MT1_24","070_1_24","MAT","1","24","24","Kutsh hekid am i nea g Joseph k atsh am ha hekaj hab e juh mash has i kaij g anghil ab wui matsh an bei g Mary. ");
INSERT INTO oodNT_vpl VALUES ("MT1_25","070_1_25","MAT","1","25","25","Sh wabshaba pi am hu hab masma e wehm kih mo g e wehm kihkam am hugkam mat hekid ip bei g ali. Tsh g Joseph hab hahawa chehch Jesus. ");
INSERT INTO oodNT_vpl VALUES ("MT2_1","070_2_1","MAT","2","1","1","Jesus atsh am mahsi Bethlehem kihhim t am am Judea chekshani ch ed. Sh wenog am hema d kownal Judea ch ed ch hab chehgig Herod. Tsh ab haꞌi hihi siꞌal tahgio amjed mash s‑chu aꞌamichud ab huhuꞌu t ab. K eda g Jerusalem d kownal daikud am t‑jewedga ed. Tsh am dada idam k am ha kakke g hahaꞌichu ch hab kaij, ");
INSERT INTO oodNT_vpl VALUES ("MT2_2","070_2_2","MAT","2","2","2","“Bahꞌo haꞌichug hegai ali matki hemu mahsi matsh d wo ge ha‑kownaligk g Tutuligo. Am at dahiwua g huꞌu matt heg amjed s‑mai g mahsidaj. Kutt heg hekaj ab i hihi matt am hab wo juh g si has t‑elida ab wui.” ");
INSERT INTO oodNT_vpl VALUES ("MT2_3","070_2_3","MAT","2","3","3","Kutsh si e kudu g kownal am i kahk. Tsh heg hekaj wehs g kihkam amai hab waꞌap e kudu. ");
INSERT INTO oodNT_vpl VALUES ("MT2_4","070_2_4","MAT","2","4","4","Tsh g kownal am ha hekaj i ha hemapai g uꞌugchu papal ch chehanig t‑mashchamdam k ab ha kakke, “Bahtsh ab haꞌab wo mahsi hegai matsh g Jiosh d wo Kehshak mat d wo chum em‑kownaligk?” ");
INSERT INTO oodNT_vpl VALUES ("MT2_5","070_2_5","MAT","2","5","5","Sh hab ahg, “Ab Bethlehem t ab id eda chekshani. Batki masma an hema oꞌoha g kelibad Jiosh haꞌichu i tashogiddam mo g Jiosh hab kaij: ");
INSERT INTO oodNT_vpl VALUES ("MT2_6","070_2_6","MAT","2","6","6","Do al chum kihhim g Bethlehem. Kut eda am hema wo i wuhsh mat d wo ha‑kownaligk ch wo ha wanimedad g ni‑hemajkamga.” ");
INSERT INTO oodNT_vpl VALUES ("MT2_7","070_2_7","MAT","2","7","7","Tsh g Herod am s‑aꞌagim i ha wai hegam s‑chu aꞌamichuddam k ab ha amjed s‑mai matsh hekid ab i e mahsid hegai huꞌu. Tsh am ahgi. ");
INSERT INTO oodNT_vpl VALUES ("MT2_8","070_2_8","MAT","2","8","8","Tsh g Herod am hahawa ha ahgi mat gam hu wo hihi Bethlehem wui hab ha ahgch, “Am g wo hihim k am wo si i gah hegai ali k hekid wo sha chehg k ia wo ni‑ahgi. Kunt ahni am hab waꞌap wo him k ab wo ihm mani ab has elid.” ");
INSERT INTO oodNT_vpl VALUES ("MT2_9","070_2_9","MAT","2","9","10","Kutsh gam hu hahawa hihim k gam hu hebai i hihim. Tsh ab ep i e mahsid hegai huꞌu mash am wa heki hu neid. Kush si s‑hehegig am i neidok. Tsh heg am ha baꞌich him k am dahiwua heg dahm mash am dadha hegam Joseph. ");
INSERT INTO oodNT_vpl VALUES ("MT2_11","070_2_11","MAT","2","11","11","Tsh am dada k am i wahp kih ch ed. Sh am woꞌo hegai ali. Kush g jeꞌej am wehmaj. Tsh idam s‑chu aꞌamichuddam am wui i shul g ali k am hab juh g ab si has e‑elida k am hahawa i ha wuwhas g s‑namkig haꞌichu k ab mah. Sh id d ohla ch hegai s‑ap uhwchu mo hekaj e iagchulid ch hegai mo hekaj e huhud g muhki. ");
INSERT INTO oodNT_vpl VALUES ("MT2_12","070_2_12","MAT","2","12","12","Sh g Jiosh am ha ahgid am ha‑chehchki ed matsh pi am hu ep wo hihi Herod wui. Kutsh heg hekaj im hu wabsh hihi e‑jewedga wui am hema wohg ch ed. ");
INSERT INTO oodNT_vpl VALUES ("MT2_13","070_2_13","MAT","2","13","13","Tsh ab hahawa i e chehgi g anghil Joseph wui am chehchkij ed k ash hab kaij, “Kownal Herod at am wo i gahghi ihda ali mat wo chum s‑muꞌam. Mt heg hekaj gam hu wo hihi Egypt jewed wui k am wo haꞌichugkad. Kunt am wo em‑ahgi mamt hekid ep wo i hihi.” ");
INSERT INTO oodNT_vpl VALUES ("MT2_14","070_2_14","MAT","2","14","14","Kutsh am ha hekaj i wami g Joseph k am bei g ali ch jeꞌej k heg waꞌi s‑chuhugam hihi am Egypt wui ");
INSERT INTO oodNT_vpl VALUES ("MT2_15","070_2_15","MAT","2","15","15","k am wa dadha. Id atki am hab e juh mat hekaj s‑ap hab wo e juh hegai matki heki hu waꞌi oꞌoha g kelibad Jiosh haꞌichu i tashogiddam. Bo chuꞌig g oꞌohanaj mash g Jiosh hab kaij: Am ant wo i wuhshad g ni‑alidag Egypt jewed amjed. ");
INSERT INTO oodNT_vpl VALUES ("MT2_16","070_2_16","MAT","2","16","16","Pegih, tsh pi am hu ep i hihi Herod wui hegam s‑chu aꞌamichuddam mash wa am ha ahgid g Jiosh. Tsh heg hekaj bagat g Herod. Sh eda idam heki hu ahgid mo am hu d i gohk aꞌahidag mat wa am cheh hegai huꞌu. Kutsh heg hekaj ha cheha g e‑shondalig matsh wehs wo ha kokda g aꞌal wihpiop mash d gohk ahidkam ch am i wecho amai Bethlehem ch ed ch an i wehgaj. ");
INSERT INTO oodNT_vpl VALUES ("MT2_17","070_2_17","MAT","2","17","17","Neh, id atsh wa hab e juh hab masma mash wa g Jiosh heki hu waꞌi hab kaij matsh hab masma hab wo e juh. Hegai kelibad Jiosh haꞌichu i tashogiddam mash hab chehgig Jeremiah atki an oꞌoha mash hab kaij g Jiosh: ");
INSERT INTO oodNT_vpl VALUES ("MT2_18","070_2_18","MAT","2","18","18","Am ant wo kah g shoshaki Ramah ch ed. Rachelbad amjedkam at am wo shoanid g aꞌal ha wehhejed ch pi haꞌas wo shosha nat pi wehs wo e kokda. ");
INSERT INTO oodNT_vpl VALUES ("MT2_19","070_2_19","MAT","2","19","19","Sh am dadha hegam Joseph g ali wehm Egypt jewed ch ed. Sh am hu hebai, tsh g Herod muh. Tsh am hahawa ep i e chehgi g anghil am chehchkij ed g Joseph k ash hab kaij, ");
INSERT INTO oodNT_vpl VALUES ("MT2_20","070_2_20","MAT","2","20","20","“Muh at hegai mat chum s‑muꞌam g ali. Mt heg hekaj wo wahpamig k wo uhpam hihi am e‑jewedga wui.” ");
INSERT INTO oodNT_vpl VALUES ("MT2_21","070_2_21","MAT","2","21","21","Kutsh am i wami g Joseph k am ha ui g ali ch jeꞌej k ep hihi am e‑jewedga wui. ");
INSERT INTO oodNT_vpl VALUES ("MT2_22","070_2_22","MAT","2","22","22","K wabshaba g Herodbad alidag wenog am d kownal Judea ch ed ch hab chehgig Arkelaus. Tsh g Joseph am i s‑mai mo id d kownal k atsh sha s‑ehbeni mas am wo i dahiwua amai. Tsh g Jiosh am ep ahgi chehchkij ed matsh pi am hu ep wo hihi Judea wui. Tsh hekaj imhab haꞌab ep hihi Galilee chekshani wui ");
INSERT INTO oodNT_vpl VALUES ("MT2_23","070_2_23","MAT","2","23","23","k am dadhaiwua Nazareth kihhim ch ed. Heki atki hu hema oꞌoha g kelibad Jiosh haꞌichu i tashogiddam mamt hab wo aꞌagad ihda “Nazareth t am oꞌodham.” ");
INSERT INTO oodNT_vpl VALUES ("MT3_1","070_3_1","MAT","3","1","1","Tsh am hahawa jegko i wuhsh Judea chekshani ch ed ihda mash d John ch ha pahl wapkon g hemajkam. ");
INSERT INTO oodNT_vpl VALUES ("MT3_2","070_3_2","MAT","3","2","2","John jehnigida ash hab chuꞌig, “Gam g hu wo s‑ohhod g pi ap e‑chegitoi. E o aihim mat in wo i wuhsh g Jiosh kownaltalig.” ");
INSERT INTO oodNT_vpl VALUES ("MT3_3","070_3_3","MAT","3","3","3","Neh, id o hab ahg John hegai kelibad Jiosh haꞌichu i tashogiddam mash hab chehgig Isaiah mash eda hab kaij: Hema atsh gam hu jeg ed wo ha mihshmad g hemajkam hab kaijch: Neh, in atsh wo i wuhsh jewed dahm hegai mo d ge kownal wehs haꞌichu dahm. Kumt heg wehhejed wo i e nako. ");
INSERT INTO oodNT_vpl VALUES ("MT3_4","070_3_4","MAT","3","4","4","Sh ab e enigadadch g John g ka‑mihyo wopo ikuskaj ch ge hogi giwud ch heg waꞌi hekaj e gegosid kohktpul ch sitꞌol. ");
INSERT INTO oodNT_vpl VALUES ("MT3_5","070_3_5","MAT","3","5","5","Kutsh ab wui i hihi g hemajkam miajed ch an i aꞌai wehskojed g Judea chekshani, chum hems ab Jerusalem t amjed. ");
INSERT INTO oodNT_vpl VALUES ("MT3_6","070_3_6","MAT","3","6","6","Muꞌi ash am ahg g pi ap e‑chuꞌijig am i kahkch g John. Kush heg am ha pahl wapkon Jordan akimel ch ed. ");
INSERT INTO oodNT_vpl VALUES ("MT3_7","070_3_7","MAT","3","7","9","Haꞌi atsh am dada hegam mo d Palasi ch hegam mo d Sajusi matsh wo nei ihda pahl wakona. Sh hab ha ahg g John, “Hah, ahpim mam pi ap chegitoidag, bamki e elid mamt wo e doꞌibia ab amjed g s‑koꞌok e‑namkidadag heg wabsh hekaj mam ab d Abrahambad amjedkam. Nt wabshaba wo em‑ahgi mamt pi woho wo e doꞌibia, heg hi wa mamt am wo e chehgi am hab junihidch g s‑apꞌekam mamt gam hu s‑ohhod g pi ap e‑chegitoi. Wehs hegam mat gam hu wo s‑ohhod g pi ap e‑chegitoi at d wo Jiosh hemajkamgak ch hekaj hab masma wo e kuint mo d Abrahambad amjedkam, chum wa g nahnko mahs hemajkam. ");
INSERT INTO oodNT_vpl VALUES ("MT3_10","070_3_10","MAT","3","10","10","Kumt ahpim gam hu wo s‑e ohhod hab masma mat g pi kehg bahidkam uꞌus mamtp pi gam hu wo s‑ohhod g pi ap e‑chegitoi k pi am hu hab wo junihid g s‑apꞌekam.” ");
INSERT INTO oodNT_vpl VALUES ("MT3_11","070_3_11","MAT","3","11","11","Kush hab ep kaij g John, “Pi g hab wo ni‑elid manis ahni d si haꞌichu. Ab at hema wo i wuhsh ni‑oidk k d wo si haꞌichuk. Ahni ani hi wa em‑pahl wapkon mamt eda gam hu wo s‑ohhod g pi ap e‑chegitoi. T wabshaba heg ab wo em‑mah g Hekia S‑apꞌekam Gewkdag k gam hu hab wo i juh g pi em‑apꞌekam hab sha masma mat g mehi wo mehi g shaꞌi. ");
INSERT INTO oodNT_vpl VALUES ("MT3_12","070_3_12","MAT","3","12","12","Nam hig pi nehnichud g pilkan mamt g mohgaj gam hu wo i gawulkad k wo mehid k g pilkani ged hu wo i baꞌiha. Pegih, t hab waꞌap am aꞌai wo i ha gawulkai g hemajkam am lodaita ch ed ihda mani em‑ahgid k wo ha doꞌibia g s‑apꞌekam k g pi apꞌekam s‑koꞌokam wo ha namkid. T g ha‑namkidadag pi hekid wo huhug.” Neh, bash kaij g John. ");
INSERT INTO oodNT_vpl VALUES ("MT3_13","070_3_13","MAT","3","13","13","Jesus atsh ab hahawa i hih Galilee chekshani t amjed mo hebai d i kihkam k ab jiwia Jordan akimel t ab matsh wo e pahl wako. ");
INSERT INTO oodNT_vpl VALUES ("MT3_14","070_3_14","MAT","3","14","14","Sh g John chum pi pahl wakonamk hab kaijch, “Nis haschu ahgk wo m‑pahl wako nap pi d hekia s‑apꞌekam? Ahpi apt wo chum ni‑pahl wako.” ");
INSERT INTO oodNT_vpl VALUES ("MT3_15","070_3_15","MAT","3","15","15","Sh hab kaij g Jesus ab wui, “Bapt wo ni‑juh no pi g Jiosh hab d elida.” Tsh heg hekaj hab juh g John. ");
INSERT INTO oodNT_vpl VALUES ("MT3_16","070_3_16","MAT","3","16","16","Tsh am haha wabsh i chum wuhsh g Jesus shuhdagi t amjed. Tsh g dahm kahchim gam i e kuhpiꞌo. Tsh ab i hud g Hekia S‑apꞌekam Gewkdag ab ab g Jesus hab sha masma mat g hohhi. ");
INSERT INTO oodNT_vpl VALUES ("MT3_17","070_3_17","MAT","3","17","17","Sh ab neok g Jiosh ab dahm kahchim t amjed ch hab kaij, “Id o d si ni‑tatchuidch ni‑alidag ch am si ni‑tatchui oidch hab masma.” ");
INSERT INTO oodNT_vpl VALUES ("MT4_1","070_4_1","MAT","4","1","1","Sh g Hekia S‑apꞌekam Gewkdag hab hahawa ahg g Jesus mat gam hu hejelko wo hih mo am d tohono jewed matsh wo e aꞌappe. Tsh heg hekaj gam hu hih g Jesus ");
INSERT INTO oodNT_vpl VALUES ("MT4_2","070_4_2","MAT","4","2","2","k am haꞌichugkahim giꞌikko wehst‑mahm tash ab pi haꞌichu koꞌadch nash pi e hoꞌigeꞌidahun ab Jiosh wui. ");
INSERT INTO oodNT_vpl VALUES ("MT4_3","070_4_3","MAT","4","3","3","Kutsh ab wui jiwia g jijawul ha‑geꞌejig am chum s‑wuimk pi apꞌekam ch ed k hab kaij, “Bap chum e elid map d Jiosh alidag. Pegih, ab g hig chehani idam hohodai mat wo e pahnch naptki pi bihugim.” ");
INSERT INTO oodNT_vpl VALUES ("MT4_4","070_4_4","MAT","4","4","4","Kush hab kaij g Jesus, “Pi ant hab wo juh. An o hab chuꞌig Jiosh oꞌohana ed: Jiosh neꞌoki o baꞌich d i si s‑has haꞌichu mo hi g haꞌichu hugi. Kut g oꞌodham hemho ab wo wa s‑wohog elidad.” ");
INSERT INTO oodNT_vpl VALUES ("MT4_5","070_4_5","MAT","4","5","5","Kutsh g ge Jiawul am hahawa wuhpuij tahgio i mahsid g geꞌe cheopi. Heg o am kehk amai mo hab e aꞌaga Si Hekia S‑apꞌekam Kihhim ch d Jerusalem. ");
INSERT INTO oodNT_vpl VALUES ("MT4_6","070_4_6","MAT","4","6","6","Kush hab ahg, “Maptp woho d wo Jiosh alidagk, pegih, am g i dahꞌi amjed mo gan hu si uhgk kihtas. No hig pi hab chuꞌig an Jiosh oꞌohana ed: Jiosh at ab wo ha cheha g muꞌi anghil mat wo m‑nuhkud. Kut an hu wo m‑uꞌukchid mapt nih g shaꞌi e‑tahtad ab hu wo shul hohodai t ab.” ");
INSERT INTO oodNT_vpl VALUES ("MT4_7","070_4_7","MAT","4","7","7","Sh hab kaij g Jesus ab wui, “Pi ant wo pipꞌich g Jiosh. An o hab chuꞌig oꞌohanaj ed: Pi g wo shaꞌi pipꞌichudad g e‑kownalig Jiosh.” ");
INSERT INTO oodNT_vpl VALUES ("MT4_8","070_4_8","MAT","4","8","8","Kutsh am hahawa wuhpuij tahgio wehs i mahsid g kokownaltalig ch kaistalig jewed dahm ");
INSERT INTO oodNT_vpl VALUES ("MT4_9","070_4_9","MAT","4","9","9","k ab wui hab kaij, “Wehs ant am wo m‑mah ihda maptp ab ni‑wui wo i gehsh k ab wo ni‑ihmad.” ");
INSERT INTO oodNT_vpl VALUES ("MT4_10","070_4_10","MAT","4","10","10","Kush hab kaij g Jesus, “Gam g hu hihm, ahpi ge Jiawul. An o hab chuꞌig Jiosh oꞌohana ed: Heg amt waꞌi Jiosh ab wui wo i gehsh k ab wo ihmad ch heg ab wo waꞌi s‑wohog elidad.” ");
INSERT INTO oodNT_vpl VALUES ("MT4_11","070_4_11","MAT","4","11","11","Kutsh wa woho gam hu hih g ge Jiawul. Tsh g anghil ab wui hihi g Jesus k am i wehmt. ");
INSERT INTO oodNT_vpl VALUES ("MT4_12","070_4_12","MAT","4","12","12","Am hu hebai amtsh am kuh hegai John mo am wa ha pahl wapkon. Kutsh am i kah g Jesus mamtsh kuh k atsh gam hu hahawa hih Galilee chekshani wui ");
INSERT INTO oodNT_vpl VALUES ("MT4_13","070_4_13","MAT","4","13","13","k am jiwia Nazareth t ab. K am hema ep d kihhim mo d Capernaum ch an hugidaj an g Galilee kahchki. Kutsh am i dahiwua g Jesus. ");
INSERT INTO oodNT_vpl VALUES ("MT4_14","070_4_14","MAT","4","14","14","Neh, heki atki hu waꞌi oꞌoha g Isaiabad matsh id am hab wo e juh. K hegai oꞌohanaj hab chuꞌig: ");
INSERT INTO oodNT_vpl VALUES ("MT4_15","070_4_15","MAT","4","15","15","Si haꞌichu at am hab wo e juh Galilee ch ed. Ihda chekshani o an hab chuꞌig kahchki hugid an ch am huduni tahgio amjed g Jordan akimel. K an kihdag hegam mo d Zebulonbad amjedkam ch hegam mo d Naphtalibad amjedkam ch hegam ehp mo d gawul mahs hemajkam. ");
INSERT INTO oodNT_vpl VALUES ("MT4_16","070_4_16","MAT","4","16","16","Bo sha mahs mo am dadha s‑chuhugam k ed no ge mahch g Jiosh. K g muhkig ab ha wui him. T wabshaba wo nei mat am haꞌichu wo i wuhshani k hab wo sha masmak mo g si geꞌe tonlig. Neh, bash wa kaij g Isaiabad. ");
INSERT INTO oodNT_vpl VALUES ("MT4_17","070_4_17","MAT","4","17","17","Kutsh wa woho am i wuhsh g Jesus k am i ahgahi g haꞌichu e‑ahga hab kaijch, “Gam g hu wo s‑ohhod g pi ap e‑chegitoi. E o aihim mat in wo i wuhsh g Jiosh kownaltalig.” ");
INSERT INTO oodNT_vpl VALUES ("MT4_18","070_4_18","MAT","4","18","18","Sh an him g Jesus Galilee kahchki hugid an. Kush am haꞌi oiopo g waptopi ha uꞌudam ch am wuhpa g chuagia shuhdagi ch ed ch hekaj am ha uꞌu g waptopi. Hema ash d Simon ch hab hahawa e chechcheg Peter. Kush hema d wehngaj ch hab chehgig Andrew. Jesus atsh am i ha nei idam ");
INSERT INTO oodNT_vpl VALUES ("MT4_19","070_4_19","MAT","4","19","19","k hab ha ahg, “Ab g wo i ni‑oid k wo ni‑wehmajkad. Kunt ahni wo em‑mashcha mamt g hemajkam wo i ha wanchkwua am s‑apꞌekam wui.” ");
INSERT INTO oodNT_vpl VALUES ("MT4_20","070_4_20","MAT","4","20","20","Kutsh am ha hekaj wabsh i dagito g e‑chikpan k am i oi. ");
INSERT INTO oodNT_vpl VALUES ("MT4_21","070_4_21","MAT","4","21","21","Tsh am shaꞌi hihi haꞌas huꞌi. Tsh g Jesus am i ha nei idam James ch John. Idam o hab waꞌap d e‑wepngam ch ash am chikpan g e‑ohg wehm wahlko ch ed ch am apꞌechud g e‑chuagia. Tsh g Jesus ab ha wai mat am wo wehmajk. ");
INSERT INTO oodNT_vpl VALUES ("MT4_22","070_4_22","MAT","4","22","22","Kutsh am ha hekaj wabsh i dagito g e‑ohg ch e‑chikpan k am i oi g Jesus. ");
INSERT INTO oodNT_vpl VALUES ("MT4_23","070_4_23","MAT","4","23","23","Kush idam am hahawa hahasko oiopo Galilee chekshani ch ed. Kush g Jesus am ha mashcham g hemajkam ha‑chechopi ed ch am ha ahgidahim g s‑kehg haꞌichu ahgaj g Jiosh ab amjed g kownaltaligaj ch am ep ha dodajid g nahnko mahs kokꞌodam. ");
INSERT INTO oodNT_vpl VALUES ("MT4_24","070_4_24","MAT","4","24","24","Tsh an wehsko i kaida g haꞌichu ahga ab amjed am Syria jewed ch ed mo heg eda g Galilee d chekshani. Tsh g hemajkam heg hekaj wehs ab ha uꞌapa wui hegam mo nahnko masma kokꞌo ch hegam mo haꞌichukaj e kudut ch hegam mo g jijawul an uꞌukch g ha‑chegitoidag ch hegam mo s‑ha chuhugchud ch hegam mo pi himdag. Tsh g Jesus wehs ha dodaj. ");
INSERT INTO oodNT_vpl VALUES ("MT4_25","070_4_25","MAT","4","25","25","Kutsh g hemajkam wehskojed i hihim k am oid g Jesus. Idam ash haꞌi d Galilee t am oꞌodham ch haꞌi ab amjed mo hab e aꞌaga Wehst‑mahm Kihhim ch haꞌi ab Jerusalem t amjed ch an wehskojed g Judea chekshani k ch haꞌi ga hu aigojed g Jordan akimel. ");
INSERT INTO oodNT_vpl VALUES ("MT5_1","070_5_1","MAT","5","1","1","Tsh am i ha nei g Jesus idam muꞌi hemajkam k ab i chesh kawulk t ab mat ab ha wui wo neo. Kutsh an wehgaj i e hemapai hegam mash ab si wecho e mashcham. ");
INSERT INTO oodNT_vpl VALUES ("MT5_2","070_5_2","MAT","5","2","2","Tsh g Jesus am i ha mashcha. Kush id d mashchamdaj: ");
INSERT INTO oodNT_vpl VALUES ("MT5_3","070_5_3","MAT","5","3","3","Mt wo chum si s‑ap e tahtkkad ahpim mam ab e shoꞌigchud Jiosh wui. Do em‑wehhejedkam g Jiosh kownaltalig. ");
INSERT INTO oodNT_vpl VALUES ("MT5_4","070_5_4","MAT","5","4","4","Mt wo chum si s‑ap e tahtkkad ahpim mam hemuch pi ap e tahtk ab amjed g pi apꞌekam. Jiosh at ab wo em‑mah g s‑ap tahhadkam. ");
INSERT INTO oodNT_vpl VALUES ("MT5_5","070_5_5","MAT","5","5","5","Mt wo chum si s‑ap e tahtkkad ahpim mam ab wabsh i e shoꞌigchudch. Wehs at ab wo em‑mah g Jiosh hegai mo an oꞌohanas mo ab em‑makiog am jewed dahm. ");
INSERT INTO oodNT_vpl VALUES ("MT5_6","070_5_6","MAT","5","6","6","Mt wo chum si s‑ap e tahtkkad ahpim mam am si e gahgid mamt d wo s‑apꞌekamk. Bat wo em‑juh g Jiosh mamt d wo si hekia s‑apꞌekamk. ");
INSERT INTO oodNT_vpl VALUES ("MT5_7","070_5_7","MAT","5","7","7","Mt wo chum si s‑ap e tahtkkad ahpim mam s‑ha hoꞌigeꞌid g hemajkam. Jiosh at hab waꞌap wo s‑em‑hoꞌigeꞌidad. ");
INSERT INTO oodNT_vpl VALUES ("MT5_8","070_5_8","MAT","5","8","8","Mt wo chum si s‑ap e tahtkkad ahpim mamt gam hu s‑ohhod g pi ap e‑chegitoi. Am o hiwgidas mamt ab wo neidad g Jiosh. ");
INSERT INTO oodNT_vpl VALUES ("MT5_9","070_5_9","MAT","5","9","9","Mt wo chum si s‑ap e tahtkkad ahpim mam am ha dodolimachud g hemajkam. Mt wo s‑em‑mahchk mam d aꞌaligaj g Jiosh. ");
INSERT INTO oodNT_vpl VALUES ("MT5_10","070_5_10","MAT","5","10","10","Mt wo em‑shoꞌigch ahpim mamt hab wo junihid g Jiosh tatchui. K wabshaba d em‑wehhejedkam g Jiosh kownaltalig. Kumt heg hekaj wo si s‑ap e tahtkkad. ");
INSERT INTO oodNT_vpl VALUES ("MT5_11","070_5_11","MAT","5","11","11","Mt wo s‑koꞌokam has em‑ahgad ch wo em‑shoꞌigchudad ch nahnko masma hab wo wuad g iattogig ab em‑ab nam pi ab s‑ni‑wohochud. Kumt wabsh wo si s‑ap e tahtkkad ");
INSERT INTO oodNT_vpl VALUES ("MT5_12","070_5_12","MAT","5","12","12","ch wo si s‑hehgigk no pi geꞌe haꞌichu ab em‑makiog g Jiosh. Heg at wa oidk am hihi g kekelibad Jiosh haꞌichu i tashogiddam. ");
INSERT INTO oodNT_vpl VALUES ("MT5_13","070_5_13","MAT","5","13","13","“Neh, s‑mahch am mat pi wo e padch g chuhkug mamtp wo si onmad. Pegih, mt hab wa masma haꞌichu wehhejed wo s‑kehgajk am ha shahgid hegam mo pi mahch g Jiosh. Jiosh at gam hu hab wo i em‑juh mamtp pi haꞌichu wehhejed wo s‑kehgajk hab masma mamt hab wo juh g on matp wo kahko. ");
INSERT INTO oodNT_vpl VALUES ("MT5_14","070_5_14","MAT","5","14","14","“Ahpim mam ab si ni‑hiwig amt wehs wo ha tonolidad g hemajkam. Heg o wa wepo mam d tonlig am ha wehhejed. Pi g am wo ehstokch hegai mamt haschu hab wo junidad g Jiosh. Neh, no hig pi woho mat pi ap wo e ehsto g kihhim matp am wo dahmkad g tohnk. ");
INSERT INTO oodNT_vpl VALUES ("MT5_15","070_5_15","MAT","5","15","15","T g lahmpa hab waꞌap pi wo e ehsto haꞌichu wecho. Mt an wo dai mat hebai wo em‑tonolidad. ");
INSERT INTO oodNT_vpl VALUES ("MT5_16","070_5_16","MAT","5","16","16","Pegih, mt ahpim pi wo ehsto g s‑em‑apꞌekam k wabsh wo ha hiwgidad g hemajkam mat wo nei. Kut hekaj ab wo si has elidad g em‑ohg Jiosh. ");
INSERT INTO oodNT_vpl VALUES ("MT5_17","070_5_17","MAT","5","17","17","“Pi ant hab ahgk ia jiwia jewed dahm manis gam hu hab wabsh wo i juh hegai chehanig ch mashchamadag matsh wa g kekelibad Jiosh haꞌichu i tashogiddam ab bei Jiosh t amjed. Heg eda o an oꞌohanas mant has wo masmak ch has wo ni‑juh k wo nahto g ni‑chikpan. ");
INSERT INTO oodNT_vpl VALUES ("MT5_18","070_5_18","MAT","5","18","18","Nt wo si shel em‑ahgi mat pi hekid gam hu hab wo i e juh g Jiosh chehanig. Wehs at s‑ap wo e nahto hegai mo an oꞌohanas mat koi wo huhug g dahm kahchim ch jewed kahchim, chum hems g si al chuꞌuchum haꞌichu. ");
INSERT INTO oodNT_vpl VALUES ("MT5_19","070_5_19","MAT","5","19","19","Kut d wabsh wo pi haꞌichuk am Jiosh nena ed hegai mat hedai pi am hu wo wohog elidad g Jiosh chehanig ch wo ha mashcha haꞌijj ehp mat hab waꞌap pi ab hu wo wohog elidad. Kut heg d wo si haꞌichuk am Jiosh nena ed mat hedai ab wo wohog elidad g Jiosh chehanig ch wo ha mashcha haꞌijj ehp mat ab wo wohog elidad. ");
INSERT INTO oodNT_vpl VALUES ("MT5_20","070_5_20","MAT","5","20","20","Bo e elid g chehanig em‑mashchamdam ch Palasi mo s‑ap oid g Jiosh chehanig. Nt wabshaba wo em‑ahgi mamt hemho wa ha baꞌich i s‑ap wo oidad mamtp am s‑wahpkim Jiosh kihdag ed. ");
INSERT INTO oodNT_vpl VALUES ("MT5_21","070_5_21","MAT","5","21","21","“S‑mahch am mo hab chuꞌig g heki hu chehanig mamt pi wo ha mua g hemajkam. Kut hemho wa wo e lodai matp hedai wo sha ha mua. ");
INSERT INTO oodNT_vpl VALUES ("MT5_22","070_5_22","MAT","5","22","22","Kunt ahni am baꞌich hab wo i ah mamt am wa hugkam ab wo moht g chuꞌijig mo g ha muꞌakam mamt chum hems wabsh wo bagat ab hema i wui k hab wo ah mo d wabsh pad haꞌichu. Ab o em‑wui him mat g Jiosh wo em‑lodai heg hekaj k gam hu wo i em‑wua Jiawul kih ed. ");
INSERT INTO oodNT_vpl VALUES ("MT5_23","070_5_23","MAT","5","23","23","“Am g wo haꞌasa e hoꞌigeꞌidahun mamtp wo s‑chegito mamt hema i pi ap dohdda. Pi at ab hu wo em‑kaiha g Jiosh. ");
INSERT INTO oodNT_vpl VALUES ("MT5_24","070_5_24","MAT","5","24","24","Wehpeg amt am wo i e apꞌech heg wui mamt pi ap dohdda k am haha wo e‑hoꞌigeꞌidahu. ");
INSERT INTO oodNT_vpl VALUES ("MT5_25","070_5_25","MAT","5","25","26","Mtp hems wo em‑lodai mamtp pi am hu s‑hohtam wo i e apꞌech. Kumt wo e kuhpach am hugkam mamt wehs wo namkid wehhejed mamt has i juh. Baꞌich at wo i s‑apꞌek mamt wehpeg hejel am wo i e apꞌech aꞌai e wui. ");
INSERT INTO oodNT_vpl VALUES ("MT5_27","070_5_27","MAT","5","27","27","“S‑mahch am mo hab chuꞌig g heki hu chehanig mamt pi wo ha ehs g ha‑wehm kihkam. ");
INSERT INTO oodNT_vpl VALUES ("MT5_28","070_5_28","MAT","5","28","28","Kunt ahni am baꞌich hab wo i ah mo heg wa wepo mamt ha ehs mamtp am wabsh wehmaj wo s‑woꞌiwuim hegai mo pi d em‑wehm kihkam. ");
INSERT INTO oodNT_vpl VALUES ("MT5_29","070_5_29","MAT","5","29","29","Kut d wo em‑wuikamk mamt gam hu wo i e wua Jiawul kih ed. Baꞌich at wo i s‑apꞌek mamt chum hems wo heb hu wua g e‑nendag. ");
INSERT INTO oodNT_vpl VALUES ("MT5_30","070_5_30","MAT","5","30","30","Do em‑wuikam mamt am hu wo i e wua Jiawul kih ed chum ams haschu pi apꞌekam hab wo juh. K baꞌich i s‑apꞌe mamt chum hems wo heb hu wua g e‑nowi. ");
INSERT INTO oodNT_vpl VALUES ("MT5_31","070_5_31","MAT","5","31","31","“S‑mahch am mo hab chuꞌig g heki hu chehanig mamt hemho wa am wo i wuhshad g ohhoda tapial e‑hohnig wehhejed mamtp wo s‑ohhod. ");
INSERT INTO oodNT_vpl VALUES ("MT5_32","070_5_32","MAT","5","32","32","Nt wabshaba am wo em‑ahgi mat d wo pi apꞌekamk mamt wo s‑ohhod, heg hi wa mamt wo s‑mai am i chum hohntk mat heki hu ha wehm woꞌiwua. Kut d wo pi apꞌekamk mat g em‑ohhoda hema ep wo kunt. Id at d wo em‑chuꞌijigk mamtp wo s‑ohhod. Kut hegai mat wo hohnt hab waꞌap wo juh g pi apꞌekam. ");
INSERT INTO oodNT_vpl VALUES ("MT5_33","070_5_33","MAT","5","33","33","“S‑mahch am mo hab chuꞌig g heki hu chehanig mamt pi wo ha iattogidad ch hemho am hab wo wa juh mam haschu ha ahgid ch chehcheg g Jiosh. ");
INSERT INTO oodNT_vpl VALUES ("MT5_34","070_5_34","MAT","5","34","34","Nt wabshaba am wo em‑ahgi mamt hemho am hab wo wa juh g e‑neꞌoki. Pi o apꞌe mams wabsh chum haschu wehhejed wo gewkaj g e‑neꞌoki. Neh, am am wabsh pehegia gewkaj g e‑neꞌoki am chehchegch g dahm kahchim. K eda g dahm kahchim d Jiosh kihdag. K hab wa masma mamtp hems g Jiosh am chehch. ");
INSERT INTO oodNT_vpl VALUES ("MT5_35","070_5_35","MAT","5","35","35","Kum am ep chehcheg g jewed. K eda heg d Jiosh nahtoi ch heg wa wepo mo d keishpakudaj. Kum am ep chehcheg g Jerusalem. K eda heg d kihhimaj g Jiosh. ");
INSERT INTO oodNT_vpl VALUES ("MT5_36","070_5_36","MAT","5","36","36","E‑moꞌo am hab waꞌap aꞌaga hab kaijch mamt wo moht g chuꞌijig mamtp pi hab wo juh g e‑neꞌoki. T eda g Jiosh wo waꞌi e nako mat wo em‑mohtoꞌi g chuꞌijig. Id o wehs hab masma mamtp hems am chehch g Jiosh. ");
INSERT INTO oodNT_vpl VALUES ("MT5_37","070_5_37","MAT","5","37","37","Neh, bamt wo chum juh g e‑neꞌoki, chum ams pi wo gewkaj am chehchegch g Jiosh. T d wabsh wo ge Jiawul amjedkamk mamtp wo ha iattogi. ");
INSERT INTO oodNT_vpl VALUES ("MT5_38","070_5_38","MAT","5","38","38","“S‑mahch am mo hab chuꞌig g heki hu chehanig mamt wo ha lodai mat hedai s‑koꞌokam has em‑juh. T ab wui hab epai wo e juh mat has i em‑juh. ");
INSERT INTO oodNT_vpl VALUES ("MT5_39","070_5_39","MAT","5","39","39","Nt wabshaba am wo em‑ahgi mamt pi wo shaꞌi e agwuim. Tp hems hema ab wo em‑shonihi em‑kahm ab. Pegih, mt wabsh wo hiwigi mat ab ep wo em‑shonihi. ");
INSERT INTO oodNT_vpl VALUES ("MT5_40","070_5_40","MAT","5","40","40","Kumt baꞌich haꞌichu ab wo mah hegai matp hedai wo em‑lodai haꞌichu s‑em‑wohppoꞌidamch. ");
INSERT INTO oodNT_vpl VALUES ("MT5_41","070_5_41","MAT","5","41","41","Kumt gam hu wo si baꞌiwich mam haschu chikpan em‑mohtoꞌid wabsh s‑ap e tahtkch. ");
INSERT INTO oodNT_vpl VALUES ("MT5_42","070_5_42","MAT","5","42","42","Pi g wo shaꞌi daꞌid matp haschu i tatchua g shoꞌigkam. ");
INSERT INTO oodNT_vpl VALUES ("MT5_43","070_5_43","MAT","5","43","43","“S‑mahch am mo e ahgachug mamt ab wo si ha tatchuad g e‑naipijju ch wo s‑ha kehꞌidad g e‑obga. ");
INSERT INTO oodNT_vpl VALUES ("MT5_44","070_5_44","MAT","5","44","47","Nt wabshaba am wo em‑ahgi mamt pi hegam waꞌi ab wo si ha tatchuad e‑naipijju. Chum o hems g pi ap hemajkam ab si ha tatchua g e‑naipijju ch wabshaba pi heg hekaj wo e doꞌibia. Neh, ahpim amt chum hems g e‑obga wo si ha tatchuad ch am ha wehhejed wo e hoꞌigeꞌidahunad Jiosh wui. Jiosh o chum hems g pi ap hemajkam ab si ha tatchua ch ab ha mahk g tash tonlig ch juhki. Kumt ahpim hab wo chum masmak mo g Jiosh nam pi d aꞌaligaj. ");
INSERT INTO oodNT_vpl VALUES ("MT5_48","070_5_48","MAT","5","48","48","Em‑ohg Jiosh o d si hekia s‑apꞌekam. Pegih, mt ahpim hab waꞌap d wo si hekia s‑apꞌekamk.” ");
INSERT INTO oodNT_vpl VALUES ("MT6_1","070_6_1","MAT","6","1","1","Kush hab ep kaij g Jesus, “Am g wo s‑e nenꞌoidad mamt pi am hu hab wabsh wo wuad g haꞌichu s‑apꞌekam hab ahgk mat g hemajkam wo neidad mam haschu am hab junihim. Jiosh at pi ab hu wo em‑mah g s‑kehg mahkigdag mamtp hab masma wabsh wo s‑e chehgidam. ");
INSERT INTO oodNT_vpl VALUES ("MT6_2","070_6_2","MAT","6","2","2","“Pi g wo s‑e chehgidamk mamt hekid wo i ha wehmt g shoꞌigkam. Hegam mo s‑e chehgidamk mo i ha wehmt o am hab wua em‑namki ed ch an kahya ch ed. K g hemajkam ab si has ha elid. Neh, id o d ha‑namkidadag. Nt wo si shel em‑ahgi mat g Jiosh pi ab hu has wo ha el. ");
INSERT INTO oodNT_vpl VALUES ("MT6_3","070_6_3","MAT","6","3","3","Ahpim amt wabsh s‑aꞌagi wo i ha wehmtad g shoꞌigkam mat pi hedai wo s‑mahchk. ");
INSERT INTO oodNT_vpl VALUES ("MT6_4","070_6_4","MAT","6","4","4","T g em‑ohg Jiosh wo em‑neid k ab wo si has em‑elidad. ");
INSERT INTO oodNT_vpl VALUES ("MT6_5","070_6_5","MAT","6","5","5","“Pi g wo s‑e chehgidamk mamt hekid wo e hoꞌigeꞌidahu. Hegam mo s‑e chehgidamk at wo gegokiwua k wo e hoꞌigeꞌidahu am em‑namki ed ch an kahya ch ed. Kut wehsijj wo ha neid k ab wo si has ha elidad. Neh, id o d ha namkidadag. Nt wo si shel em‑ahgi mat g Jiosh pi ab hu has wo ha elidad. ");
INSERT INTO oodNT_vpl VALUES ("MT6_6","070_6_6","MAT","6","6","6","Ahpim amt am wo i wahp e‑kih ed k ab wo si i kuh g kihjeg k am wabsh hejelko wo e hoꞌigeꞌidahu Jiosh wui. Kut heg wo waꞌi em‑neidad ch ab wo has em‑elidad. ");
INSERT INTO oodNT_vpl VALUES ("MT6_7","070_6_7","MAT","6","7","7","“Hegam mo pi mahch g Jiosh o am wabsh muꞌikko e dahm hab haꞌichu chechꞌe hab elidch mat hab waꞌi masma wo ha kah g Jiosh. Mt wabshaba ahpim pi hab masma hab wo e junihid. ");
INSERT INTO oodNT_vpl VALUES ("MT6_8","070_6_8","MAT","6","8","8","Jiosh o d em‑ohg ch heki hu s‑mahch mam haschu i tatchua mam wa chum koi ab hu tahni haꞌichu. ");
INSERT INTO oodNT_vpl VALUES ("MT6_9","070_6_9","MAT","6","9","9","Bamt masma am wo e hoꞌigeꞌidahunad: T‑ohg Jiosh, an ap kihdag dahm kahchim ch ed. Kuch ab si has m‑elid ch si haꞌichuchud g m‑chehgig. ");
INSERT INTO oodNT_vpl VALUES ("MT6_10","070_6_10","MAT","6","10","10","Ab ach m‑tahni mapt wo i geꞌedaj g e‑kownaltalig ia t‑shahgid mat g m‑tatchui am hab wo e junihid ia jewed dahm hab masma mo an hab e wua m‑kihdag ed. ");
INSERT INTO oodNT_vpl VALUES ("MT6_11","070_6_11","MAT","6","11","11","Ab g i s‑t‑hoꞌigeꞌid k ab wo t‑mahkad g haꞌichu hugi wehs tashkaj. ");
INSERT INTO oodNT_vpl VALUES ("MT6_12","070_6_12","MAT","6","12","12","Gam g hu hab i juhni g pi ap t‑chuꞌijig hab masma mach gam hu pi chechegitod g ha‑chuꞌijig hegam mat hedai pi ap has chuꞌi ab t‑wui. ");
INSERT INTO oodNT_vpl VALUES ("MT6_13","070_6_13","MAT","6","13","13","Pi g am hiwgid g Jiawul mas am wo t‑shul pi apꞌekam ch ed. Ahpi ap d kownal wehs haꞌichu dahm ch wehs edgid g gewkdag. Kutt ab wo si has m‑elidad chum hekid. ");
INSERT INTO oodNT_vpl VALUES ("MT6_14","070_6_14","MAT","6","14","14","Neh, bamt masma am wo e hoꞌigeꞌidahunad Jiosh wui wabsh pi chegitok g pi ap ha‑chuꞌijig. T g Jiosh gam hu hab wo i juh g pi ap em‑chuꞌijig. ");
INSERT INTO oodNT_vpl VALUES ("MT6_15","070_6_15","MAT","6","15","15","T wabshaba g em‑chuꞌijig pi gam hab wo i e juh mamtp pi wo pi chegito g ha‑chuꞌijig. ");
INSERT INTO oodNT_vpl VALUES ("MT6_16","070_6_16","MAT","6","16","16","“Pi g wo s‑e chehgidamk mam pi ap e tahtk mamt hekid heꞌekkio pi wo e gegos e hoꞌigeꞌidahunch. Hegam mat wo s‑e chehgidam at wo nei g e‑namkidadag mat g hemajkam ab wo si has ha el. Nt wabshaba wo si shel em‑ahgi mat g Jiosh pi ab hu has wo ha el. ");
INSERT INTO oodNT_vpl VALUES ("MT6_17","070_6_17","MAT","6","17","17","Am g wo wakon g e‑wuhiosha k ab wo si i gaswua g e‑moꞌo. ");
INSERT INTO oodNT_vpl VALUES ("MT6_18","070_6_18","MAT","6","18","18","T hab pi wo mahchk g hemajkam ab i em‑neidk mam pi e gegosid. T heg wo waꞌi s‑mahchk em‑ohg Jiosh ch ab wo si has em‑elidad. ");
INSERT INTO oodNT_vpl VALUES ("MT6_19","070_6_19","MAT","6","19","19","“Pi g an hu wo e toꞌidahid g s‑kaisdag id dahm jewed. Tp hems wabsh wo padt o atp hems hema wo em‑ehs. ");
INSERT INTO oodNT_vpl VALUES ("MT6_20","070_6_20","MAT","6","20","20","Mt wabshaba wo hekaj g e‑kaisdag am Jiosh wehhejed. T heg wo wa wepok mam heg an e toꞌidahim Jiosh kihdag ed. T pi hekid wo padt. Kut pi hedai wo em‑ehs. ");
INSERT INTO oodNT_vpl VALUES ("MT6_21","070_6_21","MAT","6","21","21","Kumt am wo s‑hihimim no pi g em‑tatchuidag am ulinig mo hebai haꞌichug mam haschu hab i elid mo d em‑kaisdag. ");
INSERT INTO oodNT_vpl VALUES ("MT6_22","070_6_22","MAT","6","22","22","“Em‑wuhpui at s‑ap am wo i wahki g tonlig matp wo s‑mamsk ");
INSERT INTO oodNT_vpl VALUES ("MT6_23","070_6_23","MAT","6","23","23","k wabshaba pi am hu wo i wahki matp pi wo mamsk. Kum heg hekaj s‑ap nuhkud. Pegih, wahm amt wo si s‑ap nuhkudad g haꞌichu e‑amichudadag mat heg s‑ap am wo i wahki g wohokam. Dat wo si geꞌe s‑chuhugamk em‑wehhejed matp pi wo apꞌek g em‑amichudadag. ");
INSERT INTO oodNT_vpl VALUES ("MT6_24","070_6_24","MAT","6","24","24","“Pi at hedai wo e nako mas ha wepo hab masma ab wo ha neidad g gohk e‑aꞌamo. Hemho wa atp hems hema baꞌich wo i s‑wohog elidad. Em‑kaisdag o heg wa wepo mo d em‑ahmo mamtp heg hekaj baꞌich wo i pihk e elidad mam hi g Jiosh. ");
INSERT INTO oodNT_vpl VALUES ("MT6_25","070_6_25","MAT","6","25","25","“Neh, nt heg hekaj hab wo em‑ah mamt pi wabsh wo i e kudutad heg hekaj mams haschukaj wo e gegos o mams haschukaj wo e enigadad. Jiosh at ab em‑mah g em‑doakag, pegih, k ab hab waꞌap wo em‑mah mamt haschukaj wo e dagioꞌidad. ");
INSERT INTO oodNT_vpl VALUES ("MT6_26","070_6_26","MAT","6","26","26","An g wo i ha neid hegam uꞌuwhig mo an nenꞌe. Idam o pi haꞌichu eꞌeshad ch pi od g haꞌichu esha ch pi gan hu e toꞌidahim g haꞌichu bahidag. K wabshaba g em‑ohg Jiosh ha nuhkud. Kum eda ahpim baꞌich d i si haꞌichu mo g uꞌuwhig. ");
INSERT INTO oodNT_vpl VALUES ("MT6_27","070_6_27","MAT","6","27","27","Pi amt wo e nako mams am baꞌich wo i himch g e‑aꞌahidagga, chum ams hems wo si e kudutad am chegitokch. ");
INSERT INTO oodNT_vpl VALUES ("MT6_28","070_6_28","MAT","6","28","28","“Pi g am wo si e kudutad ab amjed mams haschu ab wo enigat. An g wo i neidad g haꞌichu heosig m an wehsko chuhch. Heg o wa wepo mo si s‑kehg e enigadadch ch eda pi haꞌichu shaꞌi shohshom. ");
INSERT INTO oodNT_vpl VALUES ("MT6_29","070_6_29","MAT","6","29","29","Solomonbad o pi hab masma s‑kehg e enigadadch, chum as d si s‑kais kownal. ");
INSERT INTO oodNT_vpl VALUES ("MT6_30","070_6_30","MAT","6","30","30","Neh, haꞌichu wuhshanig o wabsh al heꞌekia tash an hab chuꞌig. K eda g Jiosh si s‑kehg an wuhshad. Kum ahpim baꞌich d i haꞌichu am wehhejed. Kut woho ab wo em‑enigadad. Pegih, mt heg hekaj ab wabsh wo si hiwgad ");
INSERT INTO oodNT_vpl VALUES ("MT6_31","070_6_31","MAT","6","31","31","ch pi am hu wo e kudutad ab amjed mams hebai wo bei g e‑gegosig o g e‑wehschuga. ");
INSERT INTO oodNT_vpl VALUES ("MT6_32","070_6_32","MAT","6","32","32","Hegam mo pi mahch g Jiosh o id am wa si oid. M eda ahpim d Jiosh aꞌaliga. K heg s‑mahch mam tatchua wehs ihda. ");
INSERT INTO oodNT_vpl VALUES ("MT6_33","070_6_33","MAT","6","33","33","Wehpeg g am wo i e dagitok Jiosh wui k hab d wo s‑apꞌekamk. Kut heg wehs ab wo i em‑mah mam haschu i tatchua. ");
INSERT INTO oodNT_vpl VALUES ("MT6_34","070_6_34","MAT","6","34","34","“Pi g am wo shaꞌi e kudutad heg amjed mat haschu has wo i e juh baꞌich tash. Am o wa haꞌichug g em‑kudutadag id i tashkaj ch pi hab chum mahs mams g siꞌalim kudutadag ab wo i wehnad. ");
INSERT INTO oodNT_vpl VALUES ("MT7_1","070_7_1","MAT","7","1","1","“Pi g am hedai has wo ahgad nat pi ab uhpam wo i e nodagi em‑wui. ");
INSERT INTO oodNT_vpl VALUES ("MT7_2","070_7_2","MAT","7","2","2","Mamt has i masma wo has ha ahgad, t ab wo i nod em‑wui g has ahgadag hab masma. Ab at wo i e nodagi em‑wui mamt has i masma ab wo neidad hema. ");
INSERT INTO oodNT_vpl VALUES ("MT7_3","070_7_3","MAT","7","3","3","“Pi g am wo si s‑nenꞌoidad g hema chuꞌijig. Tp hems baꞌich i geꞌej g hejel em‑chuꞌijig. Id at heg wo wa wepok mam g chum haꞌichu ab i s‑wuhshdamk wuhij ed mo eda baꞌich i geꞌe haꞌichu ab woꞌo em‑wuhi ed. ");
INSERT INTO oodNT_vpl VALUES ("MT7_4","070_7_4","MAT","7","4","5","Do iattogi mamtp hab wo chei mamt haꞌichu ab wo i wuhshad wuhij ed mo eda g baꞌich i geꞌe haꞌichu ab woꞌo em‑wuhi ed. Hemho wa amt wehpeg wo i apꞌech g pi e‑apꞌedag k haha wo e nako mamt wo i apꞌech g hema pi apꞌedag. ");
INSERT INTO oodNT_vpl VALUES ("MT7_6","070_7_6","MAT","7","6","6","“Pi g ab hu wo ha ahgid g Jiosh haꞌichu ahga hegam mo pi ab hu tatchua. Heg at wo wa wepok mamt g s‑ta keꞌidam gogogs ab wo ha mah g hekia s‑apꞌekam haꞌichu o g kokji ab wo ha mah g si s‑namkig babiuga. Gogogs at hi ab wabsh wo i nehni k wo s‑koꞌokam has wo em‑juh. T g kokji hi wabsh wo kehiwia g babiuga. ");
INSERT INTO oodNT_vpl VALUES ("MT7_7","070_7_7","MAT","7","7","8","“Ab g wo ha tahnid haꞌichu k ab wo bebhed. Am g wo e gahgidad haꞌichu k wo cheh. Ab g wo shontpagad. T ab wo i e kuhpiꞌo g pualit em‑wehhejed. ");
INSERT INTO oodNT_vpl VALUES ("MT7_9","070_7_9","MAT","7","9","9","Ahpim oꞌog, namt hig wabsh g hodai wo mah g e‑alidag mat g simito wo em‑tai ");
INSERT INTO oodNT_vpl VALUES ("MT7_10","070_7_10","MAT","7","10","10","o wabsh g wamad wo mah mat g watopi hidod ab wo em‑tai? ");
INSERT INTO oodNT_vpl VALUES ("MT7_11","070_7_11","MAT","7","11","11","Chum ams d pi apꞌekam ch eda s‑mahch mamt s‑kehg haꞌichu wo ha mah g e‑aꞌaliga. Wahm hig g em‑ohg Jiosh at woho baꞌich i s‑kehg haꞌichu ab wo em‑mah mamt ab wo tahnid haꞌichu. ");
INSERT INTO oodNT_vpl VALUES ("MT7_12","070_7_12","MAT","7","12","12","“Am g hab wo ha juhkchid g hemajkam mam has i chum ha elid mat hab wo em‑juhkchid. Bamt masma wehs am hab wo juh mo haschu an oꞌohanas Jiosh heki hu oꞌohana ed. ");
INSERT INTO oodNT_vpl VALUES ("MT7_13","070_7_13","MAT","7","13","14","“Am g wo i e dagitok Jiosh wui k ab wo s‑wohog elidad. Id at heg wo wa wepok mamt am i wahp al aj kihjeg t amjed k am aj wohg oidch hihim. Pi o muꞌijj hab masma hab e wua. Kumt hab waꞌi masma am wo bei g pi ha huhugedam doakag. (13) Pi o hasig mamt hab wabsh wo junihid g hejel e‑tatchui. Id at heg wo wa wepok mamt ab s‑tadani kihjeg t amjed i wahp k am s‑tadani wohg oidch hihim. Muꞌijj o hab masma hab e wua ch hab ab aihim g Jiawul kih. ");
INSERT INTO oodNT_vpl VALUES ("MT7_15","070_7_15","MAT","7","15","15","“Muꞌi at an wo i wuwha g s‑chu iꞌattomkam k hab wo e aꞌagad mo d Jiosh haꞌichu i tashogiddam. Am g wo s‑ha nenꞌoidad mat pi am hu wo i em‑shul pi apꞌekam ch ed. T wo s‑em‑padchudam hab masma mat g shehꞌe wo s‑muꞌam g kahwal. ");
INSERT INTO oodNT_vpl VALUES ("MT7_16","070_7_16","MAT","7","16","16","Mt wo s‑mahchk mo pi d wohokam am neidch mo has masma. Nat hig wo e nako g hoꞌi shaꞌi mat wo bahidagt g uhdwis o g suhna? Pegih, t hab wa masma pi wo e nako hegam s‑chu iꞌattomkam mas wo em‑oidk hab wo e juh. ");
INSERT INTO oodNT_vpl VALUES ("MT7_17","070_7_17","MAT","7","17","17","Neh, heg at wo waꞌi s‑kehg bahidagt s‑kehg haꞌichu wuhshanig. ");
INSERT INTO oodNT_vpl VALUES ("MT7_18","070_7_18","MAT","7","18","18","T g pi kehg wuhshanig pi kehg wo bahidagt. ");
INSERT INTO oodNT_vpl VALUES ("MT7_19","070_7_19","MAT","7","19","19","Kumt wo shonch k gam hu wo mei. ");
INSERT INTO oodNT_vpl VALUES ("MT7_20","070_7_20","MAT","7","20","20","Neh, mt hab wa masma wo ha mai mas hu wa woho d Jiosh haꞌichu i tashogiddam mamt wo nei mas wa woho ab s‑wohog elid g Jiosh. ");
INSERT INTO oodNT_vpl VALUES ("MT7_21","070_7_21","MAT","7","21","21","“Muꞌijj at hab wo chum ni‑aꞌagad mani d s‑apꞌekam ha‑kownalig ch wabshaba pi am hu hab wo junihid g ni‑ohg Jiosh tatchui. Kut g Jiosh pi am hu wo i ha wahpki e‑kihdag ed. ");
INSERT INTO oodNT_vpl VALUES ("MT7_22","070_7_22","MAT","7","22","22","“T ab wo i e ai g lodaita tash. T idam hab wo chum kaijjid ab ni‑wui, ‘S‑apꞌekam ni‑kownalig, m‑gewkdagkaj ach am ahgachug g Jiosh haꞌichu ahga ch gam hu i ha wuwhasid g jijawul ch am hab junihim g s‑hasig haꞌichu.’ ");
INSERT INTO oodNT_vpl VALUES ("MT7_23","070_7_23","MAT","7","23","23","“Kunt hab wo chei ab ha wui, ‘Pi ani hekid shaꞌi s‑em‑mahch. Gam g hu wo hihim ab ni‑amjed ahpim mam hab junihim g pi apꞌekam.’ T hemho wa gam hu wo hihi. ");
INSERT INTO oodNT_vpl VALUES ("MT7_24","070_7_24","MAT","7","24","24","“Ab g wo s‑wohog elidad g haꞌichu ni‑ahga. T hab wo s‑apꞌek g em‑doakag. Id at heg wo wa wepok matp hems hema s‑wihnam wo shondad g e‑kihta. ");
INSERT INTO oodNT_vpl VALUES ("MT7_25","070_7_25","MAT","7","25","25","T hab pi wo i gei mat hekid wo hewed k juh k wo s‑gewkam mel g shuhdagi. Pegih, mt hab wa masma s‑wihnam wo gegokkad mo ihda kih mamtp ab wo s‑ni‑wohog elidad. ");
INSERT INTO oodNT_vpl VALUES ("MT7_26","070_7_26","MAT","7","26","26","“T wabshaba pi wo apꞌek g em‑doakag mamtp pi ab hu wo wohog elidad g haꞌichu ni‑ahga. Heg at wo wa wepok matp hems hema pi wihnam wo shondad g e‑kihta. ");
INSERT INTO oodNT_vpl VALUES ("MT7_27","070_7_27","MAT","7","27","27","T wo si hewed k juh k s‑gewkam wo mel g shuhdagi. Kut g kihj wo i gehsh k am wabsh wo i e padch. Pegih, t hab wa masma wo i e padch g em‑doakag mo ihda kih mamtp pi ab hu wo ni‑wohog elidad.” ");
INSERT INTO oodNT_vpl VALUES ("MT7_28","070_7_28","MAT","7","28","28","Neh, tsh am i haꞌasa ha mashcha g Jesus. Tsh g hemajkam si has i el ");
INSERT INTO oodNT_vpl VALUES ("MT7_29","070_7_29","MAT","7","29","29","no pi s‑e mamachim ha mashcham. Sh eda hegam mo d chum chehanig ha mashchamdam pi hab masma s‑e mamachim ha mashcham. ");
INSERT INTO oodNT_vpl VALUES ("MT8_1","070_8_1","MAT","8","1","1","Tsh ab hahawa i hud g Jesus kawulk t amjed. Tsh ab i oi hegam muꞌi hemajkam mo an wehmaj. ");
INSERT INTO oodNT_vpl VALUES ("MT8_2","070_8_2","MAT","8","2","2","Tsh am hema jiwia g oꞌodham mash mumku heg hekaj mumkidag mo g chuhkugaj muhkhim k atsh ab i gei Jesus wecho k hab kaij, “S‑apꞌekam ni‑kownalig, ab g si i s‑ni‑hoꞌigeꞌid k i ni‑doajid, pej maptp wo tatchuad.” ");
INSERT INTO oodNT_vpl VALUES ("MT8_3","070_8_3","MAT","8","3","3","Tsh g Jesus ab tahtam k hab kaij, “Am o wa s‑apꞌe. Doajini.” Tsh am ha hekaj i doa. ");
INSERT INTO oodNT_vpl VALUES ("MT8_4","070_8_4","MAT","8","4","4","Sh hab hahawa kaij g Jesus ab wui, “Neh, pi apt hedai wo ahgid k wabshaba am ha hekaj wo hih pahl wui. T am wo m‑chechga k wo wohokamch mapt doa. Pt am hab haha wo juh hegai iagchulida mo wa g Jiosh em‑chehani Mosesbad oꞌohana ed. T hab wo s‑mahchk g hemajkam mapt woho doa.” ");
INSERT INTO oodNT_vpl VALUES ("MT8_5","070_8_5","MAT","8","5","5","Kutsh gam hu hahawa hihi idam Jesus k am dada Capernaum t am. Sh amai am hema d shondal ha‑geꞌejig ch ab Rome t amjed am d ha kehsha ch ab si tahni g i wehmtadag ch hab kaij, ");
INSERT INTO oodNT_vpl VALUES ("MT8_6","070_8_6","MAT","8","6","6","“S‑apꞌekam ni‑kownalig, mumku at g ni‑pionag k ab woꞌo ni‑kih ab ch pi e nako mas an has wo i e juh k muꞌi e shoꞌigchud.” ");
INSERT INTO oodNT_vpl VALUES ("MT8_7","070_8_7","MAT","8","7","7","Sh hab kaij g Jesus, “Am ant wo wa i him k wo doaj.” ");
INSERT INTO oodNT_vpl VALUES ("MT8_8","070_8_8","MAT","8","8","8","Sh hab kaij hegai shondal ha‑geꞌejig, “Pi ani am hu hugkam d haꞌichu maps am wo i wah ni‑kih ed. Am apt hab wabsh wo chea. T wo doa g ni‑pionag. ");
INSERT INTO oodNT_vpl VALUES ("MT8_9","070_8_9","MAT","8","9","9","Bo wa masma ab haꞌichu ni‑chehani g ni‑geꞌejig. Kuni ab s‑wohog elid. K g ni‑shondalig hab waꞌap ab s‑ni‑wohog elid. Hema ant hab wo ah, ‘Am g hihm.’ T am wo hih. Nt hema hab ep wo ah, ‘Ab g i hihm.’ T ab wo i hih. Kuni g ni‑pionag hab ep aꞌaga mat haꞌichu hab wo ni‑juni. K am hab wua.” ");
INSERT INTO oodNT_vpl VALUES ("MT8_10","070_8_10","MAT","8","10","10","Kutsh si has i el g Jesus am i kaiok k hab kaij ab ha wui hegam mo an wehmaj, “Neh, ab o si ni‑hiwig ihda gawul mahs oꞌodham. Pi ani hekid shaꞌi kah mas hab masma ab si ni‑hiwig g Tutuligo. ");
INSERT INTO oodNT_vpl VALUES ("MT8_11","070_8_11","MAT","8","11","11","Kunt hab wo em‑ahgi mat muꞌijj ab wo i hihi siꞌal wecho amjed ch hudunig wecho amjed k am wo wehmaj dadhaiwua g Abrahambad ch Isaacbad ch Jacobbad an Jiosh kihdag ed. ");
INSERT INTO oodNT_vpl VALUES ("MT8_12","070_8_12","MAT","8","12","12","Id o d chum ha‑apꞌedag g Tutuligo. T wabshaba muꞌijj pi am hu wo i wahp no pi pi ab hu ni‑hiwig. T g Jiosh gam hu wo ha shul s‑chuhugam k ed. Kut chum hekid am wo shoanid ch ga hu wabsh wo i si e kiꞌishch nat pi wo shaꞌi si s‑koꞌok haꞌichu nakogad.” ");
INSERT INTO oodNT_vpl VALUES ("MT8_13","070_8_13","MAT","8","13","13","Kush hab hahawa kaij g Jesus heg wui shondal ha‑geꞌejig, “Gamai g hihm uhpam. T heg am hab wo e juh map haschu ab ni‑tahni nap pi ab si ni‑hiwig.” Kutsh heg waꞌi ohla ab doa g piongaj. ");
INSERT INTO oodNT_vpl VALUES ("MT8_14","070_8_14","MAT","8","14","14","Kutsh amjed gam hu haꞌi hihi idam Jesus Peter kih wui. Sh am woꞌok ch mumku g Peter hohnig jeꞌe ch g s‑toni iajidch. ");
INSERT INTO oodNT_vpl VALUES ("MT8_15","070_8_15","MAT","8","15","15","Kush g Jesus an taht g nowij. Tsh ha hekaj huhug g s‑tonjig ab ab. Kutsh am i wamig k ha hihidol. ");
INSERT INTO oodNT_vpl VALUES ("MT8_16","070_8_16","MAT","8","16","16","Tsh gam hu i juh. Tsh g hemajkam muꞌi am ha uꞌapa g kokꞌodam ch hegam mo g jijawul an ha uꞌukch. Tsh g Jesus am i ha wuwhas g jijawul k am wehs ha doaj g kokꞌodam. ");
INSERT INTO oodNT_vpl VALUES ("MT8_17","070_8_17","MAT","8","17","17","Heki atki hu waꞌi oꞌoha g Isaiabad matsh id am hab wo e juh. K hegai oꞌohanaj hab chuꞌig: Heg at ab wo moht g t‑mumkidag k im hu hab wo i juh ab t‑amjed. ");
INSERT INTO oodNT_vpl VALUES ("MT8_18","070_8_18","MAT","8","18","18","Sh muꞌi hemajkam an ha wehgaj. Sh heg hekaj hab ha ahg g Jesus hegam mo si ha mashcham mat wo e nako. T gan hu aigojed wo i chehchsh g sikod shuhdagi. ");
INSERT INTO oodNT_vpl VALUES ("MT8_19","070_8_19","MAT","8","19","19","Tsh wabshaba am hema jiwia g chehanig ha mashchamdam k hab kaij, “T‑mashchamdam, ni‑nahtokch ani mant am wo m‑oi.” ");
INSERT INTO oodNT_vpl VALUES ("MT8_20","070_8_20","MAT","8","20","20","Sh hab kaij g Jesus ab wui, “Napt hig wo e nako? Neh, chum o hems g gagso ch uꞌuwhig ge koksh. Ni wabshaba ahni Jiosh si Kehsha pi shaꞌi ha kih ia jewed dahm. K heg hekaj s‑hasig maps am wo ni‑oi.” ");
INSERT INTO oodNT_vpl VALUES ("MT8_21","070_8_21","MAT","8","21","21","Sh hema hab kaij hegam mash ab wecho e mashcham, “S‑apꞌekam ni‑kownalig, chum ani hi wa am i s‑m‑oidamk idani. T wabshaba hoꞌipki hekid muh g ni‑ohg. Nt wo hiashpok haha wo m‑oi.” ");
INSERT INTO oodNT_vpl VALUES ("MT8_22","070_8_22","MAT","8","22","22","Sh hab kaij g Jesus, “Am g ha hiwgid hegam mo pi uꞌukch g wechij doakag mat wo ha hiash g koꞌi. Pt ahpi hi ab wo i him k wo ni‑wehmajk.” ");
INSERT INTO oodNT_vpl VALUES ("MT8_23","070_8_23","MAT","8","23","23","Sh g Jesus an hahawa dahiwua wahlko ch ed am ha wehm hegam mash ab si wecho e mashcham k am gahi i shul. ");
INSERT INTO oodNT_vpl VALUES ("MT8_24","070_8_24","MAT","8","24","24","Kutsh haha wabsh si s‑gewkam ab i meh g hewel shuhdagi dahm k ab i toꞌotonkai g shuhdagi matsh gam hu si i chesh wahlko dahm. Sh g Jesus am woꞌok ch kohsh. ");
INSERT INTO oodNT_vpl VALUES ("MT8_25","070_8_25","MAT","8","25","25","Kutsh am wui hihim k am wuhan k hab kaij, “T‑kownalig, t‑doꞌibiani. Ttki wo t‑koꞌij.” ");
INSERT INTO oodNT_vpl VALUES ("MT8_26","070_8_26","MAT","8","26","26","Sh hab kaij g Jesus ab ha wui, “Shahchu amt ahgk si e totods. Pi amki ab hu si ni‑hiwig.” Bash kaij ch am wamig k ab si chehani g hewel ch shuhdagi toꞌotonk mat wo dodolimat. Kutsh gam hu wabsh i pi shahm. ");
INSERT INTO oodNT_vpl VALUES ("MT8_27","070_8_27","MAT","8","27","27","Tsh wehsijj si has i elid k hab kaij, “S has mahs d oꞌodham ihda mo chum hems g hewel ch shuhdagi toꞌotonk ab s‑wohog elid.” ");
INSERT INTO oodNT_vpl VALUES ("MT8_28","070_8_28","MAT","8","28","28","Tsh am aigo dada. K amai d ha‑chekshani g Gadarene hemajkam. Sh am ge chehchog mo am g koꞌi e toꞌaw. Tsh gohk ab i wuwha g chechoj. Kush g jijawul an ha uꞌukch. Kush shaꞌi s‑ta ehbidama. Sh chum hedai s‑ehbid matsh am haꞌab wo i bij. ");
INSERT INTO oodNT_vpl VALUES ("MT8_29","070_8_29","MAT","8","29","29","Tsh idam an ha nam k si s‑kaidam hab kaij ab Jesus wui, “Shahchu apt ahgk ab t‑wui i hih, ahpi Jiosh alidag. Napt wo s‑koꞌokam t‑namkid mat wa chum koi e ai g tash?” Bash kaij nash pi g Jesus s‑ha wuwhasidamk g jijawul. ");
INSERT INTO oodNT_vpl VALUES ("MT8_30","070_8_30","MAT","8","30","30","Sh eda muꞌi an oiopo g kokji kawulk bahsho ch e gegosid. ");
INSERT INTO oodNT_vpl VALUES ("MT8_31","070_8_31","MAT","8","31","31","Sh idam jijawul ab si tahni g Jesus ch hab kaij, “Pt hig wo t‑hiwigi matt am wo i wahp hegam ha eda kokji.” ");
INSERT INTO oodNT_vpl VALUES ("MT8_32","070_8_32","MAT","8","32","32","Sh hab ha ahg g Jesus, “Hijiwo.” Tsh wa woho gam hu i wuwha k am wahp kokji ha eda. Kutsh wehsijj idam kokji am agshp i wohp k am shul shuhdagi ch ed k wachkk. ");
INSERT INTO oodNT_vpl VALUES ("MT8_33","070_8_33","MAT","8","33","33","Kutsh hegam mash am ha nuhkud idam kokji gam hu si wohp k am dada kihhim t am k am ha ahgid mat haschu has e juh am ha tahgio idam oꞌodham mash g jijawul an ha uꞌukch. ");
INSERT INTO oodNT_vpl VALUES ("MT8_34","070_8_34","MAT","8","34","34","Kutsh muꞌijj ab amjed hegai kihhim am i namkhi g Jesus k am i chehg k hab ahg mat wo si s‑ha hoꞌigeꞌid k gm hu wo hih ab ha‑chekshani amjed. ");
INSERT INTO oodNT_vpl VALUES ("MT9_1","070_9_1","MAT","9","1","1","Tsh an hahawa gahi ep hihi g wahlkokaj idam Jesus k am dada Capernaum t am mo am kih. ");
INSERT INTO oodNT_vpl VALUES ("MT9_2","070_9_2","MAT","9","2","2","Tsh am haꞌi dada hema woꞌichugch wahkus ch ed nash pi ab wabsh i s‑moik ch pi himid. Sh am neid g Jesus mo ab si hiwig idam mat am wui uꞌapa ch hab kaij ab wui g mumkudam, “Am g si e gewkaj, ni‑nawoj. Gm ant hu hab i juh g pi ap m‑chuꞌijig.” ");
INSERT INTO oodNT_vpl VALUES ("MT9_3","070_9_3","MAT","9","3","3","Sh haꞌi gegok g chehanig ha mashchamdam ch hab kaij ab aꞌai e wui, “Ih, shoꞌo waꞌi si pi ap neok hab masma e wepogidch g Jiosh.” ");
INSERT INTO oodNT_vpl VALUES ("MT9_4","070_9_4","MAT","9","4","4","Kush g Jesus s‑mahch mo haschu am chegito ch hab kaij ab ha wui, “Am am g pi apꞌekam haꞌichu chegito ");
INSERT INTO oodNT_vpl VALUES ("MT9_5","070_9_5","MAT","9","5","5","hab elidch mani hab wabsh kaij ch pi woho edgid g gewkdag mant gam hu hab wo i juh g pi ap ha‑chuꞌijig. Bam elid mo s‑pehegim hab e kaij, ‘Gm ant hu hab i juh g pi ap m‑chuꞌijig,’ no ge hedai s‑mahch mas s‑wohom gam hu hab i e juh. ");
INSERT INTO oodNT_vpl VALUES ("MT9_6","070_9_6","MAT","9","6","6","Pegih, nt wo em‑chehgi mani woho ge gewkdag ch hab wua mani has i kaij ahni Jiosh si Kehsha,” k hab hahawa kaij ab wui ihda mo ab wabsh i s‑moik, “I g wamig k am behꞌi g e‑wahkus k hihm am uhpam.” ");
INSERT INTO oodNT_vpl VALUES ("MT9_7","070_9_7","MAT","9","7","7","Kutsh am i wamig k gam hu hih uhpam. ");
INSERT INTO oodNT_vpl VALUES ("MT9_8","070_9_8","MAT","9","8","8","Kutsh am i nei g hemajkam ihda k si s‑ehbeni k ab si has i el g Jiosh natki pi ab mah g Jesus ihda gewkdag. ");
INSERT INTO oodNT_vpl VALUES ("MT9_9","070_9_9","MAT","9","9","9","Tki amjed am hih g Jesus k am hu hebai himad ch ni‑cheh ahni Matthew. Nid wa eda am chikpan mo am g kownal ha kowlant g hemajkam g lial. D hab kaij g Jesus ab ni‑wui, “Ab g i hihm k ab si ni‑wecho wo e mashchamad.” Nid am ha hekaj i wuhshani k am i oi. ");
INSERT INTO oodNT_vpl VALUES ("MT9_10","070_9_10","MAT","9","10","10","Am hu hebai amjed, nid ab ha wai hegam Jesus mat am wo e gegos ni‑kih am. D ab i hihi. Kud muꞌi am dada k am t‑wehm e gegosid g lial ha kowlantdam ch hegam mo pi am hu si oid g t‑shohshon ha‑himdag. ");
INSERT INTO oodNT_vpl VALUES ("MT9_11","070_9_11","MAT","9","11","11","Dki am haꞌi dada g Palasi. Kuchd eda am t‑gegosid. D idam hab kaij ab t‑wui, “Ih, k haschu ahgch g em‑mashchamdam ha wehm e gegosid g pi ap hemajkam, chum hems g lial t‑kowlantdam?” ");
INSERT INTO oodNT_vpl VALUES ("MT9_12","070_9_12","MAT","9","12","12","D g Jesus am i ha kaiok hab kaij ab ha wui, “Idam pi ap hemajkam o s‑e doꞌibiamk hab masma mat g kokꞌodam wo s‑e doajidam. Hegam mat hab wo e elidad mo s‑apꞌe at pi wo tatchua g mahkai. ");
INSERT INTO oodNT_vpl VALUES ("MT9_13","070_9_13","MAT","9","13","13","Pi ant hab ahgk ia jiwia jewed dahm manis wo ha doꞌibia hegam mo pi e doꞌibiamk. Neh, an o oꞌohanas mash wa hab kaij g Jiosh: S‑ap am hab wua g iagchulida ab ni‑wui. K wabshaba baꞌich d i si haꞌichu mamt wo s‑hehemajimak. Pegih, am g wo s‑amichud mo haschu hab ahg ch hab kaij.” ");
INSERT INTO oodNT_vpl VALUES ("MT9_14","070_9_14","MAT","9","14","14","D am haꞌi dada hegam mo ab si wecho e mashcham hegai John mo wa ha pahl wapkon k ab kakke g Jesus ch hab kaij, “Neh, muꞌikko ach pi t‑gegosid hab ahgch matt wo t‑hoꞌigeꞌidahu. K hegam Palasi hab waꞌap e wua. K eda haschu ahgch idam pi hab masma hab e wua mo ab si m‑wecho e mashcham?” ");
INSERT INTO oodNT_vpl VALUES ("MT9_15","070_9_15","MAT","9","15","15","D hab kaij g Jesus ab ha wui, “Nat hig pi wo e gegos g wo ha hohntam naipijju mat eda heg am wo ha wehmajk? T am wo i e ai mat pi am hu wo ha wehmajk. T am hahawa pi wo e gegos. Pegih, bat wo wa e juh idam ni‑naipijju mant hekid pi ia hu wo ha wehmajk.” ");
INSERT INTO oodNT_vpl VALUES ("MT9_16","070_9_16","MAT","9","16","16","D am hahawa chum ha tashogid g Jesus mat g wechij mashchama pi ap wo wehnad g heki hu himdag hab kaijch, “Pi at hedai g wechij ikuskaj wo shohsho g hekiuchij lihwa mat wo s‑e wia nat pi wo i dahiwua hegai wechij ikus k baꞌich wo i wantp g hekiuchij. ");
INSERT INTO oodNT_vpl VALUES ("MT9_17","070_9_17","MAT","9","17","17","K hab waꞌap pi hab mahs machs am wo toa g wechij uhdwis wadag am hekiuchij haꞌichu elidag kostal ch ed nat pi wo wantsh g hekiuchij am i e ak. Kut wo e iawua g uhdwis wadag. Wechij uhdwis wadag at am wo e toa wechij kokstal ch ed mat wehs wo s‑ap e nuhkud.” ");
INSERT INTO oodNT_vpl VALUES ("MT9_18","070_9_18","MAT","9","18","18","D am wabsh kia ha wehm neok g Jesus. Kud am hema jiwia g t‑hahaꞌichuga k ab i gei wui k hab kaij, “Ni‑chehiaga atp hems heki hu muh. Pt wabshaba ab wo i him k ab wo taht. T wo e chegito.” ");
INSERT INTO oodNT_vpl VALUES ("MT9_19","070_9_19","MAT","9","19","19","Kud gam hu wehmaj hih g Jesus. Kuchd ahchim gam hu ep ha oi. ");
INSERT INTO oodNT_vpl VALUES ("MT9_20","070_9_20","MAT","9","20","20","Kudki eda am hema haꞌichug g uwi mash gamai gohk ahid ab waꞌi mumku heg hekaj mo g ehꞌedaj jegwoni. Kuchd am hihim. Kudki ab i hih Jesus wui k ab taht g kahbaj hugidag ");
INSERT INTO oodNT_vpl VALUES ("MT9_21","070_9_21","MAT","9","21","21","nash pi hab e elid matp hems an wabsh wo taht k wo doa. ");
INSERT INTO oodNT_vpl VALUES ("MT9_22","070_9_22","MAT","9","22","22","D g Jesus am sikol i kekiwua k neidok hab ahg, “Pegih, ni‑uwiga, ab g si i e gewkad. Am apt wa doa napt pi ab i s‑ni‑wohoch.” Kud amjed gam hu s‑doa. ");
INSERT INTO oodNT_vpl VALUES ("MT9_23","070_9_23","MAT","9","23","23","D amjed gam hu hih g Jesus k am i wah heg kih ed matsh g chehiagaj muh. Sh am si s‑nankosig g mumsigo ch shoanidam. ");
INSERT INTO oodNT_vpl VALUES ("MT9_24","070_9_24","MAT","9","24","24","Sh hab kaij g Jesus ab ha wui, “Gam g hu wo i wuwhaki wehsijj. Heg o wa wepo ni‑wehhejed mo wabsh kohsh g chehia.” Kush wehsijj si s‑koꞌokam ash nash pi s‑mahch matsh muh. ");
INSERT INTO oodNT_vpl VALUES ("MT9_25","070_9_25","MAT","9","25","25","Kumtsh am wabsh i chum ha wuwhas. Tsh g Jesus am i wah mo am woꞌo g chehia k ab bei nowij ab. Kutsh i wami. ");
INSERT INTO oodNT_vpl VALUES ("MT9_26","070_9_26","MAT","9","26","26","Kum amjed an aꞌai wehsko aꞌagahim mat has e juh. ");
INSERT INTO oodNT_vpl VALUES ("MT9_27","070_9_27","MAT","9","27","27","Kuchd am hu hebai ep hihim. D gohk pi neneadam oꞌodham ab i oi g Jesus k si s‑kaidam hab kaij, “Ab g si i s‑t‑hoꞌigeꞌid ahpi mapsh d t‑kownaligbad David amjedkam.” ");
INSERT INTO oodNT_vpl VALUES ("MT9_28","070_9_28","MAT","9","28","28","Kuchd ged hu i wahp kih ch ed. D idam gohk pi neneadam am dada wui g Jesus. Kud heg ab ha kakke ch hab kaij, “Nam s‑wohochud mant wo ni‑nako mant wo em‑nench?” D hab kaij idam, “Heuꞌu, ab ach si m‑hiwig, s‑apꞌekam t‑kownalig.” ");
INSERT INTO oodNT_vpl VALUES ("MT9_29","070_9_29","MAT","9","29","29","Kud g Jesus ab ha taht g ha‑wuhpui k hab kaij, “Am at hab wo e juh mam has i masma ab s‑wohochud.” ");
INSERT INTO oodNT_vpl VALUES ("MT9_30","070_9_30","MAT","9","30","30","Kud wa woho ab bei g e‑nendag. D g Jesus ab si s‑gewkam ha ahgid, “Pi g am hedai wo shaꞌi ahgid ihda.” ");
INSERT INTO oodNT_vpl VALUES ("MT9_31","070_9_31","MAT","9","31","31","D wabshaba am wabsh i chum dagito k gam hu hihim k am aꞌai i ahgahi wehsko anai ab amjed g Jesus. ");
INSERT INTO oodNT_vpl VALUES ("MT9_32","070_9_32","MAT","9","32","32","D am hahawa haꞌi ep dada g hemajkam Jesus wui am hema uꞌapadch mo pi ha neok nash pi jiawul an uꞌukch. D g Jesus gam hu wabsh chum i wuhshad g jiawul ab amjed. ");
INSERT INTO oodNT_vpl VALUES ("MT9_33","070_9_33","MAT","9","33","33","Kud ha hekaj wabsh neo ihda oꞌodham. D wehsijj si e todsid k hab kaij, “Pi ach hekid haꞌichu hab shaꞌi masma neid am t‑shahgid.” ");
INSERT INTO oodNT_vpl VALUES ("MT9_34","070_9_34","MAT","9","34","34","Kud wabshaba g Palasi hab kaij, “Jijawul ha‑geꞌejig o ab mahkch g gewkdag. Kuki heg hekaj e nakog ch ab i ha wuwhasid g jijawul.” ");
INSERT INTO oodNT_vpl VALUES ("MT9_35","070_9_35","MAT","9","35","35","Am achd hahawa hahasko oiopod ch am daiw wehs kihhim ch ed. Kud g Jesus am ha mashcham g hemajkam ha‑chechopi ed ch am ha ahgidahim g s‑kehg haꞌichu ahga ab amjed g Jiosh kownaltalig ch am ep ha dodajid g nahnko mahs kokꞌodam. ");
INSERT INTO oodNT_vpl VALUES ("MT9_36","070_9_36","MAT","9","36","36","D muꞌi ab wui e chehm g hemajkam. Kudki g Jesus si i s‑ha hoꞌigeꞌel no pi si e kudut ch e shoꞌigchud hab sha masma mat g kakawal hab wo e wuad pi e nuhkudch. ");
INSERT INTO oodNT_vpl VALUES ("MT9_37","070_9_37","MAT","9","37","37","D hab kaij g Jesus ab t‑wui, “Neh, muꞌij o hegam mo e nahtokch mat wo e doꞌibia. Kuch eda pi muꞌij ahchim mach am ha ahgidahim g doꞌibiadag ahga. Id o heg wa wepo mat hebai g ha‑hihka wo si geꞌejk. T g ha‑pionag pi wo muꞌijk. ");
INSERT INTO oodNT_vpl VALUES ("MT9_38","070_9_38","MAT","9","38","38","Ab g wo si tahnid g Jiosh mat muꞌi wo i ha chuhcha mat am wo i ha ahgidahid g s‑kehg haꞌichu ahgaj ch ab wo i ha baꞌihamad hegam mo e nahtokch.” ");
INSERT INTO oodNT_vpl VALUES ("MT10_1","070_10_1","MAT","10","1","1","Ab ad hahawa i t‑wai g Jesus ahchim mach ab si wecho t‑mashcham k ab t‑mah g gewkdag matt gam hu wo i ha wuwhas g jijawul ab ha amjed hegam mo an ha uꞌukch k wo ha dodaj g kokꞌodam. ");
INSERT INTO oodNT_vpl VALUES ("MT10_2","070_10_2","MAT","10","2","2","Dachd gamai gohk ahchim mach d si chuhchaij. Simon o d wehpegkam ch hab ep chehgig Peter. K g Simon shehpij hab waꞌap d Jesus kehsha ch hab chehgig Andrew. K haꞌi ep d James ch John ch d e‑wepngam. K g ha‑ohg hab chehgig Zebedee. ");
INSERT INTO oodNT_vpl VALUES ("MT10_3","070_10_3","MAT","10","3","3","K haꞌi ep d Philip ch Bartholomew ch Thomas. Ni ahni hab waꞌap d kehshaj ch hab chehgig Matthew ch wa d ge lial ha kowlantdam. K hema d hegai James mo g ohgaj d Alphias. K hema hab chehgig Thaddaus. ");
INSERT INTO oodNT_vpl VALUES ("MT10_4","070_10_4","MAT","10","4","4","K hema hab ep chehgig Simon ch d hema hegam mo tatchua matt ahchim Tutuligo hejel wo himchudad g t‑kownaltalig. K hema hab chehgig Judas Iscariot ch d ihda matki wo gagda g Jesus. ");
INSERT INTO oodNT_vpl VALUES ("MT10_5","070_10_5","MAT","10","5","5","D g Jesus am hahawa i t‑shelini ahchim gamai gohk matt gm hu wo ahgachugad g haꞌichu ahgaj hab kaijch, “Pi g am hu wo hihim gawul mahs hemajkam ha wui ch Samaria hemajkam ha wui iaꞌi idani. ");
INSERT INTO oodNT_vpl VALUES ("MT10_6","070_10_6","MAT","10","6","6","Am amt wo waꞌi hihi hegam ha wui e‑wehm Tutuligo. Idam o hab sha masma mo g heb hu hihimkam kahwal. ");
INSERT INTO oodNT_vpl VALUES ("MT10_7","070_10_7","MAT","10","7","7","Am g wo hihim k id am wo i ha ahgidahi mat am wo i himch g Jiosh g e‑kownaltalig jewed dahm. ");
INSERT INTO oodNT_vpl VALUES ("MT10_8","070_10_8","MAT","10","8","8","Mt wo ha dodaj g kokꞌodam k ab uhpam wo i ha chechegitoich hegam mat wabsh chum koi k g jijawul ab wo i ha wuwhas ha amjed hegam mo an uꞌukch k wo ha dodaj hegam mo kokꞌo heg hekaj mo g ha‑chuhkug wabsh muhkhim. Ab ant wabsh em‑mah ihda gewkdag. Kumt pi haꞌichu wo ha kowlantad am hab ha junidch. ");
INSERT INTO oodNT_vpl VALUES ("MT10_9","070_10_9","MAT","10","9","10","“K wabshaba ab d ha‑wuikam hegam mat ab wo em‑kaiha mat ab aigo wo i em‑wehmaj k wo em‑dagioꞌi. Mt heg hekaj ab wabsh wo e enigadadch ch wo hihi pi haꞌichu uꞌadch mams hekaj wo e dagioꞌi o ams wo ha namkid. T g Jiosh wo em‑nuhkud. Kumt pi wo uꞌad g cheowikud mamt hekaj wo e nuhkud. ");
INSERT INTO oodNT_vpl VALUES ("MT10_11","070_10_11","MAT","10","11","14","“Mt am wo i wahp kihhim ch ed k an wo i ha gahghi hegam mat hedai s‑ap ab wo i em‑nei k ab ha wui hab wo chei, ‘Jiosh o ab em‑makiog g si geꞌe s‑ap tahhadkam.’ Kut am wo i em‑wahpkid k wo em‑dagioꞌi am hugkam mamt hekid gm hu baꞌich ep wo i hihi. Kutp hems hebai pi ap ab hu wo i em‑nei g kihkam. Kumt am wo si i shahmud g jewed ab e‑tahtad ab k hab wo ha chehgi mamt wo ha dagito. ");
INSERT INTO oodNT_vpl VALUES ("MT10_15","070_10_15","MAT","10","15","15","Nt wo si shel em‑ahgi mat g Jiosh baꞌich i s‑koꞌokam wo ha namkid hegam mat pi ab hu wo kaiha ihda s‑kehg haꞌichu ahgaj matsh hi hegam hab ha juh pi ap hemajkam mash am kih Sodom ch Gomorra kihhimbad ch ed. ");
INSERT INTO oodNT_vpl VALUES ("MT10_16","070_10_16","MAT","10","16","16","“Neh, am amt wo oiopod ha shahgid g hemajkam. Kut haꞌi wo s‑ta ehbidamak am em‑wehhejed hab sha masma mo g sheshꞌe am ha wehhejed g kahwal. Mt wo si s‑e nenꞌoidad hab masma mo g ban ch wo si s‑hehemajimak hab masma mo g hohohi. ");
INSERT INTO oodNT_vpl VALUES ("MT10_17","070_10_17","MAT","10","17","17","Ab o him g tash mamt an wo em‑uꞌu k wo em‑lodait k atp hems ep wo em‑gewitta am chechopi ch ed. ");
INSERT INTO oodNT_vpl VALUES ("MT10_18","070_10_18","MAT","10","18","18","Am amt wo em‑lodai ha tahgio g hahaꞌichu ch kokownal heg hekaj mam ab ni‑hiwig. Kumt wo s‑ni‑mahch k ah am ha tahgio ch am ha tahgio g gawul mahs hemajkam. ");
INSERT INTO oodNT_vpl VALUES ("MT10_19","070_10_19","MAT","10","19","19","Pi g wo shaꞌi e kudut ab amjed mamt has masma e wehhejed wo neo. ");
INSERT INTO oodNT_vpl VALUES ("MT10_20","070_10_20","MAT","10","20","20","Hekia S‑apꞌekam Gewkdag at wo em‑ahgi mamt has wo chei. ");
INSERT INTO oodNT_vpl VALUES ("MT10_21","070_10_21","MAT","10","21","21","“Hahaꞌichu at wo em‑kokda. Kut ab ha wui wo em‑gagda chum hems g em‑wepnag o g em‑jehj o g em‑aꞌaliga. ");
INSERT INTO oodNT_vpl VALUES ("MT10_22","070_10_22","MAT","10","22","22","Muꞌi hemajkam at wo s‑em‑kehꞌidad ni‑hekaj. Kumt wo sha e nakog k wo gahi wuwha g e‑shoꞌigdag. T g Jiosh am wo i em‑wahpki e‑kihdag ed. ");
INSERT INTO oodNT_vpl VALUES ("MT10_23","070_10_23","MAT","10","23","23","Neh, mtp hems wo em‑shoꞌigch hasko. Pegih, mt wo ahhio heg amjed kihhim k gam hu baꞌich kihhim wui ep wo hihi. Nt wo shel em‑ahgi mant ep wo jiwia ahni Jiosh si Kehsha mamt koi wo ha chehmo g e‑wehm oꞌodham ha‑kihhim. ");
INSERT INTO oodNT_vpl VALUES ("MT10_24","070_10_24","MAT","10","24","25","“E mashchamdam o ab wabsh wecho hegai mo d ha mashchamdam ch heg hekaj wepo wo nako haꞌichu. T g pion hab waꞌap wepo haꞌichu wo nako g e‑ahmo. Kumt ahpim hab waꞌap ni‑wepo wo nako haꞌichu. Neh, bo ni‑aꞌaga haꞌi mani d ge Jiawul ch wahm s‑koꞌokam has wo em‑ahgad ahpim mam ab si ni‑wecho e mashcham. ");
INSERT INTO oodNT_vpl VALUES ("MT10_26","070_10_26","MAT","10","26","26","“Pi g wo shaꞌi ha ehbidad g hemajkam nat pi wehs wo i e maꞌishpiꞌo mo haschu i e maꞌishch ch wehs wo s‑e mai mo haschu s‑e aꞌagchud. ");
INSERT INTO oodNT_vpl VALUES ("MT10_27","070_10_27","MAT","10","27","27","Si amt tasho wo i ahgahi wehsko mani haschu ab si hejel em‑ahgid. ");
INSERT INTO oodNT_vpl VALUES ("MT10_28","070_10_28","MAT","10","28","28","Pi g wo shaꞌi ha ehbidad hegam matp hedai wo chum s‑em‑kokdaim. Pi at wo e nako mas baꞌich i s‑koꞌokam has wo em‑juh em‑kokdak. Heg at waꞌi Jiosh wo e nako mat am wo em‑daꞌich Jiawul kih ed mamtp pi am hu wo wohog elidad. Kumt heg ab wo waꞌi si has elidad. ");
INSERT INTO oodNT_vpl VALUES ("MT10_29","070_10_29","MAT","10","29","31","“K wabshaba g Jiosh si s‑hemajima ch pi tatchua mas wo s‑koꞌokam em‑juh. Am g wo oidahim mo chum hems g al uꞌuwhig s‑ap ha nuhkud. K eda chum alo pi haꞌichu namkig idam. Kum ahpim d si haꞌichu am tahgio. Jiosh o wehs haꞌichu s‑mahch ab em‑ab. Mt heg hekaj pi haꞌichu wo shaꞌi ehbidad ab wui e dagitokch. ");
INSERT INTO oodNT_vpl VALUES ("MT10_32","070_10_32","MAT","10","32","32","“Neh, am amt wo s‑ni‑mahch k ah hemajkam ha tahgio mam d ni‑wohochuddam. Kunt ahni hab waꞌap wo s‑em‑mahch k ah am tahgio g ni‑ohg Jiosh. ");
INSERT INTO oodNT_vpl VALUES ("MT10_33","070_10_33","MAT","10","33","33","Kutp wabshaba hedai pi wo ni‑mahch k ah am ha tahgio g hemajkam, nt ahni hab waꞌap pi wo mahch k ah am tahgio g ni‑ohg Jiosh. ");
INSERT INTO oodNT_vpl VALUES ("MT10_34","070_10_34","MAT","10","34","34","“Pi g hab wo e elidad mat wo dodolimat g hemajkam mant ia jiwia. Ab at em‑wui wo gegokiwua hegam mo pi ab hu has ni‑elid. ");
INSERT INTO oodNT_vpl VALUES ("MT10_35","070_10_35","MAT","10","35","35","Wihpiop atp hems wo s‑kehꞌidad g e‑ohg ch g chetcha g e‑jeꞌe o g e‑kahkma jeꞌe. ");
INSERT INTO oodNT_vpl VALUES ("MT10_36","070_10_36","MAT","10","36","36","Em‑wehm kihkam atp hems d wo si em‑obgak. ");
INSERT INTO oodNT_vpl VALUES ("MT10_37","070_10_37","MAT","10","37","37","“Pi at haꞌichu wo namkigk g em‑wohochudadag mamtp pi baꞌich wo i ni‑tatchua mam hi g e‑ohg ch e‑jeꞌe ch e‑aꞌaliga. ");
INSERT INTO oodNT_vpl VALUES ("MT10_38","070_10_38","MAT","10","38","38","Mt gam hu wo dagito g hejel hab e elida k ahni hab ni‑elida hab wo junihid ni‑wehhejed e shoꞌigchudch. Heg at wo wa wepok mam ab mohto g kots ch ab ab wo e muhkid. Kut pi haꞌichu wo namkigk g em‑wohochudadag mamtp pi hab masma ab wo i ni‑oi. ");
INSERT INTO oodNT_vpl VALUES ("MT10_39","070_10_39","MAT","10","39","39","Pi amt wo heki wua g e‑doakag mamtp wo hekaj am ni‑wehhejed. Heg at wo heki wua g e‑doakag matp hedai wo chum s‑daꞌad. ");
INSERT INTO oodNT_vpl VALUES ("MT10_40","070_10_40","MAT","10","40","40","“Heg o wa wepo mo s‑ap ab ni‑neid ahni matp hedai ahpim s‑ap ab wo em‑neidad. K hab waꞌap s‑ap ab neid g Jiosh matp hedai s‑ap ab wo ni‑neidad. ");
INSERT INTO oodNT_vpl VALUES ("MT10_41","070_10_41","MAT","10","41","41","Hegai mat hedai s‑ap ab wo i ha nei g ni‑chuhchai at ha wepo wo bei g s‑kehg mahkigdag. Kut hegai mat hedai s‑ap ab wo i nei g s‑apꞌekam oꞌodham heg wepo wo bei g s‑kehg mahkigdag. ");
INSERT INTO oodNT_vpl VALUES ("MT10_42","070_10_42","MAT","10","42","42","Kut heg s‑wohom ab wo bei g s‑kehg e‑mahkigdag mat hedai chum hems g s‑hehpi shuhdagi ab wo hema ha wasibi idam al aꞌal am hema em‑wehhejed ahpim mam ab si ni‑wecho e mashcham.” ");
INSERT INTO oodNT_vpl VALUES ("MT11_1","070_11_1","MAT","11","1","1","Am ad i haꞌasa haꞌichu t‑shelini g Jesus ahchim gamai gohk e‑chuhchai k gam hu hahawa him k atsh an i ha mashcham k ha mihshmad mo an aꞌai mia kihhimag. ");
INSERT INTO oodNT_vpl VALUES ("MT11_2","070_11_2","MAT","11","2","2","Kumd wa eda am wabsh kia kuhpch hegai John mad am i shonwuich g pahl wakona. Sh hegam mad ab si wecho e mashcham am ahgid mo haschu chikpan hab wua g Jesus. Kutsh am haꞌi ha cheha mat am wo hihim k ab wo kakke mas woho d Jiosh si Kehsha. Kudki am dada ");
INSERT INTO oodNT_vpl VALUES ("MT11_3","070_11_3","MAT","11","3","3","k ab kakke g Jesus ch hab kaij, “Ab o t‑chehani g John matt ab wo m‑kakke maps woho d Jiosh si Kehsha aha nat ab hahawa hema wo i wuhsh mat d wo hegaik.” ");
INSERT INTO oodNT_vpl VALUES ("MT11_4","070_11_4","MAT","11","4","4","D eda g Jesus am ahg g e‑kehg haꞌichu e‑ahga ch ha dodajid g kokꞌodam ch hab hahawa kaij ab ha wui hegam John chuhchai, “Am g uhpam wo hihim k wo ahgi g John mam haschu i kah ch haschu i neid. ");
INSERT INTO oodNT_vpl VALUES ("MT11_5","070_11_5","MAT","11","5","5","Ha ani dodajid g pi ha dodajidam kokꞌodam ch pi neneadam ch pi hihimidkam ch pi chechkaidkam ch ha chechegitoichud g koꞌi ch am ha ahgid g shoꞌigkam mat g Jiosh wo ha doꞌibia. ");
INSERT INTO oodNT_vpl VALUES ("MT11_6","070_11_6","MAT","11","6","6","T g Jiosh ab wo s‑em‑hoꞌigeꞌidad mamtp hedai ab wabsh wo ni‑hiwgad.” ");
INSERT INTO oodNT_vpl VALUES ("MT11_7","070_11_7","MAT","11","7","7","Neh, d amjed gam hu uhpam hihi. D g Jesus am haꞌichu ha ahgid g hemajkam ab amjed g John ch hab kaij, “Neh, am amt wa hihim k ab kaiha g John. K wa eda am oimmelhim pi apkokam jewed ch ed. Kumt pi woho am hu wo i wuwha wui matp d wabsh s‑pehegi oꞌodham ch am gawul wo wuad g e‑neꞌoki. Pi o an aꞌai e wanchkwua g John. ");
INSERT INTO oodNT_vpl VALUES ("MT11_8","070_11_8","MAT","11","8","8","Kumt pi hema s‑neidam mo s‑kakaisim e enigadadch. Hegam mo hab masma e enigadadch o si s‑kakaisim kih. ");
INSERT INTO oodNT_vpl VALUES ("MT11_9","070_11_9","MAT","11","9","9","Neh, heg amt s‑kaim haꞌichu i tashogiddam k heg wa woho kah. K g John am baꞌich haꞌichu k ed ep kehk. ");
INSERT INTO oodNT_vpl VALUES ("MT11_10","070_11_10","MAT","11","10","10","Heg o hab ahg g Jiosh ch hab kaij: Am ant wo hema i maskogi mat am wo i ha apꞌech g hemajkam am wehhejed g si ni‑Kehsha jiwhiadag am jewed dahm. Neh, bash kaij g Jiosh. ");
INSERT INTO oodNT_vpl VALUES ("MT11_11","070_11_11","MAT","11","11","11","Kunt wo em‑ahgi mo g John wehs hemajkam ha baꞌich d i si s‑has haꞌichu. T wabshaba am wo i e chehgi g Jiosh kownaltalig id dahm jewed. T hahawa chum hems g si pi haꞌichukam Jiosh ab hiwigdam baꞌich d wo i s‑has haꞌichuk mo hegai John. ");
INSERT INTO oodNT_vpl VALUES ("MT11_12","070_11_12","MAT","11","12","12","Muꞌi hemajkam, chum wa g pi ap hemajkam, o am i wahpk Jiosh kownaltalig ed ab i amjed mat g John ab i ahgahi g haꞌichu e‑ahga. ");
INSERT INTO oodNT_vpl VALUES ("MT11_13","070_11_13","MAT","11","13","13","Wehsijj g kekelibad Jiosh haꞌichu i tashogiddam o am ahgachug mat wo e chehgi g Jiosh kownaltalig. K hegai t‑chehanig mat g Mosesbad ab bei Jiosh t amjed hab waꞌap tashogid mat wo e chehgi. ");
INSERT INTO oodNT_vpl VALUES ("MT11_14","070_11_14","MAT","11","14","14","Neh, heki ash hu si ha mihshmad hegai kelibad Jiosh haꞌichu i tashogiddam mash hab chehgig Elijah. K g Jiosh oꞌohana hab chuꞌig matsh hema ep wo i wuhshani k hab wo masmak mash wa hegai. Pegih, ihda John o d hegai mat an wo i wuhsh. ");
INSERT INTO oodNT_vpl VALUES ("MT11_15","070_11_15","MAT","11","15","15","Neh, am g wo s‑ap i aꞌamichud ihda.” ");
INSERT INTO oodNT_vpl VALUES ("MT11_16","070_11_16","MAT","11","16","16","D hab ep kaij g Jesus, “Hegam mat pi ab hu wohog el g John k pi ab hu ni‑bei o hab masma pi ta wepoma mo g aꞌal. Neh, tp hems am wo chichwid g aꞌal ch hab wo ha ah, ");
INSERT INTO oodNT_vpl VALUES ("MT11_17","070_11_17","MAT","11","17","17","‘Am att em‑gehged g e hohontam ha‑piastakaj. Kumt pi e waila. Am att nei g muhki neꞌi. Kumt pi shaꞌi shoshani.’ ");
INSERT INTO oodNT_vpl VALUES ("MT11_18","070_11_18","MAT","11","18","18","Id ani hab ahg mat g John ab i wuhshani k pi ihꞌe g nawait ch muꞌikko pi e gegosid e hoꞌigeꞌidahunch Jiosh wui. K muꞌijj hab kaij mo g jiawul an uꞌukch g chegitoidaj. ");
INSERT INTO oodNT_vpl VALUES ("MT11_19","070_11_19","MAT","11","19","19","Nt ahni ia jiwia Jiosh si Kehsha k wabsh chum hedai ha wehm ni‑gegosid. K muꞌijj hab kaij mani s‑banma ch s‑iꞌidag ch d ha‑nawoj g s‑ta kekeꞌidamakam lial ha kowlantdam ch hegam mo pi ap oid g t‑chehanig. Neh, bo masma pi ta wepoma ch im hu hab wabsh i juh g Jiosh amichudadag. K wabshaba hegam mo ab s‑wohochud g wohokam am chehgidch mo d wohokam.” ");
INSERT INTO oodNT_vpl VALUES ("MT11_20","070_11_20","MAT","11","20","20","Muꞌi kihhim ed ad wa am hab junihim g s‑hasig haꞌichu g Jesus. D eda muꞌijj pi gam hu s‑ohhod g pi ap e‑chegitoi ab kahk. D g Jesus si s‑ha kehꞌid ");
INSERT INTO oodNT_vpl VALUES ("MT11_21","070_11_21","MAT","11","21","22","ch ab kaij, “Muꞌi s‑hasig haꞌichu ant am hab juh Korasin ch Bethsaida kihhim ch ed. Kutki eda muijj amai pi ab hu ni‑wohochud k heg hekaj ab wo bei g s‑koꞌok e‑namkidadag geꞌe lodaita tash ch ed. Hegam mo am kih Tyre ch Sidon t am ch pi geꞌe mahch ab amjed g Jiosh at pi am hu hugkam wo bei g s‑koꞌok e‑namkidadag. Tp hems ab wo i e shoꞌigchud k gam hu wo s‑ohhod g pi ap e‑chegitoi matp wo nei ihda s‑hasig haꞌichu. ");
INSERT INTO oodNT_vpl VALUES ("MT11_23","070_11_23","MAT","11","23","23","Capernaum t am hemajkam o ab si e haschud. T wabshaba g Jiosh gam hu wo shul Jiawul kih ed. Hegam mash wa am kih Sodombad t am at gam hu wo s‑ohhod g pi ap e‑chegitoi matp wo nei ihda s‑hasig haꞌichu. Kut pi wo chum padch g ha‑kihhim. ");
INSERT INTO oodNT_vpl VALUES ("MT11_24","070_11_24","MAT","11","24","24","Idam at pi am hu hugkam wo bei g s‑koꞌok e‑namkidadag mat g Capernaum t am hemajkam mat hekid wo e ai g geꞌe lodaita.” ");
INSERT INTO oodNT_vpl VALUES ("MT11_25","070_11_25","MAT","11","25","26","D g Jesus am hahawa e hoꞌigeꞌidahun k hab kaij, “Ni‑ohg Jiosh, dap kownal wehs haꞌichu dahm. K hab d m‑elida mat pi hedai wo e nako mas hejel wo s‑amich g haꞌichu m‑ahga. E o ehstokch am ha wehhejed g s‑chu aꞌamichuddam ch haꞌichu s‑mahchim. Kup wabshaba am ha chehgid idam mo haꞌichu s‑mahchimk hab masma mo g aꞌal. Ni heg hekaj ab si m‑hoꞌigeꞌid.” ");
INSERT INTO oodNT_vpl VALUES ("MT11_27","070_11_27","MAT","11","27","27","D hab ep kaij ab ha wui g hemajkam, “Ni‑ohg at wehs haꞌichu ab ni‑mah. Pi o hedai s‑ni‑mahch ch heg waꞌi ni‑ohg s‑ni‑mahch. K pi hedai mahch g ni‑ohg. Ni ahni waꞌi s‑mahch ch hegam ehp mani hedai i ha wui tashogid. ");
INSERT INTO oodNT_vpl VALUES ("MT11_28","070_11_28","MAT","11","28","28","“Ab g wo i e dagito ni‑wui wehsijj ahpim mam d gewpkokam. Kunt ahni ab wo i em‑mah g ulinihogig. ");
INSERT INTO oodNT_vpl VALUES ("MT11_29","070_11_29","MAT","11","29","30","Pi o hasig g ni‑himdag ch pi wechima wo i em‑mohtoꞌi haꞌichu. Si ani s‑hemajima ch ab wabsh ni‑shoꞌigchud. Kumt ab ni‑amjed wo s‑mahch k wo e ulinihogidad. Hegai mant ab heheꞌejel wo em‑mohtoꞌi at wo s‑hawkk nant pi am wo i em‑wehmajk hab sha masma matt wo t‑makodadch g yehwakaj.” Neh, bo kaij g Jesus. ");
INSERT INTO oodNT_vpl VALUES ("MT12_1","070_12_1","MAT","12","1","1","Kuchd am hu hebai hihim t‑mihshmda tash ed. K am eshas g pilkani wohg huhugid an. Kutt bihugk k hekaj ab ha wohni g pilkani ch i mohon ch koꞌa. ");
INSERT INTO oodNT_vpl VALUES ("MT12_2","070_12_2","MAT","12","2","2","Kudki t‑neid hegam Palasi ch hab kaij ab Jesus wui, “Nehꞌe, melchkwua o g t‑chehanig mo id hab wua mihshmda tash ch ed.” ");
INSERT INTO oodNT_vpl VALUES ("MT12_3","070_12_3","MAT","12","3","3","D g Jesus hab kaij ab ha wui, “Bo wabsh masma hab e wua matsh wa g Davidbad. Pi amtki chegitoi matsh heg has e juh am si i bihugimk. Bo chuꞌig g Jiosh oꞌohana ");
INSERT INTO oodNT_vpl VALUES ("MT12_4","070_12_4","MAT","12","4","4","matsh am i wah geꞌe cheopi ch ed k am ui g pahn k huh hegam ha wehm mash am wehmaj. K d hegai pahn mo am e toꞌaw k ch hegam d waꞌi ha‑wuikam papal. T eda hemho wa am hab e juh. K heg hekaj am wa s‑apꞌe. ");
INSERT INTO oodNT_vpl VALUES ("MT12_5","070_12_5","MAT","12","5","5","“Am g ep wo oidahim mo g papal am hab junihim g e‑chikpan geꞌe cheopi ch ed mihshmda tash ed. K eda g Jiosh pi ha mohtoꞌid g chuꞌijig no pi hemho wa am hab junihim g e‑chikpan geꞌe cheopi ch ed. ");
INSERT INTO oodNT_vpl VALUES ("MT12_6","070_12_6","MAT","12","6","6","Kuni ahni baꞌich d i si haꞌichu mo g geꞌe cheopi. ");
INSERT INTO oodNT_vpl VALUES ("MT12_7","070_12_7","MAT","12","7","7","“An o oꞌohadag mo hab kaij g Jiosh: S‑ap am hab wua g iagchulida ab ni‑wui. K wabshaba baꞌich d i si haꞌichu mamt wo s‑hehemajimak. Neh, pi amt ab hu wo ha mohtoꞌi g chuꞌijig hegam mo pi d chuꞌijkam mamtp woho wo s‑amichudad ihda. ");
INSERT INTO oodNT_vpl VALUES ("MT12_8","070_12_8","MAT","12","8","8","Pi am amichud mani ahni d Jiosh si Kehsha ch gewkdag am dahm g mihshmda tash.” ");
INSERT INTO oodNT_vpl VALUES ("MT12_9","070_12_9","MAT","12","9","9","D am ha dagito g Jesus. Kuchd gam hu hihi hema wui g cheopi. ");
INSERT INTO oodNT_vpl VALUES ("MT12_10","070_12_10","MAT","12","10","10","D am hema daha g oꞌodham mad g nowij mahnikodag. D am haꞌi g oꞌodham ab haꞌichu s‑abchudamk g Jesus ch ab kakke, “No hiwgidas am t‑chehanig ed mamt wo ha doaj mihshmda tash ed?” ");
INSERT INTO oodNT_vpl VALUES ("MT12_11","070_12_11","MAT","12","11","11","D hab kaij g Jesus ab ha wui, “Matp hems hema g em‑kahwaliga am wo gei wag ch ed mihshmda tash ed. Namt hig pi wo chikpan k wo i wuhshad? ");
INSERT INTO oodNT_vpl VALUES ("MT12_12","070_12_12","MAT","12","12","12","Oꞌodham o baꞌich d i si haꞌichu mo g kahwal. Pegih, k g t‑chehanig am t‑hiwgid matt am hema wo i wehmt mihshmda tash ed.” ");
INSERT INTO oodNT_vpl VALUES ("MT12_13","070_12_13","MAT","12","13","13","Neh, bad kaij ch hab hahawa ahg g mahnikokam, “Ab g si i shelin g e‑nowi.” Kud am wabsh i chum shelin k am waꞌi hekaj apꞌet. ");
INSERT INTO oodNT_vpl VALUES ("MT12_14","070_12_14","MAT","12","14","14","D amjed gam hu hihi g Palasi k e wehm aꞌaga mat has hig masma wo mua g Jesus. ");
INSERT INTO oodNT_vpl VALUES ("MT12_15","070_12_15","MAT","12","15","15","D am i kah g Jesus mash am s‑muꞌamk k gam hu hih ab amjed amai. Kud muꞌi hemajkam am i oi. D wehs ha dodaj g kokꞌodam ");
INSERT INTO oodNT_vpl VALUES ("MT12_16","070_12_16","MAT","12","16","16","ab si ha chehanich mat pi hedai haꞌichu wo ahgidad ab amjed. ");
INSERT INTO oodNT_vpl VALUES ("MT12_17","070_12_17","MAT","12","17","17","Neh, bad wa masma hab e juh hegai matki g Isaiabad heki hu waꞌi oꞌoha matsh hab wo e juh. Oꞌohanaj o hab chuꞌig mash g Jiosh an aꞌaga g si e‑kehsha ch hab kaij: ");
INSERT INTO oodNT_vpl VALUES ("MT12_18","070_12_18","MAT","12","18","18","Id o d si ni‑Kehsha mat d wo ni‑pionagk. Ab ani si tatchua. K si ni‑tatchui oidch hab masma. Ab ant wo mah g Hekia S‑apꞌekam ni‑Gewkdag. Kut am wo ha ahgi g wehs hemajkam mant s‑ap wo ha aꞌappe. ");
INSERT INTO oodNT_vpl VALUES ("MT12_19","070_12_19","MAT","12","19","19","Pi at wo ha neꞌowinad ch pi wo hihnkad ch pi wo s‑kaidam amogad am kahya ch ed. ");
INSERT INTO oodNT_vpl VALUES ("MT12_20","070_12_20","MAT","12","20","20","T wo ha doꞌibia hegam mat chum alo pi wo e nako hab masma mamtp hems ahpim wo doꞌibia g e‑eꞌes mo i gehsim. Am at wo ha gewkadch am hugkam mat wo gewito g pi apꞌekam. ");
INSERT INTO oodNT_vpl VALUES ("MT12_21","070_12_21","MAT","12","21","21","T wehs nahnko mahs hemajkam ab ab wo i e gewpkai. ");
INSERT INTO oodNT_vpl VALUES ("MT12_22","070_12_22","MAT","12","22","22","D haꞌi g hemajkam am hema uꞌapa g oꞌodham Jesus wui. Kudki id pi nead ch pi ha neok nadki pi g jiawul an uꞌukch. D g Jesus doaj ihda oꞌodham. D hahawa e nako mad neok k ep haꞌichu neid. ");
INSERT INTO oodNT_vpl VALUES ("MT12_23","070_12_23","MAT","12","23","23","D g muꞌi hemajkam ab si has i el ihda k hab kaij, “Shahag wepo mo id d hegai Davidbad amjedkam mach ab nenida.” ");
INSERT INTO oodNT_vpl VALUES ("MT12_24","070_12_24","MAT","12","24","24","D am i ha kah hegam Palasi k hab kaij, “Moki g jijawul ha‑geꞌejig ab mahkch g gewkdag. Kuki heg hekaj gam hu hab i ha wua g jijawul ab ha amjed hegam mo an ha uꞌukch.” ");
INSERT INTO oodNT_vpl VALUES ("MT12_25","070_12_25","MAT","12","25","25","D g Jesus s‑mahch mo haschu am chegito ch hab kaij ab ha wui, “S‑mahch am mat g oꞌodham wo padch g hejel e‑jewedga o g hejel e‑kihhim mat ab aꞌai wo e cheggia. T g e‑wehm kihkam hab waꞌap wo padch g hejel e‑kihdag mat ab aꞌai wo e cheggia. ");
INSERT INTO oodNT_vpl VALUES ("MT12_26","070_12_26","MAT","12","26","26","Pegih, t has hig masma g ge Jiawul pi wo padch g hejel e‑kownaltalig matp ab wo sha ni‑mah g gewkdag mant am wo i ha wuwhas g piongaj. ");
INSERT INTO oodNT_vpl VALUES ("MT12_27","070_12_27","MAT","12","27","27","Neh, hegam mo ab si em‑wecho e mashcham o hab waꞌap i ha wuwhasid g jijawul. Kum eda pi hab masma hab ha elid mo g Jiawul ab ha mahkch g gewkdag. Pegih, id o am wohokamchud mo pi woho hegai mam hab chum elid. ");
INSERT INTO oodNT_vpl VALUES ("MT12_28","070_12_28","MAT","12","28","28","Hekia S‑apꞌekam Gewkdag o ab ni‑mahkch ihda gewkdag mani hekaj gam hu hab i ha wua g jijawul. K id am wohokamchud mat heki hu in i wuhsh g Jiosh kownaltalig em‑shahgid. ");
INSERT INTO oodNT_vpl VALUES ("MT12_29","070_12_29","MAT","12","29","29","“Neh, wohppoꞌid ani g ge Jiawul hegam mo an ha uꞌukch. Kum s‑mahch mat pi hedai wo e nako mas am hu wabsh wo wah hema kih ed mat wo s‑haꞌahamak k am wo ui g enigaj, heg hi wa matp wehpeg wo wulsh. ");
INSERT INTO oodNT_vpl VALUES ("MT12_30","070_12_30","MAT","12","30","30","“Hegai matp hedai pi ab hu wo i ni‑wehmajk o ab ni‑wui kehk ch wabsh ha gantan hegam mani s‑ha doꞌibiamk. ");
INSERT INTO oodNT_vpl VALUES ("MT12_31","070_12_31","MAT","12","31","31","Wehs o gam hu hab i junihog g pi ap ha‑chuꞌijig g Jiosh. K wabshaba si geꞌej g em‑chuꞌijig mamtp ab wo has ah g Hekia S‑apꞌekam Gewkdag. T g Jiosh pi hekid gam hu hab wo i juh. ");
INSERT INTO oodNT_vpl VALUES ("MT12_32","070_12_32","MAT","12","32","32","Im at hu hab wo i juh g Jiosh g chuꞌijigaj hegai mat ab wo has ni‑ah ahni Jiosh si Kehsha k wabshaba pi hekid gam hu hab wo i juh g chuꞌijigaj hegai mat wo has ah g Hekia S‑apꞌekam Gewkdag. ");
INSERT INTO oodNT_vpl VALUES ("MT12_33","070_12_33","MAT","12","33","33","“Mt wo s‑mai mas hedai d s‑apꞌekam oꞌodham hab masma mamt wo s‑mai mas s‑kehgaj g bahidkam uhs. S‑kehg uhs at wo s‑kehg bahidagt. T g pi kehg uhs wo pi kehg bahidagt. ");
INSERT INTO oodNT_vpl VALUES ("MT12_34","070_12_34","MAT","12","34","34","Ahpim Palasi am hab sha masma mam d kohkꞌoi ch pi wo shaꞌi e nako mams s‑kehg haꞌichu hab wo chei nam pi d pi apꞌekam ch hemho wa am hab wo chei mo haschu am hab i chuꞌig em‑ihbdag ed. ");
INSERT INTO oodNT_vpl VALUES ("MT12_35","070_12_35","MAT","12","35","35","S‑kehg haꞌichu o am hab chuꞌig ihbdaj ed g s‑apꞌekam oꞌodham. Kut heg s‑kehg haꞌichu hab wo kaijjid. K pi kehg haꞌichu am hab chuꞌig ihbdaj ed g pi apꞌekam oꞌodham. Kut heg pi kehg haꞌichu hab wo kaijjid. ");
INSERT INTO oodNT_vpl VALUES ("MT12_36","070_12_36","MAT","12","36","37","“Id ant hab wo chei mat hemho wa wehs haꞌichu am wo mahsko e wua lodaita tash ch ed mam haschu has i kaij id dahm jewed. Jiosh at wo hekaj g hejel em‑neꞌoki mat wo em‑lodai, chum hems g s‑pehegi em‑neꞌoki.” ");
INSERT INTO oodNT_vpl VALUES ("MT12_38","070_12_38","MAT","12","38","38","D am haꞌi haꞌichug g chehanig t‑mashchamdam ch Palasi ch hab ahg g Jesus, “Ha mashchamdam, ab g t‑chehgid g s‑hasig haꞌichukaj maptp woho d Jiosh si Kehsha.” ");
INSERT INTO oodNT_vpl VALUES ("MT12_39","070_12_39","MAT","12","39","39","D hab kaij g Jesus, “Si o hig woho pi apꞌe ch mehk ab amjed g Jiosh hegam mat pi ab hu wo ni‑hiwgam k hoꞌip nei g s‑hasig haꞌichu. Heg ant ab wo waꞌi ha chehgi mant am oidk hab wo ni‑juh hegai Jiosh haꞌichu i tashogiddam mash hab chehgig Jonah. ");
INSERT INTO oodNT_vpl VALUES ("MT12_40","070_12_40","MAT","12","40","40","Id ash wa waik tash oidam am haꞌichug geꞌe watopi wohk ed. Neh, nt hab wa masma waik tash oidam am wo kahchk hihaꞌini ch ed ahni Jiosh si Kehsha. ");
INSERT INTO oodNT_vpl VALUES ("MT12_41","070_12_41","MAT","12","41","41","“Jonabad ash wa am ha ahgid g Ninevah t am hemajkam g Jiosh haꞌichu ahga. Kutsh wa gam hu s‑ohhod g pi ap e‑chegitoi k hab pi ab hu wo e chuꞌijigch geꞌe lodaita tash ch ed. Ni ahni baꞌich d i si haꞌichu mo g Jonabad. Kum eda pi ab hu ni‑kaiham ch heg hekaj ab wo motoig g chuꞌijig lodaita tash ed. ");
INSERT INTO oodNT_vpl VALUES ("MT12_42","070_12_42","MAT","12","42","42","“Mehkjed atsh ab i hih g uwi kownal ab Sheba jewed t amjed matsh ab wo kaiha g Solomonbad haꞌichu mahchig. Ni ahni baꞌich d i si haꞌichu mo g Solomonbad. Kum eda pi ab hu ni‑kaiham ch heg hekaj ab wo motoig g chuꞌijig lodaita tash ed.” ");
INSERT INTO oodNT_vpl VALUES ("MT12_43","070_12_43","MAT","12","43","43","Kud hab ep kaij g Jesus, “Matp hems g jiawul an wo hema uꞌukch g oꞌodham k wabsh wo dagito mat am hebai ep wo e ul. Kut hegai oꞌodham wo i chum kegch g e‑doakag. T wabshaba g jiawul pi hebai wo chehg. ");
INSERT INTO oodNT_vpl VALUES ("MT12_44","070_12_44","MAT","12","44","44","K hekaj hab wo i e ah, ‘Mo hig woho d ni‑kih hegai oꞌodham. Nt hig am uhpam wo hih wui.’ Kut wa woho am wo uhpam him k wo cheh mo am wabsh jeg ch si kegchudas ch hehosimhunas. ");
INSERT INTO oodNT_vpl VALUES ("MT12_45","070_12_45","MAT","12","45","45","T am haha wo him k wewaꞌak ep wo ha uꞌapa g jijawul. T idam baꞌich wo i pi apꞌek ch am wehmaj wo i chiwia. T ihda oꞌodham baꞌich wo i pi apꞌek mo wa ga hu i heki hu. Neh, bat wa masma hab wo e juh hegam mat pi gam hu wo s‑ohhod g pi ap e‑chegitoi.” ");
INSERT INTO oodNT_vpl VALUES ("MT12_46","070_12_46","MAT","12","46","46","Am ad wabsh kia ha wui neok g hemajkam g Jesus. Kud am haha wabsh dada g jeꞌej ch wepngaj s‑neidamk. D wabshaba si muꞌij g hemajkam an wehgaj. Kud heg hekaj gam hu wabsh mehk gegok. ");
INSERT INTO oodNT_vpl VALUES ("MT12_47","070_12_47","MAT","12","47","47","D hema hegam mo an wehgaj gegok g Jesus hab kaij ab wui, “M‑jeꞌe ch m‑wepnag ash am hu gegok ch s‑m‑neidamk.” ");
INSERT INTO oodNT_vpl VALUES ("MT12_48","070_12_48","MAT","12","48","49","D g Jesus hab ahg, “Neh, idam mo ab ni‑kaiham o heg wa wepo mo d ni‑jeꞌe ch ni‑wepnag. ");
INSERT INTO oodNT_vpl VALUES ("MT12_50","070_12_50","MAT","12","50","50","Hegam mat hab wo junihid g ni‑ohg Jiosh tatchui o hab masma mo d ni‑wepnag ch ni‑jeꞌe.” ");
INSERT INTO oodNT_vpl VALUES ("MT13_1","070_13_1","MAT","13","1","1","Heg waꞌi tash ed achd gam hu hihi Galilee Kahchki wui. D am i chum dahiwua g Jesus mat wo t‑mashcha. ");
INSERT INTO oodNT_vpl VALUES ("MT13_2","070_13_2","MAT","13","2","2","Kud wabshaba shaꞌi muꞌi hemajkam an e hemapai wehgaj. D heg hekaj gan hu i chesh g Jesus wahlko ch ed k an dahiwua k amjed ha mashcham. D g hemajkam an gegok shuhdagi koa an ch amjed ab kaiham. ");
INSERT INTO oodNT_vpl VALUES ("MT13_3","070_13_3","MAT","13","3","3","Kud muꞌi haꞌichu ha tashogid g wepogida ahgakaj ab amjed g Jiosh kownaltalig. Id o d haꞌichu ahgaj mo hab kaij: “Am ant heꞌes wo i em‑tashogi g Jiosh kownaltalig wepogidch mat hema an i chum gantad g e‑kaichka e‑oid ed. ");
INSERT INTO oodNT_vpl VALUES ("MT13_4","070_13_4","MAT","13","4","4","T haꞌi gan hu shul wohg ch ed. T g uꞌuwhig am dada k koꞌito. ");
INSERT INTO oodNT_vpl VALUES ("MT13_5","070_13_5","MAT","13","5","5","T haꞌi gan hu shul waw t ab mo pi geꞌej g jewed k ab ha hekaj hi wa chum i wuhsh no pi pi an hu juhk g jewed. ");
INSERT INTO oodNT_vpl VALUES ("MT13_6","070_13_6","MAT","13","6","6","T ab i chesh g tash. Kut wabsh gaksh no ge mehk tatk. ");
INSERT INTO oodNT_vpl VALUES ("MT13_7","070_13_7","MAT","13","7","7","T haꞌi gan hu shul shaꞌi ch ed. Kut g shaꞌi ab i geꞌege k ha kokda g haꞌichu esha. ");
INSERT INTO oodNT_vpl VALUES ("MT13_8","070_13_8","MAT","13","8","8","T wabshaba hegam mat an s‑ap shul moihuna ch ed an wuhshani k muꞌi ab kait. Haꞌi at siant ab kait ch haꞌi chuhdpo wehst‑mahm ch haꞌi waikko wehst‑mahm.” ");
INSERT INTO oodNT_vpl VALUES ("MT13_9","070_13_9","MAT","13","9","9","Kud hab hahawa ep kaij g Jesus, “Neh, am g wo s‑ap i aꞌamichud ihda.” ");
INSERT INTO oodNT_vpl VALUES ("MT13_10","070_13_10","MAT","13","10","10","D am hahawa i e hejelko. Kuchd am wui hihim k ab kakke mas haschu ahgch pi ta amichudam ha mashcham g haꞌichu wepogidakaj. ");
INSERT INTO oodNT_vpl VALUES ("MT13_11","070_13_11","MAT","13","11","11","D hab kaij, “Nt wo em‑ahgi mo has d ahga no pi g Jiosh em‑hiwgid mamt wo s‑mai mo haschu hemu am maskogid ab amjed g e‑kownaltalig. Ni wabshaba heg waꞌi ha ahgid haꞌichu wepogida ahga hegam mo pi ab hu wohochudamk. T hab pi wo amich haꞌichu ab amjed g Jiosh kownaltalig. ");
INSERT INTO oodNT_vpl VALUES ("MT13_12","070_13_12","MAT","13","12","12","Hegam mat s‑ap wo hekaj g e‑apꞌedag at baꞌich ep wo i nei. T hegam mat pi ap wo hekaj wabsh wo heb hu wua. ");
INSERT INTO oodNT_vpl VALUES ("MT13_13","070_13_13","MAT","13","13","13","Heg ani hekaj g haꞌichu wepogidakaj haꞌichu ha ahgid: Mat pi wo amich, chum as wo haꞌichu neid k wo haꞌichu kah ");
INSERT INTO oodNT_vpl VALUES ("MT13_14","070_13_14","MAT","13","14","14","K hekaj am wohokamchud hegai mo an hab chuꞌig Isaiabad oꞌohana ed mash wa hab kaij Jiosh. Bo chuꞌig: Chum am hekid ab kah g haꞌichu ni‑ahga ch ab neidchug g ni‑apꞌechuda ch wabsh pi amichud ");
INSERT INTO oodNT_vpl VALUES ("MT13_15","070_13_15","MAT","13","15","15","no pi g em‑chegitoidag wabsh s‑kohmagi. Heg o wa wepo mamt am si ha kuhkp g e‑wuhpui ch e‑nahnk mamt pi wo neid k pi wo kah k pi wo amich nam pi pi e nohnogidamk ab ni‑wui. Kunt heg hekaj pi am hu wo i em‑apꞌech. Neh, bo chuꞌi g g Jiosh oꞌohana. ");
INSERT INTO oodNT_vpl VALUES ("MT13_16","070_13_16","MAT","13","16","16","Kum eda ahpim pi hab shaꞌi mahs mo hegam mash pi amichud. Jiosh o ab s‑em‑hoꞌigeꞌid. Kum s‑ap s‑amichud mam haschu i neid ch kah. ");
INSERT INTO oodNT_vpl VALUES ("MT13_17","070_13_17","MAT","13","17","17","Nt wo si shel em‑ahgi mo muꞌijj g kekelibad Jiosh haꞌichu i tashogiddam ch Jiosh hemajkamga chum si tatchua mat wo neid k wo kah ihda mam haschu i neid ch kah idani. K wa wabshaba pi hab mahs am ha wehhejed. ");
INSERT INTO oodNT_vpl VALUES ("MT13_18","070_13_18","MAT","13","18","18","“Am ant haha wo em‑ahgi mani haschu chum em‑mashcham id hekaj haꞌichu ni‑ahga ab amjed g haꞌichu eshdam. Heg kaichka ani wepogid g Jiosh haꞌichu ahga. Id o am e gantan ha shahgid g hemajkam hab masma mo g haꞌichu kai. ");
INSERT INTO oodNT_vpl VALUES ("MT13_19","070_13_19","MAT","13","19","19","K eda haꞌi pi amichud no pi g ha‑iꞌibdag s‑kawpk hab sha masma mo g wohg. K g Jiawul am wabsh s‑pehegi ha wohppoꞌid mo haschu i kah. ");
INSERT INTO oodNT_vpl VALUES ("MT13_20","070_13_20","MAT","13","20","20","“K haꞌi g ha‑iꞌibdag hab sha masma mo hebai pi geꞌej g jewed ab waw t ab. K idam si s‑hohhoꞌid ch kah g Jiosh haꞌichu ahga ");
INSERT INTO oodNT_vpl VALUES ("MT13_21","070_13_21","MAT","13","21","21","ch wabshaba pi wihnam ab hu uꞌukch ch am hi wa heꞌes wo i s‑chegitokahimch. T oi wa g kudutadag ab ha wui wo i hih. Kumt wo ha shoꞌigch id hekaj Jiosh haꞌichu ahga. T ha hekaj wabsh wo taꞌi i shul. ");
INSERT INTO oodNT_vpl VALUES ("MT13_22","070_13_22","MAT","13","22","22","“K haꞌi g ha‑iꞌibdag hab sha masma mo hebai s‑shaꞌig. K am ha shaꞌijidch g pihk ha‑elidadag ch s‑ha‑kaisdag. Kut pi haꞌichu wehhejed wo s‑kehgajk am Jiosh wehhejed. ");
INSERT INTO oodNT_vpl VALUES ("MT13_23","070_13_23","MAT","13","23","23","“K haꞌi g ha‑iꞌibdag s‑moik hab sha masma mo g moihuna. Idam at wo s‑amich g Jiosh haꞌichu ahga k am wo ahgachugad matp hems haꞌi siant ab ep wo ha baꞌiha k atp hems haꞌi chuhdpo wehst‑mahm k haꞌi g waikko wehst‑mahm ab ep wo ha baꞌiha.” ");
INSERT INTO oodNT_vpl VALUES ("MT13_24","070_13_24","MAT","13","24","24","Jesus ad am hema ep ha ahgi g hemajkam g haꞌichu wepogida hab kaijch, “Am ant baꞌichu ep wo i em‑tashogi g Jiosh kownaltalig wepogidch mat hema ei g s‑kehg kai e‑oid ed. ");
INSERT INTO oodNT_vpl VALUES ("MT13_25","070_13_25","MAT","13","25","25","T am hu hebai haha wabsh hema jiwia g obgaj chuhug ch ed mo wehsijj kohksh k g shaꞌi kai am ei ha shahgid g pilkani k gam hu hahawa ep hih. ");
INSERT INTO oodNT_vpl VALUES ("MT13_26","070_13_26","MAT","13","26","26","Kut am i wuhsh g eꞌes k ab i mudadt. T am hahawa s‑masma i wuhsh g shaꞌi. ");
INSERT INTO oodNT_vpl VALUES ("MT13_27","070_13_27","MAT","13","27","27","“K hab kaij g eshdam pionag, ‘S hebai amjed i wuhsh g shaꞌi mapt wa eda t‑mah g s‑kehg kaichka.’ ");
INSERT INTO oodNT_vpl VALUES ("MT13_28","070_13_28","MAT","13","28","28","“K hab kaij am ha wui, ‘Ni‑obga at hab juh ihda.’ “K hab hahawa ep kaij g piongaj, ‘Natt am wo i ha huhpsh hegam shaꞌi?’ ");
INSERT INTO oodNT_vpl VALUES ("MT13_29","070_13_29","MAT","13","29","29","“K hab ha ahg, ‘Piaꞌa. Mt wo am hu wabsh g pilkani ha huhpsh. ");
INSERT INTO oodNT_vpl VALUES ("MT13_30","070_13_30","MAT","13","30","30","Am g wabsh wo hiwgid mat am e wehm wo wuwha. T ab wo e ai mat wo e hih. Kunt hab haha wo ha ahgi g hihkdam mat g shaꞌi wehpeg am wo ha huhpsh k am wo i hemapad k ged hu wo mehid k am haha wo i hemapai g pilkani k ged hu wo i baꞌiha.’ Neh, bo kaij g ha‑ahmo.” ");
INSERT INTO oodNT_vpl VALUES ("MT13_31","070_13_31","MAT","13","31","31","D am hema ep ah g haꞌichu wepogida g Jesus hab kaijch, “Am ant heꞌes wo i em‑tashogi g Jiosh kownaltalig am wepogidch g haꞌichu kai. ");
INSERT INTO oodNT_vpl VALUES ("MT13_32","070_13_32","MAT","13","32","32","Neh, heg am eꞌesha mo al chumaj ch oi wa am wo wuhshani k haꞌas wo i geꞌeda mo g s‑ehheg uhs. Tp hems g uꞌuwhig an ab wo koksht. Pegih, t hab wa masma wo geꞌe i geꞌeda g Jiosh kownaltalig, chum as al chum am wo shonwua.” ");
INSERT INTO oodNT_vpl VALUES ("MT13_33","070_13_33","MAT","13","33","33","D am hema ep ah g haꞌichu wepogida g Jesus hab kaijch, “Jiosh kownaltalig o hab waꞌap wepogidas mo g jewajidakud. Heg amt wo be k am wo wah wehnadk g chuꞌi k am heꞌes wo i dai. T wo chehmo g wahga mat wehs am wo i kopodka. Pegih, t g Jiosh kownaltalig hab wa masma wo chehmo g jewed.” ");
INSERT INTO oodNT_vpl VALUES ("MT13_34","070_13_34","MAT","13","34","34","Jesus ad haschu i ha ahgid g hemajkam ch heg waꞌi hekaj haꞌichu wepogida ahga. ");
INSERT INTO oodNT_vpl VALUES ("MT13_35","070_13_35","MAT","13","35","35","Heki atki hu waꞌi oꞌoha g kelibad Jiosh haꞌichu i tashogiddam mat id am hab wo wa e juh. K hab chuꞌig g oꞌohanaj: Haꞌichu wepogida ant wo hekaj k am wo ha ahgi g hemajkam hegai mo pi hekid shaꞌi s‑e mahch ga hu i shohshonk amjed. ");
INSERT INTO oodNT_vpl VALUES ("MT13_36","070_13_36","MAT","13","36","36","D g Jesus gam hu ha dagito g hemajkam k ged hu i wah kih ch ed. Kuchd am wehmaj hihim k ab hahawa kakke mas has d ahga hegai wepogida ahga ab amjed g shaꞌi mo am t‑ahgid. ");
INSERT INTO oodNT_vpl VALUES ("MT13_37","070_13_37","MAT","13","37","37","D hab kaij, “Heg ani wepogidas mo g haꞌichu eshdam ahni Jiosh si Kehsha. ");
INSERT INTO oodNT_vpl VALUES ("MT13_38","070_13_38","MAT","13","38","39","K g oidag d ihda jewed. K g s‑kehg kai d hegam mat wo e doꞌibia k am wo haꞌichugk Jiosh kownaltalig ed. K g ni‑obga d jijawul ha‑geꞌejig. K g eshaj d hegam mat pi wo e doꞌibia. Hihka tash o d lodaita tash. K hegam mat hab wo juh g hihka d anghil. ");
INSERT INTO oodNT_vpl VALUES ("MT13_40","070_13_40","MAT","13","40","40","“Hegai shaꞌi mehidda o hab d ahga mat g pi ap hehemajkam gam hu wo i e shul jiawul kih ed mat hekid wo i e ai g lodaita tash. ");
INSERT INTO oodNT_vpl VALUES ("MT13_41","070_13_41","MAT","13","41","41","Am ant wo i ha chuhcha g anghil ahni Jiosh si Kehsha. Kut ab wo i hihi jewed wui k gam hu hab wo i juh hegai matp haschu am wo i em‑wua pi apꞌekam ch ed ");
INSERT INTO oodNT_vpl VALUES ("MT13_42","070_13_42","MAT","13","42","42","k gam hu wo ha shul g pi ap chuꞌijkam mei ch ed. T idam wo si shoanid ch ga hu wabsh wo i si e kiꞌisch nat pi wo shaꞌi si s‑koꞌok haꞌichu nakogad. ");
INSERT INTO oodNT_vpl VALUES ("MT13_43","070_13_43","MAT","13","43","43","T am hahawa wo si tondad g s‑apꞌekam hemajkam e‑ohg Jiosh kownaltalig ed. Neh, am g wo i aꞌamichud ihda ahpim mam kah!” ");
INSERT INTO oodNT_vpl VALUES ("MT13_44","070_13_44","MAT","13","44","44","D am hema ep ah g Jesus g haꞌichu wepogida ahga hab kaijch, “Jiosh kownaltalig o heg wepogidas mo g s‑namkig haꞌichu mat am hema ehsto oidag ch ed k hahawa muh. T am hema haha wabsh chehg k am wabsh uhpam i maꞌishp k si s‑hehgig ch am i wehs gagda g haꞌichu e‑eniga k am hahawa uhpam ep him k wabsh wehs ha nolawt ihda oidag.” ");
INSERT INTO oodNT_vpl VALUES ("MT13_45","070_13_45","MAT","13","45","46","Kud hab ep kaij g Jesus, “Bamt masma wo s‑behim g Jiosh kownaltalig mat g s‑namkig hohodai nolawtdam wo s‑behim hegai mat wehs ha baꞌich wo i s‑kehgajk. Heg at wehs wo gagda g haꞌichu e‑eniga mat wo e nakog k wo ha nolawt hegai s‑namkigchu.” ");
INSERT INTO oodNT_vpl VALUES ("MT13_47","070_13_47","MAT","13","47","47","D hab ep kaij g Jesus, “Am ant heꞌes wo i em‑tashogi g Jiosh kownaltalig am wepogidch g waptopi uꞌikud chuagia. Heg at am wo wua g waptopi ha uꞌudam shuhdagi ch ed. T am wo e baꞌiha g nahnko mahs waptopi. ");
INSERT INTO oodNT_vpl VALUES ("MT13_48","070_13_48","MAT","13","48","48","Kut am wo i wanchkwua shuhdagi hugid an k am wo dahiwua k wo i ha gawulkad k hegam wo e toꞌi mo s‑kehgaj k g pi kehg waptopi gam hu wo nehnich. ");
INSERT INTO oodNT_vpl VALUES ("MT13_49","070_13_49","MAT","13","49","49","Bat wo wa masmak mat hekid wo i e ai g lodaita tash. Anghil at am wo aꞌai hihim k am wo i ha gawulkai g pi apꞌekam hemajkam ");
INSERT INTO oodNT_vpl VALUES ("MT13_50","070_13_50","MAT","13","50","50","k ged hu wo ha shul mei ch ed. T idam wo si shoanid ch ga hu wabsh wo i si e kiꞌishch nat pi wo shaꞌi si s‑koꞌok haꞌichu nakogad.” ");
INSERT INTO oodNT_vpl VALUES ("MT13_51","070_13_51","MAT","13","51","51","D g Jesus ab hahawa t‑kakke, “Namt am wa s‑amich wehs ihda?” Kuchd hab kaij, “Heuꞌu.” ");
INSERT INTO oodNT_vpl VALUES ("MT13_52","070_13_52","MAT","13","52","52","D hab hahawa ep kaij ab t‑wui, “Pegih, mt hahawa pi wabsh g Jiosh heki hu oꞌohana wo ha mashchamad ch wabshaba id wehnadk ep wo ha mashchamad wechij mashchama ab amjed g Jiosh kownaltalig.” ");
INSERT INTO oodNT_vpl VALUES ("MT13_53","070_13_53","MAT","13","53","53","D g Jesus am i haꞌasa ah idam haꞌichu wepogida ahga. ");
INSERT INTO oodNT_vpl VALUES ("MT13_54","070_13_54","MAT","13","54","54","Kuchd gam hu hihi Nazareth wui mo am d si kihkam. D g Jesus am haꞌichu ha mashcham ha‑cheopi ed. D si has elid hegam mo am kah ch ab wabsh aꞌai i e kakke, “Kus hebai mai wehs ihda amichudadag ch ihda s‑hasig haꞌichu. ");
INSERT INTO oodNT_vpl VALUES ("MT13_55","070_13_55","MAT","13","55","55","No hig pi woho d alidaj hegai t‑nawojbad mo d huk chikpandam? No hig pi g Mary d jeꞌej ch g wepngaj d James ch Joses ch Simon ch Jude. ");
INSERT INTO oodNT_vpl VALUES ("MT13_56","070_13_56","MAT","13","56","56","Ia o wa kih g uꞌuwigaj. Kus hebai mai wehs ihda.” ");
INSERT INTO oodNT_vpl VALUES ("MT13_57","070_13_57","MAT","13","57","57","Neh, bad kaij ch wabsh pi haꞌichuch. D hab kaij g Jesus ab ha wui, “Jiosh haꞌichu i tashogiddam at chum hebai ab wo si has e elidad. T wabshaba g si kihꞌamkam oꞌodham ch wehmaj kihkam pi ab hu has wo elidad.” ");
INSERT INTO oodNT_vpl VALUES ("MT13_58","070_13_58","MAT","13","58","58","Neh, bad kaij ch pi muꞌi s‑hasig haꞌichu hab juh amai no pi pi ab hu wohochud idam mas d Jiosh si Kehsha. ");
INSERT INTO oodNT_vpl VALUES ("MT14_1","070_14_1","MAT","14","1","1","D eda am hahasko haꞌi d ha‑kokownalig g Tutuligo ch d giꞌik. D idam am hema d kownal Galilee chekshani ch ed ch hab chehgig Herod. Kumd eda wehsko aꞌaga g Jesus. ");
INSERT INTO oodNT_vpl VALUES ("MT14_2","070_14_2","MAT","14","2","2","Kush id hab ha ahgid g e‑hahaꞌichuga, “Heg oki d hegai mo wa ha pahl wapkonahim ch hab chehgig John. Mua ant. Kutki wabshaba uhpam e chegito k hekaj hab e nakog mat hab wo juh g s‑hasig haꞌichu.” ");
INSERT INTO oodNT_vpl VALUES ("MT14_3","070_14_3","MAT","14","3","3","Herod atsh wa an bei g John k wulshp k ged hu si kuh am wehhejed g e‑hohnig. Id ash hab chehgig Herodias ch ash d chum hohnigaj g Herod wehnag. Kush heg hab chehgig Philip. Tsh g Herod ehs g hohnigaj. ");
INSERT INTO oodNT_vpl VALUES ("MT14_4","070_14_4","MAT","14","4","4","Sh amjed g John chum hekid hab a aꞌaga, “Mo pi shaꞌi hiwgidas maps g e‑wehnag hohnig wo ehs.” Kush g Herodias heg hekaj ahgid g Herod mat ged hu wo si kuh. ");
INSERT INTO oodNT_vpl VALUES ("MT14_5","070_14_5","MAT","14","5","5","Tsh g Herod chum s‑muꞌam nash pi am ahg g pi ap ha‑chuꞌijig. K wabshaba g Tutuligo hab kaij mo d Jiosh haꞌichu i tashogiddam. Kush s‑ha ehbid ch hekaj pi mua. ");
INSERT INTO oodNT_vpl VALUES ("MT14_6","070_14_6","MAT","14","6","6","Kutsh am i e ai g Herod mahsidag. Sh geꞌe piastchud. Tsh g Herodias uwi mad am e waila ha tahgio. Tsh g Herod si s‑hohhoꞌi ihda ");
INSERT INTO oodNT_vpl VALUES ("MT14_7","070_14_7","MAT","14","7","7","k wehs ha kaichudch si s‑kaidam hab kaij mat hemho wa wo mah mat haschu ab wo i tai. ");
INSERT INTO oodNT_vpl VALUES ("MT14_8","070_14_8","MAT","14","8","8","Sh g jeꞌej hab ahg mat hab wo chei mat ab wo mah g moꞌoj g John am hoas‑haꞌa ch ed dahshk. Tsh wa woho heg ab tai. ");
INSERT INTO oodNT_vpl VALUES ("MT14_9","070_14_9","MAT","14","9","9","Kutsh si pi ap e taht g kownal. Sh wabshaba wehsijj kah mo has i kaij. Tsh heg hekaj pi e nako mas pi am hu hab wo juh ");
INSERT INTO oodNT_vpl VALUES ("MT14_10","070_14_10","MAT","14","10","10","k am hahawa hema cheha g shondal mat an wo him k wo shonch g John moꞌo. ");
INSERT INTO oodNT_vpl VALUES ("MT14_11","070_14_11","MAT","14","11","11","Tsh wa woho hab e juh k am hahawa uꞌapa g moꞌoj am hoas‑haꞌa ch ed dahshch k ab mah ihda uwi. Kut ihda gd hu hahawa epai mah g e‑jeꞌe. ");
INSERT INTO oodNT_vpl VALUES ("MT14_12","070_14_12","MAT","14","12","12","Kutsh am hahawa dada hegam mad ab si wecho e mashcham g John k am bei g honshpadaj k ged hu chehg k am hahawa hihim k ged hu ahgid g Jesus. ");
INSERT INTO oodNT_vpl VALUES ("MT14_13","070_14_13","MAT","14","13","13","D am i kah g Jesus mamt mua g John k am hahawa gam hu hejelko s‑himimk. Kuchd an dadhaiwua wahlko ch ed k gam hu aigo i chehchsh haꞌabjed. Dki wabshaba kah g hemajkam k gn hu i bihbij wabsh hihimk. ");
INSERT INTO oodNT_vpl VALUES ("MT14_14","070_14_14","MAT","14","14","14","Kuchd am dada k am wabsh i chum huhud. D eda muꞌijj am heki hu haꞌichug g hemajkam. D g Jesus si i s‑ha hoꞌigeꞌid k ha dodaj g kokꞌodam. ");
INSERT INTO oodNT_vpl VALUES ("MT14_15","070_14_15","MAT","14","15","15","D gam hu si i juh. Kuchd am wui dada g Jesus k hab chum ahg, “Neh, mehk at waꞌi juh. K eda ia hu wabsh si jegko. Am g ha ahgid g hemajkam mat gam hu wo hihi kihhim wui k wo ha nolawt g haꞌichu hugi mat wo huh.” ");
INSERT INTO oodNT_vpl VALUES ("MT14_16","070_14_16","MAT","14","16","16","D hab kaij g Jesus ab t‑wui, “Ahpim amt wo haꞌichu ha mah mat wo huh.” ");
INSERT INTO oodNT_vpl VALUES ("MT14_17","070_14_17","MAT","14","17","17","Kuchd hab kaij ab wui, “Pi ach geꞌe haꞌichu edgid. Al hetasp sismito ch gohk waptopi ach am toꞌakch.” ");
INSERT INTO oodNT_vpl VALUES ("MT14_18","070_14_18","MAT","14","18","18","D hab hahawa ep kaij g Jesus, “Ab g wo i uꞌukaꞌi.” Kud am e uꞌapa. ");
INSERT INTO oodNT_vpl VALUES ("MT14_19","070_14_19","MAT","14","19","19","D am hahawa ha cheha g hemajkam mat am wo dadhaiwua washai ch ed. Kud am dadhaiwua. Kud am ui ihda hetasp sismito ch gohk waptopi k am e dahm i nen k ab hoꞌigeꞌel g Jiosh k am hahawa hahain k ab t‑mah. Kuchd gam hu aꞌai ha mahkhi g hemajkam. ");
INSERT INTO oodNT_vpl VALUES ("MT14_20","070_14_20","MAT","14","20","20","Kuchd wehsijj hug k kokwod. Kuchd ahchim chuhchaij an hahawa i uꞌihim k uꞌapa g wihpiꞌidaj mat am huꞌi gamai gohk hoha wo ha shuhshud. ");
INSERT INTO oodNT_vpl VALUES ("MT14_21","070_14_21","MAT","14","21","21","Kuchd am hu d i hetasp mihl chechoj ch muꞌijj g uꞌuwi ch aꞌal ehp. ");
INSERT INTO oodNT_vpl VALUES ("MT14_22","070_14_22","MAT","14","22","22","D am hahawa t‑ahgi g Jesus matt gam hu aigo wo hihi. Tsh heg am wo wiꞌi k am wo ha ahgi g hemajkam mat gam hu wo hihi e‑kihki wui. Kuchd an i chehchsh wahlko ch ed k gam hu hihi. ");
INSERT INTO oodNT_vpl VALUES ("MT14_23","070_14_23","MAT","14","23","23","D g Jesus am ha dagito g hemajkam. Kud gam hu himto. D am hahawa hejel i chesh kawulk dahm k am e hoꞌigeꞌidahu. D am i hud. D am wabsh kia hejel haꞌichug. ");
INSERT INTO oodNT_vpl VALUES ("MT14_24","070_14_24","MAT","14","24","24","D g t‑wahlko gam hu si eda i cheka g shuhdagi. Kud g hewel ab si s‑gewkam meh ab t‑wui. D g shuhdagi toꞌotonk am si aꞌai hab t‑wua wehs s‑chuhugam oidk. ");
INSERT INTO oodNT_vpl VALUES ("MT14_25","070_14_25","MAT","14","25","25","Kud koi mahsi. D ab hema him t‑wui an wabsh shuhdagi dahm. ");
INSERT INTO oodNT_vpl VALUES ("MT14_26","070_14_26","MAT","14","26","26","Kuchd ab i neidok si s‑ehbeni ch si hihnk ch hab kaij mo d wabsh kokꞌoi. ");
INSERT INTO oodNT_vpl VALUES ("MT14_27","070_14_27","MAT","14","27","27","D ab hahawa si t‑wui neok ch d Jesus ch hab kaij, “Pi g wo shaꞌi ni‑ehbenid. Dani ahni. Mt oi wo s‑ap e taht.” ");
INSERT INTO oodNT_vpl VALUES ("MT14_28","070_14_28","MAT","14","28","28","Kud g Peter si s‑kaidam hab kaij ab wui, “Ni‑kownalig, maptp d wo ahpik ch ab wo i ni‑wai. Nt ab wo i hih m‑wui an wabsh shuhdagi dahm.” ");
INSERT INTO oodNT_vpl VALUES ("MT14_29","070_14_29","MAT","14","29","29","D hab kaij g Jesus, “Oi g ab i hihm.” D wa woho ab i hud wahlko t‑amjed k am wui i hih shuhdagi dahm. ");
INSERT INTO oodNT_vpl VALUES ("MT14_30","070_14_30","MAT","14","30","30","D wabshaba am wabsh si s‑gewkam hewed. D g Peter si s‑ehbenid k gam hu wabsh i wachumkahi shuhdagi ch ed k ab si e shoꞌigchud k hab kaij, “Ni‑kownalig, ni‑doꞌibiani.” ");
INSERT INTO oodNT_vpl VALUES ("MT14_31","070_14_31","MAT","14","31","31","D ha hekaj am i wuhshad g Jesus k hab kaij ab wui, “Pi apki ab hu si ni‑hiwig.” ");
INSERT INTO oodNT_vpl VALUES ("MT14_32","070_14_32","MAT","14","32","32","D ged hu hahawa e wehm i chehchsh wahlko ch ed. D am waꞌi hekaj huhug g hewel. ");
INSERT INTO oodNT_vpl VALUES ("MT14_33","070_14_33","MAT","14","33","33","Kuchd ab hahawa si has elid ch ab ihm g Jesus ch hab kaij ab wui, “Woho apki d Jiosh alidag.” ");
INSERT INTO oodNT_vpl VALUES ("MT14_34","070_14_34","MAT","14","34","34","Ga achd hu aigo i chehchsh k ab dada Gennesaret t am. ");
INSERT INTO oodNT_vpl VALUES ("MT14_35","070_14_35","MAT","14","35","35","Kud g hemajkam s‑amich g Jesus k hekaj ab i ha wai g kokꞌodam wehsko an heg oidk chekshani. Md ha uꞌapa Jesus wui ");
INSERT INTO oodNT_vpl VALUES ("MT14_36","070_14_36","MAT","14","36","36","k ab si e shoꞌigchud k ab ahgid mat chum hems wabsh g kahbaj hugidag an wo taht. Kud s‑ap ha doda mad hedai an i taht. ");
INSERT INTO oodNT_vpl VALUES ("MT15_1","070_15_1","MAT","15","1","1","D am haꞌi dada g Palasi ch chehanig ha mashchamdam ab Jerusalem t amjed k ab kakke g Jesus hab kaijch, ");
INSERT INTO oodNT_vpl VALUES ("MT15_2","070_15_2","MAT","15","2","2","“K haschu ahgch g m‑pionag pi ab hu wohog elid g haꞌichu ha‑mashchamadag g kekelibad? Neh, e o gegosid pi am hu t‑himdag oidch ha wapkonk g e‑nohnhoi.” ");
INSERT INTO oodNT_vpl VALUES ("MT15_3","070_15_3","MAT","15","3","3","D hab kaij g Jesus ab ha wui, “M ahpim haschu ahgch pi ab hu wohog elid g Jiosh chehanig ch wabsh g hejel e‑himdag am hab junihim? ");
INSERT INTO oodNT_vpl VALUES ("MT15_4","070_15_4","MAT","15","4","4","Id o d chehanigaj g Jiosh mo hab chuꞌig: Ab g si has wo i ha elidad g e‑ohg ch e‑jeꞌe, ch id ehp, Mat hemho wo wa e muhkid hegai mat hedai wo sha s‑koꞌokam has ah g e‑jehj. ");
INSERT INTO oodNT_vpl VALUES ("MT15_5","070_15_5","MAT","15","5","5","Kum eda ahpim ha mashcham mat pi ab hu has wo ha elidad ch ab ha wui hab wo chei, ‘Mah ant g Jiosh hegai mat haschu ab d wo i chum em‑wuikamk.’ ");
INSERT INTO oodNT_vpl VALUES ("MT15_6","070_15_6","MAT","15","6","6","Kum hab masma im hu hab wabsh i wua g Jiosh neꞌoki ch am ha mashcham hegai mo haschu d wabsh oꞌodham ha‑nahtoi. ");
INSERT INTO oodNT_vpl VALUES ("MT15_7","070_15_7","MAT","15","7","7","Bam wabsh s‑e junimk mam ab has elid g Jiosh. Kuki wabshaba g Jiosh hab em‑ahg ch hab kaij ihda matki g Isaiabad an oꞌoha: ");
INSERT INTO oodNT_vpl VALUES ("MT15_8","070_15_8","MAT","15","8","8","Haꞌi idam mo d chum ni‑hemajkamga o hab kaij mo ab si has ni‑elid ch ab ni‑ihm. K wabshaba g ha‑iꞌibdag si s‑kawpk ch si mehk ab ni‑amjed. ");
INSERT INTO oodNT_vpl VALUES ("MT15_9","070_15_9","MAT","15","9","9","Pi o shaꞌi wohom ab has ni‑elid no pi wabsh g hemajkam ha‑chehanig ha mashcham hab chum masma mo d ni‑chehanig.” ");
INSERT INTO oodNT_vpl VALUES ("MT15_10","070_15_10","MAT","15","10","10","D g Jesus ab hahawa i ha wai g hemajkam k hab kaij ab ha wui, “Ab g wo ni‑kaiham k wo s‑amich. ");
INSERT INTO oodNT_vpl VALUES ("MT15_11","070_15_11","MAT","15","11","11","Pi at im hu hab wo i em‑juh g Jiosh heg hekaj mamt haschu wo huh k wabshaba im hu hab wo i em‑juh heg hekaj pi kehg em‑chegitoidag.” ");
INSERT INTO oodNT_vpl VALUES ("MT15_12","070_15_12","MAT","15","12","12","Kuchd am dada wui ahchim k hab kaij, “Nap s‑mahch mat si e taht g Palasi heg hekaj map hab kaij?” ");
INSERT INTO oodNT_vpl VALUES ("MT15_13","070_15_13","MAT","15","13","14","D hab kaij g Jesus, “Pi g has wo e tahtkkad ab ha amjed. Do chum em‑wanimeddam ch eda hab sha masma mo d pi neneadam ch chum ha wanimed g haꞌi ep pi neneadam ch atp hems am wabsh ha wehm wo i shul hiktani ch ed. Ni‑ohg Jiosh at gam hu hab wo i ha juh hab sha masma mamt wo huhpsh k gam hu wo nehnich g haꞌichu wuhshdag am e‑esha ed.” ");
INSERT INTO oodNT_vpl VALUES ("MT15_15","070_15_15","MAT","15","15","15","D g Peter ab neok ch hab kaij, “Am g t‑ahgid maps haschu tashogid ch hab kaij mat pi im hu hab wo i t‑juh g Jiosh heg hekaj matt haschu wo huh.” ");
INSERT INTO oodNT_vpl VALUES ("MT15_16","070_15_16","MAT","15","16","16","D hab kaij g Jesus ab t‑wui, “Kumt ahpim hab waꞌap pi koi shaꞌi amich hegai mani em‑ahgid. ");
INSERT INTO oodNT_vpl VALUES ("MT15_17","070_15_17","MAT","15","17","17","Pi at im hu hab wo i em‑juh ab amjed g Jiosh mamtp haschu wo huh. ");
INSERT INTO oodNT_vpl VALUES ("MT15_18","070_15_18","MAT","15","18","18","Heg at im hu hab wabsh wo i em‑juh ab amjed g Jiosh mat wo pi apꞌek g em‑chegitoi. ");
INSERT INTO oodNT_vpl VALUES ("MT15_19","070_15_19","MAT","15","19","19","Heg at hab wo em‑juh mamt hab wo juh g haꞌichu pi apꞌekam. Neh, mtp hems wo ha mua o wo ha ehs g ha‑wehm kihkam o hab wo juh g s‑tohntom haꞌichu o wo haꞌichu ha ehs o wo haꞌichu ha iattogi ab hema i ep amjed o wo pi ap neo. ");
INSERT INTO oodNT_vpl VALUES ("MT15_20","070_15_20","MAT","15","20","20","Id o d hegai mat im hu hab wo i em‑juh ab amjed g Jiosh. Pi at heg im hu hab wo i em‑juh mamt pi am hu ha‑chehanig oidk wo wapko g e‑nohnhoi k haha wo e gegos.” ");
INSERT INTO oodNT_vpl VALUES ("MT15_21","070_15_21","MAT","15","21","21","Kuchd gam hu hahawa hihi Syria jewed wui k am miabi g Tyre ch Sidon kihhim. ");
INSERT INTO oodNT_vpl VALUES ("MT15_22","070_15_22","MAT","15","22","22","D am hema d uwi ch pi d t‑wehm oꞌodham ch am t‑wui jiwia k hab kaij ab wui g Jesus, “S‑apꞌekam ni‑kownalig mapsh d Davidbad amjedkam, ab g si i s‑ni‑hoꞌigeꞌid. Ni‑chehiaga o g jiawul an uꞌukch ch si shoꞌigchud.” ");
INSERT INTO oodNT_vpl VALUES ("MT15_23","070_15_23","MAT","15","23","23","D wabshaba g Jesus pi ab hu has shaꞌi kaij wui. Kuchd ab si ahgid mat hig wo cheha mat gam hu wo hih no pi an t‑oidahim ch si s‑nakosig. ");
INSERT INTO oodNT_vpl VALUES ("MT15_24","070_15_24","MAT","15","24","24","D hab kaij g Jesus ab wui ihda uwi, “Heg o d waꞌi ni‑chikpan idani mant wo i ha wehmt g Tutuligo hemajkam.” ");
INSERT INTO oodNT_vpl VALUES ("MT15_25","070_15_25","MAT","15","25","25","D ab ha hekaj i gei wecho ihda uwi k hab kaij, “Am g hig i ni‑wehmt.” ");
INSERT INTO oodNT_vpl VALUES ("MT15_26","070_15_26","MAT","15","26","26","D hab kaij g Jesus, “Heg at wo wa wepok mamt ab wo ha mah g gogogs g ha‑chechmait g aꞌal.” ");
INSERT INTO oodNT_vpl VALUES ("MT15_27","070_15_27","MAT","15","27","27","D hab kaij hegai uwi, “Woho o wa. T wabshaba chum hems g gogogs am wo huh g aꞌal ha‑haꞌichu hugi hahainig. Kunt ahni hab wa masma wo si s‑ap ni‑taht mapt id am hab wo al i ni‑juni.” ");
INSERT INTO oodNT_vpl VALUES ("MT15_28","070_15_28","MAT","15","28","28","D hab hahawa kaij g Jesus ab wui, “Neh, m‑neꞌoki o am chehgid map ab si ni‑hiwig. T heg hekaj am hab wo e juh ihda map ab ni‑tahni.” Kutsh am waꞌi hekaj doa hegai chehiagaj. ");
INSERT INTO oodNT_vpl VALUES ("MT15_29","070_15_29","MAT","15","29","29","Amjed achd gam hu hahawa ep hihi Galilee shuhdagi babsho. D g Jesus am i chesh kawulk dahm. ");
INSERT INTO oodNT_vpl VALUES ("MT15_30","070_15_30","MAT","15","30","30","Kud muꞌijj am dada g hemajkam k am ha uꞌapa g pi hihimidkam ch pi neneadam ch pi neneokdan ch muꞌi nahnko mahs kokꞌodam. D g Jesus ha dodaj. ");
INSERT INTO oodNT_vpl VALUES ("MT15_31","070_15_31","MAT","15","31","31","Kud si has i elid g hemajkam neidok mo neneok g mumio ch g pi hihimidkam oiopo ch g momjo hahawa ab wehsig ch g pi neneadam s‑ap haꞌichu neid. D wehsijj ab si has elid g Jiosh. ");
INSERT INTO oodNT_vpl VALUES ("MT15_32","070_15_32","MAT","15","32","32","D g Jesus ab hahawa i t‑waid k hab kaij, “Neh, waik tashkaj in o waꞌi t‑wehmaj idam hemajkam ch heki hu waꞌi pi haꞌichu huh. Ni s‑ha hoꞌigeꞌid. Tp hems haꞌi wo s‑e chuhugi matp gam hu wo sha hihi pi haꞌichu hugok.” ");
INSERT INTO oodNT_vpl VALUES ("MT15_33","070_15_33","MAT","15","33","33","Kuchd hab kaij ab wui, “Kuchs hebai hig wo ui g haꞌichu hugi id eda tohono jewed matt hekaj wo ha gegos g haꞌakia hemajkam?” ");
INSERT INTO oodNT_vpl VALUES ("MT15_34","070_15_34","MAT","15","34","34","D hab kaij g Jesus, “Heꞌekia at am i wih g sismito?” Chd hab kaij, “Al wewaꞌak sismito ch al heꞌekia chuꞌuchum waptopi.” ");
INSERT INTO oodNT_vpl VALUES ("MT15_35","070_15_35","MAT","15","35","35","D g Jesus am hahawa ha chehani g hemajkam mat wo dadhaiwua. Kud am dadhaiwua. ");
INSERT INTO oodNT_vpl VALUES ("MT15_36","070_15_36","MAT","15","36","36","D am ha ui hegam wewaꞌak sismito ch waptopi k ab hoꞌigeꞌel g Jiosh k am i hahain k ab t‑mah. Kuchd an i ha mahkhi g hemajkam. ");
INSERT INTO oodNT_vpl VALUES ("MT15_37","070_15_37","MAT","15","37","38","D wehsijj hug k oi wa hi si s‑kokwod chum as am hu hebai d giꞌik mihl chechoj ch muꞌi ehp mo d uꞌuwi ch aꞌal ch pi kuintas. Kuchd an hahawa i uꞌihi g wihpiꞌidaj mat am huꞌi wewaꞌak hoha wo ha shuhshud. ");
INSERT INTO oodNT_vpl VALUES ("MT15_39","070_15_39","MAT","15","39","39","D g Jesus am hahawa ha ahgi g hemajkam mat gam hu wo hihi. Kuchd gan hu dadhaiwua wahlko ch ed k gam hu aigo i chehchsh Magadan chekshani am. ");
INSERT INTO oodNT_vpl VALUES ("MT16_1","070_16_1","MAT","16","1","1","D am haꞌi dada g Palasi ch Sajusi k ab neꞌowin g Jesus ch ab chum si chehani mat am wo ha chehgi g si s‑hasig haꞌichu matp woho d Jiosh si Kehsha. ");
INSERT INTO oodNT_vpl VALUES ("MT16_2","070_16_2","MAT","16","2","3","D hab kaij g Jesus ab ha wui, “Neh, s‑mahch am mat has mahs tash ab wo himad ab wabsh neidch mas hebaijed hewed ch has mahs chewagi i wushke. Pegih, mt hab waꞌap wo chum s‑mahchk mo haschu has e junihog iaꞌi idani am neidch mo haschu hab e junihim.” ");
INSERT INTO oodNT_vpl VALUES ("MT16_4","070_16_4","MAT","16","4","4","D hab ep kaij, “Si o hig woho pi apꞌe ch mehk ab amjed g Jiosh hegam mat pi ab hu wo ni‑hiwgam k hoꞌip nei g s‑hasig haꞌichu. Heg ant ab wo waꞌi ha chehgi mant am oidk hab wo ni‑juh hegai kelibad Jiosh haꞌichu i tashogiddam mash d Jonah.” Bad cheꞌiok k am ha dagito k gam hu hih. ");
INSERT INTO oodNT_vpl VALUES ("MT16_5","070_16_5","MAT","16","5","5","Kuchd am gahi ep i shul wahlko ch ed k ga hu aigo dada k s‑mai machdki pi haꞌi uꞌuk g sismito. ");
INSERT INTO oodNT_vpl VALUES ("MT16_6","070_16_6","MAT","16","6","6","D am waꞌi hekaj mad hab kaij g Jesus ab t‑wui, “Si g wo s‑e nenꞌoidk mat pi wo em‑cheawogi g ha‑jewajidakud hegam Palasi ch Sajusi.” ");
INSERT INTO oodNT_vpl VALUES ("MT16_7","070_16_7","MAT","16","7","7","Kuchd am si aꞌaga ihda k hab kaij, “Heg oki hekaj hab kaij mattki pi haꞌi uꞌuk g sismito.” ");
INSERT INTO oodNT_vpl VALUES ("MT16_8","070_16_8","MAT","16","8","8","Kudki s‑t‑amichud g Jesus ch hab kaij, “Pi amki koi amichud mani heꞌes edgid g gewkdag ch hekaj am aꞌaga mach pi ha sismitoga. ");
INSERT INTO oodNT_vpl VALUES ("MT16_9","070_16_9","MAT","16","9","9","Am am wa chum neid mant al hetasp sismitokaj ha gegos g hetasp mihl chechoj ch muꞌi ehp. Ms huꞌi pi chegito mamt heꞌekia i hoha an i ui g wihpiꞌidaj. ");
INSERT INTO oodNT_vpl VALUES ("MT16_10","070_16_10","MAT","16","10","10","Kum am wa chum neid mant al wewaꞌak sismitokaj ha gegos g giꞌik mihl chechoj ch muꞌi ehp. Ms huꞌi pi chegito mamt heꞌekia i hoha an i ui g wihpiꞌidaj. ");
INSERT INTO oodNT_vpl VALUES ("MT16_11","070_16_11","MAT","16","11","11","Pegih, mt wo chum s‑mahchk mani pi wabsh g haꞌichu hugi hab ahg ch hab kaij mamt wo s‑e nenꞌoidad ab amjed g Palasi ch Sajusi ha‑jewajidakud.” ");
INSERT INTO oodNT_vpl VALUES ("MT16_12","070_16_12","MAT","16","12","12","Kuchd am hahawa i s‑amich moki pi heg hab ahg jewajidakud mo hekaj e pahnt ch oki heg hab ahg Palasi ch Sajusi ha‑mashchamadag. ");
INSERT INTO oodNT_vpl VALUES ("MT16_13","070_16_13","MAT","16","13","13","Kuchd gam hu hahawa hihim k am i miabi g Cesaria Philippi kihhim. D g Jesus ab t‑kakke ch hab kaij, “Am g wo ni‑ahgid Dohꞌo ni‑elid g hemajkam?” ");
INSERT INTO oodNT_vpl VALUES ("MT16_14","070_16_14","MAT","16","14","14","Kuchd hab kaij, “Haꞌijj o hab m‑elid map d hegai Johnbad mo wa chum t‑pahl wapkonahim ch haꞌijj hab kaij map d Elijabad o Jeremiabad o hema i ep kekelibad Jiosh haꞌichu i tashogiddam.” ");
INSERT INTO oodNT_vpl VALUES ("MT16_15","070_16_15","MAT","16","15","15","D ab hahawa ep t‑kakke, “M ahpim hig hedai ni‑elid?” ");
INSERT INTO oodNT_vpl VALUES ("MT16_16","070_16_16","MAT","16","16","16","D ihda Simon mamt hab hahawa chehch Peter hab kaij, “Dap Jiosh alidag ch d si Kehshaj g Jiosh,” ");
INSERT INTO oodNT_vpl VALUES ("MT16_17","070_16_17","MAT","16","17","17","D hab kaij g Jesus, “Simon, Jiosh at si s‑m‑hoꞌigeꞌid k am m‑chehgi mani d si Kehshaj. Pi at wabsh g hemajkam am m‑chehgi. ");
INSERT INTO oodNT_vpl VALUES ("MT16_18","070_16_18","MAT","16","18","18","Kupt ab i s‑wohoch g Jiosh k ab si ni‑hiwig. Nt heg hekaj hab wo m‑chehch Peter (Hodai). Neh, id ab waw ant am wo i kei g ni‑cheopiga. Bani ahgch hab kaij mat wehsijj hegam mat hab waꞌap ab wo si ni‑hiwgad at d wo ni‑hemajkamgak. Kut pi hedai wo shaꞌi e nako mas wo ha keshwua, chum hems g jijawul. ");
INSERT INTO oodNT_vpl VALUES ("MT16_19","070_16_19","MAT","16","19","19","Kunt ab wo m‑mah g gewkdag mapt wo s‑mahch k ah g Jiosh haꞌichu ahga k hab wo yahwitpiꞌo g apꞌedag am ha wehhejed hegam mat ab wo s‑wohoch. Ab ant wo m‑mah g gewkdag mapt hab wo ah mo haschu shohbidas ch haschu hiwgidas am ha wehhejed hegam mat ab wo ni‑hiwgad.” ");
INSERT INTO oodNT_vpl VALUES ("MT16_20","070_16_20","MAT","16","20","20","Neh, bad kaij g Jesus ch ab hahawa si t‑chehani matt pi hedai wo ahgi mo heg d Jiosh si Kehsha. ");
INSERT INTO oodNT_vpl VALUES ("MT16_21","070_16_21","MAT","16","21","21","D am i amjed am hahawa si tasho t‑ahgi g Jesus k hab kaij, “Hemho wa ant am wo hih Jerusalem wui. Kut muꞌi wo ni‑shoꞌigch g geꞌeged ch uꞌugchu papal ch chehanig ha mashchamdam k am wo i ni‑dagito mant wo ni‑muhkid. T wabshaba am wo him k d wo i waik tashk amjed. Nt ab wo uhpam i wuhsh muhkig amjed.” Neh, bo kaij g Jesus. ");
INSERT INTO oodNT_vpl VALUES ("MT16_22","070_16_22","MAT","16","22","22","D g Peter im hu goꞌolko i be k ab si s‑gewkam neok wui hab kaijch, “Pi at woho wo shaꞌi hiwigi g Jiosh mamt hab wo m‑juh.” ");
INSERT INTO oodNT_vpl VALUES ("MT16_23","070_16_23","MAT","16","23","23","D hab kaij g Jesus ab wui, “Pi g shaꞌi ni‑shohbid. Do wabsh hejel hab m‑elida ihda. Kup ab wui kehk g Jiosh hab elida hab masma mo g ge Jiawul.” ");
INSERT INTO oodNT_vpl VALUES ("MT16_24","070_16_24","MAT","16","24","24","D hab hahawa ep kaij ab wehsijj t‑wui, “Mamtp am wo s‑oidam g niꞌhimdag k hemho wa gam hu wo dagito g hejel e‑tatchui k ahni ni‑tatchui hab wo junihid ni‑wehhejed e shoꞌigchudch. Heg at wo wa wepok mam ab mohto g kots ch ab ab wo e muhkid. ");
INSERT INTO oodNT_vpl VALUES ("MT16_25","070_16_25","MAT","16","25","25","Pi amt wo heki wua g e‑doakag mamtp wo hekaj am ni‑wehhejed am ahgachugch g Jiosh haꞌichu ahga. Heg at wo heki wua g e‑doakag matp hedai wo chum s‑daꞌad. ");
INSERT INTO oodNT_vpl VALUES ("MT16_26","070_16_26","MAT","16","26","26","Pi at haꞌichu wehhejed wo s‑kehgajk matp g oꞌodham wehs wo bei mo haschu i tatchua id dahm jewed k wabshaba pi wo e doꞌibia. Pi o an hu haꞌichug id dahm jewed mas heg hekaj wo e doꞌibia g oꞌodham. ");
INSERT INTO oodNT_vpl VALUES ("MT16_27","070_16_27","MAT","16","27","27","Jiosh at ab uhpam wo ni‑mah g si geꞌe gewkdag an e‑kihdag ed. Kunt heg hekaj si s‑tondam wo tondad ch ia ep wo jiwia jewed dahm. T muꞌi anghil wo i ni‑wehmajk. Kunt wehs wo ha namkid g hemajkam heg hekaj mo haschu hab i junihim. ");
INSERT INTO oodNT_vpl VALUES ("MT16_28","070_16_28","MAT","16","28","28","Nt wo si shel em‑ahgi mamt haꞌijj an d wabsh wo kia dodakamk ch wo nei mant s‑gewkam am wo chehgi g ni‑kownaltalig em‑shahgid.” ");
INSERT INTO oodNT_vpl VALUES ("MT17_1","070_17_1","MAT","17","1","1","D am d i chuhdp tash amjed. D g Jesus ab i ha wai g Peter ch James ch John. D am wehmaj ab i chehchsh hema uhgk doꞌag t ab k atsh gan hu dada doꞌag dahm. ");
INSERT INTO oodNT_vpl VALUES ("MT17_2","070_17_2","MAT","17","2","2","Kutsh g Jesus am hahawa gawul e juh. Sh g wuhioshaj hab waꞌi masma tonod mo g tash ch g wehschugaj hab masma s‑tohta mo g tonlig. ");
INSERT INTO oodNT_vpl VALUES ("MT17_3","070_17_3","MAT","17","3","3","Kutsh ab haha wabsh i e chehgi g Mosesbad ch Elijabad k am wehmaj neneok g Jesus. ");
INSERT INTO oodNT_vpl VALUES ("MT17_4","070_17_4","MAT","17","4","4","Sh g Peter hab kaij ab wui g Jesus, “T‑kownalig, s‑apꞌe oki mach ia haꞌichug. Kutt ia waik wo ha chuhcha g al chechopi matt hekaj ab wo si has em‑el ahpi ch Mosesbad ch Elijabad maptp wo tatchuad.” ");
INSERT INTO oodNT_vpl VALUES ("MT17_5","070_17_5","MAT","17","5","5","Neh, sh am wabsh kia neok g Peter. Kutsh g si s‑mahs chewagi ab i wuhshani k ab ehka ha dahm. Tsh g Jiosh neꞌoki ab kaida chewagi t amjed k hab kaij, “Jesus o d si ni‑tatchuidch ni‑alidag. Heg amt ab wo si kaihamad.” ");
INSERT INTO oodNT_vpl VALUES ("MT17_6","070_17_6","MAT","17","6","6","Kutsh si s‑ehbeni hegam Peter am i kahk g neꞌoki k am wabsh si kupal shul jewedo. ");
INSERT INTO oodNT_vpl VALUES ("MT17_7","070_17_7","MAT","17","7","7","Tsh am hahawa jiwia g Jesus k an ha tahtam k hab kaij, “Gegokiwuio. Pi g wo shaꞌi e todsid.” ");
INSERT INTO oodNT_vpl VALUES ("MT17_8","070_17_8","MAT","17","8","8","Tsh am hahawa i chum nenhog. Kush heg waꞌi Jesus hejel am kehk. Sh pi am hu haꞌichug hegam gohk. ");
INSERT INTO oodNT_vpl VALUES ("MT17_9","070_17_9","MAT","17","9","9","Sh ab hahawa i huhudkhim doꞌag t amjed. Sh ab si ha chehani g Jesus ch hab kaij, “Pi g am hedai wo shaꞌi ahgid mamt haschu nei, nt hoꞌip kia uhpam i wuhsh ab muhkig amjed ahni Jiosh si Kehsha.” ");
INSERT INTO oodNT_vpl VALUES ("MT17_10","070_17_10","MAT","17","10","10","Kush hab kaij idam ab wui g Jesus, “Neh, bo chechꞌe hegam chehanig t‑mashchamdam matsh ia wehpeg wo e maskogi g Elijabad. Tsh g Jiosh si Kehsha ia haha wo e maskogi. Pegih, t haschu ahgk pi ia wehpeg m‑baꞌich e maskogi hegai Elijabad?” ");
INSERT INTO oodNT_vpl VALUES ("MT17_11","070_17_11","MAT","17","11","11","Sh hab kaij g Jesus, “Hema at woho wehpeg wo e maskogid k hab wo masmak mash wa g Elijabad ch wehs haꞌichu wo i apꞌech. ");
INSERT INTO oodNT_vpl VALUES ("MT17_12","070_17_12","MAT","17","12","12","Kunt wo em‑ahgi mat wa woho heki hu jiwia. K Wabshaba muꞌijj pi mahch mo hedai wud ch ab wui hab wabsh juh g pi ap e‑tatchui. Pegih, k e aihim mat hab waꞌap wo ni‑juh k wo ni‑shoꞌigch ahni Jiosh si Kehsha.” ");
INSERT INTO oodNT_vpl VALUES ("MT17_13","070_17_13","MAT","17","13","13","Kutsh am hahawa i amich idam moki heg hab ahg John mat wa am i shonwuich g pahl wakona. ");
INSERT INTO oodNT_vpl VALUES ("MT17_14","070_17_14","MAT","17","14","14","D eda muꞌi hemajkam am haꞌichug amai machd am wih. Kud am uhpam dada hegam Jesus. D ab hema i tonwua Jesus wui ");
INSERT INTO oodNT_vpl VALUES ("MT17_15","070_17_15","MAT","17","15","15","k hab kaij, “Ab g si i s‑hoꞌigeꞌid g ni‑sulijga. Si o pi ap mumku ch hebai am wabsh s‑e chuchkagid ch muꞌikko am gegshe nahda ch ed o am shuhdagi ch ed. ");
INSERT INTO oodNT_vpl VALUES ("MT17_16","070_17_16","MAT","17","16","16","Kunt ia chum uꞌapa ha wui idam m‑chuhchai. T pi e nako mas wo doaj.” ");
INSERT INTO oodNT_vpl VALUES ("MT17_17","070_17_17","MAT","17","17","17","D hab kaij g Jesus ab t‑wui, “Shoꞌo waꞌi pi geꞌej g em‑wohochudadag. M im hu hab wabsh i si e Juhkch ab ni‑amjed. Shahag wepo mant tash ia wo em‑wehmajkad ch wo em‑nakogad mat haha wo i geꞌeda.” Bad kaij g Jesus ch hab hahawa ahg hegai oꞌodham, “Ab g i bekaꞌi g e‑alidag.” ");
INSERT INTO oodNT_vpl VALUES ("MT17_18","070_17_18","MAT","17","18","18","D ab hahawa i bei wui. D g Jesus am si s‑gewkam chehani g jiawul mat gam hu hab wo i e juh. Kud wa woho hab e juh. D am ha hekaj wabsh i doa g ali. ");
INSERT INTO oodNT_vpl VALUES ("MT17_19","070_17_19","MAT","17","19","19","Kuchd ab hahawa hejelko kakke g Jesus machs haschu ahgk ahchim pi t‑nako matt gam hu hab wo i juh g jiawul. ");
INSERT INTO oodNT_vpl VALUES ("MT17_20","070_17_20","MAT","17","20","20","D hab kaij g Jesus, “Heg amt hekaj pi e nako mam pi ab hu wohochud mat hab wo e juh. Nt wo si shel em‑ahgi mamt wo e nakog k wabsh chum haschu hab wo juh mamt hab wo chei s‑wohochudch mat hab wo e juh. Chum at hems g geꞌe doꞌag gan hu hab wo i kekiwua mamt wabsh wo ahgi s‑wohochudch mat hab wo e juh.  ");
INSERT INTO oodNT_vpl VALUES ("MT17_21","070_17_21","MAT","17","21","21","T wabshaba ihda hab mahs haꞌichu hab waꞌi masma gm hu hab wo i juh mamt wo si e hoꞌigeꞌidahunad Jiosh wui pi haꞌichu koꞌadch.” ");
INSERT INTO oodNT_vpl VALUES ("MT17_22","070_17_22","MAT","17","22","22","Am achd wabsh kia oiopo Galilee chekshani ch ed. D hab kaij g Jesus ab t‑wui, “E o aihim mat wo ni‑bei hegam mo s‑ni‑kehꞌid k ab wo ni‑dagito ");
INSERT INTO oodNT_vpl VALUES ("MT17_23","070_17_23","MAT","17","23","23","mant wo ni‑muhkid. T wabshaba am wo him k d wo i waik tashk amjed. Nt ab wo uhpam i wuhsh muhkig amjed.” Neh, kuchd wehsijj si pi ap t‑taht am i kaiok ihda. ");
INSERT INTO oodNT_vpl VALUES ("MT17_24","070_17_24","MAT","17","24","24","Kuchd ged hu dada Capernaum t am. D am hema jiwia Peter wui hegam mo an hemapad g cheopi kowlanta k ab kakke ch hab kaij, “No ha namkid g cheopi kowlanta g em‑mashchamdam?” ");
INSERT INTO oodNT_vpl VALUES ("MT17_25","070_17_25","MAT","17","25","25","D hab kaij g Peter, “Hemho wa,” K amjed ged hu i wah kih ch ed. D g Jesus ab ha hekaj kakke ch hab kaij, “Simon Peter, nap hab elid mat g kokownal ab wo haꞌichu ha kowlant hegam mo d ha wehm kihkam?” ");
INSERT INTO oodNT_vpl VALUES ("MT17_26","070_17_26","MAT","17","26","26","D hab kaij g Peter, “Piaꞌa.” D hab ep kaij g Jesus, “Pegih, t heg hekaj pi haꞌichu wo ni‑kowlant g Jiosh. ");
INSERT INTO oodNT_vpl VALUES ("MT17_27","070_17_27","MAT","17","27","27","Ch wabshaba pi tatchua machs wo ha kudu idam hemajkam. Kupt heg hekaj am wo hih shuhdagi wui k am wo wua g waptopi hukshpakud. Kut g si wehpeg watopi mapt wo huksh g lial ab wo kamshchid mat wo ai hegai cheopi kowlanta an ni‑wehhejed ch ep m‑wehhejed. Pt am wo be k hekaj wo ha namkid.” ");
INSERT INTO oodNT_vpl VALUES ("MT18_1","070_18_1","MAT","18","1","1","Kuchd ab kakke g Jesus ch hab kaij, “Doht d wo si s‑has haꞌichuk am Jiosh kownaltalig ed?” ");
INSERT INTO oodNT_vpl VALUES ("MT18_2","070_18_2","MAT","18","2","2","D eda an hema kehk g al chum ali. D g Jesus am i waid k ab t‑baꞌich i kehsh ");
INSERT INTO oodNT_vpl VALUES ("MT18_3","070_18_3","MAT","18","3","3","k hab kaij, “Nt wo shel em‑ahgi mamt hab waꞌi masma am wo i wahp Jiosh kownaltalig ed mamt am gawul wo juh g e‑chegitoidag k ab wabsh wo i pi e haꞌichuchud k hab wo masmak mo ihda al chum ali. ");
INSERT INTO oodNT_vpl VALUES ("MT18_4","070_18_4","MAT","18","4","4","Hegai mat hab wo juh ihda at d wo s‑has haꞌichuk am Jiosh kownaltalig ed. ");
INSERT INTO oodNT_vpl VALUES ("MT18_5","070_18_5","MAT","18","5","5","T hedai i s‑ap ab wo i ha nei g aꞌal am ni‑wehhejed o heg wa wepo mat ahni s‑ap ab ni‑nei. ");
INSERT INTO oodNT_vpl VALUES ("MT18_6","070_18_6","MAT","18","6","6","“S‑toꞌo ehbidam hab mahs am wehhejed hegai mat hema am wo i ha wanchkwua pi apꞌekam wui idam al aꞌal mo ab al ni‑hiwig. Baꞌich at wo i s‑apꞌek wehhejed matp hems wo e wachumchud k wo e muhkid mat koi hab wo juh ihda chuꞌijig. ");
INSERT INTO oodNT_vpl VALUES ("MT18_7","070_18_7","MAT","18","7","7","Chum o hekid an hab e wua g pi apꞌekam jewed dahm. K hegam mo hab wua am haꞌi ep ha wanchshulig pi apꞌekam wui. T g Jiosh hemho wo wa ha namkid. ");
INSERT INTO oodNT_vpl VALUES ("MT18_8","070_18_8","MAT","18","8","9","“Pi at hedai wo e nako mas ab uhpam wo i wuhsh Jiawul kih amjed. Kut pi hekid wo huhug g ha‑shoꞌigchuda amai. Heg at wo wa wepok mat am mei ch ed wo e shoꞌigchudad. Mt heg hekaj am wo i e nako mamt pi am hu wo gei heg eda. Baꞌich at wo i s‑apꞌek mamt chum hems wo heb hu wua g e‑nowi o g e‑tad o g e‑wuhi matp hema idam hab wo em‑juh mamt am wo gei Jiawul kih ed k pi wo bei hegai pi ha huhugedam doakag mo g Jiosh ab em‑makiog. ");
INSERT INTO oodNT_vpl VALUES ("MT18_10","070_18_10","MAT","18","10","10","“Am g wo s‑nenꞌoidk mamt pi wo s‑ha kehꞌidad idam al chuꞌuchumchu. Jiosh o ab si has ha elid ch am ha nuhkudachud g anghil.  ");
INSERT INTO oodNT_vpl VALUES ("MT18_11","070_18_11","MAT","18","11","11","Ia ant jiwia jewed dahm mant wo ha doꞌibia g heb hu hihimkam. ");
INSERT INTO oodNT_vpl VALUES ("MT18_12","070_18_12","MAT","18","12","12","“Neh, am g wo i oidahim ihda. Mamtp hems hema ahpim siant wo kahwaligak. Kut hema wo heb hu hih. Namt hig pi woho am wo s‑apko ha dagito hegam humukto gamai humukt k am wo hih doꞌag oidk k am wo i gahghi g heb hu himkam e‑shoiga. ");
INSERT INTO oodNT_vpl VALUES ("MT18_13","070_18_13","MAT","18","13","13","Kut woho d wo s‑hehgigk mamtp wo cheh. ");
INSERT INTO oodNT_vpl VALUES ("MT18_14","070_18_14","MAT","18","14","14","Bo wa masma pi shaꞌi tatchua g em‑ohg Jiosh mat hema wo heb hu hih idam al chuꞌuchum aꞌal. ");
INSERT INTO oodNT_vpl VALUES ("MT18_15","070_18_15","MAT","18","15","15","“Mt heg waꞌi hejel wo ahgi e‑wehm wohochuddam matp pi ap wo chuꞌi ab em‑wui. Kutp hems ab s‑ap wo em‑kaiha. Kut ab hahawa ep wo i e hemakoch g em‑chegitoidag, ");
INSERT INTO oodNT_vpl VALUES ("MT18_16","070_18_16","MAT","18","16","16","Tp wabshaba pi ab hu wo em‑kaiha, kumt hemako o gohk am ha wehm wo him k am wo ah g chuꞌijigaj. Kut hab masma gohk o waik wo s‑mahchk g chuꞌijigaj mo id hab masma an oꞌohanas Jiosh oꞌohana ed. ");
INSERT INTO oodNT_vpl VALUES ("MT18_17","070_18_17","MAT","18","17","17","Kutp eda wa sha pi ab hu wo em‑kaiha, kumt am wo ha ahgi wehsijj hegam mam am ha wehm e mihshmad. Kutp pi ab hu wo ha kaiha idam, kumt haha wo dagito hab masma mo pi d em‑wehm wohochuddam. ");
INSERT INTO oodNT_vpl VALUES ("MT18_18","070_18_18","MAT","18","18","18","“Nt wo si shel em‑ahgi mant ab wo em‑mah g gewkdag mamt hab wo ah mo haschu shohbidas ch haschu hiwgidas am ha wehhejed g ni‑hemajkamga. ");
INSERT INTO oodNT_vpl VALUES ("MT18_19","070_18_19","MAT","18","19","19","Jiosh at am hab wo em‑juni mamt haschu ab wo tahnid e wepo hab elidch. ");
INSERT INTO oodNT_vpl VALUES ("MT18_20","070_18_20","MAT","18","20","20","Kunt am wo haꞌichugk em‑shahgid mamt hebai am wo i e hemapai, chum ams d wo waꞌi gohkk o waikk.” ");
INSERT INTO oodNT_vpl VALUES ("MT18_21","070_18_21","MAT","18","21","21","D g Peter ab kakke g Jesus ch hab kaij, “Ni‑kownalig, nant wewaꞌakko ab wabsh wo i s‑hoꞌigeꞌel g ni‑wehm wohochuddam matp haꞌakkio hab wo juh g pi apꞌekam ab ni‑wui?” ");
INSERT INTO oodNT_vpl VALUES ("MT18_22","070_18_22","MAT","18","22","22","D hab kaij g Jesus, “Pi amt wabsh wewaꞌakko ab wo i s‑hoꞌigeꞌel. Matp heꞌekkio hab wo i juh g pi apꞌekam, mt haꞌakkio wo s‑hoꞌigeꞌel. ");
INSERT INTO oodNT_vpl VALUES ("MT18_23","070_18_23","MAT","18","23","23","Bo wa e wua g em‑kownalig Jiosh ch em‑tatchuid mamt am hab waꞌap wo e junihid. “Id ant am wo em‑tashogi em‑ahgidch matp hems hema d wo kownalk ch am wo i ha hoa g e‑pionag ha‑wulshpadag, ");
INSERT INTO oodNT_vpl VALUES ("MT18_24","070_18_24","MAT","18","24","24","Kumt am hema uꞌapa g piongaj, K id ab ab e wulshch g muꞌi mi‑yohn pihsh. ");
INSERT INTO oodNT_vpl VALUES ("MT18_25","070_18_25","MAT","18","25","25","Kuki ihda pi am hu hugkam edgid g lial mat wo namkid g e‑wulshpadag. T hekaj g ahmoj am ha cheha mamt wo gagda k g wehmaj kihkam ch aꞌaligaj ch haꞌichu enigaj ep wo ha gagda. T d wabsh wo neneholk. ");
INSERT INTO oodNT_vpl VALUES ("MT18_26","070_18_26","MAT","18","26","26","“Kut ihda ha‑pionag ab i gei e‑ahmo wui k ab i tahni mat ab wabsh wo i s‑hoꞌigeꞌel. Kut wo wa wehs ha namkid. ");
INSERT INTO oodNT_vpl VALUES ("MT18_27","070_18_27","MAT","18","27","27","T am i s‑hoꞌigeꞌel g ahmoj k im hu hab i juh g wulshpadaj k dagito. ");
INSERT INTO oodNT_vpl VALUES ("MT18_28","070_18_28","MAT","18","28","28","Kut am hih ihda oꞌodham. “K eda hema g wehmaj pion al heꞌekia pihsh ab ab e wulshch hegai mamt ab i s‑hoꞌigeꞌel. Kut heg nam k g baꞌichuj be k hab si ah mat wo namkid. ");
INSERT INTO oodNT_vpl VALUES ("MT18_29","070_18_29","MAT","18","29","29","“Kut ihda wehmaj pion ab i gei wecho k ab i e shoꞌigchud wui mat ab wabsh wo i nenida. Kut wo wa uhpam namkid. ");
INSERT INTO oodNT_vpl VALUES ("MT18_30","070_18_30","MAT","18","30","30","“Kut wabshaba pi ab hu kaiham k wabsh ha chehani mamt ged hu wo si kuh am hugkam mat hekid wo i namkid. ");
INSERT INTO oodNT_vpl VALUES ("MT18_31","070_18_31","MAT","18","31","31","“Neh, t haꞌi ehp g pion si pi ap e taht neidok mat has e juh k am hihim k am ahgid g e‑ahmo wehs haꞌichu. ");
INSERT INTO oodNT_vpl VALUES ("MT18_32","070_18_32","MAT","18","32","32","“T g ha‑ahmo ab i wai ihda e‑pionag k hab kaij ab wui, ‘Ahpi si pi amkam ni‑pionag, ab ant i si s‑m‑hoꞌigeꞌid k im hu hab i juh wehs hegai m‑wulshpadag heg waꞌi hekaj map ab si ni‑tahni. ");
INSERT INTO oodNT_vpl VALUES ("MT18_33","070_18_33","MAT","18","33","33","Kupt hab wa masma wo chum s‑hoꞌigeꞌel g e‑wehm pion mant has i masma s‑m‑hoꞌigeꞌel.’ ");
INSERT INTO oodNT_vpl VALUES ("MT18_34","070_18_34","MAT","18","34","34","Neh, bo kaij ch si bagat k ged hu si kuh am hugkam mat hekid wehs wo i namkid. ");
INSERT INTO oodNT_vpl VALUES ("MT18_35","070_18_35","MAT","18","35","35","“Pegih, t hab wa masma am hab wo em‑juh g ni‑ohg Jiosh mamtp pi hab hu e‑ihbdag amjed wo i s‑ha hoꞌigeꞌel hegam mat ab em‑wui pi ap wo chuꞌi.” ");
INSERT INTO oodNT_vpl VALUES ("MT19_1","070_19_1","MAT","19","1","1","Am ad i haꞌasa ha mashcha g Jesus k am i dagito g Galilee chekshani. Kuchd gam hu aigo hihi Jordan akimel haꞌabjed k am hihim k am dada Judea chekshani ch ed. ");
INSERT INTO oodNT_vpl VALUES ("MT19_2","070_19_2","MAT","19","2","2","D muꞌi hemajkam an oidahim g Jesus. Kud ha doajid. ");
INSERT INTO oodNT_vpl VALUES ("MT19_3","070_19_3","MAT","19","3","3","D am haꞌi dada g Palasi hab chum ahgk mat ab wo haꞌichu kakke k hekaj wo heki himch. K g ha‑kakkei hab chuꞌig, “No hiwgidas an t‑chehanig ed mat g oꞌodham wo s‑ohhod g e‑hohnig?” ");
INSERT INTO oodNT_vpl VALUES ("MT19_4","070_19_4","MAT","19","4","4","D hab kaij g Jesus, “An o hab chuꞌig Jiosh oꞌohana ed: Ga hu i wehpeg at am ha nahto g Jiosh g cheoj ch uwi mat d wo e wehhejedkamk ");
INSERT INTO oodNT_vpl VALUES ("MT19_5","070_19_5","MAT","19","5","5","k hab kaij: Iꞌajed at g oꞌodham wo ha dagito g e‑ohg ch e‑jeꞌe k ab wo i wehmt g e‑wehm kihkam. T idam d haha wo hemakok. ");
INSERT INTO oodNT_vpl VALUES ("MT19_6","070_19_6","MAT","19","6","6","Neh, bo kaij g Jiosh. K pi hab chum mahs mas g oꞌodham ab aꞌai wo i ha gawulkai hegam mat g Jiosh ab i ha hemakoch.” ");
INSERT INTO oodNT_vpl VALUES ("MT19_7","070_19_7","MAT","19","7","7","D hab kaij g Palasi ab wui, “K wabshaba an oꞌohanas t‑chehanig ed matsh g oꞌodham wo mah g e‑hohnig g ohhoda tapial k wo s‑ohhod.” ");
INSERT INTO oodNT_vpl VALUES ("MT19_8","070_19_8","MAT","19","8","8","D hab kaij g Jesus, “Heuꞌu, bo chuꞌig mamt wo ha mah g ohhoda tapial mamtp pi ab hu wo kaihamad g Jiosh ch pi wo pihk e elidad ha hekaj. K wa eda chum pi hab masma ga hu i wehpeg mat in ha nahto g Jiosh g hemajkam. ");
INSERT INTO oodNT_vpl VALUES ("MT19_9","070_19_9","MAT","19","9","9","Kunt id hab wo em‑ahgi mat d wo pi apꞌekamk mamt wo s‑ohhod g e‑wehm kihkam k hema ep wo hohnt, heg hi wa mamt wo s‑mai am i chum hohntk matki heki hu ha wehm woꞌiwua.” ");
INSERT INTO oodNT_vpl VALUES ("MT19_10","070_19_10","MAT","19","10","10","Kuchd hab kaij ab wui, “Kuki heg hekaj baꞌich i chum s‑apꞌe mat g oꞌodham pi wo ha hohnt.” ");
INSERT INTO oodNT_vpl VALUES ("MT19_11","070_19_11","MAT","19","11","11","D hab kaij g Jesus, “Pi at wehsijj wo e nako hab masma, heg hi wa mat g Jiosh am wo i ha wehmt. ");
INSERT INTO oodNT_vpl VALUES ("MT19_12","070_19_12","MAT","19","12","12","Haꞌijj at pi wo hohont no pi hab masma d mahsikam mo pi tatchua g hohnig ch haꞌijj d hegam mamt hab wabsh ha juh mat pi ap wo hohont. Haꞌijj o ep pi hohont heg hekaj mo g Jiosh kownaltalig baꞌich hab i elid. Kumt id am hab wo juh mamtp wo e nako.” ");
INSERT INTO oodNT_vpl VALUES ("MT19_13","070_19_13","MAT","19","13","13","Kud haꞌi am ha uꞌapa g e‑aꞌaliga mat ab wo ha taht g Jesus k wo e hoꞌigeꞌidahu ha wehhejed. Kuchd chum s‑ha kehꞌid mo hab e wua. ");
INSERT INTO oodNT_vpl VALUES ("MT19_14","070_19_14","MAT","19","14","14","D hab kaij g Jesus, “Ab g wabsh wo i ha hiwgid g aꞌal mat ab wo i hihi ni‑wui k pi an hu wo shaꞌi ha shohbi. Am at wabsh s‑moimam wo i wahp Jiosh kownaltalig ed ab ni‑hiwigch. Kumt hab waꞌi masma am wo i wahp.” ");
INSERT INTO oodNT_vpl VALUES ("MT19_15","070_19_15","MAT","19","15","15","Neh, bad kaij ch ab hahawa ha tahtam k amjed gam hu hih. ");
INSERT INTO oodNT_vpl VALUES ("MT19_16","070_19_16","MAT","19","16","16","D am hu hebai am hema jiwia g wechij oꞌodham Jesus wui k hab kaij, “Ha mashchamdam, shahchu ant am hab wo juh g s‑apꞌekam mant ab wo bei g pi ha huhugedam doakag?” ");
INSERT INTO oodNT_vpl VALUES ("MT19_17","070_19_17","MAT","19","17","17","K hab kaij g Jesus, “Ab ap ni‑kakke ab amjed g s‑apꞌekam. K eda heg waꞌi Jiosh d s‑apꞌekam. Am g hab junihid g Jiosh chehanig maptp wo tatchuad mapt wo bei g pi ha huhugedam doakag.” ");
INSERT INTO oodNT_vpl VALUES ("MT19_18","070_19_18","MAT","19","18","18","D hab kaij g oꞌodham, “Hedai hegam chehanig?” D hab ep kaij g Jesus, “Idam mo hab chuꞌig: Pi g am hu ha muaꞌi g oꞌodham. Pi g am hu ha ehsidad g ha‑wehm kihkam. Pi g am hu haꞌichu ha ehsidad. Pi g am hu haꞌichu ha iattogidad. ");
INSERT INTO oodNT_vpl VALUES ("MT19_19","070_19_19","MAT","19","19","19","Ab g si has ha elidad g e‑ohg ch e‑jeꞌe. Ab g i pihk e elidad ha wui g hemajkam hab masma map hab masma hejel pihk e elid.” ");
INSERT INTO oodNT_vpl VALUES ("MT19_20","070_19_20","MAT","19","20","20","D hab kaij g oꞌodham, “Wehs ani am hab wa chum ha junihim idam chehanig. Shahchu ant hab ep wo juh?” ");
INSERT INTO oodNT_vpl VALUES ("MT19_21","070_19_21","MAT","19","21","21","D hab kaij g Jesus ab wui, “Pegih, pt am wo him k wo gagda wehs haꞌichu map haschu i eniga k wo ha mah g namkigaj g shoꞌigkam k ab wo i him k wo ni‑oidad maptp woho s‑behimk hegai map chum e gahgid.” ");
INSERT INTO oodNT_vpl VALUES ("MT19_22","070_19_22","MAT","19","22","22","Kud si pi ap e taht am i kaiok k gam hu hih no pi d shaꞌi si s‑kais ch si s‑huwid g e‑kaisdag. ");
INSERT INTO oodNT_vpl VALUES ("MT19_23","070_19_23","MAT","19","23","23","D hab hahawa ep kaij g Jesus ab t‑wui, “Neh, nt wo si shel em‑ahgi mat wo shaꞌi si s‑hasigk mas g s‑kakais am wo i wahp Jiosh kownaltalig ed. ");
INSERT INTO oodNT_vpl VALUES ("MT19_24","070_19_24","MAT","19","24","24","Mam hig hab elid mat wo e nako g ka‑mihyo mas am wo gahi wuhsh hoꞌipad jeg ed? Pegih, t hab wa masma pi wo e nako hegam mo hiwig g haꞌichu e‑eniga mas am wo i wahp Jiosh kownaltalig ed.” ");
INSERT INTO oodNT_vpl VALUES ("MT19_25","070_19_25","MAT","19","25","25","Kuchd am wabsh i pi amichud k hab kaij ab wui, “A t hedai hig wo e doꞌibia.” ");
INSERT INTO oodNT_vpl VALUES ("MT19_26","070_19_26","MAT","19","26","26","D g Jesus ab si shel i t‑neid k hab kaij, “Pi at wo e nako wabsh g oꞌodham. T wabshaba g Jiosh wo e nako mat wabsh chum haschu am hab wo juh.” ");
INSERT INTO oodNT_vpl VALUES ("MT19_27","070_19_27","MAT","19","27","27","D g Peter hab kaij, “Nehꞌe, ahchim att wehs haꞌichu dagito k am i m‑oi. Tt haschu ab wo bei heg hekaj?” ");
INSERT INTO oodNT_vpl VALUES ("MT19_28","070_19_28","MAT","19","28","28","D g Jesus hab kaij ab t‑wui, “Woho o wa mamt ab si i ni‑oi. Kunt am wo si shel em‑ahgi mant an wo dahiwua s‑kehg ni‑kownal daikud ed ahni Jiosh si Kehsha. Kumt ahpim an hab waꞌap wo dadhaiwua gamai gohk kownal dadaikud an k d wo uꞌusagakamk am ha dahm hegam gamai gohk dakam e‑wehm Tutuligo. ");
INSERT INTO oodNT_vpl VALUES ("MT19_29","070_19_29","MAT","19","29","29","Matp hedai am wo i dagito g e‑kih o g e‑wepnag o g e‑jehj o g e‑aꞌaliga o g e‑oidag at ab wo ui siant e dahm baꞌich i muꞌi k ab wo bei g pi ha huhugedam doakag. ");
INSERT INTO oodNT_vpl VALUES ("MT19_30","070_19_30","MAT","19","30","30","Muꞌijj hegam mo d wehpegkam hemu at d wo si ha oidchkamk ch muꞌijj hegam mo ga hu si ha oidch hemu d wo wehpegkamk. ");
INSERT INTO oodNT_vpl VALUES ("MT20_1","070_20_1","MAT","20","1","1","“Id ant am wo em‑tashogi id hekaj mant wo haꞌichu wepogi g Jiosh kownaltalig. Heg o wepogidas mat g uhdwis oidag enigakam wabsh i siꞌalim am him k haꞌi ha ui g oꞌodham mat am wo chikp oidaj ed. ");
INSERT INTO oodNT_vpl VALUES ("MT20_2","070_20_2","MAT","20","2","2","T g ha‑namkidadag d wo hegaik mo haschu i uꞌu g pion tash ab. T am ha hekaj hihim k chikp. ");
INSERT INTO oodNT_vpl VALUES ("MT20_3","070_20_3","MAT","20","3","3","“T am hahawa ep hih humukt ohla ch ed. K am haꞌi gegok g oꞌodham ch pi haꞌichu has wua. ");
INSERT INTO oodNT_vpl VALUES ("MT20_4","070_20_4","MAT","20","4","4","K hab ha ahg, ‘Nt wo s‑ap em‑namkid mamt wo chikp am ni‑oidag ed.’ ");
INSERT INTO oodNT_vpl VALUES ("MT20_5","070_20_5","MAT","20","5","5","Kut wa woho am chikpano idam. T hab wa masma hab ep e juh am i gamai gohk ohla ch ed ch waik ohla ch ed. ");
INSERT INTO oodNT_vpl VALUES ("MT20_6","070_20_6","MAT","20","6","6","“K am hu d i hetasp ohla. T am hih kahya wui. K am wabsh haꞌi gegok. K hab kaij ab ha wui, ‘Shahchu am ahgch wabsh heki wua g tash pi haꞌichu has wuadch?’ ");
INSERT INTO oodNT_vpl VALUES ("MT20_7","070_20_7","MAT","20","7","7","“K hab kaij idam, ‘Pi at hedai t‑chikpanach.’ “K hab hahawa ep kaij ab ha wui, ‘Pegih, k am wo hihim k wo chikp am ni‑oidag ed.’ ");
INSERT INTO oodNT_vpl VALUES ("MT20_8","070_20_8","MAT","20","8","8","“Neh, t gam hu si i juh. Kut ihda oidag enigakam hab ah g e‑pionag ha‑geꞌejig, ‘Ab g i ha waid g pion k ab wo i ha namkidahi. T hegam wehpeg wo e namkid mant si ha oidch an ha ui k amjed hegam ehp mant ep ha ui k hegam ga hu si ha oidk wo e namkid mant si wehpeg an ha ui.’ ");
INSERT INTO oodNT_vpl VALUES ("MT20_9","070_20_9","MAT","20","9","9","“Kut hegam mat gam hu si i juhk chikp mo d i hetasp ohla ab ui g e‑namkidadag haꞌakia mo heꞌekia uꞌu g pion tash ab ch amjed wehs g haꞌi. ");
INSERT INTO oodNT_vpl VALUES ("MT20_10","070_20_10","MAT","20","10","10","“Kut ab ha ai hegam mat wabsh i siꞌalim chikp. K hab e ahg mat baꞌich i muꞌi wo ui g e‑namkidadag. Mt wabshaba haꞌakia wa ha namkid. ");
INSERT INTO oodNT_vpl VALUES ("MT20_11","070_20_11","MAT","20","11","11","T ab ui g e‑lialiga k babgat ab wui g e‑ahmo k ab wui hab kaij, ");
INSERT INTO oodNT_vpl VALUES ("MT20_12","070_20_12","MAT","20","12","12","‘Neh, hegam oꞌodham mapt si oidk an ha ui al hemako ohla ab chikp. Kutt ahchim ge tash oidk chikp am s‑toni k ed. Kupt eda am wo haꞌakia t‑namkid mapt hegam.’ ");
INSERT INTO oodNT_vpl VALUES ("MT20_13","070_20_13","MAT","20","13","13","“K hab kaij g oidag enigakam ab wui hegai mo ha wehhejed neok, ‘Neh, ni‑nawoj, pi ant shaꞌi em‑iattogi namt pi am wa apꞌech mamt haꞌakia k ab wo chikp ni‑wehhejed. ");
INSERT INTO oodNT_vpl VALUES ("MT20_14","070_20_14","MAT","20","14","14","Pegih, ab g wabsh wo uhꞌi g e‑namkidadag k gam hu hihim uhpam no hig pi ab ni‑ab ahni hejel mant haꞌakia wo wa ha namkid hegam mant gam hu si i juhk ha ui mant ahpim heꞌekia em‑namkid. ");
INSERT INTO oodNT_vpl VALUES ("MT20_15","070_20_15","MAT","20","15","15","Ab o ni‑ab mant has masma wo hekaj g ni‑lialiga. Aha nam wabsh s‑ni‑hehgamk mani s‑hemajima?’ ” ");
INSERT INTO oodNT_vpl VALUES ("MT20_16","070_20_16","MAT","20","16","16","D hab hahawa ep kaij g Jesus, “Nehꞌe, t hekaj hab hegam mo gam hu si i ha oidch d wo wehpegkamk ch hegam mo d wehpegkam ga hu wo si ha oidchk.” ");
INSERT INTO oodNT_vpl VALUES ("MT20_17","070_20_17","MAT","20","17","17","Am achd i t‑nakog k gam hu hihi. Kud g Jesus am hejelko t‑wai ahchim gamai gohk ");
INSERT INTO oodNT_vpl VALUES ("MT20_18","070_20_18","MAT","20","18","18","k hab kaij, “Neh, am att wo hihi Jerusalem wui. T hegam mo s‑ni‑kehꞌid am wo ni‑dagito ha wui g uꞌugchu papal ch chehanig em‑mashchamdam. Kut idam ab wo haꞌichu ni‑abch s‑ni‑muꞌamk ");
INSERT INTO oodNT_vpl VALUES ("MT20_19","070_20_19","MAT","20","19","19","k am wo ni‑dagito ha wui g goꞌol hemajkam. T idam wo nahnko ni‑ahgad ch wo ni‑gewittan k amjed ab wo ni‑sisish kots t ab. Nt ab wo muh. T am wo him k d wo i waik tashk amjed. Nt ab wo uhpam i wuhsh muhkig amjed.” ");
INSERT INTO oodNT_vpl VALUES ("MT20_20","070_20_20","MAT","20","20","20","D eda am t‑wehmaj g ha‑jeꞌe g James ch John. D idam am wehmaj hihi Jesus wui ab haꞌichu s‑tahnimk. D g ha‑jeꞌe ab si has elid k ab wui hab kaij matsh ab wo haꞌichu tai. ");
INSERT INTO oodNT_vpl VALUES ("MT20_21","070_20_21","MAT","20","21","21","D hab kaij g Jesus, “Shahchu ap tatchua?” D hab kaij ihda, “Pt hig wo i ha chuhcha idam gohk ni‑mahmad mat am m‑oidch d wo hahaꞌichuk mapt hekid am wo i himch g e‑kownaltalig.” ");
INSERT INTO oodNT_vpl VALUES ("MT20_22","070_20_22","MAT","20","22","22","D hab kaij g Jesus ab ha wui, “Pi am shaꞌi ap mahch mam haschu ab ni‑tahni. Wehpeg ant ab wo nako g geꞌe shoꞌigdag. Kut hegam mat am ni‑oidch d wo si hahaꞌichuk hab waꞌap wo e juh.” D hab kaij idam, “Pegih, tt wo t‑nako.” ");
INSERT INTO oodNT_vpl VALUES ("MT20_23","070_20_23","MAT","20","23","23","D hab hahawa ha ahg g Jesus, “Pegih, woho amt ab wo nako hegai hab mahs shoꞌigdag. K wabshaba pi ab hu ni‑ab manis ahni am wo i ha chuhcha mat hedai am ni‑oidch d wo hahaꞌichuk. Hegam at am wo i e chuhcha mat hedai i ha wehhejed am apꞌech g Jiosh.” ");
INSERT INTO oodNT_vpl VALUES ("MT20_24","070_20_24","MAT","20","24","24","Kuchd ahchim haꞌi babgat ab ha wui hegam gohk mad hab masma ab hejel chum e haꞌichuchud. ");
INSERT INTO oodNT_vpl VALUES ("MT20_25","070_20_25","MAT","20","25","25","D g Jesus ab hahawa wehs i t‑hemapad k hab kaij ab t‑wui, “S‑mahch am mo g ha‑maliomig s‑gewkam ha chehani g e‑pionag ch g ha wanimeddam am ha himchudahim. ");
INSERT INTO oodNT_vpl VALUES ("MT20_26","070_20_26","MAT","20","26","27","T wabshaba pi hab masma hab wo shaꞌi chum mahsk am em‑shahgid. Mt wabsh si s‑hemajim am wo i ha wehmtad g e‑wehm wohochuddam hab sha masma mam d wabsh ha‑pionag mamtp wo tatchuad mamt wo ha wanimedad. ");
INSERT INTO oodNT_vpl VALUES ("MT20_28","070_20_28","MAT","20","28","28","Ahni ani hab wa masma si s‑hemajim i em‑wehmt ch pi ab hu ni‑haꞌichuchud em‑dahm, chum anis d Jiosh si Kehsha. Ab o em‑wui him g s‑koꞌok namkidadag heg hekaj pi ap em‑chuꞌijig. Nt wabshaba ahni em‑wehhejed wo nako mamt wo e wupulꞌo.” Neh, bad kaij g Jesus. ");
INSERT INTO oodNT_vpl VALUES ("MT20_29","070_20_29","MAT","20","29","29","Kuchd gam hu i wuwha ab Jerico t amjed. D muꞌi hemajkam ab i t‑oi. ");
INSERT INTO oodNT_vpl VALUES ("MT20_30","070_20_30","MAT","20","30","30","D am hu hebai wohg hugid an gohk am dadha g pi neneadam oꞌodham. Kuchd am hihim. D am i t‑kah k s‑mai mo an him g Jesus k si s‑kaidam hab chechꞌe, “Ab g si i s‑t‑hoꞌigeꞌid, ahpi map d s‑apꞌekam t‑kownalig ch apsh d t‑kownaligbad David amjedkam.” ");
INSERT INTO oodNT_vpl VALUES ("MT20_31","070_20_31","MAT","20","31","31","D hegam mo an ha wehgaj si s‑ha kehꞌid ch hab ha ahg mat wo pi shahmunik. D wabshaba baꞌich haha wabsh i s‑kaidam hab kaij, “Ab g si i s‑t‑hoꞌigeꞌid, ahpi Davidbad amjedkam.” ");
INSERT INTO oodNT_vpl VALUES ("MT20_32","070_20_32","MAT","20","32","32","Kud am hahawa i kekiwua g Jesus k ab i ha waid k hab kaij, “Shahchu am tatchua mant hab wo em‑juni?” ");
INSERT INTO oodNT_vpl VALUES ("MT20_33","070_20_33","MAT","20","33","33","D hab kaij idam, “Si g s‑t‑hoꞌigeꞌid k ab i t‑nenchud.” ");
INSERT INTO oodNT_vpl VALUES ("MT20_34","070_20_34","MAT","20","34","34","Kud si s‑ha hoꞌigeꞌel g Jesus k ab ha taht ha‑wuhpui ab. D ha hekaj haꞌichu s‑ap neid k ab i oi. ");
INSERT INTO oodNT_vpl VALUES ("MT21_1","070_21_1","MAT","21","1","1","Kuchd amjed am hihim Jerusalem wui k am ai g Olive Uꞌus Kawulk. D heg mia kihhimag ch hab chehgig Bethphage. ");
INSERT INTO oodNT_vpl VALUES ("MT21_2","070_21_2","MAT","21","2","2","D g Jesus gohk hab ha ah g e‑chuhchai, “Am g wo hihim k ga hu wo dada kihhim t am. Kut am hema wo wulshpik g wuhlu g e‑mad wehm. Mt gam wo ha wulꞌo. ");
INSERT INTO oodNT_vpl VALUES ("MT21_3","070_21_3","MAT","21","3","3","Kumt ab wo em‑kakke mams has wo juh. Kumt hab wo ha ah mani ahni d em‑mashchamdam ch tatchua. Kut ab wabsh wo i ha dagito mamt ab wo i ha wanim ni‑wui.” Neh, bad kaij g Jesus. ");
INSERT INTO oodNT_vpl VALUES ("MT21_4","070_21_4","MAT","21","4","4","K eda heki hu waꞌi oꞌohanas matsh id am hab wo e juh. Hema atki wa an oꞌoha g kelibad Jiosh haꞌichu i tashogidam. K g oꞌohanaj hab chuꞌig: ");
INSERT INTO oodNT_vpl VALUES ("MT21_5","070_21_5","MAT","21","5","5","Am g wo ha ahgid g hemajkam am Jerusalem kihhim t am: Ab at wo hih g s‑apꞌekam em‑kownalig em‑wui k ab wabsh wo si e shoꞌigchudch ch hab g wechij wuhlu wo cheshajhid. ");
INSERT INTO oodNT_vpl VALUES ("MT21_6","070_21_6","MAT","21","6","6","Kud am hihi idam gohk k am hab juh mo haschu hab ha ahg g Jesus ");
INSERT INTO oodNT_vpl VALUES ("MT21_7","070_21_7","MAT","21","7","7","k am ha uꞌapa hegam wuplu. Kuchd an toa g t‑liliwa ha ab. D an dahiwua heg an mo d wechij. ");
INSERT INTO oodNT_vpl VALUES ("MT21_8","070_21_8","MAT","21","8","8","Kud muꞌi hemajkam an t‑wehgaj ch am i tahtdahim g e‑liliwa wohg ch ed. D haꞌi g wechij uꞌus iꞌibhonig an hikkumiꞌak k am toꞌahim wohg oidch. ");
INSERT INTO oodNT_vpl VALUES ("MT21_9","070_21_9","MAT","21","9","9","D hegam muꞌi hemajkam mo an t‑wehgaj hihim si s‑kaidam hihnk ch hab kaij, “T‑doꞌibiakam! Dap amjedkamaj g t‑kownaligbad David. Jiosh atki ia i m‑wuhshad k ab si s‑m‑hoꞌigeꞌid. Kuch ab si has elid g Jiosh.” ");
INSERT INTO oodNT_vpl VALUES ("MT21_10","070_21_10","MAT","21","10","10","Kuchd am i dada Jerusalem kihhim t am. D muꞌijj am wabsh i pi amich mo haschu has e wua k hab kaij, “Dohꞌo wud hegai?” ");
INSERT INTO oodNT_vpl VALUES ("MT21_11","070_21_11","MAT","21","11","11","D haꞌijj hab ep kaij, “Id oki d Jiosh haꞌichu i tashogiddam ch hab chehgig Jesus ch am d kihkam Nazareth t am am Galilee chekshani ch ed.” ");
INSERT INTO oodNT_vpl VALUES ("MT21_12","070_21_12","MAT","21","12","12","D am i wah g Jesus kolhai ch ed mo am kehk g geꞌe cheopi. D eda am haꞌi dadha mo am haꞌichu gagda ch haꞌichu ha nolawt cheopi miabidch. D g Jesus gam hu si ha shahmud k g ha‑dadaikud kuhkpal ha shul. D am haꞌi ep dadha ch am kammialt g lial. Kud g ha‑mimsa gam hu aꞌai kuhkpal si ha shulig ");
INSERT INTO oodNT_vpl VALUES ("MT21_13","070_21_13","MAT","21","13","13","k hab hahawa wehs ha ah, “Bo chuꞌig an Jiosh oꞌohana ed mo hab kaij g Jiosh: Ahni o d ni‑wehhejedkam ihda geꞌe cheopi. Kut id wui ab wo hihhimad g hemajkam mat ab wo ni‑ihmad. Neh, bo kaij g Jiosh. Kumt wabshaba ahpim an be k am eda hab wabsh wua g hejel e‑tatchui ch chum hems haꞌichu s‑aꞌagi ha ehsid ab ha wui haꞌichu gagdach.” ");
INSERT INTO oodNT_vpl VALUES ("MT21_14","070_21_14","MAT","21","14","14","Kumd am wui ha uꞌapa am geꞌe cheopi t am hegam mo d pi neneadam ch hegam mo pi aꞌapkodag. Kud ha dodaj. ");
INSERT INTO oodNT_vpl VALUES ("MT21_15","070_21_15","MAT","21","15","15","D g aꞌal am si hihnk geꞌe cheopi t am ch hab kaij, “Ab ach si has elid ihda mo d t‑kownaligbad David amjedkam ch d Jiosh si Kehsha.” Kud g uꞌugchu papal ch chehanig t‑mashchamdam neid mo g s‑hasig haꞌichu hab wua ch ha kah g aꞌal ch shaꞌi si babgat ");
INSERT INTO oodNT_vpl VALUES ("MT21_16","070_21_16","MAT","21","16","16","k hab kaij ab Jesus wui, “Shahchu ap ahgch pi ha shohbid? Aha nap pi has shaꞌi elid mo has i kaij?” D hab kaij g Jesus, “Am o wa s‑apꞌe. Jiosh at hab masma ha nahto g aꞌal mat si s‑ap ab wo hehgchulidad mo hab masma an hab chuꞌig Jiosh heki hu oꞌohana ed.” Neh, bad kaij g Jesus ");
INSERT INTO oodNT_vpl VALUES ("MT21_17","070_21_17","MAT","21","17","17","ch am ha dagito. Kuchd gam hu hihi Bethany kihhim wui k am kohk. ");
INSERT INTO oodNT_vpl VALUES ("MT21_18","070_21_18","MAT","21","18","18","Baꞌich tash, chd gam hu hebai uhpam hihim Jerusalem wui. Tsh bihugim g Jesus. ");
INSERT INTO oodNT_vpl VALUES ("MT21_19","070_21_19","MAT","21","19","19","D eda am hu hema kehk g suhna uhs. Kuchd ab wui hihi no pi s‑hahhagag ch ab wo chum bahidagk. D oi wa pi ab hu haꞌichu shaꞌi ihbdag. D hekaj hab kaij, “Pi at dahm ab hu ep wo bahidagt.” Kudki wa woho gaksh. ");
INSERT INTO oodNT_vpl VALUES ("MT21_20","070_21_20","MAT","21","20","20","Kuchd am i neidok si has i elid k hab kaij, “S has masma shaꞌi si s‑hohtam gaksh.” ");
INSERT INTO oodNT_vpl VALUES ("MT21_21","070_21_21","MAT","21","21","21","D hab kaij g Jesus, “Nt wo si shel em‑ahgi mamt ab wabsh wo hiwgad g Jiosh. Kut wabsh chum haschu hab wo em‑juni. Mtp hems wo cheha ihda doꞌag mat gam hu wo e wua ge shuhdagi ch ed. Kut wa woho hab wo e juh mamtp wo s‑wohochudad mat hab wo e juh. ");
INSERT INTO oodNT_vpl VALUES ("MT21_22","070_21_22","MAT","21","22","22","Ab g wo tahnid g Jiosh mamt haschu wo i tatchua. T heg hab wo em‑junidad mamtp woho wo s‑wohochudad mat hab wo e juh.” ");
INSERT INTO oodNT_vpl VALUES ("MT21_23","070_21_23","MAT","21","23","23","Kuchd ged hu uhpam dada mo am kehk g geꞌe cheopi. D g Jesus am ha mashcham g hemajkam. D am haꞌi dada g uꞌugchu papal ch geꞌeged k ab kakke ch hab kaij, “Dohp amjed hab chum e elid map an uꞌukch g e‑gewkdag ch am hab haꞌichu wua? Oi g am t‑ahgid.” ");
INSERT INTO oodNT_vpl VALUES ("MT21_24","070_21_24","MAT","21","24","24","D hab kaij g Jesus ab ha wui, “Pegih, nt ahni wehpeg ab epai wo haꞌichu em‑kakke. Mt am wo ni‑ahgi. Nt am haha wo em‑ahgi g em‑kakkei. ");
INSERT INTO oodNT_vpl VALUES ("MT21_25","070_21_25","MAT","21","25","25","Am g hig wo ni‑ahgid mams hedai amjed hab elid mo wa g Johnbad ab uꞌukch g e‑gewkdag ch ha pahl wapkonahim. No ab Jiosh amjed aha no ab oꞌodham amjed?” D idam am wabsh chum hejel si aꞌaga ch hab kaij, “Shahtt hig wo chei? T wo s‑t‑kehꞌid k ab wo t‑kakke matt haschu ahgk pi ab hu wohoch g Johnbad mattp hab wo chei mo ab Jiosh amjed uꞌukch g gewkdag. ");
INSERT INTO oodNT_vpl VALUES ("MT21_26","070_21_26","MAT","21","26","26","T g hemajkam has wo t‑juh mattp hab wo chei mo ab wabsh oꞌodham amjed uꞌukch. Muꞌijj o hab elid mo d Jiosh haꞌichu i tashogidam.” ");
INSERT INTO oodNT_vpl VALUES ("MT21_27","070_21_27","MAT","21","27","27","Neh, bad kaij ch ab hahawa uhpam i e nohnogi Jesus wui k hab kaij, “Pi ach shaꞌi mahch mas hedai amjed ab uꞌukch g e‑gewkdag.” D g Jesus hab epai kaij, “Pegih, nt ahni hab waꞌap pi wo shaꞌi em‑ahgi mani hedai amjed uꞌukch g ni‑gewkdag ch hab wua wehs ihda.” ");
INSERT INTO oodNT_vpl VALUES ("MT21_28","070_21_28","MAT","21","28","28","D hab ep kaij g Jesus, “Am g wo oidahim ihda mant wo em‑ahgi. Matp hems hema g oꞌodham gohk wo aꞌalidagk ch hab wo ah g geꞌechu, ‘Ni‑sulijga, am g hihm k chikpan am uhdwis oidag ch ed id i tashkaj.’ ");
INSERT INTO oodNT_vpl VALUES ("MT21_29","070_21_29","MAT","21","29","29","“K hab kaij ihda, ‘Pi ani tatchua mant am wo hih,’ ch wabshaba am shaꞌi heꞌes gawul juh g e‑chegitoidag k am hih oidag wui. ");
INSERT INTO oodNT_vpl VALUES ("MT21_30","070_21_30","MAT","21","30","30","“Kut ihda ohg am hahawa hih heg wui alichu e‑alidag k hab waꞌap kaij ab wui. “K hab kaij ihda, ‘Heuꞌu, am ant wo wa hih,’ ch wabshaba pi am hu hih. ");
INSERT INTO oodNT_vpl VALUES ("MT21_31","070_21_31","MAT","21","31","31","“Dohm hab elid mat ab s‑wohog el g e‑ohg?” D hab kaij hegam, “Hegai mo d geꞌechu.” D hab hahawa ep kaij g Jesus ab ha wui, “Nt wo si shel em‑ahgi mat g em‑uhwaida chechoj ch chechpaꞌawi uꞌuwi am wo i wahp Jiosh kownaltalig ed matp ab wo hiwgad g Jiosh. Mt wabshaba ahpim pi am hu wo i wahp mamtp pi ab hu wo hiwgad. ");
INSERT INTO oodNT_vpl VALUES ("MT21_32","070_21_32","MAT","21","32","32","Ha pahl wapkondam John at wa ia jiwia em‑wui k am chum em‑chehgi g s‑apkokam. Kumt pi ab hu wohoch. T wabshaba idam ab s‑wohoch. Kumt wa chum nei ihda k eda wa pi gawul juh g pi ap e‑chegitoi mamt ab wo s‑wohoch. ");
INSERT INTO oodNT_vpl VALUES ("MT21_33","070_21_33","MAT","21","33","33","“Am g hema ep wo kaiham g haꞌichu wepogida,” bad kaij g Jesus. “Neh, matp hems hema g jewed enigakam am wo ei g uhdwis e‑oidag ed. T g piongaj an si kolhaidad k heg ep nahto mat hekaj am wo i wuhshad g wadgaj k am kei g uhgk kih mat heg amjed wo nuhkudad g eshaj. “T gam hu hasko chihpia g enigakam k haꞌi ha hiwigi g e‑oidag. ");
INSERT INTO oodNT_vpl VALUES ("MT21_34","070_21_34","MAT","21","34","34","T am i e ai mat g uhdwis bai. T am haꞌi ha cheha g e‑pionag mat am wo hihim k ab wo bei hegai wadgaj mo ab d i chum wuikamaj g enigakam. “T am hihim k am dada. ");
INSERT INTO oodNT_vpl VALUES ("MT21_35","070_21_35","MAT","21","35","35","Kut idam nuhkuddam an ha uꞌu k hema gewittan k hema muꞌa k hema ep maꞌichkwua. ");
INSERT INTO oodNT_vpl VALUES ("MT21_36","070_21_36","MAT","21","36","36","“Kut am hahawa baꞌich i muꞌi ep ha cheha mat am wo hihi. Kut am hihim k am dada. T am hab wa masma hab ep ha juh hegam nuhkuddam. ");
INSERT INTO oodNT_vpl VALUES ("MT21_37","070_21_37","MAT","21","37","37","“T g e‑alidag am hahawa ep cheha gam hu si ha oidch no pi hab ha elid mat ab wo wa has el. ");
INSERT INTO oodNT_vpl VALUES ("MT21_38","070_21_38","MAT","21","38","38","“T wabshaba idam oidag nuhkuddam am i nei g alidaj k hab kaij ab aꞌai e wui, ‘Id o d enigakam alidag. Oi g wo, tt wo muꞌa k wehs wo bei g enigaj.’ ");
INSERT INTO oodNT_vpl VALUES ("MT21_39","070_21_39","MAT","21","39","39","Neh, t wa woho an be k gam hu si i wuhshad ab amjed g uhdwis oidag k mua. ");
INSERT INTO oodNT_vpl VALUES ("MT21_40","070_21_40","MAT","21","40","40","“Pegih neh, shaht hig wo ha juh idam g enigakam hekid i jiwiak?” ");
INSERT INTO oodNT_vpl VALUES ("MT21_41","070_21_41","MAT","21","41","41","D haꞌijj hab kaij hegam, “Hemho wa at wo ha kokda hegam si pi ap chechoj k gam hu baꞌich haꞌijj ab wo ha nuhkudach mat idam ab hi wo mah hegai mo haschu ab d i wuikamaj.” ");
INSERT INTO oodNT_vpl VALUES ("MT21_42","070_21_42","MAT","21","42","42","D hab ep kaij g Jesus, “Heuꞌu, nat pi s‑ohhod g enigakam alidag. Kumt hab wa masma wo s‑ni‑ohhod. Id o hab ahgch hab chuꞌig g wepogida ahga Jiosh oꞌohana ed: Kihtdam at wo hema chum s‑ohhodam g hodai. T wabshaba id d wo si s‑has haꞌichu hodaik am ha‑kihta wehhejed. Id o hab d ahga mat si s‑kehg haꞌichu hab wo juh g Jiosh. ");
INSERT INTO oodNT_vpl VALUES ("MT21_43","070_21_43","MAT","21","43","43","“Neh, bo chuꞌig g Jiosh oꞌohana. T g Jiosh wo em‑wohppoꞌi g e‑kownaltalig ahpim Tutuligo k hegam ab wo ha mah mat s‑ap am wo i chikp. ");
INSERT INTO oodNT_vpl VALUES ("MT21_44","070_21_44","MAT","21","44","44","Neh, t wo e shoꞌigch hegam mat pi wo ni‑amich. Id at heg wo wa wepok mat ab wo e keiko hodai t ab. Kut hegam mat wo s‑ni‑ohhod wo bei g s‑koꞌok e‑namkidadag. Id at heg wo wa wepok mat g hodai ab ha ab wo gehsh k am wabsh wo s‑ha wia.” ");
INSERT INTO oodNT_vpl VALUES ("MT21_45","070_21_45","MAT","21","45","45","D hegam uꞌugchu papal ch Palasi s‑mahch mo g Jesus ha wepogid hegam pi ap pion ");
INSERT INTO oodNT_vpl VALUES ("MT21_46","070_21_46","MAT","21","46","46","ch heg hekaj an chum s‑behim. D wabshaba g hemajkam hab elid mo g Jesus d hema Jiosh haꞌichu i tashogiddam. K hegam uꞌukchu papal s‑ha gihug. ");
INSERT INTO oodNT_vpl VALUES ("MT22_1","070_22_1","MAT","22","1","1","Jesus ad am hema ep ha ahgid g haꞌichu wepogida am neokch ha wui g hemajkam ch hab kaij, ");
INSERT INTO oodNT_vpl VALUES ("MT22_2","070_22_2","MAT","22","2","2","“Bant masma am ep wo wepogi g Jiosh kownaltalig matp hems hema g kownal am wo i apꞌech g geꞌe gegosig am wehhejed g e‑alidag nat pi wo ha hohnt. ");
INSERT INTO oodNT_vpl VALUES ("MT22_3","070_22_3","MAT","22","3","3","T am i e ai. Kut am ha cheha g e‑pionag mat an wo ha ahgidahi hegam mam ab heki hu ha waid. Kut wabshaba idam pi ab hu i hihimim. ");
INSERT INTO oodNT_vpl VALUES ("MT22_4","070_22_4","MAT","22","4","4","“Kut am hahawa haꞌi ep ha cheha g e‑pionag mat an ep wo i ha ahgidahi. K idam an ha ahgidahim ch hab kaij, ‘Heki at hu e chuama g s‑gihgim ch e gagꞌe g wipsilo ch wehs haꞌichu e nahtokch. Kumt ab wo i hihim k wo e gegos.’ ");
INSERT INTO oodNT_vpl VALUES ("MT22_5","070_22_5","MAT","22","5","5","“T wabshaba idam mam ab ha waid pi ab hu shaꞌi kaiham k gam hu hab wabsh wua g hejel e‑chikpan. Hema at gam hu hih e‑oidag wui. T hema gam hu ep hih e‑tiannaga wui. ");
INSERT INTO oodNT_vpl VALUES ("MT22_6","070_22_6","MAT","22","6","6","Kut haꞌijj an ha ui idam pion k ha gewittan k ha kokda. ");
INSERT INTO oodNT_vpl VALUES ("MT22_7","070_22_7","MAT","22","7","7","Kut shaꞌi si bagat hegai kownal k am ha cheha g e‑shondalig mat am wo hihim k epai wo ha kokda hegam mat ha kokda g pion k wo mehi g ha‑kihhim. T wa woho hab juh. ");
INSERT INTO oodNT_vpl VALUES ("MT22_8","070_22_8","MAT","22","8","8","“T am hahawa i ha wai g e‑pionag k hab kaij, ‘E at nahto g gegosig wehhejed g ni‑alidag hohnta. T wabshaba hegam hemajkam mant ab i chum ha wai hab e juh mo pi d hahawa ha‑wuikam. ");
INSERT INTO oodNT_vpl VALUES ("MT22_9","070_22_9","MAT","22","9","9","Kumt am wo hihi wohg oidk k ab wo i ha wai gegosig wui mamtp heꞌekia i hemajkam wo ha cheh.’ ");
INSERT INTO oodNT_vpl VALUES ("MT22_10","070_22_10","MAT","22","10","10","“Kut am wa woho hihi g piongaj wohg oidk k ab wehs i ha wai hegam mat ha cheh, chum hems g pi ap hemajkam. T am hahawa muꞌi dada. Kumt wehsijj ab ha mah g s‑kehg eniga heg wehhejed k am i ha wahpki. Kut shuhd g kih. ");
INSERT INTO oodNT_vpl VALUES ("MT22_11","070_22_11","MAT","22","11","11","“Kut am i wah g kownal k am ha nei hegam mat am dada. K am hahawa wabsh hema daha g oꞌodham mo pi ab hu wahkch hegai s‑kehg eniga. ");
INSERT INTO oodNT_vpl VALUES ("MT22_12","070_22_12","MAT","22","12","12","K ab kakke ch hab kaij, ‘Ni‑nawoj, shahpt masma ia i wah pi ab hu wahkch g s‑kehg eniga id wehhejed?’ “T am wabsh i pi amich ihda oꞌodham mat has wo chei. ");
INSERT INTO oodNT_vpl VALUES ("MT22_13","070_22_13","MAT","22","13","13","Kut ihda kownal am hahawa ha ahgi g e‑pionag k hab kaij, ‘Am g wo si wulshp k gam hu wo daꞌich s‑chuhugam k ed. Kut am hu wo shoak k ga hu wabsh wo i si e kiꞌishch nat pi wo shaꞌi si s‑koꞌok haꞌichu nakogad.’ ");
INSERT INTO oodNT_vpl VALUES ("MT22_14","070_22_14","MAT","22","14","14","“Pegih, nt wo em‑ahgi mo muꞌi ab ha waid g Jiosh. K wabshaba al heꞌekia d i hemajkamgaj.” ");
INSERT INTO oodNT_vpl VALUES ("MT22_15","070_22_15","MAT","22","15","15","Kutsh am i e hemapai g Palasi am i aꞌamich mat has masma wo heki himch g Jesus ab haꞌichu kakkek. ");
INSERT INTO oodNT_vpl VALUES ("MT22_16","070_22_16","MAT","22","16","16","Tki am haꞌi i ha wehmt hegam mo ab si has elid g kownal Herod k am ha wehm hihi haꞌi hegam Palasi k am dada k hab kaij, “Ha mashchamdam, s‑mahch ach map s‑ap d oꞌodham ch wabsh chum hedai ha mashcham g Jiosh himdag, chum as has wo chei hedai i. ");
INSERT INTO oodNT_vpl VALUES ("MT22_17","070_22_17","MAT","22","17","17","Pegih, k am wo t‑ahgi maps has elid g geꞌe kownal lial kowlanta. No hig t‑hiwgid g t‑chehanig ahchim Tutuligo matt wo ha namkid aha no pi t‑hiwgid?” ");
INSERT INTO oodNT_vpl VALUES ("MT22_18","070_22_18","MAT","22","18","18","D wabshaba g Jesus am wa s‑ha amichud mo g pi apꞌekam hab elid ch hab ha ahg, “Ahpim s‑chu iꞌattomkam am wabsh chum heki s‑ni‑himchudamk. ");
INSERT INTO oodNT_vpl VALUES ("MT22_19","070_22_19","MAT","22","19","19","Ab g wo hema ni‑chehgid hegai lial mam hekaj ha namkid.” Kumd ab hema chehgi. ");
INSERT INTO oodNT_vpl VALUES ("MT22_20","070_22_20","MAT","22","20","20","D hab ha ahg, “Am g hig wo ni‑ahgid mo hedai wuhiosha ch hedai chehgig ab oꞌohadag id ab lial?” ");
INSERT INTO oodNT_vpl VALUES ("MT22_21","070_22_21","MAT","22","21","21","D hab kaij idam, “Hegai mo d uhgchu t‑kownalig.” D hab hahawa ep kaij g Jesus ab ha wui, “Pegih, ab g wo i dagito kownal wui hegai matp d enigaj k am epai wo i dagito Jiosh wui mo haschu d epai enigaj.” ");
INSERT INTO oodNT_vpl VALUES ("MT22_22","070_22_22","MAT","22","22","22","Kud si has i el hegam k gam hu hihi ab amjed. ");
INSERT INTO oodNT_vpl VALUES ("MT22_23","070_22_23","MAT","22","23","23","D heg waꞌi tash ed am haꞌi dada g Sajusi Jesus wui. Hegam mo d Sajusi o pi wohochud mat g muhki ab uhpam wo i wuhsh muhkig t amjed. ");
INSERT INTO oodNT_vpl VALUES ("MT22_24","070_22_24","MAT","22","24","24","D hab kaij idam, “Ha mashchamdam, Mosesbad atki an oꞌoha hegai chehanigaj g Jiosh mo hab chuꞌig matsh g am oidchkam wehngaj hegai mat wo muh pi ha aꞌalidagkch hemho wo wa bei g hohnigaj g e‑wehnagbad. Tsh g ha‑aꞌaliga hab masma wo e kuint mat d wo aꞌalidajk hegai mat muh. ");
INSERT INTO oodNT_vpl VALUES ("MT22_25","070_22_25","MAT","22","25","25","“Pegih, k am hu hebai wewaꞌak d e‑wepngam ch am t‑wehm kih. Kut g si geꞌechu ge hohnt k pi ab hu ha aꞌalidt k muh k an dagito g e‑hohnig. T g am oidchkam nawojij an hahawa ep bei g hohnigaj ");
INSERT INTO oodNT_vpl VALUES ("MT22_26","070_22_26","MAT","22","26","26","k hab waꞌap pi ab hu ha aꞌalidt k hab waꞌap muh. Kut ihda g oidchkam hab waꞌap hohnt k hab waꞌap muh pi ab hu ha aꞌalidtk. Neh, t hab masma i e oi idam wewaꞌak k wehsijj koꞌok huhug. ");
INSERT INTO oodNT_vpl VALUES ("MT22_27","070_22_27","MAT","22","27","27","K am huꞌi hebai, t haha wabsh muh hab wa ehp ihda uwi. ");
INSERT INTO oodNT_vpl VALUES ("MT22_28","070_22_28","MAT","22","28","28","Pegih, am g hig t‑ahgid mas hedai d wo hohnigkad ihda matp ep wo e chegito g koꞌi no pi wehsijj hohnigkahim.” ");
INSERT INTO oodNT_vpl VALUES ("MT22_29","070_22_29","MAT","22","29","29","D hab kaij g Jesus ab ha wui, “Pi am ap chegito nam pi pi shaꞌi mahch g Jiosh oꞌohana ch ep pi shaꞌi mahch mo heꞌes i gewkdag. ");
INSERT INTO oodNT_vpl VALUES ("MT22_30","070_22_30","MAT","22","30","30","Woho at ab uhpam wo ha mah g koꞌi g doakag. T wabshaba hahawa pi wo hohontad hab masma mo g anghil pi hohont. ");
INSERT INTO oodNT_vpl VALUES ("MT22_31","070_22_31","MAT","22","31","31","Mosesbad atki an oꞌoha mash wa hab kaij g Jiosh: ");
INSERT INTO oodNT_vpl VALUES ("MT22_32","070_22_32","MAT","22","32","32","Ahni ani d ha‑Jioshga hegam Abraham ch Isaac ch Jacob. Neh, id o hab kaij g Jiosh, chum as heki hu koi, no pi am e wehm ha nuhkud ch ab uhpam wo i ha wuwhas muhkig amjed. Pi amt woho wo i huhug am i koꞌok matp g Jiosh d em‑Jioshga.” ");
INSERT INTO oodNT_vpl VALUES ("MT22_33","070_22_33","MAT","22","33","33","Kud am i kah ihda g hemajkam k si has i el g mashchamaj. ");
INSERT INTO oodNT_vpl VALUES ("MT22_34","070_22_34","MAT","22","34","34","Kud am haꞌi dada g Palasi mat wo heki himch g Jesus am i kaiok mat ab si ha chehmo g Sajusi. ");
INSERT INTO oodNT_vpl VALUES ("MT22_35","070_22_35","MAT","22","35","35","D hema hegam d Jiosh chehanig hudawogdam ");
INSERT INTO oodNT_vpl VALUES ("MT22_36","070_22_36","MAT","22","36","36","ch hab kaij, “Ha mashchamdam, shahchu o d si baꞌiwechkim geꞌe chehanigaj g Jiosh?” ");
INSERT INTO oodNT_vpl VALUES ("MT22_37","070_22_37","MAT","22","37","38","D hab kaij g Jesus, “Id o d si geꞌe ch baꞌich i si s‑has haꞌichu chehanig: Hemho wa amt ab wo si tatchuad g e‑kownalig Jiosh wehs e‑ihbdagkaj ch id am wo chehgidch wehs e‑doakagkaj ch wehs e‑chegitoikaj. ");
INSERT INTO oodNT_vpl VALUES ("MT22_39","070_22_39","MAT","22","39","39","K id am oidch d si s‑has haꞌichu chehanig ch wepo chuꞌig: Hemho wa amt ab wo tatchuad g hemajkam hab masma mam ab hejel e tatchua. ");
INSERT INTO oodNT_vpl VALUES ("MT22_40","070_22_40","MAT","22","40","40","Idam gohk chehanig o ab ab wehs shohshonas g Jiosh chehanig ch wehs hegai matki kekelibad Jiosh haꞌichu i tashogiddam an oꞌoha.” ");
INSERT INTO oodNT_vpl VALUES ("MT22_41","070_22_41","MAT","22","41","41","D am i e hemapai g Palasi. D g Jesus hab ha ahg, ");
INSERT INTO oodNT_vpl VALUES ("MT22_42","070_22_42","MAT","22","42","42","“Am g wo ni‑ahgid mam hedai hab elid mat g Jiosh si Kehsha ab d wo amjedkamk?” D hab kaij hegam, “Heg atsh d wo amjedkamk t‑kownaligbad mash hab chehgig David.” ");
INSERT INTO oodNT_vpl VALUES ("MT22_43","070_22_43","MAT","22","43","43","D hab kaij g Jesus, “Pegih, sh wa eda g Davidbad hab aꞌaga, ‘ni‑kownalig’ ch hab kaij g gewkdajkaj g Hekia S‑apꞌekam Gewkdag: ");
INSERT INTO oodNT_vpl VALUES ("MT22_44","070_22_44","MAT","22","44","44","Bo kaij g Jiosh ab ni‑kownalig wui: In g dahiwua ni‑wehm ni‑kownal daikud ed. Kunt wo ha gewito g m‑obga mat ab wabsh wo m‑wechok. ");
INSERT INTO oodNT_vpl VALUES ("MT22_45","070_22_45","MAT","22","45","45","Neh, namt hig s‑ap wo ah mat has masma d wo Davidbad amjedkamk ihda mash d geꞌe kownaligaj?” ");
INSERT INTO oodNT_vpl VALUES ("MT22_46","070_22_46","MAT","22","46","46","Kud pi hedai e nako mas ab hu uhpam has wo chei Jesus wui nih hemako neꞌoki. D heg i tashkaj amjed pi hedai e nako mas ab hu haꞌichu ep wo kakke. ");
INSERT INTO oodNT_vpl VALUES ("MT23_1","070_23_1","MAT","23","1","1","Muꞌi hemajkam ad am haꞌichug t‑wehm. ");
INSERT INTO oodNT_vpl VALUES ("MT23_2","070_23_2","MAT","23","2","2","Kud hab kaij g Jesus ab wehsijj t‑wui, “Hegam chehanig em‑mashchamdam ch Palasi o d hegam mo ab mahks g gewkdag mat am wo i tashogi g chehanig. ");
INSERT INTO oodNT_vpl VALUES ("MT23_3","070_23_3","MAT","23","3","3","Kumt heg hekaj ab wo s‑ha wohog elidad. K wabshaba muꞌijj idam pi am hu hab junihim mo haschu em‑mashcham. Kumt hekaj pi am hu ha oidk hab wo masmak. ");
INSERT INTO oodNT_vpl VALUES ("MT23_4","070_23_4","MAT","23","4","4","Neh, muꞌi s‑hasig haꞌichu o ab em‑chehani. K id d s‑wehch haꞌichu mohtoi am em‑wehhejed. K eda pi haꞌichu hab shaꞌi wua mas hekaj em‑wehm wo moht. ");
INSERT INTO oodNT_vpl VALUES ("MT23_5","070_23_5","MAT","23","5","5","Wehs haꞌichu o heg wabsh hekaj am hab junihim mamt wo ha neidad. An o uꞌa g Jiosh oꞌohana heg wabsh hekaj mamt hab wo ha elidad mo ab wohog elid. ");
INSERT INTO oodNT_vpl VALUES ("MT23_6","070_23_6","MAT","23","6","6","Si o s‑hohhoꞌid mat si s‑apko wo dadhaiwua am geꞌe gegosig ch ed ch am wa si hejelko dadaikud am cheopi ch ed. ");
INSERT INTO oodNT_vpl VALUES ("MT23_7","070_23_7","MAT","23","7","7","Si o s‑hohhoꞌid mamt ab wo si has ha elidad am hemajkam ha‑shahgid ch hab wo ha aꞌagad mo d ge ha mashchamdam. ");
INSERT INTO oodNT_vpl VALUES ("MT23_8","070_23_8","MAT","23","8","8","“Ahpim g pi wo shaꞌi tatchuad mams hab wo em‑aꞌagad ‘ha mashchamdam’ nam pi d aꞌai e‑wepngam. Kuni ahni d waꞌi em‑mashchamdam. ");
INSERT INTO oodNT_vpl VALUES ("MT23_9","070_23_9","MAT","23","9","9","Pi g hedai hab wo aꞌagad ‘ge ni‑ohg’ id dahm jewed. Heg amt waꞌi Jiosh hab wo aꞌagad mo d ge em‑ohg. ");
INSERT INTO oodNT_vpl VALUES ("MT23_10","070_23_10","MAT","23","10","10","Pi g hab wo e aꞌagad mam d ha wanimeddam. Ahni ani d waꞌi em‑wanimeddam Jiosh si Kehsha. ");
INSERT INTO oodNT_vpl VALUES ("MT23_11","070_23_11","MAT","23","11","11","Bamt waꞌi masma d wo si haꞌichuk mamt d wabsh wo ha‑pionagk. ");
INSERT INTO oodNT_vpl VALUES ("MT23_12","070_23_12","MAT","23","12","12","Kut d wabsh wo pi haꞌichuk hegai matp hedai hab wo chum e elidad mo d si haꞌichu. Heg at d wo si haꞌichuk matp hedai ab wabsh wo i pi e haꞌichuchudch.” ");
INSERT INTO oodNT_vpl VALUES ("MT23_13","070_23_13","MAT","23","13","13","D hab hahawa ep kaij g Jesus, “Neh, muꞌijj ahpim chehanig ha mashchamdam ch ahpim Palasi am d wabsh s‑chu iꞌattomkam. Ih, shoꞌig! Jiosh at si s‑koꞌokam wo em‑namkid heg hekaj. Pi am ha hiwgid hegam mo am i chum s‑wahpkimk Jiosh kownaltalig ed ch hab waꞌap hejel pi am hu i wahp. Heg o wa wepo mam ab si yahwidadch g kihjeg am Jiosh kownaltalig wui.  ");
INSERT INTO oodNT_vpl VALUES ("MT23_14","070_23_14","MAT","23","14","14","“Ha am iattogid g heheꞌejel wiꞌikam uꞌuwi ch ha ehsid g ha‑kihki ch eda am wabsh s‑e chehgidamk mam si chew e hoꞌigeꞌidahun. Id at hekaj baꞌich wo i s‑koꞌokk g em‑namkidadag. ");
INSERT INTO oodNT_vpl VALUES ("MT23_15","070_23_15","MAT","23","15","15","“Am am si i e nakog mamt chum hems hemako am wo i wanchkwua pi wohokam e‑himdag ed. T ihda baꞌich i s‑gewkam wo wulshpik mam ahpim mat am wo gei Jiawul kih ed nat pi baꞌich i s‑gewkam am wo oidad g pi wohokam em‑himdag. T g Jiosh si s‑koꞌokam wo em‑namkid heg hekaj. ");
INSERT INTO oodNT_vpl VALUES ("MT23_16","070_23_16","MAT","23","16","16","“Neh, am am haꞌi ep chum ha mashcham ch eda hab chechꞌe, ‘Pi att hemho wa hab wo juh g t‑neꞌoki mattp wabsh wo gewkaj chehchegch g geꞌe cheopi, heg hi wa matt wo chehcheg hegai ohla mo hekaj e heosid.’ ");
INSERT INTO oodNT_vpl VALUES ("MT23_17","070_23_17","MAT","23","17","17","K eda g geꞌe cheopi baꞌich d i si haꞌichu mo hegai heosidakud. ");
INSERT INTO oodNT_vpl VALUES ("MT23_18","070_23_18","MAT","23","18","18","“Kum hab ep chechꞌe, ‘Pi att hemho wa hab wo juh g t‑neꞌoki mattp wabsh wo gewkaj chehchegch hegai iagchulidakud mo am hab chuꞌig geꞌe cheopi t ab, heg hi wa matt wo chehcheg hegai mo an ab e iagchulid.’ ");
INSERT INTO oodNT_vpl VALUES ("MT23_19","070_23_19","MAT","23","19","19","K eda g iagchulidakud baꞌich d i si haꞌichu mo hi hegai mo an ab e iagchulid. ");
INSERT INTO oodNT_vpl VALUES ("MT23_20","070_23_20","MAT","23","20","20","K heg wa wepo mam heg chehcheg iagchulidakud mam eda chehcheg g iagchulida. ");
INSERT INTO oodNT_vpl VALUES ("MT23_21","070_23_21","MAT","23","21","21","Kum chehcheg g Jiosh mam eda chehcheg g geꞌe cheopi no pi heg d Jiosh kih. ");
INSERT INTO oodNT_vpl VALUES ("MT23_22","070_23_22","MAT","23","22","22","Kum hab waꞌap chehcheg g Jiosh mam eda chehcheg g dahm kahchim. ");
INSERT INTO oodNT_vpl VALUES ("MT23_23","070_23_23","MAT","23","23","23","“Im am hu hab wabsh i juhkch hegai mo d chum si haꞌichu am Jiosh chehanig ed mamt hab wabsh wo juhkchid g al chum haꞌichu. Neh, wehs am haꞌichu hemako tahpani mahk g Jiosh mo wehst‑mahm e tahpanch, chum hems g haꞌichu hahhag ch haꞌichu kai, ch wabshaba pi ap ha lodait ch pi ha hoꞌigeꞌid ch pi ab hu wohochud g Jiosh. T g Jiosh heg hekaj si s‑koꞌokam wo em‑namkid. ");
INSERT INTO oodNT_vpl VALUES ("MT23_24","070_23_24","MAT","23","24","24","Am am wabsh s‑nenꞌoid g al chuꞌuchum haꞌichu ch g geꞌeged haꞌichu pi chegito. Id o heg wa wepo mamtp hems wo oꞌos g e‑wasib mat am eda wo gei g al chukumug k wabshaba wabsh wo bah wehnadk g ka‑mihyo matp heg am eda wo gei. ");
INSERT INTO oodNT_vpl VALUES ("MT23_25","070_23_25","MAT","23","25","25","“Baꞌich at wo i s‑koꞌokk g em‑namkidadag nam pi hi wa chum si s‑ap e chehgid. K wabshaba am em‑eda haꞌichug g pi amdag ch s‑chu daꞌadag. ");
INSERT INTO oodNT_vpl VALUES ("MT23_26","070_23_26","MAT","23","26","26","Am g wo i e kegchud e‑iꞌibdag ed. T g haꞌichu hab em‑juni am haha wo s‑apꞌek. ");
INSERT INTO oodNT_vpl VALUES ("MT23_27","070_23_27","MAT","23","27","27","“Neh, nat hig pi wo i e kegch g hihaꞌini an e dahm, chum as am eda wo wehchk g ohꞌo ch jewalig? Pegih, m ahpim hab sha masma mo g hihaꞌini ");
INSERT INTO oodNT_vpl VALUES ("MT23_28","070_23_28","MAT","23","28","28","nam pi ab chum e chehgidch mam d s‑apꞌekam. K eda g em‑chegitoi pi aꞌpe. Ih shoꞌig! Jiosh at si s‑koꞌokam wo em‑namkid. ");
INSERT INTO oodNT_vpl VALUES ("MT23_29","070_23_29","MAT","23","29","31","“Em‑shohshon at muꞌi ha kokda g kekelibad Jiosh haꞌichu i tashogiddam. Kum ahpim si s‑kehg ha hehosid g ha‑hihaꞌiniga hegam mamt ha kokda ch hab chechꞌe mamt ahpim hi pi wo chum ha kokda. Dam s‑chu iꞌattomkam ch ha wepo masma mash wa g em‑shohshon. Ih, shoꞌig! Jiosh at si s‑koꞌokam wo em‑namkid namt pi am ha oidk hab wo e juh. ");
INSERT INTO oodNT_vpl VALUES ("MT23_32","070_23_32","MAT","23","32","32","S‑ap amt wo nahto hegai mat g em‑shohshonbad i shonwuich. ");
INSERT INTO oodNT_vpl VALUES ("MT23_33","070_23_33","MAT","23","33","33","Damt wo ha muꞌakamk hab masma mo g kohkꞌoi ch hekaj pi hab mahs mams wo e doꞌibia. ");
INSERT INTO oodNT_vpl VALUES ("MT23_34","070_23_34","MAT","23","34","34","Pegih, nt wo em‑ahgi mant am i ha wuwhas g haꞌichu i tashogiddam ch s‑chu aꞌamichuddam ch ha mashchamdam am em‑shahgid. Kumt haꞌi wo ha gewitta am e‑chechopi ed k haꞌi an has wo ha shahmudahim k haꞌi wo ha kokda, chum hems ab ha sisishpk kots t ab. ");
INSERT INTO oodNT_vpl VALUES ("MT23_35","070_23_35","MAT","23","35","36","T g s‑koꞌok em‑namkidadag ab em‑ab wo gei hemu s‑hohtam. Neh, Abelbad atsh wa wehpeg e muhkid. Tsh amjed muꞌi ep e koꞌij. Tsh ga hu si ha oidch hegai Zecariabad mash d Barackiabad alidag e muhkid am ha shahgid g geꞌe cheopi ch iagchulidakud, Kum ahpim ha wepo chuꞌijig hegam matsh wa ha kokda ch ha wepo masma wo bei g s‑koꞌok e‑namkidadag mamtp hedai ha wepo elid haꞌichu.” ");
INSERT INTO oodNT_vpl VALUES ("MT23_37","070_23_37","MAT","23","37","38","K hab ep kaij g Jesus, “Ih, shoꞌig, ahpim Jerusalem t am hemajkam, nat pi g Jiosh s‑ap wo em‑dagito. Em‑shohshon ash wa ha maꞌichshulig ch muꞌi ha kokda g Jiosh haꞌichu i tashogiddam. Kumt ahpim am ha oidk hab wo e juh. Muꞌikko ani chum tatchua mant wo si s‑ap em‑nuhkud hab sha masma mat g chuchul g e‑mahmad ab e wecho wo ha hemapai. M wabshaba pi ab hu tatchua manis hab wo em‑juh. ");
INSERT INTO oodNT_vpl VALUES ("MT23_39","070_23_39","MAT","23","39","39","K eda an hab chuꞌig Jiosh oꞌohana ed mamt ab wo chum ni‑ihmad ch hab wo chechꞌed mat g Jiosh am ni‑kehsh k si s‑ni‑hoꞌigeꞌid. Kunt ia wo i s‑ap em‑dagito am hugkam mamt hab hahawa masma hab wo e juh.” ");
INSERT INTO oodNT_vpl VALUES ("MT24_1","070_24_1","MAT","24","1","1","Kud gam hu hahawa i wuhsh g Jesus ab amjed g geꞌe cheopi. Kuchd am i oid k am wui dada k am aꞌaga mo si s‑kehg hab mahs g geꞌe cheopi. ");
INSERT INTO oodNT_vpl VALUES ("MT24_2","070_24_2","MAT","24","2","2","D hab kaij, “Heuꞌu, woho o hi wa si s‑kehg hab mahs. Nt wabshaba si shel wo em‑ahgi mo e aihim mat wehs wo i e shul ihda.” ");
INSERT INTO oodNT_vpl VALUES ("MT24_3","070_24_3","MAT","24","3","3","Kuchd amjed gam hu hejelko hihi wehmaj g Jesus k ab i chehchsh k ab dadhaiwua Olive Uꞌus Kawulk t ab. Kuchd hab ahg g Jesus, “Am g hig t‑ahgid mas hekid hab wo i e juh hegai map am t‑ahgid. Kut haschu d wo chehgidak matt heg ab wo s‑mahchk mo e aihim mapt ep wo jiwia. T g jewed wo huhug.” ");
INSERT INTO oodNT_vpl VALUES ("MT24_4","070_24_4","MAT","24","4","4","D hab kaij g Jesus, “Mt wo si s‑e nenꞌoidad mat pi hedai wo em‑iattogi. ");
INSERT INTO oodNT_vpl VALUES ("MT24_5","070_24_5","MAT","24","5","5","Muꞌi at an wo i wuwha aꞌahidag oidam k ni‑wepo wo e chehcheg hab kaijch mo d Jiosh si Kehsha. Kut muꞌijj ab wo s‑ha wohoch. ");
INSERT INTO oodNT_vpl VALUES ("MT24_6","070_24_6","MAT","24","6","7","T g nahnko mahs hemajkam ch jejewed ab aꞌai wo i e checheggia. Mt wabshaba pi wo e totods. Hemho wa at hab wo e juh hab masma. K wabshaba pi hab d ahga mat e ai mat wo kuhgit. Bihugig at wo gehsh k g jewed wo uꞌugij muꞌikpa. ");
INSERT INTO oodNT_vpl VALUES ("MT24_8","070_24_8","MAT","24","8","8","Id at d wabsh wo shohshonajk g shoꞌigdag nat pi baꞌich wo i geꞌeda. ");
INSERT INTO oodNT_vpl VALUES ("MT24_9","070_24_9","MAT","24","9","9","“T wo e ai mamt am wo em‑uꞌu k wo em‑dagito mamt wo em‑shoꞌigchud k wo em‑kokda. Wehsko jejewed dakam hemajkam at wo s‑em‑kehꞌidad ni‑hekaj. ");
INSERT INTO oodNT_vpl VALUES ("MT24_10","070_24_10","MAT","24","10","10","Muꞌijj at wo ni‑dagito heg hekaj k wo aꞌai e gagda k wo s‑e kehꞌidad. ");
INSERT INTO oodNT_vpl VALUES ("MT24_11","070_24_11","MAT","24","11","11","Muꞌi at an wo i wuwha g s‑chu iꞌattomkam k hab wo e aꞌagad mo d Jiosh haꞌichu i tashogiddam. T muꞌi hemajkam ab wo s‑ha wohoch. ");
INSERT INTO oodNT_vpl VALUES ("MT24_12","070_24_12","MAT","24","12","12","Pi apꞌekam at wo i geꞌeda. T muꞌijj wo huhug g pihk ha‑elidadag ab aꞌai e wui. ");
INSERT INTO oodNT_vpl VALUES ("MT24_13","070_24_13","MAT","24","13","13","“Mt wo sha e nakog k wo gahi wuwha g e‑shoꞌigdag. T g Jiosh am wo i em‑wahpki e‑kihdag ed. ");
INSERT INTO oodNT_vpl VALUES ("MT24_14","070_24_14","MAT","24","14","14","Ihda s‑kehg haꞌichu ahgaj g Jiosh ab amjed g kownaltaligaj at an wehsko wo e ah jewed dahm. T am haha wo e ai mat wo kuhgit. ");
INSERT INTO oodNT_vpl VALUES ("MT24_15","070_24_15","MAT","24","15","15","“Am g wo amichud ihda mam in neꞌokchulid. Hegai Danielbad mash d Jiosh haꞌichu i tashogiddam at an oꞌoha mat g em‑obga am wo i kei g s‑uam haꞌichu ged hu si eda g geꞌe cheopi. ");
INSERT INTO oodNT_vpl VALUES ("MT24_16","070_24_16","MAT","24","16","16","Kut hemho wa am wo ahhio dohdaꞌag wui hegam mat hedai ia wo haꞌichugk Judea jewed ch ed. ");
INSERT INTO oodNT_vpl VALUES ("MT24_17","070_24_17","MAT","24","17","18","Kut pi hedai am hu wo shaꞌi chum i wah e‑kih ed mat am wo haꞌichu ui, chum as hems imhab wo waꞌi oimmedad e‑kih wehgaj o am wo chikpanad oidag ch ed. ");
INSERT INTO oodNT_vpl VALUES ("MT24_19","070_24_19","MAT","24","19","19","S‑ta at ehbidam wo mahsk am ha wehhejed hegam mat wo chuꞌuchum mahmadk ch hegam mat wabsh wo kia woꞌok g ali. ");
INSERT INTO oodNT_vpl VALUES ("MT24_20","070_24_20","MAT","24","20","20","“Mt ab wo tahnid g Jiosh mat pi eda hab wo e juh ihda em‑mihshmda tash ed o g s‑hehpichꞌed. ");
INSERT INTO oodNT_vpl VALUES ("MT24_21","070_24_21","MAT","24","21","21","Baꞌich at d wo i si geꞌe shoꞌigdagk mo pi hekid g hemajkam shaꞌi neid ch pi hekid hab masma ep wo nei. ");
INSERT INTO oodNT_vpl VALUES ("MT24_22","070_24_22","MAT","24","22","22","Pi at hedai wo e nako mas am gahi wo wuhsh hegai shoꞌigdag matp tash wo hih. T g Jiosh heg hekaj wo i shopolkai am ha wehhejed g e‑hemajkamga. ");
INSERT INTO oodNT_vpl VALUES ("MT24_23","070_24_23","MAT","24","23","23","“Pi g wo shaꞌi ha wohochud matp hema hab wo sha chei mo am hebai haꞌichug g Jiosh si Kehsha. ");
INSERT INTO oodNT_vpl VALUES ("MT24_24","070_24_24","MAT","24","24","24","Muꞌi at in wo i wuwhag k hab wo chei mo d ni‑ahni Jiosh si Kehsha o d Jiosh haꞌichu i tashogiddam k am hab wo wuad g s‑hasig haꞌichu mat hekaj wo i chum ha wanchshul g Jiosh hemajkamga matp wo e nako. ");
INSERT INTO oodNT_vpl VALUES ("MT24_25","070_24_25","MAT","24","25","25","Neh, ni heki hu am em‑ahgid mamt hekaj wo s‑e nenꞌoidk. ");
INSERT INTO oodNT_vpl VALUES ("MT24_26","070_24_26","MAT","24","26","26","“Tp hems haꞌi hab wo chei mo am haꞌichug g Jiosh si Kehsha tohono jewed ch ed o am hebai e ehstokch. Kumt wabshaba pi wo ha wohochud k pi am hu wo chum hihi. ");
INSERT INTO oodNT_vpl VALUES ("MT24_27","070_24_27","MAT","24","27","27","Wehsko ant wo ni‑chehgi mant hekid ep wo jiwia jewed dahm ahni Jiosh si Kehsha hab sha masma mat g wepgi s‑masma an gahi wo kekiwua chewagi ch ed. ");
INSERT INTO oodNT_vpl VALUES ("MT24_28","070_24_28","MAT","24","28","28","“Neh, s‑mahch am mat hebai wo woꞌok g haꞌichu muhkig an wabsh ha neidch g nunuwi mat am wo e chehm. Pegih, mt hab waꞌap s‑ap wo s‑mahchk mant hebai wo haꞌichugk.” ");
INSERT INTO oodNT_vpl VALUES ("MT24_29","070_24_29","MAT","24","29","29","D hab ep kaij, “T am wabsh wo i chum kuhgi hegai jewed shuhdgim shoꞌigdag. T g tash tonlig wo huhug. T g mashad ep pi wo ha ton. T g dahm kahchim wo ugij. T g huhuꞌu wo i shul. ");
INSERT INTO oodNT_vpl VALUES ("MT24_30","070_24_30","MAT","24","30","30","Nt ab haha wo i ni‑chehgi ab dahm kahchim t amjed k wo jiwia. T wehs hemajkam wo si shoanid ab i ni‑neidok. Nt si s‑masma ab wo hudunihi chewagi ch ed. Kut am wo e maskogi g ni‑gewkdag. ");
INSERT INTO oodNT_vpl VALUES ("MT24_31","070_24_31","MAT","24","31","31","T ab si s‑kaidam wo e kuhu g kuikud. Kunt wo ha cheha g ni‑anghiliga mat ab wehs wo i ha hemapai hegam mant am i ha chuhcha mat wo e doꞌibia. T am wo hihi imhab siꞌal tahgio ch imhab hudunig tahgio ch imhab wakolim tahgio ch imhab juhpin tahgio k wo ha hemapai.” ");
INSERT INTO oodNT_vpl VALUES ("MT24_32","070_24_32","MAT","24","32","32","“Nt wo haꞌichu em‑mashcha heg hekaj suhna uhs. Mt wo s‑mahchk mo g toniabkam e aihim mamt wo nei mat ab wo i iꞌiwgi. ");
INSERT INTO oodNT_vpl VALUES ("MT24_33","070_24_33","MAT","24","33","33","Pegih, mt hab waꞌap wo s‑mahchk mo e aihim mat wehs wo kuhgit mamt wo nei mat hab wo e juh hegai mani em‑ahgid. ");
INSERT INTO oodNT_vpl VALUES ("MT24_34","070_24_34","MAT","24","34","34","Nt wo si shel em‑ahgi mat d wabsh wo kia dodakamk hegam mat wo nei ihda mani em‑ahgid mat hekid wehs wo kuhgit. ");
INSERT INTO oodNT_vpl VALUES ("MT24_35","070_24_35","MAT","24","35","35","Neh, wehs at gam hu hab wo i e juh ihda Jiosh nahtoi mam in neid. T wabshaba g ni‑neꞌoki pi hekid gam hu hab wo i e juh.” ");
INSERT INTO oodNT_vpl VALUES ("MT24_36","070_24_36","MAT","24","36","36","D hab ep kaij, “Heg o waꞌi s‑mahch ni‑ohg Jiosh mant hekid ep wo jiwia. Pi o hedai ep s‑mahch, chum hems g anghil nih ahni mani d hi wa chum alidaj. ");
INSERT INTO oodNT_vpl VALUES ("MT24_37","070_24_37","MAT","24","37","37","Bat wo masmak haꞌichu mant hekid ep wo jiwia mash wa hab chuꞌig mash eda g Noahbad in d doakam. ");
INSERT INTO oodNT_vpl VALUES ("MT24_38","070_24_38","MAT","24","38","38","Hemajkam ash wa gam hu wabsh i si nenead ch e gegosid ch ihꞌed ch e hohont ch gam hu wabsh i pi chegito g Jiosh. T haha wabsh e ai g tash mat hegam Noahbad am i wahp geꞌe wahlko ch ed. ");
INSERT INTO oodNT_vpl VALUES ("MT24_39","070_24_39","MAT","24","39","39","Kut wehs ha wiꞌin g hemajkam k ha hugio. Kut hab wo wa masmak mant hekid ep wo jiwia. ");
INSERT INTO oodNT_vpl VALUES ("MT24_40","070_24_40","MAT","24","40","40","Neh, gohkajj at am wo chikpanad oidag ch ed. T hema gam hu wo i e be k hema am wo wa i e wuiok. ");
INSERT INTO oodNT_vpl VALUES ("MT24_41","070_24_41","MAT","24","41","41","Gohk uꞌuwi at am wo haꞌichu chuꞌad. T hema gam hu wo i e be k hema am wo wa i e wuiok. ");
INSERT INTO oodNT_vpl VALUES ("MT24_42","070_24_42","MAT","24","42","42","“Pegih, mt wo si s‑e nenꞌoidad. Pi o ta machima am em‑wehhejed mant haschu tash ed ep wo jiwia ahni em‑kownalig. ");
INSERT INTO oodNT_vpl VALUES ("MT24_43","070_24_43","MAT","24","43","43","Neh, pi o ta machima mas hekid hema wo jiwia g s‑chu ehskam. Kum heg hekaj chum hekid nuhkud g e‑kihdag. ");
INSERT INTO oodNT_vpl VALUES ("MT24_44","070_24_44","MAT","24","44","44","Pegih, k hab waꞌap pi ta machima em‑wehhejed manis hekid wo uhpam jiwia jewed wui ahni Jiosh si Kehsha. Mt heg hekaj wo si e nahtokchid chum hekid. ");
INSERT INTO oodNT_vpl VALUES ("MT24_45","070_24_45","MAT","24","45","45","“Chum amt hedai wo e nahtokch mamtp wo s‑wapagimak ch wo s‑chu aꞌamichudad. S‑mahch am mat g ha‑ahmo hema wo e‑gahgi g hab mahs pion k wo nuhkudach g e‑kihdag. T heg s‑ap wo ha chikpanchudad ch wo ha dagioꞌidad g e‑wehm pion mat eda pi an hu wo haꞌichugk g ha‑ahmo. ");
INSERT INTO oodNT_vpl VALUES ("MT24_46","070_24_46","MAT","24","46","46","T am ep wo jiwia k wo cheh mo s‑ap am hab junihim g e‑chikpan. Kut d wo si geꞌe s‑hehgigk heg wehhejed pion. ");
INSERT INTO oodNT_vpl VALUES ("MT24_47","070_24_47","MAT","24","47","47","Nt wo si shel em‑ahgi mat g ahmoj am hahawa wehs dahm wo kei g e‑kihdag. ");
INSERT INTO oodNT_vpl VALUES ("MT24_48","070_24_48","MAT","24","48","48","“T wabshaba pi ap d wo ha kehshak matp hedai hab wo i e ah, ‘Pi at oi wo jiwia g ni‑ahmo,’ ");
INSERT INTO oodNT_vpl VALUES ("MT24_49","070_24_49","MAT","24","49","49","k wo i ha shoꞌigch g e‑wehm pion k g s‑iꞌimkam ha wehm wo ihꞌed ch wo e gegosidad. ");
INSERT INTO oodNT_vpl VALUES ("MT24_50","070_24_50","MAT","24","50","50","T haha wabsh wo jiwia g ahmoj k wo cheh mo pi ap hab wua g e‑chikpan ");
INSERT INTO oodNT_vpl VALUES ("MT24_51","070_24_51","MAT","24","51","51","k wo si s‑koꞌokam namkid k gam hu hab wo i juh. Neh, bat wa masma hab wo e juh ha wehhejed hegam mat pi ab hu wo wohog elidad g Jiosh. Heg at s‑koꞌokam wo ha namkid. Kut heg hekaj wo shoakad ch ga hu wabsh wo i si e kiꞌishch.” ");
INSERT INTO oodNT_vpl VALUES ("MT25_1","070_25_1","MAT","25","1","1","D hab ep kaij g Jesus, “Baꞌich ant am wo i em‑tashogi g Jiosh kownaltalig am wepogidch hegai kih mat hebai haꞌi wo e hohont. Mt am haꞌi ha wai wehst‑mahm chetcha. T am hihi ha uꞌadch g e‑lalampa k am wo i wahp g wo ha hohntam wehm mat hekid wo jiwia. ");
INSERT INTO oodNT_vpl VALUES ("MT25_2","070_25_2","MAT","25","2","2","Hetasp idam o pi haꞌichu nenꞌoid ");
INSERT INTO oodNT_vpl VALUES ("MT25_3","070_25_3","MAT","25","3","3","ch ep pi ha waꞌigchug g a‑saidi. ");
INSERT INTO oodNT_vpl VALUES ("MT25_4","070_25_4","MAT","25","4","4","Hetasp o s‑chu nenꞌoid ch ep ha waꞌigchug g a‑saidi. ");
INSERT INTO oodNT_vpl VALUES ("MT25_5","070_25_5","MAT","25","5","5","Kut pi oi jiwia g wo ha hohntam. T wehsijj s‑ha kohksimch idam chetcha. T gam hu kohk. ");
INSERT INTO oodNT_vpl VALUES ("MT25_6","070_25_6","MAT","25","6","6","“Neh, t am i e ai g eda hugkam g s‑chuhugam. T ab kaida ihda, ‘Ab o him g wo ha hohntam. Oi g wo i hihim k ab wo namkhi.’ ");
INSERT INTO oodNT_vpl VALUES ("MT25_7","070_25_7","MAT","25","7","7","T hegam wehst‑mahm chetcha nehnen k i ha kegchud g e‑lalampa. ");
INSERT INTO oodNT_vpl VALUES ("MT25_8","070_25_8","MAT","25","8","8","“K hab kaij hegam mo pi haꞌichu nenꞌoid, ‘Ab g wo i ha t‑mahki g e‑a‑saidiga. Chuhchkim o g t‑lalampa.’ ");
INSERT INTO oodNT_vpl VALUES ("MT25_9","070_25_9","MAT","25","9","9","“K hab kaij hegam mo s‑chu nenꞌoid, ‘Pi att wo t‑nako. Am o wabsh i hejel t‑wehhejed ahim am shuhdagi ch pi wo em‑ai. Am amt wo hihi tianna wui k am hejel wo ha nolawt.’ ");
INSERT INTO oodNT_vpl VALUES ("MT25_10","070_25_10","MAT","25","10","10","“T wa woho hab e juh hegam haꞌi k gam hu hihi mat wo ha nolawt g a‑saidi. Kut eda ia hu ha oidk jiwia g wo ha hohntam. Kut hegam hetasp mo e nahtokch gam hu wehmaj i wahp mat am wo e gegos wehmaj. T ab si e kuh g kihjeg. ");
INSERT INTO oodNT_vpl VALUES ("MT25_11","070_25_11","MAT","25","11","11","“T am i uhpam dada hegam haꞌi k ab chum shoani ch hab kaij, ‘Ab g si s‑t‑hoꞌigeꞌid k ab i kuhpiꞌoki matt am wo i wahp.’ “K hab kaij g wo ha hohntam, ");
INSERT INTO oodNT_vpl VALUES ("MT25_12","070_25_12","MAT","25","12","12","‘Nt wo si shel em‑ahgi mani pi shaꞌi em‑mahch mams hedai wud,’ ch am hahawa si kuh g kihjeg.” ");
INSERT INTO oodNT_vpl VALUES ("MT25_13","070_25_13","MAT","25","13","13","Neh, d am i kuhgit g e‑wepogida g Jesus hab kaijch, “Neh, mt wo s‑e nenꞌoidad nam pi pi shaꞌi mahch mant hekid ep wo jiwia. ");
INSERT INTO oodNT_vpl VALUES ("MT25_14","070_25_14","MAT","25","14","14","“Bant masma ep wo i wepogi g Jiosh kownaltalig matp hems g oꞌodham hema hasko wo him k ab i ha wai g e‑pionag mat ab wo ha nuhkudach g haꞌichu e‑eniga. ");
INSERT INTO oodNT_vpl VALUES ("MT25_15","070_25_15","MAT","25","15","15","Hema at mah g hetasp mihl pihsh k hema gohk mihl pihsh k hema ep g hemako mihl pihsh no pi s‑mahch mat heꞌekia i s‑ap wo chikpanad k amjed gam hu mehk jewed wui hih. ");
INSERT INTO oodNT_vpl VALUES ("MT25_16","070_25_16","MAT","25","16","16","“Hegai piongaj mat g hetasp mihl pihsh ab ui at am ha hekaj i e nakog k hekaj ihda lial mat am dahm hetasp mihl pihsh ep nahto. ");
INSERT INTO oodNT_vpl VALUES ("MT25_17","070_25_17","MAT","25","17","17","Kut hegai mat g gohk mihl pihsh ab ui hab waꞌap e juh k gohk mihl pihsh am dahm nahto. ");
INSERT INTO oodNT_vpl VALUES ("MT25_18","070_25_18","MAT","25","18","18","T wabshaba hegai mat g hemako mihl pihsh ab ui gam hu him k am hebai wagt k am ehsto. ");
INSERT INTO oodNT_vpl VALUES ("MT25_19","070_25_19","MAT","25","19","19","“K mehk amjed mat jiwia g ha‑ahmo idam k am ha ui mat wo s‑mai mat has masma hekaj g lialigaj. ");
INSERT INTO oodNT_vpl VALUES ("MT25_20","070_25_20","MAT","25","20","20","“Hegai piongaj mat g hetasp mihl pihsh ab ui at ab i wah k ab i mah g hetasp mihl pihsh am dahm hegai mat ab ui k hab kaij, ‘Ab apt wa ni‑mah g hetasp mihl pihsh. Neh, nt am baꞌich hetasp mihl pihsh ab ep wo m‑mah mant nahto.’ ");
INSERT INTO oodNT_vpl VALUES ("MT25_21","070_25_21","MAT","25","21","21","“K hab kaij g ahmoj, ‘S‑ap aptki hab e juh, s‑apꞌekam ni‑pionag, s‑ap hekajk mant heꞌekia ab i m‑mah. Nt hekaj ab baꞌich i muꞌi wo m‑nuhkudach. Am g ni‑wehm s‑hehgigkad.’ ");
INSERT INTO oodNT_vpl VALUES ("MT25_22","070_25_22","MAT","25","22","22","“T heg ab hahawa ep i wah piongaj mat g gohk mihl pihsh ab mah k hab kaij, ‘Neh, gohk mihl pihsh apt wa ab ni‑mah. Kunt am baꞌich gohk mihl pihsh ab ep wo m‑mah mant nahto.’ ");
INSERT INTO oodNT_vpl VALUES ("MT25_23","070_25_23","MAT","25","23","23","“K hab kaij g ahmoj, ‘S‑ap aptki hab e juh, s‑apꞌekam ni‑pionag, s‑ap hekajk mant heꞌekia ab i m‑mah. Nt hekaj ab baꞌich i muꞌi wo m‑nuhkudach. Am g ni‑wehm s‑hehgigkad.’ ");
INSERT INTO oodNT_vpl VALUES ("MT25_24","070_25_24","MAT","25","24","24","“T ab hahawa i wah hegai piongaj mat g hemako mihl pihsh ab mah k hab kaij, ‘Ni‑ahmo, s‑mahch ani map s‑ta keꞌidama ch s‑beihimk hegai map haschu pi ab hu chikpan. ");
INSERT INTO oodNT_vpl VALUES ("MT25_25","070_25_25","MAT","25","25","25","Kunt heg hekaj gam hu s‑aꞌagko eꞌesto g m‑lialiga. Neh, m ia wehch mo haschu d m‑eniga.’ ");
INSERT INTO oodNT_vpl VALUES ("MT25_26","070_25_26","MAT","25","26","26","“K hab kaij g ahmoj, ‘Si pi ap ch s‑padmakam ni‑pionag, kups wa chum s‑mahch mani s‑ta keꞌidama ch s‑beihimk hegai mani haschu pi ab hu chikpan. ");
INSERT INTO oodNT_vpl VALUES ("MT25_27","070_25_27","MAT","25","27","27","Pegih neh, pt hems am hi wo wa chum toa g ni‑lialiga wahnko ch ed. Kunt ab wehs uhpam wo ui wehnadk mat haschu ab wo i mahmadt.’ ");
INSERT INTO oodNT_vpl VALUES ("MT25_28","070_25_28","MAT","25","28","28","“K hab hahawa ha ahg g haꞌi ep e‑pionag, ‘Mt wo wohppoꞌid k ab wo mah hegai mo wehst‑mahm mihl pihsh edgid. ");
INSERT INTO oodNT_vpl VALUES ("MT25_29","070_25_29","MAT","25","29","29","Baꞌich at ep wo nei g e‑apꞌedag hegam mat hedai s‑ap wo hekaj. T wabshaba wo e wohppoꞌidach mo haschu al i edgid hegam mat pi ap wo hekaj. ");
INSERT INTO oodNT_vpl VALUES ("MT25_30","070_25_30","MAT","25","30","30","Mt gam hu wo daꞌich hegai s‑padmakam pion s‑chuhugam k ed. T am wo si shoakad ch ga hu wabsh wo i si e kiꞌishch nat pi wo shaꞌi si s‑koꞌok haꞌichu nakogad.’ ");
INSERT INTO oodNT_vpl VALUES ("MT25_31","070_25_31","MAT","25","31","31","“An ant wo dahiwua ni‑kownal daikud an mant hekid wo i jiwia ha wehm g ni‑anghiliga. ");
INSERT INTO oodNT_vpl VALUES ("MT25_32","070_25_32","MAT","25","32","33","T wehs hemajkam am wo e hemapai ni‑baꞌich. Nt ab wo i ha gawulkai hegam mo d wohokam ab ha amjed hegam mo pi d wohokam hab masma mamt am wo i ha gawulkai g kahwal ch siswat. ");
INSERT INTO oodNT_vpl VALUES ("MT25_34","070_25_34","MAT","25","34","36","Bant wo ha ahgi hegam mant ab i ha gawulkai, ‘Ab g wo i hihim. S‑em‑hoꞌigeꞌid o g Jiosh. Ni‑gegos amt mani wa d bihugimkam k ni‑wasibi mani wa d tonomkam k am i ni‑wahki e‑kih ed mani wa d wabsh ge oꞌodham k ni‑enigadad mani wa pi haꞌichu edgid k ni‑nuhkud mani wa mumku k am ni‑chechga mani wa d lihso. K g Jiosh am nahtokch g kihdag em‑wehhejed ga hu i amjed mat in i nahto g jewed. Ab g wo i wahpkid k wo edagi.’ ");
INSERT INTO oodNT_vpl VALUES ("MT25_37","070_25_37","MAT","25","37","39","“Kut hab wo chei ab ni‑wui, ‘T‑kownalig, kuchs hekid i m‑gegosid k m‑wasbid k ab i m‑wahki t‑kih ed k ab m‑enigadad k m‑nuhkud k am m‑chechga?’ ");
INSERT INTO oodNT_vpl VALUES ("MT25_40","070_25_40","MAT","25","40","40","“Nt hab wo chei, ‘Nt wo si shel em‑ahgi mam ahni am i ni‑wehmt hekid am i ha wehmtch hegam mo d shoꞌigkam ch ab ni‑hiwig.’ ");
INSERT INTO oodNT_vpl VALUES ("MT25_41","070_25_41","MAT","25","41","43","“Kunt hab haha wo chei ab ha wui hegam mant pi ab hu i ha gawulkai, ‘Gam g hu hab wo i e juhni. Ab o em‑mohtoꞌid g Jiosh g s‑koꞌok namkidadag. Pi amt ni‑gegos mani wa d bihugimkam k pi ni‑wasibi mani wa d tonomkam k pi am hu i ni‑wahki e‑kih ed mani wa d ge oꞌodham k pi ab hu ni‑enigadad mani wa pi haꞌichu eniga k pi ni‑nuhkud mani wa mumku k pi am hu ni‑chechga mani wa d lihso. Neh, am amt wo e shul heg eda mehi mo d ha wuikam g jijawul.’ ");
INSERT INTO oodNT_vpl VALUES ("MT25_44","070_25_44","MAT","25","44","44","“Kut hab wo chei hegam ab ni‑wui, ‘T‑kownalig, ch hekid i m‑neid maps d bihugimkam o d tonomkam o d ge oꞌodham o pi haꞌichu eniga o mumku o d lihso, kuchs pi am hu i m‑wehmt.’ ");
INSERT INTO oodNT_vpl VALUES ("MT25_45","070_25_45","MAT","25","45","45","“Nt hab wo chei, ‘Nt wo si shel em‑ahgi mam ahni pi am hu i ni‑wehmt, hekid pi am hu i ha wehmtch hegam mo d shoꞌigkam ch ab ni‑hiwig.’ ");
INSERT INTO oodNT_vpl VALUES ("MT25_46","070_25_46","MAT","25","46","46","“Kut idam am wo e shul pi ha huhugedam s‑koꞌok namkidadag ed. T g s‑apꞌekam an wo i wahp anai mat an hahawa chum hekid wo edgidad g s‑apꞌekam doakag.” ");
INSERT INTO oodNT_vpl VALUES ("MT26_1","070_26_1","MAT","26","1","1","D am i haꞌasa haꞌichu ha mashcha g Jesus k hab hahawa kaij ab t‑wui, ");
INSERT INTO oodNT_vpl VALUES ("MT26_2","070_26_2","MAT","26","2","2","“S‑mahch am mo gohk tash am wiꞌis matt wo wuhshad mat g Jiosh ha doꞌibia g t‑shohshonbad. Kutki hab wo e juh mat an wo ni‑bei hegam mo ab ni‑wui gegok k ab wo ni‑naggia kots t ab mat wo ni‑mua.” Neh, heg o hab waꞌi kaij. ");
INSERT INTO oodNT_vpl VALUES ("MT26_3","070_26_3","MAT","26","3","3","Kumsh eda woho aꞌaga mamtsh has masma wo be k wo mua. Si uhgchu pahl atsh am i ha hemapai hegam haꞌi uꞌugchu papal ch geꞌeged. Kutsh ab kihj ab nam ");
INSERT INTO oodNT_vpl VALUES ("MT26_4","070_26_4","MAT","26","4","4","k am apꞌech mat s‑aꞌagi an wo bei g Jesus k wo mua, ");
INSERT INTO oodNT_vpl VALUES ("MT26_5","070_26_5","MAT","26","5","5","ash am wabsh aꞌai e ahgid, “Hi wa pi am hu heg eda mat ia wo e hemapadch g hemajkam id hekaj piast. T wo am hu e babgachud k wo t‑cheggia.” ");
INSERT INTO oodNT_vpl VALUES ("MT26_6","070_26_6","MAT","26","6","6","Kuchd am hu hebai am dada Bethany kihhim t am. D am d kihkam hegai mad hab chehgig Simon ch wa chum mumku heg hekaj mo g chuhkugaj wabsh muhkhim. ");
INSERT INTO oodNT_vpl VALUES ("MT26_7","070_26_7","MAT","26","7","7","Id ad ab i t‑waid k t‑gegos. Kuchd am dadhak ch t‑gegosid. T ab haha wabsh hema i wah g uwi g si s‑namkig s‑ap uhw shuhdagi waꞌigchugch am al s‑toa hodai haꞌa ch ed k ab iawua Jesus moꞌo ab. ");
INSERT INTO oodNT_vpl VALUES ("MT26_8","070_26_8","MAT","26","8","8","Kud haꞌi si pi hohhoꞌi g t‑wehm e mashchamdam k hab kaij, “Ih, pt wabsh heki wua ihda s‑namkig haꞌichu. ");
INSERT INTO oodNT_vpl VALUES ("MT26_9","070_26_9","MAT","26","9","9","Eda atp huꞌi muꞌi lial wo nam sha e gagdak. T heg wo e hekaj ha wehhejed g shoꞌigkam.” ");
INSERT INTO oodNT_vpl VALUES ("MT26_10","070_26_10","MAT","26","10","10","Kud s‑mahch g Jesus mach haschu am aꞌaga ch hab kaij ab t‑wui, “Pi g am wo shaꞌi kehꞌidad ihda uwi. Si at s‑kehg haꞌichu hab juh am ni‑wehhejed. ");
INSERT INTO oodNT_vpl VALUES ("MT26_11","070_26_11","MAT","26","11","11","Mt wabsh chum hekid wo i ha wehmt g shoꞌigkam. Kunt ahni hi pi tash ia hu wo em‑shahgidk. ");
INSERT INTO oodNT_vpl VALUES ("MT26_12","070_26_12","MAT","26","12","12","Ab at iawua g uhw shuhdagi mat wo i nako g ni‑honshpadag hiashpa. ");
INSERT INTO oodNT_vpl VALUES ("MT26_13","070_26_13","MAT","26","13","13","Nt wo si shel em‑ahgi mat am wo s‑e chegitok mat haschu has juh ihda uwi mat hebai wo i e ahgachugad g s‑kehg haꞌichu ahgaj g Jiosh an wehsko jewed dahm.” ");
INSERT INTO oodNT_vpl VALUES ("MT26_14","070_26_14","MAT","26","14","14","D am ha hekaj t‑dagito g Judas Iscariot k gam hu hih. Kuchd am i dahm s‑mai matsh am hih uꞌugchu papal ha wui ");
INSERT INTO oodNT_vpl VALUES ("MT26_15","070_26_15","MAT","26","15","15","ash hab kaij, “Heꞌekia amt wo i ni‑namkid mant an wo em‑behi g Jesus?” Kutsh am chehgid k kuint g waikko wehst‑mahm plahda pihsh matsh id wo mah. ");
INSERT INTO oodNT_vpl VALUES ("MT26_16","070_26_16","MAT","26","16","16","Tsh ab i amjed g Judas am i e nako matsh wo gagda g Jesus. ");
INSERT INTO oodNT_vpl VALUES ("MT26_17","070_26_17","MAT","26","17","17","D am hahawa s‑ap i e ai hegai t‑shohshonbad ha doꞌibiadag piast. K id eda pi e koꞌa hegai pahn mo jewajidas. Kud d wehpeg tash heg eda gegosig. Kuchd am dada Jesus wui k ab kakke machs hebai wo i apꞌech matt am wo huh g kahwal mad iagchulig gegosig. ");
INSERT INTO oodNT_vpl VALUES ("MT26_18","070_26_18","MAT","26","18","18","D gohkajj hab t‑ahg, “Am amt wo hihi Jerusalem wui. K am hema d kihkam ch am wo e chehgi. Mt hab wo ah mani hab kaij mat e ai g ni‑tashga. Kutt t‑wehm wo huh g kahwal mad iagchulig gegosig am kihj am.” ");
INSERT INTO oodNT_vpl VALUES ("MT26_19","070_26_19","MAT","26","19","19","Kud am hab e juh mad hab ha ahg g Jesus k am i apꞌech g gegosig. ");
INSERT INTO oodNT_vpl VALUES ("MT26_20","070_26_20","MAT","26","20","20","D am i hud. Kuchd am dadhaiwua k am t‑gegosid. ");
INSERT INTO oodNT_vpl VALUES ("MT26_21","070_26_21","MAT","26","21","21","Kud hab haha wabsh kaij g Jesus, “Nt wo si shel em‑ahgi mat has wo e juh hemu. Hema amt wo ni‑gagda ahpim mam ab si ni‑wecho e mashcham.” ");
INSERT INTO oodNT_vpl VALUES ("MT26_22","070_26_22","MAT","26","22","22","Kuchd si pi ap t‑taht k gan hu hab i cheꞌiatahi, “Ih, hi wa pi ahni, ni‑kownalig.” ");
INSERT INTO oodNT_vpl VALUES ("MT26_23","070_26_23","MAT","26","23","23","D hab kaij g Jesus, “Heg at hab wo juh mat hedai am ni‑wehm wo wakch g chemait hidod ch ed. ");
INSERT INTO oodNT_vpl VALUES ("MT26_24","070_26_24","MAT","26","24","24","Bant masma wo ni‑muhkid mo has masma heki hu oꞌohanas Jiosh oꞌohana ed mat g si Kehshaj wo e muhkid. T wabshaba wo si s‑koꞌokam e namkid hegai mat wo ni‑gagda. Baꞌich at wo i chum s‑apꞌek heg wehhejed mat hems wabsh pi wo chum mahsi.” ");
INSERT INTO oodNT_vpl VALUES ("MT26_25","070_26_25","MAT","26","25","25","D hegai Judas matki gagda hab kaij, “Aha nap ahni hab ni‑ahg, t‑mashchamdam?” D hab kaij g Jesus, “Dap ahpi.” ");
INSERT INTO oodNT_vpl VALUES ("MT26_26","070_26_26","MAT","26","26","26","Chd am wabsh kia t‑gegosid. D g Jesus am bei g chemait k ab hoꞌigeꞌel g Jiosh k am hahawa i hahain k ab t‑mah k hab kaij, “Oi g wo huhgi ihda. Do ni‑honshpadag.” ");
INSERT INTO oodNT_vpl VALUES ("MT26_27","070_26_27","MAT","26","27","27","D am hahawa bei g tahsa k ab ep hoꞌigeꞌel g Jiosh k ab t‑mah g wasib k hab kaij, “Wehsijj g ab wo ihꞌe. ");
INSERT INTO oodNT_vpl VALUES ("MT26_28","070_26_28","MAT","26","28","28","Id o d ni‑ehꞌed. Id ani hab ahgch hab kaij mant wo ni‑muhkid em‑wehhejed. T g ni‑ehꞌed wo e iawua. T g Jiosh heg hekaj am hab wo juh hegai mo wa hab kaij mat gam hu hab wo i juh g pi ap ha‑chuꞌijig g hemajkam. ");
INSERT INTO oodNT_vpl VALUES ("MT26_29","070_26_29","MAT","26","29","29","Ia o i s‑apꞌe. Kunt pi hekid em‑wehm hab ep wo juh ihda k wabshaba em‑wehm wo si s‑hehgigk Jiosh kihdag ed.” ");
INSERT INTO oodNT_vpl VALUES ("MT26_30","070_26_30","MAT","26","30","30","Neh, kuchd am hahawa kuhgit am hema ahgk g mihshmda neꞌi k am wuwhag k gam hu hihi Olive Uꞌus Kawulk wui. ");
INSERT INTO oodNT_vpl VALUES ("MT26_31","070_26_31","MAT","26","31","31","D hab t‑ahg g Jesus, “An o oꞌohanas mo hab kaij g Jiosh: Nt wo hiwigi mamt wo mua g kahwal ha nuhkuddam. T g kahwal wabsh aꞌai wo wohp. K id hab d ahga mamt wehsijj wabsh wo ni‑dagito k gam hu aꞌai wo wohp mant hekid wo ni‑muhkid. ");
INSERT INTO oodNT_vpl VALUES ("MT26_32","070_26_32","MAT","26","32","32","Kunt wabshaba ep wo ni‑chegito k gam hu wo hih Galilee wui. Mt ab haꞌab wo ni‑nei.” Neh, bad kaij g Jesus. ");
INSERT INTO oodNT_vpl VALUES ("MT26_33","070_26_33","MAT","26","33","33","D g Peter hab kaij, “Ahni ant hi pi hekid wo shaꞌi m‑dagito, chum as wehsijj wo m‑dagito idam.” ");
INSERT INTO oodNT_vpl VALUES ("MT26_34","070_26_34","MAT","26","34","34","D hab kaij g Jesus ab wui, “Nt wo si shel m‑ahgi mat koi wo kuhu g keli chuchul id i chuhug ab. Kupt waikko hab wo waꞌi chei map pi shaꞌi ni‑mahch.” ");
INSERT INTO oodNT_vpl VALUES ("MT26_35","070_26_35","MAT","26","35","35","D hab kaij g Peter, “Pi ant hekid hab wo shaꞌi chei manis pi m‑mahch, chum anis wo ni‑muhkid m‑wehm.” Kuchd wehsijj hab waꞌap kaij. ");
INSERT INTO oodNT_vpl VALUES ("MT26_36","070_26_36","MAT","26","36","36","Kuchd ged hu dada heg ab oidag mo hab e aꞌaga Gethsemane. D pi am hu t‑wehmaj g Judas Iscariot. D hab kaij g Jesus ab t‑wui, “Ia g hu wo i dadhak. Nt ahni am baꞌich wo i him k wo ni‑hoꞌigeꞌidahu.” ");
INSERT INTO oodNT_vpl VALUES ("MT26_37","070_26_37","MAT","26","37","37","Bad kaij ch am ha uꞌuk g Peter ch James ch John. T idam gam hu oi. Kush s‑masma si pi ap e tahtk g Jesus ch si e kudut ");
INSERT INTO oodNT_vpl VALUES ("MT26_38","070_26_38","MAT","26","38","38","ch hab kaij ab ha wui, “Ab at wabsh i si ni‑shuhd g pi ap tahhadkam ch si s‑ni‑mukima tahhadchud. Ia g wabsh wo dadk ch wo haꞌichu si nenashanad.” Kutsh am dadhaiwua. ");
INSERT INTO oodNT_vpl VALUES ("MT26_39","070_26_39","MAT","26","39","39","Tsh g Jesus baꞌich ep shaꞌi him k am i gei jewedo k hab kaij ab Jiosh wui, “Ni‑ohg, matp am wo s‑apꞌek, pt im hu hab wo i juh hegai si s‑koꞌok shoꞌigdag mo ab ni‑wui him. Kuni eda tatchua mat ahpi g m‑tatchui hab wo e juh.” ");
INSERT INTO oodNT_vpl VALUES ("MT26_40","070_26_40","MAT","26","40","40","Tsh am hahawa uhpam ep jiwia ha wui hegam waik. Kush am kohksh. Sh hab kaij ab ha wui, “Pi amtki shaꞌi e nako mamt wo ni‑wehm nenead al hemako ohla ab. ");
INSERT INTO oodNT_vpl VALUES ("MT26_41","070_26_41","MAT","26","41","41","Si g wo haꞌichu nenashanad ch ab wo tai g Jiosh g gewkdag mamt pi am hu wo shul pi apꞌekam ch ed. Chum am hi wa g s‑apꞌekam hab elid ch eda pi e nakog.” ");
INSERT INTO oodNT_vpl VALUES ("MT26_42","070_26_42","MAT","26","42","42","Bash kaij ch amjed gam hu hahawa ep him k hab kaij ab Jiosh wui, “Ni‑ohg, am o wa s‑apꞌe ni‑wehhejed matp d wo m‑tatchuik mant hemho wa wo nako ihda si s‑koꞌok shoꞌigdag.” ");
INSERT INTO oodNT_vpl VALUES ("MT26_43","070_26_43","MAT","26","43","43","Neh, k am hahawa uhpam ep jiwia ha wui. Kush ep kohksh no pi shaꞌi s‑ha kohksimchud. ");
INSERT INTO oodNT_vpl VALUES ("MT26_44","070_26_44","MAT","26","44","44","Tsh gam hu hahawa ep hih g Jesus k heg hab kaij ab Jiosh wui matsh wehpeg ");
INSERT INTO oodNT_vpl VALUES ("MT26_45","070_26_45","MAT","26","45","45","ch am hahawa uhpam ep jiwia ha wui k hab kaij, “Kumtki ep kohk. T eda e ai mamt ni‑gagda ahni Jiosh si Kehsha am ha wui g pi apꞌekam hemajkam. ");
INSERT INTO oodNT_vpl VALUES ("MT26_46","070_26_46","MAT","26","46","46","Oi g wo wahpamigi. Tt wo hihi. Neh, ia at hu jiwia hegai mat ni‑gagda.” ");
INSERT INTO oodNT_vpl VALUES ("MT26_47","070_26_47","MAT","26","47","47","Am ad wabsh kia neok. Kud am jiwia g Judas. D shaꞌi si muꞌijj wehmaj, haꞌijj g iꞌis‑papayo uhꞌukch ch haꞌijj g uꞌus. Idam atki g uꞌugchu papal ch geꞌeged am ha cheha matsh am wo hihim k wo bei. ");
INSERT INTO oodNT_vpl VALUES ("MT26_48","070_26_48","MAT","26","48","48","Kuki eda g Judas heki hu ha ahgid idam mo am wehmaj mat ab wo chintad g Jesus kahmaj ab. T hab masma wo s‑mahchk mat hedai an wo bei. ");
INSERT INTO oodNT_vpl VALUES ("MT26_49","070_26_49","MAT","26","49","49","D am wabsh i chum jiwia g Judas k wabsh shel i hih ab Jesus wui k hab kaij, “Jiosh at wo s‑m‑hoꞌigeꞌel, ni‑mashchamdam!” Neh, bad cheꞌe k ab chintad. ");
INSERT INTO oodNT_vpl VALUES ("MT26_50","070_26_50","MAT","26","50","50","D hab kaij g Jesus ab wui, “Ih, ni‑nawoj, oi g s‑hohtam am hab juhni hegai mapt haschu ahgk ia jiwia.” Kud ab haꞌi hihim k an bei g Jesus k gan hu si s‑wihnam uꞌukch. ");
INSERT INTO oodNT_vpl VALUES ("MT26_51","070_26_51","MAT","26","51","51","Kud hema g t‑wehm e mashchamdam am i wuhshad g e‑is‑pahyo k ab si gehg g neholigaj g uhgchu pahl k an si hikuch g nahkaj. ");
INSERT INTO oodNT_vpl VALUES ("MT26_52","070_26_52","MAT","26","52","52","D hab kaij g Jesus ab wui ihda, “Ga g hu uhpam kehsh g e‑is‑pahyo. Hegam mat wo hekaj g is‑pahyo at heg hekaj hab waꞌap wo e muhkid. ");
INSERT INTO oodNT_vpl VALUES ("MT26_53","070_26_53","MAT","26","53","53","Aha nap pi mahch mantp ab wo tai g ni‑ohg, t ha hekaj wo ha cheha g shaꞌi si muꞌi mihl anghil mat ni‑wehhejed wo ha cheggia. ");
INSERT INTO oodNT_vpl VALUES ("MT26_54","070_26_54","MAT","26","54","54","K wabshaba an hab chuꞌig Jiosh oꞌohana ed mat hemho wa am ni‑tahgio hab wo e juh ihda mo hab e wua.” ");
INSERT INTO oodNT_vpl VALUES ("MT26_55","070_26_55","MAT","26","55","55","Neh, bad kaij g Jesus ch hab hahawa ha ahg hegam mat an bei, “Wehs tashkaj ani am dahiwup ch ha mashcham geꞌe cheopi t am. Kumt pi an hu ni‑be k wabshaba hahawa ia dada an uhꞌukch g iꞌis‑papayo ch uꞌus mamt wo ni‑bei. ");
INSERT INTO oodNT_vpl VALUES ("MT26_56","070_26_56","MAT","26","56","56","Pegih, bat wa masma an heki hu oꞌoha g kekelibad Jiosh haꞌichu i tashogiddam mant hab masma an wo ni‑behij mat g pi ap hemajkam.” Neh, bad kaij g Jesus. Kuchd am haha wabsh i dagito k gam hu si aꞌai wohp. ");
INSERT INTO oodNT_vpl VALUES ("MT26_57","070_26_57","MAT","26","57","57","Kumtsh am i bei g Jesus heg kih wui uhgchu pahl mo hab chehgig Caiaphas. Tsh eda am heki hu i e hemapai g chehanig t‑mashchamdam ch geꞌeged. ");
INSERT INTO oodNT_vpl VALUES ("MT26_58","070_26_58","MAT","26","58","58","Sh g Peter ga hu wabsh mehkjed ha oid ch am i wah kolhai ch ed. Sh am haꞌi dadha g ha‑pionag. Tsh g Peter am ha wehm i dahiwua s‑neidamkch mams has wo juh g Jesus. ");
INSERT INTO oodNT_vpl VALUES ("MT26_59","070_26_59","MAT","26","59","59","Sh g uhgchu pahl ch hegam e jehnigiddam am chum i e nakog mat g iattogi haꞌichu ab wo abch g Jesus mat heg hekaj wo mua. ");
INSERT INTO oodNT_vpl VALUES ("MT26_60","070_26_60","MAT","26","60","60","Kutsh muꞌi ehp am i gegokiwua k ab haꞌichu chum abch. Sh wabshaba pi e wepot g haꞌichu ha‑ahga. Tsh am hahawa gohkajj i gegokiwua ");
INSERT INTO oodNT_vpl VALUES ("MT26_61","070_26_61","MAT","26","61","61","k hab kaij, “Ihda oꞌodham o hab kaij matsh wo e nako mat wo i wua g Jiosh geꞌe cheopiga. Tsh am d wo i waik tashk, tsh am uhpam ep wo kei.” ");
INSERT INTO oodNT_vpl VALUES ("MT26_62","070_26_62","MAT","26","62","62","Tsh am hahawa kekiwua g uhgchu pahl k hab kaij ab Jesus wui, “Napt pi am hu has wo chei heg amjed mam ab m‑abchud?” ");
INSERT INTO oodNT_vpl VALUES ("MT26_63","070_26_63","MAT","26","63","63","Kush wabshaba g Jesus pi has shaꞌi kaij. Tsh am ep neo g uhgchu pahl k hab kaij ab wui, “Am g t‑ahgid g wohokam am tahgio g Jiosh. Nap hab e elid map ahpi d Jiosh alidag matp am t‑dahm wo i e kei?” ");
INSERT INTO oodNT_vpl VALUES ("MT26_64","070_26_64","MAT","26","64","64","Sh hab kaij g Jesus, “Dani ahni. Kunt ab ep wo em‑ahgi mat g Jiosh am wo e chehgi mo ab si has ni‑elid an e‑hugid an ni‑dahshk e‑kownal daikud ed. T am wo i e ai mant ab wo i hud chewagi ch ed k am ep wo jiwia jewed dahm. Kumt wehsijj wo s‑mai mani d ahni.” ");
INSERT INTO oodNT_vpl VALUES ("MT26_65","070_26_65","MAT","26","65","65","Tsh g uhgchu pahl ab si wantsh g e‑eniga no pi si pi hohhoꞌid g neꞌokij k hab kaij, “Pi ach hedai ep shaꞌi tatchua mas am wo ah g chuꞌijigaj. Am am wa kah g pi kehg neꞌokij. ");
INSERT INTO oodNT_vpl VALUES ("MT26_66","070_26_66","MAT","26","66","66","Shahm i elid?” Kush hab kaij g e jehnigiddam, “Ab at moht g chuꞌijig am hugkam mat hemho wa wo e muhkid.” ");
INSERT INTO oodNT_vpl VALUES ("MT26_67","070_26_67","MAT","26","67","67","Tsh idam ab si siswua wuhioshaj ab k an si maꞌishk wuh g wuhpuij k ab si shonikkash ");
INSERT INTO oodNT_vpl VALUES ("MT26_68","070_26_68","MAT","26","68","68","ch hab ahg, “Am g hig t‑ahgid mas hedai ab m‑shonikka, ahpi Jiosh si Kehsha e ahga.” ");
INSERT INTO oodNT_vpl VALUES ("MT26_69","070_26_69","MAT","26","69","69","Sh eda g Peter am daha kih bahsho. Kutsh am hema jiwia g uwi piongaj g uhgchu pahl k hab kaij ab Peter wui, “Ahpi ap ep wehmaj hegai Jesus.” ");
INSERT INTO oodNT_vpl VALUES ("MT26_70","070_26_70","MAT","26","70","70","Tsh wabshaba g Peter pi mahch k e ah g Jesus am ha tahgio hegam mo am dadha hab kaijch, “Pi ani shaꞌi mahch maps haschu hab ahg.” ");
INSERT INTO oodNT_vpl VALUES ("MT26_71","070_26_71","MAT","26","71","71","Bash kaij ch ha hekaj gam hu hih mash am haꞌi gegok kolhai kihjeg t ab. Kush hema hab ep kaij ab ha wui, “Id o ep wehmaj hegai Jesus.” ");
INSERT INTO oodNT_vpl VALUES ("MT26_72","070_26_72","MAT","26","72","72","Kutsh ep pi e edagi g Peter hab kaijch, “Do si wohokam mani pi shaꞌi mahch hegai oꞌodham.” ");
INSERT INTO oodNT_vpl VALUES ("MT26_73","070_26_73","MAT","26","73","73","Kutsh shaꞌi haꞌas, tsh hegam chechoj mo am gegok am dada Peter wui k hab ahg, “Pi g shaꞌi pi e edgid. Dapki woho hema hegam Jesus. Ab ap wabsh e ahgch e‑neꞌoki ab map d ha wehm oꞌodham.” ");
INSERT INTO oodNT_vpl VALUES ("MT26_74","070_26_74","MAT","26","74","74","Tsh g Peter am ha hekaj si ha ahgi, “Pi ani shaꞌi mahch ihda oꞌodham mam an aꞌaga. T g Jiosh wo si ni‑jehkaꞌich mantp em‑iattogid.” Tsh am hahawa hema si kuhu g keli chuchul. ");
INSERT INTO oodNT_vpl VALUES ("MT26_75","070_26_75","MAT","26","75","75","Tsh am ha hekaj i chegito g Peter mo wa g Jesus ab wui hab kaij, “Pi at koi wo kuhu g keli chuchul. Kupt waikko hab wo waꞌi chei map pi shaꞌi ni‑mahch.” Tsh gam hu wuhsh g Peter k si pi ap e tahtk ch shoak. ");
INSERT INTO oodNT_vpl VALUES ("MT27_1","070_27_1","MAT","27","1","1","Tsh am wabsh i chum mahsi. Tsh am hahawa i apꞌech g uꞌugchu papal ch geꞌeged mat wo e muhkid g Jesus. ");
INSERT INTO oodNT_vpl VALUES ("MT27_2","070_27_2","MAT","27","2","2","Tsh am i e kuhgit g ha‑namki. Kutsh am si i maniadad g nohnhoij g Jesus k gam hu i wanim matsh am wo i bei heg wui mo d kownal heg eda chekshani ch hab chehgig Pilate. ");
INSERT INTO oodNT_vpl VALUES ("MT27_3","070_27_3","MAT","27","3","3","Sh eda g Judas an himad ch ha neid. Sh am wanimed g Jesus kownal wui mat wo e muhkid. Kutsh si e tods g Judas k am him k am uhpam i ui hegai waikko wehst‑mahm plahda pihsh ha wui g uꞌugchu papal ch geꞌeged ");
INSERT INTO oodNT_vpl VALUES ("MT27_4","070_27_4","MAT","27","4","4","k hab kaij, “Tki wo e muhkid hegai mo pi ha chuꞌijig. K d ni‑chuꞌijig nant pi ab em‑wui gagda.” Sh hab kaij hegam hahaꞌichu, “Pi ach has shaꞌi elid hegai. Heg o ahpi ab m‑ab.” ");
INSERT INTO oodNT_vpl VALUES ("MT27_5","070_27_5","MAT","27","5","5","Tsh g Judas am si nehnich hegai lial k am shul geꞌe cheopi ch ed k gam hu hahawa wuhsh jeg ed k wabsh hejel e naggia. ");
INSERT INTO oodNT_vpl VALUES ("MT27_6","070_27_6","MAT","27","6","6","Tsh g uꞌugchu papal am ui hegai lial k hab kaij, “Id o d namkigaj mat hema wo e muhkid. K g t‑chehanig pi t‑hiwgid matt am wo toa geꞌe cheopi wehhejed.” ");
INSERT INTO oodNT_vpl VALUES ("MT27_7","070_27_7","MAT","27","7","7","Bash kaij ch am apꞌech matsh heg hekaj wo hema ha nolawt g oidag mat d wo ha‑simin‑jihlok hegam mo d wabsh ge oꞌodham. Hegai mamt ha nolawt o heki hu hab e aꞌaga Hahaꞌatdam Oidag ");
INSERT INTO oodNT_vpl VALUES ("MT27_8","070_27_8","MAT","27","8","8","ch wabshaba hab hahawa e aꞌaga Ehꞌed Oidag. ");
INSERT INTO oodNT_vpl VALUES ("MT27_9","070_27_9","MAT","27","9","9","Neh, id atsh wa hab e juh hab masma mash wa g Jiosh heki hu waꞌi hab kaij matsh hab masma hab wo e juh. Hegai kelibad Jiosh haꞌichu i tashogiddam mash hab chehgig Jeremiah atki an oꞌoha mash hab kaij g Jiosh: Tutuligo at wo hema nolawt g oꞌodham g waikko wehst‑mahm plahda pihshkaj. ");
INSERT INTO oodNT_vpl VALUES ("MT27_10","070_27_10","MAT","27","10","10","Kumt id am haha wo ui namkigaj k wo ha nolawt g hahaꞌatdam oidag. ");
INSERT INTO oodNT_vpl VALUES ("MT27_11","070_27_11","MAT","27","11","11","Sh eda am kehk g Jesus kownal wui. Sh hegam mo s‑muꞌamk ab abchud mo chum e kownalchud. Sh g kownal ab kakke, “No wa woho mapsh hab chum e elid map d ha‑kownalig idam Tutuligo?” Sh hab kaij g Jesus, “Dani ahni.” ");
INSERT INTO oodNT_vpl VALUES ("MT27_12","070_27_12","MAT","27","12","12","Sh g uꞌugchu papal ch geꞌeged ab muꞌi haꞌichu abchud. Sh pi am hu has shaꞌi kaij g Jesus. ");
INSERT INTO oodNT_vpl VALUES ("MT27_13","070_27_13","MAT","27","13","13","Sh hekaj hab kaij g Pilate ab wui, “Neh, muꞌi haꞌichu o ab m‑abchud. Napt pi ab hu wo ha kaiha?” ");
INSERT INTO oodNT_vpl VALUES ("MT27_14","070_27_14","MAT","27","14","14","Kush ep pi am hu has shaꞌi kaij g Jesus. Tsh heg hekaj si has i el g kownal. ");
INSERT INTO oodNT_vpl VALUES ("MT27_15","070_27_15","MAT","27","15","15","K am hab e wua ahid ab id eda gegosig mo g kownal hema dadagitod g lihso am ha wehhejed g hemajkam. ");
INSERT INTO oodNT_vpl VALUES ("MT27_16","070_27_16","MAT","27","16","16","K am hema d lihso ch hab chehgig Barabbas. K wehsijj s‑mahch ihda. ");
INSERT INTO oodNT_vpl VALUES ("MT27_17","070_27_17","MAT","27","17","17","Tsh am i e hemapai g hemajkam amai mash am daha g Pilate ch hab wua g lodaita. Tsh ab ha kakke, “Nam hab elid mant wo dagito g Barabbas aha nam id hab elid Jesus mo hab e aꞌaga Jiosh si Kehsha.” ");
INSERT INTO oodNT_vpl VALUES ("MT27_18","070_27_18","MAT","27","18","18","Neh, bash kaij nash pi chum s‑dagitoimk g Jesus ch hab ha elid mo hegam waꞌi hahaꞌichu s‑hehgamk ch s‑muꞌamk. ");
INSERT INTO oodNT_vpl VALUES ("MT27_19","070_27_19","MAT","27","19","19","Sh am daha g Pilate lodaita daikud ed. Kutsh eda g wehmaj kihkam heki hu hema cheha matsh am wo him k wo ahgi mo hab kaij, “Pi g am hu has shaꞌi juhni hegai oꞌodham no pi pi ha chuꞌijig. Muꞌi ant haꞌichu nako chuhug chehchkch ab amjed.” ");
INSERT INTO oodNT_vpl VALUES ("MT27_20","070_27_20","MAT","27","20","20","Sh eda hegam uꞌugchu papal ch geꞌeged ab ha chehani g hemajkam matsh ab wo tai g Pilate mat wo dagito g Barabbas k g Jesus hab wo juh mat wo e muhkid. ");
INSERT INTO oodNT_vpl VALUES ("MT27_21","070_27_21","MAT","27","21","21","Pegih, sh g kownal ab ha kakke mas hedai am wo i dagito ha wui idam gohk. Sh hab kaij g hemajkam, “Barabbas”. ");
INSERT INTO oodNT_vpl VALUES ("MT27_22","070_27_22","MAT","27","22","22","Sh hab hahawa ep kaij g Pilate mas has wo juh hegai Jesus mo hab e aꞌaga Jiosh si Kehsha. Sh hab kaij g hemajkam, “Muꞌani ab kots t ab.” ");
INSERT INTO oodNT_vpl VALUES ("MT27_23","070_27_23","MAT","27","23","23","Kutsh hab chum chei g Pilate, “Haschu ahg? Shahchu at hig pi ap has juh?” Kutsh oi wa wabsh baꞌich i si s‑kaidam hab ge kaij muꞌikko, “Muꞌani! Muꞌani ab kots t ab!” ");
INSERT INTO oodNT_vpl VALUES ("MT27_24","070_27_24","MAT","27","24","24","Tsh am i nei g Pilate matki heki hu i babgat g hemajkam k am hu wo e cheggia. Tsh am ge was g shuhdagi k am hemajkam ha tahgio i ha wapko g e‑nohnhoi k hab kaij ab ha wui, “Pi o haꞌichu d shaꞌi ni‑chuꞌijig matp wo e muhkid ihda oꞌodham. Ahpim o d em‑chuꞌijig.” ");
INSERT INTO oodNT_vpl VALUES ("MT27_25","070_27_25","MAT","27","25","25","Sh wehsijj hab kaij hegam mo am haꞌichug, “Ahchim g t‑aꞌaliga ha wehm att ab wo moht g s‑koꞌok namkidadag id hekaj.” ");
INSERT INTO oodNT_vpl VALUES ("MT27_26","070_27_26","MAT","27","26","26","Tsh g Pilate am hahawa i dagito g Barabbas ha wui k am ha cheha g shondal mat wo gewitta g Jesus k am hahawa i dagito mat ab wo naggia kots t ab. ");
INSERT INTO oodNT_vpl VALUES ("MT27_27","070_27_27","MAT","27","27","27","Tsh amjed g Pilate shondaliga am i bei g Jesus k gd hu uꞌapa kownal geꞌe kih am k am wehs ha wai g e‑wehm shondal. ");
INSERT INTO oodNT_vpl VALUES ("MT27_28","070_27_28","MAT","27","28","28","Kutsh am i e hemapad k nahnko wua. Msh ab abchud mash chum e kownalchud. Pegih, tsh gam si wuashul g wehschugaj k g kownal eniga ab wahkid ");
INSERT INTO oodNT_vpl VALUES ("MT27_29","070_27_29","MAT","27","29","29","k ge hoꞌi gihkot k ab wahki moꞌoj ab k g uhs an behijel s‑apko nowij an k wabsh nahnko ahg ch ab i tohtonwua wui k hab kaij, “Tash g d ha‑kownaligk g Tutuligo.” ");
INSERT INTO oodNT_vpl VALUES ("MT27_30","070_27_30","MAT","27","30","30","Sh ab si siswuimad k an si gewitta moꞌoj an. ");
INSERT INTO oodNT_vpl VALUES ("MT27_31","070_27_31","MAT","27","31","31","Tsh am i haꞌasa nahnko juh k am wuahawua hegai kownal eniga k ab uhpam wahki g enigaj k gam hu hahawa i bei mat ab wo naggia kots t ab. ");
INSERT INTO oodNT_vpl VALUES ("MT27_32","070_27_32","MAT","27","32","32","Tsh ab hema i ha nam g oꞌodham mo ab Cyrene kihhim t ab d kihkam ch hab chehgig Simon. Id amtsh ab wabsh si kushwiotach hegai kots mamt ab ab wo naggia g Jesus. ");
INSERT INTO oodNT_vpl VALUES ("MT27_33","070_27_33","MAT","27","33","33","Kumtsh gam hu i bei g Jesus mamtsh am wo naggia. K hab e aꞌaga amai Golgotha. K id hab d ahga Koshwak. ");
INSERT INTO oodNT_vpl VALUES ("MT27_34","070_27_34","MAT","27","34","34","Kumtsh ab chum iꞌich g nawait mo g kulani am wehnags mat wo hehogi g s‑koꞌok. Tsh ab chum jeh k pi ab hu ih. ");
INSERT INTO oodNT_vpl VALUES ("MT27_35","070_27_35","MAT","27","35","35","Kumtsh ab hahawa sisish kots t ab k am i kei g kots. Tsh am haꞌi e chichwi g shondal k am aꞌai e gehg g wehschugaj ");
INSERT INTO oodNT_vpl VALUES ("MT27_36","070_27_36","MAT","27","36","36","k am hahawa i dadhaiwua k nuhkud. ");
INSERT INTO oodNT_vpl VALUES ("MT27_37","070_27_37","MAT","27","37","37","Kumtsh an oꞌoha mam haschu ab abchud k ab sihsh kots t ab ab dahm mo ab i moꞌokch g Jesus. Sh hab chuꞌig, “Id o d Jesus ch d Tutuligo ha‑kownalig.” ");
INSERT INTO oodNT_vpl VALUES ("MT27_38","070_27_38","MAT","27","38","38","Tsh gohk ab ep ha nahngia kokots t ab gan hu aꞌai. Sh eda d s‑chu eꞌeskam idam. ");
INSERT INTO oodNT_vpl VALUES ("MT27_39","070_27_39","MAT","27","39","39","Sh hegam mo an bihbimhim si gahi e moꞌogid ch ab si s‑koꞌokam has ahg g Jesus ");
INSERT INTO oodNT_vpl VALUES ("MT27_40","070_27_40","MAT","27","40","40","hab kaijch, “Naptsh woho wo i wua g geꞌe cheopi k am uhpam ep wo kei waik tash ab? Pegih, ab g hig i huduni kots t amjed k wo e doꞌibia maptp woho d wo Jiosh alidagk.” ");
INSERT INTO oodNT_vpl VALUES ("MT27_41","070_27_41","MAT","27","41","41","Sh g uꞌugchu papal ch chehanig ha mashchamdam ch geꞌeged hab wa masma ep nahnko ahg hab kaijch, ");
INSERT INTO oodNT_vpl VALUES ("MT27_42","070_27_42","MAT","27","42","42","“Id atsh haꞌi ha doꞌibia k atki wabshaba pi wo e nako mas wo hejel e doꞌibia. Nash hig pi woho d t‑kownalig? Pegih, tt ab wo s‑wohoch matp ab wo i huduni k wo e doꞌibia. ");
INSERT INTO oodNT_vpl VALUES ("MT27_43","070_27_43","MAT","27","43","43","Ab o si hiwig g Jiosh ch hab e ahg mo d alidaj. Pegih, tt hig wo nei mas hu wo doꞌibia g Jiosh hemu.” ");
INSERT INTO oodNT_vpl VALUES ("MT27_44","070_27_44","MAT","27","44","44","Chum wa hema hegam s‑chu eꞌeskam mamt ab hab waꞌap ha nahngia kots t ab hab waꞌap s‑koꞌokam has ahg. ");
INSERT INTO oodNT_vpl VALUES ("MT27_45","070_27_45","MAT","27","45","45","T am i dahm juh. T wehsko gei g s‑chuhugam waik ohla ab. ");
INSERT INTO oodNT_vpl VALUES ("MT27_46","070_27_46","MAT","27","46","46","Kutsh am i e ai g waik ohla. Sh si s‑kaidam hab kaij g Jesus, “Eli, Eli, lama sabaktani,” mo hab d ahga, “Ni‑Jioshga, Ni‑Jioshga, shahchu apt ahgk am wabsh i ni‑dagito?” ");
INSERT INTO oodNT_vpl VALUES ("MT27_47","070_27_47","MAT","27","47","47","Sh haꞌijj hab kaij hegam mo am gegok, “Elijabad o ab chum waid.” ");
INSERT INTO oodNT_vpl VALUES ("MT27_48","070_27_48","MAT","27","48","48","Tsh ab hema ha hekaj i med k an haꞌichu usko mat am wakch nawait ch ed k am uhgk i be k ab chum iꞌich g Jesus. ");
INSERT INTO oodNT_vpl VALUES ("MT27_49","070_27_49","MAT","27","49","49","Kush haꞌi hab kaij, “Kia koi, tt hig wo nei mas ia wo jiwia g Elijabad k wo doꞌibia.” ");
INSERT INTO oodNT_vpl VALUES ("MT27_50","070_27_50","MAT","27","50","50","Kutsh am si s‑kaidam hab haꞌichu ep chei g Jesus k am hahawa i muh. ");
INSERT INTO oodNT_vpl VALUES ("MT27_51","070_27_51","MAT","27","51","51","Kutsh hegai s‑kowk ikus kuhpadag mash am s‑tadnim naggia ged hu si eda g geꞌe cheopi ab si shel e wantsh. T g jewed uꞌugij k gam si e hahai g geꞌeged hohodai. ");
INSERT INTO oodNT_vpl VALUES ("MT27_52","070_27_52","MAT","27","52","52","Kutki g hihaꞌini gam si e kuhkpiꞌo. T muꞌijj hegam mat heki hu koi ab s‑wohochudch g Jesus ab i wuwha muhkig amjed ");
INSERT INTO oodNT_vpl VALUES ("MT27_53","070_27_53","MAT","27","53","53","i dahm mat g Jesus i wuhsh k gam hu i wahp amai mo hab e aꞌaga Si Hekia S‑apꞌekam Kihhim ch d Jerusalem. K muꞌijj ha neid amai. ");
INSERT INTO oodNT_vpl VALUES ("MT27_54","070_27_54","MAT","27","54","54","Tsh idam shondal g e‑geꞌejig wehm am i nei mat g Jesus muh k taht g jewed uꞌujig k shaꞌi si e totodsid k hab kaij, “Woho oki d Jiosh alidag.” ");
INSERT INTO oodNT_vpl VALUES ("MT27_55","070_27_55","MAT","27","55","55","Sh eda muꞌijj am haꞌichug hegam uꞌuwi mo ga hu amjed wehmaj g Jesus ab Galilee t amjed ch am haꞌichukaj i wehmaj. Idam ash ga hu wabsh mehk gegok ch ab neid. ");
INSERT INTO oodNT_vpl VALUES ("MT27_56","070_27_56","MAT","27","56","56","Sh am ha wehmaj g Mary Magdalene ch hegai Mary mo d ha‑jeꞌe g James ch Joses ch heg ehp mo d Zebedeebad wehm kihkam ch d ha‑jeꞌe g James ch John. ");
INSERT INTO oodNT_vpl VALUES ("MT27_57","070_27_57","MAT","27","57","57","Tsh am hahawa jiwia ihda s‑kais oꞌodham mo hab chehgig Joseph ch ab Arimathea t amjed ch ab s‑wohochud mo g Jesus d Jiosh si Kehsha. K eda e aihim mat wo i hud. ");
INSERT INTO oodNT_vpl VALUES ("MT27_58","070_27_58","MAT","27","58","58","Tsh heg hekaj gam hu hih ihda Joseph ab Pilate wui k ab tahni g Jesus honshpadag. Kush g Pilate am ha chehani mamt wo mah. ");
INSERT INTO oodNT_vpl VALUES ("MT27_59","070_27_59","MAT","27","59","60","Tsh gam hu uhpam jiwia. Kumtsh am wehhejed ab i huduni g Jesus honshpadag. K am mia hab chuꞌig g Joseph hihaꞌini ch ab heki hu cheotas hodai ch ed. Kumtsh am i bei g honshpadag k am i hobino g si s‑kehg ikuskaj k am cheh heg eda cheo k ab hahawa g ge geꞌe hodai i himchud k ab hekaj kuh g hihaꞌini. Tsh gam hu hahawa uhpam hihi hegam Joseph. ");
INSERT INTO oodNT_vpl VALUES ("MT27_61","070_27_61","MAT","27","61","61","Kush am dadha g Mary Magdalene heg wehm hema Mary ch am neid mat hebai cheh. ");
INSERT INTO oodNT_vpl VALUES ("MT27_62","070_27_62","MAT","27","62","62","Baꞌich tash o d shahwai. Tsh am dada g uꞌugchu papal ch Palasi Pilate wui ");
INSERT INTO oodNT_vpl VALUES ("MT27_63","070_27_63","MAT","27","63","63","k hab kaij, “T‑kownalig, s‑chegito ach mo wa ihda s‑chu iattomkam hab kaij matsh uhpam wo e chegito matsh d wo waik i tashk. ");
INSERT INTO oodNT_vpl VALUES ("MT27_64","070_27_64","MAT","27","64","64","Neh pt am wo ha cheha mat wo si e nuhkud g hihaꞌini waik tash ab. T hekaj hab pi wo e nako g piongaj mas ab wo ha ehs g honshpadag k hab wo ha ahgi g hemajkam matki i wuhsh ab muhkig t amjed. Neh, ihda ha‑iattogi at baꞌich wo i si pi apꞌek mo g wehpegkam.” ");
INSERT INTO oodNT_vpl VALUES ("MT27_65","070_27_65","MAT","27","65","65","Kush hab kaij g Pilate ab ha wui, “Am g haꞌi wo ha uꞌuk g shondal k am has i masma ab wo nuhkud g hihaꞌini.” ");
INSERT INTO oodNT_vpl VALUES ("MT27_66","070_27_66","MAT","27","66","66","Kutsh am ha oi g shondal. Kutsh gam hu hihim k ab si s‑wihnam i kuh g hihaꞌini k an bidsh g hodai k ab si chepos. Sh idam shondal am nuhkud g hihaꞌini tash oidam ch chuhug oidam. ");
INSERT INTO oodNT_vpl VALUES ("MT28_1","070_28_1","MAT","28","1","1","Sh am e aihim g domig tash. Tsh am hihaꞌini wui hihi g Mary Magdalene heg wehm hema Mary. ");
INSERT INTO oodNT_vpl VALUES ("MT28_2","070_28_2","MAT","28","2","2","D am hahawa si uꞌugij g jewed. Tsh g anghil ab i hud dahm kahchim t amjed k im hu hab i melch g hodai k an dahm dahiwua. ");
INSERT INTO oodNT_vpl VALUES ("MT28_3","070_28_3","MAT","28","3","3","Sh g wuhioshaj si s‑masma tonod hab masma mo g wepgi. Sh g wehschugaj hab masma s‑toha mo g s‑mohoni gew. ");
INSERT INTO oodNT_vpl VALUES ("MT28_4","070_28_4","MAT","28","4","4","Kutsh wabsh wohoꞌi totods hegam shondal mo ab nuhkud k si gigiwek ch amjed hab sha e juh mo d wabsh koꞌi. ");
INSERT INTO oodNT_vpl VALUES ("MT28_5","070_28_5","MAT","28","5","5","Kush ab neok hegai anghil ch hab kaij ab ha wui hegam uꞌuwi, “Pi g am wo shaꞌi e totodsid. M ani wa s‑mahch mam g Jesus chuhkug an chum gahghim. ");
INSERT INTO oodNT_vpl VALUES ("MT28_6","070_28_6","MAT","28","6","6","Ab g wo i hihim k wo nei mo pi ia hu haꞌichug iia mat ia e cheh. Uhpam at ep i wuhsh muhkig amjed mo wa hab wa kaij. ");
INSERT INTO oodNT_vpl VALUES ("MT28_7","070_28_7","MAT","28","7","7","Kumt am s‑hohtam wo hihim k wo ha ahgi hegam mo am wehmajkahim mat uhpam e chegito k gam hu wo hih Galilee wui. Mt gam hu wo hihim k am haꞌab wo nei. Neh, am ani em‑ahgid mo has i kaij.” Bash kaij g anghil. ");
INSERT INTO oodNT_vpl VALUES ("MT28_8","070_28_8","MAT","28","8","8","Kutsh si e totodsid k si s‑hohtam ga hu hihi ab amjed g hihaꞌini k eda si s‑hehgig ch ia hu chum wohp matsh wo t‑ahgi. ");
INSERT INTO oodNT_vpl VALUES ("MT28_9","070_28_9","MAT","28","9","9","Tsh wabshaba haha wabsh ha nam g Jesus k hab kaij, “T wo s‑em hoꞌigeꞌel g Jiosh.” Tsh ab si i shul wui k an ui tahtdaj an k ab si ihm. ");
INSERT INTO oodNT_vpl VALUES ("MT28_10","070_28_10","MAT","28","10","10","Sh hab kaij ab ha wui, “Pi g am wo ni‑ehbenid. Am g wo hihim k wo ha ahgi g ni‑wepnag mat am wo hihi Galilee wui k am haꞌab wo ni‑nei.” ");
INSERT INTO oodNT_vpl VALUES ("MT28_11","070_28_11","MAT","28","11","11","Kutsh gam hu hihi hegam uꞌuwi. Tsh hegam shondal mash am nuhkud g hihaꞌini am haꞌi hihim k ged hu dada kihhim t am k am ha ahgi g uꞌugchu papal wehs haꞌichu matsh haschu has i e juh. ");
INSERT INTO oodNT_vpl VALUES ("MT28_12","070_28_12","MAT","28","12","12","Tsh g uꞌugchu papal am ha wehm e nam g geꞌeged k am e aꞌaga k am hahawa muꞌi ha mah g lial idam shondal ");
INSERT INTO oodNT_vpl VALUES ("MT28_13","070_28_13","MAT","28","13","13","k hab ha ahg, “Bamt wo chei matki am dada g piongaj chuhug ch ed k am em‑ehs g honshpadag mam kohksh. ");
INSERT INTO oodNT_vpl VALUES ("MT28_14","070_28_14","MAT","28","14","14","Kutp wo sha kah g kownal mam has i kaij, tt wo wa em‑doꞌibia.” ");
INSERT INTO oodNT_vpl VALUES ("MT28_15","070_28_15","MAT","28","15","15","Kutsh am ui g lial hegam shondal k am hab e juh mam has i ha ahg. Ia o i idani hab masma am e aꞌaga am ha shahgid g Tutuligo. ");
INSERT INTO oodNT_vpl VALUES ("MT28_16","070_28_16","MAT","28","16","16","Kuchd ahchim gamai hemako am hihi heg wui doꞌag am Galilee ch ed mo wa hab kaij g Jesus matt am wo hihi. ");
INSERT INTO oodNT_vpl VALUES ("MT28_17","070_28_17","MAT","28","17","17","D g Jesus am haꞌichug. Kuchd ab si ihm. D eda hi wa haꞌi sha pi wohoch. ");
INSERT INTO oodNT_vpl VALUES ("MT28_18","070_28_18","MAT","28","18","18","D ab si i t‑miabi g Jesus k hab kaij ab t‑wui, “Jiosh at ab ni‑mah g gewkdag wehs haꞌichu dahm an dahm kahchim ch ed ch id dahm jewed. ");
INSERT INTO oodNT_vpl VALUES ("MT28_19","070_28_19","MAT","28","19","19","Gamai g wo hihim wehsko hemajkam ha wui k wo i ha mashcha g haꞌichu ni‑ahga k ab wo i ha pahl wapko am chehchegch g ni‑ohg Jiosh ch ahni ep ni‑chehcheg mani d alidaj ch heg ehp Hekia S‑apꞌekam Gewkdag. ");
INSERT INTO oodNT_vpl VALUES ("MT28_20","070_28_20","MAT","28","20","20","Ab ani em‑chehani mamt has wo masmak. Kumt ab wo i ha mashcha g hemajkam mat ab wo s‑wohog elidad wehs haꞌichu mani haschu ab em‑chehani. Kunt chum hekid wo em‑wehmajk, chum as wo huhug g jewed.”");
INSERT INTO oodNT_vpl VALUES ("MK1_1","071_1_1","MRK","1","1","1","Id o d s‑kehg haꞌichu ahgaj g Jiosh ab amjed g alidaj Jesus Christ. Shonaj ihda haꞌichu ahgaj. ");
INSERT INTO oodNT_vpl VALUES ("MK1_2","071_1_2","MRK","1","2","2","o an hab chuꞌig oꞌohanaj ed hegai Jiosh haꞌichu i tashogiddam mash hab chehgig Isaiah. Heg atki an oꞌoha mash g Jiosh hab kaij ab e‑alidag wui: An ant hema wo i wuhshad mat am wo i ha apꞌech g hemajkam mapt ahpi am wo i wuhsh jewed dahm. ");
INSERT INTO oodNT_vpl VALUES ("MK1_3","071_1_3","MRK","1","3","3","Id at gam hu jeg ed wo ha mihshmad g hemajkam hab kaijch: Neh, in atsh wo i wuhsh jewed dahm hegai mo d ge kownal wehs haꞌichu dahm. Kumt heg wehhejed wo i e nako. Neh, bash ahg g e‑alidag g Jiosh. ");
INSERT INTO oodNT_vpl VALUES ("MK1_4","071_1_4","MRK","1","4","6","Kutsh wa woho am hab e juh. M atsh hema i wuhshad g Jiosh g oꞌodham. K id hab chehgig John ch am i e chehgi Judea chekshani ch ed miabidch hegai akimel mo hab chehgig Jordan. Ab ash e enigadadch g John g ka‑mihyo wopo ikuskaj ch ge hogi giwud ch heg waꞌi hekaj e gegosid kohktpul ch sitꞌol. Kush muꞌi hemajkam am wui hihim heg amjed chekshani chum hems ab Jerusalem kihhim t amjed. Sh g John am amog ch hab ha ahg, “Mamt gam hu wo s‑ohhod g pi ap e‑chegitoi k wo e pahl wapko. T g Jiosh ab wo i s‑em‑hoꞌigeꞌid k gam hu hab wo i juh g pi ap em‑chuꞌijig.” Neh, bash kaij g John ch am ep ha pahl wapkon akimel ch ed hegam mash ab wui hihimad ch am ahg g pi ap e‑chuꞌijig. ");
INSERT INTO oodNT_vpl VALUES ("MK1_7","071_1_7","MRK","1","7","7","Sh hab ha ahg g John, “Pi g hab wo ni‑elid manis ahni d si haꞌichu. Ab atsh hema wo i wuhsh ni‑oidk mat d wo si s‑has haꞌichuk. ");
INSERT INTO oodNT_vpl VALUES ("MK1_8","071_1_8","MRK","1","8","8","Ahni ani hi wabsh em‑pahl wapkon. Tsh wabshaba heg ab wo em‑mah g Hekia S‑apꞌekam Gewkdag matsh heg chum hekid wo em‑wehmajk.” ");
INSERT INTO oodNT_vpl VALUES ("MK1_9","071_1_9","MRK","1","9","9","Kush eda g Jesus wenog ab d kihkam heg eda al kihhim mash d Nazareth ch am eda g Galilee chekshani. Kutsh am i him k am jiwia mo am oimmed g John hab ahgk matsh wo e pahl wako. Tsh g John am pahl wako akimel ch ed. ");
INSERT INTO oodNT_vpl VALUES ("MK1_10","071_1_10","MRK","1","10","10","Tsh ab wabsh i chum wuhsh ab amjed g shuhdagi. Tsh g dahm kahchim ab si i e kuhpiꞌo. Kutsh g Hekia S‑apꞌekam Gewkdag i hud ab ab g Jesus hab sha masma mat g hohhi. ");
INSERT INTO oodNT_vpl VALUES ("MK1_11","071_1_11","MRK","1","11","11","Sh ab neok g Jiosh dahm kahchim t amjed ch hab kaij ab wui g Jesus, “Ahpi ap d si ni‑tachuidch ni‑alidag ch am si ni‑tatchui oidch hab masma.” ");
INSERT INTO oodNT_vpl VALUES ("MK1_12","071_1_12","MRK","1","12","12","Am waꞌi hekaj, sh g Hekia S‑apꞌekam Gewkdag hab ahg g Jesus matsh gam hu hejelko wo hih. ");
INSERT INTO oodNT_vpl VALUES ("MK1_13","071_1_13","MRK","1","13","13","Kutsh am hih tohono jewed wui k am haꞌichug giꞌikko wehst‑mahm tash ab mo am haꞌichug g mischini haꞌichu doakam. Sh heg i oidam g ge Jiawul am chum s‑wuimk pi apꞌekam ch ed. Sh wabshaba g anghil am nuhkud. ");
INSERT INTO oodNT_vpl VALUES ("MK1_14","071_1_14","MRK","1","14","14","Sh am hu hebai, tsh e kuhpach hegai John mo am ha pahl wapkon. Tsh heg i dahm am jiwia g Jesus Galilee chekshani t am am ahgachugch g s‑kehg haꞌichu ahgaj g Jiosh ");
INSERT INTO oodNT_vpl VALUES ("MK1_15","071_1_15","MRK","1","15","15","hab kaijch, “Gam g hu wo s‑ohhod g pi ap e‑chegitoi k ab wo i s‑wohoch idda s‑kehg haꞌichu ahgaj g Jiosh. E at ai mat am baꞌich wo i e tashogi g Jiosh kownaltalig.” ");
INSERT INTO oodNT_vpl VALUES ("MK1_16","071_1_16","MRK","1","16","16","Neh, bash kaijhim ch an him hugidaj an hegai al kahchki mo d Galilee Kahchki. Sh eda am haꞌi oiopo g waptopi ha uꞌudam ch am wuhpa g e‑chuagia shuhdagi ch ed. Tsh am ha cheh g Jesus. Kush d idam gohk e wepngam mo hab chehgig Simon ch Andrew. ");
INSERT INTO oodNT_vpl VALUES ("MK1_17","071_1_17","MRK","1","17","17","Sh hab ha ahg g Jesus, “Ab g wo i ni‑oid k pi hegam waꞌi waptopi wo ha uꞌud ch wabshaba g hemajkam wo i ha wanchkwua ab Jiosh wui.” ");
INSERT INTO oodNT_vpl VALUES ("MK1_18","071_1_18","MRK","1","18","18","Kutsh ha hekaj dagito g e‑chikpan k am i oi. ");
INSERT INTO oodNT_vpl VALUES ("MK1_19","071_1_19","MRK","1","19","19","Tsh am shaꞌi hihim k haha wabsh gohk ep ha cheh. Idam ash am kegchud g e‑chuagia wahlko ch ed ch d James ch John. Kush g ohgaj hab chehgig Zebedee. ");
INSERT INTO oodNT_vpl VALUES ("MK1_20","071_1_20","MRK","1","20","20","Tsh ab i ha wai g Jesus. Kutsh gam hu i oi am dagitok g e‑ohg wahlko ch ed ha wehm g ha‑pionag. ");
INSERT INTO oodNT_vpl VALUES ("MK1_21","071_1_21","MRK","1","21","21","Kutsh am hihim k am dada Capernaum kihhim t am. Tsh am i e ai g shahwai mach heg eda t‑mihshmad. Kutsh am i wahp ha‑cheopi ed. Tsh g Jesus am ha mihshmad. ");
INSERT INTO oodNT_vpl VALUES ("MK1_22","071_1_22","MRK","1","22","22","Kutsh g hemajkam ab si e totods ab mashchamadaj amjed nash pi baꞌich i si s‑e mamachim ha mashcham mo hi hegam mo d chum chehanig ha mashchamdam. ");
INSERT INTO oodNT_vpl VALUES ("MK1_23","071_1_23","MRK","1","23","23","Kush eda am hema haꞌichug g oꞌodham mash g jiawul uꞌukch g chegitoidaj. ");
INSERT INTO oodNT_vpl VALUES ("MK1_24","071_1_24","MRK","1","24","24","Tsh heg hab juh mash am si s‑kaidam neok ch hab kaij, “Shahchu ap ahgch t‑kudut, ahpi Jesus map ab Nazareth t amjed. Napt heg hekaj ia wabsh jiwia mapt gam hu hab wo i ni‑juh id amjed oꞌodham? S‑m‑mahch ani map d hekia s‑apꞌekam ch ab d Jiosh amjedkam.” ");
INSERT INTO oodNT_vpl VALUES ("MK1_25","071_1_25","MRK","1","25","25","Tsh g Jesus ab si s‑kehꞌel g jiawul k hab kaij, “Ab g wabsh i pi shahmuni k gam hu hab wo i e juh.” ");
INSERT INTO oodNT_vpl VALUES ("MK1_26","071_1_26","MRK","1","26","26","Tsh g jiawul si ugij ihda oꞌodham. Kutsh si hihin. Tsh g jiawul hahawa dagito. ");
INSERT INTO oodNT_vpl VALUES ("MK1_27","071_1_27","MRK","1","27","27","Kutsh wehsijj si e totodsid k ab aꞌai i e kakke, “Shahꞌo d ahga ihda? No d wechij mashchama? No pi ab kaiham g jijawul mo haschu ab i ha chehani.” ");
INSERT INTO oodNT_vpl VALUES ("MK1_28","071_1_28","MRK","1","28","28","Kutsh an wehsko i e ahgidahi am Galilee ch ed matsh haschu s‑kehg hab juh g Jesus. ");
INSERT INTO oodNT_vpl VALUES ("MK1_29","071_1_29","MRK","1","29","29","Kutsh ab i wuwha hegam Jesus cheopi t amjed k gam hu wa hekaj hihi ha‑kih wui hegam Simon ch Andrew. Tsh g James ch John ep i ha oi. ");
INSERT INTO oodNT_vpl VALUES ("MK1_30","071_1_30","MRK","1","30","30","Kush eda am woꞌo g Simon hohnig jeꞌe ch g s‑tonjigkaj mumku. Kumsh am ahgid g Jesus. ");
INSERT INTO oodNT_vpl VALUES ("MK1_31","071_1_31","MRK","1","31","31","Tsh am i wah mo hebai woꞌo k ab bei nowij ab k i wamigi. Kutsh ha hekaj am i apꞌet k am haꞌichu ha hihidol. ");
INSERT INTO oodNT_vpl VALUES ("MK1_32","071_1_32","MRK","1","32","32","Kutsh gam hu si i juh. Tsh g hemajkam ab i ha ui hegam mo kokꞌo ch hegam ehp mo g jijawul uꞌukch g ha‑chegitoidag. ");
INSERT INTO oodNT_vpl VALUES ("MK1_33","071_1_33","MRK","1","33","33","k am i e hemapai ha‑kih ab. ");
INSERT INTO oodNT_vpl VALUES ("MK1_34","071_1_34","MRK","1","34","34","Kutsh g Jesus wehs ha dodaj idam k gam hu hab i ha juh g jijawul ab ha amjed. Sh g jijawul s‑mahch mo d Jiosh alidag. Sh wabshaba pi ha hiwgid g Jesus mas idam am wo ah mo hedai wud. ");
INSERT INTO oodNT_vpl VALUES ("MK1_35","071_1_35","MRK","1","35","35","Baꞌich siꞌalim mash wabsh kia s‑chuhugam, tsh am i wami g Jesus k gam hu hejelko him k am e hoꞌigeꞌidahun. ");
INSERT INTO oodNT_vpl VALUES ("MK1_36","071_1_36","MRK","1","36","36","Kutsh idam Simon am i gahghio. ");
INSERT INTO oodNT_vpl VALUES ("MK1_37","071_1_37","MRK","1","37","37","k am hebai chehg k am ahgid, “Muꞌi hemajkam o an m‑gahg.” ");
INSERT INTO oodNT_vpl VALUES ("MK1_38","071_1_38","MRK","1","38","38","Kush hab kaij g Jesus, “Oi g wo. Tt hig wo hihi am baꞌich kihhim wui. Nt am ep wo ha mihshmad nant pi heg hekaj i wuhsh.” ");
INSERT INTO oodNT_vpl VALUES ("MK1_39","071_1_39","MRK","1","39","39","Kutsh am i ha mihshmdahi ha‑chechopi ed wehsko Galilee chekshani ch ed k gam hu hab i ha juh g jijawul ab ha amjed hegam mo an ha uꞌukch. ");
INSERT INTO oodNT_vpl VALUES ("MK1_40","071_1_40","MRK","1","40","40","Sh am hu hebai, tsh am hema jiwia Jesus wui k mumku heg hekaj mo hab e aꞌaga ‘leprosy’ ch chum pi ha doajig. Id ash ab wui e shoꞌigchud g Jesus ch hab kaij, “Pt wo e nako mapt wo ni‑doaj maptp wo tatchuad.” ");
INSERT INTO oodNT_vpl VALUES ("MK1_41","071_1_41","MRK","1","41","41","Kutsh ab si i s‑hoꞌigeꞌid k ab taht k hab ahg, “Mant hab wo wa m‑juni.” ");
INSERT INTO oodNT_vpl VALUES ("MK1_42","071_1_42","MRK","1","42","42","Kutsh ha hekaj doa. ");
INSERT INTO oodNT_vpl VALUES ("MK1_43","071_1_43","MRK","1","43","44","Jesus atsh am hahawa si shel ahgid k hab kaij, “Pi g hedai shaꞌi ahgid k wabsh am wo him k am wo i e chehgi pahl wui. T am wo m‑chechga. Kupt wo ha mah hegai mo wa g Jiosh em‑chehani hab masma mat g Mosesbad oꞌoha mamt heg hekaj wo wohokamch mamt doa.” ");
INSERT INTO oodNT_vpl VALUES ("MK1_45","071_1_45","MRK","1","45","45","Kutsh oi wa ihda oꞌodham wehsko i ha ahgidahi g hemajkam ab amjed. Tsh heg hekaj pi e nako g Jesus mas am ep wo i wuhsh mo am hemajkamag kihhim ch ed k wabshaba gan hu hab wabsh jegko oimmed. Sh g hemajkam am wui himto ga hu wepsko amjed. ");
INSERT INTO oodNT_vpl VALUES ("MK2_1","071_2_1","MRK","2","1","1","Kush d wabsh i heꞌekia tash matsh am ep dada hegam Jesus Capernaum t am. Tsh gan hu wa hekaj kaida matsh am dada. ");
INSERT INTO oodNT_vpl VALUES ("MK2_2","071_2_2","MRK","2","2","2","Kutsh shaꞌi si muꞌi e hemapai g hemajkam k am shuhdad g kih k ab kihjeg t ab ab wabsh i si s‑kawkam gegokiwua. Kush g Jesus am ha mihshmad. ");
INSERT INTO oodNT_vpl VALUES ("MK2_3","071_2_3","MRK","2","3","3","Tsh am haꞌi dada hema uꞌadch g pi himidkam. Id ash ab wabsh i s‑moik ch am woꞌo e‑wahkus ch ed. Kush giꞌik oꞌodham an uꞌa. ");
INSERT INTO oodNT_vpl VALUES ("MK2_4","071_2_4","MRK","2","4","4","Sh wabshaba pi am hu shaꞌi jeg nash pi shaꞌi si s‑hemajkamag. Kutsh gan hu i chehchsh kih dahm k am ge maggat g kih maꞌishpadag am hu i mash am daha g Jesus k am i huduni g pi himidkam. ");
INSERT INTO oodNT_vpl VALUES ("MK2_5","071_2_5","MRK","2","5","5","Kutsh g Jesus am i nei g ha‑wohochudadag k hab kaij heg wui pi himidkam, “Ni‑nawoj, ab ani s‑m‑hoꞌigeꞌid ch gm hu hab i juh g pi ap m‑chuꞌijig.” ");
INSERT INTO oodNT_vpl VALUES ("MK2_6","071_2_6","MRK","2","6","6","Kush eda am haꞌi dadha hegam mo d chehanig ha mashchamdam ch ash hab e ahg, ");
INSERT INTO oodNT_vpl VALUES ("MK2_7","071_2_7","MRK","2","7","7","“Ih, pi oki ap neok hab masma e wepogidch g Jiosh. Heg at waꞌi Jiosh wo e nako mat gam hu hab wo i juh g pi ap ha‑chuꞌijig.” ");
INSERT INTO oodNT_vpl VALUES ("MK2_8","071_2_8","MRK","2","8","8","Kutsh ha hekaj ha amich g Jesus mo haschu am oidahim k hab kaij ab ha wui, “Pi g am wo shaꞌi oidahim ");
INSERT INTO oodNT_vpl VALUES ("MK2_9","071_2_9","MRK","2","9","9","manis hab wabsh kaij ch pi woho edgid g gewkdag mant gm hu hab wo i juh g pi ap ha‑chuꞌijig. Bam elid mo s‑pehegim hab e kaij mat gam hu hab i e juh g pi ap chuꞌijigaj no ge hedai s‑mahch mas s‑wohom hab e juh. ");
INSERT INTO oodNT_vpl VALUES ("MK2_10","071_2_10","MRK","2","10","10","Pegih, nt wo em‑chehgi mani woho ge gewkdag ch hab wua mani has i kaij ahni Jiosh si Kehsha.” K hab hahawa kaij ab wui hegai pi himidkam, ");
INSERT INTO oodNT_vpl VALUES ("MK2_11","071_2_11","MRK","2","11","11","“I g wamig k am behꞌi g e‑wahkus k gam hu hihm uhpam.” ");
INSERT INTO oodNT_vpl VALUES ("MK2_12","071_2_12","MRK","2","12","12","Kutsh am ha hekaj bei g e‑wahkus k gam hu hih uhpam am wehs ha‑nena ed. Kutsh wehsijj si has i e tahtk k ab i si has elid g Jiosh ch hab kaij, “Pi ach hebai shaꞌi neid haꞌichu hab masma.” ");
INSERT INTO oodNT_vpl VALUES ("MK2_13","071_2_13","MRK","2","13","13","Kutsh gam hu hahawa hihi hegam Jesus k gam hu dada ge shuhdagi bahsho. Tsh muꞌi am e chehm g hemajkam. Sh am ep ha mashcham. ");
INSERT INTO oodNT_vpl VALUES ("MK2_14","071_2_14","MRK","2","14","14","Kush am hu hebai ep hihimad ch am bihbij amai mam am ha kowlant g lial kownal wehhejed. Sh am hema chikpan ch hab chehgig Levi (Matthew). Tsh g Jesus am jiwia wui k hab ahg, “Ab g i hihm k ab si ni‑wecho e mashcham.” Kutsh am ha hekaj wabsh i oi. ");
INSERT INTO oodNT_vpl VALUES ("MK2_15","071_2_15","MRK","2","15","16","Tsh am hu hebai i cheka. Kutsh g Levi am hab juh g gegosig ha wehhejed hegam Jesus. Kush am dadhak ch e gegosid. Sh am haꞌi oiopo hegam mo d t‑chehanig t‑mashchamdam ch d ep Palasi. Idam Palasi o chum s‑gewkam oidchug g t‑himdag. K eda m uꞌi am oidchug g Jesus hegam mo pi am hu si oidchug g t‑shohshon ha‑himdag. Kush haꞌi idam d lial t‑kowlantdam heg wehhejed mash d geꞌe kownal wehs jejewed dahm. Kush hegam t‑chehanig t‑mashchamdam hab ha ahg hegam mo ab si wecho e mashcham g Jesus, “Ih, k haschu ahgch g em‑mashchamdam ha wehm e gegosid g pi ap hemajkam, chum hems g lial t‑kowlandam?” ");
INSERT INTO oodNT_vpl VALUES ("MK2_17","071_2_17","MRK","2","17","17","Tsh am i ha kaiok g Jesus k hab kaij ab ha wui, “Idam pi ap hemajkam o s‑e doꞌibiamk hab masma mat g kokꞌodam wo s‑e doajidam. Hegam mat hab wo e elidad mo s‑apꞌe at pi wo tatchua g mahkai. Pi ant hab ahgk ia jiwia jewed dahm manis wo ha doꞌibia hegam mo pi e doꞌibiamk.” ");
INSERT INTO oodNT_vpl VALUES ("MK2_18","071_2_18","MRK","2","18","18","Hebaichuj ach heꞌekkio pi t‑gegosid matt ab wo t‑hoꞌigeꞌidahu Jiosh wui. Kutsh am hu hebai am i e ai matsh hab wo chum e juh. Sh eda idam Jesus pi hab e wua. Kumsh hab kaij ab wui g Jesus, “Hemu o heꞌekkio pi e gegosid hegam mo g Palasi ha mashcham ch hegam mo g John ha mashcham. K eda haschu ahgch idam pi hab masma hab e wua mo ab si m‑wecho e mashcham?” ");
INSERT INTO oodNT_vpl VALUES ("MK2_19","071_2_19","MRK","2","19","19","Sh hab kaij g Jesus ab ha wui, “Nat hig pi wo e gegos g wo ha hohntam naipijju mat eda heg am wo ha wehmajk? ");
INSERT INTO oodNT_vpl VALUES ("MK2_20","071_2_20","MRK","2","20","20","T am wo i e ai mat pi am hu wo ha wehmajk. T am hahawa pi wo e gegos. Pegih, bat wo wa e juh idam mant hekid pi ia hu wo ha wehmajk.” ");
INSERT INTO oodNT_vpl VALUES ("MK2_21","071_2_21","MRK","2","21","21","Sh am hahawa chum ha tashogid g Jesus mat g mashchamaj pi ap wo wehnad g ha‑himdag ash hab kaijch, “Pi at hedai g wechij ikuskaj wo shohsho g hekiuchij lihwa mat wo s‑e wia nat pi wo i dahiwua k baꞌich wo i wantsh g hekiuchij. ");
INSERT INTO oodNT_vpl VALUES ("MK2_22","071_2_22","MRK","2","22","22","K hab waꞌap pi hab mahs machs am wo toa g wechij uhdwis wadag am eda g hekiuchij haꞌichu elidag kostal. T wo am hu wantsh g hekiuchij k wo iawua. Wechij uhdwis wadag at am wo e toa wechij kokstal ch ed.” ");
INSERT INTO oodNT_vpl VALUES ("MK2_23","071_2_23","MRK","2","23","23","Sh am hu hebai hihim idam Jesus t‑mihshmda tash ed. Kush am eshas g pilkani wohg huhugid an. Sh idam haꞌi ab ha wohni g pilkani ch i mohon ch koꞌa. ");
INSERT INTO oodNT_vpl VALUES ("MK2_24","071_2_24","MRK","2","24","24","Kush haꞌi hegam Palasi ab ha neid ch ab kakke g Jesus, “Shahchu o ahgch hab haꞌichu junihim mo pi hab shaꞌi chum mahs t‑mihshmda tash ed?” ");
INSERT INTO oodNT_vpl VALUES ("MK2_25","071_2_25","MRK","2","25","25","Kush hab kaij g Jesus ab ha wui, “Bo wabsh masma hab e wua matsh wa g Davidbad. Pi amtki chegito matsh heg has e Juh am i bihugimk. Bo chugꞌig g Jiosh oꞌohana ");
INSERT INTO oodNT_vpl VALUES ("MK2_26","071_2_26","MRK","2","26","26","matsh wa am i wah geꞌe cheopi ch ed k am ui g pahn k huh hegam ha wehm mash am wehmaj. K d hegai pahn mo am e toꞌaw k ch hegam d waꞌi ha wuikam papal. T eda hemho wa am hab e juh. K heg hekaj am wa s‑apꞌe matsh ab mah g pahn hegai pahlibad mash am haꞌichug ch hab chehgig Abiathar. ");
INSERT INTO oodNT_vpl VALUES ("MK2_27","071_2_27","MRK","2","27","27","Id o am wohokamchud mo g chehanig d i chum ha wehmtadag g hemajkam. Em‑mihshmda tash at am e apꞌech em‑wehhejed. Kumt pi heg wehhejed e nahto e‑mihshmda tash. ");
INSERT INTO oodNT_vpl VALUES ("MK2_28","071_2_28","MRK","2","28","28","Ni ahni d Jiosh si Kehsha ch gewkdag am dahm g em‑mihshmda tash.” ");
INSERT INTO oodNT_vpl VALUES ("MK3_1","071_3_1","MRK","3","1","1","Sh am hu hebai, tsh am ep i wahp idam Jesus hema cheopi ch ed. Kush am hema daha g oꞌodham mash g nowij mahnikodag. ");
INSERT INTO oodNT_vpl VALUES ("MK3_2","071_3_2","MRK","3","2","2","Kush am haꞌi dadha g Palasi ch am s‑nenꞌeid mas hab wo juh g doajida am ha mihshmda tash ed nash pi ab haꞌichu s‑abchudamk. ");
INSERT INTO oodNT_vpl VALUES ("MK3_3","071_3_3","MRK","3","3","3","Sh g Jesus hab kaij heg wui mahnikokam, “Ia g hu i kekiwua.” Kutsh gam hu i kekiwua. ");
INSERT INTO oodNT_vpl VALUES ("MK3_4","071_3_4","MRK","3","4","4","Sh ab hahawa ha kakke, “Shahchu am ahgch hab elid mo pi hiwgidas mihshmda tash ed mamt wo i ha wehmt hegam mo e shoꞌigchud? Ab o em‑ab mamt wo i ha wehmt g shoꞌigkam k am wo i e nako mamt wo ha doꞌibia hegam mat am hu wo e koꞌij. Aha namt wabsh wo ha hiwigi mat wo e koꞌij?” Kush pi hedai has shaꞌi kaij ");
INSERT INTO oodNT_vpl VALUES ("MK3_5","071_3_5","MRK","3","5","5","nash pi pi shaꞌi pihk e elid heg wui mahnikokam. Sh heg hekaj si s‑koꞌokam an i ha nenashad g Jesus ch eda ep pi ap e tahtk ha wehhejed ch ash hab kaij heg wui oꞌodham, “Ab g si i shelin g e‑nowi.” Kutsh am wabsh i chum shelin k am waꞌi hekaj apꞌet. ");
INSERT INTO oodNT_vpl VALUES ("MK3_6","071_3_6","MRK","3","6","6","Kutsh babgat g Palasi matsh ha doaj ha mihshmda tash ab k gam hu hihim k am ha wehm e nam g piongaj hegai mo wa d kownal heg eda chekshani ch hab chehgig Herod. Kush idam e wehm aꞌaga matsh has hig masma wo mua g Jesus. ");
INSERT INTO oodNT_vpl VALUES ("MK3_7","071_3_7","MRK","3","7","7","Kutsh gam hu hahawa hihi hegam Jesus ge shuhdagi wui. Kutsh muꞌi hemajkam am i oi ab Galilee t amjed ");
INSERT INTO oodNT_vpl VALUES ("MK3_8","071_3_8","MRK","3","8","8","ch ab Judea t amjed, chum hems ab Jerusalem kihhim t amjed, ch Idumia chekshani ch gan hu aigojed g Jordan akimel ch gam hujed mash d Tyre ch Sidon kihhim. Idam muꞌi atsh am himto am kaiok mo heꞌes i geꞌe haꞌichu hab wuihim g Jesus. ");
INSERT INTO oodNT_vpl VALUES ("MK3_9","071_3_9","MRK","3","9","9","Kush heg am ha ahgid hegam mo ab si wecho e mashcham matsh g wahlko an wo uꞌukchid am wehhejed natsh pi g hemajkam wabsh wo i si chehmo. ");
INSERT INTO oodNT_vpl VALUES ("MK3_10","071_3_10","MRK","3","10","10","Kush wehs am chum s‑ahimk g kokꞌodam ch ab s‑tahtmamk mat wo ha apꞌet natsh pi muꞌijj ha dodaj. ");
INSERT INTO oodNT_vpl VALUES ("MK3_11","071_3_11","MRK","3","11","11","Kutsh hekid wo sha nei g Jesus hegam mash g jijawul ha uꞌukch k ab wo i e shoꞌigch wui k wo si hihin k hab wo chei, “Ahpi ap d Jiosh alidag.” ");
INSERT INTO oodNT_vpl VALUES ("MK3_12","071_3_12","MRK","3","12","12","Sh g Jesus am si ha chehani mat pi hedai wo shaꞌi ahgi mo hedai wud. ");
INSERT INTO oodNT_vpl VALUES ("MK3_13","071_3_13","MRK","3","13","14","Tsh am hu hebai, tsh ab i chesh g Jesus kawulk t ab k ab i wai hegam mash ab s‑wohochud. Tsh ab wui i hihi. Kutsh gamai gohk am i ha chuhcha ab ha wui hab kaijch, “Ahpim amt chum hekid wo ni‑wehmajkad. Kunt hebaichuj am wo em‑cheha mamt am hebai wo hihim k wo ha mihshmad. ");
INSERT INTO oodNT_vpl VALUES ("MK3_15","071_3_15","MRK","3","15","15","Kumt wo edgidad g gewkdag mamt gam hu hab wo i ha juh g jijawul ab ha amjed hegam mo an ha uꞌukch.” ");
INSERT INTO oodNT_vpl VALUES ("MK3_16","071_3_16","MRK","3","16","16","Neh, bash kaij ch am i ha chuhcha hegam gamai gohk. Hema hegam o d Simon. Kutsh heg hab ep chehch Peter mo hab d ahga Hodai. ");
INSERT INTO oodNT_vpl VALUES ("MK3_17","071_3_17","MRK","3","17","17","Haꞌi ehp o d James ch John ch d Zebedee aꞌalidag. Kutsh idam hab ep ha chehch g Jesus ‘Tataniki Namkam.’ ");
INSERT INTO oodNT_vpl VALUES ("MK3_18","071_3_18","MRK","3","18","18","Haꞌi ehp o d Andrew, Philip, Bartholomew, Matthew, ch Thomas. K hema d hegai mo d James ch d alidaj hegai mo hab chehgig Alphias. K hema hab ep chehgig Simon ch d hema hegam mo tatchua matt ahchim Tutuligo hejel wo himchudad g t‑kownaltalig. K hema d Thaddaus ");
INSERT INTO oodNT_vpl VALUES ("MK3_19","071_3_19","MRK","3","19","19","K hema d hegai mat gagda g Jesus k hab chehgig Judas Iscariot. Neh, idam gamai gohk ash d Jesus chuhchai. Kush an oidchug. ");
INSERT INTO oodNT_vpl VALUES ("MK3_20","071_3_20","MRK","3","20","20","Kutsh am uhpam hih g Jesus mash am kih. Tsh hegam gamai gohk am i oi. Kutsh g hemajkam am ep i e hemapad k shaꞌi si muꞌida. Tsh heg hekaj pi e nako mas ep wo e gegos idam Jesus. ");
INSERT INTO oodNT_vpl VALUES ("MK3_21","071_3_21","MRK","3","21","21","Kutsh am i kah g hahajunij k ab i hihim k am chum s‑behimk hab elidch mat sha heb hu wua g e‑chegitoi. ");
INSERT INTO oodNT_vpl VALUES ("MK3_22","071_3_22","MRK","3","22","22","Sh am hai gegok g chehanig ha mashchamdam ch am dada Jerusalem t amjed ch ash hab kaij, “Jijawul ha‑geꞌejig oki an uꞌukch g chegitoidaj ihda.” Sh haꞌi ep hab kaij, “Moki g jijawul ha‑geꞌejig ab mahkch g gewkdag. K id hekaj gam hu hab i ha wua g jijawul ab ha amjed hegam mo an ha uꞌukch.” ");
INSERT INTO oodNT_vpl VALUES ("MK3_23","071_3_23","MRK","3","23","23","Tsh oi wa g Jesus ab i ha waid k hab masma am i ha tashogi, “Kus haschu ahgk hig g Jiawul wo i wuhshad g hejel e‑pionag? ");
INSERT INTO oodNT_vpl VALUES ("MK3_24","071_3_24","MRK","3","24","24","S‑mahch am mat g oꞌodham wo padch g hejel e‑jewedga mat ab aꞌai wo e cheggia. ");
INSERT INTO oodNT_vpl VALUES ("MK3_25","071_3_25","MRK","3","25","25","Kut g e wehm kihkam hab waꞌap wo padch g hejel e‑kihdag mat ab aꞌai wo e cheggia. ");
INSERT INTO oodNT_vpl VALUES ("MK3_26","071_3_26","MRK","3","26","26","Pegih, t has hig masma g jijawul pi wo padch g hejel e‑gewkdag mat ab aꞌai wo e cheggia? ");
INSERT INTO oodNT_vpl VALUES ("MK3_27","071_3_27","MRK","3","27","27","“Neh, wohppoꞌid ani g ge Jiawul hegam mo an ha uꞌukch. Kum s‑mahch mat pi hedai wo shaꞌi e nako mas am hu wabsh wo wah hema kih ed mat wo s‑haꞌahamak k am wo ui g enigaj, heg hi wa matp wehpeg wo wulsh. ");
INSERT INTO oodNT_vpl VALUES ("MK3_28","071_3_28","MRK","3","28","28","“Wehs o gam hu hab i junihog g pi ap ha‑chuꞌijig g Jiosh. ");
INSERT INTO oodNT_vpl VALUES ("MK3_29","071_3_29","MRK","3","29","29","K wabshaba si geꞌej g em‑chuꞌijig mamtp ab wo has ah g Hekia S‑apꞌekam Gewkdag. T g Jiosh pi hekid gam hu hab wo i juh.” ");
INSERT INTO oodNT_vpl VALUES ("MK3_30","071_3_30","MRK","3","30","30","Bash kaij g Jesus no pi hab ge ahg mash g ge Jiawul uꞌukch. Kush eda d Hekia S‑apꞌekam Gewkdag mo an uꞌukch. ");
INSERT INTO oodNT_vpl VALUES ("MK3_31","071_3_31","MRK","3","31","32","Kutsh am hahawa dada g jeꞌej ch wepngaj g Jesus matsh wo nei. Sh wabshaba muꞌijj an wehgaj dadha g Jesus. Sh heg hekaj gam hu wabsh gegok jeg ed ch am chum waid. Kumsh am ahgid, “Nehꞌe, m‑jeꞌe ch m‑wepnag o am gegok jeg ed ch ab m‑waid.” ");
INSERT INTO oodNT_vpl VALUES ("MK3_33","071_3_33","MRK","3","33","34","Sh g Jesus an i nenhoghi. Kush muꞌi an wehgaj dadha hegam mo ab kaiham. Kush hab kaij, “Neh, idam mo ab ni‑kaiham o heg wa wepo mo d ni‑wepnag ch ni‑jeꞌe. ");
INSERT INTO oodNT_vpl VALUES ("MK3_35","071_3_35","MRK","3","35","35","Hegam mat hab wo junihid g Jiosh tatchui o hab a masma mo d ni‑wepnag ch ni‑jeꞌe.” ");
INSERT INTO oodNT_vpl VALUES ("MK4_1","071_4_1","MRK","4","1","1","Sh am hu i hebai, sh g Jesus am ep ha mihshmad ge shuhdagi hugid an. Kush shaꞌi si muꞌi hemajkam an wehgaj. Tsh heg hekaj gan hu i chesh g Jesus wahlko ch ed k an dahiwua k amjed ha mashcham. Sh hegam gan hu wabsh gegok shuhdagi hugid an. ");
INSERT INTO oodNT_vpl VALUES ("MK4_2","071_4_2","MRK","4","2","2","Kush muꞌi haꞌichu ha tashogid g wepogida ahgakaj ab amjed g Jiosh kownaltalig. ");
INSERT INTO oodNT_vpl VALUES ("MK4_3","071_4_3","MRK","4","3","3","Id ash d haꞌichu ahgaj mo hab kaij: “Am ant heꞌes wo i em‑tashogi g Jiosh kownaltalig wepogidch mat hema an i chum gantad g e‑kaichka e‑oid ed. ");
INSERT INTO oodNT_vpl VALUES ("MK4_4","071_4_4","MRK","4","4","4","T haꞌi gan hu wabsh shul wohg ch ed. T g uꞌuwhig am dada k koꞌito. ");
INSERT INTO oodNT_vpl VALUES ("MK4_5","071_4_5","MRK","4","5","5","Kut haꞌi gan hu wabsh shul waw t ab mo pi geꞌej g jewed k ab ha hekaj hi wa chum i wuhsh no pi pi an hu juhk g jewed. ");
INSERT INTO oodNT_vpl VALUES ("MK4_6","071_4_6","MRK","4","6","6","T oi wa hekid ab i chesh g tash. T ha hekaj wabsh gaksh no ge mehk tatk. ");
INSERT INTO oodNT_vpl VALUES ("MK4_7","071_4_7","MRK","4","7","7","T haꞌi gan hu wabsh ep shul shaꞌi ch ed. T oi wa hekid ab i geꞌege g shaꞌi k wabsh ha kokda. T pi ab hu ha kait. ");
INSERT INTO oodNT_vpl VALUES ("MK4_8","071_4_8","MRK","4","8","8","T wabshaba hegam mat gan hu shul moihuna ch ed an i wuhshani k ab kait. Haꞌi atp hems waikko wehst‑mahm ab kait k haꞌi ep chuhdpo wehst‑mahm ab ep kait k haꞌi siant ab ep kait. ");
INSERT INTO oodNT_vpl VALUES ("MK4_9","071_4_9","MRK","4","9","9","Neh, am g wo i oidahim ahpim mam kah ihda.” ");
INSERT INTO oodNT_vpl VALUES ("MK4_10","071_4_10","MRK","4","10","10","Neh, bash kaij g Jesus ch amjed am hahawa i e hejelkai. Kutsh ab wui i hihi g chuhchaij haꞌi ep ha wehm k ab kakke, “A tt has masma wo s‑ha amich g haꞌichu wepogida ahga?” ");
INSERT INTO oodNT_vpl VALUES ("MK4_11","071_4_11","MRK","4","11","11","Kush hab kaij ab ha wui, “Nt wo em‑ahgi mo has d ahga no pi g Jiosh em‑hiwgid mamt wo s‑mai hegai mo hemu am maskogid ab amjed g e‑kownaltalig. Ni wabshaba heg waꞌi ha ahgid haꞌichu wepogida ahga hegam mo pi ab hu wohochudamk. ");
INSERT INTO oodNT_vpl VALUES ("MK4_12","071_4_12","MRK","4","12","12","T hab pi wo amich haꞌichu ab amjed g Jiosh kownaltalig, chum as wo haꞌichu neid k wo haꞌichu kah. T g Jiosh pi gam hu hab wo shaꞌi i juh g pi ap ha‑chuꞌijig, heg hi wa mat ab wui wo i e nohnogi.” ");
INSERT INTO oodNT_vpl VALUES ("MK4_13","071_4_13","MRK","4","13","13","Kush hab ha ahg g Jesus, “Muꞌi ani haꞌichu chum em‑ahgid g haꞌichu wepogida ahgakaj. Kumki eda pi amichud. Nt hemho am wo wa em‑tashogi. ");
INSERT INTO oodNT_vpl VALUES ("MK4_14","071_4_14","MRK","4","14","14","“Hegai haꞌichu eshdam ani wepogid hegai mat an wo ahgachugad g Jiosh haꞌichu ahga. K g kaichkaj d Jiosh haꞌichu ahga. Id at am wo chum e ei oꞌodham amichudadag ed. ");
INSERT INTO oodNT_vpl VALUES ("MK4_15","071_4_15","MRK","4","15","15","K eda haꞌi g ha‑iꞌibdag s‑kawpk hab masma mo g wohg. T g Jiawul am wabsh s‑pehegi wo ha wohppoꞌi mo haschu i kah. ");
INSERT INTO oodNT_vpl VALUES ("MK4_16","071_4_16","MRK","4","16","16","“K haꞌi g ha‑iꞌibdag hab sha masma mo hebai pi geꞌej g jewed ab waw t ab. T idam wo si s‑hohhoꞌi Jiosh haꞌichu ahga ab kaiok k wabshaba pi wihnam ab hu wo bebhe k ch ab hi wa al heꞌes wo s‑wohochudad. ");
INSERT INTO oodNT_vpl VALUES ("MK4_17","071_4_17","MRK","4","17","17","T ab wabsh wo i chum hih g aꞌappema. T ha hekaj wabsh wo taꞌi i shul. ");
INSERT INTO oodNT_vpl VALUES ("MK4_18","071_4_18","MRK","4","18","18","“K haꞌi g ha‑iꞌibdag hab sha masma mo hebai s‑shaꞌig ");
INSERT INTO oodNT_vpl VALUES ("MK4_19","071_4_19","MRK","4","19","19","no pi e shaꞌijidch heg hekaj kudutadag ch s‑kaisdag ch s‑tahhadkam. Kut pi haꞌichu hab wo juh am Jiosh wehhejed. ");
INSERT INTO oodNT_vpl VALUES ("MK4_20","071_4_20","MRK","4","20","20","“K haꞌi g ha‑iꞌibdag s‑moik hab masma mo g moihuna. Kut ab wo kaiha g Jiosh haꞌichu ahga k am wo si i nuhkud e‑ihbdag ed k gam hu wo i ha ahgidahi g hemajkam k haꞌakia ab wo waꞌi ep ha baꞌiha, Haꞌi atp hems waikko wehst‑mahm wo i ha baꞌiha k haꞌi chuhdpo wehst‑mahm k haꞌi siant ab ep wo i ha baꞌiha.” ");
INSERT INTO oodNT_vpl VALUES ("MK4_21","071_4_21","MRK","4","21","21","Kush hab hahawa ep kaij am ha wui, “Wohokam o wepogidas mo g lahmpa tonlig. Namt hig wo ehsto g lahmpa ab mehidk aha namt an wo dai mat hebai wo em‑tonlidch. Pegih, mt hab wa masma pi wo chum ehsto g wohokam. ");
INSERT INTO oodNT_vpl VALUES ("MK4_22","071_4_22","MRK","4","22","22","Wehs at wo s‑e mai matp haschu chum e ehstokch. ");
INSERT INTO oodNT_vpl VALUES ("MK4_23","071_4_23","MRK","4","23","23","Am g wo i oidahim ahpim mam kah ihda.” ");
INSERT INTO oodNT_vpl VALUES ("MK4_24","071_4_24","MRK","4","24","24","Sh hab ep kaij am ha wui, “Am g wo s‑amichud mam haschu i kah. Mamt has i masma s‑baꞌama ab wo haꞌichu ha mah hedai i, t hab masma ab uhpam wo i e nodagi haꞌichu ab em‑wui ch atp hems gam hu baꞌich i. ");
INSERT INTO oodNT_vpl VALUES ("MK4_25","071_4_25","MRK","4","25","25","Hegam mat s‑ap wo hekaj g e‑apꞌedag at baꞌich ep wo i nei. T hegam mat pi ap wo hekaj wabsh wo heb hu wua.” ");
INSERT INTO oodNT_vpl VALUES ("MK4_26","071_4_26","MRK","4","26","26","Sh hab ep kaij g Jesus, “Jiosh kownaltalig o heg wepogidas matp hems g oꞌodham am gantad g haꞌichu kai e‑oid ed. ");
INSERT INTO oodNT_vpl VALUES ("MK4_27","071_4_27","MRK","4","27","27","k am haha wabsh nenida heꞌekia i tash. T g eshaj am i wuhshani k hahhagt k ab hahawa mudadagt k ab kait. K eda pi mahch g oꞌodham mo has masma hab e wua ");
INSERT INTO oodNT_vpl VALUES ("MK4_28","071_4_28","MRK","4","28","28","no pi g haꞌichu kai wabsh hejel ab i wuhshani ab jewed t amjed. ");
INSERT INTO oodNT_vpl VALUES ("MK4_29","071_4_29","MRK","4","29","29","T am wabsh i chum bai. Kut am ha hekaj ha cheha g e‑chikpandam mat wo hihk k wo i baꞌiha.” ");
INSERT INTO oodNT_vpl VALUES ("MK4_30","071_4_30","MRK","4","30","30","Kush hab ep kaij, “Am ant baꞌich wo i em‑tashogi g Jiosh kownaltalig am wepogidch g haꞌichu kai. ");
INSERT INTO oodNT_vpl VALUES ("MK4_31","071_4_31","MRK","4","31","31","Neh, heg am eꞌesha mo al chumaj ");
INSERT INTO oodNT_vpl VALUES ("MK4_32","071_4_32","MRK","4","32","32","ch oi wa am wo wuhshani k haꞌas wo i geꞌeda mo g s‑ehheg uhs. Tp hems heg ab an wo koksht g uꞌuwhig. Pegih, t hab wa masma wo geꞌe i geꞌeda g Jiosh kownaltalig, chum as al chum wo shonwua.” ");
INSERT INTO oodNT_vpl VALUES ("MK4_33","071_4_33","MRK","4","33","33","Neh, bash masma heg waꞌi hekaj am ha mihshmad wepogida ahga mat heꞌes wo i s‑amich. ");
INSERT INTO oodNT_vpl VALUES ("MK4_34","071_4_34","MRK","4","34","34","Tsh gam hu wo hihi g hemajkam. Kutsh am haha wabsh baꞌich wo i ha tashogi g e‑chuhchai g haꞌichu e‑ahga. ");
INSERT INTO oodNT_vpl VALUES ("MK4_35","071_4_35","MRK","4","35","35","Tsh gam hu si i juh. Sh hab ha ahg g Jesus, “Oi g wo. Ga att hu shuhdagi aigojed wo i chehchsh.” ");
INSERT INTO oodNT_vpl VALUES ("MK4_36","071_4_36","MRK","4","36","36","Kutsh am i ha dagito g hemajkam k ab i chehchsh wahlko ch ed wehmaj g Jesus. Kutsh eda am haꞌi ep chum i ha oi g al wapalko. ");
INSERT INTO oodNT_vpl VALUES ("MK4_37","071_4_37","MRK","4","37","37","Tsh ab haha wabsh i meh g s‑gewk jegos k shaꞌi si hewed. Tsh g shuhdagi shaꞌi si uhgk hab i e juh k ged hu wabsh e was wahlko ch ed. ");
INSERT INTO oodNT_vpl VALUES ("MK4_38","071_4_38","MRK","4","38","38","Sh eda am woꞌok ch kohsh g Jesus si baikko g wahlko. Kutsh am wuha g chuhchaij k hab ahg, “Nap pi has shaꞌi elid mattki wo wachkk.” ");
INSERT INTO oodNT_vpl VALUES ("MK4_39","071_4_39","MRK","4","39","39","Tsh am hahawa wamig k ab si wui neo g hewel ch shuhdagi k hab ahg, “Am g wabsh i dodolimat k haꞌasa i hewed.” Kutsh ab wabsh si heweto k g shuhdagi gam hu wabsh i pi hoini. ");
INSERT INTO oodNT_vpl VALUES ("MK4_40","071_4_40","MRK","4","40","40","Sh hab hahawa kaij ab ha wui, “Pi g am wo haꞌichu ehbidad ch ab wabsh wo ni‑hiwgad.” ");
INSERT INTO oodNT_vpl VALUES ("MK4_41","071_4_41","MRK","4","41","41","Kutsh eda si s‑ehbeni k wabsh ab aꞌai i e kakke, “A kus hedai wud ihda oꞌodham mat g hewel ch shuhdagi ab kaiha.” ");
INSERT INTO oodNT_vpl VALUES ("MK5_1","071_5_1","MRK","5","1","1","Kutsh gam hu dada miabidch mo am d Gerasa kihhim. ");
INSERT INTO oodNT_vpl VALUES ("MK5_2","071_5_2","MRK","5","2","2","Tsh ab wabsh i chum hud g Jesus wahlko t amjed. Kutsh ab hema nam g cheoj mash ab e ulish cheo ch ed mash eda ab d hihaꞌini. ");
INSERT INTO oodNT_vpl VALUES ("MK5_3","071_5_3","MRK","5","3","3","Sh g jijawul an uꞌukch ihda. Kush pi hedai e nakog mas wo mahshoch. ");
INSERT INTO oodNT_vpl VALUES ("MK5_4","071_5_4","MRK","5","4","4","Muꞌikko amsh chum wulshshap g e hukshchim wapainomikaj. Sh wabshaba wabsh wanikumiak. Sh pi hedai e nakog mas wo shohbi nash pi shaꞌi si s‑gewk. ");
INSERT INTO oodNT_vpl VALUES ("MK5_5","071_5_5","MRK","5","5","5","Tash oidam ch chuhug oidam ash am ulinig hihaꞌini ch ed ch am doꞌag shahgid am hihnk ch e hikkumiak g hohodaikaj. ");
INSERT INTO oodNT_vpl VALUES ("MK5_6","071_5_6","MRK","5","6","6","Tsh am jiwia g Jesus. Kutsh mehkjed chehg k am med k ab i gei wui. ");
INSERT INTO oodNT_vpl VALUES ("MK5_7","071_5_7","MRK","5","7","7","k am si s‑kaidam neok k hab ahg, “Ni‑dagitoni, ahpi alidaj g si Jiosh. Bani m‑ahgid ab si ihmch g Jiosh mapt pi ia hu wo ni‑hudawogad.” ");
INSERT INTO oodNT_vpl VALUES ("MK5_8","071_5_8","MRK","5","8","8","Bash kaij nash pi g Jesus ab i s‑wuhshdamk g jiawul id amjed oꞌodham. ");
INSERT INTO oodNT_vpl VALUES ("MK5_9","071_5_9","MRK","5","9","9","Sh g Jesus ab hahawa kakke, “Shahp chehgig?” Sh hab kaij hegai oꞌodham, “Bani chehgig ‘Muꞌichu’ nach pi muꞌij,” ");
INSERT INTO oodNT_vpl VALUES ("MK5_10","071_5_10","MRK","5","10","10","ch ab wui si e shoꞌigchud mat pi mehk gam hu hab wo i ha juh hegam jijawul mo an uꞌukch. ");
INSERT INTO oodNT_vpl VALUES ("MK5_11","071_5_11","MRK","5","11","11","Kush eda inhab shaꞌi si muꞌi kokji e nuhkud kawulk huda. ");
INSERT INTO oodNT_vpl VALUES ("MK5_12","071_5_12","MRK","5","12","12","Kutsh g jijawul ab si tahni g Jesus, “Am g hig t‑hiwgid matt am wo i wahp ha eda hegam kokji.” ");
INSERT INTO oodNT_vpl VALUES ("MK5_13","071_5_13","MRK","5","13","13","Kutsh ha hiwigi. Kutsh ab i wuwha heg amjed oꞌodham k gam hu hihim k am i wahp ha eda hegam kokji. Kutsh idam am e totodsid k am agshp i wohp k ged hu shul ge shuhdagi ch ed k wachkk k ash eda am hu d i gohk mihl. ");
INSERT INTO oodNT_vpl VALUES ("MK5_14","071_5_14","MRK","5","14","14","Hegam mash am chum ha nuhkud atsh e totodsid k wohp k gan hu wehsko ha ahgid mat has e juh. Kutsh am himto g hemajkam s‑neidamk matsh haschu has e juh ");
INSERT INTO oodNT_vpl VALUES ("MK5_15","071_5_15","MRK","5","15","15","k am hu dada. Kush am dak ch e enigadadch ch ash wabsh s‑apꞌe. Kutsh wehsijj si e totods. ");
INSERT INTO oodNT_vpl VALUES ("MK5_16","071_5_16","MRK","5","16","16","Hegam mash am neid atsh an i ha ahgidahi mat has e juh hegai mo g jijawul an uꞌukch k am ep ha ahgi mat has e juh g kokji. ");
INSERT INTO oodNT_vpl VALUES ("MK5_17","071_5_17","MRK","5","17","17","Kutsh ab wabsh si s‑bahbagi i ahgi g Jesus g hemajkam, “Mapt gam hig wo i e mehkod ab t‑amjed.” ");
INSERT INTO oodNT_vpl VALUES ("MK5_18","071_5_18","MRK","5","18","18","Kush g Jesus an cheshajhim wahlko ch ed. Tsh ihda oꞌodham mash g jijawul uꞌukch ab chum ahgi, “Nt wo m‑oi.” ");
INSERT INTO oodNT_vpl VALUES ("MK5_19","071_5_19","MRK","5","19","19","Kutsh oi wa pi hiwgid k ash hab wabsh ahg, “Pt wabsh wo wa hih am e‑kih wui k wo ha ahgi g e‑nanꞌaipijju mat haschu si s‑kehg hab m‑juni g Jiosh.” ");
INSERT INTO oodNT_vpl VALUES ("MK5_20","071_5_20","MRK","5","20","20","Kutsh gam hu hih ihda oꞌodham k gan hu ha ahgidahi g hemajkam amai mash am d Wehst‑mahm Kihhim matsh heꞌes geꞌe haꞌichu hab juni g Jesus. Kutsh wehsijj ab si has i e taht hegam mash kah. ");
INSERT INTO oodNT_vpl VALUES ("MK5_21","071_5_21","MRK","5","21","21","Kutsh an ep dadhaiwua idam Jesus wahlko ch ed k gn hu aigo i chehchsh. ");
INSERT INTO oodNT_vpl VALUES ("MK5_22","071_5_22","MRK","5","22","22","Tsh ab hema i hih g oꞌodham k d haꞌichu amai ha‑cheopi ed ch hab chehgig Jairus. Tsh ab i hud g Jesus. Kutsh ab wui i gehsh ");
INSERT INTO oodNT_vpl VALUES ("MK5_23","071_5_23","MRK","5","23","23","k hab kaij, “Si g s‑ni‑hoꞌigeꞌid. Ni‑chehiaga o muhkhim. Pt am wo him k wo doaj.” ");
INSERT INTO oodNT_vpl VALUES ("MK5_24","071_5_24","MRK","5","24","24","Kutsh am i chum hih matsh wo oi ihda oꞌodham. Kush eda g hemajkam gan hu wabsh i si bihagch. ");
INSERT INTO oodNT_vpl VALUES ("MK5_25","071_5_25","MRK","5","25","25","Sh eda am hema haꞌichug g uwi ch mumku gamai gohk aꞌahidagkaj. Sh heg wehs oidam g ehꞌedaj chum hekid jegwoni. ");
INSERT INTO oodNT_vpl VALUES ("MK5_26","071_5_26","MRK","5","26","26","Kush muꞌi haꞌichu nakog ab ha amjed g mamakai ch wabshaba wabsh baꞌich i mumku. Kutsh g lialigaj huhug. ");
INSERT INTO oodNT_vpl VALUES ("MK5_27","071_5_27","MRK","5","27","27","Sh am hahawa i kah mash haschu has junihim g Jesus. Kutsh am s‑apkot matsh am wo jiwia wui. Kutsh ab oidk i him k an taht g wehschugaj ");
INSERT INTO oodNT_vpl VALUES ("MK5_28","071_5_28","MRK","5","28","28","hab e ahgch, “Chum anis hems an wabsh wo taht g wehschugaj, t wo ni‑apꞌet.” ");
INSERT INTO oodNT_vpl VALUES ("MK5_29","071_5_29","MRK","5","29","29","Tsh ha hekaj am wabsh si huh g ehꞌedaj. Tsh e taht mat apꞌet. ");
INSERT INTO oodNT_vpl VALUES ("MK5_30","071_5_30","MRK","5","30","30","Kutsh g Jesus taht matsh g doajig gewkdag sha wuhsh ab ab k am ha hekaj i sikoliwua hemajkam ha wui k hab kaij, “Doht an ni‑taht?” ");
INSERT INTO oodNT_vpl VALUES ("MK5_31","071_5_31","MRK","5","31","31","Kush hema hab kaij g chuhchaij, “An o si i t‑bihagch g hemajkam. Kup haschu ahgch hab kaij, Doht an ni‑taht?” ");
INSERT INTO oodNT_vpl VALUES ("MK5_32","071_5_32","MRK","5","32","32","Kutsh an i nenhoghim k ab i nei hegai uwi matsh an taht. ");
INSERT INTO oodNT_vpl VALUES ("MK5_33","071_5_33","MRK","5","33","33","Kutsh heg si e todsid k ab wui i gehsh k am ahgi mat doa. ");
INSERT INTO oodNT_vpl VALUES ("MK5_34","071_5_34","MRK","5","34","34","Sh hab kaij g Jesus, “Pegih, ni‑uwiga, am apt wa doa nap pi ab si ni‑hiwig. Gam g s‑ap e‑taht k hihm k am wabsh s‑doakad.” ");
INSERT INTO oodNT_vpl VALUES ("MK5_35","071_5_35","MRK","5","35","35","Kush am wabsh kia neok. Tsh am haꞌi dada ab kihj amjed hegai Jairus k hab kaij, “Muh at g m‑chehiaga. Kupt haschu hig ahgk am baꞌich wo i kudu g ha mashchamdam?” ");
INSERT INTO oodNT_vpl VALUES ("MK5_36","071_5_36","MRK","5","36","36","Kush wabshaba hab kaij g Jesus ab Jairus wui, “Pi g am shaꞌi has e tahtkkad ch am wabsh i ni‑hiwgad.” ");
INSERT INTO oodNT_vpl VALUES ("MK5_37","071_5_37","MRK","5","37","37","Bash kaij ch am hahawa ha ui g Peter ch James ch John k am i oi. ");
INSERT INTO oodNT_vpl VALUES ("MK5_38","071_5_38","MRK","5","38","38","Kutsh am hihim k ged hu dada mash am kih g Jairus. Kush am wabsh si s‑nakosigam hab e wua no pi si shoani g hemajkam. ");
INSERT INTO oodNT_vpl VALUES ("MK5_39","071_5_39","MRK","5","39","39","Kutsh am i wah g Jesus kih ch ed k hab kaij ab ha wui, “Pi g am wo shoanid. Heg o wa wepo ni‑wehhejed mo wabsh kohsh g chehia.” ");
INSERT INTO oodNT_vpl VALUES ("MK5_40","071_5_40","MRK","5","40","40","Kush wehsijj si s‑koꞌokam ash nash pi s‑mahch matsh heki hu muh. Kutsh gam hu i ha wuhwhasid k am i ha ui hegam mash am wehmaj k am i wahp amai mash am woꞌo g muhki. Tsh g jehjij am ep i ha oi. ");
INSERT INTO oodNT_vpl VALUES ("MK5_41","071_5_41","MRK","5","41","41","Tsh g Jesus ab bei nowij ab k hab kaij, “I wamigi, chehia.” ");
INSERT INTO oodNT_vpl VALUES ("MK5_42","071_5_42","MRK","5","42","42","Kutsh ab ha hekaj i wami g chehia k ab i hih. Kutsh si has i e taht g hemajkam. ");
INSERT INTO oodNT_vpl VALUES ("MK5_43","071_5_43","MRK","5","43","43","Sh hab kaij g Jesus, “Ab g wabsh mahki g chehia g haꞌichu hugi.” Kutsh ab mah. Sh hab ep ha ahg mat pi hedai wo shaꞌi ahgi mat has e juh. Kush d gamai gohk aꞌahidag ihda chehia. ");
INSERT INTO oodNT_vpl VALUES ("MK6_1","071_6_1","MRK","6","1","1","Tsh gam hu hahawa hihi idam Jesus k ged hu dada Nazareth t am mash am d si kihkam g Jesus. ");
INSERT INTO oodNT_vpl VALUES ("MK6_2","071_6_2","MRK","6","2","2","Kush am d i t‑mihshmda tash. Tsh am ep ha mihshmad g Jesus ha‑cheopi ed. Kush muꞌi hemajkam am haꞌichug ch am kah ch si has i e tahtam k ab aꞌai si e kakke, “Kus hebai mai wehs ihda amichudadag k has masma hab wua ihda s‑hasig haꞌichu? ");
INSERT INTO oodNT_vpl VALUES ("MK6_3","071_6_3","MRK","6","3","3","No hig pi woho d wabsh hegai huk chikpandam mo d madaj g Mary ch d ha‑wehnag g James ch Joses ch Judas k ch Simon? No hig pi woho g uꞌuwi wepngaj ia kih?” Neh, bash kaij ch wabsh pi haꞌichuchud. ");
INSERT INTO oodNT_vpl VALUES ("MK6_4","071_6_4","MRK","6","4","4","Sh g Jesus si has i e tahtk ch hab kaij, “Jiosh haꞌichu i tashogiddam at chum hebai ab si has wo e elidad. T wabshaba g si kihꞌamkam oꞌodham ch wehmaj kihkam pi ab hu has wo elidad” ");
INSERT INTO oodNT_vpl VALUES ("MK6_5","071_6_5","MRK","6","5","5","Kutsh heg hekaj pi e nako mas g si s‑hasig haꞌichu hab wo junihid amai ch heg hab waꞌi juh mat al heꞌekia kokꞌodam ha dodaj. ");
INSERT INTO oodNT_vpl VALUES ("MK6_6","071_6_6","MRK","6","6","6","Kutsh am hahawa i ha mihshmdahi g Jesus an wehgaj g Nazareth mo hebai i kihhimag. ");
INSERT INTO oodNT_vpl VALUES ("MK6_7","071_6_7","MRK","6","7","7","Am hu hebai, tsh am ha cheha g e‑chuhchai matsh goꞌogok e wehm am wo ha mihshmdahi g hemajkam k gam hu hab wo i ha juh g jijawul ab ha amjed hegam mo an ha uꞌukch. ");
INSERT INTO oodNT_vpl VALUES ("MK6_8","071_6_8","MRK","6","8","8","Neh, bash ha ahg, “Gm amt hu wabsh wo i hihim k heg waꞌi e‑cheowikud wo uꞌad ch pi wo bek g e‑limoshan kostal o g lial o g haꞌichu hugi o g haꞌichu eniga. ");
INSERT INTO oodNT_vpl VALUES ("MK6_9","071_6_9","MRK","6","9","9","Mt ab wo i em‑wahpkid k wo em‑dagioꞌidad mamt hebai wo i ha mihshmad. ");
INSERT INTO oodNT_vpl VALUES ("MK6_10","071_6_10","MRK","6","10","10","Kumt amokad k ab wo ai mamt baꞌich ep wo hihi. ");
INSERT INTO oodNT_vpl VALUES ("MK6_11","071_6_11","MRK","6","11","11","Mt gam hu wabsh wo hihi mamt hebai pi ap ab hu wo i em‑nei gam hu shahmudk g e‑shuhshk. T id wo ha chehgi mamt wabsh wo ha dagito nat pi pi ap hab chuꞌi. Dohwai.” ");
INSERT INTO oodNT_vpl VALUES ("MK6_12","071_6_12","MRK","6","12","12","Kutsh wa woho an aꞌai i ha ahgidahi g hemajkam matsh gam hu wo s‑ohhod g pi ap e‑chegitoi. ");
INSERT INTO oodNT_vpl VALUES ("MK6_13","071_6_13","MRK","6","13","13","Kutsh ab iawua g huhudakud ha‑mohmi ab g kokꞌodam. Kutsh doda. Tsh muꞌi gam hu hab ep i ha juh g jijawul ab ha amjed hegam mo an ha uꞌukch. ");
INSERT INTO oodNT_vpl VALUES ("MK6_14","071_6_14","MRK","6","14","15","An o wa wehsko hab kaidag mash has e junihim g Jesus. Kum am chum aꞌaga mas hedai wud. Haꞌi o hab kaij matp hems d Elijabad o hema ehp hegam kekelibad Jiosh haꞌichu i tashogiddam. K haꞌi hab ep kaij matp hems d hegai Johnbad mat wa am i shonwuich g pahl wakona. E atsh wa muꞌajid k atp hems uhpam e chegito k hab s‑hasig haꞌichu hab junihim. ");
INSERT INTO oodNT_vpl VALUES ("MK6_16","071_6_16","MRK","6","16","16","Sh hegai Herod mo am d wa kownal Galilee chekshani ch ed hab ep kaij, “Doki hegai John mo wa ha pahl wapkonahim. Heg ant mua. Kutki wabshaba uhpam e chegito k hekaj hab e nakog mat hab wo juh g s‑hasig haꞌichu.” ");
INSERT INTO oodNT_vpl VALUES ("MK6_17","071_6_17","MRK","6","17","20","Ihda Herod atsh wa heg hab juh am wehhejed g e‑hohnig. Heg ash hab chehgig Herodias ch ash d chum hohnigaj g Herod wehnag. Kush heg hab chechgig Philip. Tsh g Herod ehs g hohnigaj. Sh amjed g John chum hekid hab chum aꞌaga, “Mo pi shaꞌi apꞌe maps g e‑wehnag hohnig wo ehs.” Sh g Herodias heg hekaj s‑kehꞌid ch am chehani g e‑kun mat wo mua. Tsh Herod ha cheha g e‑shondalig mat wo be k wo kuh. K wabshaba si s‑ap d oꞌodham g John. Kush heg hekaj s‑ehbid g Herod ch wabsh kuhpch ch s‑ap nuhkud. Sh hab pi e nakog g Herodias mas wo mua. Kush g Herod s‑hohhoꞌid ch kah g John mihshmda, chum as si e kudut heg amjed. ");
INSERT INTO oodNT_vpl VALUES ("MK6_21","071_6_21","MRK","6","21","21","Sh g Herodias am wabsh nenida mat am wo s‑apꞌet. Kutsh am hu hebai s‑apkot wehhejed matsh e ai g Herod mahsidag tash. Kutsh g Herod ab i ha wai g e‑shondalig ha‑geꞌegeꞌejig ch hegam mo d si hahaꞌichu am Galilee ch ed. Tsh ab i hihim k am wehmaj piast. ");
INSERT INTO oodNT_vpl VALUES ("MK6_22","071_6_22","MRK","6","22","22","Tsh am i wah g uwi madaj g Herodias k am e waila. Kush wehsijj s‑hohhoꞌid. Sh g Herod hab ahg, “Maptp haschu hab wo i elidad ch ab wo i ni‑tai, nt hab wo m‑juni.” Sh pi has shaꞌi kaij ihda uwi. ");
INSERT INTO oodNT_vpl VALUES ("MK6_23","071_6_23","MRK","6","23","23","Kush hab hahawa ep si kaij, “Maptp haschu ab wo i ni‑tai, nt wo m‑mah, chum as hems eda hugkam g ni‑kownaltalig.” ");
INSERT INTO oodNT_vpl VALUES ("MK6_24","071_6_24","MRK","6","24","24","Kutsh am hahawa him k am kakke g e‑jeꞌe, “Shahchu ant wo tai?” Sh hab kaij g jeꞌej, “John moꞌo apt wo tai” ");
INSERT INTO oodNT_vpl VALUES ("MK6_25","071_6_25","MRK","6","25","25","Tsh ab uhpam i wah k hab ahg g Herod, “John moꞌo apt wo ni‑mah am hoas‑haꞌa ch ed dahshk” ");
INSERT INTO oodNT_vpl VALUES ("MK6_26","071_6_26","MRK","6","26","26","Kutsh si pi ap e taht g Herod. Sh wabshaba wehsijj kah mo has i kaij. Tsh heg hekaj pi e nako mas pi am hu hab wo juh, ");
INSERT INTO oodNT_vpl VALUES ("MK6_27","071_6_27","MRK","6","27","27","neh, k am hema cheha g shondal mat am wo him k an wo shonchk g John moꞌo k ab wo i bek. Kutsh am hih lilso ha‑kih wui k an shonch g kuswoj g John ");
INSERT INTO oodNT_vpl VALUES ("MK6_28","071_6_28","MRK","6","28","28","k am uꞌapa g moꞌoj ab hoas‑haꞌa t ab k ab mah g uwi. Tsh g uwi am him k ab mah g e‑jeꞌe. ");
INSERT INTO oodNT_vpl VALUES ("MK6_29","071_6_29","MRK","6","29","29","Kutsh am i kah hegam mo ab si wecho e mashcham g John matsh e muhkid k am hihim k am bei g honaj mat wo s‑ap juh. ");
INSERT INTO oodNT_vpl VALUES ("MK6_30","071_6_30","MRK","6","30","30","Tsh am i uhpam dada g Jesus chuhchai k am wehs ahgid mat haschu has i juh k haschu ep ha mashcham. ");
INSERT INTO oodNT_vpl VALUES ("MK6_31","071_6_31","MRK","6","31","31","Sh eda iaꞌi idani muꞌi am daiw g hemajkam. Tsh pi am hu shaꞌi ha apkot mas wo e gegos idam Jesus. Sh hab ha ahg g Jesus, “Am att hig wo t‑hejelkod k wo shaꞌi t‑uhꞌulinihogi.” ");
INSERT INTO oodNT_vpl VALUES ("MK6_32","071_6_32","MRK","6","32","32","Kutsh gam hu hejelko hihi g wahlkokaj. ");
INSERT INTO oodNT_vpl VALUES ("MK6_33","071_6_33","MRK","6","33","33","Muꞌijj ash ha neid mat gam hu hihi ch gam hu ha baꞌich wohp k gam hu heki hu dada. Kutsh idam am hahawa i dada ");
INSERT INTO oodNT_vpl VALUES ("MK6_34","071_6_34","MRK","6","34","34","k am i huhud. Tsh g Jesus am i ha nei. Kush hab sha masma mo g heb hu hihimkam kakawal. Kutsh ab si i s‑ha hoꞌigeꞌid k muꞌi haꞌichu ha mashcha. ");
INSERT INTO oodNT_vpl VALUES ("MK6_35","071_6_35","MRK","6","35","35","Kutsh gam hu si i juh. Tsh g Jesus chuhchai am wui dada k hab chum ahg, “Neh, mehk at waꞌi juh. K eda ia hu wabsh si jegko. ");
INSERT INTO oodNT_vpl VALUES ("MK6_36","071_6_36","MRK","6","36","36","Am g ha ahgid g hemajkam mat gam hu wo hihi kihhim wui k wo ha nolawt hegai mat wo huh” ");
INSERT INTO oodNT_vpl VALUES ("MK6_37","071_6_37","MRK","6","37","37","Kush hab ha ahg, “Ahpim amt wo haꞌichu ha mah mat wo huh.” Sh hema hab kaij idam, “A tt haschukaj wo ha gegos? Muꞌi lial at wo nam g haꞌichu hugi matt hekaj wo ha gegos.” ");
INSERT INTO oodNT_vpl VALUES ("MK6_38","071_6_38","MRK","6","38","38","Sh ab ha kakke, “Shahchu o am i kahch? Am g wo neid.” Kutsh am neid k hab ahg, “Hetasp sismito ch gohk waptopi.” ");
INSERT INTO oodNT_vpl VALUES ("MK6_39","071_6_39","MRK","6","39","39","Kush hab ha ahg mat wo ha ahgi g hemajkam mat wehsijj am wo dadhaiwua jewedo heꞌekiajj i e wehm. ");
INSERT INTO oodNT_vpl VALUES ("MK6_40","071_6_40","MRK","6","40","40","Tsh am ha cheha. Kutsh am dadhaiwua heꞌekiajj i e wehm, haꞌi am hu i siant k ch haꞌi am hu i hehetaspo wepst‑mahm. ");
INSERT INTO oodNT_vpl VALUES ("MK6_41","071_6_41","MRK","6","41","41","Kutsh g Jesus am ui hegai haꞌichu hugi k am e dahm i nen k ab hoꞌigeꞌel g Jiosh k am hahawa hahai hegai sismito k ab ha mah g e‑chuhchai. Tsh an i ha mahkhi g hemajkam. Kutsh g waptopi an ep i hahain k ha mah. Tsh an i ha mahkhi. ");
INSERT INTO oodNT_vpl VALUES ("MK6_42","071_6_42","MRK","6","42","42","Tsh wehsijj hug k oi wa hi si s‑kokwod. ");
INSERT INTO oodNT_vpl VALUES ("MK6_43","071_6_43","MRK","6","43","43","Kutsh g chuhchaij an i uꞌihim k uꞌapa g wihpiꞌidaj mat am huꞌi gamai gohk hoha wo ha shuhshud. ");
INSERT INTO oodNT_vpl VALUES ("MK6_44","071_6_44","MRK","6","44","44","Kush am hu d i hetasp mihl chechoj ch muꞌijj g uꞌuwi ch aꞌal hegam matsh am e gegos. ");
INSERT INTO oodNT_vpl VALUES ("MK6_45","071_6_45","MRK","6","45","45","Tsh am hahawa ha ahgi g e‑chuhchai matsh gam hu aigo wo hihi heg wui kihhim mo hab chehgig Bethsaida. Tsh heg am wo wiꞌi k am wo ha ahgi g hemajkam mat gam hu wo hihi e‑kihki wui. Tsh heg hekaj an i chehchsh wahlko ch ed k gam hu hihi. ");
INSERT INTO oodNT_vpl VALUES ("MK6_46","071_6_46","MRK","6","46","46","Tsh g Jesus am ha dagito g hemajkam. Tsh gam hu himto. Tsh am hahawa hejel i chesh kawulk dahm k am e hoꞌigeꞌidahun. ");
INSERT INTO oodNT_vpl VALUES ("MK6_47","071_6_47","MRK","6","47","47","Tsh am i hud. Sh am wabsh kia hejel haꞌichug. Tsh g wahlko gam hu si eda i cheka g shuhdagi. ");
INSERT INTO oodNT_vpl VALUES ("MK6_48","071_6_48","MRK","6","48","48","Kush g hewel ab si s‑gewkam med ha wui. Sh hekaj pi ap him. Kush s‑ap ha neid g Jesus mash shaꞌi si s‑wihnam himchud g wahlko. Tsh koi mahsi. Kush ab him ha wui an wabsh shuhdagi dahm k hab e juh matsh an wabsh wo bij. ");
INSERT INTO oodNT_vpl VALUES ("MK6_49","071_6_49","MRK","6","49","49","Tsh wabshaba am i nei s‑chuhugam k ed k am si hihnk nash pi si s‑ehbini hab e ahgch mash d wabsh kokꞌoi. ");
INSERT INTO oodNT_vpl VALUES ("MK6_50","071_6_50","MRK","6","50","50","Kush hab ha ah, “Pi g wo shaꞌi ni‑ehbenid. Dani ahni. Mt oi wo s‑ap e taht,” ");
INSERT INTO oodNT_vpl VALUES ("MK6_51","071_6_51","MRK","6","51","51","k gan hu hahawa i chesh wahlko ch ed. Kutsh am wabsh si heweto. Tsh idam si has i el ");
INSERT INTO oodNT_vpl VALUES ("MK6_52","071_6_52","MRK","6","52","52","nash ge shaꞌi amichud mokis haꞌas edgid gewkdag. K eda d si s‑hasig haꞌichu mat ha gegos hegam muꞌi hemajkam. ");
INSERT INTO oodNT_vpl VALUES ("MK6_53","071_6_53","MRK","6","53","53","Kutsh ga hu aigo i chehchsh k ab dada amai mo am d Gennesaret k am wulsh g wahlko. ");
INSERT INTO oodNT_vpl VALUES ("MK6_54","071_6_54","MRK","6","54","54","Tsh g hemajkam ha hekaj s‑amich g Jesus ");
INSERT INTO oodNT_vpl VALUES ("MK6_55","071_6_55","MRK","6","55","55","k gan hu aꞌai wohp k an i ha uꞌihi g kokꞌodam an ha‑wohpikud ab k ged hu ha uꞌapa Jesus wui. ");
INSERT INTO oodNT_vpl VALUES ("MK6_56","071_6_56","MRK","6","56","56","Kush an oiopo hegam Jesus ch am daiw kihhim ch ed ch oidag ch ed. Kutsh g hemajkam ab wui wo ha uꞌapad g kokꞌodam ch ab wo ahgidad g Jesus mat wo ha hiwigi g kokꞌodam mat chum hems wabsh g hugidaj g enigaj an wo taht. Kush wehsijj doda an tahtamk. ");
INSERT INTO oodNT_vpl VALUES ("MK7_1","071_7_1","MRK","7","1","1","Kutsh ab haꞌi hihi g Palasi ch chehanig ha mashchamdam k am e hemapai an ha wehgaj hegam Jesus. Tsh eda wo chum e gegos. ");
INSERT INTO oodNT_vpl VALUES ("MK7_2","071_7_2","MRK","7","2","2","Kutsh idam am cheh matsh am haꞌi wabsh dadhaiwua pi hab masma ha wapkonk g e‑nohnhoi mo hab masma d ha‑himdag g kekelibad. ");
INSERT INTO oodNT_vpl VALUES ("MK7_3","071_7_3","MRK","7","3","3","Ahchim Tutuligo ach muꞌi haꞌichu hab masma hab chum wua mo wa g t‑kekelibadga. K idam Palasi wehs t‑baꞌich i s‑gewkam oid g ha‑chehanig ch pi haꞌichu wo huh pi hab masma ha wapkonk g e‑nohnhoi mash wa g kekelibad. ");
INSERT INTO oodNT_vpl VALUES ("MK7_4","071_7_4","MRK","7","4","4","Kut g haꞌichu hugi hab waꞌap wo si e wapko mamt hekid ab wo i ui tianna t amjed. T g hohas‑hahaꞌa ch hihidodakud ch chum hems g wohpikud hab masma wo e wapko mash wa g kekelibad hab wua. ");
INSERT INTO oodNT_vpl VALUES ("MK7_5","071_7_5","MRK","7","5","5","Kush heg hekaj idam Palasi ch chehanig ha mashchamdam ab kakke g Jesus, “K haschu ahgch pi ab hu wohog elid g haꞌichu ha‑mashchamadag g kekelibad idam mo ab si m‑wecho e mashcham? Neh, e o gegosid pi am hu t‑himdag oidch ha wapkonk g e‑nohnhoi.” ");
INSERT INTO oodNT_vpl VALUES ("MK7_6","071_7_6","MRK","7","6","8","(8) Kush hab kaij g Jesus, “Kum ahpim haschu ahgch im hu hab wabsh wua g Jiosh chehanig ch im hu haꞌab ab s‑wohochud g ha‑chehanig hegam mo d kekelibad ch d wabsh oꞌodham? (6) Isaiabad oki si s‑ap hab em‑ahg ahpim mam hab wabsh s‑e junimk mat eda an oꞌoha mash hab kaij g Jiosh: Haꞌi idam mo d chum ni‑hemajkamga o hab kaij mo ab si has ni‑elid ch ab ni‑ihm. K wabshaba g ha‑iꞌibdag si s‑kawpk ch si mehk ab ni‑amjed. (7) Pi o shaꞌi wohom ab has ni‑elid no pi wabsh g hemajkam ha‑chehanig ha mashcham hab chum masma mo d ni‑chehanig. Neh, bo kaij g Jiosh. Kum ahpim s‑wohom hab masma mo wa an oꞌohanas.” ");
INSERT INTO oodNT_vpl VALUES ("MK7_9","071_7_9","MRK","7","9","9","K hab ep kaij g Jesus, “Si am s‑e mahch mamt has masma im hu hab wabsh wo i juh g Jiosh chehanig ch am wo wa hekajid mo haschu d hejel em‑mashchamig. ");
INSERT INTO oodNT_vpl VALUES ("MK7_10","071_7_10","MRK","7","10","10","Mosesbad at an oꞌoha mo hab kaij g Jiosh: Ab g si has wo i ha elidad g e‑ohg ch e‑jeꞌe, ch id ehp: Mat hemho wo wa e muhkid hegai mat hedai wo sha s‑koꞌokam has ha ah g e‑jehj. ");
INSERT INTO oodNT_vpl VALUES ("MK7_11","071_7_11","MRK","7","11","11","Kum eda ahpim ha mashcham mat pi ab hu has wo ha elidad ch ab ha wui hab wo chei, ‘Mah ant g Jiosh hegai mat haschu ab d wo i chum em‑wuikamk.’ ");
INSERT INTO oodNT_vpl VALUES ("MK7_12","071_7_12","MRK","7","12","12","T hahawa pi haꞌichu hab wo ha juni g e‑jehj. ");
INSERT INTO oodNT_vpl VALUES ("MK7_13","071_7_13","MRK","7","13","13","Kum hab masma im hu hab wabsh i wua g Jiosh neꞌoki ch am ha mashcham mo haschu d wabsh oꞌodham ha‑nahtoi. K muꞌi d haꞌichu mam hab masma hab ep wua” ");
INSERT INTO oodNT_vpl VALUES ("MK7_14","071_7_14","MRK","7","14","16","Kutsh am hahawa ep ha wai g hemajkam k hab kaij am ha wui, “Ab g wo i ni‑kaiham wehsijj ahpim k wo s‑amich ihda. (15) Pi at im hu hab wo shaꞌi em‑juh g Jiosh heg hekaj mamt haschu wo huh k wabshaba im hu hab wo i em‑juh heg hekaj pi kehg em‑chegitoidag.” ");
INSERT INTO oodNT_vpl VALUES ("MK7_17","071_7_17","MRK","7","17","17","Tsh am i ha dagito g hemajkam k im hu wah kih ch ed. Kumsh ab hahawa kakke id amjed. ");
INSERT INTO oodNT_vpl VALUES ("MK7_18","071_7_18","MRK","7","18","18","Sh hab kaij, “Pegih, kumtp ahpim hab waꞌap pi amichud. Pi at im hu hab wo shaꞌi i em‑juh ab amjed g Jiosh mamt haschu wo huh ");
INSERT INTO oodNT_vpl VALUES ("MK7_19","071_7_19","MRK","7","19","19","nat ge am hu wo i wah em‑chegitoi ed k wabshaba ged hu em‑wohk ed wo wah k amjed gam hu wabsh wo wuhsh.” Pegih, t hab masma am ha ahgi g Jesus mo wehs g haꞌichu hugi s‑kehgaj. ");
INSERT INTO oodNT_vpl VALUES ("MK7_20","071_7_20","MRK","7","20","20","k hab ep kaij, “Heg at im hu hab wabsh wo i em‑juh ab amjed g Jiosh pi ap em‑chegitoi ");
INSERT INTO oodNT_vpl VALUES ("MK7_21","071_7_21","MRK","7","21","21","nat pi hab wo em‑juh mamt hab wo juh g haꞌichu pi apꞌekam. Neh, mtp hems hema haꞌichu wo ehs o wo ha mua ");
INSERT INTO oodNT_vpl VALUES ("MK7_22","071_7_22","MRK","7","22","22","o wo ha ehs g ha‑wehm kihkam o wo tatchua g haꞌichu ha‑eniga o wo s‑chu iattomk o hab wo juh mat haschu si pi kehg hab wo mahsk o wo s‑chu hehgamk o hema wabsh wo s‑koꞌokam has ahgad o wo chum si e haschudad o wabsh pehegi has wo e wuad. ");
INSERT INTO oodNT_vpl VALUES ("MK7_23","071_7_23","MRK","7","23","23","Id at wehs ab wo i wuhsh ab amjed g pi kehg chegitoidaj g oꞌodham k im hu hab wabsh wo i juh ab amjed g Jiosh.” ");
INSERT INTO oodNT_vpl VALUES ("MK7_24","071_7_24","MRK","7","24","24","Kutsh gam hu hahawa hihi hegam Jesus k am dadhaiwua hema kih am mash am miabidch g Tyre kihhim matsh wo shaꞌi e hejelkoch. Kush eda an wa s‑nenꞌoid g hemajkam ch ha hekai s‑mai mo am daha g Jesus. ");
INSERT INTO oodNT_vpl VALUES ("MK7_25","071_7_25","MRK","7","25","26","Kutsh am hema jiwia g uwi mash am kih heg eda jewed ch d gawul mahs oꞌodham ch gam hu d mahsikam Syria jewed ch ed. Sh g neꞌokij d Greek. Kush g jiawul an uꞌukch g chehiagaj. Tsh heg hekaj ab i hih g uwi k ab wui i gei g Jesus k ab si tahni mat gam hu hab wo i juh g jiawul ab amjed g chehia. ");
INSERT INTO oodNT_vpl VALUES ("MK7_27","071_7_27","MRK","7","27","27","Sh wabshaba hab kaij g Jesus, “Heg at wo wa wepok mamt ab wo ha mah g gogogs g ha‑chechmait g aꞌal. Wehpeg ant am wo i apꞌech g pi ha‑apꞌedag g Tutuligo hemajkam no pi d chum Jiosh aꞌaliga.” ");
INSERT INTO oodNT_vpl VALUES ("MK7_28","071_7_28","MRK","7","28","28","Kush hab kaij ihda uwi, “Woho o wa. T wabshaba chum hems g gogogs am wo wa huh g aꞌal ha‑haꞌichu hugi hahainig mat ab wo i shul mihsa wecho. Kunt ahni hab wa masma wo si s‑ap ni‑taht mapt id am hab wo al i ni‑juni.” ");
INSERT INTO oodNT_vpl VALUES ("MK7_29","071_7_29","MRK","7","29","29","Sh hab hahawa kaij g Jesus ab wui, “M‑neꞌoki o am chehgid map ab si ni‑hiwig. Nt heg hekaj gam hu hab wo i juh g jiawul ab amjed g m‑chehiaga.” ");
INSERT INTO oodNT_vpl VALUES ("MK7_30","071_7_30","MRK","7","30","30","Kutsh gam hu hih uhpam k s‑mai matki gam hu hab i e juh g jiawul ab amjed g chehiagaj. Kush an wabsh s‑ap woꞌo. ");
INSERT INTO oodNT_vpl VALUES ("MK7_31","071_7_31","MRK","7","31","31","Kutsh gam hu hahawa hihi hegam Jesus k am gahi wuwha g Sidon kihhim ch Wehst‑mahm Kihhim chekshani k gam hu dada Galilee kahchki am. ");
INSERT INTO oodNT_vpl VALUES ("MK7_32","071_7_32","MRK","7","32","32","Kutsh am haꞌi dada g hemajkam k am hema uꞌapa g oꞌodham mash pi chekaidag ch ep pi ap neok k ab i tahni g Jesus mat ab wo taht k wo doaj. ");
INSERT INTO oodNT_vpl VALUES ("MK7_33","071_7_33","MRK","7","33","33","Kutsh imhab shaꞌi wuhshad hejelko k am i wahpki g al chuꞌuchum e‑nohnhoi am nahnkaj ed k am hahawa shaꞌi wadagi g e‑nowi g e‑siswuadagkaj k ab hekaj taht g nehnij ");
INSERT INTO oodNT_vpl VALUES ("MK7_34","071_7_34","MRK","7","34","34","k am i neh e dahm k si i ihbhuiwua k hab kaij, “Doajini.” ");
INSERT INTO oodNT_vpl VALUES ("MK7_35","071_7_35","MRK","7","35","35","Tsh hahawa chekaid. Tsh g nehnij apꞌet matsh s‑ap neo. ");
INSERT INTO oodNT_vpl VALUES ("MK7_36","071_7_36","MRK","7","36","36","Kutsh g Jesus am hahawa wehs ha ahgi mat pi hedai wo shaꞌi ahgi ihda. Sh oi wa haha wabsh wehsko ahg ");
INSERT INTO oodNT_vpl VALUES ("MK7_37","071_7_37","MRK","7","37","37","nash pi si geꞌe has elid ch hab kaij, “Shoꞌo waꞌi si s‑kehg haꞌichu hab junihim mo g pi chechkaidkam ha chechkaichud ch pi neneokdam s‑ap ha neokchud.” ");
INSERT INTO oodNT_vpl VALUES ("MK8_1","071_8_1","MRK","8","1","1","Kush pi shaꞌi tash amjed. Tsh muꞌi am ep i e hemapai g hemajkam k ab kaiham g Jesus waik tashkaj. Sh hahawa pi an hu haꞌichug mas haschu wo huh. Tsh g Jesus am i ha wai g e‑chuhchai k hah ha ahg, ");
INSERT INTO oodNT_vpl VALUES ("MK8_2","071_8_2","MRK","8","2","2","“Neh, waik tashkaj o in waꞌi t‑wehmaj idam hemajkam ch heki hu waꞌi pi haꞌichu huh. Ni s‑ha hoꞌigeꞌid. ");
INSERT INTO oodNT_vpl VALUES ("MK8_3","071_8_3","MRK","8","3","3","Tp hems haꞌijj wo s‑e chuhugi matp gam hu wo sha hihi pi haꞌichu hugok.” ");
INSERT INTO oodNT_vpl VALUES ("MK8_4","071_8_4","MRK","8","4","4","Sh hegam ab i kakke, “Kuchs hebai hig wo ui g haꞌichu hugi mat wehs wo ha aꞌahe idam?” ");
INSERT INTO oodNT_vpl VALUES ("MK8_5","071_8_5","MRK","8","5","5","Sh ab ep ha kakke, “Heꞌekia at am i wih g sismito?” Sh hab kaij, “Wewaꞌak” ");
INSERT INTO oodNT_vpl VALUES ("MK8_6","071_8_6","MRK","8","6","6","Jesus atsh am hahawa ha ahgi g hemajkam mat am wo dadhaiwua. Kush am dadhaiwua. Tsh am ui g sismito k ab hoꞌigeꞌel g Jiosh k am hahawa hahain k ha mah g e‑chuhchai. Kutsh an i ha mahkhi g hemajkam. ");
INSERT INTO oodNT_vpl VALUES ("MK8_7","071_8_7","MRK","8","7","7","Kumsh am hi wa haꞌi al toꞌakch g waptopi. Kutsh ab ep hoꞌigeꞌel g Jiosh k am ha ahgi mat an ep wo i ha mahkhi. Tsh hab e juh. ");
INSERT INTO oodNT_vpl VALUES ("MK8_8","071_8_8","MRK","8","8","8","Tsh wehsijj hug k oi wa hi si s‑kokwod, chum as am hu hebai d i giꞌik mihl chechoj ch muꞌijj g uꞌuwi ch aꞌal. ");
INSERT INTO oodNT_vpl VALUES ("MK8_9","071_8_9","MRK","8","9","9","Tsh g Jesus chuhchai an i uꞌihi g wihpiꞌidaj mat am huꞌi wewaꞌak hoha wo ha shuhshud. Kutsh g Jesus am hahawa ha ahgi g hemajkam mat gam hu wo hihi. ");
INSERT INTO oodNT_vpl VALUES ("MK8_10","071_8_10","MRK","8","10","10","Tsh idam Jesus am ha hekaj i chehchsh wahlko ch ed k gam hu hihi mash am Dalmanutha chekshani k am i huhud. ");
INSERT INTO oodNT_vpl VALUES ("MK8_11","071_8_11","MRK","8","11","11","Kutsh am haꞌi dada g Palasi k ab neꞌowin g Jesus ch ab chum si chehani mat g si s‑hasig haꞌichu am wo ha chehgi matp woho d Jiosh si Kehsha. ");
INSERT INTO oodNT_vpl VALUES ("MK8_12","071_8_12","MRK","8","12","12","Kutsh g Jesus am si ihbuiwua k hab kaij, “Kus haschu ahgch ab ni‑kakke idam hemajkam mant g si s‑hasig haꞌichu am wo ha chehgi. Si ant s‑wohom hab wo chei mant pi am hu wo shaꞌi ha chehgi g si s‑hasig haꞌichu.” ");
INSERT INTO oodNT_vpl VALUES ("MK8_13","071_8_13","MRK","8","13","13","Neh bash kaij ch am hahawa ha dagito. Kutsh an ep i chehchsh wahlko ch ed k gam hu aigo ep hihi. ");
INSERT INTO oodNT_vpl VALUES ("MK8_14","071_8_14","MRK","8","14","14","Tsh eda pi chegito idam mat wo ui g sismito. Kush hemako am kahch. ");
INSERT INTO oodNT_vpl VALUES ("MK8_15","071_8_15","MRK","8","15","15","Sh hab kaij g Jesus am ha wui, “Si g wo s‑e nenꞌoidk mat pi wo em‑cheawuagi g ha‑jewajidakud hegam Palasi ch hegam mo ab si has elid g Herod.” ");
INSERT INTO oodNT_vpl VALUES ("MK8_16","071_8_16","MRK","8","16","16","Sh hegam chuhchaij am hahawa aꞌaga ch hab kaij ab aꞌai e wui, “Heg oki hekaj hab kaij mach pi ha sismitoga” ");
INSERT INTO oodNT_vpl VALUES ("MK8_17","071_8_17","MRK","8","17","17","Kush eda g Jesus s‑ha amichud mo has kaij ch hab ha ahg, “Pi amki koi amichud mani heꞌes edgid g gewkdag ch hekaj am aꞌaga mach pi ha sismitoga. ");
INSERT INTO oodNT_vpl VALUES ("MK8_18","071_8_18","MRK","8","18","18","Am am wa chum neid mant al hetasp sismitokaj ha gegos g hetasp mihl chechoj ch muꞌi ehp. Pegih, namt pi chegito ");
INSERT INTO oodNT_vpl VALUES ("MK8_19","071_8_19","MRK","8","19","19","mamt heꞌekia i hoha shuhshud k ui g wihpiꞌidaj?” Kush hab kaij, “Gamai gohk.” ");
INSERT INTO oodNT_vpl VALUES ("MK8_20","071_8_20","MRK","8","20","20","Sh hab ep kaij g Jesus, “Kumt heꞌekia i hoha shuhshud k ui g wihpiꞌidaj mant al wewaꞌak sismitokaj am ha gegos hegam giꞌik mihl chechoj ch muꞌi ehp?” Sh hab kaij, “Wewaꞌak.” ");
INSERT INTO oodNT_vpl VALUES ("MK8_21","071_8_21","MRK","8","21","21","Kush hab kaij g Jesus, “Pegih, mt wo chum s‑mahchk mani heꞌes i edgid g gewkdag ch hab wo s‑amich mani pi heg hab ahg sismito ch wabshaba haꞌichu chum em‑tashogid ch heg am wepogid g jewajidakud.” ");
INSERT INTO oodNT_vpl VALUES ("MK8_22","071_8_22","MRK","8","22","22","Kutsh gam hu dada Bethsaida t am k am i huhud. Kutsh g hemajkam am hema uꞌapa g oꞌodham Jesus wui mash pi nea k ab i e shoꞌigch wui mat ab wo taht. ");
INSERT INTO oodNT_vpl VALUES ("MK8_23","071_8_23","MRK","8","23","23","Kutsh an bei g pi neadam nowij an k am i wanimed k gam hu i wuhshad ab kihhim t amjed k ab hahawa siswua wuhpuij ab k ab ep taht k ab kakke, “Shahchu ap hig neid?” ");
INSERT INTO oodNT_vpl VALUES ("MK8_24","071_8_24","MRK","8","24","24","Tsh ab i nen k hab kaij, “Neid ani mo an oiopo g hemajkam ch wabshaba hab sha mahs mo g uꞌus wuhshanim.” ");
INSERT INTO oodNT_vpl VALUES ("MK8_25","071_8_25","MRK","8","25","25","Tsh ab ep taht g wuhpuij. Kutsh ab ep i nea. Tsh g wuhpuij am i apꞌet. Sh hahawa wehs haꞌichu si s‑ap neid. ");
INSERT INTO oodNT_vpl VALUES ("MK8_26","071_8_26","MRK","8","26","26","Sh g Jesus hab ahg matsh gam hu uhpam wo hih e‑kihdag wui k pi am hu wo kia i wah kihhim ch ed. ");
INSERT INTO oodNT_vpl VALUES ("MK8_27","071_8_27","MRK","8","27","27","Kutsh gam hu hahawa hihi idam Jesus am haꞌi ep ha wui g kihhim am miabidch g Cesaria Philippi kihhim. Kush g Jesus ab ha kakke ch hab kaij, “Am g wo ni‑ahgid, dohꞌo ni‑elid g hemajkam?” ");
INSERT INTO oodNT_vpl VALUES ("MK8_28","071_8_28","MRK","8","28","28","Kush hab kaij, “Haꞌijj o hab m‑elid map d hegai Johnbad mo chum t‑pahl wapkonahim ch haꞌijj hab ep m‑elid map d Elijabad o hema i ehp hegam kekelibad Jiosh haꞌichu i tashogiddam.” ");
INSERT INTO oodNT_vpl VALUES ("MK8_29","071_8_29","MRK","8","29","29","Sh ab ep ha kakke g Jesus, “Kum ahpim hig hedai ni‑elid?” Kush g Peter hab kaij, “Dap Jiosh si Kehsha maptsh ab wo i wuhsh si haꞌichu wehhejed.” ");
INSERT INTO oodNT_vpl VALUES ("MK8_30","071_8_30","MRK","8","30","30","Kush hab ha ahg mat pi hedai wo shaꞌi ha ahgi hemu mo hedai wud. ");
INSERT INTO oodNT_vpl VALUES ("MK8_31","071_8_31","MRK","8","31","31","Neh, tsh am i amjed am hahawa haꞌichu ha mashcha ab e amjed hab kaijch mat hemho wa muꞌi wo e shoꞌigch g Jiosh si Kehsha. Kutsh pi ab hu wo tatchua g geꞌeged ch uꞌugchu papal ch chehanig t‑mashchamdam k am wo i dagito mat wo e‑muhkid. Tsh amjed d wo i waik tashk, tsh ep wo e‑chegito. ");
INSERT INTO oodNT_vpl VALUES ("MK8_32","071_8_32","MRK","8","32","32","Neh, sh id am si tasho ha ahgid. Kutsh g Peter im hu goꞌolko i be k ab si s‑gewkam neok wui hab kaijch mat pi woho hab wo e juh. ");
INSERT INTO oodNT_vpl VALUES ("MK8_33","071_8_33","MRK","8","33","33","Kutsh wabshaba g Jesus ab haꞌab i kekiwua ha wui k ab epai si s‑gewkam neo ab wui g Peter hab kaijch, “Pi g shaꞌi ni‑shohbid. Do wabsh hejel hab m‑elida ihda. Kup ab wui kehk g Jiosh hab elida hab masma mo g ge Jiawul.” ");
INSERT INTO oodNT_vpl VALUES ("MK8_34","071_8_34","MRK","8","34","34","Sh eda muꞌij g hemajkam an ha wehgaj. Kutsh ab i ha waid k hab ha ahg, “Mamtp am wo s‑oidam g ni‑himdag k hemho wa gam hu wo dagito g hejel e‑tatchui k ahni ni‑tatchui hab wo junihid ni‑wehhejed e shoꞌigchudch. Heg at wo wa wepok mam ab mohto g kots ch ab ab wo e muhkid. ");
INSERT INTO oodNT_vpl VALUES ("MK8_35","071_8_35","MRK","8","35","35","Pi amt wo heki wua g e‑doakag mamtp wo hekaj am ni‑wehhejed. Heg at wo heki wua g e‑doakag matp hedai wo chum s‑daꞌad. ");
INSERT INTO oodNT_vpl VALUES ("MK8_36","071_8_36","MRK","8","36","36","“Pi at haꞌichu wehhejed wo s‑kehgajk matp g oꞌodham wehs wo bei mo haschu i tatchua id dahm jewed k wabshaba pi wo e doꞌibia. ");
INSERT INTO oodNT_vpl VALUES ("MK8_37","071_8_37","MRK","8","37","37","Pi o an hu haꞌichug id dahm jewed mas heg hekaj wo e doꞌibia g oꞌodham. ");
INSERT INTO oodNT_vpl VALUES ("MK8_38","071_8_38","MRK","8","38","38","“Muꞌi hemajkam at wabsh s‑tahhadam hab wo junihid g pi apꞌekam ch wo pi em‑haꞌichuchudad. Kumt wabshaba ahpim pi wo si e elidad ni‑hekaj ch hekaj g ni‑mashchamadag. Nt ahni hab waꞌap pi wo si ni‑elidad em‑hekaj mant hekid ia ep wo jiwia. Idani at ab ni‑ab si s‑tondam wo e chehgidad g ni‑ohg gewkdag. T g muꞌi anghil ni‑wehm ab wo i hihi.” ");
INSERT INTO oodNT_vpl VALUES ("MK9_1","071_9_1","MRK","9","1","1","Neh, bash kaij g Jesus ch hab ep kaij, “Nt wo si shel em‑ahgi mo ia haꞌi haꞌichug hemu mat pi koi wo koi k hoꞌip nei mat baꞌich i s‑gewkam inhab wo i e juh g Jiosh kownaltalig.” ");
INSERT INTO oodNT_vpl VALUES ("MK9_2","071_9_2","MRK","9","2","2","Kush am d i chuhdp tash amjed. Tsh g Jesus ab i ha wai g Peter ch James ch John. Kutsh idam am wehmaj ab i chehchsh hema uhgk doꞌag t ab k ged hu dada k haha wabsh nei. Tsh am gawul e juh g Jesus. ");
INSERT INTO oodNT_vpl VALUES ("MK9_3","071_9_3","MRK","9","3","3","Tsh g wehschugaj hab e juh mash si s‑tondam s‑tohta mo pi hebai haꞌichu hab masma. ");
INSERT INTO oodNT_vpl VALUES ("MK9_4","071_9_4","MRK","9","4","4","Kutsh ab haha wabsh i e chehgi g Elijabad ch Mosesbad k am wehmaj neneok g Jesus. ");
INSERT INTO oodNT_vpl VALUES ("MK9_5","071_9_5","MRK","9","5","6","Kutsh si e totods idam Peter. Tsh g Peter wabsh kohsh k daꞌiwuni k hab kaij ab wui g Jesus, “T‑mashchamdam, s‑apꞌe oki mach ia haꞌichug. Tt ia waik wo ha chuhcha g al chechopi matt hekaj ab wo si has em‑el ahpi ch Mosesbad ch Elijabad.” ");
INSERT INTO oodNT_vpl VALUES ("MK9_7","071_9_7","MRK","9","7","7","Tsh an hahawa si ha ehkaj g chewagi. Tsh g Jiosh neꞌoki ab kaida chewagi t amjed k hab kaij, “Jesus o d si ni‑tatchuidch ni‑alidag. Heg amt ab wo si kaihamad.” ");
INSERT INTO oodNT_vpl VALUES ("MK9_8","071_9_8","MRK","9","8","8","Tsh am hahawa i chum nenhog hegam Peter. Kush hegai waꞌi Jesus hejel am kehk. Sh pi am hu haꞌichug hegam gohk. ");
INSERT INTO oodNT_vpl VALUES ("MK9_9","071_9_9","MRK","9","9","9","Sh ab hahawa i huhudkhim doꞌag t amjed. Sh ab si ha chehani g Jesus ch hab kaij, “Pi g am hedai wo shaꞌi ahgid mamt haschu i nei, nt hoꞌip kia am uhpam i wuhsh ab muhkig amjed ahni Jiosh si Kehsha.” ");
INSERT INTO oodNT_vpl VALUES ("MK9_10","071_9_10","MRK","9","10","10","Kutsh wa woho hab e juh k wabshaba hejel am aꞌaga mas has d ahga ihda mo hab kaij matsh am uhpam wo i wuhsh muhkig t amjed. ");
INSERT INTO oodNT_vpl VALUES ("MK9_11","071_9_11","MRK","9","11","11","Am hu hebai, sh hab kaij ab wui g Jesus, “Neh, bo chechꞌe hegam chehanig t‑mashchamdam matsh ia wehpeg wo e maskogi g Elijabad. Tsh g Jiosh si Kehsha ia haha wo e maskogi. Pegih, t haschu ahgk pi ia wehpeg m‑baꞌich e maskogi hegai Elijabad.” ");
INSERT INTO oodNT_vpl VALUES ("MK9_12","071_9_12","MRK","9","12","13","Sh hab kaij g Jesus, “Hema at woho wehpeg wo e maskogid k hab wo masmak mash wa g Elijabad ch wehs haꞌichu wo i apꞌech. Kunt wo em‑ahgi mat wa woho heki hu jiwia. T wabshaba g hemajkam am wui hab juh g pi ap e‑tatchui mo hab masma an oꞌohanas Jiosh heki hu oꞌohana ed mat hab wo e juh. K an ep oꞌohanas mat ep wo ni‑shoꞌigchud k wo s‑ni‑ohhod ahni Jiosh si Kehsha.” ");
INSERT INTO oodNT_vpl VALUES ("MK9_14","071_9_14","MRK","9","14","14","Sh ged hu ha aihim hegam mat am wih. Kush muꞌi hemajkam am oiopo. Sh haꞌi d chehanig t‑mashchamdam ch am ha neꞌowin hegam mat am waꞌi wih. ");
INSERT INTO oodNT_vpl VALUES ("MK9_15","071_9_15","MRK","9","15","15","Tsh g hemajkam am i nei mo ab him g Jesus k si s‑ap i e taht k ab i wohp k ab nam. ");
INSERT INTO oodNT_vpl VALUES ("MK9_16","071_9_16","MRK","9","16","16","Sh g Jesus ab ha kakke hegam e‑chuhchai mat am waꞌi wih, “Shahchu am ha wehm aꞌaga?” ");
INSERT INTO oodNT_vpl VALUES ("MK9_17","071_9_17","MRK","9","17","17","Kush am hema g oꞌodham hab kaij ab Jesus wui, “Neh, ia ant heki hu chum uꞌapa g ni‑alidag m‑wui no pi g jiawul an uꞌukch ch pi hiwgid mas wo neo. ");
INSERT INTO oodNT_vpl VALUES ("MK9_18","071_9_18","MRK","9","18","18","Hebai atp am si has tahtchud ch i wuhppa. K g totshagi i chechshshaj chinij ab. K g e‑tahtami si kuhm ch ab wabsh wo i si gewka. Kuni heki hu am chum ha ahgid idam mat gam hu hab wo i juh g jiawul. T pi e nako.” ");
INSERT INTO oodNT_vpl VALUES ("MK9_19","071_9_19","MRK","9","19","19","Sh hab kaij g Jesus am ha wui, “Shoꞌo waꞌi pi geꞌej g em‑wohochudadag. Shahag wepo mant tash ia wo em‑wehmajkad ch ab wo em‑nakogad mat hekaj wo i geꞌeda.” Sh hab hahawa kaij heg wui oꞌodham, “Ab g i bekaꞌi ni‑wui.” ");
INSERT INTO oodNT_vpl VALUES ("MK9_20","071_9_20","MRK","9","20","20","Kutsh ab hahawa i bei wui. Tsh ab i nei g Jesus. Kutsh g jiawul ha hekaj i wua g ali. Kutsh am gehsh k am si banimmed jewedo. Tsh g totshagi i wuhsh ab chinij ab. ");
INSERT INTO oodNT_vpl VALUES ("MK9_21","071_9_21","MRK","9","21","21","Jesus ash ab hahawa kakke g ohgaj, “K hekid i amjed hab masma ihda?” Kush hab kaij g ohgaj, “Gd hu waꞌi e‑alijk amjed o hab masma. ");
INSERT INTO oodNT_vpl VALUES ("MK9_22","071_9_22","MRK","9","22","22","Muꞌikko o waꞌi chum s‑muꞌamk ch am wuhppa shuhdagi ch ed ch am nahda ch ed. Si g s‑ni‑hoꞌigeꞌid k i wuhshad maptp wo e nako.” ");
INSERT INTO oodNT_vpl VALUES ("MK9_23","071_9_23","MRK","9","23","23","Sh g Jesus hab kaij, “Maptp ahpi wo e nako k ab wo i ni‑hiw. Pi o haꞌichu shaꞌi wihnk am ni‑wehhejed maptp ab wo ni‑hiwgad.” ");
INSERT INTO oodNT_vpl VALUES ("MK9_24","071_9_24","MRK","9","24","24","Kush hab kaij g ohgaj, “M ani wa heꞌes ab chum m‑hiwig. Oi g i ni‑wehmt. Nt baꞌich ab wo i m‑hiwgad.” ");
INSERT INTO oodNT_vpl VALUES ("MK9_25","071_9_25","MRK","9","25","25","Tsh eda ab aꞌaijed i wohp g hemajkam an ha wehgaj. Kush hekaj s‑e hohtkid g Jesus ch si s‑kehꞌel g jiawul k hab ahg, “Dagitoni g ali, ahpi jiawul, k pi dahm an hu ep wo shaꞌi uꞌukchid.” ");
INSERT INTO oodNT_vpl VALUES ("MK9_26","071_9_26","MRK","9","26","26","Tsh am si s‑kaidam hihin k ab si s‑gewkam e ugij g ali. Tsh am hahawa dagito. Tsh hab wabsh e juh mat muh g ali. Sh g hemajkam hab kaij, “Muh atki.” ");
INSERT INTO oodNT_vpl VALUES ("MK9_27","071_9_27","MRK","9","27","27","Tsh wabshaba g Jesus ab bei nowij ab k i wamigi. Tsh i wamig k kekiwua. ");
INSERT INTO oodNT_vpl VALUES ("MK9_28","071_9_28","MRK","9","28","28","Kutsh ged hu i wahp kih ch ed idam Jesus. Tsh g chuhchaij am hahawa hejelko kakke, “Tt haschu ahgk ahchim pi t‑nako machs gam hu hab wo i juh g jiawul?” ");
INSERT INTO oodNT_vpl VALUES ("MK9_29","071_9_29","MRK","9","29","29","Sh hab kaij g Jesus, “Jiawul at heg waꞌi hekaj gam hu hab wo i e juh mamt ab wo e hoꞌigeꞌidahu Jiosh wui.” ");
INSERT INTO oodNT_vpl VALUES ("MK9_30","071_9_30","MRK","9","30","30","Tsh amjed gam hu hahawa hihim k gam hu gahi wuwha g Galilee chekshani. Tsh g Jesus pi am hu e chehgi hemajkam ha wui no pi ha mashchamahim g e‑chuhchai ch hab ha ahg, ");
INSERT INTO oodNT_vpl VALUES ("MK9_31","071_9_31","MRK","9","31","31","“E o aihim mat g s‑ni‑kehꞌiddam wo ni‑bei ahni Jiosh si Kehsha k am wo ni‑dagito haꞌi ha wui mat wo ni‑mua. Nt wabshaba ep wo ni‑chegito mat d wo i waik tashk amjed.” ");
INSERT INTO oodNT_vpl VALUES ("MK9_32","071_9_32","MRK","9","32","32","Sh oi wa pi shaꞌi amichud mas haschu hab ahg ch wabshaba pi ab hu kakke nat pi e totods. ");
INSERT INTO oodNT_vpl VALUES ("MK9_33","071_9_33","MRK","9","33","33","Kutsh am hihim k ged hu dada Capernaum t am k am i wahp kih ch ed mash hebai dadha. Sh eda haꞌi haꞌichukaj e neꞌowin hihimadch. Kush ab hahawa ha kakke ch hab kaij, “Shahchukaj am e neꞌowinahim mach ab hihim?” ");
INSERT INTO oodNT_vpl VALUES ("MK9_34","071_9_34","MRK","9","34","34","Kush oi wa pi hedai has shaꞌi kaij nash pi eda e neꞌowinahim mas hedai baꞌich d wo i s‑has haꞌichuk. ");
INSERT INTO oodNT_vpl VALUES ("MK9_35","071_9_35","MRK","9","35","35","Kutsh am i dahiwua g Jesus k ab i ha wai. Tsh am i e hemapai wui. Kush hab ha ahg, “Pi g wo chum ge e haꞌichuchudad mamtp hedai d wo uhgchuk am e‑shahgid ch wabshaba hab wo e junihid mamt wehs d wo ha‑pionagk.” ");
INSERT INTO oodNT_vpl VALUES ("MK9_36","071_9_36","MRK","9","36","36","Sh am hema kehk g ali. Kutsh g Jesus an be k am kohm k hab kaij, ");
INSERT INTO oodNT_vpl VALUES ("MK9_37","071_9_37","MRK","9","37","37","“Matp hedai hema wo ha dagioꞌidad g ali am ni‑wehhejed ch hekaj am wo e chehgidch mo ab si ni‑tatchua ch ab ep si tatchua hegai mani d kehshaj.” ");
INSERT INTO oodNT_vpl VALUES ("MK9_38","071_9_38","MRK","9","38","38","Kush g John hab kaij ab wui g Jesus, “Hema oki gam hu hab i ha wua g jijawul heg hekaj m‑chehgig. Kuch am chum shohbid no ge m‑wecho e mashcham.” ");
INSERT INTO oodNT_vpl VALUES ("MK9_39","071_9_39","MRK","9","39","39","Kush hab ha ahg, “Pi g am wo shaꞌi shohbid. Pi at woho has wo ni‑ah matp hedai hekaj g ni‑chehgig ch hab wua g s‑wihnk haꞌichu. ");
INSERT INTO oodNT_vpl VALUES ("MK9_40","071_9_40","MRK","9","40","40","Tki wo i t‑wehmt hegai matp hedai pi ab hu t‑wui kehk. ");
INSERT INTO oodNT_vpl VALUES ("MK9_41","071_9_41","MRK","9","41","41","Nt wo si shel em‑ahgi matp hedai wo i em‑wasibi g shuhdagi ahpim mam ab si ni‑wecho e mashcham k wo bei g s‑apꞌekam e‑namkidadag.” ");
INSERT INTO oodNT_vpl VALUES ("MK9_42","071_9_42","MRK","9","42","42","Sh hab ep kaij g Jesus, “Shoꞌo waꞌi si s‑ta ehbidam hab mahs am wehhejed hegai matp hedai hema am wo i ha wanchkwua pi apꞌekam wui idam al aꞌal mo ab al ni‑hiwig. Baꞌich at wo i s‑apꞌek wehhejed matp hems wo e wachumchud k wo e muhkid mat koi hab wo juh ihda chuꞌijig. ");
INSERT INTO oodNT_vpl VALUES ("MK9_43","071_9_43","MRK","9","43","48","“Pi at hedai wo e nako mas ab uhpam wo i wuhsh Jiawul kih amjed. Kut pi hekid wo huhug g ha‑shoꞌigchuda amai. Heg at wo wa wepok mat wo waptopadt k chum hekid wo e shoꞌigchudad am mei ch ed. Mt heg hekaj am wo i e nako mamt pi am hu wo gei heg eda. Baꞌich at wo i s‑apꞌek mamt chum hems wo heb hu wua g e‑nowi o g e‑tad o g e‑wuhi matp hema idam hab wo em‑juh mamt am wo gei Jiawul kih ed k pi wo bei hegai wechij doakag mo g Jiosh ab em‑makiog. ");
INSERT INTO oodNT_vpl VALUES ("MK9_49","071_9_49","MRK","9","49","49","“Hemho wa at wehs wo e maskogi g pi ap ha‑chuꞌijig g hemajkam. ");
INSERT INTO oodNT_vpl VALUES ("MK9_50","071_9_50","MRK","9","50","50","Mt wabshaba hejel ab wo e abchud k wo dagito hemu. T hab pi ab hu wo em‑abch g Jiosh. Kumt haꞌichu wehhejed wo s‑kehgajk hab masma mo g on. Heg at pi has masma ep wo i e kegch mat wo onko. Kumt wo s‑e nenꞌoidad mamt pi wo heb hu wua g s‑e‑apꞌek am k wabshaba wo s‑ap e tahtkkad ab aꞌai e wui.” Neh, bash kaij g Jesus. ");
INSERT INTO oodNT_vpl VALUES ("MK10_1","071_10_1","MRK","10","1","1","Tsh amjed gam hu hihi hegam Jesus k am gahi wuwha g Judea chekshani k am gahi i shul g Jordan akimel k gam hu aigo dada. Kutsh g hemajkam am ep i e hemapai Jesus wui. Tsh am ep ha mashcha mash chum hekid hab e wua. ");
INSERT INTO oodNT_vpl VALUES ("MK10_2","071_10_2","MRK","10","2","2","Kutsh ab haꞌi i hihi g Palasi k ab haꞌichu chum s‑abchudamk g Jesus ch ash ab kakke, “No hiwgid g t‑chehanig mat g oꞌodham wo s‑ohhod g e‑hohnig?” ");
INSERT INTO oodNT_vpl VALUES ("MK10_3","071_10_3","MRK","10","3","3","Sh g Jesus ab epai ha kakke, “Nam hig pi mahch mo has chuꞌig g chehanig?” ");
INSERT INTO oodNT_vpl VALUES ("MK10_4","071_10_4","MRK","10","4","4","Kush hab kaij g Palasi, “Heuꞌu, hiwgid o mat g oꞌodham wo bei g tapial k wo ha mah k gam hu wo s‑ohhod.” ");
INSERT INTO oodNT_vpl VALUES ("MK10_5","071_10_5","MRK","10","5","5","Kush oi wa hab kaij g Jesus, “Heuꞌu, bo chuꞌig mamt wo ha mah g ohhoda tapial mamtp pi ab hu wo kaihamad g Jiosh ch pi wo pihk e elidad ha hekaj. ");
INSERT INTO oodNT_vpl VALUES ("MK10_6","071_10_6","MRK","10","6","6","K wabshaba ged hu i shohshonkam am ahgas: Jiosh at am ha nahto g cheoj ch uwi mat d wo e wehhejedkamk. ");
INSERT INTO oodNT_vpl VALUES ("MK10_7","071_10_7","MRK","10","7","7","Kut id hekaj g oꞌodham wo dagito g e‑ohg ch e‑jeꞌe k am wo i e wehmt g e‑hohnig wehm. ");
INSERT INTO oodNT_vpl VALUES ("MK10_8","071_10_8","MRK","10","8","8","Kut hegam gohk hab wo e juh mat d wo hemakok. Pegih, t pi hab hahawa ep wo mahsk mat d wo gohkk ch wabshaba d wo hemakok. ");
INSERT INTO oodNT_vpl VALUES ("MK10_9","071_10_9","MRK","10","9","9","Pi o hab shaꞌi mahs mas g oꞌodham wo ha gawulkai hegam mat g Jiosh ab i ha wehnad.” ");
INSERT INTO oodNT_vpl VALUES ("MK10_10","071_10_10","MRK","10","10","10","Tsh ged hu hahawa i wahp kih ch ed. Tsh g chuhchaij ab i kakke mas haschu hab ahg. ");
INSERT INTO oodNT_vpl VALUES ("MK10_11","071_10_11","MRK","10","11","11","Kush hab kaij, “Bo wua g pi apꞌekam matp hedai wo s‑ohhod g e‑wehm kihkam k hema ep wo hohnt. ");
INSERT INTO oodNT_vpl VALUES ("MK10_12","071_10_12","MRK","10","12","12","K g uwi hab waꞌap wua g pi apꞌekam matp wo s‑ohhod g e‑wehm kihkam k hema ep wo kunt.” ");
INSERT INTO oodNT_vpl VALUES ("MK10_13","071_10_13","MRK","10","13","13","Kutsh am haꞌi ha uꞌapa g e‑aꞌaliga Jesus wui hab ahgch mat ab wo ha taht k wo e hoꞌigeꞌidahu ha wehhejed. Kumsh chum s‑ha kehꞌid mo hab e wua. ");
INSERT INTO oodNT_vpl VALUES ("MK10_14","071_10_14","MRK","10","14","14","Kutsh oi wa pi hohhoꞌi g Jesus matsh chum pi ha hiwigi k hab ha ahg, “Ab g wabsh wo i ha hiwgid g al aꞌal mat ab wo i hihi ni‑wui k pi an hu wo shaꞌi ha shohbi. Am at wabsh s‑moimam wo i wahp Jiosh kownaltalig ed ab ni‑hiwigch. ");
INSERT INTO oodNT_vpl VALUES ("MK10_15","071_10_15","MRK","10","15","15","Nt wo si shel em‑ahgi mamt hab waꞌi masma am wo i wahp.” ");
INSERT INTO oodNT_vpl VALUES ("MK10_16","071_10_16","MRK","10","16","16","Neh, bash kaij ch an i ha kohmkahim k ab i ha tahtamahi ha‑mohmi ab k ab i s‑ha hoꞌigeꞌel. ");
INSERT INTO oodNT_vpl VALUES ("MK10_17","071_10_17","MRK","10","17","17","Kutsh amjed haha wabsh i chum hihi. Kush ab hema med g oꞌodham ch ab i gei Jesus wui k ab kakke, “Ha mashchamdam map d s‑apꞌekam, shahchu ant am hab wo juh mant ab wo bei g pi ha huhugedam doakag?” ");
INSERT INTO oodNT_vpl VALUES ("MK10_18","071_10_18","MRK","10","18","18","Sh g Jesus hab kaij, “Pi ap mahch map haschu ahgch hab ni‑aꞌaga mani d s‑apꞌekam. Heg o waꞌi Jiosh d s‑apꞌekam. Kup pi woho mahch mani hedai wud. ");
INSERT INTO oodNT_vpl VALUES ("MK10_19","071_10_19","MRK","10","19","19","S‑mahch ap g Jiosh chehanig. K hab chuꞌig: Pi g am hu ha muaꞌi g oꞌodham. Pi g am hu ha ehsidad g ha‑wehm kihkam. Pi g am hu haꞌichu ha ehsidad. Pi g am hu haꞌichu ha iattogidad. Ab g si has ha elidad g e‑ohg ch e‑jeꞌe.” ");
INSERT INTO oodNT_vpl VALUES ("MK10_20","071_10_20","MRK","10","20","20","Kush hab kaij ihda oꞌodham, “Wehs ihda ani hab junihim ged hu i ni‑alijk amjed.” ");
INSERT INTO oodNT_vpl VALUES ("MK10_21","071_10_21","MRK","10","21","21","Tsh Jesus ab i nei ihda k ab si pihk i e el wui k hab kaij, “Hemako haꞌichu apki pi am hu hab wua. Him k gagda map haschu i eniga k ha mahki g namkigaj g shoꞌigkam k ab wo i him k ab si ni‑wecho wo e mashchamad ch an haha wo edgidad g baꞌich i s‑kehg kaisdag Jiosh kihdag ed.” ");
INSERT INTO oodNT_vpl VALUES ("MK10_22","071_10_22","MRK","10","22","22","Kutsh ihda oꞌodham si pi ap e taht k kah mo has i kaij nash pi d s‑kais ch atsh im hu hih pi ap e tahtkk. ");
INSERT INTO oodNT_vpl VALUES ("MK10_23","071_10_23","MRK","10","23","23","Tsh g Jesus an i nenhog e wehgaj k hab kaij am ha wui g e‑chuhchai, “Neh, t wo shaꞌi si s‑hasigk mas g s‑kakais am wo i wahp Jiosh kownaltalig ed.” ");
INSERT INTO oodNT_vpl VALUES ("MK10_24","071_10_24","MRK","10","24","24","Kutsh si has i e taht hegam chuhchaij am i kaiok mash has kaij. Sh oi wa hab ep kaij g Jesus, “Ni‑naipijju, pi g hab wo elidad mat g oꞌodham wabsh s‑pehegi am wo i wah Jiosh kownaltalig ed. ");
INSERT INTO oodNT_vpl VALUES ("MK10_25","071_10_25","MRK","10","25","25","Nam hig hab elid mat wo e nako g kamihyo mas am wo gahi wuhsh mo am jeg g hoꞌipad? Pegih, t hab wa masma pi wo e nako hegam mo hiwig g haꞌichu e‑eniga mas am wo i wahp Jiosh kihdag ed.” ");
INSERT INTO oodNT_vpl VALUES ("MK10_26","071_10_26","MRK","10","26","26","Kutsh baꞌich i si has i e taht k ab aꞌai e kakke, “Pegih, kus hedai hig wo e doꞌibia?” ");
INSERT INTO oodNT_vpl VALUES ("MK10_27","071_10_27","MRK","10","27","27","Kutsh ab i ha nei g Jesus k hab kaij, “Oꞌodham wehhejed o s‑hasig ch wabshaba am Jiosh wehhejed pi hasig. Jiosh at wo e nako mat wehs hab wo juh mo haschu i tatchua.” ");
INSERT INTO oodNT_vpl VALUES ("MK10_28","071_10_28","MRK","10","28","28","Kutsh g Peter hab ha hekaj chei, “Nehꞌe, ahchim att hi wehs haꞌichu dagito k am i m‑oi.” ");
INSERT INTO oodNT_vpl VALUES ("MK10_29","071_10_29","MRK","10","29","30","Kush hab kaij g Jesus, “Nt wo si shel em‑ahgi mamt baꞌich i muꞌi haꞌichu wo edagi mo chum hegai mam tp haschu i dagito am ni‑wehhejed, kihki, wepnag, jehj, aꞌal, oꞌoidag. Kumt muꞌi haꞌichu wo nako mamt wo ahgahi g s‑kehg haꞌichu ahgaj g Jiosh ab ni‑amjed k am haha wo ai g pi ha huhugedam s‑hehgig. ");
INSERT INTO oodNT_vpl VALUES ("MK10_31","071_10_31","MRK","10","31","31","Kut wabshaba hegam mo wabsh hejel chum si e haꞌichuchud hahawa pi d wo haꞌichuk. T hegam mo hejel pi e haꞌichuchud am hahawa d wo si haꞌichuk.” ");
INSERT INTO oodNT_vpl VALUES ("MK10_32","071_10_32","MRK","10","32","32","Kutsh gam hu i oi g wohg Jerusalem wui. Sh gam hu ha baꞌich him g Jesus. Kush si e totodsid g chuhchaij. Kush am haꞌi ep ha wehm hihimad ch hab waꞌap e totodsid. Tsh g Jesus am i ha hemapai hegam gamai gohk k am ep ha ahgi mat haschu has wo e juh am tahgio, ");
INSERT INTO oodNT_vpl VALUES ("MK10_33","071_10_33","MRK","10","33","33","ash hab kaij, “Nehꞌe, gam att hu wo hihi Jerusalem wui. Kut an wo ni‑bei g uꞌugchu papal ch chehanig em‑mashchamdam k ab wo ni‑mohtoꞌi g chuꞌijig ahni Jiosh si Kehsha no pi s‑ni‑muꞌamk ch im hu hab hahawa ep wo ni‑dagito ha wui g gawul mahs hemajkam. ");
INSERT INTO oodNT_vpl VALUES ("MK10_34","071_10_34","MRK","10","34","34","Kut hegam wo nahnko ni‑ahgad ch ab ni‑ab wo siswuad ch ep wo ni‑gewittan k haha wo ni‑mua. Kut d wo waik i tashk, nt ep wo ni‑chegito.” Neh, bash kaij g Jesus. ");
INSERT INTO oodNT_vpl VALUES ("MK10_35","071_10_35","MRK","10","35","35","Tsh amjed ab wui dada g James ch John k hab kaij, “T‑mashchamdam, am ach haꞌichu chum s‑m‑kakkeimk mapt am hab wo t‑juni.” ");
INSERT INTO oodNT_vpl VALUES ("MK10_36","071_10_36","MRK","10","36","36","Sh hab kaij g Jesus, “Shahchu am hab elid mant am hab wo em‑juni?” ");
INSERT INTO oodNT_vpl VALUES ("MK10_37","071_10_37","MRK","10","37","37","Sh hab kaij, “Pt hig am wo i t‑chuhcha matt ahchim gohk am m‑oidch d wo hahaꞌichuk mapt hekid am wo i himch g e‑kownaltalig.” ");
INSERT INTO oodNT_vpl VALUES ("MK10_38","071_10_38","MRK","10","38","38","Kush hab kaij g Jesus, “Pi am shaꞌi ap mahch mam haschu ab ni‑tahni. Wehpeg ant ab wo nako g geꞌe shoꞌigdag. Kut hegam mat am ni‑oidch d wo si hahaꞌichuk hab waꞌap wo e juh.” ");
INSERT INTO oodNT_vpl VALUES ("MK10_39","071_10_39","MRK","10","39","39","Sh hab kaij, “Pegih, tt wo t‑nako.” Kush g Jesus hab kaij, “Pegih, woho am t wo nako hegai mant ahni wo nako. ");
INSERT INTO oodNT_vpl VALUES ("MK10_40","071_10_40","MRK","10","40","40","K wabshaba pi ab hu ni‑ab manis ahni am wo i ha chuhcha mat hedai am ni‑oidch d wo hahaꞌichuk. Hegam at am wo i e chuhcha mat hedai i ha wehhejed am e apꞌech.” ");
INSERT INTO oodNT_vpl VALUES ("MK10_41","071_10_41","MRK","10","41","41","Kutsh hegam haꞌi babgat ab ha wui g James ch John mash hab masma ab hejel e haꞌichuchud. ");
INSERT INTO oodNT_vpl VALUES ("MK10_42","071_10_42","MRK","10","42","42","Tsh g Jesus ab hahawa wehs i ha hemapad k hab kaij ab ha wui, “S‑mahch am mo g ha‑maliomig s‑gewkam haꞌichu ha chehani g e‑pionag ch g ha wanimeddam am ha himchudahim. ");
INSERT INTO oodNT_vpl VALUES ("MK10_43","071_10_43","MRK","10","43","44","T wabshaba pi hab masma hab wo shaꞌi chum mahsk am em‑shahgid ahpim mam ab ni‑hiwig. Mt wabsh si s‑hemajim am wo i ha wehmtad g e‑wehm wohochuddam hab sha masma mam d wabsh ha‑pionag mamtp wo tatchuad mamt wo ha wanimedad. ");
INSERT INTO oodNT_vpl VALUES ("MK10_45","071_10_45","MRK","10","45","45","Ahni ani hab wa masma si s‑hemajim i em‑wehmt ch pi ab hu ni‑haꞌichuchud em‑dahm, chum anis d Jiosh si Kehsha. Ab o em‑wui him g s‑koꞌok namkidadag heg hekaj pi ap em‑chuꞌijig. Nt wabshaba ahni em‑wehhejed wo nako mamt wo e wupulꞌo.” Neh, bash kaij g Jesus. ");
INSERT INTO oodNT_vpl VALUES ("MK10_46","071_10_46","MRK","10","46","46","Kutsh am hihi idam Jesus k gam hu dada Jerico t am. Sh am shaꞌi heꞌes. Tsh am ep i chum hihi hasko. Kutsh shaꞌi si muꞌi hemajkam an ep i ha oidahi. Sh an hema daha wohg hugid an ch ha limoshan nash pi d pi neadam. Id amsh hab aꞌaga Bar Timaius nash pi d alidaj g Timaius. ");
INSERT INTO oodNT_vpl VALUES ("MK10_47","071_10_47","MRK","10","47","47","Sh am hihim idam Jesus. Kutsh am i s‑mai ihda mash g Jesus an him k am ha hekaj si s‑kaidam hab kaij, “Ab g si i s‑ni‑hoꞌigeꞌid, Jesus, mapsh d t‑kownaligbad David amjedkam.” ");
INSERT INTO oodNT_vpl VALUES ("MK10_48","071_10_48","MRK","10","48","48","Kush muꞌijj s‑kehꞌid ch hab chum ahg matsh am wabsh wo i pi shahmunik. Tsh oi wabsh baꞌich i e gewkai, “Ab g si i s‑ni‑hoꞌigeꞌid, ahpi Davidbad amjedkam.” ");
INSERT INTO oodNT_vpl VALUES ("MK10_49","071_10_49","MRK","10","49","49","Kutsh am i kekiwua g Jesus k hab kaij, “Ab g wo i waid!” Kumtsh am ha hekaj wai hab ahgch, “S‑ap g e tahtam k i wuhshani. Ab o m‑waid.” ");
INSERT INTO oodNT_vpl VALUES ("MK10_50","071_10_50","MRK","10","50","50","Kutsh heg am ha hekaj si wuahawua g e‑lihwa k am si daꞌiwuni k ab i him k am jiwia wui. ");
INSERT INTO oodNT_vpl VALUES ("MK10_51","071_10_51","MRK","10","51","51","Sh hab kaij g Jesus, “Shahchu ant hab wo m‑juni?” Sh hab kaij g pi neadam, “Ni‑kownalig, ab g i ni‑doajid mant wo nent.” ");
INSERT INTO oodNT_vpl VALUES ("MK10_52","071_10_52","MRK","10","52","52","Kush hab kaij g Jesus, “S‑ap g e tahtk k hihm. Doa apt nap pi ab ni‑hiwig.” Tsh am ha hekaj wabsh i apꞌet k nei haꞌichu k gam hu hahawa i oi g Jesus. ");
INSERT INTO oodNT_vpl VALUES ("MK11_1","071_11_1","MRK","11","1","1","Sh amjed ab hihim idam Jesus Jerusalem wui. Tsh am hebai i cheka. Kutsh am ai g Olive Uꞌus Kawulk. K heg mia gohk al kihhimag ch hab chehgig Bethphage ch Bethany. ");
INSERT INTO oodNT_vpl VALUES ("MK11_2","071_11_2","MRK","11","2","2","Tsh g Jesus gohk hab ha ah g e‑chuhchai, “Am g wo hihim k ga hu wo dada kihhim t am. Kut am hema wo wulshpik g wechij wuhlu mo koi shaꞌi e chechshshaj. Mt gam wo wulꞌo. ");
INSERT INTO oodNT_vpl VALUES ("MK11_3","071_11_3","MRK","11","3","3","T hema ab wo em‑kakke mams has wo juh. Kumt hab wo ah mani ahni d em‑mashchamdam ch tatchua ch am haha wo dagito mamt uhpam wo uꞌapa. Kut ab wabsh wo i dagito mamt ab wo i wanim.” ");
INSERT INTO oodNT_vpl VALUES ("MK11_4","071_11_4","MRK","11","4","4","Neh, tsh wa woho gam hu hihi idam gohk k am cheh mo am wulshpi g wuhlu k am wulꞌo. ");
INSERT INTO oodNT_vpl VALUES ("MK11_5","071_11_5","MRK","11","5","5","Kush eda inhab haꞌi gegok g oꞌodham ch ha neid mash am wupulꞌok. Sh hema hab kaij, “Shahchu am ahgch am wupulꞌok g wuhlu?” ");
INSERT INTO oodNT_vpl VALUES ("MK11_6","071_11_6","MRK","11","6","6","Sh am i ha ahgid mash has kaij g Jesus. Kutsh heg hekaj ha hiwigi matsh am wo bei. ");
INSERT INTO oodNT_vpl VALUES ("MK11_7","071_11_7","MRK","11","7","7","Kutsh am i wanimed k ged hu uꞌapa Jesus wui k an toa g e‑liliwa an ab. Tsh an dahiwua g Jesus. ");
INSERT INTO oodNT_vpl VALUES ("MK11_8","071_11_8","MRK","11","8","8","Sh muꞌi hemajkam an ha wehgaj ch am i ha tahtdahim g e‑liliwa wohg ch ed ch haꞌijj g wechij uꞌus iꞌibhonig an hikkumiak ch am toꞌahim heg oidch wohg mash am him g Jesus. ");
INSERT INTO oodNT_vpl VALUES ("MK11_9","071_11_9","MRK","11","9","9","Kush hegam mash an wehgaj hihim si s‑kaidam hab kaij: “T‑doꞌibiakam! Jiosh atki ia i m‑wuhshad k ab si s‑m‑hoꞌigeꞌid. ");
INSERT INTO oodNT_vpl VALUES ("MK11_10","071_11_10","MRK","11","10","10","Kupt ep wo i himch kownaltaligaj g t‑kownaligbad David k ab wo i s‑t‑hoꞌigeꞌidad. T wo t‑doꞌibia g Jiosh.” ");
INSERT INTO oodNT_vpl VALUES ("MK11_11","071_11_11","MRK","11","11","11","Kutsh gam hu dada Jerusalem t am. Tsh am i hud g Jesus k am i wah mo am kehk g geꞌe cheopi k an i neidahi mo an haschu has e wua. Sh am i hudunihim. Tsh hekaj am i wuwhag k gam hu hihi Bethany wui matsh am wo dadkad. ");
INSERT INTO oodNT_vpl VALUES ("MK11_12","071_11_12","MRK","11","12","12","Sh am baꞌich d i tash mash ab uhpam hihim Jerusalem wui. Tsh bihugim g Jesus. ");
INSERT INTO oodNT_vpl VALUES ("MK11_13","071_11_13","MRK","11","13","13","Kush am hu hema kehk g suhna uhs. Tsh ab wui hihi nash pi s‑hahhagag ch ab wo chum bahidagk, chum as pi koi e ai mat wo bai. Kush oi wa pi ab hu haꞌichu shaꞌi ihbdag. ");
INSERT INTO oodNT_vpl VALUES ("MK11_14","071_11_14","MRK","11","14","14","Kush hekaj hab kaij, “Pi at hedai ab hu ep wo huh g bahidag.” Kush kah idam. ");
INSERT INTO oodNT_vpl VALUES ("MK11_15","071_11_15","MRK","11","15","15","Kud ged hu dada Jerusalem t am k am i wahp mo am kehk g geꞌe cheopi. D eda am haꞌi dadha ch am haꞌichu gagda ch haꞌichu ha nolawt geꞌe cheopi miabidch. D g Jesus gam hu si ha shahmud k gam hu aꞌai kuhkpal si ha shul g ha‑mimsa hegam mo g lial kammialt ch g ha dadaikud hegam mo g hohhi ha gagda. ");
INSERT INTO oodNT_vpl VALUES ("MK11_16","071_11_16","MRK","11","16","16","D wenog g hemajkam haꞌichu gahi mohto mo am kehk g geꞌe cheopi. Kud g Jesus am ha shohbid ");
INSERT INTO oodNT_vpl VALUES ("MK11_17","071_11_17","MRK","11","17","17","k am hahawa ha mashcham g hemajkam ch hab kaij, “Bo chuꞌig an Jiosh oꞌohana ed mo hab kaij g Jiosh: Ahni o d ni‑wehhejedkam ihda geꞌe cheopi. Kut id wui ab wo hihhimad g wehs nahnko mahs hemajkam mat ab wo ni‑ihmad. Neh, bo kaij g Jiosh. Kumt eda an be k am eda hab wabsh wua g hejel e‑tatchui ch chum hems haꞌichu s‑aꞌagi ha ehsid ab ha wui haꞌichu gagdach.” ");
INSERT INTO oodNT_vpl VALUES ("MK11_18","071_11_18","MRK","11","18","18","D muꞌijj g hemajkam ab si has elid g mashchamigaj. Kudki heg hekaj s‑ehbid g uꞌugchu papal ch chehanig t‑mashchamdam ch am i aꞌaga mas has masma wo mua. ");
INSERT INTO oodNT_vpl VALUES ("MK11_19","071_11_19","MRK","11","19","19","Kud am i hud. D am hahawa i wuwha kihhim t amjed hegam Jesus. ");
INSERT INTO oodNT_vpl VALUES ("MK11_20","071_11_20","MRK","11","20","20","Baꞌich mahsi, tsh am ep bihbij amai mash am kehk g suhna k nei matki gaksh. ");
INSERT INTO oodNT_vpl VALUES ("MK11_21","071_11_21","MRK","11","21","21","Sh g Peter hab kaij, “Neh, t‑mashchamdam, hegai suhna mapt ab si has ah atki gaksh.” ");
INSERT INTO oodNT_vpl VALUES ("MK11_22","071_11_22","MRK","11","22","22","Sh hab kaij g Jesus, “Ab g wabsh wo hiwgad g Jiosh. ");
INSERT INTO oodNT_vpl VALUES ("MK11_23","071_11_23","MRK","11","23","23","Kut wabsh chum haschu hab wo em‑juni. Mtp hems wo cheha ihda doꞌag mat gam hu wo e wua ge shuhdagi ch ed. Kut wa woho hab wo e juh mamtp ab wo hiwgad mat hab wo e juh. ");
INSERT INTO oodNT_vpl VALUES ("MK11_24","071_11_24","MRK","11","24","24","Ab g wabsh wo s‑wohochudad mat g Jiosh am hab wo em‑juni hegai mamt haschu ab wo i tai. Kut wa woho hab wo em‑juni. ");
INSERT INTO oodNT_vpl VALUES ("MK11_25","071_11_25","MRK","11","25","25","Mt wabshaba wehpeg wo pi chegito g pi ap ha‑chuꞌijig hegam matp hedai ab em‑wui hab juh g pi apꞌekam. T g Jiosh em‑ohg ab haha wo s‑em‑hoꞌigeꞌid k gam hu hab wo i juh g pi ap em‑chuꞌijig.  ");
INSERT INTO oodNT_vpl VALUES ("MK11_26","071_11_26","MRK","11","26","26","Mtp wabshaba pi wo sha pi chegito g pi ap ha‑chuꞌijig, t g Jiosh g em‑chuꞌijig hab waꞌap pi gam hu hab wo i juh.” ");
INSERT INTO oodNT_vpl VALUES ("MK11_27","071_11_27","MRK","11","27","27","Kud gam hu ep dada Jerusalem t am k ged hu i wahp mo am kehk g geꞌe cheopi. Kutsh g uꞌugchu papal ch chehanig t‑mashchamdam ch geꞌeged am dada wui g Jesus ");
INSERT INTO oodNT_vpl VALUES ("MK11_28","071_11_28","MRK","11","28","28","k ab kakke, “Dohp amjed hab chum e elid map uꞌukch g e‑gewkdag ch am hab haꞌichu wua? Oi g am t‑ahgid.” ");
INSERT INTO oodNT_vpl VALUES ("MK11_29","071_11_29","MRK","11","29","29","Kush oi wa hab kaij g Jesus, “Pegih, nt ahni wehpeg ab epai wo haꞌichu em‑kakke. Mt am wo ni‑ahgi. Nt am epai wo em‑ahgi g em‑kakkei. ");
INSERT INTO oodNT_vpl VALUES ("MK11_30","071_11_30","MRK","11","30","30","Am g hig wo ni‑ahgid mams hedai amjed hab elid mo wa g Johnbad ab uꞌukch g e‑gewkdag ch ha pahl wapkonahim. No ab Jiosh amjed aha no ab oꞌodham amjed?” ");
INSERT INTO oodNT_vpl VALUES ("MK11_31","071_11_31","MRK","11","31","31","Kush idam am wabsh chum hejel si aꞌaga ch hab kaij, “Shahtt hig wo chei? T wo s‑t‑kehꞌid k ab wo t‑kakke matt haschu ahgk pi ab hu wohoch g Johnbad mattp hab wo chei mo ab Jiosh amjed uꞌukch g gewkdag. ");
INSERT INTO oodNT_vpl VALUES ("MK11_32","071_11_32","MRK","11","32","32","T g hemajkam has wo t‑juh mattp hab wo chei mo ab wabsh oꞌodham amjed uꞌukch. Muꞌijj o hab elid mo d Jiosh haꞌichu i tashogiddam.” ");
INSERT INTO oodNT_vpl VALUES ("MK11_33","071_11_33","MRK","11","33","33","Neh, bash kaij ch ab hahawa uhpam i e nohnogi Jesus wui k hab kaij, “Pi ach shaꞌi mahch mas hedai amjed ab uꞌukch g e‑gewkdag.” Kush g Jesus hab epai kaij ab ha wui, “Pegih, nt ahni hab waꞌap pi wo shaꞌi em‑ahgi mani hedai amjed ab uꞌukch g ni‑gewkdag ch hab wua wehs ihda.” ");
INSERT INTO oodNT_vpl VALUES ("MK12_1","071_12_1","MRK","12","1","1","Neh, bash kaij g Jesus ch am hahawa ha ahgid ihda wepogida ahga hab kaijch, “Matp hems hema hab i e ah mat am hig wo ge ei g uhdwis. T g piongaj an ge kolhaidad k heg ep nahto mat hekaj am wo i wuhshad g wadgaj k am i kei g uhgk kih mat heg amjed wo nuhkudad g eshaj. T gam hu hasko chihpia g enigakam k haꞌi ha hiwigi g e‑oidag. ");
INSERT INTO oodNT_vpl VALUES ("MK12_2","071_12_2","MRK","12","2","2","“T am i e ai mat g uhdwis wo bai. Kut am hema ahgi g e‑pionag mat am wo him k ab wo bei hegai wadgaj mo ab d i chum wuikamaj g enigakam. ");
INSERT INTO oodNT_vpl VALUES ("MK12_3","071_12_3","MRK","12","3","3","Kut am him k am jiwia. T wabshaba hegam mo am nuhkud g oidag am wabsh be k am gewittan k hab ah mat gam hu wo hih. ");
INSERT INTO oodNT_vpl VALUES ("MK12_4","071_12_4","MRK","12","4","4","“K am hu i hebai, t am hema ep cheha e‑pionag mat am wo hih. T am him k am jiwia. Kut am hab waꞌi ep juh mat hab juh g wehpegkam k s‑koꞌokam juh g moꞌoj k s‑koꞌokam has ah. ");
INSERT INTO oodNT_vpl VALUES ("MK12_5","071_12_5","MRK","12","5","5","“T g enigakam am hema ep cheha g e‑pionag mat am wo hih. T g nuhkuddam hab waꞌap juh k mua. T g enigakam am haꞌi ep ha cheha mat am wo hihi. T g nuhkuddam hab waꞌap s‑koꞌokam ha juh k haꞌi ha kokda. ");
INSERT INTO oodNT_vpl VALUES ("MK12_6","071_12_6","MRK","12","6","6","“K am hema wiꞌis ch d alidaj. T heg am cheha mat am wo hih hab elidch mat ab has wo i el. ");
INSERT INTO oodNT_vpl VALUES ("MK12_7","071_12_7","MRK","12","7","7","“T wabshaba idam oidag nuhkuddam am wabsh e wehm neneok k hab kaij, ‘Id o d ihda mat ab wui wo i wuhsh g oidag. Tt hig wo mua. T d haha wo t‑enigak.’ ");
INSERT INTO oodNT_vpl VALUES ("MK12_8","071_12_8","MRK","12","8","8","Kut hab juh k muꞌa k gam hu daꞌich ab kolhai amjed. ");
INSERT INTO oodNT_vpl VALUES ("MK12_9","071_12_9","MRK","12","9","9","“Neh, m ant wo i em‑tashogi mat has wo e juh g oidag enigakam. Ab at wo i him k wo ha kokda hegam mat am chum ha nuhkudach g e‑oidag k am haꞌi ep wo ha nuhkudach. ");
INSERT INTO oodNT_vpl VALUES ("MK12_10","071_12_10","MRK","12","10","10","Pi amki shaꞌi amichud mo has d ahga ihda wepogida ahga mo an hab chuꞌig Jiosh oꞌohana ed: Kihtdam at wo hema s‑ohhod g hodai. T wabshaba id d wo si s‑has haꞌichu hodaik am ha‑kihta wehhejed. ");
INSERT INTO oodNT_vpl VALUES ("MK12_11","071_12_11","MRK","12","11","11","Id o hab d ahga mat si s‑kehg haꞌichu hab wo juh g Jiosh.” ");
INSERT INTO oodNT_vpl VALUES ("MK12_12","071_12_12","MRK","12","12","12","Neh, bash wabsh ha ahg hegam t‑uꞌugchuga g Jesus nash pi chum s‑ohhodamk. Kush heg hekaj an chum s‑behimk mat wo kuh. K wabshaba muꞌijj g hemajkam ab si has elid g Jesus. Kush s‑ha gihug ch am wabsh i dagito k gam hu hihi hasko. ");
INSERT INTO oodNT_vpl VALUES ("MK12_13","071_12_13","MRK","12","13","13","Kumtsh am hahawa haꞌi hab ha ah g Palasi ch Herod pionag matsh am wo hihi Jesus wui k wo neꞌowin k wo haꞌichu cheh mat heg ab wo abch. ");
INSERT INTO oodNT_vpl VALUES ("MK12_14","071_12_14","MRK","12","14","14","Kutsh am dada wui k hab kaij, “Ha mashchamdam, s‑mahch ach map s‑ap d oꞌodham ch wabsh chum hedai ha mashcham g Jiosh himdag, chum as has wo chei hedai i. Pegih, k am wo t‑ahgi maps has elid g geꞌe kownal lial kowlanta. No hig t‑hiwgid g t‑chehanig ahchim Tutuligo matt wo ha namkid aha no pi t‑hiwgid?” ");
INSERT INTO oodNT_vpl VALUES ("MK12_15","071_12_15","MRK","12","15","15","Sh wabshaba g Jesus am wa s‑ha amichud mo g pi apꞌekam hab elid ch hab ha ahg, “Ahpim, s‑chu iꞌattomkam am wabsh chum heki s‑ni‑himchudamk. Ab g wo hema ni‑chehgid hegai lial mam hekaj ha namkid.” ");
INSERT INTO oodNT_vpl VALUES ("MK12_16","071_12_16","MRK","12","16","16","Kumtsh ab hema chehgi. Kush hab ha ahg, “Am g hig wo ni‑ahgid mo hedai wuhiosha ch hedai chehgig ab oꞌohadag id ab lial” Sh hab kaij idam, “Hegai mo d uhgchu t‑kownalig.” ");
INSERT INTO oodNT_vpl VALUES ("MK12_17","071_12_17","MRK","12","17","17","Kush hab hahawa ep kaij g Jesus ab ha wui, “Pegih, ab g wo i dagito kownal wui hegai matp d enigaj k am epai wo i dagito Jiosh wui mo haschu d epai enigaj.” Kutsh wehsijj si has i el g neꞌokij. ");
INSERT INTO oodNT_vpl VALUES ("MK12_18","071_12_18","MRK","12","18","18","Kutsh am haꞌi dada Jesus wui hegam mash d Sajusi. K idam o pi d ha‑wohochudadag mat g muhki ab uhpam ep wo i wuhsh muhkig t amjed. ");
INSERT INTO oodNT_vpl VALUES ("MK12_19","071_12_19","MRK","12","19","19","Kush hab kaij idam, “Ha mashchamdam, Mosesbad atki an oꞌoha hegai chehanigaj g Jiosh mo hab chuꞌig: Matsh g am oidchkam wehngaj hegai mat wo muh pi ha aꞌalidagkch hemho wo wa bei g hohnigaj g e‑wehnagbad. Tsh g ha‑aꞌaliga hab masma wo e kuint mat d wo aꞌalidajk hegai mat muh. ");
INSERT INTO oodNT_vpl VALUES ("MK12_20","071_12_20","MRK","12","20","20","Pegih, k am hu hebai wewaꞌak d e‑wepngam. Kut g si geꞌechu hema hohnt g uwi k pi ab hu ha aꞌaligat k muh. ");
INSERT INTO oodNT_vpl VALUES ("MK12_21","071_12_21","MRK","12","21","21","Kut g am oidchkam nawojij hahawa ep bei g hohnigaj k hab waꞌap pi ab hu ha aꞌalidt k hab waꞌap muh. Kut ihda g oidchkam hab waꞌap hohnt k hab waꞌap muh pi ab hu ha aꞌalidtk. ");
INSERT INTO oodNT_vpl VALUES ("MK12_22","071_12_22","MRK","12","22","22","Kut hegam haꞌi hab waꞌap wehsijj i hohntahim k hab waꞌap koi pi ab hu ha aꞌalidtk. K am hu i hebai, t haha wabsh muh hab wa ehp ihda uwi. ");
INSERT INTO oodNT_vpl VALUES ("MK12_23","071_12_23","MRK","12","23","23","Pegih, am g hig t‑ahgid mas hedai d wo hohnigkad ihda matp ep wo e chegito g koꞌi no pi wehsijj hohnigkahim.” ");
INSERT INTO oodNT_vpl VALUES ("MK12_24","071_12_24","MRK","12","24","24","Kush hab kaij g Jesus ab ha wui, “Pi am ap chegito nam pi pi shaꞌi mahch g Jiosh haꞌichu ahga ch ep pi shaꞌi mahch mo heꞌes i gewkdag. ");
INSERT INTO oodNT_vpl VALUES ("MK12_25","071_12_25","MRK","12","25","25","Woho at ab uhpam wo i ha wuwhas g koꞌi. T wabshaba hahawa pi wo hohontad hab masma mo g anghil pi hohont. ");
INSERT INTO oodNT_vpl VALUES ("MK12_26","071_12_26","MRK","12","26","26","Mosesbad atki an oꞌoha mash wa g Jiosh am e chehgid wui heg hekaj shaꞌi mash meihid ch pi meitto. Sh hab kaij g Jiosh: Ahni ani d ha‑Jioshga hegam Abraham ch Isaac k ch Jacob. Neh, id o hab kaij g Jiosh chum as heki hu koi, no pi am e wehm ha nuhkud ch ab uhpam wo i ha wuwhas muhkig amjed. ");
INSERT INTO oodNT_vpl VALUES ("MK12_27","071_12_27","MRK","12","27","27","Pi amt wabsh woho wo i huhug am i koꞌok matp g Jiosh d em‑Jioshga. K heg hekaj pi shaꞌi woho hegai mam ahpim hab chum elid.” Neh, bash kaij g Jesus. ");
INSERT INTO oodNT_vpl VALUES ("MK12_28","071_12_28","MRK","12","28","28","Kush am hema kehk g chehanig ha mashchamdam ch am ha kaiham. K eda tasho mo s‑ap hab ha ahg g Jesus. Neh, tsh hab i e ah mat ab hig epai haꞌichu wo kakke, ash hab kaij, “Shahchu o d si baꞌiwechkim geꞌe chehanigaj g Jiosh?” ");
INSERT INTO oodNT_vpl VALUES ("MK12_29","071_12_29","MRK","12","29","30","Kush hab kaij g Jesus, “Si geꞌe chehanig o d ihda: Ab g wo si tatchuad g e‑kownalig Jiosh wehs e‑ihbdagkaj ch id am wo chehgidch wehs e‑doakagkaj ch wehs e‑chegitoikaj ch wehs e‑gewkdagkaj. Id g ab wo si kaihamad ahpim mam d chum hemajkamgaj no pi pi hema ep d em‑Jioshga. Neh, id o d si geꞌe chehanig. ");
INSERT INTO oodNT_vpl VALUES ("MK12_31","071_12_31","MRK","12","31","31","K id hab waꞌap d si geꞌe chehanig ch hab chuꞌig: Ab g wo si ha tatchuad g hemajkam hab masma mam has i masma ab hejel si e tatchua. Idam gohk o d si geꞌe chehanig.” ");
INSERT INTO oodNT_vpl VALUES ("MK12_32","071_12_32","MRK","12","32","32","Kush hab kaij ihda, “S‑ap ap hab kaij, t‑mashchamdam. M o wa woho mo g Jiosh si s‑wohom d Jiosh ch pi an hu hema ehp. ");
INSERT INTO oodNT_vpl VALUES ("MK12_33","071_12_33","MRK","12","33","33","Kutt hemho wa ab wo si tatchuad g Jiosh wehs t‑ihbdagkaj ch id am wo chehgidch wehs t‑chegitoikaj ch wehs t‑gewkdagkaj ch ab wo si ha tatchuad g hemajkam mach has masma ab hejel si t‑tatchua. Idam gohk o baꞌich d i si haꞌichu mo hegai chehanig matt g haꞌichu t‑shoiga wo muꞌa k am wo iagchul Jiosh wui k haꞌichu si t‑eniga wo i dagito am Jiosh wui.” ");
INSERT INTO oodNT_vpl VALUES ("MK12_34","071_12_34","MRK","12","34","34","Kutsh am i kah g Jesus mo s‑ap hab kaij k hab epai ahg, “Pi apki shaꞌi mehk ab Jiosh kownaltalig amjed.” Kutsh amjed hahawa pi hedai shaꞌi nako mas ab hu haꞌichu ep wo kakke. ");
INSERT INTO oodNT_vpl VALUES ("MK12_35","071_12_35","MRK","12","35","35","Kush am ha mashcham g Jesus geꞌe cheopi ch ed ch hab kaij, “Am g wo oidahim mas hedai d wo Jiosh si Kehshak. Chehanig em‑mashchamdam o em‑mashcham matsh heg d wo amjedkamk hegai t‑kownaligbad mash hab chehgig David. ");
INSERT INTO oodNT_vpl VALUES ("MK12_36","071_12_36","MRK","12","36","36","Kush wa eda g Davidbad hab aꞌaga ‘ni‑kownalig’ ch hab kaij g gewkdajkaj g Hekia S‑apꞌekam Gewkdag: Bo Kaij g Jiosh ab ni‑kownalig wui, In g dahiwua s‑apkojed ni‑hugid an. Kunt wo ha gewito g m‑obga mat ab wabsh wo m‑wechok. ");
INSERT INTO oodNT_vpl VALUES ("MK12_37","071_12_37","MRK","12","37","37","Neh, namt hig s‑ap wo ah mat has masma d wo Davidbad amjedkamk ihda mash d kownaligaj?” Sh muꞌijj ab kaiham ch si s‑ap e tahtk ch kah mo haschu ha mashcham. ");
INSERT INTO oodNT_vpl VALUES ("MK12_38","071_12_38","MRK","12","38","39","Sh hab kaij g Jesus, “Hegam mo d chehanig em‑mashchamdam o am si s‑apko dadhaiwup mam am e hehemapad ch si s‑kehg e enigadad ch an oiopo no pi si tatchua mamt ab wo si has ha elidad. S‑e g wo nenꞌoidad mamt pi hab wo masmak. ");
INSERT INTO oodNT_vpl VALUES ("MK12_40","071_12_40","MRK","12","40","40","Chum as si chew e hoꞌigeꞌidahun am em‑tahgio ch eda haꞌichu s‑aꞌagi ha wohppoꞌid hegam mo d heheꞌejel wihpkam. T g Jiosh baꞌich i s‑koꞌokam wo ha namkid heg hekaj pi ap ha‑chuꞌijig no pi wabsh pehegia e hoꞌigeꞌidahun.” ");
INSERT INTO oodNT_vpl VALUES ("MK12_41","071_12_41","MRK","12","41","41","Kutsh am dahiwua g Jesus miabidch g geꞌe cheopi. K ab e toꞌaw hegai lial mo hekaj e nuhkud g cheopi. Sh g Jesus am ha neid hegam mo am toꞌaw. Kush g s‑kakais shaꞌi si mumuꞌi am toꞌaw. ");
INSERT INTO oodNT_vpl VALUES ("MK12_42","071_12_42","MRK","12","42","42","Tsh am hema jiwia g hejel wiꞌikam oks k am hi wa al toa g gohk s‑wepegchu. ");
INSERT INTO oodNT_vpl VALUES ("MK12_43","071_12_43","MRK","12","43","44","Sh g Jesus am ha ahgid g e‑chuhchai, “Nehꞌe, hegam mo haꞌichu s‑edgid o hi wa baꞌich i mumuꞌi am toꞌaw. T wabshaba ihda al oks baꞌich i si haꞌichu hab juh nat pi am al toa wehs hegai mo haschu al i edgid.” ");
INSERT INTO oodNT_vpl VALUES ("MK13_1","071_13_1","MRK","13","1","1","Kutsh gam hu hahawa i wuwha idam Jesus ab amjed g geꞌe cheopi. Kush idam hema hab kaij, “Nehꞌe, t‑mashchamdam, shoꞌo waꞌi si geꞌeged hohodaikaj in kihtas g geꞌe cheopi ch si s‑kehg hab mahs.” ");
INSERT INTO oodNT_vpl VALUES ("MK13_2","071_13_2","MRK","13","2","2","Kush hab kaij g Jesus, “Heuꞌu, nt wabshaba si shel wo em‑ahgi mo e aihim mat wehs wo i e shul ihda.” ");
INSERT INTO oodNT_vpl VALUES ("MK13_3","071_13_3","MRK","13","3","3","Tsh amjed gam hu hejelko hihi wehmaj g Jesus k ab i chehchsh Olive Uꞌus Kawulk t ab k ab dadhaiwua geꞌe cheopi wui. Kutsh idam Peter ch James ch John ch Andrew ab i hihi Jesus wui k hab ahg, ");
INSERT INTO oodNT_vpl VALUES ("MK13_4","071_13_4","MRK","13","4","4","“Am g hig t‑ahgid mas hekid am hab wo i e juh hegai map am t‑ahgid. Kut haschu d wo chehgidak matt heg ab wo s‑mahchk moki e aihim.” ");
INSERT INTO oodNT_vpl VALUES ("MK13_5","071_13_5","MRK","13","5","5","Kush am ha ahgid g Jesus, “Mt wo si s‑e nenꞌoidad mat pi hedai wo em‑iattogi. ");
INSERT INTO oodNT_vpl VALUES ("MK13_6","071_13_6","MRK","13","6","6","Muꞌi at an wo i wuwha aꞌahidag oidam k ni‑wepo wo e chehcheg hab kaijch mo d Jiosh si Kehsha. Kut muꞌijj ab wo s‑ha wohoch. ");
INSERT INTO oodNT_vpl VALUES ("MK13_7","071_13_7","MRK","13","7","8","T g nahnko mahs hemajkam ch jejewed ab aꞌai wo i e checheggia. Mt wabshaba pi wo e totods. Hemho at hab wo wa e juh hab masma. K wabshaba pi hab d ahga mat e ai mat wo kuhgit. An at muꞌikpa wo uꞌugij g jewed. T g bihugig an ep wo gei muꞌikpa. Id at d wabsh wo shohshonajk g shoꞌigdag nat pi baꞌich wo i geꞌeda. ");
INSERT INTO oodNT_vpl VALUES ("MK13_9","071_13_9","MRK","13","9","9","“Kumt wo s‑e nenꞌeidad namt pi wo em‑uꞌu k wo em‑lodait k am ep wo em‑uꞌapa kokownal ha wui heg hekaj mam ab ni‑hiwig. Mt wabshaba am wabsh wo ha ahgi g haꞌichu ni‑ahga. ");
INSERT INTO oodNT_vpl VALUES ("MK13_10","071_13_10","MRK","13","10","10","T an wehsko wo i e ahgahi ihda s‑kehg haꞌichu ahgaj g Jiosh mat koi wo kuhgit g jewed. ");
INSERT INTO oodNT_vpl VALUES ("MK13_11","071_13_11","MRK","13","11","11","Pi g has wo shaꞌi e tahkkad mams has wo chei mat hekid wo em‑uꞌapa k wo em‑lodai. Hekia S‑apꞌekam Gewkdag at ab wo i em‑ahgi mamt has wo chei. ");
INSERT INTO oodNT_vpl VALUES ("MK13_12","071_13_12","MRK","13","12","12","“Hahaꞌichu at wo em‑kokda. Kut ab ha wui wo em‑gagda chum hems g em‑wepnag o g em‑jehj o g em‑aꞌaliga. ");
INSERT INTO oodNT_vpl VALUES ("MK13_13","071_13_13","MRK","13","13","13","Muꞌi hemajkam at wo s‑em‑kehꞌidad nam pi ab ni‑hiwig. Kumt wo sha e nakog k wo gahi wuwha g e‑shoꞌigdag. T g Jiosh ab wo i em‑wahpki e‑kihdag ed.” ");
INSERT INTO oodNT_vpl VALUES ("MK13_14","071_13_14","MRK","13","14","14","Kush hab ep kaij g Jesus, “Am g wo amichud mamt haschu in wo neꞌokchul Hegai kelibad Jiosh haꞌichu i tashogiddam Daniel at an oꞌoha mat g em‑obga am wo i kei g s‑uam haꞌichu ged hu si eda g geꞌe cheopi. Kut hemho wa am haha wo ahhio dohdaꞌag wui hegam mat ia wo haꞌichugk Judea jewed ch ed. ");
INSERT INTO oodNT_vpl VALUES ("MK13_15","071_13_15","MRK","13","15","16","Kut pi hedai am hu wo shaꞌi chum i wah e‑kih ed k am wo haꞌichu ui, chum as hems imhab wo waꞌi oimmedad e‑kih wehgaj o am wo chikpanad oidag ch ed. ");
INSERT INTO oodNT_vpl VALUES ("MK13_17","071_13_17","MRK","13","17","17","S‑ta at ehbidam wo mahsk am ha wehhejed hegam mat wo chuꞌuchum mahmadk ch hegam mat wabsh wo kia woꞌok g ali. ");
INSERT INTO oodNT_vpl VALUES ("MK13_18","071_13_18","MRK","13","18","18","“Mt ab wo tahnid g Jiosh mat pi eda hab wo e juh ihda s‑hehpichꞌed. ");
INSERT INTO oodNT_vpl VALUES ("MK13_19","071_13_19","MRK","13","19","19","Baꞌich at d wo i si geꞌe shoꞌigdagk mo pi hekid g hemajkam shaꞌi neid ch pi hekid hab masma ep wo nei. ");
INSERT INTO oodNT_vpl VALUES ("MK13_20","071_13_20","MRK","13","20","20","Pi at hedai wo e nako mas am gahi wo wuhsh matp tash wo hih. T g Jiosh heg hekaj wo i shopolkai am ha wehhejed g e‑hemajkamga. ");
INSERT INTO oodNT_vpl VALUES ("MK13_21","071_13_21","MRK","13","21","21","“Pi g wo shaꞌi ha wohochud matp hema hab wo sha chei mo am hebai haꞌichug g Jiosh si Kehsha. ");
INSERT INTO oodNT_vpl VALUES ("MK13_22","071_13_22","MRK","13","22","22","Muꞌi at in wo i wuwhag k hab wo chei mo d ni‑ahni, Jiosh si Kehsha, o d Jiosh haꞌichu i tashogiddam k am hab wo wuad g si s‑hasig haꞌichu mat hekaj wo i chum ha wanchshul g Jiosh hemajkamga matp wo e nako. ");
INSERT INTO oodNT_vpl VALUES ("MK13_23","071_13_23","MRK","13","23","23","Ni wabshaba am heki hu em‑ahgid ihda mamt heg hekaj wo s‑e nenꞌeidad.” ");
INSERT INTO oodNT_vpl VALUES ("MK13_24","071_13_24","MRK","13","24","24","Sh hab ep kaij, “T am wabsh wo i chum kuhgit hegai jewed shuhdgim shoꞌigdag. Kut g tash tonlig wo huhug. T g mashad ep pi wo ha ton. ");
INSERT INTO oodNT_vpl VALUES ("MK13_25","071_13_25","MRK","13","25","25","T g dahm kahchim wo ugij. T g huhuꞌu wo i shul. ");
INSERT INTO oodNT_vpl VALUES ("MK13_26","071_13_26","MRK","13","26","26","Kunt ab hahawa si s‑masma wo i hud chewagi ch ed ab Jiosh kihdag amjed ahni Jiosh si Kehsha. T am wo e maskogi g ni‑gewkdag. ");
INSERT INTO oodNT_vpl VALUES ("MK13_27","071_13_27","MRK","13","27","27","Kunt wo ha cheha g ni‑anghiliga mat ab wehs wo i ha hemapai hegam mant am i ha chuhcha mat wo e doꞌibia. T am wo hihi imhab siꞌal tahgio ch imhab juhpin tahgio ch imhab huduni tahgio k ch imhab wakolim tahgio k wo i ha hemapai. ");
INSERT INTO oodNT_vpl VALUES ("MK13_28","071_13_28","MRK","13","28","28","“Nt wo haꞌichu em‑mashcha heg hekaj suhna uhs. Mt wo s‑mahchk mo g toniabkam e aihim mamt wo nei mat ab wo i iꞌiwgi. ");
INSERT INTO oodNT_vpl VALUES ("MK13_29","071_13_29","MRK","13","29","29","Pegih, mt hab waꞌap wo s‑mahchk mo e aihim mat wehs wo kuhgit mamt wo nei mat hab wo e juh hegai mani em‑ahgid. ");
INSERT INTO oodNT_vpl VALUES ("MK13_30","071_13_30","MRK","13","30","30","Nt wo si shel em‑ahgi mat d wabsh wo kia dodakamk hegam mat wo nei ihda mani em‑ahgid mat hekid wehs wo kuhgit. ");
INSERT INTO oodNT_vpl VALUES ("MK13_31","071_13_31","MRK","13","31","31","Neh, wehs at gam hu hab wo i e juh ihda Jiosh nahtoi mam in neid. T wabshaba g ni‑neꞌoki pi hekid gam hu hab wo i e juh.” ");
INSERT INTO oodNT_vpl VALUES ("MK13_32","071_13_32","MRK","13","32","32","Kush hab ep kaij, “Heg o waꞌi s‑mahch ni‑ohg Jiosh mant hekid ep wo jiwia. Pi o hedai ep s‑mahch, chum hems g anghil nih ahni mani d hi wa chum alidaj. ");
INSERT INTO oodNT_vpl VALUES ("MK13_33","071_13_33","MRK","13","33","33","Kumt wo si s‑e nenꞌeidad ch ab wo neidachugad nam pi pi mahch mas hekid wo i k ihda. ");
INSERT INTO oodNT_vpl VALUES ("MK13_34","071_13_34","MRK","13","34","34","K hab sha masma am em‑wehhejed matp hems hema wo ha hiwigi g e‑kihdag g e‑pionag k wo ha cheha mat has wo masmak hehemako k g kihjeg nuhkuddam ep wo cheha mat wo si s‑e nenꞌeidad k gam hu hahawa mehk jewed wui wo hih. T idam chum hekid wo s‑e nenꞌeidad no pi pi mahch mas hekid ep wo jiwia. ");
INSERT INTO oodNT_vpl VALUES ("MK13_35","071_13_35","MRK","13","35","36","Pegih, mt ahpim hab wa masma wo s‑e nenꞌeidad. Pi o ta machima am em‑wehhejed mas hebai hab wo i e juh g tash an aꞌai jejewed dahm mant hekid wo i uhpam jiwia. ");
INSERT INTO oodNT_vpl VALUES ("MK13_37","071_13_37","MRK","13","37","37","Kuni wehs hab s‑ha ahgidamk mani haschu hab em‑ahg mat hab waꞌap wo s‑e nenꞌeidad.” ");
INSERT INTO oodNT_vpl VALUES ("MK14_1","071_14_1","MRK","14","1","1","K eda gohk tash am wiꞌis matt wo wuhshad g t‑shohshon ha‑doꞌibiadag. Kush idam uꞌugchu papal ch chehanig t‑mashchamdam am chum e nakog mas has huꞌi masma s‑aꞌagim wo bei g Jesus k wo mua, ");
INSERT INTO oodNT_vpl VALUES ("MK14_2","071_14_2","MRK","14","2","2","ash am wabsh aꞌai e ahgid, “Hi wa pi am hu heg eda mat ia wo e hemapadch g hemajkam id hekaj piast. T wo am hu e babgachud k wo t‑cheggia.” ");
INSERT INTO oodNT_vpl VALUES ("MK14_3","071_14_3","MRK","14","3","3","Tsh am hu hebai am dada hegam Jesus Bethany t am. K am hema d kihkam mo hab chehgig Simon ch wa chum mumku heg hekaj mo g chuhkugaj wabsh muhkhim. Id atsh ab i ha waid k ha gegos. Sh am dadhak ch e gegosid. Tsh ab haha wabsh hema i wah g uwi g si s‑namkig s‑ap uhw shuhdagi waꞌigchugch am al s‑toa hodai haꞌa ch ed. K hab e aꞌaga ‘spikenard’ ihda shuhdagi. Kutsh am si hai g al haꞌa k an wehs iawua Jesus moꞌo dahm. ");
INSERT INTO oodNT_vpl VALUES ("MK14_4","071_14_4","MRK","14","4","4","Kutsh haꞌi babgat am i neidok matsh has e juh k s‑juꞌujpij e wehm neneok ch ash hab kaij, “T wabsh heki e wua ihda s‑namkig haꞌichu. ");
INSERT INTO oodNT_vpl VALUES ("MK14_5","071_14_5","MRK","14","5","5","Eda atp huꞌi chum waik siant pihsh wo nam sha e gagdak. T heg wo e hekaj ha wehhejed g shoꞌigkam.” Neh, bash kaij ch si s‑kehꞌid g uwi. ");
INSERT INTO oodNT_vpl VALUES ("MK14_6","071_14_6","MRK","14","6","6","Kush oi wa hab ha ahg g Jesus, “Pi g am wo shaꞌi kehꞌid ihda uwi. Si at s‑kehg haꞌichu hab juh am ni‑wehhejed. ");
INSERT INTO oodNT_vpl VALUES ("MK14_7","071_14_7","MRK","14","7","7","Chum o hekid ia em‑shahgid g shoꞌigkam. Kumt wabsh chum hekid wo i ha wehmt. Kunt ahni hi pi tash ia hu wo em‑shahgidk. ");
INSERT INTO oodNT_vpl VALUES ("MK14_8","071_14_8","MRK","14","8","8","T ihda uwi hab juh mat haschu i e nako mat am heki hu s‑ap juh ni‑chuhkug g ni‑muhkig wehhejed. ");
INSERT INTO oodNT_vpl VALUES ("MK14_9","071_14_9","MRK","14","9","9","Nt wo si shel em‑ahgi mat am wo e ahgahid mat haschu has ni‑juni mat hebai wo i e ahgahid g s‑kehg haꞌichu ahgaj g Jiosh.” ");
INSERT INTO oodNT_vpl VALUES ("MK14_10","071_14_10","MRK","14","10","10","Kutsh am ha hekaj ha dagito g Judas Iscariot k gam hu hih uꞌugchu papal ha wui hab ahgk matsh hegam ha wui wo gagda g Jesus. ");
INSERT INTO oodNT_vpl VALUES ("MK14_11","071_14_11","MRK","14","11","11","Sh am si s‑hohhoꞌid ch kah idam mash has i kaij, ash ab si ahgid matsh wo namkid. Kutsh am hahawa si i e nako g Judas matsh hebai wo s‑apꞌek. Kutsh ab ha wui wo gagda. ");
INSERT INTO oodNT_vpl VALUES ("MK14_12","071_14_12","MRK","14","12","12","T am hahawa s‑ap i e ai hegai t‑shohshonbad ha‑doꞌibiadag piast. K id eda pi e koꞌa hegai pahn mo jewajidas. K d wehpeg tash mat eda wo e kokda g kahwal mahmad. Sh g Jesus chuhchai ab wui hab kaij, “Bahp hab elid matt am wo huh g ha‑doꞌibiadag gegosig?” ");
INSERT INTO oodNT_vpl VALUES ("MK14_13","071_14_13","MRK","14","13","13","Kutsh am hahawa gohk hab ha ah, “Am amt wo hihi Jerusalem wui. T ab hema wo himad g cheoj ch wo waꞌigchugad ab haꞌa t ab. ");
INSERT INTO oodNT_vpl VALUES ("MK14_14","071_14_14","MRK","14","14","14","Kumt am wo i oi. T am hu hebai wo him k am wo i wah hema kih ed. Kumt hab wo chei ab kihkam wui, ‘Neh, s‑mahchimk o g t‑mashchamdam mas an hebai i ha wiꞌis matt wo wuhshad g t‑shohshon ha‑doꞌibiadag.’ ");
INSERT INTO oodNT_vpl VALUES ("MK14_15","071_14_15","MRK","14","15","15","Kut am wo hema em‑chehgi g kih. T id gan hu ha‑kih dahm hab wo chuꞌigk ch wo geꞌejk ch am wo apchudask. Kumt an haꞌab wo i apꞌech g t‑gegosig.” ");
INSERT INTO oodNT_vpl VALUES ("MK14_16","071_14_16","MRK","14","16","16","Kutsh wa woho am hihi idam gohk k ged hu dada kihhim ch ed. Tsh wa woho s‑ap am hab e juh mash has i ha ahg. Kutsh am i apꞌech g gegosig. ");
INSERT INTO oodNT_vpl VALUES ("MK14_17","071_14_17","MRK","14","17","17","Tsh am i hud. Tsh am hahawa dada hegam Jesus k am hu dadhaiwua k e gegosid. ");
INSERT INTO oodNT_vpl VALUES ("MK14_18","071_14_18","MRK","14","18","18","Sh hab haha wabsh kaij g Jesus, “M ant wo si shel em‑ahgi mat oi am hab wo e juh mamt hema wo ni‑gagda ahpim mam ab si ni‑wecho e mashcham.” ");
INSERT INTO oodNT_vpl VALUES ("MK14_19","071_14_19","MRK","14","19","19","Kutsh wehsijj pi ap e taht k gan hu hab i cheꞌiatahi, “Ih, hi wa pi ahni.” ");
INSERT INTO oodNT_vpl VALUES ("MK14_20","071_14_20","MRK","14","20","20","Kush hab kaij g Jesus, “Heg at hab wo juh mat hedai am ni‑wehm wo wakch g chemait hidod ch ed. ");
INSERT INTO oodNT_vpl VALUES ("MK14_21","071_14_21","MRK","14","21","21","Bant masma wo ni‑muhkid mo has masma heki hu oꞌohanas Jiosh oꞌohana ed mat g si Kehshaj wo e muhkid. T wabshaba wo si s‑koꞌokam e namkid hegai mat wo ni‑gagda. Baꞌich at wo i chum s‑apꞌek heg wehhejed mat hems wabsh pi wo chum mahsi.” ");
INSERT INTO oodNT_vpl VALUES ("MK14_22","071_14_22","MRK","14","22","22","Sh am wabsh kia e gegosid. Tsh g Jesus am bei g chemait k ab hoꞌigeꞌel g Jiosh k am hahawa i hahain k an i ha mah k hab kaij, “Oi g wo huhgi ihda. Do ni‑honshpadag.” ");
INSERT INTO oodNT_vpl VALUES ("MK14_23","071_14_23","MRK","14","23","23","Tsh am hahawa bei g tahsa k ab ep hoꞌigeꞌel g Jiosh k ab ha mah. Kutsh wehsijj ab ih. ");
INSERT INTO oodNT_vpl VALUES ("MK14_24","071_14_24","MRK","14","24","24","Kush hab ha ahg, “Do ni‑ehꞌed ihda nawait. Id ani hab ahgch hab kaij mant wo ni‑muhkid am em‑wehhejed. T g ni‑ehꞌed wo e iawua. T g Jiosh heg hekaj am hab wo juh hegai mo wa hab kaij matsh hab wo em‑juni. ");
INSERT INTO oodNT_vpl VALUES ("MK14_25","071_14_25","MRK","14","25","25","Ia o i s‑apꞌe. Kunt pi hekid em‑wehm hab ep wo juh ihda k wabshaba em‑wehm wo si s‑hehgigk Jiosh kihdag ed.” ");
INSERT INTO oodNT_vpl VALUES ("MK14_26","071_14_26","MRK","14","26","26","Neh, kutsh am hahawa kuhgit am hema ahgk g mihshmda neꞌi k am i wuwhag k gam hu hihi Olive Uꞌus Kawulk wui. ");
INSERT INTO oodNT_vpl VALUES ("MK14_27","071_14_27","MRK","14","27","27","Kush hab ha ahg g Jesus, “An o oꞌohanas mo hab kaij g Jiosh: Nt wo hiwigi mamt wo mua g kahwal ha nuhkuddam. T g kahwal wabsh aꞌai wo wohp. Neh, id o d haꞌichu wepogida ahga ch hab d ahga mamt wehsijj wabsh wo ni‑dagito k gam hu aꞌai wo wohp mant hekid wo ni‑muhkid. ");
INSERT INTO oodNT_vpl VALUES ("MK14_28","071_14_28","MRK","14","28","28","Kunt wabshaba ep wo ni‑chegito k gam hu wo hih Galilee wui. Mt am haꞌab wo ni‑nei.” ");
INSERT INTO oodNT_vpl VALUES ("MK14_29","071_14_29","MRK","14","29","29","Kush g Peter hab kaij, “Ahni ant hi pi hekid wo shaꞌi m‑dagito, chum as wehsijj wo m‑dagito idam.” ");
INSERT INTO oodNT_vpl VALUES ("MK14_30","071_14_30","MRK","14","30","30","Sh hab kaij g Jesus ab wui, “Nt wo si shel m‑ahgi mat koi gokko wo kuhu g chuchul id i chuhug ab, kupt eda heki hu waikko hab wo waꞌi chei map pi shaꞌi ni‑mahch.” ");
INSERT INTO oodNT_vpl VALUES ("MK14_31","071_14_31","MRK","14","31","31","Kutsh am wa si e gewkai g Peter, ash hab si kaij, “Pi ant hekid hab wo shaꞌi chei manis pi m‑mahch, chum anis wo ni‑muhkid m‑wehm.” Kush wehsijj hab waꞌap kaij. ");
INSERT INTO oodNT_vpl VALUES ("MK14_32","071_14_32","MRK","14","32","32","Kutsh ged hu dada heg ab oidag mo hab e aꞌaga Gethsemane. Sh pi am hu ha wehmaj g Judas Iscariot. Kush hab ha ahg g Jesus, “Ia g hu wo i dadhak. Nt ahni am baꞌich wo i him k wo ni‑hoꞌigeꞌidahu.” ");
INSERT INTO oodNT_vpl VALUES ("MK14_33","071_14_33","MRK","14","33","33","Bash kaij ch am ha uꞌuk g Peter ch James ch John. Tsh idam gam hu oi. Kush s‑masma si pi ap e tahtk g Jesus ch si e kudut ");
INSERT INTO oodNT_vpl VALUES ("MK14_34","071_14_34","MRK","14","34","34","ch hab kaij ab ha wui, “Ab at wabsh i si ni‑shuhd g pi ap tahhadkam ch s‑ni‑mukima tahhadchud. Ia g wabsh wo dadk ch wo haꞌichu si nenashanad.” Kutsh am dadhaiwua. ");
INSERT INTO oodNT_vpl VALUES ("MK14_35","071_14_35","MRK","14","35","36","Tsh g Jesus gam hu hahawa him k am i gei jewedo k hab kaij ab Jiosh wui, “Ni‑ohg, wehs haꞌichu o pi shaꞌi hasig am m‑wehhejed. Pt wo e nako mapt im hu hab wo i juh hegai si s‑koꞌok shoꞌigdag mo ab ni‑wui him. Kuni eda tatchua mat ahpi g m‑tatchui hab wo e juh.” ");
INSERT INTO oodNT_vpl VALUES ("MK14_37","071_14_37","MRK","14","37","37","Tsh am hahawa uhpam ep jiwia ha wui hegam waik. Kush am kohksh. Sh hab kaij ab wui g Peter, “Simon, pi aptki shaꞌi e nako maps am hu i hemako ohla ab wo s‑nenashank,” ");
INSERT INTO oodNT_vpl VALUES ("MK14_38","071_14_38","MRK","14","38","38","ch ab wehs ha wui hab kaij, “Si g wo haꞌichu nenashanad ch ab wo tai g Jiosh g gewkdag mamt pi am hu wo shul pi apꞌekam ch ed. Chum am hi wa g s‑apꞌekam hab elid ch eda pi e nakog.” ");
INSERT INTO oodNT_vpl VALUES ("MK14_39","071_14_39","MRK","14","39","39","Bash kaij ch amjed gam hu hahawa ep him k heg hab kaij ab Jiosh wui matsh wehpeg ");
INSERT INTO oodNT_vpl VALUES ("MK14_40","071_14_40","MRK","14","40","40","ch am hahawa uhpam ep jiwia ha wui. Kush ep si kohksh ch pi shaꞌi nenashani ch pi shaꞌi mahch mas has wo chei ab wui. ");
INSERT INTO oodNT_vpl VALUES ("MK14_41","071_14_41","MRK","14","41","41","Ash d i waikkokam, tsh am ep jiwia ha wui. Kush ep si kohksh. Kush hab kaij, “Kumtki ep kohk k e uhꞌulinihogid. T eda e ai mamt ni‑gagda k am wo i ni‑dagito ha wui g pi apꞌekam hemajkam ahni Jiosh si Kehsha. ");
INSERT INTO oodNT_vpl VALUES ("MK14_42","071_14_42","MRK","14","42","42","Oi g wo wahpamigi. Tt wo hihi. Neh, ia at hu jiwia hegai mat ni‑gagda.” ");
INSERT INTO oodNT_vpl VALUES ("MK14_43","071_14_43","MRK","14","43","43","Sh am wabsh kia neok. Tsh am jiwia g Judas. Kush shaꞌi si muꞌijj am wehmaj haꞌijj g iꞌis‑papayo uhꞌukch ch haꞌijj g uꞌus. Idam atsh g uꞌugchu papal ch chehanig t‑mashchamdam ch geꞌeged am ha cheha matsh am wo hihim k wo bei. ");
INSERT INTO oodNT_vpl VALUES ("MK14_44","071_14_44","MRK","14","44","44","Kush eda g Judas heki hu ha ahgid idam mo am wehmaj matsh ab wo chintad g Jesus kahmaj ab. Tsh hab masma wo s‑mahchk mat hedai an wo bei. ");
INSERT INTO oodNT_vpl VALUES ("MK14_45","071_14_45","MRK","14","45","45","Tsh am wabsh i chum jiwia g Judas k wabsh shel i hih ab Jesus wui k hab kaij, “Ni‑mashchamdam.” Neh, bash kaij ch ab chintad. ");
INSERT INTO oodNT_vpl VALUES ("MK14_46","071_14_46","MRK","14","46","46","Tsh ab haꞌi hihim k an bei g Jesus k gan hu si s‑wihnam uꞌukch. ");
INSERT INTO oodNT_vpl VALUES ("MK14_47","071_14_47","MRK","14","47","47","Kutsh hema hegam chuhchaij am i wuhshad g e‑ispahyo k ab si gehg g neholigaj g uhgchu pahl k an si hikuch g nahkaj. ");
INSERT INTO oodNT_vpl VALUES ("MK14_48","071_14_48","MRK","14","48","49","Sh g Jesus hab ha ahg idam hemajkam, “Wehs tashkaj ani am dahiwup ch ha mashcham geꞌe cheopi t am. Kumt pi an hu ni‑be k wabshaba hahawa ia dada an uhꞌukch g iꞌis‑papayo ch uꞌus mamt wo ni‑bei. Pegih, bat wa masma an heki hu oꞌoha g kekelibad Jiosh haꞌichu i tashogiddam mant hab masma wo ni‑behij mat g pi ap hemajkam.” Neh, bash kaij g Jesus. ");
INSERT INTO oodNT_vpl VALUES ("MK14_50","071_14_50","MRK","14","50","50","Kutsh am hahawa wehsijj wabsh i dagito hegam chuhchaij k gam hu si aꞌai wohp. ");
INSERT INTO oodNT_vpl VALUES ("MK14_51","071_14_51","MRK","14","51","51","Sh an hema oidahim g Jesus ch d wabsh wechij oꞌodham ch heg waꞌi sawanokaj e hobinodch. Kutsh an chum bei g shondal. ");
INSERT INTO oodNT_vpl VALUES ("MK14_52","071_14_52","MRK","14","52","52","Tsh am wabsh i dagito g e‑sawano k gam hu si meh ab wabsh i s‑dahpkch. ");
INSERT INTO oodNT_vpl VALUES ("MK14_53","071_14_53","MRK","14","53","53","Kumtsh am i bei g Jesus heg kih wui uhgchu pahl. Kush eda am e hemapdahim g uꞌugchu papal ch geꞌeged ch chehanig t‑mashchamdam. ");
INSERT INTO oodNT_vpl VALUES ("MK14_54","071_14_54","MRK","14","54","54","Sh g Peter ga hu wabsh mehkjed ha oid ch am i wah kolhai ch ed. Sh am ge nahdch g shondal. Kush am ha wehm e huhkalid g Peter. ");
INSERT INTO oodNT_vpl VALUES ("MK14_55","071_14_55","MRK","14","55","55","Kush eda idam e jehnigiddam am i chum haꞌichu gahg mat ab wo abch g Jesus mat heg hekaj wo mua. ");
INSERT INTO oodNT_vpl VALUES ("MK14_56","071_14_56","MRK","14","56","56","Muꞌijj ash ab haꞌichu chum abchud mash pi shaꞌi woho ch oi wa pi shaꞌi e wepo haꞌichu ahg. ");
INSERT INTO oodNT_vpl VALUES ("MK14_57","071_14_57","MRK","14","57","57","Kutsh am hahawa haꞌi gegokiwua k hab kaij, ");
INSERT INTO oodNT_vpl VALUES ("MK14_58","071_14_58","MRK","14","58","58","“Kah ach mo hab kaij. ‘Nt wo padch ihda geꞌe cheopi mat g oꞌodham hab juh k hema ep wo nahto waik tash ab mat pi d wo oꞌodham nahtoik.’ ” ");
INSERT INTO oodNT_vpl VALUES ("MK14_59","071_14_59","MRK","14","59","59","Kush idam hab waꞌap pi shaꞌi e wepot g haꞌichu ha‑ahga. ");
INSERT INTO oodNT_vpl VALUES ("MK14_60","071_14_60","MRK","14","60","60","Kutsh g si uhgchu pahl am i kekiwua ha shahgid k ab kakke g Jesus, “Napt pi am hu has wo shaꞌi chei id amjed mo haschu ab m‑abchud idam?” ");
INSERT INTO oodNT_vpl VALUES ("MK14_61","071_14_61","MRK","14","61","61","Kush oi wa pi am hu has shaꞌi ha kaij g Jesus. Kutsh ab ep si kakke, “Nap hab e elid map ahpi d Jiosh alidag matp am t‑dahm wo e kei?” ");
INSERT INTO oodNT_vpl VALUES ("MK14_62","071_14_62","MRK","14","62","62","Kush hab kaij g Jesus, “Dani ahni. T g Jiosh am wo e chehgi mo ab si has ni‑elid an s‑apkojed e‑hugid an ni‑dahshk e‑kownal daikud ed. T ab wo i e ai mant ab wo i hud chewagi ch ed k am ep wo jiwia jewed dahm. Kumt wehsijj wo s‑mai mani d Jiosh si Kehsha.” ");
INSERT INTO oodNT_vpl VALUES ("MK14_63","071_14_63","MRK","14","63","63","Kutsh g uhgchu pahl ab si wantsh g e‑eniga hab elidch mo pi ap neok k hab kaij, “Pi ach hedai ep shaꞌi tatchua mas am wo ah g chuꞌijigaj. ");
INSERT INTO oodNT_vpl VALUES ("MK14_64","071_14_64","MRK","14","64","64","Am am wa kah g pi kehg neꞌokij. Shahm i elid?” Kush wehsijj hab kaij matsh ab moht g chuꞌijig am hugkam mat hemho wa wo e muhkid. ");
INSERT INTO oodNT_vpl VALUES ("MK14_65","071_14_65","MRK","14","65","65","Kutsh haꞌijj ab si siswuimad g Jesus. Mtsh ab hahawa si maꞌishk wuh g wuhpuij k ab si shonikkash ch hab ahg, “Am g hig t‑ahgid mas hedai ab m‑shonikka.” Tsh g shondal am hahawa be k ab si s‑kapnim shonikkash. ");
INSERT INTO oodNT_vpl VALUES ("MK14_66","071_14_66","MRK","14","66","66","Sh eda g Peter am daha kih bahsho. Kutsh am hema jiwia g uwi piongaj g uhgchu pahl. ");
INSERT INTO oodNT_vpl VALUES ("MK14_67","071_14_67","MRK","14","67","67","Sh am daha g Peter ch e huhkalid. Tsh id ab si i neid k hab kaij, “Ahpi ap ep wehmaj hegai Jesus.” ");
INSERT INTO oodNT_vpl VALUES ("MK14_68","071_14_68","MRK","14","68","68","Kutsh pi mahch k e ah g Peter hab kaijch, “Pi ani shaꞌi mahch ch pi amichud maps haschu hab ahg,” neh, k gam hu ha hekaj hih mash am haꞌi gegok kolhai kihjeg t ab. Kush eda kuhu g keli chuchul. ");
INSERT INTO oodNT_vpl VALUES ("MK14_69","071_14_69","MRK","14","69","69","Tsh am ep cheh g Peter hegai ha‑pionag k hab kaij am ha wui hegam mash an gegok, “Id o d ep hema hegam Jesus.” ");
INSERT INTO oodNT_vpl VALUES ("MK14_70","071_14_70","MRK","14","70","70","Kutsh ep pi e edagi g Peter. Kutsh shaꞌi haꞌas, sh hegam mash an gegok hab ep kaij ab wui, “Pi g shaꞌi pi e edgid. Dapki woho hema hegam Jesus napki pi ahpi hab waꞌap d Galilee t am oꞌodham.” ");
INSERT INTO oodNT_vpl VALUES ("MK14_71","071_14_71","MRK","14","71","71","Kutsh g Peter am ha hekaj si ha ahgi, “Pi ani shaꞌi mahch ihda oꞌodham mam an aꞌaga. T g Jiosh wo si ni‑jehkaꞌich mantp em‑iattogid.” ");
INSERT INTO oodNT_vpl VALUES ("MK14_72","071_14_72","MRK","14","72","72","Kutsh am ha hekaj gokko kuhu g keli chuchul. Tsh g Peter am wabsh si i chegito mash wa hab kaij g Jesus, “Koi at gokko wo kuhu g chuchul kupt eda heki hu waikko hab wo chei map pi shaꞌi ni‑mahch.” Tsh wabsh wohoꞌi pi ap e taht k s‑jupij shoak. ");
INSERT INTO oodNT_vpl VALUES ("MK15_1","071_15_1","MRK","15","1","1","Tsh am wabsh i chum mahsi. Tsh am ep e nam hegam uꞌugchu papal ch geꞌeged ch chehanig t‑mashchamdam mo d e jehnigiddam k atsh am i mamche mat has hahawa ep wo e juh. Tsh am i kuhgit g ha‑namki. Kutsh am si maniadad g Jesus nohnhoi k gam hu be k am uꞌapa heg wui mo d kownal ch hab chehgig Pilate ab abchudch mo chum e kownalchud. ");
INSERT INTO oodNT_vpl VALUES ("MK15_2","071_15_2","MRK","15","2","2","Kush ihda Pilate ab kakke g Jesus, “No wa woho mapsh hab chum e elid map d ha‑kownalig idam Tutuligo hemajkam?” Sh hab kaij g Jesus, “Dani ahni.” ");
INSERT INTO oodNT_vpl VALUES ("MK15_3","071_15_3","MRK","15","3","3","Sh g uꞌugchu papal muꞌi haꞌichu ab abchud. Sh pi am hu has shaꞌi kaij g Jesus. ");
INSERT INTO oodNT_vpl VALUES ("MK15_4","071_15_4","MRK","15","4","4","Sh g Pilate ab ep kakke, “Neh, muꞌi haꞌichu o ab m‑abchud. Napt pi am hu has wo shaꞌi chei ab amjed?” ");
INSERT INTO oodNT_vpl VALUES ("MK15_5","071_15_5","MRK","15","5","5","Kush ep pi am hu has shaꞌi ha kaij g Jesus. Tsh g Pilate si has i e taht heg hekaj. ");
INSERT INTO oodNT_vpl VALUES ("MK15_6","071_15_6","MRK","15","6","6","K am hab e wua ahid ab id eda gegosig mo g kownal am hema i dadagitod g lihso am ha wehhejed g hemajkam. ");
INSERT INTO oodNT_vpl VALUES ("MK15_7","071_15_7","MRK","15","7","7","Kush eda am haꞌi kuhpi g lilso matsh haꞌi ha kokda am i chum wushshadch g kownal. Sh hema hab chehgig idam Barabbas. ");
INSERT INTO oodNT_vpl VALUES ("MK15_8","071_15_8","MRK","15","8","8","Kutsh g hemajkam ab i kakke g Pilate matsh am hab hig wo ha juni hegai mash chum hekid am hab ha wuijid. ");
INSERT INTO oodNT_vpl VALUES ("MK15_9","071_15_9","MRK","15","9","9","Sh g Pilate ab ha kakke, “Pegih, nam hab elid mant id am wo i dagito am em‑wehhejed mash d em‑kownalig?” nash pi chum s‑dagitoimk g Jesus ");
INSERT INTO oodNT_vpl VALUES ("MK15_10","071_15_10","MRK","15","10","10","ch hab ha elid mo d waꞌi idam uꞌugchu papal ch s‑hehgamk ch s‑muꞌamk. ");
INSERT INTO oodNT_vpl VALUES ("MK15_11","071_15_11","MRK","15","11","11","Kutsh wabshaba g uꞌugchu papal am i ha cheha g hemajkam matsh hab wo chei matsh g Barabbas wo e dagito. Kutsh wa woho am hab e juh. ");
INSERT INTO oodNT_vpl VALUES ("MK15_12","071_15_12","MRK","15","12","12","Kush hab ep kaij g Pilate, “Pegih, kunt has wo juh ihda oꞌodham mam hab aꞌaga mo d em‑kownalig?” ");
INSERT INTO oodNT_vpl VALUES ("MK15_13","071_15_13","MRK","15","13","13","Kush si s‑kaidam hab kaij g hemajkam, “Muꞌani ab kots t ab!” ");
INSERT INTO oodNT_vpl VALUES ("MK15_14","071_15_14","MRK","15","14","14","Kutsh hab chum chei g Pilate, “Haschu ahg? Shahchu at hig pi ap has juh?” Kush oi wa wabsh baꞌich i si s‑kaidam hab wabsh ge kaij muꞌikko, “Muꞌani! Muꞌani ab kots t ab.” ");
INSERT INTO oodNT_vpl VALUES ("MK15_15","071_15_15","MRK","15","15","15","Kush g Pilate tatchua mat wo s‑hohhoꞌi g hemajkam ch atsh heg hekaj am i dagito g Barabbas am ha wui k am ha cheha g shondal mat am wo gewitta g Jesus. Kumtsh wa woho hab juh. Tsh am hahawa ha wui dagito matsh gam hu wo be k ab wo naggia kots t ab. ");
INSERT INTO oodNT_vpl VALUES ("MK15_16","071_15_16","MRK","15","16","16","Kutsh gam hu hahawa i bei g shondal g Jesus kownal geꞌe kih am k am wehs ha wai g e‑wehm shondal. ");
INSERT INTO oodNT_vpl VALUES ("MK15_17","071_15_17","MRK","15","17","17","Kutsh am i e hemapad k nahnko wua. Msh wa ab abchud mash chum e kownalchud. Pegih, tsh ab wahki g kownal eniga k ge hoꞌi gihkot k ab wahki moꞌoj ab. ");
INSERT INTO oodNT_vpl VALUES ("MK15_18","071_15_18","MRK","15","18","18","Kush hab wabsh s‑ahgamk ch hab kaij, “Tash g d ha‑kownaligk g Tutuligo hemajkam.” ");
INSERT INTO oodNT_vpl VALUES ("MK15_19","071_15_19","MRK","15","19","19","Tsh haꞌi an si gewitta moꞌoj an g uhskaj k ab siswuimad k ab wui i shul pehegia ab has elidch. ");
INSERT INTO oodNT_vpl VALUES ("MK15_20","071_15_20","MRK","15","20","20","Kumtsh am i haꞌasa nahnkogid k am si wuahawua hegai kownal eniga k ab uhpam wahki g enigaj k gam hu hahawa i bei mat ab wo naggia kots t ab. ");
INSERT INTO oodNT_vpl VALUES ("MK15_21","071_15_21","MRK","15","21","21","D ab hema i ha nam g oꞌodham ch ab him Jerusalem wui ch ash hab chehgig Simon. Id ad an bei g shondal k ab kushwiotach hegai kots mamt ab ab wo naggia g Jesus. Ihda Simon ash ab d kihkam Cyrene kihhim t ab ch d ha‑ohg idam Alexander ch Rufus. ");
INSERT INTO oodNT_vpl VALUES ("MK15_22","071_15_22","MRK","15","22","22","Kumd gam hu i bei g Jesus mam am ha nahngia. K hab e aꞌaga amai Golgotha mo id hab d ahga Koshwak. ");
INSERT INTO oodNT_vpl VALUES ("MK15_23","071_15_23","MRK","15","23","23","Kumd am chum iꞌich g nawait ch kulani mat wo hehogih g s‑koꞌok. Kud pi shaꞌi ih g Jesus. ");
INSERT INTO oodNT_vpl VALUES ("MK15_24","071_15_24","MRK","15","24","24","Kumd ab hahawa sisish kots t ab k am kei g kots. D am haꞌi e chichwi g shondal k wo nei mas hedai haschu wo bei g haꞌichu enigaj. ");
INSERT INTO oodNT_vpl VALUES ("MK15_25","071_15_25","MRK","15","25","25","K eda ga hu i juhk madki heki hu e ai g humukt ohla mamd ab naggia kots t ab. ");
INSERT INTO oodNT_vpl VALUES ("MK15_26","071_15_26","MRK","15","26","26","D an oꞌohanas g ha‑abchuda ab dahm mo ab i moꞌokch g Jesus ch hab chuꞌig, “Id o d ha‑Kownalig g Tutuligo Hemajkam.” ");
INSERT INTO oodNT_vpl VALUES ("MK15_27","071_15_27","MRK","15","27","27","Kumd gohk ab ep ha nahngia kokots t ab gan hu aꞌai. Sh eda d s‑chu eꞌeskam idam.  ");
INSERT INTO oodNT_vpl VALUES ("MK15_28","071_15_28","MRK","15","28","28","Kum hab masma am chehgidch mam hab elid mo g Jesus hab waꞌap d pi ap hemajkam. Neh, heki o hu an oꞌohanas Jiosh oꞌohana ed mat id am hab wo e juh. ");
INSERT INTO oodNT_vpl VALUES ("MK15_29","071_15_29","MRK","15","29","29","D hegam mo am bihbimhim nahnko ahg ch hab ahg, “Naptsh woho wo i wua g geꞌe cheopi k am uhpam ep wo i kei waik tash ab? ");
INSERT INTO oodNT_vpl VALUES ("MK15_30","071_15_30","MRK","15","30","30","Pegih, ab g hig i huduni kots t amjed k wo e doꞌibia maptp wo e nako.” ");
INSERT INTO oodNT_vpl VALUES ("MK15_31","071_15_31","MRK","15","31","31","D g uꞌugchu papal ch chehanig t‑mashchamdam am hab waꞌap nahnko ahg hab kaijch ab aꞌai e wui, “Id atsh haꞌi ha doꞌibia k atki wabshaba pi wo e nako mas wo hejel e doꞌibia. ");
INSERT INTO oodNT_vpl VALUES ("MK15_32","071_15_32","MRK","15","32","32","Nash hig pi woho d Jiosh si Kehsha ch d t‑kownalig? Pegih, tt ab wo s‑wohoch matp ab wo i huduni k wo e doꞌibia.” D hegam ehp mad ab wehmaj nahngia hab waꞌap nahnko ahg. ");
INSERT INTO oodNT_vpl VALUES ("MK15_33","071_15_33","MRK","15","33","33","D am i dahm juh. D wehsko gei g s‑chuhugam waik ohla ab. ");
INSERT INTO oodNT_vpl VALUES ("MK15_34","071_15_34","MRK","15","34","34","D am i e ai g waik ohla. D si s‑kaidam hab kaij g Jesus, “Eloi, Eloi, lama sabaktani.” Id o hab d ahga, “Ni‑Jioshga, ni‑Jioshga, pt haschu ahgk wabsh ni‑dagito?” ");
INSERT INTO oodNT_vpl VALUES ("MK15_35","071_15_35","MRK","15","35","35","D haꞌijj hab kaij hegam mad am gegok, “Nehꞌe, Elijabad o ab chum waid.” ");
INSERT INTO oodNT_vpl VALUES ("MK15_36","071_15_36","MRK","15","36","36","Kud am hema med k an haꞌichu usko mad am wakch nawait ch ed k am uhgk i be k ab chum iꞌich g Jesus k hab chei, “Kia koi, tt hig wo nei mas ia wo jiwia g Elijabad k ab wo i huduni.” ");
INSERT INTO oodNT_vpl VALUES ("MK15_37","071_15_37","MRK","15","37","37","Kud am si s‑kaidam haꞌichu hab ep chei g Jesus k am hahawa i muh. ");
INSERT INTO oodNT_vpl VALUES ("MK15_38","071_15_38","MRK","15","38","38","Kutsh hegai s‑kowk ikus kuhpadag mash am s‑tadnim naggia ged hu si eda g geꞌe cheopi ab si shel e wantsh. ");
INSERT INTO oodNT_vpl VALUES ("MK15_39","071_15_39","MRK","15","39","39","D hegai moki d shondal ha‑geꞌejig gahab kehk kots wui ch am kah g Jesus ch am neid mat has masma muh ch hab kaij, “Ihda oki si s‑wohom d alidaj g Jiosh.” ");
INSERT INTO oodNT_vpl VALUES ("MK15_40","071_15_40","MRK","15","40","40","D ga hu sha mehkjed g uꞌuwi ab haꞌi neid mat haschu has e juh. Haꞌi idam o d Salome ch Mary Magdalene ch hegai Mary mo d ha‑jeꞌe idam James ch Joses. ");
INSERT INTO oodNT_vpl VALUES ("MK15_41","071_15_41","MRK","15","41","41","Idam waik ash am wehmaj oiopohim g Jesus ch haꞌichukaj i wehmt mo eda gam hu oimmelhim Galilee chekshani ch ed. Kud muꞌi idam uꞌuwi am wehmaj ab i hihi g Jesus Jerusalem wui. ");
INSERT INTO oodNT_vpl VALUES ("MK15_42","071_15_42","MRK","15","42","43","D am haꞌichug hegai e jehnigiddam mo ab Arimathea t amjed ch hab chehgig Joseph. Id o si s‑ap d oꞌodham ch ab s‑neidamk g Jiosh kownaltalig. D eda e aihim mat wo i hud. Kuchd eda am chum t‑nakog matt baꞌich i tash wo chum t‑mihshmad. D heg hekaj am hih ihda Joseph k atsh ab tai g kownal g Jesus honshpadag. ");
INSERT INTO oodNT_vpl VALUES ("MK15_44","071_15_44","MRK","15","44","44","Kush g Pilate hab kaij, “A nat wa s‑wohom heki hu i muh?” atsh am hahawa wai g shondal ha‑geꞌejig. ");
INSERT INTO oodNT_vpl VALUES ("MK15_45","071_15_45","MRK","15","45","45","Sh id hab kaij mat heki hu muh. Kush hab hahawa ahg g Joseph mo am wa s‑ape mat am wo bei. ");
INSERT INTO oodNT_vpl VALUES ("MK15_46","071_15_46","MRK","15","46","46","Kutsh g Joseph am him k am ha nolawt g si s‑kehg ikus k am ep jiwia. Kumd am wehhejed ab i huduni g Jesus honshpadag. K am mia hab chuꞌig g hihaꞌini ch ab heki hu cheotas hodai ch ed. Kumd am i be k ged hu heg eda cheh am i hobinodk heg hekaj s‑kehg ikus. Kumd ab hahawa kuh g geꞌe hodaikaj. ");
INSERT INTO oodNT_vpl VALUES ("MK15_47","071_15_47","MRK","15","47","47","D g Mary Magdalene ch hegai Mary mo d ha‑jeꞌe g James ch Joses am wa neid mad hebai e cheh. ");
INSERT INTO oodNT_vpl VALUES ("MK16_1","071_16_1","MRK","16","1","1","Kud am bij g shahwai machd eda t‑mihshmad. Kutsh am hahawa hihi g Salome ch Mary Magdalene ch hegai hema Mary k am ha nolawt g si s‑ap uhwchu matsh hekaj wo huhu g muhki. ");
INSERT INTO oodNT_vpl VALUES ("MK16_2","071_16_2","MRK","16","2","3","Wabsh i siꞌalim mo e aihim g domig, tsh gam hu hihi idam hihaꞌini wui k am neneokhim ch hab kaij, “Kus hedai t‑wehhejed gam hu wo i nuꞌichkwua hegai hodai mat ab hekaj e kuh g cheo?” Tsh ab i chesh g tash matsh eda ged hu dada. ");
INSERT INTO oodNT_vpl VALUES ("MK16_4","071_16_4","MRK","16","4","4","Tsh chum nei matsh heki hu in hu hab i e nuꞌichkwua. ");
INSERT INTO oodNT_vpl VALUES ("MK16_5","071_16_5","MRK","16","5","5","Tsh am i wahp. Kush inhab hema dak ch hab sha mahs mo g wechij oꞌodham. Sh g enigaj wabsh si s‑toa. Kutsh si e totods g uꞌuwi. ");
INSERT INTO oodNT_vpl VALUES ("MK16_6","071_16_6","MRK","16","6","6","Sh wabshaba hab ha ahg, “Pi g am wo shaꞌi e totodsid. M ani wa s‑mahch mam g Jesus chuhkug chum gahghim. Am g wo neid mo pi ia hu haꞌichug iia mat ia e woi. Uhpam at ep i wuhsh muhkig t amjed. ");
INSERT INTO oodNT_vpl VALUES ("MK16_7","071_16_7","MRK","16","7","7","Kumt gam hu wo hihim k wo ha ahgi g chuhchaij, chum wa g Peter, mat uhpam e chegito k gam hu wo hih Galilee wui. Mt gm hu wo hihim k am haꞌab wo nei.” Neh, bash kaij g anghil. ");
INSERT INTO oodNT_vpl VALUES ("MK16_8","071_16_8","MRK","16","8","8","Kutsh i wuwhag k gam hu uhpam wohp pi hedai shaꞌi ha ahgidch wohg oidch nash pi si e totodsid. ");
INSERT INTO oodNT_vpl VALUES ("MK16_9","071_16_9","MRK","16","9","9","Pi atsh wa koi mahsi domig tash matsh eda e chegito g Jesus. Tsh ab i chesh g tash. Kutsh amjed am i e chehgi Mary Magdalene wui si wehpeg. Dash ihda matsh wa ab amjed i ha wuwhas g wewaꞌak jijawul. ");
INSERT INTO oodNT_vpl VALUES ("MK16_10","071_16_10","MRK","16","10","10","Kutsh am hahawa ha wui hih g Mary hegam mash am wehmajkahim g Jesus. Sh eda am si pi ap e tahtk ch shoani idam. Kush hab ahg matki e chegito. ");
INSERT INTO oodNT_vpl VALUES ("MK16_11","071_16_11","MRK","16","11","11","Sh wabshaba pi shaꞌi wohochud. ");
INSERT INTO oodNT_vpl VALUES ("MK16_12","071_16_12","MRK","16","12","12","Sh am i dahm haꞌi gam hu hasko hihimad ch d gohk. Tsh g Jesus gawul masma am i e chehgi ha wui. ");
INSERT INTO oodNT_vpl VALUES ("MK16_13","071_16_13","MRK","16","13","13","Kutsh idam am uhpam ep hihim k ged hu wehs ha ahgi g chuhchaij. Kush pi shaꞌi ha wohochud. ");
INSERT INTO oodNT_vpl VALUES ("MK16_14","071_16_14","MRK","16","14","14","Tsh am hahawa i e chehgi g Jesus hegam ha wui gamai hemako e‑chuhchai. Sh idam am e wehm e gegosid. Tsh am s‑ha kehꞌel nash ge ha wohochud hegam mash neid mo d doakam ");
INSERT INTO oodNT_vpl VALUES ("MK16_15","071_16_15","MRK","16","15","15","ch hab hahawa ha ahg, “Am g wo aꞌai hihim k am wo i ha ahgidahi wehs hemajkam ihda s‑kehg haꞌichu ahgaj g Jiosh ab ni‑amjed. ");
INSERT INTO oodNT_vpl VALUES ("MK16_16","071_16_16","MRK","16","16","16","Kut heg wo e doꞌibia matp hedai wo i s‑wohochud k wo e pahl wako. T wabshaba ab wo moht g pi ap e‑chuꞌijig k ab wo ai g pi ha huhugedam shoꞌigdag matp hedai pi ab hu wo wohoch. ");
INSERT INTO oodNT_vpl VALUES ("MK16_17","071_16_17","MRK","16","17","17","T wo tashok mo hedai ab ni‑hiwig nant pi ab wo ha mah g gewkdag. Kut am wo i ha wuwhasidad g jijawul ni‑wehhejed ch ep wo neneokad g gawul kaidam neꞌokikaj mat pi hebai mai. ");
INSERT INTO oodNT_vpl VALUES ("MK16_18","071_16_18","MRK","16","18","18","Kut pi has wo e juh matp wo ha taht g kohkꞌoi o atp wo ihꞌed g hialwui. Kut an wo ha taht g kokꞌodam. T wo doda.” ");
INSERT INTO oodNT_vpl VALUES ("MK16_19","071_16_19","MRK","16","19","19","Kutsh am i haꞌas ha wehm neo g Jesus k am i dahm hahawa uhgk i e bei dahm kahchim wui k ga hu s‑apkojed dahiwua e‑ohg Jiosh hugid ab. ");
INSERT INTO oodNT_vpl VALUES ("MK16_20","071_16_20","MRK","16","20","20","T idam gam hu aꞌai ha ahgidahi g hemajkam g s‑kehg haꞌichu ahgaj g Jiosh. Kut g Jiosh si s‑hasig haꞌichu hab ha juni mat hekaj wo s‑mahchk g hemajkam mo d wohokam g haꞌichu ha‑ahga.  (9) Kutsh am hihi g uꞌuwi k am ha ahgi idam Peter mat haschu kah. (10) Tsh heg i dahm g Jesus am hahawa ha cheha g e‑chuhchai mat gam hu wehsko wo i ahgahi g s‑kehg haꞌichu ahgaj mat g hemajkam ab wo s‑wohochud k wo e doꞌibia.");
INSERT INTO oodNT_vpl VALUES ("LK1_1","072_1_1","LUK","1","1","4","Ni-nawoj map ab si tatchua g Jiosh: Ab apsh kaiham ihda s-kehg haꞌichu ahga ab amjed g Jiosh alidag mach ab s-wohochud. Kunt am wo haꞌichu m-oꞌohani ab amjed mapt hekaj wo s-ap s-mahchk. Hegam mash am neid o am t-ahgid ab amjed. Kut muꞌi am s-ap oꞌoha hegai mo haschu am t-ahgid. Nt ahni am si i hoa wehs ihda k hekaj am wo m-oꞌohanid k am baꞌich haꞌichu wo m-ahgi ab amjed. ");
INSERT INTO oodNT_vpl VALUES ("LK1_5","072_1_5","LUK","1","5","5","Amjed atsh ab i shohshonwua ihda mash eda g Herodbad am d kownal Judea chekshani ch ed am ha dahm g Tutuligo hemajkam. Sh am hema d ha-pahlig ch hab chehgig Zacaria. Sh g wehmaj kihkam hab chehgig Elisabed. Idam ash ab d amjedkamaj hegai mash d ha-shohshonbad g papal ch hab chehgig Aaron. Kush g Zacaria ab hema d amjedkam mash hab chehgig Abia. ");
INSERT INTO oodNT_vpl VALUES ("LK1_6","072_1_6","LUK","1","6","6","Kush idam Zacaria ch Elisabed am si oid g s-apꞌekam ch s-ap am hab junihim wehs hegai mo g Jiosh ab ha chehani g Tutuligo. ");
INSERT INTO oodNT_vpl VALUES ("LK1_7","072_1_7","LUK","1","7","7","Kutsh wabsh okst ihda Elisabed k pi ha mahmadt. Tsh g Zacaria hab waꞌap kelit. ");
INSERT INTO oodNT_vpl VALUES ("LK1_8","072_1_8","LUK","1","8","8","Kutsh hema tash am i e ai matsh g Abiabad amjedkam am hab wo juh g e-chikpan geꞌe cheopi ch ed. ");
INSERT INTO oodNT_vpl VALUES ("LK1_9","072_1_9","LUK","1","9","9","Kumtsh am i kei g Zacaria matsh am wo ha mehmhei g s-ap uhw kuhbhondakud. Tsh am i wah cheopi ch ed. ");
INSERT INTO oodNT_vpl VALUES ("LK1_10","072_1_10","LUK","1","10","10","Kush am jeg ed gegok g hemajkam ch e hoꞌigeꞌidahun. ");
INSERT INTO oodNT_vpl VALUES ("LK1_11","072_1_11","LUK","1","11","11","Tsh am cheopi ch ed hema i e chehgi g anghil Zacaria tahgio k ash ab kehk s-apkojed abai mash ab kuhbhoni g s-ap uhw kuhbhondakud. ");
INSERT INTO oodNT_vpl VALUES ("LK1_12","072_1_12","LUK","1","12","12","Tsh am i nei g Zacaria k si e todsid k si s-ehbeni ihda. ");
INSERT INTO oodNT_vpl VALUES ("LK1_13","072_1_13","LUK","1","13","13","Kush wabshaba hab kaij g anghil, “Pi g am shaꞌi e todsid, Zacaria. Jiosh at kah g m-hoꞌigeꞌidahuna. T g m-wehm kihkam wo wa hema madt. T d wo cheojk. Kupt hab wo chehch John. ");
INSERT INTO oodNT_vpl VALUES ("LK1_14","072_1_14","LUK","1","14","15","Jiosh at ab a wo si has elidad. Kut pi koi wo mahsi. T g Jiosh ab wo mah g Hekia S-apꞌekam Gewkdag. Kupt heg hekaj wo si s-hehgigk. T g muꞌi hemajkam hab waꞌap wo si s-hehgigk mat hekid wo mahsi. Kut ihda em-aliga pi hekid wo ihꞌed hegai mo s-nawmdag. ");
INSERT INTO oodNT_vpl VALUES ("LK1_16","072_1_16","LUK","1","16","16","ch muꞌi ab wo i ha nohnogi g Tutuligo hemajkam ab Jiosh wui. ");
INSERT INTO oodNT_vpl VALUES ("LK1_17","072_1_17","LUK","1","17","17","T koi in hu wo i wuhsh g Jiosh si Kehsha jewed dahm. T g em-aliga ia wehpeg wo ahgachugad mat in wo i wuhsh. T g Hekia S-apꞌekam Gewkdag ab wo mah g gewkdag heg wehhejed hab masma mo wa ab mahkch g Elijabad. Kut hab wo ha juh g hemajkam mat ab wo si pihk e elidad ha hekaj g e-aꞌaliga k hegam hab wo ha juh mo d pi apꞌekam mat ab wo kaihamad g ha-amichudadag hegam mo d s-apꞌekam. Neh, bat masma am wo i ha apꞌech g hemajkam heg wehhejed jiwhiadaj g Jiosh si Kehsha.” Neh, bash kaij hegai anghil. ");
INSERT INTO oodNT_vpl VALUES ("LK1_18","072_1_18","LUK","1","18","18","Kush g Zacaria hab kaij, “Nt has hig masma wo si s-ap s-mahchk machs wo hema bei g ali natt pi kekelt?” ");
INSERT INTO oodNT_vpl VALUES ("LK1_19","072_1_19","LUK","1","19","19","Sh hab kaij g anghil ab wui, “Dani Jiosh chikpandam, Gabriel. Kut ab ni-cheha mant ia wo m-ahgi ihda si s-hehgig haꞌichu ahgaj. ");
INSERT INTO oodNT_vpl VALUES ("LK1_20","072_1_20","LUK","1","20","20","Kupt eda pi ab hu ni-wohoch. T heg hekaj hab wo m-juh mapt pi wo shaꞌi e nako maps wo ha neokad iaꞌi amjed am hugkam mat hab wo e juh ihda mani m-ahgid.” Neh, bash kaij hegai anghil. ");
INSERT INTO oodNT_vpl VALUES ("LK1_21","072_1_21","LUK","1","21","21","Sh eda heg oidam am chum nenida g hemajkam g Zacaria ch si has i elid k hab kaij, “A t has e juh k pi oi ab hu i wuhsh?” ");
INSERT INTO oodNT_vpl VALUES ("LK1_22","072_1_22","LUK","1","22","22","Tsh am hu hebai ab hahawa i wuhshani k chum neo am ha wui k wabsh pi shaꞌi e nako. Sh am ha hekaj wabsh i amich g hemajkam matki ab haꞌichu e chehgi wui no pi ab wabsh i ha magwuid g e-nowikaj ch pi ab hu has shaꞌi kaij. ");
INSERT INTO oodNT_vpl VALUES ("LK1_23","072_1_23","LUK","1","23","23","Tsh am wabsh i chum huhug g tash mat heꞌes tash am hab wo juh g e-chikpan. Tsh gam uhpam hih e-kih wui. ");
INSERT INTO oodNT_vpl VALUES ("LK1_24","072_1_24","LUK","1","24","25","Kush amai i mia amjed matsh woꞌiwua g ali. Kush am wabsh s-ap e tahtk ch am e ehstokch g Elisabed e-kih ed hetasp mashad hab kaijhim, “Chum ani hekid si ni-elid mani pi ha mahmadt. Kutki wabshaba id hab ni-juni g Jiosh k hekaj gam hu hab i juh g si ni-edadag am hemajkam ha-nena ed.” ");
INSERT INTO oodNT_vpl VALUES ("LK1_26","072_1_26","LUK","1","26","27","Neh, tsh am him k am d i chuhdp mashad am i dahm matsh am woꞌiwua g Elisabed mad. Tsh g Jiosh am chea hegai anghil mash d Gabriel matsh am wo uꞌapa g haꞌichu ahgaj hema wui g chehia. Sh hab chehgig ihda chehia Mary ch am kih heg eda kihhim mash d Nazareth ch am eda g Galilee chekshani. Sh am hema ep d kihkam ch hab chehgig Joseph ch atsh wo hohnt hegai Mary. Idam ash ab hema d amjedkam mash kownalibad ch hab chehgig David. ");
INSERT INTO oodNT_vpl VALUES ("LK1_28","072_1_28","LUK","1","28","28","Kutsh koi e ai matsh wo e hohont. Tsh am jiwia hegai anghil Mary wui k hab kaij, “Si g s-hehgigk Mary. Jiosh at ab i s-m-hoꞌigeꞌid k am wo i m-wehmt.” ");
INSERT INTO oodNT_vpl VALUES ("LK1_29","072_1_29","LUK","1","29","29","Tsh am wabsh i pi amich mas haschu hab ahg k si e kudu heg hekaj. ");
INSERT INTO oodNT_vpl VALUES ("LK1_30","072_1_30","LUK","1","30","30","Sh hab ep kaij g anghil, “Pi g am shaꞌi e todsid, Mary. Ab at i m-mah g Jiosh g hoꞌigeꞌidadag. ");
INSERT INTO oodNT_vpl VALUES ("LK1_31","072_1_31","LUK","1","31","31","Kut am wabsh wo e nahto g ali m-eda k wo mahsi k d wo cheojk. Kupt hab wo chehch Jesus. ");
INSERT INTO oodNT_vpl VALUES ("LK1_32","072_1_32","LUK","1","32","32","Kut d wo si s-has haꞌichuk no pi d alidaj g Jiosh. T g Jiosh am wo i kei mat d wo kownalk am kehkud ed g e-shohshonbad David. ");
INSERT INTO oodNT_vpl VALUES ("LK1_33","072_1_33","LUK","1","33","33","Kut chum hekid d wo ha-kownaligk g Jiosh hemajkamga. Pi at hekid wo huhug g kownaltaligaj.” Neh, bash kaij g anghil. ");
INSERT INTO oodNT_vpl VALUES ("LK1_34","072_1_34","LUK","1","34","34","Sh hab kaij g Mary ab wui, “Nt has hig masma wo ge madt mani d wabsh kia chehia ch pi koi ha kun?” ");
INSERT INTO oodNT_vpl VALUES ("LK1_35","072_1_35","LUK","1","35","35","Sh g anghil ab wui hab kaij, “Jiosh at ab wo cheha g Hekia S-apꞌekam Gewkdag. T heg hab wo juh g Jiosh gewkdagkaj. Mt heg hekaj wo s-mahchk mat d wo si hekia s-apꞌekam alik ch d wo Jiosh alidagk. ");
INSERT INTO oodNT_vpl VALUES ("LK1_36","072_1_36","LUK","1","36","36","“Neh, s-mahch ap mat heki hu okst g m-hajuni Elisabed k pi ha mahmadt. Kut eda g Jiosh ab s-hoꞌigeꞌel. Kut g cheoj ali wo bei. K d chuhdp mashad hemu mat am woꞌiwua g ali. ");
INSERT INTO oodNT_vpl VALUES ("LK1_37","072_1_37","LUK","1","37","37","Kupt id amjed wo s-mahchk mat wo e nako g Jiosh mat am hab wo juh hegai mo haschu hab e ahgahim.” Neh, bash kaij g anghil. ");
INSERT INTO oodNT_vpl VALUES ("LK1_38","072_1_38","LUK","1","38","38","Kush hab hahawa kaij g Mary, “Neh, dani piongaj g Jiosh. K am wa s-apꞌe mat am hab wo juh g e-tatchui ab ni-ab” Tsh gam hahawa hih g anghil ab amjed. ");
INSERT INTO oodNT_vpl VALUES ("LK1_39","072_1_39","LUK","1","39","40","Tsh ab ha hekaj i e nako g Mary mat am wo chehgim g Elisabed. Sh hegam Elisabed ch Zacaria am kih mash am hema kihhim kaꞌakwulk ch ed am Judea chekshani ch ed. Tsh am jiwia Mary ha-kih am k ab ha-ihm. ");
INSERT INTO oodNT_vpl VALUES ("LK1_41","072_1_41","LUK","1","41","41","Tsh am i kah g Elisabed k ab taht matsh g madaj am si al i banimme eda. Tsh g Hekia S-apꞌekam Gewdag ab si i mah g gewdag. ");
INSERT INTO oodNT_vpl VALUES ("LK1_42","072_1_42","LUK","1","42","42","Kush hekaj si s-hehgigam hab kaij ab wui g Mary, “Neh, ab atki si i s-m-hoꞌigeꞌel g Jiosh baꞌiwechkim mo chum hedai uwi. Kutki wo mahsi m-amjed hegai mash ab mahks g si geꞌe s-apꞌekam. ");
INSERT INTO oodNT_vpl VALUES ("LK1_43","072_1_43","LUK","1","43","43","Kuptki d wo jeꞌejk hegai mat d wo ge t-kownalig. Kuni si s-ap ni-tahtk mapt iaꞌi ni-chehgim. ");
INSERT INTO oodNT_vpl VALUES ("LK1_44","072_1_44","LUK","1","44","44","Neh, am at si i banimme g ni-mad mant am i m-kah mapt ab ni-ihm. K heg hekaj am ni-chehgid g Jiosh mo ab si s-m-hoꞌigeꞌid. ");
INSERT INTO oodNT_vpl VALUES ("LK1_45","072_1_45","LUK","1","45","45","Woho at hab wo e juh hegai mo ab m-chehgid g Jiosh. K d si geꞌe hoꞌigeꞌidalig mapt ab i s-wohoch.” Neh, bash kaij g Elisabed. ");
INSERT INTO oodNT_vpl VALUES ("LK1_46","072_1_46","LUK","1","46","46","Kush g Mary hab kaij: “Ab ani si hehgchulid g Jiosh ");
INSERT INTO oodNT_vpl VALUES ("LK1_47","072_1_47","LUK","1","47","47","ch si s-ap ni-tahtk mo d ni-doꞌibiakam. ");
INSERT INTO oodNT_vpl VALUES ("LK1_48","072_1_48","LUK","1","48","49","Dani wabsh shoꞌigkam. Kut eda ab si has i ni-elid k si geꞌe haꞌichu ab hab ni-juni g si geꞌe e-gewkdagkaj. T Hab iꞌajed chum hekid hab wo chei g hemajkam imhab aꞌahidag oidam mat ab si i s-ni-hoꞌigeꞌel g Jiosh. Do si hekia s-apꞌekam g Jiosh ");
INSERT INTO oodNT_vpl VALUES ("LK1_50","072_1_50","LUK","1","50","50","ch eda iaꞌi aꞌahidag himdam oidch si pihk e elid ab wehs ha wui hegam mo ab si has i elid. ");
INSERT INTO oodNT_vpl VALUES ("LK1_51","072_1_51","LUK","1","51","51","T am wo chehgi g si geꞌe e-gewkdag k wo has gewito hegam mo si e hahaschud ");
INSERT INTO oodNT_vpl VALUES ("LK1_52","072_1_52","LUK","1","52","53","k wo ha wohppoꞌi g kokownal g ha-gewdag k g s-kakais s-ha-kaisdag gam hu hab wo i juh k wabshaba g shoꞌigkam ab has wo i ha elid k heg ab wo i ha mah mo haschu i s-kehgaj ha wehhejed. ");
INSERT INTO oodNT_vpl VALUES ("LK1_54","072_1_54","LUK","1","54","55","Neh, bash wa am ha ahgid g t-shohshonbad ged hu i Abraham amjed matsh id am hab wo e juh. Ab o i t-wehmt g Jiosh ahchim mach ab d ha-amjedkam k ab wehs t-wui si pihk e elid iꞌajed chum hekid.” ");
INSERT INTO oodNT_vpl VALUES ("LK1_56","072_1_56","LUK","1","56","56","Neh, bash hahawa g Mary ch amjed am ha wehm dakahim waik mashad ab ch gam hahawa hih uhpam. ");
INSERT INTO oodNT_vpl VALUES ("LK1_57","072_1_57","LUK","1","57","57","Tsh am hahawa i e ai. Tsh madt g Elisabed. Kush d cheoj ali. ");
INSERT INTO oodNT_vpl VALUES ("LK1_58","072_1_58","LUK","1","58","58","Sh g hajunij ch hugidaj an kihkam si s-hehgig wehmaj am i kaiok matsh g Jiosh ab si i s-hoꞌigeꞌel. ");
INSERT INTO oodNT_vpl VALUES ("LK1_59","072_1_59","LUK","1","59","59","Kush am d i gigiꞌik tash g ali. Kumtsh wo pahl hikuch mo d ha-himdag. Tsh am e chehm g hemajkam k hab wo chum chehch Zacaria am oidk g ohgaj. ");
INSERT INTO oodNT_vpl VALUES ("LK1_60","072_1_60","LUK","1","60","60","Kush wabshaba hab kaij g jeꞌej, “Pi atsh g e-ohg oidk wo chehgigk ch wabshaba hab wo chehgigk John.” ");
INSERT INTO oodNT_vpl VALUES ("LK1_61","072_1_61","LUK","1","61","61","Sh hab kaij hegam, “Pi o hedai hab shaꞌi chehgig g m-hajuni,” ");
INSERT INTO oodNT_vpl VALUES ("LK1_62","072_1_62","LUK","1","62","62","ch amjed ab wabsh i chum kakke g ohgaj mat am wo ha ahgi mas has wo chehch. ");
INSERT INTO oodNT_vpl VALUES ("LK1_63","072_1_63","LUK","1","63","63","Sh heg hema ha tahni g oꞌohanakud. Mtsh hema mah. Kutsh id an oꞌoha, “Bo chehgig John”. Tsh wehsijj si e totods. ");
INSERT INTO oodNT_vpl VALUES ("LK1_64","072_1_64","LUK","1","64","64","Kutsh am waꞌi hekaj s-ap neok k ab si ihm g Jiosh ch ab si hoꞌigeꞌid. ");
INSERT INTO oodNT_vpl VALUES ("LK1_65","072_1_65","LUK","1","65","65","Tsh wehsijj ab si has el g Jiosh hegam mo an ha wehgaj kih. Tsh gan hu aꞌai s-e mai am Judea chekshani ch ed mat has i e juh. ");
INSERT INTO oodNT_vpl VALUES ("LK1_66","072_1_66","LUK","1","66","66","Ab ash si s-hoꞌigeꞌid g Jiosh ihda ali. Kush wehsijj hegam mash am kah am si i oidahim ch hab kaij, “Kus has mahs wo haꞌichuk ihda ali?” ");
INSERT INTO oodNT_vpl VALUES ("LK1_67","072_1_67","LUK","1","67","67","Kutsh g Hekia S-apꞌekam Gewkdag g si geꞌe gewkdag ab i mah g Zacaria. Tsh heg am si s-hewelim neok k gam hu baꞌich ah mat haschu has wo e juh hab kaijch: ");
INSERT INTO oodNT_vpl VALUES ("LK1_68","072_1_68","LUK","1","68","68","“Ab ant wo si i hehgchul g s-apꞌekam t-kownalig Jiosh. E o nahtokch mat wo t-doꞌibia ahchim mach d hemajkamgaj ");
INSERT INTO oodNT_vpl VALUES ("LK1_69","072_1_69","LUK","1","69","69","ch atsh hekaj am hema wo i maskogi mat d wo t-doꞌibiakamk. Heg at ab d wo kownal Davidbad amjedkamk ch wo uꞌukch g si geꞌe gewkdag. ");
INSERT INTO oodNT_vpl VALUES ("LK1_70","072_1_70","LUK","1","70","71","Kekelibad Jiosh haꞌichu i tashogiddam o heki hu am ahgachug matsh g Jiosh wo t-doꞌibia ab ha amjed g t-obga ch hegam mo s-t-kehꞌid. ");
INSERT INTO oodNT_vpl VALUES ("LK1_72","072_1_72","LUK","1","72","72","Ab at wo i s-t-hoꞌigeꞌel g Jiosh mash wa hab masma ha ahgid g t-shohshon. ");
INSERT INTO oodNT_vpl VALUES ("LK1_73","072_1_73","LUK","1","73","74","Bash si kaij ab Abrahambad wui mat wo t-doꞌibia ab ha amjed g t-obga. Tt hab pi hedai wo ehbidad ch ab si s-ap wo ihmad g Jiosh. ");
INSERT INTO oodNT_vpl VALUES ("LK1_75","072_1_75","LUK","1","75","75","ch wo s-apꞌek am nenaj ed ch am hab wo junihid g s-apꞌekam chum hekid. ");
INSERT INTO oodNT_vpl VALUES ("LK1_76","072_1_76","LUK","1","76","78","Ihda ni-sulijga at d wo Jiosh haꞌichu i tashogiddamk ch wo ha ahgi g Jiosh hemajkamga mat g Jiosh ab wo s-ha hoꞌigeꞌid k gam hu hab wo i juh g pi ap ha-chuꞌijig k wo ha doꞌibia ab amjed g s-koꞌok ha-namkidadag. Kut heg hekaj wo e nahtokchid mat g doꞌibiakam am wo i e maskogi. Id at am wo i wuhsh Jiosh t amjed k ab wo t-mah g amichudadag. ");
INSERT INTO oodNT_vpl VALUES ("LK1_79","072_1_79","LUK","1","79","79","hab masma mo g tash ab i chechshshaj ch ab t-mamka g tonlig. Ab ach wa hihim t-namkidadag wui mat g Jiosh gam hu hab wo i t-juh heg hekaj pi ap t-chuꞌijig. Kut wabshaba g t-doꞌibiakam ab wo i t-chehgi matt has masma am wo i t-apꞌech Jiosh wui.” Neh bash kaij g Zacaria. ");
INSERT INTO oodNT_vpl VALUES ("LK1_80","072_1_80","LUK","1","80","80","Kutsh si s-gegokim i geꞌeda g ali am e tashogid mo am Jiosh tatchui oidch him. Kush am hebai d i himdam, tsh gm hu i e gawulkai tohono jewed ch ed k am haꞌichugkahim ch ab ai mat am i e maskogi Tutuligo ha wui. ");
INSERT INTO oodNT_vpl VALUES ("LK2_1","072_2_1","LUK","2","1","1","Sh am hema d si geꞌe lai wehs ha dahm g jejewed ch hab chehgig Augustus. Sha am hu hebai, tsh id am hab juh g chehanig matsh wehs wo e oꞌohan k wo e kuint g hemajkam heheꞌejel e‑kihhim ab. ");
INSERT INTO oodNT_vpl VALUES ("LK2_2","072_2_2","LUK","2","2","2","Id ash d si wehpeg kuintadag. Kush am hema d kownal Syria jewed ch ed hab chehgig Quirinius. ");
INSERT INTO oodNT_vpl VALUES ("LK2_3","072_2_3","LUK","2","3","3","Tsh am himto g hemajkam ab heheꞌejel e‑kihhim wui matsh wo e oꞌohan k wo e kuint. ");
INSERT INTO oodNT_vpl VALUES ("LK2_4","072_2_4","LUK","2","4","4","Tsh hegai Joseph mash wa am kih Nazareth t am ch atsh wo hohnt g Mary gam hu hih Bethlehem wui am Judea chekshani ch ed nash pi ab d kownalibad David amjedkam. Sh g Davidbad am d kihkam Bethlehem t am. ");
INSERT INTO oodNT_vpl VALUES ("LK2_5","072_2_5","LUK","2","5","5","Tsh g Mary am oi g Joseph. Sh eda e aihim matsh wo bei g e‑mad. ");
INSERT INTO oodNT_vpl VALUES ("LK2_6","072_2_6","LUK","2","6","7","Tsh am dada Bethlehem t am. Sh eda pi am hu ha jeg am koksikud kih ch ed. Tsh heg hekaj am dadhaiwua haꞌichu doakam kih ch ed. Kutsh si e ai. Tsh madt g Mary. Kush heg d wehpegkam ch d cheoj. Kutsh am si i hobino s‑moik ikus ch ed k am heg eda woi mo g haꞌichu doakam am e gegosid. ");
INSERT INTO oodNT_vpl VALUES ("LK2_8","072_2_8","LUK","2","8","8","Sh am haꞌi dadha g kahwal ha nuhkuddam gam hu jeg ed ch an ha nuhkud g e‑shoshoiga. ");
INSERT INTO oodNT_vpl VALUES ("LK2_9","072_2_9","LUK","2","9","9","Tsh ab haha wabsh ha wui e chehgi g anghil ab dahm kahchim t amjed. Kutsh an si i ton ha wehgaj matsh am e chehgi g Jiosh gewkdag. Kutsh wabsh wohoꞌi e totods. ");
INSERT INTO oodNT_vpl VALUES ("LK2_10","072_2_10","LUK","2","10","10","Sh hab hahawa kaij g anghil, “Pi g am wo shaꞌi e totodsid. Ia ant jiwia mant haꞌichu wo em‑ahgi. K id wehs hemajkam d ha wuikam. T wo si s‑ap e tahtkkad ab amjed. ");
INSERT INTO oodNT_vpl VALUES ("LK2_11","072_2_11","LUK","2","11","11","Idani at am mahsi Davidbad kihhim ed hegai mo d Jiosh si Kehsha mat d wo em‑doꞌibiakamk ch d wo geꞌechu em‑kownaligk. ");
INSERT INTO oodNT_vpl VALUES ("LK2_12","072_2_12","LUK","2","12","12","Kumt id ab wo s‑mahchk mat am wo woꞌok heg eda mo am e gegosid g haꞌichu doakam ch g s‑moik ikuskaj wo e hobinodch.” ");
INSERT INTO oodNT_vpl VALUES ("LK2_13","072_2_13","LUK","2","13","13","Tsh haha wabsh shaꞌi muꞌi anghil ab ha wui i e chehgi wehmaj hegai hema k si neꞌe ch ab hehgchulid g Jiosh ch hab kaij. ");
INSERT INTO oodNT_vpl VALUES ("LK2_14","072_2_14","LUK","2","14","14","“Ab ach wehsijj hehgchulid g Jiosh an dahm kahchim ch ed. T hegam mo hohhoꞌidachud g Jiosh an jewed dahm wo e doꞌibia k wo si s‑ap e tahtkkad ab aꞌai e wui.” ");
INSERT INTO oodNT_vpl VALUES ("LK2_15","072_2_15","LUK","2","15","15","Neh, bash kaij g anghil ch gam hu hahawa i himto dahm kahchim wui. Sh hab kaij a kahwal ha nuhkuddam ab aꞌai e wui, “Oi g wo hihim. Tt wo hihi am Bethlehem wui k am wo nei hegai matsh am hab e juh mo ab i t‑ahgid g anghil am wehhejed g Jiosh.” ");
INSERT INTO oodNT_vpl VALUES ("LK2_16","072_2_16","LUK","2","16","16","Tsh wa woho am si s‑hohtam hihim k am i ha gahghim k ha cheh. Kush woho am woꞌo g ali heg eda mo am e gegosid g haꞌichu doakam. ");
INSERT INTO oodNT_vpl VALUES ("LK2_17","072_2_17","LUK","2","17","17","Tsh hegam kahwal ha nuhkuddam am hahawa i ahgahi mash has kaij g anghil ab amjed. ");
INSERT INTO oodNT_vpl VALUES ("LK2_18","072_2_18","LUK","2","18","18","Tsh wehsijj hegam mash ha kah ab si has i el mo haschu ha ahgid. ");
INSERT INTO oodNT_vpl VALUES ("LK2_19","072_2_19","LUK","2","19","19","Kush am si oidahim g Mary ch am wabsh hejel i s‑mahch. ");
INSERT INTO oodNT_vpl VALUES ("LK2_20","072_2_20","LUK","2","20","20","Tsh g kahwal ha nuhkuddam gam hu uhpam hihi ab si hehgchulidch g Jiosh natsh pi wehs nei hegai mo haschu am ha ahgid g anghil. ");
INSERT INTO oodNT_vpl VALUES ("LK2_21","072_2_21","LUK","2","21","21","Kush am d i gigiꞌik tash g ali. Kumtsh an pahl hikuch mo d ha‑himdag k hab chehch Jesus matsh wa g anghil ia uꞌapa g ahga mat eda koi woꞌiwua. ");
INSERT INTO oodNT_vpl VALUES ("LK2_22","072_2_22","LUK","2","22","24","Tsh am i e ai g tash matsh g Mary am wo e chehgi mo kegchudas mat hab masma g Mosesbad an oꞌoha g Jiosh chehanig. Bo chuꞌig matsh heg hekaj gohk wo ha kokda g hohhi o g pap‑loloma k ab wo iagchul Jiosh wui. K hab ep chuꞌig matp d wo cheojk g wehpeg mahsidkam ch ab wo i e dagito Jiosh wui. Tsh heg hekaj am bei g ali k am hihi geꞌe cheopi wui ab Jerusalem t ab. ");
INSERT INTO oodNT_vpl VALUES ("LK2_25","072_2_25","LUK","2","25","25","Sh am hema kih g keli ch hab chehgig Simeon ch ash d si s‑apꞌekam ch ab si has elid g Jiosh ch ash ab si nenida mat wo ha doꞌibia g Tutuligo. Sh g Hekia S‑apꞌekam Gewkdag ab si wehmaj ");
INSERT INTO oodNT_vpl VALUES ("LK2_26","072_2_26","LUK","2","26","26","ch ash am i tashogi matsh pi wo muh k ab wo ai mat wo nei g Jiosh si Kehsha. ");
INSERT INTO oodNT_vpl VALUES ("LK2_27","072_2_27","LUK","2","27","27","Neh, tsh am i e ai g tash. Tsh am hahawa i tashogi mat am wo i wah geꞌe cheopi ch ed. Kutsh g Joseph ch Mary am uꞌapa g Jesus matsh am hab wo juni mo has i masma d ha‑chehanig. ");
INSERT INTO oodNT_vpl VALUES ("LK2_28","072_2_28","LUK","2","28","28","Tsh g Simeon an koh g ali k ab si e hoꞌigeꞌidahun Jiosh wui hab kaijch. ");
INSERT INTO oodNT_vpl VALUES ("LK2_29","072_2_29","LUK","2","29","29","“Pegih ia o i s‑apꞌe, ni‑Jioshga. Pt ab haha wo i ni‑hiwigi mant wo si s‑ap ni‑taht k ni‑pihhu map hab masma heki hu am ni‑ahgid. ");
INSERT INTO oodNT_vpl VALUES ("LK2_30","072_2_30","LUK","2","30","30","Neh, ni‑wuhpuikaj ani hahawa neid ihda mapt hekaj wo t‑doꞌibia. ");
INSERT INTO oodNT_vpl VALUES ("LK2_31","072_2_31","LUK","2","31","31","Kut wehs hemajkam wo s‑mai ab amjed ");
INSERT INTO oodNT_vpl VALUES ("LK2_32","072_2_32","LUK","2","32","32","nat pi d wo ha‑tonligk g nahnko mahs hemajkam ch ab wo si uhgk i ha bei g m‑hemajkamga.” Neh, bash kaij hegai Simeon. ");
INSERT INTO oodNT_vpl VALUES ("LK2_33","072_2_33","LUK","2","33","33","Sh g Joseph ch Mary si has e tahtk heg hekaj mo has i kaij ab amjed g ali. ");
INSERT INTO oodNT_vpl VALUES ("LK2_34","072_2_34","LUK","2","34","34","Sh hab hahawa kaij g Simeon ab ha wui, “Jiosh at wo wa s‑em‑hoꞌigeꞌel,” ch ash hab ep kaij ab jeꞌej wui, “Neh, ihda ali at g Jiosh am si i kei. Kut muꞌi wo t‑doꞌibia. T wabshaba muꞌijj g t‑wehm Tutuligo pi ab hu wo wohochud k im hu hab wo i e juh. Jiosh at ab wo e chehgi t‑wui id hekaj ali. T muꞌijj wo s‑kehꞌid ");
INSERT INTO oodNT_vpl VALUES ("LK2_35","072_2_35","LUK","2","35","35","k hekaj wo mahsko wua g e‑chegitoidag. Kut g m‑ihbdag wo si s‑koꞌokkad hab waꞌi masma matp hems g is‑pahyo ab wo si m‑chuꞌakad m‑ihbdag ed.” Neh, bash kaij g Simeon. ");
INSERT INTO oodNT_vpl VALUES ("LK2_36","072_2_36","LUK","2","36","36","Sh hema g oks am d Jiosh haꞌichu i tashogiddam ch hab chehgig Anna. Sh g ohgajbad hab chehgig Phanuel ch ab d amjedkamaj g Asherbad. Kush g keligaj ihda Anna muh mash eda d haha wabsh i e wehm kihkam wewaꞌak aꞌahid ab. ");
INSERT INTO oodNT_vpl VALUES ("LK2_37","072_2_37","LUK","2","37","37","Sh am haha d hejel wiꞌikam gigiꞌikko gamai giꞌik (84) aꞌahid ab. Tash oidam ch chuhug oidam ash am haꞌichug geꞌe cheopi t am ch ab si has elid g Jiosh ab wui e hoꞌigeꞌidahunch ch hab al heꞌes haꞌichu koꞌa. ");
INSERT INTO oodNT_vpl VALUES ("LK2_38","072_2_38","LUK","2","38","38","Sh am haꞌichug g ali ch jeꞌej g Joseph wehm. Kutsh am jiwia hegai Anna k ash ab hoꞌigeꞌelid g Jiosh ch am hahawa wehsijj ha ahgid ab amjed g ali hegam mash hab waꞌap nenida matsh g Jiosh wo ha doꞌibia. ");
INSERT INTO oodNT_vpl VALUES ("LK2_39","072_2_39","LUK","2","39","39","Neh, kutsh wehs am hab juh hegai mo an oꞌohanas chehanig ch ed k gam hu hahawa uhpam hihi Galilee chekshani wui k am dada e-kih am Nazareth kihhim t am. ");
INSERT INTO oodNT_vpl VALUES ("LK2_40","072_2_40","LUK","2","40","40","Kutsh ab si s-gegokim i geꞌelhi g ali k wabsh shaꞌi haꞌichu s-amichud. Sh g Jiosh pihk elidadag am si e tashogid wehhejed. ");
INSERT INTO oodNT_vpl VALUES ("LK2_41","072_2_41","LUK","2","41","41","Wehs ahid ab ash am e wushshad Jerusalem t am matsh wa ha doꞌibia g Jiosh g ha-shohshon ab ha amjed g Egypt t am hemajkam. Kush g Jesus jehj chum hekid am hihhim. ");
INSERT INTO oodNT_vpl VALUES ("LK2_42","072_2_42","LUK","2","42","42","Kush am d i gamai gohk aꞌahidag g Jesus. Tsh am i e ai hegai ha-doꞌibiadag wuhshda. Tsh am ep hihi bekch g Jesus k am haꞌichugkahim mo heꞌes i tash am hab e wua. ");
INSERT INTO oodNT_vpl VALUES ("LK2_43","072_2_43","LUK","2","43","43","Tsh am i kuhgit. Tsh gam hu i e nohnogi uhpam. Tsh eda am waꞌi wih g Jesus Jerusalem t am. Sh g jehjij pi mahch mo pi am hu ha wehmaj ");
INSERT INTO oodNT_vpl VALUES ("LK2_44","072_2_44","LUK","2","44","44","nash pi hab elid mash an wa hebai ha wehmaj g hihimdam mash am muꞌi e wehm hihim. Kush hekaj hemako tash waꞌi chihpia k an chum gahghi ha oidk g e-hajuni ch e-nanꞌaipijju. ");
INSERT INTO oodNT_vpl VALUES ("LK2_45","072_2_45","LUK","2","45","45","Sh eda pi am hu haꞌichug. Kutsh oi wa gam hu uhpam hihi Jerusalem wui mat an wo i gahghi. ");
INSERT INTO oodNT_vpl VALUES ("LK2_46","072_2_46","LUK","2","46","46","Kush am d i waik tash. Tsh ged hu hahawa cheh geꞌe cheopi ch ed. Kush am dak ch ab ha kaiham g s-chu aꞌamichuddam ch ab si haꞌichu ha kakke mash am aꞌaga g Jiosh oꞌohana. ");
INSERT INTO oodNT_vpl VALUES ("LK2_47","072_2_47","LUK","2","47","47","Sh idam ab epai haꞌichu kakke. Kush si s-e mamachim neok ch si s-ap ab uhpam i nodgid g haꞌichu ha-kakkei. Sh wehsijj hegam mash kah ab wabsh i hahaꞌadka si has i e tahtk. ");
INSERT INTO oodNT_vpl VALUES ("LK2_48","072_2_48","LUK","2","48","48","Neh, tsh g Joseph ch Mary hab waꞌap si has i e taht am chehgiok. Sh g jeꞌej hab kaij, “Ni-sulijga, shahchu apt ahgk hab t-juh? Shelkam att nonda g m-ohg wehm pi m-edgidk.” ");
INSERT INTO oodNT_vpl VALUES ("LK2_49","072_2_49","LUK","2","49","49","Kush hab kaij ab ha wui, “Chum am wa s-mahch mant hemho wa am wo haꞌichugk ni-ohg Jiosh kih ed.” ");
INSERT INTO oodNT_vpl VALUES ("LK2_50","072_2_50","LUK","2","50","50","Sh eda pi shaꞌi amichud mo haschu ahgch hab kaij. ");
INSERT INTO oodNT_vpl VALUES ("LK2_51","072_2_51","LUK","2","51","51","Kutsh gam hu hahawa uhpam hih ha wehm Nazareth wui k ab ha wechokahim. Sh g jeꞌej pi hekid shaꞌi pi chegito ihda matsh has e juh. ");
INSERT INTO oodNT_vpl VALUES ("LK2_52","072_2_52","LUK","2","52","52","Neh, kutsh ab si s-gegokam i geꞌehogatahi g Jesus k baꞌich i edagi g amichudadag k ash am si oid g Jiosh chehanig. Kush ab si s-hoꞌigeꞌid g Jiosh. Sh g hemajkam ab si has elid. ");
INSERT INTO oodNT_vpl VALUES ("LK3_1","072_3_1","LUK","3","1","2","Tsh am hebai i cheka. Kush am daha ihda John mo d Zacariabad alidag am tohono jewed ch ed. Sh wenog am hema d si uhgchu lai wehs ha dahm g jejewed ch hab chehgig Tiberius. Kush am hema ep d kownal Judea chekshani t am ch hab chehgig Pilate. Kush g Herodbad aꞌalidag hab waꞌap d kokownal. Hema ash hab waꞌap chehgig Herod ch ash am d kownal Galilee chekshani ch ed k ch hema hab chehgig Philip ch am d kownal Iturea ch ed ch Traconitis ch ed. Sh g Lisanias am d kownal Abelene ch ed. Kush iaꞌi idani hegam am d si uꞌugchu ha‑papalig g Tutuligo mash hema hab chehgig Annas ch hema hab chehgig Caiaphas. Tsh g Jiosh ab mah g John g haꞌichu e‑ahga mash eda hegai Tiberius am waꞌi daha gamai hetasp aꞌahid ab. ");
INSERT INTO oodNT_vpl VALUES ("LK3_3","072_3_3","LUK","3","3","3","Sh g John an wehsko ahgachug g Jiosh haꞌichu ahga anai Jordan akimel woꞌoshani ed hab ha ahgch, “Gam g hu wo s‑ohhod g pi ap e‑chegitoi k wo e pahl wapko. Tsh g Jiosh gam hu hab wo i juh g pi ap em‑chuꞌijig.” ");
INSERT INTO oodNT_vpl VALUES ("LK3_4","072_3_4","LUK","3","4","4","Batsh wa e juh hab masma matki an heki hu oꞌoha hegai kelibad Jiosh haꞌichu i tashogiddam mash hab chehgig Isaiah. K hab chuꞌig g oꞌohanaj: Hema atsh gam hu jeg ed wo ha mihshmad g hemajkam hab kaijch, “Neh, in atsh wo i wuhsh jewed dahm hegai mo d ge kownal wehs haꞌichu dahm. Kumt heg wehhejed wo i e nako hab sha masma mamt am wo i apꞌech g pad wohg mat am oidk wo i hih g geꞌe kownal. ");
INSERT INTO oodNT_vpl VALUES ("LK3_5","072_3_5","LUK","3","5","5","Nat hig pi am wo i e apꞌech g wohg mo hebai pi apkodag mat hekid wo jiwia g geꞌe kownal? Pegih, mt am hab waꞌap wo i apꞌech g e‑doakag am e doꞌibiak. ");
INSERT INTO oodNT_vpl VALUES ("LK3_6","072_3_6","LUK","3","6","6","T hab wehs wo nei g hemajkam mat has masma wo chum ha doꞌibia g Jiosh.” Neh, batki masma an oꞌoha g Isaiabad. Kush g John woho hab masma hab e wua. ");
INSERT INTO oodNT_vpl VALUES ("LK3_7","072_3_7","LUK","3","7","8","Tsh muꞌi am wui e chehm g hemajkam matsh ab ab wo e pahl wapko. Haꞌi idam o pi am hu gawul junimk g pi ap e‑chegitoi. Kush hab ha ahg g John, “Hah, ahpim mam pi ap chegitoidag, bamki e elid mamt wo e doꞌibia ab amjed g s‑koꞌok e‑namkidadag heg wabsh hekaj mam ab d Abrahambad amjedkam. Nt wabshaba wo em‑ahgi mamt pi woho wo e doꞌibia, heg hi wa mamt am wo e chehgi am hab junihidch g s‑apꞌekam mamt gam hu s‑ohhod g pi ap e‑chegitoi. Wehs hegam mat gam hu wo s‑ohhod g pi ap e‑chegitoi at d wo Jiosh hemajkamgak ch hab masma wo e kuint mo d Abrahambad amjedkam, chum wa g nahnko mahs hemajkam. ");
INSERT INTO oodNT_vpl VALUES ("LK3_9","072_3_9","LUK","3","9","9","Kumt ahpim gam hu wo s‑e ohhod hab masma mat g pi kehg bahidkam uꞌus mamtp pi gam hu wo s‑ohhod g pi ap e‑chegitoi k pi am hu hab wo junihid g s‑apꞌekam.” ");
INSERT INTO oodNT_vpl VALUES ("LK3_10","072_3_10","LUK","3","10","10","Kush haꞌi g hemajkam ab kakke, “Pegih, tt has hig wo chum t‑juh?” ");
INSERT INTO oodNT_vpl VALUES ("LK3_11","072_3_11","LUK","3","11","11","Kush hab kaij ab ha wui, “Mt am wo i apꞌech g e‑chegitoi Jiosh wui k amjed pi wo daꞌi g e‑eniga. Neh, tp hems hema pi wo ha kotonik. Kumt ab wo hema mah. Tp hems hema pi wo haꞌichu chekk. Mt ab wo mah g haꞌichu hugi.” Neh, bash kaij g John. ");
INSERT INTO oodNT_vpl VALUES ("LK3_12","072_3_12","LUK","3","12","12","Kush haꞌi hegam matsh am wui dada k wo e pahl wapko d lial ha kowlantdam am kownal wehhejed ch ash ab kakke, “T‑mashchamdam, tt ahchim has wo chum masmak?” ");
INSERT INTO oodNT_vpl VALUES ("LK3_13","072_3_13","LUK","3","13","13","Kush hab ha ahg, “Pi amt gamai hu wabsh baꞌich i muꞌi wo ha kowlant mo heꞌekkia i mohtoꞌis g oꞌodham.” ");
INSERT INTO oodNT_vpl VALUES ("LK3_14","072_3_14","LUK","3","14","14","Kush haꞌi d shondal ch ab epai kakke, “Tt ahchim has wo chum masmak?” Sh hab ha ahg, “Pi g hekid haꞌichu wo shaꞌi ha wohppoꞌidad ch pi ab hu hema haꞌichu wo shaꞌi abch mat pi wo wohok ch ehp mamt wabsh wo s‑ap e tahtkk ch ab uꞌu mam heꞌekkia i em‑namkid.” ");
INSERT INTO oodNT_vpl VALUES ("LK3_15","072_3_15","LUK","3","15","15","Kush g hemajkam pi am hu dodolimad am oidahimch mas hu id d Jiosh si Kehsha matsh wo ha doꞌibia. ");
INSERT INTO oodNT_vpl VALUES ("LK3_16","072_3_16","LUK","3","16","16","Kush heg hekaj hab kaij g John, “Pi g hab wo ni‑elid manis ahni d si haꞌichu. Ab at hema wo i wuhsh ni‑oidk mat d wo si haꞌichuk. Ahni ani hi wa em‑pahl wapkon. T wabshaba heg ab wo em‑mah g Hekia S‑apꞌekam Gewkdag k gam hu hab wo i juh pi em‑apꞌekam hab sha masma mat g mehi wo mei g shaꞌi. ");
INSERT INTO oodNT_vpl VALUES ("LK3_17","072_3_17","LUK","3","17","17","“Nam hig pi nehnichud g pilkani mamt g mohgaj gam hu wo i gawulkad k wo mehid k g pilkani ged hu wo i baꞌiha. Pegih, t hab waꞌap am aꞌai wo i ha gawulkai g hemajkam am lodaita ch ed ihda mani em‑ahgid k wo ha doꞌibia g s‑apꞌekam k g pi apꞌekam s‑koꞌokam wo ha namkid. T g ha namkidadag pi hekid wo huhug.” ");
INSERT INTO oodNT_vpl VALUES ("LK3_18","072_3_18","LUK","3","18","18","Neh, bash kaij g John ch nahnko masma am i chum ha tashogid g hemajkam g s‑kehg haꞌichu ahgaj g Jiosh. ");
INSERT INTO oodNT_vpl VALUES ("LK3_19","072_3_19","LUK","3","19","19","Sh eda hegai kownal mash hab chehgig Herod geꞌe hab junihim g pi apꞌekam ch atsh g e‑wehnag ehs g hohnigaj. Sh hab chehgig hegai Herodias. Kush g John ab s‑kehꞌid g kownal ch hab kaij mat pi hab wo chum e juh. ");
INSERT INTO oodNT_vpl VALUES ("LK3_20","072_3_20","LUK","3","20","20","Tsh g Herod am baꞌich i pi ap haꞌichu hab juh matsh ged hu si kuh g John. ");
INSERT INTO oodNT_vpl VALUES ("LK3_21","072_3_21","LUK","3","21","21","Tsh wabshaba koi e kuh g John k wehs ha pahl wapko hegam matsh am wui e chehm ab s‑wohochudch g Jiosh. Tsh g Jesus hab waꞌap am wui jiwia k e pahl wakon k am e hoꞌigeꞌidahun. Tsh g dahm kahchim gam i e kuhpiꞌo. ");
INSERT INTO oodNT_vpl VALUES ("LK3_22","072_3_22","LUK","3","22","22","Kutsh g Hekia S‑apꞌekam Gewkdag i hud ab ab g Jesus k hab sha mahs mo g hohhi. Sh ab neok g Jiosh ab dahm kahchim t amjed ch hab kaij ab wui g Jesus, “Ahpi ap d si ni‑tatchuidch ni‑alidag ch am si ni‑tatchui oidch hab masma.” ");
INSERT INTO oodNT_vpl VALUES ("LK3_23","072_3_23","LUK","3","23","23","Jesus ash am hu d i waikko wehst‑mahm aꞌahidag matsh eda am i himch g e‑chikpan k am i ahgahi g Jiosh haꞌichu ahga. Kush idam d shohshonaj mant g ha‑chechgig an wo ha oꞌoha. Bash masma s‑e mahch mo d Josephbad alidag. Sh g Joseph ab d Heli amjedkam. ");
INSERT INTO oodNT_vpl VALUES ("LK3_24","072_3_24","LUK","3","24","24","Kush g Heli ohgbad Matthat. Sh g Matthat ohgbad d Levi. Sh g Levi ohgbad d Melchi. Sh g Melchi ohgbad d Jannai. Sh g Jannai ohgbad d Joseph. ");
INSERT INTO oodNT_vpl VALUES ("LK3_25","072_3_25","LUK","3","25","25","Sh g Joseph ohgbad d Mattathias. Sh g Mattathias ohgbad d Amos. Sh g Amos ohgbad d Nahum. Sh g Nahum ohgbad d Esli. Sh g Esli ohgbad d Naggai. ");
INSERT INTO oodNT_vpl VALUES ("LK3_26","072_3_26","LUK","3","26","26","Sh g Naggai ohgbad d Maad. Sh g Maad ohgbad d Mattathias. Sh g Mattathias ohgbad d Semein. Sh g Semein ohgbad d Josech. Sh g Josech ohgbad d Joda. ");
INSERT INTO oodNT_vpl VALUES ("LK3_27","072_3_27","LUK","3","27","27","Sh g Joda ohgbad d Joanan. Sh g Joanan ohgbad d Resa. Sh g Resa ohgbad d Zerubbabel. Sh g Zerubbabel ohgbad d Shealtiel. Sh g Shealtiel ohgbad d Neri. ");
INSERT INTO oodNT_vpl VALUES ("LK3_28","072_3_28","LUK","3","28","28","Sh g Neri ohgbad d Melchi. Sh g Melchi ohgbad d Addi. Sh g Addi ohgbad d Cosam. Sh g Cosam ohgbad d Elmadam. Sh g Elmadam ohgbad d Er. ");
INSERT INTO oodNT_vpl VALUES ("LK3_29","072_3_29","LUK","3","29","29","Sh g Er ohgbad d Joshua. Sh g Joshua ohgbad d Eliezer. Sh g Eliezer ohgbad d Jorim. Sh g Jorim ohgbad d Matthat. Sh g Matthat ohgbad d Levi. ");
INSERT INTO oodNT_vpl VALUES ("LK3_30","072_3_30","LUK","3","30","30","Sh g Levi ohgbad d Simeon. Sh g Simeon ohgbad d Judah. Sh g Judah ohgbad d Joseph. Sh g Joseph ohgbad d Jonam. Sh g Jonam ohgbad d Eliakim. ");
INSERT INTO oodNT_vpl VALUES ("LK3_31","072_3_31","LUK","3","31","31","Sh g Eliakim ohgbad d Melea. Sh g Melea ohgbad d Menna. Sh g Menna ohgbad d Mattatha. Sh g Mattatha ohgbad d Nathan. Sh g Nathan ohgbad d David. ");
INSERT INTO oodNT_vpl VALUES ("LK3_32","072_3_32","LUK","3","32","32","Sh g David ohgbad d Jesse. Sh g Jesse ohgbad d Obed. Sh g Obed ohgbad d Boaz. Sh g Boaz ohgbad d Shela. Sh g Shela ohgbad d Nashon. ");
INSERT INTO oodNT_vpl VALUES ("LK3_33","072_3_33","LUK","3","33","33","Sh g Nashon ohgbad d Amminadab. Sh g Amminadab ohgbad d Admin. Sh g Admin ohgbad d Arni. Sh g Arni ohgbad d Hezron. Sh g Hezron ohgbad d Perez. Sh g Perez ohgbad d Judah. ");
INSERT INTO oodNT_vpl VALUES ("LK3_34","072_3_34","LUK","3","34","34","Sh g Judah ohgbad d Jacob. Sh g Jacob ohgbad d Isaac. Sh g Isaac ohgbad d Abraham. Sh g Abraham ohgbad d Terah. Sh g Terah ohgbad d Nahor. ");
INSERT INTO oodNT_vpl VALUES ("LK3_35","072_3_35","LUK","3","35","35","Sh g Nahor ohgbad d Serug. Sh g Serug ohgbad d Reu. Sh g Reu ohgbad d Peleg. Sh g Peleg ohgbad d Eber. Sh g Eber ohgbad d Shelah. ");
INSERT INTO oodNT_vpl VALUES ("LK3_36","072_3_36","LUK","3","36","36","Sh g Shelah ohgbad d Cainan. Sh g Cainan ohgbad d Arphaxad. Sh g Arphaxad ohgbad d Shem. Sh g Shem ohgbad d Noah. Sh g Noah ohgbad d Lamec. ");
INSERT INTO oodNT_vpl VALUES ("LK3_37","072_3_37","LUK","3","37","37","Sh g Lamec ohgbad d Methusela. Sh g Methusela ohgbad d Enoc. Sh g Enoc ohgbad d Jared. Sh g Jared ohgbad d Mahalaleel. Sh g Mahalaleel ohgbad d Cainan. ");
INSERT INTO oodNT_vpl VALUES ("LK3_38","072_3_38","LUK","3","38","38","Sh g Cainan ohgbad d Enos. Sh g Enos ohgbad d Seth. Sh g Seth ohgbad d Adam. Sh g Adambad d amjedkamaj g Jiosh. ");
INSERT INTO oodNT_vpl VALUES ("LK4_1","072_4_1","LUK","4","1","1","Jesus atsh gam hu hih ab amjed g Jordan akimel matsh hebai e pahl wako. Kush g Hekia S‑apꞌekam Gewkdag ab mahkch g si geꞌe gewkdag ch hab ahg mat gam hu wo hih am tohono jewed wui. ");
INSERT INTO oodNT_vpl VALUES ("LK4_2","072_4_2","LUK","4","2","2","Kush am haꞌichugkahim giꞌikko wehst‑mahm tash ab. Sh heg oidam g jijawul ha‑geꞌejig am chum s‑wuimk pi apꞌekam ch ed. Jesus ash pi haꞌichu koꞌa heg oidam ch hekaj bihugim. ");
INSERT INTO oodNT_vpl VALUES ("LK4_3","072_4_3","LUK","4","3","3","Sh g ge Jiawul ab wui hab kaij, “Bap chum e elid map d Jiosh alidag. Pegih, ab g hig chehani ihda hodai mat wo e pahnch naptki pi bihugim.” ");
INSERT INTO oodNT_vpl VALUES ("LK4_4","072_4_4","LUK","4","4","4","Kush hab kaij g Jesus, “Pi ant hab wo juh. An o hab chuꞌig Jiosh oꞌohana ed: Jiosh neꞌoki o baꞌich d i si haꞌichu mo hi g haꞌichu hugi. Kut g oꞌodham hemho ab wo wa s‑wohog elidad.” ");
INSERT INTO oodNT_vpl VALUES ("LK4_5","072_4_5","LUK","4","5","5","Neh, tsh g Jiawul am hahawa shaꞌi si s‑hohtam wuhpuij tahgio wehs i mahsid g kokownaltalig id dahm jewed ");
INSERT INTO oodNT_vpl VALUES ("LK4_6","072_4_6","LUK","4","6","7","k ab wui hab ep kaij, “Wehs o ab ni‑mahks ihda gewkdag ch kaisdag ch d ni‑eniga mant wo wa mah mani hedai hab i elid. Kunt wehs ab wo m‑mah mapt ab ni‑wui wo i gehsh k ab wo has ni‑el.” ");
INSERT INTO oodNT_vpl VALUES ("LK4_8","072_4_8","LUK","4","8","8","Kush hab kaij g Jesus, “Pi ant hab wo juh. An o hab chuꞌig Jiosh oꞌohana ed: Heg amt waꞌi Jiosh ab wui wo i gehsh k ab wo ihmad ch heg ab wo waꞌi s‑wohog elidad.” ");
INSERT INTO oodNT_vpl VALUES ("LK4_9","072_4_9","LUK","4","9","9","Kutsh am hahawa wuhpuij tahgio i mahsid hegai geꞌe cheopi mo am kehk Jerusalem t ab k hab ahg, “Maptp d wo Jiosh alidagk, pegih, am g i dahꞌi amjed mo gan hu si uhgk kihtas. ");
INSERT INTO oodNT_vpl VALUES ("LK4_10","072_4_10","LUK","4","10","10","No hig pi an hab chuꞌig Jiosh oꞌohana ed: Jiosh at ab wo ha cheha g muꞌi anghil mat wo m‑nuhkud. ");
INSERT INTO oodNT_vpl VALUES ("LK4_11","072_4_11","LUK","4","11","11","Kut an hu wo si m‑uꞌukchid mapt nih g shaꞌi e‑tahtad ab hu wo shul hohodai t ab.” ");
INSERT INTO oodNT_vpl VALUES ("LK4_12","072_4_12","LUK","4","12","12","Sh hab kaij g Jesus ab wui, “Pi ant wo pipꞌich g Jiosh. An o hab chuꞌig oꞌohanaj ed: Pi g wo shaꞌi pipꞌichudad g e‑kownalig Jiosh.” ");
INSERT INTO oodNT_vpl VALUES ("LK4_13","072_4_13","LUK","4","13","13","Kush g Jiawul am hahawa sha dagito g Jesus am i wehs nahnko masma chum s‑wuimkk pi apꞌekam ch ed. ");
INSERT INTO oodNT_vpl VALUES ("LK4_14","072_4_14","LUK","4","14","14","Tsh gam hu hahawa hih g Jesus Galilee chekshani wui. Sh g Hekia S‑apꞌekam Gewkdag si geꞌe mahkch g gewkdag. Tsh gam hu aꞌai s‑e mai g haꞌichu ahga ab amjed. ");
INSERT INTO oodNT_vpl VALUES ("LK4_15","072_4_15","LUK","4","15","15","Kush am ha mashcham ha eꞌeda g ha‑chechopi. Sh wehsijj ab si has elid g hemajkam. ");
INSERT INTO oodNT_vpl VALUES ("LK4_16","072_4_16","LUK","4","16","16","Kush am him k am hekid. Tsh gam hu hih g Jesus Nazareth kihhim wui mash wa am d si kihkam. Tsh g shahwai am i e ai. Kutsh am i e chehm g hemajkam cheopi ch ed nash pi eda e mihshmad. Tsh am jiwia g Jesus k am dahiwua hab masma mash wa chum hekid am hab e junihim. Kumtsh am hiwigi. Tsh am kekiwua matsh wo neꞌokchul g Jiosh heki hu oꞌohana. ");
INSERT INTO oodNT_vpl VALUES ("LK4_17","072_4_17","LUK","4","17","17","Kumtsh ab hema mah g holiwk oꞌohana. Sh d oꞌohanaj g Isaiabad. Tsh an neꞌokchul mo an hab chuꞌig matsh g Jiosh si Kehsha hab wo chei: ");
INSERT INTO oodNT_vpl VALUES ("LK4_18","072_4_18","LUK","4","18","18","Jiosh at am i ni‑kei mant am wo ha ahgidahid g shoꞌigkam g s‑kehg haꞌichu ahgaj. K heg hekaj am ni‑wehmaj g Hekia S‑apꞌekam Gewkdag ch ab ni‑mahkch g si geꞌe gewkdag. K ab ni‑chehani g Jiosh mant am wo ha ahgidahid g doꞌibiadag hegam mo haꞌichukaj e wupulshch ch wo ha nench g pi neneadam k ab wo i ha wuwhas hegam mo haꞌichukaj e kudut ");
INSERT INTO oodNT_vpl VALUES ("LK4_19","072_4_19","LUK","4","19","19","k wo ahgachug mat e ai mat g Jiosh wo ha doꞌibia g e‑hemajkamga. ");
INSERT INTO oodNT_vpl VALUES ("LK4_20","072_4_20","LUK","4","20","20","Tsh g Jesus ab i holiwkai g oꞌohana k ab uhpam mah g nuhkuddam k am hahawa dahiwua mat haꞌichu hab wo chei. Sh wehsijj ab si kaiham mat has wo chei. ");
INSERT INTO oodNT_vpl VALUES ("LK4_21","072_4_21","LUK","4","21","21","Kutsh am i neok k hab kaij ab ha wui, “Neh, hemu at e ai. Ni ahni hab wua ihda mant am neꞌokchul em‑wehhejed.” ");
INSERT INTO oodNT_vpl VALUES ("LK4_22","072_4_22","LUK","4","22","22","Tsh wehsijj ab si has i el no pi si s‑ap neok k wabshaba hab kaij, “Aha no hig pi woho d Josephbad alidag?” ");
INSERT INTO oodNT_vpl VALUES ("LK4_23","072_4_23","LUK","4","23","23","Sh hab kaij g Jesus, “No hig pi woho mamt ab ni‑wui hab wo chei hegai hab ha‑cheꞌidag mo hab chuꞌig, Am g i e maskogid maptp d ge mahkai, k hab ep wo chei, Ia g hu hig hab ep juhni g s‑hasig haꞌichu e‑kih am mapsh has masma am hab ge junihim Capernaum kihhim t am.” ");
INSERT INTO oodNT_vpl VALUES ("LK4_24","072_4_24","LUK","4","24","24","Sh hab ep kaij g Jesus, “Mo wa woho mam pi ab hu has elid g Jiosh haꞌichu i tashogiddam amai mo hebai d i si kihkam. ");
INSERT INTO oodNT_vpl VALUES ("LK4_25","072_4_25","LUK","4","25","25","Elijabad wehm oꞌodham ash wa hab masma pi ab hu has elid. Tsh heg hekaj pi am hu hema i wehmt matsh eda pi ha juh waik eda hugkam aꞌahid ab. Tsh g bihugig i gei. Muꞌij ash g heheꞌejel wiꞌikam uꞌuwi amai. ");
INSERT INTO oodNT_vpl VALUES ("LK4_26","072_4_26","LUK","4","26","26","Tsh wabshaba g Jiosh am cheha g Elijabad matsh am wo hih Seraphath kihhim wui am Sidon jewed ch ed k am wo hema i wehmt g hejel wiꞌikam uwi amai. ");
INSERT INTO oodNT_vpl VALUES ("LK4_27","072_4_27","LUK","4","27","27","Kush muꞌi kokꞌo g Tutuligo heg hekaj pi ha doddakam mumkidag mo hab e aꞌaga ‘leprosy’. Tsh eda pi hema shaꞌi ha doaj hegai kelibad Jiosh haꞌichu i tashogiddam mash hab chehgig Elisha. Sh hema heg hekaj mumku g gawul mahs oꞌodham ch hab chehgig Naaman ch am kih Syria jewed ch ed. Kutsh heg waꞌi doaj g Elishabad.” ");
INSERT INTO oodNT_vpl VALUES ("LK4_28","072_4_28","LUK","4","28","28","Tsh wehsijj hegam mash am haꞌichug cheopi ch ed si babgat am i kaiok ihda ");
INSERT INTO oodNT_vpl VALUES ("LK4_29","072_4_29","LUK","4","29","29","k atsh gam si neꞌiopa k am i chewaim g Jesus gam hu jegko. K eda g Nazareth an kehk kawulk t ab. Kutsh am i bei mo am hu hebai ge uhgk i koa g kawulk hab chum ahgk mat amjed wo i daꞌich. ");
INSERT INTO oodNT_vpl VALUES ("LK4_30","072_4_30","LUK","4","30","30","Tsh wabshaba g Jesus am wabsh ha shahgid wuhshani k gam hu hih. ");
INSERT INTO oodNT_vpl VALUES ("LK4_31","072_4_31","LUK","4","31","31","Tsh gam hu hahawa hih g Jesus Capernaum wui heg eda chekshani k am ha mashcha g hemajkam cheopi ch ed mo am d i ha‑mihshmda tash. ");
INSERT INTO oodNT_vpl VALUES ("LK4_32","072_4_32","LUK","4","32","32","Kutsh wehsijj si has i el kaiok mo has masma ha mashcham no pi si s‑e mamachim neok. ");
INSERT INTO oodNT_vpl VALUES ("LK4_33","072_4_33","LUK","4","33","33","Sh am hema daha mo g jiawul an uꞌukch. Kush si s‑kaidam hihnk ch hab kaij, ");
INSERT INTO oodNT_vpl VALUES ("LK4_34","072_4_34","LUK","4","34","34","“Gam g hu hihm ahpi Jesus map ab Nazareth t ab d kihkam. A napt hab ahgk ia jiwia mapt wo t‑kokda. S‑mahch ani map hedai wud. Dap Jiosh si hekia s‑apꞌekam kehsha.” ");
INSERT INTO oodNT_vpl VALUES ("LK4_35","072_4_35","LUK","4","35","35","Tsh g Jesus ab si chehmo g jiawul k hab kaij, “Pi g shahmuni k ab i wuhshani id amjed oꞌodham.” Tsh g jiawul am si wua hegai oꞌodham wehsijj ha tahgio k ab i wuhsh amjed k pi shaꞌi koꞌokam has juh. ");
INSERT INTO oodNT_vpl VALUES ("LK4_36","072_4_36","LUK","4","36","36","Kutsh wehsijj ab si has i el g Jesus k hab kaij ab aꞌai e wui, “Shaꞌi si s‑gewkdag g neꞌokij. Ab o chehani g jijawul mat ab wo i wuwha. K wa woho hab e wua.” ");
INSERT INTO oodNT_vpl VALUES ("LK4_37","072_4_37","LUK","4","37","37","Kutsh wehsko e kah ihda anai heg oidk jejewed. ");
INSERT INTO oodNT_vpl VALUES ("LK4_38","072_4_38","LUK","4","38","38","Tsh amjed gam hu hih g Jesus heg kih wui mo hab chehgig Simon. Sh eda g hohnigaj jeꞌe ihda si mumku k ch s‑toni iajidch. Kumsh am ahgid g Jesus ab amjed. ");
INSERT INTO oodNT_vpl VALUES ("LK4_39","072_4_39","LUK","4","39","39","Tsh am him k am i kekiwua heg woꞌikud hugid an k am e hoꞌigeꞌidahu. Tsh am ha hekaj apꞌet k am i wamig k ha hihidol. ");
INSERT INTO oodNT_vpl VALUES ("LK4_40","072_4_40","LUK","4","40","40","Tsh gam hu hud g tash. Tsh wehsijj hegam mo g ha‑naipijju kokꞌo g nahnko mahs mumkidagkaj am ha uꞌapa Jesus wui. Kut wehsijj ab i ha tahtmahim k ha dodaj. ");
INSERT INTO oodNT_vpl VALUES ("LK4_41","072_4_41","LUK","4","41","41","Tsh muꞌi ab wui i hihi hegam mo g jijawul an ha uꞌukch. Sh idam jijawul si hihnk ch hab kaij, “Ahpi ap d Jiosh alidag.” Kush ab si s‑ha kehꞌid g Jesus ch gam hu i ha wuwhasid ch pi ha hiwgid mas am hu has wo kaijjid no pi s‑mahch idam mo heg d Jiosh si Kehsha. ");
INSERT INTO oodNT_vpl VALUES ("LK4_42","072_4_42","LUK","4","42","42","Sh am hu hebai wabsh i siꞌalim, tsh g Jesus gam hu jegko i wuhsh. Tsh am i gahghi g hemajkam k am i chehg k chum pi hiwigi mat wo hih ab ha amjed. ");
INSERT INTO oodNT_vpl VALUES ("LK4_43","072_4_43","LUK","4","43","43","Kush wabshaba hab kaij ab ha wui, “Hemho wa ant am wo i ahgahi g s‑kehg haꞌichu ahga ab amjed g Jiosh kownaltalig an aꞌai kihhim ch ed hab wa ehp nat pi hab ahgk i ni‑kei g Jiosh.” ");
INSERT INTO oodNT_vpl VALUES ("LK4_44","072_4_44","LUK","4","44","44","Tsh wa woho am i ha mihshmdahi wehsko ha‑chechopi ed amai Galilee chekshani ch ed. ");
INSERT INTO oodNT_vpl VALUES ("LK5_1","072_5_1","LUK","5","1","1","Sh am hu hebai g Jesus an kehk mo an i koa hegai al kahchki mo hab chehgig Galilee Kahchki. Kutsh g hemajkam ab wabsh i shodbinidahi s‑kaimkch g Jiosh haꞌichu ahga. ");
INSERT INTO oodNT_vpl VALUES ("LK5_2","072_5_2","LUK","5","2","2","Sh neid mo gohk wapalko am wupulshpi shuhdagi ch ed. Tsh g enigakam am ha dagito k ged hu ha wapkon g e‑chuchagia. ");
INSERT INTO oodNT_vpl VALUES ("LK5_3","072_5_3","LUK","5","3","3","Kutsh am i chesh g Jesus hema ha eda idam wapalko. Sh heg d Simon eniga. Sh hab ahg matsh am wo shaꞌi nuꞌichkwua shuhdagi ch ed. Tsh g Simon hab juh. Tsh ab i dahiwua g Jesus wahlko ch ed k am ha mashcha g hemajkam. ");
INSERT INTO oodNT_vpl VALUES ("LK5_4","072_5_4","LUK","5","4","4","Tsh am i haꞌasa haꞌichu ha ahgid k hab ahg ihda Simon mat am wo i himch g e‑wahlko mo am s‑juhk g shuhdagi k am wo i huduni g e‑chuchagia ha wehm g e‑wehm chikpandam. ");
INSERT INTO oodNT_vpl VALUES ("LK5_5","072_5_5","LUK","5","5","5","Sh hab kaij g Simon, “T‑mashchamdam, ge att chuhug shaꞌi si chikpan k pi haꞌichu shaꞌi bei. P wabshaba am t‑ahgid matt am ep wo i huduni g t‑chuchagia. Pegih, tt am hab wo t‑juh.” ");
INSERT INTO oodNT_vpl VALUES ("LK5_6","072_5_6","LUK","5","6","6","Kutsh wa woho am hihim k am i ha huhuds ge e‑chuchagia k atsh shaꞌi si muꞌi waptopi ha ui matsh chum alo e wanikumia g ha‑chuchagia. ");
INSERT INTO oodNT_vpl VALUES ("LK5_7","072_5_7","LUK","5","7","7","Kush am haꞌi ep chikpan hema wahlko ch ed. Kumtsh idam ab hahawa si ha wai mat am wo i ha wehmt. Tsh wa woho ab i himch g e‑wahlko k wehs ha shuhshud g waptopikaj mat chum alo wachkk g ha‑wapalko. ");
INSERT INTO oodNT_vpl VALUES ("LK5_8","072_5_8","LUK","5","8","8","Tsh am i nei g Simon mat haschu has i e juh k ab si i gei g e‑tohtonkaj Jesus wui k hab wabsh kaij, “Ih, dani wabsh pi apꞌekam oꞌodham. K pi hab chum mahs maps wo ni‑wehmajk ahpi s‑apꞌekam ni‑kownalig.” ");
INSERT INTO oodNT_vpl VALUES ("LK5_9","072_5_9","LUK","5","9","9","Kutsh wehsijj hegam mash wehmaj si e totods neidch mat has e juh. ");
INSERT INTO oodNT_vpl VALUES ("LK5_10","072_5_10","LUK","5","10","10","Haꞌi hegam wehmaj chikpandam g Peter ash d James ch John ch ash d aꞌalidaj hegai mash hab chehgig Zebedee. Sh g Jesus hab kaij ab Simon wui, “Pi g am shaꞌi has e tahtkkad. Iꞌajed apt imhab g oꞌodham an wo ha uꞌud ni‑wehhejed.” ");
INSERT INTO oodNT_vpl VALUES ("LK5_11","072_5_11","LUK","5","11","11","Tsh am wabsh i chum ai g shuhdagi koa idam k am i ha wuwhas g wapalko k wehs haꞌichu am wabsh i dagito k gm hu i oi g Jesus. ");
INSERT INTO oodNT_vpl VALUES ("LK5_12","072_5_12","LUK","5","12","12","Sh am hu hebai g Jesus am hasko kihhim ch ed oimmed. Kush am hema g oꞌodham wehsko maꞌishch hegai mumkidag mo g chuhkugaj muhkhim. Tsh am jiwia g Jesus. Kutsh heg am i chehg k ab si kupal i gei wui k hab kaij, “Ab g si i s‑ni‑hoꞌigeꞌid k i ni‑doajid pej maptp wo tatchuad.” ");
INSERT INTO oodNT_vpl VALUES ("LK5_13","072_5_13","LUK","5","13","13","Tsh g Jesus ab tahtam k hab kaij, “Am o wa s‑apꞌe. Doajini.” Tsh am ha hekaj i doa. ");
INSERT INTO oodNT_vpl VALUES ("LK5_14","072_5_14","LUK","5","14","14","Tsh g Jesus ab chehani k hab kaij, “Pi g am hedai ahgid ab amjed ihda k wabshaba am ha hekaj wo hih pahl wui. T am wo m‑chechga k wo wohokamch mapt doa. Pt am hab haha wo juh hegai iagchulida mo wa g Jiosh em‑chehani Mosesbad oꞌohana ed. T hab wo s‑mahchk g hemajkam mapt woho doa.” ");
INSERT INTO oodNT_vpl VALUES ("LK5_15","072_5_15","LUK","5","15","15","Tsh amjed gam hu hih hegai oꞌodham. Kutsh wehsko i e ahgahi ihda matsh g Jesus hab juh. Tsh hekaj muꞌi hemajkam am wui hihi mat wo kah g haꞌichu ahgaj k wo e dodaj. ");
INSERT INTO oodNT_vpl VALUES ("LK5_16","072_5_16","LUK","5","16","16","Tsh g Jesus am wo ha mihshmad k wo ha dodajid k amjed gam hu hejelko wo him k wo e hoꞌigeꞌidahu. ");
INSERT INTO oodNT_vpl VALUES ("LK5_17","072_5_17","LUK","5","17","17","Sh am hu hebai ehp mash g Jesus am ha mashcham. Sh am haꞌi dadha g chehanig ha mashchamdam ch hegam mo si oid g chehanig ch hab e aꞌaga Palasi. Idam atsh ga hu aꞌaijed am dada ab amjed g Galilee chekshani ch Judea chekshani ch ab Jerusalem kihhim t amjed. Tsh g Jiosh ab si mah g gewkdag g Jesus mat wo ha dodaj g kokꞌodam. ");
INSERT INTO oodNT_vpl VALUES ("LK5_18","072_5_18","LUK","5","18","18","Tsh am haꞌi dada g chechoj hema uꞌadch g pi himidkam. Id ash ab wabsh i s‑moik ch am woꞌo e‑wahkus ed. ");
INSERT INTO oodNT_vpl VALUES ("LK5_19","072_5_19","LUK","5","19","19","Kush am i chum s‑wahkidamk kih ch ed matsh wo chehgi g Jesus ab si hiwigch mat wo doaj. Sh wabshaba shaꞌi si s‑hemajkamag. Kutsh pi has masma am hu wo i e wahki. Tsh heg hekaj gan hu hahawa i cheshaj kih dahm k am ge maggad g kih maꞌishpadag k amjed ab i huduni g woꞌikudaj am ha shahgid g hemajkam k am woi mash am kehk g Jesus. ");
INSERT INTO oodNT_vpl VALUES ("LK5_20","072_5_20","LUK","5","20","20","Tsh am i nei g Jesus moki ab si hiwig idam k hab kaij ab wui ihda oꞌodham, “Ni‑nawoj, ab ani s‑m‑hoꞌigeꞌid ch gam hu hab i juh g pi ap m‑chuꞌijig.” ");
INSERT INTO oodNT_vpl VALUES ("LK5_21","072_5_21","LUK","5","21","21","Kush hegam chehanig ha mashchamdam ch Palasi wabsh hejel hab e ahg, “Ih, shaꞌi si pi ap neok ihda oꞌodham hab masma e wepogidch g Jiosh. Heg at waꞌi Jiosh wo e nako mat gam hu hab wo i juh g pi ap ha‑chuꞌijig.” ");
INSERT INTO oodNT_vpl VALUES ("LK5_22","072_5_22","LUK","5","22","22","Sh g Jesus s‑mahch mo haschu am oidahim ch hab kaij ab ha wui, “Pi g am wo shaꞌi oidahim manis pi woho edgid g gewkdag mant gam hu hab wo i juh g pi ap ha‑chuꞌijig. ");
INSERT INTO oodNT_vpl VALUES ("LK5_23","072_5_23","LUK","5","23","23","Bam elid mo s‑pehegim hab e kaij mat gam hu hab i e juh g pi ap chuꞌijigaj no ge hedai s‑mahch mas s‑wohom hab e juh. ");
INSERT INTO oodNT_vpl VALUES ("LK5_24","072_5_24","LUK","5","24","24","Pegih, nt wo em‑chehgi mani woho ge gewkdag ch hab wua mani has i kaij ahni Jiosh si Kehsha.” Neh, bash kaij ch hab hahawa kaij heg wui pi himidkam, “I g wamig k am behꞌi g e‑wahkus k hihm am uhpam.” ");
INSERT INTO oodNT_vpl VALUES ("LK5_25","072_5_25","LUK","5","25","25","Tsh am ha hekaj i wami hegai oꞌodham k am bei g e‑wahkus k gam hu uhpam hih ab si ihmch g Jiosh. ");
INSERT INTO oodNT_vpl VALUES ("LK5_26","072_5_26","LUK","5","26","26","Tsh g hemajkam si has i elid k ab ihm g Jiosh hab kaijch, “Shaꞌi si s‑kehg haꞌichu ach neid id tashkaj.” ");
INSERT INTO oodNT_vpl VALUES ("LK5_27","072_5_27","LUK","5","27","27","Sh hema d lial kowlantdam g kownal wehhejed ch hab chehgig Levi. Tsh g Jesus am cheh. Kush am daha heg eda kih mo am chikpan. Sh hab kaij g Jesus ab wui, “Oi g i ni‑oid.” ");
INSERT INTO oodNT_vpl VALUES ("LK5_28","072_5_28","LUK","5","28","28","Tsh g Levi am ha hekaj i wuhshani k am wabsh i dagito wehs haꞌichu k gam hu i oi. ");
INSERT INTO oodNT_vpl VALUES ("LK5_29","072_5_29","LUK","5","29","30","Am waꞌi mia amjed, tsh g Levi am hab juh g geꞌe gegosig am wehhejed g Jesus. Sh am haꞌi oiopo g Palasi mash idam haꞌi d chehanig ha mashchamdam. Sh eda muꞌijj hegam mash am ha wehm e gegosid d lial kowlantdam hab masma mo g Levi. Kush hegam Palasi am ha neid ch hekaj s‑ha kehꞌid g Jesus chuhchai hab ha ahgch, “Ih, shahchu am ahgch am ha wehm e gegosid idam pi ap hemajkam, chum hems am ha wehm g lial kowlantdam?” ");
INSERT INTO oodNT_vpl VALUES ("LK5_31","072_5_31","LUK","5","31","31","Sh g Jesus hab kaij ab ha wui, “Idam pi ap hemajkam o s‑e doꞌibiamk hab masma mat g kokꞌodam wo s‑e doajidam. Hegam mo hab e elid mo s‑apꞌe at pi wo tatchua g mahkai. ");
INSERT INTO oodNT_vpl VALUES ("LK5_32","072_5_32","LUK","5","32","32","Pi ant hab ahgk ia jiwia manis wo ha doꞌibia hegam mo pi e doꞌibiamk.” ");
INSERT INTO oodNT_vpl VALUES ("LK5_33","072_5_33","LUK","5","33","33","Sh haꞌi g hemajkam hab kaij ab wui g Jesus, “Neh, muꞌikko o pi e gegosid ch wabsh e hoꞌigeꞌidahun hegam mo ab wecho e mashcham g John ch hegam mo ab ha wecho e mashcham g Palasi. Kuki wabshaba ahpi g m‑wohochuddam pi hab e wua.” ");
INSERT INTO oodNT_vpl VALUES ("LK5_34","072_5_34","LUK","5","34","34","Sh hab kaij g Jesus ab ha wui, “Nat hig pi wo e gegos g wo ha hohntam naipijju mat eda heg am wo ha wehmajk? ");
INSERT INTO oodNT_vpl VALUES ("LK5_35","072_5_35","LUK","5","35","35","T am wo i e ai mat pi am hu wo ha wehmajk. T am hahawa pi wo e gegos. Pegih, bat wo wa e juh idam ni‑naipijju mant hekid pi ia hu wo ha wehmajk.” ");
INSERT INTO oodNT_vpl VALUES ("LK5_36","072_5_36","LUK","5","36","36","Sh am hahawa chum ha tashogid g Jesus mat g mashchamaj pi ap wo wehnad g ha‑himdag ash hab kaij, “Pi at hedai g wechij ikuskaj wo shohsho g hekiuchij lihwa mat wo s‑e wia nat pi wo i dahiwua k baꞌich wo i wantsh g hekiuchij. T hab waꞌap pi wo apꞌet g hekiuchij nat ge wo wepo mahsk g wechij ikus. ");
INSERT INTO oodNT_vpl VALUES ("LK5_37","072_5_37","LUK","5","37","37","T pi hedai g wechij nawait am wo toa hekiuchij haꞌichu elidag kokstal ch ed. Tp hab wo sha e juh, t g wechij nawait wo wantsh g haꞌichu elidag. T g nawait wo iawua k g haꞌichu elidag wo e padch. ");
INSERT INTO oodNT_vpl VALUES ("LK5_38","072_5_38","LUK","5","38","38","Neh, hemho wa at g wechij nawait am wo e toa wechij haꞌichu elidag kokstal ch ed. ");
INSERT INTO oodNT_vpl VALUES ("LK5_39","072_5_39","LUK","5","39","39","“Pi o hedai tatchua mat wo ih g wechij nawait hekid ab i jehkiok g hekiuchij nawait nat pi hab wo chei mo baꞌich i s‑ap hab kahk g hekiuchij.” ");
INSERT INTO oodNT_vpl VALUES ("LK6_1","072_6_1","LUK","6","1","1","Sh am hu hebai hihim idam Jesus ha mihshmda tash ed. Kush am eshas g pilkani wohg huhugid an. Sh hegam mash am wehmaj g Jesus ab ha wohni g pilkani ch i mohon g e‑nohnhoikaj ch koꞌa. ");
INSERT INTO oodNT_vpl VALUES ("LK6_2","072_6_2","LUK","6","2","2","Sh haꞌi g Palasi ha neid ch hab kaij, “Shahchu am ahgch hab wua hegai mo g t‑chehanig pi t‑hiwgid machs hab wo wuad mihshmda tash ed?” ");
INSERT INTO oodNT_vpl VALUES ("LK6_3","072_6_3","LUK","6","3","3","Kush hab kaij g Jesus, “Bo wabsh masma hab e wua matsh wa g Davidbad. Pi amtki chegito matsh heg has e juh am i bihugimk. Bo chuꞌig g Jiosh oꞌohana ");
INSERT INTO oodNT_vpl VALUES ("LK6_4","072_6_4","LUK","6","4","4","matsh am i wah geꞌe cheopi ch ed k am ui g pahn k huh hegam ha wehm mash am wehmaj. Kush d hegai pahn mo am e toꞌaw k ch hegam d waꞌi ha wuikam mo d papal. T eda hemho wa am hab e juh. K heg hekaj am wa s‑apꞌe mat huh.” ");
INSERT INTO oodNT_vpl VALUES ("LK6_5","072_6_5","LUK","6","5","5","Sh hab hahawa ep kaij g Jesus, “Dani Jiosh si Kehsha ch gewkdag am dahm g mihshmda tash.” ");
INSERT INTO oodNT_vpl VALUES ("LK6_6","072_6_6","LUK","6","6","6","Sh am hu hebai d ep mihshmda tash. Tsh am i wahp idam Jesus hema cheopi ch ed. Kush g Jesus am ha mashcham g hemajkam. Sh am hema daha g oꞌodham mash g s‑apkojed nowij mahnikodag. ");
INSERT INTO oodNT_vpl VALUES ("LK6_7","072_6_7","LUK","6","7","7","Sh am haꞌi dadha g chehanig ha mashchamdam ch Palasi ch an wa s‑nenꞌoid nash pi ab haꞌichu s‑abchudamk g Jesus ch hekaj an neid mas wo hi wa ha doaj mihshmda tash ch ed. ");
INSERT INTO oodNT_vpl VALUES ("LK6_8","072_6_8","LUK","6","8","8","Sh g Jesus s‑mahch mo haschu am chegito ch ash hab kaij heg wui mahnikokam, “Kekiwuani k ab i hihm ia hu ha baꞌich g hemajkam.” Tsh ab i kekiwua. ");
INSERT INTO oodNT_vpl VALUES ("LK6_9","072_6_9","LUK","6","9","9","Sh g Jesus ab hahawa ha kakke ch hab kaij, “Shahchu am ahgch hab elid mo pi hiwgidas mihshmda tash ed mamt wo i ha wehmt hegam mo e shoꞌigchud? Ab o em‑ab mamt wo i ha wehmt g shoꞌigkam k ep wo ha doꞌibia hegam mat am hu wo e koꞌij. Aha namt wabsh wo ha hiwigi mat wo e koꞌij?” ");
INSERT INTO oodNT_vpl VALUES ("LK6_10","072_6_10","LUK","6","10","10","Neh, bash kaij ch an hahawa wehsijj i ha neid k hab hahawa kaij ab wui hegai oꞌodham, “Ab g si i shelin g e‑nowi.” Kutsh am wabsh i chum shelin k am waꞌi hekaj apꞌet. ");
INSERT INTO oodNT_vpl VALUES ("LK6_11","072_6_11","LUK","6","11","11","Tsh hegam hahaꞌichu wabsh wohoꞌi babgat matsh ha doaj ha mihshmda tash ab k am ha hekaj i e wehm aꞌaga mas has wo juh g Jesus. ");
INSERT INTO oodNT_vpl VALUES ("LK6_12","072_6_12","LUK","6","12","12","Tsh am waꞌi mia amjed am hu hebai gam hu i chesh g Jesus kawulk dahm k ge chuhug oidam e hoꞌigeꞌidahu Jiosh wui. ");
INSERT INTO oodNT_vpl VALUES ("LK6_13","072_6_13","LUK","6","13","13","Kut am i mahsi. Tsh ab hahawa i ha wai hegam mash ab si wecho e mashcham k g gamai gohk am ha ui mat d wo si chuhchaij. ");
INSERT INTO oodNT_vpl VALUES ("LK6_14","072_6_14","LUK","6","14","14","Hema hegam ash d Simon. Kutsh heg hab ep chehch Peter mo hab d ahga ‘Hodai.’ Kush hema d Andrew ch d si wehngaj g simon. Kush haꞌi d James ch John ch Philip ch Bartholomew ");
INSERT INTO oodNT_vpl VALUES ("LK6_15","072_6_15","LUK","6","15","15","ch Matthew ch Thomas. Sh hema d hegai James mash g ohgaj hab chehgig Alphias. Sh hema hab ep chehgig Simon ch d hema hegam mash tatchua mat g Tutuligo hejel wo himchudad g e‑kownaltalig. ");
INSERT INTO oodNT_vpl VALUES ("LK6_16","072_6_16","LUK","6","16","16","Sh hema d hegai Judas mash g ohgaj hab chehgig James. Kush hema d Judas Iscariot ch d hegai matsh wa gagda g Jesus. Neh, idam gamai gohk ash am d hahawa si chuhchaij g Jesus. ");
INSERT INTO oodNT_vpl VALUES ("LK6_17","072_6_17","LUK","6","17","17","Tsh ab hahawa i huhud hegam Jesus. Sh muꞌi am ep haꞌichug g hemajkam ab amjed g Judea chekshani ch Jerusalem kihhim ch ab amjed g ge shuhdagi hugidag an miabidch g Tyre ch Sidon kihhim. ");
INSERT INTO oodNT_vpl VALUES ("LK6_18","072_6_18","LUK","6","18","18","Wehsijj ash s‑kaimk g Jesus. Kush ab wui hihim g kokꞌodam ch hegam mash g jijawul an ha uꞌukch. Sh g Jesus ha dodajid ch gam hu hab i ha wua g jijawul. ");
INSERT INTO oodNT_vpl VALUES ("LK6_19","072_6_19","LUK","6","19","19","Kush wehsijj ab chum s‑tahtmamk g Jesus nash pi g gewkdaj ab wuhshani amjed ch wehs ha doajid. ");
INSERT INTO oodNT_vpl VALUES ("LK6_20","072_6_20","LUK","6","20","20","Tsh g Jesus ab i ha nei hegam mash ab si hiwig k hab kaij: “Mt wo chum si s‑ap e tahtkkad ahpim mam ab e shoꞌigchud Jiosh wui. Ab at wo i em‑wahpki e‑kihdag ed. ");
INSERT INTO oodNT_vpl VALUES ("LK6_21","072_6_21","LUK","6","21","21","Mt wo chum si s‑ap e tahtkkad ahpim mam hemuch chum haꞌichu tatchua. B at wo wa em‑mah g Jiosh mam haschu i tatchua. Mt wo chum si s‑ap e tahtkkad ahpim mam shoani hemu no pi ab him g tash mamt wo wa si s‑hehgigk. ");
INSERT INTO oodNT_vpl VALUES ("LK6_22","072_6_22","LUK","6","22","22","T wo s‑em‑kehꞌidad g hemajkam ch wo s‑em‑ohhod ch wo s‑koꞌokam has em‑ahgad ch hab wo chei mam d wabsh pi apꞌekam. ");
INSERT INTO oodNT_vpl VALUES ("LK6_23","072_6_23","LUK","6","23","23","Mt wabsh wo s‑ap e tahtkkad ch wo s‑hehgigk id hekaj. Bash wa masma e shoꞌigchud hegam mash d kekelibad Jiosh haꞌichu i tashogiddam ch hekaj bei g Jiosh mahkigdag. T g Jiosh hab waꞌap wo em‑mah g geꞌe s‑apꞌekam mo em‑wehhejed an nuhkud e‑kihdag ed. ");
INSERT INTO oodNT_vpl VALUES ("LK6_24","072_6_24","LUK","6","24","24","T wabshaba wo si pi ap e tahtkkad hegam mo hemu d s‑kakais no pi ab heki hu neid g s‑e‑hehgig. ");
INSERT INTO oodNT_vpl VALUES ("LK6_25","072_6_25","LUK","6","25","25","T wo si pi ap e tahtkkad hegam mo pi haꞌichu tatchua hemuch. Ab o him g tash mat wo pi haꞌichu edgidad. T wo si pi ap e tahtkkad hegam mo s‑e tahhadchud hemuch. Ab o him g tash mat wo shoanid. ");
INSERT INTO oodNT_vpl VALUES ("LK6_26","072_6_26","LUK","6","26","26","T wo si pi ap e tahtkkad hegam mo wehs hemajkam ab si has ha elid hemuch. Em‑shohshon ash hab masma si s‑ap has ha ahg hegam mash hab wabsh s‑e junimk mo d Jiosh haꞌichu i tashogiddam. ");
INSERT INTO oodNT_vpl VALUES ("LK6_27","072_6_27","LUK","6","27","27","“Nt wo em‑ahgi mamt has wo masmak am ha wui. Ab g wabsh wo i si pihk e elidad ha wui g e‑obga k wabsh g s‑ap haꞌichu hab wo ha juni hegam mo s‑em‑kehꞌid. ");
INSERT INTO oodNT_vpl VALUES ("LK6_28","072_6_28","LUK","6","28","28","Idam atp hems wo pi kehg neneokad ab em‑wui ch wo em‑shoꞌigchudad. Mt wabshaba wabsh wo si s‑hemajimak am ha wui ch wo e hoꞌigeꞌidahu am ha wehhejed. ");
INSERT INTO oodNT_vpl VALUES ("LK6_29","072_6_29","LUK","6","29","29","Tp hems s‑koꞌokam has wo em‑juh. Mt wabshaba ab wabsh wo i s‑ha hoꞌigeꞌel. Tp hems hema ab wo em‑shonihi em‑kahm ab. Kumt wabsh wo hiwigi mat aigojed ab ep wo em‑shonihi. Tp hems hema wo em‑wohppoꞌi g em‑lihwa. Kumt g e‑kotoni ep wo mah. ");
INSERT INTO oodNT_vpl VALUES ("LK6_30","072_6_30","LUK","6","30","30","Tp hems hema haꞌichu wo i em‑tai. Kumt wo mah. Kutp hems hema haꞌichu wo bei mo d em‑eniga. Kumt pi uhpam wo tai. ");
INSERT INTO oodNT_vpl VALUES ("LK6_31","072_6_31","LUK","6","31","31","Bamt wo ha juhkchid g hemajkam mam has i chum ha elid mat hab wo em‑juhkchid. ");
INSERT INTO oodNT_vpl VALUES ("LK6_32","072_6_32","LUK","6","32","32","“Pi at wo em‑mah g s‑ap tahhadkam g Jiosh mamtp hegam ab wo waꞌi ha tatchuad mo ab uhpam em‑tatchua. Chum o hems g pi ap hemajkam ab ha tatchua hegam mo ab uhpam ha tatchua. ");
INSERT INTO oodNT_vpl VALUES ("LK6_33","072_6_33","LUK","6","33","33","Pi at wo em‑mah g s‑ap tahhadkam g Jiosh mamtp hegam waꞌi ha wehhejed hab wo juh g s‑ap haꞌichu mo s‑ap haꞌichu hab em‑junid. Chum o hems g pi ap hemajkam hab wa masma hab e wua. ");
INSERT INTO oodNT_vpl VALUES ("LK6_34","072_6_34","LUK","6","34","34","Pi at wo em‑mah g s‑ap tahhadkam g Jiosh mamtp hegam waꞌi haꞌichu wo ha hiwigi mam hab ha elid mat wo wa uhpam em‑mah. Chum o hems g pi ap hemajkam hab waꞌap aꞌai haꞌichu e hiwgid hab e elidch mat ab uhpam ep wo ui haꞌakia mat heꞌekia ha hiwigi. ");
INSERT INTO oodNT_vpl VALUES ("LK6_35","072_6_35","LUK","6","35","35","“Neh, mt ab wo pihk e elidad ha wui g e‑obga ch am hab wo ha junidad g s‑ap haꞌichu ch wo haꞌichu ha mah mamt pi ab hu uhpam wo ge neidad. Bamt masma am wo e chehgi mam d aꞌaligaj g Jiosh. T heg muꞌi s‑kehg haꞌichu ab wo em‑mah. Jiosh o hab wa masma s‑ha hoꞌigeꞌid g pi ap hemajkam ch hegam mo pi ab hu uhpam hoꞌigeꞌelid. ");
INSERT INTO oodNT_vpl VALUES ("LK6_36","072_6_36","LUK","6","36","36","Am g hab wo juhkchid g hoꞌigeꞌidadag hab masma mo g em‑ohg Jiosh am hab juhkch. ");
INSERT INTO oodNT_vpl VALUES ("LK6_37","072_6_37","LUK","6","37","37","“Pi g am hedai s‑koꞌokam has wo ahgad o ab wo ha mohtoꞌidad g pi apꞌekam. B at uhpam wo i e nodagi ab em‑wui. Gam g hu wabsh wo pi chegito mat hema s‑koꞌokam has wo em‑juh. Kut hab wa masma gam hu wabsh wo pi e chegito mamtp hems hema s‑koꞌokam has wo juh. ");
INSERT INTO oodNT_vpl VALUES ("LK6_38","072_6_38","LUK","6","38","38","Ab g wo haꞌichu ha mahkad. T g Jiosh ab haꞌichu wo em‑mahkad. Ab amt baꞌich i geꞌe wo bei mamt heꞌes ab i ha mah no pi g Jiosh baꞌich i s‑hemajima matp hems g hemajkam. Ab at wo i e nodagi em‑wui mamt has i masma ab wo neidad hema. ");
INSERT INTO oodNT_vpl VALUES ("LK6_39","072_6_39","LUK","6","39","39","“Pi at has masma wo em‑wanimedad wohokam ch ed hegai mat hedai pi wo mahchk g wohokam. Heg at wo wa wepok matp hems hema g pi neadam haꞌi ep wo i ha wanim g pi neneadam. Kutp hems wehsijj am wo i shul hiktani ch ed. ");
INSERT INTO oodNT_vpl VALUES ("LK6_40","072_6_40","LUK","6","40","40","S‑mahch am mat g ha mashchamdam ha baꞌich wo i chum s‑mahchk hegai mo haschu i ha mashcham. E mashchamdam at am hugkam wo chum s‑mahchk g e‑mashchama am i s‑ap nahtok mo hegai mat hedai i ha mashcha. ");
INSERT INTO oodNT_vpl VALUES ("LK6_41","072_6_41","LUK","6","41","41","“Pi g am wo si s‑nenꞌoidad g hema chuꞌijig. Tp hems baꞌich i geꞌej g hejel em‑chuꞌijig. T heg wo wa wepok mam g chum haꞌichu ab i s‑wuhshdamk wuhij ed mo eda baꞌich i geꞌe haꞌichu ab woꞌo em‑wuhi ed. ");
INSERT INTO oodNT_vpl VALUES ("LK6_42","072_6_42","LUK","6","42","42","Do iattogi mamtp hab wo chei mamt ab wo haꞌichu i wuhshad ha‑wuhi ed mo eda baꞌich i geꞌe haꞌichu am woꞌo em‑wuhi ed. Hemho wa amt wehpeg wo i apꞌech g pi e‑apꞌedag k haha wo e nako mamt haꞌi ep wo i ha wehmt k wo i apꞌech g pi ha‑apꞌedag. ");
INSERT INTO oodNT_vpl VALUES ("LK6_43","072_6_43","LUK","6","43","43","“Mt wo s‑mai mas hedai d s‑apꞌekam oꞌodham hab wa masma mamt wo s‑mai mas haschu d s‑kehg uhs. S‑kehg uhs at s‑kehg wo bahidagt ch g pi kehg uhs pi kehg wo bahidagt. ");
INSERT INTO oodNT_vpl VALUES ("LK6_44","072_6_44","LUK","6","44","44","Uhs o s‑e mahch ab e‑bahidag ab. Pi amt ab hu wo ui g suhna hoꞌi t ab o g uhdwis ab shaꞌi t ab. ");
INSERT INTO oodNT_vpl VALUES ("LK6_45","072_6_45","LUK","6","45","45","K hab waꞌap masma g oꞌodham matp wo s‑apꞌek ch s‑kehg haꞌichu hab wo wuad o wo pi apꞌek ch pi kehg haꞌichu hab wo wuad. Matp has i masma haꞌichu chegito g oꞌodham, t hab masma wo neokad.” ");
INSERT INTO oodNT_vpl VALUES ("LK6_46","072_6_46","LUK","6","46","46","Sh hab ep kaij g Jesus, “Haꞌijj am chum hekid hab ni‑aꞌaga ‘ni‑kownalig’ ch eda pi am hu hab wua mani haschu em‑ahgid. ");
INSERT INTO oodNT_vpl VALUES ("LK6_47","072_6_47","LUK","6","47","47","Ab g wo ni‑hiwgad ch ab wo s‑wohog elidad g haꞌichu ni‑ahga. T hab wo s‑apꞌek g em‑doakag. ");
INSERT INTO oodNT_vpl VALUES ("LK6_48","072_6_48","LUK","6","48","48","Id at heg wo wa wepok matp hems hema wo s‑wihnam shondad g e‑kihta. T hab pi wo i gei mat hekid wo hewed k juh k wo s‑gewkam mel g shuhdagi. Pegih, mt hab wa masma s‑wihnam wo gegokkad mo ihda kih mamtp ab wo s‑ni‑wohog elidad. ");
INSERT INTO oodNT_vpl VALUES ("LK6_49","072_6_49","LUK","6","49","49","“T wabshaba pi wo apꞌek g em‑doakag mamtp pi ab hu wo wohog ni‑elidad. Id at heg wo wa wepok matp hems hema pi wihnam wo shondad g e‑kihta. T ab wo mel g shuhdagi. T ha hekaj wo i gei g kihj k am wabsh wo i e padch. Pegih, t hab wa masma wo i e padch g em‑doakag mamtp pi ab hu wo wohog ni‑elidad.” ");
INSERT INTO oodNT_vpl VALUES ("LK7_1","072_7_1","LUK","7","1","1","Neh, tsh am i haꞌasa haꞌichu ha mashcha g Jesus amai k gam hu hahawa hih Capernaum wui. Kutsh g chuhchaij am wehmaj hihi. ");
INSERT INTO oodNT_vpl VALUES ("LK7_2","072_7_2","LUK","7","2","3","Kush amai am hema d shondal ha‑geꞌejig ch ab d ha‑kehsha Rome t amjed ch kah ab amjed g Jesus. Sh id pionag hema muhkhim. Kush ab si tatchua g e‑pionag ch hekaj ab ha tahni g Tutuligo ha‑geꞌegedga mat ab wo i wai g Jesus. T wo doaj g piongaj. ");
INSERT INTO oodNT_vpl VALUES ("LK7_4","072_7_4","LUK","7","4","4","Tsh hegam am dada k ab si e shoꞌigch Jesus wui k hab kaij, “Am g i wehmt ihda oꞌodham. ");
INSERT INTO oodNT_vpl VALUES ("LK7_5","072_7_5","LUK","7","5","5","Ab o si t‑tatchua ahchim Tutuligo ch am hema i kei g cheopi t‑wehhejed.” ");
INSERT INTO oodNT_vpl VALUES ("LK7_6","072_7_6","LUK","7","6","6","Kutsh gam hu ha oi g Jesus k am i aihi g kihj hegai shondal ha‑geꞌejig. Tsh heg am haꞌi ha ahgi g e‑naipijju matsh am wo hihim k wo haꞌichu ahgi g Jesus. Kutsh am wui hihim k hab kaij, “Bo kaij g t‑nawoj, ‘Pi ani am hu hugkam d haꞌichu maps am wo i wah ni‑kih ed ");
INSERT INTO oodNT_vpl VALUES ("LK7_7","072_7_7","LUK","7","7","7","o manis hejel am wo hih m‑wui. Am apt hab wabsh wo chea. T wo doa g ni‑pionag. ");
INSERT INTO oodNT_vpl VALUES ("LK7_8","072_7_8","LUK","7","8","8","S‑amichud ani g m‑gewkdag no pi g ni‑geꞌejig gewkdag am ni‑dahm. Ni ahni hab waꞌap gewkdag am ha dahm g ni‑shondalig ch ni‑pionag. T hab wo juh mant haschu ab wo i ha chea. Ni heg hekaj s‑mahch mat am hab wo e juh mapt haschu am hab wabsh wo i chei.’ Neh, bo kaij.” ");
INSERT INTO oodNT_vpl VALUES ("LK7_9","072_7_9","LUK","7","9","9","Tsh g Jesus ab si has i el ab kaiok ihda. Sh muꞌi hemajkam an oidahim. Kush ab ha wui hab kaij, “Pi ani koi hebai shaꞌi neid mas hema haꞌas geꞌe ab si ni‑hiwig, chum hems am ha shahgid g Tutuligo,” k am hahawa ha chea hegam mat ab dada mat g m hu uhpam wo hihi. ");
INSERT INTO oodNT_vpl VALUES ("LK7_10","072_7_10","LUK","7","10","10","Tsh am uhpam dada k chum nei. Kutsh doa g piongaj g shondal ha‑geꞌejig. ");
INSERT INTO oodNT_vpl VALUES ("LK7_11","072_7_11","LUK","7","11","11","Kush am baꞌich d i tash. Tsh gam hu hihi hegam Jesus heg wui kihhim mash d Nain. Kutsh muꞌi hemajkam ha oi. ");
INSERT INTO oodNT_vpl VALUES ("LK7_12","072_7_12","LUK","7","12","12","Tsh am wabsh i chum dada mo ab kihjeg g kolhai an wehgaj g kihhim. Sh ab g muhki e uꞌa. Sh g jeꞌej g muhki d hejel wiꞌikam. K id d si hemako madaj. Kush muꞌi ha wehmaj g hemajkam ab kihhim t amjed. ");
INSERT INTO oodNT_vpl VALUES ("LK7_13","072_7_13","LUK","7","13","13","Kutsh am i nei g Jesus ihda uwi k si pi ap e taht wehhejed k hab wabsh kaij ab wui, “Pi g am shoakad,” ");
INSERT INTO oodNT_vpl VALUES ("LK7_14","072_7_14","LUK","7","14","14","k ch amjed am him k an taht hegai mo an ab woꞌichug g muhki. Tsh ha hekaj gegokiwua hegam mo uꞌa. Kush hab hahawa kaij g Jesus, “Wechij oꞌodham, ab g i wamigi.” ");
INSERT INTO oodNT_vpl VALUES ("LK7_15","072_7_15","LUK","7","15","15","Tsh am ha hekaj i dahiwua ihda oꞌodham k ab ha hekaj wabsh neok. Tsh g Jesus am wamgid k hab ah mat gam hu wo i oi g e‑jeꞌe. ");
INSERT INTO oodNT_vpl VALUES ("LK7_16","072_7_16","LUK","7","16","16","Kutsh wehsijj si e totodsid k ab si ihm g Jiosh ch hab kaij, “Ia atki hema jiwia t‑shahgid g Jiosh haꞌichu i tashogiddam,” ch haꞌi hab ep kaij, “Jiosh atki ia jiwia t‑shahgid mat wo t‑doꞌibia mattp hedai d hemajkamgaj.” ");
INSERT INTO oodNT_vpl VALUES ("LK7_17","072_7_17","LUK","7","17","17","Kutsh ihda mat haschu has e juh an wehsko e aꞌaga Judea chekshani oidk ch an wehgaj. ");
INSERT INTO oodNT_vpl VALUES ("LK7_18","072_7_18","LUK","7","18","18","Sh eda ged hu e kuhpach hegai John mash am ha pahl wapkonahim g hemajkam. Kush am ahgid hegam mash ab si wecho e mashchamahim mash haschu has junihim g Jesus. Tsh heg gohk ab i ha waid ");
INSERT INTO oodNT_vpl VALUES ("LK7_19","072_7_19","LUK","7","19","19","k am ha cheha mat am wo hihim k ab wo kakke g Jesus mas wa woho d Jiosh si Kehsha aha nat ab hahawa hema wo i wuhsh mat d wo hegaik? ");
INSERT INTO oodNT_vpl VALUES ("LK7_20","072_7_20","LUK","7","20","20","Tsh idam am dada Jesus wui k hab kaij, “Ab o t‑chehani g John matt ab wo m‑kakke maps woho d Jiosh si Kehsha aha nat ab hahawa hema wo i wuhsh mat d wo hegaik?” ");
INSERT INTO oodNT_vpl VALUES ("LK7_21","072_7_21","LUK","7","21","21","Tsh g Jesus heg i tashkaj muꞌi ha dodaj g kokꞌodam k muꞌi ha wuwhas g jijawul ab ha amjed hegam mo an ha uꞌukch k ha‑nench g pi neneadam. Kush heg wehs neid idam John chuhchai. ");
INSERT INTO oodNT_vpl VALUES ("LK7_22","072_7_22","LUK","7","22","22","Sh hab hahawa ha ahg g Jesus, “Am g uhpam wo hihim k wo ahgi g John mam haschu i neid ch haschu i kah. Ha ani dodajid g pi ha dodajidam kokꞌodam ch pi neneadam ch pi hihimidkam ch pi chechkaidkam ch ha chechegitoichud g koꞌi ch am ha ahgid g shoꞌigkam mat g Jiosh wo ha doꞌibia. ");
INSERT INTO oodNT_vpl VALUES ("LK7_23","072_7_23","LUK","7","23","23","T g Jiosh ab wo s‑em‑hoꞌigeꞌidad mamtp hedai ab wabsh wo ni‑hiwgad ch pi wo ni‑dagito.” ");
INSERT INTO oodNT_vpl VALUES ("LK7_24","072_7_24","LUK","7","24","24","Tsh am i gam hu hihi hegam John chuhchai. Sh g Jesus am haꞌichu ha ahgid g hemajkam ab amjed g John ch hab kaij, “Neh, am amt wa hihim k ab kaiha g John. K wa eda am oimmelhim pi apkokam jewed ch ed. Kumt pi woho am hu wo i wuwha wui matp d wabsh s‑pehegi oꞌodham ch am gawul wo wuad g e‑neꞌoki. Pi o an aꞌai e wanchkwua g John. ");
INSERT INTO oodNT_vpl VALUES ("LK7_25","072_7_25","LUK","7","25","25","Kumt pi hema s‑neidam mo s‑kakaisim e enigadadch. Hegam mo hab masma e enigadadch o si s‑kakaisim kih. ");
INSERT INTO oodNT_vpl VALUES ("LK7_26","072_7_26","LUK","7","26","26","Neh, heg amt s‑kaim Jiosh haꞌichu i tashogiddam k heg wa woho kah. K g John am baꞌich haꞌichu k ed ep kehk ");
INSERT INTO oodNT_vpl VALUES ("LK7_27","072_7_27","LUK","7","27","27","no pi d hegai mo ab amjed an oꞌohanas mo g Jiosh hab ahg ch hab kaij: Am ant hema wo i maskogi mat am wo i ha apꞌech g hemajkam am wehhejed g si ni‑Kehsha jiwhiadag am jewed dahm. Neh, bash kaij g Jiosh. ");
INSERT INTO oodNT_vpl VALUES ("LK7_28","072_7_28","LUK","7","28","28","“Kunt wo em‑ahgi mo g John wehs hemajkam ha baꞌich d i si haꞌichu am hugkam mat am i wuhsh g Jiosh kownaltalig id dahm jewed. T hahawa chum hems g si pi haꞌichukam hemajkam am Jiosh kownaltalig ed baꞌich d wo i s‑has haꞌichuk mo hegai John.” ");
INSERT INTO oodNT_vpl VALUES ("LK7_29","072_7_29","LUK","7","29","29","Neh, bash kaij g Jesus. Kutsh wehs ab kaiha hegam mat ab s‑wohog el g Jiosh k am e pahl wapko ab John wecho, chum hems hegam mo g lial ha kowlant g kownal wehhejed. ");
INSERT INTO oodNT_vpl VALUES ("LK7_30","072_7_30","LUK","7","30","30","Tsh wabshaba pi ab hu wohog el g Jiosh tatchui pi e pahl wapkonk hegam mo d Palasi ch hegam mo d chehanig ha mashchamdam. ");
INSERT INTO oodNT_vpl VALUES ("LK7_31","072_7_31","LUK","7","31","31","Kush heg hekaj hab kaij g Jesus, “Bo masma pi ta wepoma mo g aꞌal hegam mat pi ab hu wohog el g John k pi ab hu ni‑bei. ");
INSERT INTO oodNT_vpl VALUES ("LK7_32","072_7_32","LUK","7","32","32","Neh, tp hems am wo chichwid g aꞌal ch hab wo chei, ‘Am att em‑gehged g e hohontam ha‑piastakaj. Kumt pi e waila. Am att nei g muhki neꞌi. Kumt pi shaꞌi shoshani.’ ");
INSERT INTO oodNT_vpl VALUES ("LK7_33","072_7_33","LUK","7","33","33","“Id ani hab ahg mat g John ab i wuhshani k pi ihꞌe g nawait ch muꞌikko pi e gegosid ab e hoꞌigeꞌidahunch Jiosh wui. K muꞌijj hab kaij mo g jiawul an uꞌukch g chegitoidaj. ");
INSERT INTO oodNT_vpl VALUES ("LK7_34","072_7_34","LUK","7","34","34","Nt ahni ia jiwia Jiosh si Kehsha k wabsh chum hedai ha wehm ni‑gegosid. K muꞌijj hab kaij mani s‑banma ch s‑iꞌidag ch d ha‑nawoj g s‑ta kekeꞌidamakam lial ha kowlantdam ch hegam mo pi ap oid g t‑shohshon ha‑chehanig. Neh, bo masma pi ta wepoma ");
INSERT INTO oodNT_vpl VALUES ("LK7_35","072_7_35","LUK","7","35","35","ch im hu hab wabsh i juh g Jiosh amichudadag. K wabshaba hegam mo ab s‑wohochud am chehgidch mo d wohokam.” ");
INSERT INTO oodNT_vpl VALUES ("LK7_36","072_7_36","LUK","7","36","36","Tsh hema g Palasi ab i wai g Jesus mat am wo wehmaj e gegos. Tsh am hih g Jesus kihj wui k am i dahiwua mat wo e gegos. ");
INSERT INTO oodNT_vpl VALUES ("LK7_37","072_7_37","LUK","7","37","37","Kush eda am hema d uwi heg eda kihhim ch si pi ap d hemajkam. Sh am dak ch e gegosid g Jesus. ");
INSERT INTO oodNT_vpl VALUES ("LK7_38","072_7_38","LUK","7","38","38","Tsh id am jiwia k am wehgaj i kekiwua am uꞌadch g s‑ap uhw shuhdagi al s‑toa hodai haꞌa ch ed. Sh eda am e shelinch g Jesus mo hab masma dadhaiwup ch e gegosid. K si shoak ihda uwi. Kush g ohꞌogaj an iawua tahtadaj an. Kutsh an i dagio g cheꞌechew e‑moꞌokaj k an si ha chintad k an hahawa iawua ga s‑ap uhw shuhdagi tahtadaj ab. ");
INSERT INTO oodNT_vpl VALUES ("LK7_39","072_7_39","LUK","7","39","39","Kush hab wabsh hejel e ahg hegai kihkam, “T wo chum s‑mahchk mo si pi ap d uwi ihda matp woho d wo Jiosh haꞌichu i tashogiddamk ch pi wo hiwigi mas an wo taht.” ");
INSERT INTO oodNT_vpl VALUES ("LK7_40","072_7_40","LUK","7","40","40","Sh g Jesus wabsh s‑mahch mo hab masma oidahim ch ab wui hab kaij, “Simon, ab ant wo haꞌichu m‑ahgi.” Sh heg hab kaij, “Oi g ab ni‑ahgid, ha mashchamdam.” ");
INSERT INTO oodNT_vpl VALUES ("LK7_41","072_7_41","LUK","7","41","41","Kutsh g Jesus am ahgi ihda haꞌichu wepogida e‑ahga k hab kaij, “Matp hema ab wo e wulshch g hetasp siant pihsh heg ab mo g lial ha hiwgid ch hema ab ab wo e wulshch g hetaspo wehst‑mahm pihsh ");
INSERT INTO oodNT_vpl VALUES ("LK7_42","072_7_42","LUK","7","42","42","k pi wo e nako mat wo uhpam namkid. Kut im hu hab wo i juh g ha‑wulshpadag. Neh, t hedai idam baꞌich ab wo i si tatchua?” ");
INSERT INTO oodNT_vpl VALUES ("LK7_43","072_7_43","LUK","7","43","43","Sh hab kaij g Simon, “Naꞌas hegai mamt baꞌich i muꞌi im hu hab i juh g wulshpadaj.” Sh hab kaij g Jesus, “Pegih, ");
INSERT INTO oodNT_vpl VALUES ("LK7_44","072_7_44","LUK","7","44","44","ab g neid ihda uwi. Ia ant jiwia m‑kih am. Kupt pi ni‑mah g shuhdagi mant wo i wapko g ni‑tahtad. T wabshaba ihda am i wapko g ni‑tahtad g e‑ohꞌogkaj k am i ha dagio g cheꞌechew e‑moꞌokaj. ");
INSERT INTO oodNT_vpl VALUES ("LK7_45","072_7_45","LUK","7","45","45","Pi apt ab hu ni‑chintad mant ia jiwia. K wabshaba id g ni‑tahtad chintad. ");
INSERT INTO oodNT_vpl VALUES ("LK7_46","072_7_46","LUK","7","46","46","Pi apt ab hu i huhu g ni‑moꞌo. T wabshaba id g uhw shuhdagi an iawua ni‑tahtad an. ");
INSERT INTO oodNT_vpl VALUES ("LK7_47","072_7_47","LUK","7","47","47","Neh, nt hab wo chei mat am geꞌe chehgi mo ab si ni‑tatchua. T heg am wohokamch mat g muꞌi pi ap chuꞌijigaj im hu hab i e juh. Hegai mam hedai pi shaꞌi geꞌe im hu hab i wua g ha‑chuꞌijig o pi shaꞌi geꞌe am hu chehgid g e‑tatchuidag.” ");
INSERT INTO oodNT_vpl VALUES ("LK7_48","072_7_48","LUK","7","48","48","Sh hab hahawa kaij g Jesus heg wui uwi, “Im ant hu hab i juh g pi ap m‑chuꞌijig.” ");
INSERT INTO oodNT_vpl VALUES ("LK7_49","072_7_49","LUK","7","49","49","K hegam haꞌi mo ab dadha mihsa wui hab kaij ab aꞌai e wui, “K hedai e elid ihda ch im hu hab i chum wua g pi ap ha‑chuꞌijig?” ");
INSERT INTO oodNT_vpl VALUES ("LK7_50","072_7_50","LUK","7","50","50","Sh hab kaij g Jesus id wui uwi, “Ab ap ni‑hiwig ch hekaj e doꞌibia. Gamai g s‑ap e tahtk hihm.” ");
INSERT INTO oodNT_vpl VALUES ("LK8_1","072_8_1","LUK","8","1","1","Sh amjed am hu hebai, tsh g Jesus am hih ha oidk g kihhim k am ahgahim g s‑kehg haꞌichu ahga ab amjed g Jiosh kownaltalig. Kush hegam gamai gohk chuhchaij am wehmaj. ");
INSERT INTO oodNT_vpl VALUES ("LK8_2","072_8_2","LUK","8","2","2","Kutsh muꞌi am ha oi g uꞌuwi. Idam atsh wa ha dodaj g Jesus. Kush am haꞌichukaj i ha wehmt. Hema idam ash d Mary Magdalene. Id atsh g Jesus ab amjed i ha wuwhas g wewaꞌak jijawul. ");
INSERT INTO oodNT_vpl VALUES ("LK8_3","072_8_3","LUK","8","3","3","Kush hema d Joanna. Sh g wehmaj kihkam ihda hab chehgig Chusa ch d haꞌichu am kownal wecho. Kush hema ehp d Susanna. Tsh idam uꞌuwi wo em‑nolawt hegai mash haschu i tatchua hegam Jesus. ");
INSERT INTO oodNT_vpl VALUES ("LK8_4","072_8_4","LUK","8","4","4","Kutsh muꞌi hemajkam ab hihi Jesus wui ga hu aꞌai kihhim amjed. Tsh am ha ahgi g Jesus ihda wepogida ahga: ");
INSERT INTO oodNT_vpl VALUES ("LK8_5","072_8_5","LUK","8","5","5","“Nt wo haꞌichu em‑mashcha ab amjed g Jiosh kownaltalig wepogidch mat hema an ei g haꞌichu e‑kaichka e‑oidag ed. T haꞌi gan hu wabsh shul wohg ch ed. T g hemajkam am keish k g uꞌuwhig am huh. ");
INSERT INTO oodNT_vpl VALUES ("LK8_6","072_8_6","LUK","8","6","6","T haꞌi gan hu shul mo pi geꞌej g jewed ab waw t ab. T ab i chum wuhsh g eꞌes k wabsh gaksh no pi pi wadag amai. ");
INSERT INTO oodNT_vpl VALUES ("LK8_7","072_8_7","LUK","8","7","7","T haꞌi gan hu shul g kaichkaj shaꞌi ch ed. T heg am wabsh wehnadk i geꞌege k ha kokda g esha. ");
INSERT INTO oodNT_vpl VALUES ("LK8_8","072_8_8","LUK","8","8","8","T wabshaba hegam mat an s‑ap shul moihuna ch ed an wuhshani k siant ab kait hehemako.” Sh hab hahawa ep kaij g Jesus, “Neh, am g wo i aꞌamichud ahpim mam kah ihda.” ");
INSERT INTO oodNT_vpl VALUES ("LK8_9","072_8_9","LUK","8","9","9","Kush g Jesus chuhchai ab kakke mas has d ahga ihda wepogida ahga. ");
INSERT INTO oodNT_vpl VALUES ("LK8_10","072_8_10","LUK","8","10","10","Sh hab kaij g Jesus, “Nt wo em‑ahgi mo has d ahga no pi g Jiosh em‑hiwgid mamt wo s‑mai hegai mo haschu hemu am maskogid ab amjed g e‑kownaltalig. Ni wabshaba heg waꞌi ha ahgid haꞌichu wepogida ahga hegam mo pi ab hu wohochudamk. T hab pi wo amich haꞌichu ab amjed g Jiosh kownaltalig, chum as wo haꞌichu neid k wo haꞌichu kah.” ");
INSERT INTO oodNT_vpl VALUES ("LK8_11","072_8_11","LUK","8","11","11","Kush hab ep kaij g Jesus, “Neh, nt wo em‑tashogi ihda haꞌichu wepogida ni‑ahga. Jiosh haꞌichu ahga o wepogidas mo g haꞌichu kai ch am wo e gantad hemajkam ha‑iꞌibdag ed. ");
INSERT INTO oodNT_vpl VALUES ("LK8_12","072_8_12","LUK","8","12","12","K eda haꞌi g ha‑iꞌibdag s‑kawpk hab masma mo g wohg. K g Jiawul am wabsh s‑pehegi ha wohppoꞌid hegai mo haschu i kah. T hab pi ab hu wo wohoch g Jiosh haꞌichu ahga k pi wo e doꞌibia. ");
INSERT INTO oodNT_vpl VALUES ("LK8_13","072_8_13","LUK","8","13","13","“K haꞌi g ha‑iꞌibdag hab sha masma mo hebai pi geꞌej g jewed ab waw t ab. T idam wo si s‑hohhoꞌi g Jiosh haꞌichu ahga ab kaiok k wabshaba pi wihnam ab hu wo bebhe k ch ab hi wa al heꞌes wo s‑wohochudad. T ab wabsh wo i chum hih g aꞌappema. T ha hekaj wabsh wo taꞌi i shul. ");
INSERT INTO oodNT_vpl VALUES ("LK8_14","072_8_14","LUK","8","14","14","“K haꞌi g ha‑iꞌibdag hab sha masma mo hebai s‑shaꞌig no pi e shaꞌijidch heg hekaj kudutadag ch s‑kaisdag ch s‑tahhadkam. Kut pi haꞌichu hab wo juh am Jiosh wehhejed. ");
INSERT INTO oodNT_vpl VALUES ("LK8_15","072_8_15","LUK","8","15","15","“K haꞌi g ha‑iꞌibdag s‑moik hab masma mo g moihuna. Kut ab wo kaiha g Jiosh haꞌichu ahga k am wo si i nuhkud e‑ihbdag ed k am wo e nako mat am hab haꞌichu wo juh Jiosh wehhejed. ");
INSERT INTO oodNT_vpl VALUES ("LK8_16","072_8_16","LUK","8","16","16","“Wohokam o wepogidas mo g lahmpa tonlig. Namt hig wo ehsto g lahmpa ab mehidk aha namt an wo dai mat hebai wo em‑tonlidch. Pegih, mt hab wa masma pi wo chum ehsto g wohokam. ");
INSERT INTO oodNT_vpl VALUES ("LK8_17","072_8_17","LUK","8","17","17","Wehs at wo s‑e mai matp haschu chum e ehstokch. T haschu wo i chum e maꞌishchid wo e chehg k am wo i e wuhshad. ");
INSERT INTO oodNT_vpl VALUES ("LK8_18","072_8_18","LUK","8","18","18","“Am g wo s‑amichud mam haschu i kah. Hegam mat s‑ap wo hekaj g e‑apꞌedag at baꞌich ep wo i nei. T wabshaba hegam mat pi ap wo hekaj wabsh wo heb hu wua.” ");
INSERT INTO oodNT_vpl VALUES ("LK8_19","072_8_19","LUK","8","19","19","Tsh am chum dada g Jesus jeꞌe ch wepngaj. Sh wabshaba si muꞌij g hemajkam an wehgaj. Kutsh pi e nako matsh ab wo miabi. ");
INSERT INTO oodNT_vpl VALUES ("LK8_20","072_8_20","LUK","8","20","20","Sh hema hab kaij ab wui g Jesus, “M‑jeꞌe ch m‑wepnag o am gegok jeg ed s‑m‑neidamkch.” ");
INSERT INTO oodNT_vpl VALUES ("LK8_21","072_8_21","LUK","8","21","21","Sh hab ahg g Jesus, “Neh, idam mo ab ni‑kaiham ch ab s‑wohog elid g Jiosh haꞌichu ahga o heg wa wepo mo d ni‑jeꞌe ch ni‑wepnag.” ");
INSERT INTO oodNT_vpl VALUES ("LK8_22","072_8_22","LUK","8","22","22","Sh am hu hebai hab ha ahg g Jesus g e‑chuhchai, “Am att hu hig shuhdagi aigojed wo i chehchsh.” Tsh wa woho am dadhaiwua wahlko ch ed k am gahi i shul. ");
INSERT INTO oodNT_vpl VALUES ("LK8_23","072_8_23","LUK","8","23","23","Sh am hebai him g wahlko shuhdagi ch ed. Tsh g Jesus am i woꞌiwua k koi. Kutsh g hewel ab haha wabsh i meh. Tsh ab i toꞌotonkai g shuhdagi k am iawua wahlko ch ed mash s‑ta ehbidam hab mahs ha wehhejed. ");
INSERT INTO oodNT_vpl VALUES ("LK8_24","072_8_24","LUK","8","24","24","Kutsh g chuhchaij am wui dada g Jesus k am wuhan k hab kaij, “T‑mashchamdam, ttki wo t‑koꞌij.” Tsh am i wami g Jesus k ab si cheha g hewel ch shuhdagi toꞌotonk. Tsh am i wehs haꞌasa k gam hu wabsh i pi shahmuni. ");
INSERT INTO oodNT_vpl VALUES ("LK8_25","072_8_25","LUK","8","25","25","Sh hab hahawa kaij ab ha wui, “Ab g wabsh wo ni‑hiwgad.” Kutsh eda si has i elid k si s‑ehbeni k ash hab kaij ab aꞌai e wui, “Kus hedai wud ihda oꞌodham ch ab si chehani g hewel ch toꞌotonk mat wo haꞌasa. K ab s‑wohog elid.” ");
INSERT INTO oodNT_vpl VALUES ("LK8_26","072_8_26","LUK","8","26","26","Tsh am hihim k gam hu dada ga hu aigojed g Galilee shuhdagi heg maibidch kihhim mash d Geresa. ");
INSERT INTO oodNT_vpl VALUES ("LK8_27","072_8_27","LUK","8","27","27","Kush am hema oimmed g cheoj jeg ed ch am chum kih heg eda kihhim. Sh wabshaba g jijawul an uꞌukch g chegitoidaj. Kush gan hu wabsh kih mash an chehchog ch an e hihashp g koꞌi. Kutsh ab i hud g Jesus. ");
INSERT INTO oodNT_vpl VALUES ("LK8_28","072_8_28","LUK","8","28","28","Tsh id am chehg k si s‑kaidam hihnk ch ab i meh pi haꞌichu enigadadch mash hab wa chuꞌig k ab wui i gehsh k si s‑kaidam hab kaij, “Jesus, alidaj g si uhgk Jiosh, gam g hu hihm k pi koꞌokam has ni‑juhni.” ");
INSERT INTO oodNT_vpl VALUES ("LK8_29","072_8_29","LUK","8","29","29","Bash kaij nash pi g Jesus ab si ha chehani g jijawul mat ab wo i wuwha amjed. Kush wa eda g jijawul muꞌikko an bebhe ihda. Kumsh gd hu chum si kukpadch ch g kakhioj ch nohnhoij g e hukshchim wapainomikaj gan hu si wupulshp. Kush wabsh ha wanikumiak g e hukshchim wapainomi. Tsh g jiawul gam hu wo i wushshad tohono jewed ch ed. ");
INSERT INTO oodNT_vpl VALUES ("LK8_30","072_8_30","LUK","8","30","30","Sh hab kaij g Jesus ab wui, “Shahp chehgig?” Sh hab kaij, “Bani chehgig Muꞌichu,” nash pi muꞌi jijawul an uꞌukch. ");
INSERT INTO oodNT_vpl VALUES ("LK8_31","072_8_31","LUK","8","31","31","Tsh g jijawul ab si e shoꞌigch Jesus wui matsh pi am hu wo ha shul Jiawul kih ed. ");
INSERT INTO oodNT_vpl VALUES ("LK8_32","072_8_32","LUK","8","32","32","Sh eda muꞌi an oiopo g kokji kawulk bahsho ch e gegosid. Sh idam jijawul ab si tahni g Jesus matsh am wo ha dagito. Tsh am wo i wahp ha eda idam kokji. Tsh am ha hiwigi g Jesus. ");
INSERT INTO oodNT_vpl VALUES ("LK8_33","072_8_33","LUK","8","33","33","Tsh ab i wuwha ab amjed g oꞌodham k am i wahp ha eda g kokji. Kutsh wehsijj idam kokji am agshp i wohp k gam hu shul shuhdagi ch ed k wachkk. ");
INSERT INTO oodNT_vpl VALUES ("LK8_34","072_8_34","LUK","8","34","34","Tsh hegam mo am ha nuhkud gam hu uhpam wohp k am ahgahim ihda kihhim ch ed ch an ha oidk hegam mo an oꞌoidag. ");
INSERT INTO oodNT_vpl VALUES ("LK8_35","072_8_35","LUK","8","35","35","Tsh g hemajkam am himto mat wo nei mat haschu has e juh. Kush ihda oꞌodham am daha Jesus wui ch ab e enigadadch ch wabsh si s‑ap haꞌichu chegito. Kutsh wabsh wohoꞌi e totods. ");
INSERT INTO oodNT_vpl VALUES ("LK8_36","072_8_36","LUK","8","36","36","Kush hegam mash neid am ha ahgid mat has masma e doaj ihda oꞌodham. ");
INSERT INTO oodNT_vpl VALUES ("LK8_37","072_8_37","LUK","8","37","37","Kush wehsijj idam Geresa t am hemajkam ab ahgid g Jesus mat gam hu wo hih ab ha amjed natsh pi shaꞌi si s‑ehbeni. Tsh wa woho hab e juh k an dahiwua wahlko ch ed mat gam hu wo hih. ");
INSERT INTO oodNT_vpl VALUES ("LK8_38","072_8_38","LUK","8","38","38","Kutsh hegai oꞌodham matsh ab i wuwha g jijawul amjed ab si e shoꞌigch Jesus wui k hab kaij, “Nt wo m‑oi.” K wabshaba g Jesus hab ahg, ");
INSERT INTO oodNT_vpl VALUES ("LK8_39","072_8_39","LUK","8","39","39","“Uhpam g hihm k am wo i ha ahgidahi mat haschu hab juh g Jiosh m‑wehhejed.” Tsh wa woho hab e juh k am i ahgahi kihhim oidk matsh haschu si geꞌe hab juh g Jesus am wehhejed. ");
INSERT INTO oodNT_vpl VALUES ("LK8_40","072_8_40","LUK","8","40","40","Tsh ga hu aigojed hahawa ep dada hegam Jesus. Kush muꞌi hemajkam am nenida ch si s‑ap i e taht k ab i nei. ");
INSERT INTO oodNT_vpl VALUES ("LK8_41","072_8_41","LUK","8","41","42","Tsh am hema jiwia g oꞌodham k hab chehgig Jairus ch wabsh d haꞌichu am cheopi ch ed. Sh id chehiaga muhkhim ch d gamai gohk aꞌahidag. Kutsh ab wecho si i gei g Jesus k ab ahgid matsh gam hu wo oi kihj wui. Tsh gam hu chum wehmaj hih g Jesus. Tsh g hemajkam am wabsh kawod him k gan hu wabsh i biha. ");
INSERT INTO oodNT_vpl VALUES ("LK8_43","072_8_43","LUK","8","43","43","Kush eda am hema haꞌichug g uwi ch gamai gohk aꞌahidag mumku heg hekaj mo g ehꞌedaj jegwoni. Tsh pi hedai e nako mas wo doaj, chum as wehs hugio g e‑lialiga ha namkidch g mamakai. ");
INSERT INTO oodNT_vpl VALUES ("LK8_44","072_8_44","LUK","8","44","44","Kutsh ab i hih Jesus wehgaj k an taht g kahbaj hugidag. Kutsh am wabsh si haꞌasa g ehꞌed jegwoni. ");
INSERT INTO oodNT_vpl VALUES ("LK8_45","072_8_45","LUK","8","45","45","Sh hab kaij g Jesus, “Doht an ni‑taht.” Tsh pi hedai am hu e ah. Sh hab hahawa kaij g Peter, “T‑mashchamdam, an o m‑bihagch g hemajkam ch ab m‑shodbinch.” ");
INSERT INTO oodNT_vpl VALUES ("LK8_46","072_8_46","LUK","8","46","46","Sh wabshaba hab kaij g Jesus, “Ab at hema ni‑taht. Ni s‑mahch nat pi ab i wuhsh g gewkdag ab ni‑amjed.” ");
INSERT INTO oodNT_vpl VALUES ("LK8_47","072_8_47","LUK","8","47","47","Tsh am i nei hegai uwi mamt s‑mai k ab hahawa i him k si gigiwek ch ab i gei Jesus wecho amai hemajkam ha tahgio k ash am ahgid g Jesus mat haschu ahgk ab taht k has masma ha hekaj doa. ");
INSERT INTO oodNT_vpl VALUES ("LK8_48","072_8_48","LUK","8","48","48","Sh hab kaij g Jesus ab wui, “Pegih, ni‑uwiga, am apt wa doa napt pi ab i ni‑hiw. Gamai g s‑ap e tahtk hihm k am wabsh s‑doakad.” ");
INSERT INTO oodNT_vpl VALUES ("LK8_49","072_8_49","LUK","8","49","49","Kush hab wabsh kia kaij ihda g Jesus. Tsh ab hema mel ab kihj amjed g Jairus k ash hab kaij, “Muh at g m‑chehiaga. Kupt pi am hu ep wo kudu g ha mashchamdam.” ");
INSERT INTO oodNT_vpl VALUES ("LK8_50","072_8_50","LUK","8","50","50","Kutsh kah g Jesus k hab kaij ab wui g Jairus, “Pi g am shaꞌi e todsid. Ab g wabsh i ni‑hiwig. Kut wabsh wo e chegito.” ");
INSERT INTO oodNT_vpl VALUES ("LK8_51","072_8_51","LUK","8","51","51","Kutsh ged hu dada kihj am. Tsh hegam waꞌi ha ui g Jesus Peter ch James ch John ch hegam jehjij g chehia. Tsh am e wehm i wahp. ");
INSERT INTO oodNT_vpl VALUES ("LK8_52","072_8_52","LUK","8","52","52","Kush eda wehsijj shoani ch pi ap e tahtk wehhejed g chehia. Kush hab kaij g Jesus, “Pi g am wo shoanid. Heg o wa wepo ni‑wehhejed mo wabsh kohsh g chehia.” ");
INSERT INTO oodNT_vpl VALUES ("LK8_53","072_8_53","LUK","8","53","53","Kush wabsh has ahg hegam nash pi si s‑mahch mat muh. ");
INSERT INTO oodNT_vpl VALUES ("LK8_54","072_8_54","LUK","8","54","54","Tsh wabshaba g Jesus ab bei nowij ab k ab si neok wui ch hab kaij, “I wamigi, chehia.” ");
INSERT INTO oodNT_vpl VALUES ("LK8_55","072_8_55","LUK","8","55","55","Kutsh uhpam e chegito k ha hekaj i wami. Sh g Jesus am ha chehani mat wo haꞌichu mah. T wo huh. ");
INSERT INTO oodNT_vpl VALUES ("LK8_56","072_8_56","LUK","8","56","56","Tsh hegam jehjij am wabsh e totods matsh e chegito. Sh g Jesus am ha ahgid mat pi hedai wo ha ahgi mat haschu has e juh. ");
INSERT INTO oodNT_vpl VALUES ("LK9_1","072_9_1","LUK","9","1","1","Am hu hebai, tsh am i ha wai g Jesus g e‑chuhchai. Tsh am wui i e hemapai. Kutsh ab ha mah g gewkdag mat gam hu wo i ha wuwhas g jijawul ab ha amjed hegam mo an ha uꞌukch k wo ha dodaj g kokꞌodam ");
INSERT INTO oodNT_vpl VALUES ("LK9_2","072_9_2","LUK","9","2","2","k am hahawa ha cheha mat am wo i ahgahi ab amjed g Jiosh kownaltalig. ");
INSERT INTO oodNT_vpl VALUES ("LK9_3","072_9_3","LUK","9","3","3","Pi atsh koi hihi, sh hab ha ahg, “Gm amt wabsh wo i hihim k pi haꞌichu wo uꞌuk, chum hems pi g cheowikud nih g limoshan kostal nih g haꞌichu hugi nih g lial nih chum hems hema ep lihwa. ");
INSERT INTO oodNT_vpl VALUES ("LK9_4","072_9_4","LUK","9","4","4","Am amt wo dadkkad heg kih am mat hedai i si s‑ap ab wo i em‑nei am hugkam mamt hekid wo i hihi ab amjed hegai kihhim. ");
INSERT INTO oodNT_vpl VALUES ("LK9_5","072_9_5","LUK","9","5","5","Kutp hebai pi ap ab hu wo i em‑nei g hemajkam, mt am wo dagito hegai kihhim k ab wo si shahmud g e‑shuhshk mamt wo ha chehgi mamt wo ha dagito k pi wo ha ahgi ab amjed g Jiosh.” ");
INSERT INTO oodNT_vpl VALUES ("LK9_6","072_9_6","LUK","9","6","6","Tsh wa woho am hihi idam chuhchaij ha oidk g kihhim k am ahgahim g Jiosh haꞌichu ahga ch ha doajid g hemajkam wehsko. ");
INSERT INTO oodNT_vpl VALUES ("LK9_7","072_9_7","LUK","9","7","7","Sh eda g Herod am wabsh kia d kownal Galilee ch ed ch am i kah wehs ihda mash haschu has e wua. Am amsh wehsko aꞌaga mas hedai wud ihda Jesus. Haꞌijj ash hab kaij, “Doki hegai Johnbad mo wa ha pahl wapkonahim. Heg amt mua. Kutki wabshaba uhpam e chegito.” ");
INSERT INTO oodNT_vpl VALUES ("LK9_8","072_9_8","LUK","9","8","8","Kush haꞌijj hab kaij, “Doki Elijabad o hema ep hegam kekelibad Jiosh haꞌichu i tashogiddam.” Kutsh wa g Herod am i pi e amichud ");
INSERT INTO oodNT_vpl VALUES ("LK9_9","072_9_9","LUK","9","9","9","k hab kaij, “Am ant wa ha cheha mat an e hikuch g John moꞌo. Kus hedai wud ihda oꞌodham mani muꞌi haꞌichu kah ab amjed?” bash kaij ch wabsh am chum i e nakog mat wo nei g Jesus. ");
INSERT INTO oodNT_vpl VALUES ("LK9_10","072_9_10","LUK","9","10","10","Tsh am hu hebai am i uhpam dada g Jesus chuhchai k am ahgid g Jesus wehs haꞌichu mat haschu has i juh. Tsh gm hu hahawa i ha ui matsh gam hu hejelko hasko hihi maibidch hegai kihhim mo hab chehgig Bethsaida. ");
INSERT INTO oodNT_vpl VALUES ("LK9_11","072_9_11","LUK","9","11","11","Tsh am i kah g hemajkam k am i ha oi s‑neidamk g Jesus. Tsh g Jesus si s‑ap ab i ha neid k am ha ahgi ab amjed g Jiosh kownaltalig k ha dodaj g kokꞌodam. ");
INSERT INTO oodNT_vpl VALUES ("LK9_12","072_9_12","LUK","9","12","12","Kutsh gam hu i juh. Tsh g chuhchaij am dada wui k hab kaij, “Am g ha chehani g hemajkam mat am wo hihi kihhim wui o am hasko oꞌoidag wui k wo bei g haꞌichu hugi k an hasko wo kohk heg hekaj mo ia hu wabsh si heb hu iia.” ");
INSERT INTO oodNT_vpl VALUES ("LK9_13","072_9_13","LUK","9","13","13","Sh wabshaba hab kaij g Jesus ab ha wui, “Ahpim amt wo haꞌichu ha mah mat wo huh.” Sh hab kaij idam, “Heg ach waꞌi hetasp pahn ch gohk waptopi edgid. Aha nap tatchua matt am wo hihim k wo ha nolawt g haꞌichu hugi ha wehhejed idam muꞌi hemajkam?” ");
INSERT INTO oodNT_vpl VALUES ("LK9_14","072_9_14","LUK","9","14","14","Kush eda shaꞌi muꞌij g hemajkam mash hetasp mihl d chechoj. Sh hab kaij g Jesus, “Hab g wo ha ahgid g hemajkam mat wo dadhaiwua hehetaspo wepst‑mahm e wehm.” ");
INSERT INTO oodNT_vpl VALUES ("LK9_15","072_9_15","LUK","9","15","15","Tsh wa woho hab e juh g chuhchaij. Kutsh wehsijj am i dadhaiwua. ");
INSERT INTO oodNT_vpl VALUES ("LK9_16","072_9_16","LUK","9","16","16","Tsh g Jesus am ha ui hegam hetasp pahn ch gohk waptopi k ab i nea dahm kahchim wui k ab hoꞌigeꞌel g Jiosh k am hahawa hahain k ab ha mah g e‑chuhchai. Tsh idam ab i ha mahkhi g hemajkam. ");
INSERT INTO oodNT_vpl VALUES ("LK9_17","072_9_17","LUK","9","17","17","Tsh wehsijj e gegosid k kokwod. Tsh g chuhchaij an i uꞌihi g ha wihpiꞌidag g hemajkam ahim matsh wo shuhshud g gamai gohk hoha. ");
INSERT INTO oodNT_vpl VALUES ("LK9_18","072_9_18","LUK","9","18","18","Sh am hu hebai am hejelko e hoꞌigeꞌidahun g Jesus. Tsh am wui dada g chuhchaij. Kutsh am haꞌasa e hoꞌigeꞌidahun k hab kaij, “Dohꞌo ni‑elid g hemajkam?” ");
INSERT INTO oodNT_vpl VALUES ("LK9_19","072_9_19","LUK","9","19","19","Sh hab kaij hegam, “Haꞌijj o hab kaij map d ha‑wapkondam, Johnbad. K haꞌijj hab kaij map d Elijabad. K haꞌijj hab ep kaij map d hema ehp hegam kekelibad Jiosh haꞌichu i tashogiddam ch ia uhpam e chegito.” ");
INSERT INTO oodNT_vpl VALUES ("LK9_20","072_9_20","LUK","9","20","20","Sh hab kaij ab ha wui, “Kum ahpim hedai ni‑elid?” Sh hab kaij g Peter, “Bach m‑elid map d Jiosh si Kehsha!” ");
INSERT INTO oodNT_vpl VALUES ("LK9_21","072_9_21","LUK","9","21","21","Sh hab kaij, “Dani ahni. Kumt wabshaba pi hedai wo shaꞌi ahgi hemu mani hedai wud. ");
INSERT INTO oodNT_vpl VALUES ("LK9_22","072_9_22","LUK","9","22","22","Wehpeg at hemho wo wa ni‑bei g geꞌeged ch uꞌugchu papal ch chehanig em‑mashchamdam ahni Jiosh si Kehsha k muꞌi wo ni‑shoꞌigchud k am wo i ni‑dagito mant wo ni‑muhkid. Nt wabshaba uhpam wo i wuhsh muhkig amjed heg eda waik tash amjed mamt wo ni‑mua.” ");
INSERT INTO oodNT_vpl VALUES ("LK9_23","072_9_23","LUK","9","23","23","Sh hab hahawa ep kaij ab wehsijj ha wui, “Mamtp am wo s‑oidam g ni‑himdag k hemho wa gam hu wo dagito g hejel e‑tatchui k ahni ni‑tatchui hab wo junihid ni‑wehhejed e shoꞌigchudch. Heg at wo wa wepok mam ab mohto g kots ch ab ab wo e muhkid. ");
INSERT INTO oodNT_vpl VALUES ("LK9_24","072_9_24","LUK","9","24","24","Pi amt wo heki wua g e‑doakag mamtp wo hekaj am ni‑wehhejed. Heg at wo heki wua g e‑doakag matp hedai wo chum s‑daꞌad. ");
INSERT INTO oodNT_vpl VALUES ("LK9_25","072_9_25","LUK","9","25","25","“Pi at haꞌichu wehhejed wo s‑kehgajk matp g oꞌodham wehs wo bei hegai mo haschu i tatchua id dahm jewed k wabshaba pi wo e doꞌibia. ");
INSERT INTO oodNT_vpl VALUES ("LK9_26","072_9_26","LUK","9","26","26","Pi g am wo si e elidad ni‑hekaj ahni Jiosh si Kehsha ch hekaj g ni‑mashchamadag. Nt ahni hab waꞌap pi wo si ni‑elidad em‑hekaj mant hekid ia ep wo jiwia. Idani at si s‑tondam ab wo e chehgi g ni‑gewkdag ch ni‑ohg gewkdag ch ha‑gewkdag g s‑apꞌekam anghil. ");
INSERT INTO oodNT_vpl VALUES ("LK9_27","072_9_27","LUK","9","27","27","Neh, ia am haꞌi haꞌichug mamt hoꞌip kia nei g Jiosh kownaltalig k haha wo koꞌok. Am g wo s‑chegitok mani id am em‑ahgid.” ");
INSERT INTO oodNT_vpl VALUES ("LK9_28","072_9_28","LUK","9","28","28","Sh am hu d i hemako domig amjed mash hab kaij ihda. Kutsh g Jesus gan hu wo e hoꞌigeꞌidahu uhgk doꞌag t ab k ab i ha wai hegam Peter ch John ch James matsh gan hu wehmaj wo i chehchsh. Kutsh gan hu dada heg dahm doꞌag. ");
INSERT INTO oodNT_vpl VALUES ("LK9_29","072_9_29","LUK","9","29","29","Tsh am i e hoꞌigeꞌidahu g Jesus k atsh am gawul i e juh. Tsh g wehschugaj hab e juh mash si s‑tondam s‑tohta. ");
INSERT INTO oodNT_vpl VALUES ("LK9_30","072_9_30","LUK","9","30","30","Tsh haha wabsh am wehmaj i e chehgi g Mosesbad ch Elijabad. ");
INSERT INTO oodNT_vpl VALUES ("LK9_31","072_9_31","LUK","9","31","31","Kush g Jiosh gewkdag ab ha ab e chehgid hab masma mo g tonlig. Sh idam am wehmaj aꞌaga g Jesus matsh pi shaꞌi tash amjed am hab wo e juh hegai matsh haschu g Jiosh am apꞌech matsh wo muh am Jerusalem t am. ");
INSERT INTO oodNT_vpl VALUES ("LK9_32","072_9_32","LUK","9","32","32","Sh eda hegam Peter shaꞌi si gewpkog ch s‑kohksim ch wabshaba ab si i nehnea k nei g Jesus ch hegam gohk oꞌodham mash am wehmaj gegok. ");
INSERT INTO oodNT_vpl VALUES ("LK9_33","072_9_33","LUK","9","33","33","Tsh gam hu wo hihi hegam gohk. Tsh g Peter wabsh kohsh k daꞌiwuni k hab kaij, “T‑mashchamdam, s‑apꞌe oki mach ia haꞌichug. Tt ia waik hab wo em‑juni g al chechopi matt hekaj ab wo si has em‑el ahpi ch Mosesbad ch Elijabad.” ");
INSERT INTO oodNT_vpl VALUES ("LK9_34","072_9_34","LUK","9","34","34","Tsh g chewagi ab i wuhsh mash eda wabsh kia neok g Peter k ab ehka ha dahm. Kutsh si s‑ehbeni hegam Peter matsh ab i hud g chewagi. ");
INSERT INTO oodNT_vpl VALUES ("LK9_35","072_9_35","LUK","9","35","35","Tsh g Jiosh neꞌoki ab kaida chewagi t amjed k hab kaij, “Jesus o d si ni‑tatchuidch ni‑alidag. Heg amt ab wo si kaihamad.” ");
INSERT INTO oodNT_vpl VALUES ("LK9_36","072_9_36","LUK","9","36","36","Sh am hahawa hejel kehk g Jesus. Kush pi am hu haꞌichug hegam gohk. Sh hegam Peter pi hedai shaꞌi haꞌichu ahgid iaꞌi idani hegai mash haschu i neid. ");
INSERT INTO oodNT_vpl VALUES ("LK9_37","072_9_37","LUK","9","37","37","Sh am baꞌich d i tash. Tsh ab hahawa i huhud doꞌag t amjed. Kush shaꞌi muꞌi hemajkam am nenida g Jesus ch ab nam. ");
INSERT INTO oodNT_vpl VALUES ("LK9_38","072_9_38","LUK","9","38","38","Kush hema si s‑kaidam neok ch hab kaij, “Ha mashchamdam, id o d waꞌi ni‑alidag m ia kehk. ");
INSERT INTO oodNT_vpl VALUES ("LK9_39","072_9_39","LUK","9","39","39","K g jiawul an bebhe ch am si hihnk ch am i wuhpa jewedo. K g totshagi i chechshshaj chinij ab. S‑koꞌokam o has wua g jiawul ch chum alo pi dadagitosh. ");
INSERT INTO oodNT_vpl VALUES ("LK9_40","072_9_40","LUK","9","40","40","Kuni ab wa chum si ha ahgid g m‑pionag mat gam hu hab wo i juh. T wabshaba pi e nako.” ");
INSERT INTO oodNT_vpl VALUES ("LK9_41","072_9_41","LUK","9","41","41","Sh hab kaij g Jesus ab ha wui g e‑chuhchai, “Shoꞌo waꞌi pi geꞌej g em‑wohochudadag. M im hu hab wabsh i si e juhkch ab ni‑amjed. Shahag wepo mant hemho wa tash ia wo em‑wehmajkad ch ab wo em‑nakogad mat hekaj wo i geꞌeda.” Bash kaij ch am hahawa ahgi hegai oꞌodham, “Ab g i bekaꞌi g e‑alidag.” ");
INSERT INTO oodNT_vpl VALUES ("LK9_42","072_9_42","LUK","9","42","42","Sh ab chum him g ali. Sh haha wabsh ep i wua hegai jiawul am jewedo. Kush am si banimmed. Tsh g Jesus ab si s‑kehꞌel g jiawul k i wuhshad k am hahawa bei g al k ab i wanim ohgaj wui. ");
INSERT INTO oodNT_vpl VALUES ("LK9_43","072_9_43","LUK","9","43","43","Kutsh wehsijj si e totods g hemajkam mat g Jiosh hab masma am i chehgi g e‑gewkdag k ab si has elid wehs hegai mo g Jesus hab junihim. Sh g Jesus hab kaij ab ha wui g e‑chuhchai, ");
INSERT INTO oodNT_vpl VALUES ("LK9_44","072_9_44","LUK","9","44","44","“Am g wo s‑chegitok ihda mant am wo em‑ahgi. E o aihim mat g s‑ni‑kehꞌiddam an wo ni‑bei ahni Jiosh si Kehsha k am wo ni‑gagda ha wui g hahaꞌichu.” ");
INSERT INTO oodNT_vpl VALUES ("LK9_45","072_9_45","LUK","9","45","45","Kush pi shaꞌi amichud mas haschu hab ahg ch wabshaba s‑ehbid mas ab wo kakke. ");
INSERT INTO oodNT_vpl VALUES ("LK9_46","072_9_46","LUK","9","46","46","Sh am hu hebai am e neꞌowin hegam Jesus chuhchai mas hedai d wo si haꞌichuk. ");
INSERT INTO oodNT_vpl VALUES ("LK9_47","072_9_47","LUK","9","47","47","Kush g Jesus s‑ha amichud mo haschu am chegito ch heg hekaj g al ali ab i kei e‑hugid an ");
INSERT INTO oodNT_vpl VALUES ("LK9_48","072_9_48","LUK","9","48","48","k ash hab kaij ab ha wui, “Hegai mat hedai am ni‑wehhejed s‑ap ab wo neidad g al ali ch hab waꞌap s‑ap ab ni‑neid. Kutp hedai s‑ap ab wo ni‑neidad ch hab waꞌap s‑ap ab neid g Jiosh nani pi d Kehshaj. Hegai mo hedai i si pi e haꞌichuchud am em‑shahgid o d si haꞌichu.” ");
INSERT INTO oodNT_vpl VALUES ("LK9_49","072_9_49","LUK","9","49","49","Sh am hu hebai g John hab kaij, “T‑mashchamdam, hema ach neid g oꞌodham. K heg am m‑chehcheg ch gam hu hab i ha wua g jijawul ab ha amjed hegam mo an ha uꞌukch. Kuch hab ahg mat wo haꞌasa no pi pi am hu t‑wehmaj.” ");
INSERT INTO oodNT_vpl VALUES ("LK9_50","072_9_50","LUK","9","50","50","Kush hab kaij g Jesus ab ha wui, “Pi g am wo shaꞌi shohbid. Tki wo i em‑wehmt hegai matp hedai pi ab hu em‑wui kehk.” ");
INSERT INTO oodNT_vpl VALUES ("LK9_51","072_9_51","LUK","9","51","51","Kush s‑mahch g Jesus mo e aihim mat g Jiosh am wo uhpam i bei e‑kihdag wui ch heg hekaj am i e shelch mat am wo hih Jerusalem wui k am wo i e nako. ");
INSERT INTO oodNT_vpl VALUES ("LK9_52","072_9_52","LUK","9","52","52","Sh am hihimad ch am hema miabid g kihhim Samaria chekshani ch ed. Kutsh g Jesus am haꞌi ha cheha g e‑chuhchai matsh ha baꞌich wo hihim k wo bei g koksikud ch haꞌichu hugi. Kutsh idam ha e juh. ");
INSERT INTO oodNT_vpl VALUES ("LK9_53","072_9_53","LUK","9","53","53","Tsh wabshaba am i s‑mai hegam hemajkam mash d gam hu himdam g Jesus Jerusalem wui k heg hekaj pi hohhoꞌi mat am wo jiwia nash pi pi ha hohhoꞌid g Jerusalem t am hemajkam. ");
INSERT INTO oodNT_vpl VALUES ("LK9_54","072_9_54","LUK","9","54","54","Kutsh hekid g James ch John am i s‑mai mo pi hohhoꞌid k hab kaij, “T‑kownalig, nap tatchua matt ab wo i tai g Jiosh. T ab wo i huduni g mei k wo ha kokda?” ");
INSERT INTO oodNT_vpl VALUES ("LK9_55","072_9_55","LUK","9","55","55","Sh g Jesus si s‑gewkam ha shohbid. ");
INSERT INTO oodNT_vpl VALUES ("LK9_56","072_9_56","LUK","9","56","56","Tsh amjed gam hu hahawa hihi hema ep kihhim wui. ");
INSERT INTO oodNT_vpl VALUES ("LK9_57","072_9_57","LUK","9","57","57","Sh am hu hebai hihim. Kush hema g oꞌodham hab kaij ab Jesus wui, “Ni‑nahtokch ani ahni mant wo i m‑oid k wo i m‑wehmt.” ");
INSERT INTO oodNT_vpl VALUES ("LK9_58","072_9_58","LUK","9","58","58","Sh hab kaij g Jesus ab wui, “Napt hig wo e nako? Neh, chum o hems g gagso ge wahpagga ch g uꞌuwhig ge koksh. Ni wabshaba ahni Jiosh si Kehsha pi shaꞌi ha kih ia jewed dahm. K heg hekaj s‑hasig maps wo ni‑oidad.” ");
INSERT INTO oodNT_vpl VALUES ("LK9_59","072_9_59","LUK","9","59","59","Sh hab ep kaij g Jesus ab hema wui g oꞌodham, “Oi g ni‑oid.” Kush wabshaba hab kaij, “Heuꞌu, ni‑kownalig. T hoꞌipki hekid muh g ni‑ohg. Nt wo hiashpok haha wo m‑oi.” ");
INSERT INTO oodNT_vpl VALUES ("LK9_60","072_9_60","LUK","9","60","60","Sh hab kaij g Jesus, “Am g ha hiwgid hegam mo pi uꞌukch g wechij doakag mat wo ha hiash g koꞌi. Pt ahpi hi am wo him k wo i ahgahi ab amjed g Jiosh kownaltalig.” ");
INSERT INTO oodNT_vpl VALUES ("LK9_61","072_9_61","LUK","9","61","61","Sh hema hab ep kaij g oꞌodham, “Ni‑kownalig, am ant wo i m‑oid k wabshaba wehpeg wo hih uhpam k an wehs wo i ha neidok g ni‑hajuni.” ");
INSERT INTO oodNT_vpl VALUES ("LK9_62","072_9_62","LUK","9","62","62","Sh hab kaij g Jesus ab wui, “Neh, nat hig shelinim wo moihunad hegai mat hedai am uhpam wo nea amai mo hebaijed him? Pegih, t hab wa masma pi haꞌichu wehhejed wo s‑kehgajk am Jiosh kownaltalig ed hegai mat am uhpam wo nea.” ");
INSERT INTO oodNT_vpl VALUES ("LK10_1","072_10_1","LUK","10","1","1","Tsh amjed g Jesus am haꞌi ep i ha chuhcha wewaꞌakko gamai gohk matsh goꞌogok e wehm wo ahgahi g haꞌichu ahgaj am ha oidch hegam kihhim matsh hebai apꞌech matsh am epai wo hih. ");
INSERT INTO oodNT_vpl VALUES ("LK10_2","072_10_2","LUK","10","2","2","Sh hab kaij g Jesus ab ha wui, “Neh, muꞌij o hegam mo e nahtokch mat wo e doꞌibia. Kuch eda pi muꞌij ahchim mach am ha ahgidahim g doꞌibiadag ahga. Id o heg wa wepo mat hebai g ha‑hihka wo si geꞌejk. T g ha‑pionag pi wo muꞌijk. Ab g wo si tahnid g Jiosh mat muꞌi wo i ha chuhcha mat am wo ha ahgidahid g s‑kehg haꞌichu ahgaj ch ab wo i ha baꞌihamad hegam mo e nahtokch. ");
INSERT INTO oodNT_vpl VALUES ("LK10_3","072_10_3","LUK","10","3","3","“Neh, bat masma wo s‑ta ehbidamak g hemajkam am em‑wehhejed mat g sheshꞌe am ha wehhejed g kahwal mahmad. ");
INSERT INTO oodNT_vpl VALUES ("LK10_4","072_10_4","LUK","10","4","4","Mt wabshaba pi haꞌichukaj wo e kudut k pi haꞌichu wo uꞌad nih g haꞌichu eniga nih chum hems g lial. Jiosh at hab wo ha juh g hemajkam mat wo em‑dagioꞌi. Am amt wo s‑e hohtmagi kihhim wui k pi hedai wo hiwigi mas wo em‑shohbi wohg ch ed. ");
INSERT INTO oodNT_vpl VALUES ("LK10_5","072_10_5","LUK","10","5","5","“Kumt hebai wo dada ha‑kih am k am hab wo chei, ‘Jiosh o ab em‑makiog g s‑ap tahhadkam.’ ");
INSERT INTO oodNT_vpl VALUES ("LK10_6","072_10_6","LUK","10","6","7","Kut s‑ap ab wo i em‑nei matp ab wo s‑em‑wohoch k ab wo i em‑wahpki mamt am wo dadkkad. Kumt pi has wo elid k am wo dadkkad ch wo e gegosidad ch an wo i ha ahgidahid g s‑kehg haꞌichu ahgaj g Jiosh am hugkam mamt gam hu wo hihi ab amjed hegai kihhim. Chikpandam o ab d wuikam mat ab wo bei g e‑nam‑kidadag. K idam d ha wuikam mat am hab wo juh. Pi amt inhas wo wahpkid k am wo dadkkad am hugkam mamt ep wo baꞌich hihi. ");
INSERT INTO oodNT_vpl VALUES ("LK10_8","072_10_8","LUK","10","8","8","Kut hebai g hemajkam s‑ap ab wo i em‑nei kihhim ch ed, mt wo huh mat haschu wo i em‑gegos ");
INSERT INTO oodNT_vpl VALUES ("LK10_9","072_10_9","LUK","10","9","9","k wo ha doaj g kokꞌodam k wo ha ahgi g hemajkam mat ab i ha miabi g Jiosh kownaltalig. ");
INSERT INTO oodNT_vpl VALUES ("LK10_10","072_10_10","LUK","10","10","10","“Kut hebai pi ap ab hu wo i em‑nei g hemajkam, mt am wo i wuwha kahya ch ed ");
INSERT INTO oodNT_vpl VALUES ("LK10_11","072_10_11","LUK","10","11","11","k ab wo si i shahmud g e‑shuhshk k hab wo chei, ‘Id att hekaj am wo em‑chehgi matt wo em‑dagito. Mt wabshaba wo s‑chegitok mat ab i chum em‑miabi g Jiosh kownaltalig.’ ");
INSERT INTO oodNT_vpl VALUES ("LK10_12","072_10_12","LUK","10","12","12","Neh, hegam si pi apꞌekam hemajkam mash wa am kihkahim Sodom kihhim ch ed at wo bei g s‑koꞌok e‑namkidadag mat hekid wo e ai g geꞌe lodaita tash. T wabshaba baꞌich wo i s‑koꞌokam e namkid hegam mat pi ab hu wo em‑kaiha. ");
INSERT INTO oodNT_vpl VALUES ("LK10_13","072_10_13","LUK","10","13","14","“Muꞌi s‑hasig haꞌichu ant am hab juh Korasin ch Bethsaida kihhim ch ed. Kutki eda g hemajkam amai pi ab hu ni‑wohoch. T heg hekaj ab wo bei g s‑koꞌok e‑namkidadag geꞌe lodaita tash ch ed. Hegam mo am kih Tyre ch Sidon kihhim t am ch pi geꞌe mahch ab amjed g Jiosh at pi am hu hugkam wo bei g s‑koꞌok e‑namkidadag. Tp hems ab wo i e shoꞌigchud k gam hu wo s‑ohhod g pi ap e‑chegitoi matp wo nei ihda s‑hasig haꞌichu. ");
INSERT INTO oodNT_vpl VALUES ("LK10_15","072_10_15","LUK","10","15","15","Capernaum t am hemajkam o ab si e haschud. T wabshaba g Jiosh gam hu wo i ha shul jiawul kih ed.” ");
INSERT INTO oodNT_vpl VALUES ("LK10_16","072_10_16","LUK","10","16","16","Sh hab ep kaij ab e‑chuhchai ha wui, “Heg o wa wepo mo ahni ab ni‑kaiham hegai matp hedai ab wo em‑kaiha. Kut ahni s‑ni‑ohhod matp hedai wo s‑em‑ohhod. Kutp hedai wo s‑ni‑ohhod k hab waꞌap s‑ohhod g Jiosh nani pi d kehshaj.” ");
INSERT INTO oodNT_vpl VALUES ("LK10_17","072_10_17","LUK","10","17","17","Tsh woho gam hu hihi hegam wewaꞌakko gamai gohk. Tsh am hebai i cheka. Tsh am i uhpam dada k shaꞌi si s‑hehgig ch hab kaij, “T‑kownalig, chum hems g jijawul ab s‑t‑wohog elid mach am m‑chechcheg ch ab si ha chehani mat gam hu hab wo i e juh.” ");
INSERT INTO oodNT_vpl VALUES ("LK10_18","072_10_18","LUK","10","18","18","“Heuꞌu, nat pi hegai mo d ha‑geꞌejig ch d Satan heb hu wua g e‑gewkdag,” bash kaij g Jesus, “Neid ani mat ab i gei Jiosh kihdag amjed hab sha masma mat g wepgi. ");
INSERT INTO oodNT_vpl VALUES ("LK10_19","072_10_19","LUK","10","19","19","Neh, ab ant em‑mah g gewkdag mamt wo e nako mamt am wabsh wo ha keish g kohkꞌoi ch nanakshel ch wehs g gewkdag g ge Jiawul. Kut pi wo shaꞌi s‑koꞌokam em‑juh. ");
INSERT INTO oodNT_vpl VALUES ("LK10_20","072_10_20","LUK","10","20","20","Mt wabshaba pi heg hekaj wo s‑hehgigk mo g jijawul ab s‑em‑wohog elid. Heg amt hekaj wo s‑hehgigk mo gan hu oꞌohanas g em‑chechgig Jiosh kihdag an mam d e doꞌibiakam.” ");
INSERT INTO oodNT_vpl VALUES ("LK10_21","072_10_21","LUK","10","21","21","Kutsh iaꞌi idani g Hekia S‑apꞌekam Gewkdag ab mah g Jesus g si geꞌe s‑hehgig. Kush am e hoꞌigeꞌidahun ch hab kaij, “Ni‑ohg Jiosh, dap kownal wehs haꞌichu dahm. K hab d m‑elida mat pi hedai wo e nako mas hejel wo s‑amich g haꞌichu m‑ahga. E o ehstokch ab ha amjed g s‑chu aꞌamichuddam. Kup wabshaba am ha chehgid idam mo haꞌichu s‑mahchimk hab masma mo g aꞌal. Ni heg hekaj ab si m‑hoꞌigeꞌid.” ");
INSERT INTO oodNT_vpl VALUES ("LK10_22","072_10_22","LUK","10","22","22","Neh, bash kaij g Jesus ch am hahawa ha ahgid g hemajkam, “Ni‑ohg Jiosh at ab ni‑mah wehs haꞌichu. Pi o hedai ni‑mahch ch hegai waꞌi ni‑ohg s‑ni‑mahch. K pi hedai mahch g ni‑ohg. Ni ahni waꞌi s‑mahch ch hegam ehp mani hedai i wui tashogid.” ");
INSERT INTO oodNT_vpl VALUES ("LK10_23","072_10_23","LUK","10","23","23","Tsh am hahawa i e hejelko hegam Jesus. Kush hab ha ahg, “Do si s‑ap tahhadkam mam am neid ch kah ihda mam haschu i neid ch kah. ");
INSERT INTO oodNT_vpl VALUES ("LK10_24","072_10_24","LUK","10","24","24","Muꞌijj g kekelibad Jiosh haꞌichu i tashogiddam ch kokownalbad o wa chum s‑neidamk hegai mam haschu i neid ch chum s‑kaimk mam haschu i kah.” ");
INSERT INTO oodNT_vpl VALUES ("LK10_25","072_10_25","LUK","10","25","25","Tsh am hu hebai am hema jiwia g chehanig ha mashchamdam k wabsh chum heki s‑himchudam g Jesus hab kaijch, “Ha mashchamdam, shahnt wo ni‑juh. T hekaj ab wo i ni‑wahki g Jiosh e‑kihdag ed?” ");
INSERT INTO oodNT_vpl VALUES ("LK10_26","072_10_26","LUK","10","26","26","Kush hab kaij g Jesus ab wui, “Nap hig pi mahch mo has chuꞌig an Jiosh oꞌohana ed heg amjed.” ");
INSERT INTO oodNT_vpl VALUES ("LK10_27","072_10_27","LUK","10","27","27","Sh hab kaij hegai oꞌodham, “Heuꞌu. Bo chuꞌig: Matt hemho wa ab wo si pihk t‑elidad t‑kownalig Jiosh wui wehs t‑ihbdagkaj ch id am wo chehgidch wehs t‑doakagkaj ch wehs t‑gewkdagkaj ch wehs t‑chegitoidagkaj. K hab ep chuꞌig: Matt hemho wa ab wo si pihk t‑elidad t‑nawoj wui hab masma mach has i masma hejel t‑wehhejed si pihk t‑elid.” ");
INSERT INTO oodNT_vpl VALUES ("LK10_28","072_10_28","LUK","10","28","28","Sh hab kaij g Jesus, “Heg o wud. Kut s‑ap ab wo i m‑wahki maptp heg am hab wo junihid.” ");
INSERT INTO oodNT_vpl VALUES ("LK10_29","072_10_29","LUK","10","29","29","Kush ihda oꞌodham s‑mahch mo pi am hu hab junihim hegai chehanig ch wabshaba gam hu wabsh chum s‑e oanamk ch ash ab kakke g Jesus, “K hedai d ni‑nawoj?” ");
INSERT INTO oodNT_vpl VALUES ("LK10_30","072_10_30","LUK","10","30","30","Sh g Jesus am ahgid ihda haꞌichu wepogida ahga, “Neh, matp hems am hema hih g t‑wehm Tuhligo Jerusalem t amjed gam hu Jerico wui. T am haha wabsh g s‑chu eꞌeskam am cheggia k ehs g haꞌichu enigaj k gewichkwua k chum alo mua. ");
INSERT INTO oodNT_vpl VALUES ("LK10_31","072_10_31","LUK","10","31","31","K am woꞌo. “T ab haha wabsh g pahl hema hih wohg oidch k nei mo am woꞌo ihda oꞌodham k gam hu wabsh mehk him k an bij. ");
INSERT INTO oodNT_vpl VALUES ("LK10_32","072_10_32","LUK","10","32","32","T hab wa masma g papal ha wehm chikpandam ab hema him k am nei hegai oꞌodham mo am woꞌo k gam hu wabsh bijim k gam hu hih. ");
INSERT INTO oodNT_vpl VALUES ("LK10_33","072_10_33","LUK","10","33","33","T g hema Samaria t am oꞌodham am hahawa him k cheh ihda oꞌodham. Kum ab aꞌai s‑e kehꞌid g Samaria t am hemajkam ha wehm. T eda ihda si s‑hoꞌigeꞌid ");
INSERT INTO oodNT_vpl VALUES ("LK10_34","072_10_34","LUK","10","34","34","k ab i wako g ehꞌed g nawaitkaj k ab i huhud k an i hobino g ikuskaj k an hahawa dai e‑shoiga an k gam hu i bei kihhim wui mat am hebai wo ha nuhkudach. ");
INSERT INTO oodNT_vpl VALUES ("LK10_35","072_10_35","LUK","10","35","35","“K am baꞌich d i tash. T gam hu wo hih ihda oꞌodham k wabshaba ab haꞌi ha mah g lial mat wo nuhkud k hab ha ah, ‘Am g wo nuhkud. Kunt ia ep wo jiwia k wo wa em‑namkid mamt haschu baꞌich wo i heki gei wehhejed.’ ");
INSERT INTO oodNT_vpl VALUES ("LK10_36","072_10_36","LUK","10","36","36","“Neh, kup hedai hab elid idam waik mo s‑ap d nawojij hegai mamt gewichkwua?” ");
INSERT INTO oodNT_vpl VALUES ("LK10_37","072_10_37","LUK","10","37","37","Sh hab kaij hegai chehanig ha mashchamdam, “Hegai mo s‑hoꞌigeꞌid.” Sh hab kaij g Jesus, “Pegih, gamai g hihm k am hab e junihid hab masma.” ");
INSERT INTO oodNT_vpl VALUES ("LK10_38","072_10_38","LUK","10","38","38","Sh amjed am hebai hihim idam Jesus ch am dada hema kihhim t am. Sh am hema g uwi hab chehgig Marda ch ab i ha wahpki e‑kih ed. ");
INSERT INTO oodNT_vpl VALUES ("LK10_39","072_10_39","LUK","10","39","39","Kush am wehmaj daha g wehngaj ch hab chehgig Mary ch id ab i dahiwua Jesus wui k ab si kaiham g haꞌichu mashchamaj. ");
INSERT INTO oodNT_vpl VALUES ("LK10_40","072_10_40","LUK","10","40","40","Sh eda g Marda si chikpan ch e kudut k am jiwia Jesus wui k hab kaij, “Ni‑kownalig, nap pi shaꞌi has elid mat g ni‑wehnag am wabsh i ni‑dagito mant hejel hab wo juh g chikpan. Ab g ahgid mat ab wo i him k wo i ni‑wehmt.” ");
INSERT INTO oodNT_vpl VALUES ("LK10_41","072_10_41","LUK","10","41","41","Sh hab kaij g Jesus ab wui, “Ih, Marda, muꞌi ap haꞌichukaj e kudut. ");
INSERT INTO oodNT_vpl VALUES ("LK10_42","072_10_42","LUK","10","42","42","K eda am d waꞌi hemako haꞌichu mo d si haꞌichu. Id at g Mary ab bei. Kut pi wo shaꞌi e wohppoꞌidach.” ");
INSERT INTO oodNT_vpl VALUES ("LK11_1","072_11_1","LUK","11","1","1","Sh am hu hebai e hoꞌigeꞌidahun g Jesus ch am i kuhgit. Sh hema hab kaij g chuhchaij ab wui, “T‑kownalig, oi g hig t‑mashcham matt has masma wo t‑hoꞌigeꞌidahu hab masma mo wa g John ha mashcham hegam mo ab si wecho e mashcham.” ");
INSERT INTO oodNT_vpl VALUES ("LK11_2","072_11_2","LUK","11","2","2","Sh hab kaij g Jesus ab ha wui, “Id amt hab wo chei am e hoꞌigeꞌidahunch: Jiosh t‑ohg, ab ach si has m‑elid ch si haꞌichuchud g m‑chehgig ch tatchua mapt wo i geꞌedaj g e‑kownaltalig ia t‑shahgid. ");
INSERT INTO oodNT_vpl VALUES ("LK11_3","072_11_3","LUK","11","3","3","Ab g i s‑t‑hoꞌigeꞌid k ab wo t‑mahkad g haꞌichu hugi wehs tashkaj. ");
INSERT INTO oodNT_vpl VALUES ("LK11_4","072_11_4","LUK","11","4","4","Gam g hu hab i juhni g pi ap t‑chuꞌijig nach pi ahchim gam hu pi chechegitod g ha‑chuꞌijig hegam mat hedai i pi ap has chuꞌi ab t‑wui. Pi g am hiwgid g Jiawul mas am wo t‑shul pi apꞌekam ch ed.” ");
INSERT INTO oodNT_vpl VALUES ("LK11_5","072_11_5","LUK","11","5","6","Sh hab ep kaij g Jesus ab ha wui hegam mo ab si wecho e mashcham, “Neh, tp hems hema pi am hu geꞌe wo haꞌichu hugik. T am hema mehkjed wo jiwia hudunk ab mat ab i chehgim. Kut am wo hih g kihkam e‑hugid am kihkam wui k ab wo haꞌi tai g sismito mat wo gegos g e‑nawoj. ");
INSERT INTO oodNT_vpl VALUES ("LK11_7","072_11_7","LUK","11","7","7","“T hab haha wabsh wo chum chei g hugidaj am kihkam, ‘Pi g ia hu ni‑kudut. Heki ant hu ab yahwidad g ni‑kihjeg. Kutt heki hu wohpiwua g t‑aꞌaliga ha wehm. Nt pi wo i wamig k wo m‑mah haꞌichu.’ ");
INSERT INTO oodNT_vpl VALUES ("LK11_8","072_11_8","LUK","11","8","8","“T wabshaba pi has wo e elid k ab wabsh wo kia tahnid. T am haha wo i wamig k ab wo mah nat pi pi haꞌasa ab wo tahnid. ");
INSERT INTO oodNT_vpl VALUES ("LK11_9","072_11_9","LUK","11","9","10","“Pegih, mt ahpim hab wa masma pi haꞌasa ab wo tahnid g Jiosh mam haschu i tatchua. T ab wo em‑mah. Am g wo haꞌichu i e gahgidad. T wo em‑chehgi. Ab g wo shontpag g kihjeg. T ab wo i e kuhpiꞌo em‑wehhejed. ");
INSERT INTO oodNT_vpl VALUES ("LK11_11","072_11_11","LUK","11","11","11","“Neh, s‑mahch am mat pi hedai wabsh g wamad ab wo mah g e‑alidag mat g watopi ab wo tai. ");
INSERT INTO oodNT_vpl VALUES ("LK11_12","072_11_12","LUK","11","12","12","Kut pi wabsh g nakshel ab wo mah mat g chuchul nonha ab wo tai. ");
INSERT INTO oodNT_vpl VALUES ("LK11_13","072_11_13","LUK","11","13","13","Mam has i masma pi apꞌe ch wabshaba s‑mahch mamt g s‑kehg haꞌichu ab wo ha mah g e‑aꞌaliga. No hig pi g em‑ohg Jiosh baꞌich i e nahtokch mat ab wo ha mah g Hekia S‑apꞌekam Gewkdag hegam mat ab wo tai.” ");
INSERT INTO oodNT_vpl VALUES ("LK11_14","072_11_14","LUK","11","14","14","Sh am hu hebai hema pi ha neok g cheoj nash pi g jiawul an uꞌukch. Kutsh g Jesus gam hu hab i juh g jiawul. Tsh am ha hekaj i neo. Tsh g hemajkam si has i el. ");
INSERT INTO oodNT_vpl VALUES ("LK11_15","072_11_15","LUK","11","15","15","Sh eda haꞌi hab kaij, “Moki g jijawul ha‑geꞌejig ab mahkch g gewkdag. K heg hekaj gam hu hab i ha wua g jijawul ab ha amjed hegam mo an ha uꞌukch.” ");
INSERT INTO oodNT_vpl VALUES ("LK11_16","072_11_16","LUK","11","16","16","Sh haꞌijj wabsh chum heki s‑himchudamk g Jesus ch ab chehani mat g s‑hasig haꞌichu hab wo juh k hekaj am wo ha chehgi mo ab Jiosh t amjed. ");
INSERT INTO oodNT_vpl VALUES ("LK11_17","072_11_17","LUK","11","17","17","Sh wabshaba g Jesus s‑mahch mo haschu am chegito ch hab kaij ab ha wui, “S‑mahch am mat g oꞌodham wo padch g hejel e‑jewedga mat ab aꞌai wo e cheggia. Kut g e‑wehm kihkam hab waꞌap wo padch g hejel e‑kihdag mat ab aꞌai wo e cheggia. ");
INSERT INTO oodNT_vpl VALUES ("LK11_18","072_11_18","LUK","11","18","18","Pegih, t has hig masma g Jiawul pi wo padch g hejel e‑kownaltalig matp ab wo sha ni‑mah g gewkdag mant am wo i ha wuwhas g piongaj? ");
INSERT INTO oodNT_vpl VALUES ("LK11_19","072_11_19","LUK","11","19","19","Neh, em‑pionag o hab waꞌap i ha wuwhasid g jijawul. Kum eda pi hab masma hab ha elid mo g Jiawul ab ha mahkch g gewkdag. Pegih, idam at wo em‑ahgi mo pi woho hegai mam hab chum elid. ");
INSERT INTO oodNT_vpl VALUES ("LK11_20","072_11_20","LUK","11","20","20","Jiosh gewkdagkaj ani gam hu hab i ha wua g jijawul. K id am wohokamchud mat heki hu in i wuhsh g Jiosh kownaltalig em‑shahgid. ");
INSERT INTO oodNT_vpl VALUES ("LK11_21","072_11_21","LUK","11","21","21","“Nat hig pi wo e nahtokch g si s‑gegoki kownal g e‑cheggiakudkaj mat wo nuhkud g e‑kih. T hab pi hedai wo wohppoꞌi g haꞌichu enigaj. ");
INSERT INTO oodNT_vpl VALUES ("LK11_22","072_11_22","LUK","11","22","22","Tp wabshaba g baꞌich i s‑gegoki kownal wo cheggia k wo gewito k gam hu wo i ui hegai cheggiakudaj mo ab chum si hiwig k am wo aꞌai i tahp g haꞌichu enigaj am ha wehhejed g e‑shondalig. Neh, bani wa masma cheggia g ge Jiawul. ");
INSERT INTO oodNT_vpl VALUES ("LK11_23","072_11_23","LUK","11","23","23","K hegam mat hedai pi ab hu wo i ni‑wehmajk ab ni‑wui gegok ch wabsh ha gantan hegam mani s‑ha doꞌibiamk.” ");
INSERT INTO oodNT_vpl VALUES ("LK11_24","072_11_24","LUK","11","24","24","Kush hab ep kaij g Jesus, “Matp hems g jiawul an wo hema uꞌukch g oꞌodham ch wabsh wo dagito mat am hebai ep wo e ul. Kut hegai oꞌodham wo i chum kegch g e‑doakag. T wabshaba g jiawul pi hebai wo chehg k hekaj hab wo i e ah, ‘Mo hig woho d ni‑kih hegai oꞌodham. Nt hig am uhpam wo hih wui.’ ");
INSERT INTO oodNT_vpl VALUES ("LK11_25","072_11_25","LUK","11","25","25","Kut wa woho am uhpam wo him k wo cheh mo am wabsh jeg ch si kegchudas ch hehosimhunas. ");
INSERT INTO oodNT_vpl VALUES ("LK11_26","072_11_26","LUK","11","26","26","T am haha wo him k wewaꞌak ep wo ha uꞌapa g jijawul. T idam baꞌich wo i pi apꞌek ch am wehmaj wo i chiwia. Neh, t ihda oꞌodham hahawa baꞌich wo i pi apꞌek mo wa ga hu i heki hu.” ");
INSERT INTO oodNT_vpl VALUES ("LK11_27","072_11_27","LUK","11","27","27","Sh an wehgaj gegok g hemajkam. Kush hema g uwi hab kaij am wui g Jesus, “Do si geꞌe s‑hehgig heg wehhejed uwi mat an m‑mahsid k m‑siꞌichudahim.” ");
INSERT INTO oodNT_vpl VALUES ("LK11_28","072_11_28","LUK","11","28","28","Sh wabshaba hab kaij g Jesus, “Baꞌich at wo i s‑hehgigk hegam mat ab wo kaihamad g Jiosh haꞌichu ahga.” ");
INSERT INTO oodNT_vpl VALUES ("LK11_29","072_11_29","LUK","11","29","29","Sh am i muꞌidahim g hemajkam. Kush hab kaij g Jesus, “Muꞌijj o g ha‑chegitoidag pi apꞌe. K heg hekaj s‑neidamk mant hab wo juh g s‑hasig haꞌichu k am wo wohokamch mani ab Jiosh amjed. Bant waꞌi masma am wo ha chehgi mani d Jiosh si Kehsha matsh wa hab e juh hegai kelibad Jiosh haꞌichu i tashogiddam mash d Jonah. ");
INSERT INTO oodNT_vpl VALUES ("LK11_30","072_11_30","LUK","11","30","30","Heg atsh wa am si has masma i e chehgi ha wui g Ninevah t am hemajkam. Nt ahni am si has masma wo i ni‑chehgi am ha wui g hemajkam iaꞌi idani. ");
INSERT INTO oodNT_vpl VALUES ("LK11_31","072_11_31","LUK","11","31","32","“Hegam Ninevah t am hemajkam atsh gam hu s‑ohhod g pi ap e‑chegitoi am i kahk g Jonabad k hab pi ab hu wo e chuꞌijigch geꞌe lodaita tash ch ed. Ni ahni baꞌich d i si haꞌichu mo g Jonabad. Kum eda pi ab hu ni‑kaiham ch heg hekaj ab wo motoig g chuꞌijig lodaita tash ch ed. (31) Mehkjed atsh ab i hih g uwi kownal ab wakolim tahgio amjed mat ab wo kaiha g Solomonbad haꞌichu mahchig. Ni ahni baꞌich d i si haꞌichu mo g Solomonbad. Kum eda pi ab hu ni‑kaiham ch heg hekaj ab wo motoig g chuꞌijig lodaita tash ed.” ");
INSERT INTO oodNT_vpl VALUES ("LK11_33","072_11_33","LUK","11","33","33","Kush hab ep kaij g Jesus, “Wohokam o wepogidas mo g lahmpa. Kum s‑mahch mo pi hab d ahga g lahmpa mas am wo e ehsto haꞌichu wecho. Mt an wo dai mat hebai wo ha tonlidad hegam mo ab i wahpk. ");
INSERT INTO oodNT_vpl VALUES ("LK11_34","072_11_34","LUK","11","34","34","“Em‑wuhpui at s‑ap am wo i wahki g tonlig matp wo s‑mamsk k wabshaba pi am hu wo i wahki matp pi wo mamsk. Kum heg hekaj s‑ap ha nuhkud. ");
INSERT INTO oodNT_vpl VALUES ("LK11_35","072_11_35","LUK","11","35","35","Pegih, wahm amt wo si s‑ap nuhkudad g haꞌichu e‑amichudadag mat heg s‑ap am wo i wahki g wohokam. ");
INSERT INTO oodNT_vpl VALUES ("LK11_36","072_11_36","LUK","11","36","36","Bat waꞌi masma ab wo i shuhdad g em‑chegitoidag g wohokam.” ");
INSERT INTO oodNT_vpl VALUES ("LK11_37","072_11_37","LUK","11","37","37","Tsh am i haꞌasa neo g Jesus. Tsh am hema jiwia g Palasi k am waid mat wo wehmaj e gegos. Kutsh wa woho am i wahk k am i dahiwua matsh wo e gegos. ");
INSERT INTO oodNT_vpl VALUES ("LK11_38","072_11_38","LUK","11","38","38","Tsh hegai Palasi si has i el neidok mat pi e wako hab masma mo d ha himdag. ");
INSERT INTO oodNT_vpl VALUES ("LK11_39","072_11_39","LUK","11","39","39","Kush s‑amichud g Jesus ch hab kaij ab wui, “Neh, ahpim Palasi am si kegchud g e‑honshpadag. K wabshaba g em‑chegitoi wabsh shuhdags g pi apꞌekamkaj. Heg o wa wepo mam an waꞌi wehgaj si kegchud g hohas‑hahaꞌa. K ged hu ha eda wabsh kia s‑bibtagi. ");
INSERT INTO oodNT_vpl VALUES ("LK11_40","072_11_40","LUK","11","40","40","Damt wabsh wo totontok mamtp heg wo waꞌi s‑ap nuhkud e‑honshpadag. Jiosh at hab waꞌap nahto g em‑doakag. Kumt heg ep wo chum nuhkud. ");
INSERT INTO oodNT_vpl VALUES ("LK11_41","072_11_41","LUK","11","41","41","Am g wehs wo i dagito Jiosh wui k hab wo s‑chechojimak ab shoꞌigkam ha wui ch wo nei mat wehs haꞌichu wo s‑kehgajk am em‑wehhejed. ");
INSERT INTO oodNT_vpl VALUES ("LK11_42","072_11_42","LUK","11","42","42","“Neh, ahpim Palasi am ab mahk g Jiosh g hemako tahpani mo wehst‑mahm e tahpanch g em‑eniga, chum hems g nahnko mahs pi‑miandi ch haꞌichu tatk. T wabshaba g Jiosh s‑koꞌokam wo em‑namkid nam pi pi apꞌechud hegai mam haschukaj ha shoꞌigchud haꞌi ch pi ab hu tatchua g Jiosh. ");
INSERT INTO oodNT_vpl VALUES ("LK11_43","072_11_43","LUK","11","43","43","Shaꞌam waꞌi s‑hohhoꞌid mamt si s‑apko wo dadhaiwua am cheopi ch ed ch s‑hohhoꞌid mat ab wo si has em‑elidad g hemajkam mamt an wo i wuwha kahya ch ed. ");
INSERT INTO oodNT_vpl VALUES ("LK11_44","072_11_44","LUK","11","44","44","Ih, shoꞌig! Mt wo si s‑koꞌokam e namkidach. Neh, pi at wo mahsk g hihaꞌini matp pi am hu wo tohnkdask. Kumtp hems am wabsh dahm wo oiopod. Pegih, bat sha masma pi wo mahchk g hemajkam mam d pi apꞌekam nam pi ehstokch g pi ap e‑chuꞌijig.” ");
INSERT INTO oodNT_vpl VALUES ("LK11_45","072_11_45","LUK","11","45","45","Kush hema hab kaij g chehanig ha mashchamdam ab wui, “Ha mashchamdam, ahchim ap hab waꞌap has t‑ahg hab kaijch.” ");
INSERT INTO oodNT_vpl VALUES ("LK11_46","072_11_46","LUK","11","46","46","Sh hab kaij g Jesus, “Pegih, ab em‑wui o hab waꞌap him g s‑koꞌok em‑namkidadag. Muꞌi s‑hasig haꞌichu am ab ha chehani g hemajkam. K id d s‑wehch haꞌichu mohtoi am ha wehhejed. M eda ahpim pi haꞌichu hab shaꞌi wua mams hekaj ha wehm wo moht. ");
INSERT INTO oodNT_vpl VALUES ("LK11_47","072_11_47","LUK","11","47","48","“Em‑shohshon at muꞌi ha kokda g Jiosh haꞌichu i tashogiddam. Kum ahpim ha wepo masma, chum ams ha hehosid g ha‑hihaꞌiniga hegam mamt ha kokda. K heg hekaj ab em‑wui him g s‑koꞌok em‑namkidadag. ");
INSERT INTO oodNT_vpl VALUES ("LK11_49","072_11_49","LUK","11","49","49","Heki o hu hab kaij g Jiosh, ‘Ab ant wo i ha wuwhas g haꞌichu i tashogiddam ha shahgid g hemajkam. Kut haꞌi wo ha‑kokda k haꞌi wo ha shoꞌigch.’ ");
INSERT INTO oodNT_vpl VALUES ("LK11_50","072_11_50","LUK","11","50","50","Neh, kum ha wepo chuꞌijig mamtp ha wepo haꞌichu elid. Kut wepo masma wo em‑ai g s‑koꞌok ha‑namkidadag heg hekaj wehs mat hab juh ga hu i amjed mat in i e nahto g jewed. ");
INSERT INTO oodNT_vpl VALUES ("LK11_51","072_11_51","LUK","11","51","51","Abelbad atsh wa wehpeg e muhkid. Tsh amjed muꞌi ep e koꞌij. Tsh g Zecariabad ga hu si ha oidch e muhkid amai shahgid g iagchulidakud ch geꞌe cheopi. Kum ahpim ha wepo chuꞌijig hegam matsh wa ha kokda ch ha wepo masma wo bei g s‑koꞌok e‑namkidadag mamtp hedai ha wepo elid haꞌichu. ");
INSERT INTO oodNT_vpl VALUES ("LK11_52","072_11_52","LUK","11","52","52","“Ahpim chehanig ha mashchamdam amt wo i chum ha amichudach g hemajkam mat has masma wo s‑mahchk g Jiosh. Kum eda ahpim pi mahch ch ep ha shohbidch hegam mo s‑mahchimk. Heg o wa wepo mam ab yahwidad g kihjeg mat pi hedai am hu wo i wah. Jiosh at s‑koꞌokam wo em‑namkid heg hekaj.” ");
INSERT INTO oodNT_vpl VALUES ("LK11_53","072_11_53","LUK","11","53","53","Tsh am i wuhsh g Jesus k gam hu chum hih. Tsh hegam chehanig ha mashchamdam ch Palasi ab hahawa si s‑ta keꞌidam has ahg k muꞌi haꞌichu kakke ");
INSERT INTO oodNT_vpl VALUES ("LK11_54","072_11_54","LUK","11","54","54","hab wabsh chum ahgch mat wo heki himch mat pi ap haꞌichu hab wo chei. ");
INSERT INTO oodNT_vpl VALUES ("LK12_1","072_12_1","LUK","12","1","1","Kutsh shaꞌi si muꞌi mihl hemajkam am i e hemapad k wabsh aꞌai e keishshap. Sh hab kaij g Jesus ab ha wui g e‑chuhchai, “Neh, hegam mo d Palasi o hab wabsh s‑e junimk mo d s‑apꞌekam. Mt wo s‑e nenꞌoidk mamt pi am hu ha oidk hab wo masmak. ");
INSERT INTO oodNT_vpl VALUES ("LK12_2","072_12_2","LUK","12","2","2","Hegai mo chum e maꞌishch at wehs wo e maꞌishpiꞌo. Pej, wehs s‑aꞌagi haꞌichu at wo s‑e mai. ");
INSERT INTO oodNT_vpl VALUES ("LK12_3","072_12_3","LUK","12","3","3","Wehs at wo mahsko e wua mamtp haschu chum s‑aꞌagi hab kaij. Kut wehs am si s‑kaidam wo e ahgad kih dahm amjed mamtp haschu i chum s‑jupij hab kaij ged hu si e‑kih ed.” ");
INSERT INTO oodNT_vpl VALUES ("LK12_4","072_12_4","LUK","12","4","4","Sh hab hahawa kaij g Jesus ab ha wui g hemajkam, “Neh, ni‑naipijju, pi g wo shaꞌi ha ehbidad hegam matp hedai wo chum s‑em‑kokdaim. Pi at wo e nako mas baꞌich s‑koꞌokam has wo i em‑juh em‑kokdak. ");
INSERT INTO oodNT_vpl VALUES ("LK12_5","072_12_5","LUK","12","5","5","Heg at waꞌi Jiosh wo e nako mat am wo em‑daꞌich Jiawul kih ed mamtp pi am hu wo wohog elidad. Kumt heg ab wo waꞌi si has elidad. ");
INSERT INTO oodNT_vpl VALUES ("LK12_6","072_12_6","LUK","12","6","7","K wabshaba g Jiosh si s‑hemajima ch pi tatchua mas wo s‑koꞌokam em‑juh. Am g wo oidahim mo chum hems g al uꞌuwhig s‑ap ha nuhkud. K eda chum alo pi haꞌichu namkig idam. Kum ahpim wehs haꞌichu baꞌich d i haꞌichu am tahgio. Jiosh o wehs haꞌichu s‑mahch ab em‑ab. Mt heg hekaj pi haꞌichu wo shaꞌi ehbidad ab wui e dagitokch.” ");
INSERT INTO oodNT_vpl VALUES ("LK12_8","072_12_8","LUK","12","8","8","Sh hab ep kaij g Jesus, “Neh, am amt wo s‑ni‑mahch k ah hemajkam ha tahgio mani d em‑doꞌibiakam. Kunt ahni hab waꞌap wo s‑em‑mahch k ah am ha tahgio g anghil ch am Jiosh tahgio. ");
INSERT INTO oodNT_vpl VALUES ("LK12_9","072_12_9","LUK","12","9","9","Kutp wabshaba hedai pi wo ni‑mahch k ah am ha tahgio g hemajkam, nt ahni hab waꞌap pi wo mahch k ah am ha tahgio g anghil ch am Jiosh tahgio. ");
INSERT INTO oodNT_vpl VALUES ("LK12_10","072_12_10","LUK","12","10","10","“Jiosh at gam hu hab wo i juh g pi ap chuꞌijigaj hegai mat hedai wo wa chum has ni‑ah matp gam hu wo s‑ohhod g pi ap e‑chuꞌijig. T wabshaba pi gam hu hab wo i e juh g pi ap chuꞌijigaj hegai mat hedai wo s‑koꞌokam has ah g Hekai S‑apꞌekam Gewkdag. ");
INSERT INTO oodNT_vpl VALUES ("LK12_11","072_12_11","LUK","12","11","11","“Pi g wo shaꞌi kudut ab amjed mamt has masma e wehhejed wo neo mamtp hems am wo em‑lodai chechopi ch ed o am ha tahgio g kokownal. ");
INSERT INTO oodNT_vpl VALUES ("LK12_12","072_12_12","LUK","12","12","12","Hekia S‑apꞌekam Gewkdag at wo em‑ahgi mamt has wo chei.” ");
INSERT INTO oodNT_vpl VALUES ("LK12_13","072_12_13","LUK","12","13","13","Sh am hema g oꞌodham hab kaij ab wui, “Ha mashchamdam, hab g ahgid g ni‑nawoj mat am wo i ha ni‑tahpani hegai mat g t‑ohg an dagito t‑wehhejed.” ");
INSERT INTO oodNT_vpl VALUES ("LK12_14","072_12_14","LUK","12","14","14","Sh hab kaij g Jesus ab wui, “Pi ant heg hekaj ia hu jiwia manis wo em‑lodait k am wo i em‑apꞌechudach g haꞌichu em‑eniga am em‑shahgid.” ");
INSERT INTO oodNT_vpl VALUES ("LK12_15","072_12_15","LUK","12","15","15","Sh am baꞌich hab ep kaij ab wehs ha wui, “Am g wo s‑e nenꞌoidk mamt pi heg wo waꞌi huꞌuidad s‑kaisdag. Pi amt d wo s‑ap doakamk heg hekaj mam haschu i eniga, chum ams d wo s‑kaisk.” ");
INSERT INTO oodNT_vpl VALUES ("LK12_16","072_12_16","LUK","12","16","16","Sh id am hahawa chum ha tashogid ch hab kaij, “Tp hems hema d wo s‑kaisk. K g eꞌeshaj si geꞌe babhe. ");
INSERT INTO oodNT_vpl VALUES ("LK12_17","072_12_17","LUK","12","17","17","K hab e ahg, ‘Pi o an hu wiꞌis mant hebai ep wo toa g haꞌichu bahidag. Shuhshud at g ni‑waptto. ");
INSERT INTO oodNT_vpl VALUES ("LK12_18","072_12_18","LUK","12","18","18","Nt hig wo i ha shulig k am baꞌich i geꞌeged haꞌi wo i chuhcha k am wo baꞌiha g haꞌichu bahidag ch wehs haꞌichu ni‑eniga. ");
INSERT INTO oodNT_vpl VALUES ("LK12_19","072_12_19","LUK","12","19","19","Si at haꞌichu s‑ni‑abam. Nt muꞌi aꞌahidag ab wo hekaj ihda s‑iꞌowi haꞌichu k wo ni‑ulinihogidad ch wo ni‑gegosidad ch wo ihꞌed ch wo si s‑hehgigk.’ Neh, bo e ahg ihda s‑kais. ");
INSERT INTO oodNT_vpl VALUES ("LK12_20","072_12_20","LUK","12","20","20","“K wabshaba ab wui hab kaij g Jiosh, ‘Dap wabsh tohnto. Id i s‑chuhugam ab apt wo muh. Kut d wabsh wo hemak ch wo ui g haꞌichu m‑eniga map hejel am chum e wiꞌidch.’ ");
INSERT INTO oodNT_vpl VALUES ("LK12_21","072_12_21","LUK","12","21","21","Neh, bo wa chuꞌig ch hab waꞌap wo wa chuꞌigk wehs ha wehhejed hegam mo hejel s‑e kaischudamk ch wabshaba pi am hu Jiosh wehhejed hekaj g s‑e‑kaisdag,” bo kaij g Jesus. ");
INSERT INTO oodNT_vpl VALUES ("LK12_22","072_12_22","LUK","12","22","22","Sh hab hahawa ep kaij g Jesus ab ha wui g e‑chuhchai, “Heg ani hekaj am em‑ahgid ihda mamt pi wo si e kudutad ab haꞌichu e‑hugi ab o ab haꞌichu e‑eniga ab. ");
INSERT INTO oodNT_vpl VALUES ("LK12_23","072_12_23","LUK","12","23","23","Jiosh at ab em‑mah g em‑doakag, pegih, k hab waꞌap ab wo em‑mah mamt haschukaj wo e dagioꞌidad. ");
INSERT INTO oodNT_vpl VALUES ("LK12_24","072_12_24","LUK","12","24","24","“An g wo i ha neid g hahawani. Idam o pi haꞌichu eꞌeshad ch pi od g haꞌichu esha ch pi ha kihki o ha waptto mat am eda wo baꞌiha. Jiosh o ha gegosid. Kum eda ahpim baꞌich d i si haꞌichu mo g uꞌuwhig am tahgio g Jiosh. T heg s‑ap wo em‑dagioꞌidad. ");
INSERT INTO oodNT_vpl VALUES ("LK12_25","072_12_25","LUK","12","25","25","Pi amt wo e nako mams am baꞌich wo i himch g e‑aꞌahidagga am wabsh hekaj e kudutch. ");
INSERT INTO oodNT_vpl VALUES ("LK12_26","072_12_26","LUK","12","26","26","Mamtp pi wo e nako mamt hab wo juh ihda al haꞌas chum haꞌichu, pegih, k haschu ahgk wo e kudutad g baꞌich i geꞌeged haꞌichukaj? ");
INSERT INTO oodNT_vpl VALUES ("LK12_27","072_12_27","LUK","12","27","27","“An g wo i ha neid hegam haꞌichu wuhshanig m an chuhch. Pi o chikpan ch pi shohshom g haꞌichu eniga. Kuki eda g ha‑heosig baꞌich i s‑kehgaj mo g haꞌichu enigaj hegai s‑kais kownalbad mash hab chehgig Solomon. ");
INSERT INTO oodNT_vpl VALUES ("LK12_28","072_12_28","LUK","12","28","28","Neh, tp hems s‑hohtam wo gaksh hegai shaꞌi m an chuhch k wo hekaj e nanda. K eda heg wa wepo mo g Jiosh si s‑kehg enigadadch g heosigkaj. Pegih, am g wo s‑wohochud mat ab s‑ap wo em‑enigadadch. ");
INSERT INTO oodNT_vpl VALUES ("LK12_29","072_12_29","LUK","12","29","29","Pi g heg waꞌi hekaj wo e kudutad mamt wo e gahgi g haꞌichu hugi. ");
INSERT INTO oodNT_vpl VALUES ("LK12_30","072_12_30","LUK","12","30","30","Wehs hemajkam an jewed dahm o chum hekid id an si e gahgid. K wabshaba g em‑ohg Jiosh s‑mahch mam tatchua ihda. ");
INSERT INTO oodNT_vpl VALUES ("LK12_31","072_12_31","LUK","12","31","31","Mt g Jiosh kownaltalig wehpeg am wo ul e‑doakag ed. T g Jiosh ab epai wo em‑mah mam haschu i tatchua. ");
INSERT INTO oodNT_vpl VALUES ("LK12_32","072_12_32","LUK","12","32","32","“Pi g am wo shaꞌi haꞌichu ehbidad ahpim mam al heꞌekiajj ab ni‑hiwig. Em‑ohg Jiosh o ab si tatchua mat ab wo i em‑mah g e‑kownaltalig. ");
INSERT INTO oodNT_vpl VALUES ("LK12_33","072_12_33","LUK","12","33","33","Wehs g wo gagda mam haschu i edgid k wo ha mah g namkigaj g shoꞌigkam k an haha wo edgidad g baꞌich i s‑kehg kaisdag Jiosh kihdag ed. T heg pi hekid wo huhug. T pi hedai wo em‑ehs. T g hiopch pi hekid wo padch. ");
INSERT INTO oodNT_vpl VALUES ("LK12_34","072_12_34","LUK","12","34","34","Kumt am wo s‑hihimim no pi g em‑tatchuidag am ulinig mo hebai haꞌichug hegai mam haschu hab elid mo d em‑kaisdag.” ");
INSERT INTO oodNT_vpl VALUES ("LK12_35","072_12_35","LUK","12","35","36","Kush hab ep kaij g Jesus, “Mt wo si e nahtokch mat haschu has wo e juh hab sha masma mat g pion wo si e nahtokch mat g ha‑ahmo wo uhpam jiwia. Ha‑ahmo atp hems am wui wo hih g wo ha hohntam gegosig k pi oi wo uhpam jiwia. T wabshaba g piongaj ab wo s‑ap e enigadadch ch ab wo mehidch g e‑kanjel ch g e‑ahmo ab wo nenida. T am wo i jiwia k wo si shontpa. T ab ha hekaj wo i kuhpiꞌo g kihjeg wehhejed. ");
INSERT INTO oodNT_vpl VALUES ("LK12_37","072_12_37","LUK","12","37","37","T wo si s‑hehgigk hegam pion mat g ha‑ahmo wo ha cheh mo nenead ch e nahtokch. Neh, t heg ab hab wo juh g bahshodag k wo si s‑ap ha dadsh k wo ha gegos. ");
INSERT INTO oodNT_vpl VALUES ("LK12_38","072_12_38","LUK","12","38","38","T wo si s‑hehgigk hegam mat wo e nahtokch mat wo jiwia, chum as hems eda wo i huh g s‑chuhugam o i baꞌiwichkim. ");
INSERT INTO oodNT_vpl VALUES ("LK12_39","072_12_39","LUK","12","39","39","“Neh, pi o ta machima mas hekid hema wo i jiwia g s‑chu ehskam. Kum heg hekaj chum hekid nuhkud g e‑kihdag. ");
INSERT INTO oodNT_vpl VALUES ("LK12_40","072_12_40","LUK","12","40","40","Pegih, k hab waꞌap pi ta machima em‑wehhejed manis hekid wo uhpam jiwia jewed wui ahni Jiosh si Kehsha. Mt heg hekaj wo si e nahtokchid chum hekid.” ");
INSERT INTO oodNT_vpl VALUES ("LK12_41","072_12_41","LUK","12","41","41","Sh hab kaij g Peter, “T‑kownalig, nap ahchim waꞌi hab t‑ahg aha nap wehs hab ha ahg?” ");
INSERT INTO oodNT_vpl VALUES ("LK12_42","072_12_42","LUK","12","42","42","Sh hab kaij g Jesus, “Chum amt hedai wo e nahtokch mamtp wo s‑wapagimak ch wo s‑chu aꞌamichudad. S‑mahch am mat g ha‑ahmo hema wo e gahgi g hab mahs chikpandam k wo nuhkudach g e‑kihdag. T heg s‑ap wo ha chikpanchudad ch wo ha dagioꞌidad g e‑wehm pion mat eda pi an hu wo haꞌichugk g ha‑ahmo. ");
INSERT INTO oodNT_vpl VALUES ("LK12_43","072_12_43","LUK","12","43","43","T am ep wo jiwia k wo cheh mo ihda s‑ap am hab junihim g e‑chikpan. Kut d wo si geꞌe s‑hehgigk heg wehhejed pion ");
INSERT INTO oodNT_vpl VALUES ("LK12_44","072_12_44","LUK","12","44","44","nat pi g ahmoj am hahawa wehs dahm wo kei g e‑kihdag. ");
INSERT INTO oodNT_vpl VALUES ("LK12_45","072_12_45","LUK","12","45","45","“T wabshaba pi ap d wo ha‑kehshak matp hedai wo i ha shoꞌigchudad g e‑wehm pion ch wo si e gegosidad ch wo nawmmukad hab e ahgch mat pi oi wo jiwia g ahmoj. ");
INSERT INTO oodNT_vpl VALUES ("LK12_46","072_12_46","LUK","12","46","46","T haha wabsh wo jiwia k wo cheh mo pi ap hab wua g e‑chikpan k wo si s‑koꞌokam namkid k gam hu hab wo i juh. ");
INSERT INTO oodNT_vpl VALUES ("LK12_47","072_12_47","LUK","12","47","47","“T wo bei g s‑koꞌok e‑namkidadag hegai pion mat wo s‑mahchk g e‑ahmo tatchui ch eda pi am hu hab wo junihid. ");
INSERT INTO oodNT_vpl VALUES ("LK12_48","072_12_48","LUK","12","48","48","T wabshaba pi am hu i si s‑koꞌokam wo bei g e‑namkidadag hegai mo pi e mahch ch hab junihim g pi apꞌekam. Baꞌich i geꞌe haꞌichu amt uhpam wo s‑behim ab amjed hegai mamt baꞌich haꞌichu nuhkudach.” ");
INSERT INTO oodNT_vpl VALUES ("LK12_49","072_12_49","LUK","12","49","49","Kush hab ep kaij g Jesus, “Ia ant jiwia jewed dahm mant wo i ha chuꞌamu g hemajkam hab sha masma mant am wo si i nai ha‑iꞌibdag ed. T hab wo s‑nenenashanik ab Jiosh wui. Mat huꞌi heki hu hab wo e juh. ");
INSERT INTO oodNT_vpl VALUES ("LK12_50","072_12_50","LUK","12","50","50","Am ant s‑ta ehbidam haꞌichu gahi wo wuhshani k si ni‑kudut heg hekaj. ");
INSERT INTO oodNT_vpl VALUES ("LK12_51","072_12_51","LUK","12","51","51","Pi g hab wo e elidad mat wo dodolimat g hemajkam mant ia jiwia. ");
INSERT INTO oodNT_vpl VALUES ("LK12_52","072_12_52","LUK","12","52","52","Ab at em‑wui wo gegokiwua hegam mat pi wo ni‑tatchuad, chum hems haꞌakia em‑wehm kihkam. ");
INSERT INTO oodNT_vpl VALUES ("LK12_53","072_12_53","LUK","12","53","53","Cheoj atp hems wo s‑kehꞌidad g e‑ohg o g e‑alidag. T g uwi g e‑jeꞌe o g e‑mad o g e‑kahkma jeꞌe wo s‑kehꞌidad.” ");
INSERT INTO oodNT_vpl VALUES ("LK12_54","072_12_54","LUK","12","54","56","Sh hab hahawa ep kaij g Jesus, “Neh, mt wo s‑mahchk mas wo juh o as wo tonih am neidk mas hebaijed hewed ch has mahs chewagi i wushke. M eda pi am hu i aꞌamichud mo haschu has e junihog iaꞌi idani neidch mani haschu hab wua. Shahag wepo mam pi mahchimk. ");
INSERT INTO oodNT_vpl VALUES ("LK12_57","072_12_57","LUK","12","57","57","“E o aihim mat g Jiosh wo ha lodai g hemajkam. Am g wo aꞌamichud mamt has wo chum masmak. ");
INSERT INTO oodNT_vpl VALUES ("LK12_58","072_12_58","LUK","12","58","58","S‑mahch am mamt hemho wa s‑hohtam am wo i e apꞌech heg wehm mat ab wo haꞌichu i em‑abch. Tp hems am wo i em‑wahpki lodaita ch ed mamtp pi am hu wehmaj wo i e apꞌech. T g usagakam am wo i em‑dagito chi‑lihhi wui. T heg ged hu wo si em‑kuh. ");
INSERT INTO oodNT_vpl VALUES ("LK12_59","072_12_59","LUK","12","59","59","Kumt pi wo shaꞌi i e wuhshad am hugkam mamt hekid wo i wehs ha namkid mamt heꞌekia i em‑toꞌi.” ");
INSERT INTO oodNT_vpl VALUES ("LK13_1","072_13_1","LUK","13","1","1","Kush iaꞌi idani haꞌi g oꞌodham am ahgid g Jesus matsh g kownal Pilate haꞌi ha kokda g Galilee t am hemajkam mash eda idam am hab chum wua g iagchulida Jiosh wui. ");
INSERT INTO oodNT_vpl VALUES ("LK13_2","072_13_2","LUK","13","2","2","Sh g Jesus hab kaij am ha wui, “Kumtp hab elid mo id am wohokamchud mo baꞌich d i si pi apꞌekam mo hedai i Galilee t am kihkam namt pi hab masma ha kokda. ");
INSERT INTO oodNT_vpl VALUES ("LK13_3","072_13_3","LUK","13","3","3","K eda pi woho. Wehsijj am hab masma d pi apꞌekam ch wo bei g s‑koꞌok e‑namkidadag mamt wo sha pi ohhod g pi ap e‑chegitoi. ");
INSERT INTO oodNT_vpl VALUES ("LK13_4","072_13_4","LUK","13","4","4","“Neh, am atsh i gei g uhgk kih Siloam woꞌo t am Jerusalem ch ed. Kutsh gamai gigiꞌik e koꞌij. Kum hab elid mo id am wohokamchud mo idam baꞌich d i si pi apꞌekam mo hedai i hegam mo am kih Jerusalem t am. ");
INSERT INTO oodNT_vpl VALUES ("LK13_5","072_13_5","LUK","13","5","5","K eda pi woho. Wehsijj am hab masma d pi apꞌekam ch wo bei g s‑koꞌok e‑namkidadag mamt wo sha pi ohhod g pi ap e‑chegitoi.” ");
INSERT INTO oodNT_vpl VALUES ("LK13_6","072_13_6","LUK","13","6","6","Sh g Jesus am ha ahgid ihda haꞌichu wepogida ahga, “Neh, matp hema g oꞌodham ge suhnaga am uhdwis e‑oidag ed ch am him k am s‑uꞌim g suhna. K pi ab hu bahidag. ");
INSERT INTO oodNT_vpl VALUES ("LK13_7","072_13_7","LUK","13","7","7","“K hab ahg g oidag nuhkuddam, ‘Neh, waik aꞌahid ab ach am nenneid hegai suhna uhs ch pi koi haꞌichu shaꞌi bei ab amjed. Pt wo shonch. S haschu ahgk am hig wo kehkk oidag ch ed?’ ");
INSERT INTO oodNT_vpl VALUES ("LK13_8","072_13_8","LUK","13","8","8","“K wabshaba hab kaij g oidag nuhkuddam, ‘Am att hig wabsh wo dagito hemako ahidag ehp. Nt am wo si i moihun k am wo iawua g haiwani biht an wehgaj. ");
INSERT INTO oodNT_vpl VALUES ("LK13_9","072_13_9","LUK","13","9","9","Kut am wo s‑apꞌek matp ab wo bahidagt. Nt wabshaba am haha wo si shonch matp pi ab hu wo bahidagt.’ ” ");
INSERT INTO oodNT_vpl VALUES ("LK13_10","072_13_10","LUK","13","10","10","Sh am hu hebai mihshmda tash ch ed g Jesus am ha mashcham cheopi ch ed. ");
INSERT INTO oodNT_vpl VALUES ("LK13_11","072_13_11","LUK","13","11","11","Sh am hema haꞌichug g uwi mash g jiawul an uꞌukch. Kush gamai gigiꞌik aꞌahid ab waꞌi mumku mash ab wabsh i e olatch ch pi e nako mat wo shel i kekiwua. ");
INSERT INTO oodNT_vpl VALUES ("LK13_12","072_13_12","LUK","13","12","12","Tsh am i cheh g Jesus k ab si wai. Tsh ab i hih. Kush hab kaij, “Ahpi uwi, ia at wo i doa g m‑mumkidag,” ");
INSERT INTO oodNT_vpl VALUES ("LK13_13","072_13_13","LUK","13","13","13","K ab hahawa taht. Kutsh ha hekaj shel i kekiwua k ab si ihm g Jiosh. ");
INSERT INTO oodNT_vpl VALUES ("LK13_14","072_13_14","LUK","13","14","14","Kutsh ab si bagat hegai mash d ha‑wanimeddam am cheopi ch ed matsh g Jesus ha doaj ha‑mihshmda tash ed k ash hab ha ah g hemajkam, “Am o haꞌichug g chuhdp tash matt heg eda wo chikpanad. Kunt heg oidam tash ia wo dada k wo e doaj, hi wa pi t‑mihshmda tash ed mo g Jiosh am kehshch.” ");
INSERT INTO oodNT_vpl VALUES ("LK13_15","072_13_15","LUK","13","15","15","Sh hab kaij g Jesus ab wui, “Ih, pi ap shaꞌi woho ab hu has elid g Jiosh pi ab hu hoꞌigeꞌidch ihda uwi no pi d chum aligaj. S‑mahch ap mat wabsh chum hedai g e‑woiwisga o g e‑wuhluga am wo wulꞌok k am wo be k ged hu wo iꞌich, chum hems e‑mihshmda tash ed. ");
INSERT INTO oodNT_vpl VALUES ("LK13_16","072_13_16","LUK","13","16","16","Pegih, tt wahm wo i wehmt ihda t‑wehm oꞌodham. Jiawul o wa ab wulshch gamai gigiꞌik ahid ab. Kutt hemho wa wo wulꞌo, chum hems mihshmda tash ed.” ");
INSERT INTO oodNT_vpl VALUES ("LK13_17","072_13_17","LUK","13","17","17","Kutsh si e el hegam mo s‑kehꞌid. Sh wabshaba g hemajkam si s‑hehgig heg hekaj si s‑kehg haꞌichu mat hab juh. ");
INSERT INTO oodNT_vpl VALUES ("LK13_18","072_13_18","LUK","13","18","18","Sh hab ep kaij g Jesus, “Am ant heꞌes wo i em‑tashogi g Jiosh kownaltalig ");
INSERT INTO oodNT_vpl VALUES ("LK13_19","072_13_19","LUK","13","19","19","am wepogidch g haꞌichu kai. Neh, heg am eꞌesha mo al chumaj ch oi wa am wo wuhshani k haꞌas wo i geꞌeda mo g s‑ehheg uhs. Tp hems g uꞌuwhig an ab wo koksht. Pegih, t hab wa masma wo geꞌe i geꞌeda g Jiosh kownaltalig, chum as al chum am wo shonwua.” ");
INSERT INTO oodNT_vpl VALUES ("LK13_20","072_13_20","LUK","13","20","21","Sh hab ep kaij g Jesus, “Jiosh kownaltalig o hab waꞌap wepogidas mo g jewajidakud. Heg amt wo be k am wo wah wehnadk g chuꞌi k am heꞌes wo i dai. T g jewajidakud wo chehmo g wahga mat wehs am wo i kopodka. Pegih, t g Jiosh kownaltalig hab wa masma wo chehmo g jewed.” Neh, bash kaij g Jesus ");
INSERT INTO oodNT_vpl VALUES ("LK13_22","072_13_22","LUK","13","22","22","Sh am hihimhim hegam Jesus ha oidk g kihhim. Sh g Jesus am haꞌichu ha mashcham g hemajkam ch am wabsh i si haꞌab e gewkadch Jerusalem wui. ");
INSERT INTO oodNT_vpl VALUES ("LK13_23","072_13_23","LUK","13","23","23","Sh hema ab kakke ch hab kaij, “Ni‑kownalig, nat pi shaꞌi muꞌi wo e doꞌibia g hemajkam?” Sh hab kaij g Jesus ab wui, ");
INSERT INTO oodNT_vpl VALUES ("LK13_24","072_13_24","LUK","13","24","24","“Heuꞌu. Kumt heg hekaj am wo si e nakogad mamt am wo i wahp Jiosh kownaltalig ed. Muꞌijj at am wo chum s‑wahpkim k pi wo e nako. Heg o wa wepo mamt am wo i wahp al aj kihjeg t amjed. ");
INSERT INTO oodNT_vpl VALUES ("LK13_25","072_13_25","LUK","13","25","25","Id ant wo wepogi g kih enigakam mat am wo i ha wahpki g e‑machiga k am haha wo si kuh g pualit. T ab haꞌi ep wo i chum s‑wahpkim. T hab wo ha ah, ‘Gam g hu wo hihim. Pi ani shaꞌi em‑mahch.’ ");
INSERT INTO oodNT_vpl VALUES ("LK13_26","072_13_26","LUK","13","26","26","“Neh, bat wa masma muꞌi am wo i chum s‑wahpkim ni‑kownaltalig ed hab kaijch, ‘M‑wehm ach t‑gegosidahim. Kup am ha mashcham t‑kihhim am.’ ");
INSERT INTO oodNT_vpl VALUES ("LK13_27","072_13_27","LUK","13","27","27","“Kunt hab wo ha ah, ‘Pi ani shaꞌi em‑mahch. Gam g hu wo hihim ab ni‑amjed. Dam si pi ap hehemajkam.’ ");
INSERT INTO oodNT_vpl VALUES ("LK13_28","072_13_28","LUK","13","28","28","“T haha wo si shoanid ch ga hu wabsh wo i si e kiꞌishch nat pi wo shaꞌi si s‑koꞌok haꞌichu nakogad. T eda am wo haꞌichugk g Abrahambad ch Isaacbad ch Jacobbad ch wehs g Jiosh haꞌichu i tashogiddam. ");
INSERT INTO oodNT_vpl VALUES ("LK13_29","072_13_29","LUK","13","29","29","Kut g hemajkam ab wo i hihi siꞌal tahgio amjed ch huduni tahgio amjed ch ab juhpin tahgio amjed ch wakolim tahgio amjed k am wo dadhaiwua e wehm Jiosh kownaltalig ed. ");
INSERT INTO oodNT_vpl VALUES ("LK13_30","072_13_30","LUK","13","30","30","Kut am d wo si hahaꞌichuk hegam mo hemuch d pi hahaꞌichu. T hegam mo hemuch d si hahaꞌichu d haha wo pi hahaꞌichuk.” ");
INSERT INTO oodNT_vpl VALUES ("LK13_31","072_13_31","LUK","13","31","31","Tsh am ha hekaj haꞌi dada g Palasi k hab kaij ab Jesus wui, “Gam g hu hihm ia amjed nash pi s‑m‑muꞌamk g Herod.” ");
INSERT INTO oodNT_vpl VALUES ("LK13_32","072_13_32","LUK","13","32","32","Sh hab kaij g Jesus ab ha wui, “Herod o sha ban masma ch hab kaij. Him k ahgid mant haꞌas tash am wabsh kia gam hu hab wo i ha junihid g jijawul ch wo ha doajidad g kokꞌodam ch haha wo s‑ap nahto g ni‑chikpan. ");
INSERT INTO oodNT_vpl VALUES ("LK13_33","072_13_33","LUK","13","33","33","Kunt pi wo shaꞌi ni‑muhkid im hu haha wabsh i himadch. Am o waꞌi Jerusalem t am e koꞌijid g Jiosh haꞌichu i tashogiddam. ");
INSERT INTO oodNT_vpl VALUES ("LK13_34","072_13_34","LUK","13","34","34","“Ih, t wo si e shoꞌigch g Jerusalem t am hemajkam nat pi g Jiosh s‑ap wo ha dagito. Ha‑shohshon ash wa ha maꞌichshulig ch muꞌi ha kokda g Jiosh haꞌichu i tashogiddam. T idam am ha oidk hab wo e juh. Muꞌikko ani hab chum si ni‑tahtk mant wo si s‑ap em‑nuhkud hab sha masma mat g chuchul g e‑mahmad ab e wecho wo ha hemapai. M wabshaba pi ab hu tatchua manis hab wo em‑juh. ");
INSERT INTO oodNT_vpl VALUES ("LK13_35","072_13_35","LUK","13","35","35","K eda an hab chuꞌig Jiosh oꞌohana ed mamt ab wo chum ni‑ihmad ch hab wo chechꞌed mat g Jiosh am i ni‑kehsh k si s‑ni‑hoꞌigeꞌid. Kunt ia wo i s‑ap em‑dagito am hugkam mamt hab hahawa masma hab wo e juh.” ");
INSERT INTO oodNT_vpl VALUES ("LK14_1","072_14_1","LUK","14","1","1","Sh hema d uhgchu ch d Palasi ch hebai hab juh g geꞌe gegosig ha‑mihshmda tash ed k ash ab i wai g Jesus. Kutsh am jiwia. ");
INSERT INTO oodNT_vpl VALUES ("LK14_2","072_14_2","LUK","14","2","2","Sh eda an hema haꞌichug g cheoj ch mahniko nash pi g kakhioj ch nohnhoij ge totskoni. Kumsh an si s‑nenꞌoid g Jesus mas wo doaj nash pi ab haꞌichu s‑abchudamk. ");
INSERT INTO oodNT_vpl VALUES ("LK14_3","072_14_3","LUK","14","3","3","Sh hab kaij g Jesus ab ha wui hegam chehanig ha mashchamdam ch Palasi, “Shahchu am ahgch hab elid mo pi t‑hiwgid g t‑chehanig machs wo ha doaj t‑mihshmda tash ed?” ");
INSERT INTO oodNT_vpl VALUES ("LK14_4","072_14_4","LUK","14","4","4","Sh pi hedai has shaꞌi kaij. Tsh g Jesus ab hahawa i wai ihda oꞌodham k doajid k am hahawa dagito. Kutsh gam hu hih. ");
INSERT INTO oodNT_vpl VALUES ("LK14_5","072_14_5","LUK","14","5","5","Sh hab hahawa kaij g Jesus ab ha wui, “Neh, namt hig pi woho ab ha hekaj wo i wuhshad g e‑alidag o chum hems g e‑woiwisga matp am wo sha gei wawhia ch ed, chum as d wo em‑mihshmda tashk?” ");
INSERT INTO oodNT_vpl VALUES ("LK14_6","072_14_6","LUK","14","6","6","Kush pi hedai e nako mas has wo chei. ");
INSERT INTO oodNT_vpl VALUES ("LK14_7","072_14_7","LUK","14","7","7","Kutsh haꞌi hegam ha‑waida gan hu si wehpeg s‑apko dadhaiwua. Kush am ha neid g Jesus ch hab kaij, ");
INSERT INTO oodNT_vpl VALUES ("LK14_8","072_14_8","LUK","14","8","8","“Pi g am hu si s‑apko wo dadhaiwua mamt hekid am wo hihi gegosig wui. Tp hems am hema wo jiwia mat am baꞌich d wo i s‑has haꞌichuk. ");
INSERT INTO oodNT_vpl VALUES ("LK14_9","072_14_9","LUK","14","9","9","Kut am haha wabsh wo jiwia hegai mat ab i em‑wai k hab wo em‑ah mamt wo hiwigi hegai s‑has haꞌichu abai mamt ab chum dahiwua. Kumt wo si e el namt pi hahawa ga hu wabsh si ha oidk wo dahiwua. ");
INSERT INTO oodNT_vpl VALUES ("LK14_10","072_14_10","LUK","14","10","10","“Baꞌich at wo i s‑apꞌek mamt ga hu wabsh mehk wo dahiwua. Kut g kihkam ab wo i him k hab wo em‑ah, ‘Ni‑nawoj, oi g i hihm k ia hu s‑apko ni‑miabidch i dahiwua.’ Neh, t id ab wo em‑mah g si has elida am ha tahgio hegam haꞌi ha‑waida. ");
INSERT INTO oodNT_vpl VALUES ("LK14_11","072_14_11","LUK","14","11","11","“Mt wo pi haꞌichuch hegai mat hedai wo chum si e haꞌichuch k ab wo si haꞌichuch hegai mat wo pi e haꞌichuch.” ");
INSERT INTO oodNT_vpl VALUES ("LK14_12","072_14_12","LUK","14","12","12","Sh hab hahawa ep kaij g Jesus ab wui hegai mat ab i wai, “Pi g hegam ab waꞌi ha waid e‑naipijju o g e‑wepnag o g e‑hajuni o g s‑kakais e‑hugid an kihkam mapt hekid hab wo juh g gegosig. Ab at epai wo i m‑wai idam. Kupt hab masma ab wo bei g e‑namkidadag heg hekaj mapt id hab juh. ");
INSERT INTO oodNT_vpl VALUES ("LK14_13","072_14_13","LUK","14","13","13","Ab g i ha waid g shoꞌigkam ch mamaniko ch pi hihimidkam ch pi neneadam mapt hekid hab wo juh g gegosig. ");
INSERT INTO oodNT_vpl VALUES ("LK14_14","072_14_14","LUK","14","14","14","Pi at wo e nako idam mat wo uhpam m‑namkid. T g Jiosh ab wo m‑mah g s‑kehg m‑mahkigdag mat hekid am wo i ha wuwhas g s‑apꞌekam hemajkam ab muhkig amjed.” ");
INSERT INTO oodNT_vpl VALUES ("LK14_15","072_14_15","LUK","14","15","15","Sh am hema daha g oꞌodham ch kah ihda. Tsh am i haꞌasa neo g Jesus. Sh id ab wui hab kaij, “Ttki wo si s‑hehgigkad, am i wahpk Jiosh kihdag ed, heg wa wepo matt am wo dadhaiwua geꞌe gegosig ch ed.” ");
INSERT INTO oodNT_vpl VALUES ("LK14_16","072_14_16","LUK","14","16","16","Sh hab kaij g Jesus, “Heuꞌu, mamtp woho am wo i wahp. Id o wepo masma matp hems hema hab juh g geꞌe gegosig k muꞌi ab ha waid g hemajkam. ");
INSERT INTO oodNT_vpl VALUES ("LK14_17","072_14_17","LUK","14","17","17","T am i e ai. Kut am hema cheha g e‑pionag. T heg am him k ha‑ahgi mo wehs haꞌichu e nahtokch. ");
INSERT INTO oodNT_vpl VALUES ("LK14_18","072_14_18","LUK","14","18","18","“K wabshaba idam am ahgid mat pi wo e nako mat am wo hihi. “Neh, tp hems hema am wo ahgi, ‘Ha ant nolawt g oidag k heg s‑neidamk ch hekaj pi am hu wo hih.’ ");
INSERT INTO oodNT_vpl VALUES ("LK14_19","072_14_19","LUK","14","19","19","“Kutp hems hema am wo ahgi, ‘Wehst‑mahm woiwis ant am ha nolawt k hegam s‑ha aꞌappemimk.’ ");
INSERT INTO oodNT_vpl VALUES ("LK14_20","072_14_20","LUK","14","20","20","“Kutp hems hema am wo ahgi, ‘Ha ant hohnt k hekaj pi am hu wo hih.’ ");
INSERT INTO oodNT_vpl VALUES ("LK14_21","072_14_21","LUK","14","21","21","“Neh, t am hahawa uhpam hih ihda ha‑pionag k am ahgi g e‑ahmo. T g ahmoj wabsh woho i bagat k hab kaij ab e‑pionag wui, ‘S‑hohtam g am hihm kahya ch ed ch wohg ch ed k ab wo i ha ui g shoꞌigkam ch mamaniko ch pi neneadam ch pi hihimidkam.’ ");
INSERT INTO oodNT_vpl VALUES ("LK14_22","072_14_22","LUK","14","22","22","“Kut wa woho hab juh k am hahawa jiwia k hab kaij, ‘Bant juh g m‑chehanig. K wabshaba am wabsh kia wiꞌis g kih.’ ");
INSERT INTO oodNT_vpl VALUES ("LK14_23","072_14_23","LUK","14","23","23","“K hab ep kaij g ahmoj, ‘Am g i wuhshani k an mehk hihm chuꞌuchum wopog oidch an shaꞌi ch ed k hab wo ha juh mat ab wo i hihi mat wo shuhd g ni‑kih. ");
INSERT INTO oodNT_vpl VALUES ("LK14_24","072_14_24","LUK","14","24","24","Pi at ab hu i hihi hegam mo d chum si ni‑waida. Kunt pi hema wo shaꞌi hiwigi mas wabsh wo i jeh g ni‑gegosig.’ ” ");
INSERT INTO oodNT_vpl VALUES ("LK14_25","072_14_25","LUK","14","25","25","Sh am hu hebai hihim hegam Jesus. Sh muꞌi hemajkam am ha wehm hihim. Tsh ab i ha nei g Jesus k hab kaij ab ha wui, ");
INSERT INTO oodNT_vpl VALUES ("LK14_26","072_14_26","LUK","14","26","26","“Pi am ab hu shaꞌi ni‑tatchua mamtp pi baꞌich ab wo i ni‑tatchua mam hi g e‑jehj ch e‑wepnag ch e‑wehm kihkam ch e‑aꞌaliga. ");
INSERT INTO oodNT_vpl VALUES ("LK14_27","072_14_27","LUK","14","27","27","Hemho wa amt gam hu wo dagito g hejel hab e‑elida k ahni hab ni‑elida hab wo junihid ch ni‑wehhejed wo e shoꞌigchudad. Id at heg wo wa wepok mam ab mohto g kots ch ab ab wo e muhkid. ");
INSERT INTO oodNT_vpl VALUES ("LK14_28","072_14_28","LUK","14","28","28","“Neh, nat hig pi am hu wo i aꞌamich hegai matp hedai am hema geꞌe wo kiht mas am hi wa ahim lialiga mat wo nahto g e‑kihta? ");
INSERT INTO oodNT_vpl VALUES ("LK14_29","072_14_29","LUK","14","29","29","Mt wo ashad matp am hab wabsh wo juh g shondaj k pi wo e nako mas am hu wo i nahto g e‑kihta. ");
INSERT INTO oodNT_vpl VALUES ("LK14_30","072_14_30","LUK","14","30","30","Kut hab wo e chechꞌed, ‘Ihda oꞌodham at am chum hema i kei g kih k wabshaba pi e nako mat wo nahto.’ Pegih, mt ahpim hab wa masma wo i aꞌamich mams wo e nakog k ab wo ni‑hiwgad. ");
INSERT INTO oodNT_vpl VALUES ("LK14_31","072_14_31","LUK","14","31","31","“Neh, matp hems hema g kownal wo s‑cheggiam g e‑obga k eda al wehst‑mahm mihl (10,000) wo shondaligak. T g obgaj gokko wehst‑mahm mihl (20,000) wo shondaligak ch ab him. T hegai kownal am wo i chum aꞌamich mas hu hi wo wa e nako mat wo cheggia. ");
INSERT INTO oodNT_vpl VALUES ("LK14_32","072_14_32","LUK","14","32","32","Tp hab wo mahsk matki pi wo e nako, t hemho wa am wo haꞌi ha cheha mat ab wo nam hegai hema kownal mat ga hu wabsh kia mehk wo himad k wo s‑mai mas heꞌekia wo i namkid. T pi wo cheggia. ");
INSERT INTO oodNT_vpl VALUES ("LK14_33","072_14_33","LUK","14","33","33","Neh, bo chuꞌig. Kumt ahpim pi wo e nako mamt ab wo ni‑hiwgad, heg hi wa mamt wehs haꞌichu wo dagito am ni‑wehhejed.” ");
INSERT INTO oodNT_vpl VALUES ("LK14_34","072_14_34","LUK","14","34","34","Sh hab ep kaij, “Mt haꞌichu wehhejed wo chum s‑kehgajk hab masma mo g on. ");
INSERT INTO oodNT_vpl VALUES ("LK14_35","072_14_35","LUK","14","35","35","Heg at gam hu wabsh wo s‑e ohhod mat wo sha kahko. Kumt wo s‑e nenꞌoidad namt pi wabsh wo s‑e ohhod mamtp pi haꞌichu wehhejed wo s‑kehgajk. Ab g wo i aꞌamichud ahpim mam kah ihda.” ");
INSERT INTO oodNT_vpl VALUES ("LK15_1","072_15_1","LUK","15","1","1","Sh am hu i hebai, sh muꞌi lial ha kowlantdam ch pi ap hemajkam ab i miabi g Jesus mat ab wo kaiha. ");
INSERT INTO oodNT_vpl VALUES ("LK15_2","072_15_2","LUK","15","2","2","Tsh g Palasi ch chehanig ha mashchamdam ab i s‑babgam neneok k hab kaij, “Ihda oꞌodham o wabsh s‑ap ab ha neid g pi ap hemajkam ch ha wehm e gegosid.” ");
INSERT INTO oodNT_vpl VALUES ("LK15_3","072_15_3","LUK","15","3","3","Tsh heg hekaj am ha ahgi ihda haꞌichu wepogida ahga, hab kaijch: ");
INSERT INTO oodNT_vpl VALUES ("LK15_4","072_15_4","LUK","15","4","4","“Id o wepo masma mamtp hems hema ahpim siant wo kahwaligak. Kut hema wo heb hu hih. Namt hig pi am wo ha dagito hegam humukto gamai humukt kolhai ch ed k am wo i gahghi hegai hema am hugkam mamt wo chehg ");
INSERT INTO oodNT_vpl VALUES ("LK15_5","072_15_5","LUK","15","5","5","k an haha wo kushwiot k hih uhpam ");
INSERT INTO oodNT_vpl VALUES ("LK15_6","072_15_6","LUK","15","6","6","k ab wo i ha wai g e‑naipijju. T am wo i e hemapai. Kumt hab wo ha ah, ‘Si g wo s‑hehgigk ni‑wehm. Cheh ant g ni‑shoiga mat chum heb hu hih.’ Kut am em‑wehm wo si s‑hehgigk. ");
INSERT INTO oodNT_vpl VALUES ("LK15_7","072_15_7","LUK","15","7","7","Pegih, t hab wa masma d wo si s‑hehgigk an eda g Jiosh kihdag chum hems hemako em‑wehhejed mamt gam hu wo s‑ohhod g pi ap e‑chegitoi. Kum eda haꞌi hejel hab chum e elid mam d s‑apꞌekam hemajkam ch pi tatchua mams gam hu wo s‑ohhod g pi ap e‑chegitoi.” ");
INSERT INTO oodNT_vpl VALUES ("LK15_8","072_15_8","LUK","15","8","8","Kush id am ep ha ahgid g Jesus ch hab kaij, “Matp hema g uwi wehst‑mahm wo enigak g lial ch hema wo heb hu wua. Tp hems wo mehi g e‑lahmpa k an wo i wosu g e‑kih k an wo i gahghi am hugkam mat wo chehg ");
INSERT INTO oodNT_vpl VALUES ("LK15_9","072_15_9","LUK","15","9","9","k ab haha wo i ha wai g e‑naipijju. T am wo i e hemapai. T hab wo ha ah, ‘Si g wo s‑hehgigk ni‑wehm. Cheh ant g ni‑lialiga mant chum heb hu wua.’ Kut am wehmaj wo si s‑hehgigk. ");
INSERT INTO oodNT_vpl VALUES ("LK15_10","072_15_10","LUK","15","10","10","Pegih, t hab wa masma wo si s‑hehgigk g anghil chum hems hemako em‑wehhejed mamt gam hu wo s‑ohhod g pi ap e‑chegitoi.” ");
INSERT INTO oodNT_vpl VALUES ("LK15_11","072_15_11","LUK","15","11","11","Sh hab ep kaij g Jesus, “Matp hems hema g oꞌodham gohk wihpiopga. ");
INSERT INTO oodNT_vpl VALUES ("LK15_12","072_15_12","LUK","15","12","12","T g chumchu ab wui i him k hab kaij, ‘Ni‑ohg, wapt wo i ni‑mah hegai mat d wo chum ni‑wuikamk.’ Kut wa woho am i gawulkai g e‑eniga k ab ha mah g e‑wihpiopga hegai mo haschu d ha‑wuikam. ");
INSERT INTO oodNT_vpl VALUES ("LK15_13","072_15_13","LUK","15","13","13","“T ihda chumchu am ha hekaj gagda g e‑eniga k bei g namkigaj k gam hu simnolt mehk jewed wui k am heki wua g e‑lialiga am hab wuadch g pi apꞌekam. ");
INSERT INTO oodNT_vpl VALUES ("LK15_14","072_15_14","LUK","15","14","14","T am i huhug g lialigaj. T am hahawa gei geꞌe bihugig. K ihda simnoltdam pi haꞌichu edgid mas wo huh. ");
INSERT INTO oodNT_vpl VALUES ("LK15_15","072_15_15","LUK","15","15","15","K am hahawa hema chikpanachud e‑oidag ed mat wo ha nuhkud g kokji. ");
INSERT INTO oodNT_vpl VALUES ("LK15_16","072_15_16","LUK","15","16","16","Kut chum hems heg s‑hugim mo haschu g kokji koꞌa. T pi hedai haꞌichu mah mas wo huh. ");
INSERT INTO oodNT_vpl VALUES ("LK15_17","072_15_17","LUK","15","17","17","“T am hahawa haꞌichu kop moꞌoj ed. K hab e ahg, Wehs g ni‑ohg pionag o s‑edgid g haꞌichu hugi. Kuni eda ahni d bihugimkam. ");
INSERT INTO oodNT_vpl VALUES ("LK15_18","072_15_18","LUK","15","18","18","Nt hig wo uhpam hih ni‑ohg wui k hab wo chei, ‘Ni‑ohg, pi ant ap has chuꞌi ab m‑wui ch ab Jiosh wui. ");
INSERT INTO oodNT_vpl VALUES ("LK15_19","072_15_19","LUK","15","19","19","K hahawa pi d ni‑wuikam mams hab wo ni‑aꞌagad mani d m‑alidag. Chum anis hems d wabsh wo m‑pionagk.’ ");
INSERT INTO oodNT_vpl VALUES ("LK15_20","072_15_20","LUK","15","20","20","“Neh, t am ha hekaj i wuhshani k am wui hih g e‑ohg. T heg cheh mo im hu wabsh kia him k ab si s‑hoꞌigeꞌid k ab wui med k gan hu kohm k ab chintad. ");
INSERT INTO oodNT_vpl VALUES ("LK15_21","072_15_21","LUK","15","21","21","“K ab wui hab kaij g alidaj, ‘Ni‑ohg, pi ant ap has chuꞌi am m‑wui ch am Jiosh wui. K hahawa pi d ni‑wuikam mams hab wo ni‑aꞌagad mani d m‑alidag.’ ");
INSERT INTO oodNT_vpl VALUES ("LK15_22","072_15_22","LUK","15","22","22","“T wabshaba g ohgaj hab wabsh ha ah g e‑pionag, ‘Ab g wo i bek g s‑kehg eniga k an wo wahkid k g anilo an wo shaꞌich nowij an k g shuhshk ab ep wo cheka ");
INSERT INTO oodNT_vpl VALUES ("LK15_23","072_15_23","LUK","15","23","23","k wo mua g s‑gihg wisilo. Kutt hab wo juh g geꞌe gegosig k wo si s‑hehgigk. ");
INSERT INTO oodNT_vpl VALUES ("LK15_24","072_15_24","LUK","15","24","24","Uhpam at ep jiwia ihda ni‑alidag mat gam hu mehk hih. Id o heg wa wepo mat muh k ep e chegito.’ Neh, t wa woho hab e juh g si geꞌe s‑hehgig. ");
INSERT INTO oodNT_vpl VALUES ("LK15_25","072_15_25","LUK","15","25","25","“K eda gam hu chikpan g geꞌechu alidaj oidag ch ed ch pihhun k ab hih. K eda si s‑hehgig ch neꞌed ch keihin. ");
INSERT INTO oodNT_vpl VALUES ("LK15_26","072_15_26","LUK","15","26","26","Kut kah k ab hema kakke g pion mas has d ahga ihda. ");
INSERT INTO oodNT_vpl VALUES ("LK15_27","072_15_27","LUK","15","27","27","“K heg hab kaij, ‘M‑wehnag at jiwia. Kumt mua g s‑gihg wisilo k hab juh g geꞌe gegosig nat pi s‑ap jiwia.’ ");
INSERT INTO oodNT_vpl VALUES ("LK15_28","072_15_28","LUK","15","28","28","“Neh, t bagat ihda geꞌechu k pi am hu i wah. T am hahawa kah g ohgaj k am i wuhshani k am wabsh s‑ap ab chum waid. ");
INSERT INTO oodNT_vpl VALUES ("LK15_29","072_15_29","LUK","15","29","29","K wabshaba ab wui hab kaij, ‘Nehꞌe, haꞌakia aꞌahidag ani ab m‑wecho ch chum hekid hab wua g m‑tatchui. Kupt eda pi hekid chum hems g siwat mad ab ni‑mah mant wo ni‑gegosid k wo s‑hehgigk am ha wehm g ni‑naipijju. ");
INSERT INTO oodNT_vpl VALUES ("LK15_30","072_15_30","LUK","15","30","30","T wabshaba ia jiwia ihda m‑alidag mat hedai heki wua g m‑kihdag ha wehm g chechpaꞌawi. Kupt muꞌij g s‑gihg wisilo.’ ");
INSERT INTO oodNT_vpl VALUES ("LK15_31","072_15_31","LUK","15","31","31","“K g ohgaj ab wui hab kaij, ‘Ni‑alidag, ahpi ap chum hekid ni‑wehmaj. K wehs hegai mo d ni‑eniga d m‑eniga. ");
INSERT INTO oodNT_vpl VALUES ("LK15_32","072_15_32","LUK","15","32","32","K wabshaba hemu am wa s‑apꞌe matt wo si s‑hehgigk nat pi uhpam ep jiwia ihda m‑wehnag mat am simnolt. Heg o wa wepo mat muh k ep e chegito,’ bo kaij g ohgaj.” ");
INSERT INTO oodNT_vpl VALUES ("LK16_1","072_16_1","LUK","16","1","1","Sh am ep ha ahgid g Jesus ihda wepogida ahga ch hab kaij, “Tp hems am hu hebai hema d wo s‑kais oꞌodhamk. K hegai mat am i kei mo d maliom wabsh heki wua g lialigaj. ");
INSERT INTO oodNT_vpl VALUES ("LK16_2","072_16_2","LUK","16","2","2","T am i wai e wui k hab kaij, ‘Am ant haꞌichu sha naksh ab m‑amjed k antki hekaj hab wo chei mapt am wo i kuint k am wo oꞌoha wehs map has i masma nuhkud g haꞌichu ni‑eniga nantki pi wo m‑dagito.’ ");
INSERT INTO oodNT_vpl VALUES ("LK16_3","072_16_3","LUK","16","3","3","“T hab i e ah ihda oꞌodham, ‘Tki wo i ni‑wuhshad g ni‑ahmo. Nis has wo ni‑juh? Pi ant wo ni‑nako manis wo waikkat k si ni‑elid manis wo haꞌichu ha tahnid. ");
INSERT INTO oodNT_vpl VALUES ("LK16_4","072_16_4","LUK","16","4","4","Neh, s‑mahch ani mantki has wo ni‑juh k muꞌi wo naipijjuk. T idam ab wo i ni‑wahki e‑kihki ed mamt hekid wo i ni‑wuhshad id amjed ni‑chikpan.’ ");
INSERT INTO oodNT_vpl VALUES ("LK16_5","072_16_5","LUK","16","5","5","Bo kaij ch am hahawa hehemako ha waid hegam mo ab ab e wulshch g ahmoj. Kut am hema jiwia. K g maliom ab wui hab kaij, ‘Nap s‑mahch map heꞌekia ab ab i e wulshch g t‑ahmo?’ ");
INSERT INTO oodNT_vpl VALUES ("LK16_6","072_16_6","LUK","16","6","6","“K hab kaij ihda, ‘Heuꞌu, hemako siant waplin g a‑saidi ani ab ab ni‑wulshch.’ “K hab kaij hegai maliom, ‘Ab ant wo i huduni. Pt am waꞌi hetaspo wehst‑mahm waplin ab ab wo e wulshch.’ “T gam hu hih hegai. Kut am hema ep jiwia. ");
INSERT INTO oodNT_vpl VALUES ("LK16_7","072_16_7","LUK","16","7","7","“K g maliom ab wui hab kaij, ‘Nap s‑mahch map heꞌekia ab ab i e wulshch g t‑ahmo?’ “K hab kaij ihda, ‘Hemako mihl kokstal g pilkani.’ “K hab kaij hegai maliom, ‘Ab ant wo i huduni. Pt am waꞌi gigiꞌik siant kokstal ab ab wo e wulshch.’ ");
INSERT INTO oodNT_vpl VALUES ("LK16_8","072_16_8","LUK","16","8","8","“Neh, t g ahmoj si has i el am i kahk mat has e juh ihda s‑chu banmadamkam maliom nat pi si s‑e mahch k hab e juh. Neh, hegam mo pi mahch g Jiosh o em‑baꞌich i s‑e mahch ch hab wua haꞌichu. ");
INSERT INTO oodNT_vpl VALUES ("LK16_9","072_16_9","LUK","16","9","9","“Id ani em‑ahgid mamt wo s‑ap hekaj g e‑kaisdag am ha wehhejed hegam mo tatchua g i wehmtadag. T g Jiosh s‑ap am wo i em‑wahpki e‑kihdag ed mamt hekid wo muh. ");
INSERT INTO oodNT_vpl VALUES ("LK16_10","072_16_10","LUK","16","10","10","“Hegai matp hedai s‑ap wo nuhkud g al chuꞌuchum haꞌichu at hab waꞌap s‑ap wo nuhkud g geꞌeged haꞌichu. Kutp hedai wo ha banmad g al chuꞌuchum haꞌichukaj k hab waꞌap wo ha banmad g geꞌeged haꞌichukaj. ");
INSERT INTO oodNT_vpl VALUES ("LK16_11","072_16_11","LUK","16","11","11","Am g wo s‑ap nuhkudad hegai mam haschu em‑nuhkudachud id dahm jewed. T g Jiosh am wo haꞌichu em‑nuhkudach e‑kownaltalig ed. Heg o d s‑wohom kaisdag ");
INSERT INTO oodNT_vpl VALUES ("LK16_12","072_16_12","LUK","16","12","12","ch d wo em‑enigak mamtp wo s‑ap nuhkud hegai mam haschu em‑nuhkudachud id dahm jewed. ");
INSERT INTO oodNT_vpl VALUES ("LK16_13","072_16_13","LUK","16","13","13","“Pion at pi wo e nako mat gohk wo aꞌamok. Hema at baꞌich ab wo i tatchuad ch baꞌich i s‑ap wo chikpanidad. Kumt ahpim hab waꞌap pi wo shaꞌi e nako mams wepo ab wo ha tatchuad g Jiosh ch ihda jewed dahm s‑kaistalig.” ");
INSERT INTO oodNT_vpl VALUES ("LK16_14","072_16_14","LUK","16","14","14","Sh am haꞌi kah g Palasi wehs ihda. K eda g Palasi si pihk e elid g s‑kaisdagkaj. Kush idam heg hekaj nahnko ahg g Jesus. ");
INSERT INTO oodNT_vpl VALUES ("LK16_15","072_16_15","LUK","16","15","15","Sh hab kaij g Jesus ab ha wui, “Ahpim am hab chum e wua mam d s‑apꞌekam am ha tahgio g hemajkam. K wabshaba g Jiosh s‑mahch g em‑iꞌibdag. Hegai mo haschu i g hemajkam hab chum elid mo d si haꞌichu o d wabsh pi haꞌichu am Jiosh nena ed. ");
INSERT INTO oodNT_vpl VALUES ("LK16_16","072_16_16","LUK","16","16","16","“Mosesbad ch hegam haꞌi kekelibad Jiosh haꞌichu i tashogiddam at an oꞌoha mamt has wo chum masmak. Kumt id wo chum hekaj am hugkam mat ab i wuhsh hegai John mo em‑pahl wapkonahim. K am i amjed ihda s‑kehg haꞌichu ahga ab amjed g Jiosh kownaltalig am e ahgahim. K wabsh chum hedai am chum e nakog mat am wo i wah. ");
INSERT INTO oodNT_vpl VALUES ("LK16_17","072_16_17","LUK","16","17","17","T wabshaba pi wabsh wo huhug hegai chehanig. Baꞌich at wo i pi hasigk mat g dahm kahchim ch jewed wo huhug. ");
INSERT INTO oodNT_vpl VALUES ("LK16_18","072_16_18","LUK","16","18","18","“Dat wo pi ap chuꞌijkamk hegai matp hedai wo s‑ohhod g e‑wehm kihkam k hema ep wo bei. K hab waꞌap wua g pi apꞌekam hegai matp hedai an wo bei g ha‑ohhoda.” ");
INSERT INTO oodNT_vpl VALUES ("LK16_19","072_16_19","LUK","16","19","19","Sh id am ep ha ahgid g Jesus: “Tp hems hema d shaꞌi si s‑kais oꞌodham ch chum hekid g si s‑namkig eniga ab wahpkch ch wehs tashkaj si s‑kakaisim kihdag. ");
INSERT INTO oodNT_vpl VALUES ("LK16_20","072_16_20","LUK","16","20","20","K am hema d si shoꞌigkam oꞌodham ch hab chehgig Lazarus ch wehsko hihiwog. Kum ab i bebhe ch ab dadsha s‑kais oꞌodham kihjego. ");
INSERT INTO oodNT_vpl VALUES ("LK16_21","072_16_21","LUK","16","21","21","hab elidch mat heꞌes haꞌichu wo al huh mo ab i shulig s‑kais oꞌodham mihsa t ab. K g gogogs ab winikon g hihiwdaj. ");
INSERT INTO oodNT_vpl VALUES ("LK16_22","072_16_22","LUK","16","22","22","“T am i muh ihda shoꞌigkam oꞌodham. T g anghil am i be k an uꞌapa anai mam am ha nuhkud g s‑apꞌekam. “Kut g s‑kais oꞌodham hab waꞌap muh. Kumt ged hu cheh. ");
INSERT INTO oodNT_vpl VALUES ("LK16_23","072_16_23","LUK","16","23","23","T am i e chegito k oki am haꞌichug mo am kuhkpi g pi apꞌekam ch shaꞌi si s‑koꞌok haꞌichu tahtk ch ab i nea e dahm. K g Lazarusbad ab wehmaj daha g t‑shohshon Abraham. ");
INSERT INTO oodNT_vpl VALUES ("LK16_24","072_16_24","LUK","16","24","24","K ihda s‑kais oꞌodham ab si s‑kaidam hab kaij, ‘Ni‑shohshon, Abraham, geꞌe s‑koꞌok ani nakog id eda mehi. Ab g si i s‑ni‑hoꞌigeꞌid k ab wo cheha g Lazarus mat am wo wahki g e‑nowi shuhdagi ch ed k ab wo i him k ab wo iawua ni‑nehni ab.’ ");
INSERT INTO oodNT_vpl VALUES ("LK16_25","072_16_25","LUK","16","25","25","“K wabshaba hab kaij g Abrahambad, ‘Ni‑hajuni, am g i chegito map wa in d doakam ch wehs haꞌichu s‑kehg edgid. K wa g Lazarus d wabsh si shoꞌigkam ch wabshaba hemuch ab si s‑ap e tahtk iia. Kup ahpi g s‑koꞌok tahtk. ");
INSERT INTO oodNT_vpl VALUES ("LK16_26","072_16_26","LUK","16","26","26","Gamai wa baꞌich o an ge sꞌtadani ch s‑juhk hiktani an t‑tahgio. Kutt pi wo t‑nako machs hedai am gahi wo i chesh em‑wui o mamt ahpim ab gahi wo i chesh t‑wui.’ ");
INSERT INTO oodNT_vpl VALUES ("LK16_27","072_16_27","LUK","16","27","28","“K hab kaij g s‑kais oꞌodham, ‘Pegih, ni‑shohshon, am ani hetasp wepnag. K idam am wabsh kia d dodakam ch am kih ni‑ohgbad kih am. Ab g si i s‑ni‑hoꞌigeꞌid k am wo cheha g Lazarus mat am wo him k am wo ha shohbi. T pi ia hu haꞌab wo dada mo ia g s‑koꞌok e tahtk.’ ");
INSERT INTO oodNT_vpl VALUES ("LK16_29","072_16_29","LUK","16","29","29","“K hab kaij g Abrahambad, ‘M‑wepnag o edgid g Moses oꞌohana ch Jiosh haꞌichu i tashogiddam ha‑oꞌohana. T heg am wo ha shohbi matp ab wo kaiha.’ ");
INSERT INTO oodNT_vpl VALUES ("LK16_30","072_16_30","LUK","16","30","30","“K hab hahawa ep kaij g s‑kais oꞌodham, ‘Ni‑shohshon, Abraham, pi at woho ab wo kaiha. Pt wabshaba hema hab wo sha juh mat ep wo e chegito. T ab wo kaiham k gm hu wo s‑ohhod g pi ap e‑chegitoi.’ ");
INSERT INTO oodNT_vpl VALUES ("LK16_31","072_16_31","LUK","16","31","31","“K hab kaij g Abrahambad, ‘Pi o ab hu kaiham g Moses oꞌohana ch Jiosh haꞌichu i tashogiddam ha‑oꞌohana. K am wa tasho mat hab waꞌap pi ab hu wo wohoch hegai matp hems ep wo e chegito.’ Neh, bo kaij ch am dagito.” ");
INSERT INTO oodNT_vpl VALUES ("LK17_1","072_17_1","LUK","17","1","1","Sh hab hahawa ep kaij g Jesus ab ha wui hegam mash ab hiwig, “Chum o hekid haꞌichu hab e wua mamtp hems heg hekaj am wo i shul pi apꞌekam ch ed. T wabshaba s‑koꞌokam wo e namkid hegai mat hab wo em‑juh mamt am wo i shul. ");
INSERT INTO oodNT_vpl VALUES ("LK17_2","072_17_2","LUK","17","2","2","Baꞌich at wo i s‑apꞌek wehhejed matp hems wo e wachumchud k wo e mua. T hab pi am hu wo ha shul g al ni‑wohochuddam pi apꞌekam ch ed. ");
INSERT INTO oodNT_vpl VALUES ("LK17_3","072_17_3","LUK","17","3","3","Am g wo s‑e nenꞌoidad! “Mt wo ahgi g e‑wehm wohochuddam matp pi ap wo chuꞌi ab em‑wui. Kutp hems ab s‑ap wo em‑kaiham k gam hu wo s‑ohhod g pi ap e‑chegitoi. Kumt ab wo i s‑hoꞌigeꞌel. ");
INSERT INTO oodNT_vpl VALUES ("LK17_4","072_17_4","LUK","17","4","4","Tp hems muꞌikko hab wo juh g pi apꞌekam ab em‑wui hemako tash ed. Mt wabshaba chum hekid ab wo i s‑hoꞌigeꞌel mat hekid gam hu wo s‑ohhod g pi ap e‑chegitoi k ab wo em‑tai g hoꞌigeꞌelig.” ");
INSERT INTO oodNT_vpl VALUES ("LK17_5","072_17_5","LUK","17","5","5","Sh hab kaij g Jesus chuhchai ab wui, “T‑kownalig, ab g i geꞌedajid g t‑wohochudadag.” ");
INSERT INTO oodNT_vpl VALUES ("LK17_6","072_17_6","LUK","17","6","6","Kush hab kaij g Jesus, “Pi am tatchua g geꞌe wohochudadag. Wehs at hab wo e juh hegai mamt hab wo cheꞌe k wo s‑wohoch mat hab wo e juh. Mtp hems am wo ahgi ihda gohi uhs mat wo e huhpshan k ged hu wo e ei ge shuhdagi ch ed. Kut wa woho hab wo e juh.” ");
INSERT INTO oodNT_vpl VALUES ("LK17_7","072_17_7","LUK","17","7","7","Sh g Jesus am haꞌichu ha wepogid ch hab kaij, “Pi o ab hu shaꞌi ab g ha‑ahmo mas wo ha hihidol g e‑pionag, chum as hegam ge tash oidam am chikpan oidag ch ed. ");
INSERT INTO oodNT_vpl VALUES ("LK17_8","072_17_8","LUK","17","8","8","Pion at wo hihidol g e‑ahmo k wo gegosid k hahawa hejel wo e gegos. ");
INSERT INTO oodNT_vpl VALUES ("LK17_9","072_17_9","LUK","17","9","9","Ab o ha ab mat am hab wo wa juh hegai mo haschu am hab i ha chehani. Kut pi hab wo chum el mas ab wo ha hoꞌigeꞌel. ");
INSERT INTO oodNT_vpl VALUES ("LK17_10","072_17_10","LUK","17","10","10","Pegih, bo wa masma am em‑wehhejed. Wehs amt haꞌichu am hab wo juh mo haschu ab i em‑chehani g Jiosh k hab wabsh wo e ahgad mam d wabsh pion ch am hab wabsh juh g e‑chikpan.” ");
INSERT INTO oodNT_vpl VALUES ("LK17_11","072_17_11","LUK","17","11","11","Sh am wabsh kia hihim hegam Jesus Jerusalem wui ch am hihi ha shahgid g Samaria chekshani ch Galilee chekshani. ");
INSERT INTO oodNT_vpl VALUES ("LK17_12","072_17_12","LUK","17","12","12","Sh am hema d al kihhim. Kush am haꞌi dadha jeg ed nash pi kokꞌo heg hekaj mo g ha chuhkug muhkhim ch chum pi ha doajig. Tsh am i chum wahp hegam Jesus mash em kihjeg g kolhai. Tsh idam kokꞌodam am cheh g Jesus k i wahpamig k d wehst‑mahm ch am nam k ga hu wabsh mehk gegok ");
INSERT INTO oodNT_vpl VALUES ("LK17_13","072_17_13","LUK","17","13","13","ch amjed s‑kaidam hab kaij, “Jesus, t‑kownalig, ab g i s‑t‑hoꞌigeꞌid.” ");
INSERT INTO oodNT_vpl VALUES ("LK17_14","072_17_14","LUK","17","14","14","Sh ab ha neid g Jesus ch hab kaij, “Gamai g wo hihim k ab wo e‑chehgi papal ha wui.” Tsh am heꞌes i hihim k s‑mai matki ha doda. ");
INSERT INTO oodNT_vpl VALUES ("LK17_15","072_17_15","LUK","17","15","15","Kutsh hema ab uhpam i hih am i s‑mahchk mat doa k ab si ihm g Jiosh si s‑kaidam ");
INSERT INTO oodNT_vpl VALUES ("LK17_16","072_17_16","LUK","17","16","16","k atsh am si gei jewed dahm ab Jesus wecho k ab si hoꞌigeꞌel. Kush eda ihda pi d Tuhligo ch d wabsh Samaria t am oꞌodham. ");
INSERT INTO oodNT_vpl VALUES ("LK17_17","072_17_17","LUK","17","17","17","Kush hab kaij g Jesus, “A nant pi woho wehst‑mahm oꞌodham ha dodaj. ");
INSERT INTO oodNT_vpl VALUES ("LK17_18","072_17_18","LUK","17","18","18","T eda al hemako ia uhpam jiwia k ab hoꞌigeꞌel g Jiosh k d wabsh goꞌol oꞌodham. ");
INSERT INTO oodNT_vpl VALUES ("LK17_19","072_17_19","LUK","17","19","19","Kekiwuani k gamai hihm. Ab ap ni‑hiwig ch heg hekaj doa.” ");
INSERT INTO oodNT_vpl VALUES ("LK17_20","072_17_20","LUK","17","20","20","Sh haꞌi g Palasi hab si kaij ab wui g Jesus, “A pt hekid hig am wo i t‑chehgi ihda Jiosh kownaltalig map an ahgachug?” Kush hab kaij ab ha wui, “Pi amt g e‑wuhpuikaj wo nei g Jiosh kownaltalig ");
INSERT INTO oodNT_vpl VALUES ("LK17_21","072_17_21","LUK","17","21","21","mams hab wo chei, ‘Ia o haꞌichug’ o ‘Gd o hu haꞌab haꞌichug.’ K eda am em‑shahgid.” ");
INSERT INTO oodNT_vpl VALUES ("LK17_22","072_17_22","LUK","17","22","22","Sh amjed hab kaij hegam ha wui mash ab si wecho e mashcham, “Ab o him g tash mamt wo chum tatchuad mant ia wo em‑wehmajk chum hems hemako tash ab ahni Jiosh si Kehsha. Nt wabshaba pi ia hu wo haꞌichugk. ");
INSERT INTO oodNT_vpl VALUES ("LK17_23","072_17_23","LUK","17","23","23","Haꞌi at hab wo kaijjid ‘Gad g hu wo neid g Jiosh si Kehsha’ o ‘Ia g hu wo neid.’ Mt wabshaba pi am hu wo i ni‑gahghi. ");
INSERT INTO oodNT_vpl VALUES ("LK17_24","072_17_24","LUK","17","24","24","Wehsko ant wo ni‑chehgi mant hekid ep wo jiwia jewed dahm hab sha masma mat g wepgi s‑masma an gahi wo kekiwua chewagi ch ed. ");
INSERT INTO oodNT_vpl VALUES ("LK17_25","072_17_25","LUK","17","25","25","Nt wabshaba hemu muꞌi wo ni‑shoꞌigch. T pi ab hu wo ni‑tatchua idam hemajkam aiꞌi idani.” ");
INSERT INTO oodNT_vpl VALUES ("LK17_26","072_17_26","LUK","17","26","26","Kush hab ep kaij g Jesus, “Bat wo masmak mant hekid ep wo jiwia mash wa hab chuꞌig eda mash g Noahbad in d doakam. ");
INSERT INTO oodNT_vpl VALUES ("LK17_27","072_17_27","LUK","17","27","27","Hemajkam ash wa gam ha wabsh i si nenead ch e gegosid ch ihꞌed ch e hohont ch gam hu wabsh i pi chegito g Jiosh. T haha wabsh e ai g tash mat hegam Noahbad am i wahp geꞌe wahlko ch ed. Kut mel g shuhdagi k ha wiꞌin k wehs ha kokda. ");
INSERT INTO oodNT_vpl VALUES ("LK17_28","072_17_28","LUK","17","28","28","“Bat ep wo masmak mash wa hab masma mash wa g Lotbad in d doakam. Wehsijj ash gam hu wabsh i si nenead ch e gegosid ch ihꞌed ch haꞌichu ha nolawt ch haꞌichu gagda ch haꞌichu eꞌesha ch kihkit. ");
INSERT INTO oodNT_vpl VALUES ("LK17_29","072_17_29","LUK","17","29","29","Kutsh wa g Lotbad ab i wuhsh Sodom kihhim t amjed. Tsh g mei ch haꞌichu s‑mehidkam ab ha dahmjed i e iawua hab sha masma mo g juhki. Kutsh wehs e kokda. ");
INSERT INTO oodNT_vpl VALUES ("LK17_30","072_17_30","LUK","17","30","30","“Bat wo wa masmak heg i tash mant am wo i ni‑maskogi. ");
INSERT INTO oodNT_vpl VALUES ("LK17_31","072_17_31","LUK","17","31","31","Kut pi hedai am hu wo shaꞌi chum i wah e‑kih ed mat am wo haꞌichu ui, chum as hems imhab wo waꞌi oimmedad e‑kih wehgaj o am wo chikpanad oidag ch ed. ");
INSERT INTO oodNT_vpl VALUES ("LK17_32","072_17_32","LUK","17","32","32","Pi at chum hems wo s‑huwi g e‑kihdag. Batsh wa e juh g Lotbad hohnigbad k hekaj e muhkid. ");
INSERT INTO oodNT_vpl VALUES ("LK17_33","072_17_33","LUK","17","33","33","Bat wa masma wo heb hu wua g e‑doakag hegai matp hedai wo chum s‑huwidad g e‑doakag hejel e wehhejed. T wabshaba wo doꞌibia g e‑doakag hegai matp hedai wo hekaj ni‑wehhejed. ");
INSERT INTO oodNT_vpl VALUES ("LK17_34","072_17_34","LUK","17","34","34","Tp hems gohk am wo kohkshad e‑kih ed ch hema gam hu wo i e be k hema am wo wih mant hekid ep wo jiwia. ");
INSERT INTO oodNT_vpl VALUES ("LK17_35","072_17_35","LUK","17","35","35","Gohk uꞌuwi atp hems am e wehm wo chuꞌad g pilkani. T hema gam hu wo i e be k hema am wo e wuiok.  ");
INSERT INTO oodNT_vpl VALUES ("LK17_36","072_17_36","LUK","17","36","36","Gohk oꞌodham at am wo oiopod oidag ch ed. T hema gm hu wo i e be k hema am wo e wuiok.” ");
INSERT INTO oodNT_vpl VALUES ("LK17_37","072_17_37","LUK","17","37","37","Sh hab kaij g chuhchaij ab wui, “A t hebai hab wo i e juh ihda?” Sh hab kaij g Jesus, “Am at wo tashok mat hebai hab e juh. Namt hig pi wo mahchk mat hebai wo kahchk g muhki am neidch mo am e hemapadch g nunuwi? Pegih, mt hab waꞌap wo s‑ap s‑mahchk mat hebai hab wo i e juh ihda mani em‑ahgid. ");
INSERT INTO oodNT_vpl VALUES ("LK18_1","072_18_1","LUK","18","1","1","“Chum amt hekid wo e hoꞌigeꞌidahunad am Jiosh wui ch pi hekid wo dagito,” bash kaij g Jesus ch am hahawa ha ahgid ihda haꞌichu wepogida ahga: ");
INSERT INTO oodNT_vpl VALUES ("LK18_2","072_18_2","LUK","18","2","2","“Tp hems am hebai hema d usagakam ch wabshaba pi ab hu has elid g Jiosh ch pi ab hu ha haꞌichuchud g hemajkam. ");
INSERT INTO oodNT_vpl VALUES ("LK18_3","072_18_3","LUK","18","3","4","T am wui hema jiwia g hejel wiꞌikam uwi k ab tai mat am wo i wehmt namsh pi s‑lodaitamk. T pi ab hu wohog el. K wabshaba id chum hekid ab wui jijiwhia. “Kut hab i e ah g usagakam, ‘Chum ani hi wa pi ab hu has elid g Jiosh ch pi ab hu ha haꞌichuchud g hemajkam. ");
INSERT INTO oodNT_vpl VALUES ("LK18_5","072_18_5","LUK","18","5","5","K wabshaba shaꞌi si ni‑kudut ihda uwi ch wo am hu ni‑gewkoch pi ni‑dagitok. Nt heg hekaj am hab wo juni hegai mo ab ni‑chehani.’ ” ");
INSERT INTO oodNT_vpl VALUES ("LK18_6","072_18_6","LUK","18","6","6","Sh hab hahawa ep kaij g Jesus, “Neh, bat wo ha juni g pi apꞌekam usagakam hegai mo haschu chum hekid ab tahni. ");
INSERT INTO oodNT_vpl VALUES ("LK18_7","072_18_7","LUK","18","7","7","Pegih, bamt wa masma chum hekid ab wo tahnid g Jiosh g i wehmtadag. ");
INSERT INTO oodNT_vpl VALUES ("LK18_8","072_18_8","LUK","18","8","8","Kut s‑hohtam am wo i apꞌech haꞌichu am em‑wehhejed. T eda muꞌi am wo e chehgi mo pi woho ab hu ni‑hiwig mant hekid ia ep wo jiwia jewed dahm.” ");
INSERT INTO oodNT_vpl VALUES ("LK18_9","072_18_9","LUK","18","9","9","Haꞌi ash hab e elid g hemajkam mo d s‑apꞌekam ch eda hab ha elid haꞌi ehp mo d pi apꞌekam. Sh g Jesus am ha ahgid ihda haꞌichu wepogida ahga: ");
INSERT INTO oodNT_vpl VALUES ("LK18_10","072_18_10","LUK","18","10","10","“Neh, gohk oꞌodham at am hihi geꞌe cheopi wui mat wo e hoꞌigeꞌidahu. K hema d Palasi ");
INSERT INTO oodNT_vpl VALUES ("LK18_11","072_18_11","LUK","18","11","11","ch am hejelko kehk ch am e hoꞌigeꞌidahun ch hab kaij, ‘Ab ani si m‑hoꞌigeꞌid, Jiosh, mani pi s‑banma ch pi hekid haꞌichu ha iattogid ch pi am hu hab junihim g s‑uam haꞌichu hab masma mo chum hedai hab e junihim. Ab ani m‑hoꞌigeꞌid mani pi hab masma mo hegai pi ap ha kowlantdam m an kehk. ");
INSERT INTO oodNT_vpl VALUES ("LK18_12","072_18_12","LUK","18","12","12","Gohk tash ani ni‑hoꞌigeꞌidahun ch pi haꞌichu koꞌa domig ed ch ab m‑mahk g hemako tahpani mo wehst‑mahm e tahpanch mani heꞌes haꞌichu ab i neid.’ Neh, bo wa masma e haschud g Palasi. ");
INSERT INTO oodNT_vpl VALUES ("LK18_13","072_18_13","LUK","18","13","13","“K wabshaba hegai hema ga hu wabsh mehk kehk ch pi e nako mas ab wo uhgk i nea dahm kahchim wui no pi si e shoꞌigchud. Id o hab kaij, ‘Jiosh, ab g si i s‑ni‑hoꞌigeꞌid ahni pi apꞌekam hemajkam.’ Neh, bo kaij hegai hema. ");
INSERT INTO oodNT_vpl VALUES ("LK18_14","072_18_14","LUK","18","14","14","“Kunt wo em‑ahgi mat id am i apꞌech g Jiosh e tahgio. T s‑ap e taht k hih uhpam. T g Jiosh pi am hu i apꞌech hegai Palasi. Do wohokam mat g Jiosh wo haꞌichuch hegai mat hedai hejel pi wo e haꞌichuch k wo pi haꞌichuch hegai mat hejel wo chum e‑haꞌichuch.” ");
INSERT INTO oodNT_vpl VALUES ("LK18_15","072_18_15","LUK","18","15","15","Sh haꞌi g oꞌodham am ha uꞌapa g al chuꞌuchum aꞌal Jesus wui mat ab wo ha taht. Kush g chuhchaij ha neid ch chum s‑ha kehꞌid mo hab e wua. ");
INSERT INTO oodNT_vpl VALUES ("LK18_16","072_18_16","LUK","18","16","16","Tsh wabshaba g Jesus ab i ha wai g aꞌal k hab kaij ab ha wui g e‑chuhchai, “Ab g wabsh wo i ha hiwgid g aꞌal mat ab wo i hihi ni‑wui k pi an hu wo shaꞌi ha shohbi. Am at wabsh s‑moimam wo i wahp Jiosh kownaltalig ed ab ni‑hiwigch. ");
INSERT INTO oodNT_vpl VALUES ("LK18_17","072_18_17","LUK","18","17","17","Nt wo si shel em‑ahgi mamt hab waꞌi masma wo i wahp.” ");
INSERT INTO oodNT_vpl VALUES ("LK18_18","072_18_18","LUK","18","18","18","Kush hema g Tutuligo ha wanimeddam ab kakke g Jesus ch hab kaij, “Ha mashchamdam map d s‑apꞌekam, shahchu ant am hab wo juh mant ab wo bei g pi ha huhugedam doakag?” ");
INSERT INTO oodNT_vpl VALUES ("LK18_19","072_18_19","LUK","18","19","19","Sh hab kaij g Jesus, “Pi ap mahch map haschu ahgch hab ni‑aꞌaga mani d s‑apꞌekam. Heg o waꞌi Jiosh d s‑apꞌekam. Kup pi woho mahch mani hedai wud. ");
INSERT INTO oodNT_vpl VALUES ("LK18_20","072_18_20","LUK","18","20","20","S‑ha ap mahch idam chehanig mo hab chuꞌig: Pi g am hu ha ehsidad g ha‑wehm kihkam. Pi g am hu ha muaꞌi g oꞌodham. Pi g am hu haꞌichu ha ehsidad. Pi g am hu haꞌichu ha iattogidad. Ab g si has ha elidad g e‑ohg ch e‑jeꞌe.” Neh, bash kaij g Jesus. ");
INSERT INTO oodNT_vpl VALUES ("LK18_21","072_18_21","LUK","18","21","21","Sh hab kaij ihda oꞌodham, “Wehs ihda ani hab junihim ged hu i ni‑alijk amjed.” ");
INSERT INTO oodNT_vpl VALUES ("LK18_22","072_18_22","LUK","18","22","22","Tsh am i kah g Jesus ihda k hab kaij ab wui, “Hemako haꞌichu o am wiꞌis mapt am hab wo juh. Wehs apt wo gagda map haschu i edgid k wo ha mah g namkigaj g shoꞌigkam k ab wo i ni‑oid k am wo ni‑wehmajk. Bapt masma wo edgidad g s‑kaistalig an dahm kahchim ch ed.” ");
INSERT INTO oodNT_vpl VALUES ("LK18_23","072_18_23","LUK","18","23","23","Tsh si pi ap e taht ihda oꞌodham am i kaiok nash pi d shaꞌi si s‑kais ch si s‑huwid g s‑e‑kaisdag. ");
INSERT INTO oodNT_vpl VALUES ("LK18_24","072_18_24","LUK","18","24","24","Tsh am i nei g Jesus mo pi ap e tahtk k hab kaij, “Shaꞌat waꞌi si s‑kawkam wo i wahp Jiosh kownaltalig ed hegam mo d s‑kakais. ");
INSERT INTO oodNT_vpl VALUES ("LK18_25","072_18_25","LUK","18","25","25","Nam hig hab elid mat wo e nako g ka‑mihyo mas am wo gahi wuhsh hoꞌipad jeg ed. Pegih, t hab wa masma pi wo e nako hegam mo hiwig g haꞌichu e‑eniga mas am wo i wahp Jiosh kownaltalig ed.” ");
INSERT INTO oodNT_vpl VALUES ("LK18_26","072_18_26","LUK","18","26","26","Sh hab kaij idam, “A t hedai wo e nako mat wo e doꞌibia.” ");
INSERT INTO oodNT_vpl VALUES ("LK18_27","072_18_27","LUK","18","27","27","Sh g Jesus hab kaij, “Pi at hedai wo e nako mas hejel wo e doꞌibia. T wabshaba g Jiosh wo e nako mat wo ha doꞌibia.” ");
INSERT INTO oodNT_vpl VALUES ("LK18_28","072_18_28","LUK","18","28","28","Sh g Peter hab kaij, “Neh, ahchim att am i dagito g t‑kihdag matt wo i m‑oi.” ");
INSERT INTO oodNT_vpl VALUES ("LK18_29","072_18_29","LUK","18","29","30","Sh hab kaij g Jesus ab ha wui, “Woho amt hab e juh. Kunt am wo em‑ahgi mat g Jiosh baꞌich i geꞌe haꞌichu ab wo em‑mah ia jewed dahm ahpim mamt hedai wo dagito g e‑kihdag o g e‑wehm kihkam o g e‑wepnag o g e‑jehj o g e‑aꞌaliga wehhejed g Jiosh kownaltalig. T am i dahm g pi ha huhugedam apꞌedag ab wo em‑mah e‑kihdag ed.” ");
INSERT INTO oodNT_vpl VALUES ("LK18_31","072_18_31","LUK","18","31","31","Kutsh am hejelko i ha ui hegam gamai gohk e‑chuhchai k hab kaij ab ha wui, “Neh, am att wo hihi Jerusalem wui. T am hab wo e juh am ni‑tahgio hegai mo wa g kekelibad Jiosh haꞌichu i tashogiddam an oꞌohan ab ni‑amjed. ");
INSERT INTO oodNT_vpl VALUES ("LK18_32","072_18_32","LUK","18","32","32","Am amt wo i ni‑dagito ha wui g gawul mahs hemajkam. T hegam wo nahnko ni‑ahgad ch ab wo ni‑siswuimad ");
INSERT INTO oodNT_vpl VALUES ("LK18_33","072_18_33","LUK","18","33","33","ch wo ni‑gewittan k hahawa wo ni‑mua. Nt wabshaba ep wo ni‑chegito mat d wo i waik tashk amjed.” ");
INSERT INTO oodNT_vpl VALUES ("LK18_34","072_18_34","LUK","18","34","34","Kush wabshaba pi shaꞌi amichud mas haschu hab ahg g Jesus. Heg o wa wepo mo e eꞌestokch g haꞌichu ahgaj. ");
INSERT INTO oodNT_vpl VALUES ("LK18_35","072_18_35","LUK","18","35","35","Sh am hihim hegam Jesus miabidch g Jerico. Sh g pi neadam am hema daha wohg hugid an ch haꞌichu ha nead. ");
INSERT INTO oodNT_vpl VALUES ("LK18_36","072_18_36","LUK","18","36","36","Kutsh an bihbij. Sh id ha kah ch ab ha kakke mas haschu an has e wua. ");
INSERT INTO oodNT_vpl VALUES ("LK18_37","072_18_37","LUK","18","37","37","Kumsh hab ahgid, “An o him hegai Jesus mo ab Nazareth t amjed.” ");
INSERT INTO oodNT_vpl VALUES ("LK18_38","072_18_38","LUK","18","38","38","Sh am si s‑kaidam hab kaij, “Jesus, ab g si i s‑ni‑hoꞌigeꞌid, ahpi map d t‑kownaligbad David amjedkam.” ");
INSERT INTO oodNT_vpl VALUES ("LK18_39","072_18_39","LUK","18","39","39","Sh hegam mash am baꞌich hihim g Jesus si s‑kehꞌid ch hab ahg mat wo pi shahmuni. Kush wabshaba haha wabsh baꞌich i s‑kaidam hab kaij, “Ab g si i s‑ni‑hoꞌigeꞌid, ahpi Davidbad amjedkam.” ");
INSERT INTO oodNT_vpl VALUES ("LK18_40","072_18_40","LUK","18","40","40","Tsh am hahawa i kekiwua g Jesus k ha chehani mat ab wo i e bek g pi neadam oꞌodham. Tsh am i jiwia. Sh hab kaij g Jesus ab wui, ");
INSERT INTO oodNT_vpl VALUES ("LK18_41","072_18_41","LUK","18","41","41","“Shahchu ant hab wo m‑juni?” Sh hab kaij ihda, “Ni‑kownalig, chum ani tatchua mant ep wo haꞌichu neidad.” ");
INSERT INTO oodNT_vpl VALUES ("LK18_42","072_18_42","LUK","18","42","42","Sh hab kaij g Jesus, “Haꞌichu g neid. Doa apt nap pi ab ni‑hiwig.” ");
INSERT INTO oodNT_vpl VALUES ("LK18_43","072_18_43","LUK","18","43","43","Tsh am ha hekaj wabsh s‑ap haꞌichu neid k ab si i hoꞌigeꞌel g Jiosh k gam hu i oi g Jesus. Tsh am i nei g muꞌi hemajkam ihda k wehsijj ab si ihm g Jiosh. ");
INSERT INTO oodNT_vpl VALUES ("LK19_1","072_19_1","LUK","19","1","1","Tsh am dada hegam Jesus Jerico t am k am wabsh gahi wo wuwha. ");
INSERT INTO oodNT_vpl VALUES ("LK19_2","072_19_2","LUK","19","2","2","Sh am hema chum si s‑neidamk g Jesus ch d uhgchu lial kowlantdam ch d si s‑kais ch ash hab chehgig Zackias. ");
INSERT INTO oodNT_vpl VALUES ("LK19_3","072_19_3","LUK","19","3","3","Sh wabshaba shaꞌi muꞌij g hemajkam. Kush eda al shopolk ihda ch pi ap neid ");
INSERT INTO oodNT_vpl VALUES ("LK19_4","072_19_4","LUK","19","4","4","ch hekaj gam hu ha baꞌich meh g hemajkam k an i chesh uhs t an. ");
INSERT INTO oodNT_vpl VALUES ("LK19_5","072_19_5","LUK","19","5","5","Tsh am i ai g Jesus mo an da k ash an uhgk i neid k hab kaij ab wui, “S‑hohtam g ab i huduni, Zackias. Ab ant wo jiwia m‑kih am.” ");
INSERT INTO oodNT_vpl VALUES ("LK19_6","072_19_6","LUK","19","6","6","Kutsh ha hekaj ab i hud g Zackias k si s‑hehgig ch ab i wahki e‑kih ed. ");
INSERT INTO oodNT_vpl VALUES ("LK19_7","072_19_7","LUK","19","7","7","Kush wehsijj g hemajkam si s‑juꞌujpij neneok ch hab kaij, “Ihda oꞌodham atki am wo i dahiwua heg kih am mo d wabsh pi ap hemajkam.” ");
INSERT INTO oodNT_vpl VALUES ("LK19_8","072_19_8","LUK","19","8","8","Tsh am i kekiwua g Zackias k hab kaij ab Jesus wui, “Nehꞌe, eda hugkam ant wo ha mah g shoꞌigkam g haꞌichu ni‑eniga k uhpam ep wo ha namkid giꞌikko e dahm mantp heꞌes i ha banmad.” ");
INSERT INTO oodNT_vpl VALUES ("LK19_9","072_19_9","LUK","19","9","9","Sh hab kaij g Jesus ab wui, “Id o am chehgidch map wepo wohochudadag mo g t‑shohshon Abraham ch hekaj e doꞌibia id i tash ab. ");
INSERT INTO oodNT_vpl VALUES ("LK19_10","072_19_10","LUK","19","10","10","Id ant hekaj ia jiwia jewed dahm ahni Jiosh si Kehsha mant an wo i ha gahghim k wo ha doꞌibia g pi ap chuꞌijkam.” Neh, bash kaij g Jesus. ");
INSERT INTO oodNT_vpl VALUES ("LK19_11","072_19_11","LUK","19","11","11","Pi ash shaꞌi tash matsh gam hu wo dada idam Jesus Jerusalem t am. Kush hab e ahg g hemajkam mat si e ai mat am wo i wuhsh g Jiosh kownaltalig. Tsh heg hekaj am ha ahgi g Jesus ihda haꞌichu wepogida ahga ");
INSERT INTO oodNT_vpl VALUES ("LK19_12","072_19_12","LUK","19","12","12","k hab kaij: “Hema o d sha s‑has haꞌichu id eda haꞌichu ni‑ahga. Kum am waid mehk jewed amjed mamt wo kownalch. ");
INSERT INTO oodNT_vpl VALUES ("LK19_13","072_19_13","LUK","19","13","13","T pi koi him k ab i ha wai g wehst‑mahm e‑pionag k wehsijj g hemako ohla lial ab i ha mahkhi mat wo hekaj k am wo i muꞌidaj mat am wo i hih. ");
INSERT INTO oodNT_vpl VALUES ("LK19_14","072_19_14","LUK","19","14","14","K eda muꞌijj pi hohhoꞌid g wehmaj oꞌodham ch am haꞌi i e chuhcha mat am wo hihim k hab wo chei mo pi hohhoꞌid mat d wo ha‑kownaligk ihda oꞌodham. ");
INSERT INTO oodNT_vpl VALUES ("LK19_15","072_19_15","LUK","19","15","15","“Kumt wa woho hab juh hegai s‑has haꞌichu oꞌodham mamt kownalch. T am i uhpam jiwia k am ha hekaj ha wai hegam e‑pionag mat am wo dada k am wo e ah mat heꞌekia i dahm nahto g lial heg amjed mat wa ab ha mah. ");
INSERT INTO oodNT_vpl VALUES ("LK19_16","072_19_16","LUK","19","16","16","“K g wehpegkam hab kaij am jiwiak, ‘Ni‑kownalig, wehst‑mahm lial ant nahto am dahm hegai hemako mapt ni‑mah.’ ");
INSERT INTO oodNT_vpl VALUES ("LK19_17","072_19_17","LUK","19","17","17","“K hab kaij g ahmoj, ‘S‑ap apt hab e juh k d si s‑wagimakam ni‑pionag. Bant wo m‑juh mapt wehst‑mahm kihhim wo nuhkud napt pi s‑ap nuhkud g al chuꞌuchum haꞌichu.’ ");
INSERT INTO oodNT_vpl VALUES ("LK19_18","072_19_18","LUK","19","18","18","“K hema ep hab epai kaij am jiwiak. ‘Ni‑kownalig, hetasp lial ant nahto am dahm hegai hemako mapt ni‑mah.’ ");
INSERT INTO oodNT_vpl VALUES ("LK19_19","072_19_19","LUK","19","19","19","“K id hab ahg g ahmoj, ‘Bant wo m‑juh mapt hetasp kihhim wo nuhkud.’ ");
INSERT INTO oodNT_vpl VALUES ("LK19_20","072_19_20","LUK","19","20","20","“K hema ep hab epai kaij am jiwiak. ‘Ni‑kownalig, m ia kahch g m‑lialiga. Gd ant hu si wuh pa‑nihda ch ed k ged hu si ehsto. ");
INSERT INTO oodNT_vpl VALUES ("LK19_21","072_19_21","LUK","19","21","21","S‑m‑ehbid ani heg hekaj map s‑ta keꞌidama. Am ap wabsh uꞌu hegai map haschu pi chikpan ch am bahbhiam hegai haꞌichu bahidag mo pi d m‑esha.’ ");
INSERT INTO oodNT_vpl VALUES ("LK19_22","072_19_22","LUK","19","22","22","“K hab kaij g ahmoj ab wui, ‘Hegai map has i kaij ant hab masma wo m‑mohtoꞌi g chuꞌijig, ahpi s‑padmakam pion. S‑mahch apki mani s‑ta keꞌidama ch wabsh uꞌu hegai mani haschu pi chikpan ch ab i bahbhiam hegai haꞌichu bahidag mo pi d ni‑esha. ");
INSERT INTO oodNT_vpl VALUES ("LK19_23","072_19_23","LUK","19","23","23","Pegih neh, pt haschu ahgk pi am hu cheh g ni‑lialiga wahnko ch ed mant ab uhpam wo ui wehnadk hegai mat haschu ab mahmadt.’ ");
INSERT INTO oodNT_vpl VALUES ("LK19_24","072_19_24","LUK","19","24","24","k hab hahawa kaij ab ha wui hegam mo am gegok, ‘Gam g wo si wohppoꞌid hegai lial k heg wo mah mat g wehst‑mahm lial nahto.’ ");
INSERT INTO oodNT_vpl VALUES ("LK19_25","072_19_25","LUK","19","25","25","“K hab kaij idam ab wui, ‘T‑kownalig, heki o hu wehst‑mahm lialiga.’ ");
INSERT INTO oodNT_vpl VALUES ("LK19_26","072_19_26","LUK","19","26","26","“Sh hab kaij ab ha wui, ‘Pi at has e juh nat pi baꞌich haꞌichu ab ep wo i nei hegai mat s‑ap wo nuhkud g e‑nuhkuda. T wabshaba wo e wohppoꞌidach mo heꞌes al i chum nuhkud hegai mat pi ap wo nuhkud. ");
INSERT INTO oodNT_vpl VALUES ("LK19_27","072_19_27","LUK","19","27","27","Kumt ab wo i ha uꞌu k wo ha kokda am ni‑tahgio hegam ni‑obga mo chum pi tatchua mant d wo ha‑kownaligk,’ bo kaij g ha‑ahmo id eda haꞌichu ni‑ahga.” ");
INSERT INTO oodNT_vpl VALUES ("LK19_28","072_19_28","LUK","19","28","28","Kutsh gam hu hahawa hihi idam Jesus Jerusalem wui. Sh g Jesus am ha baꞌich him. ");
INSERT INTO oodNT_vpl VALUES ("LK19_29","072_19_29","LUK","19","29","29","Kush gohk al kihhimag ch hab chehgig Bethphage ch Bethany ch ab hugidaj ab g Olive Uꞌus Kawulk. Tsh gohk am ha cheha g e‑chuhchai ");
INSERT INTO oodNT_vpl VALUES ("LK19_30","072_19_30","LUK","19","30","30","k hab ha ahg, “Am g wo hihim heg wui kihhim m am mia kehk k am wo i wahp. T am wo hema e wulshch g wechij wuhlu mat koi shaꞌi e chesh. Id amt wo wulꞌok k ab wo i wanim. ");
INSERT INTO oodNT_vpl VALUES ("LK19_31","072_19_31","LUK","19","31","31","Kutp hema wo sha em‑kakke mams haschu ahgk wulꞌo, mt hab wo ah mani ahni em‑mashchamdam tatchua.” ");
INSERT INTO oodNT_vpl VALUES ("LK19_32","072_19_32","LUK","19","32","32","Kutsh wa woho am hihi hegam gohk. Kutsh hab masma hab e juh mash hab ha ahgid g Jesus. ");
INSERT INTO oodNT_vpl VALUES ("LK19_33","072_19_33","LUK","19","33","33","Kush am wupulꞌok hegai wuhlu. Sh hab kaij g enigakam mas haschu ahgk am wulꞌo. ");
INSERT INTO oodNT_vpl VALUES ("LK19_34","072_19_34","LUK","19","34","34","Sh hab kaij hegam, “T‑mashchamdam o tatchua.” Kutsh ha hiwigi. ");
INSERT INTO oodNT_vpl VALUES ("LK19_35","072_19_35","LUK","19","35","35","Tsh gam hu i wanim g wuhlu Jesus wui k an toa g e‑liliwa wuhlu dahm k an i cheshaj g Jesus. ");
INSERT INTO oodNT_vpl VALUES ("LK19_36","072_19_36","LUK","19","36","36","Kush am him cheshajch. Sh idam g e‑liliwa am i toꞌahim wohg oidk. ");
INSERT INTO oodNT_vpl VALUES ("LK19_37","072_19_37","LUK","19","37","37","Sh am i aihim g Jerusalem. K g wohg am agshp i huduni ab amjed g Olive Uꞌus Kawulk. Sh muꞌi hemajkam an ha wehgaj ch ab i hoꞌigeꞌid g Jiosh ch ab si ihm si s‑kaidam heg hekaj si geꞌe haꞌichu mo neidchkahim ch hab kaij: ");
INSERT INTO oodNT_vpl VALUES ("LK19_38","072_19_38","LUK","19","38","38","“Jiosh at wo s‑m‑hoꞌigeꞌel ahpi mapt ia jiwia wehhejed. Si geꞌe s‑hehgig o an haꞌichug dahm kahchim ch ed ch si geꞌe has elidadag ab wui g Jiosh.” ");
INSERT INTO oodNT_vpl VALUES ("LK19_39","072_19_39","LUK","19","39","39","Sh am haꞌi gegok g Palasi ch hab kaij ab wui g Jesus, “Ha mashchamdam, ha g chehani mat wo haꞌasa hab chei.” ");
INSERT INTO oodNT_vpl VALUES ("LK19_40","072_19_40","LUK","19","40","40","Sh hab kaij g Jesus, “Neh, matp idam wo haꞌasa hab chei, kut chum hems g hohodai si s‑kaidam ab wo ihmad g Jiosh ni‑hekaj.” ");
INSERT INTO oodNT_vpl VALUES ("LK19_41","072_19_41","LUK","19","41","41","Sh am i aihi g Jerusalem. Kutsh shosha g Jesus ");
INSERT INTO oodNT_vpl VALUES ("LK19_42","072_19_42","LUK","19","42","42","k hab kaij, “Mat hu wo i s‑mahchk g Jerusalem t am hemajkam id i tashkaj mat has wo e juh k wo e doꞌibia. ");
INSERT INTO oodNT_vpl VALUES ("LK19_43","072_19_43","LUK","19","43","43","Ab o him g tash mat wo ha biha g ha‑obga k wo ka kuh ");
INSERT INTO oodNT_vpl VALUES ("LK19_44","072_19_44","LUK","19","44","44","k s‑ap wo ha hugio wehsijj hegam mat am wo haꞌichugk k wehs wo wuahawua g kihhim. K pi shaꞌi mahch mat idani wo chum ha doꞌibia g Jiosh.” ");
INSERT INTO oodNT_vpl VALUES ("LK19_45","072_19_45","LUK","19","45","45","Kutsh am hahawa hih g Jesus k ged hu jiwia geꞌe cheopi t am. Sh eda am haꞌi dadha geꞌe cheopi wehgaj ch am haꞌichu gagda. Kutsh gam hu si i ha wuwhas ");
INSERT INTO oodNT_vpl VALUES ("LK19_46","072_19_46","LUK","19","46","46","hab kaijch ab ha wui, “Bo chuꞌig g Jiosh oꞌohana mo hab kaij g Jiosh: ‘Ahni o d ni‑wehhejedkam ihda geꞌe cheopi. T ab wui wo hihimad g hemajkam ch ab wo si has ni‑elidad.’ Neh, bo kaij g Jiosh. Kumt eda an be k am eda hab wabsh wua g hejel e‑tatchui ch chum hems haꞌichu s‑aꞌagi ha ehsid ab ha wui haꞌichu gagdach.” ");
INSERT INTO oodNT_vpl VALUES ("LK19_47","072_19_47","LUK","19","47","47","Kush wehs tashkaj am ha mashcham g Jesus geꞌe cheopi ch ed. Sh hegam uꞌugchu papal ch chehanig ha mashchamdam ch ha wanimeddam g hemajkam chum s‑muꞌamk. ");
INSERT INTO oodNT_vpl VALUES ("LK19_48","072_19_48","LUK","19","48","48","Sh wabshaba g hemajkam chum hekid ab si kaiham. Kush heg hekaj pi e nakog hegam mash chum s‑muꞌamk. ");
INSERT INTO oodNT_vpl VALUES ("LK20_1","072_20_1","LUK","20","1","1","Sh am hu hebai g Jesus am ha mashcham g hemajkam geꞌe cheopi ch ed ch am ha ahgid g s‑kehg haꞌichu ahgaj g Jiosh. Kutsh am dada g uꞌugchu papal ch chehanig ha mashchamdam ha wehm g geꞌeged ");
INSERT INTO oodNT_vpl VALUES ("LK20_2","072_20_2","LUK","20","2","2","k hab kaij ab wui, “Dohp hab chum elid map ab amjed ab uꞌukch g e‑gewkdag ch am hab haꞌichu wua. Oi g am t‑ahgid.” ");
INSERT INTO oodNT_vpl VALUES ("LK20_3","072_20_3","LUK","20","3","3","Sh hab kaij g Jesus ab ha wui, “Pegih, nt ahni wehpeg ab epai haꞌichu wo em‑kakke. Am g wo ni‑ahgid ");
INSERT INTO oodNT_vpl VALUES ("LK20_4","072_20_4","LUK","20","4","4","mams hedai hab elid mat ab mah g Johnbad g gewkdag mat wo ha pahl wapko. Nat g Jiosh ab mah aha nat wabsh g oꞌodham?” ");
INSERT INTO oodNT_vpl VALUES ("LK20_5","072_20_5","LUK","20","5","5","Kush idam am wabsh hejel si aꞌaga ch hab kaij, “Shahtt hig wo chei? T ab wo t‑kakke matt haschu ahgk pi ab hu wohoch mattp hab wo chei mo ab Jiosh amjed uꞌukch g gewkdag. ");
INSERT INTO oodNT_vpl VALUES ("LK20_6","072_20_6","LUK","20","6","6","T g hemajkam wo t‑maꞌichshul mattp hab wo chei mo ab wabsh oꞌodham amjed uꞌukch. Muꞌijj o hab elid mo d Jiosh haꞌichu i tashogiddam.” ");
INSERT INTO oodNT_vpl VALUES ("LK20_7","072_20_7","LUK","20","7","7","Neh, bash kaij ch ab hahawa uhpam i e nohnogi Jesus wui k hab kaij, “Pi ach shaꞌi mahch mas hedai amjed ab uꞌukch g e‑gewkdag.” ");
INSERT INTO oodNT_vpl VALUES ("LK20_8","072_20_8","LUK","20","8","8","Sh hab kaij g Jesus ab ha wui, “Pegih, nt ahni hab waꞌap pi wo em‑ahgi mani hedai amjed uꞌukch g ni‑gewkdag ch hab wua wehs ihda.” ");
INSERT INTO oodNT_vpl VALUES ("LK20_9","072_20_9","LUK","20","9","9","Neh, bash kaij g Jesus ch am hahawa ha ahgid g hemajkam ihda haꞌichu wepogida ahga hab kaijch: “Neh, matp hems hema am ei g uhdwis e‑oid ed k hab hahawa i e ah mat gam hu hasko mehk wo him k pi oi wo jiwia. Kut haꞌi wo nuhkudad g oidaj ch wo namkid hegai mo haschu ab d i chum wuikamaj. Pegih, t am ha shulig k gam hu hih. ");
INSERT INTO oodNT_vpl VALUES ("LK20_10","072_20_10","LUK","20","10","10","Kut am i e ai mat wo bai g uhdwis. T am hema cheha g e‑pionag mat am wo him k ab wo i uꞌidk g wuikamaj. T wabshaba g nuhkuddam gewichkwua g piongaj k pi haꞌichu shaꞌi mah. Kut gam hu uhpam hih. ");
INSERT INTO oodNT_vpl VALUES ("LK20_11","072_20_11","LUK","20","11","11","“T g enigakam hema ep cheha g e‑pionag mat am wo hih. T id ep gewichkwua g nuhkuddam k si s‑ta edam shoꞌigchud k pi haꞌichu shaꞌi mah. T gam hu uhpam hih. ");
INSERT INTO oodNT_vpl VALUES ("LK20_12","072_20_12","LUK","20","12","12","“T g enigakam hema ep cheha mat am wo hih. T hab waꞌap s‑koꞌokam has juh k gam hu si wuhshad. ");
INSERT INTO oodNT_vpl VALUES ("LK20_13","072_20_13","LUK","20","13","13","“K hab hahawa kaij g uhdwis oidag enigakam, ‘Neh, si ni‑tatchuidch ni‑alidag ant wo cheha mat am wo hih. Heg at hemho ab wo wa has el.’ ");
INSERT INTO oodNT_vpl VALUES ("LK20_14","072_20_14","LUK","20","14","14","“T heg gan hu hih. T wabshaba ab i nei hegam nuhkuddam k hab kaij ab aꞌai e wui, ‘Id o d enigakam alidag. Tt hig wo mua. T d wo t‑enigak g uhdwis oidag.’ ");
INSERT INTO oodNT_vpl VALUES ("LK20_15","072_20_15","LUK","20","15","15","T wa woho hab e juh k gam hu si i wuhshad ab amjed g uhdwis oidag k am i mua.” K hab hahawa ep kaij g Jesus, ");
INSERT INTO oodNT_vpl VALUES ("LK20_16","072_20_16","LUK","20","16","16","“Neh, nat hig pi woho wo ha kokda g oidag enigakam k am haꞌi ep wo ha hiwigi mat wo nuhkud.” Tsh am i kah ihda g hemajkam k hab kaij, “Ih, pi at woho hab wo e juh hegai map am t‑ahgid.” ");
INSERT INTO oodNT_vpl VALUES ("LK20_17","072_20_17","LUK","20","17","17","Kush ab si ha neid g Jesus ch hab kaij, “Woho at hab wo e juh. K g Jiosh oꞌohana am tashogid mamt hab wa masma wo s‑ni‑ohhod. Id o hab ahgch hab chuꞌig g wepogida ahga Jiosh oꞌohana ed: Kihtdam at wo chum hema s‑ohhodam g hodai. T wabshaba id d wo si s‑has haꞌichu hodaik am ha‑kihta wehhejed. Neh, bo chuꞌig g Jiosh oꞌohana. ");
INSERT INTO oodNT_vpl VALUES ("LK20_18","072_20_18","LUK","20","18","18","Kut wo e shoꞌigch hegam mat pi wo ni‑amich. Id at heg wo wa wepok mat ab wo e keiko hodai t ab. Kut wo bei g s‑koꞌok e‑namkidadag hegam mat wo s‑ni‑ohhod. Id at heg wo wa wepok mat g hodai ab ha ab wo gehsh k am wabsh wo s‑ha wia.” ");
INSERT INTO oodNT_vpl VALUES ("LK20_19","072_20_19","LUK","20","19","19","Neh, bash kaij g Jesus ch hegam hab ha ahg chehanig ha mashchamdam ch uꞌugchu papal. Kutsh hegam heg hekaj wabsh chum si s‑behim. Sh wabshaba muꞌijj g hemajkam ab si has elid g Jesus. Sh idam ha mashchamdam ch papal s‑ha ehbid ch pi am hu be ");
INSERT INTO oodNT_vpl VALUES ("LK20_20","072_20_20","LUK","20","20","20","k wabsh am s‑nenꞌoid mat am wo ha apꞌet. Tp hems haꞌichu hab wo chei mat heg ab wo abchud k an wo be k am wo i dagito kownal wui. Tsh heg hekaj haꞌi ha namkid mat am wui wo hihim k ab wo haꞌichu kakke k wo heki himch. ");
INSERT INTO oodNT_vpl VALUES ("LK20_21","072_20_21","LUK","20","21","21","Sh hab kaij idam ab wui, “Ha mashchamdam, s‑mahch ach map wabsh chum hedai ha mashcham g wohokam ab amjed g Jiosh himdag, chum as has wo chei hedai i. ");
INSERT INTO oodNT_vpl VALUES ("LK20_22","072_20_22","LUK","20","22","22","Pegih, k am wo t‑ahgi maps has elid g geꞌe kownal kowlanta. No hig t‑hiwgid g t‑chehanig ahchim Tutuligo matt wo ha namkid aha no pi t‑hiwgid?” ");
INSERT INTO oodNT_vpl VALUES ("LK20_23","072_20_23","LUK","20","23","23","Sh wabshaba g Jesus s‑ha amichud mo g pi apꞌekam hab elid ch hab ha ahg, ");
INSERT INTO oodNT_vpl VALUES ("LK20_24","072_20_24","LUK","20","24","24","“Ab g wo hema ni‑chehgid hegai lial mam hekaj ha namkid.” Kumtsh ab hema chehgi. Kush hab ha ahg, “Am g wo ni‑ahgid mo hedai wuhiosha ch hedai chehgig ab oꞌohadag id ab lial?” Sh hab kaij idam, “Hegai mo d uhgchu t‑kownalig.” ");
INSERT INTO oodNT_vpl VALUES ("LK20_25","072_20_25","LUK","20","25","25","Sh hab hahawa ep kaij g Jesus, “Pegih, ab g wo i dagito kownal wui hegai matp d enigaj k am epai wo i dagito Jiosh wui mo haschu d epai enigaj.” ");
INSERT INTO oodNT_vpl VALUES ("LK20_26","072_20_26","LUK","20","26","26","Kutsh pi e nako idam mas wo heki himch am ha tahgio g hemajkam k oi wa am wabsh i pi has kaij ch si has i el mat has masma ab i nodagi g ha‑kakkei. ");
INSERT INTO oodNT_vpl VALUES ("LK20_27","072_20_27","LUK","20","27","27","Tsh am haꞌi dada Jesus wui hegam mash hab e aꞌaga Sajusi. Idam o d ha wohochudadag mat g Jiosh pi ep wo ha chegitoich g koꞌi. Sh ab kakke idam ch hab kaij, ");
INSERT INTO oodNT_vpl VALUES ("LK20_28","072_20_28","LUK","20","28","28","“Ha mashchamdam, an o hab chuꞌig ihda chehanigaj g Jiosh Mosesbad oꞌohana ed ch hab chuꞌig matsh g oidchkam wehngaj hegai mat wo muh pi ha aꞌaligak hemho wo wa bei g hohnigaj g e‑wehnagbad. Tsh g aꞌaligaj hab masma wo e kuint mat d wo aꞌaligajk hegai mat muh. ");
INSERT INTO oodNT_vpl VALUES ("LK20_29","072_20_29","LUK","20","29","29","Pegih, k am hu hebai wewaꞌak d e‑wepngam. Kut g si geꞌechu ge hohnt k pi ha aꞌalidtok am i muh. ");
INSERT INTO oodNT_vpl VALUES ("LK20_30","072_20_30","LUK","20","30","30","T g oidchkam an bei ihda uwi k hab waꞌap muh. ");
INSERT INTO oodNT_vpl VALUES ("LK20_31","072_20_31","LUK","20","31","31","T amjed g waikkokam an be k hab waꞌap muh. T wehsijj hab e juh idam wewaꞌak mat pi ha aꞌalidtok koꞌo k huhug. ");
INSERT INTO oodNT_vpl VALUES ("LK20_32","072_20_32","LUK","20","32","32","T gam hu si ha oidk heg ep muh uwi. ");
INSERT INTO oodNT_vpl VALUES ("LK20_33","072_20_33","LUK","20","33","33","Pegih, k idam wehsijj hohnigkahim. Kut hedai d wo hohnigk matp g koꞌi ep wo i wuwha?” ");
INSERT INTO oodNT_vpl VALUES ("LK20_34","072_20_34","LUK","20","34","34","Sh g Jesus hab kaij ab ha wui, “Ia o waꞌi e hohont g hemajkam jewed dahm. ");
INSERT INTO oodNT_vpl VALUES ("LK20_35","072_20_35","LUK","20","35","36","K wabshaba pi hab chuꞌig an Jiosh kihdag ed. Jiosh at uhpam wo ha chegitoich g e‑doꞌibiakam k am wo i ha wahpki e‑kihdag ed. T hahawa pi wo e hohontad ch pi wo koꞌod hab masma mo g anghil hab chuꞌig. ");
INSERT INTO oodNT_vpl VALUES ("LK20_37","072_20_37","LUK","20","37","37","Mosesbad atki wa an oꞌoha mash wa g Jiosh am e chehgid wui heg hekaj shaꞌi mash meihid ch pi meitto. Sh hab kaij g Jiosh: Ahni ani d ha‑Jioshga hegam Abraham ch Isaac ch Jacob. Neh, id o hab kaij g Jiosh, chum as heki hu koi, no pi am e wehm ha nuhkud ch ab uhpam wo i ha wuwhas muhkig amjed. ");
INSERT INTO oodNT_vpl VALUES ("LK20_38","072_20_38","LUK","20","38","38","Pi amt wabsh woho wo i huhug am i koꞌok matp g Jiosh d em‑Jioshga.” Neh, bash kaij g Jesus. ");
INSERT INTO oodNT_vpl VALUES ("LK20_39","072_20_39","LUK","20","39","39","Kush haꞌi hegam mo d chehanig ha mashchamdam ab neneok ch hab kaij, “S‑ap apt hab chei, ha mashchamdam.” ");
INSERT INTO oodNT_vpl VALUES ("LK20_40","072_20_40","LUK","20","40","40","Tsh amjed pi hedai e nako mas ab haꞌichu ep wo kakke. ");
INSERT INTO oodNT_vpl VALUES ("LK20_41","072_20_41","LUK","20","41","41","Sh hab kaij g Jesus ab ha wui, “Am g wo oidahim mas hedai d wo Jiosh si Kehshak. Bo e aꞌaga matsh d wo amjedkamk hegai t‑kownaligbad mash hab chehgig David. ");
INSERT INTO oodNT_vpl VALUES ("LK20_42","072_20_42","LUK","20","42","42","Kush wa eda g Davidbad hab aꞌaga ‘ni‑kownalig’ natsh oꞌoha ihda mo an hab chuꞌig neꞌi ed heg eda Jiosh heki hu oꞌohana: Bo kaij g Jiosh ab ni‑kownalig wui: In g dahiwua s‑apkojed ni‑hugid an. ");
INSERT INTO oodNT_vpl VALUES ("LK20_43","072_20_43","LUK","20","43","43","Kunt wo ha gewito g m‑obga mat ab wabsh s‑ap wo m‑wechok. ");
INSERT INTO oodNT_vpl VALUES ("LK20_44","072_20_44","LUK","20","44","44","Neh, namt hig s‑ap wo ah mat has masma d wo Davidbad amjedkamk ihda mash d kownaligaj?” ");
INSERT INTO oodNT_vpl VALUES ("LK20_45","072_20_45","LUK","20","45","45","Kush wehsijj ab si kaiham g Jesus hegam muꞌi hemajkam. Kush ab ha ahgid g e‑chuhchai ch hab kaij, ");
INSERT INTO oodNT_vpl VALUES ("LK20_46","072_20_46","LUK","20","46","46","“Hegam mo d chum chehanig em‑mashchamdam o am si s‑apko dadhaiwup cheopi ch ed ch geꞌe gegosig ch ed. Si o s‑kehg e enigadad ch an oiopo no pi tatchua mamt ab wo si has ha elidad. Kumt wo s‑e nenꞌoidad mamt pi hab wo masmak mo hegam. ");
INSERT INTO oodNT_vpl VALUES ("LK20_47","072_20_47","LUK","20","47","47","Chum as si chew e hoꞌigeꞌidahun am em‑tahgio ch eda haꞌichu s‑aꞌagi ha wohppoꞌid hegam mo d heheꞌejel wiꞌikam. T g Jiosh baꞌich i s‑koꞌokam wo ha namkid heg hekaj pi ap ha‑chuꞌijig no pi wabsh pehegia e hoꞌigeꞌidahun ch hab wua ihda pi apꞌekam.” ");
INSERT INTO oodNT_vpl VALUES ("LK21_1","072_21_1","LUK","21","1","1","Sh am hu hebai dadha idam Jesus mash am e shulig g ha‑mahkigdag am wehhejed g geꞌe cheopi. Kush g s‑kakais muꞌi am shulig g lial. ");
INSERT INTO oodNT_vpl VALUES ("LK21_2","072_21_2","LUK","21","2","2","Tsh am hema jiwia g al shoꞌigkam oks mash d hejel wiꞌikam k atsh gohk s‑oꞌamchu am shul. Kush am neid g Jesus ");
INSERT INTO oodNT_vpl VALUES ("LK21_3","072_21_3","LUK","21","3","3","ch hab ha ahg g e‑chuhchai, “Neh, ihda al shoꞌigkam oks at baꞌich i geꞌe mahkigdag hab juh mo hegam s‑kakais. ");
INSERT INTO oodNT_vpl VALUES ("LK21_4","072_21_4","LUK","21","4","4","Hegam o ab wabsh mahk hegai mo haschu i pi tatchua no pi wabsh s‑lialiga. T wabshaba ihda al oks wehs mah mo haschu al i edgid mat hekaj wo chum kihdagk.” ");
INSERT INTO oodNT_vpl VALUES ("LK21_5","072_21_5","LUK","21","5","5","Kush am haꞌi neneok ab amjed g geꞌe cheopi ch am aꞌaga mo si s‑kehg hab mahs ch si s‑kehg hohodaikaj hab junis ch si s‑kehg mahkigdagkaj e heosid. Sh hab kaij g Jesus, ");
INSERT INTO oodNT_vpl VALUES ("LK21_6","072_21_6","LUK","21","6","6","“Heuꞌu. Nt wabshaba wo si shel em‑ahgi mo e aihim mat wehs wo i e shul ihda mam neid.” ");
INSERT INTO oodNT_vpl VALUES ("LK21_7","072_21_7","LUK","21","7","7","Sh g chuhchaij ab kakke ch hab kaij, “Hekid at hab wo i e juh ihda? Kut haschu d wo chehgidak matt heg ab wo s‑mahchk mo e aihim matki am hab wo e juh?” ");
INSERT INTO oodNT_vpl VALUES ("LK21_8","072_21_8","LUK","21","8","8","Sh hab kaij g Jesus, “Mt wo s‑e nenꞌoidad ch pi am hu wo e iattogi. Muꞌi at an wo i wuwha aꞌahidag oidam k ni‑wepo wo e chehcheg hab kaijch mo d Jiosh si Kehsha ch hab wo chei mat e ai g tash. Pi g am hu wo i ha oid idam. ");
INSERT INTO oodNT_vpl VALUES ("LK21_9","072_21_9","LUK","21","9","9","An at wo kaida mo am hahasko aꞌai e cheggia g jejewed. Kumt wabshaba pi heg hekaj wo e kudutad, chum as hems wo wohok. Hemho wa at hab wo mahsk haꞌichu wehpeg. K wabshaba pi hab d ahga mat e ai mat wo huhug g jewed. ");
INSERT INTO oodNT_vpl VALUES ("LK21_10","072_21_10","LUK","21","10","10","Jejewed at ab aꞌai wo i e cheggia. ");
INSERT INTO oodNT_vpl VALUES ("LK21_11","072_21_11","LUK","21","11","11","T an aꞌai hab wo e juh mat g jewed shaꞌi s‑ta ehbidam wo uꞌugij. T g bihugig wo gehsh k g s‑cheawagig ab wo i hih. S‑ta ehbidam haꞌichu at am wo i e chehgi ab dahm kahchim t amjed. ");
INSERT INTO oodNT_vpl VALUES ("LK21_12","072_21_12","LUK","21","12","12","“Mat koi hab wo e juh ihda, kumt an wo em‑uꞌu k wo em‑shoꞌigchud k am wo em‑uꞌapa chechopi ha wui k wo em‑kuh. Kumt wo e lodai am ha tahgio g kokownal nam pi ab s‑ni‑wohochud. ");
INSERT INTO oodNT_vpl VALUES ("LK21_13","072_21_13","LUK","21","13","13","Id at am wo em‑apꞌet mamt am wo ah g s‑kehg haꞌichu ahgaj g Jiosh. ");
INSERT INTO oodNT_vpl VALUES ("LK21_14","072_21_14","LUK","21","14","14","Pi g am heki hu wo e kudutad heg hekaj mamt has wo chei hejel e wehhejed. ");
INSERT INTO oodNT_vpl VALUES ("LK21_15","072_21_15","LUK","21","15","15","Ab ant wo em‑mah g neꞌoki ch amichudadag. Kut pi wo e nako g em‑obga mas ab wo wui kekiwua mamt has wo chei. ");
INSERT INTO oodNT_vpl VALUES ("LK21_16","072_21_16","LUK","21","16","16","Em‑jehj ch em‑wepnag ch em‑hajuni ch em‑naipijju at am wo i em‑dagito ha wui g hahaꞌichu. Kumt haꞌijj wo e koꞌij. ");
INSERT INTO oodNT_vpl VALUES ("LK21_17","072_21_17","LUK","21","17","17","Muꞌijj at wo s‑em‑kehꞌel nam pi ab ni‑hiwig. ");
INSERT INTO oodNT_vpl VALUES ("LK21_18","072_21_18","LUK","21","18","18","Mt wabshaba s‑ap am wo gahi wuwha mamtp has wo i em‑juh ");
INSERT INTO oodNT_vpl VALUES ("LK21_19","072_21_19","LUK","21","19","19","k wabsh wo s‑ha bahbgi. T g Jiosh wo em‑doꞌibia. ");
INSERT INTO oodNT_vpl VALUES ("LK21_20","072_21_20","LUK","21","20","20","“Shondal at an wo biha g Jerusalem. Kumt hab wo s‑mahchk mo e aihim mat oi wo e padch g kihhim. ");
INSERT INTO oodNT_vpl VALUES ("LK21_21","072_21_21","LUK","21","21","21","Hemho wa at am wo ahhio dohdaꞌag wui hegam mat am wo haꞌichugk Judea chekshani ch ed. T hegam mo am haꞌichug Jerusalem kihhim t am hemho wa wo ahhio ab amjed. Kut hegam mo gam hu wabsh jegko kih pi am hu wo i wahp kihhim ch ed ");
INSERT INTO oodNT_vpl VALUES ("LK21_22","072_21_22","LUK","21","22","22","nat pi wo e ai mat wo s‑koꞌokam ha namkid g Jiosh k am wo wohokamch wehs hegai mo an oꞌohanas oꞌohanaj ed. ");
INSERT INTO oodNT_vpl VALUES ("LK21_23","072_21_23","LUK","21","23","23","Ih shoꞌig! S‑ta at ehbidam wo mahsk am ha wehhejed hegam mat wo chuꞌuchum mahmadk ch hegam mat wabsh wo kia woꞌok g ali. Ab at wo i hih g geꞌe shoꞌigdag id dahm jewed. T g s‑koꞌok ha‑namkidadag ab wo gei ha ab idam hemajkam heg hekaj ha‑chuꞌijig. ");
INSERT INTO oodNT_vpl VALUES ("LK21_24","072_21_24","LUK","21","24","24","Mt wo haꞌi ha kokda k wo haꞌi ha lilsochud k gam hu wo i ha ui mehk jewed wui. Kut g gawul mahs hemajkam an wo bei ihda Jerusalem k ia wo i e chiwiadad am hugkam mat wo kuhgit g ha‑apꞌedag g gawul mahs hemajkam. ");
INSERT INTO oodNT_vpl VALUES ("LK21_25","072_21_25","LUK","21","25","26","“T wo e uꞌugij mo haschu an hab chuꞌig t‑dahm. Kut s‑ta ehbidam hab wo e juh g tash ch mashad ch huhuꞌu k wo dagito g e‑wopogga. Kut g ge shuhdagi an wo wewgad ch an wo toꞌotonkad. T id wehs wo chehgi mat geꞌe haꞌichu hab wo e juh wehsko jewed dahm. T g hemajkam wo si s‑ehbidad wehs jejewed ch ed ch wo s‑e chuhug nat ge wo mahchk mat haschu has wo e juh. ");
INSERT INTO oodNT_vpl VALUES ("LK21_27","072_21_27","LUK","21","27","27","Kunt ab hahawa si s‑masma wo i hud chewagi ch ed ab Jiosh kihdag amjed ahni Jiosh si Kehsha. Kut am wo e maskogi g ni‑gewkdag. ");
INSERT INTO oodNT_vpl VALUES ("LK21_28","072_21_28","LUK","21","28","28","Bat masma wo e chehgi mo ab e aihim g ha‑doꞌibiadag hegam mat ab wo ni‑hiwgad. Kut heg hekaj wo chum si s‑ap e taht mat hekid wo i shonwua ihda mani em‑ahgid.” ");
INSERT INTO oodNT_vpl VALUES ("LK21_29","072_21_29","LUK","21","29","30","Tsh amjed g Jesus am ha ahgi ihda haꞌichu wepogida ahga, “Neh, mt wo s‑mahchk mo g toniabkam e aihim mamt wo nei mat g suhna jeꞌe ch nahnko mahs uꞌus ab wo i iꞌiwgi. ");
INSERT INTO oodNT_vpl VALUES ("LK21_31","072_21_31","LUK","21","31","31","K hab wa masma hab mahs mamt wo nei mat hab wo e juh idam mani am heki hu em‑ahgid k wo s‑mahchk mo e aihim mant ep wo jiwia. ");
INSERT INTO oodNT_vpl VALUES ("LK21_32","072_21_32","LUK","21","32","32","“Neh, hegam mat wo nei ihda mani em‑ahgid at d wabsh wo kia dodakamk jewed dahm mat hekid wehs am hab wo e juh. ");
INSERT INTO oodNT_vpl VALUES ("LK21_33","072_21_33","LUK","21","33","33","Wehs am gam hu hab wo i e juh ihda Jiosh nahtoi mam in neid. T wabshaba g ni‑neꞌoki pi hekid gam hu hab wo i e juh. ");
INSERT INTO oodNT_vpl VALUES ("LK21_34","072_21_34","LUK","21","34","34","“Si g wo s‑e nenꞌoidad mat haha wabsh wo em‑ai hegai tash. Mt am hu pi wo mahchk. Pi g am wo shaꞌi e hiwgid mamt wabsh si muꞌi haꞌichu k ed wo e nakogad ch wo si e gegosidad ch wo nawkkoꞌod ch g e‑kihdagkaj wo e kudutad. ");
INSERT INTO oodNT_vpl VALUES ("LK21_35","072_21_35","LUK","21","35","35","Hegai tash at am hab haha wabsh wo si e juh wehs hemajkam ha tahgio. ");
INSERT INTO oodNT_vpl VALUES ("LK21_36","072_21_36","LUK","21","36","36","Mt wo si s‑e nenꞌoidad ch wo e hoꞌigeꞌidahunad chum hekid mamt ab wo uꞌukch g gewkdag ch s‑ap am gahi wo wuhsh wehs ihda mat am hab wo e juh. Nt pi an hu haꞌichu wo em‑abch ahni Jiosh si Kehsha mamt hekid wo ha lodai g hemajkam.” ");
INSERT INTO oodNT_vpl VALUES ("LK21_37","072_21_37","LUK","21","37","38","Sh g Jesus wehs tashkaj am ha mashcham geꞌe cheopi ch ed. Kush muꞌijj am wui daiw wabsh i sisiꞌalimad mat ab wo kaiha. Sh am i huhuduk, sh gam hu hihhim idam Jesus Olive Uꞌus Kawulk wui ch am koksho. ");
INSERT INTO oodNT_vpl VALUES ("LK22_1","072_22_1","LUK","22","1","1","Sh am i e aihim mash eda e wushshad matsh wa g Jiosh ha doꞌibia g ha‑shohshonbad. Sh heg eda pi e koꞌa hegai pahn mo jewajidas. ");
INSERT INTO oodNT_vpl VALUES ("LK22_2","072_22_2","LUK","22","2","2","Sh g uꞌugchu papal ch chehanig ha mashchamdam am wabsh s‑aꞌagi e nakog matsh wo mua g Jesus ch wabshaba s‑ha ehbid g hemajkam. ");
INSERT INTO oodNT_vpl VALUES ("LK22_3","072_22_3","LUK","22","3","3","Kutsh g ge Jiawul Satan an bei g Judas Iscariot. ");
INSERT INTO oodNT_vpl VALUES ("LK22_4","072_22_4","LUK","22","4","4","Tsh id am i ha dagito hegam Jesus k am him k am ha wehm aꞌaga g uꞌugchu papal ch geꞌe cheopi nuhkuddam ha‑geꞌegeꞌejig mat has masma am wo i dagito g Jesus ha wui. ");
INSERT INTO oodNT_vpl VALUES ("LK22_5","072_22_5","LUK","22","5","5","Tsh si s‑hohhoꞌi idam k ab si ahgi mat wo namkid. ");
INSERT INTO oodNT_vpl VALUES ("LK22_6","072_22_6","LUK","22","6","6","Tsh amjed am i e nako g Judas mat am wo neidad mat s‑aꞌagi wo gagda g Jesus ab ha wui. T pi wo mahchk g hemajkam ab amjed. ");
INSERT INTO oodNT_vpl VALUES ("LK22_7","072_22_7","LUK","22","7","7","Tsh am hahawa s‑ap i e ai hegai ha‑shohshonbad ha‑doꞌibiadag piast. Kush d wehpeg tash matsh eda wo e kokda g kahwal mahmad. ");
INSERT INTO oodNT_vpl VALUES ("LK22_8","072_22_8","LUK","22","8","8","Sh g Jesus hab ha ahg g Peter ch John, “Am g wo hihim k am wo i apꞌech g t‑gegosig matt wo wuhshad g t‑shohshon ha‑doꞌibiadag.” ");
INSERT INTO oodNT_vpl VALUES ("LK22_9","072_22_9","LUK","22","9","9","Kush hab kaij hegam, “Bahtt hab wo juh g t‑gegosig?” ");
INSERT INTO oodNT_vpl VALUES ("LK22_10","072_22_10","LUK","22","10","10","Sh hab kaij, “Neh, am amt wo hihi Jerusalem wui. T ab hema wo himad g cheoj ch wo waꞌigchugad ab haꞌa t ab. Kumt am wo i oi. Kut am hu hebai wo him k am wo i wah hema kih ed. ");
INSERT INTO oodNT_vpl VALUES ("LK22_11","072_22_11","LUK","22","11","11","Kumt hab wo chei ab wui g kihkam, ‘Neh, s‑mahchimk o g t‑mashchamdam mas an hebai i ha wiꞌis matt wo wuhshad g t‑shohshon ha‑doꞌibiadag.’ ");
INSERT INTO oodNT_vpl VALUES ("LK22_12","072_22_12","LUK","22","12","12","Kut am wo hema em‑chehgi g kih. T id gan hu ha‑kih dahm hab wo chuꞌigk ch wo geꞌejk ch am wo apchudask. Kumt an haꞌab wo i apꞌech g t‑gegosig” ");
INSERT INTO oodNT_vpl VALUES ("LK22_13","072_22_13","LUK","22","13","13","Kutsh wa woho am hihi idam kihhim wui. Tsh wa woho s‑ap am hab e juh mash has i ha ahg. Kutsh am i apꞌech g gegosig. ");
INSERT INTO oodNT_vpl VALUES ("LK22_14","072_22_14","LUK","22","14","14","Tsh am i hud. Kutsh am hahawa dada hegam haꞌi. Tsh g Jesus am i dahiwua mihsa wui. Tsh g chuhchaij am ep dadhaiwua. ");
INSERT INTO oodNT_vpl VALUES ("LK22_15","072_22_15","LUK","22","15","15","Kush hab kaij ab ha wui, “Si ani tatchua mant wo em‑wehm huh ihda gegosig mant koi wo ni‑muhkid ");
INSERT INTO oodNT_vpl VALUES ("LK22_16","072_22_16","LUK","22","16","16","nant pi pi hekid ia hu em‑wehm ep wo huh ihda hab mahs gegosig. T wabshaba ab wo e ai mat wo s‑ap e nahto g em‑doꞌibiadag. Kumt an wo ni‑wehmajk dahm kahchim ch ed.” ");
INSERT INTO oodNT_vpl VALUES ("LK22_17","072_22_17","LUK","22","17","17","Mtsh ab hahawa mah g nawait am tahsa ch ed. Kutsh ab i hoꞌigeꞌel g Jiosh k hab kaij ab ha wui, “Ab g wo behꞌi ihda k wehsijj ab wo ha ih. ");
INSERT INTO oodNT_vpl VALUES ("LK22_18","072_22_18","LUK","22","18","18","Neh, ahni ant pi hekid ab hu ep wo ih ihda uhdwis wadag k ab wo ai mat wo e nahto g Jiosh kownaltalig.” ");
INSERT INTO oodNT_vpl VALUES ("LK22_19","072_22_19","LUK","22","19","19","Neh, bash kaij ch am hahawa bei g chemait k ab hoꞌigeꞌel g Jiosh k am i hahain k hab kaij, “Do ni‑honshpadag ihda mant am i em‑hahaini. Id ani hab ahgch hab kaij mant wo ni‑muhkid am em‑wehhejed. Ab g wo huhgi ihda hahainig k id chum hekid am hab wo junihid mamt hekaj wo s‑ni‑chegitok.” ");
INSERT INTO oodNT_vpl VALUES ("LK22_20","072_22_20","LUK","22","20","20","Tsh ab hahawa ep ha mah g wasib k hab kaij, “Do ni‑ehꞌed ihda nawait. Id ani hab ahgch hab kaij mat g ni‑ehꞌed wo e iawua mat hekaj am hab wo e juh hegai mo wa g Jiosh hab kaij matsh hab wo em‑juni. ");
INSERT INTO oodNT_vpl VALUES ("LK22_21","072_22_21","LUK","22","21","21","“Neh, hegai mat wo ni‑gagda o ia ni‑wehm daha mihsa wui. ");
INSERT INTO oodNT_vpl VALUES ("LK22_22","072_22_22","LUK","22","22","22","Bant wa masma wo ni‑muhkid mat has masma g Jiosh am i apꞌech mat g si Kehshaj wo e muhkid. T wabshaba wo si s‑koꞌokam e namkid hegai mat wo ni‑gagda.” ");
INSERT INTO oodNT_vpl VALUES ("LK22_23","072_22_23","LUK","22","23","23","Tsh ab ha hekaj aꞌai i e kakke mas hedai wud wok ch hab wo e juh. ");
INSERT INTO oodNT_vpl VALUES ("LK22_24","072_22_24","LUK","22","24","24","Kush am e neꞌowin hegam Jesus chuhchai am aꞌagadch mas hedai d wo si haꞌichuk am ha shahgid. ");
INSERT INTO oodNT_vpl VALUES ("LK22_25","072_22_25","LUK","22","25","26","Sh hab kaij g Jesus ab ha wui, “Neh, ab am si e haꞌichuchud hab sha masma mo g kokownal. S‑mahch am mo hegam si s‑gewkam an ha uꞌukch g e‑hemajkamga. Kut hemho wa am hab wo junihid mo haschu ab ha chehani. Mt wabshaba ahpim pi hab masma am wo ha dahmkad g e‑wehm wohochuddam. Si amt s‑hemajim am wo i ha wehmtad. Hegam kokownal o tatchua mat g hemajkam hab wo ha elidad mo geꞌe haꞌichu hab ha junid. Mt wabshaba ahpim pi hab masma hab wo e elidad mam geꞌe haꞌichu hab ha junid g hemajkam. ");
INSERT INTO oodNT_vpl VALUES ("LK22_27","072_22_27","LUK","22","27","27","Aha nam hig hab chum e elid mam d ha‑aꞌamo ch am wo dadhaiwua mat g em‑pionag wo em‑gegos? Ni eda ahni pi hab masma hab ni‑wua, chum anis d em‑kownalig ch wabshaba heg ni‑wepogid mani d em‑pionag. ");
INSERT INTO oodNT_vpl VALUES ("LK22_28","072_22_28","LUK","22","28","28","“Ahpim amt pi hekid shaꞌi ni‑dagito am oidam g haꞌichu ni‑nakogig, ");
INSERT INTO oodNT_vpl VALUES ("LK22_29","072_22_29","LUK","22","29","29","Kunt heg hekaj wo em‑kokownalch hab masma mat g ni‑ohg Jiosh ni‑kownalch. ");
INSERT INTO oodNT_vpl VALUES ("LK22_30","072_22_30","LUK","22","30","30","Mt am ni‑wehm wo e gegosidad ni‑kownaltalig ed. Kunt hab wo em‑juh mamt d wo uꞌusagakamk am ha dahm hegam gamai gohk kawod dakam Tutuligo hemajkam.” ");
INSERT INTO oodNT_vpl VALUES ("LK22_31","072_22_31","LUK","22","31","31","Kush hab kaij g Jesus ab Simon Peter wui, “Ih, Simon, Jiosh at wo hiwigi g ge Jiawul mat wehsijj wo em‑aꞌappe hab sha masma mat g pilkani hihkdam wo nehnich g e‑hihka k gam hu wo i gawulkai g mohgaj. Jiawul o hab chum e ahg mat gam hu hab wo i em‑juh hab masma mo g mohg. ");
INSERT INTO oodNT_vpl VALUES ("LK22_32","072_22_32","LUK","22","32","32","Nt wabshaba ab i tai g Jiosh mat wo i gewkaj g m‑wohochudadag, Simon. Kupt am wo i ha gewkemhu g e‑wehm wohochuddam mapt hekid ab uhpam wo i e nodagi ni‑wui.” ");
INSERT INTO oodNT_vpl VALUES ("LK22_33","072_22_33","LUK","22","33","33","Sh hab kaij g Peter, “Ni‑kownalig, ni‑nahtokch ani mant wo ni‑kuhpachud k wo ni‑muhkid m‑wehm.” ");
INSERT INTO oodNT_vpl VALUES ("LK22_34","072_22_34","LUK","22","34","34","Sh hab kaij g Jesus, “Neh, Peter, pi at koi am hu wo kuhu g keli chuchul id i chuhug ab, kupt waikko hab wo chei map pi shaꞌi ni‑mahch.” ");
INSERT INTO oodNT_vpl VALUES ("LK22_35","072_22_35","LUK","22","35","35","Sh hab ep kaij g Jesus ab ha wui, “Neh, namd haꞌichu i pi edagi mam wa ahgachug g haꞌichu ni‑ahga pi uꞌuk g e‑lial kokstal o g limoshana kokstal o g shuhshk?” Sh hab kaij hegam, “Pi haꞌichu.” ");
INSERT INTO oodNT_vpl VALUES ("LK22_36","072_22_36","LUK","22","36","36","Sh hab hahawa ha ahg, “Mt wabshaba hemu an wo uꞌad g e‑lial kih ch e‑is‑pahyo chum ams hems wo gagda g e‑lihwa k hekaj wo hema ha nolawt g is‑pahyo. ");
INSERT INTO oodNT_vpl VALUES ("LK22_37","072_22_37","LUK","22","37","37","Hemho wa at am hab wo e juh ihda mo ab ni‑amjed oꞌohanas ch hab chuꞌig: Bamt masma ab wo mohtoꞌi g chuꞌijig g Jiosh si Kehsha mamt g pi ap hemajkam.” ");
INSERT INTO oodNT_vpl VALUES ("LK22_38","072_22_38","LUK","22","38","38","Sh hab kaij hegam chuhchaij, “Pegih, t‑kownalig, m ia gohk wehch g iꞌis‑papayo.” Sh hab kaij g Jesus, “Neh, e at ai matt wo hihi.” ");
INSERT INTO oodNT_vpl VALUES ("LK22_39","072_22_39","LUK","22","39","39","Tsh amjed gam hu hih g Jesus Olive Uꞌus Kawulk t ab mash hab wa e wua. Kutsh oi hegam chuhchaij. ");
INSERT INTO oodNT_vpl VALUES ("LK22_40","072_22_40","LUK","22","40","40","Tsh am i dada amai. Sh hab kaij ab ha wui, “Am g wo e hoꞌigeꞌidahun mamt s‑ap wo nako g e‑aꞌappema.” ");
INSERT INTO oodNT_vpl VALUES ("LK22_41","072_22_41","LUK","22","41","41","Neh, tsh am hahawa ha dagito k am baꞌich shaꞌi him k am tonwua k e hoꞌigeꞌidahun ");
INSERT INTO oodNT_vpl VALUES ("LK22_42","072_22_42","LUK","22","42","42","hab kaijch, “Ni‑ohg, matp am wo s‑apꞌek, pt gam hu hab hig wo i juh hegai si s‑koꞌok shoꞌigdag mo ab ni‑wui him. Kuni eda tatchua mat ahpi g m‑tatchui hab wo e juh.”  ");
INSERT INTO oodNT_vpl VALUES ("LK22_43","072_22_43","LUK","22","43","43","Tsh am haha wabsh hema jiwia g anghil ab wui k ab si i gewkaj. ");
INSERT INTO oodNT_vpl VALUES ("LK22_44","072_22_44","LUK","22","44","44","Kutsh si e kudut k am baꞌich haha wabsh si e hoꞌigeꞌidahu. Kush g wahuddaj am e iawua jewed dahm k d wabsh ehꞌed. ");
INSERT INTO oodNT_vpl VALUES ("LK22_45","072_22_45","LUK","22","45","45","Tsh am i haꞌasa e hoꞌigeꞌidahun k am hih mash am dadha hegam chuhchaij. Kush am kohksh nash pi wabsh i ha baꞌiwich g pi ap tahhadkam. ");
INSERT INTO oodNT_vpl VALUES ("LK22_46","072_22_46","LUK","22","46","46","Sh hab kaij ab ha wui, “Shahchu am ahgch kohksh? Ab g wo nehnen k wo e hoꞌigeꞌidahu mamt s‑ap wo nako g e‑aꞌappema.” ");
INSERT INTO oodNT_vpl VALUES ("LK22_47","072_22_47","LUK","22","47","47","Sh am wabsh kia neok. Sh ab haꞌi ge hihim g hemajkam. Kush heg ha wanimed Judas mash d chum hema kehshaj g Jesus ch ab wui i hih matsh ab wo chintad. ");
INSERT INTO oodNT_vpl VALUES ("LK22_48","072_22_48","LUK","22","48","48","Sh hab kaij g Jesus, “Ih, Judas, pt wo ni‑gagda ab ni‑chintadk ahni Jiosh si Kehsha!” ");
INSERT INTO oodNT_vpl VALUES ("LK22_49","072_22_49","LUK","22","49","49","Tsh am i nei hegam haꞌi Jesus chuhchai mo haschu has e wua k hab kaij, “T‑kownalig, natt wo ha cheggia g iꞌis‑papayokaj?” ");
INSERT INTO oodNT_vpl VALUES ("LK22_50","072_22_50","LUK","22","50","50","Kutsh hema ab si i widu g is‑pahyo k g uhgchu pahl neholiga nahk an si hikuch. ");
INSERT INTO oodNT_vpl VALUES ("LK22_51","072_22_51","LUK","22","51","51","Sh hab kaij g Jesus, “Am g wo wa i haꞌasa,” k an taht ihda cheoj nahk k doaj. ");
INSERT INTO oodNT_vpl VALUES ("LK22_52","072_22_52","LUK","22","52","52","Tsh am wui dada g uꞌugchu papal ch cheopi nuhkuddam ha‑geꞌegeꞌejig ch g geꞌeged mat an wo bei. Sh hab kaij g Jesus ab ha wui, “Bamki ni‑elid mani d s‑chu ehskam ch hab ia dada uꞌukch g iꞌis‑papayo ch uꞌus. ");
INSERT INTO oodNT_vpl VALUES ("LK22_53","072_22_53","LUK","22","53","53","Am ani em‑wehm haꞌichug cheopi t am wehs tashkaj. Kumt pi an hu ni‑bei. T wabshaba hemu am i em‑apꞌet. Pi apꞌekam at s‑ap am hab wo e juh s‑chuhugam k ed.” ");
INSERT INTO oodNT_vpl VALUES ("LK22_54","072_22_54","LUK","22","54","54","Tsh an bei g Jesus k gam hu i bei uhgchu pahl kih wui. Sh g Peter ga hu wabsh mehkjed ha oid. ");
INSERT INTO oodNT_vpl VALUES ("LK22_55","072_22_55","LUK","22","55","55","Kutsh eda am ge e nai kolhai ch ed. Kutsh am i jiwia g Peter k am ha wehm dahiwua hegam mo am dadha. ");
INSERT INTO oodNT_vpl VALUES ("LK22_56","072_22_56","LUK","22","56","56","Kutsh am hema jiwia g chehia pion k am nei g Peter k ab si i neid k hab kaij, “Ihda oꞌodham o wa an wehmaj hegai mamt an bei.” ");
INSERT INTO oodNT_vpl VALUES ("LK22_57","072_22_57","LUK","22","57","57","Tsh wabshaba pi mahch k e ah g Peter hab kaijch, “Pi ani shaꞌi mahch hegai.” ");
INSERT INTO oodNT_vpl VALUES ("LK22_58","072_22_58","LUK","22","58","58","Sh am shaꞌi haꞌas. Kutsh am hema ep cheh g Peter k hab kaij, “Ahpi ap d hema hegam Jesus.” Sh wabshaba hab kaij g Peter, “Ih, pi o woho.” ");
INSERT INTO oodNT_vpl VALUES ("LK22_59","072_22_59","LUK","22","59","59","Sh am hu d i hemako ohla amjed. Kush hema oꞌodham am si e gewkaj ch hab kaij, “Woho o wa mo ihda oꞌodham hab d waꞌap ha wehm oꞌodham noki pi ab d kihkam Galilee chekshani ch ed.” ");
INSERT INTO oodNT_vpl VALUES ("LK22_60","072_22_60","LUK","22","60","60","Sh hab kaij, “Pi ani shaꞌi mahch maps haschu hab ahg.” Neh, sh am wabsh kia neok. Tsh g keli chuchul am si ku. ");
INSERT INTO oodNT_vpl VALUES ("LK22_61","072_22_61","LUK","22","61","61","Kutsh ab si e sikolkai g Jesus k ab si i nei g Peter. Tsh am wabsh si chegito g Peter g jesus neꞌoki mo wa hab kaij, “Koi at wo kuhu g keli chuchul, kupt waikko hab wo waꞌi chei map pi ni‑mahch.” ");
INSERT INTO oodNT_vpl VALUES ("LK22_62","072_22_62","LUK","22","62","62","Tsh gam hu hahawa i wuhsh g Peter k si pi ap e tahtk ch shoak. ");
INSERT INTO oodNT_vpl VALUES ("LK22_63","072_22_63","LUK","22","63","63","Sh hegam mash am nuhkud g jesus nahnko ahg ch an si maꞌish k wuh g wuhpuij ");
INSERT INTO oodNT_vpl VALUES ("LK22_64","072_22_64","LUK","22","64","64","k ab si shonikkash ch hab ahg, “Am g hig t‑ahgid mas hedai ab m‑shonikka.” ");
INSERT INTO oodNT_vpl VALUES ("LK22_65","072_22_65","LUK","22","65","65","Kush muꞌi nahnko ep s‑koꞌokam ahg. ");
INSERT INTO oodNT_vpl VALUES ("LK22_66","072_22_66","LUK","22","66","66","Tsh am i mahsi. Kutsh am e nam hegam geꞌeged ch uꞌugchu papal ch chehanig ha mashchamdam mash d e jehnigiddam. Kumtsh am ha wui uꞌapa g Jesus. ");
INSERT INTO oodNT_vpl VALUES ("LK22_67","072_22_67","LUK","22","67","67","Sh idam hab kaij, “Am g t‑ahgid maps d Jiosh si Kehsha.” Sh hab kaij g Jesus, “Pi amt woho ab hu wo ni‑wohoch mantp am wo em‑ahgi mani hedai wud. ");
INSERT INTO oodNT_vpl VALUES ("LK22_68","072_22_68","LUK","22","68","68","Kumt pi woho ab hu wo i nodagi hegai mantp haschu wo em‑kakke. ");
INSERT INTO oodNT_vpl VALUES ("LK22_69","072_22_69","LUK","22","69","69","Nt wabshaba wo em‑ahgi mant iꞌajed an s‑apkojed hugidaj an wo dak g Jiosh ahni si Kehshaj.” ");
INSERT INTO oodNT_vpl VALUES ("LK22_70","072_22_70","LUK","22","70","70","Kush wehsijj hab kaij, “A kuptp d Jiosh alidag?” Sh hab kaij ab ha wui, “Dani ahni.” ");
INSERT INTO oodNT_vpl VALUES ("LK22_71","072_22_71","LUK","22","71","71","Sh hab kaij hegam, “Neh, pi ach shaꞌi hema tatchua mat wo si s‑mahch k ah. Ahchim ach hejel kah mo si pi ap neok ab Jiosh t amjed ch hekaj wo chum e muhkid.” ");
INSERT INTO oodNT_vpl VALUES ("LK23_1","072_23_1","LUK","23","1","1","Kutsh wehsijj hegam hahaꞌichu ab si e wehmt k am i bei g Jesus heg wui mash d kownal am Judea chekshani ch ed ch hab chehgig Pilate. ");
INSERT INTO oodNT_vpl VALUES ("LK23_2","072_23_2","LUK","23","2","2","Sh ab ha kaiham. Kush ab wui ab haꞌichu abchudahim g Jesus hab kaijch, “Neh, ihda oꞌodham o im hu hab wabsh i ha wawan g t‑hemajkamga hab ha ahgch mat pi wo namkid g geꞌe kownal. Kuch kah mo hab hejel e ahg mo d jiosh si Kehsha ch d uhg kownal. Kupt hemho wa wo mua.” ");
INSERT INTO oodNT_vpl VALUES ("LK23_3","072_23_3","LUK","23","3","3","Kush ab kakke g Pilate g Jesus ch hab kaij, “Nap d ha‑kownalig g Tutuligo hemajkam?” Sh hab kaij g Jesus, “Dani ahni.” ");
INSERT INTO oodNT_vpl VALUES ("LK23_4","072_23_4","LUK","23","4","4","Tsh g Pilate am i mamche hegai mam ab abchud. Sh eda muꞌi an oiopo g hemajkam s‑neidamk mo has e wua. Tsh g Pilate am ha kaichudk hab ha ah g uꞌugchu papal, “Pi ant haꞌichu shaꞌi cheh mas pi ap hab juh ihda oꞌodham mat heg hekaj wo e muhkid.” ");
INSERT INTO oodNT_vpl VALUES ("LK23_5","072_23_5","LUK","23","5","5","Kush wabshaba baꞌich i e gewpkad ch hab kaij, “Am o ha chuꞌamun g t‑wehm oꞌodham haꞌichu ha mashchamch wehsko ga hu Galilee t amjed ch ia Judea ch ed ch chum hems iia Jerusalem ch ed.” ");
INSERT INTO oodNT_vpl VALUES ("LK23_6","072_23_6","LUK","23","6","6","Tsh am i kah g Pilate ihda k hab kaij ab ha wui, “Kutp ab Galilee chekshani ch ed d kihkam ihda oꞌodham?” ");
INSERT INTO oodNT_vpl VALUES ("LK23_7","072_23_7","LUK","23","7","7","Kumsh am ahgid mash am haꞌab d kihkam. Sh g Herod am d ha‑kownalig Galilee chekshani ch ed ch iaꞌi idani am hab waꞌap haꞌichug Jerusalem t am. Kumtsh heg hekaj am wui uꞌapa g Jesus. ");
INSERT INTO oodNT_vpl VALUES ("LK23_8","072_23_8","LUK","23","8","8","Kush si s‑hehgig g Herod nash pi tash waꞌi chum s‑neidamk hab chum e ahgch matp hems am tahgio hab wo juh g s‑hasig haꞌichu. ");
INSERT INTO oodNT_vpl VALUES ("LK23_9","072_23_9","LUK","23","9","9","Kumtsh am kei tahgio. Kush muꞌi haꞌichu kakke. Sh wabshaba pi has shaꞌi kaij g Jesus. ");
INSERT INTO oodNT_vpl VALUES ("LK23_10","072_23_10","LUK","23","10","10","Kush g uꞌugchu papal ch chehanig ha mashchamdam am gegok ch si s‑gewkam ab haꞌichu abchud g Jesus. ");
INSERT INTO oodNT_vpl VALUES ("LK23_11","072_23_11","LUK","23","11","11","Sh g Herod g e‑shondalig ha wehm haha wabsh nahnko ahg g Jesus ch si ash k ash g si s‑kehg kahba ab wahki. Tsh ab hahawa ha cheha g Herod mat wo uhpam bei am Pilate wui. ");
INSERT INTO oodNT_vpl VALUES ("LK23_12","072_23_12","LUK","23","12","12","Kutsh heg i tash ab g Pilate ch Herod ab hahawa e nawojt k ash eda chum s‑e kehꞌid. ");
INSERT INTO oodNT_vpl VALUES ("LK23_13","072_23_13","LUK","23","13","13","Tsh g Pilate am i ha hemapai g uꞌugchu papal ch ha wanimeddam g hemajkam ");
INSERT INTO oodNT_vpl VALUES ("LK23_14","072_23_14","LUK","23","14","14","k ash hab kaij ab ha wui, “Ia amt uꞌapa ihda oꞌodham ni‑wui hab kaijch mo goꞌolko ha wanimed g hemajkam. Kunt hemuch ia em‑kaichudk am i mamche hegai mam ab abchud k pi haꞌichu shaꞌi cheh mas pi ap hab junihi m. ");
INSERT INTO oodNT_vpl VALUES ("LK23_15","072_23_15","LUK","23","15","15","Kutsh Herod hab waꞌap pi haꞌichu shaꞌi cheh. T g shondaligaj ab uhpam i uꞌapa t‑wui. Pi atki haꞌichu hab juh ihda mas heg hekaj wo e muhkid. ");
INSERT INTO oodNT_vpl VALUES ("LK23_16","072_23_16","LUK","23","16","16","Kunt wabsh wo ha cheha mat wo gewittan k wo dagito.”  ");
INSERT INTO oodNT_vpl VALUES ("LK23_17","072_23_17","LUK","23","17","17","Neh, bash kaij nash pi am hema i dadagitosh g lihso ha wehhejed wehs ahid ab mo eda hab e wua hegai geꞌe gegosig. ");
INSERT INTO oodNT_vpl VALUES ("LK23_18","072_23_18","LUK","23","18","18","Kush wehsijj hegam muꞌi hemajkam mo am haꞌichug si s‑kaidam hab kaij, “Pi ach tatchua ihda. Barabbas apt wo i dagito t‑wehhejed.” ");
INSERT INTO oodNT_vpl VALUES ("LK23_19","072_23_19","LUK","23","19","19","Sh eda ihda Barabbas am e kuhpch nash pi chum haꞌi ha wehm cheggia g kownal ch haꞌi ha kokda. ");
INSERT INTO oodNT_vpl VALUES ("LK23_20","072_23_20","LUK","23","20","20","Sh am ep chum ha wehm neok g Pilate nash pi chum s‑dagitoimk g jesus. ");
INSERT INTO oodNT_vpl VALUES ("LK23_21","072_23_21","LUK","23","21","21","Sh wabshaba am ep si s‑kaidam hab ge kaij muꞌikko, “Muꞌani! Muꞌani ab kots t ab!” ");
INSERT INTO oodNT_vpl VALUES ("LK23_22","072_23_22","LUK","23","22","22","Sh hab ep chum kaij g Pilate, “A t haschu pi ap hab juh. Pi ant haꞌichu shaꞌi cheh mas heg hekaj wo e muhkid. Ab ant wo ha cheha mat wo gewittan k wo dagito.” ");
INSERT INTO oodNT_vpl VALUES ("LK23_23","072_23_23","LUK","23","23","23","Sh wabshaba am wabsh si s‑kaidam hab kaij matsh ab wo naggia kots t ab. Neh, tsh g ha‑hihinki gewito g Pilate. ");
INSERT INTO oodNT_vpl VALUES ("LK23_24","072_23_24","LUK","23","24","24","Tsh am i apꞌech mat am hab wo e juh g ha‑tatchui. ");
INSERT INTO oodNT_vpl VALUES ("LK23_25","072_23_25","LUK","23","25","25","Kumtsh gam hu i wuhshad hegai mash d ha cheggiadkam ch d ha muꞌakam k amtsh g Jesus am i dagito ha wui mat am hab wo juh mo has i elid. ");
INSERT INTO oodNT_vpl VALUES ("LK23_26","072_23_26","LUK","23","26","26","Kumtsh gam hu i bei g Jesus ab kushwiotachudk g kots. Kush am hu hebai hihim. Tsh ab hema i ha nam g oꞌodham mash ab him Jerusalem wui. Id ash hab chehgig Simon ch ab d kihkam mash am d Cyrene ch ash ab him ga hu oꞌoidag amjed. Kumtsh am wabsh si be k ab kushwiotach g kots k atsh hab juh mat ab oidk wo himad g Jesus. ");
INSERT INTO oodNT_vpl VALUES ("LK23_27","072_23_27","LUK","23","27","27","Kush muꞌi hemajkam ab oidch hihim. Sh g uꞌuwi si shoanihim wehhejed. ");
INSERT INTO oodNT_vpl VALUES ("LK23_28","072_23_28","LUK","23","28","28","Tsh ab i ha nei g Jesus k hab kaij ab ha wui, “Pi g am ni‑wehhejed wo shoanid, ahpim Jerusalem t am kihkam, ch wabshaba hejel e wehhejed ch e‑aꞌaliga ha wehhejed. ");
INSERT INTO oodNT_vpl VALUES ("LK23_29","072_23_29","LUK","23","29","29","Ab o him g tash mat hab wo chei g hemajkam mo si haꞌichu s‑ha abamk hegam uꞌuwi mat pi hekid shaꞌi mahmadt. ");
INSERT INTO oodNT_vpl VALUES ("LK23_30","072_23_30","LUK","23","30","31","Woho o wa mat s‑ta ehbidam haꞌichu hab wo e juh am ni‑tahgio. T wabshaba baꞌich i s‑ta ehbidam haꞌichu hab haha wo juh am ha tahgio hegam mo d pi ap chuꞌijkam ch pi ab hu ni‑wui e nohnogimk. (30) Hegam at pi wo e nako mas heg wo nako k heg hekaj wo chum tatchua mat g dohdaꞌag am ha dahm wo i shulig k wo ha ehsto.” ");
INSERT INTO oodNT_vpl VALUES ("LK23_32","072_23_32","LUK","23","32","32","Kumsh gohk ep ha uꞌa mamtsh am wehmaj wo ha kokda. Sh idam d pi ap hehemajkam. ");
INSERT INTO oodNT_vpl VALUES ("LK23_33","072_23_33","LUK","23","33","33","Kumtsh an dada anai mash am hab e aꞌaga Koshwak. Tsh g shondal ab hahawa sisish g Jesus kots t ab k am i kei g kots wag ch ed k gan hu aꞌai hab waꞌap ha nahngia hegam pi ap hehemajkam kokots t ab. ");
INSERT INTO oodNT_vpl VALUES ("LK23_34","072_23_34","LUK","23","34","34","Tsh ab hahawa e hoꞌigeꞌidahu g Jesus k hab kaij, “Ni‑ohg Jiosh, ab g wabsh si i s‑ha hoꞌigeꞌid hegam mat ab ni‑naggia. Pi o shaꞌi mahch mani d si m‑Kehsha ch d s‑apꞌekam.” Kutsh g shondal am e chichwi k g wehschugaj e toꞌi. ");
INSERT INTO oodNT_vpl VALUES ("LK23_35","072_23_35","LUK","23","35","35","Sh g hemajkam am gegok ch neid wehs ihda. Sh g ha wanimeddam nahnko ahg g Jesus ch hab kaij, “Ha at doꞌibia haꞌi, pegih, k hejel wo e doꞌibia matp d Jiosh si Kehsha.” ");
INSERT INTO oodNT_vpl VALUES ("LK23_36","072_23_36","LUK","23","36","36","Kush g shondal hab waꞌap nahnko wua ch hab wabsh s‑junim k ab chum mah g nawait ");
INSERT INTO oodNT_vpl VALUES ("LK23_37","072_23_37","LUK","23","37","37","ch wabsh nahnko ahg hab kaijch, “Oi g hejel e doꞌibiad napsh pi d ge kownal.” ");
INSERT INTO oodNT_vpl VALUES ("LK23_38","072_23_38","LUK","23","38","38","Sh am dahm oꞌohadag ihda, “Id o d Tutuligo hemajkam ha‑kownalig.” ");
INSERT INTO oodNT_vpl VALUES ("LK23_39","072_23_39","LUK","23","39","39","Kush hema hegam pi ap hehemajkam mash ab hab waꞌap naggia kots t ab ab si s‑koꞌokam has ahg g Jesus ch hab kaij, “Neh, kuptp d ge Jiosh si Kehsha, pegih, k wo hejel e doꞌibia k ahchim ep wo t‑doꞌibia.” ");
INSERT INTO oodNT_vpl VALUES ("LK23_40","072_23_40","LUK","23","40","40","Kush g hema ab si s‑kehꞌid ihda ch hab kaij, “Aha nap pi ehbid g Jiosh. Ia ach t‑wehm nahngia ch ab t‑wepo mohtoꞌidas g chuꞌijig. ");
INSERT INTO oodNT_vpl VALUES ("LK23_41","072_23_41","LUK","23","41","41","Kuch ahchim s‑ap ab mohtoꞌidas nach pi wa woho d pi ap chuꞌijkam. Kutsh eda ihda pi hab shaꞌi juh g pi apꞌekam.” ");
INSERT INTO oodNT_vpl VALUES ("LK23_42","072_23_42","LUK","23","42","42","Neh, bash kaij ihda hema ch ab Jesus wui hab hahawa ep kaij, “Jesus, ab apt wo wa al s‑ni‑chegitok hekid ab bek g e‑kownaltalig.” ");
INSERT INTO oodNT_vpl VALUES ("LK23_43","072_23_43","LUK","23","43","43","Sh hab kaij g Jesus ab wui, “Neh, ni ab si m‑ahgid mapt id i tashkaj wo ni‑wehmajk an Jiosh kihdag ed.” ");
INSERT INTO oodNT_vpl VALUES ("LK23_44","072_23_44","LUK","23","44","44","Kutsh am i dahm juh. Tsh muh g tash k wehsko s‑chuhugam ch ab ai g waik ohla. ");
INSERT INTO oodNT_vpl VALUES ("LK23_45","072_23_45","LUK","23","45","45","Kutsh am geꞌe cheopi ch ed g s‑kowk ikus kuhpadag ab si shel e wantsh. ");
INSERT INTO oodNT_vpl VALUES ("LK23_46","072_23_46","LUK","23","46","46","Kush am si s‑kaidam e hoꞌigeꞌidahun g Jesus Jiosh wui ch hab kaij, “Ni‑ohg, ab ant i m‑mah g ni‑doakag.” Neh, bash cheꞌiok am i muh. ");
INSERT INTO oodNT_vpl VALUES ("LK23_47","072_23_47","LUK","23","47","47","Kutsh am i nei g shondal ha‑geꞌejig matsh haschu has e juh k ab si ihm g Jiosh ch hab kaij, “Woho oki d s‑apꞌekam oꞌodham ihda.” ");
INSERT INTO oodNT_vpl VALUES ("LK23_48","072_23_48","LUK","23","48","48","Tsh amjed muꞌijj gam hu uhpam hihi hegam mash ab neid ab wabsh e wecho wahpkch nash pi oi wa si ap e tatat. ");
INSERT INTO oodNT_vpl VALUES ("LK23_49","072_23_49","LUK","23","49","49","Kush wehsijj hegam mo si s‑mahch g Jesus ga hu wabsh mehk gegok ch ab neid wehs ihda. Haꞌi idam ash d hegam uꞌuwi mash ga hu Galilee t amjed an wehmajkahim g Jesus. ");
INSERT INTO oodNT_vpl VALUES ("LK23_50","072_23_50","LUK","23","50","51","Sh eda wa hema hegam e jehnigiddam chum pi hohhoꞌid matsh g wehmaj e jehnigiddam s‑muꞌam k ah g Jesus. Id ash hab chehgig Joseph ch ab d kihkam mash am d Arimathea ch s‑ap d oꞌodham ch ab nenida g Jiosh kownaltalig. ");
INSERT INTO oodNT_vpl VALUES ("LK23_52","072_23_52","LUK","23","52","52","Tsh hekid am i muh g Jesus, tsh ha hekaj am wui hih g Pilate k ab si e shoꞌigchud k tahni g honshpadaj. Tsh am wa apꞌech matsh wo bei. ");
INSERT INTO oodNT_vpl VALUES ("LK23_53","072_23_53","LUK","23","53","53","Tsh gam hu ep him k ab i huduni. Sh am mia hab chuꞌig g hihaꞌini ch ab heki hu cheotas hodai ch ed ch pi koi e hekaj. Tsh g Joseph am i bei g honshpadag k ged hu heg eda cheh am i hobinodk g s‑kehg ikuskaj. ");
INSERT INTO oodNT_vpl VALUES ("LK23_54","072_23_54","LUK","23","54","55","Tsh hegam uꞌuwi mo wehmajkahim g Jesus ab Galilee t amjed gam hu oi g Joseph k ash neid mat hebai e cheh g Jesus k has masma ab e woi. (54) Kush d wialos. Sh g hemajkam chum e nakog no pi g shahwai d ha‑mihshmda tash. ");
INSERT INTO oodNT_vpl VALUES ("LK23_56","072_23_56","LUK","23","56","56","Kutsh gam hu uhpam hihi idam uꞌuwi mash hebai dadha k am i apꞌech haꞌichu mat hekaj wo s‑ap hab juh mo hab masma hab ha wua g e‑koꞌidag k ash am hahawa e ulinihogi mihshmda tash ch ed mo hab masma d ha‑chehanig. ");
INSERT INTO oodNT_vpl VALUES ("LK24_1","072_24_1","LUK","24","1","1","Sh am e aihim g domig tash. Tsh am hihi idam uꞌuwi hihaꞌini wui k ash uꞌa hegai matsh am nahto matsh hekaj wo i apꞌech g muhki. ");
INSERT INTO oodNT_vpl VALUES ("LK24_2","072_24_2","LUK","24","2","2","Kush gam hu e melchudas hegai geꞌe hodai mash ab hekaj e kuhpch g hihaꞌini. ");
INSERT INTO oodNT_vpl VALUES ("LK24_3","072_24_3","LUK","24","3","3","Tsh am i wahp k pi shaꞌi edagi g muhki ");
INSERT INTO oodNT_vpl VALUES ("LK24_4","072_24_4","LUK","24","4","4","k am wabsh i gegok pi amichudch ihda. Tsh am haha wabsh gohk i e chehgi ha wui mo hab sha mahs mo g oꞌodham. Kush wabsh si tonod g haꞌichu ha‑eniga. ");
INSERT INTO oodNT_vpl VALUES ("LK24_5","072_24_5","LUK","24","5","5","Kutsh si e totods idam uꞌuwi k ab si i shul jewedo. Sh hab kaij idam gohk ab ha wui, “Shahchu am ahgch ia gahg hihaꞌini t am hegai mo d doakam? ");
INSERT INTO oodNT_vpl VALUES ("LK24_6","072_24_6","LUK","24","6","6","Pi o ia hu haꞌichug g Jesus nat pi i wuhsh ab muhkig amjed. Am g wo i chegito mo wa has kaij ab em‑wui. Am am wa wabsh kia haꞌichug Galilee t am. ");
INSERT INTO oodNT_vpl VALUES ("LK24_7","072_24_7","LUK","24","7","7","K wa hab kaij, ‘Hemho ant am wo wa i ni‑dagito pi apꞌekam hemajkam ha wui ahni Jiosh si Kehsha. T hegam ab wo ni‑naggia kots t ab mat wo ni‑mua. Nt wabshaba wo i wuhsh muhkig amjed am heg eda waik tash amjed.’ Neh, bo kaij g Jesus ab em‑wui.” ");
INSERT INTO oodNT_vpl VALUES ("LK24_8","072_24_8","LUK","24","8","8","Kutsh idam uꞌuwi am i chegito mash wa hab kaij g Jesus ");
INSERT INTO oodNT_vpl VALUES ("LK24_9","072_24_9","LUK","24","9","9","k ga hu uhpam hihim k ash am ha ahgid hegam gamai hemako Jesus chuhchai ch wehs g haꞌi mat has e juh. ");
INSERT INTO oodNT_vpl VALUES ("LK24_10","072_24_10","LUK","24","10","10","Haꞌi idam uꞌuwi mash am ha ahgid ash d Mary Magdalene ch Joanna ch hegai Mary mash g madaj hab chehgig James. ");
INSERT INTO oodNT_vpl VALUES ("LK24_11","072_24_11","LUK","24","11","11","Kush hegam Jesus chuhchai pi ab hu ha wohochud nash pi hab ha elid mo wabsh pi e mahch ch hab kaij. ");
INSERT INTO oodNT_vpl VALUES ("LK24_12","072_24_12","LUK","24","12","12","Tsh wabshaba g Peter am i e nakog k am meh hihaꞌini wui k ged hu meliw k am i koachsh. Kush heg am waꞌi kahch s‑kehg ikus mash heg hekaj chum e hobinodch. Tsh amjed gm hu uhpam hih am wabsh i pi amichudch matsh haschu has e juh. ");
INSERT INTO oodNT_vpl VALUES ("LK24_13","072_24_13","LUK","24","13","13","Kush heg waꞌi tash gohkajj am hihim Emmaus kihhim wui. Id amt ab wo ai kihhim am hu i gohk ohla ab am hihimadch Jerusalem t amjed. ");
INSERT INTO oodNT_vpl VALUES ("LK24_14","072_24_14","LUK","24","14","14","Sh idam am hihimad ch neneok ab amjed hegai matsh haschu has e juh am tahgio g Jesus. ");
INSERT INTO oodNT_vpl VALUES ("LK24_15","072_24_15","LUK","24","15","15","Tsh g Jesus am ha aꞌa k am ha wehm hih. ");
INSERT INTO oodNT_vpl VALUES ("LK24_16","072_24_16","LUK","24","16","16","Kush hi wa chum neid ch wabsh pi amichud. ");
INSERT INTO oodNT_vpl VALUES ("LK24_17","072_24_17","LUK","24","17","17","Sh hab kaij g Jesus ab ha wui, “Shahchu am am si aꞌagad ch ia hihim?” Tsh am wabsh i gegokiwua k si pi ap e tahtkam mahs. ");
INSERT INTO oodNT_vpl VALUES ("LK24_18","072_24_18","LUK","24","18","18","Sh hema idam hab chehgig Cleopas ch id hab kaij ab wui, “Aha nap ahpi waꞌi hejel pi mahch mat haschu has e juh hemuch huꞌi ch eda am daha Jerusalem t am?” ");
INSERT INTO oodNT_vpl VALUES ("LK24_19","072_24_19","LUK","24","19","19","Sh hab kaij g Jesus, “Shahchu ap hab ahg?” Kush hab kaij ihda, “Hegai mat hab e juh am tahgio hegai mo hab chehgig Jesus ch ab d kihkam Nazareth t ab. Heg oki d Jiosh haꞌichu i tashogiddam. K wehsijj ab si has elid mo haschu hab junihim ch has i kaij. ");
INSERT INTO oodNT_vpl VALUES ("LK24_20","072_24_20","LUK","24","20","20","Kut g uꞌugchu papal ch t‑wanimeddam am i dagito kownal wui mat wo mua. Kumt ab sisish kots t ab k mua. ");
INSERT INTO oodNT_vpl VALUES ("LK24_21","072_24_21","LUK","24","21","21","Kuch eda id hab chum si elid mo d hegai matsh wa wo t‑doꞌibia ahchim Tutuligo hemajkam. K hemuch d i waik tash amjed mat hab e juh. ");
INSERT INTO oodNT_vpl VALUES ("LK24_22","072_24_22","LUK","24","22","22","Kut am haꞌi hihi g uꞌuwi t‑wehm wohochuddam wabsh i siꞌalim ");
INSERT INTO oodNT_vpl VALUES ("LK24_23","072_24_23","LUK","24","23","23","k atsh pi cheh g muhki k uhpam dada k t‑tods am t‑ahgidch matsh am haꞌi i e chehgi g anghil ha wui. Sh idam hab ha ahgid mo d doakam g Jesus. ");
INSERT INTO oodNT_vpl VALUES ("LK24_24","072_24_24","LUK","24","24","24","T am haꞌi hihi g chechoj hihaꞌini wui k am s‑mai mash wa woho pi am hu haꞌichug g muhki mo hab chum kaij hegam uꞌuwi.” ");
INSERT INTO oodNT_vpl VALUES ("LK24_25","072_24_25","LUK","24","25","25","Sh hab hahawa kaij g Jesus ab ha wui, “S‑wohom am hig pi haꞌichu aꞌamichud ch pi wohochud hegai mo wa g kekelibad Jiosh haꞌichu i tashogiddam am ahg. ");
INSERT INTO oodNT_vpl VALUES ("LK24_26","072_24_26","LUK","24","26","26","No hig pi hab wa mahs mat hab masma wo e shoꞌigch g Jiosh si Kehsha k am wo i wah si s‑kehg e‑apꞌedag ed.” ");
INSERT INTO oodNT_vpl VALUES ("LK24_27","072_24_27","LUK","24","27","27","Neh, bash kaij g Jesus ch amjed am i wuhshad k am tashogi wehs hegai matki g Mosesbad ch wehs hegam kekelibad Jiosh haꞌichu i tashogiddam an oꞌoha ab amjed. ");
INSERT INTO oodNT_vpl VALUES ("LK24_28","072_24_28","LUK","24","28","28","Kutsh am hihim k am i aihi hegai al kihhim mo am wui d hihimdam. Sh gam hu wabsh i si him g Jesus. ");
INSERT INTO oodNT_vpl VALUES ("LK24_29","072_24_29","LUK","24","29","29","Kush wabshaba an shoshobid ch hab kaij, “Ia apt wo waꞌi jiwia t‑wehm. Hudunihim o k ch ab i s‑chuhugamhi.” Kutsh wa woho am ha wehm i jiwia. ");
INSERT INTO oodNT_vpl VALUES ("LK24_30","072_24_30","LUK","24","30","30","Tsh am wo i gegos. Tsh am bei g chemait k am e hoꞌigeꞌidahun k am hahawa hahain k ab ha mah. ");
INSERT INTO oodNT_vpl VALUES ("LK24_31","072_24_31","LUK","24","31","31","Kutsh am hahawa i amich. Tsh wabshaba am wabsh i piꞌata. ");
INSERT INTO oodNT_vpl VALUES ("LK24_32","072_24_32","LUK","24","32","32","Sh hab hahawa kaij ab aꞌai e wui, “Neh, ab at wa si i t‑shuhdad g s‑ap tahhadkam mo wa ab t‑wehm neokhim ch am tashogid g Jiosh oꞌohana mach ab hihim wohg oidch.” ");
INSERT INTO oodNT_vpl VALUES ("LK24_33","072_24_33","LUK","24","33","33","Tsh am ha hekaj i e nakog k gam hu uhpam hihi Jerusalem wui. Kush am e hemapadch hegam gamai hemako Jesus chuhchai haꞌi ha wehm g e‑wehm wohochuddam. Tsh am dada idam gohk. ");
INSERT INTO oodNT_vpl VALUES ("LK24_34","072_24_34","LUK","24","34","34","Kush hegam am ha ahgid ch hab kaij, “Neh, woho atki i wuhsh g t‑kownalig Jesus ab muhkig amjed. Kutsh g Simon nei.” ");
INSERT INTO oodNT_vpl VALUES ("LK24_35","072_24_35","LUK","24","35","35","Kush idam gohk am hahawa epai ha ahgid matsh haschu has e juh am wohg ch ed ch heg ehp matsh amich g Jesus matsh am hahai g chemait. ");
INSERT INTO oodNT_vpl VALUES ("LK24_36","072_24_36","LUK","24","36","36","Sh am wabsh kia aꞌaga ihda. Sh am haha wabsh kehk ha shahgid g Jesus ch ash hab kaij ab ha wui, “Am g wo s‑ap e tahtkkad.” ");
INSERT INTO oodNT_vpl VALUES ("LK24_37","072_24_37","LUK","24","37","37","Kutsh shaꞌi si e totods hab em‑ahgch mo d wabsh kokꞌoi. ");
INSERT INTO oodNT_vpl VALUES ("LK24_38","072_24_38","LUK","24","38","38","Sh hab kaij ab ha wui, “Pi g wo shaꞌi e kudut k ab wabsh wo s‑ni‑wohochudad. ");
INSERT INTO oodNT_vpl VALUES ("LK24_39","072_24_39","LUK","24","39","39","Ab g wo i neid g ni‑nohnhoi ch ni‑tahtad k wo s‑mai mani d ahni. Ab g wo ni‑tahtam k wo nei mani pi d kokꞌoi. Kokꞌoi o pi ha chuhkug ch pi ha ohꞌo mani ahni hemuch imhab chuꞌig.” ");
INSERT INTO oodNT_vpl VALUES ("LK24_40","072_24_40","LUK","24","40","40","Kush hab cheꞌiok ab ha chehgi g e‑nohnhoi ch e‑tahtad. ");
INSERT INTO oodNT_vpl VALUES ("LK24_41","072_24_41","LUK","24","41","41","Kush chum si s‑ap e tahtk ch wabshaba wabsh i hahaꞌadka natsh pi wabsh i pi mai mat has wo el. Kush heg hekaj ab ha kakke mas am haꞌichu chekch mat wo hu. ");
INSERT INTO oodNT_vpl VALUES ("LK24_42","072_24_42","LUK","24","42","42","Kutsh ab ge mah g watopi gaꞌi. ");
INSERT INTO oodNT_vpl VALUES ("LK24_43","072_24_43","LUK","24","43","43","Kutsh ab be k huh. Sh id wehsijj neid. ");
INSERT INTO oodNT_vpl VALUES ("LK24_44","072_24_44","LUK","24","44","44","Kush hab hahawa kaij ab ha wui, “Wehs ani am em‑ahgid ihda heki hu. Wehs haꞌichu at hemho wa am hab wo e juh mo an oꞌohanas ab ni‑amjed ha‑oꞌohana ed g Mosesbad ch hegam haꞌi kekelibad Jiosh haꞌichu i tashogiddam ch heg eda nenꞌei oꞌohana mo an hab chuꞌig Jiosh heki hu oꞌohana ed.” ");
INSERT INTO oodNT_vpl VALUES ("LK24_45","072_24_45","LUK","24","45","45","Neh, bash kaij ch ab hahawa i ha mah g amichudadag mat wo s‑amich g Jiosh oꞌohana ");
INSERT INTO oodNT_vpl VALUES ("LK24_46","072_24_46","LUK","24","46","46","k ash hab kaij ab ha wui, “Bant masma hab ni‑juh mo wa hab chuꞌig an Jiosh oꞌohana ed mant hab wo wa ni‑juh. An o oꞌohanas mantsh wo ni‑shoꞌigchud k wo ni‑muhkid. Kutsh d wo i waik tashk amjed. Ntsh ep wo ni‑chegito. Neh, heg ant hab juh. ");
INSERT INTO oodNT_vpl VALUES ("LK24_47","072_24_47","LUK","24","47","47","Kut ia Jerusalem t amjed am aꞌai wo i e ahgahi gam hu wehsko jejewed ha dahm mat g hemajkam ab wo i ni‑hiwig k gm hu wo s‑ohhod g pi ap e‑chegitoi. T g Jiosh im hu hab wo i juh g pi ap ha‑chuꞌijig. ");
INSERT INTO oodNT_vpl VALUES ("LK24_48","072_24_48","LUK","24","48","48","Ahpim amt am wo ahgahid ihda si s‑has haꞌichu mam neid ch kah. ");
INSERT INTO oodNT_vpl VALUES ("LK24_49","072_24_49","LUK","24","49","49","T g Hekia S‑apꞌekam Gewkdag ab wo em‑mah g gewkdag mamt hab wo junihid. Heg ant am wo cheha mat wo em‑wehmajkad hab masma mo g ni‑ohg Jiosh hab kaij mat hab wo e juh. Mt heg hekaj ia wo dadkad Jerusalem t ab ch ab wo ai mamt ab wo bei hegai gewkdag.” ");
INSERT INTO oodNT_vpl VALUES ("LK24_50","072_24_50","LUK","24","50","50","Tsh am hahawa i ha wanim amai mash am miabidch g Bethany. Tsh am hu hebai i dada. Kutsh am uhgk ul g e‑nohnhoi ha dahm k ab ha hoꞌigeꞌelid, ");
INSERT INTO oodNT_vpl VALUES ("LK24_51","072_24_51","LUK","24","51","51","Tsh g Jiosh gam hu i bei dahm kahchim wui. ");
INSERT INTO oodNT_vpl VALUES ("LK24_52","072_24_52","LUK","24","52","52","Sh idam ab si has elid ch gam hu hahawa hihi Jerusalem wui s‑hehgigch ");
INSERT INTO oodNT_vpl VALUES ("LK24_53","072_24_53","LUK","24","53","53","k amjed chum hekid am hihhim geꞌe cheopi wui ch ab hoꞌigeꞌelid g Jiosh.");
INSERT INTO oodNT_vpl VALUES ("JN1_1","073_1_1","JHN","1","1","1","Gd hu i si wehpeg ash d doakam hegai mach hab aꞌaga Jiosh Neꞌoki. Id ash d Jiosh ch am wehmaj g e-ohg Jiosh. ");
INSERT INTO oodNT_vpl VALUES ("JN1_2","073_1_2","JHN","1","2","2","Jiosh ash am e wehm dahshch mash eda pi koi haꞌichu shaꞌi nahtois ");
INSERT INTO oodNT_vpl VALUES ("JN1_3","073_1_3","JHN","1","3","3","ch am i kei matsh wehs haꞌichu wo nahto. Kutsh wa woho wehs haꞌichu nahto ");
INSERT INTO oodNT_vpl VALUES ("JN1_4","073_1_4","JHN","1","4","4","k an uꞌukch g gewkdag ch wehs ha mah g haꞌichu doakam g doakag. K ihda doakag am tonlidch g hemajkam chegitoidag. ");
INSERT INTO oodNT_vpl VALUES ("JN1_5","073_1_5","JHN","1","5","5","K wabshaba g hemajkam pi e nakog hejel mas wo s-amich mo haschu chum ha tashogid. ");
INSERT INTO oodNT_vpl VALUES ("JN1_6","073_1_6","JHN","1","6","6","Am ad hema i kei g Jiosh g oꞌodham mat wo t-mihshmad. D id hab chehgig John. ");
INSERT INTO oodNT_vpl VALUES ("JN1_7","073_1_7","JHN","1","7","7","D g mihshmdaj hab chuꞌig matsh in wo i wuhsh jewed dahm hegai mo ab t-mahkch g t-doakag. K hab d elidaj g Jiosh mat wehs hemajkam wo kah ihda haꞌichu ahga k ab wo hiwgad hegai mat in i wuhsh. ");
INSERT INTO oodNT_vpl VALUES ("JN1_8","073_1_8","JHN","1","8","8","Pi ad hejel hab e ahg g John ch wabsh heg an ahgachug mad in i wuhsh. ");
INSERT INTO oodNT_vpl VALUES ("JN1_9","073_1_9","JHN","1","9","9","Id o d wohokam tonlig ch am tonlidch g wehs hemajkam ha-chegitoidag. ");
INSERT INTO oodNT_vpl VALUES ("JN1_10","073_1_10","JHN","1","10","10","Pegih, d ia haꞌichug g Jiosh Neꞌoki jewed e-nahtoi dahm. D wabshaba hemajkam nahtoij pi amichud. ");
INSERT INTO oodNT_vpl VALUES ("JN1_11","073_1_11","JHN","1","11","11","Ia adki mahsi k d t-wehm oꞌodham. D eda muꞌijj g Tutuligo pi amichud ch pi ab hu hiwig. ");
INSERT INTO oodNT_vpl VALUES ("JN1_12","073_1_12","JHN","1","12","12","Kuchd wabshaba haꞌijj ab i s-wohoch mo d Jiosh si Kehsha k ab hiwig. Kud heg hekaj ab t-mah g apꞌedag matt d haha wo aꞌaligajk g Jiosh. ");
INSERT INTO oodNT_vpl VALUES ("JN1_13","073_1_13","JHN","1","13","13","Pi ach heg wabsh hekaj d Jiosh aꞌaliga matt in mamsi o heg wabsh hekaj mo g t-jehj ab s-wohochud g Jiosh o heg wabsh hekaj mach hab t-elid machs d aꞌaligaj. Jiosh at hab t-juh mach d hahawa aꞌaligaj. ");
INSERT INTO oodNT_vpl VALUES ("JN1_14","073_1_14","JHN","1","14","16","Hegai mo d Jiosh Neꞌoki ad e wepogi g hemajkam k woho t-wepo chuꞌig ch ia t-shahgid d doakam. D g John an aꞌaga k si s-kaidam hab kaij, “Id o d hegai mani hab ahg ch am em-ahgid mat ab hema wabsh ni-oidk wo i e maskogid k eda woho d si s-has haꞌichu nash pi chum hekid an haꞌichug.” Neh, bo kaij g John. Kuchd heg amjed s-mahch g Jesus Christ ch am hahawa s-mai moki d Jiosh alidag ch si s-hemajima ch heg waꞌi ahg wohokam ch woho ab si s-t-hoꞌigeꞌid. ");
INSERT INTO oodNT_vpl VALUES ("JN1_17","073_1_17","JHN","1","17","17","Dash Mosesbad matsh wa an oꞌoha g Jiosh chehanig am ha wehhejed g hemajkam. K wabshaba d Jesus Christ mad ia uꞌapa g Jiosh hemajimatalig ch wohokam. ");
INSERT INTO oodNT_vpl VALUES ("JN1_18","073_1_18","JHN","1","18","18","Pi oki hekid hedai shaꞌi e-wuhpuikaj neid g Jiosh. K wabshaba g alidaj am wehmaj d hemako ch ab t-wui mahsko wua. ");
INSERT INTO oodNT_vpl VALUES ("JN1_19","073_1_19","JHN","1","19","19","Am ad t‑mihshmad ihda John tohono jewed ch ed. K eda am Jerusalem kihhim t am dadha g t‑geꞌegedga ahchim Tutuligo. Tsh am i ha ai g haꞌichu kaida ab amjed g John. Kutsh am haꞌi ha cheha g papal ch hegam mo d papal ha wehm chikpandam matsh wo s‑mai mas hedai wud hegai John. Tsh idam am hihim k am dada k ab s‑mahchim mas hedai chum e elid ab wui hab kaijch, “Nap hab chum e elid map d Jiosh si Kehsha?” ");
INSERT INTO oodNT_vpl VALUES ("JN1_20","073_1_20","JHN","1","20","20","D ab wabsh si ha wehm neok g John ch am si tasho ha ahgid mo pi d hegai. ");
INSERT INTO oodNT_vpl VALUES ("JN1_21","073_1_21","JHN","1","21","21","D ab ep kakke, “Aha nap d hegai Elijabad ch ia uhpam jiwia?” D g John hab kaij, “Piaꞌa, pi ani d hegai.” D ab ep kakke, “Nap d hegai Jiosh haꞌichu i tashogiddam matsh in wo i wuhsh?” D hab ep kaij, “Piaꞌa, pi ani d hegai.” ");
INSERT INTO oodNT_vpl VALUES ("JN1_22","073_1_22","JHN","1","22","22","D hab hahawa kaij, “Pegih, k am wo t‑ahgi map hedai wud. Hemho wa att am wo ha ahgi g t‑geꞌegedga map has e aꞌaga.” ");
INSERT INTO oodNT_vpl VALUES ("JN1_23","073_1_23","JHN","1","23","23","D g John hab hahawa kaij, “Ahni ani wud mo hab ni‑ahg ch an oꞌohanas: Hema atsh gam hu jeg ed wo ha mihshmad g hemajkam hab kaijch, ‘Neh, in atsh wo i wuhsh jewed dahm hegai mo d ge kownal wehs haꞌichu dahm. Kumt heg wehhejed wo i e nako am dagitok g pi ap e‑chuꞌijig.’ Neh, id o d neꞌokij hegai kelibad Jiosh haꞌichu i tashogiddam mash hab chehgig Isaiah,” bad kaij g John. ");
INSERT INTO oodNT_vpl VALUES ("JN1_24","073_1_24","JHN","1","24","24","Idam mad ab haꞌichu kakke g John o d haꞌi hegam mo hab e aꞌaga Palasi. K hegam Palasi chum si nuhkud g t‑himdag. ");
INSERT INTO oodNT_vpl VALUES ("JN1_25","073_1_25","JHN","1","25","25","D heg hekaj hab ep kaij idam ab John wui, “Pegih, p haschu ahgch ha pahl wapkon ch eda wa chum pi d Jiosh si Kehsha ch pi d Elijabad ch pi d hegai Jiosh haꞌichu i tashogiddam matsh in wo i wuhsh?” ");
INSERT INTO oodNT_vpl VALUES ("JN1_26","073_1_26","JHN","1","26","26","D hab hahawa kaij ab ha wui, “Ha ani pahl wapkon mat wo i e nako. Hemu at in wo i wuhsh hegai mo hig woho d si s‑has haꞌichu, pej hemu ia haꞌichug em‑shahgid. Kum pi amichud. ");
INSERT INTO oodNT_vpl VALUES ("JN1_27","073_1_27","JHN","1","27","27","Pi g hab wo ni‑elidad manis ahni d si haꞌichu. Ihda mat am ni‑oidk wo i wuhsh at wehs ha baꞌich d wo i si haꞌichuk.” ");
INSERT INTO oodNT_vpl VALUES ("JN1_28","073_1_28","JHN","1","28","28","Neh, wehs ihda ad hab e juh gan hu aigojed g Jordan akimel mo am d wahlko kih. ");
INSERT INTO oodNT_vpl VALUES ("JN1_29","073_1_29","JHN","1","29","29","Am baꞌich d i tash, d am jiwia g Jesus John wui. D heg an aꞌaga ch hab kaij, “Neh, id o d hegai mat wo e wepogi g kahwal mad k ab wo e iagchul Jiosh wui mat gam hu hab wo i juh g pi ap t‑chuꞌijig. ");
INSERT INTO oodNT_vpl VALUES ("JN1_30","073_1_30","JHN","1","30","30","Id ani hab ahg mani wa hab em‑ahgid mat ab wabsh ni‑oidk wo i wuhshani k wabshaba wehs ha baꞌich d i si haꞌichu no pi chum hekid an haꞌichug. ");
INSERT INTO oodNT_vpl VALUES ("JN1_31","073_1_31","JHN","1","31","31","Pi ani hab wa shaꞌi mahch mas hedai d wo Jiosh si Kehshak. K wabshaba g Jiosh am ni‑chehani mant wo ha pahl wapko g hemajkam. T hab wa masma am wo tashogi g si e‑Kehsha am t‑wui ahchim Tutuligo.” Neh, bad kaij g John. ");
INSERT INTO oodNT_vpl VALUES ("JN1_32","073_1_32","JHN","1","32","33","D am hebai i cheka, d si s‑mahch ch ahg g John hab kaijch, “Bo kaij g Jiosh ab ni‑wui, ‘Ab at wo i hud g Hekia S‑apꞌekam Gewkdag k ab wo e ul si ni‑Kehsha ab. Kupt hab wo s‑mahchk mo d ihda mat wo ha mah g hemajkam g Hekia S‑apꞌekam Gewkdag.’ Neh, bo kaij g Jiosh ab ni‑wui. Kut wa woho si s‑hemajim ab i hud g Hekia S‑apꞌekam Gewkdag k ab e ul id ab Jesus hab masma mat g hohhi an hasko wo i dahiwua ab i hudunik. ");
INSERT INTO oodNT_vpl VALUES ("JN1_34","073_1_34","JHN","1","34","34","Kunt wa neid k heg hekaj si s‑mahch mo ihda Jesus d Jiosh alidag.” ");
INSERT INTO oodNT_vpl VALUES ("JN1_35","073_1_35","JHN","1","35","35","Am baꞌich d i tash, d am ep haꞌichug g John. Kuchd gohkajj an wehmaj ahchim mach ab si wecho t‑mashcham. ");
INSERT INTO oodNT_vpl VALUES ("JN1_36","073_1_36","JHN","1","36","36","D ab him g Jesus. Kud g John neidok hab kaij, “Neh, m ia him hegai matsh kahwal mad wepo wo e iagchul am t‑wehhejed.” ");
INSERT INTO oodNT_vpl VALUES ("JN1_37","073_1_37","JHN","1","37","37","Kuchd am i kah ahchim gohk k gam hu i oi g Jesus. ");
INSERT INTO oodNT_vpl VALUES ("JN1_38","073_1_38","JHN","1","38","38","D ab haꞌab i e wua k ab i t‑neid k hab kaij, “Shahchu am tatchua?” Ch hab kaij, “Bahp dak ch amjed ha mashcham?” ");
INSERT INTO oodNT_vpl VALUES ("JN1_39","073_1_39","JHN","1","39","39","D hab kaij, “Oi g wo ni‑oid k wo nei mani hebai da.” Kuchd gam hu oid k am wehmajkahim im hu i juhk amjed ch ga hu si ai g s‑chuhugam. ");
INSERT INTO oodNT_vpl VALUES ("JN1_40","073_1_40","JHN","1","40","40","Hegai mad ni‑wehm kah g John ch am i oi g Jesus o hab chehgig Andrew. K g wehngaj ihda hab chehgig Simon. ");
INSERT INTO oodNT_vpl VALUES ("JN1_41","073_1_41","JHN","1","41","41","K g Andrew d wehpegkam mat am i gahghi g e‑wehnag k hekid am i chehg k hab ahgid, “Cheh att hegai moki d Christ.” (Id o hab d ahga ‘Jiosh si Kehsha.’) ");
INSERT INTO oodNT_vpl VALUES ("JN1_42","073_1_42","JHN","1","42","42","D g Andrew am hahawa uꞌapa Jesus wui. T ab si shel i nei g Jesus k hab kaij, “S-mahch ahni map d Simon ch d alidaj hegai mo hab chehgig Jonas. Iꞌajed apt hab wo chehgigk Peter.” (Id o hab d ahga ‘Hodai.’) ");
INSERT INTO oodNT_vpl VALUES ("JN1_43","073_1_43","JHN","1","43","44","Am baꞌich d i tash, d hab i e ah g Jesus mat gam hu wo hih Galilee chekshani wui. K eda an oimmed hegai mo hab chehgig Philip ch am d kihkam Bethsaida t am. (Ahchim g Andrew ch Peter ha wehm ach am hab waꞌap d kihkam Bethsaida t am.) Jesus ad am cheh g Philip k hab kaij ab wui, “Ab g i ni-oid k wo ni-wehmajk.” ");
INSERT INTO oodNT_vpl VALUES ("JN1_45","073_1_45","JHN","1","45","45","D g Philip gam hu i gahghi g Nathanael k am i chehgiok hab kaij, “Cheh att hegai matki wa ab amjed an oꞌoha hegam Mosesbad ch kekelibad Jiosh haꞌichu i tashogiddam. Heg oki wud mash d Jesus ch heg d alidag mash d Josephbad ch ab Nazareth kihhim t ab d kihkam.” ");
INSERT INTO oodNT_vpl VALUES ("JN1_46","073_1_46","JHN","1","46","46","D ab wabsh ge i nen k hab kaij, “Ih, nat hig woho haꞌichu s-apꞌekam wo i wuhsh ab Nazareth t amjed?” D g Philip hab kaij, “Pegih, k ab wo i him k hejel e-wuhpuikaj wo nei.” ");
INSERT INTO oodNT_vpl VALUES ("JN1_47","073_1_47","JHN","1","47","47","D ga hu haha wabsh i hihim. D g Jesus neid k hab kaij, “Neh, id o d si oꞌodham m ab him.” ");
INSERT INTO oodNT_vpl VALUES ("JN1_48","073_1_48","JHN","1","48","48","D g Nathanael hab kaij, “P has masma s-ni-mahch?” D hab kaij g Jesus, “M ani wabsh tonlid ch m-neid map am da suhna wecho mat eda koi m-cheh g Philip.” ");
INSERT INTO oodNT_vpl VALUES ("JN1_49","073_1_49","JHN","1","49","49","D hab kaij g Nathanael, “Ih, neh, kupki d Jiosh alidag ch d t-kownalig ahchim Tutuligo hemajkam.” ");
INSERT INTO oodNT_vpl VALUES ("JN1_50","073_1_50","JHN","1","50","50","D hab kaij g Jesus, “Ab ap ni-hiwig nani pi am wabsh tonlid ch m-neid. Nt wo si shel m-ahgi mapt baꞌich i s-ta neidamam haꞌichu wo nei imhab i baꞌich. ");
INSERT INTO oodNT_vpl VALUES ("JN1_51","073_1_51","JHN","1","51","51","Dani Jiosh si Kehsha ch am wo kuhpiꞌo g dahm kahchim am em-wehhejed. Kumt wo nei mat am wui wo i chehchsh g anghil ab ni-amjed k ab ni-wui ep wo i huhud.” ");
INSERT INTO oodNT_vpl VALUES ("JN2_1","073_2_1","JHN","2","1","1","Am gohk d i tash amjed, tsh am haꞌi wo e hohont Cana kihhim t am. Ihda Cana o am Galilee chekchani ch ed. K am haꞌichug g Jesus jeꞌe. ");
INSERT INTO oodNT_vpl VALUES ("JN2_2","073_2_2","JHN","2","2","2","Kumd ahchim ab i t-wai. Chd am hihi g Jesus wehm k am haꞌichug. Kumd am hahawa hab juh g gegosig. ");
INSERT INTO oodNT_vpl VALUES ("JN2_3","073_2_3","JHN","2","3","3","D wabshaba am i huh g nawait. D g Jesus jeꞌe ab wui hab kaij, “Huh at g ha-nawait.” ");
INSERT INTO oodNT_vpl VALUES ("JN2_4","073_2_4","JHN","2","4","4","D hab kaij g Jesus, “Pi o ab hu haꞌichu ni-him heg amjed. Pi at koi chum e ai mant am wo i ni-maskogi.” ");
INSERT INTO oodNT_vpl VALUES ("JN2_5","073_2_5","JHN","2","5","5","D wabshaba g jeꞌej hab ha ahg g pion, “Am g hab wo juhni matp haschu wo i em-ahgi mamt am hab wo juh.” ");
INSERT INTO oodNT_vpl VALUES ("JN2_6","073_2_6","JHN","2","6","6","K eda d t-himdag ahchim Tutuligo mach muꞌi haꞌichu has masma wapkon. D g hohodai hahaꞌa chuhdp am dadha mamt ab wo chum waꞌig k am hab wo junihid g t-himdag. D idam hahaꞌa hemako am hu i waikko wehst-mahm walohn shuhdagi am wo e toa. ");
INSERT INTO oodNT_vpl VALUES ("JN2_7","073_2_7","JHN","2","7","7","D hab kaij g Jesus am ha wui g pion, “Am g wo i ha shuhshud g shuhdagikaj.” D wa woho am si i ha shuhshud. ");
INSERT INTO oodNT_vpl VALUES ("JN2_8","073_2_8","JHN","2","8","8","D hab hahawa ep ha ahg, “Am g wo wassibi k wo mah hegai mo nuhkud g e-hohontam piast.” D wa woho hab e juh k am i wassibi k ged hu ha mah. ");
INSERT INTO oodNT_vpl VALUES ("JN2_9","073_2_9","JHN","2","9","9","D ab jeh mo d si s-kehg nawait k eda pi mahch mas hebai waꞌi. Hegam o hi wa s-mahch pion mat hebai waꞌi. ");
INSERT INTO oodNT_vpl VALUES ("JN2_10","073_2_10","JHN","2","10","10","D am i cheh g ha-hohntam am i jehk g nawait k hab kaij ab wui, “Shaꞌi s-ap ab kahk ihda nawait. Haꞌi at an hi wo wa i ha wassibi g s-kehg nawait ga hu i wehpeg k wabsh g pi kehg nawait wo ha wassibi im hu i oidch. Kuptki eda ahpi im hu i oidch g si s-kehg nawait ha wassibi.” ");
INSERT INTO oodNT_vpl VALUES ("JN2_11","073_2_11","JHN","2","11","11","Neh, k id d si wehpeg s-hasig haꞌichu hab junij g Jesus. D am mahsko wua g e-gewkdag. Kuchd ab si s-wohochud mo woho d Jiosh si Kehsha. ");
INSERT INTO oodNT_vpl VALUES ("JN2_12","073_2_12","JHN","2","12","12","D am hahawa hab i e ah g Jesus matt am wo hihi Capernaum kihhim wui. D g jeꞌej ch wepngaj ep t-oi. Ch am haꞌichugkahim heꞌekia tash. ");
INSERT INTO oodNT_vpl VALUES ("JN2_13","073_2_13","JHN","2","13","13","Wehs ahid ab o am e wushshad Jerusalem t am matsh wa g Jiosh ha doꞌibia g t‑shohshon. Kud am i e ai. Kuchd gam hu hihim ");
INSERT INTO oodNT_vpl VALUES ("JN2_14","073_2_14","JHN","2","14","14","k ged hu dada geꞌe cheopi t am. D eda am haꞌi ha gagda g haiwani ch kahwal ch hohohi ch am haꞌi kammialt g lial heg wehhejed. ");
INSERT INTO oodNT_vpl VALUES ("JN2_15","073_2_15","JHN","2","15","15","Kud si pi hohhoꞌi g Jesus mo id am hab e wua geꞌe cheopi t am k hekaj hema gewikudt g wijinakaj k gam hu wehs si ha shahmud g haiwani ch kahwal k am gai ha shul g ha‑mimsa hegam mo g lial kammialt k gam hu si gantad g ha‑lialiga ");
INSERT INTO oodNT_vpl VALUES ("JN2_16","073_2_16","JHN","2","16","16","k hab ha ahg hegam mo g hohohi ha gagda mat gam hu wo i ha wuwhas hab kaijch, “Pi g hab wo shaꞌi juhni g ni‑ohg kih mat d wabsh wo haꞌichu gagdakudk.” ");
INSERT INTO oodNT_vpl VALUES ("JN2_17","073_2_17","JHN","2","17","17","Kuchd am hahawa i chegito mo g Jiosh heki oꞌohana hab chuꞌig: Jiosh si Kehsha at ab wo si has elidad g geꞌe cheopi. ");
INSERT INTO oodNT_vpl VALUES ("JN2_18","073_2_18","JHN","2","18","18","D ab si chehmo g hahaꞌichu k hab ahg, “Shahchu ap ahgch hab wua ihda? Am g hig t‑chehgid g s‑hasig haꞌichu. Kutt hab wo s‑mahchk map uꞌukch g e‑gewkdag ab amjed g Jiosh.” ");
INSERT INTO oodNT_vpl VALUES ("JN2_19","073_2_19","JHN","2","19","19","D hab kaij g Jesus, “Pegih oig, m ant wo wa em‑chehgi g s‑hasig haꞌichu. Mt wo padch ihda mo g Jiosh am eda kih. Kunt ahni ep wo i kegch mat d wo i waik tashk.” ");
INSERT INTO oodNT_vpl VALUES ("JN2_20","073_2_20","JHN","2","20","20","D idam si e shoꞌoshodkad k hab kaij, “Giꞌikko gamai chuhdp (46) aꞌahid ab at hahawa i e nahto ihda geꞌe cheopi. Kuptp eda ahpi waik tash ab ia wo i kei.” ");
INSERT INTO oodNT_vpl VALUES ("JN2_21","073_2_21","JHN","2","21","21","K eda g Jesus hejel hab e ahg mat wo e muhkid k uhpam ep wo e chegito. ");
INSERT INTO oodNT_vpl VALUES ("JN2_22","073_2_22","JHN","2","22","22","Kutt s‑chegito g neꞌokij mat hekid uhpam e chegito am e muhkidk. Neh, bo chuꞌig g Jiosh oꞌohana mat uhpam wo e chegito g Jiosh si Kehsha. Kutt hahawa s‑amichud k ab s‑wohoch. ");
INSERT INTO oodNT_vpl VALUES ("JN2_23","073_2_23","JHN","2","23","24","Am achd haꞌichugkahim Jerusalem t am wehs oidam g t‑shohshon ha‑doꞌibiadag wuhshda. Kud muꞌijj ab i s‑wohoch g Jesus. D wabshaba pi am hu i e tashogi ha wui mas hedai wud no pi s‑mahch mo heg wabsh hekaj ab s‑wohochud mo am neid mo hab juni him g s‑hasig haꞌichu. ");
INSERT INTO oodNT_vpl VALUES ("JN2_25","073_2_25","JHN","2","25","25","Pi o hedai ab hu hiwig g Jesus mas am wo ahgi g hemajkam ha‑chegitoi no pi heki hu s‑mahch. ");
INSERT INTO oodNT_vpl VALUES ("JN3_1","073_3_1","JHN","3","1","1","Am ad hema d si s‑has haꞌichu am t‑himdag ed ch d ge Palasi ch hab chehgig Nicodemas. ");
INSERT INTO oodNT_vpl VALUES ("JN3_2","073_3_2","JHN","3","2","2","Kuchd am hu hebai dadha chuhug ch ed. D id am i chehgim g Jesus k hab kaij ab wui, “S‑mahch ach mat am i m‑kei g Jiosh mapt wo t‑mashcha. Pi at hedai wo e nako mas hejel hab wo juh hegai s‑hasig haꞌichu map hab junihim. Jiosh oki ab m‑mahkch g gewkdag.” ");
INSERT INTO oodNT_vpl VALUES ("JN3_3","073_3_3","JHN","3","3","3","D hab kaij g Jesus, “Nt wo si shel m‑ahgi mat hegam d wo waꞌi Jiosh hemajkamgak mat hedai gokko wo mamsi. Bo wa chuꞌig g Jiosh kownaltalig.” ");
INSERT INTO oodNT_vpl VALUES ("JN3_4","073_3_4","JHN","3","4","4","D hab kaij g Nicodemas, “Tt has hig masma ep wo mahsi heki hu kelitk. Aha natt am ep wo i wah t‑jeꞌe ed k ep wo mahsi?” ");
INSERT INTO oodNT_vpl VALUES ("JN3_5","073_3_5","JHN","3","5","6","D g Jesus hab kaij, “Piaꞌa. Dam wabsh ha‑aꞌaliga ab ha ab mamsik. Bani m‑ahgid ab amjed g wechij doakag. Id at g Hekia S‑apꞌekam Gewkdag ab wo em‑mah mamt wo e chehgi g pahl wakonakaj mamt dagito g pi ap e‑chuꞌijig. Mt hab s‑ap am wo i wahp Jiosh kownaltalig ed. ");
INSERT INTO oodNT_vpl VALUES ("JN3_7","073_3_7","JHN","3","7","7","Pi g am e todsid mani hab kaij mamt hemho wa ep wo mamsi. ");
INSERT INTO oodNT_vpl VALUES ("JN3_8","073_3_8","JHN","3","8","8","Neh, kah ap g hewel m an hewelhog. Nap hig s‑mahch mas hebai amjed med ch hebai wo meh? Pegih, k hab wa masma pi ta machima hab e junihim g Hekia S‑apꞌekam Gewkdag ch an ha wechij mamsid mo hedai hab i elid.” ");
INSERT INTO oodNT_vpl VALUES ("JN3_9","073_3_9","JHN","3","9","9","D g Nicodemas hab kaij, “A, kus has masma hab chuꞌig?” ");
INSERT INTO oodNT_vpl VALUES ("JN3_10","073_3_10","JHN","3","10","10","D hab kaij g Jesus, “Aha, nap pi amichud ch eda d wa chum ge uhgk ha mashchamdam g Tutuligo? ");
INSERT INTO oodNT_vpl VALUES ("JN3_11","073_3_11","JHN","3","11","11","Do si wohokam ihda mani m‑ahgid. M ach ahgachug mach haschu s‑ap s‑mahch ch am em‑ahgid mach haschu neid. M eda pi wohochud g haꞌichu t‑ahga. ");
INSERT INTO oodNT_vpl VALUES ("JN3_12","073_3_12","JHN","3","12","12","Ihda mani em‑ahgid o in hab waꞌi e junihim jewed dahm. M eda pi ni‑wohochud ch hab pi wo e nako mams wo s‑ni‑wohoch mant am wo em‑ahgi mo haschu has e junihim an dahm kahchim ch ed. ");
INSERT INTO oodNT_vpl VALUES ("JN3_13","073_3_13","JHN","3","13","13","An ani wa kih dahm kahchim ch ed ch d Jiosh si Kehsha. Kut pi hedai ep wo e nako mas hab masma wo em‑ahgi ab amjed mant ahni.” ");
INSERT INTO oodNT_vpl VALUES ("JN3_14","073_3_14","JHN","3","14","14","D hab ep kaij g Jesus, “An o hab chuꞌig Jiosh oꞌohana ed matsh wa g t‑shohshonbad muꞌi e keꞌij g kohkꞌoikaj mash eda am oiopo tohono jewed ch ed. Kutsh wa g Mosesbad am hema hab juh g koꞌoi g kohwlikaj k ab uhgk ul uhs t ab. T hedai ab i neid k doa. Pegih, kumt ahni hab waꞌap uhgk wo i ni‑ul uhs t ab ahni Jiosh si Kehsha. ");
INSERT INTO oodNT_vpl VALUES ("JN3_15","073_3_15","JHN","3","15","15","Kutp hedai ab wo ni‑hiwig k wo e doꞌibia ab amjed g pi ap e‑chuꞌijig.” Neh, bad kaij g Jesus. ");
INSERT INTO oodNT_vpl VALUES ("JN3_16","073_3_16","JHN","3","16","16","Pegih neh, ab o si t‑tatchua g Jiosh ch hiwigi g e‑alidag mat am i e dagito k e muhkid am t‑wehhejed mach d pi ap chuꞌijkam. Kut pi wo bei g s‑koꞌok e‑namkidadag matp hedai ab wo hiwig k wabshaba g pi ha huhugedam doakag wo bei. ");
INSERT INTO oodNT_vpl VALUES ("JN3_17","073_3_17","JHN","3","17","17","Jiosh at am cheha g e‑alidag mat in wo i wuhsh jewed dahm k wo ha doꞌibia g hemajkam. Kut pi heg hekaj in i wuhsh mas ab wo haꞌichu t‑mohtoꞌi. ");
INSERT INTO oodNT_vpl VALUES ("JN3_18","073_3_18","JHN","3","18","18","Pi o ab hu haꞌichu mohtoꞌis hegam mo ab hiwig g Jiosh alidag. Hegam o ab heki hu haꞌichu mohtoꞌis mo pi ab hu hiwig. ");
INSERT INTO oodNT_vpl VALUES ("JN3_19","073_3_19","JHN","3","19","20","Ia at jiwia jewed dahm hegai mo woho tonlidch g t‑chegitoidag. K wabshaba hegam mo hab s‑junimk g pi apꞌekam pi tatchua g tonlig nat pi wo mahsko wua g pi ap haꞌichu hab ha‑juni. K oi wa ab him g lodaita heg hekaj pi apꞌekam. ");
INSERT INTO oodNT_vpl VALUES ("JN3_21","073_3_21","JHN","3","21","21","Hegam mo hab wua g s‑apꞌekam o tatchua g tonlig mat wo mahsko e wua mo hab wua g Jiosh tatchui. ");
INSERT INTO oodNT_vpl VALUES ("JN3_22","073_3_22","JHN","3","22","22","Am i dahm, kuchd am i wuwha Jerusalem kihhim t amjed k am oiopohim Judea chekshani ch ed ch ha pahl wapkon g hemajkam. ");
INSERT INTO oodNT_vpl VALUES ("JN3_23","073_3_23","JHN","3","23","24","Md eda wenog koi kuh hegai John mad ha pahl wapkon. Sh am oimmed ch ha pahl wapkon Aenon t am miabidch g Salim kihhim no pi am ge shohshon ch s‑shuhdagig. ");
INSERT INTO oodNT_vpl VALUES ("JN3_25","073_3_25","JHN","3","25","25","Sh am haꞌichug hegam mash ab si wecho e mashcham. Kutsh am hema jiwia g t‑wehm oꞌodham k ha wehm neꞌowi ab amjed g pahl wakona. ");
INSERT INTO oodNT_vpl VALUES ("JN3_26","073_3_26","JHN","3","26","26","Tsh idam am hahawa hihi John wui k hab kaij, “T‑mashchamdam, hema at wa am m‑wui jiwia map wa am ha pahl wapkon gam hu aigojed g Jordan akimel. Kup wa am si s‑mahch ch ahg mo hig woho d si s‑has haꞌichu. Pegih, heg ash hab waꞌap ha pahl wapkon. Kush wehsijj gam hu haꞌab him wui.” ");
INSERT INTO oodNT_vpl VALUES ("JN3_27","073_3_27","JHN","3","27","27","Sh hab kaij g John, “Heg ach ab waꞌi bekch mo haschu g Jiosh ab t‑mahkch. ");
INSERT INTO oodNT_vpl VALUES ("JN3_28","073_3_28","JHN","3","28","28","Bani wa kaij mani pi d Jiosh si Kehsha ch wabsh am haꞌichu i apꞌechud g ia jiwhiadaj wehhejed. Am am wa kah mani wa hab kaij. ");
INSERT INTO oodNT_vpl VALUES ("JN3_29","073_3_29","JHN","3","29","29","Jiosh si Kehsha o heg wepogidas mo g wo ha hohntam. K g hemajkam heg wepogidas mo g wo ha hohnta. T g nawojij wo si s‑hehgigk mat hekid s‑ap wo e hohont. Bani wa masma si s‑hehgig mo ab wui him g hemajkam nani pi d nawojij. ");
INSERT INTO oodNT_vpl VALUES ("JN3_30","073_3_30","JHN","3","30","30","Heg at am wo e maskogi mo hig woho d si s‑has haꞌichu. Kunt ahni im hu hab wabsh wo i ni‑junihi.” Neh, bash kaij g John. ");
INSERT INTO oodNT_vpl VALUES ("JN3_31","073_3_31","JHN","3","31","31","Nt ahni hab wo chei mo g John d wabsh oꞌodham ch am t‑ahgid mo haschu i neid ch ep kah ia jewed dahm. T wabshaba g Jiosh alidag ia jiwia ab dahm kahchim t amjed k d si s‑has haꞌichu wehs haꞌichu dahm ");
INSERT INTO oodNT_vpl VALUES ("JN3_32","073_3_32","JHN","3","32","32","ch am t‑ahgid mash haschu i neid ch ep kah an dahm kahchim ch ed. K wabshaba pi shaꞌi muꞌijj ab wohochud g ahgaj. ");
INSERT INTO oodNT_vpl VALUES ("JN3_33","073_3_33","JHN","3","33","34","Jiosh at am cheha g e‑alidag mat ia wo jiwia jewed dahm k s‑baꞌama ab mah g Hekia S‑apꞌekam Gewkdag. K g alidaj heg hekaj ahg g neꞌokij. (33) Pegih, kuch heg hekaj s‑ap ab s‑wohochud g Jiosh neꞌoki ahchim mach ab s‑wohochud g alidaj ahga. ");
INSERT INTO oodNT_vpl VALUES ("JN3_35","073_3_35","JHN","3","35","35","Jiosh o si pihk e elid ab e‑alidag wui ch wehs haꞌichu ab mah. ");
INSERT INTO oodNT_vpl VALUES ("JN3_36","073_3_36","JHN","3","36","36","Kuch wehsijj uꞌukch g pi ha huhugedam doakag ahchim mach ab hiwig g alidaj. T hegam mat pi ab hu wo wohog el pi wo edagi g pi ha huhugedam doakag k wabshaba g s‑koꞌok e‑namkidadag wo edagi. T heg hab waꞌap pi hekid wo huhug. ");
INSERT INTO oodNT_vpl VALUES ("JN4_1","073_4_1","JHN","4","1","2","D baꞌich i muꞌi hemajkam ab him Jesus wui mo ab wui g John kch ab wecho e mashcham. Kuchd ahchim ha pahl wapkon mach ab si wecho t‑mashcham. D am i kah hegam Palasi ihda k an si i neneo. ");
INSERT INTO oodNT_vpl VALUES ("JN4_3","073_4_3","JHN","4","3","3","D hekaj g Jesus hab i e ah matt wo i wuwha ab Judea chekshani t amjed k gam hu uhpam wo hihi Galilee chekshani wui. ");
INSERT INTO oodNT_vpl VALUES ("JN4_4","073_4_4","JHN","4","4","4","K eda idam ha shahgid chechkshani am hab chuꞌig g Samaria chekshani. ");
INSERT INTO oodNT_vpl VALUES ("JN4_5","073_4_5","JHN","4","5","6","Kuchd heg am gai hihimad ch gam hu ai g Sychar kihhim mat am dahm juh. K am wawhiag miabidch g kihhim. D am dahiwua g Jesus gewkok natt pi mehk waꞌi hihi. ");
INSERT INTO oodNT_vpl VALUES ("JN4_7","073_4_7","JHN","4","7","8","Kuchd ahchim gam hu hihi kihhim wui matt wo ha nolawt g haꞌichu hugi. D an hema i t‑bij g uwi waꞌigamedam k atsh am jiwia mo am daha g Jesus. Sh hab kaij g Jesus ab wui, “Ab g i ha ni‑wasbid g shuhdagi.” ");
INSERT INTO oodNT_vpl VALUES ("JN4_9","073_4_9","JHN","4","9","9","Sh hab kaij g uwi, “Neh, dapki Tuhligo. Ni ahni d Samaria t am oꞌodham. P haschu ahgch ab ni‑tahni g wasib?” Neh, bash kaij nach pi s‑ha uhwaid ch chum hems g haꞌu pi ha wehm wo ha hekaj. ");
INSERT INTO oodNT_vpl VALUES ("JN4_10","073_4_10","JHN","4","10","10","Sh g Jesus hab epai kaij ab wui, “Ahpi apt aigo ab wo haꞌichu ni‑tai maptp wo s‑mahchk mani hedai wud ch haschu i m‑makiog. Hegai mani m‑makiog o ab Jiosh d amjedkam ch heg wepogidas mo g shonkam shuhdagi.” ");
INSERT INTO oodNT_vpl VALUES ("JN4_11","073_4_11","JHN","4","11","11","Sh hab ep kaij g uwi, “Pt has hig masma wo waꞌi map pi ha kuhwo? K eda s‑juhk g wawhia. ");
INSERT INTO oodNT_vpl VALUES ("JN4_12","073_4_12","JHN","4","12","12","Aha nap baꞌich i gewkdag mo g t‑shohshon Jacobbad. Heg at ia wawhiat e‑oid ed k ia ihꞌehim g e‑aꞌaliga ha wehm ch haꞌichu e‑shoshoiga.” ");
INSERT INTO oodNT_vpl VALUES ("JN4_13","073_4_13","JHN","4","13","13","Sh g Jesus hab kaij, “Huhume o g shuhdagi m‑waꞌigi. Kup ep tonommek. ");
INSERT INTO oodNT_vpl VALUES ("JN4_14","073_4_14","JHN","4","14","14","T wabshaba pi hekid wo huhug hegai mani ahni m‑makiog. Heg at am wo m‑edak ch hab wo masmak mo g shonkam ch ab wo m‑mah g pi ha huhugedam doakag.” ");
INSERT INTO oodNT_vpl VALUES ("JN4_15","073_4_15","JHN","4","15","15","Sh hab kaij g uwi, “Ih, pegih, si g s‑ni‑hoꞌigeꞌid k ab i ni‑mahki ihda shuhdagi mant pi hekid ep wo tonom k pi wo ge i waꞌigammedad.” ");
INSERT INTO oodNT_vpl VALUES ("JN4_16","073_4_16","JHN","4","16","16","Sh hab kaij g Jesus, “Pegih, k ab wo i wai g e‑kun.” ");
INSERT INTO oodNT_vpl VALUES ("JN4_17","073_4_17","JHN","4","17","17","Sh g uwi hab kaij, “Pi ani ha kun.” Sh hab hahawa ep kaij g Jesus, “Wohokam ap ahg map hab kaij map pi ha kun. ");
INSERT INTO oodNT_vpl VALUES ("JN4_18","073_4_18","JHN","4","18","18","Hetasp ap waꞌi ha kuhkunkahim. K hegai map hemuch an wehm kih pi d m‑kun.” ");
INSERT INTO oodNT_vpl VALUES ("JN4_19","073_4_19","JHN","4","19","19","Tsh ab wabsh ge nen k kekiwua g uwi k hab kaij, “Ih, dapki ge Jiosh haꞌichu i tashogiddam! ");
INSERT INTO oodNT_vpl VALUES ("JN4_20","073_4_20","JHN","4","20","20","Pegih neh, am g ni‑ahgid mam haschu ahgch ahpim Tutuligo hab chechꞌe mo g Jerusalem d waꞌi amai mat am wo e ihmad g Jiosh. Ch eda ahchim Samaria t am kihkam ia haꞌab ihm mo hebai g t‑shohshon ihmahim id ab doꞌag.” ");
INSERT INTO oodNT_vpl VALUES ("JN4_21","073_4_21","JHN","4","21","21","Sh hab kaij g Jesus, “Nt wo si shel m‑ahgi mo ab him g tash mat wabsh chum hebai wo e ihm g em‑ohg Jiosh, pi iia waꞌi id ab doꞌag o am Jerusalem t am. ");
INSERT INTO oodNT_vpl VALUES ("JN4_22","073_4_22","JHN","4","22","22","T wabshaba g Jiosh ab i t‑gawulkai ahchim Tutuligo mat am gai t‑wuhshanim wo e maskogi am ha wui g nahnko mahs hemajkam. M ahpim Samaria t am oꞌodham pi koi am hu i si s‑mahch g Jiosh. ");
INSERT INTO oodNT_vpl VALUES ("JN4_23","073_4_23","JHN","4","23","23","E at ai g tash mat g hemajkam si e‑ihbdag amjed woho ab wo ihmad g e‑ohg Jiosh. Bo masma hab ha elid g Jiosh mat hab masma ab wo ihmad. ");
INSERT INTO oodNT_vpl VALUES ("JN4_24","073_4_24","JHN","4","24","24","Do wabsh doakag g Jiosh ch pi ha honshpadag mams am hebai wo kihchud k heg waꞌi eda wo ihmad. Pegih, mt wabsh chum hebai wo ihmad ch wehs e‑ihbdag amjed.” ");
INSERT INTO oodNT_vpl VALUES ("JN4_25","073_4_25","JHN","4","25","25","Sh am wabsh shaꞌi pi amichud g uwi ch hab kaij ab wui, “Heg ani hi wa s‑mahch mat wo jiwia hegai mo d Jiosh si Kehsha ch hab e aꞌaga Christ k wehs haꞌichu wo t‑ahgi.” ");
INSERT INTO oodNT_vpl VALUES ("JN4_26","073_4_26","JHN","4","26","26","Sh hab kaij g Jesus, “Dani ahni Jiosh si Kehsha.” ");
INSERT INTO oodNT_vpl VALUES ("JN4_27","073_4_27","JHN","4","27","27","Kuchd edapk i dada. D am wabsh kia wehmaj neok hegai uwi. Kuchd si has i t‑elid k wabshaba pi has shaꞌi kaij. ");
INSERT INTO oodNT_vpl VALUES ("JN4_28","073_4_28","JHN","4","28","28","D ihda uwi am wabsh i dagito g e‑haꞌa k gam hu si s‑hohtam uhpam hih kihhim wui k ash am ha ahgid k hab kaij, ");
INSERT INTO oodNT_vpl VALUES ("JN4_29","073_4_29","JHN","4","29","29","“Oi g ab wo i hihim k wo nei hegai mo am wehs ni‑ahgid mani has i ni‑wua. Kutp hu d i Jiosh si Kehsha.” ");
INSERT INTO oodNT_vpl VALUES ("JN4_30","073_4_30","JHN","4","30","30","Kudki ab ha hekaj i hihi g hemajkam s‑neidamk g Jesus. ");
INSERT INTO oodNT_vpl VALUES ("JN4_31","073_4_31","JHN","4","31","31","D koi e chehm g hemajkam, kuchd ab chum si ahgid g Jesus mat wo haꞌichu huh. ");
INSERT INTO oodNT_vpl VALUES ("JN4_32","073_4_32","JHN","4","32","32","D wabshaba hab kaij, “Am o haꞌichug g hab mahs gegosig mam ahpim pi shaꞌi mahch.” ");
INSERT INTO oodNT_vpl VALUES ("JN4_33","073_4_33","JHN","4","33","33","Chd hab kaij ab aꞌai t‑wui, “A nat ia heki hu hema gegos?” ");
INSERT INTO oodNT_vpl VALUES ("JN4_34","073_4_34","JHN","4","34","34","D hab kaij g Jesus ab t‑wui, “Ni‑gegosig o d ihda mant hab wo juh g Jiosh tatchui k wo nahto hegai chikpan mo ab ni‑mohtoꞌid. ");
INSERT INTO oodNT_vpl VALUES ("JN4_35","073_4_35","JHN","4","35","35","Neh, bo e chechꞌe mat g ha‑esha wo i e baꞌiha mat d wo giꞌik i mashadk. Nt wabshaba wo em‑chehgi mat hemu si s‑hohtam wo e baꞌiha haꞌichu. ");
INSERT INTO oodNT_vpl VALUES ("JN4_36","073_4_36","JHN","4","36","36","Ahni ant am ei g Jiosh haꞌichu ahga. Kumt ahpim wo ha baꞌiha hegam mat wo bei g pi ha huhugedam doakag. Kutt hekaj t‑wehm wo s‑hehgigk. ");
INSERT INTO oodNT_vpl VALUES ("JN4_37","073_4_37","JHN","4","37","37","Id o heg wepogidas hab cheꞌidag mo hab chuꞌig, ‘Hema oꞌodham at am wo haꞌichu ei. T d wabsh wo hemak ch am wo hih g esha.’ ");
INSERT INTO oodNT_vpl VALUES ("JN4_38","073_4_38","JHN","4","38","38","Ab g wo neid hegam mo ab hihim. Pi amt ha ahgi g Jiosh haꞌichu ahga k wabshaba wo ha baꞌiha hegam mat wo e doꞌibia.” ");
INSERT INTO oodNT_vpl VALUES ("JN4_39","073_4_39","JHN","4","39","39","Kud wa muꞌijj hegam kihkam ab i s‑wohoch mo g Jesus d Jiosh si Kehsha heg hekaj mo hab kaij hegai uwi, “Heg o wehs ni‑ahgid mani has i ni‑wua.” ");
INSERT INTO oodNT_vpl VALUES ("JN4_40","073_4_40","JHN","4","40","40","D heg hekaj ab si ahgid g Jesus am wui dadak mat wo si s‑ha hoꞌigeꞌid k am wo kia ha wehmajkahim heꞌekia tash. Kuchd wa woho am ha wehmajkahim gohk tash. ");
INSERT INTO oodNT_vpl VALUES ("JN4_41","073_4_41","JHN","4","41","41","D muꞌijj ab ep i s‑wohoch ab i kaiok g ahgaj ");
INSERT INTO oodNT_vpl VALUES ("JN4_42","073_4_42","JHN","4","42","42","k hab hahawa kaij idam heg wui uwi, “B att hahawa si hejel kah k ab s‑wohochud k s‑mahch moki woho d wehs hemajkam t‑doꞌibiakam id dahm jewed.” ");
INSERT INTO oodNT_vpl VALUES ("JN4_43","073_4_43","JHN","4","43","43","Kuchd amjed gam hu hahawa haꞌab hihi Galilee chekshani wui ");
INSERT INTO oodNT_vpl VALUES ("JN4_44","073_4_44","JHN","4","44","44","no pi hab kaij g Jesus, “No hu d wabsh i neida g Jiosh haꞌichu i tashogiddam amai mo hebai d si kihj am jewed.” ");
INSERT INTO oodNT_vpl VALUES ("JN4_45","073_4_45","JHN","4","45","45","D wabshaba muꞌijj g hemajkam amai ab haꞌichugkahim Jerusalem t ab ch wuhshad g t‑shohshon ha‑doꞌibiadag ch am neid g Jesus. Kud wa am hab wua g s‑hasig haꞌichu. D idam si s‑hehgig ch ab neid g Jesus matt ged hu dada. ");
INSERT INTO oodNT_vpl VALUES ("JN4_46","073_4_46","JHN","4","46","47","Kuchd oi wa gam hu haꞌab hihi Cana kihhim wui mat wa am si wehpeg hab juh g si s‑hasig haꞌichu mat wa wabsh g shuhdagi nawaitt. D am hema jiwia g kownal pionag ab Capernaum kihhim t amjed am i kaiok mo am haꞌichug g Jesus. Sh id alidag muhkhim. D hab kaij ihda ab wui g Jesus mat am wo hih Capernaum wui k wo doaj g alidaj. ");
INSERT INTO oodNT_vpl VALUES ("JN4_48","073_4_48","JHN","4","48","48","D hab wabsh kaij g Jesus ab wui, “Aha, namt pi hedai ab hu wo i s‑ni‑wohoch, mt hekid wo ipki nei mant hab wo juh g si s‑hasig haꞌichu?” ");
INSERT INTO oodNT_vpl VALUES ("JN4_49","073_4_49","JHN","4","49","49","D am hab waꞌap kaij g s‑has haꞌichu, “Ab g si i s‑ni‑hoꞌigeꞌid k wo ni‑oi am ni‑kih wui mat koi wo muh g ni‑aliga.” ");
INSERT INTO oodNT_vpl VALUES ("JN4_50","073_4_50","JHN","4","50","50","D hab hahawa kaij g Jesus ab wui, “Gamai g s‑ap e tahtk hihm. T wo doa g m‑aliga.” D si i ihbheiwua ihda s‑wohochudk k gam hu hahawa hih uhpam. ");
INSERT INTO oodNT_vpl VALUES ("JN4_51","073_4_51","JHN","4","51","51","Sh am himad ch ab haꞌi ha nam g e‑pionag mash si s‑hehgig ch hab kaij, “Tki wo doa g m‑aliga.” ");
INSERT INTO oodNT_vpl VALUES ("JN4_52","073_4_52","JHN","4","52","52","Sh am hahawa ha kakke, “Heꞌekia ohla k ed at ab i apꞌetahi.” Sh hab kaij g piongaj, “Do i hemako ohla tako mat jumal gei g s‑tonjig ab ab.” ");
INSERT INTO oodNT_vpl VALUES ("JN4_53","073_4_53","JHN","4","53","53","Sh am ha hekaj i chegito g ohgaj mo am d wabsh i si hegai ohla mo hab ahgid g Jesus, “T wo doa g m‑aliga.” Tsh ged hu jiwia e‑kih am k am si aꞌaga ihda g e‑wehm kihkam ha wehm. Tsh wehsijj ab i s‑wohoch mo g Jesus d Jiosh si Kehsha. ");
INSERT INTO oodNT_vpl VALUES ("JN4_54","073_4_54","JHN","4","54","54","Neh, id o d i gokkokam s‑hasig haꞌichu mat hab juh g Jesus ia Galilee chekshani ch ed. ");
INSERT INTO oodNT_vpl VALUES ("JN5_1","073_5_1","JHN","5","1","1","D am hahawa hema i e aihi g t‑mihshmda piast. Kuchd hekaj gam hu hihi Jerusalem wui. ");
INSERT INTO oodNT_vpl VALUES ("JN5_2","073_5_2","JHN","5","2","2","Am o hema woꞌog kihhim ch ed ch hab e aꞌaga Bethsada ch an miabidch hegai kolhai kihjeg mam an ha gagda g kahwal. K an hetasp wapttog heg wehgaj woꞌo. ");
INSERT INTO oodNT_vpl VALUES ("JN5_3","073_5_3","JHN","5","3","3","K idam ha wecho shaꞌi muꞌi nahnko mahs kokꞌodam an woꞌowop ch haꞌi d pi neneadam ch haꞌi d pi hihimidkam ch haꞌi ab wabsh i s‑momoik. Kush idam nenida g shuhdagi matsh am wo i hoi ");
INSERT INTO oodNT_vpl VALUES ("JN5_4","073_5_4","JHN","5","4","4","no pi hab elid mash hab hu g anghil am i huhuduk shuhdagi ch ed ch am i nonoig g shuhdagi. T hedai si wehpeg am wo hud shuhdagi ch ed mat am wabsh wo chum i nonoi k ash hab hu wo s‑doajima ab e‑mumkidag amjed. ");
INSERT INTO oodNT_vpl VALUES ("JN5_5","073_5_5","JHN","5","5","5","D am hema woꞌo g oꞌodham ch waikko wehst‑mahm gamai gigiꞌik (34) aꞌahid ab waꞌi mumku. ");
INSERT INTO oodNT_vpl VALUES ("JN5_6","073_5_6","JHN","5","6","6","D g Jesus am neid ch s‑mahch mo tash am waꞌi woꞌo ch hab kaij ab wui, “Nap tatchua mapt wo doa?” ");
INSERT INTO oodNT_vpl VALUES ("JN5_7","073_5_7","JHN","5","7","7","D hab kaij g mumkudam, “Ni‑nawoj, pi o an hu hedaig mas am wo i ni‑huduni shuhdagi ch ed mo hekid am i hoike. Ni im hu haha wabsh i ni‑nakog mant am wo i hud, k gam hu heki hu hema ni‑baꞌiwichchek.” ");
INSERT INTO oodNT_vpl VALUES ("JN5_8","073_5_8","JHN","5","8","8","D hab kaij g Jesus, “I wuhshani k am behꞌi g e‑wahkus k hihm!” ");
INSERT INTO oodNT_vpl VALUES ("JN5_9","073_5_9","JHN","5","9","9","Neh, d ha hekaj doa k am bei g e‑wahkus k s‑ap hih. Id ad hab e juh chum t‑mihshmda tash ed ahchim Tutuligo. ");
INSERT INTO oodNT_vpl VALUES ("JN5_10","073_5_10","JHN","5","10","10","D haꞌi neid g t‑wehm oꞌodham ch hab ahg, “Neh, ahpi, melchkwua ap g t‑chehanig map kushwiotch g e‑wahkus. A nap pi mahch mo d mihshmda tash?” ");
INSERT INTO oodNT_vpl VALUES ("JN5_11","073_5_11","JHN","5","11","11","D hab hahawa kaij hegai mo wa mumkuhim, “Hegai mat ni‑doaj o hab ni‑ahg mant am wo bei g ni‑wahkus k wo hih.” ");
INSERT INTO oodNT_vpl VALUES ("JN5_12","073_5_12","JHN","5","12","12","D ab hahawa kakke mas hedai wud hegai mo hab ahg mat wo kushwiotk hih g e‑wahkus. ");
INSERT INTO oodNT_vpl VALUES ("JN5_13","073_5_13","JHN","5","13","13","D wabshaba am wabsh i pi e amich nad pi g Jesus im hu pi e mahsid hemajkam ha shahgid no pi shaꞌi muꞌijj g hemajkam amai. ");
INSERT INTO oodNT_vpl VALUES ("JN5_14","073_5_14","JHN","5","14","14","D am hahawa g Jesus s‑neidam k am cheh geꞌe cheopi ch ed k hab ahg, “Neh, doa apt. Pi g am hu hab i ep junihim g pi apꞌekam nat pi haꞌichu baꞌich i pi ap hab wo e juh am m‑tahgio mapt am hab ep wo i junihi g pi apꞌekam.” ");
INSERT INTO oodNT_vpl VALUES ("JN5_15","073_5_15","JHN","5","15","15","D am i wuhshani k gam hu him k am ha ahgi moki d Jesus mat doaj. ");
INSERT INTO oodNT_vpl VALUES ("JN5_16","073_5_16","JHN","5","16","16","D am i s‑mai idam mash d Jesus mat hab juh ihda mihshmda tash ed k heg hekaj am i kudu ab neꞌowinch. ");
INSERT INTO oodNT_vpl VALUES ("JN5_17","073_5_17","JHN","5","17","17","D g Jesus hab kaij ab ha wui, “Ni‑ohg Jiosh o chum hekid g s‑apꞌekam chikpan. Ni ahni hab waꞌap chum hekid hab ni‑wua.” ");
INSERT INTO oodNT_vpl VALUES ("JN5_18","073_5_18","JHN","5","18","18","D am hahawa i si e gewpkai mat wo mua nad pi am i kah mo hab masma ihm g Jiosh ch heg hekaj e wepogid g Jiosh. ");
INSERT INTO oodNT_vpl VALUES ("JN5_19","073_5_19","JHN","5","19","19","D hab hahawa kaij g Jesus ab ha wui, “Nt wo si shel em‑ahgi mani pi haꞌichu hejel hab wua ch wabshaba hab wua mo haschu g ni‑ohg Jiosh ni‑chehani. ");
INSERT INTO oodNT_vpl VALUES ("JN5_20","073_5_20","JHN","5","20","20","Ni‑ohg o ab si pihk ni‑elid ch am ni‑chehgid mant has wo chum juni. T ab wo ni‑mah g gewkdag mant baꞌich i geꞌe haꞌichu hab wo juh mo ihda. Mt ab wabsh wo i hahaꞌadka. ");
INSERT INTO oodNT_vpl VALUES ("JN5_21","073_5_21","JHN","5","21","21","Ni‑ohg o i ha wuwhasid g koꞌi ab muhkig amjed ch ab ni‑mahkch g gewkdag mant s‑ap hab wo juh. Nt hekaj ab wo i ha wuwhas mani hedai hab i elid. ");
INSERT INTO oodNT_vpl VALUES ("JN5_22","073_5_22","JHN","5","22","22","K g ni‑ohg pi hedai ha lodait ch wabshaba ahni ab ni‑mah hegai apꞌedag mant wo ha lodai ");
INSERT INTO oodNT_vpl VALUES ("JN5_23","073_5_23","JHN","5","23","23","no pi hab elid mat wehsijj ab wo si has i ni‑el hab masma mo ab si has i elid g ni‑ohg. Am at i ni‑kei g Jiosh. T hedai pi ab hu has wo ni‑elidad ch hab wa masma pi ab hu has elid g ni‑ohg. ");
INSERT INTO oodNT_vpl VALUES ("JN5_24","073_5_24","JHN","5","24","24","“Do si wohokam ihda mant hab wo chei. T wo edagi g pi ha huhugedam doakag k am wo wehmajk g Jiosh hegam mat hedai ab wo kaihamad g haꞌichu ni‑ahga ch ab wo hiwgad g Jiosh. Pi ant ab hu wo ha mohtoꞌi g ha‑chuꞌijig mas hekaj gm hu hab wo i e juh ab amjed g Jiosh. ");
INSERT INTO oodNT_vpl VALUES ("JN5_25","073_5_25","JHN","5","25","25","Nt wo si shel em‑ahgi mo ab him g tash, pej heki hu e ai, mant ab wo i ha wai g koꞌi ahni Jiosh alidag. T hegam mat ab i kaiha g haꞌichu ni‑ahga ab wo i wuwha. ");
INSERT INTO oodNT_vpl VALUES ("JN5_26","073_5_26","JHN","5","26","26","Ni‑ohg o d hegai mo ab ha mahkch g doakag ch ab ni‑mahkch g gewkdag mant hab waꞌap wo ha mah g doakag. ");
INSERT INTO oodNT_vpl VALUES ("JN5_27","073_5_27","JHN","5","27","27","T ab ni‑mah g gewkdag mant ahni hab wo juh g lodaita nani pi d si Kehshaj. ");
INSERT INTO oodNT_vpl VALUES ("JN5_28","073_5_28","JHN","5","28","28","“Pi g am wo e totodsid id hekaj mani has i kaij. Ab o him g tash mat wehs g koꞌi s‑ap wo ni‑kah k ab wo i wuwha. ");
INSERT INTO oodNT_vpl VALUES ("JN5_29","073_5_29","JHN","5","29","29","Hegam mo hab junihim g s‑apꞌekam at ab wo i e wamgid k ab wo bei g e‑apꞌedag. T hegam mo hab junihim g pi apꞌekam ab wo i e wamgid k ab wo bei g s‑koꞌok e‑namkidadag.” ");
INSERT INTO oodNT_vpl VALUES ("JN5_30","073_5_30","JHN","5","30","30","D hab ep kaij g Jesus, “Pi ant wo shaꞌi ni‑nako mant hejel haꞌichu hab wo juh k wabshaba am si ni‑ohg oidk hab masma wo ha lodai. K hekaj hab s‑apꞌe g ni‑lodaita. ");
INSERT INTO oodNT_vpl VALUES ("JN5_31","073_5_31","JHN","5","31","31","“Pi amt wo mahchk manis am ahg g wohokam mantp wabsh hejel wo ni‑wohokamch. ");
INSERT INTO oodNT_vpl VALUES ("JN5_32","073_5_32","JHN","5","32","32","K heg hekaj am wa ni‑wehhejed neok g ni‑ohg Jiosh. Kuni s‑mahch mo d wohokam mo am ahg ab ni‑amjed. ");
INSERT INTO oodNT_vpl VALUES ("JN5_33","073_5_33","JHN","5","33","33","“Neh, am amt wa haꞌi hihi heg wui John mo wa em‑pahl wapkonahim. K wa am em‑ahgid g wohokam. ");
INSERT INTO oodNT_vpl VALUES ("JN5_34","073_5_34","JHN","5","34","34","Id ani hab wabsh kaij mamt hekaj wo e doꞌibia nam pi ahpim heg tatchua mat g oꞌodham am wo i wohokamch haꞌichu mamt ab haha wo i s‑wohoch. Ni ahni hi heki hu s‑mahch mani hedai wud ch pi shaꞌi tatchua mas am hema wo ge i ni‑wohokamch. ");
INSERT INTO oodNT_vpl VALUES ("JN5_35","073_5_35","JHN","5","35","35","John o wa ahgachug g wohokam ch hekaj em‑tonlidch. Kumt wa haꞌijj ahpim heꞌes ab si s‑hohhoꞌi g haꞌichu ahgaj k an e hehemapaid wehgaj hab masma mat g huꞌul nahgi wo s‑hohhoꞌi g tonlig. ");
INSERT INTO oodNT_vpl VALUES ("JN5_36","073_5_36","JHN","5","36","36","“John o s‑ap ni‑wohokamchud. K wabshaba ahni ab ni‑mahkch g Jiosh mani g s‑hasig haꞌichu hab wua. K id baꞌich i s‑ap ni‑wohokamchud mani d ni‑ohg kehsha. ");
INSERT INTO oodNT_vpl VALUES ("JN5_37","073_5_37","JHN","5","37","37","Pi am hekid neid g Jiosh. K pi hekid ab hu em‑wuhiosha neid ch neok ch wabshaba am ni‑wohokamchud mani d kehshaj. ");
INSERT INTO oodNT_vpl VALUES ("JN5_38","073_5_38","JHN","5","38","38","Am o ni‑wohokamchud g Jiosh mani d si Kehshaj. Kum eda pi ab hu ni‑tatchua nam ge wohochud. ");
INSERT INTO oodNT_vpl VALUES ("JN5_39","073_5_39","JHN","5","39","39","Am am si hoan g Jiosh oꞌohana nam pi tatchua mamt wo e doꞌibia k wo edgidad g pi ha huhugedam doakag. K g Jiosh oꞌohana am ni‑wohokamchud ");
INSERT INTO oodNT_vpl VALUES ("JN5_40","073_5_40","JHN","5","40","40","mani ahni d em‑doꞌibiakam. M eda pi ab hu ni‑hiwig. ");
INSERT INTO oodNT_vpl VALUES ("JN5_41","073_5_41","JHN","5","41","41","“Neh, pi ani heg nenꞌoid mas g hemajkam ab wo si ni‑haꞌichuch. Jiosh at ab wo si ni‑haꞌichuch. ");
INSERT INTO oodNT_vpl VALUES ("JN5_42","073_5_42","JHN","5","42","42","Kuni s‑em‑amichud ch s‑mahch mam pi ab hu shaꞌi tatchua g Jiosh. ");
INSERT INTO oodNT_vpl VALUES ("JN5_43","073_5_43","JHN","5","43","43","Ia ant jiwia g ni‑ohg si wehhejed. Kum pi ab hu has ni‑elid. Hegam at ab has d wo em‑elidak matp hedam wabsh hejel e wehhejed ab wo i wuwha. ");
INSERT INTO oodNT_vpl VALUES ("JN5_44","073_5_44","JHN","5","44","44","Pi amt has masma ab hu wo s‑wohoch g Jiosh nam pi heg am waꞌi s‑nenꞌoid mamt ab aꞌai wo si has i e el. K eda d chum Jiosh mamt ab wo chum hehgchul. ");
INSERT INTO oodNT_vpl VALUES ("JN5_45","073_5_45","JHN","5","45","45","Ni wabshaba pi d ahni manis ab wo haꞌichu em‑abch am ni‑ohg wui. Mosesbad chehanig am ab hiwig. K d hegai mat am wo tashogi g pi ap em‑chuꞌijig. ");
INSERT INTO oodNT_vpl VALUES ("JN5_46","073_5_46","JHN","5","46","46","Mosesbad at haꞌichu oꞌoha ab ni‑amjed. Kumt ab wo s‑ni‑wohoch mamt hems woho ab wo s‑wohochudad g Mosesbad oꞌohana. ");
INSERT INTO oodNT_vpl VALUES ("JN5_47","073_5_47","JHN","5","47","47","Pi amt has masma ab hu wo s‑wohoch g ni‑ahga namki pi woho wohochud mat haschu an oꞌoha g Mosesbad.” Neh, bad kaij g Jesus am ha mihshmadch. Am i amjed, tt gam hu hahawa hihi Jerusalem t amjed. ");
INSERT INTO oodNT_vpl VALUES ("JN6_1","073_6_1","JHN","6","1","1","Am hu hebai ep amjed machd an oiopohim Galilee Kahchki hugid an ch gam hu hahawa i chehchsh haꞌabjed k am dada. ");
INSERT INTO oodNT_vpl VALUES ("JN6_2","073_6_2","JHN","6","2","2","D eda muꞌi hemajkam chum hekid an oidahim g Jesus neidok mo g s‑hasig haꞌichu hab wua ha doajidch g kokꞌodam. ");
INSERT INTO oodNT_vpl VALUES ("JN6_3","073_6_3","JHN","6","3","3","D ab i chesh g Jesus kawulk t ab. Kuchd ahchim waꞌi mach ab si wecho t‑mashcham am i oid k am wehmaj dadhaiwua. ");
INSERT INTO oodNT_vpl VALUES ("JN6_4","073_6_4","JHN","6","4","4","D eda e aihim mat wo e wuhshad g t‑shohshon ha‑doꞌibiadag. ");
INSERT INTO oodNT_vpl VALUES ("JN6_5","073_6_5","JHN","6","5","5","Kud muꞌi hegam mad gam hu wo piasto ab i hihi s‑kaimkch g Jesus. D am i ha nei g Jesus k hab kaij ab Philip wui, “Neh, Philip, chs hebai hig wo ui g haꞌichu hugi matt wo ha gegos haꞌakia i hemajkam?” ");
INSERT INTO oodNT_vpl VALUES ("JN6_6","073_6_6","JHN","6","6","6","Bo kaij ch wabsh s‑aꞌappemamk g Philip no pi wa chum s‑mahch mat has masma hab wo juh. ");
INSERT INTO oodNT_vpl VALUES ("JN6_7","073_6_7","JHN","6","7","7","D hab kaij g Philip, “Pi att wo shaꞌi t‑nako. Chum achs hems gohk siant pihshkaj wo ui g pahn, t eda pi wo ha ai g haꞌakia hemajkam.” ");
INSERT INTO oodNT_vpl VALUES ("JN6_8","073_6_8","JHN","6","8","8","D hegai mo d Simon Peter nawoj ch hab chehgig Andrew hab kaij, ");
INSERT INTO oodNT_vpl VALUES ("JN6_9","073_6_9","JHN","6","9","9","“Ia o hema haꞌichug g ali ch hi wa hetasp sismito ch gohk waptopi uꞌa. T wabshaba pi haꞌichu ab hu wo shaꞌi ha nako haꞌakia hemajkam ha wehhejed”. ");
INSERT INTO oodNT_vpl VALUES ("JN6_10","073_6_10","JHN","6","10","10","D ab hahawa t‑ahgid g Jesus matt wo ha cheha g hemajkam mat wo dadhaiwua no pi an s‑washaig. D am i wehsijj dadhaiwua g hemajkam k d hetasp mihl chechoj ch muꞌi ehp g uꞌuwi ch aꞌal. ");
INSERT INTO oodNT_vpl VALUES ("JN6_11","073_6_11","JHN","6","11","11","D g Jesus am ui g sismito k ab hoꞌigeꞌel g Jiosh k ab t‑mah. Kuchd ahchim an hahawa i ha mahkhi g hemajkam. D hab waꞌap juh hegam gohk waptopi. Kuchd wehsijj hug k si s‑kokwod. ");
INSERT INTO oodNT_vpl VALUES ("JN6_12","073_6_12","JHN","6","12","12","D hab hahawa t‑ahg g Jesus, “An g wo i uꞌihim g ha‑wiꞌa. Kutt pi haꞌichu wo shaꞌi heki wua.” ");
INSERT INTO oodNT_vpl VALUES ("JN6_13","073_6_13","JHN","6","13","13","Kuchd an i uꞌihim k gamai gohk wapshomi ha shuhshud heg hekaj wihpiꞌidag. ");
INSERT INTO oodNT_vpl VALUES ("JN6_14","073_6_14","JHN","6","14","14","Neh, d am i nei g hemajkam mat si s‑hasig haꞌichu hab juh g Jesus k hab kaij, “Neh, mo d wabsh i si shel moki id d hegai Jiosh haꞌichu i tashogiddam mach nenida matsh ia wo jiwia id dahm jewed.” ");
INSERT INTO oodNT_vpl VALUES ("JN6_15","073_6_15","JHN","6","15","15","D g Jesus ha amich mat an wabsh wo si be k wo geꞌe kownalch k hekaj gam hu hejel baꞌich i chesh doꞌag t ab. ");
INSERT INTO oodNT_vpl VALUES ("JN6_16","073_6_16","JHN","6","16","16","Hudunihim o g tash. Kuchd gam hu i huhud ");
INSERT INTO oodNT_vpl VALUES ("JN6_17","073_6_17","JHN","6","17","17","k am chum i chehchsh g wahlkokaj Capernaum wui nad pi hab t‑ah g Jesus k hab kaij matsh pi oi gam hu wo hih. D am i s‑chuk. ");
INSERT INTO oodNT_vpl VALUES ("JN6_18","073_6_18","JHN","6","18","18","D g s‑gewk hewel ab i med k ab i kudu g shuhdagi. ");
INSERT INTO oodNT_vpl VALUES ("JN6_19","073_6_19","JHN","6","19","19","Kuchd am himchud g wahlko am hu i giꞌik mihya. D ab haha wabsh hema him t‑wui an wabsh shuhdagi dahm. Kuchd hab i neidok si t‑totods. ");
INSERT INTO oodNT_vpl VALUES ("JN6_20","073_6_20","JHN","6","20","20","D ab hahawa t‑wui neo k oki d Jesus ch hab kaij, “Pi g am wo e totodsid. Ahni ani wud”. ");
INSERT INTO oodNT_vpl VALUES ("JN6_21","073_6_21","JHN","6","21","21","Kuchd si s‑ap i t‑taht k gan hu i cheshajch wahlko ch ed. Neh chd am waꞌi hekaj gan hu aigo dada mach am haꞌab t‑tatchua. ");
INSERT INTO oodNT_vpl VALUES ("JN6_22","073_6_22","JHN","6","22","22","Baꞌich i siꞌalim, d hegam hemajkam mad ab wih s‑mahch mad pi i t‑oi g Jesus no wa pi neid mo d hemako g wahlko. Kuchd ahchim waꞌi heg ab an dadhaiwua k i hihi. ");
INSERT INTO oodNT_vpl VALUES ("JN6_23","073_6_23","JHN","6","23","24","D idam an chum gagahim ch pi cheh g Jesus k nei matt pi am hu ep dada. D oi wa am i haꞌi dada g wapalko ab Tiberias kihhim t amjed miabidk mat am ha gegos g Jesus hegam muꞌi hemajkam. D idam hemajkam an e baꞌiham k gam hu i gahgio Capernaum wui ");
INSERT INTO oodNT_vpl VALUES ("JN6_25","073_6_25","JHN","6","25","25","K hekid am i chehg k hab kaij ab wui, “T‑mashchamdam, hekid apt ia i jiwia?” ");
INSERT INTO oodNT_vpl VALUES ("JN6_26","073_6_26","JHN","6","26","26","D hab kaij g Jesus, “Am ani woho ni‑chehgidch em‑wui heg hekaj s‑hasig haꞌichu mani hab wua. M wabshaba pi heg hekaj ab s‑ni‑wohochudamk. Neh am ant em‑gegos. Kumt kokwod k heg wai hekaj ni‑gahg. ");
INSERT INTO oodNT_vpl VALUES ("JN6_27","073_6_27","JHN","6","27","27","Pi g am wo si e kudutad wabsh g haꞌichu hugikaj ch wabshaba heg wo chum s‑behim mo d pi ha huhugedam. Ahni ani em‑makiog g pi ha huhugedam doakag. Heg at hekaj am i ni‑kei g Jiosh k am ni‑wohokamch.” ");
INSERT INTO oodNT_vpl VALUES ("JN6_28","073_6_28","JHN","6","28","28","D hab kaij g hemajkam, “Tt has wo t‑juh k ab wo bei g pi ha huhugedam doakag?” ");
INSERT INTO oodNT_vpl VALUES ("JN6_29","073_6_29","JHN","6","29","29","D g Jesus hab ha ahg, “Ihda waꞌi mamt ab wo ni‑hiwgad ahni Jiosh si Kehsha.” ");
INSERT INTO oodNT_vpl VALUES ("JN6_30","073_6_30","JHN","6","30","30","D hab ep kaij g hemajkam, “Am g hig hab juhni g s‑hasig haꞌichu. T heg am wo t‑chehgi map woho d Jiosh si Kehsha. Tt ab wo s‑m‑wohoch. ");
INSERT INTO oodNT_vpl VALUES ("JN6_31","073_6_31","JHN","6","31","31","Neh, ab ash gegshshe dahm kahchim t amjed hegai haꞌichu hugi mash hab e aꞌaga ‘manna’. Kush heg koꞌa g t‑shohshon mash am jeg ed oiopo. Bo chuꞌig g Mosesbad oꞌohana: Ab o ha mahk hegai haꞌichu hugi mo am gegshe ab dahm kahchim t amjed. Pegih, pt ahpi has hig wo juh?” ");
INSERT INTO oodNT_vpl VALUES ("JN6_32","073_6_32","JHN","6","32","32","D hab ep kaij g Jesus, “Pi o d Mosesbad mo wa ab ha mahk hegai haꞌichu hugi. Do ni‑ohg mo wa hab wua. K heg d wabsh haꞌichu hugi mo wa heg hekaj d dodakam jewed dahm. K g ni‑ohg baꞌich i s‑kehg haꞌichu ab em‑makiog ");
INSERT INTO oodNT_vpl VALUES ("JN6_33","073_6_33","JHN","6","33","33","mamt heg hekaj d wo dodakamk chum hekid. Id o heg wa wepo mo d s‑kehg haꞌichu hugi. Kumt wo be k heg ab wo bei g s‑kehg doakag.” ");
INSERT INTO oodNT_vpl VALUES ("JN6_34","073_6_34","JHN","6","34","34","D ab si tahni ch hab kaij idam, “Ih, pegih, ab g chum hekid t‑mahkad ihda map hab ahg.” ");
INSERT INTO oodNT_vpl VALUES ("JN6_35","073_6_35","JHN","6","35","35","D hab kaij g Jesus, “Ahni ani wud mo g ni‑ohg ab em‑makiog. Ab g wo ni‑hiwig. Nt wo em‑mah g pi ha huhugedam doakag. Id at heg wo wa wepok mamt wo huh g hab mahs haꞌichu mamt chum hekid d wo dodakamk ch pi hekid ep wo bihugk. ");
INSERT INTO oodNT_vpl VALUES ("JN6_36","073_6_36","JHN","6","36","36","Nehꞌe mani wa hab wa heki hu kaij mam wa chum ni‑neid ch eda pi ab hu ni‑wui e dagitokch. ");
INSERT INTO oodNT_vpl VALUES ("JN6_37","073_6_37","JHN","6","37","37","T wabshaba wehs ab ni‑wui wo i e dagito hegam mat g ni‑ohg am ha eda wo i chikp. Nt pi hedai wo shaꞌi ohhod mat ab wo i e dagito ni‑wui. ");
INSERT INTO oodNT_vpl VALUES ("JN6_38","073_6_38","JHN","6","38","40","Do ni‑ohg tatchui mamt ab ni‑wui wo i e dagito ch hab wo edagi g pi ha huhugedam doakag. Nt wo si em‑nuhkudad mamt pi hedai wo heb hu wua g e‑doꞌibiadag. Kunt ab wo i em‑wuwhas muhkig t amjed mat hekid wo huhug ihda jewed. Id o d ni‑ohg tatchui. Kunt heg hekaj ia jiwia ab dahm kahchim t amjed.” ");
INSERT INTO oodNT_vpl VALUES ("JN6_41","073_6_41","JHN","6","41","41","D g hahaꞌichu si gahghai e mohmgid ch s‑babgam neneok ");
INSERT INTO oodNT_vpl VALUES ("JN6_42","073_6_42","JHN","6","42","42","ch hab kaij, “K haschu ahgch hab kaij mat ia jiwia ab dahm kahchim t amjed? S‑mahch ach ch ep s‑ha mahch g jehj. Do wabsh Jesus ch d alidaj g Josephbad.” ");
INSERT INTO oodNT_vpl VALUES ("JN6_43","073_6_43","JHN","6","43","43","D hab kaij g Jesus, “Pi g am wo gahghai e mohmgid k s‑babgam neneok. ");
INSERT INTO oodNT_vpl VALUES ("JN6_44","073_6_44","JHN","6","44","44","Pi at hedai wo shaꞌi e nako mas ab wabsh hejel wo i e dagito ni‑wui. Jiosh ni‑ohg at am wo i chikp ha eda. T hekaj ab ni‑wui wo i e dagito. T ab wo i e ai g si oidchkam tash. Nt ab wo i ha wuwhas muhkig t amjed. ");
INSERT INTO oodNT_vpl VALUES ("JN6_45","073_6_45","JHN","6","45","45","Kekelibad Jiosh Haꞌichu i tashogiddam atki wa an oꞌoha: Wehsijj at wo ha mashcha g Jiosh g hemajkam. Neh, t ab ni‑wui wo i e dagito matp hedai ab wo kaiha g Jiosh ni‑ohg k ab wo mai g mashchamaj. ");
INSERT INTO oodNT_vpl VALUES ("JN6_46","073_6_46","JHN","6","46","46","Pi am hedai g e‑wuhpuikaj neid g ni‑ohg. Ahni ani waꞌi neid nant pi ab amjed ia jiwia. ");
INSERT INTO oodNT_vpl VALUES ("JN6_47","073_6_47","JHN","6","47","47","“Neh, hegam mat ab wo i s‑ni‑wohochud k wo ni‑bei at hekaj wo edagi g pi ha huhugedam doakag. ");
INSERT INTO oodNT_vpl VALUES ("JN6_48","073_6_48","JHN","6","48","49","T‑shohshon ash wa koꞌa hegai manna ch wabshaba pi heg hekaj edagi g pi ha huhugedam doakag. Mt wo edagi hegai pi ha huhugedam doakag ab ni‑bek. Id o heg wa wepo mani d haꞌichu hugi em‑wehhejed. ");
INSERT INTO oodNT_vpl VALUES ("JN6_50","073_6_50","JHN","6","50","50","Baꞌich ani d i s‑kehg haꞌichu hugi mo hi hegai manna namt pi g pi ha huhugedam doakag wo edagi ab ni‑bek. ");
INSERT INTO oodNT_vpl VALUES ("JN6_51","073_6_51","JHN","6","51","51","I atsh gei g manna ab dahm kahchim t amjed k ab ha mahkch g doakag. Ni wabshaba d ahni mant woho ia jiwia ab Jiosh kihdag amjed k ia uꞌapa g pi ha huhugedam doakag. Nt wo dagito g ni‑chuhkug mant wo ni‑muhkid k hab wo ha doꞌibia g hemajkam.” ");
INSERT INTO oodNT_vpl VALUES ("JN6_52","073_6_52","JHN","6","52","52","D id kaiok am si s‑babgam e neꞌowi g hahaꞌichu hab kaijch, “Pi at has shaꞌi masma wo t‑mah g e‑chuhkug machs wo huh.” ");
INSERT INTO oodNT_vpl VALUES ("JN6_53","073_6_53","JHN","6","53","53","D hab kaij g Jesus, “Pi amt wo edagi g pi ha huhugedam doakag pi ab hu ni‑bek ahni Jiosh si Kehsha. ");
INSERT INTO oodNT_vpl VALUES ("JN6_54","073_6_54","JHN","6","54","54","Ab amt wo i s‑wohoch mant wo iawua g ni‑ehꞌed k wo muh em‑wehhejed k hab wo edagi g pi ha huhugedam doakag. Id at heg wo wa wepok mamt wo huh g ni‑chuhkug k wo ih g ni‑ehꞌed. Kunt ab wo i em‑wuwhas muhkig t amjed mat hekid wo kuhgit g jewed. ");
INSERT INTO oodNT_vpl VALUES ("JN6_55","073_6_55","JHN","6","55","55","Ihda ni‑chuhkug ch ni‑ehꞌed o heg wa wepo mo d haꞌichu hugi ch haꞌichu iꞌidag. ");
INSERT INTO oodNT_vpl VALUES ("JN6_56","073_6_56","JHN","6","56","56","T wo edagi g wechij doakag hegam mat ab wo ni‑bei. Am ant ha eda wo ul g ni‑doakag. ");
INSERT INTO oodNT_vpl VALUES ("JN6_57","073_6_57","JHN","6","57","57","Ni‑ohg at wa am ni‑cheha mant ia wo jiwia jewed dahm. Kuni d pi ha huhugedam doakam no pi g ni‑ohg d pi ha huhugedam doakam. T hab waꞌap d wo pi ha huhugedam doakamk matp hedam ab wo ni‑bei nant pi am ha eda wo ni‑ulinid chum hekid. ");
INSERT INTO oodNT_vpl VALUES ("JN6_58","073_6_58","JHN","6","58","58","Heg ani hekaj pi hab masma mo hegai manna. Hegam mash wa koꞌa hegai at pi heg hekaj edagi g pi ha huhugedam doakag. T wabshaba wo edagi matp hedam ab wo ni‑bei.” ");
INSERT INTO oodNT_vpl VALUES ("JN6_59","073_6_59","JHN","6","59","59","Neh, bad kaij g Jesus mad eda am ha mashcham g hemajkam ha‑cheopi ed amai Capernaum t am. ");
INSERT INTO oodNT_vpl VALUES ("JN6_60","073_6_60","JHN","6","60","60","D muꞌijj hegam mo am t‑wehm oid g Jesus hab hahawa kaij, “Shoꞌoki waꞌi si s‑hasig ihda mashchamaj ch pi ab hu ta kaihama.” ");
INSERT INTO oodNT_vpl VALUES ("JN6_61","073_6_61","JHN","6","61","61","D g Jesus wabsh ha amich mo has kaij an s‑juꞌujpij neneokch k hab kaij ab ha wui, “Pi amki hohhoꞌid g ni‑mashchama ");
INSERT INTO oodNT_vpl VALUES ("JN6_62","073_6_62","JHN","6","62","62","ch eda wo nei mant am uhpam ep wo hih dahm kahchim wui ahni Jiosh si kehsha. ");
INSERT INTO oodNT_vpl VALUES ("JN6_63","073_6_63","JHN","6","63","63","Pi amt wo bei g pi ha huhugedam doakag ab amjed g haꞌichu hugi k wabshaba ab wo s‑wohoch g haꞌichu ni‑ahga. Kunt ab wo cheha g Hekia S‑apꞌekam Gewkdag mat am em‑eda wo i e ulin k wo em‑mahkad g pi ha huhugedam doakag. ");
INSERT INTO oodNT_vpl VALUES ("JN6_64","073_6_64","JHN","6","64","64","Kum eda haꞌijj pi ab hu ni‑wohochud.” Neh, bo kaij g Jesus no pi s‑mahch mat hedam pi ab hu wo wohoch ch ep s‑mahch mat hedai wo gagda mat wo e muhkid. ");
INSERT INTO oodNT_vpl VALUES ("JN6_65","073_6_65","JHN","6","65","65","D hab ep kaij, “Pi amt hedai wo e nako mams ab wo s‑ni‑wohochud k wo ni‑bei, heg hi wa mat g ni‑ohg am wo i chikp em‑eda.” ");
INSERT INTO oodNT_vpl VALUES ("JN6_66","073_6_66","JHN","6","66","66","D muꞌijj hegam mo am t‑wehm oid g Jesus dagito am i kaiok g s‑hasig haꞌichu ahgaj k pi dahm an hu hahawa ep wehmaj. ");
INSERT INTO oodNT_vpl VALUES ("JN6_67","073_6_67","JHN","6","67","67","D heg hekaj hab kaij g Jesus ab t‑wui ahchim gamai gohk, “Mt ahpim has wo e juh? Namt hab waꞌap wo ni‑dagito?” ");
INSERT INTO oodNT_vpl VALUES ("JN6_68","073_6_68","JHN","6","68","68","D g Simon Peter hab kaij ab wui, “T‑kownalig, pi o an hu hedai ehp machs heg wui wo hihi. Ahpi ap waꞌi am ahgachug hegai matt hekaj wo bei g pi ha huhugedam doakag. ");
INSERT INTO oodNT_vpl VALUES ("JN6_69","073_6_69","JHN","6","69","69","Ch hahawa s‑wohochud ch s‑mahch map ahpi d hekia s‑apꞌekam ch ab amjed i hih g Jiosh.” ");
INSERT INTO oodNT_vpl VALUES ("JN6_70","073_6_70","JHN","6","70","70","D hab kaij g Jesus, “Heuꞌu, woho o wa. Kunt am i em‑chuhcha ahpim gamai gohk mamt id an wo ahgachugad. M wabshaba hema d wabsh sha jiawul.” ");
INSERT INTO oodNT_vpl VALUES ("JN6_71","073_6_71","JHN","6","71","71","Pi achd mahch mas hedai hab ahg. Kuki eda heg hab ahg Judas mo d alidaj g Simon Iscariot ch d hema ahchim gamai gohk ch atki wo gagda g Jesus. ");
INSERT INTO oodNT_vpl VALUES ("JN7_1","073_7_1","JHN","7","1","1","Am amsh chum s‑muꞌamk g Jesus Judea chekshani ch ed. D hekaj pi am hu himimk. Kuchd an oiopo Galilee chekshani ch ed. ");
INSERT INTO oodNT_vpl VALUES ("JN7_2","073_7_2","JHN","7","2","2","D eda e aihim hegai piast mach ab ihm g Jiosh mo babhaijid g t‑eꞌes. ");
INSERT INTO oodNT_vpl VALUES ("JN7_3","073_7_3","JHN","7","3","3","D heg hekaj hab kaij g Jesus wepnag ab wui, “Pt hems gm hu wo hih iꞌajed Judea wui. T wo nei g s‑hasig m‑chikpan hegam mo wa an m‑oidahim Judea ch ed. ");
INSERT INTO oodNT_vpl VALUES ("JN7_4","073_7_4","JHN","7","4","4","Pi apt wo ge ehstod hegai map hab junihim maptp wo tatchuad mat ab wo i m‑mai g hemajkam. Am g ha chehgid g hemajkam map hab wua g s‑hasig haꞌichu.” ");
INSERT INTO oodNT_vpl VALUES ("JN7_5","073_7_5","JHN","7","5","5","Neh, bad kaij noki pi koi wohochud mo d Jiosh si Kehsha. ");
INSERT INTO oodNT_vpl VALUES ("JN7_6","073_7_6","JHN","7","6","8","D hab kaij g Jesus ab ha wui, “Pi ant am hu wo em‑oi id wui gegosig nat pi koi e ai mant am wo si s‑ap i ni‑maskogi. Mt gamai wo hihi namt pi ahpim hi wa wabsh chum hekid am wo e chehgi. Pi o am hu haꞌichug mas heg hekaj wo s‑em‑kehꞌidad g hemajkam. K wabshaba ahni s‑ni‑kehꞌid nani pi chum hekid ab ha ahgid mo am hab junihim g pi apꞌekam.” ");
INSERT INTO oodNT_vpl VALUES ("JN7_9","073_7_9","JHN","7","9","9","Neh, bad kaij ab ha wui ch am wabsh i wih Galilee ch ed. ");
INSERT INTO oodNT_vpl VALUES ("JN7_10","073_7_10","JHN","7","10","10","Heg i dahm mad gam hu hihi g Jesus wepnag, d am hahawa epai him k wabshaba wabsh s‑aꞌagi. Kuchd ahchim gam hu i oi. ");
INSERT INTO oodNT_vpl VALUES ("JN7_11","073_7_11","JHN","7","11","11","Sh hegam mo d hahaꞌichu am Judea ch ed an gahg ch an kaiam mas hebai has chuꞌig. ");
INSERT INTO oodNT_vpl VALUES ("JN7_12","073_7_12","JHN","7","12","12","D eda an s‑juꞌujpij neneok g hemajkam ch hab kaij, “Do si s‑ap oꞌodham.” D haꞌi hab ep kaij, “Pi o ap d oꞌodham no pi t‑iattogid.” ");
INSERT INTO oodNT_vpl VALUES ("JN7_13","073_7_13","JHN","7","13","13","K wabshaba s‑aꞌagi an aꞌaga no pi s‑ha ehbid g hahaꞌichu. ");
INSERT INTO oodNT_vpl VALUES ("JN7_14","073_7_14","JHN","7","14","14","Kud eda hugkam waꞌi hih g piast. D am hih g Jesus geꞌe cheopi wui k am i ha mashcha. ");
INSERT INTO oodNT_vpl VALUES ("JN7_15","073_7_15","JHN","7","15","15","D hegam hahaꞌichu si has i elid k hab kaij, “S has hig masma geꞌe haꞌichu s‑mahch ihda oꞌodham mat eda pi shaꞌi e mashcha g papal ha‑mashchama?” ");
INSERT INTO oodNT_vpl VALUES ("JN7_16","073_7_16","JHN","7","16","16","D hab kaij g Jesus ab ha wui, “Jiosh at ab ni‑cheha mant ia wo jiwia jewed dahm. K d Jiosh mashchamadag ihda mani i ha mashcham. ");
INSERT INTO oodNT_vpl VALUES ("JN7_17","073_7_17","JHN","7","17","17","Tp hedai wo i tatchuad mat am hab wo juh g Jiosh tatchui wo chum s‑mahchk mas wa woho d Jiosh amjedkam ihda mani i ha mashcham. ");
INSERT INTO oodNT_vpl VALUES ("JN7_18","073_7_18","JHN","7","18","18","Hegai mat wo ah g hejel e‑mahchig at wabsh wo chum si e haschud k atp hems d s‑chu iattomkam. Nt wabshaba ahni ab haꞌichuchud g Jiosh ch am ahg g wohokam. ");
INSERT INTO oodNT_vpl VALUES ("JN7_19","073_7_19","JHN","7","19","19","Bam chum e wua mam am hab si junihim hegai chehanig mat wa g Jiosh ab mah g Moses am em‑wehhejed. M wabshaba pi woho hab junihim nam pi s‑ni‑muꞌamk.” ");
INSERT INTO oodNT_vpl VALUES ("JN7_20","073_7_20","JHN","7","20","20","D ab si neneok g hemajkam ch hab kaij, “P haschu ahgch hab kaij mam s‑m‑muꞌamk? Jiawul o an uꞌukch g m‑chegitoidag.” ");
INSERT INTO oodNT_vpl VALUES ("JN7_21","073_7_21","JHN","7","21","21","D hab kaij g Jesus ab ha wui, “Woho am s‑ni‑muꞌamk. Ha ant dodaj mihshmda tash ed. Kum heg hekaj s‑ni‑muꞌamk. ");
INSERT INTO oodNT_vpl VALUES ("JN7_22","073_7_22","JHN","7","22","22","Neh, nt am wo em‑chehgi mam ahpim hab waꞌap wua g chikpan mihshmda tash ed. Mosesbad atki wa an oꞌoha mat haschu g Jiosh heki hu ab ha cheha g t‑shohshon mamt wo ha pahl hikuch g e‑chechoj aꞌaliga mat d wo i gigiꞌik tashk ab ha‑mahsidag amjed. Kum heg hab wua chum as hems d wo mihshmda tashk ");
INSERT INTO oodNT_vpl VALUES ("JN7_23","073_7_23","JHN","7","23","23","mamt pi wo mul hegai chehanig matki g Mosesbad an oꞌoha. Pegih, mt haschu ahgk babgat mant hema s‑ap doaj am mihshmda tash ed? ");
INSERT INTO oodNT_vpl VALUES ("JN7_24","073_7_24","JHN","7","24","24","Am g wo si i aꞌamichud mamt s‑ap wo s‑mahchk haꞌichu.” ");
INSERT INTO oodNT_vpl VALUES ("JN7_25","073_7_25","JHN","7","25","25","D haꞌijj hab kaij g Jerusalem t am kihkam, “Aha no hig pi woho d ihda mam chum s‑muꞌamk. ");
INSERT INTO oodNT_vpl VALUES ("JN7_26","073_7_26","JHN","7","26","26","K eda haschu ahgch pi hedai has ahg? K ia t‑jehnigid. Aha no hab elid g hahaꞌichu mo wa woho d Jiosh si Kehsha? ");
INSERT INTO oodNT_vpl VALUES ("JN7_27","073_7_27","JHN","7","27","27","S has hig masma d wo hegaik mach eda s‑mahch mo hedai d amjedkam ch hebai d kihkam. Kutsh wa eda g Jiosh si Kehsha pi hedai wo mahchk mat hebaijed ia wo jiwia.” ");
INSERT INTO oodNT_vpl VALUES ("JN7_28","073_7_28","JHN","7","28","29","D si s‑kaidam hab kaij g Jesus, “Pegih, s‑mahch am mani hedai wud ch hebaijed him. Nt wabshaba pi wabsh hejel ni‑wehhejed i hih. Jiosh o ab ni‑chehani mant ia wo i wuhsh jewed dahm. Kum pi mahch g Jiosh ch hekaj pi woho ni‑mahch. Ahni ani hi s‑mahch ch ep s‑mahch mo d wohokam nant pi ab amjed i hih.” Neh, bad kaij g Jesus am ha mashchamch geꞌe cheopi ch ed. ");
INSERT INTO oodNT_vpl VALUES ("JN7_30","073_7_30","JHN","7","30","30","Kumd am hahawa chum bei. T wabshaba pi koi e ai g tashgaj. D pi e nako idam. ");
INSERT INTO oodNT_vpl VALUES ("JN7_31","073_7_31","JHN","7","31","31","Kud muꞌi ab i s‑wohochud k wabsh s‑juꞌujpij hab kaij ab aꞌai e wui, “Naꞌas woho d Jiosh si Kehsha nat pi pi hedai wo shaꞌi e nako mas hab wo juh hegai hab mahs s‑hasig haꞌichu mo ihda hab wua.” ");
INSERT INTO oodNT_vpl VALUES ("JN7_32","073_7_32","JHN","7","32","32","D am haꞌi oiopo g Palasi ch am i kah hegai mo hab e kaij k am hihim k atsh am ha ahgi g uꞌugchu papal. Tsh hegam am ha cheha g geꞌe cheopi nuhkuddam mat an wo bei g Jesus. ");
INSERT INTO oodNT_vpl VALUES ("JN7_33","073_7_33","JHN","7","33","33","D hab kaij g Jesus, “Pi ant shaꞌi tash ia hu wo em‑wehmajkahim ch gam hu hahawa uhpam wo hih heg wui mat ia i ni‑ahꞌad. ");
INSERT INTO oodNT_vpl VALUES ("JN7_34","073_7_34","JHN","7","34","34","Kumt wo chum ni‑gahgad ch wabshaba pi wo ni‑edgid k pi wo e nako mams am wo hihi mant hebai wo haꞌichugk.” ");
INSERT INTO oodNT_vpl VALUES ("JN7_35","073_7_35","JHN","7","35","35","D am wabsh i pi amich g hemajkam k hab kaij ab aꞌai e wui, “A t hebai wo hih, chs hab pi wo edagi?” D haꞌi hab ep kaij, “Naꞌas gam hu wo hih goꞌol hemajkam ha‑kihhim wui mo am haꞌichug g t‑wehm oꞌodham k wo ha mashcha g goꞌol hemajkam. ");
INSERT INTO oodNT_vpl VALUES ("JN7_36","073_7_36","JHN","7","36","36","A shahꞌo d ahga mo hab kaij matt wo chum gahgad ch wabshaba pi wo edgid k pi wo t‑nako machs am wo hihi mat hebai wo haꞌichugk.” ");
INSERT INTO oodNT_vpl VALUES ("JN7_37","073_7_37","JHN","7","37","37","D am i e ai g si oidchkam tash mo baꞌiwechkim d si geꞌe tash heg eda piast. D am e hemapadch g hemajkam. Kud g Jesus am si amog ch hab kaij, “Ab g wo i e dagito ni‑wui k ab wo bei g wechij doakag hab masma mamt hemho wa wo ih am i tonomk. ");
INSERT INTO oodNT_vpl VALUES ("JN7_38","073_7_38","JHN","7","38","38","Bo chuꞌig g Jiosh oꞌohana mamtp hedai ab ni‑wui wo i e dagito k heg wa wepo mamt wo edgidad g shonkam shuhdagi am e‑ihbdag ed. T heg chum hekid ab wo daꞌiwunid.” ");
INSERT INTO oodNT_vpl VALUES ("JN7_39","073_7_39","JHN","7","39","39","Bo kaij g Jesus ch hab ahg matt ab wui wo i t‑dagito k hekaj wo bei g Hekia S‑apꞌekam Gewkdag. K eda wenog koi ab hu t‑mahks g Hekia S‑apꞌekam Gewkdag nat pi koi gahi wuhsh g muhkig g Jesus k koi bei g e‑kownaltalig. ");
INSERT INTO oodNT_vpl VALUES ("JN7_40","073_7_40","JHN","7","40","40","D muꞌi hab kaij am i kaiok, “Ihda oꞌodham oki d wa woho hegai Jiosh haꞌichu i tashogiddam mach nenida.” ");
INSERT INTO oodNT_vpl VALUES ("JN7_41","073_7_41","JHN","7","41","41","D hai hab ep kaij, “Doki Jiosh si Kehsha.” D wabshaba haꞌijj hab epai kaij, “Pi oki d shaꞌi hegai no pi d Galilee t am oꞌodham. ");
INSERT INTO oodNT_vpl VALUES ("JN7_42","073_7_42","JHN","7","42","42","K eda an hab chuꞌig Jiosh oꞌohana ed matsh g Jiosh si Kehsha ab d wo t‑kownaligbad David amjedkamk ch ab wo amjedk g Bethlehem kihhim. Am ash d kihkam g Davidbad Bethlehem t am.” ");
INSERT INTO oodNT_vpl VALUES ("JN7_43","073_7_43","JHN","7","43","43","D heg hekaj ab aꞌai e wui gegokiwua g hemajkam. ");
INSERT INTO oodNT_vpl VALUES ("JN7_44","073_7_44","JHN","7","44","44","Haꞌijj o chum s‑kuhpamk. D wabshaba pi hedai shaꞌi e nako mas hab juh. ");
INSERT INTO oodNT_vpl VALUES ("JN7_45","073_7_45","JHN","7","45","45","D am uhpam hihi g geꞌe cheopi nuhkuddam am ha wui g uꞌugchu papal ch Palasi. D idam ab ha kakke ch hab kaij, “Shahchu amt ahgk pi an hu bei?” ");
INSERT INTO oodNT_vpl VALUES ("JN7_46","073_7_46","JHN","7","46","46","D hab kaij g geꞌe cheopi nuhkuddam, “Pi o hekid hedai hab shaꞌi kaidam neok mo ihda.” ");
INSERT INTO oodNT_vpl VALUES ("JN7_47","073_7_47","JHN","7","47","47","D hab kaij hegam Palasi ab ha wui, “Aha nat hab waꞌap em‑iattogi? ");
INSERT INTO oodNT_vpl VALUES ("JN7_48","073_7_48","JHN","7","48","48","Pi ach hedai ab hu s‑wohochud ahchim Palasi o hegam mo d t‑wanimeddam mas d Jiosh si Kehsha ihda. ");
INSERT INTO oodNT_vpl VALUES ("JN7_49","073_7_49","JHN","7","49","49","Idam pi haꞌichu aꞌamichuddam hemajkam o ab s‑wohochud no pi pi mahch g Mosesbad chehanig. T g Jiosh s‑koꞌokam wo ha namkid.” ");
INSERT INTO oodNT_vpl VALUES ("JN7_50","073_7_50","JHN","7","50","50","D am ha wehmaj hegai mat wa am hu hebai chuhug ch ed am i chehgim g Jesus k hab chehgig Nicodemas. Id o hab waꞌap d Palasi ch hab kaij ab ha wui, ");
INSERT INTO oodNT_vpl VALUES ("JN7_51","073_7_51","JHN","7","51","51","“Bo chuꞌig g t‑chehanig matt pi hedai ab hu wo shaꞌi haꞌichu ha abch k hoꞌipki am i mamche am lodaitk mas wa woho pi ap haꞌichu hab juh.” ");
INSERT INTO oodNT_vpl VALUES ("JN7_52","073_7_52","JHN","7","52","52","D hab kaij idam, “Pegih, pki ahpi ab ep si ha wehmaj idam mo ab wabsh al Galilee t amjed. Am g i hoan g Jiosh haꞌichu ahga k wo s‑mai mo pi hema g Jiosh haꞌichu i tashogiddam ab hu shaꞌi Galilee t amjed.”  ");
INSERT INTO oodNT_vpl VALUES ("JN7_53","073_7_53","JHN","7","53","53","D amjed gam hu aꞌai himto g hemajkam. ");
INSERT INTO oodNT_vpl VALUES ("JN8_1","073_8_1","JHN","8","1","1","Kuchd ahchim gam hu hihim k an kohksh Olive Uꞌus Kawulk t an. ");
INSERT INTO oodNT_vpl VALUES ("JN8_2","073_8_2","JHN","8","2","2","D ab i chesh g tash. Kuchd ged hu uhpam dada geꞌe cheopi wui. D muꞌi am e chehm g hemajkam Jesus wui k gan hu biha. D am dahiwua k ha mashcha. ");
INSERT INTO oodNT_vpl VALUES ("JN8_3","073_8_3","JHN","8","3","3","D ab wui haꞌi dada g chehanig ha mashchamdam ch Palasi am hema uꞌapadch g uwi. Id atsh ha ehs g ha‑kun. Kud am t‑shahgid i kehsh ");
INSERT INTO oodNT_vpl VALUES ("JN8_4","073_8_4","JHN","8","4","4","K hab kaij ab wui g Jesus, “Neh, ahpi map ia ha mashcham, ihda uwi att s‑ap cheh mat ha ehs g ha‑kun. ");
INSERT INTO oodNT_vpl VALUES ("JN8_5","073_8_5","JHN","8","5","5","K eda hab chuꞌig g t‑chehanig matt hemho wo wa maꞌichkwua k wo mua g uwi mat hab wo sha e juh. Pt ahpi has wo chei?” ");
INSERT INTO oodNT_vpl VALUES ("JN8_6","073_8_6","JHN","8","6","6","Neh, bo kaij no pi wabsh haꞌichu s‑kaimk ch s‑abchudamk g Jesus. D wabshaba g Jesus pi ab hu shaꞌi ha hudawog k am wabsh Haꞌichu oꞌoha jewedo g e‑nowikaj. ");
INSERT INTO oodNT_vpl VALUES ("JN8_7","073_8_7","JHN","8","7","7","D oi wa idam pi dagito k ab ep kakke. D ab hahawa i e shel g Jesus k hab kaij ab ha wui, “Pegih, mt ahpim wehpeg ab wo maꞌihi g uwi mamt hedai pi hekid hab shaꞌi juh g pi apꞌekam.” ");
INSERT INTO oodNT_vpl VALUES ("JN8_8","073_8_8","JHN","8","8","8","Bo kaij ch am hahawa i e jumalkad k am ep oꞌoha jewedo. ");
INSERT INTO oodNT_vpl VALUES ("JN8_9","073_8_9","JHN","8","9","9","D am i kah ihda g chehanig ha mashchamdam ch Palasi k wabsh sha hehemako gam hu aꞌai hihi si e elidch. D hegam mo d geꞌeged wehpegat k wehsijj himto. K heg am waꞌi wih uwi Jesus wehm. ");
INSERT INTO oodNT_vpl VALUES ("JN8_10","073_8_10","JHN","8","10","10","D ab i e shel g Jesus k ab wui hab kaij, “Baht hihi hegam mo ab haꞌichu m‑abchud? Nat pi ia hu hema wih mat ab wo m‑maꞌihi?” ");
INSERT INTO oodNT_vpl VALUES ("JN8_11","073_8_11","JHN","8","11","11","D hab kaij g uwi, “Pi at ia hu hema wih, ni‑kownalig.” D hab hahawa ep kaij g Jesus, “Ahni ani hab waꞌap pi ab hu haꞌichu m‑abchud. Gamai g hihm k pi hab ep juhni g pi apꞌekam.” ");
INSERT INTO oodNT_vpl VALUES ("JN8_12","073_8_12","JHN","8","12","12","D hab ep kaij g Jesus ab ha wui g hemajkam, “Dani geꞌe tonlig am wehs ha wehhejed g hemajkam. Kut s‑ap am wo himad Jiosh apꞌedag ed ch pi hekid haꞌichukaj wo pi e amich hegam mat hedai ab ni‑wui wo e dagitokchid.” ");
INSERT INTO oodNT_vpl VALUES ("JN8_13","073_8_13","JHN","8","13","13","D eda am haꞌi gegok g Palasi ch ab wui hab si kaij, “Ih, p wabsh chum hejel e wohokamchud ch aptp hems wabsh t‑iattogid.” ");
INSERT INTO oodNT_vpl VALUES ("JN8_14","073_8_14","JHN","8","14","14","D hab kaij g Jesus, “Pi ani em‑iattogid chum anis am hi wa hejel ni‑wohokamchud. Do wohokam mani has i kaij. S‑mahch ani mant hebaijed ia jiwia k hebai wo hih. Ahpim am hi pi mahch ihda. ");
INSERT INTO oodNT_vpl VALUES ("JN8_15","073_8_15","JHN","8","15","15","Am am chum ahg mani has chuꞌig ab wabsh ni‑neidch ch eda pi woho ni‑mahch. Ni ahni hemu pi hedai em‑lodait. ");
INSERT INTO oodNT_vpl VALUES ("JN8_16","073_8_16","JHN","8","16","16","Kut wabshaba d wo wohokamk g ni‑ahga mant hekid wo ah mam has chuꞌig nat pi g Jiosh am ni‑wehm wo em‑aꞌappe. ");
INSERT INTO oodNT_vpl VALUES ("JN8_17","073_8_17","JHN","8","17","17","Neh, an o oꞌohanas em‑chehanig ed mamt wo s‑ha wohoch matp gohkajj am haꞌichu wo wohokamch. ");
INSERT INTO oodNT_vpl VALUES ("JN8_18","073_8_18","JHN","8","18","18","Pegih, ni ahni hejel ni‑wohokamchud. K g ni‑ohg am hab waꞌap ni‑wohokamchud.” Neh, bo kaij g Jesus. ");
INSERT INTO oodNT_vpl VALUES ("JN8_19","073_8_19","JHN","8","19","19","D ab kakke idam, “A k hebai has chuꞌig g m‑ohg?” D hab kaij g Jesus, “Pi am shaꞌi ni‑mahch ch ep pi mahch g ni‑ohg. Mt hems wo s‑ap s‑ni‑mahchk ch hab waꞌap wo s‑mahchk g ni‑ohg.” ");
INSERT INTO oodNT_vpl VALUES ("JN8_20","073_8_20","JHN","8","20","20","Neh, id ad wehs hab kaij g Jesus am geꞌe cheopi t am heg eda kih mo g hemajkam am shulig g e‑mahkigdag g geꞌe cheopi wehhejed. T pi hedai e nako mas an wo bei nat ge koi e ai g tashgaj. ");
INSERT INTO oodNT_vpl VALUES ("JN8_21","073_8_21","JHN","8","21","21","D hab ep kaij g Jesus ab ha wui, “Am ant hu wo hih. Kumt an haha wo i chum ni‑gahghim k wabshaba wo koi pi e doꞌibiak. Pi amt wo e nako mamt am wo hihi mant hebai wo i hih.” ");
INSERT INTO oodNT_vpl VALUES ("JN8_22","073_8_22","JHN","8","22","22","D heg hekaj hab kaij hegam hahaꞌichu, “Shahꞌo ahgch hab kaij matt pi wo t‑nako matt am wo hihi mat hebai wo i hih. Aha nat wabsh hejel wo e mua.” ");
INSERT INTO oodNT_vpl VALUES ("JN8_23","073_8_23","JHN","8","23","23","D hab kaij g Jesus ab ha wui, “Ia am waꞌi amjed id dahm jewed. Ni ahni hi ab dahm kahchim amjed. ");
INSERT INTO oodNT_vpl VALUES ("JN8_24","073_8_24","JHN","8","24","24","Kum eda pi ni‑wohochud mani d ge ahni. Ni heg hekaj am em‑ahgid mamt wo koi pi e doꞌibiak.” ");
INSERT INTO oodNT_vpl VALUES ("JN8_25","073_8_25","JHN","8","25","25","D ab kakke, “Kup hedai wud higi?” D hab kaij g Jesus, “Ahni ani wud mani ga hu i wehpeg hab kaij mani hedai wud. ");
INSERT INTO oodNT_vpl VALUES ("JN8_26","073_8_26","JHN","8","26","26","Muꞌijj o g em‑chuꞌijig. Kunt heg wo ah. K g ni‑ahga d wohokam nani pi heg waꞌi ahg mo haschu ni‑ahgid hegai mat am i ni‑kei. K heg chum hekid ahg g wohokam.” ");
INSERT INTO oodNT_vpl VALUES ("JN8_27","073_8_27","JHN","8","27","27","D idam pi amichud mo g Jiosh hab ahg. ");
INSERT INTO oodNT_vpl VALUES ("JN8_28","073_8_28","JHN","8","28","28","D heg hekaj hab ep kaij g Jesus, “Mt wo mai mani d ge ahni mamt hekid ab uhgk wo ni‑ul mamt wo ni‑mua ahni Jiosh si Kehsha. Am amt haha wo mai mani pi hab wua g hejel ni‑tatchui ch wabshaba hegai waꞌi ni‑ohg tatchui hab wua ch g mashchamaj ahgachug. ");
INSERT INTO oodNT_vpl VALUES ("JN8_29","073_8_29","JHN","8","29","29","Chum ani hekid ab s‑wohog elid. K heg hekaj ni‑wehmaj.” Neh, bo kaij g Jesus. ");
INSERT INTO oodNT_vpl VALUES ("JN8_30","073_8_30","JHN","8","30","30","T muijj hegam mat ab kah ihda ab i s‑wohoch. ");
INSERT INTO oodNT_vpl VALUES ("JN8_31","073_8_31","JHN","8","31","31","D heg hekaj hab kaij g Jesus ab ha wui hegam mat ab i chum s‑wohoch, “Mtki woho ab i e dagito ni‑wui mamtp am hab wo i junihi g ni‑mashchama. ");
INSERT INTO oodNT_vpl VALUES ("JN8_32","073_8_32","JHN","8","32","32","Mt haha wo mai g wohokam. T heg hab wo em‑juh mamt hahawa pi d wo neneholk.” ");
INSERT INTO oodNT_vpl VALUES ("JN8_33","073_8_33","JHN","8","33","33","D haꞌi hab kaij, “Pi ach hekid hedai d shaꞌi neneholiga nach pi d Abrahambad amjedkam. P haschu hab ahg ch hab kaij matt hahawa pi d wo neneholk?” ");
INSERT INTO oodNT_vpl VALUES ("JN8_34","073_8_34","JHN","8","34","34","D g Jesus hab kaij, “Wehs am d nenehol mamtp hedai hab i junihim g pi apꞌekam nam pi heg hekaj e wulshch. ");
INSERT INTO oodNT_vpl VALUES ("JN8_35","073_8_35","JHN","8","35","35","Pi o am hu ha wehm d si kihkam g nehol mo hig g ha‑aliga. ");
INSERT INTO oodNT_vpl VALUES ("JN8_36","073_8_36","JHN","8","36","36","Nt ahni woho wo i em‑wulꞌo mamtp ab wo i e dagito ni‑wui. Kumt hahawa pi d wo neneholk namt pi d wo aꞌaligajk g ni‑ohg Jiosh. ");
INSERT INTO oodNT_vpl VALUES ("JN8_37","073_8_37","JHN","8","37","37","S‑mahch ani mam d Abrahambad amjedkam. M eda s‑ni‑muꞌamk nam pi pi ab hu ap wohochud g ni‑mashchama. ");
INSERT INTO oodNT_vpl VALUES ("JN8_38","073_8_38","JHN","8","38","38","Heg ani am ahgahim mo haschu g ni‑ohg ab ni‑chehgid. M ahpim hi heg wa wepo mam d ge Jiawul amjedkam nam pi hab wua g tatchuij.” ");
INSERT INTO oodNT_vpl VALUES ("JN8_39","073_8_39","JHN","8","39","39","D hab kaij ab wui, “Pi ach d ge Jiawul amjedkam. Abrahambad o d t‑shohshon.” D hab kaij g Jesus, “Pegih, m haschu ahgch pi hab masma hab e wua mo g Abrahambad no pi heg chum hekid hab wua g s‑apꞌekam. ");
INSERT INTO oodNT_vpl VALUES ("JN8_40","073_8_40","JHN","8","40","40","M eda am e nakog mamt wo ni‑mua ahni mani heg waꞌi em‑ahgid wohokam mo g Jiosh ab ni‑ahgid. ");
INSERT INTO oodNT_vpl VALUES ("JN8_41","073_8_41","JHN","8","41","41","Heg am d wabsh amjedkam mam am oidch hab e junihim.” D hab kaij, “Ahchim ach hi pi d shaꞌi shaꞌi ch ed ha‑aꞌaliga. Jiosh o d si t‑ohg.” ");
INSERT INTO oodNT_vpl VALUES ("JN8_42","073_8_42","JHN","8","42","42","D hab kaij g Jesus, “Ia ant jiwia ab amjed g Jiosh. Kumt heg hekaj ab wo si ni‑tatchuad mamtp woho d wo aꞌaligajk. Pi ant wabsh hejel hab i ni‑ah mant ab wo i hih. Jiosh at ab ni‑chea. ");
INSERT INTO oodNT_vpl VALUES ("JN8_43","073_8_43","JHN","8","43","43","Pi am amichud mani has i kaij nam pi s‑koꞌokod g haꞌichu ni‑ahga. ");
INSERT INTO oodNT_vpl VALUES ("JN8_44","073_8_44","JHN","8","44","44","Dam wabsh ge jiawul amjedkam ch s‑hohhoꞌid mamt am hab wo wuad g tatchuij. Heg o d ha muꞌakam ged hu i si wehpeg amjed ch d ep s‑chu iattomkam ch pi has shaꞌi elid haꞌichu ha iattogidch no pi wehs g iattogig ab d amjedkamaj. ");
INSERT INTO oodNT_vpl VALUES ("JN8_45","073_8_45","JHN","8","45","45","Kuni ahni g wohokam ahg. Kum heg hekaj pi ni‑wohochud. ");
INSERT INTO oodNT_vpl VALUES ("JN8_46","073_8_46","JHN","8","46","46","Neh, namt hig wo e nako mamt am wo wohokamch mas haschu d i pi ap ni‑chuꞌijig? Pegih, ab o em‑ab mamt ab wo s‑ni‑wohoch nani pi em‑ahgid g wohokam. ");
INSERT INTO oodNT_vpl VALUES ("JN8_47","073_8_47","JHN","8","47","47","Hegai mo ab d amjedkamaj g Jiosh o ab kaiham g Jiosh neꞌoki. Kum pi ab hu kaiham nam pi pi ab hu d amjedkamaj.” ");
INSERT INTO oodNT_vpl VALUES ("JN8_48","073_8_48","JHN","8","48","48","D g hahaꞌichu ab hahawa si chehmo g Jesus ch hab kaij, “Dapki wabsh t‑obga ch d wabsh sha jiawul.” ");
INSERT INTO oodNT_vpl VALUES ("JN8_49","073_8_49","JHN","8","49","49","D hab kaij g Jesus, “Pi o woho mam has i kaij. Pi ani d shaꞌi jiawul. Ab ani si haꞌichuchud g ni‑ohg. M wabshaba ahpim wabsh pi ni‑haꞌichuchud. ");
INSERT INTO oodNT_vpl VALUES ("JN8_50","073_8_50","JHN","8","50","50","Pi ani heg am hu neidahim mas hedai ab wo si has ni‑elidad. K wabshaba am hema d hegai mo am ni‑gahgid g ab has elidadag ch wo ha lodai hegam mo pi ab hu has ni‑elid. ");
INSERT INTO oodNT_vpl VALUES ("JN8_51","073_8_51","JHN","8","51","51","Nt wo si shel em‑ahgi mat pi hekid wo huhug hegai mat hedai ab wo si i bei g haꞌichu ni‑ahga.” ");
INSERT INTO oodNT_vpl VALUES ("JN8_52","073_8_52","JHN","8","52","52","D hab kaij ab wui, “Si att hahawa s‑ap s‑mai mapki d wabsh sha jiawul. Neh, muh at g Abrahambad. T g kekelibad Jiosh haꞌichu i tashogiddam hab waꞌap koꞌok k huhug. P eda hab kaij mat pi hekid wo huhug hegai mat hedai ab wo si i bei g haꞌichu m‑ahga. ");
INSERT INTO oodNT_vpl VALUES ("JN8_53","073_8_53","JHN","8","53","53","Chum apki si e haꞌichuchud ch hab kaij ihda. Abrahambad atki muh. Nap hab e elid map gam hu baꞌich d i si haꞌichu mo hegai? T g Jiosh haꞌichu i tashogiddambad hab waꞌap koꞌok k huhug. Dohp hab chum e elid?” ");
INSERT INTO oodNT_vpl VALUES ("JN8_54","073_8_54","JHN","8","54","54","D hab kaij g Jesus, “Nt wabsh wo pehegi neokad mantp ab hejel wo chum si ni‑haschudad. Heg o ab si has ni‑elid ni‑ohg mam e‑Jioshga ahg. ");
INSERT INTO oodNT_vpl VALUES ("JN8_55","073_8_55","JHN","8","55","55","Pi am hekid shaꞌi woho mahch hegai. Ni wabshaba ahni s‑mahch. Kuntp hab wo chei mani pi mahch k d wabsh wo s‑chu iattomkamk mam hab chuꞌig ahpim. S‑mahch ani ch ab si uꞌukch g haꞌichu ahgaj. ");
INSERT INTO oodNT_vpl VALUES ("JN8_56","073_8_56","JHN","8","56","56","Em‑shohshon Abrahambad o si s‑ap e tahtk mat wo nei mant an wo i wuhsh. T hekid i neidok si s‑hehgig.” ");
INSERT INTO oodNT_vpl VALUES ("JN8_57","073_8_57","JHN","8","57","57","D si has i el idam k hab kaij, “Ih, heki at hu waꞌi muh. Aha nap neid ch eda pi koi ai g hetaspo wehst‑mahm ahidag?” ");
INSERT INTO oodNT_vpl VALUES ("JN8_58","073_8_58","JHN","8","58","58","D hab kaij g Jesus, “Nt wo si shel em‑ahgi mani an haꞌichug ni‑ohg kih ed mat eda koi mahsi g Abrahambad.” ");
INSERT INTO oodNT_vpl VALUES ("JN8_59","073_8_59","JHN","8","59","59","Neh, d gan hu i uꞌihi g hohodai mat hekaj wo maꞌichkwua g Jesus. D wabshaba wabsh s‑aꞌagi am ha shahgid him k gam hu i wuhsh geꞌe cheopi amjed. ");
INSERT INTO oodNT_vpl VALUES ("JN9_1","073_9_1","JHN","9","1","1","Kuchd am hihim. D ab haha wabsh hema daha g oꞌodham ch e‑mahsidag amjed pi nea. ");
INSERT INTO oodNT_vpl VALUES ("JN9_2","073_9_2","JHN","9","2","2","Kuchd ab kakke g Jesus, “Neh, t‑mashchamdam, dohꞌo d chuꞌijig mo d pi neadam ihda oꞌodham? No d hejel chuꞌijigaj aha no d geꞌegedgaj ha‑chuꞌijig?” ");
INSERT INTO oodNT_vpl VALUES ("JN9_3","073_9_3","JHN","9","3","3","D hab kaij g Jesus, “Id o pi hab d shaꞌi ahga mas d ha‑chuꞌijig. Heg o hekaj pi nea mat g Jiosh am wo chehgi g e‑gewkdag ab amjed. ");
INSERT INTO oodNT_vpl VALUES ("JN9_4","073_9_4","JHN","9","4","4","Am att hab wo junihid g chikpanaj hegai mat ia i ni‑ahꞌad mo idani am kia wiꞌis g tash no pi ab him mamt hahawa pi wo e nako. ");
INSERT INTO oodNT_vpl VALUES ("JN9_5","073_9_5","JHN","9","5","5","Dani tonlig am em‑wehhejed mani ia em‑wehmaj.” ");
INSERT INTO oodNT_vpl VALUES ("JN9_6","073_9_6","JHN","9","6","6","D hab cheꞌiok g Jesus k am siswua jewed dahm k am hab juh g bid k hekaj ab bidsh g wuhpuij hegai pi neadam ");
INSERT INTO oodNT_vpl VALUES ("JN9_7","073_9_7","JHN","9","7","7","k hab ahg, “Am g him k ab i wakon g e‑wuhiosha heg eda woꞌo mo hab e aꞌaga Siloam.” (K hab d ahga ihda “I Ahꞌad.”) T wa woho am hih ihda pi neadam k am wako g e‑wuhiosha k am i uhpam jiwia s‑ap haꞌichu neidch. ");
INSERT INTO oodNT_vpl VALUES ("JN9_8","073_9_8","JHN","9","8","8","Hegam mo s‑mahch ch hegam mo si neid mo wabsh haꞌichu ha tahni ad am i neidok hab kaij, “Aha no pi woho d hegai mo am dahiwup ch haꞌichu ha tahni?” ");
INSERT INTO oodNT_vpl VALUES ("JN9_9","073_9_9","JHN","9","9","9","D haꞌi hab kaij mo d hegai. D haꞌi hab ep kaij, “Pi o d hegai. Ho o wabsh si wepo mahs.” D hekaj hab kaij ihda mo wa pi neakahim, “Dani ahni.” ");
INSERT INTO oodNT_vpl VALUES ("JN9_10","073_9_10","JHN","9","10","10","Kumd ab ep kakke, “Shahpt masma nent?” ");
INSERT INTO oodNT_vpl VALUES ("JN9_11","073_9_11","JHN","9","11","11","D hab kaij, “Hegai mash d Jesus at ab bidsh g ni‑wuhpui am jewedo siswuak k hab ni‑ahg mant wo him k wo wako g ni‑wuhiosha am Siloam woꞌo ch ed. Kunt am him k hab wabsh chum ni‑wakon k ha hekaj s‑ap haꞌichu neid.” ");
INSERT INTO oodNT_vpl VALUES ("JN9_12","073_9_12","JHN","9","12","12","D hab kaij idam, “T hebai hih?” Kud hab hahawa kaij mo pi mahch mas hebai hih. ");
INSERT INTO oodNT_vpl VALUES ("JN9_13","073_9_13","JHN","9","13","13","D am wa haꞌi bei ihda oꞌodham mo wa pi nea am Palasi ha wui. ");
INSERT INTO oodNT_vpl VALUES ("JN9_14","073_9_14","JHN","9","14","14","K d t‑mihshmda tash mad eda g Jesus hab juh ihda. ");
INSERT INTO oodNT_vpl VALUES ("JN9_15","073_9_15","JHN","9","15","15","D g Palasi ab hahawa kakke mas has masma nent. D hab kaij, “Hegai Jesus at ab bidsh g ni‑wuhpui am siswuak jewedo. Nt ab i wako g ni‑wuhiosha k hahawa s‑ap haꞌichu neid.” ");
INSERT INTO oodNT_vpl VALUES ("JN9_16","073_9_16","JHN","9","16","16","D haꞌi hab kaij hegam Palasi, “Neh, pi o ab hu shaꞌi Jiosh amjed nat pi melchkwua g t‑chehanig hab juhk ihda t‑mihshmda tash ed.” D am aꞌai e wui gegokiwua g hemajkam nad pi haꞌijj hab epai kaij, “Pi at wo e nako g pi ap chuꞌijkam mas hab mahs s‑hasig haꞌichu hab wo juh.” ");
INSERT INTO oodNT_vpl VALUES ("JN9_17","073_9_17","JHN","9","17","17","D heg hekaj ab ep si kakke hegam Palasi, “Shahp i elid hegai oꞌodham map hab kaij mat m‑nench.” D hab kaij, “Bani elid mo d ge Jiosh haꞌichu i tashogiddam.” ");
INSERT INTO oodNT_vpl VALUES ("JN9_18","073_9_18","JHN","9","18","18","D wabshaba pi wohochud idam hahaꞌichu mas wa woho d pi neadam ch am ha waid g geꞌegedgaj ");
INSERT INTO oodNT_vpl VALUES ("JN9_19","073_9_19","JHN","9","19","19","ch muꞌi haꞌichu ha kakke mas d ha‑aliga ihda ch ga hu i e‑mahsidag amjed pi nea, kch ehp mas has masma hahawa haꞌichu neid. ");
INSERT INTO oodNT_vpl VALUES ("JN9_20","073_9_20","JHN","9","20","20","D hab hahawa kaij g geꞌegedgaj mo d ha‑aliga ch ga hu e‑mahsidag amjed pi nea ");
INSERT INTO oodNT_vpl VALUES ("JN9_21","073_9_21","JHN","9","21","21","ch wabshaba pi mahch mas has masma s‑ap haꞌichu neid ch ep pi mahch mas hedai doaj ch ab ha ahgid mat wo kakke no pi d geꞌe k ch hejel am wo e ah. ");
INSERT INTO oodNT_vpl VALUES ("JN9_22","073_9_22","JHN","9","22","23","Hegam hahaꞌichu ad wa am heki hu apꞌech mat pi wo ha hiwigi mat am hu ep wo i wahp cheopi ch ed hegam mat hedam hab wo chei mo g Jesus d Jiosh si Kehsha. D heg hekaj s‑ha ehbid g geꞌegedgaj ch hab kaij mat ab wo kakke, t hejel am wo e ah. ");
INSERT INTO oodNT_vpl VALUES ("JN9_24","073_9_24","JHN","9","24","24","D ab ep i wai g Palasi ihda mat bei g e‑nendag k hab ahg, “Am g t‑ahgid g wohokam mapt ab wo hehgchul g Jiosh. S‑mahch ach mo ihda has chehgi d pi ap chuꞌijkam.” ");
INSERT INTO oodNT_vpl VALUES ("JN9_25","073_9_25","JHN","9","25","25","D hab kaij ihda mat bei g e‑nendag: “Pi ani shaꞌi mahch mas d pi ap chuꞌijkam ch wabshaba id s‑ap s‑mahch mani pi neakahim ch hemuch haha wabsh si s‑nea.” ");
INSERT INTO oodNT_vpl VALUES ("JN9_26","073_9_26","JHN","9","26","26","D idam ab hahawa ep kakke, “T has m‑juh k m‑nench?” ");
INSERT INTO oodNT_vpl VALUES ("JN9_27","073_9_27","JHN","9","27","27","D hab kaij, “M ani wa heki hu em‑ahgid. Mt pi ab hu ni‑kaiha. A m haschu ahgch ab ep ni‑kakke? Aha namt ahpim hab waꞌap ab wo i s‑wohoch mo d Jiosh si Kehsha?” ");
INSERT INTO oodNT_vpl VALUES ("JN9_28","073_9_28","JHN","9","28","28","D idam ab si s‑kehꞌid ch hab kaij, “Ahpi apt ab i s‑wohoch hegai hemajkam. Ahchim ach hi g Mosesbad ab s‑wohochud. ");
INSERT INTO oodNT_vpl VALUES ("JN9_29","073_9_29","JHN","9","29","29","S‑mahch ach mo g Jiosh g Mosesbad ab haꞌichu ahgid. Kuch pi shaꞌi mahch mas hebai amjed him hegai.” ");
INSERT INTO oodNT_vpl VALUES ("JN9_30","073_9_30","JHN","9","30","30","D hab kaij ihda, “M haschu ahgch pi mahch mas hebai amjed him. T eda ab i ni‑nench. ");
INSERT INTO oodNT_vpl VALUES ("JN9_31","073_9_31","JHN","9","31","31","S‑mahch ach mo g Jiosh pi ab hu kaiham g pi ap chuꞌijkam ch wabshaba ab ha kaiham hegam mo ab si has elid ch am hab junihim g tatchuij. ");
INSERT INTO oodNT_vpl VALUES ("JN9_32","073_9_32","JHN","9","32","32","Pi ach hekid shaꞌi kah mas hedai i nench hegai mo e‑mahsidag amjed pi nea. ");
INSERT INTO oodNT_vpl VALUES ("JN9_33","073_9_33","JHN","9","33","33","T hi wo wa e nako hema mat hab wo juh ihda hab mahs haꞌichu matp ab Jiosh amjed wo himad.” ");
INSERT INTO oodNT_vpl VALUES ("JN9_34","073_9_34","JHN","9","34","34","D ab si s‑koꞌokam has ahg ch hab kaij, “Dap wabsh si hekia pi apꞌekam ga huꞌi e‑mahsidag amjed ch eda chum haꞌichu t‑mashcham.” D amjed gam hu si i wuhshad cheopi t amjed k pi hiwigi mas am ep wo i wah. ");
INSERT INTO oodNT_vpl VALUES ("JN9_35","073_9_35","JHN","9","35","35","D kah g Jesus mamt i wuhshad k am i gahghim k hab kaij am i chehgiok, “Nap ab si hiwig g Jiosh si Kehsha?” ");
INSERT INTO oodNT_vpl VALUES ("JN9_36","073_9_36","JHN","9","36","36","D hab kaij ihda oꞌodham, “A k hedai wud. Am g ni‑ahgid. Nt ab wo si i hiw.” ");
INSERT INTO oodNT_vpl VALUES ("JN9_37","073_9_37","JHN","9","37","37","D hab kaij g Jesus, “Dani ahni map hahawa s‑ap ni‑neid mant wa m‑nench.” ");
INSERT INTO oodNT_vpl VALUES ("JN9_38","073_9_38","JHN","9","38","38","D ab si i gei wui k hab kaij, “Ab ani si m‑hiwig, s‑apꞌekam ni‑kownalig.” ");
INSERT INTO oodNT_vpl VALUES ("JN9_39","073_9_39","JHN","9","39","39","D hab hahawa kaij g Jesus, “Ia ant jiwia jewed dahm mant wo mahsko wua mo hedai pi nea ch hedai s‑nea id eda Jiosh apꞌedag.” ");
INSERT INTO oodNT_vpl VALUES ("JN9_40","073_9_40","JHN","9","40","40","D haꞌi am gegok g Palasi ch si has i elid k hab kaij, “Nap ahchim hab ep chum t‑ahg mach hab waꞌap pi nenea.” ");
INSERT INTO oodNT_vpl VALUES ("JN9_41","073_9_41","JHN","9","41","41","D hab kaij g Jesus, “Pi amt ab hu wo em‑abch mamtp wo wohokamch mam pi nenea am Jiosh apꞌedag ed. M wabshaba hab chum kaij mam s‑nenea.” ");
INSERT INTO oodNT_vpl VALUES ("JN10_1","073_10_1","JHN","10","1","1","D hab ep kaij g Jesus, “No hig pi woho mat g s‑chu ehskam wabsh s‑aꞌagi haskojed ab wo i wah heg eda kolhai mam am ha nuhkud g kahwal k wo s‑ha ehsidam? ");
INSERT INTO oodNT_vpl VALUES ("JN10_2","073_10_2","JHN","10","2","2","T wabshaba g si ha nuhkuddam ab wo i wah kihjeg amjed. ");
INSERT INTO oodNT_vpl VALUES ("JN10_3","073_10_3","JHN","10","3","3","T g kihjeg nuhkuddam ab wo i kuhpiꞌoki. K g ha nuhkuddam am si ha chehcheg ch gam hu i ha wanimed. ");
INSERT INTO oodNT_vpl VALUES ("JN10_4","073_10_4","JHN","10","4","4","T am wo i wuwhag k gam hu wo i oi no pi s‑mahch g neꞌokij. T am ha baꞌich wo himad. ");
INSERT INTO oodNT_vpl VALUES ("JN10_5","073_10_5","JHN","10","5","5","Pi at hedai ep wo i oi no pi pi mahch g ha‑neꞌoki k wabsh wo e gantad.” ");
INSERT INTO oodNT_vpl VALUES ("JN10_6","073_10_6","JHN","10","6","6","Neh, id ad hekaj am chum haꞌichu ha mashcham g Jesus. D wabshaba pi shaꞌi amichud mo haschu hab ahg. ");
INSERT INTO oodNT_vpl VALUES ("JN10_7","073_10_7","JHN","10","7","7","D heg hekaj hab ep kaij, “Ahni ani hab ni‑ahg ch ni‑wepogid g kolhai kihjeg. ");
INSERT INTO oodNT_vpl VALUES ("JN10_8","073_10_8","JHN","10","8","8","Hegam mo hab e aꞌaga mo d em‑wanimeddam ch eda pi ab hu ni‑wohochud o d s‑chu eꞌeskam ch d ha muꞌakam. K wabshaba g ni‑wohochuddam pi ab hu ha kaiham. ");
INSERT INTO oodNT_vpl VALUES ("JN10_9","073_10_9","JHN","10","9","9","Heg ani wepo mo g kihjeg. Kahwal o am wapke kolhai ch ed. K pi haꞌichu has e wua am ha tahgio. Kumt ahpim ab wo s‑ni‑wohochud k hab waꞌap wo e doꞌibia. Kahwal o ab mahks g s‑kehg haꞌichu hugi. Kum ahpim ab ep mahks mam haschu i tatchua. ");
INSERT INTO oodNT_vpl VALUES ("JN10_10","073_10_10","JHN","10","10","10","S‑chu ehskam at wo jiwia mat wo ha uꞌu k wo ha kokda. Nt ahni ia jiwia mant s‑baꞌama ab wo i em‑mah g doakag ");
INSERT INTO oodNT_vpl VALUES ("JN10_11","073_10_11","JHN","10","11","11","nani pi s‑wohom d em‑nuhkuddam. “Neh, kahwal ha nuhkuddam at chum hems ha wehhejed wo e muhkid. ");
INSERT INTO oodNT_vpl VALUES ("JN10_12","073_10_12","JHN","10","12","12","Hegai mo d wabsh ha‑pionag at am wabsh wo i ha dagito k wo meh mat am wo jiwia g shehꞌe. T g shehꞌe am wo wahk k wo muꞌa k wo ha gantad. ");
INSERT INTO oodNT_vpl VALUES ("JN10_13","073_10_13","JHN","10","13","13","Pion at wo heb hu meh no pi pi ha tatchua g ha‑shoshoiga. ");
INSERT INTO oodNT_vpl VALUES ("JN10_14","073_10_14","JHN","10","14","15","“Nt eda ahni wo i nako g shoꞌigdag am ha wehhejed g ni‑wohochuddam hab masma mo g si ha nuhkuddam g kahwal chum anis wo ni‑muhkid am ha wehhejed. Kahwal ch ha nuhkuddam o ab aꞌai s‑e mahch. Kuch g ni‑wohochuddam ch ahni ab hab waꞌap aꞌai s‑t‑mahch. Ch ahchim g ni‑ohg wehm hab wa masma ab aꞌai s‑t‑mahch. ");
INSERT INTO oodNT_vpl VALUES ("JN10_16","073_10_16","JHN","10","16","16","Ha nuhkuddam at wehs ab wo i ha hemapai g e‑kahwaliga. Nt ahni hab wa masma ab wo i ha hemapai wehs hegam mat ab wo i s‑ni‑wohoch, chum hems g gawul mahs hemajkam. ");
INSERT INTO oodNT_vpl VALUES ("JN10_17","073_10_17","JHN","10","17","17","“Am ant wabsh wo i ni‑dagito muhkig wui. K g ni‑ohg heg hekaj si ni‑tatchua. Nt ab uhpam ep wo i ni‑chegito. ");
INSERT INTO oodNT_vpl VALUES ("JN10_18","073_10_18","JHN","10","18","18","Pi at hedai wo shaꞌi e nako mas wabsh hejel wo e elid k wo ni‑mua. Uꞌukch ani g ni‑apꞌedag mant am wo i ni‑dagito muhkig wui k ab uhpam ep wo i ni‑chegito. Ab o ni‑chehani g ni‑ohg mant id am hab wo juh.” ");
INSERT INTO oodNT_vpl VALUES ("JN10_19","073_10_19","JHN","10","19","19","D am ep aꞌai e neꞌowi g hemajkam heg hekaj mo has i kaij. ");
INSERT INTO oodNT_vpl VALUES ("JN10_20","073_10_20","JHN","10","20","20","Kud muꞌijj hab nahnko kaij babgatk, “Doki wabsh jiawul. Pi o wehsig. Shahchu am ahgch ab kaiham?” ");
INSERT INTO oodNT_vpl VALUES ("JN10_21","073_10_21","JHN","10","21","21","D wabshaba haꞌijj hab epai kaij, “Pi at wo e nako hegai mo d wabsh sha jiawul mas hab kaidam s‑kehg wo neokad ch wo nench g pi neadam.” ");
INSERT INTO oodNT_vpl VALUES ("JN10_22","073_10_22","JHN","10","22","22","D am i e ai g geꞌe cheopi wakonadag tash. D eda d s‑hehpichꞌedkam. ");
INSERT INTO oodNT_vpl VALUES ("JN10_23","073_10_23","JHN","10","23","23","Kuchd am oiopo anai mo hab e aꞌaga Solomonbad watto am geꞌe cheopi t am. ");
INSERT INTO oodNT_vpl VALUES ("JN10_24","073_10_24","JHN","10","24","24","D am i e chehm g hahaꞌichu k hab kaij ab Jesus wui, “Tt heꞌes i tash wo m‑nenida mapt wo t‑ahgi maps wa woho d Jiosh si Kehsha.” ");
INSERT INTO oodNT_vpl VALUES ("JN10_25","073_10_25","JHN","10","25","25","D hab kaij g Jesus, “Heki ani hu am em‑ahgid. M eda pi ni‑wohochud. Ni‑ohg o ab ni‑mahkch g gewkdag mant hab wo juh g s‑hasig haꞌichu. K heg am chum em‑tashogid mani hedai wud. ");
INSERT INTO oodNT_vpl VALUES ("JN10_26","073_10_26","JHN","10","26","26","M wabshaba pi ab hu ni‑wohochud nam d ge ni‑hemajkamga. ");
INSERT INTO oodNT_vpl VALUES ("JN10_27","073_10_27","JHN","10","27","27","Neh, am o oid g e‑nuhkuddam g kahwal no pi s‑mahch am i s‑amichudk g neꞌokij. K hab waꞌap ni‑oid g ni‑wohochuddam no pi s‑ni‑mahch. Ni ahni ep s‑ha mahch. ");
INSERT INTO oodNT_vpl VALUES ("JN10_28","073_10_28","JHN","10","28","28","Ab ani ha mahkch g pi ha huhugedam doakag. T hegam pi hekid wo huhug. T pi hedai wo shaꞌi ni‑wohppoꞌi. ");
INSERT INTO oodNT_vpl VALUES ("JN10_29","073_10_29","JHN","10","29","29","Ni‑ohg o wehs haꞌichu dahm s‑gewkdag ch si s‑wihnam an ha uꞌukch hegam mo ab ni‑mahkch. T pi hedai wo wohppoꞌi. ");
INSERT INTO oodNT_vpl VALUES ("JN10_30","073_10_30","JHN","10","30","30","Ahni g ni‑ohg wehm ach d hemako.” Neh, id ad hab wabsh chum chei g Jesus. ");
INSERT INTO oodNT_vpl VALUES ("JN10_31","073_10_31","JHN","10","31","31","D g hemajkam am ep uꞌihi g hohodai mat wo maꞌichkwua. ");
INSERT INTO oodNT_vpl VALUES ("JN10_32","073_10_32","JHN","10","32","32","D hab kaij g Jesus, “Muꞌi ant haꞌichu hab juh g s‑apꞌekam nat pi ab ni‑mah g ni‑ohg g gewkdag. K haschu d hegai mamt heg hekaj wo ni‑maꞌichkwua?” ");
INSERT INTO oodNT_vpl VALUES ("JN10_33","073_10_33","JHN","10","33","33","D hab kaij g hemajkam, “Pi ach heg hekaj s‑m‑maꞌichkwuimk s‑apꞌekam ch wabshaba heg hekaj map pad neok. Dap wabsh oꞌodham ch eda hab chum aꞌaga g Jiosh mo d si m‑ohg ch hab ab chum e wepogid g Jiosh.” ");
INSERT INTO oodNT_vpl VALUES ("JN10_34","073_10_34","JHN","10","34","35","D hab kaij g Jesus, “An o oꞌohanas em‑chehanig ed mo g Jiosh hab ha aꞌaga jijosh hegam mo uꞌachug g haꞌichu ahgaj, chum as d wabsh hemajkam. ");
INSERT INTO oodNT_vpl VALUES ("JN10_36","073_10_36","JHN","10","36","36","T wahm ahni hig woho am si i ni‑kehsh k ia i ni‑ahꞌad id dahm jewed. M eda haschu ahgch hab ni‑ahg mani pad neok mani hab kaij mani d Jiosh alidag? ");
INSERT INTO oodNT_vpl VALUES ("JN10_37","073_10_37","JHN","10","37","37","Mantp wa woho pi am hu hab wo junihid g ni‑ohg chikpan, mt s‑ap pi wo ni‑wohoch. ");
INSERT INTO oodNT_vpl VALUES ("JN10_38","073_10_38","JHN","10","38","38","Ni wabshaba am hab junihim. Mt heg hekaj wo s‑mahchk mach d hemako g ni‑ohg wehm.” ");
INSERT INTO oodNT_vpl VALUES ("JN10_39","073_10_39","JHN","10","39","39","D g hahaꞌichu am hahawa ep chum cheha g cheopi nuhkuddam mat am wo hihim k wo bei. D wabshaba ep e doꞌibia ab ha amjed. ");
INSERT INTO oodNT_vpl VALUES ("JN10_40","073_10_40","JHN","10","40","40","Kuchd gam hu hahawa hihim k gam hu ai g Jordan Akimel k am aigo i chehchsh k am dada mo wa g Johnbad am ha pahl wapkon k am dadha. ");
INSERT INTO oodNT_vpl VALUES ("JN10_41","073_10_41","JHN","10","41","41","D muꞌi hemajkam am wui dada hab kaijch, “Pi at wa haꞌichu s‑hasigam hab juh g John. Kuki wabshaba d wohokam mo haschu i t‑ahgid id amjed oꞌodham.” ");
INSERT INTO oodNT_vpl VALUES ("JN10_42","073_10_42","JHN","10","42","42","D muꞌi hemajkam ab i s‑wohoch g Jesus amai. ");
INSERT INTO oodNT_vpl VALUES ("JN11_1","073_11_1","JHN","11","1","1","Am ad wa hema kih Bethany kihhim t am ch hab chehgig Lazarus ch am hu hebai haha wabsh mumku. Lazarusbad uꞌuwiga ad d Marda ch Mary. ");
INSERT INTO oodNT_vpl VALUES ("JN11_2","073_11_2","JHN","11","2","2","(Ihda Mary o wa d hegai mad wa g uhw shuhdagi an iawua Jesus tahtad an k an i dagio wabsh g e‑cheꞌechew moꞌokaj.) ");
INSERT INTO oodNT_vpl VALUES ("JN11_3","073_11_3","JHN","11","3","3","Kudki idam uꞌuwigaj am hema cheha mad am wo him k wo ahgi g Jesus, “S-apꞌekam t-kownalig, si m-nawoj at mumku.” ");
INSERT INTO oodNT_vpl VALUES ("JN11_4","073_11_4","JHN","11","4","4","D am i kah g ha-ahga g Jesus k am t-ahgid, “Lazarus ash mumku. K wabshaba pi hab d ahga mat gam hu hab wo i e juh. Nt wo doꞌibia mamt hekaj ab wo ihm g Jiosh. T g Jiosh heg hekaj ab epai wo ni-ihm.” ");
INSERT INTO oodNT_vpl VALUES ("JN11_5","073_11_5","JHN","11","5","5","Jesus ad wa ab wa chum si pihk e elid ha wui idam Marda ch Mary ch Lazarus ");
INSERT INTO oodNT_vpl VALUES ("JN11_6","073_11_6","JHN","11","6","6","ch wabshaba pi am hu wa hekaj i hih mo ab waid. K am d i gohk tash amjed. ");
INSERT INTO oodNT_vpl VALUES ("JN11_7","073_11_7","JHN","11","7","7","D hab kaij ab t-wui, “M att hig ep wo uhpam hihi Judea chekshani wui.” ");
INSERT INTO oodNT_vpl VALUES ("JN11_8","073_11_8","JHN","11","8","8","Kuchd ahchim chum pi hohhoꞌid ch hab kaij ab wui, “T-mashchamdam, pi o koi d shaꞌi tash mo wa am chum s-m-maꞌichkwuimk g hemajkam. Ttp eda am ep wo hihi!” ");
INSERT INTO oodNT_vpl VALUES ("JN11_9","073_11_9","JHN","11","9","10","D hab kaij g Jesus, “T am wabsh s-ap wo himad g oꞌodham tash ch ed ch wabshaba wo e huchwua s-chuhugam k ed. Pegih, pi at has wo e juh mo eda ni-apꞌechudch g Jiosh mant hab wo junihid g chikpanaj.” ");
INSERT INTO oodNT_vpl VALUES ("JN11_11","073_11_11","JHN","11","11","11","D hab ep kaij g Jesus, “Koi at g t-nawoj Lazarus. Nt wabshaba am wo uhpam him k wo wuha.” ");
INSERT INTO oodNT_vpl VALUES ("JN11_12","073_11_12","JHN","11","12","12","Kuchd hab kaij, “Kohsig o s-kehgaj wehhejed. T wo wa hejel apꞌet.” ");
INSERT INTO oodNT_vpl VALUES ("JN11_13","073_11_13","JHN","11","13","13","D eda g Jesus heg hab ahg mat muh g Lazarus ");
INSERT INTO oodNT_vpl VALUES ("JN11_14","073_11_14","JHN","11","14","14","ch heg hekaj hab kaij, “Neh, muh at g Lazarus. ");
INSERT INTO oodNT_vpl VALUES ("JN11_15","073_11_15","JHN","11","15","15","Ni wabshaba wabsh s-ap ni-tahtk mani pi am hu wehmaj namt pi haha wo nei mant has wo ni-juh k ab baꞌich wo i s-ni-wohoch. Tt oi wo hihim k wo nei.” ");
INSERT INTO oodNT_vpl VALUES ("JN11_16","073_11_16","JHN","11","16","16","D ihda Thomas mam hab aꞌaga Kuadi hab kaij ab t-wui, “Pegih, ttp wo oi g t-mashchamdam k wehmaj wo t-koꞌij.” ");
INSERT INTO oodNT_vpl VALUES ("JN11_17","073_11_17","JHN","11","17","17","Kuchd ged hu dada Bethany t am k s-mai mash d waꞌi giꞌik tash matsh ged hu e cheh g Lazarus. ");
INSERT INTO oodNT_vpl VALUES ("JN11_18","073_11_18","JHN","11","18","19","Tki eda muꞌijj am dada g hemajkam ab Jerusalem t amjed mat am wo i ha gewkemhu g Marda ch Mary no pi d waꞌi gohk mihya. ");
INSERT INTO oodNT_vpl VALUES ("JN11_20","073_11_20","JHN","11","20","20","D ga hu t-nam g Marda nash pi kah mo ab him g Jesus. Tki g Mary ga hu waꞌi wih ha-kih ab. ");
INSERT INTO oodNT_vpl VALUES ("JN11_21","073_11_21","JHN","11","21","21","D hab kaij g Marda ab wui g Jesus, “Neh, ni-kownalig, mapt hems s-hohtam wo jiwia, t chum pi wo muh g t-wehnag. ");
INSERT INTO oodNT_vpl VALUES ("JN11_22","073_11_22","JHN","11","22","22","Ni wabshaba s-mahch mat g Jiosh ab wo m-mah mapt haschu ab wo i tai, chum hems hemuch mat i geꞌeda g haꞌichu pi t-apꞌedag.” ");
INSERT INTO oodNT_vpl VALUES ("JN11_23","073_11_23","JHN","11","23","23","D hab kaij g Jesus, “T wo uhpam e chegito g em-wehnag.” ");
INSERT INTO oodNT_vpl VALUES ("JN11_24","073_11_24","JHN","11","24","24","Kud hab ep kaij g Marda, “S-mahch ani mat uhpam wo e chegito mat hekid wo i huhug g jewed.” ");
INSERT INTO oodNT_vpl VALUES ("JN11_25","073_11_25","JHN","11","25","26","D hab kaij g Jesus ab wui, “Ia ani haꞌichug ahni mant wo i ha wuwhas g koꞌi ab amjed g muhkig k ab wo i ha mah g doakag. Ab ani ha mahkch g pi ha huhugedam doakag hegam mo ab ni-hiwig. T wo uhpam e chechegito am i koꞌok. Nap s-wohochud ihda?” ");
INSERT INTO oodNT_vpl VALUES ("JN11_27","073_11_27","JHN","11","27","27","Kud hab kaij g Marda, “Heuꞌu, ni-kownalig, s-wohochud ani map d Jiosh si Kehsha ch d Jiosh alidag. An o oꞌohadag Jiosh oꞌohana ed maptsh ia wo jiwia jewed dahm.” ");
INSERT INTO oodNT_vpl VALUES ("JN11_28","073_11_28","JHN","11","28","28","Kud gam hu hahawa uhpam hih g Marda k atsh am wabsh s-aꞌagi wai g Mary ash hab kaijch mo ab him g ha mashchamdam ch ab waid. ");
INSERT INTO oodNT_vpl VALUES ("JN11_29","073_11_29","JHN","11","29","30","D am ha hekaj s-hohtam hih g Mary k ged hu jiwia mat am t-nam g Marda natt ge koi ai g kihhim. ");
INSERT INTO oodNT_vpl VALUES ("JN11_31","073_11_31","JHN","11","31","31","Kud muꞌijj i oi g Mary hegam moki am ha wehm shoani ash hab em-ahgch mat gam hu uhpam ep wo hih hihaꞌini wui mat am wo shoakad. ");
INSERT INTO oodNT_vpl VALUES ("JN11_32","073_11_32","JHN","11","32","32","D am i cheh g Mary g Jesus k ab i gei wecho k hab kaij, “Ni-kownalig, mapt hems s-hohtam wo jiwia, t chum pi wo muh g t-wehnag.” ");
INSERT INTO oodNT_vpl VALUES ("JN11_33","073_11_33","JHN","11","33","33","D am i nei g Jesus mo shoak g Mary. D hegam ep shoani mo wehmaj. D ged hu si ai g ihbdaj. D si has e tahtk ");
INSERT INTO oodNT_vpl VALUES ("JN11_34","073_11_34","JHN","11","34","34","k ab ha kakke mas hebai ehsto g chuhkugaj. D hab kaij idam, “Oi g t-oid k am wo nei matt am ehsto.” Kuchd am hahawa hihim k am dada k am nei mat am ehsto. ");
INSERT INTO oodNT_vpl VALUES ("JN11_35","073_11_35","JHN","11","35","35","D am i shosha g Jesus. ");
INSERT INTO oodNT_vpl VALUES ("JN11_36","073_11_36","JHN","11","36","36","D heg hekaj hab kaij g hemajkam, “Neh, kuki ab si pihk e elid wui.” ");
INSERT INTO oodNT_vpl VALUES ("JN11_37","073_11_37","JHN","11","37","37","D wabshaba haꞌijj hab ep kaij, “Neh, t wa g pi neadam doaj. T haschu ahgk pi doaj g Lazarus mat pi wo muh?” ");
INSERT INTO oodNT_vpl VALUES ("JN11_38","073_11_38","JHN","11","38","38","D am ep si has i e taht g Jesus k am i miabi g hihaꞌini. Id o ab cheho ch ed hab chuꞌig ch g hodaikaj ab kuhpi. ");
INSERT INTO oodNT_vpl VALUES ("JN11_39","073_11_39","JHN","11","39","39","D hab ha ahg g Jesus mat gam hu wo i nuꞌichkwua g hodai. D g Marda hab kaij, “T-kownalig, heki at hu padt no pi d waꞌi giꞌik tash mat am e cheh.” ");
INSERT INTO oodNT_vpl VALUES ("JN11_40","073_11_40","JHN","11","40","40","D hab kaij g Jesus ab wui, “Napt pi chegito mani wa m-ahgid mapt wo nei g s-hasig haꞌichu k wo taht g Jiosh gewkdag maptp ab wo s-ni-wohoch.” ");
INSERT INTO oodNT_vpl VALUES ("JN11_41","073_11_41","JHN","11","41","41","D gam hu hab i e nuꞌichkwua g hodai. D am e dahm i nea g Jesus k hab kaij, “Ni-ohg, ab ani i m-hoꞌigeꞌelid map ab ni-kaiham. ");
INSERT INTO oodNT_vpl VALUES ("JN11_42","073_11_42","JHN","11","42","42","S-mahch ani map chum hekid ab ni-kaiham ch wabshaba hab kaij ihda idam ha wehhejed hemajkam. T hab wo s-wohoch mapt ahpi ia i ni-ahꞌad,” ");
INSERT INTO oodNT_vpl VALUES ("JN11_43","073_11_43","JHN","11","43","43","k am i haꞌasa e hoꞌigeꞌidahun k am hahawa si s-kaidam neok ch hab kaij, “Lazarus, ab g i wuhshani!” ");
INSERT INTO oodNT_vpl VALUES ("JN11_44","073_11_44","JHN","11","44","44","D ab i wuhsh g Lazarus k an wabsh kia bihiwigs g iꞌikuskaj mach hekaj ha bihiwig g t-koꞌi ch ab wabsh kia maꞌishp g wuhioshaj g ikuskaj. D hab ha ahg g Jesus, “Gam g hu wo padch g iꞌikus k wo hiwigi mat wo hih uhpam.” Neh, d wa woho hab e juh. ");
INSERT INTO oodNT_vpl VALUES ("JN11_45","073_11_45","JHN","11","45","45","Muꞌijj hegam mad am i ha chehgio g Marda ch Mary ad ab i s‑wohoch mo g Jesus d Jiosh si Kehsha am i neidok mad haschu hab juh. ");
INSERT INTO oodNT_vpl VALUES ("JN11_46","073_11_46","JHN","11","46","46","Tki wabshaba haꞌi ehp gam hu hihi Palasi ha wui k am ha ahgi mat haschu hab juh. ");
INSERT INTO oodNT_vpl VALUES ("JN11_47","073_11_47","JHN","11","47","47","Kutsh am e nam g Palasi ch uꞌugchu papal ha wehm g geꞌe e jehnigiddam k am aꞌaga mas has wo juh ihda s‑hasig haꞌichu hab wuadam. ");
INSERT INTO oodNT_vpl VALUES ("JN11_48","073_11_48","JHN","11","48","48","“Wehsijj at ab wo i s‑wohoch mo d Jiosh si Kehsha mattp am wabsh wo neidad. T g Rome kokownal am wo i e nakog k wo i wua g geꞌe t‑cheopi k wo wehs t‑kokda,” bad kaij idam am aꞌagadch. ");
INSERT INTO oodNT_vpl VALUES ("JN11_49","073_11_49","JHN","11","49","49","Sh am haꞌichug hegai mad d si uhgchu pahl ch hab chehgig Caiaphas ch si s‑gewkam hab ha ahg, “Kaij, ahpim am shaꞌi pi haꞌichu aꞌamichud ");
INSERT INTO oodNT_vpl VALUES ("JN11_50","073_11_50","JHN","11","50","50","ch pi mahch mo baꞌich i s‑apꞌe mat hemako oꞌodham wo muh wehs t‑wehhejed kih hegai mattp wehsijj wo t‑koꞌij.” ");
INSERT INTO oodNT_vpl VALUES ("JN11_51","073_11_51","JHN","11","51","51","Neh, bad kaij ch eda pi mahch mo g Jiosh am tashogid heg hekaj neꞌokij mo e aihim mat g Jesus wo e muhkid ha wehhejed g Tutuligo ");
INSERT INTO oodNT_vpl VALUES ("JN11_52","073_11_52","JHN","11","52","52","ch wehs ha wehhejed g nahnko mahs hemajkam. T idam haꞌi ab wo i s‑wohoch g Jesus k ab wo i e hemakoj e wehm. ");
INSERT INTO oodNT_vpl VALUES ("JN11_53","073_11_53","JHN","11","53","53","Neh, iaꞌi amjed ad g hahaꞌichu am i e nako mat wo mua g Jesus. ");
INSERT INTO oodNT_vpl VALUES ("JN11_54","073_11_54","JHN","11","54","54","D heg hekaj hahawa pi an hu s‑masma oimmed g Jesus Judea chekshani ch ed am i dagitok g Bethany. Chd gam hu hihim k am haꞌichugkahim mo am d Ephraim kihhim mo am miabidch g tohono jewed. ");
INSERT INTO oodNT_vpl VALUES ("JN11_55","073_11_55","JHN","11","55","55","Kud eda e aihim mat wo e wuhshad g t‑shohshon ha‑doꞌibiadag. K muꞌijj am hihim gam hu aꞌaijed Jerusalem kihhim wui mat am wo i e nako heg wehhejed. ");
INSERT INTO oodNT_vpl VALUES ("JN11_56","073_11_56","JHN","11","56","56","D chum hedai an chum neid g Jesus am i e hemapadk geꞌe cheopi t am ch hab kaij ab aꞌai e wui, “Pi atp hems ia hu wo shaꞌi jiwia. Shahm i elid.” ");
INSERT INTO oodNT_vpl VALUES ("JN11_57","073_11_57","JHN","11","57","57","Kuki eda g uꞌugchu papal ch Palasi am i ha chehani g hemajkam mat hemho wa wo ha ahgi sha s‑mahchk mo hebai haꞌichug g Jesus. T an wo bei. ");
INSERT INTO oodNT_vpl VALUES ("JN12_1","073_12_1","JHN","12","1","1","Chuhdp tash o wa am wiꞌis mat wo e ai g t‑shohshon ha‑doꞌibiadag wuhshda. ");
INSERT INTO oodNT_vpl VALUES ("JN12_2","073_12_2","JHN","12","2","2","Kud wa am hab e juh g geꞌe gegosig Bethany t am wehhejed g Jesus. Kuchd gam hu hihim k am ha wehm t‑gegosid. D g Lazarus am ep t‑wehmaj. Marda ad am ha wehmaj hegam mad am hihidod ch an t‑toꞌid. ");
INSERT INTO oodNT_vpl VALUES ("JN12_3","073_12_3","JHN","12","3","3","D g Mary ged hu jiwia Jesus wui k g si s‑namkig uhw shuhdagi uꞌa ch an iawua Jesus tahtad an. K eda d hemako s‑wehch. D an i dagio wabsh g e‑cheꞌechew moꞌokaj. D wehsko uhwa ihda uhw shuhdagi am kih ch ed. ");
INSERT INTO oodNT_vpl VALUES ("JN12_4","073_12_4","JHN","12","4","4","D hab kaij hegai t‑wehm kehshaj g Jesus mo hab chehgig Judas Iscariot, ");
INSERT INTO oodNT_vpl VALUES ("JN12_5","073_12_5","JHN","12","5","5","“T haschu ahgk pi e gagda ihda uhw shuhdagi matt wo ha mah g shoꞌigkam, natt pi ahim g waik siant pihsh namkigdag ab wo i nei g lial heg amjed.” ");
INSERT INTO oodNT_vpl VALUES ("JN12_6","073_12_6","JHN","12","6","6","D eda pi woho s‑ha hoꞌigeꞌid g shoꞌigkam ch wabshaba s‑behimk g lial nadki pi s‑chu ehsk ch chum nuhkud g t‑lialiga ch wabsh hejel hekaj. ");
INSERT INTO oodNT_vpl VALUES ("JN12_7","073_12_7","JHN","12","7","7","D hab kaij g Jesus ab wui, “Dagitoni. T‑himdag oidk at hab juh g ni‑muhkig wehhejed. ");
INSERT INTO oodNT_vpl VALUES ("JN12_8","073_12_8","JHN","12","8","8","Chum o hekid ia em‑shahgid g shoꞌigkam. Nt wabshaba ahni hi pi wabsh chum hekid ia wo em‑shahgidk.” ");
INSERT INTO oodNT_vpl VALUES ("JN12_9","073_12_9","JHN","12","9","9","D eda wehsko kaidag mad g Jesus ab i wuhshad g Lazarus muhkig amjed. Kud muꞌi am dada g Judea t am hemajkam s‑ha neidamk. ");
INSERT INTO oodNT_vpl VALUES ("JN12_10","073_12_10","JHN","12","10","11","Kud muꞌijj ab i s‑wohoch mo g Jesus d Jiosh si Kehsha k am i ha dagito g e‑wanimeddam am i neidok g Lazarus. D am i s‑mai g uꞌugchu papal k am i e nako mat g Lazarus hab waꞌap wo mua. ");
INSERT INTO oodNT_vpl VALUES ("JN12_12","073_12_12","JHN","12","12","12","D am baꞌich i mahsi. Kuchd am i t‑nakog k gam hu hihi Jerusalem wui. D eda muꞌi am e hemapadch g hemajkam kihhim ch ed mat wo wuhshad g t‑shohshon ha‑doꞌibiadag. Chd am hihim wohg ch ed. D muꞌijj ga hu t‑nam am i kaiok mat am wo jiwia g Jesus. ");
INSERT INTO oodNT_vpl VALUES ("JN12_13","073_12_13","JHN","12","13","13","Idam ad ha uhꞌukch g chukud shosha uꞌus iꞌibhonig ch ab si has elid g Jesus si s‑kaidam hab kaijch, “Id o d s‑apꞌekam t‑kownalig ch ia jiwia am wehhejed g Jiosh. K g Jiosh si s‑hoꞌigeꞌid.” ");
INSERT INTO oodNT_vpl VALUES ("JN12_14","073_12_14","JHN","12","14","14","D g Jesus am hema ha tai g wechij wuhlu k heg cheshadk. ");
INSERT INTO oodNT_vpl VALUES ("JN12_15","073_12_15","JHN","12","15","15","Heki o hu an hab chuꞌig Jiosh oꞌohana ed matsh id hab wo e juh ch hab chuꞌig: Pi g am wo e totodsid, ahpim Tutuligo! Idani at ia wo jiwia g geꞌe em‑kownalig an daichugch wechij wuhlu t an. ");
INSERT INTO oodNT_vpl VALUES ("JN12_16","073_12_16","JHN","12","16","16","Kuchd pi shaꞌi amichud wehs ihda. Kut wa wabshaba hekid ab uhgk i e bei g Jesus dahm kahchim wui, tt am hahawa i chegito mo an oꞌohanas ihda Jiosh oꞌohana ed. Kutki heg hekaj hab e juh am wehhejed. ");
INSERT INTO oodNT_vpl VALUES ("JN12_17","073_12_17","JHN","12","17","18","Idam muꞌi hemajkam ad wa am nam g Jesus nash pi kah mat ab i wuhshad g Lazarus muhkig amjed. Hegam mo wa am neid ash am ha ahgid. ");
INSERT INTO oodNT_vpl VALUES ("JN12_19","073_12_19","JHN","12","19","19","D hab kaij g Palasi ab aꞌai e wui am i ha neidok, “Ha g wo neid matki wehsijj am i oi. Pi attki wo t‑nako matt wo keshwua.” ");
INSERT INTO oodNT_vpl VALUES ("JN12_20","073_12_20","JHN","12","20","20","D am haꞌi dada g Greek hemajkam Jerusalem t am mat ab wo has el g Jiosh heg eda doꞌibiadag wuhshda piast. ");
INSERT INTO oodNT_vpl VALUES ("JN12_21","073_12_21","JHN","12","21","21","Kuchd am oiopo. D idam am dada k am cheh g Philip k am ahgi mo s‑neidamk g Jesus. ");
INSERT INTO oodNT_vpl VALUES ("JN12_22","073_12_22","JHN","12","22","22","D g Philip am ahgi g Andrew. (Idam ad am d chum kihkam Bethsaida t am am Galilee chekshani ch ed.) Kud am hahawa e wehm hihim k am ahgi g Jesus. ");
INSERT INTO oodNT_vpl VALUES ("JN12_23","073_12_23","JHN","12","23","23","D hab kaij g Jesus ab ha wui, “Idani at e ai g ni‑tashga mat g ni‑ohg wo ni‑maskogi mani d si Kehshaj. ");
INSERT INTO oodNT_vpl VALUES ("JN12_24","073_12_24","JHN","12","24","24","T wabshaba wehpeg haꞌichu hab wo e juh am ni‑tahgio. Neh, nat hig am wo i wuhshani k ab wo muꞌida g pilkani pi am hu e eshk? Hemho wa at am wo e ei jewed wecho k wo muh k hab waꞌi masma wo i wuhshani k ab wo muꞌida. ");
INSERT INTO oodNT_vpl VALUES ("JN12_25","073_12_25","JHN","12","25","25","Id ani hab ahg mat g oꞌodham wo heki wua g e‑doakag matp wo s‑huwidad hejel e wehhejed k wabshaba wo edgidad g pi ha huhugedam doakag matp wo hugio g e‑doakag am ni‑wehhejed. ");
INSERT INTO oodNT_vpl VALUES ("JN12_26","073_12_26","JHN","12","26","26","Bat wo junihid g ni‑tatchui hegai matp hedai hab e elid mat d wo ni‑pionagk. Kunt hab wo juh mat an wo ni‑wehmajk mant hebai wo i haꞌichugk. Ni‑ohg at ab wo si has i ha el hegam mo hab junihim g ni‑tatchui.” ");
INSERT INTO oodNT_vpl VALUES ("JN12_27","073_12_27","JHN","12","27","27","D hab ep kaij g Jesus, “Ni‑ihbdag at ab si i e kudu. Ni hab chum ni‑tahtk mant hab wo chei, ‘Ni‑ohg, pi g hiwgid mas hab wo e juh ihda am ni‑tahgio.’ Nt eda heg hekaj ia jiwia mant am wo gahi wuhsh hegai s‑koꞌok haꞌichu. ");
INSERT INTO oodNT_vpl VALUES ("JN12_28","073_12_28","JHN","12","28","28","Pegih, ni‑ohg, am g maskogid g e‑gewkdag am gahi ni‑wuhshanim.” D ab neo g Jiosh dahm kahchim t amjed k hab kaij, “Am ant heki hu i maskogid k am hab ep wo juh.” ");
INSERT INTO oodNT_vpl VALUES ("JN12_29","073_12_29","JHN","12","29","29","Muꞌi o wa am gegok g hemajkam ch kah hegai mo ab neok. Haꞌijj o hab kaij, “Ab o kaidaghim g tataniki.” Kud haꞌijj hab kaij, “Anghil at ab wui neo.” ");
INSERT INTO oodNT_vpl VALUES ("JN12_30","073_12_30","JHN","12","30","30","D Wabshaba hab kaij g Jesus ab ha wui, “Ahpim at em‑wehhejed ab s‑kaidam neo, ch pi ahni ni‑wehhejed. ");
INSERT INTO oodNT_vpl VALUES ("JN12_31","073_12_31","JHN","12","31","31","E at ai mat geꞌe wo bei g chuꞌijig g hemajkam. Jijawul ha‑geꞌejig o chum e kownalchud id dahm jewed. Nt wabshaba oi wo gewito. ");
INSERT INTO oodNT_vpl VALUES ("JN12_32","073_12_32","JHN","12","32","32","Ab amt wo ni‑naggia uhs t ab ahni Jiosh si Kehsha. Kunt ab haha wo i ha wanchshul g hemajkam ni‑wui.” ");
INSERT INTO oodNT_vpl VALUES ("JN12_33","073_12_33","JHN","12","33","33","Neh, bo wa kaij g Jesus ch oki heg hab ahg mat has masma wo muh. ");
INSERT INTO oodNT_vpl VALUES ("JN12_34","073_12_34","JHN","12","34","34","D hab kaij g hemajkam, “An o hab chuꞌig Jiosh oꞌohana ed mat g Jiosh si Kehsha pi hekid wo muh. P haschu ahgch hab kaij mapt ab wo e naggia uhs t ab maptp woho d Jiosh si Kehsha?” ");
INSERT INTO oodNT_vpl VALUES ("JN12_35","073_12_35","JHN","12","35","35","D hab kaij g Jesus ab ha wui, “Ia ant heꞌes i tash wo haꞌichugk em‑shahgid ch heg wa wepo mani d tonlig em‑wehhejed. Am g s‑ap wo hihimad tonlig oidch. T hab pi wo em‑maꞌish g s‑chuhugam. Hegai matp hedai am wo himad s‑chuhugam k ed o pi mahch mas hebai him. ");
INSERT INTO oodNT_vpl VALUES ("JN12_36","073_12_36","JHN","12","36","36","Ab g wo i s‑ni‑wohochud mani eda ia wabsh kia haꞌichug k hab masma tonlig ch ed wo hihimad.” Neh, bad kaij ch gam hu hahawa i e mehkod ab ha amjed. ");
INSERT INTO oodNT_vpl VALUES ("JN12_37","073_12_37","JHN","12","37","37","Muꞌikko ad wa hab juh g s‑hasig haꞌichu g Jesus am ha‑nena ed idam hemajkam. Kud wabshaba muꞌijj pi ab hu wohochud mo d Jiosh si Kehsha. ");
INSERT INTO oodNT_vpl VALUES ("JN12_38","073_12_38","JHN","12","38","38","Neh, d hab wa masma hab e juh hegai matki g kelibad Jiosh haꞌichu i tashogiddam Isaiah an oꞌoha. An o hab chuꞌig: Pi o muꞌi ab s‑wohochud g haꞌichu t‑ahga ab m‑amjed. K g m‑gewkdag pi tasho am ha‑wehhejed. ");
INSERT INTO oodNT_vpl VALUES ("JN12_39","073_12_39","JHN","12","39","41","Tki an ep oꞌoha g Isaiabad: Jiosh at hab ha juh mo pi ap haꞌichu neid ch pi haꞌichu amichud mat pi ab hu wui wo i e nohnogid k pi wo e doꞌibia ab pi apꞌekam t amjed. Isaiabad o wa ab amjed neok g Jesus gewkdag natsh pi Jiosh am tashogi. Kut idam hemajkam wa woho pi e nako mas ab wo s‑wohoch g Jesus. ");
INSERT INTO oodNT_vpl VALUES ("JN12_42","073_12_42","JHN","12","42","42","Kud muꞌi ab hi wa chum s‑wohoch g hahaꞌichu. Tsh wabshaba g Palasi gam hu wo i ha wuwhas matp wo s‑mai mat ab s‑wohoch. D heg hekaj pi am hu tasho e ahg ");
INSERT INTO oodNT_vpl VALUES ("JN12_43","073_12_43","JHN","12","43","43","no pi s‑hohhoꞌid g ab has ha‑elida g hemajkam ch g Jiosh ab has elida wabsh pi ab hu haꞌichuchud. ");
INSERT INTO oodNT_vpl VALUES ("JN12_44","073_12_44","JHN","12","44","44","Jesus ad am ep ha jehnigid ch si s‑kaidam hab kaij, “Matp hedai ab wo i s‑ni‑wohochud k hab waꞌap s‑wohochud g ni‑ohg Jiosh. ");
INSERT INTO oodNT_vpl VALUES ("JN12_45","073_12_45","JHN","12","45","45","K hedai i ni‑neid ch hab waꞌap neid. ");
INSERT INTO oodNT_vpl VALUES ("JN12_46","073_12_46","JHN","12","46","46","Ia ant jiwia id dahm jewed k hab sha masma mo g tonlig am em‑wehhejed nani pi am tashogid g wohokam himdag. Kumt s‑ap wo himad g e‑doakag hab masma mam am tonlig ch ed mamtp ab wo ni‑hiwgad. ");
INSERT INTO oodNT_vpl VALUES ("JN12_47","073_12_47","JHN","12","47","47","Muꞌijj o pi ab hu ni‑kaiham ch pi ab hu ni‑hiwig. Nt wabshaba pi heg hekaj ia jiwia manis wo ha lodai. S‑ha ani doꞌibiamk. ");
INSERT INTO oodNT_vpl VALUES ("JN12_48","073_12_48","JHN","12","48","48","T wo e lodai g ni‑neꞌokikaj mat hekid wo i huhug g jewed. ");
INSERT INTO oodNT_vpl VALUES ("JN12_49","073_12_49","JHN","12","49","49","Ni‑ohg o ab ni‑chehani mant haschu hab wo chei. Ni pi g hejel ni‑neꞌoki hab kaij. ");
INSERT INTO oodNT_vpl VALUES ("JN12_50","073_12_50","JHN","12","50","50","Kumt heg hekaj ab wo kaiham k hab wo bei g pi ha huhugedam doakag. Heg ani waꞌi hab kaij mo g Jiosh ab ni‑chehani.” Neh, bad kaij g Jesus. ");
INSERT INTO oodNT_vpl VALUES ("JN13_1","073_13_1","JHN","13","1","1","D am him k am i e ai matt baꞌich tash wo mua g kahwal mad k wo wuhshad g t‑shohshon ha‑doꞌibiadag. Kuki s‑mahch g Jesus mat am wa e ai matki ia wo dagito ihda jewed k wo hih am e‑ohg wui. D eda si pihk e elid wehs e‑doakagkaj ab ha wui hegam mat ab i s‑wohoch. ");
INSERT INTO oodNT_vpl VALUES ("JN13_2","073_13_2","JHN","13","2","2","D am e apꞌech matt am wo t‑gegos hema kih am gam hu i juhk. D wa eda heki hu ab i kaiha g Judas Iscariot g ge Jiawul k am i e shelch mat wo gagda g Jesus. ");
INSERT INTO oodNT_vpl VALUES ("JN13_3","073_13_3","JHN","13","3","3","Ab atsh Jiosh amjed ia jiwia g Jesus k ab wui ep wo i e nodagi. Kush g Jiosh ab wehs mahkch g gewkdag. D id s‑mahch g Jesus ");
INSERT INTO oodNT_vpl VALUES ("JN13_4","073_13_4","JHN","13","4","4","ch wabshaba am i kekiwua k am wuahawua g e‑lihwa k g tuayakaj ab e bahshodad ");
INSERT INTO oodNT_vpl VALUES ("JN13_5","073_13_5","JHN","13","5","5","k am ge was wakonakud ch ed k ab i wapkonahi g t‑tahtad k heg hekaj ha dagio tuaya mat ab e bahshodad. ");
INSERT INTO oodNT_vpl VALUES ("JN13_6","073_13_6","JHN","13","6","6","D ab i ai g Simon Peter. D heg si has e tahtk ch hab kaij, “Ih, napt wo wapko g ni‑tahtad k eda d ge ni‑kownalig!” ");
INSERT INTO oodNT_vpl VALUES ("JN13_7","073_13_7","JHN","13","7","7","D hab kaij g Jesus ab wui, “Pi ap hi wa amichud hemuch mani haschu chum em‑tashogid id hekaj ch wabshaba wo wa amich imhab i baꞌich.” ");
INSERT INTO oodNT_vpl VALUES ("JN13_8","073_13_8","JHN","13","8","8","Kud hab hahawa kaij g Peter, “Pi apt hekid wo shaꞌi wapko g ni‑tahtad.” D hab kaij g Jesus, “Pi apt d wo i ni‑wehmtdamk mant wo sha pi wapko g m‑tahtad.” ");
INSERT INTO oodNT_vpl VALUES ("JN13_9","073_13_9","JHN","13","9","9","Kud hahawa si s‑hohtam hab kaij g Peter, “Ni‑kownalig, pi g heg waꞌi ni‑tahtad wapkon k wabshaba g ni‑nohnhoi ch ni‑wuhiosha ehp.” ");
INSERT INTO oodNT_vpl VALUES ("JN13_10","073_13_10","JHN","13","10","11","D hab kaij g Jesus, “Heki apt hu e wako wehsko koi jiwiak. Heg at waꞌi e‑tahtad wo wapko hegai mat hedai heki hu wehsko e wako mat koi am hu wo jiwia kih t am. Id ani hab ahgch hab kaij mat g em‑dodakag wehs i e kegch, heg hi wa i hemako mat pi i e kegch.” Neh, bad kaij g Jesus no pi s‑mahch mat hedai wo gagda. ");
INSERT INTO oodNT_vpl VALUES ("JN13_12","073_13_12","JHN","13","12","12","T am i ha wapko g ha‑tahtad k ab uhpam wah g e‑lihwa k ga hu hahawa ep dahiwua mihsa wui k ab ha kakke, “Nam s‑amichud mant haschu ahgk hab em‑juni ihda? ");
INSERT INTO oodNT_vpl VALUES ("JN13_13","073_13_13","JHN","13","13","13","Neh, bam ni‑aꞌaga mani d em‑kownalig ch d em‑mashchamdam. K am wa s‑apꞌe no pi woho ihda. ");
INSERT INTO oodNT_vpl VALUES ("JN13_14","073_13_14","JHN","13","14","14","Dani wa chum em‑kownalig ch d em‑mashchamdam ch eda am i ni‑jumalkad k heg ni‑wepogi mani d wabsh em‑pionag. Pegih, mt ahpim hab wa masma ab aꞌai wo e neidad ");
INSERT INTO oodNT_vpl VALUES ("JN13_15","073_13_15","JHN","13","15","15","mant am em‑chehgi ch ab aꞌai wo i e wehmtad ");
INSERT INTO oodNT_vpl VALUES ("JN13_16","073_13_16","JHN","13","16","16","nam pi d ni‑pionag. Kut pi hebai g pion hab wo chum e elidad mas baꞌich d i si haꞌichu mo hi g ahmoj. ");
INSERT INTO oodNT_vpl VALUES ("JN13_17","073_13_17","JHN","13","17","17","M hahawa s‑mahch mamt has wo chum masmak. Kut d wo s‑ap tahhadkamk am em‑wehhejed mamtp woho hab wo masmak. ");
INSERT INTO oodNT_vpl VALUES ("JN13_18","073_13_18","JHN","13","18","18","“Mt wabshaba pi wehsijj ab hu wo bei ihda no pi an hab chuꞌig Jiosh oꞌohana ed mamt hema ab ni‑wui wo kekiwua ahpim mam ni‑wehm e gegosid. Kuni s‑mahch mat hedai hab wo e juh nani pi wehs s‑em‑mahch ahpim mant ab i em‑gawulkai. ");
INSERT INTO oodNT_vpl VALUES ("JN13_19","073_13_19","JHN","13","19","19","Kuni heki hu ab em‑ahgid mat koi hab e juh. Kut hekid hab wo i e juh, mt ab haha wo s‑wohoch mani woho d Jiosh si Kehsha. ");
INSERT INTO oodNT_vpl VALUES ("JN13_20","073_13_20","JHN","13","20","20","Jiosh o ab ni‑mahkch g haꞌichu e‑ahga. Kuni ab epai em‑mahk. K heg hekaj ab s‑ap ni‑neid ch ab s‑ap neid g Jiosh hegam mat hedai ab wo s‑ap em‑neidad.” ");
INSERT INTO oodNT_vpl VALUES ("JN13_21","073_13_21","JHN","13","21","21","D am hahawa si e kudu g Jesus k hab t‑ahg, “Pi ant ap ni‑taht k wo em‑ahgi mamt hema ahpim wo ni‑gagda.” ");
INSERT INTO oodNT_vpl VALUES ("JN13_22","073_13_22","JHN","13","22","22","Kuchd si has i t‑taht k ab wabsh aꞌai si t‑neid pi shaꞌi amichudch mas hedai hab ahg. ");
INSERT INTO oodNT_vpl VALUES ("JN13_23","073_13_23","JHN","13","23","23","Kunid eda an hugidaj an daha g Jesus ahni mo ni‑hekaj si pihk e elid. ");
INSERT INTO oodNT_vpl VALUES ("JN13_24","073_13_24","JHN","13","24","24","D hekaj g Simon Peter wabsh s‑aꞌagi ab ni‑ahgid mant wo kakke mas hedai hab ahg. ");
INSERT INTO oodNT_vpl VALUES ("JN13_25","073_13_25","JHN","13","25","25","Kunid wabsh s‑aꞌagi ab epai kakke g Jesus mas hedai hab ahg. ");
INSERT INTO oodNT_vpl VALUES ("JN13_26","073_13_26","JHN","13","26","26","D hab kaij ab ni‑wui, “Hegai mant wehpeg ab wo bih o d hegai.” Kud wa woho am ge bia g hidod k ab mah g Judas Iscariot. ");
INSERT INTO oodNT_vpl VALUES ("JN13_27","073_13_27","JHN","13","27","27","D am wabsh i chum huh g e‑bih. D g ge Jiawul am baꞌich i chikp eda. D hab kaij g Jesus ab wui, “S‑hohtam g am hab juhni hegai mapt hab wo juh.” ");
INSERT INTO oodNT_vpl VALUES ("JN13_28","073_13_28","JHN","13","28","28","Kuchd pi shaꞌi amichud mas haschu hab ahg ch hab kaij ihda. ");
INSERT INTO oodNT_vpl VALUES ("JN13_29","073_13_29","JHN","13","29","29","D eda nuhkud g t‑lialiga hegai Judas. Kuchd heg hekaj haꞌi hab t‑ahg mo hab ahg mat ep wo ha nolawt g haꞌichu hugi heg wehhejed geꞌe gegosig o haꞌichu wo ha mah g shoꞌigkam. ");
INSERT INTO oodNT_vpl VALUES ("JN13_30","073_13_30","JHN","13","30","30","D ha hekaj i wuhsh g Judas gam hu jeg ed. Kuki eda ab wabsh i si s‑chuhugam. ");
INSERT INTO oodNT_vpl VALUES ("JN13_31","073_13_31","JHN","13","31","31","D hab hahawa kaij g Jesus, “Neh, hemu at wehs wo e nahto hegai mat g Jiosh am i ni‑kei mant hab wo juh ia jewed dahm. Am ani wa chehgid g Jiosh gewkdag. ");
INSERT INTO oodNT_vpl VALUES ("JN13_32","073_13_32","JHN","13","32","32","T g Jiosh heg hekaj am wo tashogi g ni‑gewkdag hemu s‑hohtam. ");
INSERT INTO oodNT_vpl VALUES ("JN13_33","073_13_33","JHN","13","33","33","“Pegih neh, ahpim mani ab si em‑tatchua, pi ant shaꞌi tash ia hu wo e‑wehmajk nant pi gam hu wo hih. Kumt pi wo e nako mams wo ni‑cheh. Am ant hab ep wo chei em‑wui mani wa haschu ha ahgid g hemajkam mamt pi wo e nako mamt hejel am wo hihi mant hebai wo i hih. ");
INSERT INTO oodNT_vpl VALUES ("JN13_34","073_13_34","JHN","13","34","34","“Hemu ant ab wo em‑mah g wechij chehanig. K d ihda mamt ab aꞌai wo si pihk e elidad hab masma mani ahni hab em‑juhkch. ");
INSERT INTO oodNT_vpl VALUES ("JN13_35","073_13_35","JHN","13","35","35","Wehsijj at wo s‑mahchk mam ab i e dagitokch ni‑wui mamtp ab aꞌai wo si pihk e elidad.” ");
INSERT INTO oodNT_vpl VALUES ("JN13_36","073_13_36","JHN","13","36","36","D hab kaij g Simon Peter, “A pt hebai wo hih, ni‑kownalig?” Kud g Jesus hab kaij, “Pi apt wo e nako mapt wo ni‑oi hemu amai mant am wo hih. K wabshaba ab him g tash mapt am haha wo i ni‑oi.” ");
INSERT INTO oodNT_vpl VALUES ("JN13_37","073_13_37","JHN","13","37","37","D hab kaij g Peter, “Nt haschu ahgk pi wo ni‑nako mant wo m‑oi hemuch? Ni‑nahtokch ani mant wo m‑wehhejed muh.” ");
INSERT INTO oodNT_vpl VALUES ("JN13_38","073_13_38","JHN","13","38","38","D hab kaij g Jesus, “Ab ant wo si shel m‑ahgi map pi woho e nahtokch mapt wo muh ni‑wehhejed. Neh, waikko apt hab wo waꞌi chei map pi shaꞌi ni‑mahch mat koi wo kuhu g keli chuchul.” ");
INSERT INTO oodNT_vpl VALUES ("JN14_1","073_14_1","JHN","14","1","1","D hab ep kaij g Jesus, “Pi g wo shaꞌi e kudut. Ab g wabsh i s‑wohochud mo an haꞌichug g Jiosh k ahni ab ep wo i s‑ni‑wohoch mani d si Kehshaj. ");
INSERT INTO oodNT_vpl VALUES ("JN14_2","073_14_2","JHN","14","2","2","Am o wiꞌis ni‑ohg kihdag ed am wehs ha wehhejed g ni‑wohochuddam. Nt wo wa chum em‑ahgi matp pi am hu wo wiꞌisk. Nt am wo him k am wo i apꞌech em‑wehhejed ");
INSERT INTO oodNT_vpl VALUES ("JN14_3","073_14_3","JHN","14","3","3","k ia ep wo jiwia k ia wo em‑ui mamt an wo ni‑wehmajk. ");
INSERT INTO oodNT_vpl VALUES ("JN14_4","073_14_4","JHN","14","4","4","S‑mahch am mamt has masma am wo hihi amai mant am wo hih.” ");
INSERT INTO oodNT_vpl VALUES ("JN14_5","073_14_5","JHN","14","5","5","D hab kaij g Thomas ab wui, “Ih, ni‑kownalig, pi ach shaꞌi mahch maps hebai wo hih ch hab pi mahch machs has masma wo dada.” ");
INSERT INTO oodNT_vpl VALUES ("JN14_6","073_14_6","JHN","14","6","6","D hab kaij g Jesus ab wui, “Ab amt wo ni‑hiwgad. Nt ahni an wo waꞌi em‑uꞌapa anai ni‑ohg kihdag ed. Id o heg wa wepo mani d am wui himdam wohg em‑wehhejed ch d Jiosh wohokam ch d m‑wechij doakag. ");
INSERT INTO oodNT_vpl VALUES ("JN14_7","073_14_7","JHN","14","7","7","Matp hedai woho s‑ap wo s‑ni‑mahchk ch hab wa masma wo s‑mahchk g ni‑ohg. Neid am g ni‑ohg nam pi ni‑neid.” ");
INSERT INTO oodNT_vpl VALUES ("JN14_8","073_14_8","JHN","14","8","8","D hab kaij g Philip ab wui, “Pegih, t‑kownalig, am g t‑chehgid g e‑ohg. Heg ach waꞌi tatchua.” ");
INSERT INTO oodNT_vpl VALUES ("JN14_9","073_14_9","JHN","14","9","9","D hab kaij g Jesus ab wui, “Tash ani ia em‑wehmaj. Kupki eda pi woho ap ni‑mahch, ahpi Philip. Hegai mo hedai i ni‑neid ch hab masma ep neid g ni‑ohg. P haschu ahgch ab ni‑tahni mant wo em‑chehgi g ni‑ohg? ");
INSERT INTO oodNT_vpl VALUES ("JN14_10","073_14_10","JHN","14","10","10","Ahni kch ni‑ohg ach d hemako. Kupki pi koi ab hu s‑wohochud ihda.” D hab ep kaij ab wehs t‑wui, “Ni‑ohg o ab ni‑ahgid mant has wo cheꞌe k has wo ni‑juh. ");
INSERT INTO oodNT_vpl VALUES ("JN14_11","073_14_11","JHN","14","11","11","Ab g wo s‑wohochud mach d hemako g ni‑ohg wehm heg wabsh hekaj mani am em‑ahgid, o amtp pi wo e nako hab masma k wo s‑wohoch mach d hemako heg hekaj s‑hasig haꞌichu mani hab junihim. ");
INSERT INTO oodNT_vpl VALUES ("JN14_12","073_14_12","JHN","14","12","12","Nt wo si shel em‑ahgi matp hedai ab wo s‑ni‑wohochud k wo e nako mat hab wo junihid g s‑hasig haꞌichu hab masma mani ahni, pej baꞌich i geꞌe hab wo juh g s‑hasig haꞌichu nant pi ahni hi wo hih am ni‑ohg wui. ");
INSERT INTO oodNT_vpl VALUES ("JN14_13","073_14_13","JHN","14","13","13","Kunt am hab wo em‑juni mamtp haschu ab wo i tai g ni‑ohg am ni‑chehchegk. T heg hekaj g hemajkam ab wo si hehgchul g ni‑ohg Jiosh. ");
INSERT INTO oodNT_vpl VALUES ("JN14_14","073_14_14","JHN","14","14","14","Pegih, mt haschu ab wo i tai g ni‑ohg am ni‑chehchegk, nt ahni hab wo juh. ");
INSERT INTO oodNT_vpl VALUES ("JN14_15","073_14_15","JHN","14","15","15","“Am g hab wo junihid g ni‑chehanig mamtp woho ab wo si ni‑tatchuad. ");
INSERT INTO oodNT_vpl VALUES ("JN14_16","073_14_16","JHN","14","16","16","Nt ab wo tai g ni‑ohg mat ab wo em‑mah g Hekia S‑apꞌekam Gewkdag. T heg chum hekid wo em‑wehmajk ch am wo i em‑tashogidad g wohokam. ");
INSERT INTO oodNT_vpl VALUES ("JN14_17","073_14_17","JHN","14","17","17","Pi o ta neidagma g Hekia S‑apꞌekam Gewkdag. T heg hekaj pi wo shaꞌi e nako mas wo s‑mahchk hegam mo pi ni‑mahch. M wabshaba ahpim hi s‑mahch no pi em‑wehmaj hemu ch am wo e ul em‑doakag ed. ");
INSERT INTO oodNT_vpl VALUES ("JN14_18","073_14_18","JHN","14","18","18","“Pi ant ia hu hejel wo em‑dagito k wabshaba ia wo wa em‑wehm haꞌichugk am i dahm mant im hu wo uhpam hih. ");
INSERT INTO oodNT_vpl VALUES ("JN14_19","073_14_19","JHN","14","19","19","Kumt wo s‑mahchk mant ia wo em‑wehmajk. T wabshaba hegam mo pi ab hu ni‑wohochud pi wo mahchk mani ia haꞌichug nat pi pi wo ni‑neidad. Kumt d wo wechij dodakamk ab ni‑amjed heg waꞌi hekaj mant ab wo i wuhsh muhkig amjed k d ep wo doakamk. ");
INSERT INTO oodNT_vpl VALUES ("JN14_20","073_14_20","JHN","14","20","20","Iaꞌi amjed amt wo s‑mahchk mach d hemako g ni‑ohg wehm k ch ep wo s‑mahchk mamt ahpim ab i e hemakoj ni‑wehm. ");
INSERT INTO oodNT_vpl VALUES ("JN14_21","073_14_21","JHN","14","21","21","“Am o e chehgid mo ab si ni‑tatchua hegam matp hedai ab wo bei g ni‑chehanig k hab wo junihid. Kunt ab ha wui wo si pihk ni‑elidad g ni‑ohg wehm ch ab ha wui wo i ni‑tashogi.” ");
INSERT INTO oodNT_vpl VALUES ("JN14_22","073_14_22","JHN","14","22","22","D hab kaij g Judas, hi wa pi hegai Judas Iscariot, “T‑kownalig, pt has masma ahchim waꞌi t‑wui wo i e tashogid k pi ab hu wehs hemajkam ha wui?” ");
INSERT INTO oodNT_vpl VALUES ("JN14_23","073_14_23","JHN","14","23","23","D hab kaij g Jesus ab wui, “Hegai mo hedai ab si ni‑tatchua at wo wohog el g haꞌichu ni‑ahga. Kut hahawa ab wui wo si pihk e elidad g ni‑ohg. Kutt g ni‑ohg wehm am haha wo i t‑maskogi wui k am wo wehmajkad. ");
INSERT INTO oodNT_vpl VALUES ("JN14_24","073_14_24","JHN","14","24","24","Pi at ab hu wo wohog el g haꞌichu ni‑ahga hegai mat pi ab hu wo ni‑tatchua. K eda g ni‑ohg d amjedkam ihda haꞌichu ni‑ahga. ");
INSERT INTO oodNT_vpl VALUES ("JN14_25","073_14_25","JHN","14","25","25","“Id ani hi wa em‑ahgid hemuch mani ia em‑wehmaj. ");
INSERT INTO oodNT_vpl VALUES ("JN14_26","073_14_26","JHN","14","26","26","T g ni‑ohg ab haha wo cheha g Hekia S‑apꞌekam Gewkdag mat heg am wo i em‑wehmajk am ni‑wehhejed ch wo em‑gewkemhunad ch wo em‑mashcha mani haschu i s‑em‑mashchamamk ch hab wo em‑juh mamt wehs haꞌichu wo s‑chegitok mani haschu i em‑ahgid. ");
INSERT INTO oodNT_vpl VALUES ("JN14_27","073_14_27","JHN","14","27","27","“Am g wabsh wo i s‑ap e tahtkkad. Ab ant wo i em‑mah hegai hab mahs s‑ap tahhadkam mani ahni edgid. Pi at hedai wo e nako mat hab mahs s‑ap tahhadkam wo em‑mah. Pi g wo shaꞌi e kudutad ch pi haꞌichu wo ehbidad. ");
INSERT INTO oodNT_vpl VALUES ("JN14_28","073_14_28","JHN","14","28","28","“Am am wa ni‑kah mani wa hab kaij mant gam hu wo hih ab em‑amjed k wabshaba ia wo wa ep em‑wehmajk. Ni‑ohg o baꞌich i s‑gewkdag mani ahni. Kumt heg hekaj wo chum si s‑hehgigkad mant im hu uhpam wo hih wui mamt hems g wehs e‑ihbdagkaj ab wo ni‑tatchuad. ");
INSERT INTO oodNT_vpl VALUES ("JN14_29","073_14_29","JHN","14","29","29","Id ani em‑ahgid mat koi hab e juh. Mt hab ab wo i s‑wohoch g haꞌichu ni‑ahga mat hekid hab wo i e juh. ");
INSERT INTO oodNT_vpl VALUES ("JN14_30","073_14_30","JHN","14","30","30","“Hemu at am geꞌe wo chehgi g e‑gewkdag g jijawul ha‑geꞌejig no pi chum e kownalchud ia jewed dahm. K heg hekaj pi am hu geꞌe s‑ni‑apꞌe mant tash am haꞌichukaj wo em‑wehm neo. K eda pi uꞌukch g gewkdag mas hab wo ni‑juh manis ab wecho wo i ni‑ul. ");
INSERT INTO oodNT_vpl VALUES ("JN14_31","073_14_31","JHN","14","31","31","Wehs ani hab junihim mo haschu ab i ni‑chehani g ni‑ohg. K hab masma s‑mahch g hemajkam mani ab si tatchua g ni‑ohg. “Pegih neh, oi g wo, am att wo i t‑nakog k wo hihi.” ");
INSERT INTO oodNT_vpl VALUES ("JN15_1","073_15_1","JHN","15","1","1","D hab ep kaij g Jesus, “Dach waꞌi hemako hab masma mo g uhdwis jeꞌe d hemako g e‑iꞌibhonig wehm. Ahni ani heg wepogidas mo g uhdwis shon waꞌug. M ahpim heg wepogidas iꞌibhonigaj. K g ni‑ohg t‑nuhkud. ");
INSERT INTO oodNT_vpl VALUES ("JN15_2","073_15_2","JHN","15","2","2","Hegai iꞌibhonigaj at ab wo chum bahidagt. Mt ahpim hab waꞌap s‑kehg haꞌichu hab wo chum junidahid g Jiosh. Eꞌes nuhkuddam at an wo si hikkumia hegai iꞌibhonig mat pi ab hu wo bahidagt k wo i kegch hegai mat ab wo bahidagt. T hab baꞌich i muꞌi ab wo bahidagt. ");
INSERT INTO oodNT_vpl VALUES ("JN15_3","073_15_3","JHN","15","3","3","“Heki am hu kegchudas ahpim mam ab kaiham ch ab s‑wohog elid g haꞌichu ni‑ahga. ");
INSERT INTO oodNT_vpl VALUES ("JN15_4","073_15_4","JHN","15","4","4","Pi g gam hu hab wo shaꞌi i e juhni ab ni‑amjed. Nt ahni hab wa masma pi gam hu hab wo i ni‑juh ab em‑amjed. Mt hab s‑ap hab wo juh haꞌichu k s‑ap hab wo masmak hab masma mo hegai iꞌibhonig mat s‑ap ab wo bahidagt ab giꞌikch e‑waꞌug ab. ");
INSERT INTO oodNT_vpl VALUES ("JN15_5","073_15_5","JHN","15","5","5","“Pi at ab hu wo bahidagt g iꞌibhonig pi ab hu giꞌikch e‑waꞌug ab. Mt ahpim hab waꞌap pi wo e nako mamt haꞌichu s‑kehg hab wo juh mamt gam hu hab wo i e juh ab ni‑amjed. ");
INSERT INTO oodNT_vpl VALUES ("JN15_6","073_15_6","JHN","15","6","6","Hegai iꞌibhonig mat wo e hikkumia at am wo i e hemapad k wo e mei. Neh, id o hab mahs matp hedai gam hu hab wo i e juh ab ni‑amjed k ab wo e ahijidach mat hahawa pi haꞌichu wehhejed wo s‑kehgajk am Jiosh wehhejed. ");
INSERT INTO oodNT_vpl VALUES ("JN15_7","073_15_7","JHN","15","7","7","Ab ant wo i em‑mah mamt haschu ab wo i ni‑tai mamtp ab wo s‑wohog elidad g haꞌichu ni‑ahga ch ab wo ni‑hiwgad. ");
INSERT INTO oodNT_vpl VALUES ("JN15_8","073_15_8","JHN","15","8","8","Hegam matp hedai woho ab i e dagitokch ni‑wui at muꞌi haꞌichu hab wo junihid ni‑wehhejed. T heg hekaj ab wo hehgchul g hemajkam g ni‑ohg Jiosh. ");
INSERT INTO oodNT_vpl VALUES ("JN15_9","073_15_9","JHN","15","9","10","“Bani masma si em‑tatchua ch si pihk em‑elid mo hab masma si ni‑tatchua g ni‑ohg. Ab ani si s‑wohog elid g ni‑ohg. Ch ab aꞌai si pihk t‑elid. Kumt ahpim hab waꞌap ab wo s‑ni‑wohog elidad. Tt ab aꞌai wo si pihk t‑elidad. ");
INSERT INTO oodNT_vpl VALUES ("JN15_11","073_15_11","JHN","15","11","11","Id ani em‑ahgid mamt wo bei g s‑hehgig am hab junihidch g ni‑chehanig hab masma mani ahni s‑hehgig am hab junihidch g ni‑ohg chehanig. ");
INSERT INTO oodNT_vpl VALUES ("JN15_12","073_15_12","JHN","15","12","12","Ab ani em‑chehani mamt ab aꞌai wo pihk e elidad hab masma mani ahni has i masma si pihk em‑elid. ");
INSERT INTO oodNT_vpl VALUES ("JN15_13","073_15_13","JHN","15","13","13","Hegai matp hedai wo e muhkid ha wehhejed g e‑naipijju o d hegai mo woho si pihk e elid ha hekaj. ");
INSERT INTO oodNT_vpl VALUES ("JN15_14","073_15_14","JHN","15","14","14","Ahpim am d ni‑naipijju mamtp hab wo junihid g ni‑chehanig. ");
INSERT INTO oodNT_vpl VALUES ("JN15_15","073_15_15","JHN","15","15","15","Kuni hahawa pi hab em‑aꞌaga mam d wabsh ni‑pionag ch wabshaba hab em‑aꞌaga mam d ni‑naipijju nani pi ab em‑ahgid wehs haꞌichu mani ab kah ni‑ohg amjed. Neh, mo hema d wabsh pionag ch pi mahch mo haschu am hab i wua g ahmo. ");
INSERT INTO oodNT_vpl VALUES ("JN15_16","073_15_16","JHN","15","16","16","Pi amt hejel e elid k am wo i gegokiwua ni‑wehhejed. Ahni ant am i em‑chuhcha mamt am wo hihim k hab wo juh g geꞌe chikpan. Kut pi hekid wo huhug hegai mamt hab wo juh. T g ni‑ohg am hab wo em‑juni mamtp haschu ab wo i tai am ni‑chehchegch. ");
INSERT INTO oodNT_vpl VALUES ("JN15_17","073_15_17","JHN","15","17","17","Pegih, id ani ab em‑chehani mamt ab aꞌai wo pihk e elidad.” ");
INSERT INTO oodNT_vpl VALUES ("JN15_18","073_15_18","JHN","15","18","18","D hab ep kaij g Jesus, “Mt wo s‑chegitok mo ahni wehpeg s‑ni‑kehꞌid hegam mo pi ab hu tatchua g Jiosh ch hab waꞌap wo s‑em‑kehꞌidad. ");
INSERT INTO oodNT_vpl VALUES ("JN15_19","073_15_19","JHN","15","19","19","Ab at wo em‑tatchua mamtp hems pi ab hu wo tatchua g Jiosh. Nt wabshaba ab si em‑gawulkai ab ha amjed. Kum pi ha wepo chegito haꞌichu. K hekaj hab s‑em‑kehꞌid. ");
INSERT INTO oodNT_vpl VALUES ("JN15_20","073_15_20","JHN","15","20","21","Mt wo s‑chegitok mani wa hab em‑ahgid mat pi hebai g pion hab wo chum e elidad mas baꞌich d i ge haꞌichu mo g e‑ahmo. T wo em‑shoꞌigch hegam mo ni‑shoꞌigchud. Kut ab wo s‑em‑wohog el hegam mo ab s‑ni‑wohog elid. Hegam mo pi mahch g ni‑ohg o ni‑shoꞌigchud ch hab waꞌap wo em‑shoꞌigchudad nam pi ab ni‑wui e dagitokch. ");
INSERT INTO oodNT_vpl VALUES ("JN15_22","073_15_22","JHN","15","22","24","Ia ant jiwia ha wui k am ha ahgi ab amjed g ni‑ohg k am ha chehgi g s‑hasig chikpan mat pi hedai hekid hab juh. K wabshaba s‑ni‑kehꞌid. K heg hekaj tasho mo s‑kehꞌid g ni‑ohg. Kut hab masma mahsko wua g pi ap e‑chuꞌijig. ");
INSERT INTO oodNT_vpl VALUES ("JN15_25","073_15_25","JHN","15","25","25","An o hab chuꞌig Jiosh oꞌohana ed mat wo s‑ni‑kehꞌidad pi haschu shaꞌi ahgk. Kut wa woho hab e juh. ");
INSERT INTO oodNT_vpl VALUES ("JN15_26","073_15_26","JHN","15","26","26","“Ab ant wo cheha g Hekia S‑apꞌekam Gewkdag mat am wo em‑wehmajk. Heg o am wehmaj g Jiosh ch ab em‑wui wo him k wo em‑wehmajkad ch am wo i em‑gewkemhunad ch am wo haꞌichu em‑tashogidad ab ni‑amjed. ");
INSERT INTO oodNT_vpl VALUES ("JN15_27","073_15_27","JHN","15","27","27","Kumt ahpim wo i ahgahi ab ni‑amjed nam pi ni‑wehmajkahim ga hu i amjed mant am i shonwuich g ni‑chikpan.” ");
INSERT INTO oodNT_vpl VALUES ("JN16_1","073_16_1","JHN","16","1","1","D hab ep kaij g Jesus, “Am ani em‑ahgid ihda mamt heg hekaj pi wo ni‑dagito. ");
INSERT INTO oodNT_vpl VALUES ("JN16_2","073_16_2","JHN","16","2","2","T wo i em‑wuwhas ab amjed g cheopi. K ab him g tash mamt wo em‑muꞌa k hab wo e ahgad mat wehhejed hab juh g Jiosh. ");
INSERT INTO oodNT_vpl VALUES ("JN16_3","073_16_3","JHN","16","3","3","Id amt hab wo em‑juh heg hekaj mo pi ni‑mahch ch ep pi mahch g ni‑ohg. ");
INSERT INTO oodNT_vpl VALUES ("JN16_4","073_16_4","JHN","16","4","4","Mt wabshaba wo s‑chegitok mani id am em‑ahgid mat hekid hab wo i e juh.” D hab ep kaij g Jesus, “Pi ani em‑ahgid ihda ga hu i wehpeg heg hekaj mani ia em‑wehmaj. ");
INSERT INTO oodNT_vpl VALUES ("JN16_5","073_16_5","JHN","16","5","5","K wabshaba hemu e aihim mant uhpam wo hih am ni‑ohg wui. M eda pi ab hu shaꞌi s‑ni‑kakkeimk manis hebai wo hih ");
INSERT INTO oodNT_vpl VALUES ("JN16_6","073_16_6","JHN","16","6","6","ch wabsh pi ap e tahtk s‑mahchok mant gam hu wo hih. ");
INSERT INTO oodNT_vpl VALUES ("JN16_7","073_16_7","JHN","16","7","7","T eda pi ab hu wo i hih g Hekia S‑apꞌekam Gewkdag em‑wui nt hoꞌip gam hu hih. K heg hekaj baꞌich i s‑apꞌe mant gm hu wo hih. ");
INSERT INTO oodNT_vpl VALUES ("JN16_8","073_16_8","JHN","16","8","8","T ab haha wo i hih g Hekia S‑apꞌekam Gewkdag k am wo i ha tashogi g hemajkam g s‑apꞌekam ch pi apꞌekam ch Jiosh lodaita. ");
INSERT INTO oodNT_vpl VALUES ("JN16_9","073_16_9","JHN","16","9","10","Ni‑ohg at ab wo ni‑haꞌichuch mant am wui wo him k pi ia hu wo haꞌichugk. T g Hekia S‑apꞌekam Gewkdag heg hekaj wo wohokamch am ha wui g hemajkam mani d s‑apꞌekam am Jiosh nena ed k ep wo wohokamch mo hab junihim g pi apꞌekam mo eda pi ab hu ni‑wohochud ");
INSERT INTO oodNT_vpl VALUES ("JN16_11","073_16_11","JHN","16","11","11","k ep wo wohokamch mat wo e lodai hegam mo hab junihim g pi apꞌekam nat pi am wa e ai mat g Jiosh wo lodai g ge Jiawul. ");
INSERT INTO oodNT_vpl VALUES ("JN16_12","073_16_12","JHN","16","12","12","“Muꞌi ani haꞌichu ep s‑em‑ahgidamk. Mt wabshaba pi wo e nako mamt wo s‑amich mant wo chum em‑ahgi hemuch. ");
INSERT INTO oodNT_vpl VALUES ("JN16_13","073_16_13","JHN","16","13","14","Hekia S‑apꞌekam Gewkdag at am wo i em‑tashogi g wohokam k am ep wo i em‑ahgi mat haschu has wo e juh imhab em‑baꞌich. Nt am wo ahgi mat has wo chei. Kut am wo em‑tashogid k hab ab wo si ni‑haꞌichuch. ");
INSERT INTO oodNT_vpl VALUES ("JN16_15","073_16_15","JHN","16","15","15","Wehs g ni‑ohg gewkdag o d ep ni‑gewkdag. Ni hekaj hab kaij mat g Hekia S‑apꞌekam Gewkdag am wo i em‑tashogi mani haschu ab i ahgid.” ");
INSERT INTO oodNT_vpl VALUES ("JN16_16","073_16_16","JHN","16","16","16","D hab ep kaij g Jesus, “Do shaꞌi haꞌas, mt pi an hu wo ni‑neidad, ch am ep wo shaꞌi haꞌas, mt hahawa ep wo ni‑neidad.” ");
INSERT INTO oodNT_vpl VALUES ("JN16_17","073_16_17","JHN","16","17","17","Kuchd hab kaij ab aꞌai t‑wui, “Shahchu o hab ahg ch hab kaij mas wo shaꞌi haꞌas, tt pi an hu wo neidad, ch am ep wo shaꞌi haꞌas, tt ep wo neidad. K wa hab ep kaij mat wo hih am e‑ohg wui. ");
INSERT INTO oodNT_vpl VALUES ("JN16_18","073_16_18","JHN","16","18","18","Pi ach shaꞌi amichud mo haschu hab ahg ch hab kaij.” ");
INSERT INTO oodNT_vpl VALUES ("JN16_19","073_16_19","JHN","16","19","19","D s‑mahch g Jesus machd ab s‑kakkeimk ch hekaj hab kaij, “Pi am shaꞌi amichud mani haschu hab ahg ch hab kaij mat wo shaꞌi haꞌas, mt pi wo ni‑neidad, ch am ep wo shaꞌi haꞌas, mt ep wo ni‑neidad. ");
INSERT INTO oodNT_vpl VALUES ("JN16_20","073_16_20","JHN","16","20","20","Pegih, nt wo haꞌichu em‑ahgi mat woho hab wo e juh. Mt wo si pi ap e taht k wo si shoanid. T g s‑ni‑kehꞌiddam wabsh wo si s‑hehgigk. T amjed haꞌichu hab wo e juh mat ab wo em‑mah g si geꞌe s‑hehgig. ");
INSERT INTO oodNT_vpl VALUES ("JN16_21","073_16_21","JHN","16","21","21","Neh, s‑mahch am mat has wo e juh mat hekid wo e ai mat wo mahmadho g uwi. T wo pi ap e taht mat wo nako g s‑koꞌok. T wabshaba am wo i mahsi g ali. T am wabsh wo i pi chegito g s‑koꞌok heg hekaj mo si s‑hehgig mat an i e mahsid g ali. ");
INSERT INTO oodNT_vpl VALUES ("JN16_22","073_16_22","JHN","16","22","22","Bo wa masma am em‑tahgio mam hemuch pi ap e taht. Nt wabshaba ab ep wo ni‑chehgi em‑wui. Kumt haha wo si s‑hehgigk. T pi hedai wo shaꞌi padch hegai hab mahs s‑hehgig em‑wehhejed. ");
INSERT INTO oodNT_vpl VALUES ("JN16_23","073_16_23","JHN","16","23","23","“Mt hahawa pi ab hu wo ge ni‑kaiamad haꞌichu ch wabshaba ab wo e hoꞌigeꞌidahunad ch ab wo kakke g ni‑ohg am ni‑chehchegch. T wa woho wo em‑mah. ");
INSERT INTO oodNT_vpl VALUES ("JN16_24","073_16_24","JHN","16","24","24","Pi am koi hekid ni‑chehcheg am e hoꞌigeꞌidahunch. Am g hab wo i e juhni. T g ni‑ohg am hab wo em‑juni. T ab wo si e shuhdad g em‑doakag g s‑hehgigkaj.” ");
INSERT INTO oodNT_vpl VALUES ("JN16_25","073_16_25","JHN","16","25","25","D hab ep kaij g Jesus, “Am ani haꞌichu i chum em‑tashogid g haꞌichu wepogida ahgakaj. Ab o him g tash mant hahawa si tasho wo em‑ahgi ab amjed g ni‑ohg. ");
INSERT INTO oodNT_vpl VALUES ("JN16_26","073_16_26","JHN","16","26","26","T ab haha wo em‑abk mamt ab wo i e hoꞌigeꞌidahunad ni‑ohg wui am ni‑chehchegch. Pi amt heg wo waꞌi hiwgad manis ahni am wo waꞌi ni‑hoꞌigeꞌidahunad em‑wehhejed. ");
INSERT INTO oodNT_vpl VALUES ("JN16_27","073_16_27","JHN","16","27","27","Ni‑ohg o ab si em‑tatchua nam pi ab si ni‑tatchua ch ab s‑wohochud mant ia jiwia ab amjed g Jiosh. ");
INSERT INTO oodNT_vpl VALUES ("JN16_28","073_16_28","JHN","16","28","28","Ia ant woho jiwia ab amjed g ni‑ohg id dahm jewed. T e ai mant uhpam ep wo hih am ni‑ohg wui.” ");
INSERT INTO oodNT_vpl VALUES ("JN16_29","073_16_29","JHN","16","29","29","Kuchd ab wui hab kaij, “Nehꞌe, hemuch ap si tasho am ahg haꞌichu ch pi hekaj g wepogida haꞌichu ahga. ");
INSERT INTO oodNT_vpl VALUES ("JN16_30","073_16_30","JHN","16","30","30","Ch hahawa s‑mahch map wehs haꞌichu s‑mahch. Pi o hab hahawa mahs machs hedai ab wo ge haꞌichu m‑kakke. Ch hekaj hahawa s‑wohochud map ab amjed g Jiosh.” ");
INSERT INTO oodNT_vpl VALUES ("JN16_31","073_16_31","JHN","16","31","31","D hab kaij g Jesus, “Nam hig hab elid mam id woho s‑wohochud? ");
INSERT INTO oodNT_vpl VALUES ("JN16_32","073_16_32","JHN","16","32","32","Ab o e aihim mamt gam hu aꞌai wo si e gantad k gam hu uhpam wo hihi e‑kihki wui ia hejel ni‑dagitok. Ni wabshaba pi hejelig. Ni‑ohg o chum hekid ni‑wehmaj. ");
INSERT INTO oodNT_vpl VALUES ("JN16_33","073_16_33","JHN","16","33","33","“Wehs ani em‑ahgid ihda mamt heg hekaj wo si s‑ap e tahtkkad. T wo em‑shoꞌigch hegam mo pi ab hu tatchua g Jiosh. Mt wabshaba am wo si e gewpkai nant pi heki hu s‑ap wo em‑gewitojel g pi apꞌekam.” ");
INSERT INTO oodNT_vpl VALUES ("JN17_1","073_17_1","JHN","17","1","1","D am i kuhgi g Jesus g haꞌichu e‑ahga k am i nea dahm kahchim wui k am e hoꞌigeꞌidahun k hab kaij, “Ni‑ohg, ia at i e ai g ni‑tashga. Ab g uhpam ni‑mahki hegai ni‑gewkdag mani wa an uꞌukch m‑hugid an. Nt ab haha wo si has m‑elid k wo mahsko wua g m‑gewkdag. ");
INSERT INTO oodNT_vpl VALUES ("JN17_2","073_17_2","JHN","17","2","2","Ab apt i ni‑mah g gewkdag am wehs ha dahm g hemajkam. Kut haꞌi ab ni‑wui e dagito no pi d m‑hemajkamga. K hab d m‑elida mant wo ha mah g pi ha huhugedam doakag. ");
INSERT INTO oodNT_vpl VALUES ("JN17_3","073_17_3","JHN","17","3","3","Dap wohokam Jiosh ch am i ni‑kei mant ia wo jiwia jewed dahm. Kut wehs wo bei g pi ha huhugedam doakag hegam mat wo s‑t‑mahchk. ");
INSERT INTO oodNT_vpl VALUES ("JN17_4","073_17_4","JHN","17","4","4","Ia ant ha chehgi g hemajkam g m‑gewkdag k nahto hegai chikpan mapt ab i ni‑cheha mant hab wo juh. ");
INSERT INTO oodNT_vpl VALUES ("JN17_5","073_17_5","JHN","17","5","5","Pegih, ni‑ohg, ab g uhpam ni‑be k ep wo ni‑mah hegai ni‑gewkdag mani wa edgid an m‑hugid an matt eda koi an hu nahto g jewed. ");
INSERT INTO oodNT_vpl VALUES ("JN17_6","073_17_6","JHN","17","6","6","“Ab apt ni‑wui i ha gawulkai idam chechoj mo ia ni‑wehmaj. K d m‑hemajkamga. Am ani i m‑mahtchulid ha wui ch ha ahgid g haꞌichu m‑ahga. Kut ab s‑wohog elid ");
INSERT INTO oodNT_vpl VALUES ("JN17_7","073_17_7","JHN","17","7","7","k hahawa s‑mahch mo wehs g ni‑mahchig ab d m‑amjedkam. ");
INSERT INTO oodNT_vpl VALUES ("JN17_8","073_17_8","JHN","17","8","8","Ab ap ni‑mahkch g haꞌichu e‑ahga. Kuni am ha ahgid. T ab i s‑wohochud k heg hekaj s‑mahch mani ab d m‑amjedkam. ");
INSERT INTO oodNT_vpl VALUES ("JN17_9","073_17_9","JHN","17","9","9","“Idam o d m‑hemajkamga. Kuni heg hekaj am ha wehhejed ni‑hoꞌigeꞌidahun ch pi ha wehhejed hegam mat pi ab hu wo m‑tatchua. ");
INSERT INTO oodNT_vpl VALUES ("JN17_10","073_17_10","JHN","17","10","10","Hegam o d waꞌi m‑hemajkamga mat ab wo ni‑hiw mant wo ha doꞌibia. T g ni‑gewkdag ab wo e chehgi ha ab. ");
INSERT INTO oodNT_vpl VALUES ("JN17_11","073_17_11","JHN","17","11","11","T hemuch e ai mant wo hih am m‑wui k pi ia hu haha wo haꞌichugk id dahm jewed. T wabshaba idam ia hu wo haꞌichugk. Kuni ab m‑tahni mapt wo ha nuhkudad, ni‑ohg. Dap hekia s‑apꞌekam. Kut ab wo m‑ihmad ch hab d wo hemakok hab masma mach ahchim d hemako. ");
INSERT INTO oodNT_vpl VALUES ("JN17_12","073_17_12","JHN","17","12","12","Ia ani ha nuhkudahim mat ab wo m‑ihmad. Kut heg waꞌi pi e doꞌibia mo an oꞌohanas matki hab wo e juh. ");
INSERT INTO oodNT_vpl VALUES ("JN17_13","073_17_13","JHN","17","13","13","“Id ani hab kaij mani ia wabsh kia ha wehmaj ch koi ab hu m‑wui hih mant hekaj ab wo si ha mah g s‑ap tahhadkam. ");
INSERT INTO oodNT_vpl VALUES ("JN17_14","073_17_14","JHN","17","14","14","Ab ant ha ahgi g haꞌichu m‑ahga. T ab i s‑ni‑wohochud k ab ni‑hiwig ch ab i e gawulkai ha amjed hegam mo pi ab hu m‑tatchua. K hegam heg hekaj s‑ha kehꞌid. ");
INSERT INTO oodNT_vpl VALUES ("JN17_15","073_17_15","JHN","17","15","15","Pi ani heg hab ahg maps ia wo i ha wuwhas ab amjed g jewed ch wabshaba hab ahg mapt wo ha nuhkudad. T hab pi gm hu wo i ha nuꞌichshul g ge Jiawul. ");
INSERT INTO oodNT_vpl VALUES ("JN17_16","073_17_16","JHN","17","16","16","Ab o gawulkdas idam pi apꞌekam t amjed hab masma mani ahni. ");
INSERT INTO oodNT_vpl VALUES ("JN17_17","073_17_17","JHN","17","17","17","Ab g i ha gawulkad e wehhejed heg hekaj haꞌichu e‑ahga. Haꞌichu m‑ahga o d wohokam. ");
INSERT INTO oodNT_vpl VALUES ("JN17_18","073_17_18","JHN","17","18","18","Am apt i ni‑kei mant ia wo ahgad g haꞌichu m‑ahga jewed dahm. Kunt hab wa masma am i ha chuhcha. ");
INSERT INTO oodNT_vpl VALUES ("JN17_19","073_17_19","JHN","17","19","19","Ab ant si i ni‑dagito m‑wui mat idam wo s‑mahchk g wohokam ch hekaj ab hab waꞌap wo i e dagito m‑wui. ");
INSERT INTO oodNT_vpl VALUES ("JN17_20","073_17_20","JHN","17","20","20","“Pi ani idam waꞌi ha wehhejed ni‑hoꞌigeꞌidahun ch wabshaba hegam ehp mat ab wo i s‑wohoch g haꞌichu ha‑ahga k ab wo i e dagito ni‑wui. ");
INSERT INTO oodNT_vpl VALUES ("JN17_21","073_17_21","JHN","17","21","21","Id o d haꞌichu ni‑tahnig mat wehs am wo i e hemakoch hab masma mach ahchim d hemako. Kut hab wo s‑mai g hemajkam map d ahpi ch am i ni‑kei mant ia wo jiwia. ");
INSERT INTO oodNT_vpl VALUES ("JN17_22","073_17_22","JHN","17","22","22","M‑gewkdag o d ep ni‑gewkdag nach pi d hemako. Kuni ab ha mahkch g t‑gewkdag mat t‑wehm d wo hemakok. ");
INSERT INTO oodNT_vpl VALUES ("JN17_23","073_17_23","JHN","17","23","23","Dani hemako ha wehm hab masma mach ahchim d hemako. T hab wehs s‑ap d wo hemakok idam. T heg hekaj wo s‑mai g hemajkam mapt am i ni‑kei mant ia wo jiwia jewed dahm k ep wo s‑mai map ab si ha tatchua idam hab masma map ahni. ");
INSERT INTO oodNT_vpl VALUES ("JN17_24","073_17_24","JHN","17","24","24","“Ni‑ohg, ab apt i ni‑mah idam mo ab si ni‑tatchua. Kuni si tatchua mat am wo ni‑wehmajk anai mant anai wok. An apt ni‑mah g si s‑kehg apꞌedag nap pi si ni‑tatchua mat eda koi e nahto g jewed. Kuni ab m‑tahni mat idam am wo ni‑wehmajk ch heg wo neidad map haschu ab ni‑mahkch. ");
INSERT INTO oodNT_vpl VALUES ("JN17_25","073_17_25","JHN","17","25","25","Dap hekia s‑apꞌekam, ni‑ohg. K pi hi wa chum m‑mahch hegam mo pi ab hu m‑tatchua. Ni wabshaba ahni s‑m‑mahch. K idam ep s‑mahch mapt am i ni‑kei. ");
INSERT INTO oodNT_vpl VALUES ("JN17_26","073_17_26","JHN","17","26","26","Am ant m‑mahtchul ha wui k am baꞌich wo i m‑mahtchul ha wui. T hab wo si pihk e elidad ni‑hekaj hab masma map ahpi. Nt ahni am wo i ni‑hemakoch ha wehm.” ");
INSERT INTO oodNT_vpl VALUES ("JN18_1","073_18_1","JHN","18","1","1","D am i haꞌasa e hoꞌigeꞌidahu g Jesus. Kuchd gam hu aigo i chehchsh hegai aki mo hab e aꞌaga Kidron k am dada mo am eshas g uꞌus. ");
INSERT INTO oodNT_vpl VALUES ("JN18_2","073_18_2","JHN","18","2","3","D eda pi an hu t‑wehmaj g Judas nadki pi gam hu him k am si gagda g Jesus ha wui g uꞌugchu papal ch Palasi. Kudki idam ab muꞌi ha cheha g shondal ch cheopi nuhkuddam mat am wo oi g Judas. Dki heg ab i ha wanim no pi s‑mahch matt hebai wo haꞌichugk no pi muꞌikko am t‑wehm dahiwup amai. D idam haꞌijj ge iꞌis‑papayo ch haꞌijj ge lalamba ch haꞌijj wabsh kuhdch. ");
INSERT INTO oodNT_vpl VALUES ("JN18_4","073_18_4","JHN","18","4","4","D eda wa chum wehs s‑mahch g Jesus mat haschu has wo e juh am tahgio ch wabshaba am i hih ha wui k hab kaij, “Dohm in gahg?” ");
INSERT INTO oodNT_vpl VALUES ("JN18_5","073_18_5","JHN","18","5","5","D hab kaij idam, “Hegai Jesus mo ab Nazareth t ab d kihkam.” Kud hab kaij g Jesus, “Ahni ani wud.” ");
INSERT INTO oodNT_vpl VALUES ("JN18_6","073_18_6","JHN","18","6","6","D haha wabsh e totods hegam k ab taꞌi si i gegokiwua k wabsh i shul. ");
INSERT INTO oodNT_vpl VALUES ("JN18_7","073_18_7","JHN","18","7","7","D ab ep ha kakke g Jesus, “A m hedai in gahg?” D hab ep kaij, “Hegai Jesus mo ab Nazareth t ab d kihkam.” ");
INSERT INTO oodNT_vpl VALUES ("JN18_8","073_18_8","JHN","18","8","8","D hab kaij g Jesus, “Am ani wa heki hu em‑ahgid mani d ahni. Mtp ahni in wo ni‑gahghid ch pi has wo ha juh idam.” ");
INSERT INTO oodNT_vpl VALUES ("JN18_9","073_18_9","JHN","18","9","9","Neh, bo kaij no pi s‑t‑doꞌibiamk. Kud hab masma hab e juh g neꞌokij mo wa hab kaij matt wehsijj wo t‑doꞌibia. ");
INSERT INTO oodNT_vpl VALUES ("JN18_10","073_18_10","JHN","18","10","10","D g Simon Peter ge is‑pahyo ch ab i huhpan k ab hu wabsh si i widut k higshp an si hikuch g s‑apkojed nahkaj hegai mo d uhgchu pahl neholiga ch hab chehgig Malcus. ");
INSERT INTO oodNT_vpl VALUES ("JN18_11","073_18_11","JHN","18","11","11","D hab kaij g Jesus ab Peter wui, “Ga g hu uhpam hab juhni g e‑is‑pahyo. Pi apt wo e nako mapt wo ha shohbi nant pi hemho wa wo nako mo haschu g ni‑ohg apꞌechudch am ni‑wehhejed.” ");
INSERT INTO oodNT_vpl VALUES ("JN18_12","073_18_12","JHN","18","12","12","D ab ha cheha g shondal g ha‑geꞌejig mat am wo i ha wehmt g cheopi nuhkuddam. D am bei g Jesus k gan hu si wulsh g nohnhoij k gam hu i wanim Jerusalem wui. ");
INSERT INTO oodNT_vpl VALUES ("JN18_13","073_18_13","JHN","18","13","13","Am ad kih g uꞌugchu papal. Kud gan hu wehpeg i bei heg wui mo hab chehgig Annas. Ihda Annas o d baꞌamad ohgaj hegai mo d si uhgchu pahl ch hab chehgig Caiaphas. ");
INSERT INTO oodNT_vpl VALUES ("JN18_14","073_18_14","JHN","18","14","14","K d ihda Caiaphas mad wa am ha shelinid g hahaꞌichu mat hemako wo muh g oꞌodham wehs ha wehhejed. ");
INSERT INTO oodNT_vpl VALUES ("JN18_15","073_18_15","JHN","18","15","15","Kuchd gohkajj g Simon Peter wehm am i ha oi mo am bebhehim g Jesus. K eda g uhgchu pahl s‑ni‑mahch. Nid hekaj am i wah kolhai ch ed. ");
INSERT INTO oodNT_vpl VALUES ("JN18_16","073_18_16","JHN","18","16","16","D g Peter ga hu waꞌi kehk jeg ed ab kihjeg t ab. Nid am hahawa him k ab ahgid hegai chehia mad ab nuhkud g kihjeg mat ab wo i wahki g Peter. ");
INSERT INTO oodNT_vpl VALUES ("JN18_17","073_18_17","JHN","18","17","17","D hab kaij ihda chehia ab wui g Peter, “Nap hig pi ahpi an ep wehmaj hegai mamt an bei?” D hab kaij g Peter, “Pi ani an hu shaꞌi wehmaj.” ");
INSERT INTO oodNT_vpl VALUES ("JN18_18","073_18_18","JHN","18","18","18","D eda s‑hehpid. D hekaj am ge nahdch g pion ch cheopi nuhkuddam ch am gegok ch e huhkalid. D g Peter am him k am ha wehm i kekiwua k e huhkal. ");
INSERT INTO oodNT_vpl VALUES ("JN18_19","073_18_19","JHN","18","19","19","D g uhgchu pahl ab kakke g Jesus mas haschu ahgk ab haꞌi i ha gawulkad k haschu ha mashcham. ");
INSERT INTO oodNT_vpl VALUES ("JN18_20","073_18_20","JHN","18","20","21","D hab kaij g Jesus, “P haschu ahgch ahni ab ni‑kakke? Pi ani hekid s‑aꞌagi haꞌichu ahg ch wabshaba wehs hemajkam wui hab kaij ch am ha mashcham ha‑cheopi ed ch geꞌe cheopi ch ed mach am wehs t‑hehemapad. Pegih, ab g hig ha kakke mani haschu i ha mashcham. S‑mahch o mani haschu ha ahgid.” ");
INSERT INTO oodNT_vpl VALUES ("JN18_22","073_18_22","JHN","18","22","22","D hab wabsh chum chei. D ab si shonikka g cheopi nuhkuddam k hab ahg, “Pi apt hab shaꞌi kaidam wo neokad ab uhgchu pahl wui.” ");
INSERT INTO oodNT_vpl VALUES ("JN18_23","073_18_23","JHN","18","23","23","D hab hahawa kaij g Jesus, “Am g hig wehs wo ha ahgi manis haꞌichu pi ap hab kaij. Wohokam ani em‑ahgid. Pt haschu ahgk ab ni‑shonikka?” ");
INSERT INTO oodNT_vpl VALUES ("JN18_24","073_18_24","JHN","18","24","24","D g Annas am hahawa ha cheha mat am wo uꞌapa Caiaphas wui. Kud an wabsh kia wulshch g Jesus. ");
INSERT INTO oodNT_vpl VALUES ("JN18_25","073_18_25","JHN","18","25","25","D eda g Peter am wabsh kia e huhkalid ha‑nahda wui. D hab kaij hegam mad am wehmaj, “Nap hig pi ahpi an ep wehmaj hegai mamt an bei?” D wabshaba g Peter pi mahch k e ah hab kaijch, “Pi ani an hu shaꞌi wehmaj.” ");
INSERT INTO oodNT_vpl VALUES ("JN18_26","073_18_26","JHN","18","26","26","D am hema kehk g neholigaj g uhgchu pahl ch d hajunij hegai mat g Peter hikuch g nahkaj ch hab kaij ab wui g Peter, “Nani pi woho m‑neid amai matt am bei ihda?” ");
INSERT INTO oodNT_vpl VALUES ("JN18_27","073_18_27","JHN","18","27","27","D hab kaij g Peter, “Ih, piaꞌa.” D edapk am i kuhu g keli chuchul. ");
INSERT INTO oodNT_vpl VALUES ("JN18_28","073_18_28","JHN","18","28","28","Wabsh i siꞌalim mad koi i chesh g tash, md gam hu i bei g Jesus kownal kih wui. D hab chehgig hegai Pilate. D pi am hu i wahp g Tutuligo kownal kih ed no pi g t‑himdag hab chuꞌig matt wo t‑uamhu mattp am wo i wahp gawul hemajkam ha‑kih ed. Kut pi wo apꞌedagk mat wo huh g kahwal mad iagchulig gegosig imhab i juhk matp am wo i wahp. ");
INSERT INTO oodNT_vpl VALUES ("JN18_29","073_18_29","JHN","18","29","29","D heg hekaj gam hu i wuhsh g Pilate k am ha nam k hab kaij, “Shahchu am ab abchud ihda oꞌodham?” ");
INSERT INTO oodNT_vpl VALUES ("JN18_30","073_18_30","JHN","18","30","30","D hab kaij ab wui, “Pi att woho ia wo uꞌapa ahpi m‑wui hegai matt pi koi wo s‑mai mo am hab junihim g pi apꞌekam.” ");
INSERT INTO oodNT_vpl VALUES ("JN18_31","073_18_31","JHN","18","31","31","D hab kaij g Pilate, “Pegih, mt ahpim wo be k ab wo mah g s‑koꞌok namkidadag mo has i mahs g em‑himdag chehanig.” D hab kaij g Tutuligo, “Pegih, bo mahs g t‑himdag chehanig mat wo e mua heg hekaj pi ap e‑chuꞌijig. K eda pi t‑hiwgid g geꞌe kownal ab Rome t ab machs hab wo juh. Tt heg hekaj ia uꞌapa mapt ahpi am hab wo juh.” ");
INSERT INTO oodNT_vpl VALUES ("JN18_32","073_18_32","JHN","18","32","32","Id ad wa hab e juh mat hab masma wo e muhkid g Jesus mo wa hab kaij no pi g kownal hab masma ha muhkid. ");
INSERT INTO oodNT_vpl VALUES ("JN18_33","073_18_33","JHN","18","33","33","D g Pilate gam hu uhpam wah e‑kih ed k ab i wai g Jesus k hab kaij ab wui, “Neh, nap hab e elid map d ha‑kownalig g Tutuligo?” ");
INSERT INTO oodNT_vpl VALUES ("JN18_34","073_18_34","JHN","18","34","34","D hab kaij g Jesus, “Nap ab ni‑kakke ihda ab hejel e amjed, aha no haꞌijj ab haꞌichu i m‑ahgid ab ni‑amjed?” ");
INSERT INTO oodNT_vpl VALUES ("JN18_35","073_18_35","JHN","18","35","35","Kud hab kaij g Pilate, “Pi ani d shaꞌi Tuhligo manis wo s‑mahchk ihda. M‑wehm hemajkam ha wehm g e‑papalig at ia m‑uꞌapa. Pt haschu has juh?” ");
INSERT INTO oodNT_vpl VALUES ("JN18_36","073_18_36","JHN","18","36","36","D hab kaij g Jesus, “Ni‑kownaltalig o pi hab chuꞌig mo g id dahm jewed kokownaltalig, Tp hems hab wo chuꞌigk, t wo ha cheggia hegam mo ab si ni‑wecho e mashcham mamt pi am hu wo i ni‑dagito hahaꞌichu ha wui. Pi o hab mahs g ni‑kownaltalig.” Neh, bad kaij g Jesus. ");
INSERT INTO oodNT_vpl VALUES ("JN18_37","073_18_37","JHN","18","37","37","D heg hekaj hab ep kaij g Pilate, “Kupki woho hab kaij map d kownal!” D hab kaij g Jesus ab wui, “Heuꞌu, dani kownal ch ia jiwia jewed dahm k ia mahsi mant wo ha ahgi g wohokam. Matp hedai ab wo tatchuad g wohokam at ab wo ni‑kaiha.” ");
INSERT INTO oodNT_vpl VALUES ("JN18_38","073_18_38","JHN","18","38","38","D gam hu hab si e widu g Pilate k hab kaij, “Mas haschu d i wohokam.” D am hahawa uhpam i wuhsh ha wui g hemajkam k hab ha ahg, “Pi ant haꞌichu shaꞌi cheh manis ab wo abch ihda. ");
INSERT INTO oodNT_vpl VALUES ("JN18_39","073_18_39","JHN","18","39","39","K eda wehs ahid ab am hema i e dadagitod g lihso em‑wehhejed iaꞌi idani mam wushshad g e‑shohshon ha‑doꞌibiadag. Pegih, nam tatchua mant id wo dagito mash d em‑kownalig ahpim Tutuligo?” ");
INSERT INTO oodNT_vpl VALUES ("JN18_40","073_18_40","JHN","18","40","40","D si s‑kaidam hihnk ch hab kaij, “Pi hegai. Barabbas ach tatchua.” D eda d s‑chu ehskam ch d ha muꞌakam ihda Barabbas. ");
INSERT INTO oodNT_vpl VALUES ("JN19_1","073_19_1","JHN","19","1","1","D am hahawa ha cheha g Pilate g shondal mat wo s‑koꞌokam gewitta g Jesus. Kud wa woho hab e juh ");
INSERT INTO oodNT_vpl VALUES ("JN19_2","073_19_2","JHN","19","2","2","k am hahawa ge hoꞌi gihkot k ab wahki moꞌoj ab k ab wahki g kownal kahba ");
INSERT INTO oodNT_vpl VALUES ("JN19_3","073_19_3","JHN","19","3","3","k wabsh has ahg ch hab kaij, “Wapt wo si tash d Tutuligo ha‑kownaligk,” ch ab hahawa si shonikkash. ");
INSERT INTO oodNT_vpl VALUES ("JN19_4","073_19_4","JHN","19","4","4","D am ep i wuhsh g Pilate k hab kaij am ha wui g hemajkam, “Nehꞌe, ab ant ep wo i wuhshad k wo em‑chehgi mant pi haꞌichu shaꞌi cheh g pi ap chuꞌijig mas hekaj wo e muhkid.” ");
INSERT INTO oodNT_vpl VALUES ("JN19_5","073_19_5","JHN","19","5","5","Md am hahawa i wuhshad k ab wabsh kia wahkch g hoꞌi gihko ch hegai kownal kahba. D hab kaij g Pilate ab ha wui, “Ab g wo i neid mo d wabsh si shoꞌig oꞌodham.” ");
INSERT INTO oodNT_vpl VALUES ("JN19_6","073_19_6","JHN","19","6","6","D am i nei g uꞌugchu papal ch cheopi nuhkuddam k si s‑kaidam hab wabsh ge kaij muꞌikko, “Muꞌani! Muꞌani ab kots t ab!” D g Pilate hab kaij, “Pegih, k wo be k ahpim ab wo mua kots t ab. Ahni ant hi pi haꞌichu shaꞌi cheh mas melchkwua g kownal chehanig mat wo e muhkid.” ");
INSERT INTO oodNT_vpl VALUES ("JN19_7","073_19_7","JHN","19","7","7","D hab kaij hegam Tutuligo, “Ahchim at hi melchkwua g t‑chehanig am hugkam mat hemho wa wo e muhkid no pi hab e aꞌaga mo d Jiosh alidag.” ");
INSERT INTO oodNT_vpl VALUES ("JN19_8","073_19_8","JHN","19","8","8","Neh, d am i ha kah g Pilate mad hab kaij idam k baꞌich i e ebkiod ");
INSERT INTO oodNT_vpl VALUES ("JN19_9","073_19_9","JHN","19","9","9","k gam hu uhpam i wah k hab kaij ab Jesus wui, “Bahp amjed him?” D wabshaba g Jesus pi ab hu has shaꞌi chei. ");
INSERT INTO oodNT_vpl VALUES ("JN19_10","073_19_10","JHN","19","10","10","D hab ep kaij g Pilate ab wui, “Aha, napt pi has wo chei ab ni‑wui k eda s‑mahch mani gewkdag mant wo m‑dagito o ab wo m‑mua kots t ab!” ");
INSERT INTO oodNT_vpl VALUES ("JN19_11","073_19_11","JHN","19","11","11","D hab kaij g Jesus ab wui, “Jiosh at ab m‑mah hegai gewkdag. K heg hekaj si pi ap hab e wua idam Caiaphas mo m‑piꞌichud mapt pi ap wo hekaj g e‑gewkdag.” ");
INSERT INTO oodNT_vpl VALUES ("JN19_12","073_19_12","JHN","19","12","12","D am i kah g Pilate ihda k am ep i wuhsh ha wui k am chum si e nako mat wo dagito. D wabshaba si s‑babgam hihnk hegam hahaꞌichu ch hab kaij, “Nehꞌe, ihda hemajkam o hab e ahg mo d si geꞌe kownal ch heg hekaj ab wui kehk hegai mo d si geꞌe kownal ch ab Rome t ab. Kupki ahpi hab waꞌap ab wui kehk g si geꞌe kownal mapt wo sha dagito ihda.” ");
INSERT INTO oodNT_vpl VALUES ("JN19_13","073_19_13","JHN","19","13","13","D am i kah g Pilate ihda k am hahawa i wuhshad g Jesus k heg ga hu i dahiwua usagakam daikud ed amai mach hab aꞌaga Gabbatha mo an sha uhgk i hodaitas. ");
INSERT INTO oodNT_vpl VALUES ("JN19_14","073_19_14","JHN","19","14","14","D eda e aihim g dahm juhk. Kud wo e kokda g kahwal mahmad imhab i juhk mat wo e wuhshad g t‑shohshon ha‑doꞌibiadag. D hab kaij g Pilate ab ha wui g hahaꞌichu, “Ia g hu wo neid g e‑kownalig.” ");
INSERT INTO oodNT_vpl VALUES ("JN19_15","073_19_15","JHN","19","15","15","D ab ep si s‑babgam hihnk ch hab kaij, “Muꞌani! Muꞌani ab kots t ab!” D hab kaij g Pilate, “Aha nam tatchua mant wo mua g si uhgk em‑kownalig ab kots t ab?” D hab kaij g uꞌugchu papal, “Heg o d waꞌi si uhgk t‑kownalig mo ab daha Rome t ab.” ");
INSERT INTO oodNT_vpl VALUES ("JN19_16","073_19_16","JHN","19","16","16","D am hahawa i dagito g Pilate g Jesus mamt ab wo mua kots t ab. D am hab hahawa e juh g ha‑tatchui mamt ab ha mah g Jesus. D gam hu i wanim. ");
INSERT INTO oodNT_vpl VALUES ("JN19_17","073_19_17","JHN","19","17","17","D g Jesus am kushwiot g hejel e‑kots. Kuchd am dada amai mo am e kokda. Bach aꞌaga amai Golgotha mo hab d ahga Koshwak. ");
INSERT INTO oodNT_vpl VALUES ("JN19_18","073_19_18","JHN","19","18","18","Kumt gam si wuahawua g wehschugaj k ab sisish kots t ab k ab uhgk i bei. D eda gohk d ep lilso. Kumd idam hab waꞌap ab ha sisish kokots t ab k gan hu aꞌaijed ha chuhcha Jesus hugid an. ");
INSERT INTO oodNT_vpl VALUES ("JN19_19","073_19_19","JHN","19","19","19","D an sisishp g tapial Jesus kots t ab. K an ab hab chuꞌig: “Id o d Jesus ch d ha‑kownalig g Tutuligo.” ");
INSERT INTO oodNT_vpl VALUES ("JN19_20","073_19_20","JHN","19","20","20","K eda pi mehk ab kihhim t amjed amai mam am ha kokda. D heg hekaj muꞌijj g t‑wehm oꞌodham ab neꞌokchul hegai mo haschu an oꞌohanas. K an oꞌohanas g t‑neꞌokikaj ch g Rome neꞌokikaj ch g Greek neꞌokikaj. ");
INSERT INTO oodNT_vpl VALUES ("JN19_21","073_19_21","JHN","19","21","21","D gam hu uhpam ep hihi g uꞌugchu papal Pilate wui am i neꞌokchulidk ihda k hab ahg, “Pi g hab masma an oꞌohan mo d t‑kownalig k wabshaba an oꞌohan mo heg hejel hab kaij mo d t‑kownalig.” ");
INSERT INTO oodNT_vpl VALUES ("JN19_22","073_19_22","JHN","19","22","22","D hab kaij g Pilate ab ha wui, “Mant haschu an i oꞌoha, t heg an wo oꞌohadagk.” ");
INSERT INTO oodNT_vpl VALUES ("JN19_23","073_19_23","JHN","19","23","23","D hegam shondal mad am naggia g Jesus d giꞌik ch hekaj am giꞌikpa e tahpad g Jesus wepschuga. K am hema d si s‑namkig haꞌichu eniga ch pi hebai ha shohmas. ");
INSERT INTO oodNT_vpl VALUES ("JN19_24","073_19_24","JHN","19","24","24","D id hab ahg g shondal ch hab kaij ab aꞌai e wui, “Pi att am hu aꞌai wo t‑wanchid ihda k am wabsh wo t‑chichwi matt hedai wo t‑gehg k heg wo bei.” Neh, bad kaij ch woho am hab e juh. Kud hab masma am e wohokamch g Jiosh oꞌohana mo an oꞌohanas hab masma: T am aꞌai wo e tahpani g wehschugaj g Jiosh si Kehsha k am wabsh wo e chichwi k wo s‑mai mat hedai wo bei g s‑namkig haꞌichu enigaj. ");
INSERT INTO oodNT_vpl VALUES ("JN19_25","073_19_25","JHN","19","25","25","D am gegok g jeꞌej ch jiskaj g Jesus miabidch amai mo am naggia. Kud gohk am ep ha wehmaj mo hema d hegai Mary mo g wehmaj kihkam d Clopas ch hema d ep Mary Magdalene. ");
INSERT INTO oodNT_vpl VALUES ("JN19_26","073_19_26","JHN","19","26","26","Nid ahni am ha wehm kehk mo ni‑hekaj si pihk e elid g Jesus. Kud g Jesus an ni‑aꞌaga ch hab ahg g e‑jeꞌe, “Neh, id at d haha wo m‑madk m in kehk,” ");
INSERT INTO oodNT_vpl VALUES ("JN19_27","073_19_27","JHN","19","27","27","ch hab ep ni‑ahg, “Id at d haha wo m‑jeꞌek.” Neh, nid am i amjed bei g jeꞌej. Kud heg am t‑wehm kih. ");
INSERT INTO oodNT_vpl VALUES ("JN19_28","073_19_28","JHN","19","28","28","D hahawa s‑mahch g Jesus mat wehs hab juh mat haschu hab wo chum juh mat koi wo muh ch hab kaij, “Tonom ant.” ");
INSERT INTO oodNT_vpl VALUES ("JN19_29","073_19_29","JHN","19","29","29","D an hema daha g haꞌa mad am shuhdagi g pad nawait. D am hema g shondal haꞌichu wakch pad nawait ch ed k an haꞌichu k an uskon k ab uhgk i be k ab kams hab masma mo an oꞌohadag Jiosh heki hu oꞌohana ed. ");
INSERT INTO oodNT_vpl VALUES ("JN19_30","073_19_30","JHN","19","30","30","D ab i winiun k hab hahawa kaij, “Ia ant i wehs haꞌichu nahto.” Neh, bad kaij ch am hahawa jumal i moꞌowua k am i muh. ");
INSERT INTO oodNT_vpl VALUES ("JN19_31","073_19_31","JHN","19","31","31","D am e nakog g hemajkam mat wo e mihshmad nat pi g baꞌich tash d wo shahwaik ch d wo geꞌe tashk. Kutsh g hahaꞌichu ab kakke g Pilate mat wo e ohmi g ha‑kakhio hegam mad am nahngia. T hab wo e oiwigi g ha‑muhkig mat gam hu wo i e uꞌu k pi ab wabsh wo kia nahngiak t‑mihshmda tash ed, wahm mat id d wo si geꞌe t‑tashgak. ");
INSERT INTO oodNT_vpl VALUES ("JN19_32","073_19_32","JHN","19","32","32","D ab ha chehani g Pilate g shondal mat wo ha ohmi g ha‑kakhio. Kud hab ha juh hegam gohk mo ab hugidaj ab nahngia g Jesus. ");
INSERT INTO oodNT_vpl VALUES ("JN19_33","073_19_33","JHN","19","33","33","D wabshaba g Jesus heki hu muh. Kud pi ohmi g kakhioj. ");
INSERT INTO oodNT_vpl VALUES ("JN19_34","073_19_34","JHN","19","34","34","D hema g shondal g e‑is‑pahyokaj chuꞌakad g Jesus ab hudaj ab. Kud ab ha hekaj si e iawua g ehꞌed ch shuhdagi. ");
INSERT INTO oodNT_vpl VALUES ("JN19_35","073_19_35","JHN","19","35","35","Id anid neid ch s‑mahch mat woho muh. Kuni hab masma am em‑ahgidahim mamt ahpim hab waꞌap wo s‑mahch mat woho muh. ");
INSERT INTO oodNT_vpl VALUES ("JN19_36","073_19_36","JHN","19","36","36","Jiosh oꞌohana o hab chuꞌig: Pi at hema wo shaꞌi e mul g ohꞌoj. Kut wa woho hab masma hab e juh. ");
INSERT INTO oodNT_vpl VALUES ("JN19_37","073_19_37","JHN","19","37","37","K an ep oꞌohanas ch hab chuꞌig: Hemajkam at ab wo neidad hegai mamt ab chuꞌakad. ");
INSERT INTO oodNT_vpl VALUES ("JN19_38","073_19_38","JHN","19","38","38","K hema d Joseph ch ab Arimathea t amjed ch s‑wohochud mo g Jesus d Jiosh si Kehsha ch wabshaba s‑ha gihug hegam mo pi hohhoꞌid. D wabshaba hekid am i muh g Jesus, d id am hih Pilate wui k ab e shoꞌigchud k ab tahni g honshpadaj. D am i hiwigi. D ga hu ep jiwia k ab i huduni g muhki k gam hu i bei. ");
INSERT INTO oodNT_vpl VALUES ("JN19_39","073_19_39","JHN","19","39","39","D heg am ep haꞌichug Nicodemus mat wa ged hu i wehpeg chehgim g Jesus chuhug ch ed. Idam atsh s‑ap wo juh g muhki. D g Nicodemus heg hekaj uꞌa g siant s‑wehch hegai mo d s‑ap uhw haꞌichu ch d myrrh ch aloes. ");
INSERT INTO oodNT_vpl VALUES ("JN19_40","073_19_40","JHN","19","40","42","S‑e ad hohtkid nad pi hudunihim. D baꞌich tash d t‑mihshmda tash. K eda an mia cheotas hodai ch ed mamt am hab juh g hihaꞌini k wabshaba koi shaꞌi hekaj. K an wehgaj eshas g uꞌus. Kumd am i bei g honshpadag k am i hobino g s‑kehg ikuskaj heg wehnadk s‑ap uhw haꞌichu mach hab masma hab ha wua g koꞌi k am cheh heg eda hihaꞌini k gam hu hihi. ");
INSERT INTO oodNT_vpl VALUES ("JN20_1","073_20_1","JHN","20","1","1","Domig wabsh i siꞌalim mad wabsh kia s‑chuhugam, tsh gm hu hihi hegam Mary Magdalene k am dada cheo t am. Kutsh heki hu gam hu i e nuꞌichkwua g hodai mad hekaj ab chum kuhpi. ");
INSERT INTO oodNT_vpl VALUES ("JN20_2","073_20_2","JHN","20","2","2","Tsh am chum neid k am hahawa uhpam meh kihhim wui k ad gd hu t‑wui mel ahni John ch Simon Peter k am t‑ahgid ch hab kaij, “Am atki i e wuhshad g t‑kownaligbad hon heg amjed hihaꞌini mat am e cheh. Kuch pi shaꞌi mahch mas hebai has e juh.” ");
INSERT INTO oodNT_vpl VALUES ("JN20_3","073_20_3","JHN","20","3","3","Kuchd g Peter wehm am ha hekaj wohp. ");
INSERT INTO oodNT_vpl VALUES ("JN20_4","073_20_4","JHN","20","4","4","Nid ahni wehpeg ged hu mel nanid pi ahni baꞌich i s‑hohtam meh mad g Peter. ");
INSERT INTO oodNT_vpl VALUES ("JN20_5","073_20_5","JHN","20","5","5","Nid am i koachsh k nei mo am wehch hegai s‑kehg ikus k wabshaba pi am hu i wah. ");
INSERT INTO oodNT_vpl VALUES ("JN20_6","073_20_6","JHN","20","6","6","D am hahawa mel g Peter k am wabsh si i wah k cheh hegai ikus ");
INSERT INTO oodNT_vpl VALUES ("JN20_7","073_20_7","JHN","20","7","7","ch heg ehp mat hekaj e hobino g Jesus moꞌo. D id ged hu hab wabsh hejelko holiwek ch kahch. ");
INSERT INTO oodNT_vpl VALUES ("JN20_8","073_20_8","JHN","20","8","8","Kunid ahni am hahawa epai i wah k am i neidok ab hahawa i s‑wohoch mat woho i wuhsh ab muhkig amjed. ");
INSERT INTO oodNT_vpl VALUES ("JN20_9","073_20_9","JHN","20","9","9","Kuchd eda pi koi s‑amichud hegai Jiosh oꞌohana mo hab chuꞌig mat hemho wa wo i wuhsh ab muhkig amjed. ");
INSERT INTO oodNT_vpl VALUES ("JN20_10","073_20_10","JHN","20","10","10","Kuchd gam hu hahawa hihi uhpam. ");
INSERT INTO oodNT_vpl VALUES ("JN20_11","073_20_11","JHN","20","11","11","Sh am ep oimmed g Mary cheo kihjego ch shoak ch atsh am i e jumalkad k am i koachsh hihaꞌini ch ed ");
INSERT INTO oodNT_vpl VALUES ("JN20_12","073_20_12","JHN","20","12","12","ch ash gohk ha neid g anghil. Idam ash s‑tohtam e enigadadch ch ga hu aꞌai dadha, hema ab moꞌoshko ch hema ga hu aigo ");
INSERT INTO oodNT_vpl VALUES ("JN20_13","073_20_13","JHN","20","13","13","ch hab kaij, “Uwi, shahchu ap ahgch shoak?” Sh hab kaij ab ha wui, “Heg hekaj matki gam hu i e bei g ni‑kownalig muhki. Kuni pi mahch mas hebai e cheh.” ");
INSERT INTO oodNT_vpl VALUES ("JN20_14","073_20_14","JHN","20","14","14","Tsh hab cheꞌiok ab sikol i kekiwua k ash neid mash ab hema kehk ch ash wabshaba pi shaꞌi mahch mo hedai wud. ");
INSERT INTO oodNT_vpl VALUES ("JN20_15","073_20_15","JHN","20","15","15","Sh eda d Jesus ch ab kakke ch hab kaij, “Uwi shahchu ap ahgch shoak? Dohp in gahg?” Kush hab e ahg mo d eꞌes nuhkuddam ch hab kaij ab wui, “Ab g si s‑ni‑hoꞌigeꞌid k am ni‑ahgid mapt hebai hab cheh. Nt am wo him k am wo bei.” ");
INSERT INTO oodNT_vpl VALUES ("JN20_16","073_20_16","JHN","20","16","16","Sh hab kaij g Jesus ab wui, “Mary.” Tsh ab hahawa ep i neid k hab kaij e‑neꞌoki ed, “Raboni!” mo hab d ahga “Ni‑mashchamdam!” ");
INSERT INTO oodNT_vpl VALUES ("JN20_17","073_20_17","JHN","20","17","17","Sh hab kaij g Jesus, “Pi g am hu ni‑shohbid. Koi ant am hu hih ni‑ohg wui. Pt wabshaba am wo him k am wo ha ahgi g ni‑naipijju mant wo uhpam i ni‑nodagi heg wui mo d ni‑ohg ch ahpim d ep em‑ohg. Heg o d ni‑Jioshga ch ahpim d ep em‑Jioshga.” ");
INSERT INTO oodNT_vpl VALUES ("JN20_18","073_20_18","JHN","20","18","18","D wa woho am uhpam hih g Mary Magdalene k am t‑ahgi mo neid g t‑kownalig Jesus. K heg am ahgid ihda. ");
INSERT INTO oodNT_vpl VALUES ("JN20_19","073_20_19","JHN","20","19","19","D gam hu si i juh domig hudunk. Kuchd am t‑nam hema kih am. D ga hu si yahwidag g kihkjeg nachd pi s‑ha ehbid g hahaꞌichu. D wabshaba am haha wabsh jiwia g Jesus t‑wui k hab kaij, “Am g wabsh wo s‑ap e tahtk,” ");
INSERT INTO oodNT_vpl VALUES ("JN20_20","073_20_20","JHN","20","20","20","ch ab hahawa t‑chehgid g e‑nohnhoi ch e‑huda. Kuchd si s‑hehgig ab i neidok. ");
INSERT INTO oodNT_vpl VALUES ("JN20_21","073_20_21","JHN","20","21","21","D hab ep kaij ab t‑wui, “Am g wabsh wo s‑ap e tahtk. Am ant i em‑chuhcha hab masma mat g ni‑ohg am i ni‑kei. Kumt hab waꞌap am wo ahgachugad g haꞌichu ahgaj.” ");
INSERT INTO oodNT_vpl VALUES ("JN20_22","073_20_22","JHN","20","22","22","T hab chei ihda k ab t‑dahm ihbheiwua k hab kaij, “Ab g wo i behꞌi g Hekia S‑apꞌekam Gewkdag. ");
INSERT INTO oodNT_vpl VALUES ("JN20_23","073_20_23","JHN","20","23","23","Kumt wo s‑mahch k ah mas hedai g pi ap chuꞌijigaj gm hu hab i juni g Jiosh ch hedai pi gam hu hab i juni.” Neh, bad kaij ch am hahawa i piꞌata. ");
INSERT INTO oodNT_vpl VALUES ("JN20_24","073_20_24","JHN","20","24","24","D g Thomas pi am hu t‑wehmaj mad wa am jiwia g Jesus. ");
INSERT INTO oodNT_vpl VALUES ("JN20_25","073_20_25","JHN","20","25","25","Kuchd am hahawa chum ahgid matt nei g t‑kownalig. D hab kaij g Thomas, “Bant waꞌi masma wo s‑wohoch mat uhpam i wuhsh mant wo nei g nohnhoij mat ab wo s‑babaliwanik mamt ab sisish k ab wo taht abai k ab ep wo taht hudaj ab.” ");
INSERT INTO oodNT_vpl VALUES ("JN20_26","073_20_26","JHN","20","26","26","Hemako domig amjed, chd am ep i t‑hemapai kih ch ed. D am hahawa t‑wehmaj g Thomas. Chd ab ep si yahwidadch g kihkjeg. D wabshaba ab i wah g Jesus k am jiwia t‑wui k hab kaij, “Am g wabsh wo si s‑ap e tahtk.” ");
INSERT INTO oodNT_vpl VALUES ("JN20_27","073_20_27","JHN","20","27","27","D hab hahawa kaij ab Thomas wui, “Ab g i ni‑neid k ab tahtam g ni‑nohnhoi ch ni‑huda k ab wo s‑ni‑wohochudad.” ");
INSERT INTO oodNT_vpl VALUES ("JN20_28","073_20_28","JHN","20","28","28","D hab hahawa chei g Thomas, “Ni‑kownalig ch ni‑Jioshga!” ");
INSERT INTO oodNT_vpl VALUES ("JN20_29","073_20_29","JHN","20","29","29","D hab ep kaij g Jesus ab wui, “Ab apt i s‑ni‑wohoch nap pi ni‑neid. Baꞌich at wo i s‑hehgigk hegam mat ab wo i s‑ni‑wohoch wa chum pi g e‑wuhpuikaj ni‑neidch.” ");
INSERT INTO oodNT_vpl VALUES ("JN20_30","073_20_30","JHN","20","30","30","Muꞌi s‑hasig haꞌichu ad hab ep juh g Jesus am t‑nena ed mant pi oꞌoha id eda oꞌohana. ");
INSERT INTO oodNT_vpl VALUES ("JN20_31","073_20_31","JHN","20","31","31","Nt id in hi wa ha oꞌoha mamt ab amjed wo s‑wohoch mo g Jesus d Jiosh si Kehsha ch d alidaj k hab masma ab wo bei g wechij doakag. ");
INSERT INTO oodNT_vpl VALUES ("JN21_1","073_21_1","JHN","21","1","1","Am waꞌi hebai amjed, d am ep i e chehgi g Jesus t‑wui amai al kahchki am am Galilee jewed ch ed. ");
INSERT INTO oodNT_vpl VALUES ("JN21_2","073_21_2","JHN","21","2","2","Am achd wa oiopo g ni‑nawoj James wehm. K g Simon Peter ch Thomas Kuadi ch Nathanael ch gohk ep g t‑wehm e mashchamdam am t‑wehmaj. ");
INSERT INTO oodNT_vpl VALUES ("JN21_3","073_21_3","JHN","21","3","3","D hab kaij g Simon Peter ab t‑wui, “Ih, nt hi wo sha ha uꞌim g waptopi.” Kuchd hab kaij, “Pegih, tt wo m‑oi.” Chd am hahawa dadhaiwua wahlko ch ed k am i himch shuhdagi oidch k ge chuhug oidam am wuakch g t‑chuagia shuhdagi ch ed ch pi haꞌichu shaꞌi bei. ");
INSERT INTO oodNT_vpl VALUES ("JN21_4","073_21_4","JHN","21","4","4","D ab i chesh g tash. D ab hema kehk shuhdagi hugidgo. Kuchd pi shaꞌi mahch mo hedai wud. ");
INSERT INTO oodNT_vpl VALUES ("JN21_5","073_21_5","JHN","21","5","5","D hab kaij, “Wihpiop, namt pi haꞌichu shaꞌi bei?” Chd hab kaij, “Pi haꞌichu.” ");
INSERT INTO oodNT_vpl VALUES ("JN21_6","073_21_6","JHN","21","6","6","D hab hahawa kaij, “An g wo daꞌichud g e‑chuagia inhab s‑apkojed g e‑wahlko k wo haꞌi ha ui.” Kuchd wa woho hab t‑juh k pi t‑nako machs ab uhpam wo i cheshaj nad pi shaꞌi si muꞌi am e baꞌiha g waptopi. ");
INSERT INTO oodNT_vpl VALUES ("JN21_7","073_21_7","JHN","21","7","7","Nid hab hahawa kaij ab Peter wui, “Doki t‑kownalig Jesus!” D am i kah g Simon Peter moki d Jesus k ab wah g e‑eniga mat wuahawua k am i dah shuhdagi ch ed k am i e wachwihim k ga hu jiwia wui. ");
INSERT INTO oodNT_vpl VALUES ("JN21_8","073_21_8","JHN","21","8","8","Chd ahchim haꞌi ab hahawa i himch g wahlko ab chewaimedch g chuagia waptopi shuhdch nachd pi am waꞌi waik siant keishpa ab amjed mo an i hug g shuhdagi. ");
INSERT INTO oodNT_vpl VALUES ("JN21_9","073_21_9","JHN","21","9","9","Kuchd an i huhud shuhdagi koa an k nei mo g chuhdagi am wehch. D am dahm kahch g watopi. D g pahn am ep wehch. ");
INSERT INTO oodNT_vpl VALUES ("JN21_10","073_21_10","JHN","21","10","10","D hab kaij g Jesus ab t‑wui, “Ab g wo haꞌi uꞌuk g waptopi em‑uꞌi.” ");
INSERT INTO oodNT_vpl VALUES ("JN21_11","073_21_11","JHN","21","11","11","Ab ad wabsh i si shuhdags g chuagia g geꞌeged waptopikaj. Kud g Simon Peter gan hu i chesh wahlko ch ed k ab i chewaim. Kud d siant hetaspo wehst‑mahm gamai waik (153). D eda pi e wantsh g chuagia. ");
INSERT INTO oodNT_vpl VALUES ("JN21_12","073_21_12","JHN","21","12","12","D hab t‑ahg g Jesus, “Oi g wo i hihim k e gegosid.” Kuchd pi hedai ab kakke mo hedai wud nach pi wa chum s‑mahch mo d Jesus. ");
INSERT INTO oodNT_vpl VALUES ("JN21_13","073_21_13","JHN","21","13","13","D am hih g Jesus k am bei g pahn k an i t‑hainidahim k g watopi am ep be k an i ha t‑mahkhi. ");
INSERT INTO oodNT_vpl VALUES ("JN21_14","073_21_14","JHN","21","14","14","Id o d waꞌi waikkokam mad am i e chehgi g Jesus t‑wui amjed mad ab i wuhsh muhkig amjed. ");
INSERT INTO oodNT_vpl VALUES ("JN21_15","073_21_15","JHN","21","15","15","Kuchd am i t‑nahto t‑gegosidk. D hab kaij g Jesus ab Simon Peter wui, “Simon map d Jonas alidag, nap baꞌich i si pihk e elid ni‑hekaj mo hi idam?” D hab kaij g Peter, “Heuꞌu, ni‑kownalig, s‑mahch ap mani ab si m‑tatchua.” D hab kaij g Jesus ab wui, “Am g i ha nuhkud g wechij ni‑wohochuddam no pi hab waꞌi masma mo g kahwal mahmad.” ");
INSERT INTO oodNT_vpl VALUES ("JN21_16","073_21_16","JHN","21","16","16","D hab ep kaij g Jesus ab wui, “Simon, nap woho si pihk e elid ni‑hekaj?” D hab kaij g Peter, “Heuꞌu, ni‑kownalig, s‑mahch ap mani ab si m‑tatchua.” D hab ep kaij g Jesus, “Am g i ha nuhkud g ni‑wohochuddam.” ");
INSERT INTO oodNT_vpl VALUES ("JN21_17","073_21_17","JHN","21","17","17","D id d i waikko mad hab kaij g Jesus, “Simon, nap ab si ni‑tatchua?” D si pi ap e tahtk g Peter mat waikko ab waꞌi kakke ch hab kaij, “Ni‑kownalig, wehs ap haꞌichu s‑mahch ch s‑mahch mani ab si m‑tatchua.” D hab kaij g Jesus, “Am g i ha nuhkud g ni‑wohochuddam. ");
INSERT INTO oodNT_vpl VALUES ("JN21_18","073_21_18","JHN","21","18","18","Neh, s‑mahch ap map hejel s‑ap an has i e wua ch am hab e junihim map has i tatchua. Nt wabshaba wo si shel m‑ahgi mapt am wo i si kelit k ab haha wo uhgk i uhꞌul g e‑nohnhoi. T wabsh hema ab wo m‑enigadad k am wo i m‑bei map hebai chum pi am hu himimk.” ");
INSERT INTO oodNT_vpl VALUES ("JN21_19","073_21_19","JHN","21","19","19","Kudki heg hab ahg matki has masma wo e muhkid g Peter. T hab wo s‑mai g hemajkam g Jiosh gewkdag. Kud g Jesus hab hahawa ahg g Peter mat gam hu hasko wo oi. ");
INSERT INTO oodNT_vpl VALUES ("JN21_20","073_21_20","JHN","21","20","20","D am wehmaj i hih g Peter. Nid ab i ha oi. Kud g Peter ab uhpam i nea k ni‑neid ");
INSERT INTO oodNT_vpl VALUES ("JN21_21","073_21_21","JHN","21","21","21","k hab kaij ab Jesus wui, “Ni‑kownalig, kut haschu am hab wo e juh am tahgio ihda John.” ");
INSERT INTO oodNT_vpl VALUES ("JN21_22","073_21_22","JHN","21","22","22","D hab kaij g Jesus ab wui, “Neh, mantp wo tatchuidad g John mat pi wo ha muh k ab wo ai mant ep wo jiwia, k pi ab hu haꞌichu m‑him heg amjed. Am apt wabsh wo ni‑oidad.” ");
INSERT INTO oodNT_vpl VALUES ("JN21_23","073_21_23","JHN","21","23","23","Kudki an i e ahgidahi am ha shahgid g Jesus wohochuddam mantsh pi wo ha muh. D eda pi hab kaij g Jesus manis pi wo ha muh ch hab kaij, “Mantp wo tatchuidad mat pi wo ha muh k ab wo ai mant ep wo jiwia, k pi ab hu haꞌichu m‑him heg amjed.” ");
INSERT INTO oodNT_vpl VALUES ("JN21_24","073_21_24","JHN","21","24","24","Ahni ani wud manid neid ch kah ch ia oꞌoha. Kuni si s‑mahch mo d wohokam. ");
INSERT INTO oodNT_vpl VALUES ("JN21_25","073_21_25","JHN","21","25","25","Neh, muꞌi ad haꞌichu hab ep juh g Jesus. Tp hems am wo i e oꞌohanahi wehs k wabsh wo shuhd g jewed.");
INSERT INTO oodNT_vpl VALUES ("AC1_1","074_1_1","ACT","1","1","1","Ni-nawoj map ab si tatchua g Jiosh: Am ant ep wo i em-oꞌohani ahni Luke mant wa heki hu m-oꞌohani hegai mash wa haschu hab junihim ihda Jesus ch haschu ha mashcham eda mash am oimmelhim ha shahgid g Tutuligo hemajkam. ");
INSERT INTO oodNT_vpl VALUES ("AC1_2","074_1_2","ACT","1","2","2","Hekia S-apꞌekam Gewkdag ash wa ab mahkch g Jesus g gewkdag. Kutsh heg am haꞌi i ha chuhcha k am ha mashcha g e-chehanig. ");
INSERT INTO oodNT_vpl VALUES ("AC1_3","074_1_3","ACT","1","3","3","Mtsh am hahawa shoꞌigchud k mua. Tsh wabshaba uhpam ep e chegito k am e chehgid ha wui g e-chuhchai ch nahnko masma wohokamchud mo d doakam. Kush idam muꞌikko neid am oidam g giꞌikko wehst-mahm tash matsh eda koi im hu i e bei dahm kahchim wui. Sh g Jesus muꞌi haꞌichu ha mashcham ab amjed g Jiosh kownaltalig. ");
INSERT INTO oodNT_vpl VALUES ("AC1_4","074_1_4","ACT","1","4","5","Sh wa am hu hebai am e hemapadch. Sh hab kaij g Jesus ab ha wui, “Mat ab i em-mah g John g pahl wakona. T wabshaba g Hekia S-apꞌekam Gewkdag g si geꞌe gewkdag ab wo i em-mah pi shaꞌi muꞌi tash iꞌajed. Ni am wa heki hu em-ahgid mo hab kaij g Jiosh matsh id am hab wo em-juni. Kumt ia wabsh wo haꞌichugk Jerusalem kihhim t am k ab wo ai mat hab wo e juh.” ");
INSERT INTO oodNT_vpl VALUES ("AC1_6","074_1_6","ACT","1","6","6","Sh am hema ep d tash. Tsh am ep i e hemapai g chuhchaij wehmaj g Jesus k ab kakke, “T-kownalig, napt ab hahawa ep wo t-mah ahchim Tutuligo hemajkam g apꞌedag matt hejel am wo i himch g t-kownaltalig?” ");
INSERT INTO oodNT_vpl VALUES ("AC1_7","074_1_7","ACT","1","7","7","Sh hab kaij g Jesus ab ha wui, “Heki at hu i apꞌech g Jiosh mat hekid am hab wo i e juh hegai mam haschu ab ni-kakke. K pi d em-wuikam mams wo s-ap s-mahchk iaꞌi idani mas hekid wo i k. ");
INSERT INTO oodNT_vpl VALUES ("AC1_8","074_1_8","ACT","1","8","8","Kumt wabshaba am wo i ahgahid mam haschu i s-ap s-mahch ab ni-amjed. Hekia S-apꞌekam Gewkdag at ab wo i em-mah g si geꞌe gewkdag mamt hab wo junihid. Kumt wehpeg am wo i ahgahi Jerusalem kihhim ch ed k amjed wehsko am Judea chekshani ch ed k amjed gam hu Samaria chekshani ch ed. T amjed gam hu wehsko wo i e ahgahi aꞌai jewed dahm.” ");
INSERT INTO oodNT_vpl VALUES ("AC1_9","074_1_9","ACT","1","9","9","Neh, bash kaij ch amjed im hu hahawa i e bei dahm kahchim wui k gam hu pi e mahsid chewagi ch ed. ");
INSERT INTO oodNT_vpl VALUES ("AC1_10","074_1_10","ACT","1","10","10","Sh am wabsh kia gegok ch am uhgk si nenea idam. Tsh am haha wabsh gohk i e chehgi g anghil k si s-tohtam e enigadadch ");
INSERT INTO oodNT_vpl VALUES ("AC1_11","074_1_11","ACT","1","11","11","ch hab kaij, “Pi g ia hu wabsh wo gegokk ch am uhgk nenead mat hebai hih g Jesus. Hema tash at wo wa uhpam jiwia hab masma mam hemuch am neid mat has i masma gam hu hih.” ");
INSERT INTO oodNT_vpl VALUES ("AC1_12","074_1_12","ACT","1","12","12","Id atsh hab e juh Olive Uꞌus Kawulk t ab. Sh heg d al eda hugkam mihya ab amjed g Jerusalem. Tsh ab hahawa i huhud hegam Jesus chuhchai kawulk amjed k am hihim ");
INSERT INTO oodNT_vpl VALUES ("AC1_13","074_1_13","ACT","1","13","13","k gan hu dada mo an dadha k d idam Peter, John, James, Andrew, Philip, Thomas, Bartholomew, Matthew, ch hegai James mash g ohgaj hab chehgig Alphias, ch hegai Simon mash d hema hegam mash tatchua mat g Tutuligo hejel wo himchudad g e-kownaltalig, ch hegai Judas mash g ohgaj hab chehgig James. ");
INSERT INTO oodNT_vpl VALUES ("AC1_14","074_1_14","ACT","1","14","14","Sh g Jesus jeꞌe ch wepnag ch haꞌi ehp g uꞌuwi am ha wehm e hehemapad ch am e hoꞌigeꞌidahun Jiosh wui. ");
INSERT INTO oodNT_vpl VALUES ("AC1_15","074_1_15","ACT","1","15","15","Sh am heꞌekia d i tash matsh am ep i e hemapad k d siant gokko wehst-mahm (120) hegam mash ab ihm g Jesus e doꞌibiakch. Kutsh am hahawa i kekiwua g Peter k ash hab kaij, ");
INSERT INTO oodNT_vpl VALUES ("AC1_16","074_1_16","ACT","1","16","16","“Ni-wepnag, Hekia S-apꞌekam Gewkdag atsh am i tashogi g t-kownaligbad David matsh has wo e juh hegai Judasbad mo chum t-wehmaj. Kut hemho wa hab e juh mash has i kaij. Judas at am i ha wanim hegam mat am bei g Jesus, ");
INSERT INTO oodNT_vpl VALUES ("AC1_17","074_1_17","ACT","1","17","17","chum as d ep chum kehshaj mat am wo ahgahid g s-kehg haꞌichu ahgaj.” Bash kaij g Peter. ");
INSERT INTO oodNT_vpl VALUES ("AC1_18","074_1_18","ACT","1","18","18","Kumtsh wa chum namkid g Judasbad matsh gagda. Tsh wabshaba hema e nolawt g oidag heg hekaj namkidadaj. Kutsh g Judasbad am him k am e naggia heg eda k ab si wantsh g e-wohk. Tsh g hihij gam hu si e iawua. ");
INSERT INTO oodNT_vpl VALUES ("AC1_19","074_1_19","ACT","1","19","19","Sh heg hekaj hab e aꞌaga Ehꞌed Oidag. ");
INSERT INTO oodNT_vpl VALUES ("AC1_20","074_1_20","ACT","1","20","20","Kush g Peter heg hekaj hab ep kaij, “An o hab chuꞌig heg eda nenꞌei oꞌohana mo an hab chuꞌig Jiosh heki hu oꞌohana ed: Pi at am hu wo haꞌichugk e-kih ed nat pi wo muh. K an ep oꞌohanas: Am at kehkud ed hema ep wo i kekiwua. ");
INSERT INTO oodNT_vpl VALUES ("AC1_21","074_1_21","ACT","1","21","22","“Kut id hekaj hemho wa am hema wo i kekiwua t‑wehm mat hab waꞌap wo wohokamch mat uhpam e chegito g t‑kownalig Jesus. T hemho wa d wo hema t‑ahchimk mach ga hujed i wehmajkahim g Jesus am i amjed mat g John pahl wako am hugkam mat im hu hih dahm kahchim ch ed.” Neh, bash kaij g Peter ch am i haꞌasa neo. ");
INSERT INTO oodNT_vpl VALUES ("AC1_23","074_1_23","ACT","1","23","23","Tsh am hahawa gohk i ha wuwhas. K hema hab chehgig idam Matthias. K hema d ep Joseph Justus ch hab ep e chechcheg Barsabas. ");
INSERT INTO oodNT_vpl VALUES ("AC1_24","074_1_24","ACT","1","24","24","Tsh am hahawa e hoꞌigeꞌidahun k hab kaij, “Ge t‑kownalig, t am i dagito g Judas ihda chikpan k atki am ai g s‑koꞌok e‑namkidadag. Kuch ahchim pi shaꞌi mahch mo has e tatatk g hemajkam. Pt heg hekaj am wo si i t‑tashogi mapt hedai am wo i ha kei idam gohk ");
INSERT INTO oodNT_vpl VALUES ("AC1_25","074_1_25","ACT","1","25","25","mat d wo si m‑kehshak ch am wo i ahgahi g haꞌichu m‑ahga am kehkud ed g Judas.” ");
INSERT INTO oodNT_vpl VALUES ("AC1_26","074_1_26","ACT","1","26","26","Tsh am hahawa i ha tashogi mat d wo Matthiask ch d wo si kehshajk. ");
INSERT INTO oodNT_vpl VALUES ("AC2_1","074_2_1","ACT","2","1","1","Tsh am i e ai matsh g Tutuligo hemajkam wo e nam k am hab wo juh g hehgchulida Jiosh wui heg hekaj haꞌichu e‑bahijida. Kutsh am wehs i e hemapai hema kih ch ed hegam mash ab ihm g Jesus. ");
INSERT INTO oodNT_vpl VALUES ("AC2_2","074_2_2","ACT","2","2","2","Tsh haha wabsh ab dahm kahchim t amjed haꞌichu hab kaida mo g s‑gewk hewel wabsh shashawuk heg eda kih. ");
INSERT INTO oodNT_vpl VALUES ("AC2_3","074_2_3","ACT","2","3","3","Sh hahawa haꞌichu ep neid mash hab mahs mo g mei. Tsh id ab aꞌai i e gantad k ab i dahiwuhi wehsijj ha ab. ");
INSERT INTO oodNT_vpl VALUES ("AC2_4","074_2_4","ACT","2","4","4","Kutsh g Hekia S‑apꞌekam Gewkdag ab i ha mah g si geꞌe gewkdag. Tsh hekaj haha wabsh nahnko mahs neꞌokikaj neneo matsh eda chum pi hebai mai. ");
INSERT INTO oodNT_vpl VALUES ("AC2_5","074_2_5","ACT","2","5","5","Sh eda muꞌijj ab dadha Jerusalem t ab hegam mash d Tutuligo ch ab aꞌai i hihi muꞌikpa jejewed amjed matsh ab wo ihm g Jiosh. ");
INSERT INTO oodNT_vpl VALUES ("AC2_6","074_2_6","ACT","2","6","6","Tsh an wehsko i kaida hegai mash hab kaidag mo g s‑gewk hewel. Kutsh idam am i kah k am e chehm mash hebai i kaidag. Sh idam Jesus ihmdam haha wabsh am neneok g ha‑neꞌokikaj mash hedai haschu i neꞌokikaj neok. ");
INSERT INTO oodNT_vpl VALUES ("AC2_7","074_2_7","ACT","2","7","7","Kutsh si e totods idam k hab kaij, “Hab kaidam neneok ch eda d wabsh Galilee t am oꞌodham. ");
INSERT INTO oodNT_vpl VALUES ("AC2_8","074_2_8","ACT","2","8","8","Kus has masma hab chuꞌig mach wehsijj s‑ha amichud g heheꞌejel t‑neꞌokikaj? ");
INSERT INTO oodNT_vpl VALUES ("AC2_9","074_2_9","ACT","2","9","9","Kuch eda muꞌikpa jejewed amjed, haꞌi ab Parthia t amjed ch haꞌi ab Media t amjed ch ab amjed g Elam ch Mesopotamia ch Judea ch Cappadocia ch Pontus ch Asia ");
INSERT INTO oodNT_vpl VALUES ("AC2_10","074_2_10","ACT","2","10","11","ch Phrygia ch Pamphylia ch Egypt ch Crete ch Arabia ch gam hu Cyrene kihhim wehgaj am Libya jewed ch ed ch ab Rome kihhim t amjed. K ia haꞌi t‑wehmaj g gawul mahs hemajkam mat ab i wahp t‑himdag ed. Kuch wehsijj kah g heheꞌejel t‑neꞌokikaj heg amjed mat haschu si s‑hasigam hab juh g Jiosh. ");
INSERT INTO oodNT_vpl VALUES ("AC2_12","074_2_12","ACT","2","12","12","A t haschu ahgk hab haꞌichu e juh?” Bash kaij nash pi si has elid. ");
INSERT INTO oodNT_vpl VALUES ("AC2_13","074_2_13","ACT","2","13","13","Sh wabshaba haꞌijj wabsh nahnko ha ahg ch hab kaij, “Tki wabsh nawkk idam.” ");
INSERT INTO oodNT_vpl VALUES ("AC2_14","074_2_14","ACT","2","14","14","Tsh ab hahawa i gegokiwua g Jesus chuhchai. Sh g Peter am amog, “Ni‑hajuni ch ahpim mam ia wabsh sha kih Jerusalem t am, ab g wo si i ni‑kaiham k am wo i oidahi mant haschu wo i em‑ahgi. ");
INSERT INTO oodNT_vpl VALUES ("AC2_15","074_2_15","ACT","2","15","15","Pi ach d nawkkoi. ");
INSERT INTO oodNT_vpl VALUES ("AC2_16","074_2_16","ACT","2","16","16","Ihda mat haschu has i e juh o d hegai matsh g Joelbad an oꞌoha. Heg ash wa d Jiosh haꞌichu i tashogiddam ch an oꞌoha hab masma: ");
INSERT INTO oodNT_vpl VALUES ("AC2_17","074_2_17","ACT","2","17","17","Bo kaij g Jiosh: T ab wo i e aihi g si oidchkam tash. Kunt wo cheha g Hekia S‑apꞌekam Gewkdag mat am wo ha wehmajk g hemajkam ch ab wo ha mahkad g si geꞌe i wehmtadag. Kut g em‑wihpiopga ch g em‑chetchaga wo ah g haꞌichu ni‑ahga. Nt wo i ha tashogi g kekel am ha‑chehchki ed mat haschu has wo e juh imhab i dahm. T id hab waꞌap am wo e chehgi ha‑nena ed g wechij oꞌodham. ");
INSERT INTO oodNT_vpl VALUES ("AC2_18","074_2_18","ACT","2","18","18","Ab ant wehs wo ha mah g ni‑pionag g Hekia S‑apꞌekam Gewkdag, chum hems g uꞌuwi ni‑pionag, mat am wo i ahgahi g haꞌichu ni‑ahga. ");
INSERT INTO oodNT_vpl VALUES ("AC2_19","074_2_19","ACT","2","19","19","Nt wo ha chehgi g s‑hasigam haꞌichu gan hu uhgk ha dahm ch an jewed dahm. Ehꞌed at wo e iawua. T g mei ch kuhbs wo i wuhsh. ");
INSERT INTO oodNT_vpl VALUES ("AC2_20","074_2_20","ACT","2","20","20","T g tash pi wo ton k g mashad wo ge wegiumih hab masma mo g ehꞌed. K id wehs hab d ahga mo e aihim hegai si geꞌe tash mant heg eda wo ha lodai g hemajkam. ");
INSERT INTO oodNT_vpl VALUES ("AC2_21","074_2_21","ACT","2","21","21","Kut hedai ab wo i gei ni‑wui k wo e doꞌibia ab amjed g pi ap e‑namkidadag. Neh, bash kaij g Jiosh. ");
INSERT INTO oodNT_vpl VALUES ("AC2_22","074_2_22","ACT","2","22","22","“Kumt ab wo i ni‑kaiha, ni‑hajuni. Ihda Jesus mo ab d kihkam Nazareth t ab at hab juh g s‑hasigam haꞌichu mat pi hedai hejel wo shaꞌi e nako mat hab wo juh. T id hekaj am i t‑tashogi g Jiosh mo id am d si Kehshaj. Kum ihda am wa hejel s‑mahch heg hekaj mat wehs am hab e juh em‑shahgid. ");
INSERT INTO oodNT_vpl VALUES ("AC2_23","074_2_23","ACT","2","23","23","Jiosh atsh heki hu i apꞌech matsh has masma wo e muhkid g alidaj k heg hekaj am i dagito em‑wui. Kumt an be k ha mah hegam mo pi mahch g Jiosh chehanig nam pi s‑muꞌamk. Kut idam mua ab kots t ab naggiak. ");
INSERT INTO oodNT_vpl VALUES ("AC2_24","074_2_24","ACT","2","24","24","T wabshaba g Jiosh ab i wuhshad ab amjed g s‑koꞌok muhkig nat pi am hab waꞌap i apꞌech mat ep wo e chegito. Kut hemho wa am hab wo e juh. ");
INSERT INTO oodNT_vpl VALUES ("AC2_25","074_2_25","ACT","2","25","25","“T an wa oꞌoha g t‑kownaligbad David mat hab wo chei g Jiosh si Kehsha: Chum ap hekid ni‑wehmaj, ni‑Jioshga! Ni heg hekaj pi shaꞌi haꞌichukaj ni‑kudut ");
INSERT INTO oodNT_vpl VALUES ("AC2_26","074_2_26","ACT","2","26","26","ch wabsh si s‑ap ni‑tahtk ch s‑hehgigam haꞌichu ahg. Ab o e aihim mant wo muh. Nt wabshaba wabsh si s‑ap ni‑tahtk ch wo m‑nenida. ");
INSERT INTO oodNT_vpl VALUES ("AC2_27","074_2_27","ACT","2","27","27","Pi apt am hu wo shaꞌi ni‑dagito amai mo hebai haꞌichug g koꞌi k pi wo shaꞌi hiwigi mas wo padt g ni‑chuhkug nani pi d hekia s‑apꞌekam m‑alidag. ");
INSERT INTO oodNT_vpl VALUES ("AC2_28","074_2_28","ACT","2","28","28","Am apt i ni‑chehgi mant has masma uhpam ep wo i wuhsh ab muhkig t amjed. Chum apt hekid wo ni‑wehmajk. Nt heg hekaj wo si s‑hehgigkad. ");
INSERT INTO oodNT_vpl VALUES ("AC2_29","074_2_29","ACT","2","29","29","“Neh, ni‑naipijju, batki masma an oꞌoha g Davidbad. K wabshaba si tasho mo pi hejel hab e ahg mat pi wo padt no pi g ohꞌoj am wabsh kia wehch hihaꞌinij ed id i tashkaj. ");
INSERT INTO oodNT_vpl VALUES ("AC2_30","074_2_30","ACT","2","30","30","Davidbad ash d Jiosh haꞌichu i tashogiddam ch heg hab ahg Jiosh si Kehsha matsh pi wo padt k wo uhpam i wuhsh ab muhkig amjed. Jiosh ash wa heki hu ahgid g Davidbad mat am wo hema i kei g amjedkam am kehkud ed mat d wo geꞌe kownalk. ");
INSERT INTO oodNT_vpl VALUES ("AC2_31","074_2_31","ACT","2","31","31","Davidbad oki s‑mahch ihda ch heg hab ahg ch hab kaij mat pi am hu wo shaꞌi dagito amai mo hebai haꞌichug g koꞌi k pi wo shaꞌi hiwigi mat wo padt g chuhkugaj. ");
INSERT INTO oodNT_vpl VALUES ("AC2_32","074_2_32","ACT","2","32","32","Pegih, k d hegai Jesus mat g Jiosh ab i wamigi muhkig amjed. Kuch ahchim g t‑wuhpuikaj neid mach haschu ia em‑ahgid. ");
INSERT INTO oodNT_vpl VALUES ("AC2_33","074_2_33","ACT","2","33","33","Jiosh at am i wahkid k an kei si e‑hugid an. Kut ab bei g apꞌedag k cheha g Hekia S‑apꞌekam Gewkdag mat ab t‑wui wo hih. Heki ash hu hab kaij g Jiosh mat hab wo e juh. K d ihda mam am neid ch kah hemuch mat hab t‑juni. ");
INSERT INTO oodNT_vpl VALUES ("AC2_34","074_2_34","ACT","2","34","34","Pi o hejel hab e ahg g Davidbad ch wabshaba heg hab ahg Jiosh si Kehsha mat pi wo padt k wo uhpam hih am dahm kahchim wui nat pi an ep oꞌoha: Jiosh o hab kaij ab ge ni‑Kownalig wui: In g dahiwua si ni‑hugid an ");
INSERT INTO oodNT_vpl VALUES ("AC2_35","074_2_35","ACT","2","35","35","k ab wo ai mant wo ha gewito g m‑obga. ");
INSERT INTO oodNT_vpl VALUES ("AC2_36","074_2_36","ACT","2","36","36","“Pegih, ihda Jesus mamt ab naggia kots t ab o d Jiosh si Kehsha ch d wo t‑doꞌibiakam kownalk. Kutt id wo chum si s‑ap s‑mahchk wehsijj ahchim Tutuligo hemajkam.” Neh, bash kaij g Peter. ");
INSERT INTO oodNT_vpl VALUES ("AC2_37","074_2_37","ACT","2","37","37","Kush si s‑koꞌokam pi ap e tahtk g hemajkam am i kaiok ch hab kaij ab ha wui hegam Peter, “Ih, tt has wo t‑juh, t‑naipijju?” ");
INSERT INTO oodNT_vpl VALUES ("AC2_38","074_2_38","ACT","2","38","38","Sh hab kaij g Peter ab ha wui, “Heheꞌejel g gam hu wo s‑ohhod g pi ap e‑chegitoi k wo e pahl‑wapko ab chehchegch g Jesus Christ. Kut gam hu hab wo i juh g Jiosh g pi ap em‑chuꞌijig. T amjed wo si em‑wehmajkad g Hekia S‑apꞌekam Gewkdag ");
INSERT INTO oodNT_vpl VALUES ("AC2_39","074_2_39","ACT","2","39","39","nash pi g Jiosh hab kaij mat ab wehsijj wo ha mah g Hekia S‑apꞌekam Gewkdag hegam mat ab wo i ha wai e wui.” ");
INSERT INTO oodNT_vpl VALUES ("AC2_40","074_2_40","ACT","2","40","40","Sh tash am neok g Peter ch am chum ha ahgid ch hab kaij, “Am g wo e doꞌibia. Si s‑koꞌok namkidadag o ab ha aihim hegam t‑wehm hemajkam mat pi gam hu wo ohhod g pi ap e‑chuꞌijig.” ");
INSERT INTO oodNT_vpl VALUES ("AC2_41","074_2_41","ACT","2","41","41","Kutsh waik mihl ab i s‑wohoch g haꞌichu ahgaj heg i tashkaj k e pahl‑wapkon k ab i e hemakoj ha wehm. ");
INSERT INTO oodNT_vpl VALUES ("AC2_42","074_2_42","ACT","2","42","42","Sh g Jesus chuhchai am hahawa ha mashcham. Kush am ha wehm e mihshmad ch e hoꞌigeꞌidahun ch ha wehm huhuga g chemait. ");
INSERT INTO oodNT_vpl VALUES ("AC2_43","074_2_43","ACT","2","43","43","Kush muꞌi haꞌichu s‑hasigam hab junihim idam Jesus chuhchai g Jiosh gewkdagkaj. Tsh heg hekaj muꞌijj ehp ab si has i el mat haschu hab juh g Jiosh. ");
INSERT INTO oodNT_vpl VALUES ("AC2_44","074_2_44","ACT","2","44","44","Sh wehsijj g Jesus ihmdam ab si e hajunit ch wehs haꞌichu ab i aꞌai e mahk mash hedai haschu i pi edgid, ");
INSERT INTO oodNT_vpl VALUES ("AC2_45","074_2_45","ACT","2","45","45","chum as hems wo gagda g haꞌichu e‑eniga mat heg hekaj lial am wo i ha wehmt hegam mo haꞌichu i pi edgid. ");
INSERT INTO oodNT_vpl VALUES ("AC2_46","074_2_46","ACT","2","46","46","Sh wehs tashkaj am e nanmek geꞌe cheopi ch ed ch am ep e wehm e gegosid aꞌai e‑kihki ed si s‑ap e tatatk ch ab wabsh i e shoꞌigchudch Jiosh wui ");
INSERT INTO oodNT_vpl VALUES ("AC2_47","074_2_47","ACT","2","47","47","ch ab si hehgchulid g Jiosh. Kush wehsijj g hemajkam si s‑ha hoꞌigeꞌelid. Sh g Jiosh ab i ha wahpkid ha shahgid wehs tash ab hegam mat hab waꞌap e doꞌibia. ");
INSERT INTO oodNT_vpl VALUES ("AC3_1","074_3_1","ACT","3","1","1","Kush am waꞌi hebai amjed, tsh am dada g Peter g John wehm geꞌe cheopi t am. Kush d i waik ohla gam hu i juhk mo eda e aꞌahe mat wo e hoꞌigeꞌidahu. ");
INSERT INTO oodNT_vpl VALUES ("AC3_2","074_3_2","ACT","3","2","2","Sh ab hema daha g shoꞌigkam hemajkam heg bahsho kolhai kihjeg mash hab e aꞌaga Si S‑kehg Kihjeg. Kush ihda oꞌodham ga hu e‑alijk amjed pi himdag. Kumsh wehs tashkaj am wabsh i bebhe ch ab dadsha ab kolhai kihjego. Kush wabsh haꞌichu ha tahni hegam mo am daiw. ");
INSERT INTO oodNT_vpl VALUES ("AC3_3","074_3_3","ACT","3","3","3","Tsh eda am wo i wahp idam Peter ch John. Sh ab haꞌichu chum ha tahni. ");
INSERT INTO oodNT_vpl VALUES ("AC3_4","074_3_4","ACT","3","4","4","Tsh ab si i nei idam Peter k hab kaij, “Ab g si i t‑neid.” ");
INSERT INTO oodNT_vpl VALUES ("AC3_5","074_3_5","ACT","3","5","5","Kutsh wa woho ab si i ha nei hab e ahgch mat wo haꞌichu mah. ");
INSERT INTO oodNT_vpl VALUES ("AC3_6","074_3_6","ACT","3","6","6","Sh oi wa hab wabsh kaij g Peter, “Neh, ni‑nawoj, pi ani ha lialiga ch wabshaba haꞌichu wo m‑mah mat heg baꞌich wo i m‑wehmt. K d ihda mant hab wo m‑ah mapt ab wo i hiw g Jesus Christ k wo kekiwua k wo hih.” ");
INSERT INTO oodNT_vpl VALUES ("AC3_7","074_3_7","ACT","3","7","7","Bash kaij ch ab hahawa bei g nowij k ab i wuhshad. Kutsh am wa i hekaj ab gewpka g kakhioj. ");
INSERT INTO oodNT_vpl VALUES ("AC3_8","074_3_8","ACT","3","8","8","Tsh am si uhgk daꞌa k kekiwua k am wa i hekaj s‑ap hih. Kutsh idam Peter im hu i wahp cheopi kolhai ch ed. Tsh heg ha wehm i wah k si chehk dadꞌehim ch ab si hehgchulid g Jiosh. ");
INSERT INTO oodNT_vpl VALUES ("AC3_9","074_3_9","ACT","3","9","10","Kutsh si has i el g hemajkam am i neidok mo d hegai pi himidkam mo ab dahiwup kolhai kihjego. ");
INSERT INTO oodNT_vpl VALUES ("AC3_11","074_3_11","ACT","3","11","11","Batsh e juh ihda anai mash hab e aꞌaga Solomonbad Watto. Kush ihda pi himidkam gan hu wabsh i si e uꞌukch ab ha ab g Peter ch John mat pi wo i e gawulkai ab ha amjed. Tsh ab hahawa aꞌaijed i wohp g hemajkam k gan hu ha biha si has i elidk mat e doaj. ");
INSERT INTO oodNT_vpl VALUES ("AC3_12","074_3_12","ACT","3","12","12","Tsh am wabsh apꞌet g Peter mat am ha mihshmad k hab kaij: “Ni‑wehm oꞌodham, pi g am wo si e totodsid. Pi att g hejel t‑gewpkdagkaj doaj ihda oꞌodham, ");
INSERT INTO oodNT_vpl VALUES ("AC3_13","074_3_13","ACT","3","13","16","Jiosh si Kehsha at hab t‑juni nach pi ab hiwig. K d hegai Jesus mam ahpim s‑muꞌamk ch ab mah g kownal Pilate. K eda g Jiosh d pionag g Jesus ch d hekia s‑apꞌekam ch pi ha chuꞌijig. T ha chum wo dagito g Pilate. M wabshaba ahpim hab ahg mat wo muꞌa k heg wo dagito mo d ha muꞌakam. K heg hekaj d em‑chuꞌijig mat e muhkid. K eda d hegai mo ab t‑makiog g pi ha huhugedam doakag. T wabshaba g Jiosh ab si haꞌichuchud k uhpam i wuhshad ab amjed g muhkig k am i bei dahm kahchim wui. Hegam t‑shohshonbad mash d Abraham ch Isaac ch Jacob ash ab si has i elid g Jiosh. Kum eda ab wui gegok g Jiosh si Kehsha. ");
INSERT INTO oodNT_vpl VALUES ("AC3_17","074_3_17","ACT","3","17","17","“Pegih, ni‑wepnag, mtp hems heg hekaj s‑muꞌam g Jesus mam pi mahch mo heg am d si Kehshaj g Jiosh mat wo t‑doꞌibia. ");
INSERT INTO oodNT_vpl VALUES ("AC3_18","074_3_18","ACT","3","18","18","T eda heki hu waꞌi amjed an oꞌoha g kelibad Jiosh haꞌichu i tashogiddam mat g si Kehshaj wo e shoꞌigch. T idani woho am hab e juh. ");
INSERT INTO oodNT_vpl VALUES ("AC3_19","074_3_19","ACT","3","19","19","Pegih, oi g gam hu wo s‑ohhod g pi ap e‑chegitoi k ab wo i e nohnogi Jiosh wui. T heg wo s‑em‑hoꞌigeꞌid k gam hu hab wo i juh g pi ap em‑chuꞌijig k ab wo si i wechijid g em‑dodakag. ");
INSERT INTO oodNT_vpl VALUES ("AC3_20","074_3_20","ACT","3","20","20","T ab em‑wui wo i hih g si Kehshaj Jesus. ");
INSERT INTO oodNT_vpl VALUES ("AC3_21","074_3_21","ACT","3","21","21","K hab mahs mat an wo haꞌichugk ihda Jesus dahm kahchim ch ed am hugkam mat hab wo e juh hegai mo haschu i t‑tashogid g kekelibad Jiosh haꞌichu i tashogiddam. ");
INSERT INTO oodNT_vpl VALUES ("AC3_22","074_3_22","ACT","3","22","22","“Neh, bash wa kaij g Mosesbad am t‑shohshon ha wui: Em‑kownalig Jiosh at ab wo hema i kei g haꞌichu i tashogiddam hab masma mat ahni am i ni‑kei. Kut ihda d wo em‑wepo oꞌodhamk. Wehs haꞌichu amt ab wo kaiha mat haschu ab wo i em‑ahgi. ");
INSERT INTO oodNT_vpl VALUES ("AC3_23","074_3_23","ACT","3","23","23","Kut wo e koꞌij matp hedai pi ab hu wo kaihamad. Neh, bash kaij g Mosesbad. ");
INSERT INTO oodNT_vpl VALUES ("AC3_24","074_3_24","ACT","3","24","24","K wehsijj ahgachug g kekelibad Jiosh haꞌichu i tashogiddam hegai mo haschu am hab i e junihim idani. Samuelbad ash d hema hegam. ");
INSERT INTO oodNT_vpl VALUES ("AC3_25","074_3_25","ACT","3","25","25","Jiosh ash wa am ha ahgid g t‑shohshonbad matsh haschu hab wo t‑juni. K heg d ep t‑wuikam ahchim mach d ha amjedkam. “Bash kaij g Jiosh am wui g Abrahambad: Am ant wo hema i kei g m‑amjedkam mant heg hekaj ab wo i s‑ha hoꞌigeꞌel g wehs nahnko mahs hemajkam id dahm jewed. ");
INSERT INTO oodNT_vpl VALUES ("AC3_26","074_3_26","ACT","3","26","26","“Neh, t wa woho hab e juh mat am i kei g e‑alidag Jesus. T heg wehpeg ab i s‑t‑hoꞌigeꞌel ahchim Tutuligo k ab t‑wui him k ab i t‑mah g apꞌedag matt ab wo i t‑nohnogi ab amjed g pi apꞌekam.” ");
INSERT INTO oodNT_vpl VALUES ("AC4_1","074_4_1","ACT","4","1","1","Sh am wabsh kia ha mihshmad g Peter ch John. Kutsh am haha wabsh haꞌi dada g papal ch ha‑geꞌejig g geꞌe cheopi nuhkuddam ch haꞌi ehp mash am oid g Sajusi himdag. ");
INSERT INTO oodNT_vpl VALUES ("AC4_2","074_4_2","ACT","4","2","2","Sh eda wa idam Peter ch John am ha mashcham g hemajkam mat ab i wuhsh g Jesus e‑muhkig amjed. Sh idam Sajusi pi hohhoꞌid nash pi pi wohochud mat ep wo e chegito g koꞌi. ");
INSERT INTO oodNT_vpl VALUES ("AC4_3","074_4_3","ACT","4","3","3","Sh eda e aihim mat wo s‑chukk. T heg hekaj ged hu ha kuh mat wo ha lodai baꞌich tash. ");
INSERT INTO oodNT_vpl VALUES ("AC4_4","074_4_4","ACT","4","4","4","Tsh wabshaba muꞌijj hegam matsh kah g Peter ch John ab i s‑wohoch g Jiosh haꞌichu ahga. Tsh am i muꞌida hegam mash ab ihm g Jesus. Kush hegam mash d chechoj d hahawa hetasp mihl. ");
INSERT INTO oodNT_vpl VALUES ("AC4_5","074_4_5","ACT","4","5","5","Sh am baꞌich d i tash. Tsh am e hemapai g hemajkam ha wanimeddam ch geꞌeged ch chehanig ha mashchamdam. ");
INSERT INTO oodNT_vpl VALUES ("AC4_6","074_4_6","ACT","4","6","6","Kush am ha wehmaj hegai uhgchu pahl mash hab chehgig Annas. Sh g hajunij am hab waꞌap haꞌichug mash haꞌi d Caiaphas ch John ch Alexander. ");
INSERT INTO oodNT_vpl VALUES ("AC4_7","074_4_7","ACT","4","7","7","Tsh ab hahawa i ha wuwhas idam Peter kukpaikud amjed k ga hu i ha chuhcha k ab ha kakke, “Shahchu am e wepogid ch hab haꞌichu wua? Dohm hab elid mamt heg ab bei g e‑gewkdag k doaj ihda pi himidkam?” ");
INSERT INTO oodNT_vpl VALUES ("AC4_8","074_4_8","ACT","4","8","8","Tsh ab baꞌich i gewkai g Peter g Hekia S‑apꞌekam Gewkdag. Sh hab kaij: “Bamki e elid ahpim t‑wanimeddam ch geꞌeged ");
INSERT INTO oodNT_vpl VALUES ("AC4_9","074_4_9","ACT","4","9","9","matt hemho wo wa bei g apꞌedag matt hab wo juh g s‑apꞌekam. ");
INSERT INTO oodNT_vpl VALUES ("AC4_10","074_4_10","ACT","4","10","10","Pegih, nt wo em‑ahgi mat g Jesus Christ ab i t‑mah hegai gewkdag matt hekaj doaj ihda oꞌodham. Ahpim amt hab juh hegai Jesus Christ mat ab e naggia kots t ab. T wabshaba g Jiosh ab uhpam i wuhshad muhkig amjed. ");
INSERT INTO oodNT_vpl VALUES ("AC4_11","074_4_11","ACT","4","11","11","Id o hab ahg Jesus g kelibad Jiosh haꞌichu i tashogiddam ch an oꞌoha ihda haꞌichu wepogida mo hab chuꞌig: Kihtdam at wo hema chum s‑ohhodam g hodai. T wabshaba id d wo si s‑has haꞌichu hodaik am ha‑kihta wehhejed. ");
INSERT INTO oodNT_vpl VALUES ("AC4_12","074_4_12","ACT","4","12","12","Hegai waꞌi Jesus at wo ha doꞌibia g hemajkam. Do Jiosh si Kehsha mat ab wo t‑mah g pi ha huhugedam doakag. Kut pi hedai ep hab wo shaꞌi juh g doꞌibiadag.” ");
INSERT INTO oodNT_vpl VALUES ("AC4_13","074_4_13","ACT","4","13","13","Sh si s‑e mahch ch neneok idam Peter. Tsh hekaj si has i ha el idam hahaꞌichu, wahm mat am i s‑mai am i ha kahkch mo d wabsh si oꞌodham ch pi hasko shaꞌi uhgk e mashchamahim. Tsh am hahawa i amich moki an wehmajkahim g Jesus. ");
INSERT INTO oodNT_vpl VALUES ("AC4_14","074_4_14","ACT","4","14","14","Kush am ha wehm kehk hegai mamt doaj. Sh pi e nakog hegam hahaꞌichu mas has wo chei nash pi g e‑wuhpuikaj neid mat woho e doaj hegai. ");
INSERT INTO oodNT_vpl VALUES ("AC4_15","074_4_15","ACT","4","15","15","Kumtsh gam hu hahawa i ha wuwhas hegam Peter matsh g hahaꞌichu am wo i aꞌaga. ");
INSERT INTO oodNT_vpl VALUES ("AC4_16","074_4_16","ACT","4","16","16","Kush hab kaij, “Shahtt wo ha juh. Wehsijj o s‑mahch g Jerusalem t am kihkam mat doaj g pi himidkam. K id d si s‑hasig haꞌichu. Kutt pi wo shaꞌi t‑nako machs hab wo chei mas pi woho hab juh.” ");
INSERT INTO oodNT_vpl VALUES ("AC4_17","074_4_17","ACT","4","17","17","Sh hab hahawa ep kaij, “Matt wo keshwua ihda ha‑ahga mat pi hekid am hu ep wo shaꞌi aꞌagad ihda Jesus am hema i wui.” ");
INSERT INTO oodNT_vpl VALUES ("AC4_18","074_4_18","ACT","4","18","18","Kumtsh ab hahawa ep i ha wahpki. Sh hab ha ahg, “Chum as has wo chuꞌigk haꞌichu, mt pi am hu wo shaꞌi aꞌagad ihda Jesus.” ");
INSERT INTO oodNT_vpl VALUES ("AC4_19","074_4_19","ACT","4","19","19","Sh hab hahawa si kaij hegam Peter, “Am g wo i aꞌamichud machs ahpim ab wo em‑wohoch aha natt g Jiosh. ");
INSERT INTO oodNT_vpl VALUES ("AC4_20","074_4_20","ACT","4","20","20","Tt ahchim hi hemho am wo wa ahgahid mat haschu i si s‑kehg hab juh k haschu i si s‑kehg hab kaij g Jesus mach si neid ch kah.” ");
INSERT INTO oodNT_vpl VALUES ("AC4_21","074_4_21","ACT","4","21","22","Kush wa eda hegai pi himidkam i baꞌiwchkim g giꞌikko wehst‑mahm aꞌahidag. Sh g hemajkam wehs ab si i hehgchulid g Jiosh mat doaj. Kutsh heg hekaj pi shaꞌi e nako g ha wanimeddam mas has masma s‑koꞌokam wo ha namkid k am wabsh si ha ebkiod k chum ha keshwua k hahawa ha dagito. ");
INSERT INTO oodNT_vpl VALUES ("AC4_23","074_4_23","ACT","4","23","23","Tsh am wa i hekaj ged hu uhpam dada e‑naipijju ha wui k am ha ahgid mo has i ha ahg g uꞌugchu papal ch geꞌeged. ");
INSERT INTO oodNT_vpl VALUES ("AC4_24","074_4_24","ACT","4","24","24","Tsh am i kaiok am ha hekaj e hoꞌigeꞌidahun k hab kaij, “T‑kownalig Jiosh, wehs ap uꞌukch g gewkdag ch nahtokch g dahm kahchim ch jewed kahchim ch ge kahchki ch wehs haꞌichu mo haschu am i ha eda. ");
INSERT INTO oodNT_vpl VALUES ("AC4_25","074_4_25","ACT","4","25","25","Ab aptki cheha g Hekia S‑apꞌekam Gewkdag mat wo amichudach g m‑pionagbad David. K hekaj hab kaij: Shoꞌo waꞌi si s‑babga g nahnko dakam hemajkam ch am chum e nakog mat am hab wo juh hegai mo g Jiosh pi ha hiwgid. ");
INSERT INTO oodNT_vpl VALUES ("AC4_26","074_4_26","ACT","4","26","26","T am i e nako g kokownal k am i e wehmt mat ab wui wo gegokiwua g Jiosh si Kehsha. ");
INSERT INTO oodNT_vpl VALUES ("AC4_27","074_4_27","ACT","4","27","27","“Neh, Jiosh t‑ohg, t wa woho am e hemapai g t‑wehm oꞌodham ha wehm g gawul mahs hemajkam ch hegam kokownal mo d Herod ch Pilate. Wehsijj at ab wui gegokiwua g hekia s‑apꞌekam m‑Kehsha, Jesus. ");
INSERT INTO oodNT_vpl VALUES ("AC4_28","074_4_28","ACT","4","28","28","Heki apt hu am i apꞌech mapt wo ha hiwigi mat wo mua g si m‑Kehsha. Kut idam mat ab chum m‑wui gegokiwua hab wabsh juh mapt haschu heki hu i apꞌech. ");
INSERT INTO oodNT_vpl VALUES ("AC4_29","074_4_29","ACT","4","29","30","Pegih, t‑ohg Jiosh, am g i ha neid mo ab si t‑ebkiod k ab wo i t‑mah g gewkdag matt s‑gewkam wo aꞌagad g haꞌichu m‑ahga ch wo ha dodaj g kokꞌodam ch si s‑hasigam haꞌichu hab wo juh g gewkdajkaj g hekia s‑apꞌekam m‑Kehsha, Jesus.” ");
INSERT INTO oodNT_vpl VALUES ("AC4_31","074_4_31","ACT","4","31","31","Tsh am i haꞌasa e hoꞌigeꞌidahu. Tsh g Hekia S‑apꞌekam Gewkdag am si uꞌugij hegai kih mo am e hemapadch k ab si i ha mah g gewkdag. Tsh am hahawa baꞌich i si s‑gewkam ah g Jiosh haꞌichu ahga. ");
INSERT INTO oodNT_vpl VALUES ("AC4_32","074_4_32","ACT","4","32","32","Wehsijj ash ab aꞌai si e tatchua g Jesus ihmdam ch ab si i hemakoch g e‑chegitoi k pi hedai shaꞌi s‑daꞌa g haꞌichu e‑eniga ab aꞌai e wui. ");
INSERT INTO oodNT_vpl VALUES ("AC4_33","074_4_33","ACT","4","33","33","Sh idam Jesus chuhchai si s‑gewkam am ahgachug mat uhpam i wuhsh g Jesus muhkig t amjed k d wehs ha‑kownalig. Kush g Jiosh am si i ha wehmt. ");
INSERT INTO oodNT_vpl VALUES ("AC4_34","074_4_34","ACT","4","34","34","Sh haꞌi am ha gagda g e‑oꞌoidag ch e‑kihki ch ab i uꞌu g lial ");
INSERT INTO oodNT_vpl VALUES ("AC4_35","074_4_35","ACT","4","35","35","ch ab ha mamka g Jesus chuhchai mash hekid i e tatchua. Sh am hahawa aꞌai ha mamka hegam mash pi haꞌichu edgid. Sh hekaj pi hedai haꞌichu pi edgid. ");
INSERT INTO oodNT_vpl VALUES ("AC4_36","074_4_36","ACT","4","36","36","Sh hema d Joseph ch ab Cyprus jewed t ab d kihkam ch d chum papal ha wehm chikpandam nash pi ab d Levibad amjedkam. Sh id hab ep chechcheg g Jesus chuhchai Barnabas mo hab d ahga I ha Gewkemhundam. ");
INSERT INTO oodNT_vpl VALUES ("AC4_37","074_4_37","ACT","4","37","37","Id atsh gagda g e‑oidag k ab i ui g namkigaj k wehs ha mah g Jesus chuhchai. ");
INSERT INTO oodNT_vpl VALUES ("AC5_1","074_5_1","ACT","5","1","1","Sh am hema d Jesus ihmdam ch hab chehgig Ananias. Kush g wehmaj kihkam hab chehgig Sapphira ch hab waꞌap d Jesus ihmdam. Kutsh ihda Ananias epai gagda g haꞌichu e‑eniga ");
INSERT INTO oodNT_vpl VALUES ("AC5_2","074_5_2","ACT","5","2","2","k hab masma hab chum e juh mat wehs ha mah g namkigaj g Jesus chuhchai k wabshaba ged hu haꞌi si toa e‑wohshag ed. ");
INSERT INTO oodNT_vpl VALUES ("AC5_3","074_5_3","ACT","5","3","3","Sh hab kaij g Peter ab wui, “Shahchu apt ahgk hiwigi g Jiawul mat am pad haꞌichu hab juh m‑ihbdag ed. Pt heg hekaj iattogi g Hekia S‑apꞌekam Gewkdag mapt heg wepogi mo id d wehs g haꞌichu m‑eniga namkig. ");
INSERT INTO oodNT_vpl VALUES ("AC5_4","074_5_4","ACT","5","4","4","Hegai haꞌichu m‑eniga o d m‑eniga mapt koi gagda. Pt am i gagda. K hegai namkigaj d m‑lialiga. Pt eda hab juh ihda si geꞌe pi apꞌekam. Pi apt ahchim waꞌi chum t‑iattogi mach d wabsh oꞌodham. Jiosh apt ep chum iattogi.” ");
INSERT INTO oodNT_vpl VALUES ("AC5_5","074_5_5","ACT","5","5","5","T am wabsh i chum kaiok ihda g Ananias k muhk k i gei. ");
INSERT INTO oodNT_vpl VALUES ("AC5_6","074_5_6","ACT","5","6","6","Tsh ab hahawa i wahp g wechij oꞌodham k am i apꞌech g chuhkugaj k ged hu cheh. ");
INSERT INTO oodNT_vpl VALUES ("AC5_7","074_5_7","ACT","5","7","7","Sh am ep s‑mahch g wehmaj kihkam g muhki matsh hab masma wo chum ha iattogi. Sh am d i waik ohla. Kutsh eda pi koi kah mat has e juh k hekaj am jiwia mo am daha g Peter. ");
INSERT INTO oodNT_vpl VALUES ("AC5_8","074_5_8","ACT","5","8","8","Kush heg ab wui hab kaij, “Namt haꞌakia ui g lial mamt gagda g haꞌichu e‑eniga?” Sh hab kaij, “Heuꞌu, haꞌakia att ui.” ");
INSERT INTO oodNT_vpl VALUES ("AC5_9","074_5_9","ACT","5","9","9","Sh hab kaij g Peter, “Ms haschu ahgk hig ahpi g e‑wehm kihkam wehm hab chum i e taht mamt wabsh wo piꞌich g Hekia S‑apꞌekam Gewkdag? Dada at hegam mat ged hu cheh g m‑wehm kihkam. Pegih, t hab waꞌap masma hab wo m‑juh.” ");
INSERT INTO oodNT_vpl VALUES ("AC5_10","074_5_10","ACT","5","10","10","Tsh am ha hekaj muhk k i gei wecho. Tsh ab i wahp g wechij oꞌodham k am nei matki muh k gam hu i be k ged hu cheh hugidaj an g wehmaj kihkam. ");
INSERT INTO oodNT_vpl VALUES ("AC5_11","074_5_11","ACT","5","11","11","Tsh wehsijj ab si s‑ehbeni g Jesus ihmdam ch hegam ehp mo hedai i kah ihda. ");
INSERT INTO oodNT_vpl VALUES ("AC5_12","074_5_12","ACT","5","12","12","Kush s‑hasig haꞌichu s‑ta neidamam hab junihim g Jesus chuhchai am ha shahgid g hemajkam. Sh wehsijj si s‑ap e hehemapad hegam Jesus ihmdam heg wecho Solomonbad watto. ");
INSERT INTO oodNT_vpl VALUES ("AC5_13","074_5_13","ACT","5","13","13","Sh g hemajkam ab si has ha elid ch wabshaba si s‑e gihug mat ab wo i ha wehmt. ");
INSERT INTO oodNT_vpl VALUES ("AC5_14","074_5_14","ACT","5","14","14","Tsh oi wa muꞌi ab i s‑wohoch g haꞌichu ha‑ahga ab amjed g Jesus k ab i ha wehmt. Haꞌi d chechoj ch haꞌi d uꞌuwi. ");
INSERT INTO oodNT_vpl VALUES ("AC5_15","074_5_15","ACT","5","15","15","Kumtsh am i ha wuwhas g kokꞌodam am i neidok mo haschu has junihim g Jesus chuhchai k an kahya oidk ha wahpakusch hab elidch mat chum hems g Peter ehkadag ab hab wo e juh ha ab mat wo e dodaj. ");
INSERT INTO oodNT_vpl VALUES ("AC5_16","074_5_16","ACT","5","16","16","Muꞌijj atsh ab aꞌaijed i hihi Jerusalem wui ab i ha uꞌuk g e‑kokꞌodamga ch hegam mo g jijawul an ha uꞌukch. Kutsh wehs ha dodaj. ");
INSERT INTO oodNT_vpl VALUES ("AC5_17","074_5_17","ACT","5","17","17","Tsh g uhgchu pahl ch hegam mash hab waꞌap am oid g Sajusi himdag si s‑koꞌokam s‑ha hehgam g Jesus chuhchai ");
INSERT INTO oodNT_vpl VALUES ("AC5_18","074_5_18","ACT","5","18","18","k am i ha cheha g geꞌe cheopi nuhkuddam mat wo ha kuh. Tsh wa woho am ha kuh. ");
INSERT INTO oodNT_vpl VALUES ("AC5_19","074_5_19","ACT","5","19","19","Tsh wabshaba heg i s‑chuhugam ab g anghil am si kuhpiꞌo g kukpaikud k ab i ha wuwhas g Jesus chuhchai k hab ha ahg, ");
INSERT INTO oodNT_vpl VALUES ("AC5_20","074_5_20","ACT","5","20","20","“Am g wo uhpam hihim k am wo i gegokiwua geꞌe cheopi ch ed k wo ha ahgi g hemajkam mat has masma wo bei ihda pi ha huhugedam doakag.” ");
INSERT INTO oodNT_vpl VALUES ("AC5_21","074_5_21","ACT","5","21","21","Kutsh ab wohog elid k am hihim k am i wahp geꞌe cheopi ch ed mat wabsh i chum mahsi k am ha hekaj i ha mashcha g hemajkam. Tsh eda heg waꞌi siꞌalim g uhgchu pahl ch hegam Sajusi am i ha hemapai g e jehnigiddam. Sh idam pi mahch mat haschu has e juh ch atsh am ha cheha g nuhkuddam mat ab wo i ha ui g ha‑lilsoga. ");
INSERT INTO oodNT_vpl VALUES ("AC5_22","074_5_22","ACT","5","22","22","Kutsh am chum hihi g geꞌe cheopi nuhkuddam mat wo ha ui. Kush pi am hu haꞌichug. Tsh ab wabsh uhpam hihim k am ha ahgid ch hab kaij, ");
INSERT INTO oodNT_vpl VALUES ("AC5_23","074_5_23","ACT","5","23","23","“M att dada kukpaikud am k am chum nei. K ab wabsh kia yahwidag. K g lilso ha nuhkuddam ab ep gegok kihjeg t ab. Tt wabshaba am i chum kuhpiꞌo g kihjeg. K pi am hu hedai haꞌichug.” ");
INSERT INTO oodNT_vpl VALUES ("AC5_24","074_5_24","ACT","5","24","24","Tsh am i ha kaiok am wabsh i pi amich mas hebai has e juh g ha‑lilsoga. ");
INSERT INTO oodNT_vpl VALUES ("AC5_25","074_5_25","ACT","5","25","25","Tsh am hahawa hema i wahk k hab kaij, “Nehꞌe! Idani o ged hu ha mashcham g hemajkam geꞌe cheopi ch ed hegam mamt wa ha kuh.” ");
INSERT INTO oodNT_vpl VALUES ("AC5_26","074_5_26","ACT","5","26","26","Tsh am hahawa hihi g geꞌe cheopi nuhkuddam k ab uhpam wabsh s‑ap i ha ui nat pi am hu wo ha maꞌichshul g hemajkam ");
INSERT INTO oodNT_vpl VALUES ("AC5_27","074_5_27","ACT","5","27","27","k am ha uꞌapa ha wui g e jehnigiddam. Sh hab ha ahg g uhgchu pahl, ");
INSERT INTO oodNT_vpl VALUES ("AC5_28","074_5_28","ACT","5","28","28","“Chum ach s‑gewkam pi em‑hiwgid mams an hu wo aꞌagad hegai Jesusbad. T eda g em‑mashchamadag ab amjed heki hu wehsko chehmo g Jerusalem. Kum ahpim ab chum t‑abchud g muhkigaj.” ");
INSERT INTO oodNT_vpl VALUES ("AC5_29","074_5_29","ACT","5","29","32","Sh hab kaij hegam Peter, “K wabshaba g Jiosh am t‑ahgid matt am wo wa ahgahid ihda mach haschu i si t‑wuhpuikaj neid. Kutt hemho wo wa i hehgch g Jiosh, pi wabsh g oꞌodham. Ahpim amt bei g Jesus k hab juh mat ab e naggia kots t ab k e muhkid. T wabshaba g Jiosh ab uhpam i wuhshad muhkig amjed k am i wahki dahm kahchim ch ed k an i kei si e‑hugid an k ab i mah g gewkdag mat wo t‑doꞌibia k wo t‑wanimedad. Kut heg ab i t‑mah g apꞌedag ahchim Tutuligo hemajkam matt gam hu wo s‑ohhod g pi ap t‑chegitoi. T hekaj g Jiosh gam hu hab wo i juh g pi ap t‑chuꞌijig. Jiosh at ab cheha g Hekia S‑apꞌekam Gewkdag mat wehs wo t‑wehmajk ahchim mach ab s‑wohog elid ch am t‑gahi wuhshanim wo wohokamch g Jesus.” Neh, bash kaij g Peter. ");
INSERT INTO oodNT_vpl VALUES ("AC5_33","074_5_33","ACT","5","33","33","Tsh wabsh wohoꞌi babgat hegam e jehnigiddam k wabsh chum s‑ha kokdaimk. ");
INSERT INTO oodNT_vpl VALUES ("AC5_34","074_5_34","ACT","5","34","34","Sh wabshaba am da hegai mash d Gamaliel ch d chehanig ha mashchamdam ch am oid g Palasi himdag. Sh wehsijj ab si has elid g hemajkam. Kutsh am i kekiwua k am ha ahgi mat gm hu wo shaꞌi i ha wuwhas g e‑lilsoga. Tsh wa woho hab ha juh. ");
INSERT INTO oodNT_vpl VALUES ("AC5_35","074_5_35","ACT","5","35","35","Sh hab hahawa kaij ihda ab ha wui g e jehnigiddam, “Ni‑hajuni, am g wo s‑e nenꞌoidk mamt has wo ha juh idam oꞌodham. ");
INSERT INTO oodNT_vpl VALUES ("AC5_36","074_5_36","ACT","5","36","36","Hekid o hu i mat am hema i e maskogid k hab chehgig Theudas ch hab kaij mo d ge haꞌichu s‑mahchim. Kut am hu i giꞌik siant chechoj ab i wehmt. T wabshaba e muhkid ihda. T wehsijj e gantad hegam mat wa ab wehmt. T am waꞌi huhug g ahgaj. ");
INSERT INTO oodNT_vpl VALUES ("AC5_37","074_5_37","ACT","5","37","37","T amjed am hema ep i e maskogi eda mat g hemajkam e kuint k hab chehgig Judas ch am Galilee t am d oꞌodham. T ihda hab waꞌap muꞌi oꞌodham am i oi. T wabshaba hab waꞌap e muhkid hegai Judas. T hab waꞌap aꞌai e gantad hegam mat wa ab wehmt. ");
INSERT INTO oodNT_vpl VALUES ("AC5_38","074_5_38","ACT","5","38","38","“Pegih, k hemuch hab wa mahs haꞌichu. Pi g am hu has wo shaꞌi ha juhni idam oꞌodham. Ha g wo dagito. Hemu at wo huhug ihda haꞌichu hab ha‑juni matp d wabsh wo oꞌodham hab ha‑elidak. Tp d wo sha Jiosh haꞌichu hab junik, mt pi wo shaꞌi e nako mams wo keshwua. ");
INSERT INTO oodNT_vpl VALUES ("AC5_39","074_5_39","ACT","5","39","39","Mtp hems heg wabsh wo e wepogi mam g Jiosh wabsh cheggia.” Tsh oi wa ab i s‑wohog el g Gamaliel idam e jehnigiddam ");
INSERT INTO oodNT_vpl VALUES ("AC5_40","074_5_40","ACT","5","40","40","k hab ha ahg g geꞌe cheopi nuhkuddam mat am wo i ha wahpki g lilso k wo ha gewitta. Tsh wa woho hab e juh. Kutsh ab ep si ha ahgi mat pi am hu wo shaꞌi aꞌagad g Jesus k hahawa ha dagito. ");
INSERT INTO oodNT_vpl VALUES ("AC5_41","074_5_41","ACT","5","41","41","Kush wabsh si s‑hehgig idam Jesus chuhchai am i wuwhak natsh pi ab si has i ha el g Jiosh k ab i ha mah g apꞌedag matsh si e shoꞌigch wehhejed g Jesus. ");
INSERT INTO oodNT_vpl VALUES ("AC5_42","074_5_42","ACT","5","42","42","Pi atsh shaꞌi haꞌasa aꞌaga g Jesus k wabshaba wehs tashkaj am wabsh i ha mashcham g hemajkam geꞌe cheopi ch ed ch am ha‑kihki ed mo g Jesus d Jiosh si Kehsha. ");
INSERT INTO oodNT_vpl VALUES ("AC6_1","074_6_1","ACT","6","1","1","Kush am i muꞌidahim hegam mash am oid g Jesus himdag. Sh am haꞌi neneok g Greek hemajkam ha‑neꞌokikaj nash pi tash gam hu kihkahim ha‑jewedga ed. Kush idam hab kaij mash pi ap ha dagioꞌid hegam heheꞌejel wiꞌikam uꞌuwi mash d ha‑hajuni. Kush heg hekaj am aꞌai pi e apꞌet idam Greek neneokdam ha wehm hegam mo g hejel e‑neꞌokikaj neneok. ");
INSERT INTO oodNT_vpl VALUES ("AC6_2","074_6_2","ACT","6","2","2","Tsh am i kah g Jesus chuhchai k am wehs i ha hemapad k hab kaij, “T‑wepnag, pi o apꞌe machs wabsh wo dagito g mihshmda ab amjed g Jiosh k im hu g lial wo hudawogad. ");
INSERT INTO oodNT_vpl VALUES ("AC6_3","074_6_3","ACT","6","3","3","Ab oki haꞌi ep em‑mahkch g Jiosh g gewkdag ch amichudadag mamt am hab wo junihid ihda chikpan. Pegih, mt am wewaꞌak wo i ha gawulkai hegam mam s‑ha mahch mo woho hab masma. Kutt idam am wo i ha chuhcha mat wo nuhkud ihda hab mahs haꞌichu. ");
INSERT INTO oodNT_vpl VALUES ("AC6_4","074_6_4","ACT","6","4","4","Tt ahchim Jesus chuhchai am hab wo si i juh matt wo t‑hoꞌigeꞌidahunad ch wo si ha mihshmdad g hemajkam.” Neh, bash kaij. ");
INSERT INTO oodNT_vpl VALUES ("AC6_5","074_6_5","ACT","6","5","5","Kumtsh ab si i s‑hohhoꞌi mo has kaij k am wewaꞌak i ha chuhcha. Hema idam ash hab chehgig Steven ch ab si s‑gewkam hiwig g Jesus. Sh g Hekia S‑apꞌekam Gewkdag ab si mahkch g gewkdag. Kush hegam haꞌi ehp hab chechgig Philip ch Prochorus ch Nicanor ch Timon ch Parmenas ch Nicolaus. Ihda Nicolaus ash ab d amjedkam g Antiok kihhim ch d gawul mahs oꞌodham ch ab i s‑wohoch g Tutuligo ha‑himdag eda mat koi s‑mai ab amjed g Jesus. ");
INSERT INTO oodNT_vpl VALUES ("AC6_6","074_6_6","ACT","6","6","6","Tsh idam ab hahawa i ha ui g hemajkam ha wui g Jesus chuhchai. Kutsh idam am e hoꞌigeꞌidahun k ab ha taht mat heg hekaj wo s‑e mahchk mo d si ha‑chuhchai. ");
INSERT INTO oodNT_vpl VALUES ("AC6_7","074_6_7","ACT","6","7","7","Tsh am si i geꞌeda g Jiosh haꞌichu ahga Jerusalem t am. Kutsh baꞌich i muꞌida hegam mash am oid g Jesus himdag. Tsh muꞌijj ab i s‑wohoch hegam mo d papal Tutuligo ha‑himdag ed. ");
INSERT INTO oodNT_vpl VALUES ("AC6_8","074_6_8","ACT","6","8","8","Ab ash si s‑hoꞌigeꞌid g Jiosh g Steven ch ab si i mahkch g e‑gewkdag. Kush s‑hasigam haꞌichu hab wua. ");
INSERT INTO oodNT_vpl VALUES ("AC6_9","074_6_9","ACT","6","9","9","Tsh wabshaba haꞌi ab wui gegokiwua mash am hebai e wehm e mihshmad g Tuhligo e‑himdag. Haꞌi idam ash d neneholkahim Cyrene ch Alexandria kihhim t am. Tsh am haꞌi i ha wehmt ab Cilicia jewed t amjed ch haꞌi ab Asia jewed t amjed. Sh idam ab kamꞌon g Steven ");
INSERT INTO oodNT_vpl VALUES ("AC6_10","074_6_10","ACT","6","10","10","Sh wabshaba g Hekia S‑apꞌekam Gewkdag ab si mahkch g Steven g amichudadag. Kutsh pi shaꞌi e nako hegam mas ab uhpam wo i nodagi g neꞌokij. ");
INSERT INTO oodNT_vpl VALUES ("AC6_11","074_6_11","ACT","6","11","11","k heg hekaj am hahawa haꞌi ha namkid k am ha ahgid mat hab wo chei, “Kah ach ihda mo si has ahg hegai mo ab t‑chehani g Jiosh Mosesbad oꞌohana ed.” ");
INSERT INTO oodNT_vpl VALUES ("AC6_12","074_6_12","ACT","6","12","12","Kush wa woho hab kaij idam ch hekaj i ha kudu g hemajkam ch geꞌeged ch chehanig ha mashchamdam. Tsh idam wabsh woho i babgat k am hihim k an bei g Steven k ged hu uꞌapa ha wui g e jehnigiddam. ");
INSERT INTO oodNT_vpl VALUES ("AC6_13","074_6_13","ACT","6","13","13","Mtsh am hahawa haꞌi i ha wahpki g oꞌodham matsh am haꞌichu wo ha iattogi ab amjed. Sh hab kaij idam, “Ihda oꞌodham o chum hekid has ahg g hekia s‑apꞌekam geꞌe cheopi ch hegai mo ab t‑chehani g Jiosh Mosesbad oꞌohana ed. ");
INSERT INTO oodNT_vpl VALUES ("AC6_14","074_6_14","ACT","6","14","14","Kah ach mo hab kaij mat hegai Jesusbad wo i wua g geꞌe cheopi k wo gawul juh g t‑himdag mach ga hu hebai amjed hab i junihim mat g Mosesbad an oꞌoha.” ");
INSERT INTO oodNT_vpl VALUES ("AC6_15","074_6_15","ACT","6","15","15","Kush wehsijj ab si neid g Steven. Sh g wuhioshaj hab haha wabsh mahs matp hems g anghil wuhiosha nash pi si tonod. ");
INSERT INTO oodNT_vpl VALUES ("AC7_1","074_7_1","ACT","7","1","1","Kush hab kaij g uhgchu pahl ab wui g Steven, “No am wa woho map hab junihim hegai mo haschu ab m‑abchud?” ");
INSERT INTO oodNT_vpl VALUES ("AC7_2","074_7_2","ACT","7","2","2","Kush hab kaij g Steven: “Ni‑geꞌegedga ch ni‑hajuni, ab g wo si i ni‑kaiham. An o oꞌohadag matsh g Jiosh ab wui e chehgi g t‑shohshonbad Abraham. Kush eda am wabsh kia kih Mesopotamia jewed ch ed. ");
INSERT INTO oodNT_vpl VALUES ("AC7_3","074_7_3","ACT","7","3","3","“Sh hab kaij g Jiosh ab wui: Ia g wo ha dagito g e‑hajuni ch e‑jewedga k ab wo hihi heg wui jewed mant am wo m‑chehgi. ");
INSERT INTO oodNT_vpl VALUES ("AC7_4","074_7_4","ACT","7","4","4","“Tsh wa woho am dagito g Mesopotamia jewed mash am kih g Caldea hemajkam k am chihpia Haran kihhim wui. Kutsh am i muh g Abrahambad ohgbad. Tsh ab hahawa ep cheha g Jiosh mat ia wo chihpia Canaan jewed wui. Kutsh ia i chiwia mach hemuch ia kih. ");
INSERT INTO oodNT_vpl VALUES ("AC7_5","074_7_5","ACT","7","5","5","Tsh eda koi ab hu heꞌes shaꞌi mah ihda jewed k wabshaba am hi wa ahgid mat wo mah. T d wo ha‑enigak g amjedkamaj mat heꞌekiajj ab wo i oi. Kush eda pi koi ha aꞌaliga g Abrahambad mash eda hab ahg g Jiosh. ");
INSERT INTO oodNT_vpl VALUES ("AC7_6","074_7_6","ACT","7","6","6","“Kush hab kaij g Jiosh ab wui: M at hu wabsh heb hu jewed ch ed wo kihk g m‑amjedkam ch d wabsh wo ha‑pionagk. Kumt wo ha shoꞌigch giꞌik siant aꞌahid ab. ");
INSERT INTO oodNT_vpl VALUES ("AC7_7","074_7_7","ACT","7","7","7","Nt wabshaba wo ha kastigal hegam hemajkam mat an wo ha uꞌukchid. T ab haha wo i wuwha heg amjed jewed k ab wo si has i ni‑elid k wo ni‑ihm iia. Neh, bash kaij g Jiosh ");
INSERT INTO oodNT_vpl VALUES ("AC7_8","074_7_8","ACT","7","8","8","ch ab mah g Abrahambad hegai himdag mat am wa has masma wo ha oꞌoha an ha hikuchk g chechoj e‑aꞌaliga. Tsh hab masma wo s‑mahchk mash hab waꞌap d ha‑wuikam hegai matsh g Jiosh am ahgi g Abrahambad. Tsh wa woho hab e juh g Abrahambad k an pahl hikuch g e‑alidag Isaacbad mo d i gigiꞌik tash amjed mat mahsi. Tsh g Isaacbad hab waꞌap juh g e‑alidag Jacobbad. Tsh g Jacobbad hab waꞌap ha juh hegam gamai gohk e‑aꞌalidag mach ab d ha amjedkam. ");
INSERT INTO oodNT_vpl VALUES ("AC7_9","074_7_9","ACT","7","9","9","“Tsh idam wa s‑hehgam g e‑wehnag Josephbad k ab haꞌi ha wui gagda mat d wo ha neholigak am Egypt jewed ch ed. Sh wabshaba g Jiosh am nuhkud ");
INSERT INTO oodNT_vpl VALUES ("AC7_10","074_7_10","ACT","7","10","10","ch ab s‑ap i wuhshad wehs haꞌichu shoꞌigdaj amjed k ab i mah g si oꞌodhamdag ch amichudadag. Tsh am i nei g ha‑kownalig g Egypt t am hemajkam k am i uhgkajid k am kownalch am dahm g e‑kownaltalig ch haꞌichu e‑eniga. ");
INSERT INTO oodNT_vpl VALUES ("AC7_11","074_7_11","ACT","7","11","11","“Tsh wa haha wabsh gei g bihugig k ha shoꞌigch g hemajkam wehsko Egypt jewed dahm ch iia Canaan jewed dahm. Tsh pi shaꞌi e amich hegam Abrahambad mat hebai wo bei g haꞌichu hugi. ");
INSERT INTO oodNT_vpl VALUES ("AC7_12","074_7_12","ACT","7","12","12","Kush eda am s‑haꞌichu hugig Egypt jewed ch ed. Kutsh am i kah g Jacobbad k am ha cheha g e‑aꞌalidag matsh am wo hunio. Kutsh hab e juh. ");
INSERT INTO oodNT_vpl VALUES ("AC7_13","074_7_13","ACT","7","13","13","“Tsh am ep i huhug g haꞌichu ha‑hugi. Kutsh am ep hunio. Tsh g Josephbad am hahawa ha ahgi mo d ha‑wehnag nash pi pi amichud. Tsh g ha‑kownalig g Egypt t am hemajkam ab s‑ha mai g Josephbad hajuni. ");
INSERT INTO oodNT_vpl VALUES ("AC7_14","074_7_14","ACT","7","14","14","Tsh g Josephbad am hahawa wai g e‑ohgbad mat wehsijj ab wo i chihpia Egypt wui. Kush eda d wewaꞌakko gamai hetasp (75) hemajkam. ");
INSERT INTO oodNT_vpl VALUES ("AC7_15","074_7_15","ACT","7","15","15","Tsh wa woho am i chihpia hegam Jacobbad Egypt wui k am kihkahim ch am koi. ");
INSERT INTO oodNT_vpl VALUES ("AC7_16","074_7_16","ACT","7","16","16","Tsh am uhpam i e ui g ha‑ohꞌo g Abrahambad ch Josephbad Shekem kihhim wui. Abrahambad atsh wa am heꞌes ha nolawt g jewed hegam mash d Hamor amjedkam matsh am wo e toa g ha‑koꞌidag. ");
INSERT INTO oodNT_vpl VALUES ("AC7_17","074_7_17","ACT","7","17","17","“Sh amjed muꞌi aꞌahidag wehgaj. Sh e aihim matsh am hab wo juh g Jiosh mash haschu i heki hu ahgid g Abrahambad. Tsh eda am i si muꞌida g t‑shohshonbad amai Egypt ch ed. ");
INSERT INTO oodNT_vpl VALUES ("AC7_18","074_7_18","ACT","7","18","18","Kutsh am hema i wuhsh g kownal mash pi shaꞌi mahch matsh wa has masma am si i ha wehmt g Josephbad amai Egypt ch ed. ");
INSERT INTO oodNT_vpl VALUES ("AC7_19","074_7_19","ACT","7","19","19","Kush ihda nahnko ha wua hegam t‑shohshon ch ha shoꞌigchud ch hab ha ahg mat gam hu wo ha shul g chuꞌuchum e‑aꞌaliga hab ahgch mat wo koi. ");
INSERT INTO oodNT_vpl VALUES ("AC7_20","074_7_20","ACT","7","20","20","Kutsh eda mahsi g Mosesbad k si s‑kehg d ali. Kutsh am i nuhkud g jehjij waik mashad ab ");
INSERT INTO oodNT_vpl VALUES ("AC7_21","074_7_21","ACT","7","21","21","k gam hu hahawa i wuhshad. T g kownal uwi alidag am chehg k ab i bei hab masma mo d madaj. ");
INSERT INTO oodNT_vpl VALUES ("AC7_22","074_7_22","ACT","7","22","22","Kumtsh wehs haꞌichu mashcha mo haschu d i si s‑hasig haꞌichu am Egypt ch ed. Tsh ab si i mai ihda wehs k d si s‑has haꞌichu am heg eda mo haschu hab i kaij ch haschu hab i junihim. ");
INSERT INTO oodNT_vpl VALUES ("AC7_23","074_7_23","ACT","7","23","23","“Batsh wa masma am i geꞌeda g Mosesbad k am i ai g giꞌikko wehst‑mahm (40) aꞌahidag. Tsh am hu hebai hab i e ah mat am wo i ha chehgim g e‑hahajuni. ");
INSERT INTO oodNT_vpl VALUES ("AC7_24","074_7_24","ACT","7","24","24","Kush hema g Egypt t am oꞌodham am hema shoꞌigchud g Tuhligo. Tsh g Mosesbad am i wehmt g e‑hajuni k mua ihda Egypt t am oꞌodham mat wo agwua ");
INSERT INTO oodNT_vpl VALUES ("AC7_25","074_7_25","ACT","7","25","25","k hab e ahg mat g hajunij wo chum s‑mahchk mat g Jiosh wo hekaj k wo ha doꞌibia. Sh wabshaba g hajunij pi hab masma hab elid haꞌichu. ");
INSERT INTO oodNT_vpl VALUES ("AC7_26","074_7_26","ACT","7","26","26","Sh am baꞌich d i tash, sh am haꞌi e cheggia g Tutuligo. Tsh am ha neid k chum s‑ha daꞌid k hab kaij, ‘Kia, ahpim! Dam e‑wepngam ch eda haschu ahgch e cheggia?’ ");
INSERT INTO oodNT_vpl VALUES ("AC7_27","074_7_27","ACT","7","27","27","“Kut hegai mo ha cheggia ab si nuꞌichkwua g Mosesbad k hab kaij: Shahchu ap ahgch hab chum e wua maps am t‑dahm. Pi o ab hu shaꞌi m‑ab maps ahpi am haꞌichu wo i apꞌechudad am t‑shahgid. ");
INSERT INTO oodNT_vpl VALUES ("AC7_28","074_7_28","ACT","7","28","28","Napt hab waꞌap wo chum ni‑mua mapt wa hab juh g Egypt t am oꞌodham tako? ");
INSERT INTO oodNT_vpl VALUES ("AC7_29","074_7_29","ACT","7","29","29","“Tsh am i kah g Mosesbad ihda k ha hekaj gam hu i e mehkod ab Egypt amjed k gam hu i jiwia mash am d Midian jewed. Sh am haꞌi oꞌodhamag. Kutsh am ha hohnt k gohk chechoj aꞌalidt ");
INSERT INTO oodNT_vpl VALUES ("AC7_30","074_7_30","ACT","7","30","30","“Sh am him k am d i giꞌikko wehst‑mahm aꞌahidag. Sh am hu hebai ha nuhkud g kahwal g Mosesbad am miabidch hegai doꞌag mo hab e aꞌaga Sinai. Tsh ab wui haha wabsh hema i e chehgi g anghil hab masma mo am meihim g shaꞌi ch eda pi meitto. ");
INSERT INTO oodNT_vpl VALUES ("AC7_31","074_7_31","ACT","7","31","31","Tsh ab i miabi g Mosesbad mat ab si s‑ap wo i nei nash pi pi amichud matsh wa pi shaꞌi meitto g shaꞌi. Sh g Jiosh ab wui hab kaij am gahi wuhshanim g anghil: ");
INSERT INTO oodNT_vpl VALUES ("AC7_32","074_7_32","ACT","7","32","32","Ahni ani d Jiosh. K wa ab has ni‑elid hegam m‑shohshon mo d Abraham ch Isaac ch Jacob. Tsh hahawa si gigiwuk g Mosesbad k si s‑ehbeni mat am wo i nei. ");
INSERT INTO oodNT_vpl VALUES ("AC7_33","074_7_33","ACT","7","33","33","“Sh hab ep kaij g Jiosh ab wui: Ab g has i ni‑elid k wuashulig g e‑kaikia shuhshk nap pi ia kehk ni‑wui. ");
INSERT INTO oodNT_vpl VALUES ("AC7_34","074_7_34","ACT","7","34","34","S‑mahch ani mam has i masma ha shoꞌigchud g m‑hajuni amai Egypt t am. Do ni‑hemajkamga. Kuni kah g ha‑shoshaki ch heg hekaj am i ni‑maskogi ab m‑wui mapt ahpi wo ha doꞌibia. Pt oi am wo i e nako mapt am wo hih Egypt wui. Neh, bash kaij g Jiosh. ");
INSERT INTO oodNT_vpl VALUES ("AC7_35","074_7_35","ACT","7","35","35","Kuni hab ep s‑cheꞌimk mo ihda Mosesbad d hegai matsh wa g hajunij pi ab hu tatchua ch hab kaij: Shahchu ap ahgch hab chum e wua maps am t‑dahm? Pi o ab hu shaꞌi m‑ab maps ahpi am haꞌichu wo i apꞌechudad am t‑shahgid. Do wa ihda Mosesbad matsh g Jiosh am i kei ha dahm g hajunij matsh wo ha wanimed k wo ha doꞌibia. Kutsh hegai anghil mash ab neok mei ch ed am uꞌapa g Jiosh neꞌoki Mosesbad wui. ");
INSERT INTO oodNT_vpl VALUES ("AC7_36","074_7_36","ACT","7","36","36","Kutsh g Mosesbad am uhpam hih Egypt wui k am hab juh g s‑hasig haꞌichu chehgida k am i ha wanim g e‑hajuni mat ab i wuwha Egypt amjed. Kutsh wa am i e tahp hegai mash hab e aꞌaga Al S‑wegi Kahchki. Tsh am gahi i shul idam Mosesbad k am chipiahim giꞌikko wehst‑mahm ahidag oidam tohono jewed ch ed. “Sh g Mosesbad heg oidam s‑hasigam haꞌichu am hab junihim ");
INSERT INTO oodNT_vpl VALUES ("AC7_37","074_7_37","ACT","7","37","37","ch am ha ahgid ch hab kaij: Jiosh atsh am hema ep wo i kei g t‑hajuni hab masma mat ahni am i ni‑kei. Kut heg d ep wo Jiosh haꞌichu i tashogiddamk. Neh, bash kaij g Mosesbad. ");
INSERT INTO oodNT_vpl VALUES ("AC7_38","074_7_38","ACT","7","38","38","Tsh g Jiosh ab mah g e‑neꞌoki doꞌag t ab am gahi wuhshanim g anghil. K d t‑himdag ihda neꞌoki matsh ab bei. ");
INSERT INTO oodNT_vpl VALUES ("AC7_39","074_7_39","ACT","7","39","39","Tsh pi oi jiwia g Mosesbad ab doꞌag t amjed. Tsh g t‑shohshonbad pi ab hu wohog elid k im hu hab wabsh i s‑junimk g Mosesbad ch uhpam s‑hihimimk am Egypt wui ");
INSERT INTO oodNT_vpl VALUES ("AC7_40","074_7_40","ACT","7","40","40","Sh g ha‑uhgchu pahlig d Aaronbad. Sh idam ab wui hab kaij: Pi ach mahch mas has e juh ihda Moses mat ab i t‑wuwhas Egypt amjed. Am g wabsh haꞌi ha nahto g jijosh mat hegam am wo t‑wanimedad. ");
INSERT INTO oodNT_vpl VALUES ("AC7_41","074_7_41","ACT","7","41","41","“Kush wa am hema wisilot g ohlakaj k ab wui iagchul heg wepogidch mo d ha‑jioshga k am ep piast mat heg hekaj ab wo si i haꞌichuch hegai e‑jioshta. ");
INSERT INTO oodNT_vpl VALUES ("AC7_42","074_7_42","ACT","7","42","42","Kutsh heg hekaj im hu hab i e juh g Jiosh ab ha amjed k am wabsh ha hiwigi mat wabsh g hejel hab e‑elida am hab wo junihid. Kush wabsh g huhuꞌu ab ha ihm mat hab masma an oꞌoha g Jiosh haꞌichu i tashogiddam mash hab kaij g Jiosh: Ab ani ha chehani g Tutuligo hemajkam mat wo mumꞌa g e‑shoshoiga k ab ni‑wui wo iagchul am wehhejed g pi ap e‑chuꞌijig. K wabshaba pi woho ab hu ni‑ihm mo eda am haꞌichug tohono jewed ch ed giꞌikko wehst‑mahm ahidag oidam. ");
INSERT INTO oodNT_vpl VALUES ("AC7_43","074_7_43","ACT","7","43","43","Do hejel ha‑nahtoi jijosh mo ab ha ihm. Bo ha aꞌaga Molok ch Rephan ch hab ha elid mo an kih huhuꞌu t an. Nt heg hekaj gam hu mehk wo em‑shul Babylon jewed t am. Neh, bash kaij g Jiosh. ");
INSERT INTO oodNT_vpl VALUES ("AC7_44","074_7_44","ACT","7","44","44","“Kuni hab ep s‑cheꞌimk mash hegam an uꞌahim hegai cheopi mash heg hekaj am ha tashogid g Jiosh mash am ha wehmaj. Sh heg d wabsh hogi ch hab masma e nahto matsh wa g Jiosh am chehgi g Mosesbad. ");
INSERT INTO oodNT_vpl VALUES ("AC7_45","074_7_45","ACT","7","45","45","Sh g ha‑amjedkam an ep uꞌahim hegai cheopi matsh hekid g Joshuabad am i e kei matsh wo i ha wanim. Kutsh g Jiosh ia i ha wahpki id eda jewed k am ha wehhejed gam hu i ha wuwhas hegam nahnko mahs hemajkam mo ia d chum kihkam. Kush am haꞌichugkahim ihda cheopi ch ab ai mash eda g Davidbad d ha‑kownalig. ");
INSERT INTO oodNT_vpl VALUES ("AC7_46","074_7_46","ACT","7","46","46","Sh ihda Davidbad d si Jiosh tatchui ch ab ahgid mat wo hiwigi mat hema wo kihch. Tsh heg eda am hab wo e junihid g hoꞌigeꞌidahuna Jiosh wui. ");
INSERT INTO oodNT_vpl VALUES ("AC7_47","074_7_47","ACT","7","47","47","Kutsh g Jiosh hiwigi g alidaj Solomonbad. Tsh heg am i kei g kih am wehhejed g Jiosh. ");
INSERT INTO oodNT_vpl VALUES ("AC7_48","074_7_48","ACT","7","48","48","“K eda g Jiosh baꞌich i geꞌej mo haschu i mo an hab chuꞌig t‑wehgaj. T pi wo shaꞌi e nako g oꞌodham mas wo kihch. Batsh wa masma an oꞌoha g kelibad Jiosh haꞌichu i tashogiddam mash hab kaij g Jiosh: ");
INSERT INTO oodNT_vpl VALUES ("AC7_49","074_7_49","ACT","7","49","49","Ahni ani d Jiosh ch ab dahm kahchim t amjed ia nuhkud g jewed kahchim. Pi amt wo shaꞌi e nako mamt wo ni‑kihch mamt heg eda am wo ni‑dai ");
INSERT INTO oodNT_vpl VALUES ("AC7_50","074_7_50","ACT","7","50","50","nant pi ahni wehs haꞌichu nahto. Neh, bash kaij g Jiosh. ");
INSERT INTO oodNT_vpl VALUES ("AC7_51","074_7_51","ACT","7","51","52","“Kush wabshaba g t‑shohshonbad si e sheshemachud ch pi chechkaidag ch pi ab hu kaiham g Jiosh haꞌichu ahga. Jiosh ash am i ha wuwhasid g haꞌichu i tashogiddam. Kush wa g t‑shohshonbad ha shoꞌigchud ch haꞌi ha kokda. Kum ahpim hab waꞌap chuꞌig ch ab wabsh wui gegok g Hekia S‑apꞌekam Gewkdag. Jiosh haꞌichu i tashogiddam ash am ahgachug mat wo jiwia g Jiosh si pionag k d wo si wehs s‑apꞌekamk. Kut wa woho jiwia. Kumt wa gagda mat wo e muhkid. ");
INSERT INTO oodNT_vpl VALUES ("AC7_53","074_7_53","ACT","7","53","53","Ahpim amt ab em‑mah g Jiosh chehanig mat wa g anghil ia uꞌapa. Mt eda am wa pi wohoch.” Neh, bash kaij g Steven. ");
INSERT INTO oodNT_vpl VALUES ("AC7_54","074_7_54","ACT","7","54","54","Tsh am i kah g e jehnigiddam mash has ha ahg g Steven k wabsh wohoꞌi babgat k si kuhm g e‑tahtami. ");
INSERT INTO oodNT_vpl VALUES ("AC7_55","074_7_55","ACT","7","55","55","Sh wabshaba g Hekia S‑apꞌekam Gewkdag ab baꞌich i si mahkch g Steven g gewkdag. Tsh am i nea dahm kahchim wui k nei mo si s‑masma tonod g Jiosh gewkdag. Kush g Jesus an si hugidaj an kehk g Jiosh. ");
INSERT INTO oodNT_vpl VALUES ("AC7_56","074_7_56","ACT","7","56","56","Kush hab kaij g Steven, “Neido! B at e kuhpiꞌo g dahm kahchim. K ab kehk g Jiosh si Kehsha an si s‑apko hugidaj an g Jiosh.” ");
INSERT INTO oodNT_vpl VALUES ("AC7_57","074_7_57","ACT","7","57","57","Tsh si hihinkiad k am si kuhkp g e‑nahnk k ab hahawa si wui i wohp ");
INSERT INTO oodNT_vpl VALUES ("AC7_58","074_7_58","ACT","7","58","58","k an be k gam hu i wuhshad kihhim t amjed mat wo maꞌichkwua. Sh am hema ha wehmaj g wechij oꞌodham ch hab chehgig Saul. Kutsh heg nuhkudach g e‑liliwa hegam matsh wo maꞌichkwua g Steven. ");
INSERT INTO oodNT_vpl VALUES ("AC7_59","074_7_59","ACT","7","59","59","Kush g Steven ab si ihm g e‑doꞌibiakam ch hab kaij, “Ni‑kownalig Jesus, ia g behꞌi ni‑doakag.” Sh eda heg oidch ab maꞌikkash g s‑kehꞌiddam. ");
INSERT INTO oodNT_vpl VALUES ("AC7_60","074_7_60","ACT","7","60","60","Tsh am hahawa tohtonwua g Steven k si s‑kaidam hab kaij, “Ni‑kownalig, pi g ab hu ha abchud ihda chuꞌijig mat ihab e juh.” Bash kaij ch am i muh. ");
INSERT INTO oodNT_vpl VALUES ("AC8_1","074_8_1","ACT","8","1","1","Sh g Saul am wabsh apꞌechud mamt mua. Sh amai i amjed mamtsh ab si s‑gewkam i ha shoꞌigch g Jesus ihmdam amai Jerusalem t am. Kutsh aꞌai ahhio g e shoꞌigchuddam amai Judea ch Samaria chechkshani ch ed. Tsh wabshaba hegam Jesus chuhchai pi hasko ahhio. ");
INSERT INTO oodNT_vpl VALUES ("AC8_2","074_8_2","ACT","8","2","2","Tsh haꞌi hegam mo ab d si ihmdam g Jiosh ged hu cheh g Steven k si s‑kaidam shoani wehhejed. ");
INSERT INTO oodNT_vpl VALUES ("AC8_3","074_8_3","ACT","8","3","3","Kush g Saul chum s‑padchudamk g ha‑mihshmda g Jesus ihmdam ch hekaj an wahkhim ha‑kihki oidch ch ab i ha chewaimed ch ged hu si ha kuhpahim, chum wa g uꞌuwi. ");
INSERT INTO oodNT_vpl VALUES ("AC8_4","074_8_4","ACT","8","4","4","Kush wa an wehsko ahgahim g Jesus hegam matsh wa e gantad. ");
INSERT INTO oodNT_vpl VALUES ("AC8_5","074_8_5","ACT","8","5","5","Hegai Philip mash wa am d ha‑kehsha atsh am hih Samaria kihhim wui k am ha mihshmad ch am ha ahgid mat heki hu an i wuhsh g Jiosh si Kehsha. ");
INSERT INTO oodNT_vpl VALUES ("AC8_6","074_8_6","ACT","8","6","6","Kush ab si kaiham hegam hemajkam mo haschu i ha ahgid ch am neid mo s‑hasigam haꞌichu hab junihim g Jiosh gewkdagkaj. ");
INSERT INTO oodNT_vpl VALUES ("AC8_7","074_8_7","ACT","8","7","7","Muꞌijj ash e dodajid hegam mash g jijawul an ha uꞌukch. Kush si hihnk g jijawul gam hu hihimadch. Kush muꞌijj ha dodajid hegam mo pi hihimdag ch hegam mo pi ab hu gewpk. ");
INSERT INTO oodNT_vpl VALUES ("AC8_8","074_8_8","ACT","8","8","8","Sh si s‑hehgig g hemajkam amai. ");
INSERT INTO oodNT_vpl VALUES ("AC8_9","074_8_9","ACT","8","9","9","Sh am hema kih g oꞌodham mash hab chehgig Simon ch heki hu waꞌi amjed am hab junihim g s‑hasigam haꞌichu ch hab chum e wua mo d ge mahkai. ");
INSERT INTO oodNT_vpl VALUES ("AC8_10","074_8_10","ACT","8","10","10","Kush wehs g hemajkam am si neidachug ch ab si has elid, chum wa hegam mo d s‑chu aꞌamichuddam. Kush wehsijj hab kaij, “Heg oki d ge mahkai ch ab uꞌukch g e‑gewkdag Jiosh t amjed.” ");
INSERT INTO oodNT_vpl VALUES ("AC8_11","074_8_11","ACT","8","11","11","Bash kaij ch ab si kaiham nash pi heki hu waꞌi amjed hab junihim g s‑hasigam haꞌichu. ");
INSERT INTO oodNT_vpl VALUES ("AC8_12","074_8_12","ACT","8","12","12","Tsh wabshaba am hahawa ha mihshmad g Philip ab amjed g Jiosh kownaltalig ch ab amjed g Jesus Christ. Kutsh ab i s‑wohochud k e pahl wapko. ");
INSERT INTO oodNT_vpl VALUES ("AC8_13","074_8_13","ACT","8","13","13","Tsh hab waꞌap ab i s‑wohoch g Simon k e pahl wakon k amjed pi hebai dagito g Philip k ab si has elid am i neidok mo hab junihim g s‑hasigam haꞌichu. ");
INSERT INTO oodNT_vpl VALUES ("AC8_14","074_8_14","ACT","8","14","14","Tsh am i ha ai hegam Jesus chuhchai ab Jerusalem t ab matsh idam Samaria t am oꞌodham ab bei g Jiosh haꞌichu ahga. Kush am ha chehani g Peter ch John matsh am wo ha mihshmedo. ");
INSERT INTO oodNT_vpl VALUES ("AC8_15","074_8_15","ACT","8","15","16","Tsh am hihi idam k ged hu dada k am ha wehm e hemapai. Kutsh eda pi koi bei g gewkdag ab amjed g Hekia S‑apꞌekam Gewkdag hegam matsh e pahl wapko. Kutsh am e hoꞌigeꞌidahun k ab tai g Jiosh mat hab wo wa e juh am ha tahgio ");
INSERT INTO oodNT_vpl VALUES ("AC8_17","074_8_17","ACT","8","17","17","k amjed an i ha tahtamahi ab ihmch g Jiosh. Tsh g Hekia S‑apꞌekam Gewkdag ab hahawa ha mah g gewkdag. ");
INSERT INTO oodNT_vpl VALUES ("AC8_18","074_8_18","ACT","8","18","18","Tsh g Simon am i nei ihda k chum s‑ha namkidam ");
INSERT INTO oodNT_vpl VALUES ("AC8_19","074_8_19","ACT","8","19","19","k hab kaij, “Ab g i ni‑mahki ihda gewkdag mant hedai ab wo i taht, t wo bei g gewkdag ab amjed g Hekia S‑apꞌekam Gewkdag.” ");
INSERT INTO oodNT_vpl VALUES ("AC8_20","074_8_20","ACT","8","20","20","Sh wabshaba hab kaij g Peter ab wui, “T wabsh wo huhug g s‑m‑kaischuda hab wa masma mapt ahpi wo huhug. Pi o hab chum chuꞌig mapt hekaj wo nolawt g Jiosh mahkigdag. ");
INSERT INTO oodNT_vpl VALUES ("AC8_21","074_8_21","ACT","8","21","21","Pi o shaꞌi apꞌe g m‑chegitoi am Jiosh tahgio. K heg hekaj pi ab hu d shaꞌi m‑wuikam ihda chikpan. ");
INSERT INTO oodNT_vpl VALUES ("AC8_22","074_8_22","ACT","8","22","23","Gan o hu wabsh i si m‑uꞌukch g pi apꞌekam napki pi s‑chu hehgamk. Pt gam hu wo s‑ohhod g pi ap e‑chegitoi k ab wo i e hoꞌigeꞌidahu Jiosh wui. Tp hems gam hu hab wo i juh g m‑chuꞌijig.” ");
INSERT INTO oodNT_vpl VALUES ("AC8_24","074_8_24","ACT","8","24","24","Sh hab kaij g Simon ab ha wui, “Ab g wo si i s‑ni‑hoꞌigeꞌid k am wo e hoꞌigeꞌidahu Jiosh wui ni‑wehhejed mat pi gam hu hab wo ni‑juh.” ");
INSERT INTO oodNT_vpl VALUES ("AC8_25","074_8_25","ACT","8","25","25","Tsh am hahawa ha mihshmad g Peter ch John ab amjed g Jesus k am ha ahgi mo haschu g e‑wuhpuikaj neid. Tsh am hebai i cheka. Kutsh gam hu uhpam hihi Jerusalem wui am ahgachugch g s‑kehg haꞌichu ahgaj g Jiosh am aꞌai kihhim ch ed heg eda Samaria chekshani. ");
INSERT INTO oodNT_vpl VALUES ("AC8_26","074_8_26","ACT","8","26","26","Kush g anghil am hema neok ch hab kaij ab Philip wui, “Am g i e nakog k gam hu hihm k am wo i ai hegai wohg m an hims tohono jewed ch ed am ha shahgid g Jerusalem ch Gaza.” ");
INSERT INTO oodNT_vpl VALUES ("AC8_27","074_8_27","ACT","8","27","28","Tsh wa woho am i e nako g Philip k gam hu hih. Sh eda am hema med g e‑kalitkaj ch d Ediopia jewed t am oꞌodham. Id ash g kownaligaj am kehshch mash d lial nuhkuddam. Kush am e mihshmdahim Jerusalem t am ch hemu am uhpam ep wo chihpia Ediopia wui. ");
INSERT INTO oodNT_vpl VALUES ("AC8_29","074_8_29","ACT","8","29","29","Kush hab kaij g Hekia S‑apꞌekam Gewkdag ab wui g Philip, “An g i miabid hegai kalit k gan hu hugidaj an wo i hih.” ");
INSERT INTO oodNT_vpl VALUES ("AC8_30","074_8_30","ACT","8","30","30","Tsh am hahawa si meh g Philip k an i miabi g kalit. Kush ihda am neꞌokchulid hegai matsh g Isaiabad an oꞌoha. Kush am kah g Philip ch ab kakke, “Nap s‑amichud hegai map an neꞌokchulid?” ");
INSERT INTO oodNT_vpl VALUES ("AC8_31","074_8_31","ACT","8","31","31","Sh hab kaij ihda s‑has haꞌichu, “Pi ant has masma wo s‑amich, heg hi wa matp am hema wo i ni‑tashogi,” ch amjed ab i wai g Philip mat gan hu wehmaj wo dahiwua kalit ch ed. T wa woho an i chesh. ");
INSERT INTO oodNT_vpl VALUES ("AC8_32","074_8_32","ACT","8","32","32","Kush eda id an neꞌokchulid mo hab chuꞌig an Jiosh oꞌohana ed: T am hema wo i wuhsh g oꞌodham mat wo e wepogi g kahwal. Neh, pi at wo shosha g kahwal mamt hekid wo shoꞌigchud k wo mua. Pegih, t hab wa masma pi has wo shaꞌi chei ihda oꞌodham ");
INSERT INTO oodNT_vpl VALUES ("AC8_33","074_8_33","ACT","8","33","33","mamt hekid pi ap wo lodait k wo mua. T hab pi hedai wo e nako mas wo ah Mamt heꞌes i geꞌe pi apꞌekam hab juh ab wui. ");
INSERT INTO oodNT_vpl VALUES ("AC8_34","074_8_34","ACT","8","34","34","Sh hab kaij g s‑has haꞌichu ab Philip wui, “Am g ni‑ahgid. Dohꞌo hab ahg g Jiosh haꞌichu i tashogiddam? No hejel hab e ahg aha no wabsh hema hab ahg?” ");
INSERT INTO oodNT_vpl VALUES ("AC8_35","074_8_35","ACT","8","35","35","Tsh g Philip amjed am i shonch id ab mash am neꞌokchulid k am ahgid g s‑kehg haꞌichu ahga ab amjed g Jesus. ");
INSERT INTO oodNT_vpl VALUES ("AC8_36","074_8_36","ACT","8","36","36","Sh am wabsh kia wohpo wohg oidch ch am hu hebai neꞌibij mash am ge shuhdagi. Sh hab kaij g s‑has haꞌichu, “Neh, m ia ge shuhdagi. No am hig haꞌichu ehp manis heg hekaj pi wo ni‑pahl wako?”  ");
INSERT INTO oodNT_vpl VALUES ("AC8_37","074_8_37","ACT","8","37","37","Sh am hahawa ahgid g Philip, “Bapt waꞌi masma wo e pahl wako mapt wehskaj am wo i e dagito Jesus wui.” Sh hab kaij, “Heuꞌu, wehskaj ant am wo i ni‑dagito wui.” ");
INSERT INTO oodNT_vpl VALUES ("AC8_38","074_8_38","ACT","8","38","38","Sh am hahawa i ahgid hegai e‑pionag mo melchudahim g kalit mat wo keshwua. Tsh am huhud ab kalit t ab k am i huhud shuhdagi ch ed. Tsh am pahl wako g Philip ihda oꞌodham. ");
INSERT INTO oodNT_vpl VALUES ("AC8_39","074_8_39","ACT","8","39","39","Tsh g Hekia S‑apꞌekam Gewkdag gam hu wa hekaj i bei g Philip. Sh amjed si s‑hehgig ihda s‑has haꞌichuch gam hu uhpam meh pi hekid ep shaꞌi neidk g Philip. ");
INSERT INTO oodNT_vpl VALUES ("AC8_40","074_8_40","ACT","8","40","40","Tsh g Hekia S‑apꞌekam Gewkdag gam hu uꞌapa g Philip Ashdod kihhim t am. Tsh am i ahgahi g haꞌichu ahga ab amjed g Jesus k ga hu ai g Cesaria kihhim. ");
INSERT INTO oodNT_vpl VALUES ("AC9_1","074_9_1","ACT","9","1","1","Kush eda id oidam g Saul wabsh kia ha oid hegam mash am oid g Jesus himdag ch s‑gewkam ha ebkiod ch s‑ha kokdaimk. Sh am hu hebai i, sh ab si tahni g uhgchu pahl ");
INSERT INTO oodNT_vpl VALUES ("AC9_2","074_9_2","ACT","9","2","2","matsh am wo ha oꞌohani g papal am Damascus kihhim t am. Kutsh heg wo be k am wo him k wo ha chehgi. Tsh hegam wo s‑mahchk mo uꞌukch g e‑apꞌedag. Kutsh wo ha ui hegam mo am oid g Jesus himdag k am wo uhpam i ha ui Jerusalem wui, chum wa g uꞌuwi. Tsh wa woho hab e juh g uhgchu pahl. ");
INSERT INTO oodNT_vpl VALUES ("AC9_3","074_9_3","ACT","9","3","3","Tsh am hih g Saul haꞌi ha wehm g chechoj k gam hu i aihim g Damascus kihhim. Tsh haha wabsh haꞌichu si ton ab dahm kahchim t amjed an wehgaj. ");
INSERT INTO oodNT_vpl VALUES ("AC9_4","074_9_4","ACT","9","4","4","Tsh am i gei g Saul jewedo. Sh ab hema si neok ab dahm kahchim t amjed ch hab kaij, “Saul, s‑wohom ap hig ni‑shoꞌigchud.” ");
INSERT INTO oodNT_vpl VALUES ("AC9_5","074_9_5","ACT","9","5","5","Sh si has elid g Saul ch hab kaij, “Dohp wud ch ab neok?” Kush hab kaij hegai mo ab neok, “Dani ahni Jesus. Kup ha shoꞌigchud hegam mo am oid g ni‑himdag. ");
INSERT INTO oodNT_vpl VALUES ("AC9_6","074_9_6","ACT","9","6","6","Ab g i wamig k am hihm k am wo i wah Damascus ch ed. T am haha wo hema m‑ahgi mapt haschu am hab wo chum juh.” ");
INSERT INTO oodNT_vpl VALUES ("AC9_7","074_9_7","ACT","9","7","7","Tsh hegam mo am wehmaj ab wabsh i gewpka k pi has shaꞌi kaij ch ash hi wa kah g neꞌoki ch wabshaba pi shaꞌi neid mas hedai ab neok. ");
INSERT INTO oodNT_vpl VALUES ("AC9_8","074_9_8","ACT","9","8","8","Tsh am hahawa i wami g Saul k ab chum si i nea. Tsh wabshaba pi ab hu mamsi g wuhpuij. Kumtsh am haha wabsh i wanimed k ged hu uꞌapa Damascus ch ed. ");
INSERT INTO oodNT_vpl VALUES ("AC9_9","074_9_9","ACT","9","9","9","Kush waik tashkaj pi haꞌichu shaꞌi neid ch ep pi haꞌichu shaꞌi koꞌa ch pi haꞌichu ihꞌe. ");
INSERT INTO oodNT_vpl VALUES ("AC9_10","074_9_10","ACT","9","10","10","Kush eda am hema d Jesus ihmdam amai ch ash hab chehgig Ananias. Tsh g Jiosh am haꞌichu hab juh nenaj tahgio mash heg eda g Jesus am chehcheg. Sh g Ananias hab kaij, “Shahchu ap tatchua, ni‑Jioshga?” ");
INSERT INTO oodNT_vpl VALUES ("AC9_11","074_9_11","ACT","9","11","11","Kush hab hahawa kaij g Jesus, “Am g i e nakog k am hihm heg kih wui Judas mo am kih Shelini Kahya oidch. Amai o hema dak ch e hoꞌigeꞌidahun ch hab chehgig Saul ch ab d kihkam Tarsus kihhim t ab. ");
INSERT INTO oodNT_vpl VALUES ("AC9_12","074_9_12","ACT","9","12","12","Kunt am nenaj tahgio haꞌichu hab juh mapt am wo jiwia wui ahpi Ananias ch ab wo taht mat ep wo mamsi g wuhpuij.” ");
INSERT INTO oodNT_vpl VALUES ("AC9_13","074_9_13","ACT","9","13","13","Sh hab kaij g Ananias, “Ni‑kownalig, ihda oꞌodham atsh muꞌi ha shoꞌigch g m‑hemajkamga am Jerusalem ch ed. Muꞌijj o hab ni‑ahgid ab amjed. ");
INSERT INTO oodNT_vpl VALUES ("AC9_14","074_9_14","ACT","9","14","14","Kutsh heg hekaj ia jiwia mash uꞌukch g apꞌedag ab ha amjed g uꞌugchu papal mat wo uhpam i ha ui hegam mo ab m‑ihm.” ");
INSERT INTO oodNT_vpl VALUES ("AC9_15","074_9_15","ACT","9","15","15","Kush hab kaij g Jesus ab wui, “Am apt wo wa hih nant pi id am si i kei mat am ni‑wehhejed wo chikp am i ahgahimk g ni‑himdag ha wui g Tutuligo ch am ha wui g nahnko mahs hemajkam ch kokownal. ");
INSERT INTO oodNT_vpl VALUES ("AC9_16","074_9_16","ACT","9","16","16","Nt ahni am wo wa chehgi ihda Saul mat has i masma wo e shoꞌigch am ni‑wehhejed.” ");
INSERT INTO oodNT_vpl VALUES ("AC9_17","074_9_17","ACT","9","17","17","Tsh wa woho am hih g Ananias heg wui kih k ab si i s‑ha hoꞌigeꞌel g kihkam. Tsh ab i wahki. Tsh ab hahawa e mahtchul g Ananias Saul wui k hab kaij, “Ni‑nawoj, Saul, am apsh neid g geꞌechu t‑kownalig Jesus ab himadch wohg oidch. T heg ab ni‑cheha mantsh ab wo i him k ab wo m‑taht. Tsh ep wo mamsi g m‑wuhpui. Kutsh ab wo m‑mah g gewkdaj g Hekia S‑apꞌekam Gewkdag.” Neh, bash kaij ch ab hahawa taht. ");
INSERT INTO oodNT_vpl VALUES ("AC9_18","074_9_18","ACT","9","18","18","Tsh ab ha hekaj i mamsi g wuhpuij. Tsh hahawa ep s‑ap haꞌichu neid k am ha hekaj i e nakog k e pahl wakon ");
INSERT INTO oodNT_vpl VALUES ("AC9_19","074_9_19","ACT","9","19","19","k ep haꞌichu hug k ab uhpam ep i gewka. Sh g Saul am heꞌekia i tash ha wehmajkahim g Jesus ihmdam amai Damascus t am. ");
INSERT INTO oodNT_vpl VALUES ("AC9_20","074_9_20","ACT","9","20","20","Kush am haꞌi chechopi g Tutuligo. Sh g Saul am ha mihshmad g e‑wehm oꞌodham ab amjed g Jesus am ah ahgidch mo d Jiosh alidag. ");
INSERT INTO oodNT_vpl VALUES ("AC9_21","074_9_21","ACT","9","21","21","Tsh si has i el hegam mo hedai i kah k hab kaij, “Aha no pi d ihda mash an ha kokdahim hegam mash am oid hegai himdag Jerusalem t ab ch heg hekaj ia jiwia mat in wo i ha uꞌihim k am uhpam wo i ha ui uꞌugchu papal ha wui.” ");
INSERT INTO oodNT_vpl VALUES ("AC9_22","074_9_22","ACT","9","22","22","Tsh g Saul mihshmda am i si e gewkai. Kutsh wa wohokamch mo g Jesus d Jiosh si Kehsha. Tsh hekaj pi e nako g wehmaj oꞌodham mat ab hu has wo ah. ");
INSERT INTO oodNT_vpl VALUES ("AC9_23","074_9_23","ACT","9","23","24","Sh am hu i hebai amjed, tsh g Tutuligo am i e nako matsh wo mua g Saul. K eda si uhgk kolhaitas g kihhim. Kumsh si nuhkud g kihjegaj tash oidam ch s‑chuhugam oidam. Tsh wabshaba s‑mai g Saul mam s‑muꞌamk. ");
INSERT INTO oodNT_vpl VALUES ("AC9_25","074_9_25","ACT","9","25","25","Tsh hegam mat ab i s‑wohoch g Saul haꞌichu ahga ab amjed g Jesus am dai washomi ch ed k ab i huduni chuhug ch ed g wijinakaj ab amjed mash ab hebai ge wintani kolhai t ab. ");
INSERT INTO oodNT_vpl VALUES ("AC9_26","074_9_26","ACT","9","26","26","Tsh amjed gam hu hahawa hih Jerusalem wui k ab chum ha shahgid i s‑wahkim hegam Jesus ihmdam mat ab wo i ha wehmt. Sh wabshaba s‑ehbid ch pi wohochud mas woho pi has wo ha juh ");
INSERT INTO oodNT_vpl VALUES ("AC9_27","074_9_27","ACT","9","27","27","Kush oi wa am wehhejed neok g Barnabas am ha wui g Jesus chuhchai. Tsh hegam hiwigi matsh am i wahki ha shahgid. Sh am ha ahgid mash g Saul am himad ch haha wabsh neid g Jesus amai wohg ch ed ch ep kah mo ab neok. Sh am ep ha ahgid matsh has masma si s‑gewkam am i ha mihshmad ab amjed g Jesus amai Damascus t am. Tsh g Jesus chuhchai am hahawa s‑wohoch. ");
INSERT INTO oodNT_vpl VALUES ("AC9_28","074_9_28","ACT","9","28","28","Sh am ha wehm dakahim ch wehsko oimmed ch am si s‑gewkam ha mihshmad g hemajkam ab amjed g Jesus Jerusalem ch ed. ");
INSERT INTO oodNT_vpl VALUES ("AC9_29","074_9_29","ACT","9","29","29","Kutsh hegam Tutuligo mo neneok g Greek neꞌokikaj am i chum e nako matsh wo mua nash pi ha wehm e neꞌowin ab amjed g Jesus. ");
INSERT INTO oodNT_vpl VALUES ("AC9_30","074_9_30","ACT","9","30","30","Kutsh g Jesus ihmdam am i kah ihda k am i bei Cesaria kihhim wui k am ahgid matsh gam hu wo hih e‑kihhim wui mash d Tarsus. Neh, tsh gam hu hih. ");
INSERT INTO oodNT_vpl VALUES ("AC9_31","074_9_31","ACT","9","31","31","Tsh am hahawa dodolimat haꞌichu am ha wehhejed wehsko am Judea ch Galilee ch Samaria ch ed. Kutsh muꞌi ep ab i s‑wohoch g haꞌichu ha‑ahga ab amjed g Jesus k ab si has elid g Jiosh. Kush ab si ha wehmaj g Hekia S‑apꞌekam Gewkdag. ");
INSERT INTO oodNT_vpl VALUES ("AC9_32","074_9_32","ACT","9","32","32","Sh eda g Peter an wehsko oimmed e‑jewedga oidk ch am i ha chehgim hegam mash ab ihm g Jesus. Sh am haꞌi dadha Lydda kihhim t am. Kutsh ged hu jiwia. ");
INSERT INTO oodNT_vpl VALUES ("AC9_33","074_9_33","ACT","9","33","33","Sh am hema kih g pi himidkam ch hab chehgig Aneus ch ab wabsh i s‑moik ch ash gigiꞌik aꞌahid ab pi shaꞌi e nako mas am wo i wami ab e‑woꞌikud amjed. ");
INSERT INTO oodNT_vpl VALUES ("AC9_34","074_9_34","ACT","9","34","34","Kutsh g Peter am i chehgim k hab kaij ab wui, “Aneus, Jesus Christ at wo m‑doaj. Ab g i wamig k am i holiwkad g e‑wahpakus.” Tsh am ha hekaj i kekiwua k am hab e juh. ");
INSERT INTO oodNT_vpl VALUES ("AC9_35","074_9_35","ACT","9","35","35","Kutsh muꞌijj ab i s‑wohoch g s‑kehg haꞌichu ahga ab amjed g Jesus hegam mo am kih Lydda ch Sharon kihhim t am nash pi neid matki doa ihda oꞌodham. ");
INSERT INTO oodNT_vpl VALUES ("AC9_36","074_9_36","ACT","9","36","36","Sh am hema kih g uwi Joppa kihhim t am ch d e doꞌibiakam ch chum hekid s‑ap haꞌichu am hab junihim ch am haꞌichukaj i ha wehmaj g shoꞌigkam. Sh hab chehgig ihda Tabitha mo hab d ahga Kuhwid. ");
INSERT INTO oodNT_vpl VALUES ("AC9_37","074_9_37","ACT","9","37","37","Kush am wabsh kia daha g Peter Lydda t am. Tsh am wabsh si mumku ihda uwi k am i muh. Tsh am i apꞌech g chuhkugaj k am woi mash an hema kehk g kih gan hu uhgk kih dahm. ");
INSERT INTO oodNT_vpl VALUES ("AC9_38","074_9_38","ACT","9","38","38","K eda g Joppa pi shaꞌi mehk ab Lydda t amjed. Kumtsh am i kah amai Joppa t am mo am haꞌichug g Peter k am gohk ha cheha g chechoj matsh am wo wohp k ab wo wai. Kutsh wa woho am wohp k am wai matsh s‑hohtam ab wo i hih Joppa wui. ");
INSERT INTO oodNT_vpl VALUES ("AC9_39","074_9_39","ACT","9","39","39","Tsh am wa hekaj i e nako g Peter k gam hu ha oi. Kutsh ged hu dada. Tsh g Peter gan hu i wah mash an woꞌo g muhki. Tsh wehsijj gan hu biha g heheꞌejel wiꞌikam uꞌuwi k si shoani ch ab chehgid g wehschuga matsh wa haschu hab ha juni. ");
INSERT INTO oodNT_vpl VALUES ("AC9_40","074_9_40","ACT","9","40","40","Tsh gam hu wehs i ha wuwhas g Peter k am i tonwua k e hoꞌigeꞌidahu ab Jiosh wui k ab hahawa si neok wui g muhki ch hab kaij, “Tabitha, ab g i wamig.” Tsh am ha hekaj i e chegito k am i nei mash am kehk g Peter k shel i dahiwua. ");
INSERT INTO oodNT_vpl VALUES ("AC9_41","074_9_41","ACT","9","41","41","Kutsh g Peter an i wehmt. Kutsh kekiwua. Tsh ab hahawa wehs i ha waid k ab ha chehgi mo d doakam. ");
INSERT INTO oodNT_vpl VALUES ("AC9_42","074_9_42","ACT","9","42","42","Tsh ihda matsh haschu has e juh am wehsko kaida Joppa t am. Tsh muꞌijj ab i s‑wohoch g s‑kehg haꞌichu ahga ab amjed g Jesus. ");
INSERT INTO oodNT_vpl VALUES ("AC9_43","074_9_43","ACT","9","43","43","Sh muꞌi tashkaj am dakahim g Peter Joppa t am heg wehm mash hab chehgig Simon ch ash g hogi chikpan hab wua. ");
INSERT INTO oodNT_vpl VALUES ("AC10_1","074_10_1","ACT","10","1","1","Sh am dadha g siant shondal Cesaria kihhim t am mash ab amjed g Italy jewed. Kush g ha‑uhgchuga hab chehgig Cornelius ");
INSERT INTO oodNT_vpl VALUES ("AC10_2","074_10_2","ACT","10","2","2","ch ash si oid g Jiosh himdag ch am ep i ha wehmt g shoꞌigkam Tutuligo ch ab ihm g Jiosh. Kush g wehmaj kihkam wehsijj hab waꞌap ab si ihm g Jiosh. ");
INSERT INTO oodNT_vpl VALUES ("AC10_3","074_10_3","ACT","10","3","3","Sh hema tash mash d i waik ohla im hab i juhk, tsh am nenaj ed hab e juh matsh am jiwia g anghil k am si chehch hab kaijch, “Cornelius.” ");
INSERT INTO oodNT_vpl VALUES ("AC10_4","074_10_4","ACT","10","4","4","Sh ab hu wabsh si neid ihda anghil ch wabsh s‑ehbeni ch hab kaij, “Shahchu ap ahgahim ch ab neok?” Sh hab kaij g anghil, “Ab o kaiham g Jiosh g m‑hoꞌigeꞌidahuna ch s‑hohhoꞌid hegai map haschu am hab junihim g shoꞌigkam ha wehhejed. ");
INSERT INTO oodNT_vpl VALUES ("AC10_5","074_10_5","ACT","10","5","5","Pegih, pt hemuch haꞌi wo ha cheha g chechoj mat am wo hihi Joppa wui k am wo nei hegai mo hab chehgig Simon Peter. ");
INSERT INTO oodNT_vpl VALUES ("AC10_6","074_10_6","ACT","10","6","6","Am o da heg kih am mo d hogi chikpandam ch hab waꞌap chehgig Simon ch am kih ge kahchki hugid an.” ");
INSERT INTO oodNT_vpl VALUES ("AC10_7","074_10_7","ACT","10","7","7","Tsh amjed gam hu hahawa hih hegai anghil mash ab wui neok. Tsh g Cornelius am hahawa waik ha wai g e‑pionag. Sh hema idam d shondal ch si oid g Jiosh himdag. ");
INSERT INTO oodNT_vpl VALUES ("AC10_8","074_10_8","ACT","10","8","8","Kutsh am ha ahgi idam matsh haschu has e juh k am hahawa ha cheha mat gam hu wo hihi Joppa wui. ");
INSERT INTO oodNT_vpl VALUES ("AC10_9","074_10_9","ACT","10","9","9","Sh am baꞌich d i tash matsh am dahm i juh, sh am wabsh kia hihim idam ch ab hi wa aihim g kihhim. Tsh eda g Peter gm hu hejelko him k am e hoꞌigeꞌidahun. ");
INSERT INTO oodNT_vpl VALUES ("AC10_10","074_10_10","ACT","10","10","10","k ash am i si bihugim k chum haꞌichu s‑hugimk. Tsh eda koi bai g hihidod. Kutsh am Peter nena ed hab e juh ");
INSERT INTO oodNT_vpl VALUES ("AC10_11","074_10_11","ACT","10","11","11","matsh ab i e kuhpiꞌo g dahm kahchim. Kutsh ab haꞌichu i e huduni jewedo k hab mahs mo g lohna ch shaꞌi si geꞌej ch an aꞌai e uꞌukch chuhchpulij an ch ab i tadanich. ");
INSERT INTO oodNT_vpl VALUES ("AC10_12","074_10_12","ACT","10","12","12","Sh id eda am haꞌichug g nahnko mahs haꞌichu doakam ch wahammad ch uꞌuwhig. ");
INSERT INTO oodNT_vpl VALUES ("AC10_13","074_10_13","ACT","10","13","13","Sh hab kaij g Hekia S‑apꞌekam Gewkdag, “Peter, i g wuhshani k am wabsh chum haschu wo ha mua idam k hekaj wo e gegos.” ");
INSERT INTO oodNT_vpl VALUES ("AC10_14","074_10_14","ACT","10","14","14","Tsh wabshaba g Peter hab si chei, “Ih, pi ant am hu hab wo ni‑juh, ni‑kownalig. Pi ani hekid koꞌa hegai mo g m‑chehanig pi t‑hiwgid machs wo koꞌad.” ");
INSERT INTO oodNT_vpl VALUES ("AC10_15","074_10_15","ACT","10","15","15","Sh hab hahawa kaij hegai mo ab neok, “Pi g hab shaꞌi elid mas pi apꞌe hegai mo haschu g Jiosh hemu am m‑chehgid mo s‑apꞌe.” ");
INSERT INTO oodNT_vpl VALUES ("AC10_16","074_10_16","ACT","10","16","16","Tsh waikko hab e juh ihda am nenaj ed. Tsh amjed im hu hahawa uhpam i e bei ihda haꞌichu am dahm kahchim wui. ");
INSERT INTO oodNT_vpl VALUES ("AC10_17","074_10_17","ACT","10","17","17","Sh am wabsh kia oidahim g Peter hegai matsh haschu nei. Tsh heg i eda idam Cornelius pionag am i s‑mai mo hebai i kih g Simon k am dada k ab gegok kolhai kihjeg t ab ");
INSERT INTO oodNT_vpl VALUES ("AC10_18","074_10_18","ACT","10","18","18","ch ab si s‑kaidam ha kakke, “No ia hema daha mo hab chehgig Simon Peter?” ");
INSERT INTO oodNT_vpl VALUES ("AC10_19","074_10_19","ACT","10","19","19","Kush eda g Peter am wabsh kia chum aꞌamichud mas has d ahga hegai mat am nei. Kush hab kaij g Hekia S‑apꞌekam Gewkdag, “Neh, ia at haꞌi dada k s‑m‑neidam. ");
INSERT INTO oodNT_vpl VALUES ("AC10_20","074_10_20","ACT","10","20","20","Pt am wo i e nakog k am wo ha nei. Pi g has shaꞌi ha elid mo d ge gawul mahs hemajkam k wabsh wo ha oi. Ahni o d ni‑tatchui mat ab i hihi.” ");
INSERT INTO oodNT_vpl VALUES ("AC10_21","074_10_21","ACT","10","21","21","Tsh wa woho am i hud g Peter k hab kaij ab ha wui idam oꞌodham, “Ahni ani wud mam s‑ni‑neidamk. Shahchu amt ahgk ia dada?” ");
INSERT INTO oodNT_vpl VALUES ("AC10_22","074_10_22","ACT","10","22","22","Sh hab hahawa kaij idam oꞌodham, “No pi ab t‑chehani g Cornelius. Heg o d shondal ha‑uhgchuga Cesaria t ab ch si s‑ap d oꞌodham k ch ab si ihm g Jiosh. K g Tutuligo hab waꞌap ab si has elid. Tsh g anghil ab wui i hih ab amjed g Jiosh k hab ahg mat ab wo i m‑wai e‑kih wui k wo m‑kah mapt haschu wo i ahgi.” ");
INSERT INTO oodNT_vpl VALUES ("AC10_23","074_10_23","ACT","10","23","23","Tsh ab i ha wahpki g Peter idam waik oꞌodham mat am wo waꞌi kohk. Sh an baꞌich d i tash, tsh i e nakog k gam hu hahawa ha oi. Tsh haꞌi ep ha oi hegam mash d Jesus ihmdam ch ab d kihkam Joppa t ab. ");
INSERT INTO oodNT_vpl VALUES ("AC10_24","074_10_24","ACT","10","24","24","Am baꞌich d ep i tash. Tsh ged hu hahawa dada Cesaria t am. Tsh oi wa g Cornelius heki hu am i ha wai g e‑hajuni ch e‑naipijju. Kush idam am wehmaj ha nenida. ");
INSERT INTO oodNT_vpl VALUES ("AC10_25","074_10_25","ACT","10","25","25","Tsh ab wabsh chum i wah g Peter. Tsh g Cornelius ab si daꞌiwuni k ab si i gei wecho ab si has elidch. ");
INSERT INTO oodNT_vpl VALUES ("AC10_26","074_10_26","ACT","10","26","26","Tsh wabshaba hab ah g Peter, “Pi g shaꞌi ni‑wui i gehsh. Dani wabsh oꞌodham.” ");
INSERT INTO oodNT_vpl VALUES ("AC10_27","074_10_27","ACT","10","27","27","Kush am e wehm neneokhim ch am i wahp. Sh am muꞌi dadha g hemajkam. ");
INSERT INTO oodNT_vpl VALUES ("AC10_28","074_10_28","ACT","10","28","28","Kush am ha neid g Peter ch hab kaij ab ha wui, “Am am wa s‑mahch mach ahchim Tutuligo pi shaꞌi hiwgidas ab t‑himdag amjed machs ab wo i s‑em‑hajunima ahpim mam d gawul mahs hemajkam, niꞌichs am hu wo em‑chehgim em‑kihki wui. T wabshaba g Jiosh am ni‑chehgi mant iꞌajed pi am hu has wo shaꞌi em‑elidad. ");
INSERT INTO oodNT_vpl VALUES ("AC10_29","074_10_29","ACT","10","29","29","Nt hekaj ab i hih pi shaꞌi has elidk mam d ge gawul mahs hemajkam. Pegih, m haschu ahgch am ni‑waid.” ");
INSERT INTO oodNT_vpl VALUES ("AC10_30","074_10_30","ACT","10","30","30","Sh hab kaij g Cornelius, “Am ani ni‑hoꞌigeꞌidahun ni‑kih am d hu hema i tako imhab i juhk. T am haha wabsh hema jiwia g oꞌodham. K si tonod g wehschugaj. K ab kehk ni‑wui ");
INSERT INTO oodNT_vpl VALUES ("AC10_31","074_10_31","ACT","10","31","31","ch hab kaij, ‘Cornelius, ab o kaiham g Jiosh g m‑hoꞌigeꞌidahuna ch s‑hohhoꞌid hegai map haschu am hab junihim g shoꞌigkam ha wehhejed. ");
INSERT INTO oodNT_vpl VALUES ("AC10_32","074_10_32","ACT","10","32","32","Pt wo haꞌi ha cheha mat am wo hihi Joppa wui k am wo wai hegai oꞌodham mo hab chehgig Simon Peter. Am wo da heg kih am mo d hogi chikpandam ch hab chehgig Simon ch an kih ge kahchki hugid an.’ Neh, bo kaij. ");
INSERT INTO oodNT_vpl VALUES ("AC10_33","074_10_33","ACT","10","33","33","“Kunt am hahawa haꞌi ha cheha mat am hihim k ab i m‑wai. Kupt s‑ap e juh k ab i hih. Kuch hemuch ia dadha am nenaj ed g Jiosh ch s‑kaimk hegai mat haschu g Jiosh am wo i m‑ahgi mapt am hab wo chei.” ");
INSERT INTO oodNT_vpl VALUES ("AC10_34","074_10_34","ACT","10","34","34","Tsh wa woho am hahawa haꞌichu i ahgahi g Peter k hab kaij, “Hahawa ant wa s‑mai moki woho mo g Jiosh wehs ha wepo masma ha neid g nahnko mahs hemajkam. ");
INSERT INTO oodNT_vpl VALUES ("AC10_35","074_10_35","ACT","10","35","35","K hegam d si tatchuij mo hedai ab i si has elid ch am hab junihim g s‑apꞌekam, chum as pi d wo Tutuligo hemajkamk. ");
INSERT INTO oodNT_vpl VALUES ("AC10_36","074_10_36","ACT","10","36","36","Am amki chum heki hu kah ab amjed ihda mant haschu wo i em‑ahgi nam pi ia t‑shahgid dadha ahchim Tutuligo. K ahchim am t‑ahgid g Jiosh mash s‑ha doꞌibiamk g hemajkam am gahi wuhshanim g e‑alidag Jesus Christ. Heg o wud mat g Jiosh am i kei mat wehs d wo ha‑kownaligk g nahnko mahs hemajkam. ");
INSERT INTO oodNT_vpl VALUES ("AC10_37","074_10_37","ACT","10","37","38","K wa am hema t‑jehnigid ab amjed g Jesus ch am t‑pahl wapkon ch hab chehgig John. T am i wuhsh g Jesus k am e pahl wako heg ab John. T g Jiosh ab mah g si geꞌe gewkdag am gahi wuhshanim g Hekia S‑apꞌekam Gewkdag mat hekaj hab wo junihid g e‑chikpan. T g Jesus am i shonwuich g e‑chikpan Galilee chekshani ch ed k am hahawa wehsko hab junihim Judea chekshani ch ed. Jiosh o am wehmaj. K hekaj wehsko i ha wehmt g e‑hemajkamga ch ha dodajid hegam mo g jiawul ha shoꞌigchud. ");
INSERT INTO oodNT_vpl VALUES ("AC10_39","074_10_39","ACT","10","39","39","“Kuch ahchim am wehmajkahim ch g si t‑wuhpuikaj neid hegai mo haschu hab junihim am wehsko t‑jewedga ed ch am Jerusalem ch ed. Kumt an be k mua ab naggiak kots t ab. ");
INSERT INTO oodNT_vpl VALUES ("AC10_40","074_10_40","ACT","10","40","40","T wabshaba g Jiosh ab uhpam i wuhshad muhkig amjed mo d i waik tash k am i t‑chehgi. ");
INSERT INTO oodNT_vpl VALUES ("AC10_41","074_10_41","ACT","10","41","41","K pi wabsh chum hedai neid. Ahchim ach waꞌi neid mat heꞌekiajj g Jiosh heki hu am i t‑chuhcha. Tt wa am wehmaj t‑gegos am i dahm mat g Jiosh ab i wuhshad muhkig amjed. ");
INSERT INTO oodNT_vpl VALUES ("AC10_42","074_10_42","ACT","10","42","42","Jiosh atsh am si i kei matsh wo ha doꞌibia hegam mat ab wo hiwgad k wo ha lodai hegam mat pi wo e doꞌibia. T g Jesus ab t‑mohtoꞌi matt am wo si wohokamch ihda k am wo ahgahid g s‑kehg haꞌichu ahgaj. ");
INSERT INTO oodNT_vpl VALUES ("AC10_43","074_10_43","ACT","10","43","43","Jiosh at gam hu hab wo i juh g pi ap ha‑chuꞌijig wehs hegam mat ab wo i s‑wohoch g haꞌichu ahgaj ab amjed g Jesus. Id o wehsijj wohokamchud g kekelibad Jiosh haꞌichu i tashogiddam.” ");
INSERT INTO oodNT_vpl VALUES ("AC10_44","074_10_44","ACT","10","44","44","Sh am wabsh kia neok g Peter. Tsh ab i hud g Hekia S‑apꞌekam Gewkdag ha dahm hegam mo am kaiham k ab si i ha mah g gewkdag. ");
INSERT INTO oodNT_vpl VALUES ("AC10_45","074_10_45","ACT","10","45","46","Tsh am gawul neꞌokikaj neneo mat pi hebai mai k ab si ihm g Jiosh. Tsh am i ha kaiok ab si e totods hegam mo wehmaj g Peter natki pi g Hekia S‑apꞌekam Gewkdag ab si i ha mah g gewkdag hegam gawul mahs hemajkam. ");
INSERT INTO oodNT_vpl VALUES ("AC10_47","074_10_47","ACT","10","47","47","Sh ab kaij g Peter, “Jiosh atki ab i ha mah g Hekia S‑apꞌekam Gewkdag mat hab masma ab i t‑mah. No hig pi d ha wuikam mat wo e pahl wapko?” ");
INSERT INTO oodNT_vpl VALUES ("AC10_48","074_10_48","ACT","10","48","48","Kumtsh wa woho ha pahl wapko am chehchegch g Jesus Christ. Sh idam ab hahawa si ahgid g Peter mat am wo shaꞌi ha wehm dakahim heꞌekia i tash. ");
INSERT INTO oodNT_vpl VALUES ("AC11_1","074_11_1","ACT","11","1","1","Tsh am i kah g Jesus wohochuddam amai Judea jewed t am matsh hegam gawul mahs hemajkam ab bei ihda Jiosh haꞌichu ahga. ");
INSERT INTO oodNT_vpl VALUES ("AC11_2","074_11_2","ACT","11","2","2","Sh eda am haꞌi d hegam mash hab si elid mat hemho wa hab wo juh g Tutuligo ha‑himdag hegam gawul mahs hemajkam matsh ab i s‑wohoch. Kutsh am hihi idam Peter k am dada Jerusalem t am. Kutsh hegam am neꞌowin k hab si ahg, ");
INSERT INTO oodNT_vpl VALUES ("AC11_3","074_11_3","ACT","11","3","3","“Kah ach maptsh am ha wehm e gegos hegam mo d gawul mahs hemajkam ch pi pahl hikuchkas. P eda s‑mahch mo pi t‑hiwgidas machs chum hems am wo i wahp ha‑kihki ed.” ");
INSERT INTO oodNT_vpl VALUES ("AC11_4","074_11_4","ACT","11","4","4","Tsh am hahawa ha ahgi g Peter matsh haschu has e juh gd hu i shonchudk mo wa am e hoꞌigeꞌidahun Joppa kihhim t am ch hab kaij: ");
INSERT INTO oodNT_vpl VALUES ("AC11_5","074_11_5","ACT","11","5","5","“Am ani daha Joppa t am ch am hu hebai ni‑hoꞌigeꞌidahun. T am ni‑nena ed hab e juh mat ab haꞌichu i e huduni dahm kahchim t amjed k hab mahs mo g lohna ch shaꞌi si geꞌej ch an aꞌai e uꞌukch chuhchpulij an ch am ni‑tahgio i e ul. ");
INSERT INTO oodNT_vpl VALUES ("AC11_6","074_11_6","ACT","11","6","6","Kunt am si i nei eda k nei g nahnko mahs haꞌichu doakam, chum hegam ehp mo s‑dodajk ch wahammad ch uꞌuwhig. ");
INSERT INTO oodNT_vpl VALUES ("AC11_7","074_11_7","ACT","11","7","7","“K ab hahawa hema si neok ch hab kaij, ‘Peter, i g wuhshani k wabsh chum haschu am wo muꞌa k hekaj wo e gegos.’ ");
INSERT INTO oodNT_vpl VALUES ("AC11_8","074_11_8","ACT","11","8","8","“Kuni hab kaij, ‘Ih, pi ant am hu hab wo ni‑juh, ni‑kownalig. Pi ani hekid koꞌa hegai mo g m‑chehanig pi t‑hiwgid.’ ");
INSERT INTO oodNT_vpl VALUES ("AC11_9","074_11_9","ACT","11","9","9","“K hab ep kaij hegai mo ab neok, ‘Pi g hab shaꞌi elid mas pi apꞌe hegai mo haschu g Jiosh hemu am m‑chehgid mo s‑apꞌe.’ Neh, bo kaij ab ni‑wui. ");
INSERT INTO oodNT_vpl VALUES ("AC11_10","074_11_10","ACT","11","10","10","Kut id hab e juh waikko. T amjed im hu hahawa uhpam i e bei ihda haꞌichu am dahm kahchim wui. ");
INSERT INTO oodNT_vpl VALUES ("AC11_11","074_11_11","ACT","11","11","11","“Kutki eda heki hu am haꞌi dada waik g oꞌodham. Idam ha‑geꞌejig o hab chehgig Cornelius ch am kih Cesaria t am ch ab ha cheha matsh ab wo i ni‑wai. Tki am dada mani am da. ");
INSERT INTO oodNT_vpl VALUES ("AC11_12","074_11_12","ACT","11","12","12","K hab ni‑ahgid g Hekia S‑apꞌekam Gewkdag mant pi has wo shaꞌi ha el mo d ge gawul mahs hemajkam k wabsh wo ha oi. T idam chuhdp t‑wepnag m ia gegok am ni‑wehm hihi Cesaria wui k am ni‑wehm i wahp Cornelius kih ed. ");
INSERT INTO oodNT_vpl VALUES ("AC11_13","074_11_13","ACT","11","13","13","“K heg am t‑ahgid matsh g anghil am jiwia kihj am k hab kaij, ‘Am g haꞌi ha chehani mat am wo hihi Joppa wui k am wo wai hegai oꞌodham mo hab chehgig Simon Peter. ");
INSERT INTO oodNT_vpl VALUES ("AC11_14","074_11_14","ACT","11","14","14","T heg am wo em‑ahgi mamt has masma wo e doꞌibia wehsijj g e‑wehm kihkam ha wehm.’ ");
INSERT INTO oodNT_vpl VALUES ("AC11_15","074_11_15","ACT","11","15","15","“Pegih, tki wa woho hab e juh. Kunt am him k am wabsh chum haꞌichu i ha ahgid. T g Hekia S‑apꞌekam Gewkdag ab i hud ha dahm mat wa hab e juh am t‑wehhejed ga hu si i wehpeg. ");
INSERT INTO oodNT_vpl VALUES ("AC11_16","074_11_16","ACT","11","16","16","Nt am hahawa i chegito mo wa hab kaij g t‑kownalig Jesus, ‘Mat ab i em‑mah g John g pahl wakona. T wabshaba g Hekia S‑apꞌekam Gewkdag g si geꞌe gewkdag ab wo i em‑mah pi shaꞌi muꞌi tash iꞌajed.’ ");
INSERT INTO oodNT_vpl VALUES ("AC11_17","074_11_17","ACT","11","17","17","Neh, t id amjed am si i e tashogi mat g Jiosh ab ha mah hegam gawul mahs hemajkam hegai mahkigdag mat ahchim ab t‑mah mat hekid ab i s‑wohoch g Jiosh haꞌichu ahga ab amjed g t‑kownalig Jesus Christ. Kunt pi has masma am hu wo shaꞌi kuh g Jiosh id amjed.” Neh, bash kaij g Peter. ");
INSERT INTO oodNT_vpl VALUES ("AC11_18","074_11_18","ACT","11","18","18","Tsh idam am i kah wehs haꞌichu k pi ab hu has hahawa ep ahg ch wabsh si s‑hehgigam ab ihm g Jiosh ch hab kaij, “Pegih, boki d Jiosh hab elida mat idam gawul mahs hemajkam hab waꞌap gam hu wo s‑ohhod g pi ap e‑chegitoi k wo bei g pi ha huhugedam doakag.” ");
INSERT INTO oodNT_vpl VALUES ("AC11_19","074_11_19","ACT","11","19","19","Kutsh haꞌi hegam matsh wa e gantad matsh hekid i e muhkid g Steven gam hu ahgahi g Jiosh haꞌichu ahga Phenicia ch Cyprus jejewed t am ch Antiok kihhim t am k hegam an waꞌi ha mihshmad Tutuligo. ");
INSERT INTO oodNT_vpl VALUES ("AC11_20","074_11_20","ACT","11","20","20","Tsh am hahawa haꞌi dada Antiok t am ab amjed g Cyprus ch Cyrene k am i ha mihshmad hegam ehp mo d gawul mahs hemajkam. ");
INSERT INTO oodNT_vpl VALUES ("AC11_21","074_11_21","ACT","11","21","21","Tsh g Jiosh am i gewkai g haꞌichu ha‑ahga. Kutsh muꞌijj hegam hemajkam ab i s‑ha wohochud k ab i e dagito Jesus wui. ");
INSERT INTO oodNT_vpl VALUES ("AC11_22","074_11_22","ACT","11","22","22","Tsh am i kah hegam mash ab ihm g Jesus ch ab dadha Jerusalem t ab matsh has i e juh am Antiok t am k ab hahawa cheha g Barnabas matsh am wo him k wo i ha wehmt. ");
INSERT INTO oodNT_vpl VALUES ("AC11_23","074_11_23","ACT","11","23","23","Tsh ged hu jiwia k am i nei si s‑hehgigch matki wa woho g Jiosh ab si s‑ha hoꞌigeꞌel. Sh am ha ahgid mamt wehs ab wo i e dagito Jiosh wui k pi hekid wo shaꞌi dagito hegai mamt haschu ab i bei. ");
INSERT INTO oodNT_vpl VALUES ("AC11_24","074_11_24","ACT","11","24","24","Sh wa eda si s‑ap d oꞌodham g Barnabas ch si e dagitokch Jesus wui ch ab si uꞌukch g gewkdag ab amjed g Hekia S‑apꞌekam Gewkdag. Tsh muꞌijj ab i s‑wohoch g haꞌichu ahgaj ab amjed g Jesus. ");
INSERT INTO oodNT_vpl VALUES ("AC11_25","074_11_25","ACT","11","25","25","Tsh hekaj hab i e ah g Barnabas matsh am wo i bei g Saul mat heg am wo i ha wehmt. Sh eda heg am kih Tarsus kihhim t am. Tsh am him ");
INSERT INTO oodNT_vpl VALUES ("AC11_26","074_11_26","ACT","11","26","26","k am i chehg k ab uhpam i wai Antiok wui. Tsh am uhpam hihim k am dada Antiok t am k hemako ahid ab am i ha wehmt g e wehm wohochuddam amai. Sh eda muꞌij idam. Amai ash Antiok t am mamtsh si wehpeg hab ha chehch Christian. ");
INSERT INTO oodNT_vpl VALUES ("AC11_27","074_11_27","ACT","11","27","27","Tsh wa eda am haꞌi dada g Jiosh haꞌichu i tashogiddam ab Jerusalem t amjed amai Antiok t am. ");
INSERT INTO oodNT_vpl VALUES ("AC11_28","074_11_28","ACT","11","28","29","Sh idam hema hab chehgig Agabus. Tsh g Jiosh am i tashogi ihda mat g bihugig wo gei an wehsko jewed dahm. Kutsh am ha ahgi g Jesus ihmdam amai Antiok t am. Tsh amai i amjed am i e nakog k am wehsijj i shuligahi g lial am ha wehhejed hegam e‑wehm wohochuddam mo am kih Judea jewed ch ed. Kutsh gei hegai bihugig mash eda g Claudius am d kownal. ");
INSERT INTO oodNT_vpl VALUES ("AC11_30","074_11_30","ACT","11","30","30","Kumsh am ha chehani g Barnabas ch Saul matsh am wo i ui g lial. Tsh idam am i uꞌu k ab ha mah g ha wanimeddam g Jesus ihmdam amai Judea jewed ch ed. ");
INSERT INTO oodNT_vpl VALUES ("AC12_1","074_12_1","ACT","12","1","1","Tsh eda am i ha shoꞌigch g kownal Herod hegam mash ab ihm g Jesus ");
INSERT INTO oodNT_vpl VALUES ("AC12_2","074_12_2","ACT","12","2","2","k ab ha chehani g e‑shondalig. Tsh idam an bei hegai James mo d John wehnag k mua g is‑pahyokaj. ");
INSERT INTO oodNT_vpl VALUES ("AC12_3","074_12_3","ACT","12","3","3","Kush muꞌi si s‑hohhoꞌid g Tutuligo matsh hab e juh ihda. Tsh heg hekaj wabsh baꞌich i si e gewkai g Herod k g Peter an ep bei. Kutsh eda e ai g si geꞌe mihshmda mo eda g Tutuligo pi koꞌa g hegai pahn mo jewajidas wewaꞌak tash oidam. ");
INSERT INTO oodNT_vpl VALUES ("AC12_4","074_12_4","ACT","12","4","4","Tsh am ha cheha g Herod g e‑shondalig matsh wabsh wo kuh g Peter. Kumtsh am haha wo lodai am ha tahgio g hemajkam mat am wo i haꞌasa e piast. Tsh gamai chuhdp i e chuhcha g shondal matsh giꞌik e wehm wo nuhkud tash oidam ch s‑chuhugam oidam. ");
INSERT INTO oodNT_vpl VALUES ("AC12_5","074_12_5","ACT","12","5","5","Sh wabshaba heg oidam am hahasko e hehemapad g Jesus ihmdam ch am wehhejed si e hoꞌigeꞌidahun. ");
INSERT INTO oodNT_vpl VALUES ("AC12_6","074_12_6","ACT","12","6","6","Kutsh am i e ai matsh baꞌich i siꞌalim wo e lodai g Peter. Tsh am i s‑chuk. Sh am woꞌo ch kohsh ha shahgid g gohk shondal mash am nuhkud. Kumsh gan hu si wupulshch g nohnhoij ch kakhioj g gohk e hukshchim wapainomikaj. Sh an gohk ep gegok g shondal ch am nuhkud g kukpaikud kihkijeg. ");
INSERT INTO oodNT_vpl VALUES ("AC12_7","074_12_7","ACT","12","7","7","Tsh am haha wabsh jiwia g anghil k am wui i kekiwua g Peter. Tsh wabsh si ton am kukpaikud ch ed. Kutsh ihda anghil ab si ugij g Peter k wuhan k hab kaij, “Oi g kekiwua s‑hohtam.” Kutsh gam hu wa hekaj aꞌai shul hegai e hukshchim wapainomi mamsh an hekaj wupulshch. Tsh am i kekiwua. ");
INSERT INTO oodNT_vpl VALUES ("AC12_8","074_12_8","ACT","12","8","8","Sh hab hahawa kaij g anghil, “An g s‑wihnam i e giwuddad k ab si i wuhpud g e‑kaikia shuhshk.” Tsh wa woho hab e juh g Peter. Sh hab ep kaij g anghil, “Ab g wahki g e‑lihwa k ab i ni‑oid.” ");
INSERT INTO oodNT_vpl VALUES ("AC12_9","074_12_9","ACT","12","9","9","Tsh ab wahk k gam hu i oi. Kutsh am i wuwha ab amjed mash am kuhpikahim. Kush sha pi s‑wohoma mat woho ab i wuhshad g anghil nash pi hab e ahg mo wabsh chehchk. ");
INSERT INTO oodNT_vpl VALUES ("AC12_10","074_12_10","ACT","12","10","10","Tsh am hihim k am i wuwha wehpeg kihjeg t ab. Kush am hema kehk g shondal ch wabshaba pi am hu shaꞌi ha neid. Kutsh am ep hihim k gam hu ep wuwha mash am kahya wui kihjeg. Kush am hema ep kehk g shondal ch hab waꞌap pi shaꞌi ha neid. Tsh wabsh hejel ab i e kuhkpiꞌo g kihkijeg. Tsh am waꞌi hekaj pi e haꞌichuch g anghil. ");
INSERT INTO oodNT_vpl VALUES ("AC12_11","074_12_11","ACT","12","11","11","Tsh am haha wabsh si i e taht g Peter k hab kaij, “Neh, woho atki hab e juh. Jiosh atki ab cheha g anghil mat ab ni‑wui wo hih. Tki heg ab i ni‑wuhshad kukpaikud amjed ch ni‑doꞌibia ab amjed mat has wo i chum ni‑juh g ni‑wehm oꞌodham.” ");
INSERT INTO oodNT_vpl VALUES ("AC12_12","074_12_12","ACT","12","12","12","Tsh amjed am hih kihj wui hegai Mary mo d John Mark jeꞌe. Kush eda muꞌijj am e hemapadch ch e hoꞌigeꞌidahun. ");
INSERT INTO oodNT_vpl VALUES ("AC12_13","074_12_13","ACT","12","13","13","Kutsh ab si shontpag g pualit g Peter. Tsh am hema hih g ha‑pionag k hab chehgig Rhoda. Sh hab kaij g Peter, “Gam g i kuhpiꞌok.” ");
INSERT INTO oodNT_vpl VALUES ("AC12_14","074_12_14","ACT","12","14","14","Tsh heg am i amich mo d Peter ch ab neok k si s‑hehgig ch gam hu uhpam meh pi ab hu i kuhpiꞌok g pualit k ged hu ha ahgid mo g Peter ab kehk jeg ed. ");
INSERT INTO oodNT_vpl VALUES ("AC12_15","074_12_15","ACT","12","15","15","Sh hab kaij hegam ab wui, “Ptp wabsh chehch mo ab s‑kehkadma.” Sh wabshaba am hab wabsh i kaij mo woho. Sh hab hahawa ep kaij, “Naꞌas d wabsh kokꞌoi namtsh pi wo mua.” ");
INSERT INTO oodNT_vpl VALUES ("AC12_16","074_12_16","ACT","12","16","17","Kush eda ab wabsh kia shontpag. Tsh ab hahawa i kuhpiꞌo g pualit k nei mo ab kehk. Tsh am ha hekaj i wah k ab ha ihm k am i ha ahgid mat has masma g Jiosh i wuhshad ab amjed g kukpaikud. Kush si has i elid mat has e juh. Tsh hab hahawa ha ah, “Am g wo ha ahgid hegam James mat g Jiosh ab i ni‑wuhshad,” k amjed gam hu hahawa ep hasko hih. ");
INSERT INTO oodNT_vpl VALUES ("AC12_18","074_12_18","ACT","12","18","18","Tsh am baꞌich i mahsi. Tsh am shaꞌi si e kudu hegam mash am nuhkud g kukpaikud. “T hebai hih g Peter?” bash kaij. ");
INSERT INTO oodNT_vpl VALUES ("AC12_19","074_12_19","ACT","12","19","19","Tsh g Herod am hahawa si ha cheha mat am wo i gahghi. Tsh wabshaba pi shaꞌi mai mas hebai hih. Sh am si i ha chehani g Herod mat ab wo ha kakke hegam shondal mas has e juh. Kush pi neid ch pi mahch mas has e juh. Kush oi wa am ha chehani mat wo ha kokda. Tsh amjed gam hu hahawa hih g Herod Cesaria kihhim wui ab Judea chekshani t amjed. ");
INSERT INTO oodNT_vpl VALUES ("AC12_20","074_12_20","ACT","12","20","20","Tsh am hebai i cheka. Kutsh wabsh wohoꞌi bagat g Herod ab ha wui hegam mash am kih Tyre ch Sidon t ab. Kutsh ab wui hihi matsh wo chum apꞌech mash haschu i pi apꞌe nash pi am chum huniop. Sh am hema d kownal kehsha ch nuhkud g kihj ch hab chehgig Blastus. Kutsh heg wehpeg ab si i s‑nawojima k amjed am wui hihi g Herod k ab kakke mat wabsh ab wo i s‑ha hoꞌigeꞌel. ");
INSERT INTO oodNT_vpl VALUES ("AC12_21","074_12_21","ACT","12","21","21","Tsh hema kei g tash g Herod k ab si s‑kehg e enigadad k ab dahiwua kownal daikud ab k am si s‑hasigam ha jehnigi g hemajkam. ");
INSERT INTO oodNT_vpl VALUES ("AC12_22","074_12_22","ACT","12","22","22","Kush ab si hihnk g hemajkam ch hab kaij, “Pi oki d shaꞌi oꞌodham ch ab neok noki pi d ge hema jiosh.” ");
INSERT INTO oodNT_vpl VALUES ("AC12_23","074_12_23","ACT","12","23","23","Kutsh pi ha shohbi g Herod k pi am hu has el g Jiosh. Tsh heg hekaj g anghil ab ab hab juh g mumkidag mat waptopad k muh. ");
INSERT INTO oodNT_vpl VALUES ("AC12_24","074_12_24","ACT","12","24","24","Kutsh g Jiosh haꞌichu ahga i geꞌeda. ");
INSERT INTO oodNT_vpl VALUES ("AC12_25","074_12_25","ACT","12","25","25","Tsh g Barnabas ch Saul gam hu uhpam hihi ab Jerusalem t amjed mat am i ui g lial. Kutsh g John Mark am i ha oi. ");
INSERT INTO oodNT_vpl VALUES ("AC13_1","074_13_1","ACT","13","1","1","Sh am haꞌi ep d Jiosh haꞌichu i tashogiddam Antiok t am. Hema idam ash hab chehgig Simon ch wabshaba hab e aꞌaga S‑chukchu. Kush hema d Lucius ch ab Cyrene t amjed. Kush hema d Manaen ch am wehmaj geꞌeda g kownal Herod. Idam ash am ha mashcham am ha wehm g Barnabas ch Saul. ");
INSERT INTO oodNT_vpl VALUES ("AC13_2","074_13_2","ACT","13","2","2","Kush am hu hebai wehsijj am heꞌekia tashkaj wabsh e hoꞌigeꞌidahun ch hab pi haꞌichu koꞌa. Kush am ha tashogid g Hekia S‑apꞌekam Gewkdag mash g Jiosh hab kaij ab ha wui, “Neh, ab ant ha mohtoꞌi g Barnabas ch Saul mat gam hu mehk wo i ahgahi g haꞌichu ni‑ahga. Kumt am wo i ha dagito mat hab wo wa e juh.” ");
INSERT INTO oodNT_vpl VALUES ("AC13_3","074_13_3","ACT","13","3","3","Kush am baꞌich i himchud hegai mash wabsh e hoꞌigeꞌidahun ch pi haꞌichu koꞌa ch ab hahawa ha taht idam Barnabas ch Saul matsh hekaj am chehgi mat ha dagito heg wui mat g Hekia S‑apꞌekam Gewkdag am i ha tashogi. ");
INSERT INTO oodNT_vpl VALUES ("AC13_4","074_13_4","ACT","13","4","5","Tsh gam hu hihi g Barnabas ch Saul mash wa g Hekia S‑apꞌekam Gewkdag am i ha tashogid. Kutsh am ep i ha oi g John Mark matsh am wo i ha wehmt. Tsh idam ged hu dada Selucia kihhim t am. K id an hugidaj an g ge kahchki. K ab hihhim g wapalko. Kutsh idam Barnabas an i chehchsh wahlko ch ed k gam hu aigo i shulig k gam hu dada Cyprus jewed ch ed. Sh am hema kihhimag ch hab e aꞌaga Salamis. Kush am haꞌi chuhch g Tutuligo ha‑chechopi. Sh idam Barnabas am i wahpk ch am ha jehnigid ab amjed g Jesus. ");
INSERT INTO oodNT_vpl VALUES ("AC13_6","074_13_6","ACT","13","6","8","Sh gam hu aigo hema ep kihhimag ch hab chehgig Paphos. Kutsh gam hu hihim k am ep ha jehnigid. Sh am da hegai mash d kownal id eda jewed ch hab chehgig Sergius Paulus. Kush am hema wehmaj g Tuhligo ch hab chehgig Barjesus ch d s‑hasigam haꞌichu hab wuadam ch ha iattogid mash d Jiosh haꞌichu i tashogiddam. Kumsh hab aꞌaga Elymas mo hab d ahga Ge Mahkai. Sh g kownal d si haꞌichu s‑amichuddam oꞌodham ch ab i ha wai g Barnabas ch Saul nash pi s‑kaimk g haꞌichu ha‑ahga ab amjed g Jesus. Tsh wabshaba ab ha wui kekiwua hegai Elymas k am i chum e nako mat hab wo juh g kownal mat pi ab hu wo ha wohoch. ");
INSERT INTO oodNT_vpl VALUES ("AC13_9","074_13_9","ACT","13","9","9","Saul o hab ep e aꞌaga Paul Greek neꞌokikaj. Tsh g Hekia S‑apꞌekam Gewkdag ab ep si mah g Paul g gewkdag. Sh heg ab si shel i neid g Elymas ");
INSERT INTO oodNT_vpl VALUES ("AC13_10","074_13_10","ACT","13","10","10","ch hab kaij, “Neh, dap Jiawul pionag nap pi ab wabsh i si shuhdags g pi apꞌekamkaj. K heg hab m‑wua map ab wui kehk g s‑apꞌekam ch chum gawul s‑junimk g Jiosh haꞌichu ahga. ");
INSERT INTO oodNT_vpl VALUES ("AC13_11","074_13_11","ACT","13","11","11","Jiosh at hab wo m‑juh mapt pi wo nehnt heꞌes i tash.” Neh, bash kaij g Paul. Kutsh am wa i hekaj woho hab e juh. Tsh am taht g Elymas mat ab haꞌichu si maꞌish g wuhpuij. K am wabsh i s‑chuhugam wehhejed. Tsh an i dahdaghi an chum hema gahgch mat am wo i wanim. ");
INSERT INTO oodNT_vpl VALUES ("AC13_12","074_13_12","ACT","13","12","12","Tsh ab si e tods g kownal k ab i s‑wohoch neidok mash has masma g Jiosh am chehgid g e‑gewkdag. ");
INSERT INTO oodNT_vpl VALUES ("AC13_13","074_13_13","ACT","13","13","13","Tsh am hahawa gahi ep i shul hegam Paul ab Paphos t amjed k gam hu dada Perga kihhim t am am Pamphylia jewed ch ed. Tsh wabshaba g John Mark am i ha dagito amai k gam hu uhpam hih Jerusalem wui. ");
INSERT INTO oodNT_vpl VALUES ("AC13_14","074_13_14","ACT","13","14","14","Tsh amjed gam hu hahawa hihi idam Paul ch Barnabas Pisidia jewed wui. K am hema kihhimag ch hab chehgig Antiok. Kutsh am dada. Tsh am i e ai g ha‑mihshmda tash. Kutsh ged hu i wahp idam Paul e wehm oꞌodham ha‑cheopi ed k am i dadhaiwua. ");
INSERT INTO oodNT_vpl VALUES ("AC13_15","074_13_15","ACT","13","15","15","Kumtsh am neꞌokchul g Jiosh oꞌohana. Sh hegam mash d ha wanimeddam hab hahawa kaij, “T‑naipijju, chum ach si tatchua mamt am wo haꞌichu ha ahgi g hemajkam mat heg amjed ab wo i e gewpkai.” ");
INSERT INTO oodNT_vpl VALUES ("AC13_16","074_13_16","ACT","13","16","16","Tsh ga hu hahawa i kekiwua g Paul ha baꞌich k hab kaij: “T‑hajuni ch ahpim mam ia ha wehm ihm g Jiosh, ab g wo i ni‑kaiham. ");
INSERT INTO oodNT_vpl VALUES ("AC13_17","074_13_17","ACT","13","17","17","Jiosh atsh ab i ha gawulkai g t‑shohshonbad matsh d wo hemajkamgajk. Kutsh am i muꞌida mash eda am kihkahim Egypt jewed ch ed. Tsh ab hahawa i ha doꞌibia ab ha amjed g Egypt hemajkam g si geꞌe e‑gewkdagkaj. ");
INSERT INTO oodNT_vpl VALUES ("AC13_18","074_13_18","ACT","13","18","18","Kush an oiopo tohono jewed ch ed giꞌikko wehst‑mahm ahid ab. Sh g Jiosh am s‑hemajim ha nakogahim ");
INSERT INTO oodNT_vpl VALUES ("AC13_19","074_13_19","ACT","13","19","19","ch am wo i ha wahpki id eda Canaan jewed. Sh eda g wewaꞌak kawod dakam hemajkam ia kih. Tsh g Jiosh ha hugio k g ha‑jewedga am aꞌai i ha tahpjel g t‑shohshonbad mash hab masma heki hu ahgid g Abrahambad. ");
INSERT INTO oodNT_vpl VALUES ("AC13_20","074_13_20","ACT","13","20","20","Tsh heg i dahm am hahawa i ha chuhcha g Jiosh g s‑chu aꞌamichuddam mash am haꞌichu aꞌapꞌechud ha wehhejed. “Tsh ga hu e ai matsh am i dahiwua g Samuelbad k d Jiosh haꞌichu i tashogiddam. ");
INSERT INTO oodNT_vpl VALUES ("AC13_21","074_13_21","ACT","13","21","21","Kush g t‑shohshonbad ab si tahni g Jiosh matsh am hema wo i kei mat d wo ha‑kownaligk. Tsh g Jiosh am i kei hegai Saul mash d Kishbad alidag ch ab d Benjaminbad amjedkam. Kush heg d ha‑kownalig giꞌikko wehst‑mahm ahid ab. ");
INSERT INTO oodNT_vpl VALUES ("AC13_22","074_13_22","ACT","13","22","22","Tsh g Jiosh im hu hab hahawa i juh g Saulbad k g Davidbad am i kei matsh d wo ha‑kownaligk. Sh hab kaij g Jiosh ab amjed: Ihda David mo d Jesse alidag o am si ni‑tatchui oidch hab masma ch am e tashogi mat am hab wo juh hegai mant haschu ab wo i ahgi. ");
INSERT INTO oodNT_vpl VALUES ("AC13_23","074_13_23","ACT","13","23","23","“Sh hab ep kaij g Jiosh matsh am hema wo i kei g Davidbad amjedkam matsh d wo t‑doꞌibiakamk. Kut wa woho hab e juh g Jiosh. K g Kehshaj hab chehgig Jesus. ");
INSERT INTO oodNT_vpl VALUES ("AC13_24","074_13_24","ACT","13","24","24","T wabshaba g Jiosh ab hema wehpeg i wuhshad g t‑wehm oꞌodham. K id hab chehgig John ch ab i ha mihshmad ch hab ha ahg mat gam hu wo s‑ohhod g pi ap e‑chegitoi k wo e pahl wapko. ");
INSERT INTO oodNT_vpl VALUES ("AC13_25","074_13_25","ACT","13","25","25","Tsh ihda John id hekaj am i kuhgi g e‑chikpan mo wa hab ha ahg g hemajkam, ‘Pi g hab wo shaꞌi ni‑elidad mani ahni d hegai mam si nenida. Pi ani d ahni ch d wabsh pi haꞌichu an hugidaj an. Mt wo wa nei mat am epai wo i e maskogi hegai mo hig woho d s‑has haꞌichu.’ Neh, bash kaij g Johnbad. ");
INSERT INTO oodNT_vpl VALUES ("AC13_26","074_13_26","ACT","13","26","26","“Pegih, ni‑wehm oꞌodham ch ahpim mam hab waꞌap ab si has elid g Jiosh, ab o wehsijj d t‑wuikam ihda s‑kehg doꞌibiadag ahgaj. ");
INSERT INTO oodNT_vpl VALUES ("AC13_27","074_13_27","ACT","13","27","27","Hegam kekelibad Jiosh haꞌichu i tashogiddam atki an oꞌoha matsh has wo masmak g Jiosh si Kehsha. K g ha‑neꞌoki e neꞌokchulid t‑shaꞌashagid wehs mihshmda tash. Kuki eda hegam t‑hajuni mo ab kih Jerusalem t ab pi amichud g haꞌichu ha‑ahga ch hab pi amich g Jiosh si Kehsha mat hekid am jiwia k chum s‑ha doꞌibiamk. Jiosh at am i kei g e‑alidag Jesus mat wo t‑doꞌibia. ");
INSERT INTO oodNT_vpl VALUES ("AC13_28","074_13_28","ACT","13","28","28","K heg pi ha chuꞌijig. T eda hegam ab chum chuꞌijigch mat g kownal Pilate wo mua. Kumt ab naggia k mua kots t ab k ab hahawa i huduni k gam hu cheh hihaꞌini ch ed. ");
INSERT INTO oodNT_vpl VALUES ("AC13_29","074_13_29","ACT","13","29","29","Bat wa masma an oꞌoha g kekelibad Jiosh haꞌichu i tashogiddam mat hab wo e juh. Kut idam am wabsh wohokamch g haꞌichu ha‑ahga. ");
INSERT INTO oodNT_vpl VALUES ("AC13_30","074_13_30","ACT","13","30","30","T wabshaba g Jiosh ab uhpam i wuhshad muhkig amjed. ");
INSERT INTO oodNT_vpl VALUES ("AC13_31","074_13_31","ACT","13","31","31","Tsh amjed muꞌikko am si i e chehgi ha wui hegam mash an wehmajkahim ch ab wehmaj i hihi Galilee t amjed ab Jerusalem wui. K idam am si s‑mahch ch ahgahim am t‑shahgid. “Pegih, ab g wo ni‑kaiham, ni‑wehm oꞌodham mam ab d ep Abrahambad amjedkam ch ahpim mam ia ha wehm ab ihm g Jiosh. Ahpim at em‑wui gei ihda haꞌichu ahga mamt has masma wo e‑doꞌibia nat pi gam hu wabsh s‑ohhod g t‑hajuni ab Jerusalem t ab. ");
INSERT INTO oodNT_vpl VALUES ("AC13_32","074_13_32","ACT","13","32","33","Kutt hemuch ia dada k ia uꞌapa ihda s‑kehg haꞌichu ahga em‑wui. Heki ash hu am ha ahgid g Jiosh g t‑shohshonbad matsh wo uhpam i wuhshad g si e‑Kehsha ab muhkig amjed. Kutsh wa woho hab e juh. Kutki id heki hu oꞌoha g Davidbad mat eda koi hab e juh. K an wa oꞌohanas gohkkam neꞌi ed heg eda Jiosh heki hu oꞌohana mash hab kaij g Jiosh ab e‑alidag wui: Ahpi ap d si ni‑alidag. Hemuch ant am i m‑maskogi. ");
INSERT INTO oodNT_vpl VALUES ("AC13_34","074_13_34","ACT","13","34","34","K hab ep masma an oꞌohanas mash hab kaij g Jiosh ab e‑alidag wui: B ant wo m‑mah hegai si hekia s‑kehg hoꞌigeꞌidadag mani wa am si ahgid g Davidbad. Neh, bash kaij g Jiosh ch heg hab ahg mat ab i wuhshad g Jesus muhkig amjed mat pi hekid wo shaꞌi padt g chuhkugaj. ");
INSERT INTO oodNT_vpl VALUES ("AC13_35","074_13_35","ACT","13","35","35","K gan hu baꞌich an ep oꞌohadag ch hab chuꞌig: Pi at wo shaꞌi hiwigi g si e‑Kehsha mas wo padt g chuhkugaj. ");
INSERT INTO oodNT_vpl VALUES ("AC13_36","074_13_36","ACT","13","36","36","“Neh, pi oki hejel hab e ahg g Davidbad natsh pi muh am hab juniok hegai mat haschu g Jiosh ab mohtoꞌi k am ha wehm e cheh g e‑shohshonbad. Tsh hi padt g chuhkugaj. ");
INSERT INTO oodNT_vpl VALUES ("AC13_37","074_13_37","ACT","13","37","37","Heg o hab ahg Jesus mat pi shaꞌi padt g chuhkugaj nat pi g Jiosh ab i wuhshad muhkig amjed. ");
INSERT INTO oodNT_vpl VALUES ("AC13_38","074_13_38","ACT","13","38","38","Pegih, ni‑wepnag, id amt hekaj wo chum s‑mahchk mat g Jiosh gam hu hab wo i juh g pi ap em‑chuꞌijig ");
INSERT INTO oodNT_vpl VALUES ("AC13_39","074_13_39","ACT","13","39","39","mamt hedai ab wo i s‑wohoch g Jesus. Heg at am wo i em‑apꞌech mamt pi wo ha chuꞌijigk am Jiosh nena ed. T pi haꞌichu ep wo e nako mas hab masma am wo i em‑apꞌech, nih g chehanig. ");
INSERT INTO oodNT_vpl VALUES ("AC13_40","074_13_40","ACT","13","40","41","“T an ep oꞌoha g kelibad Jiosh haꞌichu i tashogiddam mo hab kaij g Jiosh: S‑e g wo nenꞌoidk k am wo si i oidahi ahpim mam wabsh has ni‑ahg. Am ant haꞌichu hab wo juh em‑shahgid. Kut am hema wo si s‑ap i em‑tashogi mani d ahni ch hab wua. Mt eda pi ab hu wo ha wohoch. Nt heg hekaj gam hu hab wo i em‑juh ab ni‑amjed k pi dahm ep wo pihk ni‑el em‑hekaj. Neh, bash kaij g Jiosh. “Pegih, si g wo s‑e nenꞌoidk k ab wo s‑wohog el g Jiosh. T hab pi ab hu wo i em‑ai g s‑koꞌok em‑namkidadag.” ");
INSERT INTO oodNT_vpl VALUES ("AC13_42","074_13_42","ACT","13","42","42","Tsh ab i kuhgit g ha‑namki. Tsh wo chum hihi g Paul ch Barnabas. Sh wabshaba g hemajkam ab si ha waid mat am ep wo dada baꞌich mihshmda tash k am baꞌich ep wo i ha ahgi idam haꞌichu. ");
INSERT INTO oodNT_vpl VALUES ("AC13_43","074_13_43","ACT","13","43","43","Tsh am i himto g hemajkam. Tsh haꞌi ab i ha oi hegam Paul. Kutsh ab si i ha gewkemhu ab haꞌichu ep ha ahgidk mat am wo wa e nakogad Jiosh hemajimatalig ed. Sh haꞌi idam d Tutuligo hemajkam ch haꞌi d gawul mahs hemajkam ch am ha wehm e mihshmad. ");
INSERT INTO oodNT_vpl VALUES ("AC13_44","074_13_44","ACT","13","44","44","Sh am baꞌich d i mihshmda tash. Tsh chum alo wehsijj ab e hemapai g hemajkam matsh wo kah g Jiosh haꞌichu ahga. ");
INSERT INTO oodNT_vpl VALUES ("AC13_45","074_13_45","ACT","13","45","45","Tsh hegam Tutuligo mash pi ab hu ha wohochud si s‑ha hehgam k hab kaij mo d wabsh s‑chu iattomkam g Paul. ");
INSERT INTO oodNT_vpl VALUES ("AC13_46","074_13_46","ACT","13","46","46","Tsh wabshaba idam Paul am haha wabsh si ha ahgi, “Ni‑hajuni, bo chum mahs matt wehpeg ab wo em‑ahgi g Jiosh haꞌichu ahga ab amjed g si Kehshaj. Kumtki wabshaba s‑ohhod k hab sha e wua mam pi tatchua g pi ha huhugedam doakag am Jiosh kihdag ed. Kutt heg hekaj wo em‑dagito k hegam ha wui wo i t‑nohnogi gawul mahs hemajkam. ");
INSERT INTO oodNT_vpl VALUES ("AC13_47","074_13_47","ACT","13","47","47","Bo wa masma am t‑chehanig Jiosh. An o oꞌohanas mash hab kaij: Am ant i em‑gawulkai mamt am wo i ha tashogi g haꞌichu ni‑ahga g nahnko mahs hemajkam wehsko jewed dahm. T ab em‑amjed wo s‑mai mat has masma wo e doꞌibia. Neh, bash kaij g Jiosh.” ");
INSERT INTO oodNT_vpl VALUES ("AC13_48","074_13_48","ACT","13","48","48","Tsh am i kah idam gawul mahs hemajkam k si s‑hehgigam ab ihm g Jiosh nash pi ab ha makiog g e‑doꞌibiadag ahga. Kutsh hegam ab i s‑wohoch mat hedai g Jiosh i ha apꞌech mat wo e doꞌibia. ");
INSERT INTO oodNT_vpl VALUES ("AC13_49","074_13_49","ACT","13","49","49","Kutsh wehsko i e ahgahi g haꞌichu ha‑ahga ab amjed g Jesus heg eda jewed. ");
INSERT INTO oodNT_vpl VALUES ("AC13_50","074_13_50","ACT","13","50","50","Tsh wabshaba g Tutuligo am si i ha chuꞌamu hegam uꞌuwi mash am ha wehm e mihshmad ch hegam mash d hahaꞌichu heg eda kihhim. Kutsh idam am si i ha shoꞌigch g Paul ch Barnabas k gam hu si ha huhuꞌi ab amjed g e‑jewedga. ");
INSERT INTO oodNT_vpl VALUES ("AC13_51","074_13_51","ACT","13","51","51","Tsh idam gam hu hahawa si i shahmud g jewed ab e‑tahtad ab am ha chehgidch mat wo ha dagito nat pi pi ap ab hu i ha nei. Tsh gam hu hahawa hihi Iconium kihhim wui. ");
INSERT INTO oodNT_vpl VALUES ("AC13_52","074_13_52","ACT","13","52","52","Kush hegam matsh ab i s‑wohoch ab Antiok t ab si s‑hehgig ch ab si uꞌukch g gewkdag ab amjed g Hekia S‑apꞌekam Gewkdag. ");
INSERT INTO oodNT_vpl VALUES ("AC14_1","074_14_1","ACT","14","1","1","Kutsh am hab waꞌap e juh Iconium t am matsh g Tutuligo hemajkam ab ha wui gegokiwua. Paul ch Barnabas atsh am i wahp ha‑cheopi ed k am si ha mihshmad. Kutsh muꞌi ab i s‑wohoch g Tutuligo mo g Jesus d Jiosh si Kehsha. Kutsh haꞌi hegam mash am ha wehm e mihshmad hab waꞌap ab i s‑wohoch g haꞌichu ha‑ahga. ");
INSERT INTO oodNT_vpl VALUES ("AC14_2","074_14_2","ACT","14","2","2","Tsh wabshaba am i wuwha hegam Tutuligo matsh pi ab hu wohoch k am si i ha kudu g gawul mahs hemajkam. Kutsh idam s‑ha kehꞌel g Paul ch Barnabas ch hegam ehp matsh ab i s‑ha wohoch. ");
INSERT INTO oodNT_vpl VALUES ("AC14_3","074_14_3","ACT","14","3","3","Sh wabshaba tash am oiopo idam Jesus chuhchai ha shahgid ch am si tasho ha mihshmad ab amjed g Jesus pihk elidadag. Tsh heg ab i ha mah g gewkdag mat hab wo wuad g si s‑hasigam haꞌichu k hab masma wohokamch g ha‑ahga. ");
INSERT INTO oodNT_vpl VALUES ("AC14_4","074_14_4","ACT","14","4","4","Tsh hegam hemajkam am i e gawulkai mat haꞌi ab ha wehmt g Jesus chuhchai k haꞌi g ha‑obga ab ha wehmt. ");
INSERT INTO oodNT_vpl VALUES ("AC14_5","074_14_5","ACT","14","5","5","Tsh wehsijj hegam mat ab ha wui gegokiwua g Jesus chuhchai am hahawa i e apꞌech g e‑wanimeddam ha wehm mat wo ha shoꞌigchud k wo ha maꞌichshul. ");
INSERT INTO oodNT_vpl VALUES ("AC14_6","074_14_6","ACT","14","6","6","Tsh idam am i s‑mai mamtsh wo ha shoꞌigch k atsh gm hu wa hekaj baꞌich hahawa ep hihi Lystra kihhim wui. Ihda Lystra o am hab chuꞌig Lyconia jewed ch ed. ");
INSERT INTO oodNT_vpl VALUES ("AC14_7","074_14_7","ACT","14","7","7","Kutsh am dada k am ha ahgid g s‑kehg haꞌichu ahga ab amjed g Jesus. ");
INSERT INTO oodNT_vpl VALUES ("AC14_8","074_14_8","ACT","14","8","8","Sh am ha wui hema daha mash pi himdag ga hu i e‑alijk amjed. ");
INSERT INTO oodNT_vpl VALUES ("AC14_9","074_14_9","ACT","14","9","9","Tsh am i nei g Paul mo hab masma ab si kaiham g ahgaj mo ab si s‑wohochud mo g Jiosh woho ha doajid. Tsh ab si shel i neid ");
INSERT INTO oodNT_vpl VALUES ("AC14_10","074_14_10","ACT","14","10","10","k si s‑kaidam hab kaij, “Oi g kekiwua.” Tsh gam si daꞌiwush g pi himidkam k an has si oimmed. ");
INSERT INTO oodNT_vpl VALUES ("AC14_11","074_14_11","ACT","14","11","11","Tsh am i nei g hemajkam matsh haschu has juh g Paul k ash am si e‑neꞌokikaj hihnk ch hab kaij, “Ia atki haꞌi dada g jijosh oꞌodham e wepogidch. ");
INSERT INTO oodNT_vpl VALUES ("AC14_12","074_14_12","ACT","14","12","12","Id oki d Zeus. Kuki heg d neokdam ch hab d Hermes.” Sh heg hab ahg Paul nash pi heg am neok. ");
INSERT INTO oodNT_vpl VALUES ("AC14_13","074_14_13","ACT","14","13","13","Sh am mia kehk g ha‑cheopi. Kush heg eda am kehshch g Zeus. Tsh am i ha wehmaj g ha‑pahlig. Kutsh am ha uꞌapa g totolo ch haꞌichu heosig mat ab ha wui wo iagchul g Paul ch Barnabas. ");
INSERT INTO oodNT_vpl VALUES ("AC14_14","074_14_14","ACT","14","14","14","Kutsh id pi ha hohhoꞌidach. Tsh hab ab si wantsh g e‑wehschuga k am si wohp ha shahgid g hemajkam k si hihnk ch hab kaij, ");
INSERT INTO oodNT_vpl VALUES ("AC14_15","074_14_15","ACT","14","15","15","“Pi g hab wo t‑elidad machs d jijosh. Dach wabsh oꞌodham hab masma mam ahpim. Ia att dada matt am wo em‑ahgi mamt wo haꞌasa ihm hab masma mo d Jiosh hegai mo pi d wohokam Jiosh. Heg o d wohokam Jiosh mat nahto g dahm kahchim ch jewed kahchim ch wehs haꞌichu mo an hab chuꞌig. Kumt heg wui ab wo i e dagito. ");
INSERT INTO oodNT_vpl VALUES ("AC14_16","074_14_16","ACT","14","16","16","Heki o hu am hab wabsh junihim g hejel e‑tatchui g nahnko mahs hemajkam. Kuki g Jiosh wabsh s‑hemajim ha nakogahim. ");
INSERT INTO oodNT_vpl VALUES ("AC14_17","074_14_17","ACT","14","17","17","K wabshaba chum hekid hab chuꞌig mo am e chehgidahim no pi s‑kehg haꞌichu hab em‑junid ch ab em‑mahkch g juhki ch ab bahijid g haꞌichu em‑eꞌes mamt wo s‑kokwogk ch wo si s‑ap e tahtkkad.” ");
INSERT INTO oodNT_vpl VALUES ("AC14_18","074_14_18","ACT","14","18","18","Neh, bash kaij idam Paul ch wabshaba chum alo pi ha shohbi nash pi chum si tatchua matsh ab haꞌichu wo iagchul ha wui. ");
INSERT INTO oodNT_vpl VALUES ("AC14_19","074_14_19","ACT","14","19","19","Tsh am hahawa haꞌi dada hegam mash wa am ha shoꞌigchud Antiok t am ch Iconium t am k am i ha nuꞌichkwua g hemajkam. Kutsh ab wui gegokiwua g Paul k maꞌichkwua k am i chewaimed k gam hu i wuhshad ab kihhim t amjed k am wua hab elidch mat muh. ");
INSERT INTO oodNT_vpl VALUES ("AC14_20","074_14_20","ACT","14","20","20","Tsh wabshaba am e chehm hegam mo ab ihm g Jesus k an wehgaj gegok g Paul. Tsh gam si i wamig k gam hu uhpam hih kihhim wui. Am baꞌich d i tash. Tsh gam hu hahawa hihi Derbe wui hegam Paul ");
INSERT INTO oodNT_vpl VALUES ("AC14_21","074_14_21","ACT","14","21","21","k an i ha ahgidahi g Jesus haꞌichu ahga. Kutsh muꞌijj ab i s‑wohoch. Tsh am hahawa hihi Lystra wui ch Iconium wui ch Antiok wui ");
INSERT INTO oodNT_vpl VALUES ("AC14_22","074_14_22","ACT","14","22","22","k am si i ha gewkemhun mat am wo hihimad ch ab wo si hiwgad g Jesus. Ha‑mashchama ash hab masma matt hemho wa muꞌi haꞌichu wo nakog k am haha wo i wahp Jiosh kihdag ed. ");
INSERT INTO oodNT_vpl VALUES ("AC14_23","074_14_23","ACT","14","23","23","Tsh am hahawa i ha chuhcha hegam mat d wo ha wanimeddamk am ha shaꞌashagid mo hebai i e wehm e nanmek. Sh am hahawa wehsijj wabsh e hoꞌigeꞌidahun ch hab heꞌekkio pi e gegosid. Sh idam Jesus chuhchai ab hahawa i ha dadagitod Jiosh wui. ");
INSERT INTO oodNT_vpl VALUES ("AC14_24","074_14_24","ACT","14","24","24","Neh, batsh wa masma am gahi wuwha g Pisidia jewed k gm hu dada Pamphylia jewed ch ed ");
INSERT INTO oodNT_vpl VALUES ("AC14_25","074_14_25","ACT","14","25","25","k am ha mihshmdahim Perga kihhim ch ed ch amjed gm hu hahawa ep hihi Attalia kihhim t am. ");
INSERT INTO oodNT_vpl VALUES ("AC14_26","074_14_26","ACT","14","26","26","Tsh am i e nahto g ha‑chikpan. Kutsh am gahi i shul ge shuhdagi ch ed an geꞌe wahlko ch ed k gam hu dada hegai Antiok t am mamtsh am i ha dagito Jiosh hemajimatalig ed. ");
INSERT INTO oodNT_vpl VALUES ("AC14_27","074_14_27","ACT","14","27","27","Tsh am wehsijj i e hemapai hegam mash ab ihm g Jesus amai. Sh g Paul ch Barnabas am ha ahgid mat g Jiosh am si i ha wehmt k ab ha mah g nahnko mahs hemajkam g apꞌedag mat ab wo i s‑wohoch g haꞌichu ha‑ahga ab amjed g Jesus. ");
INSERT INTO oodNT_vpl VALUES ("AC14_28","074_14_28","ACT","14","28","28","Tash ash am dadkkahim ha wehm hegam mash ab ihm g Jesus amai Antiok t am. ");
INSERT INTO oodNT_vpl VALUES ("AC15_1","074_15_1","ACT","15","1","1","Kutsh am haꞌi dada Antiok t ab ab Judea t amjed k hab chum ha ahg hegam matsh ab i s‑wohoch g haꞌichu ha‑ahga ab amjed g Jesus, “Jiosh o am t‑chehani Mosesbad oꞌohana ed mat g chechoj hemho wa wo e oꞌoha an e pahl hikuchk. Kumt pi wo shaꞌi e doꞌibia mamtp pi hab wo e juh.” ");
INSERT INTO oodNT_vpl VALUES ("AC15_2","074_15_2","ACT","15","2","2","Tsh wabshaba g Paul ch Barnabas pi shaꞌi hohhoꞌi ihda k am si ha neꞌowi idam Judea t am Tutuligo. Tsh am hahawa i e apꞌech matsh g Paul ch Barnabas am wo hihi Jerusalem wui haꞌi ep ha wehm k am wo s‑mai mat has wo chei hegam haꞌi ehp Jesus chuhchai ch geꞌeged. ");
INSERT INTO oodNT_vpl VALUES ("AC15_3","074_15_3","ACT","15","3","3","Tsh idam am hihim k am i ha ahgidahi hegam mash ab ihm g Jesus Phenicia jewed oidk ch Samaria jewed oidk mat g gawul mahs hemajkam ab i e nodagi Jesus wui. Kutsh wehsijj ab si s‑ap i e tahtam k si s‑hehgig idam mash hedai i kah. ");
INSERT INTO oodNT_vpl VALUES ("AC15_4","074_15_4","ACT","15","4","4","Kutsh ged hu dada Jerusalem t am. Tsh si s‑ha hoꞌigeꞌel g Jesus chuhchai ch geꞌeged ch wehsijj hegam mash ab ihm g Jesus amai. Tsh am hahawa ha ahgi mat haschu k ab am si i ha wehmt g Jiosh mat am hab juh. ");
INSERT INTO oodNT_vpl VALUES ("AC15_5","074_15_5","ACT","15","5","5","Tsh wabshaba am haꞌi ab ha wui gegokiwua hegam mash si s‑gewkam oid g chehanig ch hab kaij, “Hemho wa at wo e oꞌoha an e pahl hikuchk g chechoj k am hab wo junihid hegai t‑chehanig mo g Jiosh ab t‑mahkch.” ");
INSERT INTO oodNT_vpl VALUES ("AC15_6","074_15_6","ACT","15","6","6","Tsh am ep e nam g Jesus chuhchai ch geꞌeged k tash am aꞌaga ihda. ");
INSERT INTO oodNT_vpl VALUES ("AC15_7","074_15_7","ACT","15","7","7","Tsh g Peter am i kekiwua k hab kaij: “Ni‑wepnag, s‑mahch am mant ga hu i wehpeg am ha ahgi g gawul mahs hemajkam g s‑kehg haꞌichu ahgaj g Jiosh ab amjed g Jesus nat pi g Jiosh am i ni‑gawulkai mant hab wo juh. ");
INSERT INTO oodNT_vpl VALUES ("AC15_8","074_15_8","ACT","15","8","8","Jiosh o s‑mahch g oꞌodham chegitoi ch ab ep ha mah g Hekia S‑apꞌekam Gewkdag hab wa masma mat ahchim hab t‑juh. ");
INSERT INTO oodNT_vpl VALUES ("AC15_9","074_15_9","ACT","15","9","9","Kuch heg hekaj s‑mahch mo s‑ha hoꞌigeꞌelid ch gam hu hab i juh g pi ap ha‑chuꞌijig mat ab i s‑wohoch g haꞌichu ahgaj. ");
INSERT INTO oodNT_vpl VALUES ("AC15_10","074_15_10","ACT","15","10","10","Pegih, m haschu ahgch haꞌi piꞌichud g Jiosh ab s‑wehch haꞌichu ha mohtoꞌidch g wechij wohochuddam? Ahchim Tutuligo att pi shaꞌi t‑nako machs wehs am hab wo junihid g t‑chehanig. T g t‑shohshon hab waꞌap pi shaꞌi e nako. ");
INSERT INTO oodNT_vpl VALUES ("AC15_11","074_15_11","ACT","15","11","11","Pi attki hab masma wo t‑doꞌibia. Heg at wo waꞌi t‑doꞌibia t‑kownalig Jesus. Ab att i s‑wohoch g haꞌichu ahgaj. T heg ab i s‑t‑hoꞌigeꞌid k t‑doꞌibia. Pegih, t hab waꞌi masma wo e doꞌibia idam gawul mahs hemajkam.” Neh, bash kaij g Peter. ");
INSERT INTO oodNT_vpl VALUES ("AC15_12","074_15_12","ACT","15","12","12","Sh am hahawa ha ahgid g Barnabas ch Paul mat haschu s‑hasigam hab juh g Jiosh gewkdagkaj am ha shahgid g gawul mahs hemajkam. Kush wehsijj ab wabsh i pi shahmuni ch am ha kaiham. ");
INSERT INTO oodNT_vpl VALUES ("AC15_13","074_15_13","ACT","15","13","13","Tsh am i haꞌasa neneo. Tsh g James am i kuhgi g ha‑ahga mash hab kaij, “Ni‑wepnag, ab g wo i ni‑kaiham. ");
INSERT INTO oodNT_vpl VALUES ("AC15_14","074_15_14","ACT","15","14","14","Peter o am t‑ahgid matsh has masma g Jiosh am chehgi mo pihk e elid ha hekaj g nahnko mahs hemajkam ch am haꞌi i ha gawulkai mat d wo hemajkamgajk. ");
INSERT INTO oodNT_vpl VALUES ("AC15_15","074_15_15","ACT","15","15","15","K id am wohokamchud mat wa has i masma an oꞌoha g kekelibad Jiosh haꞌichu i tashogiddam mash wa hab kaij g Jiosh: ");
INSERT INTO oodNT_vpl VALUES ("AC15_16","074_15_16","ACT","15","16","16","‘Neh, e at padch g Davidbad kownaltalig. K wabshaba ab him g tash mant am ep wo i apꞌechud k am hema wo i kei g amjedkam am kehkud ed mant heg gahi wuhshanim wo i himch g kownaltalig. ");
INSERT INTO oodNT_vpl VALUES ("AC15_17","074_15_17","ACT","15","17","17","T g nahnko mahs hemajkam ab wo i ni‑gahghi. Hegam ani ab i ha waid mat d wo ni‑hemajkamgak.’ ");
INSERT INTO oodNT_vpl VALUES ("AC15_18","074_15_18","ACT","15","18","18","Neh, bo kaij g Jiosh ch heg am i t‑tashogid heki hu waꞌi amjed. ");
INSERT INTO oodNT_vpl VALUES ("AC15_19","074_15_19","ACT","15","19","19","“Kuni hab ep s‑cheꞌimk mani hab hi elid matt pi ab hu wo ha mohtoꞌi g t‑chehanigkaj hegam gawul mahs hemajkam mat ab i e nohnogi Jiosh wui. ");
INSERT INTO oodNT_vpl VALUES ("AC15_20","074_15_20","ACT","15","20","20","Tt hi wabsh wo ha ahgi mat has wo e junihid. T hab ab ha wui wo si s‑ap e tahtkkad hegam t‑wehm oꞌodham mo am ha wehm kihdag. Tt wabsh wo ha cheha mat wo si e nuhkud g hejel e‑wehm kihkam wehhejed ch pi ab hu wo ihm hab masma mo d Jiosh hegai mo pi d Jiosh haꞌichu koꞌadch mo ab e toꞌid ha wui k pi wo koꞌad g ehꞌed ch hegai mo pi gam hu e iawua g ehꞌed e mumꞌajch. ");
INSERT INTO oodNT_vpl VALUES ("AC15_21","074_15_21","ACT","15","21","21","Id o wehsko si s‑ap s‑e mahch no pi an ahgachug wehs kihhim ch ed ch am e neꞌokchulid t‑wehm oꞌodham ha‑chechopi ed.” ");
INSERT INTO oodNT_vpl VALUES ("AC15_22","074_15_22","ACT","15","22","22","Tsh idam Jesus chuhchai ch geꞌeged am i apꞌech am wehs ha wehm hegam mash ab ihm g Jesus amai matsh am haꞌi wo i ha chuhcha. Tsh idam am wo i ha oi g Paul ch Barnabas am Antiok wui. Sh idam d ha‑chuhchai Judas Barsabbas ch Silas nash pi g hemajkam ab si has ha elid. ");
INSERT INTO oodNT_vpl VALUES ("AC15_23","074_15_23","ACT","15","23","23","Kutsh ab ha mah g oꞌohana matsh wo bek am Antiok wui. Sh hab chuꞌig ihda oꞌohana: “T‑naipijju mam d gawul mahs hemajkam ch ab ihm g Jesus ch ab kihdag Antiok t ab ch Syria t ab ch Cilicia t ab. B ach si em‑hoꞌigeꞌelid ahchim mach d Jesus chuhchai ch geꞌeged ia Jerusalem t ab. ");
INSERT INTO oodNT_vpl VALUES ("AC15_24","074_15_24","ACT","15","24","24","“Idam Barnabas ch Paul o ab t‑ahgid mat am haꞌi hihi g t‑wehm oꞌodham k am em‑kudu am haꞌichu pi ap em‑ahgidk. Kuch eda wa chum pi shaꞌi ha apꞌechud mat hab wo e juh. ");
INSERT INTO oodNT_vpl VALUES ("AC15_25","074_15_25","ACT","15","25","26","Kutt heg hekaj wehsijj ia t‑hemapad k am i apꞌech matt has wo t‑juh. B o si i s‑ap e dagitokch idam Barnabas ch Paul am chikpanaj ed g t‑kownalig Jesus Christ ch hekaj chum alo e koꞌij. ");
INSERT INTO oodNT_vpl VALUES ("AC15_27","074_15_27","ACT","15","27","27","Kutt gohk ep i ha chuhcha mat am wo i ha oid k si s‑ap wo em‑ahgi mach haschu i em‑oꞌohanid. K d idam Judas ch Silas. ");
INSERT INTO oodNT_vpl VALUES ("AC15_28","074_15_28","ACT","15","28","28","T am i t‑tashogi g Hekia S‑apꞌekam Gewkdag mattki pi ab hu wo i em‑mohtoꞌi g t‑chehanig ahchim Tutuligo k wabsh wo em‑ahgi ihda mamt am hab hi wo wa junihid. T hab wabsh si s‑ap wo e tahtkkad em‑wui hegam t‑wehm oꞌodham mo am em‑wehm kihdag. ");
INSERT INTO oodNT_vpl VALUES ("AC15_29","074_15_29","ACT","15","29","29","Neh, pi amt wo koꞌad g ehꞌed ch hegai mo pi gam hu e iawua g ehꞌed e mumꞌajch ch pi wo koꞌad hegai mo ab e toꞌid mo haschu hab chum e elid mo d jiosh. Mt wo si e nuhkud g hejel e‑wehm kihkam wehhejed. Mamtp wo si e nuhkud id ab k am wo wa s‑apꞌek. T g Jiosh am wo wa em‑wehmajk.” ");
INSERT INTO oodNT_vpl VALUES ("AC15_30","074_15_30","ACT","15","30","30","Kutsh am hahawa gam hu hihi idam Barnabas ch Paul ch Judas ch Silas k gam hu dada Antiok t am. Tsh am i e hemapai hegam mash ab ihm g Jesus. Kutsh am i ha mah g oꞌohana. ");
INSERT INTO oodNT_vpl VALUES ("AC15_31","074_15_31","ACT","15","31","31","Tsh idam am neꞌokchulid k si s‑ap i e taht natsh pi heg hekaj ab si i e gewkemhu. ");
INSERT INTO oodNT_vpl VALUES ("AC15_32","074_15_32","ACT","15","32","32","Kush g Judas ch Silas hab waꞌap d Jiosh haꞌichu i tashogiddam ch am dadkkahim heꞌes i tash ch muꞌi haꞌichukaj am i ha gewkemhu. ");
INSERT INTO oodNT_vpl VALUES ("AC15_33","074_15_33","ACT","15","33","33","Kumtsh am hahawa s‑ap i ha dagito mat wo uhpam hihi. ");
INSERT INTO oodNT_vpl VALUES ("AC15_34","074_15_34","ACT","15","34","34","Tsh wabshaba g Silas hab i e ah mat wabsh ha wehm wo dakad. ");
INSERT INTO oodNT_vpl VALUES ("AC15_35","074_15_35","ACT","15","35","35","Sh g Paul ch Barnabas heꞌes i tash am dadkkahim Antiok t am am ha jehnigidch ab amjed g Jesus. Sh muꞌijj hab waꞌap ha ahgid g haꞌichu ahga ab amjed g Jesus. ");
INSERT INTO oodNT_vpl VALUES ("AC15_36","074_15_36","ACT","15","36","36","Sh am hu hebai amjed, sh hab kaij g Paul ab Barnabas wui, “Am att ep wo hihim k am wo i ha gewkemhu wehs kihhim ch ed mach wa hebai ahgachug g Jiosh haꞌichu ahga k am wo ha nei mas has waꞌi masma.” ");
INSERT INTO oodNT_vpl VALUES ("AC15_37","074_15_37","ACT","15","37","37","Kush g Barnabas hab chum kaij mat wo bek g John Mark. ");
INSERT INTO oodNT_vpl VALUES ("AC15_38","074_15_38","ACT","15","38","38","Tsh wabshaba g Paul pi hohhoꞌi mat wo bek nat pi wa am wabsh i ha dagito Pamphylia t am k pi am hu ha wehm i nahto g chikpan. ");
INSERT INTO oodNT_vpl VALUES ("AC15_39","074_15_39","ACT","15","39","39","Kutsh id am si pi ha apꞌet. Tsh hekaj i e gawulkai. Kutsh g Barnabas bek g Mark k gan hu aigo i shul geꞌe wahlkokaj Cyprus jewed t am. ");
INSERT INTO oodNT_vpl VALUES ("AC15_40","074_15_40","ACT","15","40","40","Tsh wabshaba g Paul g Silas am epai bek mat wo oi. Kumtsh am e hoꞌigeꞌidahun k am i ha dagito Jiosh hemajimatalig ed. ");
INSERT INTO oodNT_vpl VALUES ("AC15_41","074_15_41","ACT","15","41","41","Tsh idam Paul am hihi Syria ch Cilicia jejewed oidk k am i ha gewkemhunahim hegam mash ab ihm g Jesus. ");
INSERT INTO oodNT_vpl VALUES ("AC16_1","074_16_1","ACT","16","1","1","Kutsh hegam Paul am hahawa hihi Derbe kihhim wui k amjed gam hu dada Lystra kihhim t am. Kush eda amai am hema kih g wechij oꞌodham ch am oid g Jesus himdag ch hab chehgig Timothy. K g jeꞌej hab waꞌap am oid g Jesus himdag ch d Tuhligo uwi. Sh wabshaba g ohgbadaj d Greek hemajkam. ");
INSERT INTO oodNT_vpl VALUES ("AC16_2","074_16_2","ACT","16","2","2","Sh wehsijj g Jesus ihmdam am Lystra t am ch Iconium t am am si wehhejed neok g Timothy. ");
INSERT INTO oodNT_vpl VALUES ("AC16_3","074_16_3","ACT","16","3","3","Tsh g Paul s‑behim g Timothy e wehm. Sh eda wehs s‑mahch g Tutuligo amai mat g ohgbadaj pi pahl hikuch g Timothy. Tsh heg hekaj g Paul an pahl hikuch k hahawa bek. ");
INSERT INTO oodNT_vpl VALUES ("AC16_4","074_16_4","ACT","16","4","4","Kutsh am hihim k hebai i daiw kihhim t am ch am ha ahgid hegam mo ab s‑wohochud g Jiosh haꞌichu ahga hegai matsh ha oꞌohani g Jesus chuhchai ch geꞌeged am Jerusalem t am k hab ha ahgid mat s‑ap am hab wo chum junihid. ");
INSERT INTO oodNT_vpl VALUES ("AC16_5","074_16_5","ACT","16","5","5","Tsh am i muꞌida hegam mash am e wehm e mihshmad wehs kihhim ch ed. Tsh g ha‑wohochudadag am i gewka. ");
INSERT INTO oodNT_vpl VALUES ("AC16_6","074_16_6","ACT","16","6","6","Tsh am gahi wuwha g Phrygia jewed ch Galasia jewed idam Paul k am ahgahim g haꞌichu ahga ab amjed g Jesus. Tsh wabshaba pi ha hiwigi g Hekia S‑apꞌekam Gewkdag mas am wo i ahgahi am Asia jewed ch ed. ");
INSERT INTO oodNT_vpl VALUES ("AC16_7","074_16_7","ACT","16","7","7","Tsh gam hu dada mo an i chekshani g Mysia jewed k hab chum i e ah mat imhab uhpam wo hihi Bithynia jewed wui. Tsh wabshaba ep pi ha hiwigi g Hekia S‑apꞌekam Gewkdag. ");
INSERT INTO oodNT_vpl VALUES ("AC16_8","074_16_8","ACT","16","8","8","Tsh hekaj gam hu gahi hihi Mysia jewed oidk k gam hu dada Troas kihhim t am. Kunt am ha nam ahni Luke. ");
INSERT INTO oodNT_vpl VALUES ("AC16_9","074_16_9","ACT","16","9","9","Tsh g Jiosh am haꞌichu hab juh nenaj ed g Paul. Sh am hema neid g Macedonia jewed t am oꞌodham. Kush id ab kehk ch hab kaij, “Ab g i hihm Macedonia wui k wo i t‑wehmt.” ");
INSERT INTO oodNT_vpl VALUES ("AC16_10","074_16_10","ACT","16","10","10","T g Paul am hahawa t‑ahgi ihda. Kuch hab kaij moki tatchua g Jiosh matt am wo hihim k am wo i ha ahgidahi g haꞌichu ahgaj. Tt am ha hekaj i t‑nako matt am aigo i chehchsh Macedonia jewed t am. ");
INSERT INTO oodNT_vpl VALUES ("AC16_11","074_16_11","ACT","16","11","11","Kutt an ha hekaj gahi i shul g geꞌe shuhdagi geꞌe wahlko ch ed k ga hu dada Samothrace kihhim t ab. Am baꞌich d i tash, tt am dada Neapolis kihhim t am ");
INSERT INTO oodNT_vpl VALUES ("AC16_12","074_16_12","ACT","16","12","12","k amjed gam hu baꞌich i wahp mo am d Philippi kihhim amai wehpeg chekshani ch ed g Macedonia jewed. Ihda Philippi o d si s‑has haꞌichu. K muꞌi am dadha g si geꞌe kownal shondalig. Kuch am heꞌes i haꞌichugkahim id eda kihhim. ");
INSERT INTO oodNT_vpl VALUES ("AC16_13","074_16_13","ACT","16","13","13","Pi o am hu hema kehk g Tutuligo hemajkam ha‑cheopi. Kutt heg hekaj am hihi mo an ge akimelig kihhim aigo mach hab t‑ahg mo am hu hebai apchudas mo am e hoꞌigeꞌidahun g Tutuligo. K am hebai e hemapaidch g uꞌuwi. Kutt am i dadhaiwua k am ha wehm neneo. ");
INSERT INTO oodNT_vpl VALUES ("AC16_14","074_16_14","ACT","16","14","14","K hema hegam uꞌuwi hab chehgig Lydia ch ab amjed g Thyatira kihhim ch d s‑ihbhaimagi lohba gagdadam ch ab si ihm g Jiosh. Jiosh at ab i mah g wohochudadag. Kut ab s‑wohog el g Paul ");
INSERT INTO oodNT_vpl VALUES ("AC16_15","074_16_15","ACT","16","15","15","k e pahl wako. T wehs hab waꞌap e juh g wehmaj kihkam. K hab hahawa kaij g Lydia, “Oi g wo t‑oid k am t‑wehm wo i dadhaiwua t‑kih am nach pi d hahawa em‑wehm wohochuddam.” Kutt wa woho hab t‑juh heg hekaj mat pi t‑dagito k ab ep t‑waid. ");
INSERT INTO oodNT_vpl VALUES ("AC16_16","074_16_16","ACT","16","16","16","Kuch am hu hebai am hihim matt gam hu wo hihi mo am e hoꞌigeꞌidahun. T ab hema i t‑oi g uwi. Kuki g jiawul an uꞌukch ch ab mahkch g amichudadag mo gam hu baꞌich tash haꞌichu ahg. K am haꞌi si uꞌukch ch muꞌi lial uꞌu ab amjed mo am haꞌichu ha ahgid g hemajkam. ");
INSERT INTO oodNT_vpl VALUES ("AC16_17","074_16_17","ACT","16","17","17","T ihda uwi ab i t‑oid k si hihnk ch hab kaij, “Idam oꞌodham o d piongaj g si uhgchu Jiosh ch am em‑ahgidahim mamt has masma wo e doꞌibia.” ");
INSERT INTO oodNT_vpl VALUES ("AC16_18","074_16_18","ACT","16","18","18","Neh, bo kaij ch muꞌi tashkaj an t‑oidahim. T am hahawa pi e nako g Paul k ab si sikol i kekiwua k hab kaij ab jiawul wui, “Jesus Christ gewkdagkaj ani ab si m‑chehani mapt wo dagito ihda chehia.” T am wa i hekaj dagito g jiawul. ");
INSERT INTO oodNT_vpl VALUES ("AC16_19","074_16_19","ACT","16","19","19","T am i nei hegam mo an uꞌukch mat hahawa pi has masma ep wo uꞌud g lial heg hekaj chehia k hekaj an ha ui g Paul ch Silas k gam hu i ha chewaim hahaꞌichu ha wui. Idam o am dadha si eda g kihhim. ");
INSERT INTO oodNT_vpl VALUES ("AC16_20","074_16_20","ACT","16","20","20","K hegam mat am i ha ui g Paul ch Silas hab ha ahg, “Idam o d Tutuligo. Kutt ha cheh mo ha kudut g ia kihkam ");
INSERT INTO oodNT_vpl VALUES ("AC16_21","074_16_21","ACT","16","21","21","no pi chum t‑ahgid mash hema d si geꞌe kownal mattsh ab wo chum si has elidad. K eda pi hiwgidas machs hab wo t‑wuad nach pi ab si wecho g Rome kownal. K pi d t‑wuikam ihda haꞌichu ha‑ahga.” ");
INSERT INTO oodNT_vpl VALUES ("AC16_22","074_16_22","ACT","16","22","22","T wehsijj hegam mat ab i e hemapai ab i ha wehmt k ab ha wui gegokiwua g Paul ch Silas. T g hahaꞌichu gam hu wuashul g ha‑wehschuga k am haꞌi ha chehani mat wo ha gewitta. ");
INSERT INTO oodNT_vpl VALUES ("AC16_23","074_16_23","ACT","16","23","23","Kumt am i si s‑koꞌokam ha gewittani k ged hu ha uꞌapa kukpaikud wui k hab ahgid g lilso ha nuhkuddam mat si s‑wihnam wo ha kuh. ");
INSERT INTO oodNT_vpl VALUES ("AC16_24","074_16_24","ACT","16","24","24","T wa woho hab e juh k ged hu si chuhko ha kuh k an ha wahpki g ha‑kakhio uhs wupulshpadag ed. ");
INSERT INTO oodNT_vpl VALUES ("AC16_25","074_16_25","ACT","16","25","25","Kutsh am eda i huh g s‑chuhugam. Sh g Paul ch Silas am si e hoꞌigeꞌidahun ch si neꞌed ch ab si ihm g Jiosh. Sh am haꞌi ep kuhkpi g lilso ch ha kaiham. ");
INSERT INTO oodNT_vpl VALUES ("AC16_26","074_16_26","ACT","16","26","26","T am haha wabsh si s‑gewkam ugij g jewed. Tsh g kukpaikud am si wehs uꞌugij. Tsh gam si e kuhkpiꞌo g kukpaikud kuhkpadag. Tsh g ha‑wupulshpadag e padch. ");
INSERT INTO oodNT_vpl VALUES ("AC16_27","074_16_27","ACT","16","27","27","Tsh ab si i nea g ha nuhkuddam k hab e ahg mat neꞌiopa g lilso k hekaj an bei g is‑pahyo mat wo hejel e mua. ");
INSERT INTO oodNT_vpl VALUES ("AC16_28","074_16_28","ACT","16","28","28","Sh wabshaba g Paul am si s‑kaidam hihnk ch hab kaij, “Pi g am hejel e muaꞌi. Ia ach wabsh i wehs haꞌichug.” ");
INSERT INTO oodNT_vpl VALUES ("AC16_29","074_16_29","ACT","16","29","29","Tsh am hahawa bei g lahmpa k am si med k am i wahk k si gigiwuk. Sh am wabsh kia dadha g lilso. Kutsh ab i gei ha wecho g Paul ch Silas ");
INSERT INTO oodNT_vpl VALUES ("AC16_30","074_16_30","ACT","16","30","30","k ab i ha wuwhasid k ab ha kakke, “Shahnt masma wo ni‑doꞌibia?” ");
INSERT INTO oodNT_vpl VALUES ("AC16_31","074_16_31","ACT","16","31","31","Sh hab kaij idam Paul, “B apt wo i s‑wohoch g haꞌichu t‑ahga ab amjed g t‑kownalig Jesus Christ. T heg wo m‑doꞌibia. T idam m‑wehm kihkam m ia gegok hab waꞌap wo e juh.” ");
INSERT INTO oodNT_vpl VALUES ("AC16_32","074_16_32","ACT","16","32","32","Tsh idam Paul am hahawa i ha mihshmad ab amjed g Jesus. ");
INSERT INTO oodNT_vpl VALUES ("AC16_33","074_16_33","ACT","16","33","33","Tsh am ha hekaj i ha uꞌu k ab i wako g ehꞌed mat wa am ha gewitta. Tsh amjed am ha hekaj i e nakog k e pahl‑wapko g e‑wehm kihkam ha wehm ");
INSERT INTO oodNT_vpl VALUES ("AC16_34","074_16_34","ACT","16","34","34","k gan hu hahawa i ha wahpki g Paul ch Silas e‑kih ed k ha gegos. Kush si s‑hehgig ihda wehs ha wehm g e‑wehm kihkam no pi ab hahawa wohochud g Jiosh. ");
INSERT INTO oodNT_vpl VALUES ("AC16_35","074_16_35","ACT","16","35","35","Sh am baꞌich d i siꞌalim. Tsh g hahaꞌichu am ha ahgi g chich‑lilihi mat wo ha dagito idam Paul. ");
INSERT INTO oodNT_vpl VALUES ("AC16_36","074_16_36","ACT","16","36","36","Sh hegai lilso ha nuhkuddam ab ahgid g Paul ch hab kaij, “Ia at gei g ahga ab ha amjed g hahaꞌichu matsh wo em‑dagito. Mt gamai wabsh s‑ap e taht k wo hihi.” ");
INSERT INTO oodNT_vpl VALUES ("AC16_37","074_16_37","ACT","16","37","37","Kush wabshaba g Paul hab kaij ab ha wui g chich‑lilihi, “Pi att hab wo t‑juh. Hemho wa at ab wo i hihi hegam s‑has hahaꞌichu k ia wo i t‑wuwhas am ha tahgio g hemajkam nat pi t‑gewitta am ha tahgio wa chum pi mahchch mas haschu d t‑chuꞌijig. K heg pi d chum t‑wuikam nach pi uꞌukch g t‑shel hab masma mo g Rome t am hemajkam.” ");
INSERT INTO oodNT_vpl VALUES ("AC16_38","074_16_38","ACT","16","38","38","Kush g chich‑lilihi am hahawa ha ahgid g s‑has hahaꞌichu mo has kaij. Tsh am i kah ihda k si e totodsid k am hihim ");
INSERT INTO oodNT_vpl VALUES ("AC16_39","074_16_39","ACT","16","39","39","k ab ha ahgi mat wabsh wo i s‑ha hoꞌigeꞌel k am hahawa i ha wuwhasid k hab ha ahg mat hig gam hu wo hihi ab amjed g kihhim. ");
INSERT INTO oodNT_vpl VALUES ("AC16_40","074_16_40","ACT","16","40","40","T g Paul ch Silas am i wuwhag k gam hu hihi Lydia kih wui. Kut am e nam hegam mat ab i s‑wohoch g haꞌichu ha‑ahga ab amjed g Jesus. T idam Paul ab si i ha gewkemhun k gam hu hahawa hihi. ");
INSERT INTO oodNT_vpl VALUES ("AC17_1","074_17_1","ACT","17","1","1","Tsh idam Paul am wabsh gahi wuwha g Amphipolis kihhim ch Apollonia kihhim k gam hu dada Thessalonica kihhim t am. Sh am hema kehk g Tutuligo ha‑cheopi. ");
INSERT INTO oodNT_vpl VALUES ("AC17_2","074_17_2","ACT","17","2","3","Tsh heg wui am hihi hegam Paul mo hab wa e wua chum hekid. Tsh g Paul am ha wehm aꞌaga ab amjed g Jiosh oꞌohana k id hekaj am chum wohokamch mat g Jiosh si Kehsha hemho wa wo e shoꞌigchud k wo e muꞌa k wabshaba ep wo i wuhsh ab muhkig t amjed. Sh hab ep kaij, “Ihda Jesus mani ia mahsko wua em‑shahgid d hegai Jiosh si Kehsha.” Sh waik domig oidam am ha jehnigid mihshmda tash ab. ");
INSERT INTO oodNT_vpl VALUES ("AC17_4","074_17_4","ACT","17","4","5","Kutsh haꞌi ab i s‑wohochud k ab i ha wehmt hegam Paul. Tsh muꞌi hegam Greek hemajkam ch hegam s‑has haꞌichu uꞌuwi mash ab ihm g Jiosh ab hab waꞌap i s‑wohoch g haꞌichu ha‑ahga k ha wehmt. Sh hema idam hab chehgig Jason. Tsh wabshaba haꞌi s‑ha hehgam g Tutuligo. Kush am haꞌi oiopo g s‑papadmakam ch am i ha wehmt hegam Tutuligo k am i ha kudut g kihkam. Kutsh wabsh woho i babgat k am hihim k am wabsh si wahp Jason kih ed mat am wo ha ui g Paul ch Silas k am wo ha uꞌapa hemajkam ha wui. ");
INSERT INTO oodNT_vpl VALUES ("AC17_6","074_17_6","ACT","17","6","7","Sh wabshaba pi am hu haꞌichug. Kush heg hi wa Jason am da. Kush haꞌi ep dadha g wehmaj wohochuddam. Kumtsh idam ha uꞌu k am i ha chewaim hahaꞌichu ha wui k si hihnk ch hab kaij, “Ia at haꞌi dada g oꞌodham k ash wa wehsko ha kudut g hemajkam ch ab wui gegok g si uhgchu kownal hab kaijch mo am hema d ep kownal ch hab chehgig Jesus. K ihda Jason ab ha toꞌakch e‑kih ab.” ");
INSERT INTO oodNT_vpl VALUES ("AC17_8","074_17_8","ACT","17","8","8","Neh, bash kaij ch hekaj ab si i ha kudut g hemajkam ch hahaꞌichu mat wabsh wohoꞌi babgat. ");
INSERT INTO oodNT_vpl VALUES ("AC17_9","074_17_9","ACT","17","9","9","Tsh g hahaꞌichu am cheha g Jason ch hegam haꞌi mat wo ha namkid haꞌakia mo haschu d i ha‑chehanig. Kutsh am hab e juh. Tsh hahawa ha dagito. ");
INSERT INTO oodNT_vpl VALUES ("AC17_10","074_17_10","ACT","17","10","10","Tsh am i s‑chuk. Tsh hegam Jesus ihmdam am ha ahgi idam Paul matsh gam hu wo hihi Berea kihhim wui. Tsh ged hu dada k am ha hekaj hihi Tutuligo ha‑cheopi wui. ");
INSERT INTO oodNT_vpl VALUES ("AC17_11","074_17_11","ACT","17","11","11","Tsh idam s‑ap ab i ha nei. Sh am ha mihshmad. Kush si s‑hohhoꞌid ch ab kaiham g haꞌichu ha‑ahga ch wehs tashkaj am si hoan g Jiosh heki hu oꞌohana mat wo s‑mai mas wa woho hegai mash g Paul am ha ahgid. ");
INSERT INTO oodNT_vpl VALUES ("AC17_12","074_17_12","ACT","17","12","12","Tsh muꞌijj ab i s‑wohoch g Tutuligo. Tsh muꞌijj g gawul mahs hemajkam hab waꞌap ab i s‑wohoch. Haꞌi idam ash d s‑has hahaꞌichu uꞌuwi. ");
INSERT INTO oodNT_vpl VALUES ("AC17_13","074_17_13","ACT","17","13","13","Tsh am wabsh i chum kah g Tutuligo am Thessalonica t am mash idam Paul am ha mihshmad Berea t am hab wa ehp k am ha hekaj i hihim k am i ha kudu g hemajkam. ");
INSERT INTO oodNT_vpl VALUES ("AC17_14","074_17_14","ACT","17","14","14","Kutsh heg hekaj am ahgi g Paul hegam mash ab s‑wohochud mat gam hu wo hih ge kahchki hugidgo. Tsh wabshaba g Silas am waꞌi wih Berea t am g Timothy wehm. ");
INSERT INTO oodNT_vpl VALUES ("AC17_15","074_17_15","ACT","17","15","15","Tsh hegam matsh am i bei g Paul gam hu uꞌapa Athens kihhim t am. Tsh am hahawa ha ahgi g Paul mat wo ha ahgi g Silas ch Timothy mamt hekid wo i e nakog k ab ha hekaj wo i hihi. Tsh amjed gam hu hahawa uhpam hihi idam e‑kihhim wui. ");
INSERT INTO oodNT_vpl VALUES ("AC17_16","074_17_16","ACT","17","16","16","Sh am daha g Paul Athens t am ch am ha nenida g Silas ch Timothy. Sh eda wehsko chuhch g ha‑jijoshta. Sh g Paul am ha neid idam ch hab si pi ap e tahtk. ");
INSERT INTO oodNT_vpl VALUES ("AC17_17","074_17_17","ACT","17","17","18","Tsh am wabsh apꞌet mat ha wehm wo si i aꞌaga g hemajkam am ha‑cheopi ed. Kush am haꞌi ha wehm e mihshmad g gawul mahs hemajkam. Sh g Paul am epai kuaya ch ed ha wehm haꞌichu i aꞌaga ab amjed g Jesus am ha ahgidch mat g koꞌi wo i wuwha ab muhkig t amjed. Sh am haꞌi d jewed t ab haꞌichu s‑chu aꞌamichuddam ch wabsh ab uhpam i neꞌowi g Paul. Sh haꞌijj hab kaij, “K haschu hab chum ahg ihda pi haꞌichu amichuddam oꞌodham?” Kush haꞌi hab ep kaij, “Shahag wepo mo g mehk jewed dahm jijosh am ha aꞌaga.” ");
INSERT INTO oodNT_vpl VALUES ("AC17_19","074_17_19","ACT","17","19","21","Kush eda hegam kihkam ch hegam mo am wabsh sha dadha s‑hohhoꞌid mat tash oidam wo kaihamad ch wo aꞌagad hegai mo haschu d si wechij ahga. (19) Kumtsh ab i bei g Paul k ged hu uꞌapa mo am e nanmek k hab kaij ab wui, “Shahꞌo d ahga ihda wechij mashchama map ab amjed neok. (20) Pi ach am wa chum amichud.” ");
INSERT INTO oodNT_vpl VALUES ("AC17_22","074_17_22","ACT","17","22","22","Tsh am hahawa kekiwua g Paul k hab kaij, “Ahpim kihkam amki ab si has ha elid g jijosh. ");
INSERT INTO oodNT_vpl VALUES ("AC17_23","074_17_23","ACT","17","23","23","Am ani neid m an chuhch g em‑jijoshta kahya oidk. Kuki am hema kehk g iagchulidakud mo id an oꞌohanas, ‘Ia amt wo haꞌichu dai heg wehhejed jiosh mattp hems pi mahch.’ Pegih, ihda pi em‑machiga o d hegai mant am haha wo em‑ahgi ab amjed. ");
INSERT INTO oodNT_vpl VALUES ("AC17_24","074_17_24","ACT","17","24","24","“Do ihda Jiosh mat wehs haꞌichu nahto ch d kownal wehs haꞌichu dahm. Wehsko o an haꞌichug g Jiosh. K pi hab shaꞌi mahs mas am hebai wabsh wo e dai hab masma mam hab ha wua g e‑jijoshta. ");
INSERT INTO oodNT_vpl VALUES ("AC17_25","074_17_25","ACT","17","25","25","Jiosh o ab t‑mahkch g doakag ch wehs haꞌichu. K pi am hu haꞌichu d shaꞌi hegai mas ab i si tatchua ab amjed g oꞌodham mat ab wo mah chikpank. ");
INSERT INTO oodNT_vpl VALUES ("AC17_26","074_17_26","ACT","17","26","26","“Jiosh at am hemako nahto g oꞌodham k ab amjed i wuhshad g wehs nahnko mahs hemajkam k an aꞌai i ha gantad wehsko jewed oidk mat hebai heki hu i apꞌech mat an wo kihkad. ");
INSERT INTO oodNT_vpl VALUES ("AC17_27","074_17_27","ACT","17","27","27","K hab d elidaj mat am wo i e gahgidahi g Jiosh k atp hems wo cheh. Pi o shaꞌi mehk ab hema i t‑amjed ");
INSERT INTO oodNT_vpl VALUES ("AC17_28","074_17_28","ACT","17","28","28","ch ab t‑mahkch g doakag ch kihdag. Haꞌijj g em‑wehm oꞌodham o d haꞌichu aꞌamichuddam ch hab kaij, ‘Ahchim hemajkam ach d Jiosh aꞌaliga.’ ");
INSERT INTO oodNT_vpl VALUES ("AC17_29","074_17_29","ACT","17","29","29","“Pegih neh, id o d wohokam mach d aꞌaligaj g Jiosh. Tt pi hab wo ge t‑ahgad mas g wohokam Jiosh hab mahs mo idam em‑jijoshta mat wabsh g oꞌodham am nahto g ohlakaj o g plahdakaj o g hodaikaj. ");
INSERT INTO oodNT_vpl VALUES ("AC17_30","074_17_30","ACT","17","30","30","Heki o hu pi mahch g hemajkam g Jiosh tatchui. K g Jiosh si s‑hemajim am ha nakog. Ni wabshaba hemu em‑ahgid mo hahawa ab si i ha chehani g hemajkam wehsko mat gam hu wo s‑ohhod g pi ap e‑chegitoi. ");
INSERT INTO oodNT_vpl VALUES ("AC17_31","074_17_31","ACT","17","31","31","Am at i apꞌech g tash mat wehs wo ha lodai g hemajkam k heki hu am hema si i kei mat hab wo juh g lodaita. Tsh id ia mahsi t‑shahgid k ia oimmelhim ch e muhkid. Tsh g Jiosh ab i wuhshad muhkig t amjed mat wo wohokamch mo d si Kehshaj.” Neh, bash kaij g Paul. ");
INSERT INTO oodNT_vpl VALUES ("AC17_32","074_17_32","ACT","17","32","32","Tsh idam am i kah mo hab kaij matsh hema i wuhsh ab muhkig amjed. Kush haꞌijj wabsh si ash ch wabshaba haꞌi hab kaij, “Am g wa ep t‑jehnigid ab amjed ihda.” ");
INSERT INTO oodNT_vpl VALUES ("AC17_33","074_17_33","ACT","17","33","33","Tsh amjed gam hu hahawa hih g Paul. ");
INSERT INTO oodNT_vpl VALUES ("AC17_34","074_17_34","ACT","17","34","34","Tsh haꞌi ab s‑wohochud k ab i wehmt. Sh hema idam d Dionysius ch d hema hegam s‑chu aꞌamichuddam. Kush am hema d ep uwi ch hab chehgig Damaris. ");
INSERT INTO oodNT_vpl VALUES ("AC18_1","074_18_1","ACT","18","1","1","Tsh gam hu hahawa hih g Paul ab Athens t amjed k am him k am jiwia Corinth kihhim t am. ");
INSERT INTO oodNT_vpl VALUES ("AC18_2","074_18_2","ACT","18","2","2","Sh am hema daha g Tuhligo ch hab chehgig Aquila ch ab d mahsikam Pontus t ab. K g wehmaj kihkam hab chehgig Priscilla. Idam o d ikus kihtdam. Kutsh hab wa e juh am ha tahgio matsh g geꞌe kownal Claudius gam hu ha huhuꞌi Tutuligo ab amjed g Rome kihhim. Sh idam Aquila ch Priscilla am ahhio Corinth wui. ");
INSERT INTO oodNT_vpl VALUES ("AC18_3","074_18_3","ACT","18","3","3","Tsh g Paul am i ha chehgim k am ha wehm i dahiwua k am ha wehm chikpan no pi hab d waꞌap ikus kihtdam. ");
INSERT INTO oodNT_vpl VALUES ("AC18_4","074_18_4","ACT","18","4","4","Kush wehs mihshmda tash am hihim Tutuligo ha‑cheopi wui mat am wo haꞌichu i ha tashogi ab amjed g Jesus. Kush am haꞌi ep ha wehm e mihshmad hegam mo pi d Tutuligo ch am kah g haꞌichu ahgaj. ");
INSERT INTO oodNT_vpl VALUES ("AC18_5","074_18_5","ACT","18","5","5","Kutsh am i dada g Silas ch Timothy ab Macedonia jewed t amjed. Tsh g Paul am hahawa i dagito g e‑chikpan k heg am himch matsh am hahawa si i ha mihshmad am si s‑mahch ch ahg ab ha wui g Tutuligo mo g Jesus d Jiosh si Kehsha mat wo t‑doꞌibia. ");
INSERT INTO oodNT_vpl VALUES ("AC18_6","074_18_6","ACT","18","6","6","Tsh wabshaba ab wui gegokiwua idam k am si pi ap has ahg. Tsh oi wa g Paul ab si i shahmud g e‑wehschuga ha wui mat wo ha chehgi mat ha dagito k hab kaij, “Dat wo hejel em‑chuꞌijigk mamtp wo sha pi e doꞌibia. T ahni pi ab hu haꞌichu d wo ni‑chuꞌijigk. Nt iaꞌi amjed g gawul mahs hemajkam ab wo i ha mihshmad.” ");
INSERT INTO oodNT_vpl VALUES ("AC18_7","074_18_7","ACT","18","7","7","Neh, tsh iaꞌi dagito g ha‑cheopi k ged hu hahawa ha mihshmad g hemajkam hema kih am g gawul mahs oꞌodham. Id ash ab ihm g Jiosh ch hab chehgig Titius Justus ch an kih hugidaj an g Tutuligo ha‑cheopi. ");
INSERT INTO oodNT_vpl VALUES ("AC18_8","074_18_8","ACT","18","8","8","Kutsh muꞌi ep ab i s‑wohoch am i kahk k am e pahl wapko. Hema ash d chum ha wanimeddam g Tutuligo ch hab chehgig Crispus ch ab i s‑wohoch g e‑wehm kihkam ha wehm. ");
INSERT INTO oodNT_vpl VALUES ("AC18_9","074_18_9","ACT","18","9","10","Tsh am hu hebai chuhug ch ed am haꞌichu hab e juh Paul nena ed mash kah g Jesus. Kush ab wui hab kaij, “Pi g am shaꞌi haꞌichu ehbidad. Ia ani m‑wehmaj ch pi hedai wo shai hiwigi mas wo s‑koꞌokam m‑juh. Pi g shaꞌi haꞌasa ha mihshmad. Muꞌijj o ia kih id eda kihhim mat d wo ni‑hemajkamgak.” ");
INSERT INTO oodNT_vpl VALUES ("AC18_11","074_18_11","ACT","18","11","11","Sh heg hekaj hemako ahidag ch eda hugkam ehp am haꞌichugkahim ch am ha mashcham g Jiosh haꞌichu ahga. ");
INSERT INTO oodNT_vpl VALUES ("AC18_12","074_18_12","ACT","18","12","12","Tsh am hahawa hema i dahiwua g kownal am Greek hemajkam ha‑jewedga am k hab chehgig Gallio. Tsh g Tutuligo am i e hemapad k an bei g Paul k am uꞌapa geꞌe kih t am ");
INSERT INTO oodNT_vpl VALUES ("AC18_13","074_18_13","ACT","18","13","13","k hab kaij, “Ihda oꞌodham o chum ha chehani g hemajkam mat hab masma ab wo i ihmad g Jiosh mam has masma pi t‑hiwgid.” ");
INSERT INTO oodNT_vpl VALUES ("AC18_14","074_18_14","ACT","18","14","14","Kutsh am haha wabsh wo i chum neo g Paul. Sh wabshaba Gallio hab ha ahg, “Pi oki ab wui kehk g geꞌe kownal chehanig. T heg hekaj pi wo ni‑apꞌet mant ab wo em‑kaiha. ");
INSERT INTO oodNT_vpl VALUES ("AC18_15","074_18_15","ACT","18","15","15","Doki wabsh haꞌichu ahga ab amjed g em‑himdag ch ab hema i amjed g em‑wehm oꞌodham. Mt heg hekaj am hejel wo i apꞌech. Pi ant am hu wo shaꞌi i hudaw hab mahs haꞌichu.” ");
INSERT INTO oodNT_vpl VALUES ("AC18_16","074_18_16","ACT","18","16","16","Neh, bash kaij ch gam hu si i ha wuwhas geꞌe kih amjed. ");
INSERT INTO oodNT_vpl VALUES ("AC18_17","074_18_17","ACT","18","17","17","Kutsh idam an wabsh si bei hegai mash d ha wanimeddam am cheopi ch ed ch hab chehgig Sosthenes k am si gewitta geꞌe kih bahsho. Tsh pi ab hu has shaꞌi e taht g Gallio. ");
INSERT INTO oodNT_vpl VALUES ("AC18_18","074_18_18","ACT","18","18","18","Sh muꞌi tash am haꞌichugkahim g Paul Corinth kihhim t am ha wehm hegam mash ab s‑wohochud g Jiosh haꞌichu ahga. Tsh amjed hab i e ah matsh gam hu uhpam wo hih Syria jewed wui. Sh eda gam hu hihhim g geꞌeged wapalko Cenchrea kihhim t amjed. Kutsh gam hu hih g Paul. Tsh g Priscilla ch Aquila gm hu oi. Tsh koi am hu i chehchsh geꞌe wahlko ch ed, tsh g Paul hih g e‑moꞌo matsh wa am heꞌes i tash pi hih mo d ha‑himdag heg hekaj mat ab haꞌichu ahꞌad g Jiosh. ");
INSERT INTO oodNT_vpl VALUES ("AC18_19","074_18_19","ACT","18","19","19","Tsh am hahawa gahi i shul g geꞌe wahlkokaj k ga hu dada Ephesus kihhim t am. Kutsh am i dadhaiwua g Priscilla ch Aquila. Tsh g Paul am hih mat am wo sha i wah Tutuligo ha‑cheopi ed k am ha wehm haꞌichu aꞌaga. ");
INSERT INTO oodNT_vpl VALUES ("AC18_20","074_18_20","ACT","18","20","20","Sh idam ab ahgid mat am wabsh wo i wih ha wehm. Tsh wabshaba pi e nako ");
INSERT INTO oodNT_vpl VALUES ("AC18_21","074_18_21","ACT","18","21","21","k ash hab wabsh ha ahg am wo i himk, “Matp g Jiosh d wo tatchuik, nt wo wa uhpam ep jiwia.” Neh, bash kaij ch amjed ab i chesh geꞌe wahlko t ab. ");
INSERT INTO oodNT_vpl VALUES ("AC18_22","074_18_22","ACT","18","22","22","Tsh heg gam hu gahi i gei Cesaria kihhim t am. Tsh amjed gam hu hahawa hih g Paul Jerusalem wui k am i ha chehgim g e‑wehm wohochuddam. Am heꞌes i tash, tsh gam hu hahawa ep gahi i chesh Antiok t am. ");
INSERT INTO oodNT_vpl VALUES ("AC18_23","074_18_23","ACT","18","23","23","Sh am heꞌes i haꞌichugkahim amai ch am hahawa ep ha dagito k atsh gam hu hahawa ep hih ha oidk g Galasia ch Phrygia jejewed k am i ha gewkemhunahim g e‑wehm wohochuddam. ");
INSERT INTO oodNT_vpl VALUES ("AC18_24","074_18_24","ACT","18","24","24","Tsh am hema jiwia g Tuhligo Ephesus kihhim t am k hab chehgig Apollos ch ab d mahsikam Alexandria kihhim t ab ch si s‑e mahch ab s‑neokimakam t ab ch ash si geꞌe s‑mahch g Jiosh oꞌohana. ");
INSERT INTO oodNT_vpl VALUES ("AC18_25","074_18_25","ACT","18","25","25","Kumtsh heki hu mashcha ab amjed g Jesus. Kush si s‑hohhoꞌid ch am ahgahim ch si s‑ap ha mashcham ch eda heg waꞌi s‑mahch John pahl wakona. ");
INSERT INTO oodNT_vpl VALUES ("AC18_26","074_18_26","ACT","18","26","26","Tsh am i kah hegam Priscilla ch Aquila nash pi am si ha mihshmad Tutuligo ha‑cheopi ed. Tsh idam am i wai e‑kih wui k am s‑ap ahgid mo haschu i koi s‑mahch ab amjed g Jesus. ");
INSERT INTO oodNT_vpl VALUES ("AC18_27","074_18_27","ACT","18","27","27","Kutsh hab hahawa i e ah g Apollos mat am wo hih Greece jewed wui. Tsh am i wehmt hegam mash ab s‑wohochud g s‑kehg haꞌich ahgaj g Jiosh ch am kih Ephesus t am k am ha oꞌohani g e‑wehm wohochuddam amai Greece ch ed k ab si ha ahgid mat s‑ap ab wo i nei g Apollos. Tsh gam hu jiwia k ab si geꞌe i ha wehmt. ");
INSERT INTO oodNT_vpl VALUES ("AC18_28","074_18_28","ACT","18","28","28","Sh am haꞌi neꞌowin g Tutuligo. Tsh wabshaba am ha gewito am ha‑kaichudch g muꞌi hemajkam k am si i wohokamch heg hekaj Jiosh oꞌohana mo g Jesus d Jiosh si Kehsha mat wo ha doꞌibia g hemajkam. ");
INSERT INTO oodNT_vpl VALUES ("AC19_1","074_19_1","ACT","19","1","1","Tsh gam hu baꞌich ep hih g Paul k ged hu jiwia Ephesus t am mo eda g Apollos am oimmed Corinth t am. Kush am haꞌi kih ch ab chum s‑wohochud g Jiosh haꞌichu ahga. ");
INSERT INTO oodNT_vpl VALUES ("AC19_2","074_19_2","ACT","19","2","2","Sh g Paul ab ha kakke, “Namt am wa bei g gewkdag ab amjed g Hekia S‑apꞌekam Gewkdag mamt hekid ab i s‑wohoch g Jiosh haꞌichu ahga?” Sh hab kaij hegam, “Pi ach koi hebai shaꞌi kah mas am haꞌichu d Hekia S‑apꞌekam Gewkdag.” ");
INSERT INTO oodNT_vpl VALUES ("AC19_3","074_19_3","ACT","19","3","3","Sh hab hahawa kaij g Paul, “A namt koi e pahl wapko g Jesus pahl wakonakaj?” Sh hab kaij, “Pi koi. Johnbad pahl wakonakaj att t‑wapko.” ");
INSERT INTO oodNT_vpl VALUES ("AC19_4","074_19_4","ACT","19","4","4","Sh hab hahawa ep kaij g Paul, “M o wa woho mash heg am ha ahgid mat gam hu wo s‑ohhod g pi ap e‑chegitoi ch wabshaba am ep ha ahgid mat ab wo i s‑wohoch hegai mat am epai wo i e maskogi. K heg d Jesus.” ");
INSERT INTO oodNT_vpl VALUES ("AC19_5","074_19_5","ACT","19","5","5","Tsh idam ab i s‑wohochud k e pahl wapko ab chehchegch g Jesus. ");
INSERT INTO oodNT_vpl VALUES ("AC19_6","074_19_6","ACT","19","6","6","Tsh g Paul an i ha tahtamahim k ab ihmahim g Jiosh. Tsh ab si i bei g gewkdag ab amjed d Hekia S‑apꞌekam Gewkdag k am si gawul neꞌokikaj neneok mat pi hebai mai ch am ahg g Jiosh haꞌichu ahga. ");
INSERT INTO oodNT_vpl VALUES ("AC19_7","074_19_7","ACT","19","7","7","Kush am hu d i gamai gohk idam chechoj. ");
INSERT INTO oodNT_vpl VALUES ("AC19_8","074_19_8","ACT","19","8","8","Sh am wapke g Paul Tutuligo ha‑cheopi ed ch am ha wehm haꞌichu si i aꞌaga waik mashad ab chum s‑ap s‑ha mahtchudamk ab amjed g Jiosh kownaltalig. ");
INSERT INTO oodNT_vpl VALUES ("AC19_9","074_19_9","ACT","19","9","9","Tsh wabshaba haꞌi pi wohochud k wabsh si pi ap neneok ab amjed g Jesus himdag am ha kaichudch g hemajkam. Tsh heg hekaj am ha dagito g Paul k gam hu hih ha uꞌuk hegam mat ab i s‑wohoch. Sh am hema d Tyrannus ch ge mashchamakud ch id ha hiwigi. Kush heg eda g Paul am ha wehm aꞌaga g Jiosh kownaltalig wehs tashkaj ");
INSERT INTO oodNT_vpl VALUES ("AC19_10","074_19_10","ACT","19","10","10","gohk ahid ab. Tsh wehsko e kah g Jesus ahga heg eda Asia jewed. ");
INSERT INTO oodNT_vpl VALUES ("AC19_11","074_19_11","ACT","19","11","11","Kush g Jiosh am si i wehmaj g Paul mash am hab junihim g s‑hasigam haꞌichu. ");
INSERT INTO oodNT_vpl VALUES ("AC19_12","074_19_12","ACT","19","12","12","Sh g hemajkam chum hems ab uꞌu g Paul haꞌichu eniga ch hekaj ab tattam g kokꞌodam. Kush ha dodad. Tsh g jijawul im hu hab wo i e juh ab ha amjed hegam mo an ha uꞌukch. ");
INSERT INTO oodNT_vpl VALUES ("AC19_13","074_19_13","ACT","19","13","14","Sh eda an haꞌi ep oiopo g Tutuligo ch hab chum e wua mo im hu hab i ha wua g jijawul ab ha amjed g hemajkam. Kush am hema g uhgchu pahl hab chehgig Sceva ch wewaꞌak aꞌalidag. Sh idam hab waꞌap chum im hu hab i ha wua g jijawul ab ha amjed g hemajkam. Am hu hebai, sh idam am hema neid g oꞌodham mash g jiawul an uꞌukch ch hab kaij, “Ab g i dagito ihda oꞌodham, ahpi jiawul. Bani si m‑ahgid heg gewkdagkaj Jesus mo g Paul ab amjed ha mihshmad.” ");
INSERT INTO oodNT_vpl VALUES ("AC19_15","074_19_15","ACT","19","15","15","Sh wabshaba hab kaij g jiawul ab ha wui, “S‑mahch ani g Jesus ch ep s‑mahch mo hedai wud hegai Paul ch wabshaba ahpim pi shaꞌi em‑mahch mams hedai wud.” ");
INSERT INTO oodNT_vpl VALUES ("AC19_16","074_19_16","ACT","19","16","16","Kutsh ihda cheoj mo g jiawul an si uꞌukch haha wabsh ha dadge k s‑koꞌokam ha juh. Tsh gam hu neꞌiopa ab amjed g kihj k d wabsh i ehꞌed. K g ha‑wehschuga wantshas. ");
INSERT INTO oodNT_vpl VALUES ("AC19_17","074_19_17","ACT","19","17","17","Kutsh wehsijj kah ihda amai Ephesus t am k atsh si s‑ehbeni k ab si has i el g t‑kownalig Jesus. ");
INSERT INTO oodNT_vpl VALUES ("AC19_18","074_19_18","ACT","19","18","18","Tsh muꞌijj hegam matsh ab i s‑wohoch s‑kehg haꞌichu ahga ab amjed g Jesus am i e hemapad k mahsko wua g pi ap e‑chuꞌijig am wehs ha tahgio g hemajkam. ");
INSERT INTO oodNT_vpl VALUES ("AC19_19","074_19_19","ACT","19","19","19","Tsh muꞌijj hegam mash hab chum e elid mo d mamakai am uꞌapa hegam e‑oꞌohana mo an ahgas g hihoina k am ha chehgid k ha mei. Tsh eda am i kuint g ha‑namkig idam oꞌohana mash am mei. Kutsh ai g hetaspo wehst‑mahm mihl pihsh (50,000). ");
INSERT INTO oodNT_vpl VALUES ("AC19_20","074_19_20","ACT","19","20","20","Kutsh hab masma hekaj si s‑gewkam am i hih g haꞌichu ahga ab amjed g Jesus k am i e gantad. Sh g hemajkam baꞌich i s‑gewkam ab uꞌukch. ");
INSERT INTO oodNT_vpl VALUES ("AC19_21","074_19_21","ACT","19","21","21","Tsh amjed hab i e ah g Paul matsh gam hu wo hih Macedonia ch Greece jejewed oidk k amjed gam hu haha wo hih Jerusalem wui k amjed am Rome wui wo hih. ");
INSERT INTO oodNT_vpl VALUES ("AC19_22","074_19_22","ACT","19","22","22","Kush eda g Timothy ch Erastus am wehmaj. Kush am ha ahgid g Paul matsh am wo hihi Macedonia wui. Tsh g Paul am wih Asia ch ed heꞌes i tash. ");
INSERT INTO oodNT_vpl VALUES ("AC19_23","074_19_23","ACT","19","23","23","Kutsh iaꞌi idani am i e kudu g hemajkam ab Ephesus t ab heg hekaj Jesus himdag. ");
INSERT INTO oodNT_vpl VALUES ("AC19_24","074_19_24","ACT","19","24","24","Amai ash am hema kehk g geꞌe cheopi. Kush am eda e kehshch g uwi ha‑jioshga ch hab chehgig Artemis. Kush am hema d plahda chikpandam ch hab chehgig Demetrius. Sh id pionag g plahdakaj ha nahto g al kihki mo heg wepogidas cheopi ch muꞌi nahto g lial ha gagdadch. ");
INSERT INTO oodNT_vpl VALUES ("AC19_25","074_19_25","ACT","19","25","25","Kutsh g Demetrius am i ha hemapai hegam mash hab waꞌap mahs chikpan hab wua k am si s‑gewkam hab kaij ab ha wui, “Ni‑naipijju, s‑mahch am mo g s‑t‑kaistalig ab him id amjed chikpan. ");
INSERT INTO oodNT_vpl VALUES ("AC19_26","074_19_26","ACT","19","26","26","Kum eda si neid ch ep kah ihda hab chehgi Paul mo hab kaij mo idam t‑jijoshga pi d shaꞌi jijosh. T hab am gawul juh g e‑chegitoi g muꞌi hemajkam ab i s‑wohochudk iia Ephesus t am ch chum alo wehsko am Asia jewed oidk. ");
INSERT INTO oodNT_vpl VALUES ("AC19_27","074_19_27","ACT","19","27","27","Kut wo e padch g t‑chikpan nat pi pi ab hu hab masma wo e ihmad g Artemis mo hemuch wehsko ab si e ihm. T g cheopigaj pi ab hu wo e haꞌichuch.” ");
INSERT INTO oodNT_vpl VALUES ("AC19_28","074_19_28","ACT","19","28","28","Tsh am i kah idam mat am e hemapai k atsh si babgat k si s‑kaidam hihnk ch hab kaij, “B ach si has elid g t‑jioshga Artemis.” ");
INSERT INTO oodNT_vpl VALUES ("AC19_29","074_19_29","ACT","19","29","29","Sh wehsko kaidag g ha‑hihinki ch wehs ha babgach g kihkam. Tsh gohk ha ui hegam mash am wehmaj g Paul k am ha uꞌapa chichwikud ed. Hegam mamtsh ha ui ash d Gaius ch Aristarcas. ");
INSERT INTO oodNT_vpl VALUES ("AC19_30","074_19_30","ACT","19","30","30","Tsh g Paul am chum s‑wahkim ha shahgid. Tsh wabshaba g wehmaj wohochuddam pi hiwigi. ");
INSERT INTO oodNT_vpl VALUES ("AC19_31","074_19_31","ACT","19","31","31","Tsh haꞌi hegam mash d hahaꞌichu ch d naipijjuj g Paul hab waꞌap ahgid matsh pi am hu wo hih mamt am i ha ui idam gohk. ");
INSERT INTO oodNT_vpl VALUES ("AC19_32","074_19_32","ACT","19","32","32","Tsh eda heg oidam am i si e gewkai g kudutadag. Sh haꞌijj si hihnk has i kaidam. Sh haꞌi am wa gawul haꞌichu ep hihnk heg hekaj mash muꞌijj pi shaꞌi mahch mas haschu ahgch ia e chehm. ");
INSERT INTO oodNT_vpl VALUES ("AC19_33","074_19_33","ACT","19","33","33","Tsh g Tutuligo am hema i kei mat am wo him k ab wo i kekiwua ha wehhejed k am wo ha ahgi mo pi d ha‑chuꞌijig g Tutuligo. Id ash hab chehgig Alexander ch am wabsh i chum ha baꞌich i kekiwua mat am wo neo. ");
INSERT INTO oodNT_vpl VALUES ("AC19_34","074_19_34","ACT","19","34","34","Tsh am i nei g hemajkam mo d Tuhligo k pi ab hu shaꞌi kaiham k wabsh si hihnk e wehm am hu i gohk ohla ab hab kaijch, “B ach si has elid g t‑jioshga Artemis.” ");
INSERT INTO oodNT_vpl VALUES ("AC19_35","074_19_35","ACT","19","35","35","Tsh g s‑has haꞌichu oꞌohandam ha shohbi g hemajkam ash hab kaijch, “Ahpim kihkam! Wehsijj am s‑mahch mo ia Ephesus t am e nuhkud g cheopigaj g si s‑has haꞌichu t‑jioshga Artemis ch ia ep e nuhkud hegai hodaigaj mat ab dahm kahchim t amjed i gei. ");
INSERT INTO oodNT_vpl VALUES ("AC19_36","074_19_36","ACT","19","36","36","T pi hedai hab wo shaꞌi chei mas pi woho ihda. Kumt ab wabsh wo i e bahbgi k pi am hu haꞌichu wabsh wo si has juh. ");
INSERT INTO oodNT_vpl VALUES ("AC19_37","074_19_37","ACT","19","37","37","Neh, mamt i ha uꞌapa idam oꞌodham. T eda pi haꞌichu shaꞌi ha ehs ab cheopi t amjed, niꞌis am hu shaꞌi pi ap has ahg g t‑jioshga. ");
INSERT INTO oodNT_vpl VALUES ("AC19_38","074_19_38","ACT","19","38","38","Neh, k am dadha g hahaꞌichu lodaita tash ch ed. Kut idam Demetrius am haꞌab wo ha uꞌapa matp ab haꞌichu wo s‑ha abchudam. ");
INSERT INTO oodNT_vpl VALUES ("AC19_39","074_19_39","ACT","19","39","39","K am ep e nanmek g kihkam ch haꞌichu i aꞌaga ch am i apꞌechud. Kumt am wo uꞌapa mamtp haꞌichu ep tatchua. ");
INSERT INTO oodNT_vpl VALUES ("AC19_40","074_19_40","ACT","19","40","40","T hahawa pi ab hu wo t‑abch g kownal machs wabsh t‑cheggia heg hekaj mat haschu has i e juh id tashkaj. Kutt pi wo shaꞌi t‑nako machs wo ah mat haschu ahgk hab e juh haꞌichu.” ");
INSERT INTO oodNT_vpl VALUES ("AC19_41","074_19_41","ACT","19","41","41","Neh, bash kaij ch ha dagito. ");
INSERT INTO oodNT_vpl VALUES ("AC20_1","074_20_1","ACT","20","1","1","Tsh am i dodolimat haꞌichu. Tsh g Paul am i ha hemapai g e‑wehm wohochuddam k am si i ha gewkemhun k am hahawa ha dagito k gam hu aigo i chesh Macedonia t am ");
INSERT INTO oodNT_vpl VALUES ("AC20_2","074_20_2","ACT","20","2","2","k am heg oidk i ha gewkemhunahi muꞌikpa ha mihshmadk. Am heꞌes d i tash, t ia jiwia Greece jewed t am ");
INSERT INTO oodNT_vpl VALUES ("AC20_3","074_20_3","ACT","20","3","3","k ia haꞌichugkahim waik mashad. T am hebai i cheka, t am hahawa i chum e nako mat am aigo i chesh Syria jewed wui. Tsh wabshaba g Tutuligo am i e nako mat wo be k wo mua. T hekaj hab i e ah mat am uhpam ep wo hih Macedonia wui. ");
INSERT INTO oodNT_vpl VALUES ("AC20_4","074_20_4","ACT","20","4","4","Tsh haꞌi oi g Paul mat gam hu hih. Hema o d Sopater ch ab Berea t amjed ch d alidaj g Pyrrus. K haꞌi ep d Aristarcas ch Secundus ch ab Thessalonica t amjed. Tki hegai Gaius mo ab Derbe t amjed ch Timothy am ha oi. Tki hegam ep ha oi Tychicus ch Trophimus mo ab amjed g Asia jewed. ");
INSERT INTO oodNT_vpl VALUES ("AC20_5","074_20_5","ACT","20","5","5","T ia dada Philippi kihhim t am. Ni ahni Luke ia wabsh kia haꞌichug ch am hahawa oi g Paul. T wabshaba hegam haꞌi iꞌajed gam hu t‑baꞌich i chehchsh Troas kihhim wui matsh am wo t‑nenida. ");
INSERT INTO oodNT_vpl VALUES ("AC20_6","074_20_6","ACT","20","6","6","T eda e ai mat g Tutuligo wuhshad g e‑shohshon ha‑doꞌibiadag k hab pi koꞌa hegai pahn mo jewajidas. Kutt am hahawa gahi i shul g geꞌe wahlkokaj k am ha nam Troas t am mo d hetasp tash amjed mat hegam am i t‑dagito. Kuch wehsijj am haꞌichugkahim hemako domig. ");
INSERT INTO oodNT_vpl VALUES ("AC20_7","074_20_7","ACT","20","7","8","Am hu hebai d i shahwai hudunk. Tt am i t‑hemapai mo an hebai uhgk g kih k am t‑wehm t‑gegos matt am wo hehgigchul g Jiosh. K an muꞌi e mehmheidch g lalampa. T g Paul am neok k shaꞌi si tash am t‑mihshmad natsh pi wo hih baꞌich tash ed. Kut eda i huh g s‑chuhugam. ");
INSERT INTO oodNT_vpl VALUES ("AC20_9","074_20_9","ACT","20","9","9","K an hema daha g wechij oꞌodham wintani t an ch hab chehgig Eutycus ch atsh am i s‑kohsim k kohsh k i gei ab wintani t amjed k ged hu gei jewedo. K eda waik e dahm kihki mat amjed ab i gei. T am hahawa haꞌi be k am s‑mai matki heki hu muh. ");
INSERT INTO oodNT_vpl VALUES ("AC20_10","074_20_10","ACT","20","10","10","T wabshaba g Paul am i huduni k an si kohm k hab kaij, “Pi g am wo has e tahtkkad. Do doakam.” ");
INSERT INTO oodNT_vpl VALUES ("AC20_11","074_20_11","ACT","20","11","12","T g hajunij gam hu hahawa i bei hegai wechij oꞌodham kihj wui si s‑ap e tahtkch mo d doakam. Kut gam hu hahawa uhpam ep i chehchsh mo an e mihshmad k am hab juh hegai chemait hugi mat hekaj wo s‑chegitok g Jesus muhkig. T g Paul am hahawa ep ha mihshmad k gam hu hahawa hih. ");
INSERT INTO oodNT_vpl VALUES ("AC20_13","074_20_13","ACT","20","13","13","K am hahawa t‑ahgid g Paul mattsh gam hu wo nam mo am d Assos kihhim natsh pi wabsh wo i keish g wohg k am wo hih. Kutt heg hekaj gahi i shul g geꞌe wahlkokaj k gam hu dada. ");
INSERT INTO oodNT_vpl VALUES ("AC20_14","074_20_14","ACT","20","14","14","T am hahawa t‑nam k an t‑wehm dahiwua. Tt am ep gahi i shulig k gam hu ai g Mitylene kihhim ");
INSERT INTO oodNT_vpl VALUES ("AC20_15","074_20_15","ACT","20","15","16","k amjed gam hu ai g Chios kihhim. K am baꞌich d ep i tash, tt gam hu ai g Samos kihhim. K eda e aihim mat g Tutuligo gam hu wo hihi Jerusalem wui k am hab wo juh g hehgchulida Jiosh wui mat s‑ap i ha wehmt k am babhaijid g ha‑eꞌesha. K heg wui s‑himimk g Paul ch s‑e hohtkid ch hekaj hab kaij matt pi am hu wo i huhud Ephesus t am. Kutt hekaj am wabsh gahi wuwha. K am baꞌich d i tash, tt gam hu dada Miletus kihhim t am. ");
INSERT INTO oodNT_vpl VALUES ("AC20_17","074_20_17","ACT","20","17","17","K oi wa s‑ha neidamk g Paul hegam mo d geꞌeged am ha shahgid g t‑wehm wohochuddam ab Ephesus t ab. Kut ab i ha wai Miletus wui. ");
INSERT INTO oodNT_vpl VALUES ("AC20_18","074_20_18","ACT","20","18","18","T am i dada. K hab kaij ab ha wui: “Ni‑wepnag, s‑mahch am mani haschu am hab i junihim am em‑shahgid wabsh chum hekid ga hu i amjed mant hekid ia jiwia iia Asia jewed t am. ");
INSERT INTO oodNT_vpl VALUES ("AC20_19","074_20_19","ACT","20","19","19","Ni ab wabsh i ni‑shoꞌigchud ch hebai ni‑ohꞌog iawua am hab junihidch g Jiosh chikpan nani pi si pihk ni‑elid em‑hekaj. Am o chum e nakog g ni‑wehm oꞌodham mat wo ni‑mua. Ni heg hekaj ab nakog g s‑wihnk haꞌichu. ");
INSERT INTO oodNT_vpl VALUES ("AC20_20","074_20_20","ACT","20","20","20","Kum s‑mahch mani pi haꞌichu shaꞌi ehstohim ch wabshaba am wehs em‑ahgid mani haschu hab elid mat d wo i em‑wehmtadagk. Ni am em‑mashcham g Jiosh haꞌichu ahga mam am e hehemapad ch amai ep si heheꞌejel em‑kihki ed. ");
INSERT INTO oodNT_vpl VALUES ("AC20_21","074_20_21","ACT","20","21","21","Kuni am si tasho ha ahgid g ni‑wehm oꞌodham ch gawul mahs hemajkam mat wo s‑ohhod g pi ap e‑chegitoi k ab wo i e dagito Jiosh wui k ab wo bei g t‑kownalig Jesus. ");
INSERT INTO oodNT_vpl VALUES ("AC20_22","074_20_22","ACT","20","22","22","K hemuch hab si tahhadag g ni‑ihbdag mant am wo hih Jerusalem wui. Pi ani mahch mas haschu has wo mahsk am ni‑wehhejed amai. ");
INSERT INTO oodNT_vpl VALUES ("AC20_23","074_20_23","ACT","20","23","23","Id ani hi wa s‑mahch mani heg wui am him mantp hems wo ni‑kuhpachud k wo ni‑shoꞌigch no pi heki hu am i ni‑tashogid g Hekia S‑apꞌekam Gewkdag mani hebai i jijiwhia. ");
INSERT INTO oodNT_vpl VALUES ("AC20_24","074_20_24","ACT","20","24","24","Pi o d shaꞌi haꞌichu g ni‑doakag manis wo si s‑huwidad hejel ni‑wehhejed. Heg ani waꞌi hab s‑junimk mant wo nahto hegai mo g t‑kownalig Jesus ab ni‑chehani mant am hab wo juh. K d ihda mant am wo i ahgahi g Jiosh hemajimatalig. ");
INSERT INTO oodNT_vpl VALUES ("AC20_25","074_20_25","ACT","20","25","25","“Neh, pi amtki hekid ep wo shaꞌi ni‑nei. Ni heg hekaj s‑em‑ahgidamk mani wa wehs haꞌichu em‑ahgid ab amjed g Jiosh kownaltalig. ");
INSERT INTO oodNT_vpl VALUES ("AC20_26","074_20_26","ACT","20","26","26","K pi d ni‑chuꞌijig mamtp hema i pi wo e doꞌibia. ");
INSERT INTO oodNT_vpl VALUES ("AC20_27","074_20_27","ACT","20","27","27","Wehs ant em‑ahgi hegai mo haschu g Jiosh am hab elid k pi haschu shaꞌi ehsto ab em‑amjed. ");
INSERT INTO oodNT_vpl VALUES ("AC20_28","074_20_28","ACT","20","28","28","Ab g hejel wo e nuhkudad ch ep wo ha nuhkudad g e‑wehm wohochuddam. Hegam o g Hekia S‑apꞌekam Gewkdag em‑nuhkudachud hab masma mamt wo haꞌi ha nuhkudach g kahwal e‑shoshoiga. Kumt wo s‑chegitok mat g t‑kownalig Jesus ehꞌed e iawua mat am ha wehhejed e muhkid k ha doꞌibia. ");
INSERT INTO oodNT_vpl VALUES ("AC20_29","074_20_29","ACT","20","29","29","Ab at haꞌi wo i wahp em‑shahgid mat hab masma wo s‑ta ehbidamak am em‑wehhejed mo g shehꞌe am ha wehhejed g kahwal k wo chum s‑em‑uꞌim. ");
INSERT INTO oodNT_vpl VALUES ("AC20_30","074_20_30","ACT","20","30","30","Kut am haꞌi wo i e maskogi g chechoj em‑shahgid k wo haꞌichu chum em‑iattogi ahpim wohochuddam mat hab masma haꞌi im hu gawul wo i em‑wanim. ");
INSERT INTO oodNT_vpl VALUES ("AC20_31","074_20_31","ACT","20","31","31","Neh, mt wo si e nuhkudad ch wo s‑chegitokad mani em‑mashcham wehsijj waik ahid ab ch g ni‑ohꞌog iawua s‑chuhugam oidam ch tash oidam nani pi pihk ni‑elid em‑hekaj. ");
INSERT INTO oodNT_vpl VALUES ("AC20_32","074_20_32","ACT","20","32","32","“Pegih neh, ab ant wa em‑ahgi ab amjed g Jiosh hoꞌigeꞌidadag k am haha wo em‑dagito Jiosh nohnhoi ed. T g Jiosh wo wa em‑nuhkudad ch ab wo i gewkai g em‑wohochudadag k wo em‑mah hegai si s‑kehg haꞌichu mo ab ha makiog g e‑hemajkamga. ");
INSERT INTO oodNT_vpl VALUES ("AC20_33","074_20_33","ACT","20","33","33","Pi ani hekid hedai ha‑lialigakaj o g wehschuga shaꞌi pihk ni‑elid. ");
INSERT INTO oodNT_vpl VALUES ("AC20_34","074_20_34","ACT","20","34","34","Ni wabsh g hejel ni‑nohnhoikaj am hab junihim g chikpan ch hekaj ni‑dagioꞌid ch ep ha dagioꞌid g ni‑wehm chikpandam. ");
INSERT INTO oodNT_vpl VALUES ("AC20_35","074_20_35","ACT","20","35","35","Ni hab wa masma am em‑chehgid mamt wo i ha wehmt hegam mo pi e amichud. T‑kownalig Jesus o hab kaij, ‘T wo s‑em‑hehgigch hegai mat ab wo haꞌichu em‑mah. Mt wabshaba baꞌich wo i s‑hehgigk mamt ab wo haꞌichu ha mah.’ Kumt id wo s‑chegitok mo has i kaij.” ");
INSERT INTO oodNT_vpl VALUES ("AC20_36","074_20_36","ACT","20","36","36","I am i haꞌasa neo g Paul k am hahawa wehs ha wehm tohtonwua idam k am e hoꞌigeꞌidahu. ");
INSERT INTO oodNT_vpl VALUES ("AC20_37","074_20_37","ACT","20","37","37","K wehsijj si shoani ch an si kokme no pi si pihk e elid hekaj ch hab ahg, “Jiosh at wo wa m‑wehmajk.” ");
INSERT INTO oodNT_vpl VALUES ("AC20_38","074_20_38","ACT","20","38","38","K si pi ap e tahtk, wahm mat am i chegito mo hab kaij mat pi dahm ep wo nei. T am hahawa wehsijj hihi mo am daha g geꞌe wahlko. ");
INSERT INTO oodNT_vpl VALUES ("AC21_1","074_21_1","ACT","21","1","1","Kutt am hahawa si wehs i ha hoꞌigeꞌel g t‑wepnag k am ha dagito k am wabsh si shel gahi i shul g geꞌe wahlkokaj k ga hu dada Cos kihhim t ab. Am baꞌich d i tash, tt ga hu ai g Rhodes kihhim k amjed ga hu aigo i dada Patara kihhim t ab. ");
INSERT INTO oodNT_vpl VALUES ("AC21_2","074_21_2","ACT","21","2","2","Neh, k am hema daha g geꞌe wahlko matsh gam hu wo hih Phenicia jewed wui. Kutt heg ab an ha hekaj i chehchsh k gm hu oi. ");
INSERT INTO oodNT_vpl VALUES ("AC21_3","074_21_3","ACT","21","3","3","Tsh ab wo i e huhuds g wahlko mohtoi Tyre kihhim t am. Kutt am bihbij hugidaj an g Cyprus jewed k am dada amai Tyre t am. ");
INSERT INTO oodNT_vpl VALUES ("AC21_4","074_21_4","ACT","21","4","4","K am haꞌi kih g t‑wehm wohochuddam. Kutt ha chehg k am ha wehm dadha hemako domig ab. T am i ha tashogi g Hekia S‑apꞌekam Gewkdag matsh am haꞌichu has wo e juh tahgio g Paul. Kum hab chum ahg mat pi am hu wo hih Jerusalem wui. ");
INSERT INTO oodNT_vpl VALUES ("AC21_5","074_21_5","ACT","21","5","5","T wabshaba am i e ai matt wo hihi. Tt gam hu hihi. T wehsijj gam hu t‑oi ha wehm g e‑wehm kihkam ch e‑aꞌaliga matt gm hu wo i wuwha ab kihhim t amjed. Tt wehsijj am i tohtonwua ge shuhdagi bahsho k am t‑hoꞌigeꞌidahun ");
INSERT INTO oodNT_vpl VALUES ("AC21_6","074_21_6","ACT","21","6","6","k ab hahawa aꞌai t‑ahgid mat wo t‑wehmajk g Jiosh. Tt ahchim gan hu hahawa i chehchsh geꞌe wahlko ch ed. T hegam gm hu epai hihi uhpam. ");
INSERT INTO oodNT_vpl VALUES ("AC21_7","074_21_7","ACT","21","7","7","Kutt gam hu hahawa ep gahi i shul g geꞌe wahlkokaj Ptolemais kihhim wui. K am haꞌi kih g t‑wehm wohochuddam. Ch am ha wehmajkahim hemako tash ab. ");
INSERT INTO oodNT_vpl VALUES ("AC21_8","074_21_8","ACT","21","8","8","Am baꞌich d i tash, tt ga hu dada Cesaria kihhim t ab. Kuki am kih hegai Philip mo hema d hegam wewaꞌak chechoj matsh wa am e chuhcha matsh am wo i ha wehmt g Jesus chuhchai Jerusalem t ab. Kutt am hihi kihj wui. T am i t‑wahpki. ");
INSERT INTO oodNT_vpl VALUES ("AC21_9","074_21_9","ACT","21","9","9","Kuch am wehmajkahim heꞌekia i tash. Ihda Philip o giꞌik uꞌuwi aꞌalidag. K idam pi ha kuhkun ch am ahgahim hegai mo haschu g Jiosh am ha tashogid. ");
INSERT INTO oodNT_vpl VALUES ("AC21_10","074_21_10","ACT","21","10","10","Kut ab Judea t amjed heg ab jiwia Jiosh haꞌichu i tashogiddam mo hab chehgig Agabus. ");
INSERT INTO oodNT_vpl VALUES ("AC21_11","074_21_11","ACT","21","11","11","Ch am t‑mihshmad. T heg an bei g Paul giwud k an hekaj wuh g e‑kakhio ch e‑nohnhoi ch hab kaij, “Bamtsh masma hab wo m‑juh maptp am wo hih Jerusalem wui. T‑wehm oꞌodham atsh an wo si m‑wud k ab wo m‑dagito gawul mahs hemajkam ha wui. Id o am ni‑tashogid g Hekia S‑apꞌekam Gewkdag.” ");
INSERT INTO oodNT_vpl VALUES ("AC21_12","074_21_12","ACT","21","12","12","Kutt am i kah ihda k ab chum si i ahgid g Paul mat pi am hu wo hih Jerusalem wui. ");
INSERT INTO oodNT_vpl VALUES ("AC21_13","074_21_13","ACT","21","13","13","K wabshaba hab wabsh kaij, “Pi g am wo shoanid. Pi am ap ni‑tahtchud. Ni‑nahtokch ani mamtp wo ni‑wulsh o chum hems wo ni‑mua g t‑kownalig Jesus wehhejed.” ");
INSERT INTO oodNT_vpl VALUES ("AC21_14","074_21_14","ACT","21","14","14","Kutt pi shaꞌi t‑nako machs wo shohbi k am wabsh i dagito k hab kaij, “Pegih, id ach waꞌi tatchua mat g Jiosh haꞌichu apꞌechuda am hab wo e juh.” ");
INSERT INTO oodNT_vpl VALUES ("AC21_15","074_21_15","ACT","21","15","15","Kuch am ep haꞌichug heꞌes i tash ch am hahawa i t‑nakog k gam hu hihi Jerusalem wui. ");
INSERT INTO oodNT_vpl VALUES ("AC21_16","074_21_16","ACT","21","16","16","T am haꞌi t‑oi Jerusalem wui k am i t‑ui heg kih wui matt am wehmaj wo dadhaiwua. Id o hab chehgig Mason ch ab d si kihkam Cyprus jewed t ab ch ash heki hu waꞌi s‑wohochud mo g Jesus d Jiosh si Kehsha. ");
INSERT INTO oodNT_vpl VALUES ("AC21_17","074_21_17","ACT","21","17","17","T si s‑ap i e taht g t‑wehm wohochuddam ab i t‑neidok. ");
INSERT INTO oodNT_vpl VALUES ("AC21_18","074_21_18","ACT","21","18","18","Idam ha‑uhgchuga ash d James. Kutt heg chehgio am wehmaj g Paul. K am wehsijj dadha hegam mo d geꞌeged. ");
INSERT INTO oodNT_vpl VALUES ("AC21_19","074_21_19","ACT","21","19","19","T g Paul ab wehs i ha hoꞌigeꞌid k am hahawa si s‑ap ha ahgid wehs haꞌichu mat g Jiosh s‑kehg am hab juh am gahi wuhshanim am ha shahgid g gawul mahs hemajkam. ");
INSERT INTO oodNT_vpl VALUES ("AC21_20","074_21_20","ACT","21","20","20","T am i kaiok ab si ihm g Jiosh k wabshaba hab kaij ab Paul wui, “Neh, t‑wehnag, s‑mahch ap mat muꞌi mihl t‑wehm oꞌodham ab i s‑wohoch g Jiosh haꞌichu ahga k ab ihm g t‑kownalig Jesus k eda ab wabsh kia si has elid g heki hu t‑chehanig. ");
INSERT INTO oodNT_vpl VALUES ("AC21_21","074_21_21","ACT","21","21","21","Idam o kah mapsh ahpi ha mashcham hegam t‑wehm oꞌodham mo an aꞌai kih nahnko mahs hemajkam ha shahgid mat wo s‑ohhod g t‑chehanig k pi an hu wo ha oꞌoha an ha pahl hikuchk g e‑aꞌaliga. ");
INSERT INTO oodNT_vpl VALUES ("AC21_22","074_21_22","ACT","21","22","22","Do wabsh si shel mat wo kah mapt ia jiwia. Pegih, k hab chum mahs ");
INSERT INTO oodNT_vpl VALUES ("AC21_23","074_21_23","ACT","21","23","23","mapt am hab wo e juh matt has wo i m‑ah. M o haꞌi d chechoj ch d giꞌik mat heꞌes pi hih g e‑moꞌo nat pi ab haꞌichu ahꞌad g Jiosh. ");
INSERT INTO oodNT_vpl VALUES ("AC21_24","074_21_24","ACT","21","24","24","Pt am wo ha oid k am ha wehm wo e dagito Jiosh wui geꞌe cheopi t am. Am apt ha wehhejed wo namkid mat haschu wo i chum ha namkid heg hekaj. Kumt am haha wo hih g e‑moꞌo. Pt hab masma wo ha chehgi g t‑wehm oꞌodham map am hab junihim g t‑himdag. T heg amjed wo s‑mahchk mo pi woho hegai mam haschu ab m‑abchud. ");
INSERT INTO oodNT_vpl VALUES ("AC21_25","074_21_25","ACT","21","25","25","P am wa s‑mahch matt haschu am ha oꞌohani hegam gawul mahs hemajkam mat ab i s‑wohoch g Jiosh haꞌichu ahga. Bo chuꞌig g t‑oꞌohana mat hegam pi wo koꞌad g ehꞌed ch hegai mo pi gam hu e iawua g ehꞌed e mumꞌajch kch hegai mo ab e toꞌid hegai mo haschu hab chum e elid mo d jiosh. Kut wo si e nuhkud hab masma mat hegai waꞌi si e‑hohnig o g si e‑kun wehm wo kihk.” ");
INSERT INTO oodNT_vpl VALUES ("AC21_26","074_21_26","ACT","21","26","26","K wa woho am baꞌich d i tash. T g Paul am i ha ui hegam chechoj k am ha wehm i e dagito Jiosh wui k am hahawa i wah geꞌe cheopi ch ed k am ha ahgid mat d wo wewaꞌak tashk, t wo kuhgit hegai mat ab ahꞌad. T am hab wo e juh hegai mat am hahawa haꞌichu wo iagchul Jiosh wui. ");
INSERT INTO oodNT_vpl VALUES ("AC21_27","074_21_27","ACT","21","27","27","K am i e aihim mat wo kuhgit hegai wewaꞌak tash. T am hih g Paul k am i wah geꞌe cheopi ch ed. Kutsh haꞌi am chehg k an bei hegam Tutuligo mo ab Asia jewed t amjed. K eda muꞌi an oiopo g hemajkam. Kutsh am si i ha kudut ");
INSERT INTO oodNT_vpl VALUES ("AC21_28","074_21_28","ACT","21","28","28","k ash si hihnk ch hab kaij, “T‑hajuni, ia g wo i t‑wehmt. Ihda oꞌodham o an wehsko si has ahg g t‑himdag ch t‑chehanig ch ihda geꞌe cheopi. Pi o d ha‑apꞌedag g gawul mahs hemajkam mas ia hu wo i wahp. Kutki eda ihda haꞌi i ha wahpkid k hab uamhu g geꞌe cheopi.” ");
INSERT INTO oodNT_vpl VALUES ("AC21_29","074_21_29","ACT","21","29","29","Bash kaij nash pi am hu hebai neid g Paul hema wehm g gawul mahs oꞌodham ch hab e ahg mat am i wahki. Hegai mo wa am wehmaj o hab chehgig Trophimus ch ab Ephesus t ab d kihkam. ");
INSERT INTO oodNT_vpl VALUES ("AC21_30","074_21_30","ACT","21","30","30","T am wabsh wehsko chehmo g pi ha‑apꞌedag amai kihhim t am. T ab aꞌaijed i wohp g hemajkam k an wabsh si bei g Paul k gam hu i chewaim ab amjed g geꞌe cheopi. T ab ha hekaj si e kuhkp g geꞌe cheopi kihkijeg. ");
INSERT INTO oodNT_vpl VALUES ("AC21_31","074_21_31","ACT","21","31","31","K idam s‑babgam hemajkam chum mumꞌa g Paul. Kumtsh am ahgi g shondal ha‑geꞌejig mash am ge e cheggia. ");
INSERT INTO oodNT_vpl VALUES ("AC21_32","074_21_32","ACT","21","32","32","T ab ha hekaj daꞌiwush muꞌi ha wehm g e‑shondalig k haꞌi ehp g ha‑geꞌegeꞌejig k ged hu woꞌi mat am e hemapai g hemajkam. T hegam am ha hekaj wabsh si haꞌasa cheggia g Paul am i ha neidk. ");
INSERT INTO oodNT_vpl VALUES ("AC21_33","074_21_33","ACT","21","33","33","T g shondal am him k an bei g Paul. T g ha‑geꞌejig hab ha ah mat an wo si wuh g gohk e hukshchim wainomikaj. Kut hab juh. T ab hahawa ha kakke g hemajkam, “Dohꞌo wud ihda oꞌodham ch haschu has juh?” ");
INSERT INTO oodNT_vpl VALUES ("AC21_34","074_21_34","ACT","21","34","34","K haꞌi g hemajkam am hu has i ahg. K haꞌijj ehp am wa gawul ep ahg. T am wabsh i ge nahnko e juh g haꞌichu ha‑ahga. Kut pi shaꞌi amich ihda shondal ha‑geꞌejig mat haschu has e juh k heg hekaj am wabsh ha ahgid g e‑shondalig mat ged hu wo kuh g Paul. ");
INSERT INTO oodNT_vpl VALUES ("AC21_35","074_21_35","ACT","21","35","36","T an i bei mo an cheshajkudag. T wabshaba wabsh e nondagch g hemajkam k an chum s‑behimk ch si hihnk ch hab kaij, “Muꞌawo! Muꞌawo!” T heg hekaj wabsh uhgk i ul g shondal mat pi wo e muhkid. ");
INSERT INTO oodNT_vpl VALUES ("AC21_37","074_21_37","ACT","21","37","37","T am haha wabsh i chum wahki g Paul e‑kolhai ed. K hab kaij g Greek ha‑neꞌokikaj ab wui g shondal ha‑geꞌejig, “M ani haꞌichu chum s‑m‑ahgidamk.” K heg hab kaij, “A kupki neok g Greek ha‑neꞌokikaj. ");
INSERT INTO oodNT_vpl VALUES ("AC21_38","074_21_38","ACT","21","38","38","Ps hemsi d hegai Egypt t am oꞌodham mat wa am hu hebai ia i chum shonwuich g cheggiadag. T wa am i wehmt g giꞌik mihl chechoj ch uꞌa g cheggiakud am tohono jewed oidk.” ");
INSERT INTO oodNT_vpl VALUES ("AC21_39","074_21_39","ACT","21","39","39","K hab kaij g Paul, “Pi ani d hegai. Dani Tuhligo ch ab d mahsikam Tarsus kihhim t ab am Cilicia jewed ch ed ch ab uꞌukch g ni‑shel ab amjed g si s‑has haꞌichu kihhim. Pt ab wo si i s‑ni‑hoꞌigeꞌid k wo ni‑hiwigi mant am wo neo ha wui g hemajkam.” ");
INSERT INTO oodNT_vpl VALUES ("AC21_40","074_21_40","ACT","21","40","40","T wa woho am hiwigi g shondal ha‑geꞌejig. T an i kekiwua mo an cheshajkudag ab ha baꞌich g hemajkam k am neo g hejel e‑neꞌokikaj k hab kaij: ");
INSERT INTO oodNT_vpl VALUES ("AC22_1","074_22_1","ACT","22","1","1","“Ni‑hajuni ch ahpim geꞌeged hemajkam, ab g wo i ni‑kaiham mant am hejel ni‑wehhejed wo neo.” ");
INSERT INTO oodNT_vpl VALUES ("AC22_2","074_22_2","ACT","22","2","2","T am i kah mo g ha‑neꞌokikaj neok k gam hu wabsh i pi shahmuni. K hab hahawa kaij g Paul: ");
INSERT INTO oodNT_vpl VALUES ("AC22_3","074_22_3","ACT","22","3","3","“Ahni ani d Tuhligo ch ab d mahsikam Tarsus kihhim t am am Cilicia jewed ch ed ch wabshaba ia geꞌeda Jerusalem kihhim t am k ia ni‑mashcham. K wa g Gamaliel d ni‑mashchamdam ch ab si s‑gewkam ni‑mashcham g t‑chehanig. Ni hab wa masma am chum si s‑gewkam oid g Jiosh himdag mam ahpim hemuch id i tashkaj. ");
INSERT INTO oodNT_vpl VALUES ("AC22_4","074_22_4","ACT","22","4","4","Kuni wa heg hekaj ha shoꞌigchud ch ha kokda hegam mo an uꞌukch ihda wechij haꞌichu ahga ch wa an ha uꞌu g chechoj ch uꞌuwi ch am ha shulig kukpaikud ch ed. ");
INSERT INTO oodNT_vpl VALUES ("AC22_5","074_22_5","ACT","22","5","5","T g uhgchu pahl ch hegam e jehnigiddam am wo wohokamch ihda mani em‑ahgid. Bani wa ha ahg mant am wo hih Damascus kihhim wui. T hegam ab ni‑mah g oꞌohana am ha wui hegam mo d uꞌugchu am ha eda g t‑wehm oꞌodham amai Damascus ch ed. Nt wa am hi wa i hih mant wo ha wupulsh g e hukshchim wainomikaj hegam mo ab s‑wohochud ihda wechij haꞌichu ahga k wo uhpam i ha ui ab Jerusalem wui mat wo bei g s‑koꞌok e‑namkidadag. ");
INSERT INTO oodNT_vpl VALUES ("AC22_6","074_22_6","ACT","22","6","6","“Neh, am att wa hihim k gam hu i aihim g Damascus kihhim. K wa am hu d i dahm juhk mat haha wabsh haꞌichu si ton ab amjed g dahm kahchim an wehsko ni‑wehgaj. ");
INSERT INTO oodNT_vpl VALUES ("AC22_7","074_22_7","ACT","22","7","7","Nt wa am i gei jewedo. T wa ab hema si neo ni‑wui k hab kaij, ‘Saul, s‑wohom ap hig ni‑shoꞌigchud.’ ");
INSERT INTO oodNT_vpl VALUES ("AC22_8","074_22_8","ACT","22","8","8","“Kuni si has elid ch hab kaij, ‘Dohp wud ch ab neok?’ “K hab hahawa ep kaij, ‘Dani ahni Jesus map ha shoꞌigchud g ni‑ihmdam.’ ");
INSERT INTO oodNT_vpl VALUES ("AC22_9","074_22_9","ACT","22","9","9","K hegam mo am ni‑wehmaj hi wa neid hegai geꞌe tonlig ch wabshaba pi amichud g neꞌoki. ");
INSERT INTO oodNT_vpl VALUES ("AC22_10","074_22_10","ACT","22","10","10","“Ni ab hahawa kakke, ‘Shahnt wo ni‑juh, ni‑kownalig?’ “K wa hab kaij, ‘Ab g i wamig k am him k am i wahki Damascus ch ed. T am hahawa hema wo m‑ahgi mapt haschu am hab wo chum wuad.’ ");
INSERT INTO oodNT_vpl VALUES ("AC22_11","074_22_11","ACT","22","11","11","“Tki eda pi ni‑nenich heg hekaj mat wa am si s‑masma ton. T wa am wabsh i ni‑wanim hegam mo am ni‑wehmaj k ged hu ni‑uꞌapa Damascus t am. ");
INSERT INTO oodNT_vpl VALUES ("AC22_12","074_22_12","ACT","22","12","12","“Kuki wa am hema kih g oꞌodham ch hab chehgig Ananias ch ab si ihm g Jiosh ch ep am si oid g chehanig. K ab si has elid g t‑wehm oꞌodham amai Damascus t am. ");
INSERT INTO oodNT_vpl VALUES ("AC22_13","074_22_13","ACT","22","13","13","Heg at wa am jiwia ni‑wui k ab kehk ch hab kaij, ‘Ni‑nawoj Saul, ab g behꞌi g e‑nentalig!’ Nt ha hekaj s‑ap haꞌichu neid k ab si i nei. ");
INSERT INTO oodNT_vpl VALUES ("AC22_14","074_22_14","ACT","22","14","14","“K wa hab kaij ab ni‑wui, ‘Neh, am antsh wo m‑ahgi matsh ahpi am i m‑kei g Jiosh mapt wo s‑mahchk g tatchuij ch wo nei g si s‑apꞌekam Kehshaj k wo kah mat am hejel wo m‑ahgi g haꞌichu e‑ahga. K d waꞌi ihda Jiosh mo an uꞌukch g t‑shohshonbad. ");
INSERT INTO oodNT_vpl VALUES ("AC22_15","074_22_15","ACT","22","15","15","K hab d elidaj mapt d wo hema hegamk mapt am wo si i wohokamch g Jesus k am wo i ha ahgi g hemajkam mapt haschu i neid k haschu i kah. ");
INSERT INTO oodNT_vpl VALUES ("AC22_16","074_22_16","ACT","22","16","16","Pt ha hekaj wo i e nakog k wo e pahl wako ab ihmadch g Jesus. T heg gam hu hab wo i juh g pi ap m‑chuꞌijig.’ Neh, bo ni‑ahg. ");
INSERT INTO oodNT_vpl VALUES ("AC22_17","074_22_17","ACT","22","17","17","“Nt wa am hab juniok ab i hih Jerusalem wui k am hu hebai am ni‑hoꞌigeꞌidahun geꞌe cheopi ch ed. T wa am haha wabsh ni‑nena ed haꞌichu hab e juh ");
INSERT INTO oodNT_vpl VALUES ("AC22_18","074_22_18","ACT","22","18","18","mani neid g Jesus. K hab kaij ab ni‑wui, ‘Ia g ha hekaj dagito g Jerusalem k hihm ab amjed nat pi g m‑wehm oꞌodham iia pi ab hu wo kaiha g haꞌichu m‑ahga ab ni‑amjed.’ ");
INSERT INTO oodNT_vpl VALUES ("AC22_19","074_22_19","ACT","22","19","19","“Ni hab kaij, ‘Tp hems wo wa ni‑kaiha, ni‑kownalig, no pi s‑ap s‑mahch mani d ahni mani wa an wahkhim ha eda g ha‑chechopi ch an ha uꞌud ch ha gewittan hegam mo ab m‑ihm. ");
INSERT INTO oodNT_vpl VALUES ("AC22_20","074_22_20","ACT","22","20","20","Kuni wa am ha wehmaj ch am nuhkud g ha‑wehschuga hegam mat mua hegai Steven mat am si s‑mahch k ah ab m‑amjed.’ ");
INSERT INTO oodNT_vpl VALUES ("AC22_21","074_22_21","ACT","22","21","21","“K wabshaba hab kaij g Jesus ab ni‑wui, ‘Am g wa hihm nant pi am i m‑kei mapt am mehk wo hih ha wui g nahnko mahs hemajkam.’ ” Neh, bo kaij g Paul. ");
INSERT INTO oodNT_vpl VALUES ("AC22_22","074_22_22","ACT","22","22","22","K wa ab hi wa s‑ap kaiham idam hemajkam. T wabshaba am hab wabsh chum chei ihda matsh g Jesus am i kei matsh am wo hih ha wui g nahnko mahs hemajkam. T am ha hekaj i hihinkiad si s‑kaidam k hab kaij, “Muꞌawo! Muꞌawo! Pi o an hu hab chum chuꞌig mas in d wo doakamk.” ");
INSERT INTO oodNT_vpl VALUES ("AC22_23","074_22_23","ACT","22","23","23","K si hihnk ch ab si shahmud g e‑wepschuga ch g jewed shashkum ch am uhgk si nenꞌeichud nat pi am i si babgat. ");
INSERT INTO oodNT_vpl VALUES ("AC22_24","074_22_24","ACT","22","24","24","T g shondal ha‑geꞌejig am hahawa ha cheha g e‑shondalig mat gam hu wo i wahki g Paul shondal ha‑kih ed. T am i wahki. T am ha cheha mat wo gewitta am hugkam mat am wo ha ahgi mat has e juh mo hekaj si hihnkoid g Tutuligo. ");
INSERT INTO oodNT_vpl VALUES ("AC22_25","074_22_25","ACT","22","25","25","T an wulsh mat wo chum gewitta. K am hema kehk g shondal ha geꞌejig. K ab wui hab kaij g Paul, “Ab ani uꞌukch g ni‑shel hab masma mo g Rome t am oꞌodham. K heg hekaj pi hab chum mahs mams wo ni‑gewitta pi koi ni‑lodaidk.” ");
INSERT INTO oodNT_vpl VALUES ("AC22_26","074_22_26","ACT","22","26","26","T heg am i kah ihda k am wui hih g si uhgk shondal ha‑geꞌejig k ab kakke ch hab kaij, “Nap s‑mahch maptki has wo chum chuꞌi? Ihda oꞌodham oki ab uꞌukch g e‑shel hab masma mo g Rome t am oꞌodham.” ");
INSERT INTO oodNT_vpl VALUES ("AC22_27","074_22_27","ACT","22","27","27","T am hahawa hih g si uhgchu shondal ha‑geꞌejig am Paul wui k ab kakke ch hab kaij, “Am g ni‑ahgid. Nap ab uꞌukch g e‑shel hab masma mo g Rome t am oꞌodham?” Sh hab kaij g Paul, “Heuꞌu.” ");
INSERT INTO oodNT_vpl VALUES ("AC22_28","074_22_28","ACT","22","28","28","K hab hahawa kaij g ha‑geꞌejig, “A pt has hig masma ab bei g e‑shel. Ahni ant hi ab bei muꞌi lial ha namkid.” K hab kaij g Paul, “Ni wabshaba ahni ab uꞌukch g ni‑shel mani ab d ha amjedkam hegam mo uꞌukch g e‑shel.” ");
INSERT INTO oodNT_vpl VALUES ("AC22_29","074_22_29","ACT","22","29","29","T ga hu taꞌi si i gegokiwua hegam mo an wulshch g Paul mat wo chum gewitta. T g shondal ha‑geꞌejig ep si e tods nat pi ha cheha mat hab wo juh. ");
INSERT INTO oodNT_vpl VALUES ("AC22_30","074_22_30","ACT","22","30","30","Am baꞌich d i tash, tsh g shondal ha‑geꞌejig am i ha cheha g uꞌugchu papal mat am wo i ha hemapai g e jehnigiddam nash pi s‑mahchimk mo haschu ab abchud g Paul. T g shondaligaj gam wulꞌo g e hukshchim wainomi ab ab g Paul k am i be k am i kei ha wui. ");
INSERT INTO oodNT_vpl VALUES ("AC23_1","074_23_1","ACT","23","1","1","K g Paul ab si ha neid g e jehnitiddam ch hab kaij, “Ni‑hajuni, chum ani hekid si ni‑nakog mant am hab wo waꞌi junihid g s‑apꞌekam ch hab pi wo shaꞌi haꞌichukaj si has ni‑elidad am tahgio g Jiosh ia i himdam tashkaj.” ");
INSERT INTO oodNT_vpl VALUES ("AC23_2","074_23_2","ACT","23","2","2","Kut hegai uhgchu pahl mash hab chehgig Ananias am ha cheha hegam mo an miabidch gegok mat ab wo si shonihi g Paul chinij ab. T ab shonihi. ");
INSERT INTO oodNT_vpl VALUES ("AC23_3","074_23_3","ACT","23","3","3","K hab kaij g Paul, “Jiosh at hemho ab wo wa uhpam i nodagi ihda am m‑wui ahpi map s‑chu iattomk. Ab ap dak ch ni‑lodait g t‑chehanigkaj ch eda ep melchkwuhim g t‑chehanig map ab ha chehani mat ab wo ni‑shonihi.” ");
INSERT INTO oodNT_vpl VALUES ("AC23_4","074_23_4","ACT","23","4","4","K hab kaij hegam mo an miabidch gegok g Paul, “S‑koꞌokam ap has ahg g uhgchu pahl.” ");
INSERT INTO oodNT_vpl VALUES ("AC23_5","074_23_5","ACT","23","5","5","K hab kaij g Paul, “Ni‑hajuni, mant hems wo s‑mahchk mokis d uhgchu pahl, nt pi hab wo shaꞌi chei, no pi hab chuꞌig g Jiosh oꞌohana: Pi g am wo shaꞌi pi ap has ahgad g e‑geꞌejig.” ");
INSERT INTO oodNT_vpl VALUES ("AC23_6","074_23_6","ACT","23","6","6","K hegam e jehnigiddam haꞌi d Sajusi ch haꞌi ep d Palasi. T id am i s‑mai g Paul k am si s‑kaidam neok ha wui ch hab kaij, “Ni‑hajuni, ahni ani d Palasi ch d ha amjedkam g Palasi ch ha wepo s‑wohochud mat g koꞌi ep wo i wuwha ab hihaꞌini t amjed. Kum heg hekaj ni‑lodait.” ");
INSERT INTO oodNT_vpl VALUES ("AC23_7","074_23_7","ACT","23","7","7","T id am i kah g e jehnigiddam k am ha hekaj aꞌai e neꞌowin k pi ab hu i e wehmt. ");
INSERT INTO oodNT_vpl VALUES ("AC23_8","074_23_8","ACT","23","8","8","Hegam mo d Sajusi o pi ab hu wohochud mat g koꞌi wo i wuwha ab hihaꞌini t amjed ch ep pi wohochud mo an haꞌichug g anghil o g kokꞌoi. K wabshaba g Palasi wehs s‑wohochud ihda. ");
INSERT INTO oodNT_vpl VALUES ("AC23_9","074_23_9","ACT","23","9","9","T am hahawa i si e gewkai g ha‑hihinki. T am haꞌi gegokiwua hegam mo d chehanig hudawogam ch d Palasi k am si s‑gewkam ha shohbid k hab kaij, “Pi att haꞌichu shaꞌi cheh mas pi ap hab juh ihda oꞌodham. Tp hems wa woho g anghil am wehmaj neo.” ");
INSERT INTO oodNT_vpl VALUES ("AC23_10","074_23_10","ACT","23","10","10","T am baꞌich i si e gewkai g ha‑neꞌowina. Kum hab e ahg mat am hu wo wantsh g Paul. K g shondal ha‑geꞌejig am hahawa ha chehani g e‑shondalig mat am wo ha wohppoꞌi. Kut am hihim k be k ged i bei e‑kih wui. ");
INSERT INTO oodNT_vpl VALUES ("AC23_11","074_23_11","ACT","23","11","11","Sh am baꞌich d i hudunk, tsh am i e chehgi g Jesus Paul wui k hab kaij, “Ia ap si s‑mahch ch am ahgahim haꞌichu ab ni‑amjed. Kuni am i m‑gewkemhun mapt hab wo wa masma hab e juh am Rome t am.” ");
INSERT INTO oodNT_vpl VALUES ("AC23_12","074_23_12","ACT","23","12","12","K am baꞌich d i tash wabsh i siꞌalim, tsh am haꞌi e hemapai g Tutuligo k am chum Jiosh tahgio aꞌai si e ahgid mat pi haꞌichu wo hug k hoꞌip mua g Paul. ");
INSERT INTO oodNT_vpl VALUES ("AC23_13","074_23_13","ACT","23","13","13","Kush i baꞌiwechkim giꞌikko wehst‑mahm idam matsh hab masma e apꞌech. ");
INSERT INTO oodNT_vpl VALUES ("AC23_14","074_23_14","ACT","23","14","14","Tsh am hahawa hihi ha wui g uꞌugchu papal ch geꞌeged ch hab kaij, “Matt am Jiosh tahgio aꞌai si t‑ahgi matt pi haꞌichu wo hug k hoꞌip mua hegai Paul. ");
INSERT INTO oodNT_vpl VALUES ("AC23_15","074_23_15","ACT","23","15","15","Kumt ahpim g e jehnigiddam ha wehm am wo ahgi g shondal ha‑geꞌejig mat ab wo i bek g Paul em‑wui. Kumt hab wo e wuad mam baꞌich haꞌichu s‑mahchimk ab amjed. Kutt ahchim wo t‑nahtokchid matt wo mua mat koi ia hu wo jiwia em‑wui.” ");
INSERT INTO oodNT_vpl VALUES ("AC23_16","074_23_16","ACT","23","16","16","Tsh wabshaba g Paul cheoj maꞌi am i kah ihda k am him k am i wah shondal ha‑kih ed k am ahgid g Paul. ");
INSERT INTO oodNT_vpl VALUES ("AC23_17","074_23_17","ACT","23","17","17","Tsh heg am hema wai g shondal ha‑geꞌejig k hab kaij ab wui, “Am g behꞌi ihda wechij oꞌodham am si uhgchu shondal ha‑geꞌejig wui, matsh wo haꞌichu ahgi.” ");
INSERT INTO oodNT_vpl VALUES ("AC23_18","074_23_18","ACT","23","18","18","Tsh wa woho am i bei wui k hab kaij, “Ihda wechij oꞌodham at ia jiwia k am nei hegai Paul mo ia e kuhpch. T heg am ni‑waid k hab ni‑ahg mant ab wo i bei m‑wui matsh wo haꞌichu m‑ahgi.” ");
INSERT INTO oodNT_vpl VALUES ("AC23_19","074_23_19","ACT","23","19","19","Tsh g si uhgchu ha‑geꞌejig ab bei nowij an k gam hu hekelko i wanimed k ab kakke, “Shahchu apt wo ni‑ahgi?” ");
INSERT INTO oodNT_vpl VALUES ("AC23_20","074_23_20","ACT","23","20","20","K hab kaij, “Ni‑wehm oꞌodham at am i e apꞌech matsh siꞌalim ab wo m‑tai mamt am wo i bei g Paul e jehnigiddam ha wui hab wabsh s‑e junimk mat am baꞌich haꞌichu wo i s‑mai ab amjed. ");
INSERT INTO oodNT_vpl VALUES ("AC23_21","074_23_21","ACT","23","21","21","Pt wabshaba pi ab hu wo ha kaiha. Giꞌikko wehst‑mahm i baꞌiwechkim chechoj atsh am wo e eꞌestok ch wo kihshad nat pi am chum Jiosh tahgio aꞌai si e ahgi matsh pi haꞌichu wo hug k hoꞌip mua g Paul. K hemuch e nahtokch mat am hab wo e juh ch wabsh nenida mapt has wo e juh.” ");
INSERT INTO oodNT_vpl VALUES ("AC23_22","074_23_22","ACT","23","22","22","Sh hab kaij g si ha‑uhgchuga, “Pi g am hedai shaꞌi ahgid hegai mapt haschu ia ni‑ahgi.” Tsh gam hu hahawa hih g Paul maꞌi. ");
INSERT INTO oodNT_vpl VALUES ("AC23_23","074_23_23","ACT","23","23","23","Tsh g si uhgchu shondal ha‑geꞌejig gohk am ha wai g ha‑geꞌegeꞌejig k hab kaij, “Am g wo haꞌi i ha gawulkad gohk siant shondal ch wewaꞌakko wehst‑mahm ehp mo g kakawyu ha chehchej ch gohk siant ehp mo s‑e mahch ab is‑pahyo t ab. Kut hegam wo e nahtok ch wo hihi mat d wo i humukt ohlak chuhug am Cesaria kihhim wui. ");
INSERT INTO oodNT_vpl VALUES ("AC23_24","074_23_24","ACT","23","24","24","Kumt am haꞌi wo i ha apꞌech g kakawyu mat g Paul wo hekaj. Mt am s‑ap wo i be k am wo uꞌapa heg wui geꞌe kownal mo d Felix.” ");
INSERT INTO oodNT_vpl VALUES ("AC23_25","074_23_25","ACT","23","25","25","Neh, bash kaij ch am hahawa oꞌohani hegai uhgchu kownal ihda: ");
INSERT INTO oodNT_vpl VALUES ("AC23_26","074_23_26","ACT","23","26","26","“Ab g i s‑ni‑hoꞌigeꞌid ahpi uhgchu ni‑kownalig Felix. Am ant wo m‑oꞌohani ahni mani d Claudius Lysius ");
INSERT INTO oodNT_vpl VALUES ("AC23_27","074_23_27","ACT","23","27","27","nat pi g geꞌe haꞌichu has e juh. Tutuligo at am wabsh hema si be k chum alo mua. Kunt s‑mai mo ihda ab uꞌukch g e‑shel hab masma mo g Rome t am kihkam. Kutt hekaj g ni‑shondalig ha wehm am doꞌibia. ");
INSERT INTO oodNT_vpl VALUES ("AC23_28","074_23_28","ACT","23","28","28","Nt amjed am i bei Tutuligo e jehnigiddam ha wui s‑mahchimk hegai mam haschu ab abchud. ");
INSERT INTO oodNT_vpl VALUES ("AC23_29","074_23_29","ACT","23","29","29","Kuki wabshaba pi am hu d shai hegai mas hekaj wo e muhkid o wo e kuhpach. Heg amki ab waꞌi abchud mat g hejel ha‑chehanig melchkwua. ");
INSERT INTO oodNT_vpl VALUES ("AC23_30","074_23_30","ACT","23","30","30","Sh am hahawa haꞌi e nakog idam Tutuligo matsh wo mua. Kunt am ha hekaj ha cheha g ni‑shondalig mat ab m‑wui wo bei. Kuni hab ha ahg hegam mo ab haꞌichu abchud mat ahpi m‑wui wo gagda. Neh, id o wud waꞌi.” ");
INSERT INTO oodNT_vpl VALUES ("AC23_31","074_23_31","ACT","23","31","31","Tsh am hab e juh g shondal hegai mam haschu ab i ha chehani k am i bei g Paul chuhug ch ed k am uꞌapa Antipatris kihhim t am. ");
INSERT INTO oodNT_vpl VALUES ("AC23_32","074_23_32","ACT","23","32","32","Sh am baꞌich d i tash, tsh hegam shondal mo wabsh e‑tahtadkaj hihim gam hu uhpam hihi Jerusalem wui. ");
INSERT INTO oodNT_vpl VALUES ("AC23_33","074_23_33","ACT","23","33","33","Tsh hegam mo shoshoigakch am i bei Cesaria wui k am dada k am i mah g kownal g oꞌohana k ab wui hahawa i dagito g Paul. ");
INSERT INTO oodNT_vpl VALUES ("AC23_34","074_23_34","ACT","23","34","34","Tsh g kownal am neꞌokchul hegai oꞌohana k ab kakke g Paul mas haschu jewed amjed. Sh heg am ahgid mo ab Cilicia jewed amjed. ");
INSERT INTO oodNT_vpl VALUES ("AC23_35","074_23_35","ACT","23","35","35","Sh hab kaij ab wui, “M ant wo wa m‑nei mat hekid wo dada hegam mo ab haꞌichu m‑abchud.” Sh g shondaligaj am hahawa nuhkud kownal kih ed. ");
INSERT INTO oodNT_vpl VALUES ("AC24_1","074_24_1","ACT","24","1","1","K am d i hetasp tash, t am hih hegai si uhgchu pahl mo hab chehgig Ananias. T g Tutuligo ha‑geꞌegedga am haꞌi oi. T heg ep ha oi mo d chehanig ab s‑chu amichuddam ch hab chehgig Tertullus. T wehs idam am i dada kownal wui k am gagda g Paul. ");
INSERT INTO oodNT_vpl VALUES ("AC24_2","074_24_2","ACT","24","2","2","T am wai g Paul. T ihda s‑chu amichuddam am hahawa i ahgahi hegai mam haschu ab abchud g Paul hab kaijch: “Uhgchu kownal Felix, si ap s‑e mahch ch t‑wanimed ch muꞌi haꞌichu am hab junihim mo d t‑apꞌedag iia t‑jewedga ed. Kuch heg hekaj s‑dodolim kihdag ");
INSERT INTO oodNT_vpl VALUES ("AC24_3","074_24_3","ACT","24","3","3","ch si s‑ap t‑tahtk chum hekid ch wabsh chum hebai ch ab si s‑m‑hoꞌigeꞌelid. ");
INSERT INTO oodNT_vpl VALUES ("AC24_4","074_24_4","ACT","24","4","4","Kuni hi wa chum pi hohhoꞌid mant tash an wo m‑uꞌukch ch hekaj ab si i m‑tahni mapt ab wo si s‑t‑hoꞌigeꞌelid k am heꞌes wo i kaiha ihda al shopol haꞌichu t‑ahga. ");
INSERT INTO oodNT_vpl VALUES ("AC24_5","074_24_5","ACT","24","5","5","“Am att cheh ihda oꞌodham. Kuki wa wehsko shaꞌi si ha kudut g t‑wehm oꞌodham ch am i ha chuꞌamun mat wo cheggia g kownal ch pi apko ha wanimed mat ab wo i hema s‑wohoch mo pi d wohokam ch ab Nazareth t amjed. ");
INSERT INTO oodNT_vpl VALUES ("AC24_6","074_24_6","ACT","24","6","6","Kutt am cheh mat ep chum uamhu g geꞌe cheopi ab Jerusalem t ab. Kutt hekaj an bei matt wo lodai g t‑chehanigkaj. ");
INSERT INTO oodNT_vpl VALUES ("AC24_7","074_24_7","ACT","24","7","7","T wabshaba g shondal ha‑geꞌejig Lysias am i wahk k si s‑bagam am t‑wohppoꞌid ");
INSERT INTO oodNT_vpl VALUES ("AC24_8","074_24_8","ACT","24","8","8","k ha cheha mat ia haꞌab wo i e bei m‑wui. Kutsh hegam mo ab haꞌichu abchud ab m‑wui wo gagda. Pt hems ab wo haꞌichu kakke ihda oꞌodham k wo s‑mai ab amjed wehs haꞌichu mach haschu ab i abchud.” ");
INSERT INTO oodNT_vpl VALUES ("AC24_9","074_24_9","ACT","24","9","9","Neh, bo kaij. T wehsijj am wohokamch hegam Tutuligo mat am e nam. ");
INSERT INTO oodNT_vpl VALUES ("AC24_10","074_24_10","ACT","24","10","10","T ab i ai g Paul. T g kownal ab ahgi mat am wo neo. K hab kaij: “Tash ap ia d kownal ch ha lodait g t‑wehm oꞌodham. Ni heg hekaj si s‑ap ni‑tahtk mant am wo hejel ni‑wehhejed neo m‑tahgio. ");
INSERT INTO oodNT_vpl VALUES ("AC24_11","074_24_11","ACT","24","11","11","M apt wo i hoan k wo wohokamch mo pi woho g haꞌichu ha‑ahga idam. “Do wabsh i gamai gohk tash mant am hih Jerusalem wui hab ahgk mant ab wo ihm g Jiosh. ");
INSERT INTO oodNT_vpl VALUES ("AC24_12","074_24_12","ACT","24","12","12","Kunt pi woho shaꞌi hedai kamꞌo am geꞌe cheopi ch ed k pi woho shaꞌi am ha kudu g hemajkam amai o hebai i am Jerusalem ch ed. ");
INSERT INTO oodNT_vpl VALUES ("AC24_13","074_24_13","ACT","24","13","13","Pi at wo shaꞌi e nako mas wo wohokamch hegai mo haschu ab i ni‑abchud no pi pi woho. ");
INSERT INTO oodNT_vpl VALUES ("AC24_14","074_24_14","ACT","24","14","14","“M o hi wa woho mani ab ihm g Jiosh am oidch ihda himdag mo idam hab elid mo pi d wohokam. K eda d waꞌi Jiosh mani ab ihm ch d ha‑Jioshga g t‑shohshon. Kuni wehs ab s‑wohog elid g t‑chehanig ch hegai mat g kekelibad Jiosh haꞌichu i tashogiddam an oꞌoha. ");
INSERT INTO oodNT_vpl VALUES ("AC24_15","074_24_15","ACT","24","15","15","Ni‑wehm oꞌodham o s‑wohochud mat g Jiosh ab wo i ha wuwhas g koꞌi muhkig t amjed k ab wo i ha gawulkai g s‑apꞌekam k gam hu wo i ha gawulkai g pi apꞌekam. Ni ahni hab waꞌap s‑wohochud ihda ");
INSERT INTO oodNT_vpl VALUES ("AC24_16","074_24_16","ACT","24","16","16","ch hekaj chum hekid am si ni‑nakog mant am hab wo waꞌi junihid g s‑apꞌekam ch hab pi wo shaꞌi haꞌichukaj si ni‑el am tahgio g Jiosh ch am ha tahgio g hemajkam. ");
INSERT INTO oodNT_vpl VALUES ("AC24_17","074_24_17","ACT","24","17","17","“Tash ani gam hu oimmed am ha oidk g gawul mahs hemajkam ch pi ab hu haꞌichug Jerusalem t ab. T hegam gawul mahs hemajkam ab i toꞌahi g lial k am ni‑nuhkudach mant am wo i ha uꞌi g ni‑wehm oꞌodham ab Jerusalem t ab. Nt heg ab ha mah am jiwiak k am hahawa i ni‑dagito Jiosh wui k ab ihm ch am hab wua g iagchulida geꞌe cheopi ch ed. ");
INSERT INTO oodNT_vpl VALUES ("AC24_18","074_24_18","ACT","24","18","18","K pi shaꞌi muꞌi ni‑wehmaj. Kuni pi d shaꞌi ahni manis am i shonwua g kudutadag. ");
INSERT INTO oodNT_vpl VALUES ("AC24_19","074_24_19","ACT","24","19","19","K wabshaba d hegam mat am ni‑chehg k am i shonwua g kudutadag k d ni‑wehm oꞌodham ch ab dada Asia jewed t amjed. T ia wo chum uꞌapa m‑wui hegai mo haschu ab ni‑abchud k wabshaba pi ia hu dada. ");
INSERT INTO oodNT_vpl VALUES ("AC24_20","074_24_20","ACT","24","20","20","T idam m ia gegok am wo chum ah matp woho cheh g pi ap chuꞌijig ab ni‑ab mant wa am i kekiwua ha wui g e jehnigiddam. ");
INSERT INTO oodNT_vpl VALUES ("AC24_21","074_24_21","ACT","24","21","21","Ahni ant wo em‑ahgi mani wa hab kaij, ‘Ia am ni‑lodait id i tashkaj heg hekaj mani ab s‑wohochud mat g koꞌi uhpam wo i wuwha ab muhkig amjed.’ Naꞌas id pi hohhoꞌid.” Neh, bo kaij g Paul. ");
INSERT INTO oodNT_vpl VALUES ("AC24_22","074_24_22","ACT","24","22","22","Felix o si s‑ap s‑mahch ihda Jesus himdag. Kut am i haꞌasa neo g Paul. T g Felix am i kuhgi g haꞌichu kaihama hab kaijch, “M ant wo wa i apch ihda mat hekid wo i jiwia g Lysias ab Jerusalem t amjed.” ");
INSERT INTO oodNT_vpl VALUES ("AC24_23","074_24_23","ACT","24","23","23","Neh, bo kaij ch am hahawa cheha g shondal ha‑geꞌejig mat am wabsh wo i uꞌukchid g Paul ch wabshaba hi wo wa hiwgidad matp hems am wo neidad g naipijjuj ch am wo haꞌichukaj i wehmtad. ");
INSERT INTO oodNT_vpl VALUES ("AC24_24","074_24_24","ACT","24","24","24","K g felix wehm kihkam d Tuhligo ch hab chehgig Drusilla. Sh idam ab s‑kaimk g Paul. Tsh g Felix am ha cheha mamt am wo i wahki g Paul. Sh heg am ha ahgid am jiwiak mamt ab wo i chum s‑wohoch g Jesus Christ. Sh am hugkam wabsh s‑ap kaiham idam. ");
INSERT INTO oodNT_vpl VALUES ("AC24_25","074_24_25","ACT","24","25","25","Sh am hahawa i ha ahgidahim mat am wo i e dagito s‑apꞌekam wui k pi am hu hab wo junihid g pi apꞌekam no pi e aihim mat g Jiosh gam hu wo i ha gawulkai g pi apꞌekam hemajkam. Tsh g Felix si s‑ehbenid k hab kaij, “Oi g gam hu hihm. M ant wo wa ep i m‑wai mat hekid am wo s‑ni‑apꞌek.” ");
INSERT INTO oodNT_vpl VALUES ("AC24_26","074_24_26","ACT","24","26","26","K eda hab chum em‑ahg mat g Paul wo haꞌi namkid g lial mat wo dagito ch heg hekaj muꞌikko ab i wappaid mat am wo wehmaj neo. ");
INSERT INTO oodNT_vpl VALUES ("AC24_27","074_24_27","ACT","24","27","27","Kut am i e baꞌiwich g gohk ahidag. T am hema ep dahiwua g kownal Felix kehkud ed k hab chehgig Porcius Festus. T wa eda g Felix pi shaꞌi dagito g Paul no pi si tatchua mat si s‑ap ab wo i nei g Tutuligo. ");
INSERT INTO oodNT_vpl VALUES ("AC25_1","074_25_1","ACT","25","1","1","Sh am d i waik tash amjed mat am i dahiwua g Festus Cesaria t am, tsh gam hu hih Jerusalem wui. ");
INSERT INTO oodNT_vpl VALUES ("AC25_2","074_25_2","ACT","25","2","3","Tsh ab wui i hihi g uꞌugchu papal ch geꞌeged hemajkam k am ahgid hegai mo haschu ab i chum abchud g Paul ch ab si tahni mat ab wo i bei Jerusalem wui. Kush eda idam am heki hu e aꞌaga mat wo mua g Paul mat ab wo uꞌad. ");
INSERT INTO oodNT_vpl VALUES ("AC25_4","074_25_4","ACT","25","4","4","Sh hab kaij g Festus, “Am o d wabsh kia lihso Cesaria t am. Nt eda hemuch am uhpam wo hih. ");
INSERT INTO oodNT_vpl VALUES ("AC25_5","074_25_5","ACT","25","5","5","Kumt am haꞌi wo ni‑oid k am wo ah mam haschu ab abchud.” ");
INSERT INTO oodNT_vpl VALUES ("AC25_6","074_25_6","ACT","25","6","6","K am dakahim g Festus am hu i hemako domig k gam hu hahawa hih Cesaria wui. T hegam geꞌeged hemajkam gam hu ep hihi. Baꞌich i tash at am i dahiwua g Festus lodaita kih ch ed k am ha chehani mat am wo i wahki g Paul. ");
INSERT INTO oodNT_vpl VALUES ("AC25_7","074_25_7","ACT","25","7","7","T am i wahki. T an wehgaj gegokiwua k ab ha hekaj si pi ap haꞌichu abchud ch wabshaba pi e nako mas wo wohokamch ihda. ");
INSERT INTO oodNT_vpl VALUES ("AC25_8","074_25_8","ACT","25","8","8","T g Paul am e wehhejed neok k hab kaij, “Pi ant haꞌichu shaꞌi pi ap hab juh manis melchkwua g t‑chehanig ahchim Tutuligo k pi shaꞌi uamhu g geꞌe cheopi k pi ab hu shaꞌi wui kehk g kownal.” ");
INSERT INTO oodNT_vpl VALUES ("AC25_9","074_25_9","ACT","25","9","9","K hab kaij g Festus ab wui, “Pt hig am wo hih Jerusalem wui mant am haꞌab wo m‑lodai.” Bo kaij no pi hab elid mat wo s‑hohhoꞌi g Tutuligo. ");
INSERT INTO oodNT_vpl VALUES ("AC25_10","074_25_10","ACT","25","10","10","K hab kaij g Paul, “Ia ani kehk kownal lodaita kih ed mant ia haꞌab wo chum ni‑lodaitach. Am ap wa si s‑mahch mant pi haꞌichu am hu hab shaꞌi juh mas pi apꞌe am ha wui g ni‑wehm oꞌodham. ");
INSERT INTO oodNT_vpl VALUES ("AC25_11","074_25_11","ACT","25","11","11","Pi ant ab hu wo em‑tai mams wabsh wo ni‑dagito matp hab wo sha mahsk mant mul g chehanig. M o wa s‑apꞌe mamt wabsh wo ni‑muhkid mantp am hugkam mul. K wabshaba pi woho hegai mo ab ni‑abchud. T heg hekaj pi hedai wo e nako mas ab wo i ni‑dagito ha wui. Ab ant wui wo i gei g si uhgchu kownal.” Neh, bo kaij g Paul. ");
INSERT INTO oodNT_vpl VALUES ("AC25_12","074_25_12","ACT","25","12","12","K eda am dadha hegam mo am haꞌichu i shelamid ch am aꞌaga ihda. K g Festus ab ha kahk ch hab hahawa kaij ab Paul wui, “Neh, pt hemho wa am wo e uꞌapa si uhgchu kownal wui napt pi ab wui i gei.” ");
INSERT INTO oodNT_vpl VALUES ("AC25_13","074_25_13","ACT","25","13","13","K am hu hebai hema d kownal ch hab chehgig Agrippa. Sh g uwi wehngaj hab chehgig Bernice. Tsh idam am chehgio g Festus noki pi s‑ap ab i neid. ");
INSERT INTO oodNT_vpl VALUES ("AC25_14","074_25_14","ACT","25","14","14","Sh am heꞌekia i tash amjed, sh am ha ahgid g Festus ab amjed g Paul ch hab kaij, “Ia o hema kuhpi g oꞌodham ch hab chehgig Paul. T g Felix pi i wuhshad. ");
INSERT INTO oodNT_vpl VALUES ("AC25_15","074_25_15","ACT","25","15","15","Kunt wa am hih Jerusalem wui k am ha nei g Tutuligo uꞌugchu papal ch geꞌeged. K hegam ab haꞌichu abchud ihda lihso ch ab ni‑chehani mant wo mua. ");
INSERT INTO oodNT_vpl VALUES ("AC25_16","074_25_16","ACT","25","16","16","Ni wabshaba am ha ahgid mo pi hab mahs g t‑kownalig chehanig. T hemho wa wehpeg am wo i e hudaw g lihso ha wehm hegam mo ab haꞌichu abchud k am wo neo e wehhejed. T g kownal ab haha wo mah g namkidadgaj. ");
INSERT INTO oodNT_vpl VALUES ("AC25_17","074_25_17","ACT","25","17","17","“T wa woho i dada hegam Tutuligo ha wanimeddam. Nt am ha hekaj dahiwua kownal daikud ed mant wo ha kaiha. Kumt ab i wahki g lihso. ");
INSERT INTO oodNT_vpl VALUES ("AC25_18","074_25_18","ACT","25","18","18","T am gegokiwua hegam mo ab haꞌichu chum abchud. Kuni hab ni‑ahg matp hems geꞌe haꞌichu ab wo abch ab t‑chehanig amjed. ");
INSERT INTO oodNT_vpl VALUES ("AC25_19","074_25_19","ACT","25","19","19","K wabshaba ab wabsh e‑himdag amjed ab haꞌichu neꞌowin ch heg amjed ehp oꞌodham mash hab chehgig Jesus ch atsh heki hu muh. K eda g Paul hab kaij mat uhpam e chegito. ");
INSERT INTO oodNT_vpl VALUES ("AC25_20","074_25_20","ACT","25","20","20","“Nt am wabsh i pi ni‑amich mant has masma si tasho haꞌichu wo s‑mai ab amjed k heg hekaj ab kakke g Paul mas wo s‑hohhoꞌi mat am uhpam wo hih Jerusalem wui k ab haꞌab wo e lodaitach. ");
INSERT INTO oodNT_vpl VALUES ("AC25_21","074_25_21","ACT","25","21","21","K wabshaba ab t‑ahgid g Paul mat ab wo i gei si geꞌe kownal wui mat heg am wo mamche hegai mo haschu ab i abchud. Nt wa woho am ha cheha g shondal mat wo si nuhkud k ab wo ai mat am wo e uꞌapa si geꞌe kownal wui.” ");
INSERT INTO oodNT_vpl VALUES ("AC25_22","074_25_22","ACT","25","22","22","Kush hab kaij g Agrippa am Festus wui, “Ahni ani hab waꞌap chum s‑kaimk ihda oꞌodham.” Sh hab kaij g Festus, “Pt wo wa kah siꞌalim.” ");
INSERT INTO oodNT_vpl VALUES ("AC25_23","074_25_23","ACT","25","23","23","K am baꞌich d i tash, t hab masma i ha wahpki g Festus mo d si s‑has hahaꞌichu idam Agrippa ch Bernice. K hegam ep ha wehmaj mo d si uꞌugchu shondal ha‑geꞌegeꞌejig ch hegam mo d si s‑has hahaꞌichu heg eda kihhim. Kumt am i wahki g Paul. ");
INSERT INTO oodNT_vpl VALUES ("AC25_24","074_25_24","ACT","25","24","24","K g Festus hab hahawa kaij: “Ahpi Agrippa map d kownal ch ahpim s‑has hahaꞌichu oꞌodham, m ia kehk em‑wui ihda oꞌodham. K g Tutuligo iia kch ab Jerusalem t ab ab haꞌichu abchud ab ni‑wui ch am si e gewpkad mat hemho wa wo e mua. ");
INSERT INTO oodNT_vpl VALUES ("AC25_25","074_25_25","ACT","25","25","25","Nt wabshaba pi shaꞌi cheh g chuꞌijigaj mas heg hekaj wo e muhkid. “K heg wa hejel hab kaij mat ab wo i gei si geꞌe kownal wui. T hekaj hemho wa am hab wo e juh. ");
INSERT INTO oodNT_vpl VALUES ("AC25_26","074_25_26","ACT","25","26","27","Ni wabshaba pi ni‑amichud mant haschu am wo oꞌohani g si geꞌe kownal ab amjed. K pi hab chum mahs mas am wo e uꞌapa g lihso pi am hu tasho ahgk mas haschu d chuꞌijigaj. Nt heg hekaj ia uꞌapa em‑wui mamt am wo i kaiha, wahm ahpi Agrippa map d kownal. Ntp hems haha wo s‑mai ab em‑amjed mant haschu am wo oꞌoha.” ");
INSERT INTO oodNT_vpl VALUES ("AC26_1","074_26_1","ACT","26","1","1","K hab kaij g Agrippa ab wui g Paul, “B ant m‑mah g apꞌedag mapt am hejel e wehhejed wo neo.” T ab ha baꞌich i kekiwua g Paul k am e wehhejed neok ");
INSERT INTO oodNT_vpl VALUES ("AC26_2","074_26_2","ACT","26","2","3","k hab kaij: “Agrippa map d kownal, ahpi ap s‑mahch g t‑himdag ch haꞌichu pi t‑apꞌedag ahchim Tutuligo. Ni heg hekaj si s‑ap ni‑tahtk mant ab m‑wui wo neo id i tashkaj ab amjed hegai mo haschu ab chum ni‑abchud g ni‑wehm oꞌodham. Kuni ab i m‑kakke mapt ab wo si i ni‑kaiham k ab wabsh wo i ni‑bahbgi. ");
INSERT INTO oodNT_vpl VALUES ("AC26_4","074_26_4","ACT","26","4","4","“S‑mahch o g ni‑wehm oꞌodham mani has i masma ga hu i amjed mani d wabsh kia si ali nani pi wa eda am wabsh i kih ni‑jewedga ed ab Jerusalem t ab. ");
INSERT INTO oodNT_vpl VALUES ("AC26_5","074_26_5","ACT","26","5","5","Dani Palasi wohochuddam. K g ni‑wehm oꞌodham s‑mahch mani am si s‑gewkam oid g t‑himdag. ");
INSERT INTO oodNT_vpl VALUES ("AC26_6","074_26_6","ACT","26","6","6","Ia ani kehk ch wo ni‑lodai nani pi ab s‑wohochud mat g Jiosh woho hab wo juh hegai mat haschu am ha ahgi g t‑shohshonbad. ");
INSERT INTO oodNT_vpl VALUES ("AC26_7","074_26_7","ACT","26","7","8","Bo ha ahg mat uhpam wo i ha wuwhas g koꞌi ab muhkig t amjed. Id o chum s‑wohochud g ni‑wehm oꞌodham ch eda s‑ni‑lodaitamk nani pi s‑wohochud mat hab i juh. ");
INSERT INTO oodNT_vpl VALUES ("AC26_9","074_26_9","ACT","26","9","9","“Bani wa wa elid mant am wo si i ni‑nakog k wo shohbi g himdaj hegai Jesus mo ab Nazareth t amjed. ");
INSERT INTO oodNT_vpl VALUES ("AC26_10","074_26_10","ACT","26","10","10","Ni wa wa woho am hab chum ni‑junihim amai Jerusalem t am. T wa g uꞌugchu papal ab i ni‑mah g ni‑apꞌedag. Kunid muꞌi ha kuh hegam mo ab s‑wohochud hegai himdag k ha wehm apꞌech g e jehnigiddam mamt wo ha kokda. ");
INSERT INTO oodNT_vpl VALUES ("AC26_11","074_26_11","ACT","26","11","11","Kunt wa muꞌikko am apꞌech mamt wo ha shoꞌigch an i aꞌai ha‑chechopi ed k am chum ha chehani mat hab wo chei mo pi apꞌe hegai Jesus. Kunid wa shaꞌi si s‑ha kehꞌid ch am i ni‑nako mant am i wah gawul jewed kihhim ch ed mant wo ha shoꞌigch amai. ");
INSERT INTO oodNT_vpl VALUES ("AC26_12","074_26_12","ACT","26","12","12","“Kunid wa ab si ha tai g uꞌugchu papal g ni‑apꞌedag k am hih Damascus wui heg wa si hekaj mant wo ha kuh hegam mo s‑wohochud mo hegai Jesus d Jiosh si Kehsha. ");
INSERT INTO oodNT_vpl VALUES ("AC26_13","074_26_13","ACT","26","13","13","“Pegih neh, ahpi si s‑has haꞌichu, am achd hihim wohg ch ed am hu i dahm juhk. Kud am hab e juh mat am baꞌich i s‑mahs ton mo g tash tonlig an t‑wehgaj. ");
INSERT INTO oodNT_vpl VALUES ("AC26_14","074_26_14","ACT","26","14","14","Kutt wehsijj i shul am jewedo. “Kunid ahni kah mad ab hema neok ni‑wui g ni‑neꞌokikaj ch hab kaij, ‘Saul, s‑wohom ap hig chum ni‑shoꞌigchud ch wabshaba hejel s‑koꞌokam has e wua.’ ");
INSERT INTO oodNT_vpl VALUES ("AC26_15","074_26_15","ACT","26","15","15","“Kunid si has elid ch hab kaij, ‘Dohp wud ch ab neok?’ “Kud hab hahawa ep kaij, ‘Dani ahni Jesus map ha shoꞌigchud hegam mo ab si ni‑ihm. ");
INSERT INTO oodNT_vpl VALUES ("AC26_16","074_26_16","ACT","26","16","16","Ab g i wamig k kekiwua. Ia ant i ni‑chehgi m‑wui mant am wo i m‑kei mapt d wo ni‑pionagk. Kupt am wo ha ahgi g hemajkam ihda map neid ch kah. Kunt am haꞌichu ep wo m‑chehgi imhab i baꞌich. Pt heg am ep wo ha ahgi. ");
INSERT INTO oodNT_vpl VALUES ("AC26_17","074_26_17","ACT","26","17","17","Nt wo m‑doꞌibia ab ha amjed g m‑wehm oꞌodham. Kupt am wo ahgahid g haꞌichu ni‑ahga am ha wui g gawul mahs hemajkam. Nt am ep wo m‑nuhkud k wo m‑doꞌibia ab ha amjed. ");
INSERT INTO oodNT_vpl VALUES ("AC26_18","074_26_18","ACT","26","18","18","Kupt am wo i ha tashogi mo pi am hu ni‑tatchui oidch hab e junihim ch am wabsh jiawul tatchui oidch hab e junihim. T ab wo m‑kaiham k ab wo i e dagito ni‑wui. Nt hekaj gam hu hab wo i juh g pi ap ha‑chuꞌijig k hab wo ha juh mat d wo ni‑hemajkamgak.’ Neh, bo kaij g Jesus ab ni‑wui. ");
INSERT INTO oodNT_vpl VALUES ("AC26_19","074_26_19","ACT","26","19","19","“Pegih neh, Agrippa map d kownal, bad wa masma am i e chehgi ni‑wui hegai mo d si geꞌe kownal am wehs haꞌichu dahm k hab wa masma ni‑cheha. Kunt ahni ab wohog elid ");
INSERT INTO oodNT_vpl VALUES ("AC26_20","074_26_20","ACT","26","20","20","k am ha hekaj i ahgahi Damascus t am g haꞌichu ahgaj k amjed am ahgahi Jerusalem t am ch wehsko Judea chekshani ch ed. K am hahawa ni‑tashogid g Jiosh mant am ha wui wo hih g nahnko mahs hemajkam. Ni am muꞌikpa ha ahgidahim mat gam hu wo s‑ohhod g pi ap e‑chegitoi k ab wo i e nohnogi Jiosh wui k amjed hab wo junihid g s‑apꞌekam. ");
INSERT INTO oodNT_vpl VALUES ("AC26_21","074_26_21","ACT","26","21","21","Neh, k d ihda mad heg hekaj an ni‑bei g ni‑wehm oꞌodham am geꞌe cheopi ch ed k chum alo ni‑mua. ");
INSERT INTO oodNT_vpl VALUES ("AC26_22","074_26_22","ACT","26","22","22","K wabshaba iaꞌi himdam g Jiosh am ni‑wehmaj ch ni‑nuhkud. Ni heg hekaj ia kehk ch am si tasho em‑ahgid ahpim mam d s‑has hahaꞌichu mani haschu am ep ha ahgid g shoꞌig hemajkam. K ihda haꞌichu ni‑ahga d waꞌi hegai mo haschu g Mosesbad ch hegam kekelibad Jiosh haꞌichu i tashogiddam am heki hu ahgahim mat am hab wo e juh. ");
INSERT INTO oodNT_vpl VALUES ("AC26_23","074_26_23","ACT","26","23","23","Sh idam am ahg matsh wa g Jiosh si Kehsha wo e shoꞌigchud k wo e muhkid k uhpam wo i wuhsh ab muhkig t amjed k id hekaj wo kuhpiꞌo g doꞌibiadag am ha wehhejed g Tutuligo ch nahnko mahs hemajkam.” ");
INSERT INTO oodNT_vpl VALUES ("AC26_24","074_26_24","ACT","26","24","24","Neh, bo wa masma hejel e wehhejed neok g Paul. K g Festus ab si s‑kaidam hab kaij, “Ahpi aptki wabsh e lohgoch, Paul. Haꞌichu m‑mahchig atki wabsh m‑lohgoch.” ");
INSERT INTO oodNT_vpl VALUES ("AC26_25","074_26_25","ACT","26","25","25","K hab kaij g Paul, “Pi ant shaꞌi ni‑lohgoch, si s‑has haꞌichu Festus. Hegai mani haschu hab ahg d si wohokam ");
INSERT INTO oodNT_vpl VALUES ("AC26_26","074_26_26","ACT","26","26","26","ch am wabsh si tasho hab e junihim t‑shahgid. K g Agrippa wehs s‑mahch. ");
INSERT INTO oodNT_vpl VALUES ("AC26_27","074_26_27","ACT","26","27","27","Agrippa map d kownal, m ap wa s‑ha wohochud g Jiosh haꞌichu i tashogiddam.” ");
INSERT INTO oodNT_vpl VALUES ("AC26_28","074_26_28","ACT","26","28","28","K hab kaij g Agrippa ab wui g Paul, “Nap hab elid mapt ha hekaj wabsh s‑pehegi wo i ni‑nodagi id wui Jesus himdag?” ");
INSERT INTO oodNT_vpl VALUES ("AC26_29","074_26_29","ACT","26","29","29","K g Paul hab kaij, “Chum anis ha hekaj o gam hu baꞌich. K wabshaba g ni‑hoꞌigeꞌidahuna am Jiosh wui d ihda mamt wehsijj ahpim mam am ni‑kaiham id tashkaj hems ab wo s‑wohochud k hab wo chuꞌigk mani ahni ch wabsh hi wo wa pi e wupulshch g e hukshchim wainomikaj.” ");
INSERT INTO oodNT_vpl VALUES ("AC26_30","074_26_30","ACT","26","30","30","T am hahawa wehs i gegokiwua ");
INSERT INTO oodNT_vpl VALUES ("AC26_31","074_26_31","ACT","26","31","31","k ab aꞌai e wui hab kaij am hihimadch, “Pi atki haꞌichu has shaꞌi juh ihda oꞌodham mat hekaj wo e muhkid o mas wo e kuhpach.” ");
INSERT INTO oodNT_vpl VALUES ("AC26_32","074_26_32","ACT","26","32","32","K hab kaij g Agrippa ab wui g Festus, “T wo wa chum e dagito ihda mat hems pi ab hu wo e ah mat ab wo i gei si geꞌe kownal wui.” ");
INSERT INTO oodNT_vpl VALUES ("AC27_1","074_27_1","ACT","27","1","1","Mt am hahawa dagito g Paul ch haꞌi ep lilso shondal ha‑geꞌejig wui mat am wo i ha ui geꞌechu kownal wui. Id o hab chehgig Julius ch d ha‑geꞌejig hegam mo hab e aꞌaga Geꞌechu Kownal Shondalig. ");
INSERT INTO oodNT_vpl VALUES ("AC27_2","074_27_2","ACT","27","2","2","K am hema daha g geꞌe wahlko ch atsh am gahi wo i wua Asia jewed wui. T g Julius g e‑shondalig ha wehm am ha ui g lilso k am i chehchsh heg ab wahlko. Nt ahni Luke ep ha oi. T heg ha oi Aristarcas mo ab d kihkam Thessalonica t ab am Macedonia jewed ch ed. Kutt am gahi i shul g ge shuhdagi. ");
INSERT INTO oodNT_vpl VALUES ("AC27_3","074_27_3","ACT","27","3","3","Am baꞌich i tash, tt am dada Sidon kihhim t am. K eda g Julius s‑hoꞌigeꞌid g Paul ch hiwigi mat am wo him k wo ha nei g e‑naipijju mat hegam wo dagioꞌi. ");
INSERT INTO oodNT_vpl VALUES ("AC27_4","074_27_4","ACT","27","4","4","Tt amjed am hahawa gahi ep i shul. K wabshaba g hewel ab si s‑gewkam med huduni tahgio t amjed ab t‑wui. Tt hekaj an bihbij Cyprus jewed wehgaj mat pi wo heb hu t‑wiꞌichkwua. ");
INSERT INTO oodNT_vpl VALUES ("AC27_5","074_27_5","ACT","27","5","5","T am hebai i cheka. Tt am gahi i shul hegai ge shuhdagi mo an miabidch g Cilicia jewed ch Pamphylia jewed k ga hu dada mash ab d Myra kihhim am Lycia jewed ch ed. ");
INSERT INTO oodNT_vpl VALUES ("AC27_6","074_27_6","ACT","27","6","6","T amai g shondal ha‑geꞌejig am hema ep cheh g geꞌe wahlko. Id ash ab Alexandria t amjed am Egypt jewed ch ed ch atsh gam hu wo gahi i gei Italy jewed wui. Kutt heg ab i chehchsh ");
INSERT INTO oodNT_vpl VALUES ("AC27_7","074_27_7","ACT","27","7","7","k am gahi i shul. K wabshaba ab t‑wui hewed heꞌekia i tash. K hekaj wabsh s‑bahbagi him g wahlko ch am hu wa has masma ga hu jiwia Nidas kihhim t ab. T ab i t‑shohbi g hewel. Kutt hekaj inhab shaꞌal i t‑nohnogi wakolim tahgio ab wui hegai al jewed mo hab chehgig Crete. K an s‑muꞌukam i koa g jewed. K hab e aꞌaga Salmon Koa. ");
INSERT INTO oodNT_vpl VALUES ("AC27_8","074_27_8","ACT","27","8","8","Kutt heg hugid an bihbij k am hu wa has masma ga hu dada mash hebai s‑ap dadhaiwup g wapalko. K ia amjed pi shaꞌi mehk hegai kihhim mo d Lasia. ");
INSERT INTO oodNT_vpl VALUES ("AC27_9","074_27_9","ACT","27","9","9","Kuttki pi oi baꞌich hihim k ab wabsh ai mat wo si hewedad s‑hehpichꞌed. T hekaj wo s‑ta ehbidamak matt am gahi wo i shul. K g Paul am haꞌichu chum ha ahgid ");
INSERT INTO oodNT_vpl VALUES ("AC27_10","074_27_10","ACT","27","10","10","ch hab kaij, “Nehꞌe! Bani masma neid matki wo s‑ta ehbidamak matt am gahi wo i shul iaꞌi amjed. T am hu wo e padch g wahlko ch hegai mo mohto. Kuttp hems ep wo haꞌi t‑koꞌij.” ");
INSERT INTO oodNT_vpl VALUES ("AC27_11","074_27_11","ACT","27","11","11","T wabshaba g shondal ha‑geꞌejig ab si s‑ha wohoch g wahlko nuhkuddam ch enigakam k pi ab hu kaiha g Paul mo ab chum ha ahgid. ");
INSERT INTO oodNT_vpl VALUES ("AC27_12","074_27_12","ACT","27","12","12","Pi o apkodag amai ha wehhejed g wapalko s‑hehpichꞌed. K heg hekaj muꞌijj hab kaij matt am gahi wo i shulig k wo chum si s‑ahim g Phoenix kihhim am Crete t am. Am o e shohbidch g shuhdagi toꞌotonk. K g wapalko am wabsh s‑ap dadhaiwup. ");
INSERT INTO oodNT_vpl VALUES ("AC27_13","074_27_13","ACT","27","13","13","Kut ab s‑bahbagi i meh g hewel wakolim tahgio amjed. K hab e ahg hegam mo himchud g wahlko mat am hab wo e juh mat has masma am e aꞌaga ch heg hekaj am wupulshpiꞌo g wahlko k am himch si miabidch g jewed hugidag. ");
INSERT INTO oodNT_vpl VALUES ("AC27_14","074_27_14","ACT","27","14","14","T wabshaba ab haha wabsh s‑gewkam i meh g juhpin hewel ab jewed dahm amjed ");
INSERT INTO oodNT_vpl VALUES ("AC27_15","074_27_15","ACT","27","15","15","k ab si s‑ta ehbidam wiꞌichkwua g t‑wahlko. Kut am i pi e nako mas wo moꞌoshk himch g wahlko ihda hewel. Kutt am wabsh i dagito k wabsh hiwigi g hewel mat am i t‑wiꞌichkwuhi. ");
INSERT INTO oodNT_vpl VALUES ("AC27_16","074_27_16","ACT","27","16","16","K am hema al jewedag ch hab chehgig Cauda. K hi wa sha e shohbid matt an wecho bihbij. K eda am wabsh kia e chewaimed g al chum wahlko shuhdagi ch ed. Kutt am hahawa s‑hasigam i cheshaj. ");
INSERT INTO oodNT_vpl VALUES ("AC27_17","074_27_17","ACT","27","17","17","T g chikpandam an hahawa si s‑wihnam wupulsh g geꞌe wahlko mat pi wo e padch. Am attp hems wo t‑wiꞌichkwua jewed wui. T g wahlko am hu wo e hiash hia ch ed. T heg hekaj g chikpandam ab i huhuds hegai lohna mo hekaj himchud g wahlko k wabsh hiwigi mat g hewel am i t‑wiꞌichkwuhi. ");
INSERT INTO oodNT_vpl VALUES ("AC27_18","074_27_18","ACT","27","18","18","T ihda shaꞌi si s‑gewk hewel pi shaꞌi haꞌasa. K am baꞌich d i tash. T gam hu i shul hegai mo mohto g geꞌe wahlko. ");
INSERT INTO oodNT_vpl VALUES ("AC27_19","074_27_19","ACT","27","19","19","K am baꞌich d ep i tash. K am wabsh kia si hewed. T gm hu i nehnch g hejel e‑nohnhoikaj hegai mo haschukaj chum himchud g geꞌe wahlko mat wo si i haukai. ");
INSERT INTO oodNT_vpl VALUES ("AC27_20","074_27_20","ACT","27","20","20","Kutt muꞌi tashkaj pi shaꞌi nei g tash tonlig o g huhuꞌu. K am wabsh i med g s‑gewk hewel. Tt am hu hebai hab haha wabsh i t‑ah mattki pi wo shaꞌi t‑doꞌibia. ");
INSERT INTO oodNT_vpl VALUES ("AC27_21","074_27_21","ACT","27","21","21","Kuch tash pi haꞌichu shaꞌi koꞌa. T g Paul ab i ha waid k hab kaij, “Mamt hems ab wo ni‑kaiha, kutt pi ab hu wo chum gahi i shul ab amjed matt wa ab dadhaiwua. Neh, t idani chum pi wo e padch g wahlko. T g haꞌichu mohtoi pi wo heb hu e shul. ");
INSERT INTO oodNT_vpl VALUES ("AC27_22","074_27_22","ACT","27","22","22","Mt wabshaba pi has wo shaꞌi e tahtkkad. Pi amt hedai wo shaꞌi e muhkid. Heg at waꞌi wahlko wo e padch. ");
INSERT INTO oodNT_vpl VALUES ("AC27_23","074_27_23","ACT","27","23","23","Id ani s‑mahch nat pi hema am i e chehgi g anghil ni‑wui ");
INSERT INTO oodNT_vpl VALUES ("AC27_24","074_27_24","ACT","27","24","24","k hab kaij, ‘Pi g shaꞌi haꞌichu ehbidad, Paul. Hemho wa apt am wo kekiwua si geꞌe kownal wui. T g Jiosh ab i m‑kaiham k wehs wo ha doꞌibia hegam mo m‑wehmaj.’ Neh, bo kaij g anghil ab ni‑wui. ");
INSERT INTO oodNT_vpl VALUES ("AC27_25","074_27_25","ACT","27","25","25","“Kumt am wo si i e gewpkai. Jiosh at woho hab wo juh hegai mo haschu am ni‑ahgid g anghil ");
INSERT INTO oodNT_vpl VALUES ("AC27_26","074_27_26","ACT","27","26","26","k ab wo t‑uꞌapa g hewelkaj mo ab hebai al jewedag shuhdagi ch ed.” ");
INSERT INTO oodNT_vpl VALUES ("AC27_27","074_27_27","ACT","27","27","27","Am d i gohk domig amjed mat am t‑ai g s‑gewk hewel, t eda i e huh g s‑chuhugam. K am wabsh kia t‑wiꞌichkwuhim. K hegam wahlko nuhkuddam hab elid mach aihim mash ab hebai jewedag ");
INSERT INTO oodNT_vpl VALUES ("AC27_28","074_27_28","ACT","27","28","28","ch heg hekaj am haꞌichu s‑wehch i huduni g wijinakaj an wudk mat heg hekaj wo s‑mai mas heꞌes i s‑juhk. T ged hu si taht g jewed mat siant gokko wehst‑mahm (120) tad wijina hekaj. Kut ab i wanchkwua ihda s‑wehch haꞌichu. K am shaꞌi heꞌes, t am ep i huduni. T ged hu ep si taht g jewed mat humukto wehst‑mahm (90) tad wijina hekaj. ");
INSERT INTO oodNT_vpl VALUES ("AC27_29","074_27_29","ACT","27","29","29","T am i s‑mai moki ab aihim mo ab hema jewedag k s‑ehbid mat am hu ab wo gei hohodai ch ed g wahlko. T hekaj giꞌik am shul g s‑wehch wapainomi mo hekaj wulshshap g geꞌe wahlko k am hahawa si e hoꞌigeꞌidahu mat wo mahsij. ");
INSERT INTO oodNT_vpl VALUES ("AC27_30","074_27_30","ACT","27","30","30","K haꞌi hejel s‑e doꞌibiamk g wahlko nuhkuddam ch am i huduni g al chum wahlko shuhdagi ch ed hab wabsh s‑e junimk mat am haꞌi ep wo i huhuds g wupulshpadaj g wahlko. ");
INSERT INTO oodNT_vpl VALUES ("AC27_31","074_27_31","ACT","27","31","31","K wabshaba g Paul hab kaij ab wui g shondal ha‑geꞌejig ch hegam shondal, “Pi amt wo shaꞌi e doꞌibia matp wo sha t‑dagito idam wahlko nuhkuddam.” ");
INSERT INTO oodNT_vpl VALUES ("AC27_32","074_27_32","ACT","27","32","32","T hekaj g shondal an si hikkumia g wipijina mo an hekaj wulshch g al chum wahlko. T ged hu gei shuhdagi ch ed. ");
INSERT INTO oodNT_vpl VALUES ("AC27_33","074_27_33","ACT","27","33","33","Kuki eda mahsihim. K g Paul am ha chehani mat wo haꞌichu huh hab kaijch, “Do waꞌi gohk domig mamt amjed pi haꞌichu huh nam pi e kudut id hekaj pi t‑apꞌedag. ");
INSERT INTO oodNT_vpl VALUES ("AC27_34","074_27_34","ACT","27","34","34","Mt ab hig wo haꞌichu hug k ab wo i e gewpkai. Hemho wa amt wehsijj wo e doꞌibia.” ");
INSERT INTO oodNT_vpl VALUES ("AC27_35","074_27_35","ACT","27","35","35","Neh, bat cheꞌiok am ha hekaj bei g pahn k ab si ihm g Jiosh wehs ha wehhejed k am hahawa i hahain k huh. ");
INSERT INTO oodNT_vpl VALUES ("AC27_36","074_27_36","ACT","27","36","36","T wehsijj am i neidok ab si i e gewkemhun k am hahawa haꞌichu huh. ");
INSERT INTO oodNT_vpl VALUES ("AC27_37","074_27_37","ACT","27","37","37","Kuch eda d gohk siant wewaꞌakko gamai chuhdp (276). ");
INSERT INTO oodNT_vpl VALUES ("AC27_38","074_27_38","ACT","27","38","38","Tt am i wehsijj kokwod. Kut am hahawa ep i chikpan k gm hu shul g pilkani ge shuhdagi ch ed mat wo si i haukai g geꞌe wahlko. ");
INSERT INTO oodNT_vpl VALUES ("AC27_39","074_27_39","ACT","27","39","39","T am i mahsi, t g wahlko nuhkuddam pi shaꞌi amich hegai jewed mattki ab wui i wuwha. K eda am s‑tadaniko i wahks g shuhdagi ch pi hohodaig an hugidaj an. T hab i e ah mat am wo himch g wahlko. Tp hems ab s‑ap wo dahiwua heg eda. ");
INSERT INTO oodNT_vpl VALUES ("AC27_40","074_27_40","ACT","27","40","40","T hekaj am si hikkumia g wupulshpadaj. T im hu shul shuhdagi ch ed. K eda an wupulshch hegai mo hekaj s‑apko e himchud g wahlko. Kumt gam si wuhpulꞌo k am hahawa wabsh i cheshaj hegai lohna mo gam hu baꞌich hab chuꞌig. T g hewel am t‑wiꞌichkwua am wui mo am i wahks g shuhdagi. ");
INSERT INTO oodNT_vpl VALUES ("AC27_41","074_27_41","ACT","27","41","41","T wabshaba ged hu si e hiash g wahlko moꞌo oꞌod ch ed mat koi am hu i wah. K eda shaꞌi si s‑gewkam ab i hihhim g shuhdagi toꞌotonk. Kut hegai mo gam hu oidch hab chuꞌig gam si e ohmi. ");
INSERT INTO oodNT_vpl VALUES ("AC27_42","074_27_42","ACT","27","42","42","T g shondal am i e apꞌech mat wehs wo ha kokda g lilso mat pi wo i e watchwihim k wo heb hu wohp. ");
INSERT INTO oodNT_vpl VALUES ("AC27_43","074_27_43","ACT","27","43","43","T wabshaba pi ha hiwigi g ha‑geꞌejig nat pi s‑doꞌibiam g Paul k am wehsijj ha chehani mat wo i e watchwihi am jewed koa wui. Tsh hegam mo s‑mahch g watchwi am wo i nehni k heheꞌejel wo i e watchwihi. ");
INSERT INTO oodNT_vpl VALUES ("AC27_44","074_27_44","ACT","27","44","44","T heg haꞌi am wo i ha oi an e uꞌukch uꞌus t an mat ab e ohmi g wahlko. Kutt hab masma wehsijj t‑doꞌibia ga hu ak mo ab i koa g jewed. ");
INSERT INTO oodNT_vpl VALUES ("AC28_1","074_28_1","ACT","28","1","2","Kuki am haꞌi d oꞌodham ch si s‑ap i e taht k ab i t‑neid k si s‑t‑nawojima. Kutt s‑mai mash ihda al jewed d Malta. K eda juhk ch s‑hehpid. Kutki am ge t‑nahj. ");
INSERT INTO oodNT_vpl VALUES ("AC28_3","074_28_3","ACT","28","3","3","T g Paul am haꞌi kuꞌa mat am wo si i mehmed g nahda k am toa mei ch ed. T g koꞌoi ab hema si i daꞌiwush tonidk k an kiꞌish nowij an. ");
INSERT INTO oodNT_vpl VALUES ("AC28_4","074_28_4","ACT","28","4","4","T g kihkam am i nei ihda koꞌoi mo an kiꞌishch g Paul k hab kaij ab aꞌai e wui, “Id oki d ha muꞌakam ch hi wa chum pi e muhkid am shuhdagi ch ed. Kuki am hab wa mahs matki hemho wa wo e muhkid k ab wo bei g s‑koꞌok e‑namkidadag.” ");
INSERT INTO oodNT_vpl VALUES ("AC28_5","074_28_5","ACT","28","5","5","K wabshaba g Paul am si e nowigid ch gam hu wua g koꞌoi mei ch ed k pi shaꞌi koꞌokam e juh. ");
INSERT INTO oodNT_vpl VALUES ("AC28_6","074_28_6","ACT","28","6","6","K idam kihkam am chum neid mat wo i tosko o wabsh chum hekid wo muhk k i gei. T wabshaba gam hu wabsh i mehko. T oi wa pi haꞌichu has shaꞌi juh g Paul. T am hahawa gawul ep i e ah k hab kaij moki d jiosh. ");
INSERT INTO oodNT_vpl VALUES ("AC28_7","074_28_7","ACT","28","7","7","Ha‑geꞌejig idam hemajkam o hab chehgig Publius ch am waꞌi mia oidag. Kuch am wehmaj dadkkahim waik tash nat pi si s‑ap ab i t‑nei. ");
INSERT INTO oodNT_vpl VALUES ("AC28_8","074_28_8","ACT","28","8","8","Kuki g ohgaj woꞌok ch mumku g s‑tonjigkaj ch wakuidagkaj. T g Paul am i wah mo am woꞌo k an tahtam k am i tai g Jiosh mat wo doaj. T wa woho hab e juh mat doaj. ");
INSERT INTO oodNT_vpl VALUES ("AC28_9","074_28_9","ACT","28","9","9","T am i nei ihda g hemajkam. T am hahawa muꞌi ep dada g kokꞌodam k e dodaj. ");
INSERT INTO oodNT_vpl VALUES ("AC28_10","074_28_10","ACT","28","10","10","T hekaj ab si has i t‑elid k shaꞌi muꞌi haꞌichu t‑mah. Am hu i hebai mat am i e ai matt wo hihi, t ab ep i t‑mah hegai matt haschu wo i tatchuad am gahi ep i shuligk. ");
INSERT INTO oodNT_vpl VALUES ("AC28_11","074_28_11","ACT","28","11","11","T eda hema wuhshad g s‑hehpichꞌed g geꞌe wahlko ch hab e aꞌaga Kukadi Jijosh ch ab Alexandria t amjed. Am d i waik mashad, tt heg ab gam hu gahi i shul juhpin tahgio wui ");
INSERT INTO oodNT_vpl VALUES ("AC28_12","074_28_12","ACT","28","12","12","k ga hu dada mo am d Syracuse kihhim. Am d i waik tash, ");
INSERT INTO oodNT_vpl VALUES ("AC28_13","074_28_13","ACT","28","13","13","tt gam hu gahi ep i shul juhpin tahgio wui k ga hu dada mo am d Regium kihhim. Am baꞌich d i tash, t ab i meh g hewel wakolim tahgio amjed. Tt hekaj s‑hohtam gam hu dada mo d i gohk tash mash am d Putoli kihhim am gahi i shuligk. ");
INSERT INTO oodNT_vpl VALUES ("AC28_14","074_28_14","ACT","28","14","14","Kuki am haꞌi kih g t‑wehm wohochuddam ch ab si t‑ahgid mattsh am wo ha wehmajkahim hemako domig ab. Kutt wa woho hab t‑juh k gam hu hahawa hihi Rome wui. ");
INSERT INTO oodNT_vpl VALUES ("AC28_15","074_28_15","ACT","28","15","15","Kutsh wa heki hu am kah hegam t‑wehm wohochuddam ab Rome t ab mattsh am wo dada k atki mehk ab i hihi mat wo t‑hoꞌigeꞌel. Kut haꞌi idam am t‑nam mo am d Waik Gegosidakud. T haꞌi am ep t‑nam mo am d Appius Nolawtakud. Kut ab i ha nei g Paul k ab ihm g Jiosh k ab si e gewkai. ");
INSERT INTO oodNT_vpl VALUES ("AC28_16","074_28_16","ACT","28","16","16","Kutt am dada Rome t am. Kumt wabsh hiwigi g Paul mat wabsh hejelko wo i chiwia. K g shondal am hi wa nuhkud. ");
INSERT INTO oodNT_vpl VALUES ("AC28_17","074_28_17","ACT","28","17","17","Muꞌi o am kih g Tutuligo. K am d i waik tash. T g Paul am i ha wai g ha‑geꞌegedga e‑kih wui. T am i e nam. K hab kaij ab ha wui: “Ni‑hajuni, am amt ni‑lihsoch Jerusalem t am k ab i ni‑dagito Rome chehanig wui. K eda hab wa chum mahs mant pi has chuꞌi ab ha wui t‑hajuni o g t‑himdag. ");
INSERT INTO oodNT_vpl VALUES ("AC28_18","074_28_18","ACT","28","18","18","T hegam Rome t ab hahaꞌichu ab haꞌichu ni‑kakke k chum s‑ni‑dagitoimk nat pi pi haꞌichu shaꞌi cheh manis heg hekaj wo ni‑muhkid. ");
INSERT INTO oodNT_vpl VALUES ("AC28_19","074_28_19","ACT","28","19","19","T wabshaba g t‑wehm oꞌodham ab wui gegokiwua ihda. Kunt hekaj hab i ni‑ah mantki hemho wa ab wo i gei si geꞌe kownal wui mo hi wa chum pi am hu haꞌichu d hegai manis ab wo ha abch g t‑wehm oꞌodham. ");
INSERT INTO oodNT_vpl VALUES ("AC28_20","074_28_20","ACT","28","20","20","Ab ani hiwig hegai Jiosh si Kehsha mach wehsijj nenida ahchim Tutuligo. Ni hab elid mo hema d hegai ch heki hu am i wuhsh. K eda muꞌijj g t‑wehm oꞌodham pi wohochud mo d hegai ch hab s‑ni‑kehꞌid. Nt heg hekaj ab i em‑wai mant em‑wehm wo aꞌagad.” ");
INSERT INTO oodNT_vpl VALUES ("AC28_21","074_28_21","ACT","28","21","21","K hab kaij ab wui, “Pi at ab hu hedai shaꞌi t‑oꞌohani hegam geꞌeged oꞌodham ab Judea t ab ab m‑amjed. T pi hedai ia hu shaꞌi jiwia g t‑hajuni ab amjed mas am hu i pi ap has m‑ahg. ");
INSERT INTO oodNT_vpl VALUES ("AC28_22","074_28_22","ACT","28","22","22","K eda wehsko g hemajkam muꞌi pi ap has ahg ihda himdag mapsh ahpi s‑wohochud. Kuch s‑kaimk maps has wo chei ab amjed.” ");
INSERT INTO oodNT_vpl VALUES ("AC28_23","074_28_23","ACT","28","23","23","Neh, bo kaij. T am hahawa aꞌaga k kei g tash mat wo e jehnigi. T am him k am i e ai g tash. T muꞌi am dada amai mo am daha g Paul k am i e jehnigi ge tash oidam k gam hu si huduni. K g Paul am i ha tashogid g Jiosh kownaltalig ch am si s‑gewkam ha jehnigid mo g Jesus d hegai si Kehshaj g Jiosh mat wa ab amjed an oꞌoha g Mosesbad ch hegam kekelibad Jiosh haꞌichu i tashogiddam. ");
INSERT INTO oodNT_vpl VALUES ("AC28_24","074_28_24","ACT","28","24","24","T haꞌi ab i s‑wohoch ab kaiok. T wabshaba haꞌijj pi shaꞌi wohoch. ");
INSERT INTO oodNT_vpl VALUES ("AC28_25","074_28_25","ACT","28","25","25","T am i pi shaꞌi e apꞌet k hab e juh mat wo aꞌai hihi. T hekaj id hab ep chei g Paul, “Do si wohokam mash wa has i kaij g Jiosh ab em‑amjed ab Isaiabad wui. K an hab chuꞌig Isaiabad oꞌohana ed: ");
INSERT INTO oodNT_vpl VALUES ("AC28_26","074_28_26","ACT","28","26","26","Am g hihm k am hab chehꞌi ha wui idam hemajkam: Mt wo kah g haꞌichu ni‑ahga ch wo neidad mani haschu s‑kehg hab em‑junid ch wabshaba pi wo amich mani d ahni ch hab wua haꞌichu. ");
INSERT INTO oodNT_vpl VALUES ("AC28_27","074_28_27","ACT","28","27","27","Em‑chegitoidag at i e mehkod ab ni‑amjed. Kum pi chechkaidag ch pi ab hu ni‑wui i e nohnogidamk mant wo i kegch g pi ap em‑chegitoidag ch pi ap haꞌichu hab em‑juni. Neh, bo masma an oꞌohadag mo id hab kaij g Jiosh. ");
INSERT INTO oodNT_vpl VALUES ("AC28_28","074_28_28","ACT","28","28","28","“Pegih, mtki pi ab hu wo kaiha g Jiosh haꞌichu ahga mat wo em‑doꞌibia. T g Jiosh heg hekaj ab wo ha mah g gawul mahs hemajkam ihda doꞌibiadag ahga mo ab chum s‑em‑mahkimk. T hegam ab hi wo kaiha.”  ");
INSERT INTO oodNT_vpl VALUES ("AC28_29","074_28_29","ACT","28","29","29","T am i haꞌasa hab chei ihda g Paul. T gam hu aꞌai hihi hegam mo ab kah si e neꞌowinahimch. ");
INSERT INTO oodNT_vpl VALUES ("AC28_30","074_28_30","ACT","28","30","30","K am kihkahim g Paul gohk ahid ab hema kih ed mo namkid ch am kih. K g hemajkam am chechga. ");
INSERT INTO oodNT_vpl VALUES ("AC28_31","074_28_31","ACT","28","31","31","K g Paul si s‑ap e tahtk ch ab ha neid ch am wabsh si s‑mahchim haꞌichu ha ahgid ab amjed g Jiosh kownaltalig ch ha mashcham ab amjed g t‑kownalig Jesus Christ. K pi hedai shaꞌi shohbid.");
INSERT INTO oodNT_vpl VALUES ("RM1_1","075_1_1","ROM","1","1","1","Ni-wepnag mam am Rome t am d kihkam: Am ant wo i em-oꞌohani g s-kehg haꞌichu ahgaj g Jiosh ahni Paul mani d piongaj g Jesus Christ. Jiosh at ab i ni-waid k am i ni-kei mant id wo ahgachugad. ");
INSERT INTO oodNT_vpl VALUES ("RM1_2","075_1_2","ROM","1","2","2","K d ihda haꞌichu ahgaj matki g kekelibad Jiosh haꞌichu i tashogiddam an oꞌoha matsh wa g Jiosh ab wo i wuhshad. ");
INSERT INTO oodNT_vpl VALUES ("RM1_3","075_1_3","ROM","1","3","3","K ihda haꞌichu ahgaj am t-tashogid hegai mo d alidaj ch d geꞌe t-kownalig Jesus Christ. Id atsh ia mahsi jewed dahm k ab d amjedkamaj g kownalibad David. K heg hekaj tasho mo woho d hemajkam. ");
INSERT INTO oodNT_vpl VALUES ("RM1_4","075_1_4","ROM","1","4","4","Kutsh g Jiosh ab i wuhshad g Jesus Christ muhkig amjed am i dahm matsh e muhkid k hab masma ab t-chehgidch mo d alidaj ch d hekia s-apꞌekam ");
INSERT INTO oodNT_vpl VALUES ("RM1_5","075_1_5","ROM","1","5","5","Kut wa ab si i s-ni-hoꞌigeꞌel g Jesus Christ k am i ni-kei am wehhejed g Jiosh mantsh am wo i ha ahgidahi g nahnko mahs hemajkam g s-kehg haꞌichu ahgaj. Kutsh muꞌijj ab wo s-wohochud k ab wo s-wohog elidad. ");
INSERT INTO oodNT_vpl VALUES ("RM1_6","075_1_6","ROM","1","6","7","Ni am wa kah mamtsh haꞌi ahpim Rome t am hemajkam ab i s-wohoch. Jiosh o ab si em-tatchua ch ab i em-waid k am hab em-juh mamt ab i s-wohoch g Jesus Christ k d Jiosh hemajkamga. Kunt heg hekaj am wo haꞌichu i em-oꞌohani. Ab o wa si s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("RM1_8","075_1_8","ROM","1","8","8","Wehsko o am e aꞌaga mamtsh ab i s-wohoch g Jesus Christ. Ni heg hekaj ab si hoꞌigeꞌid g Jiosh. ");
INSERT INTO oodNT_vpl VALUES ("RM1_9","075_1_9","ROM","1","9","10","Wehs ni-ihbdag amjed ani chikpanid g Jiosh am ahgachugch g s-kehg haꞌichu ahgaj ab amjed g alidaj. K g Jiosh s-mahch mani chum hekid ab wui ni-hoꞌigeꞌidahun am em-wehhejed. ");
INSERT INTO oodNT_vpl VALUES ("RM1_11","075_1_11","ROM","1","11","11","S-em-neidamk ani ch ab tahni g Jiosh matp hems am wo apꞌech mant am wo i em-chehgim k wo i em-wehmt em-wohochudadag ed mamt hekaj am wo i e gewpkai. ");
INSERT INTO oodNT_vpl VALUES ("RM1_12","075_1_12","ROM","1","12","12","Ab att aꞌai wo i t-wehmt ab aꞌai kahk g t-wohochudadag. ");
INSERT INTO oodNT_vpl VALUES ("RM1_13","075_1_13","ROM","1","13","13","Am g wo s-mahchk mani muꞌikko am aꞌapꞌechud mant am wo i em-chehgim. K wabshaba am haꞌichu has e wua mani heg hekaj pi ni-nankog. Si ani tatchua mant am wo i em-wehmt am em-ahgidch g Jiosh haꞌichu ahga hab masma mani i ha wehmaj hegam mo hahasko kihdag ch hab waꞌap pi d Tutuligo. ");
INSERT INTO oodNT_vpl VALUES ("RM1_14","075_1_14","ROM","1","14","14","Ab o ni-chehani g Jiosh mant wo ha ahgi g wehs nahnko mahs hemajkam ihda s-kehg haꞌichu ahgaj, chum wa hems hegam mo pi chu aꞌamichud ch hegam mo d mischini. ");
INSERT INTO oodNT_vpl VALUES ("RM1_15","075_1_15","ROM","1","15","15","Ni heg hekaj ni-nahtokch mant am epai wo i em-ahgidahi ahpim mam am kih Rome t am. ");
INSERT INTO oodNT_vpl VALUES ("RM1_16","075_1_16","ROM","1","16","16","Wehs at wo ha doꞌibia g Jiosh hegam mat ab wo i s-wohoch ihda s-kehg haꞌichu ahga ab amjed g Jesus Christ. Kuni heg hekaj wabsh si s-ap ni-tahtk ch am ahgachug. Tutuligo at wehpeg ab bei e-apꞌedag mat wo e doꞌibia k g gawul mahs hemajkam ab hahawa bei. ");
INSERT INTO oodNT_vpl VALUES ("RM1_17","075_1_17","ROM","1","17","17","Jiosh haꞌichu ahga o am t-tashogidch mat hedai g Jiosh am wo i apꞌech e wehhejed. An o oꞌohadag: Am at wo i ha apꞌech g Jiosh e wehhejed hegam mat ab wo i s-wohoch g haꞌichu ahgaj. Kut hegam wo waꞌi bei g pi ha huhugedam doakag. ");
INSERT INTO oodNT_vpl VALUES ("RM1_18","075_1_18","ROM","1","18","19","Ab o t‑wui i e tashogid g Jiosh. K wabshaba muꞌi hemajkam gam hu hab i juhkch ch hab junihim g pi apꞌekam. K ihda pi apꞌekam an kuhpahim mat wo s‑e mai g wohokam. T g Jiosh heg hekaj s‑koꞌokam wo ha namkid. ");
INSERT INTO oodNT_vpl VALUES ("RM1_20","075_1_20","ROM","1","20","20","Tt wo chum s‑mahchk mo has chuꞌig g Jiosh am neidch g nahtoij no pi id am chum t‑tashogid mo g Jiosh wehs haꞌichu dahm hab chuꞌig ch wehs edgid g gewkdag chum hekid. Kut hemho wa ab wo moht g e‑chuꞌijig matp hedai pi wo mahchim. ");
INSERT INTO oodNT_vpl VALUES ("RM1_21","075_1_21","ROM","1","21","21","Neh, wehs hemajkam o wa chum s‑mahch mo an hema d Jiosh ch wabsh pi ab hu mahkch g has elidadag. Ab o s‑ha hoꞌigeꞌid. K wabshaba pi ab hu i hoꞌigeꞌelid ch wabsh pehegi haꞌichu chegito. K am wabsh i s‑chuhugam g ha‑chegitoidag. ");
INSERT INTO oodNT_vpl VALUES ("RM1_22","075_1_22","ROM","1","22","22","Bo e ahg mo s‑chu aꞌamichud ch eda pi haꞌichu mahch. ");
INSERT INTO oodNT_vpl VALUES ("RM1_23","075_1_23","ROM","1","23","26","Jiosh o d pi ha huhugedam ch d si haꞌichu. Kutt heg ab wo waꞌi chum ihmad mo d t‑Jioshga. K wabshaba idam im hu hab wabsh juhkch ch wabsh haꞌichu jijoshchud ch ab ha ihm. K eda d wabsh hemajkam ha‑nahtoi mo ha oꞌodhamt o atp hems ha haꞌichu doakamt. T hekaj g Jiosh am wabsh i ha dagito mat hab wo juh hegai mo haschu hab s‑junimk. Kuki hab wua g s‑uam haꞌichu ch s‑ta edam haꞌichu. Uꞌuwi o haꞌi chum hems pi ha kuhkunt ch e wehm hab wua g s‑ta edam haꞌichu. ");
INSERT INTO oodNT_vpl VALUES ("RM1_27","075_1_27","ROM","1","27","27","K g chechoj pi ha hohont ch e wehm hab waꞌap wua g s‑ta edam haꞌichu. Kut heg hekaj wo si s‑koꞌokam ha namkid g Jiosh. ");
INSERT INTO oodNT_vpl VALUES ("RM1_28","075_1_28","ROM","1","28","28","Pi o tatchua idam mas wo s‑mahchk g Jiosh. T g Jiosh heg hekaj am wabsh i ha dagito pi kehg ha‑chegitoidag ed. K am hab wua hegai mat haschu pi am hu hab wo chum wuad. ");
INSERT INTO oodNT_vpl VALUES ("RM1_29","075_1_29","ROM","1","29","29","Ab at wabsh i si ha shuhd g nahnko mahs pi apꞌekam mo haꞌi si pihk e elid g s‑kaisdagkaj ch haꞌi s‑ta kekꞌeidama o s‑chu hehgamk o s‑ha muꞌamk o s‑chu cheggiamk o s‑chu iꞌattomk o s‑chu padhog ehꞌelidamk o s‑chu ahgamk. ");
INSERT INTO oodNT_vpl VALUES ("RM1_30","075_1_30","ROM","1","30","30","Haꞌi o s‑koꞌokam has e ahg o s‑ta koꞌokdama o chum si e hahaschud o si i e nakog mat am baꞌich hab wo i juh g pi apꞌekam o pi ab hu wohog ha elid g e‑geꞌegedga ");
INSERT INTO oodNT_vpl VALUES ("RM1_31","075_1_31","ROM","1","31","31","o s‑uꞌama. Haꞌi o pi hab wua hegai mo haschu hab kaij mat hab wo juh o pi hedai pihk elid o pi ab hu ha hoꞌigeꞌid no pi s‑kehꞌid g Jiosh. ");
INSERT INTO oodNT_vpl VALUES ("RM1_32","075_1_32","ROM","1","32","32","Jiosh chehanig o hab chuꞌig mat hema hab wo masmak ch ab wo nako g s‑koꞌok e‑namkidadag. K idam am wa chum s‑mahch ihda ch eda am hab wa masma hab e junihim ch wabsh s‑hohhoꞌid mo haꞌijj am hab waꞌap e junihim. ");
INSERT INTO oodNT_vpl VALUES ("RM2_1","075_2_1","ROM","2","1","1","Naꞌams haꞌijj ahpim hab kaij “Hah, shoꞌo waꞌi si pi ap d hehemajkam hegam map am ha aꞌaga k ch hemho wa wo bei g s‑koꞌok e‑namkidadag,” ch amtp eda hems hab waꞌap junihim ihda. Neh, m wabsh hejel e‑neꞌokikaj ab e mohtoꞌid g s‑koꞌok e‑namkidadag. ");
INSERT INTO oodNT_vpl VALUES ("RM2_2","075_2_2","ROM","2","2","2","S‑mahch ach mo d wabsh i si shel mat wo ha lodai g Jiosh hegam mo hab wua hegai mani am em‑ahgid. ");
INSERT INTO oodNT_vpl VALUES ("RM2_3","075_2_3","ROM","2","3","3","Kumt ahpim hemho wa hab waꞌap wo bei g s‑koꞌok e‑namkidadag mamtp am hab wo junihid ihda. ");
INSERT INTO oodNT_vpl VALUES ("RM2_4","075_2_4","ROM","2","4","4","Idani o wabsh ab si s‑t‑bahbgi g Jiosh ch s‑hemajim ab t‑nenida no pi tatchua matt gam hu wo s‑ohhod g pi ap t‑chegitoi. ");
INSERT INTO oodNT_vpl VALUES ("RM2_5","075_2_5","ROM","2","5","5","K wabshaba muꞌijj pi ab hu kaimk g Jiosh ch pi shaꞌi pihk e elid hekaj. Idam o baꞌich i geꞌe ab e mohtoꞌidahim hegai s‑koꞌok namkidadag mat wo nam geꞌe lodaita tash ch ed. ");
INSERT INTO oodNT_vpl VALUES ("RM2_6","075_2_6","ROM","2","6","6","Heg at i tash ed wo t‑namkid g Jiosh heg hekaj mach haschu hab i junihim. ");
INSERT INTO oodNT_vpl VALUES ("RM2_7","075_2_7","ROM","2","7","7","Heg att wo cheh mach haschu i gahg. Am g hab wo junihid g s‑apꞌekam ch wo e gahgidad g Jiosh apꞌechuda. T g Jiosh am wo i em‑wahpki e‑kihdag ed mamt chum hekid an wo wehmajk. ");
INSERT INTO oodNT_vpl VALUES ("RM2_8","075_2_8","ROM","2","8","8","Muꞌi hemajkam o wabsh hejel e tatchua ch hab junihim g pi apꞌekam. T idam g Jiosh ab wo ha mah g s‑koꞌok ha‑namkidadag. ");
INSERT INTO oodNT_vpl VALUES ("RM2_9","075_2_9","ROM","2","9","9","Kut ab wo tahtkkad g shoꞌigdag ch s‑koꞌok, wahm g Tutuligo matp pi hab hu wo kaiha hegai mo haschu t‑nuhkudachud g Jiosh. ");
INSERT INTO oodNT_vpl VALUES ("RM2_10","075_2_10","ROM","2","10","10","T g Jiosh ab wo si t‑haꞌichuch ahchim mach hab junihim g s‑apꞌekam k ab wo t‑mah g has elidadag ch s‑ap tahhadkam. Ahchim Tutuligo att wehpeg bei ihda s‑apꞌekam. Mt wabshaba ahpim gawul mahs hemajkam ab hahawa bei. ");
INSERT INTO oodNT_vpl VALUES ("RM2_11","075_2_11","ROM","2","11","11","Jiosh o wehs t‑wepo ab t‑neid ch wehs t‑wepo s‑t‑doꞌibiamk. ");
INSERT INTO oodNT_vpl VALUES ("RM2_12","075_2_12","ROM","2","12","12","Gawul mahs hemajkam o pi hekaj g Moses chehanig ch wabshaba s‑mahch mo haschu d s‑apꞌekam ch wo e lodai heg hekaj mo pi hab junihim g s‑apꞌekam. K g Tutuligo s‑mahch heg hekaj chehanig mo haschu d s‑apꞌekam ch heg hekaj hab waꞌap wo e lodai mo pi am hu hab junihim. ");
INSERT INTO oodNT_vpl VALUES ("RM2_13","075_2_13","ROM","2","13","13","Pi at hedai wo i ha apꞌech g Jiosh heg wabsh hekaj mo kah g chehanig k washaba heg hekaj mat heg am hab wo junihid. ");
INSERT INTO oodNT_vpl VALUES ("RM2_14","075_2_14","ROM","2","14","14","Heki o hu pi edgid g Jiosh chehanig g gawul mahs hemajkam ch eda s‑mahch mo haschu d s‑apꞌekam. K g ha‑mahchig d ha‑chehanig. K g ha‑mahchig d ha‑chehanig. ");
INSERT INTO oodNT_vpl VALUES ("RM2_15","075_2_15","ROM","2","15","15","K am wa tasho mo wa hab chuꞌig no pi e kudut mo hekid hab wua g pi apꞌekam ch s‑ap e tahtk mo hekid hab wua g s‑apꞌekam. ");
INSERT INTO oodNT_vpl VALUES ("RM2_16","075_2_16","ROM","2","16","16","Kut hab waꞌap wo e juh heg eda tash mat kei g Jiosh mat g Jesus Christ wo ha lodai g ha‑chuꞌijigkaj, chum hems g pi ap ha‑chegitoidag. Neh, bo chuꞌig ihda s‑kehg haꞌichu ahgaj g Jiosh mani ahgachug. ");
INSERT INTO oodNT_vpl VALUES ("RM2_17","075_2_17","ROM","2","17","18","Muꞌijj g ni‑wehm Tutuligo o hab e elid mo s‑ap s‑mahch g Jiosh tatchui ch am hab junihim g s‑apꞌekam no pi edgid g chehanigaj. ");
INSERT INTO oodNT_vpl VALUES ("RM2_19","075_2_19","ROM","2","19","19","Bo e elid mo d ha wanimeddam ch ab ha mahkch g tonlig hegam mo pi edgid g Jiosh chehanig. ");
INSERT INTO oodNT_vpl VALUES ("RM2_20","075_2_20","ROM","2","20","20","Bo e elid mo wehs ab uꞌukch g amichudadag ch wohokam no pi ab uꞌukch hegai chehanig. Chum o wa ha mashcham g pi haꞌichu mahchim ch aꞌal ");
INSERT INTO oodNT_vpl VALUES ("RM2_21","075_2_21","ROM","2","21","21","k ch eda pi hejel am hu hab wua g e‑mashchama. Haꞌijj o ha mihshmad mat pi hedai haꞌichu wo ha ehsidad ");
INSERT INTO oodNT_vpl VALUES ("RM2_22","075_2_22","ROM","2","22","22","ch pi wo ha wehm woꞌiwua hegai mo pi d ha‑wehm kihhim ch eda hejel hab masma hab e wua. Si o pi hohhoꞌid mat ab wo ihmad g hemajkam nahtoi k ch eda wo ha ehs mo haschu an hab chuꞌig ha‑cheopi ed. ");
INSERT INTO oodNT_vpl VALUES ("RM2_23","075_2_23","ROM","2","23","23","Ab o chum si e hahaꞌichuchud mo edgid g Jiosh chehanig ch eda muꞌikko pi am hu hab junihim ch ab mamka g Jiosh g si edadag. ");
INSERT INTO oodNT_vpl VALUES ("RM2_24","075_2_24","ROM","2","24","24","An o hab chuꞌig Jiosh oꞌohana ed: Gawul mahs hemajkam o s‑koꞌokam has ahg g Jiosh ha hekaj g Tutuligo. ");
INSERT INTO oodNT_vpl VALUES ("RM2_25","075_2_25","ROM","2","25","25","Do si haꞌichu g pahl hikuchka em‑wehhejed mamtp ab wo wohog elidad g chehanig. Mtp wabshaba pi ab hu wo wohog elidad, k pi has d shaꞌi ahga g pahl hikuchka. ");
INSERT INTO oodNT_vpl VALUES ("RM2_26","075_2_26","ROM","2","26","26","Matp hema ab wo sha wohog elidad g Jiosh chehanig, t g Jiosh hab masma ab wo neidad mo pahl hikuchkas, chum as pi d Tuhligo ch pi woho hikuchkas. ");
INSERT INTO oodNT_vpl VALUES ("RM2_27","075_2_27","ROM","2","27","27","Gawul mahs hemajkam o pi pahl hikuchkas ch eda haꞌi hab e junihim mo hab masma hab chuꞌig g chehanig. Kut heg hekaj ab wo e chuꞌijigch g Tutuligo no pi edgid g chehanig ch eda melichkwuhim. ");
INSERT INTO oodNT_vpl VALUES ("RM2_28","075_2_28","ROM","2","28","28","Pi o d Jiosh hemajkamga hegam mat wabsh gawul juh g e‑chuhkug g pahl hikuchkakaj. ");
INSERT INTO oodNT_vpl VALUES ("RM2_29","075_2_29","ROM","2","29","29","Hegam o hi d Jiosh hemajkamga mat gawul juh g e‑ihbdag. Kut pi wo e nako mas g chehanigkaj hab wo juh ihda. Hekia S‑apꞌekam Gewkdag at hemho wo wa gawul juh g t‑ihbdag. Tp hems ab wo em‑hehgchul g hemajkam mamt gawul wo juh g e‑chuhkug. T wabshaba g Jiosh ab wo em‑hehgchul mat gawul wo e juh g em‑ihbdag. ");
INSERT INTO oodNT_vpl VALUES ("RM3_1","075_3_1","ROM","3","1","1","Pegih, mtp hems a haꞌijj hab wo chei, “Pi oki haꞌichu d shaꞌi ha‑apꞌedag g Tutuligo ha dahm g gawul mahs hemajkam.” ");
INSERT INTO oodNT_vpl VALUES ("RM3_2","075_3_2","ROM","3","2","2","Nt wabshaba wo em‑ahgi mo muꞌi haꞌichu d t‑apꞌedag. Hema o d ihda mat g Jiosh ab t‑hiwigi g haꞌichu e‑ahga matt wo ha ahgi g nahnko mahs hemajkam. ");
INSERT INTO oodNT_vpl VALUES ("RM3_3","075_3_3","ROM","3","3","3","K hi wa chum woho mo haꞌijj g ni‑wehm oꞌodham pi ab hu wohog elid g haꞌichu ahgaj. T wabshaba g Jiosh woho am hab wo juh hegai mo has i kaij. ");
INSERT INTO oodNT_vpl VALUES ("RM3_4","075_3_4","ROM","3","4","4","Chum o hekid ahg g wohokam, chum as wehs hemajkam g iattogi hab wua. Neh, bo chuꞌig an Jiosh oꞌohana ed: Jiosh haꞌichu ahga o d hekia wohokam, chum as haꞌijj hab kaij mo pi woho. ");
INSERT INTO oodNT_vpl VALUES ("RM3_5","075_3_5","ROM","3","5","5","Haꞌijj o hab kaij, M o wa s‑apꞌe matt hab wo junihid g pi apꞌekam no pi heg hekaj tasho am chehgid mo g Jiosh hab wua g s‑apꞌekam. T heg hekaj pi ap hab wo e juh g Jiosh matp s‑koꞌokam wo t‑namkid heg hekaj. Neh, bo kaij. ");
INSERT INTO oodNT_vpl VALUES ("RM3_6","075_3_6","ROM","3","6","6","Nt wabshaba wo em‑ahgi mo ahg g iattogi. Jiosh o chum hekid hab wua g s‑apꞌekam. Pi at has masma wo e nako mat wo t‑lodai matp d wo pi apꞌekamk. ");
INSERT INTO oodNT_vpl VALUES ("RM3_7","075_3_7","ROM","3","7","7","K hab kaij idam, T‑iattogi o am tashogid mo g Jiosh chum hekid ahg wohokam. Kuch heg hekaj am chehgid mo heꞌes i geꞌej g Jiosh haꞌichu k ed. Pegih, k haschu ahgch hab kaij g Jiosh machs d pi ap chuꞌijkam ch wo bei g s‑koꞌok namkidadag. ");
INSERT INTO oodNT_vpl VALUES ("RM3_8","075_3_8","ROM","3","8","8","Haꞌijj o an ha iattogid manish hab kaij matt am hab wo junihid g pi apꞌekam ch hab masma wo tashogi g s‑apꞌekam. T wabshaba g Jiosh wo s‑koꞌokam ha namkid heg hekaj. ");
INSERT INTO oodNT_vpl VALUES ("RM3_9","075_3_9","ROM","3","9","9","Neh, pi o shaꞌi baꞌich i s‑apꞌe g Tutuligo mo g gawul mahs hemajkam. Wehsijj ach wa ab mohtois g pi apꞌekam. K id an t‑uꞌukch. Kutt pi hedai wo shaꞌi t‑nako machs pi hab wo junihid g pi apꞌekam. ");
INSERT INTO oodNT_vpl VALUES ("RM3_10","075_3_10","ROM","3","10","10","An o hab chuꞌig Jiosh oꞌohana ed: Pi o hedai oꞌodham d shaꞌi s‑apꞌekam ");
INSERT INTO oodNT_vpl VALUES ("RM3_11","075_3_11","ROM","3","11","11","ch pi hedai amichud mo haschu d s‑apꞌekam ch pi hedai mahchimk g Jiosh. ");
INSERT INTO oodNT_vpl VALUES ("RM3_12","075_3_12","ROM","3","12","12","Wehsijj at i e mehkod ab amjed g Jiosh k am hab junihim g pi apꞌekam. Pi o hedai hab shaꞌi wua g s‑apꞌekam. Pi hedai. ");
INSERT INTO oodNT_vpl VALUES ("RM3_13","075_3_13","ROM","3","13","14","S‑koꞌokam o neneok hab masma mo s‑em‑muꞌamk ch g iattogi hab kaij. Pi kehg ha‑neꞌoki o hab masma i wuhshani mo g hialwui ab koꞌoi amjed. ");
INSERT INTO oodNT_vpl VALUES ("RM3_15","075_3_15","ROM","3","15","15","E o nahtokch mat s‑koꞌokam wo em‑juh k wo em‑mua. ");
INSERT INTO oodNT_vpl VALUES ("RM3_16","075_3_16","ROM","3","16","16","Chum o hebai gantan g shoꞌigdag ch padchud g s‑ha‑hehgig. ");
INSERT INTO oodNT_vpl VALUES ("RM3_17","075_3_17","ROM","3","17","17","Pi o hekid shaꞌi s‑ap e tahtk. ");
INSERT INTO oodNT_vpl VALUES ("RM3_18","075_3_18","ROM","3","18","18","ch pi hekid ab has elid g Jiosh. ");
INSERT INTO oodNT_vpl VALUES ("RM3_19","075_3_19","ROM","3","19","19","Jiosh at ab baꞌich wo i ha chuꞌijigch hegam mo edgid g chehanigaj ch pi am hu heg oidch hab e junihim. K hekaj hab mahs mo g Jiosh wehs ab ha abchud g hemajkam. ");
INSERT INTO oodNT_vpl VALUES ("RM3_20","075_3_20","ROM","3","20","20","Pi at hedai wo e nako mas wehs am hab wo junihid g Jiosh chehanig ch hekaj wo i e apꞌech am Jiosh tahgio. Chehanigaj at am wo i t‑tashogi mach haschu pi apꞌekam hab wua. ");
INSERT INTO oodNT_vpl VALUES ("RM3_21","075_3_21","ROM","3","21","21","Iaꞌi idani at am i tashogi g Jiosh mat has masma wo i ha apꞌech g hemajkam am e tahgio. Chehanig at pi wo shaꞌi t‑apꞌechud k wabshaba heg wohokamchud mat has masma g Jiosh wo i t‑apꞌech. K g kekelibad Jiosh haꞌichu i tashogiddam id hab waꞌap wohokamchud. ");
INSERT INTO oodNT_vpl VALUES ("RM3_22","075_3_22","ROM","3","22","22","Jiosh at am wo i ha apꞌech hegam matp hedai ab wo i s‑wohoch g haꞌichu ahgaj k ab wo hiwgad g Jesus Christ, chum as has mahs d wo hemajkamk. ");
INSERT INTO oodNT_vpl VALUES ("RM3_23","075_3_23","ROM","3","23","23","Wehs hemajkam at hab juh g pi apꞌekam k pi am hu ais g Jiosh hab elida. ");
INSERT INTO oodNT_vpl VALUES ("RM3_24","075_3_24","ROM","3","24","24","K wabshaba g Jiosh ab i s‑t‑hoꞌigeꞌid. T g alidaj Jesus Christ ab moht g s‑koꞌok t‑namkidadag am t‑wehhejed. T hekaj ab i t‑apꞌech g Jiosh e wui. ");
INSERT INTO oodNT_vpl VALUES ("RM3_25","075_3_25","ROM","3","25","25","Jiosh at am i apꞌech mat g alidaj wo e muhkid am t‑wehhejed k hekaj gam hu hab wo i juh g pi ap t‑chuꞌijig mattp hedai ab wo i s‑wohoch. Ab o wabsh s‑ha hoꞌigeꞌid hegam heki hu hemajkam mo ab s‑wohochud ch pi chegima g ha‑chuꞌijig ");
INSERT INTO oodNT_vpl VALUES ("RM3_26","075_3_26","ROM","3","26","26","nat pi g alidaj wo e muhkid am wehs t‑wehhejed. Bo wa masma am t‑chehgidch g Jiosh mo chum hekid hab wua g s‑apꞌekam ch wo e nako mat am wo i ha apꞌech g pi ap chuꞌijkam mat hekid ab wo bei g Jesus nat pi heg ab moht g s‑koꞌok t‑namkidadag. ");
INSERT INTO oodNT_vpl VALUES ("RM3_27","075_3_27","ROM","3","27","28","Neh, k pi haꞌichu d shaꞌi hegai machs hekaj wo chum si t‑haschudad. Pi att wo shaꞌi t‑nako machs wo i t‑apꞌech am Jiosh tahgio am hab junihidch g s‑apꞌekam. Jiosh at am wo i t‑apꞌech e wui matt hekid ab wo i s‑wohoch g haꞌichu ahgaj. ");
INSERT INTO oodNT_vpl VALUES ("RM3_29","075_3_29","ROM","3","29","29","Pi o hegam d waꞌi ha‑Jioshga mat ab ha mah g chehanig ch wabshaba wehs hemajkam d ha‑Jioshga. ");
INSERT INTO oodNT_vpl VALUES ("RM3_30","075_3_30","ROM","3","30","30","Ab o ha wehnad ch wepo masma ab ha neid g Tutuligo ch hegam mo pi d Tutuligo. Wehsijj at hab waꞌi masma wo i e apꞌech am Jiosh tahgio mat ab wo i s‑wohoch g haꞌichu ahgaj ab amjed g Jesus. ");
INSERT INTO oodNT_vpl VALUES ("RM3_31","075_3_31","ROM","3","31","31","Id o pi hab d ahga machs im hu hab i juh g Jiosh chehanig matt hekid ab i s‑wohoch. T‑wohochudadag o am i t‑gewpkad matt am hab wo junihid g tatchuij mo hab wa chum d ahga g chehanigaj. ");
INSERT INTO oodNT_vpl VALUES ("RM4_1","075_4_1","ROM","4","1","1","Am ant wo i wuhshad g Abrahambad mant am wo i em‑tashogi ihda mani wa em‑ahgid. Ihda Abrahambad ash d t‑shohshon ahchim Tutuligo ");
INSERT INTO oodNT_vpl VALUES ("RM4_2","075_4_2","ROM","4","2","2","ch ab i s‑wohoch g Jiosh. Tsh g Jiosh heg hekaj am i apꞌech e tahgio. Pi atsh wa hejel am i e apꞌech heg hekaj mas hab junihim g s‑apꞌekam. K heg hekaj wa pi am hu haꞌichu d shaꞌi hegai matsh wa heg hekaj wo chum si e haschudad g Abrahambad. ");
INSERT INTO oodNT_vpl VALUES ("RM4_3","075_4_3","ROM","4","3","3","An o hab chuꞌig Jiosh oꞌohana ed: Abrahambad at ab i s‑wohoch g Jiosh. T g Jiosh heg hekaj am i apꞌech e tahgio. ");
INSERT INTO oodNT_vpl VALUES ("RM4_4","075_4_4","ROM","4","4","4","Neh, do em‑namkidadag hegai mamt wo ha gehg chikpank. ");
INSERT INTO oodNT_vpl VALUES ("RM4_5","075_4_5","ROM","4","5","5","K wabshaba d em‑mahkigdag hegai mamtp ab wo bei ab s‑wohochudk hegai mo ab em‑makiog. K g Jiosh hab kaij mat am wo i ha apꞌech e tahgio k gam hu hab wo i juh g pi ap ha‑chuꞌijig hegam mat ab wo i s‑wohoch. Id o d Jiosh mahkigdag. ");
INSERT INTO oodNT_vpl VALUES ("RM4_6","075_4_6","ROM","4","6","6","K id hab ahg g Davidbad ch hab kaij mo s‑ap e tahtk hegam mat ab wo i s‑wohoch g Jiosh nat pi am wo i ha apꞌech e tahgio. K hab masma an oꞌohadag: ");
INSERT INTO oodNT_vpl VALUES ("RM4_7","075_4_7","ROM","4","7","8","Shoꞌo waꞌi s‑ap e tahtk hegam mat hedam g Jiosh gam hu hab i juh g pi ap ha‑chuꞌijig k pi ab hu wo ha mohtoꞌi. ");
INSERT INTO oodNT_vpl VALUES ("RM4_9","075_4_9","ROM","4","9","9","David o pi hegam hab waꞌi ha ahg mo pahl hikuchkas ch wabshaba hegam hab ep ha ahg mo pi pahl hikuchkas. Heki ani hu ahg matsh g Abrahambad ab i s‑wohoch g Jiosh. Sh g Jiosh heg hekaj hab kaij mo d s‑apꞌekam. ");
INSERT INTO oodNT_vpl VALUES ("RM4_10","075_4_10","ROM","4","10","10","Id at hab e juh mat koi e pahl hikuch g Abrahambad. ");
INSERT INTO oodNT_vpl VALUES ("RM4_11","075_4_11","ROM","4","11","12","Ab ash wa s‑wohochud g Jiosh. Sh g Jiosh heg hekaj hab kaij mo d s‑apꞌekam. T heg i dahm am hahawa e pahl hikuch mat hab masma am wo wohokamch g e‑wohochudadag mat heg hekaj am i apꞌech g Jiosh. T g Jiosh hab masma wehs am wo i ha apꞌech hegam mat hab waꞌap ab wo i s‑wohoch, chum hems hegam mo pi pahl hikuchkas. Heg o wa wepo mach ahchim Jiosh wohochuddam woho d Abrahambad amjedkam nach pi hab masma apꞌedag. Hemho wa att ab wo s‑wohochudad ch ab wo hiwgad hab masma mash wa g Abrahambad. ");
INSERT INTO oodNT_vpl VALUES ("RM4_13","075_4_13","ROM","4","13","13","Jiosh ah am ha ahgid g Abrahambad ch amjedkamaj matsh am wo i ha apꞌech e tahgio k wehs ab wo ha mah g jewed kahchki matp ab wo i s‑wohoch. ");
INSERT INTO oodNT_vpl VALUES ("RM4_14","075_4_14","ROM","4","14","14","Kut pi haꞌichu wehhejed wo s‑kehgajk g ha‑wohochudadag matp id hab wo sha ha juni g Jiosh hegam mo pi ab hu wohochud ch am hab wabsh junihim hegai mo an oꞌohanas chehanig ed. T g Jiosh d wo s‑iattomkamk matp am hab wo sha ha juni. ");
INSERT INTO oodNT_vpl VALUES ("RM4_15","075_4_15","ROM","4","15","15","Pi att ab hu wo shaꞌi i t‑apꞌech g chehanigkaj k wabshaba heg hekaj ab wo t‑abch g t‑chuꞌijig matt ab wo bei g s‑koꞌok t‑namkidadag. T hegam mo pi edgid pi heg hekaj ab hu wo e abch. ");
INSERT INTO oodNT_vpl VALUES ("RM4_16","075_4_16","ROM","4","16","16","Pi at ahchim am waꞌi i t‑apꞌech g Jiosh mach wa an uꞌukch g heki hu chehanigaj. Ahpim at am ep i em‑apꞌech mamt hab waꞌap ab i s‑wohoch g haꞌichu ahgaj. Batt masma am oidk hab t‑juh g Abrahambad k ab hiwig g Jiosh hemajimatalig. Id o heg wa wepo mo g Abrahambad d t‑ohg. K g Jiosh heg hekaj am t‑chehgidch mat has wo chum masmak. ");
INSERT INTO oodNT_vpl VALUES ("RM4_17","075_4_17","ROM","4","17","17","Bo masma an oꞌohadag mash g Jiosh am ahgid g Abrahambad: Bant m‑juh mapt d wo ha‑shohshonk g muꞌi nahnko mahs hemajkam. Id at woho hab e juh. K d wohokam hegai Jiosh neꞌoki mat g Abrahambad ab i s‑wohoch. Jiosh oki e nakog mat ab wo i wuhshad g muhki ab muhkig amjed k am wo nahto haꞌichu hab wabsh cheꞌek mat am hab wo e juh. ");
INSERT INTO oodNT_vpl VALUES ("RM4_18","075_4_18","ROM","4","18","18","Abrahambad ash wa ab s‑wohochud mat g Jiosh ab wo ha mah g ali mat eda kekelit chum as pi mahch mas has masma hab wo juh. Tsh heg hekaj hab juh g Jiosh mo d ha‑shohshon g muꞌi nahnko mahs hemajkam. Bo masma an hab chuꞌig Jiosh oꞌohana ed mo g Jiosh hab kaij: G i ha neid g huhuꞌu. Haꞌakia at d wo k g m‑amjedkam. Neh, boki kaij. ");
INSERT INTO oodNT_vpl VALUES ("RM4_19","075_4_19","ROM","4","19","19","Tsh pi shaꞌi gawul juh g e‑wohochudadag g Abrahambad, chum as hems aihim g siant ahidag. Kush g Sarabad pi ha mamdat. ");
INSERT INTO oodNT_vpl VALUES ("RM4_20","075_4_20","ROM","4","20","21","Abrahambad ash ab si ihm g Jiosh nash pi ab si s‑wohochud mat wo e nakog k woho am hab wo juh hegai mo haschu am ahgid. ");
INSERT INTO oodNT_vpl VALUES ("RM4_22","075_4_22","ROM","4","22","22","Heg atsh hekaj am i apꞌech g Jiosh e tahgio k gam hu hab i juh g chuꞌijigaj. ");
INSERT INTO oodNT_vpl VALUES ("RM4_23","075_4_23","ROM","4","23","23","K pi heg waꞌi wehhejed an oꞌohanas hegai ");
INSERT INTO oodNT_vpl VALUES ("RM4_24","075_4_24","ROM","4","24","24","ch wabshaba ahchim ep t‑wehhejed. Jiosh atsh gam hu hab ep wo i juh g t‑chuꞌijig ahchim matt hab waꞌap ab i s‑wohoch. ");
INSERT INTO oodNT_vpl VALUES ("RM4_25","075_4_25","ROM","4","25","25","Heg atsh hekaj am i kei g t‑kownalig Jesus mat wo e muhkid g t‑chuꞌijig wehhejed k ab ep wo i wuhsh muhkig amjed. Kutt am i t‑apꞌech Jiosh tahgio ab i s‑wohochudk ihda. ");
INSERT INTO oodNT_vpl VALUES ("RM5_1","075_5_1","ROM","5","1","1","Am at i t‑apꞌech g Jiosh e tahgio ahchim matt ab i s‑wohoch g haꞌichu ahgaj ab amjed g t‑kownalig Jesus Christ. Kuch heg hekaj ab wui si s‑ap t‑tahtk. ");
INSERT INTO oodNT_vpl VALUES ("RM5_2","075_5_2","ROM","5","2","2","Shoꞌo waꞌi si s‑hemajima a t‑wui. Kuch si s‑hehgig ch ab nenida mat ab wo i t‑wahpki e‑kihdag ed k ab wo si t‑haꞌichuch. ");
INSERT INTO oodNT_vpl VALUES ("RM5_3","075_5_3","ROM","5","3","3","Chum as haꞌichu t‑kudut, ch eda si s‑hehgig nach pi s‑mahch mo g t‑kudutadag hab t‑wua matt wo s‑chu nakogad. ");
INSERT INTO oodNT_vpl VALUES ("RM5_4","075_5_4","ROM","5","4","4","T g Jiosh s‑ap wo i t‑el mach s‑chu nakog. Kutt id hekaj am wo i t‑gewpkai heg wui mach ab nenida. ");
INSERT INTO oodNT_vpl VALUES ("RM5_5","075_5_5","ROM","5","5","5","Ab at i t‑mah g Jiosh g Hekia S‑apꞌekam Gewkdag. K heg ab t‑mahtchulid mo si pihk e elid g Jiosh ab t‑wui. Ch hekaj s‑mahch mat woho am wo i t‑wahpki g Jiosh e‑kihdag ed. ");
INSERT INTO oodNT_vpl VALUES ("RM5_6","075_5_6","ROM","5","6","6","Dach wa pi ap chuꞌijkam ch pi ha gewkdag machs hab wo juh haꞌichu matt hekaj am wo i t‑apꞌech. T wabshaba g Jiosh am i apꞌech mat g alidaj e muhkid am t‑wehhejed. ");
INSERT INTO oodNT_vpl VALUES ("RM5_7","075_5_7","ROM","5","7","7","Pi o hedai e muhkidamk hema wehhejed. Tp hems hema hi wo wa e muhkid hema wehhejed mo d si oꞌodham. ");
INSERT INTO oodNT_vpl VALUES ("RM5_8","075_5_8","ROM","5","8","8","Kuch eda d wa chum pi ap chuꞌijkam. T g Jiosh am t‑chehgi mo heꞌes ab si i t‑tatchua am i apꞌechudk mat g alidaj am t‑wehhejed muh k gam hu hab i juh g pi ap t‑chuꞌijig. ");
INSERT INTO oodNT_vpl VALUES ("RM5_9","075_5_9","ROM","5","9","9","Kuch hab s‑mahch mat hahawa pi heg hekaj ab hu wo t‑namkid. ");
INSERT INTO oodNT_vpl VALUES ("RM5_10","075_5_10","ROM","5","10","10","Heki ach hu pi ab hu hajunima g Jiosh. T g alidaj muh am t‑wehhejed mat hab wo t‑juh matt ab haha wo hajunit g Jiosh. Pegih, ch baꞌich ab i apꞌedag am Christ doꞌibiatalig ed no pi d doakam ab muhkig amjed ch wo e nako mat wo i t‑wehmtad. ");
INSERT INTO oodNT_vpl VALUES ("RM5_11","075_5_11","ROM","5","11","11","Kuch si s‑hehgig mat g t‑kownalig Jesus Christ gam hu hab i juh g pi ap t‑chuꞌijig k am i t‑apꞌech mach ab hahawa si s‑hajunima g Jiosh. ");
INSERT INTO oodNT_vpl VALUES ("RM5_12","075_5_12","ROM","5","12","14","Ab atsh haꞌichu cheha g Jiosh hegai mo d wehpeg oꞌodham ch hab chehgig Adam. Tsh heg mulin k hab i shonwuich g pi apꞌekam jewed dahm. Tsh hekaj am i shonwua muhkig. Tsh g Jiosh pi hab ep juh g chehanig am hugkam matsh an i wuhsh g Mosesbad. Sh eda wehsijj hab wua g pi apꞌekam. Kush heg hekaj g muhkig wehsijj ab ha aꞌahe, chum as pi mulin g chehanig hab masma matsh wa g Adambad. Jiosh oki am haꞌichu t‑chehgidch ab amjed g Christ id hekaj Adambad. ");
INSERT INTO oodNT_vpl VALUES ("RM5_15","075_5_15","ROM","5","15","15","Wehsijj atsh ab haꞌichu i wahpki am wehs ha wehhejed g hemajkam. K wabshaba gawul mams hegai mat ab i wahpki. Do muhkig hegai matsh g Adambad ab i wahki wehs ha wehhejed g hemajkam. K wabshaba d Jiosh hemajimatalig hegai matsh g Jesus Christ ab i wahki wehs t‑wehhejed. ");
INSERT INTO oodNT_vpl VALUES ("RM5_16","075_5_16","ROM","5","16","16","K d al hemako hegai chuꞌijig mat hekaj am i wah g s‑koꞌok namkidadag. K wabshaba muꞌij g pi ap t‑chuꞌijig. K eda g Jiosh wehs gam hu hab i junihog am t‑wehhejed. Ab o d t‑wuikam hegai s‑koꞌok namkidadag nach pi ab d Adambad amjedkam. K wabshaba d Jiosh mahkig ihda mat hab t‑juni gm hu hab i juhk g pi ap t‑chuꞌijig. ");
INSERT INTO oodNT_vpl VALUES ("RM5_17","075_5_17","ROM","5","17","17","Muhkig at ab wehsijj t‑maꞌish heg hekaj. Adambad pi ap chuꞌijig. K wabshaba g Jiosh si s‑hemajim ab t‑makiog g hoꞌigeꞌidadag. Kutt am aigo dahm i chehchsh g muhkig ahchim matt ab bei. Ab o t‑mahkch g apꞌedag am gahi wuhshanim g Christ matt s‑ap wo himad g t‑doakag id dahm jewed. ");
INSERT INTO oodNT_vpl VALUES ("RM5_18","075_5_18","ROM","5","18","18","Pegih, id ani em‑ahgid mat g Adambad ab i wahki g s‑koꞌok namkidadag am wehs t‑wehhejed heg hekaj hemako pi ap e‑chuꞌijig. T wabshaba g Christ am hab juh g doꞌibiadag am wehs t‑wehhejed heg hekaj hemako s‑ap e‑chuꞌijig ch ab t‑makiog g wechij doakag. ");
INSERT INTO oodNT_vpl VALUES ("RM5_19","075_5_19","ROM","5","19","19","Adambad at pi wohog el g Jiosh. K heg hekaj muꞌijj d pi ap chuꞌijkam. Christ at hejel ab s‑wohog el g Jiosh. Kut heg hekaj muꞌijj ab wo i e apꞌech am Jiosh tahgio. ");
INSERT INTO oodNT_vpl VALUES ("RM5_20","075_5_20","ROM","5","20","20","Hemajkam o pi hohhoꞌid g chehanig ch baꞌich hab i s‑junimk g pi apꞌekam wa chum s‑mahchch g chehanig. K wabshaba ab t‑mahks matt hekaj wo s‑mahchk mo heꞌes i geꞌej g pi ap t‑chuꞌijig. K eda g Jiosh hoꞌigeꞌidadag baꞌich i geꞌej no pi gam hu hab i junihog g t‑chuꞌijig. ");
INSERT INTO oodNT_vpl VALUES ("RM5_21","075_5_21","ROM","5","21","21","Pegih, tt wo chum nei mat am t‑gewito g pi apꞌekam nach pi heg hekaj ab aihim g muhkig. Heg o wa wepo mo d t‑maliomig g pi apꞌekam ch am t‑wanchshulig muhkig wui. Kuch wabshaba hemuch edgid g Jiosh hemajimatalig ab i s‑wohochudk g s‑kehg haꞌichu ahgaj ab amjed g t‑kownalig Jesus Christ. ");
INSERT INTO oodNT_vpl VALUES ("RM6_1","075_6_1","ROM","6","1","1","Pegih, tp hems haꞌi hab wo chei matt hig baꞌich am hab wo i junihid g pi apꞌekam. T g Jiosh baꞌich wo i s‑t‑hoꞌigeꞌel. ");
INSERT INTO oodNT_vpl VALUES ("RM6_2","075_6_2","ROM","6","2","2","K eda pi hab shaꞌi chum mahs machs am hab wo junihid g pi apꞌekam. Am att i dagito g pi apꞌekam. K pi am hu hahawa ha gewkdag t‑dahm. Id o heg wa wepo matt heki hu muh natt pi pi hab hahawa ep wo junihid g pi apꞌekam. ");
INSERT INTO oodNT_vpl VALUES ("RM6_3","075_6_3","ROM","6","3","3","Ab att t‑chehgi g t‑pahl wakonakaj matt ab i t‑hemakoj Jesus Christ wehm. K heg wa wepo matt am wehmaj muh natt pi ab i t‑hemakoj heg wehm mat muh. ");
INSERT INTO oodNT_vpl VALUES ("RM6_4","075_6_4","ROM","6","4","4","T‑pahl wakona o wepogidas matt wehmaj ged hu t‑hiash am i muhk. T g Jiosh ab i t‑mah g wechij doakag heg hekaj si geꞌe e‑gewkdag mat hekaj ab i wamigi g Christ muhkig amjed. ");
INSERT INTO oodNT_vpl VALUES ("RM6_5","075_6_5","ROM","6","5","5","Ab att i t‑hemakoj heg wehm mat am t‑wehhejed muh. Kut hekaj ab t‑mah g wechij doakag. Id o wepo masma matt am wehmaj koꞌo k wehmaj ep t‑chechegito. ");
INSERT INTO oodNT_vpl VALUES ("RM6_6","075_6_6","ROM","6","6","6","Am att i dagito g heki hu t‑doakag. Kut hab gam hu hab i e juh g pi ap t‑tatchui. K pi an hu hahawa t‑wulshch g pi apꞌekam. ");
INSERT INTO oodNT_vpl VALUES ("RM6_7","075_6_7","ROM","6","7","7","Nat hig hab ep wo juh g pi apꞌekam hegai mat heki hu muh? Pegih, tt ahchim hab wa masma am i dagito g pi apꞌekam ab i s‑wohochudk mat g Christ am t‑wehhejed muh. ");
INSERT INTO oodNT_vpl VALUES ("RM6_8","075_6_8","ROM","6","8","8","Heg muhkig o d t‑muhkig no pi d t‑namkidadag. Id att ab i s‑wohoch. T g Jiosh heg hekaj ab t‑mah g wechij doakag k ab wo i t‑wuwhas muhkig amjed hab masma mat hab juh g Christ. ");
INSERT INTO oodNT_vpl VALUES ("RM6_9","075_6_9","ROM","6","9","9","Pi at hekid ep wo muh g Christ mat wa uhpam ep e chegito. Muhkig o pi am hu dahm gewkdag. ");
INSERT INTO oodNT_vpl VALUES ("RM6_10","075_6_10","ROM","6","10","10","Hemho at muh mat wo kuhgi g pi apꞌekam gewkdag am t‑dodakag ed k ep e chegito k hemuch d doakam wehhejed g Jiosh. ");
INSERT INTO oodNT_vpl VALUES ("RM6_11","075_6_11","ROM","6","11","11","Pegih, mt wo chum kuhgi g pi apꞌekam e‑dodakag ed k d wo dodakamk wehhejed g Jiosh ab i e hemakochudk g Jesus Christ wehm. ");
INSERT INTO oodNT_vpl VALUES ("RM6_12","075_6_12","ROM","6","12","12","Pi g wo hiwgidad g pi apꞌekam mas am ep wo i chikp g em‑doakag mamt hekaj hab wo juh g pi ap e‑tatchui. ");
INSERT INTO oodNT_vpl VALUES ("RM6_13","075_6_13","ROM","6","13","13","Wehs amt am wo i e‑dagito Jiosh wui namsh pi d e doꞌibiakam ab amjed g muhkig. T am haha wo i em‑hekaj g Jiosh mamt am hab wo junihid g s‑apꞌekam. Pi g wo shaꞌi e hiwgid mas wo em‑hekaj g pi apꞌekam has i masma. ");
INSERT INTO oodNT_vpl VALUES ("RM6_14","075_6_14","ROM","6","14","14","Heki ach hu ab wecho g chehanig ch wabshaba hemuch edgid g Jiosh hemajimatalig ch hab pi hab wo chum junihid g pi apꞌekam. ");
INSERT INTO oodNT_vpl VALUES ("RM6_15","075_6_15","ROM","6","15","15","Pegih, t hahawa pi ab hu haꞌichu wo t‑abch g chehanig nat pi g Jiosh ab s‑t‑hoꞌigeꞌid k t‑doꞌibia. Kutp hems heg hekaj haꞌi hab wo elidad mat am hab wabsh wo i junihid g pi apꞌekam. ");
INSERT INTO oodNT_vpl VALUES ("RM6_16","075_6_16","ROM","6","16","16","T wabshaba g pi apꞌekam an wo ha uꞌukchid matp hab wo junihid. T g Jiosh s‑koꞌokam ab wo ha namkid. Ab amt wo s‑wohog elidad g Jiosh. T heg am wo i em‑apꞌech e wehhejed. ");
INSERT INTO oodNT_vpl VALUES ("RM6_17","075_6_17","ROM","6","17","17","Pi apꞌekam o wa an em‑uꞌukch. Kumt wabshaba ab i s‑wohoch g wohokam ab amjed g Jiosh. Kuni id hekaj ab si hoꞌigeꞌid g Jiosh. ");
INSERT INTO oodNT_vpl VALUES ("RM6_18","075_6_18","ROM","6","18","18","E amt wulꞌo ab amjed g pi apꞌekam. K g s‑apꞌekam an hahawa em‑uꞌukch. ");
INSERT INTO oodNT_vpl VALUES ("RM6_19","075_6_19","ROM","6","19","19","Ni wabsh g pi hasig neꞌokikaj em‑tashogid nam pi pi koi si s‑amichud. Am amki wa e dagitokch si s‑uam haꞌichu wui ch hab junihim g pi apꞌekam. Tsh g Jiosh em‑doꞌibia. Kumt am hahawa wehs wo i e dagito s‑apꞌekam wui ch hab wo junihid g Jiosh tatchui. ");
INSERT INTO oodNT_vpl VALUES ("RM6_20","075_6_20","ROM","6","20","20","Pi am ab hu kaiham g s‑apꞌekam mo hekid g pi apꞌekam an em‑uꞌukch. ");
INSERT INTO oodNT_vpl VALUES ("RM6_21","075_6_21","ROM","6","21","21","Kut pi haꞌichu s‑ap hab em‑juni g pi apꞌekam. Si am wa e ehꞌelid mam wa am hab junihim. K g pi apꞌekam ab wabsh em‑ahijidahim g s‑koꞌok em‑namkidadag. ");
INSERT INTO oodNT_vpl VALUES ("RM6_22","075_6_22","ROM","6","22","22","Kumt wabshaba e wulꞌo ab amjed g pi apꞌekam. K g Jiosh d hahawa em‑ahmo ch hab em‑juh mam d hahawa s‑apꞌekam. K ab him mamt ab wehs wo bei g pi ha huhugedam doakag. ");
INSERT INTO oodNT_vpl VALUES ("RM6_23","075_6_23","ROM","6","23","23","Hegam mat hab wo junihid g pi apꞌekam at ab wo ai g s‑koꞌok e‑namkidadag. T wabshaba hegam mat ab wo i e dagito t‑kownalig Jesus Christ wui ab wo bei g pi ha huhugedam doakag. ");
INSERT INTO oodNT_vpl VALUES ("RM7_1","075_7_1","ROM","7","1","1","Neh, ni‑wepnag, s‑mahch amki mo has chuꞌig g t‑chehanig. Kuni heg hekaj hab em‑elid mamt wo s‑amich ihda mant wo em‑ahgi. Chehanig o an uꞌukch g oꞌodham am hugkam mat heꞌes i tash d wo doakamk. ");
INSERT INTO oodNT_vpl VALUES ("RM7_2","075_7_2","ROM","7","2","3","Pegih, k hab chuꞌig g chehanig mat g uwi pi ep wo ha kunt mat eda g kunaj d wabsh wo kia doakamk. K wabshaba hiwgidas mat wo ha kunt matp g kunaj heki hu wo muh. Pi o ab hu hahawa shohbidch g chehanig. ");
INSERT INTO oodNT_vpl VALUES ("RM7_4","075_7_4","ROM","7","4","4","Pegih, k hab waꞌap chuꞌig am t‑wehhejed ahchim matt ab i s‑wohoch g s‑kehg haꞌichu ahgaj g Jiosh. Am att i t‑hemakoj g Christ wehm. K id heg wepogidas matt am wehmaj muh. K pi an hu hahawa t‑uꞌukch g chehanig. Dach enigaj hegai mat e chegito ab muhkig amjed ch hekaj s‑ap haꞌichu hab wo chum junihid am wehhejed g Jiosh. ");
INSERT INTO oodNT_vpl VALUES ("RM7_5","075_7_5","ROM","7","5","5","Am o wabsh ha chuꞌamun g chehanig hegam mo pi mahch g Jiosh. K baꞌich hab i junihim g pi apꞌekam. K g s‑koꞌok ha‑namkidadag ab ha aihim. ");
INSERT INTO oodNT_vpl VALUES ("RM7_6","075_7_6","ROM","7","6","6","Tt wabshaba ab i t‑hemakoj g Christ wehm. T g Jiosh t‑wulꞌo ab amjed g chehanig. Heki ach hu am chum chikpanid g Jiosh g chehanigkaj. K wabshaba hemu g Hekia S‑apꞌekam Gewkdag t‑wanimed. Ch hahawa woho chikpanid. ");
INSERT INTO oodNT_vpl VALUES ("RM7_7","075_7_7","ROM","7","7","7","Haꞌi o hab elid mo pi apꞌe g Jiosh chehanig. K wabshaba pi woho. Chehanig o am t‑tashogid g pi ap t‑chuꞌijig. Neh, pi att wo chum mahchk mo pi apꞌe mach si pihk t‑elid g haꞌichu t‑enigakaj. K wabshaba g chehanig am t‑tashogid mo pi apꞌe. ");
INSERT INTO oodNT_vpl VALUES ("RM7_8","075_7_8","ROM","7","8","8","Kuch wa am hahawa baꞌich i s‑gewkam si pihk t‑elid g haꞌichu t‑enigakaj. Matp pi an hu wo haꞌichugk g chehanig, t d wabsh wo pi haꞌichuk g pi apꞌekam. ");
INSERT INTO oodNT_vpl VALUES ("RM7_9","075_7_9","ROM","7","9","9","Neh, pi ani has shaꞌi ni‑tahtk mani eda pi ap mahch g chehanig. Nt hahawa s‑mai. T baꞌich am i si e chehgi g pi apꞌekam am ni‑eda. Kunt s‑mai maniki aihog g s‑koꞌok ni‑namkidadag. ");
INSERT INTO oodNT_vpl VALUES ("RM7_10","075_7_10","ROM","7","10","11","Jiosh at hab juh g e‑chehanig matt heg hekaj wo s‑mai matt has masma wo bei g s‑ap doakag. Kunid eda heg ab am cheh maniki d pi ap chuꞌijkam ch ab aihog g ni‑muhkig ch s‑koꞌok ni‑namkidadag. ");
INSERT INTO oodNT_vpl VALUES ("RM7_12","075_7_12","ROM","7","12","12","Do hekia s‑apꞌekam ch s‑kehgaj g chehanig ch am t‑tashogid matt has wo chum t‑junihid. ");
INSERT INTO oodNT_vpl VALUES ("RM7_13","075_7_13","ROM","7","13","13","Pi at g chehanig hab ni‑juh mani ab aihog g ni‑muhkig ch s‑koꞌok ni‑namkidadag. Pi apꞌekam at hab ni‑juh mani wa ab aihog. Chehanig o s‑kehgaj. K g Jiosh heg hekaj am t‑tashogid mo haschu d pi apꞌekam ch has masma si pi apꞌe. ");
INSERT INTO oodNT_vpl VALUES ("RM7_14","075_7_14","ROM","7","14","14","Pegih, k d hekia s‑apꞌekam g chehanig. Kuni wa wabshaba d wabsh oꞌodham. K wa g pi apꞌekam an ni‑uꞌukch. ");
INSERT INTO oodNT_vpl VALUES ("RM7_15","075_7_15","ROM","7","15","15","Pi o wa ta amichudama g ni‑doakag am ni‑wehhejed mani wa eda wabsh hejel ab ni‑hiwig. S‑mahch ani mo haschu d s‑apꞌekam ch wabshaba pi am hu hab junihim ch heg hab waꞌi junihim mani haschu i pi hohhoꞌid. ");
INSERT INTO oodNT_vpl VALUES ("RM7_16","075_7_16","ROM","7","16","16","Id ani wa hekaj wohokamchud mo g chehanig s‑apꞌe. ");
INSERT INTO oodNT_vpl VALUES ("RM7_17","075_7_17","ROM","7","17","17","Pi ani wa hab chum junimk g pi apꞌekam. K wa wabshaba heg an ni‑uꞌukch. K wa heg hekaj heg wa wepo mani wa pi d si ahni ch am hab junihim. ");
INSERT INTO oodNT_vpl VALUES ("RM7_18","075_7_18","ROM","7","18","18","Ni‑doakag o wa d wabsh hekia pi apꞌekam mani wa eda pi ab hu hiwig g Jiosh. Kuni wa pi shaꞌi ni‑nakog manis am hab wo junihid g s‑apꞌekam, chum anis wa hab s‑junimk. ");
INSERT INTO oodNT_vpl VALUES ("RM7_19","075_7_19","ROM","7","19","19","Heg ani hab waꞌi junihim pi apꞌekam, chum anis pi hab chum junimk. ");
INSERT INTO oodNT_vpl VALUES ("RM7_20","075_7_20","ROM","7","20","20","Heg ani wa hekaj hab kaij mani pi d si ahni ch hab junihim. Pi apꞌekam o wa an ni‑uꞌukch. ");
INSERT INTO oodNT_vpl VALUES ("RM7_21","075_7_21","ROM","7","21","21","Pegih, boki chuꞌig g t‑doakag mach eda pi ab hu hiwig g Jiosh. Pi att wo t‑nako machs hejel am hab wo junihid g s‑apꞌekam, chum achs hab s‑junimk. ");
INSERT INTO oodNT_vpl VALUES ("RM7_22","075_7_22","ROM","7","22","22","S‑mahch ach mo s‑apꞌe g Jiosh chehanig. ");
INSERT INTO oodNT_vpl VALUES ("RM7_23","075_7_23","ROM","7","23","23","K wabshaba g pi apꞌekam an t‑uꞌukch ch hab t‑wua mach ab wui gegok. ");
INSERT INTO oodNT_vpl VALUES ("RM7_24","075_7_24","ROM","7","24","25","Pegih, boki chuꞌig g t‑doakag mach eda pi ab hu hiwig g Jiosh. Bach chum s‑junimk g Jiosh chehanig ch wabshaba am hab wabsh junihim g pi apꞌekam. K pi in hu hedai haꞌichug mas wo t‑doꞌibia. Kuch heg hekaj si pi ap t‑tahtk. T wabshaba g Jiosh am i kei g e‑alidag Jesus Christ. Kut heg t‑doꞌibia. Id ach hekaj ab si hoꞌigeꞌid g Jiosh. ");
INSERT INTO oodNT_vpl VALUES ("RM8_1","075_8_1","ROM","8","1","1","Pi o ab hu hahawa t‑abchud g Jiosh g haꞌichu t‑chuꞌijig ahchim mach ab si hiwig g Jesus Christ. ");
INSERT INTO oodNT_vpl VALUES ("RM8_2","075_8_2","ROM","8","2","2","Hekia S‑apꞌekam Gewkdag at t‑wulꞌo ab pi apꞌekam t amjed k ab t‑mah g wechij doakag. K pi ab hu hahawa t‑aihog g s‑koꞌok t‑namkidadag. ");
INSERT INTO oodNT_vpl VALUES ("RM8_3","075_8_3","ROM","8","3","3","Pi att wo shaꞌi t‑nako machs am hu hab wo junihid g chehanig ch hekaj wo t‑doꞌibia nach pi d wabsh oꞌodham. T wabshaba g Jiosh am i kei g e‑alidag mat wo t‑doꞌibia. T heg ia i wuhsh jewed dahm k hab masmakahim mach ahchim ch wabshaba pi ha chuꞌijig ch gam hu hab i juh g pi ap t‑chuꞌijig. ");
INSERT INTO oodNT_vpl VALUES ("RM8_4","075_8_4","ROM","8","4","4","Jiosh at hab masma am i t‑apꞌech e‑tahgio k hab masma ab t‑neid matt pi hekid shaꞌi mul g chehanig ahchim mach ab i t‑dagitokch Hekia S‑apꞌekam Gewkdag wui ch pi am hu hab junihim g hejel pi ap t‑tatchui. ");
INSERT INTO oodNT_vpl VALUES ("RM8_5","075_8_5","ROM","8","5","5","Hegam mo hab junihim g hejel e‑tatchui o heg hekaj an e uꞌukch. K hegam mo hab junihim g tatchuij g Hekia S‑apꞌekam Gewkdag heg hekaj an epai e uꞌukch. ");
INSERT INTO oodNT_vpl VALUES ("RM8_6","075_8_6","ROM","8","6","6","Am o hihim s‑koꞌok e‑namkidadag wui hegam mo hab junihim g hejel e‑tatchui. Ch ahchim mach hab junihim g Hekia S‑apꞌekam Gewkdag tatchui am Jiosh kihdag wui hihimad ch hekaj wo si s‑ap t‑tahtkkad. ");
INSERT INTO oodNT_vpl VALUES ("RM8_7","075_8_7","ROM","8","7","7","Do obgaj g Jiosh hegai mo hedai g hejel e‑tatchui hab junihim no pi pi ab hu wohog elid g Jiosh ch pi wo shaꞌi e nako mas am hab wo e juh. ");
INSERT INTO oodNT_vpl VALUES ("RM8_8","075_8_8","ROM","8","8","8","Pi at wo e nako hegam mo hab wua g hejel e‑tatchui mas hab wo juh g Jiosh tatchui. ");
INSERT INTO oodNT_vpl VALUES ("RM8_9","075_8_9","ROM","8","9","9","Ch wabshaba ahchim pi g hejel t‑tatchui hab wua. Hekia S‑apꞌekam Gewkdag o am t‑eda hab chuꞌig. Kuch heg tatchui hab wua. Hegam mo pi am hu ha eda g Hekia S‑apꞌekam Gewkdag o pi d Jiosh hemajkamga. ");
INSERT INTO oodNT_vpl VALUES ("RM8_10","075_8_10","ROM","8","10","10","T ahchim am i t‑apꞌech g Christ am tahgio g Jiosh k ab t‑mah g Hekia S‑apꞌekam Gewkdag. Kuch heg hekaj edgid g wechig doakag, chum as hi wa g muhkig ab wehs ha aihog g hemajkam g pi ap ha‑chuꞌijigkaj. ");
INSERT INTO oodNT_vpl VALUES ("RM8_11","075_8_11","ROM","8","11","11","Kut am uhpam ep wo t‑chegitoich g Hekia S‑apꞌekam Gewkdag hab masma mat hab juh g Christ. ");
INSERT INTO oodNT_vpl VALUES ("RM8_12","075_8_12","ROM","8","12","12","Pegih, ni‑wepnag, ab o d t‑wuikam matt hab wo junihid g Jiosh tatchui. ");
INSERT INTO oodNT_vpl VALUES ("RM8_13","075_8_13","ROM","8","13","13","Jiosh at gam hu hab wo i t‑juh mattp am hab wo sha junihid g hejel t‑tatchui. Hekia S‑apꞌekam Gewkdag o am i em‑wehmaj. Kumt gam hu wo s‑ohhod g pi ap haꞌichu hab e‑juni k hab wo edgidad g wechij doakag. ");
INSERT INTO oodNT_vpl VALUES ("RM8_14","075_8_14","ROM","8","14","14","Ab at t‑mah g Jiosh g Hekia S‑apꞌekam Gewkdag. K heg am t‑wanimed. Ch hab s‑mahch mach d Jiosh aꞌaliga ");
INSERT INTO oodNT_vpl VALUES ("RM8_15","075_8_15","ROM","8","15","15","ch ab ihm mo d t‑ohg ch pi shaꞌi ehbid. ");
INSERT INTO oodNT_vpl VALUES ("RM8_16","075_8_16","ROM","8","16","16","Hekia S‑apꞌekam Gewkdag o am t‑tashogid mach d aꞌaligaj g Jiosh. ");
INSERT INTO oodNT_vpl VALUES ("RM8_17","075_8_17","ROM","8","17","17","Jiosh at ab wehs mah g e‑alidag g e‑hoꞌigeꞌidalig k hab waꞌap wo t‑mah nach pi hab waꞌap d aꞌaligaj. Kutt wabshaba wehpeg ab wo nako g shoꞌigdag hab masma mat heg hab e juh mo d si alidaj. ");
INSERT INTO oodNT_vpl VALUES ("RM8_18","075_8_18","ROM","8","18","18","Si atsh geꞌe ab wo has t‑elidad g Jiosh. Kutt hab pi wo shaꞌi kuint g al t‑shoꞌigdag ia jewed dahm. ");
INSERT INTO oodNT_vpl VALUES ("RM8_19","075_8_19","ROM","8","19","19","Jiosh atsh wehs haꞌichu dahm wo t‑mahsko wua ahchim aꞌaligaj. K wehs haꞌichu nahtoij heg nenida. ");
INSERT INTO oodNT_vpl VALUES ("RM8_20","075_8_20","ROM","8","20","21","Do Jiosh hab elida mat wehs e padch g nahtoij mat eda g oꞌodham pi ap chuꞌi. Wehs haꞌichu o ab hahawa e wulshch g pi apꞌekamkaj. Tsh wabshaba g Jiosh wo wulꞌo g e‑nahtoi mat hekid am wo mahsko t‑wua ahchim aꞌaligaj. Tsh wehs haꞌichu hahawa ep si s‑kehg hab wo mahsk. ");
INSERT INTO oodNT_vpl VALUES ("RM8_22","075_8_22","ROM","8","22","22","S‑mahch ach mo hemuch g haꞌichu nahtoij g Jiosh shahag wepo mo shahshani hab sha masma mat g uwi g ali wo be k ab i taht g s‑koꞌok. ");
INSERT INTO oodNT_vpl VALUES ("RM8_23","075_8_23","ROM","8","23","23","Ahchim mo g Jiosh ab t‑mahkch g Hekia S‑apꞌekam Gewkdag ach hab waꞌap shahshani ch ab si nenida mat am wo i nahto g t‑doꞌibiadag k wo wechijid g t‑chuhkug. Hekia S‑apꞌekam Gewkdag o d wehpeg mahkigdaj g Jiosh ab t‑wui. ");
INSERT INTO oodNT_vpl VALUES ("RM8_24","075_8_24","ROM","8","24","24","Ab att i s‑wohoch g Jiosh. Kut t‑doꞌibia. K wabshaba am wabsh kia wiꞌis mat wo nahto g t‑doꞌibiadag k am wo i t‑wahpki e‑kihdag ed. Kuch s‑wohochud mat id hab wo t‑juni. ");
INSERT INTO oodNT_vpl VALUES ("RM8_25","075_8_25","ROM","8","25","25","Wohochudadag o hab d ahga mamt s‑e tahtk ch ab wo nenidad hegai mamt koi nei. ");
INSERT INTO oodNT_vpl VALUES ("RM8_26","075_8_26","ROM","8","26","26","Pi ach ahim gewkdag. K wabshaba g Hekia S‑apꞌekam Gewkdag i t‑wehmaj. Pi ach mahch matt has masma wo t‑hoꞌigeꞌidahunad am Jiosh wui. K wabshaba g Hekia S‑apꞌekam Gewkdag ab t‑mahtchulid. Kuch hab shahshani ch shoak am Jiosh wui ch pi shaꞌi mahch matt has masma hab wo chei hegai mo haschu ab t‑tahtchud. ");
INSERT INTO oodNT_vpl VALUES ("RM8_27","075_8_27","ROM","8","27","27","K wabshaba g Jiosh s‑mahch g t‑ihbdag ch ep s‑mahch hegai mo haschu ab t‑tahtchud g Hekia S‑apꞌekam Gewkdag. Heg o hab wua g t‑hoꞌigeꞌidahuna am Jiosh tatchui oidch. Kuch ab tahni g i wehmtadag am ha wehhejed g Jiosh hemajkamga. ");
INSERT INTO oodNT_vpl VALUES ("RM8_28","075_8_28","ROM","8","28","28","Ab at i t‑wai g Jiosh matt d wo hemajkamgajk. Kuch ab wui si pihk t‑elid. K g Jiosh heg hekaj wehs haꞌichu am i apꞌechud mat t‑wehhejed wo s‑ap i wuhsh haꞌichu. ");
INSERT INTO oodNT_vpl VALUES ("RM8_29","075_8_29","ROM","8","29","29","Heki o hu s‑mahch g Jiosh mat hedai ab wo kaiha g waidaj ch am apꞌech matt wo wepo chuꞌigk g alidaj ch wehmaj d wo aꞌaligajk. T g alidaj d wo wehpeg t‑siꞌihegk. ");
INSERT INTO oodNT_vpl VALUES ("RM8_30","075_8_30","ROM","8","30","30","T wa woho ab i t‑waid k am i t‑apꞌech e tahgio k hahawa pi ab hu haꞌichu t‑chuꞌijigchud. K am baꞌich ehp mat ab t‑mah g si has e‑elidadag. ");
INSERT INTO oodNT_vpl VALUES ("RM8_31","075_8_31","ROM","8","31","31","Pegih, bo masma am t‑wehhejed kehk g Jiosh. T hab pi hedai wo e nako mas ab t‑wui wo kekiwua. ");
INSERT INTO oodNT_vpl VALUES ("RM8_32","075_8_32","ROM","8","32","32","Pi at shaꞌi t‑daꞌi g Jiosh g e‑alidag. Kuch heg hekaj s‑mahch mat pi haꞌichu ep wo shaꞌi t‑daꞌi. Alidaj at ab wui e iagchul am t‑wehhejed. ");
INSERT INTO oodNT_vpl VALUES ("RM8_33","075_8_33","ROM","8","33","33","T g Jiosh heg hekaj gam hu hab i juh g pi ap t‑chuꞌijig. T hab pi hedai wo e nako mas ab wo haꞌichu t‑abch. ");
INSERT INTO oodNT_vpl VALUES ("RM8_34","075_8_34","ROM","8","34","34","Jiosh alidag at ab nako g s‑koꞌok t‑namkidadag am t‑wehhejed muhk. T hab pi wo t‑ai hegai t‑namkidadag. T g Jiosh ab i wuhshad muhkig amjed k an s‑apko dai e‑hugid an. K heg am t‑wehhejed e hoꞌigeꞌidahun ab Jiosh wui. ");
INSERT INTO oodNT_vpl VALUES ("RM8_35","075_8_35","ROM","8","35","35","Kuch eda hi wa hebaichujj ab nakog g kudutadag ch s‑hasig haꞌichu ch shoꞌigchudadag nach pi d Christ wohochuddam. Bihugig ch shoꞌigdag ch s‑ta ehbidam haꞌichu ch cheggiadag o ab ep t‑aihog. ");
INSERT INTO oodNT_vpl VALUES ("RM8_36","075_8_36","ROM","8","36","36","Bo chuꞌig g Jiosh haꞌichu ahga: “Chum ach hekid ab nakog g s‑ta ehbidam haꞌichu am wehhejed g Jiosh. Kum hab t‑elid mach ab aihim g muhkig hab masma mo g ha‑giꞌichuda kakawal.” Neh, ttp hems hebai hab wo i el mat am i haꞌasa si pihk e el g Christ ab t‑wui. ");
INSERT INTO oodNT_vpl VALUES ("RM8_37","075_8_37","ROM","8","37","37","K wabshaba id pi woho. Ab o si pihk e elid g Christ t‑wui ch ab t‑mahkch g gewkdag. Kuch wehs gewitoghim g t‑kudutalig. ");
INSERT INTO oodNT_vpl VALUES ("RM8_38","075_8_38","ROM","8","38","39","S‑mahch ani mat pi hekid haꞌichu wo shaꞌi e nako hemuch o gam hu t‑baꞌich mas an wo shohbi g Jiosh pihk elidadag ab t‑wui mattp hebai wo i k id dahm jewed o in t‑dahm. Pi at g muhkig o g doakag wo shohbi, niꞌis g anghil o g s‑ta ehbidamkam gewpkdag. Ab o t‑chehgidch g t‑kownalig Jesus Christ mo t‑hekaj si pihk e elid g Jiosh. Kut pi hekid haꞌichu wo shaꞌi e nako mas an wo shohbi g pihk elidadaj. ");
INSERT INTO oodNT_vpl VALUES ("RM9_1","075_9_1","ROM","9","1","2","Muꞌijj g ni‑wehm Tutuligo o s‑ohhodamk g Jesus pi wohochudch mo d Jiosh si Kehsha. Kuni heg hekaj si pi ap ni‑tahtk. K g ni‑ihbdag shaꞌi si s‑koꞌok. S‑mahch ani mani g wohokam em‑ahgid nani pi pi ni‑elid ch em‑ahgid. K g Hekia S‑apꞌekam Gewkdag an ni‑uꞌukch. ");
INSERT INTO oodNT_vpl VALUES ("RM9_3","075_9_3","ROM","9","3","3","Si ani tatchua mat wo e doꞌibia g ni‑wehm oꞌodham, chum anis hems heg hekaj pi wo ni‑doꞌibia. ");
INSERT INTO oodNT_vpl VALUES ("RM9_4","075_9_4","ROM","9","4","5","Do chum Jiosh hemajkamga. Jiosh at ab i ha chuhcha g t‑shohshonbad k am ha ahgid mat si s‑kehg haꞌichu hab wo t‑juni. Ab o si has t‑elid g Jiosh ch ab t‑mahkch g e‑chehanig. Kuch hab s‑t‑mahch ch hab junihim g ab si has elida Jiosh wui. T g Jiosh si Kehsha ab t‑amjed i wuhsh ia jewed dahm. Tt heg hekaj ab wo si has elidad g Jiosh chum hekid. Neh! ");
INSERT INTO oodNT_vpl VALUES ("RM9_6","075_9_6","ROM","9","6","6","K eda muꞌijj g ni‑wehm oꞌodham pi ab hu wohochud g Jiosh si Kehsha. K wabshaba id pi hab d ahga mas g Jiosh pi am hu hab wo juh hegai mo hab kaij mat hab wo juh. Pi atsh wehsijj g Tutuligo d wo Jiosh hemajkamgak. ");
INSERT INTO oodNT_vpl VALUES ("RM9_7","075_9_7","ROM","9","7","7","Id ant am wo em‑tashogi am em‑ahgidch ab amjed g Abrahambad. Pi atsh wehsijj g Abrahambad amjedkam wo enigak hegai mash wa g Jiosh ab makiog. Gohk ash wa aꞌalidag g Abrahambad. Sh hema hab chehgig Isaac. Kush g Jiosh hab kaij ab Abrahambad wui: Hegam waꞌi Isaac amjedkam at wo enigak hegai mani ab m‑makiog. ");
INSERT INTO oodNT_vpl VALUES ("RM9_8","075_9_8","ROM","9","8","9","Ihda Isaacbad ash d hegai matsh wa g Abrahambad wehm kihkam bei matsh eda heki hu okst natsh pi g Jiosh am i ha wehmt k hab kaij: Dat wo hemako ahidagk, t g Sarah wo ge cheoj madt. Id o am chehgidch mat hegam d wo waꞌi Jiosh hemajkamgak mat hedai g Jiosh am wo i ha chuhcha. ");
INSERT INTO oodNT_vpl VALUES ("RM9_10","075_9_10","ROM","9","10","10","Neh, tsh am hema hohnt g Isaacbad am i geꞌedak. Sh id hab chehgig Rebecca ch gohk ha mahmadt. ");
INSERT INTO oodNT_vpl VALUES ("RM9_11","075_9_11","ROM","9","11","12","Sh hab kaij g Jiosh ab wui g Rebeccabad: Geꞌechu at d wo piongajk g alichu. Tsh eda idam koi an hu mamsi k koi ab hu haꞌichu chuꞌijig. Tsh g Jiosh ab i wai g chumchu mat hekaj wo tashok mo ab hejel ab g Jiosh mat hedai ab wo i ha wai. ");
INSERT INTO oodNT_vpl VALUES ("RM9_13","075_9_13","ROM","9","13","13","Hegai mo d geꞌechu ash hab chehgig Esau. Sh g chumchu hab chehgig Jacob. K hab chuꞌig g Jiosh oꞌohana mash g Jiosh hab kaij: Ab ant i wai g Jacob k g wehngaj Esau pi ab hu i wai. ");
INSERT INTO oodNT_vpl VALUES ("RM9_14","075_9_14","ROM","9","14","14","Pegih, naꞌams haꞌi hab elid mat pi ap chuꞌi g Jiosh. K wabshaba pi hab chuꞌig ");
INSERT INTO oodNT_vpl VALUES ("RM9_15","075_9_15","ROM","9","15","15","nash pi hab kaij ab Mosesbad wui: Nt wo s‑ha hoꞌigeꞌel hegam mani hab ha elid. ");
INSERT INTO oodNT_vpl VALUES ("RM9_16","075_9_16","ROM","9","16","16","K heg hekaj tasho mo s‑ha hoꞌigeꞌid heg wabsh hekaj mo hab ha elid. Pi at hedai heg wabsh hekaj wo nei g Jiosh hoꞌigeꞌidadag mas haschu i tatchua ch haschu am hab juni him. ");
INSERT INTO oodNT_vpl VALUES ("RM9_17","075_9_17","ROM","9","17","17","An o oꞌohanas mash hab kaij g Jiosh am wui g ha‑kownalig g Egypt t am hemajkam: Am ant i m‑dai mapt d wo kownalk id si hekaj mant ab m‑wui wo kekiwua k am wo ha chehgi g ni‑gewkdag k am wo mahsko ni‑wua wehsko jewed dahm. ");
INSERT INTO oodNT_vpl VALUES ("RM9_18","075_9_18","ROM","9","18","18","K heg hekaj tasho mo g Jiosh s‑ha hoꞌigeꞌid mo hedai hab i elid ch hab ha wua mo hedai hab i elid mat pi ab hu wo kaihamad g neꞌokij. ");
INSERT INTO oodNT_vpl VALUES ("RM9_19","075_9_19","ROM","9","19","19","Neh, tp hems hema wo kah ihda k hab wo chei, “Pegih, pi at haꞌichu ab hu wo chum t‑abch g Jiosh matp heg hab wa masma hab t‑juh map has i kaij.” ");
INSERT INTO oodNT_vpl VALUES ("RM9_20","075_9_20","ROM","9","20","20","Nt wabshaba wo em‑ahgi mo pi ab hu shaꞌi ab g oꞌodham mas ab wui wo neo g Jiosh. Dach Jiosh nahtoi ch pi edgid g apꞌedag machs ab wui hab wo chei mas haschu ahgk hab masma t‑nahto. ");
INSERT INTO oodNT_vpl VALUES ("RM9_21","075_9_21","ROM","9","21","21","Neh, nat hig pi hab wo ha juh g hahaꞌatdam g hab mams hahaꞌa mat wo tatchuad? Hema atp hems d wo s‑kehg haꞌak ch hema d wo pi kehg haꞌak. ");
INSERT INTO oodNT_vpl VALUES ("RM9_22","075_9_22","ROM","9","22","22","Pegih, t g Jiosh wehs hab ha juh g hemajkam. K haꞌi pi ap d hemajkam. K wabshaba g Jiosh s‑ha bahbgi. T am wo i e ai mat am wo chehgi g e‑gewkdag k wo s‑koꞌokam ha namkid. ");
INSERT INTO oodNT_vpl VALUES ("RM9_23","075_9_23","ROM","9","23","23","Kuch haꞌi s‑ap d hemajkam no pi ab si s‑t‑hoꞌigeꞌid g Jiosh. Am at i t‑apꞌech matt hab masma wo nei g gewkdaj. ");
INSERT INTO oodNT_vpl VALUES ("RM9_24","075_9_24","ROM","9","24","24","Ahpim gawul mahs hemajkam am d ep waidaj. Jiosh at ab ep i em‑gawulkai. ");
INSERT INTO oodNT_vpl VALUES ("RM9_25","075_9_25","ROM","9","25","25","Neh, bo masma an oꞌohadag heg oꞌohana ed mash hab chehgig Hosea mo hab kaij g Jiosh: Bant wo ha juh hegam mo pi d ni‑hemajkamga mat d haha wo ni‑hemajkamgak k ab wo si pihk ni‑elidad ha wui. ");
INSERT INTO oodNT_vpl VALUES ("RM9_26","075_9_26","ROM","9","26","26","Kumt hab wo ha aꞌagad mo d ni‑hemajkamga. Neh, bash kaij g Jiosh. ");
INSERT INTO oodNT_vpl VALUES ("RM9_27","075_9_27","ROM","9","27","28","Kush wa g Isaiabad d Jiosh haꞌichu i tashogiddam ch hab kaij: E o aihim mat g Jiosh ab wo ha mah g ha‑namkidadag wehs hemajkam. T pi shaꞌi muꞌi wo e doꞌibia g Tutuligo hemajkam, chum as wo si muꞌijk hab sha masma mo g oꞌod. ");
INSERT INTO oodNT_vpl VALUES ("RM9_29","075_9_29","ROM","9","29","29","Sh wa am hu hebai hab ep kaij g Isaiabad: S‑ap atsh huhug g pi apꞌekamkaj hegam kihhim mash hab chechgig Sodom ch Gomorra. Kut ahchim Tutuligo hab waꞌap s‑ap wo huhug mat hems g Jiosh pi wo haꞌi t‑doꞌibia. Shaꞌi si s‑gewkdag g Jiosh. ");
INSERT INTO oodNT_vpl VALUES ("RM9_30","075_9_30","ROM","9","30","30","Pegih, pi am wa am hu e gahgid g Jiosh apꞌedag ahpim gawul mahs hemajkam ch wabshaba am i kah ab amjed g Jiosh alidag k ab i s‑wohoch. T g Jiosh am i em‑apꞌech e tahgio gam hu hab i juhk g pi ap em‑chuꞌijig. ");
INSERT INTO oodNT_vpl VALUES ("RM9_31","075_9_31","ROM","9","31","31","K g ni‑wehm oꞌodham am i chum e apꞌechud g chehanigkaj ch pi bei g e‑apꞌedag ");
INSERT INTO oodNT_vpl VALUES ("RM9_32","075_9_32","ROM","9","32","32","nat pi pi ab hu wohoch g Jiosh k pi ab hu bei g si Kehshaj k wabsh am hab chum s‑junimk g s‑apꞌekam mat hekaj wo s‑apꞌek am Jiosh tahgio. Id o heg wa wepo mat e huchwua ab hodai t ab. ");
INSERT INTO oodNT_vpl VALUES ("RM9_33","075_9_33","ROM","9","33","33","An o hab chuꞌig Jiosh oꞌohana ed mo hab kaij g Jiosh: Am ant wo i maskogi g si ni‑Kehsha ha shahgid g Tutuligo mat d wo chum ha‑doꞌibiadagk. T pi wo e doꞌibia hegam mat pi ab hu wo wohoch. Id at heg wo wa wepok mat ab wo e huchwua hodai t ab k wo i shul. Hegam at wo waꞌi e doꞌibia mat ab wo i s‑wohoch. Neh, bo chuꞌig g Jiosh oꞌohana. ");
INSERT INTO oodNT_vpl VALUES ("RM10_1","075_10_1","ROM","10","1","1","Ni‑wepnag, chum ani si tatchua mat hu wo i e doꞌibia g ni‑wehm oꞌodham ch heg hekaj am ni‑hoꞌigeꞌidahun Jiosh wui. ");
INSERT INTO oodNT_vpl VALUES ("RM10_2","075_10_2","ROM","10","2","2","Hegam o tatchua mat am wo i e apꞌech Jiosh tahgio ch wabshaba pi ap mahch mas has masma hab wo e juh. ");
INSERT INTO oodNT_vpl VALUES ("RM10_3","075_10_3","ROM","10","3","3","Jiosh at am i apꞌech matt has masma wo s‑apꞌek am tahgio. K g ni‑wehm oꞌodham wabsh s‑ohhodamk g apchudaj ch wabsh hejel am chum s‑e apchudamk ");
INSERT INTO oodNT_vpl VALUES ("RM10_4","075_10_4","ROM","10","4","4","ab s‑wohog elidch g Jiosh chehanig. K wabshaba g Jiosh am t‑chehgidch matt ab wabsh wo i s‑wohoch g s‑kehg haꞌichu ahgaj k ab wo i hiwigi g Christ. T heg am wo i t‑apꞌech am tahgio. ");
INSERT INTO oodNT_vpl VALUES ("RM10_5","075_10_5","ROM","10","5","5","An atki hi wa oꞌoha g Mosesbad mash hab kaij g Jiosh: Wehs amt wo himad g ni‑chehanig mamt heg hekaj wo bei g pi ha huhugedam doakag. ");
INSERT INTO oodNT_vpl VALUES ("RM10_6","075_10_6","ROM","10","6","6","K oi wa tasho mat pi hedai wo shaꞌi e nako mas wehs wo himad. K eda in haꞌichug g doꞌibiadag ahga. Kush heg hekaj hab kaij g Jiosh matt ab wabsh wo i s‑wohochud k ab wo i hiwigi. Kut am wo i t‑apꞌech hejel e tahgio. An o hab chuꞌig Jiosh oꞌohana ed: Pi g hab wo i e ahgi mat hedai am wo em‑behijidam g doꞌibiadag dahm kahchim wui. Neh, bo chuꞌig nat pi g Jiosh alidag ia heki hu i t‑behij. ");
INSERT INTO oodNT_vpl VALUES ("RM10_7","075_10_7","ROM","10","7","7","K an ep oꞌohanas: Pi g hab ep wo i e ahgi mat hedai am wo em‑behijidam jewed wecho. Jiosh alidag at heki hu ab i wuhsh muhkig amjed mat ab wo t‑mah. ");
INSERT INTO oodNT_vpl VALUES ("RM10_8","075_10_8","ROM","10","8","8","Bo hig woho chuꞌig: Pi o shaꞌi mehk g Jiosh haꞌichu ahga ab em‑amjed. Chum am hekid neꞌokchulid ch si s‑mahch. Neh, id o d ihda haꞌichu ahga ab amjed g wohochudadag mach am ahgahim. ");
INSERT INTO oodNT_vpl VALUES ("RM10_9","075_10_9","ROM","10","9","9","Am g wo wohokamchud mo g Jesus d em‑kownalig ch ab uhpam e chegito muhkig amjed. T g Jiosh wo em‑doꞌibia. ");
INSERT INTO oodNT_vpl VALUES ("RM10_10","075_10_10","ROM","10","10","10","Wehsijj atsh am wo i ha apꞌech g Jiosh hegam mat hedai ab wo i s‑wohoch g alidaj e‑ihbdag amjed. T wo e doꞌibia am i wohokamchudk mo g Jesus d ha‑kownalig. ");
INSERT INTO oodNT_vpl VALUES ("RM10_11","075_10_11","ROM","10","11","11","Bo chuꞌig g Jiosh oꞌohana: Mat hedai ab wo s‑wohochud k wo e doꞌibia. ");
INSERT INTO oodNT_vpl VALUES ("RM10_12","075_10_12","ROM","10","12","12","Pi o ahchim waꞌi Tutuligo hab t‑ahg. Wehs hemajkam o d ha‑kownalig g Jiosh ch wehsijj s‑baꞌama ab wo s‑ha hoꞌigeꞌel hegam mat ab wo tahnid. ");
INSERT INTO oodNT_vpl VALUES ("RM10_13","075_10_13","ROM","10","13","13","Bo chuꞌig g Jiosh oꞌohana: Matp hedai ab wo tai g Jiosh k wo e doꞌibia. ");
INSERT INTO oodNT_vpl VALUES ("RM10_14","075_10_14","ROM","10","14","14","T wabshaba pi hedai has masma ab hu wo tai matp pi ab hu wo wohochudad. T hab waꞌap pi hedai has masma wo kah matp pi hedai wo ha ahgidad g haꞌichu ahgaj. ");
INSERT INTO oodNT_vpl VALUES ("RM10_15","075_10_15","ROM","10","15","15","Kut pi hedai wo e nako mat hejel wo i e ah mat an wo ahgachugad. Jiosh o wa ab t‑chehani. An o hab chuꞌig Jiosh oꞌohana ed: Shoꞌo waꞌi si s‑kehg hab mahs mat wo dada g s‑kehg haꞌichu ahgdam. ");
INSERT INTO oodNT_vpl VALUES ("RM10_16","075_10_16","ROM","10","16","17","Pegih, ch an ahgachug g s‑kehg haꞌichu ahgaj g Jiosh ab amjed g si Kehshaj. T haꞌi kah k ab i s‑wohochud k ab wui e dagito k haꞌi ehp pi ab hu wohoch. An atki oꞌoha g Isaiabad matsh id hab wo e juh. K an hab chuꞌig oꞌohanaj ed: Ni‑kownalig Jiosh, pi at muꞌi ab hu wohoch g haꞌichu t‑ahga ahchim haꞌichu i m‑tashogiddam. Neh, boki kaij. ");
INSERT INTO oodNT_vpl VALUES ("RM10_18","075_10_18","ROM","10","18","18","K hemuch haꞌi hab chechꞌe mo pi wehsijj kah g hemajkam g Jiosh haꞌichu ahga. Nt wabshaba wo em‑ahgi mo wehsijj neid g Jiosh nahtoi. K g Jiosh oꞌohana hab chuꞌig: An o wehsko e tashogid g Jiosh e‑nahtoi ed. ");
INSERT INTO oodNT_vpl VALUES ("RM10_19","075_10_19","ROM","10","19","19","Tki an oꞌoha g Mosesbad moki hab kaij g Jiosh am ha wui g Tutuligo: Bam ha ahg g gawul mahs hemajkam mo pi d Jiosh hemajkamga ch pi haꞌichu aꞌamichud. Nt wabshaba ab wo ha mah g apꞌedag. Kumt haha wo s‑ha hehgam k wo babgat ab ha wui. ");
INSERT INTO oodNT_vpl VALUES ("RM10_20","075_10_20","ROM","10","20","20","Tki g Isaiabad an oꞌoha mash s‑gewkam hab kaij g Jiosh: Am ant ni‑chehgi ha wui hegam mo pi an hu ni‑gahg. T ab i s‑ni‑mai hegam mo pi ni‑mahch. ");
INSERT INTO oodNT_vpl VALUES ("RM10_21","075_10_21","ROM","10","21","21","T an ep oꞌoha g Isaiabad mo hab kaij g Jiosh ab ha amjed g Tutuligo hemajkam: Tash oidam ani ab i chum ha waid idam hemajkam. K wabshaba pi chechkaidag ch pi ab hu ni‑wohog elid. ");
INSERT INTO oodNT_vpl VALUES ("RM11_1","075_11_1","ROM","11","1","1","Pegih, naꞌas hab sha elidas mat gam hu s‑ha ohhod g Jiosh g Tutuligo mat pi d haha wo hemajkamgajk. K wabshaba pi hab mahs. Ahni ani hab waꞌap d Tuhligo. T g Jiosh pi gam hu ni‑ohhod. Benjaminbad o d si ni‑shohshon ch heg d amjedkamaj g Abrahambad. ");
INSERT INTO oodNT_vpl VALUES ("RM11_2","075_11_2","ROM","11","2","2","Pi at gam hu s‑t‑ohhod g Jiosh. Dach chum hemajkamgaj. Heki at hu ab i ha gawulkai g t‑shohshon. Batsh wa masma pi gam hu ha ohhod wenog mash wa g Elijabad d doakam ch d Jiosh haꞌichu i tashogiddam. M o hi wa woho mash wa am ha gagda g e‑hemajkamga Jiosh wui hab kaijch: ");
INSERT INTO oodNT_vpl VALUES ("RM11_3","075_11_3","ROM","11","3","3","Ni‑kownalig Jiosh, ha at kokda g ni‑wehm oꞌodham g haꞌichu i m‑tashogiddam k i shul g iagchulidakud. Ahni ant waꞌi hejel in wih. K ep chum s‑ni‑muꞌamk. ");
INSERT INTO oodNT_vpl VALUES ("RM11_4","075_11_4","ROM","11","4","4","Sh wabshaba hab kaij g Jiosh ab wui: Am ani wabsh kia nuhkud g wewaꞌak mihl hemajkam. K idam ab has ni‑elid ch pi haꞌichu ep jioshga. Neh, bash wa kaij g Jiosh. ");
INSERT INTO oodNT_vpl VALUES ("RM11_5","075_11_5","ROM","11","5","5","K iaꞌi idani am hab wabsh i masma. Ab at haꞌi s‑t‑hoꞌigeꞌel g Jiosh ahchim Tutuligo k ab i t‑gawulkai. Kuch ab s‑wohochud. ");
INSERT INTO oodNT_vpl VALUES ("RM11_6","075_11_6","ROM","11","6","6","Pi at heg hekaj ab i t‑gawulkai machs haschu has i juh k wabshaba heg hekaj mo s‑t‑hoꞌigeꞌid. Pi at d wo wohokam hoꞌigeꞌidadagk matp g Jiosh heg ab wo ha himch g hemajkam mo haschu has i junihim k ab wo i ha gawulkai e wui. ");
INSERT INTO oodNT_vpl VALUES ("RM11_7","075_11_7","ROM","11","7","7","Pegih, al heꞌekia at ab i ha gawulkai g Jiosh g ni‑wehm oꞌodham. T idam cheh g e‑gahgi. Muꞌijj at pi cheh no pi pi chechkaidag ab Jiosh wui. ");
INSERT INTO oodNT_vpl VALUES ("RM11_8","075_11_8","ROM","11","8","8","K hab chuꞌig g Jiosh oꞌohana: Jiosh at hab ha juh mo pi haꞌichu aꞌamichud. K am hab wabsh i chuꞌig id i tashkaj. Shahag wepo mo pi haꞌichu neid ch pi haꞌichu kah. ");
INSERT INTO oodNT_vpl VALUES ("RM11_9","075_11_9","ROM","11","9","9","David ash wa hab kaij ab Jiosh wui: Hegam mat gam hu s‑m‑ohhod at wo hejel e shoꞌigch am e‑pipiast ed k wo i shulig k s‑koꞌokam wo e namkid ");
INSERT INTO oodNT_vpl VALUES ("RM11_10","075_11_10","ROM","11","10","10","k heg wo wa wepok mo pi haꞌichu neid. T g ha‑kudutadag ab wo si i wehchi. ");
INSERT INTO oodNT_vpl VALUES ("RM11_11","075_11_11","ROM","11","11","11","Neh, bo chuꞌig. Jiosh at am ha dagito hegam ni‑wehm oꞌodham mo pi ab hu kaiham. T heg hekaj am i e ahgahi g doꞌibiadag ahga gawul mahs hemajkam ha wui. Kutp hems haꞌi g ni‑wehm oꞌodham wo s‑ha hehgam k ab haha wo kaihamad g Jiosh. Kut pi wabsh wo s‑kehg ha hugio g Jiosh. ");
INSERT INTO oodNT_vpl VALUES ("RM11_12","075_11_12","ROM","11","12","12","Pi at ap chuꞌi g ni‑wehm oꞌodham k ab ai g geꞌe shoꞌigdag T heg hekaj g geꞌe hoꞌigeꞌidalig ab hih nahnko mahs hemajkam ha wui. Ab o him g tash mat muꞌi Tutuligo ab wo i e nohnogi Jiosh wui k haꞌakia ab wo ai mo heꞌekia hab i ha elid g Jiosh mat wo ha doꞌibia. T g nahnko mahs hemajkam ab ep wo bei g geꞌe hoꞌigeꞌidalig heg hekaj. ");
INSERT INTO oodNT_vpl VALUES ("RM11_13","075_11_13","ROM","11","13","13","Dani kehshaj g Jesus Christ mant wo em‑ahgi ahpim gawul mahs hemajkam g haꞌichu ahgaj. Kunt wo si haꞌichuch ihda ni‑chikpan. ");
INSERT INTO oodNT_vpl VALUES ("RM11_14","075_11_14","ROM","11","14","14","Tp hems g ni‑wehm oꞌodham wo s‑em‑hehgam k haꞌijj wo e doꞌibia. ");
INSERT INTO oodNT_vpl VALUES ("RM11_15","075_11_15","ROM","11","15","15","Jiosh at ab i kuhpiꞌo g apꞌedag am ha wehhejed g gawul mahs hemajkam mat hekid gam hu hab i ha juh g Tutuligo. T g gawul mahs hemajkam baꞌich wo i bei g hoꞌigeꞌidadag mat hekid am wo i e ai g tash mat g Tutuligo ab wo i e nohnogi Jiosh wui. Kut woho ab wo i e nohnogi wui. ");
INSERT INTO oodNT_vpl VALUES ("RM11_16","075_11_16","ROM","11","16","16","Neh, ab ach mamka g Jiosh g wehpegkamaj g haꞌichu t‑gehgewa ch hab masma chehgid mo wehs d enigaj hegai t‑gehgewa. Pegih, t‑shohshon ahchim Tutuligo o d wehpegkam. K d si shel mat g ha‑amjedkam muꞌi ab wo i e nohnogi Jiosh wui. Uhs mahmhadag o d Jiosh eniga mamtp ab wo mah g tatkaj. T‑shohshon o d tatk. Ch ahchim d mahmhadgaj. ");
INSERT INTO oodNT_vpl VALUES ("RM11_17","075_11_17","ROM","11","17","17","Mt wabshaba wo hikkumiꞌa hegam mahmhadgaj mat pi ab hu wo bahidagt k ab wo ha namki ab hegam mat wo s‑kehg bahidagt. Pegih, t g Jiosh hab masma gam hu hab i ha juh hegam Tutuligo mo pi ab hu wohochud k ahpim em‑ui gawul mahs hemajkam mamt ab i s‑wohoch. Kum ab hahawa wehs apꞌedag hegai mo haschu d i chum ha‑apꞌedag hegam Tutuligo mo pi ab hu wohochud. ");
INSERT INTO oodNT_vpl VALUES ("RM11_18","075_11_18","ROM","11","18","18","Mt pi wo e haschudad mat gam hu hab i ha juh. Jiosh at hab em‑juh mamt hab haha wo masmak mam d Abrahambad amjedkam. Pi am d ha‑shohshon ch wabsh heg wa wepo mam d mahmhadag. ");
INSERT INTO oodNT_vpl VALUES ("RM11_19","075_11_19","ROM","11","19","19","Mtp hems hab wo chei mat g mahmhadgaj e hikkumiꞌa mat am wo em‑jegel. ");
INSERT INTO oodNT_vpl VALUES ("RM11_20","075_11_20","ROM","11","20","20","T wabshaba hab wa e juh nat pi pi ab hu wohoch g Jiosh haꞌichu ahga. Mt ahpim ab s‑wohochud k hekaj ab giꞌis shonaj ab. Mt wabshaba pi wo si e haschudad id hekaj. ");
INSERT INTO oodNT_vpl VALUES ("RM11_21","075_11_21","ROM","11","21","21","Gm at hu hab i ha juh g Jiosh hegam Tutuligo mo pi ab hu wohochud. Kumt ahpim gam hu hab ep wo i e juh mamtp pi ab hu wo wohochudad. ");
INSERT INTO oodNT_vpl VALUES ("RM11_22","075_11_22","ROM","11","22","22","Jiosh at wo si s‑hemajimak ab em‑wui mamtp ab wo s‑wohochudad ch wabshaba ab em‑wui wo kekiwua mamtp ab uhpam wo i e nohnogi pi apꞌekam wui. Pegih, ab g wo i oidahim ihda k an wo uꞌukchid g Jiosh hemajimatalig. ");
INSERT INTO oodNT_vpl VALUES ("RM11_23","075_11_23","ROM","11","23","23","Jiosh at ab uhpam ep wo ha ui hegam Tutuligo mat ab wo i s‑wohoch. ");
INSERT INTO oodNT_vpl VALUES ("RM11_24","075_11_24","ROM","11","24","24","Ab at em‑ui ahpim gawul mahs oꞌodham. Kum wa chum pi e nahtokch. Id o wepo masma mamt wabsh chum hebai wo ha mul g iꞌibhonig k ab wo namki g uhs e‑eꞌes. Tutuligo o chum e nahtokch. T g Jiosh ab uhpam ep wo ha ui hegam mat ab wo i s‑wohoch. Id o wepo masma mamt ab uhpam ep wo ha namki g ha‑iꞌibhonig am i ha mulink. ");
INSERT INTO oodNT_vpl VALUES ("RM11_25","075_11_25","ROM","11","25","25","Neh, ni‑wepnag, hemu at haꞌichu mahsko wua g Jiosh. Kuni id s‑em‑ahgidamk. Kumt wo s‑mahchk ch hekaj pi hab wo chum ge e elidad mam si s‑chu aꞌamichud. Pi at chum hekid im hu hab wo i e juhkch g Tutuligo ab amjed g Jiosh. Jiosh at mahsko wua mat ab wui wo i e nohnogi am i dahm mamt ahpim gawul mahs hemajkam haꞌakia ab wui wo i e nohnogi mo heꞌekia hab i em‑elid g Jiosh. ");
INSERT INTO oodNT_vpl VALUES ("RM11_26","075_11_26","ROM","11","26","26","T haha wo e doꞌibia g Tutuligo. An o oꞌohadag mo hab kaij g Jiosh: Ab ant wo i wuhshad g hemajkam ha‑doꞌibiakam ab ha amjed g Tutuligo. T heg gam hu hab wo i juh g pi ap ha‑chuꞌijig. ");
INSERT INTO oodNT_vpl VALUES ("RM11_27","075_11_27","ROM","11","27","27","Neh, bat wa masma hab wo e juh g haꞌichu ni‑ahga ab ha wui g Tutuligo. ");
INSERT INTO oodNT_vpl VALUES ("RM11_28","075_11_28","ROM","11","28","28","Ahchim Tutuligo ach d chum Jiosh hemajkamga nat pi ab i ha gawulkai g t‑shohshon. T wabshaba muꞌijj g ni‑wehm oꞌodham pi ab hu wohoch g Jiosh haꞌichu ahga k hab masma e obgach ab wui. K g Jiosh heg hekaj t‑chehani matt am wo ahgachugad g s‑kehg haꞌichu ahgaj em‑wui ahpim gawul mahs hemajkam. ");
INSERT INTO oodNT_vpl VALUES ("RM11_29","075_11_29","ROM","11","29","29","Pi at hekid am gawul wo juh g e‑chegitoi g Jiosh. ");
INSERT INTO oodNT_vpl VALUES ("RM11_30","075_11_30","ROM","11","30","30","Ahpim gawul mahs hemajkam am wa pi ab hu wohog elid g Jiosh. K wa g Jiosh pi ab hu em‑hoꞌigeꞌid. T g Tutuligo gam hu i e nohnogi ab amjed g Jiosh. T g Jiosh heg hekaj ab em‑mah g hoꞌigeꞌidadag. ");
INSERT INTO oodNT_vpl VALUES ("RM11_31","075_11_31","ROM","11","31","31","K wabshaba ab him g tash mat hahawa em‑wepo masma wo bei g Jiosh hoꞌigeꞌidadag g Tutuligo. ");
INSERT INTO oodNT_vpl VALUES ("RM11_32","075_11_32","ROM","11","32","32","Wehs hemajkam o d pi ap chuꞌijkam am Jiosh nena ed. Kut g Jiosh wehs ha wepo wo s‑ha hoꞌigeꞌel hegam mat ab wui wo i e nohnogi. ");
INSERT INTO oodNT_vpl VALUES ("RM11_33","075_11_33","ROM","11","33","33","Shoꞌo waꞌi si geꞌej g Jiosh. K g haꞌichu amichudadaj ch haꞌichu mahchigaj shaꞌi si geꞌej. Pi at hedai wo shaꞌi e nako mas hejel wo s‑mai g hab elidaj o wehs wo s‑amich mo has masma hab wua haꞌichu. ");
INSERT INTO oodNT_vpl VALUES ("RM11_34","075_11_34","ROM","11","34","34","Neh, bo chuꞌig an Jiosh oꞌohana ed: Pi o hedai shaꞌi mahch g Jiosh chegitoi ch pi hedai wo e nako mas am wo haꞌichu i shelini g Jiosh. ");
INSERT INTO oodNT_vpl VALUES ("RM11_35","075_11_35","ROM","11","35","35","Wehs haꞌichu o d Jiosh eniga. Kut pi hedai wo e nako mas ab wo haꞌichu mah. ");
INSERT INTO oodNT_vpl VALUES ("RM11_36","075_11_36","ROM","11","36","36","Wehs haꞌichu at an nahto. K wehs haꞌichu an hab chuꞌig wehhejed. K hab mahs matt chum hekid ab wo si has elidad g Jiosh! ");
INSERT INTO oodNT_vpl VALUES ("RM12_1","075_12_1","ROM","12","1","1","Pegih neh, ni‑wepnag, si o s‑t‑hoꞌigeꞌid g Jiosh. Tt heg hekaj wehs am wo i t‑dagito wui matt am wehhejed d wo dodakamk ch am hab wo junihid g tatchuij. Batt masma s‑wohom ab has wo elidad g Jiosh. ");
INSERT INTO oodNT_vpl VALUES ("RM12_2","075_12_2","ROM","12","2","2","Pi g am hu ha oidch hab wo masmak hegam mo pi ab hu ihm g Jiosh ch wabshaba ab wo i e dagito Jiosh wui. T heg am gawul wo juh g em‑chegitoidag. T hab wehs wo i e wechijid g em‑doakag. Bamt waꞌi masma wo s‑mahchk mo haschu d Jiosh tatchui. K heg d waꞌi si hekia s‑apꞌekam. ");
INSERT INTO oodNT_vpl VALUES ("RM12_3","075_12_3","ROM","12","3","3","Jiosh o ab s‑ni‑hoꞌigeꞌid ch ab ni‑mah g gewkdag. Ni heg hekaj hab em‑ahg wehsijj mamt pi wo chum ge e haꞌichuchudad ch wo si s‑mahchk mam haschu am chegito. Wehsijj amt am wo si i mamche mo heꞌes ab i em‑mahkch g Jiosh g gewkdag ch haschu em‑tatchuid mamt am hab wo junidad am oidch g e‑wohochudadag. ");
INSERT INTO oodNT_vpl VALUES ("RM12_4","075_12_4","ROM","12","4","4","Neh, no hig pi woho nahnko haꞌichu hab wua g oꞌodham chuhchuꞌidag, chum as d hemako g honshpadaj. ");
INSERT INTO oodNT_vpl VALUES ("RM12_5","075_12_5","ROM","12","5","5","Pegih, tt hab wa masma nahnko haꞌichu wo junihid mat aꞌai d wo i t‑wehmtadagk ahchim mach ab t‑hemakochudch g Christ wehm. ");
INSERT INTO oodNT_vpl VALUES ("RM12_6","075_12_6","ROM","12","6","6","Am g wo hekaj g e‑gewkdag aꞌai e wehhejed hab masma mo g Jiosh am apꞌechudch mamt hab wo e juh. Haꞌi o ab em‑mahkch g gewkdag mamt am wo ahgahid g haꞌichu ahgaj. Kumt ab wo s‑wohochudad ch wo ahgahid. ");
INSERT INTO oodNT_vpl VALUES ("RM12_7","075_12_7","ROM","12","7","7","Haꞌi o d em‑mahkigdag mamt haꞌichukaj wo i ha wehmtad g e‑wehm wohochuddam o wo haꞌichu ha mashchamad ");
INSERT INTO oodNT_vpl VALUES ("RM12_8","075_12_8","ROM","12","8","8","o haꞌichukaj ab wo i ha gewkemhunad. Haꞌi o d em‑mahkigdag mamt ab wo haꞌichu ha hoꞌidad g e‑wehm wohochuddam. Am g s‑baꞌama hab wo wuad ch s‑ha hoꞌigeꞌid. Haꞌi o d em‑mahkigdag mamt d wo ha wanimeddamk. Kumt wo si chikpanad ch s‑gewkam am hab wo junihid. Haꞌi o d em‑mahkigdag mamt wo s‑ha hoꞌigeꞌid k wo i ha wehmt hegam mo e shoꞌigchud. ");
INSERT INTO oodNT_vpl VALUES ("RM12_9","075_12_9","ROM","12","9","9","Pi g hab wabsh wo s‑e junimk mam ab pihk e elid hedai i ha wui ch wabshaba si s‑wohom ab si pihk e elid ab ha wui. Pi g hab wo junihid g pi apꞌekam ab hedai i wui ch wabshaba g s‑apꞌekam hab wo waꞌi junihid ab ha wui. ");
INSERT INTO oodNT_vpl VALUES ("RM12_10","075_12_10","ROM","12","10","10","Ab g wo si ha tatchuad g e‑wehm wohochuddam ch ab has wo ha elidad, chum as aigo pi ab hu has wo em‑elidad. ");
INSERT INTO oodNT_vpl VALUES ("RM12_11","075_12_11","ROM","12","11","11","Mt wo si chikpanad ch pi wo papadmak. Si e‑ihbdagkaj amt ab wo ihmad g Christ ch wo chikpandad. ");
INSERT INTO oodNT_vpl VALUES ("RM12_12","075_12_12","ROM","12","12","12","Mt wo si s‑hehgigk heg hekaj mo haschu g Jiosh ab em‑wuichud. Am g wabsh wo i s‑dodolimak e‑kudutadag ed ch chum hekid wo e hoꞌigeꞌidahunad. ");
INSERT INTO oodNT_vpl VALUES ("RM12_13","075_12_13","ROM","12","13","13","Haꞌi o e shoꞌigchud g t‑wehm wohochuddam. K ab t‑ab matt am wo i ha wahpki t‑kihki ed k ab wo i ha mah g i wehmta, chum as d wabsh wo ge oꞌodhamk. ");
INSERT INTO oodNT_vpl VALUES ("RM12_14","075_12_14","ROM","12","14","14","Ab g wo i tahni g Jiosh mat ab wabsh wo i s‑ha hoꞌigeꞌel hegam mo em‑shoꞌigchud. Pi g wo shaꞌi has ha ahgad. ");
INSERT INTO oodNT_vpl VALUES ("RM12_15","075_12_15","ROM","12","15","15","Ab g wo si ha wehm s‑hehgigk hegam mo s‑hehgig ch ha wehm pi ap e tahtk hegam mo pi ap e tahtk. ");
INSERT INTO oodNT_vpl VALUES ("RM12_16","075_12_16","ROM","12","16","16","Am g wabsh s‑ap e wehm wo kihkad. Pi g am wo chum e haꞌichuchudad ch ab wabsh wo ha tatchuad g shoꞌigkam ch am hab wabsh wo junihid wabsh chum has mahs chikpan. Pi amt hab wo e elidad mam d s‑chu aꞌamichuddam. ");
INSERT INTO oodNT_vpl VALUES ("RM12_17","075_12_17","ROM","12","17","17","Am g hab wo junihid g s‑apꞌekam wehs ha wui ch pi ab hu uhpam wo i nodagi g pi apꞌekam hegam ha wui mat ab em‑wui hab wo juh g pi apꞌekam. ");
INSERT INTO oodNT_vpl VALUES ("RM12_18","075_12_18","ROM","12","18","18","Am g wo i e nakog mamt s‑ap e tahtk ch ab wo ha neidad g hemajkam mamtp heꞌes wo i e nako. ");
INSERT INTO oodNT_vpl VALUES ("RM12_19","075_12_19","ROM","12","19","19","Pi g am wo hejel e agwuan. Jiosh at am hab wo wa em‑juni. Neh, bo chuꞌig an oꞌohanaj ed g Jiosh: Ahni o ab ni‑ab mant em‑wehhejed hab wo juh g agwuidag. ");
INSERT INTO oodNT_vpl VALUES ("RM12_20","075_12_20","ROM","12","20","20","K hab ep chuꞌig g oꞌohanaj: Mt wo gegos chum hems g e‑obga matp d wo bihugimkamk. Kutp d wo tonomkamk, mt wo wasibi g shuhdagi. T hab masma am hejel wo i e chegito g em‑obga. ");
INSERT INTO oodNT_vpl VALUES ("RM12_21","075_12_21","ROM","12","21","21","T wo t‑gehg g pi apꞌekam mattp wo hejel t‑agwua. Kutt wabshaba wo gehg g pi apꞌekam mattp ab wo namkid g s‑apꞌekamkaj. ");
INSERT INTO oodNT_vpl VALUES ("RM13_1","075_13_1","ROM","13","1","1","Am o apꞌechudch g Jiosh mat in wo haꞌichugk g kownaltalig ch am wo t‑dahmk. Tt heg hekaj ab wo wechok g ha‑chehanig g kokownal ");
INSERT INTO oodNT_vpl VALUES ("RM13_2","075_13_2","ROM","13","2","2","ch pi wo melchkwuad. Jiosh o ab ha mahkch g gewkdag. Kut wo t‑namkid matt wo sha melchkwuad. ");
INSERT INTO oodNT_vpl VALUES ("RM13_3","075_13_3","ROM","13","3","3","Tt heg hekaj wo s‑ehbidad g kownal matt hab wo sha junihid g pi apꞌekam ch wabshaba pi wo ehbidad mattp g s‑apꞌekam hab wo junihid. Am g hab wo waꞌi junihid g s‑apꞌekam. T g hahaꞌichu s‑ap wo em‑elidad. ");
INSERT INTO oodNT_vpl VALUES ("RM13_4","075_13_4","ROM","13","4","4","Jiosh at am i ha chuhcha g kokownal mat wo t‑nuhkudad. Kut wo s‑ta ehbidamk mattp hab wo junihid g pi apꞌekam no pi g Jiosh ab ha mahkch g gewkdag mat s‑koꞌokam wo t‑namkid. ");
INSERT INTO oodNT_vpl VALUES ("RM13_5","075_13_5","ROM","13","5","5","Hemho wa att wo himad g chehanig nach pi s‑mahch mo pi apꞌe matt wo melchkwua. ");
INSERT INTO oodNT_vpl VALUES ("RM13_6","075_13_6","ROM","13","6","6","Ab o d wuikamaj g kownal hegai mo haschu ab t‑kowlant mat hekaj wo himad g e‑chikpan. ");
INSERT INTO oodNT_vpl VALUES ("RM13_7","075_13_7","ROM","13","7","7","Pegih, tt ab has wo ha elidad g hahaꞌichu k wo namkidad g kownal hegai mo haschu ab t‑chehani. ");
INSERT INTO oodNT_vpl VALUES ("RM13_8","075_13_8","ROM","13","8","8","Pi att hedai wui wo chum t‑wulshchid ch wabsh s‑ap wo ha namkidad. Id att waꞌi hekaj wo chum t‑wulshchid matt ab aꞌai t‑hekaj wo si pihk t‑elidad. Id o d Jiosh chehanig. Kuch ab s‑wohog elid g chehanigaj ab aꞌai si pihk t‑elidch. ");
INSERT INTO oodNT_vpl VALUES ("RM13_9","075_13_9","ROM","13","9","9","Bo chuꞌig g chehanigaj: Pi g wo ha ehsid g ha‑wehm kihkam. Pi g wo ha muaꞌi. Pi g haꞌichu wo ha ehsidad. Pi g wo pihk e elidad g s‑kaisdagkaj. Neh wehs ihda o hab d ahga matt ab wo si pihk t‑elidad wabsh chum hedai wui hab masma mach has i masma hejel pihk t‑elid. ");
INSERT INTO oodNT_vpl VALUES ("RM13_10","075_13_10","ROM","13","10","10","Pi att hekid am hab wo junihid g pi apꞌekam ab ha wui hegam mach ha hekaj si pihk t‑elid. Neh, wehs ach am hab junihim g Jiosh chehanig mattp ab wo pihk t‑elidad wabsh chum hedai wui. ");
INSERT INTO oodNT_vpl VALUES ("RM13_11","075_13_11","ROM","13","11","11","Id att hab wo wuad heg hekaj mat mehk waꞌi hih g tash. E at ai matt ab wo si i t‑nenenashanich no pi e aihim mat g Jiosh ab wo i t‑wuwhas id amjed jewed. ");
INSERT INTO oodNT_vpl VALUES ("RM13_12","075_13_12","ROM","13","12","12","Pegih, tt wo dagito g pi apꞌekam k g s‑apꞌekam am hab wo junihid. E o aihim matt s‑ap wo t‑doꞌibia. ");
INSERT INTO oodNT_vpl VALUES ("RM13_13","075_13_13","ROM","13","13","13","Tt wo si t‑elidad mattp wo ihꞌed ch wo t‑nondagch o attp wabsh chum hedai wehm wo woꞌiwup o attp s‑uam has wo t‑wuad o attp wo s‑ha hehgam o attp wo ha cheggia. Ab o t‑ab matt am wo dagito hewai hab mahs haꞌichu k heg hab wo waꞌi junihid mo d s‑apꞌekam. ");
INSERT INTO oodNT_vpl VALUES ("RM13_14","075_13_14","ROM","13","14","14","Do si t‑kownalig g Jesus Christ. Kutt ab wui wo i t‑dagito matt pi am hu hab wo junihid g pi ap t‑tatchui. ");
INSERT INTO oodNT_vpl VALUES ("RM14_1","075_14_1","ROM","14","1","1","Haꞌi atp hems am wabsh kia pi gewpkdag g em‑wehm wohochuddam am e‑wohochudadag ed. Kumt wabsh wo ha tatchuad ch pi wo neꞌowi heg amjed mo haschu al i s‑mahch. ");
INSERT INTO oodNT_vpl VALUES ("RM14_2","075_14_2","ROM","14","2","2","Neh, am o wa s‑apꞌe matt wabsh chum haschu hugi wo koꞌad matp wo s‑gewkdagk g t‑wohochudadag. K wabshaba haꞌi pi gewkdag e‑wohochudadag ed ch heg hekaj hab e elid mo haꞌichu pi hiwgidas mat wo e koꞌad. ");
INSERT INTO oodNT_vpl VALUES ("RM14_3","075_14_3","ROM","14","3","3","Kutt pi aꞌai has wo t‑ehꞌel heg hekaj mach haschu i koꞌa nat pi g Jiosh ab i t‑ui. ");
INSERT INTO oodNT_vpl VALUES ("RM14_4","075_14_4","ROM","14","4","4","Pi o ab hu t‑ab machs wo has ahgad g t‑wehm wohochuddam. Do Jiosh pionag. Jiosh o d t‑ahmo ch heg am wo i aꞌappe mas s‑ap am hab e junihim g t‑wehm wohochuddam. T wabsh wo e nako mat s‑ap am hab wo junihid no pi g Jiosh am i wehmaj wehs haꞌichu k ed. ");
INSERT INTO oodNT_vpl VALUES ("RM14_5","075_14_5","ROM","14","5","5","Haꞌi o hab e elid mat am wo oidad g Tutuligo ha‑pipiast tash ch haꞌi hab elid mo wehs tash am wabsh i e wepodag. Ab o hejel t‑ab mattp has wo i elidad. ");
INSERT INTO oodNT_vpl VALUES ("RM14_6","075_14_6","ROM","14","6","6","Matp hedai ab wo si has elidad hema tash ch hab e wua mat heg eda ab wo si i ihm g Jiosh. Tp hedai wabsh chum haschu wo koꞌad ch ab wo si has i elidad g Jiosh nat pi ab wo si i hoꞌigeꞌel heg hekaj haꞌichu hugi. Kutp hedai pi wabsh chum haschu wo koꞌad ch hab waꞌap wo si has elidad g Jiosh nat pi ab wo chum hoꞌigeꞌel g Jiosh heg hekaj mo haschu i koꞌa k ab wo si has i el. ");
INSERT INTO oodNT_vpl VALUES ("RM14_7","075_14_7","ROM","14","7","7","Pi ach hedai wabsh hejel t‑wehhejed in d doakam ch wabshaba Christ wehhejed in d doakam ch wo muh mat hekid hab wo i el g Jiosh. ");
INSERT INTO oodNT_vpl VALUES ("RM14_8","075_14_8","ROM","14","8","8","Pegih, dach Christ hemajkamga mach in d doakam ch hab waꞌap d enigaj chum achs hems wo muh. ");
INSERT INTO oodNT_vpl VALUES ("RM14_9","075_14_9","ROM","14","9","9","Christ at muh k ab uhpam i wuhsh muhkig amjed mat d wo t‑kownaligk, chum achs hems wo muh. ");
INSERT INTO oodNT_vpl VALUES ("RM14_10","075_14_10","ROM","14","10","10","Pegih, pi att am wo chum has ahgad g t‑wehm wohochuddam. Wehsijj att am wo i gegokiwua wui g Jiosh heg i eda lodaita tash. ");
INSERT INTO oodNT_vpl VALUES ("RM14_11","075_14_11","ROM","14","11","11","Neh, an o oꞌohadag mo hab kaij g Jiosh: Wehs at ab wo i shul g hemajkam ni‑wui k ab wo ni‑ihm mani d Jiosh. ");
INSERT INTO oodNT_vpl VALUES ("RM14_12","075_14_12","ROM","14","12","12","Wehsijj att hemho wa heheꞌejel am wo i kekiwua baꞌich matt wo ah g hejel hab t‑juni. ");
INSERT INTO oodNT_vpl VALUES ("RM14_13","075_14_13","ROM","14","13","13","Pegih, mt hig wo haꞌasa aꞌai has e ahgad. Id amt am hab wo elidad mamt pi am hu wabsh has wo e wuad. T hekaj pi wo heki hih g em‑wehm wohochuddam o am wo gei pi apꞌekam ch ed. ");
INSERT INTO oodNT_vpl VALUES ("RM14_14","075_14_14","ROM","14","14","14","Ab ach s‑wohochud g t‑kownalig Jesus ch hekaj chum s‑mahch mo wehs g haꞌichu hugi hiwgidas matt wo huh. Tp wabshaba hema hab wo elidad mo pi hiwgidas, pegih, k pi apꞌe mas an wo bei. ");
INSERT INTO oodNT_vpl VALUES ("RM14_15","075_14_15","ROM","14","15","15","Kutp hems wo heki him k pi wo e doꞌibia matp hema an wo hekaj hegai mo haschu hab elid mo pi hiwgidas. Pi ach tatchua g t‑wehm wohochuddam mattp wo heki himch. T eda g Christ wehhejed muh chum s‑doꞌibiamk. ");
INSERT INTO oodNT_vpl VALUES ("RM14_16","075_14_16","ROM","14","16","16","Pi g am hu haꞌichu has wo juhni mamt heg hekaj wo has em‑ahgad, chum ams hems hab elid mo d s‑apꞌekam. ");
INSERT INTO oodNT_vpl VALUES ("RM14_17","075_14_17","ROM","14","17","17","Pi o d si haꞌichu machs haschukaj wo t‑gegosidad. K wabshaba id d si haꞌichu matt am hab wo junihid g s‑apꞌekam ch ab aꞌai t‑wui wo si s‑ap t‑tahtkk ch wo si s‑hehgigk mat g Hekia S‑apꞌekam Gewkdag am i t‑apꞌech Jiosh wui. ");
INSERT INTO oodNT_vpl VALUES ("RM14_18","075_14_18","ROM","14","18","18","Pegih, tt hab wa masma am hab wo t‑junihid am wehhejed g Christ. T g Jiosh ab wo si s‑hohhoꞌi ihda. T g hemajkam pi haꞌichu wo cheh mas ab wo t‑abch. ");
INSERT INTO oodNT_vpl VALUES ("RM14_19","075_14_19","ROM","14","19","19","Tt heg wui am wo i t‑nako matt haschukaj ab aꞌai wo i t‑gewkemhunad ch ab aꞌai t‑wui wo s‑ap t‑tahtkk. ");
INSERT INTO oodNT_vpl VALUES ("RM14_20","075_14_20","ROM","14","20","20","Do Jiosh doꞌibiakam g t‑wehm wohochuddam. Pegih, pi g haꞌichu hab wo juhni mas hekaj wo heki hihi. Wehs haꞌichu hugi o hiwgidas. K wabshaba pi apꞌe machs wo koꞌad matt haschukaj wo ha heki hihimch g t‑wehm wohochuddam. ");
INSERT INTO oodNT_vpl VALUES ("RM14_21","075_14_21","ROM","14","21","21","Kutt heg hekaj wabsh wo dagito hegai mattp haschukaj wo heki himch g t‑wehm wohochuddam. Chuhkug attp hems wo dagito o g nawait o wabsh chum haschu. ");
INSERT INTO oodNT_vpl VALUES ("RM14_22","075_14_22","ROM","14","22","22","Am att wabsh wo hejel nuhkudad mach haschu i s‑wohochud id amjed ch heg waꞌi Jiosh ab wo ahgi. Tt wo s‑hehgigk mattp hab wo junihid hegai mach haschu i s‑mahch mo s‑apꞌe. T hab pi wo heki hih g t‑wehm wohochuddam. ");
INSERT INTO oodNT_vpl VALUES ("RM14_23","075_14_23","ROM","14","23","23","Pi g am hu hab wo juhni hegai mam haschu pi mahch mas d s‑apꞌekam k hab pi ab hu wo e chuꞌijigch heg hekaj. ");
INSERT INTO oodNT_vpl VALUES ("RM15_1","075_15_1","ROM","15","1","1","Pi att wabsh hejel am wo t‑chegitod ahchim mach ab wabsh s‑ap s‑wohochud g Jiosh ch wabshaba ep wo ha chegitod hegam mo pi am hu i si s‑amichud mo haꞌichu s‑apꞌe. ");
INSERT INTO oodNT_vpl VALUES ("RM15_2","075_15_2","ROM","15","2","2","Kut heg hekaj ab wo i e gewkemhunad ch baꞌich wo i s‑ap s‑amich mo haschu s‑apꞌe. ");
INSERT INTO oodNT_vpl VALUES ("RM15_3","075_15_3","ROM","15","3","3","Am o t‑chehgidch g Christ matt pi wabsh hejel wo t‑chegitok no pi pi wabsh hejel am hu e chegito mo wa in oimmed. An at oꞌoha g kelibad Jiosh haꞌichu i tashogiddam: Jiosh si Kehsha at ab wo nako g has e‑ahgadag ab ha amjed hegam mo ab wui gegok g Jiosh. Kut wa woho hab e juh. ");
INSERT INTO oodNT_vpl VALUES ("RM15_4","075_15_4","ROM","15","4","4","Wehs o d t‑mashchamadag mat haschu an oꞌoha g kekelibad Jiosh haꞌichu i tashogiddam. Kutt heg ab ab wo i t‑gewkemhunad ch hab s‑ap t‑tahtkk ch wo nenidad matt ab wo bei g t‑apꞌedag ab amjed g Jiosh. ");
INSERT INTO oodNT_vpl VALUES ("RM15_5","075_15_5","ROM","15","5","6","Do Jiosh mo ab i t‑gewkemhun matt s‑ap t‑tahtkk ch wo nenida g t‑apꞌedag. Kuni ab tahni mat hab wo em‑juh mamt am oidch hab wo e junihid g t‑kownalig Jesus Christ k ch wehs e wehm ab wo ihmad g ohgaj Jiosh ch hab s‑ap wo e tahtkkad ab aꞌai e wui. ");
INSERT INTO oodNT_vpl VALUES ("RM15_7","075_15_7","ROM","15","7","7","S‑ap o ab t‑neid g Christ. Kutt ahchim hab wa masma ab aꞌai s‑ap wo t‑neidad ch hab ab wo has elidad g Jiosh. ");
INSERT INTO oodNT_vpl VALUES ("RM15_8","075_15_8","ROM","15","8","8","Chum o hekid am hab junihim g Jiosh mo has i kaij. T heg hekaj ia jiwia g Christ mat am hab wo t‑juni ahchim Tutuligo hegai moki haschu g Jiosh ab ha ahgid g t‑shohshonbad. ");
INSERT INTO oodNT_vpl VALUES ("RM15_9","075_15_9","ROM","15","9","9","Kumt heg hekaj ab ep wo ihm g Jiosh ahpim gawul mahs hemajkam mat ab hab waꞌap s‑em hoꞌigeꞌel. Neh, bo chuꞌig an Jiosh oꞌohana ed mo hema hab kaij am Jiosh wui: Ab ant wo m‑hoꞌigeꞌidad am ha shahgid g gawul mahs hemajkam ch ab wo si neꞌed ch ab wo m‑ihmad ha wehm. ");
INSERT INTO oodNT_vpl VALUES ("RM15_10","075_15_10","ROM","15","10","10","K an hab ep chuꞌig: Ahpim amt ep wo s‑hehgigk gawul mahs hemajkam t‑wehm ahchim Tutuligo. ");
INSERT INTO oodNT_vpl VALUES ("RM15_11","075_15_11","ROM","15","11","11","K an hab ep chuꞌig: Ab g wo ihmad g Jiosh wehsijj ahpim gawul mahs hemajkam ch wo si hehgchulidad. ");
INSERT INTO oodNT_vpl VALUES ("RM15_12","075_15_12","ROM","15","12","12","K an hab ep chuꞌig mo hab kaij g Isaiabad: Ab at hema wo i wuhshani k wehs d wo ha‑kownaligk g nahnko mahs hemajkam. T hegam ab wo i s‑wohoch. Id at d wo amjedkamajk hegai mash d t‑kokownaligbad ha‑shohshon ch hab chehgig Jesse. ");
INSERT INTO oodNT_vpl VALUES ("RM15_13","075_15_13","ROM","15","13","13","Jiosh at hab em‑juh mamt wabsh wo nenidad matp haschu am hab wo i em‑juni. Kuni ab tahni mat ab wo i gewkai g em‑wohochudadag mamt hekaj wo si s‑hehgigk ch wo si s‑ap e tahtkk ab wui. Bamt masma baꞌich i s‑ap wo nenidad g e‑apꞌedag. T g Hekia S‑apꞌekam Gewkdag ab baꞌich wo i em‑mah g wohochudadag. ");
INSERT INTO oodNT_vpl VALUES ("RM15_14","075_15_14","ROM","15","14","14","Ni‑wepnag, s‑mahch ani mamtp hu hi wa i s‑ap am hab e junihim ch muꞌi haꞌichu s‑mahch mamt s‑ap aꞌai wo e mashcha. ");
INSERT INTO oodNT_vpl VALUES ("RM15_15","075_15_15","ROM","15","15","15","Ni wabshaba id eda oꞌohana si s‑gewkam haꞌichu am em‑ahgid mant am wo i em‑chegitoich. Jiosh at ab has ni‑elid k am i ni‑kei ");
INSERT INTO oodNT_vpl VALUES ("RM15_16","075_15_16","ROM","15","16","16","mant d wo piongajk g Jesus Christ em‑wehhejed ahpim gawul mahs hemajkam. Am ani wehsko ahgachug g s‑kehg haꞌichu ahgaj g Jiosh am ha wui g gawul mahs hemajkam. K heg hekaj ha apꞌechudahim g Hekia S‑apꞌekam Gewkdag. K ab ihm g Jiosh idam. ");
INSERT INTO oodNT_vpl VALUES ("RM15_17","075_15_17","ROM","15","17","17","Kuni si s‑ap ni‑tahtk ch chikpanid g Jiosh ahgachugch g haꞌichu ahgaj ab amjed g Jesus Christ. ");
INSERT INTO oodNT_vpl VALUES ("RM15_18","075_15_18","ROM","15","18","18","Heg at am hab ha juh g gawul mahs hemajkam mat ab s‑wohog el g Jiosh heg hekaj mani has i kaij ch has ni‑wua. Kuni heg waꞌi s‑em‑ahgidamk mat heg has e juh. ");
INSERT INTO oodNT_vpl VALUES ("RM15_19","075_15_19","ROM","15","19","19","Hekia S‑apꞌekam Gewkdag o ab ni‑mahkch hegai gewkdag mani hekaj hab wua g s‑hasig haꞌichu. K id am wohokamchud g haꞌichu ahgaj g Jiosh. Kunt am i ahgahi Jerusalem t amjed wehs jejewed ha oidch gam hu Illyricum (Albania) jewed hugkam. ");
INSERT INTO oodNT_vpl VALUES ("RM15_20","075_15_20","ROM","15","20","20","Chum ani hekid hab ni‑elid mant am wo i ahgahi ihda s‑kehg haꞌichu ahga mo hebai pi koi shaꞌi kah g hemajkam ab amjed g Christ k hab si wechij am wo i shonwuich. ");
INSERT INTO oodNT_vpl VALUES ("RM15_21","075_15_21","ROM","15","21","21","Neh, bo d ahga ihda Jiosh oꞌohana mo hab chuꞌig: T wo wa kah k wo s‑amich hegam mat koi shaꞌi kah ab amjed hegai mat wo ha doꞌibia. ");
INSERT INTO oodNT_vpl VALUES ("RM15_22","075_15_22","ROM","15","22","22","Neh, muꞌikko o ni‑shohbidch ihda chikpan nant pi pi koi nahto. Nt hab pi koi i em‑chehgim. ");
INSERT INTO oodNT_vpl VALUES ("RM15_23","075_15_23","ROM","15","23","23","K wabshaba hemu pi am hu ha wiꞌis manis am hu wo ahgachugad g Jiosh haꞌichu ahga am ha oidch idam jejewed. Muꞌi aꞌahidag ani am chum s‑em‑chehgimelimk ");
INSERT INTO oodNT_vpl VALUES ("RM15_24","075_15_24","ROM","15","24","24","ch antp huꞌi haha wo ni‑nako hemuch am himadch Spain jewed wui nani pi am s‑himimk. S‑mahch ani hi wa mamt am wo i ni‑wehmt mant am wo him k am heꞌes wo i em‑neidchkahim ch s‑ap wo ni‑tahtkk. ");
INSERT INTO oodNT_vpl VALUES ("RM15_25","075_15_25","ROM","15","25","25","Nt wabshaba wehpeg gam hu wo hih Jerusalem wui k am haꞌichukaj wo i ha wehmt g t‑wehm wohochuddam amai. ");
INSERT INTO oodNT_vpl VALUES ("RM15_26","075_15_26","ROM","15","26","26","Si ash e shoꞌigchud g t‑wehm wohochuddam Jerusalem t am. T hegam t‑wehm wohochuddam mo am kih Macedonia ch Greece jejewed ch ed hab i e ah mat wo i hemapai g lial k hekaj wo i ha wehmt. ");
INSERT INTO oodNT_vpl VALUES ("RM15_27","075_15_27","ROM","15","27","27","S‑apꞌe o mat am aigo wo i ha wehmt nat pi ab ha amjed i hih g s‑kehg haꞌichu ahgaj g Jiosh. ");
INSERT INTO oodNT_vpl VALUES ("RM15_28","075_15_28","ROM","15","28","28","Neh, am ant ha wehm wo hih hegam mat am wo i ui g ha‑mahkigdag Jerusalem t am. Heg i dahm ant am haha wo i em‑chehgim am himadch mant gam hu wo hih Spain wui. ");
INSERT INTO oodNT_vpl VALUES ("RM15_29","075_15_29","ROM","15","29","29","S‑mahch ani matt ab aꞌai wo si s‑t‑hoꞌigeꞌel mant am wo jiwia em‑wui. ");
INSERT INTO oodNT_vpl VALUES ("RM15_30","075_15_30","ROM","15","30","30","Dam ni‑wehm wohochuddam g t‑kownalig Jesus Christ. K g Hekia S‑apꞌekam Gewkdag ab em‑mahkch g gewkdag mamt wo si pihk e elidad ha hekaj g e‑wehm wohochuddam. Kuni heg hekaj ab em‑tahni mamt ab wo si e shoꞌigch Jiosh wui ");
INSERT INTO oodNT_vpl VALUES ("RM15_31","075_15_31","ROM","15","31","31","k ab wo tai mat wo si ni‑nuhkudad. T hab pi has wo ni‑juh hegam mo pi ab hu wohochud g Christ amai Judea ch ed. Ab g ep wo tahni g Jiosh mat am hab wo ha juh g t‑wehm wohochuddam mat ab wabsh s‑ap wo ui g t‑mahkigdag. ");
INSERT INTO oodNT_vpl VALUES ("RM15_32","075_15_32","ROM","15","32","32","Nt heg hekaj si s‑ap ni‑tahtk k am wo i em‑chehgim matp hab wo elidad g Jiosh. ");
INSERT INTO oodNT_vpl VALUES ("RM15_33","075_15_33","ROM","15","33","33","Jiosh o ab t‑mahkch g s‑ap tahhadkam. Ni ab tahni mat ab baꞌich wo i em‑wehmt. ");
INSERT INTO oodNT_vpl VALUES ("RM16_1","075_16_1","ROM","16","1","1","Am atsh wo i em‑chehgim ihda t‑wehm wohochuddam mo hab chehgig Phebe ch am i ha wehmt g t‑wehm wohochuddam Cenchrea kihhim t am. ");
INSERT INTO oodNT_vpl VALUES ("RM16_2","075_16_2","ROM","16","2","2","Mt s‑ap ab wo i nei am wehhejed g t‑kownalig Jesus. Ab o d t‑wuikam matt ab wo i ha wahpki hegam mo an oiopod ch chikpan g Jiosh haꞌichu ahga. Geꞌe haꞌichu o am hab junihim ihda Phebe muꞌi t‑wehhejed. Kumt am wo i wehmt heg hekaj mat haschu wo i tatchua. ");
INSERT INTO oodNT_vpl VALUES ("RM16_3","075_16_3","ROM","16","3","3","Am g wo ha ahgid g ni‑machiga amai mat ab wo i s‑ni‑hoꞌigeꞌel. Kah ani mash am dadha g Priscilla ch Aquila. Idam o wa am ni‑wehm chikpanahim ");
INSERT INTO oodNT_vpl VALUES ("RM16_4","075_16_4","ROM","16","4","4","ch chum alo e koꞌij ni‑wehhejed. Kuni ab si s‑ha hoꞌigeꞌid. K hegam gawul mahs hemajkam mo ab ni‑ab kah g Jiosh haꞌichu ahga hab waꞌap ab s‑ha hoꞌigeꞌid mat ni‑doꞌibia. ");
INSERT INTO oodNT_vpl VALUES ("RM16_5","075_16_5","ROM","16","5","5","Kah ani mash am haꞌi e hehemapad ch e mihshmad ha‑kih am idam Priscilla ch Aquila. Kumt am wo ha ahgi mat ab wo i s‑ni‑hoꞌigeꞌel. Am g ep wo ahgid g ni‑nawoj Epanetus mat ab wo i s‑ni‑hoꞌigeꞌel. Heg o wud mat si wehpeg ab i s‑wohoch g s‑kehg haꞌichu ahgaj g Jiosh amai Asia jewed ch ed. ");
INSERT INTO oodNT_vpl VALUES ("RM16_6","075_16_6","ROM","16","6","6","Sh am si i em‑wehmt g ni‑machiga Mary. Kumt am wo ahgi mat ab wo i s‑ni‑hoꞌigeꞌel. ");
INSERT INTO oodNT_vpl VALUES ("RM16_7","075_16_7","ROM","16","7","7","Sh g ni‑hajuni Andronicus ch Junia am ep em‑wehmaj. Idam at wa wehpeg ab i s‑wohoch g s‑kehg haꞌichu ahgaj g Jiosh. Nt ab hahawa i s‑wohoch. S‑ap o ahgachug g Jiosh haꞌichu ahga mo heg hekaj ab gawulkdas. Kum wa hab waꞌap ha kuhpchkahim. Am g wo ha ahgid mat ab wo i s‑ni‑hoꞌigeꞌel. ");
INSERT INTO oodNT_vpl VALUES ("RM16_8","075_16_8","ROM","16","8","8","Kush g Ampliatas am ep dak ch d si ni‑nawoj am Christ himdag ed. ");
INSERT INTO oodNT_vpl VALUES ("RM16_9","075_16_9","ROM","16","9","9","Sh am ep em‑wehmaj hegai Urbanus mo wa am ni‑wehm ahgachug g Jiosh haꞌichu ahga. Sh g Stacas am ep em‑wehmaj ch d si ni‑nawoj. ");
INSERT INTO oodNT_vpl VALUES ("RM16_10","075_16_10","ROM","16","10","10","Sh g Apelles am ep em‑wehmaj ch hab waꞌap e chehgidch mo am hab waꞌap haꞌichu hab junihim wehhejed g Christ. ");
INSERT INTO oodNT_vpl VALUES ("RM16_11","075_16_11","ROM","16","11","11","Sh g Herodion am ep em‑wehmaj ch d ni‑hajuni. Idam g wo ha ahgid mat ab wo i s‑ni‑hoꞌigeꞌel. Am g wo ha ahgid hegam Aristobulus ch hegam Narcissus mat ab wo i s‑ni‑hoꞌigeꞌel. ");
INSERT INTO oodNT_vpl VALUES ("RM16_12","075_16_12","ROM","16","12","12","Sh am ep em‑wehmaj g Tripina ch Triposa ch am chikpan g Jiosh haꞌichu ahga. Sh g Persis am ep si chikpan. ");
INSERT INTO oodNT_vpl VALUES ("RM16_13","075_16_13","ROM","16","13","13","Sh g Rufus g si geꞌe chikpan am hab waꞌap junihim. Rufus jeꞌe o hab masma ab ni‑neid mani d madaj. Kumt wehs am wo ha ahgi idam mat ab wo s‑ni‑hoꞌigeꞌel. ");
INSERT INTO oodNT_vpl VALUES ("RM16_14","075_16_14","ROM","16","14","14","Sh am e wehm ab ihm g Jiosh hegam Asincritas ch Plegon ch Hermes ch Patrobas ch Hermas ch haꞌi ehp. Kumt am wo ha ahgi mat ab wo i s‑ni‑hoꞌigeꞌel. ");
INSERT INTO oodNT_vpl VALUES ("RM16_15","075_16_15","ROM","16","15","15","Sh am e wehm ab ihm g Jiosh hegam Philologas ch Julia ch hegam Nerias g e‑uwiga wehm ch Olimpas ch haꞌi ehp. Kumt am wo ha ahgi mat ab wo i s‑ni‑hoꞌigeꞌel. ");
INSERT INTO oodNT_vpl VALUES ("RM16_16","075_16_16","ROM","16","16","16","Ab g wo e chehgid mam aꞌai s‑e hoꞌigeꞌelid. Wehsijj hegam mo an aꞌai e nanmek ch ab ihm g Jesus Christ o ab s‑em‑hoꞌigeꞌid. ");
INSERT INTO oodNT_vpl VALUES ("RM16_17","075_16_17","ROM","16","17","17","Neh, am ant haꞌichu wo em‑ahgi, ni‑wepnag. An o haꞌi oiopod ch am gawul junihim g Jiosh haꞌichu ahga ch am haꞌichu hab ahg mat hekaj wo e kudu g t‑wehm wohochuddam k ab e wui wo gegokiwua. Kumt wo si s‑e nenꞌoidk ab ha amjed k pi ab hu wo i ha miabi. ");
INSERT INTO oodNT_vpl VALUES ("RM16_18","075_16_18","ROM","16","18","18","Idam o wabsh hejel e wehhejed hab wua g pi ap e‑tatchui ch pi ab hu chikpanid g t‑kownalig Jesus Christ. Ho o iattogid hegam mo pi ap mahch g wohokam wabsh si s‑kehg neneokch ch s‑ap has ha ahg. ");
INSERT INTO oodNT_vpl VALUES ("RM16_19","075_16_19","ROM","16","19","19","Kumsh eda ahpim ab si s‑wohog elid g s‑kehg haꞌichu ahga ab amjed g Christ. Kuni heg hekaj ab si s‑hehgig em‑hekaj ch am s‑em‑ahgidamk mamt wo s‑ap s‑mahchk g s‑apꞌekam ch pi wo mahchk g pi apꞌekam. ");
INSERT INTO oodNT_vpl VALUES ("RM16_20","075_16_20","ROM","16","20","20","Jiosh o ab t‑mahkch g s‑ap tahhadkam ch s‑hohtam wo em‑mah g gewkdag mamt wo gewito g Jiawul. Ab ani tahni g t‑kownalig Jesus mat wo em‑wehmajk ch baꞌich ab wo i em‑mah g hoꞌigeꞌidadag. ");
INSERT INTO oodNT_vpl VALUES ("RM16_21","075_16_21","ROM","16","21","21","Ia o ni‑wehm chikpan g Timothy ch hab kaij mamtsh ab wo i s‑hoꞌigeꞌel. K idam ab s‑em‑hoꞌigeꞌid ni‑wehm oꞌodham mo hab chechgig Lucius ch Jason ch Sosipater. ");
INSERT INTO oodNT_vpl VALUES ("RM16_22","075_16_22","ROM","16","22","22","Ia o ni‑wehhejed em‑oꞌohanid ihda g Tershus ch hab ep kaij mamtsh ab wo i s‑hoꞌigeꞌel. ");
INSERT INTO oodNT_vpl VALUES ("RM16_23","075_16_23","ROM","16","23","23","Ia ani da kihj am g Gaius. K id ab ep s‑em‑hoꞌigeꞌid. Ia kihj am o e nanmek g Christ wohochuddam. Hegai mo d lial nuhkuddam am wehhejed g kownal id eda kihhim o hab chehgig Erastus ch ab s‑wohochud g Jiosh ch hab waꞌap am em‑hoꞌigeꞌelid. K g Quartus hab waꞌap am em‑hoꞌigeꞌelid.  ");
INSERT INTO oodNT_vpl VALUES ("RM16_24","075_16_24","ROM","16","24","24","Neh, ab at wo wa baꞌich i s‑em‑hoꞌigeꞌel g t‑kownalig Jesus Christ. ");
INSERT INTO oodNT_vpl VALUES ("RM16_25","075_16_25","ROM","16","25","25","Nt am haha wo i em‑dagito Jiosh wui. Heg at wo e nako mat wo i em‑gewpkai. Mt hahawa s‑wihnam ab wo s‑wohochudad g Jiosh haꞌichu ahga. Heg ani hekaj ahgachug ihda s‑kehg haꞌichu ahgaj ab amjed g Jesus Christ. Kekelibad Jiosh haꞌichu i tashogiddam at wa heki hu an oꞌoha ihda s‑kehg haꞌichu ahgaj ab amjed g Jesus Christ. ");
INSERT INTO oodNT_vpl VALUES ("RM16_26","075_16_26","ROM","16","26","26","T g Jiosh hemu mahsko wua mo has d ahga k am tashogi mat am wo e ahgahid wehs ha wui g nahnko mahs hemajkam matp hems ab wo i s‑wohochud k ab wo s‑wohog i el. Pi o hebai ha hug g Jiosh ");
INSERT INTO oodNT_vpl VALUES ("RM16_27","075_16_27","ROM","16","27","27","ch wehs haꞌichu s‑mahch ch ab i e maskogid am gahi wuhshanim g Jesus Christ. Kutt heg gahi wuhshanim ab wo si ihmad g Jiosh ch ab wo si has elidad chum hekid. Neh, id ant am wo waꞌi em‑oꞌohani.");
INSERT INTO oodNT_vpl VALUES ("C11_1","076_1_1","1CO","1","1","1","Ni-wepnag mam am kih Corinth t am: Am ant wo haꞌichu i em-oꞌohani ahni Paul mani d Jesus Christ kehsha mo wa am ni-tatchuid g Jiosh. K ia i ni-wehmaj ihda t-wehnag mo hab chehgig Sosthenes. ");
INSERT INTO oodNT_vpl VALUES ("C11_2","076_1_2","1CO","1","2","2","Jiosh at ab i em-gawulkai mamt d wo hemajkamgajk. Kumt heg hekaj ab i e hemakoj wehsijj t-wehm ahchim mach hab waꞌap ab ihm g t-kownalig Jesus Christ. ");
INSERT INTO oodNT_vpl VALUES ("C11_3","076_1_3","1CO","1","3","3","Ab o wa si s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("C11_4","076_1_4","1CO","1","4","4","Chum ani hekid ab si hoꞌigeꞌid g Jiosh em-hekaj. Ab amt i s-wohoch g Christ. T g Jiosh ab i em-mah g geꞌe i wehmtadag. ");
INSERT INTO oodNT_vpl VALUES ("C11_5","076_1_5","1CO","1","5","5","M heg hekaj s-mahch mo haschu s-apꞌe ch s-ap haꞌichu am hab junihim ch s-ap haꞌichu k amjed neneok. ");
INSERT INTO oodNT_vpl VALUES ("C11_6","076_1_6","1CO","1","6","6","Am o e chehgidch mam s-wihnam an uꞌukch g haꞌichu t-ahga ab amjed g Christ. ");
INSERT INTO oodNT_vpl VALUES ("C11_7","076_1_7","1CO","1","7","7","Kum wehs ab i neid g hoꞌigeꞌidadgaj ch ep nenida mat ep wo jiwia. ");
INSERT INTO oodNT_vpl VALUES ("C11_8","076_1_8","1CO","1","8","9","Jiosh at ab i em-waid k ab i em-gawulkai mat hab masma hab t-juh. Kum hab si s-ap s-mahch g alidaj Jesus Christ. T g Jiosh pi hekid am hu gawul wo juh g hab e-elida k an wo t-uꞌukchid matt pi ab hu wo t-chuꞌijigch heg eda tash mat wo ha lodai g pi ap chuꞌijkam. ");
INSERT INTO oodNT_vpl VALUES ("C11_10","076_1_10","1CO","1","10","10","T-kownalig Jesus Christ o ab ni-mahkch g gewkdag mant wo haꞌichu em-cheha. Kunt hekaj wo em-ahgi mamt pi ab hu e wui wo gegokiwua k wabshaba ab wo i hemakoj g e-chegitoidag k wo s-ap e tahtkk ab aꞌai e wui. ");
INSERT INTO oodNT_vpl VALUES ("C11_11","076_1_11","1CO","1","11","11","Ia at haꞌi dada g em-wehm kihkam mo d Cloe hajuni k hab kaij mamsh pi e wehm neneok. ");
INSERT INTO oodNT_vpl VALUES ("C11_12","076_1_12","1CO","1","12","12","Haꞌi amsh hab kaij mamsh ahni am ni-oid ch amsh haꞌi g Apollos am oid ch amsh haꞌi g Peter am oid. Kumsh haꞌi hab e elid mamsh ahpim d waꞌi wohokam oiddam g Christ. ");
INSERT INTO oodNT_vpl VALUES ("C11_13","076_1_13","1CO","1","13","13","Neh, am amtsh aꞌai i e gaꞌagwulkad k eda d chum hemako ab wecho g Christ. Pi att hema ahchim ab muh kots t ab em wehhejed. Heg at waꞌi Christ hab e juh. Kumt heg ab waꞌi s-wohochud k e pahl wapko. ");
INSERT INTO oodNT_vpl VALUES ("C11_14","076_1_14","1CO","1","14","17","Pi ant heg wehhejed am hu jiwia manis wehs wo em-pahl wapko. Shahag wepo mant hegam waꞌi Crispus ch Gaius ha wapko, pej hegam ehp Stephanus. Pi ant chegito manis haꞌi ep ha pahl wapko. Pi ani hab ni-ahg mams ahni wo i ni-oi. Pi at heg hekaj am i ni-kei g Christ manis wo ha pahl wapkonad k wabshaba am i ni-kei mant am wo ahgachugad ihda s-kehg haꞌichu ahga mo hab chuꞌig mat ab e muhkid kots t ab t-wehhejed. Neh, id ani waꞌi ahgachug ch pi hekaj g s-hasig neꞌoki mams ab wo si has ni-elid k p i am hu wo amichud k hab pi wo e doꞌibia. ");
INSERT INTO oodNT_vpl VALUES ("C11_18","076_1_18","1CO","1","18","18","Hegam mo pi d e doꞌibiakam o hab elid mo d wabsh pi haꞌichu g haꞌichu t-ahga mat g Christ ab muh kots t ab t-wehhejed. Kuch wabshaba ahchim mach d t-doꞌibiakam s-mahch mo g Jiosh hab masma ab t-chehgidch g e-gewkdag. ");
INSERT INTO oodNT_vpl VALUES ("C11_19","076_1_19","1CO","1","19","19","Neh, an o oꞌohanas mo hab kaij g Jiosh: Haꞌi o hab e elid mat wo i e apꞌech heg hekaj hejel e-amichudadag. Nt wabshaba am wabsh wo pi haꞌichuch g hab ha-elida. ");
INSERT INTO oodNT_vpl VALUES ("C11_20","076_1_20","1CO","1","20","20","Pegih, am o t‑chehgidch g Jiosh matt pi hedai wo shaꞌi t‑nako machs wo hejel t‑doꞌibia, chum achs hems haꞌichu wo s‑amichudad ch haꞌichu wo s‑mahchkad. Pi att hedai wo shaꞌi t‑nako machs wo ha neꞌowin k wo cheh g Jiosh wohokam. ");
INSERT INTO oodNT_vpl VALUES ("C11_21","076_1_21","1CO","1","21","21","Jiosh at hab masma hab t‑juh matt pi hedai wo shaꞌi t‑nako machs hejel wo s‑mai g Jiosh k wo t‑doꞌibia. Haꞌi o pi haꞌichuchud g Jiosh haꞌichu ahga. K wabshaba hab d elidaj matt ab wo i s‑wohoch g haꞌichu ahgaj k hekaj wo t‑doꞌibia. ");
INSERT INTO oodNT_vpl VALUES ("C11_22","076_1_22","1CO","1","22","22","Ni‑wehm Tutuligo o s‑hohhoꞌid mat hoꞌip nei g s‑hasig haꞌichu k haha wo s‑wohoch hegai mo hab junihim. K g gawul mahs hemajkam s‑kaimk g hemajkam haꞌichu ha‑mahchig mat hab masma wo chum s‑mai g wohokam. ");
INSERT INTO oodNT_vpl VALUES ("C11_23","076_1_23","1CO","1","23","23","Ch wabshaba ahchim hi heg ahgachug mat g Christ ab muh kots t ab k hekaj t‑doꞌibia. Tutuligo o hab elid mo id wabsh chehgidch mo pi gewkdag. K g gawul mahs oꞌodham hab elid mo wabsh chehgidch mo pi haꞌichu amichud. ");
INSERT INTO oodNT_vpl VALUES ("C11_24","076_1_24","1CO","1","24","25","T wabshaba g Jiosh ab haꞌi i t‑gawulkai ahchim Tutuligo k hab waꞌap ab haꞌi i em‑gawulkai ahpim gawul mahs hemajkam matt ab wo i s‑wohoch g alidag k wo t‑doꞌibia. Hegam mo pi d e doꞌibiakam o pi ab hu haꞌichuchud ihda mat g Jiosh am hab t‑juni am gahi wuhshanim g e‑alidag. K wabshaba g Jiosh hab masma am t‑chehgidch g e‑amichudadag ch e‑gewkdag. ");
INSERT INTO oodNT_vpl VALUES ("C11_26","076_1_26","1CO","1","26","26","Am g wo s‑chegitok, ni‑wepnag, mam has i masma mat eda koi ab hu i em‑gawulkai g Jiosh mamt d wo hemajkamgajk, Muꞌijj am pi haꞌichu mahch ch pi ha gewkdag ch d wabsh pi haꞌichu am ha‑nena ed g hemajkam. ");
INSERT INTO oodNT_vpl VALUES ("C11_27","076_1_27","1CO","1","27","27","T g Jiosh ab i em‑gawulkai mat hekaj am wo ha chehgi hegam mo pi mahch mo d wabsh pi haꞌichu g haꞌichu ha‑amichudadag ch ha‑gewkdag. ");
INSERT INTO oodNT_vpl VALUES ("C11_28","076_1_28","1CO","1","28","28","Pi am ab hu em‑haꞌichuchud ch wabsh s‑em‑uhwaid. T wabshaba g Jiosh ab i em‑gawulkai mat hekaj am wo ha chehgi mo pi d shaꞌi haꞌichu hegam mo g hemajkam ab si has ha elid. ");
INSERT INTO oodNT_vpl VALUES ("C11_29","076_1_29","1CO","1","29","29","Heg o hekaj hab mahs mat pi hedai wo chum si e haschudad am tahgio g Jiosh. ");
INSERT INTO oodNT_vpl VALUES ("C11_30","076_1_30","1CO","1","30","30","Heg at ab i t‑wehnad g Christ matt ab i s‑wohoch g s‑kehg haꞌichu ahga ab amjed. T g Christ t‑doꞌibia ab amjed g pi apꞌekam k am i t‑apꞌech wehhejed g Jiosh matt d wo hekia s‑apꞌekam hemajkamgajk, Bo masma ab t‑chehgidch g Jiosh haꞌichu amichudadag. ");
INSERT INTO oodNT_vpl VALUES ("C11_31","076_1_31","1CO","1","31","31","Heg o hekaj an hab chuꞌig Jiosh oꞌohana ed: Pi g hedai hejel ab hu wo e haꞌichuchudad k ch heg ab wo waꞌi haꞌichuchudad mat haschu hab t‑juni g Jiosh. ");
INSERT INTO oodNT_vpl VALUES ("C12_1","076_2_1","1CO","2","1","1","Kuni ahni hi pi shaꞌi hasigamkaj neok, ni‑wepnag, mant eda am wa jiwia em‑wui am ahgachugch ");
INSERT INTO oodNT_vpl VALUES ("C12_2","076_2_2","1CO","2","2","2","mat g Jesus Christ ab muh kots t ab am t‑wehhejed. Kuni hab n‑ahg mant heg am wo waꞌi ahgachugad ");
INSERT INTO oodNT_vpl VALUES ("C12_3","076_2_3","1CO","2","3","3","ch heg hekaj si s‑gihug ch gigiwuk. ");
INSERT INTO oodNT_vpl VALUES ("C12_4","076_2_4","1CO","2","4","4","K g haꞌichu ni‑ahga pi am hu hab shaꞌi kaidag matp hems g si s‑e mahchim oꞌodham haꞌichu ahga. K wabshaba g Hekia S‑apꞌekam Gewkdag am wohokamchud g haꞌichu ni‑ahga. ");
INSERT INTO oodNT_vpl VALUES ("C12_5","076_2_5","1CO","2","5","5","Heg ani hekaj s‑mahch mo g em‑wohochudadag pi ab hu shon heg ab hemajkam haꞌichu amichudadag ch wabshaba ab Jiosh gewkdag amjed. ");
INSERT INTO oodNT_vpl VALUES ("C12_6","076_2_6","1CO","2","6","6","Am ani wa hi wa ha ahgid g haꞌichu amichudadag hegam mat geꞌegeꞌehogat e‑wohochudadag ed. K wabshaba id pi d hemajkam haꞌichu ha‑amichudadag, chum hems hegam mo d s‑has hahaꞌichu. Hegam haꞌichu ha‑amichudadag at wabsh ha wehm wo huhug. ");
INSERT INTO oodNT_vpl VALUES ("C12_7","076_2_7","1CO","2","7","7","Ihda haꞌichu amichudadag mani hab ahg o d Jiosh hab elida am t‑wehhejed ch an hab chuꞌig mat koi in hu nahto ihda jewed ch wabsh s‑aꞌagi an hab ah chuꞌig. Do Jiosh hab elida mat g Christ wo t‑doꞌibia. ");
INSERT INTO oodNT_vpl VALUES ("C12_8","076_2_8","1CO","2","8","8","Heg o d kownal wehs haꞌichu dahm. T eda g s‑has hahaꞌichu ab naggia kots t ab no pi pi mahch g Jiosh hab elida. ");
INSERT INTO oodNT_vpl VALUES ("C12_9","076_2_9","1CO","2","9","9","An o hab chuꞌig Jiosh oꞌohana ed: Pi o hedai shaꞌi neid o kah o chegito mat heꞌes i s‑kehg haꞌichu am i apꞌech g Jiosh am ha wehhejed hegam mo ab si tatchua. ");
INSERT INTO oodNT_vpl VALUES ("C12_10","076_2_10","1CO","2","10","10","Jiosh haꞌichu hab elida o pi ta machima am t‑wehhejed. K wabshaba g Hekia S‑apꞌekam Gewkdag wehs s‑mahch ch am i t‑tashogid. ");
INSERT INTO oodNT_vpl VALUES ("C12_11","076_2_11","1CO","2","11","11","Neh, no hig pi woho mo pi hedai ep s‑mahch g haꞌichu t‑chegitoi hab masma mach ahchim hejel s‑mahch? Pegih, ch ahchim hab wa masma pi hedai ep s‑mahch g Jiosh haꞌichu chegitoi. ");
INSERT INTO oodNT_vpl VALUES ("C12_12","076_2_12","1CO","2","12","12","T wabshaba g Jiosh ab t‑mah g Hekai S‑apꞌekam Gewkdag mat am t‑eda wo ulinig ch am wo i t‑tashogidad mo haschu ab t‑makiog g Jiosh. ");
INSERT INTO oodNT_vpl VALUES ("C12_13","076_2_13","1CO","2","13","13","Pegih, pi att wo shaꞌi t‑nako machs am hu wo tashogi g Jiosh wohokam heg hekaj hemajkam haꞌichu amichudadag. K wabshaba g Hekia S‑apꞌekam Gewkdag ab t‑mahkch g haꞌichu amichudadag mach hekaj am i tashogid. T hegam wo waꞌi s‑amich mo hedai edgid g Hekia S‑apꞌekam Gewkdag. ");
INSERT INTO oodNT_vpl VALUES ("C12_14","076_2_14","1CO","2","14","14","T hegam mo pi edgid pi wo amichud k pi wo bei mo haschu ab t‑makiog. Heg waꞌi Hekia S‑apꞌekam Gewkdag o ab t‑mahkch g amichudadag matt wo s‑amich g wohokam. ");
INSERT INTO oodNT_vpl VALUES ("C12_15","076_2_15","1CO","2","15","15","Ahchim mach edgid g Hekia S‑apꞌekam Gewkdag att wo t‑nako matt am s‑ap wo i aꞌamich mo haschu am i t‑tashogidch. K hegam pi t‑amichud matp hedai i pi edgid g Hekia S‑apꞌekam Gewkdag. ");
INSERT INTO oodNT_vpl VALUES ("C12_16","076_2_16","1CO","2","16","16","Id o hab ahg hegai mo an Jiosh t amjed oꞌohanas: Pi o hedai hejel s‑mahch g Jiosh chegitoidag mas ab wo haꞌichu i ahgi. Pegih, bo chuꞌig. Kuch wabshaba ahchim s‑mahch no pi g Christ ab t‑mahkch g e‑chegitoidag. ");
INSERT INTO oodNT_vpl VALUES ("C13_1","076_3_1","1CO","3","1","1","Am ani wa pi hasigam neok, ni‑wepnag, mani am em‑ahgid g wohokam namt pi pi koi geꞌegeꞌehogat id eda t‑wohochudadag ch pi am hu si e dagitokch Hekia S‑apꞌekam Gewkdag wui. Bam waꞌi masma mo g aꞌal nam pi d wabsh wechij id eda t‑wohochudadag. ");
INSERT INTO oodNT_vpl VALUES ("C13_2","076_3_2","1CO","3","2","2","Heg o wa wepo mani g wihbi em‑iꞌichud ch pi g haꞌichu hugi em‑gegosid ab wabsh s‑bahbagi haꞌichu em‑ahgidch. Chum wa iaꞌi idani amt koi geꞌegeꞌehogat ");
INSERT INTO oodNT_vpl VALUES ("C13_3","076_3_3","1CO","3","3","3","k hab wabsh kia chuꞌig mo hegam mo pi mahch g Jiosh. Neh, am am aꞌai s‑e hehgamk ch aꞌai e kawani. K id hekaj am tasho mam ha oidch hab e wua hegam mo pi mahch g Jiosh. ");
INSERT INTO oodNT_vpl VALUES ("C13_4","076_3_4","1CO","3","4","4","Haꞌijj amsh hab chechꞌe mam ahni Paul am ni‑oid ch haꞌijj hab chechꞌe mam g Apollos am oid. K id am wohokamchud mam ha wepo haꞌichu chegito hegam mo pi mahch g Jiosh. ");
INSERT INTO oodNT_vpl VALUES ("C13_5","076_3_5","1CO","3","5","5","Pi ach d si haꞌichu ch d wabsh piongaj g Jiosh mamt ab t‑ab bei g wohokam ab amjed g Christ. Do Jiosh mo ab t‑mahkch g t‑chikpan. Kuch am hab wabsh junihim mo haschu ab t‑mahkch hab masma mo g oidag ch ed chikpandam. ");
INSERT INTO oodNT_vpl VALUES ("C13_6","076_3_6","1CO","3","6","6","Heg o wa wepo mani ahni am esh g haꞌichu kai am wehpeg ahgch g Jiosh haꞌichu ahga. K g Apollos am wapga g esha am baꞌich i ahgch. K wabshaba d Jiosh ch am i wuhshad g t‑esha mamt ab s‑wohochud k am heꞌes i oi g haꞌichu ahgaj mach am ahgachug. ");
INSERT INTO oodNT_vpl VALUES ("C13_7","076_3_7","1CO","3","7","7","Kuch heg hekaj pi d si haꞌichu ahchim mach am eshad ch wapga am ahgch g Jiosh haꞌichu ahga. Jiosh o d si haꞌichu no pi heg am i wuhshad g t‑esha mam ab s‑wohochud ahpim mam kah g haꞌichu ahgaj. ");
INSERT INTO oodNT_vpl VALUES ("C13_8","076_3_8","1CO","3","8","8","Wehs ach t‑wepo masma ahchim mach ahgachug g Jiosh haꞌichu ahga, chum achs hema wehpeg am wo ah, tt hema am baꞌich wo i ahgahi. T g Jiosh ab wo t‑mah g t‑namkidadag matt heꞌes hab i juh g chikpan. ");
INSERT INTO oodNT_vpl VALUES ("C13_9","076_3_9","1CO","3","9","9","Pegih, dach piongaj g Jiosh g Apollos wehm. Kum ahpim d Jiosh eniga mach am em‑chikpan wehhejed g Jiosh. Heg o wa wepo mam d Jiosh kihta. ");
INSERT INTO oodNT_vpl VALUES ("C13_10","076_3_10","1CO","3","10","10","T heg ab i ni‑gawulkai mant em‑chikp hab masma mani d s‑ni‑mahchim kihtdam ch am shondad g kih am ahgachugk g Jesus Christ. Kum ahpim epai himchud g kihta ahgachugch g Jiosh haꞌichu ahga. K ab em‑ab mamt si s‑nenꞌoid k am hab wo junihid. ");
INSERT INTO oodNT_vpl VALUES ("C13_11","076_3_11","1CO","3","11","11","Shondaj o heki hu nahtois ch d Jesus Christ. Kumt pi haschukaj ab ep wo shondad. ");
INSERT INTO oodNT_vpl VALUES ("C13_12","076_3_12","1CO","3","12","12","Neh, tp hems wo e mehi matp haschu kih wabsh g shaꞌikaj hab wo e juh. ");
INSERT INTO oodNT_vpl VALUES ("C13_13","076_3_13","1CO","3","13","13","Pegih, t hab wa masma wo i e aꞌappe g em‑chikpan. Mt heg hekaj si s‑ap hab wo juh ");
INSERT INTO oodNT_vpl VALUES ("C13_14","076_3_14","1CO","3","14","14","k hab wo bei g e‑namkidadag mat hekid wo e mamche. ");
INSERT INTO oodNT_vpl VALUES ("C13_15","076_3_15","1CO","3","15","15","T hi wo wa e doꞌibia matp hedai pi kehg hab juh g e‑chikpan. T wabshaba g chikpanaj wo huhug hab masma mat g shaꞌi wo meitto am mei ch ed. ");
INSERT INTO oodNT_vpl VALUES ("C13_16","076_3_16","1CO","3","16","16","Heg o wa wepo mach d Jiosh cheopiga no pi am t‑eda kih g Hekia S‑apꞌekam Gewkdag. Id amt wo chum s‑mahchk. ");
INSERT INTO oodNT_vpl VALUES ("C13_17","076_3_17","1CO","3","17","17","Jiosh at wo padch matp hedai wo i em‑padch nam pi d enigaj ch d hekia s‑apꞌekam. ");
INSERT INTO oodNT_vpl VALUES ("C13_18","076_3_18","1CO","3","18","18","Haꞌi amtp hab i e ahg mam s‑chu aꞌamichud am ha nena ed g hemajkam. Pi g am wo hejel e iattogid. Pi at hab wo t‑elidad machs s‑chu aꞌamichud hegam mo pi mahch g Jiosh haꞌichu amichudadag mattp heg an wo uꞌukchid. Am g wo i e nakog mamt an wo uꞌukchid, chum as hab wo em‑elidad mam pi haꞌichu aꞌamichud. ");
INSERT INTO oodNT_vpl VALUES ("C13_19","076_3_19","1CO","3","19","19","Do wabsh pi haꞌichu an Jiosh tahgio mo haschu idam hab elid mo d haꞌichu amichudadag. T g Jiosh an wo ha wulsh heg hekaj haꞌichu ha‑amichudadag mo hab masma an oꞌohanas wehhejed. ");
INSERT INTO oodNT_vpl VALUES ("C13_20","076_3_20","1CO","3","20","20","K an hab ep chuꞌig mo d wabsh pi haꞌichu g ha‑chegitoidag g s‑chu aꞌamichuddam am Jiosh wehhejed. ");
INSERT INTO oodNT_vpl VALUES ("C13_21","076_3_21","1CO","3","21","22","Kumt hekaj pi hedai wo chum ge t‑haꞌichuchudad. Dach wabsh em‑pionag g Apollos ch Peter ha wehm. Wehs ihda jewed o d em‑eniga. Hegai mo hemu in haꞌichug ch hegai mo ab hahawa him o d em‑eniga. Doakag ch muhkig d em‑apꞌedag. ");
INSERT INTO oodNT_vpl VALUES ("C13_23","076_3_23","1CO","3","23","23","Kum d Christ hemajkamga. K heg d alidaj g Jiosh. ");
INSERT INTO oodNT_vpl VALUES ("C14_1","076_4_1","1CO","4","1","1","Dach wabsh piongaj g Christ. K heg t‑nuhkudachud matt am wo i tashogi g s‑aꞌagi haꞌichu ahgaj g Jiosh. Kumt hab masma wo s‑t‑mahchk. ");
INSERT INTO oodNT_vpl VALUES ("C14_2","076_4_2","1CO","4","2","2","Ha‑pionag at heg am hab wo waꞌi junihid mo haschu g ahmoj chehani ch s‑ap wo nuhkud g e‑nuhkuda. ");
INSERT INTO oodNT_vpl VALUES ("C14_3","076_4_3","1CO","4","3","3","Pegih, ni heg am waꞌi chikpanid Jiosh. K pi shaꞌi ni‑kudut mamtp has i masma hab wo elidad g ni‑chikpan ahpim o hedai i hemajkam. Niꞌinis hejel wo ah manis has masma hab wua. ");
INSERT INTO oodNT_vpl VALUES ("C14_4","076_4_4","1CO","4","4","4","Pi o haꞌichu shaꞌi ni‑kudut am ni‑chegitoi ed manis pi ap am hab junihim g chikpan am Jiosh wehhejed. K wabshaba pi id hekaj e wohokamchud manis am wabsh i si s‑ap am hab junihim. Heg o waꞌi Jiosh s‑mahch machs hedai s‑ap am hab junihim g t‑chikpan. ");
INSERT INTO oodNT_vpl VALUES ("C14_5","076_4_5","1CO","4","5","5","Mt heg hekaj pi ab hu wabsh si s‑hohtam hema haꞌichu wo abch mat koi wo e ai g tash. Am at haha wo t‑aꞌappe g t‑kownalig mat hekid wo jiwia k wo mahsko wua mach haschu i chegito ch haschu ahgch hab junihim haꞌichu k ab haha wo i t‑mahkhi g s‑ap has elidadag mo heꞌes ab i him t‑wui. ");
INSERT INTO oodNT_vpl VALUES ("C14_6","076_4_6","1CO","4","6","6","Neh, id ani am em‑ahgid, ni‑wepnag, ab t‑amjed ahni ch Apollos mant am wo i em‑tashogi mamt pi am hu dahm wo i chesh hegai mo haschu an oꞌohanas Jiosh oꞌohana ed. Pi amt hedai Jiosh pionag ha baꞌich ab wo si has elidad ch wabshaba ab wehs wo ha kaihamad g Jiosh haꞌichu ahga. ");
INSERT INTO oodNT_vpl VALUES ("C14_7","076_4_7","1CO","4","7","7","Pi g wo chum si e haschudad heg hekaj mam haschu i edgid ch haschu i s‑mahch. Jiosh at wehs ab wabsh em‑mah mam haschu i edgid. ");
INSERT INTO oodNT_vpl VALUES ("C14_8","076_4_8","1CO","4","8","8","Bamsh e elid mam heki hu wehs haꞌichu edgid ch heki hu d s‑kakais ch d ge kokownal. Kuch eda ahchim Jesus Christ chuhchai pi d s‑kakais ch pi d kokownal. Mamt huꞌi woho d wo kokownalk. Kutt em‑wehm d wo kokownalk. ");
INSERT INTO oodNT_vpl VALUES ("C14_9","076_4_9","1CO","4","9","9","Kuch eda wehs ha baꞌich d i shoꞌigkam ch attp hems wo t‑koꞌij am wehhejed g Jiosh haꞌichu ahga. Shahag wepo mo g Jiosh am t‑chehgidch wehs ha baꞌich hab masma mat g kownal am wo ha chehgi hegam matp ha gewito k ha lilsoch. ");
INSERT INTO oodNT_vpl VALUES ("C14_10","076_4_10","1CO","4","10","10","Ahpim am hab e elid mam d si haꞌichu s‑mahchim ab amjed g Christ ch si s‑gewpkdag ch ab d si has ha‑elida hegam mo pi mahch g Jiosh. K eda idam pi kehg has t‑elid ahchim mach ahgachug g Jiosh haꞌichu ahga ch hab t‑elid mach pi haꞌichu mahch ch pi ha gewpkdag. ");
INSERT INTO oodNT_vpl VALUES ("C14_11","076_4_11","1CO","4","11","11","Hebai ach bihugkoꞌo ch ep tonkkoꞌo ch pi edgid g eniga. K hegam t‑gewichshulig. Pi ach hebai t‑mahch ch kih ");
INSERT INTO oodNT_vpl VALUES ("C14_12","076_4_12","1CO","4","12","12","ch si chikpan ch hejel t‑dagioꞌid. K hegam s‑koꞌokam has t‑ahg. Kuch ab wabsh i s‑ha hoꞌigeꞌid. T‑shoꞌigchud o. Kuch wabsh nakog. ");
INSERT INTO oodNT_vpl VALUES ("C14_13","076_4_13","1CO","4","13","13","An o ahgahim g iattogi ab t‑amjed. Kuch wabsh s‑hemajim ha wehm neneok. Bo wabsh t‑elid mach d wabsh hegai mo g hemajkam s‑ohhod ch gam hu nehnchud. ");
INSERT INTO oodNT_vpl VALUES ("C14_14","076_4_14","1CO","4","14","14","Id ani em‑ahgid mant wo haꞌichu i em‑shelini hab masma mam d si ni‑tatchuidch ni‑aꞌaliga. Pi ani hab ahgch em‑ahgid manis wo si em‑edawua. ");
INSERT INTO oodNT_vpl VALUES ("C14_15","076_4_15","1CO","4","15","15","Heg o wa wepo mani d em‑ohg id eda himdag namt pi ab ni‑amjed kah g s‑kehg haꞌichu ahgaj g Jiosh k hekaj bei g e‑wechij doakag. T wo muꞌijk g em‑mashchamdam id eda Christ himdag. Ni eda d waꞌi ahni mant wehpeg am em‑wui uꞌapa ihda s‑kehg haꞌichu ahgaj g Jiosh mamt heg hekaj e doꞌibia. ");
INSERT INTO oodNT_vpl VALUES ("C14_16","076_4_16","1CO","4","16","16","Kuni ab i em‑gewkemhun mamt am hab wo junihid mani wa haschu am em‑chehgid. ");
INSERT INTO oodNT_vpl VALUES ("C14_17","076_4_17","1CO","4","17","17","Ia o daha g t‑wehnag Timothy. Kuni am ahgid mat am wo i em‑chehgim ed k wo i em‑chegitoich matt has masma am wo himchudad g t‑doakag am wehhejed g Christ mani wa am em‑mashchamahim ch wehs ha mashchamahim mani hebai i hihhim. S‑mahch am mat heg ab ni‑amjed ab i s‑wohoch g Christ k heg wa wepo mo d si ni‑tatchuidch ni‑alidag ch am hab junihim g haꞌichu ni‑ahga. ");
INSERT INTO oodNT_vpl VALUES ("C14_18","076_4_18","1CO","4","18","18","Kah ani mamsh haꞌi si e sheshmachud hab e ahgch mant pi am hu wo i em‑chehgim. ");
INSERT INTO oodNT_vpl VALUES ("C14_19","076_4_19","1CO","4","19","19","Nt wabshaba s‑hohtam ab wo i hih em‑wui matp g Jiosh hab d wo elidak k am haha wo s‑mai mams has masma himchud g e‑doakag ahpim mam chum si e sheshmachud ch muꞌi neneok. ");
INSERT INTO oodNT_vpl VALUES ("C14_20","076_4_20","1CO","4","20","20","Ab ach wecho g Jiosh. K pi hab chum chuꞌig machs wabsh wo neneokad ch wabshaba g s‑ap haꞌichu hab wo junihid heg hekaj Jiosh gewkdag. ");
INSERT INTO oodNT_vpl VALUES ("C14_21","076_4_21","1CO","4","21","21","Ab o em‑ab mamt ab wo i e dagito wui g Jiosh. Nt hemho wo wa s‑em‑kehꞌel am jiwiak mamtp pi ab hu wui wo i e dagito, k wabshaba si s‑hemajim ab wo i em‑nei mamtp ab wui wo i e dagito. ");
INSERT INTO oodNT_vpl VALUES ("C15_1","076_5_1","1CO","5","1","1","Am ash haꞌichu hab ep chuꞌig em‑shahgid ch d si geꞌe pi apꞌekam. Msh eda si e hahaschud. Hema ash wabsh hohnig g e‑ohgbad hohnig. Eda chump g Jiosh pi wohochuddam pi hab shaꞌi masma. ");
INSERT INTO oodNT_vpl VALUES ("C15_2","076_5_2","1CO","5","2","2","Mt wo chum si pi ap e taht mat id am hab e juh em‑shahgid k wo i wuhshad hegai mat am hab juh ihda pi apꞌekam. ");
INSERT INTO oodNT_vpl VALUES ("C15_3","076_5_3","1CO","5","3","3","Chum anis pi am hu haꞌichug ch eda heki hu hab i n‑ah mat ihda oꞌodham hemho wa gam hu wo i e wuhshad, ");
INSERT INTO oodNT_vpl VALUES ("C15_4","076_5_4","1CO","5","4","4","no pi hab masma t‑chehani g t‑kownalig Jesus matt hab masma am hab wo junihid. T heg am wo em‑wehmajk. Kumt heg hekaj am wo e nam ");
INSERT INTO oodNT_vpl VALUES ("C15_5","076_5_5","1CO","5","5","5","k wo i wuhshad ihda oꞌodham ab e amjed. Kut am wo e shoꞌigch ihda oꞌodham ge Jiawul wecho k atp hems id hekaj ab wo i e shoꞌigch Jiosh wui k d wo e doꞌibiakamk mat ep wo jiwia g t‑kownalig Jesus k wo ha lodai g pi ap chuꞌijkam. ");
INSERT INTO oodNT_vpl VALUES ("C15_6","076_5_6","1CO","5","6","6","Pi o apꞌe mams hab wo chei mam wabsh si s‑apꞌe mo eda an haꞌichug g pi apꞌekam am em‑shahgid. S‑mahch am ihda hab cheꞌidag, “Al chum jewajidakud o s‑gewkdag ch i koꞌokpodkad g wahga.” Id o chum t‑tashogid mat g al chum pi apꞌekam geꞌe haꞌichu wo padch. ");
INSERT INTO oodNT_vpl VALUES ("C15_7","076_5_7","1CO","5","7","7","Neh, t wo wa e muhkid g kahwal mad mat wo e wuhshad g t‑shohshon ha doꞌibiadag. T g jewajidakud gam hu hab wo i e juh. Pegih, k g Jesus Christ d s‑wohokam ch e muhkid am t‑wehhejed mat wo t‑doꞌibia ab amjed g pi apꞌekam. Kum heg hekaj pi padchudas ch gam hu hab wo i juh g pi apꞌekam mat pi wo em‑padch. ");
INSERT INTO oodNT_vpl VALUES ("C15_8","076_5_8","1CO","5","8","8","Pegih, tt wo si s‑hehgigk id hekaj ch gam hu hab wo i juh g pi apꞌekam k hab wo waꞌi junihid g s‑apꞌekam ch hab wo waꞌi kaijjid g wohokam. ");
INSERT INTO oodNT_vpl VALUES ("C15_9","076_5_9","1CO","5","9","10","Heki ant hu wa am em‑oꞌohanid k em‑ahgid mamt pi ab hu wo ha nawojk hegam mo ha wehm woꞌiwup mo hedai pi d ha‑wehm kihkam ch hegam mo s‑bahbanma ch hegam mo melchkwuhim g chehanig kch hegam mo heg ab ihm ch ab wui e hoꞌigeꞌidahun mo pi d Jiosh ch d ha‑nahtoi g hemajkam. Pi ani hegam hab ha ahg mo pi d t‑wehm wohochuddam ch hab chuꞌig. Idam o an wehsko hab chuꞌig. Kumt pi has masma pi ab hu wo ha miabi. ");
INSERT INTO oodNT_vpl VALUES ("C15_11","076_5_11","1CO","5","11","11","Hegam ani wa hab ha ahg mo hab e ahg mo d t‑wehm wohochuddam ch eda am hab junihim g pi apꞌekam. Pi g am chum hems wo ha wehm dadhaiwua matp hedai wo ha wehm woꞌiwup mo hedai pi d ha wehm kihkam o atp wo s‑bahbanmak o atp wo melchkwuhid g chehanig o atp ab wo ihmad mo haschu d wabsh oꞌodham ha‑nahtoi ch ab wui wo e hoꞌigeꞌidahunad o atp d wo s‑iꞌimkamk o atp d wo s‑chu ehskamk. ");
INSERT INTO oodNT_vpl VALUES ("C15_12","076_5_12","1CO","5","12","13","Pi o ab hu t‑ab machs wo mamche g ha‑chuꞌijig hegam mo pi d t‑wehm wohochuddam. Jiosh at hab wo ha juh. Ab o em‑ab mamt gam hu wo i ha wuwhas hegam mat pi wo dagito g pi apꞌekam k eda d chum em‑wehm wohochuddam. Id o hab ahg hegai mo an Jiosh t amjed oꞌohanas: “Gam g hu wo i wuhshad g pi apꞌekam hemajkam ab e amjed.” ");
INSERT INTO oodNT_vpl VALUES ("C16_1","076_6_1","1CO","6","1","1","Pi g am hu aꞌai wo e lodaitad am ha tahgio hegam mo pi mahch g Jiosh ch wabshaba ab e‑wehm wohochuddam ha wui wo e dagito. T am wo i apꞌech mamtp haschukaj pi e apꞌet. ");
INSERT INTO oodNT_vpl VALUES ("C16_2","076_6_2","1CO","6","2","2","Mt wo chum s‑mahchk mo hab him g tash matt d wo uꞌugchuk id dahm jewed ahchim Jiosh hemajkamga. Pegih, tt wo chum t‑nako matt am wo i apꞌech g al chuꞌuchum haꞌichu am t‑shahgid. ");
INSERT INTO oodNT_vpl VALUES ("C16_3","076_6_3","1CO","6","3","3","Mt ep wo chum s‑mahchk matt am hu wa hebai chum hems g anghil wo ha lodai. Kutt wo chum t‑nako matt wo haꞌichu i apꞌech id dahm jewed hejel t‑wehhejed. ");
INSERT INTO oodNT_vpl VALUES ("C16_4","076_6_4","1CO","6","4","4","Pi g am wo behꞌi hegai mo pi mahch g Jiosh mas am wo i apꞌech mo haschu i pi apꞌe am em‑shahgid. ");
INSERT INTO oodNT_vpl VALUES ("C16_5","076_6_5","1CO","6","5","5","Dat wo s‑ta edam haꞌichuk mamt aꞌai wo e lodaitad. Ab amsh si has ha elid g s‑chu aꞌamichuddam ch amtp eda pi hema cheh am e shahgid mas am wo i em‑apꞌech. ");
INSERT INTO oodNT_vpl VALUES ("C16_6","076_6_6","1CO","6","6","6","K amsh aꞌai e lodait am wabsh ha nena ed hegam mo pi mahch g Jiosh. ");
INSERT INTO oodNT_vpl VALUES ("C16_7","076_6_7","1CO","6","7","7","Am am e chehgidch mamt i e gehgch mam eda e kamꞌon. Matp pi am hu wo i em‑apꞌech g em‑wehm wohochuddam, mt wabsh pi am hu has wo kaijjid ch wo nako, chum ams haꞌichu em‑ehs. ");
INSERT INTO oodNT_vpl VALUES ("C16_8","076_6_8","1CO","6","8","8","Ni eda kah mamsh wabsh hejel pi ap haꞌichu hab wua ab ha wui ch haꞌichu ha ehsid chum hems g e‑wehm wohochuddam. ");
INSERT INTO oodNT_vpl VALUES ("C16_9","076_6_9","1CO","6","9","9","Mt wo chum s‑mahchk mat g pi ap hemajkam pi am hu wo i wahp Jiosh kownaltalig ed. Pi g am wo e iattogid mams am hu wo i wahp mamtp ha wehm wo woꞌiwupad mo hedai pi d em‑wehm kihkam o hedai d em‑wehm chechoj o g em‑wehm uꞌuwi o amtp wo jioshgat k ab wo ihmad mo haschu d wabsh oꞌodham ha‑nahtoi ");
INSERT INTO oodNT_vpl VALUES ("C16_10","076_6_10","1CO","6","10","10","o amtp wo s‑chu eꞌeskk o wo s‑bahbanmak o wo s‑iꞌimkk o wo haꞌichu ha iattogidad ab hema amjed o wo haꞌichu ha wohppoꞌidad. ");
INSERT INTO oodNT_vpl VALUES ("C16_11","076_6_11","1CO","6","11","11","Haꞌijj am hab chuꞌigkahim. T wabshaba g Hekia S‑apꞌekam Gewkdag gam hu hab i juh g pi ap em‑chuꞌijig k am i em‑apꞌech g t‑kownalig Jesus Christ wehhejed. ");
INSERT INTO oodNT_vpl VALUES ("C16_12","076_6_12","1CO","6","12","12","Kumsh hahawa haꞌi hab chechꞌe mo wehs haꞌichu hiwgidas matp haschu wehhejed pi an hu haꞌichug g chehanig. Nt wabshaba am wo em‑ahgi mo pi wehs haꞌichu s‑kehgaj am t‑wehhejed. Pi att wo chum hiwigi mat haschu gan hu wabsh wo i si t‑ui. ");
INSERT INTO oodNT_vpl VALUES ("C16_13","076_6_13","1CO","6","13","13","Haꞌi amsh hab chechꞌe, “Haꞌichu hugi o ab d wuikamaj g t‑wohk ch g wohk g haꞌichu hugi ab d wuikam,” ch hab chum ahg mo wehs s‑apꞌe mach haschu i tatchua am wehhejed g t‑honshpadag. K wabshaba id pi woho mamsh has chum ahg. Pi att wabsh wo huhug hab masma mat idam haꞌichu k heg hekaj wo si t‑nuhkud. Neh, mo g cheoj tatchua mat ab wo i miabi g uwi nat pi hab masma nahto g Jiosh. K wabshaba pi hab d ahga ihda mas wabsh chum hedai wehm wo woꞌiwua, Pi at hab ahgk t‑nahto g Jiosh machs pi ap wo hekaj g t‑honshpadag k wabshaba hab ahgk matt g t‑kownalig Jesus wehhejed wo hekaj nat pi heg am t‑wehhejed muh. ");
INSERT INTO oodNT_vpl VALUES ("C16_14","076_6_14","1CO","6","14","14","Jiosh at ab uhpam i wuhshad g t‑kownalig Jesus ab muhkig amjed k hab waꞌap wo i t‑wuwhas ahchim heg hekaj e‑gewkdag mat hekaj ab i wuhshad g Jesus. ");
INSERT INTO oodNT_vpl VALUES ("C16_15","076_6_15","1CO","6","15","15","Mt wo chum s‑mahchk mo g em‑honshpadag ab giꞌi ab g Christ ch d enigaj. Pegih, mt pi woho hab wo juh g e‑honshpadag mat ab wo i e wehnad g chehpaꞌawi. ");
INSERT INTO oodNT_vpl VALUES ("C16_16","076_6_16","1CO","6","16","16","Aha nam pi mahch mamtp hema i wo wehmaj woꞌiwua g chehpaꞌawi k d haha wo hemakok heg wehm. Si o shel am ahg ihda g Jiosh oꞌohana ch hab chuꞌig mo d hemako am Jiosh tahgio hegam mat wo e wehm wohpiwua. ");
INSERT INTO oodNT_vpl VALUES ("C16_17","076_6_17","1CO","6","17","17","K pi hab chum mahs machs hab wo masmak chehpaꞌawi wehm ahchim matt ab i t‑dagito Christ wui nach pi d hemako heg wehm. ");
INSERT INTO oodNT_vpl VALUES ("C16_18","076_6_18","1CO","6","18","18","Ni heg hekaj hab kaij mamt wo si e nuhkud id amjed mamt pi wabsh chum hedai wehm wo woꞌiwupad namt pi heg hekaj wo e hemakoj ha wehm k wo uamhu g e‑honshpadag k hab masma wo i e mehkod ab amjed g Christ. ");
INSERT INTO oodNT_vpl VALUES ("C16_19","076_6_19","1CO","6","19","19","Mt wo chum s‑mahchk mo g Jiosh ab em‑mahkch g Hekia S‑apꞌekam Gewkdag. K heg am em‑eda kih. Pegih, k d cheopigaj g em‑honshpadag ch pi d wabsh hejel em‑eniga. ");
INSERT INTO oodNT_vpl VALUES ("C16_20","076_6_20","1CO","6","20","20","Jiosh at am i dagito g e‑alidag kots wui mat wo t‑doꞌibia. Kutt d haha wo hemajkamgajk ch heg hekaj ab wo si has i elid k wehhejed wo hekaj g t‑honshpadag. ");
INSERT INTO oodNT_vpl VALUES ("C17_1","076_7_1","1CO","7","1","1","Ia ant haha wo em‑ahgi hegai mam wa ni‑kakke ia ni‑oꞌohanidk. Id amt wehpeg ab ni‑kakke mas s‑apꞌe matt pi wo ha hohnt. Kunt hab wo em‑ah mo chum hi wa s‑apꞌe mamt pi wo ha hohnt. ");
INSERT INTO oodNT_vpl VALUES ("C17_2","076_7_2","1CO","7","2","2","K wabshaba haꞌi g ha‑tatchuidag si s‑gewkdag. K idam ha wehhejed baꞌich i s‑apꞌe mat wo e hohnt mat heg hekaj pi am hu wo i shul pi apꞌekam ch ed. ");
INSERT INTO oodNT_vpl VALUES ("C17_3","076_7_3","1CO","7","3","4","Kumt ab aꞌai e wui wo e dagito ahpim mam d e hohonikam no pi g em‑honshpadag d aꞌai em‑eniga ch pi d wabsh heheꞌejel em‑eniga. Mt hab s‑ap e tahtk ch wo e wehm kihk. ");
INSERT INTO oodNT_vpl VALUES ("C17_5","076_7_5","1CO","7","5","5","Pi g aꞌai wo e daꞌad, heg hi wa mamtp am aꞌai wo e apꞌech mamt heꞌes i tash pi ab hu wo i e miabi mamt heg hab wo waꞌi juh hoꞌigeꞌidahuna k am hab hahawa ep wo masmak mam heki hu mat pi wo em‑gehg g ge Jiawul heg hekaj em‑tatchui. ");
INSERT INTO oodNT_vpl VALUES ("C17_6","076_7_6","1CO","7","6","6","Pi ani ab hu em‑chehani mams wo ge hohont, heg hi wa mamtp wo tatchuad ch wo e hohont. ");
INSERT INTO oodNT_vpl VALUES ("C17_7","076_7_7","1CO","7","7","7","Mamt huꞌi pi wo ha wehm kihkamk hab masma mani ahni. K wabshaba g Jiosh pi wehs hab masma em‑apꞌechudch ch haꞌi em‑apꞌechudch mamt wo e hohont. ");
INSERT INTO oodNT_vpl VALUES ("C17_8","076_7_8","1CO","7","8","8","Nt wo haꞌichu em‑ahgi ahpim mam pi ha wehm kihkam ch ahpim mat koi g em‑wehm kihkam. Baꞌich o i s‑apꞌe mamt wo heheꞌejelk mani hab masma. ");
INSERT INTO oodNT_vpl VALUES ("C17_9","076_7_9","1CO","7","9","9","Mt wabshaba wo e hohont mamtp pi wo e nako mamt wo shohbi g e‑tatchui. Baꞌich o i s‑apꞌe mamt wo e hohont mamt pi wo e kudutad g e‑tatchuikaj. ");
INSERT INTO oodNT_vpl VALUES ("C17_10","076_7_10","1CO","7","10","10","Do chehanigaj g t‑kownalig Jesus mamt pi wo ohhod g e‑wehm kihkam ");
INSERT INTO oodNT_vpl VALUES ("C17_11","076_7_11","1CO","7","11","11","k amtp wabshaba hab wo sha e juh k hemho wa pi hema ep wo hohnt o wo kunt k wabsh wo hejelk o an uhpam ep wo i e nodagi e‑wehm kihkam wui. ");
INSERT INTO oodNT_vpl VALUES ("C17_12","076_7_12","1CO","7","12","14","Chum as pi d wo em‑wehm wohochuddamk g em‑wehm kihkam, mt pi am hu wo ha ohhod matp wo tatchuad mat an wo em‑wehmajk. Jiosh at am i apꞌech em‑wehhejed mat pi wo padch g em‑kihdag. T g Jiosh ab wo ha ui g em‑aꞌaliga mat d wo aꞌaligajk. T g em‑wehm kihkam pi wo ha padch. ");
INSERT INTO oodNT_vpl VALUES ("C17_15","076_7_15","1CO","7","15","15","Mt wabshaba wo ha hiwigi mat wo s‑em‑ohhod matp wo tatchuad nam pi pi heg hekaj e wupulshch matp wo s‑em‑ohhod. Do tatchuij g Jiosh mamt wo s‑ap e tahtkkad id dahm jewed. ");
INSERT INTO oodNT_vpl VALUES ("C17_16","076_7_16","1CO","7","16","16","Kum pi mahch mas em‑hekaj ab wo s‑wohoch g Jiosh haꞌichu ahga k wo e doꞌibia. ");
INSERT INTO oodNT_vpl VALUES ("C17_17","076_7_17","1CO","7","17","17","Pegih, tt am wabsh wo kia oidad mattp haschu d i wehhejedkam mat hekid ab i t‑gawulkai g Christ. Id ani wehsko ha mashcham g wohochuddam. ");
INSERT INTO oodNT_vpl VALUES ("C17_18","076_7_18","1CO","7","18","19","Pi o has d ahga mamtp wo pahl hikuchkask o pi wo pahl hikuchkask. Kumt pi wo chum ge gawul e juh id hekaj. Heg o d waꞌi si haꞌichu matt ab wo s‑wohog elidad g Jiosh. ");
INSERT INTO oodNT_vpl VALUES ("C17_20","076_7_20","1CO","7","20","20","Mattp haschu d i wehhejedkam mat eda ab i t‑gawulkai g Jiosh ch heg s‑ap am hab wo junihid wehhejed. ");
INSERT INTO oodNT_vpl VALUES ("C17_21","076_7_21","1CO","7","21","21","Mamtp hedai d wo ha‑neneholigak id dahm jewed ch wabsh pi heg hekaj wo si e ehꞌel ab s‑wohochudk g Jiosh haꞌichu ahga. Tp wabshaba am wo sha s‑em‑apꞌet mamt wo e wuhpulꞌo, mt am hab wo e juh. ");
INSERT INTO oodNT_vpl VALUES ("C17_22","076_7_22","1CO","7","22","22","Am g wo s‑chegitok mat em‑wulꞌo g Christ ab amjed g pi apꞌekam, chum ams d nehol. Wehsijj ach d hahawa neneholigaj g Christ, chum hems ahchim mach pi d ha‑neneholiga id dahm jewed. ");
INSERT INTO oodNT_vpl VALUES ("C17_23","076_7_23","1CO","7","23","23","Jiosh at ab uhpam t‑uꞌapa e wui heg hekaj e‑alidag muhkig. Pegih, pi att hegai wo shaꞌi hiwigi mas wo t‑shohbi mach d piongaj g Jiosh. ");
INSERT INTO oodNT_vpl VALUES ("C17_24","076_7_24","1CO","7","24","24","Heg o chum hekid am t‑wehmaj. Kutt am nenaj ed s‑ap hab wo junihid g t‑chikpan matp haschu wud matt eda ab i s‑wohoch ihda s‑kehg haꞌichu ahgaj. ");
INSERT INTO oodNT_vpl VALUES ("C17_25","076_7_25","1CO","7","25","25","Neh, nt am haha wo em‑ahgi mam haschu ab ni‑kakke ab ha amjed hegam mo pi ha wehm kihkam. Pi o d chehanig ihda mant wo em‑ahgi. K wabshaba ab s‑ni‑hoꞌigeꞌid g t‑kownalig Jesus ch ab ni‑mahkch g amichudadag. Kunt heg hekaj wo em‑ahgi mo haschu baꞌich i s‑apꞌe. ");
INSERT INTO oodNT_vpl VALUES ("C17_26","076_7_26","1CO","7","26","26","Shoꞌo waꞌi si geꞌej g t‑kudutalig hemu. Kuni heg hekaj hab elid mo baꞌich i s‑apꞌe mamt am hab wabsh wo i chuꞌigk mam has i masma. ");
INSERT INTO oodNT_vpl VALUES ("C17_27","076_7_27","1CO","7","27","27","Mamtp wo ge wehm kihkamk ch pi am wo ohhod o pi wo ha wehm kihkamk ch pi an hu wo hema i chum gahghi. ");
INSERT INTO oodNT_vpl VALUES ("C17_28","076_7_28","1CO","7","28","28","K wabshaba pi d pi apꞌekam mamtp an wo bei g wehm kihkam. Hi wa g hohnta at ab baꞌich wo i wuhshad g haꞌichu pi apꞌedag. Kuni heg hi wa chum pi hab elid mams ab hu wo nam. ");
INSERT INTO oodNT_vpl VALUES ("C17_29","076_7_29","1CO","7","29","29","Pi o am hu geꞌe wiꞌis g tash mat ia ep wo jiwia g Jiosh alidag jewed dahm. Kuni am i em‑gewkemhun mamt wo e nahtokchid heg wehhejed. Pi g wo shaꞌi hiwgid mas wo em‑shohbi g hohnta ");
INSERT INTO oodNT_vpl VALUES ("C17_30","076_7_30","1CO","7","30","30","o g chikpan o g has tahhadkam o g em‑eniga. ");
INSERT INTO oodNT_vpl VALUES ("C17_31","076_7_31","1CO","7","31","31","Tt wo hekaj g jewed dahm haꞌichu k wabshaba pi ab hu wabsh wo si pihk t‑elidad nat pi wehs wabsh wo huhug. ");
INSERT INTO oodNT_vpl VALUES ("C17_32","076_7_32","1CO","7","32","32","Chum ani em‑tatchuichud mamt pi haꞌichukaj wo e kudutad. Gohkpa o kahch g t‑chegitoi matt wo ge hohnigk. Kutt wabshaba wo t‑nako matt heg am hab wo waꞌi junihid chikpan am wehhejed g t‑kownalig Jesus mattp pi wo ha hohnigk. ");
INSERT INTO oodNT_vpl VALUES ("C17_33","076_7_33","1CO","7","33","33","Mattp hedai wo ha hohnt k hemho wa haꞌichu am hab waꞌap wo junihid wehhejed mat wo s‑hohhoꞌidad. ");
INSERT INTO oodNT_vpl VALUES ("C17_34","076_7_34","1CO","7","34","34","Kumt ahpim uꞌuwi hab waꞌap wo e nako mamt ab wo gawulkdask ch heg am hab wo waꞌi junihid chikpan am wehhejed g t‑kownalig Jesus mamtp hedai pi wo ha kunk o koi wo ha kunt. Mtp wabshaba hedai wo ge kunk ch haꞌichu am hab ep wo junihid ha wehhejed mat wo s‑hohhoꞌidad. ");
INSERT INTO oodNT_vpl VALUES ("C17_35","076_7_35","1CO","7","35","35","Id ani hab kaij nani pi tatchua mant am wo i em‑wehmt ch pi heg hekaj manis am haꞌichukaj em‑shoshobid. Tatchua ani mamt am hab wo junihid mo haschu d s‑apꞌekam ch pi wo hiwigi mas am haꞌichu wo em‑shohbi mamt am wehs wo i e dagito t‑kownalig Jesus wui. ");
INSERT INTO oodNT_vpl VALUES ("C17_36","076_7_36","1CO","7","36","36","Mt wabshaba wo ha hiwigi g uꞌuwi e‑aꞌaliga mat wo ha kunt mamtp hab wo elidad mo d si tatchui nat pi s‑ap geꞌegeꞌehogat. Am o wa s‑apꞌe mat am hab wo e juh. ");
INSERT INTO oodNT_vpl VALUES ("C17_37","076_7_37","1CO","7","37","37","K wabshaba am wa s‑apꞌe mamt wo ha nuhkudad mamtp hab wo elidad mo s‑apꞌe no pi pi d tatchui. ");
INSERT INTO oodNT_vpl VALUES ("C17_38","076_7_38","1CO","7","38","38","Pegih, am o wa s‑apꞌe mamt wo ha hiwigi ch hi wa baꞌich i s‑apꞌe mat pi wo ha kunt. ");
INSERT INTO oodNT_vpl VALUES ("C17_39","076_7_39","1CO","7","39","39","Matp hedai wo e hohont k d wo e‑wehm kihkamk am hugkam mat hekid hema wo i muh. K am hahawa s‑apꞌe mat ep wo bei g wehm kihkam, heg hi wa mat g e‑wehm wohochuddam an wo bei. ");
INSERT INTO oodNT_vpl VALUES ("C17_40","076_7_40","1CO","7","40","40","Mt wabshaba baꞌich wo i s‑apꞌe tahtkkad mamt pi ep wo bei g wehm kihkam. Neh, id o am ni‑tashogid g Hekia S‑apꞌekam Gewkdag. ");
INSERT INTO oodNT_vpl VALUES ("C18_1","076_8_1","1CO","8","1","1","Am ant haha wo em‑ahgi hegai mam ab ni‑kakke ab amjed hegai haꞌichu hugi mo g hemajkam an toꞌaw am chum iagchulidch g e‑jijoshga. Haꞌijj amsh hab e elid mam si s‑mahch mamt has wo chum e junihid ch si e hahaschud g haꞌichu e‑mahchigkaj. Nt wabshaba wo em‑ahgi mamt am hab wabsh wo junihid mat haschu d wo i ha‑wehmtadagk g em‑wepnag mamtp woho ab wo ha tatchuad. ");
INSERT INTO oodNT_vpl VALUES ("C18_2","076_8_2","1CO","8","2","2","Pi amki koi haꞌichu s‑mahch mamtp hab e elid mam s‑e‑mahch. ");
INSERT INTO oodNT_vpl VALUES ("C18_3","076_8_3","1CO","8","3","3","Jiosh o s‑t‑mahch ahchim mattp ab si tatchua. ");
INSERT INTO oodNT_vpl VALUES ("C18_4","076_8_4","1CO","8","4","4","Pegih, k pi d haꞌichu g ha‑jijoshga am t‑wehhejed nach pi s‑mahch mo g Jiosh d hemako. ");
INSERT INTO oodNT_vpl VALUES ("C18_5","076_8_5","1CO","8","5","5","K eda muꞌi an haꞌichug g gewpkdag an dahm kahchim ch ed ch an jewed dahm mo hab e aꞌaga jijosh ch kokownal. ");
INSERT INTO oodNT_vpl VALUES ("C18_6","076_8_6","1CO","8","6","6","Ch ahchim hi s‑mahch mo d hemako g Jiosh t‑ohg. K wehs haꞌichu d amjedkamaj. Kuch heg wehhejed in d dodakam. K g t‑kownalig Jesus Christ d hemako ch wehs haꞌichu nahto. K heg gahi wuhshanim g Jiosh ab t‑mahkch g wechij doakag. ");
INSERT INTO oodNT_vpl VALUES ("C18_7","076_8_7","1CO","8","7","7","Pegih, msh haꞌi hi wa s‑mahch mo g ha‑jijoshga pi d haꞌichu am t‑wehhejed ch hekaj pi has e elid ch wabsh koꞌa hegai mo an e toꞌaw ha wehhejed. Sh haꞌi g em‑wehm wohochuddam pi am hu s‑ap s‑mahch mo pi d haꞌichu g ha‑jijoshga no pi heki hu waꞌi amjed ab has ha elid. Kumsh koꞌa hegai mo am e toꞌaw. Sh idam am em‑neid ch am em‑oidch hab e junihim ch eda hekaj e kudut no pi hab elid mo pi apꞌe. ");
INSERT INTO oodNT_vpl VALUES ("C18_8","076_8_8","1CO","8","8","8","Kumsh ahpim hab kaij mo pi has d ahga am Jiosh nena ed mamt wo huh ihda. Pegih, matp pi has d ahga k ch pi haꞌichu wo heki em‑wua mamt wabsh wo dagito. ");
INSERT INTO oodNT_vpl VALUES ("C18_9","076_8_9","1CO","8","9","9","Chum as hi wa s‑apꞌe hejel em‑wehhejed mamt wo huh ch wabshaba pi apꞌe mamt wo huh matp heg hekaj wo e kudut k wo i shul hegam mo pi hab masma s‑mahch ihda. ");
INSERT INTO oodNT_vpl VALUES ("C18_10","076_8_10","1CO","8","10","10","Idam atp hems am t‑oidk hab wo e juh ahchim mach haꞌichu s‑mahch k am hab wo juh mo haschu hab elid mo pi apꞌe. Pi att am hu wo i wahp k wo t‑gegos mo hebai i e koꞌa hegai mo an e toꞌaw ha wehhejed g ha‑jijoshga ");
INSERT INTO oodNT_vpl VALUES ("C18_11","076_8_11","1CO","8","11","11","natt pi heg hekaj wo heki ha himch hegam mo pi gewpkdag e‑wohochudadag ed. Tsh eda g Christ ha wehhejed muh no pi s‑ha doꞌibiamk. ");
INSERT INTO oodNT_vpl VALUES ("C18_12","076_8_12","1CO","8","12","12","Kutt wo padch mo haschu hab chum s‑junimk am ha wehhejed mattp wo heki ha himch. ");
INSERT INTO oodNT_vpl VALUES ("C18_13","076_8_13","1CO","8","13","13","Pi att hekid wo huh matp haschukaj wo heb hu hihi g t‑wepnag mat am t‑oidch hab wo e junihid. ");
INSERT INTO oodNT_vpl VALUES ("C19_1","076_9_1","1CO","9","1","1","Pi ani em‑ahgid mams am hab wo junihid hegai mani ahni haschu pi am hu hab wua. Ahni ani hab waꞌap pi hekaj g haꞌichu ni‑apꞌedag, chum anis d uhgchu ch geꞌe apꞌedag nat pi am i ni‑kei g Jiosh mant wo ahgachugad g Christ. Ni heg am neid am i dahm mat e chegito k i wuhsh. Kum ahpim d e doꞌibiakam heg hekaj haꞌichu ni‑ahga mani am ahgachug wehhejed g Jesus Christ. ");
INSERT INTO oodNT_vpl VALUES ("C19_2","076_9_2","1CO","9","2","2","Chum as haꞌi pi wohochud mani d Jesus Christ kehsha, m wabshaba ahpim s‑wohochud nat pi em‑doꞌibia k hekaj am wohokamch mani d kehshaj. ");
INSERT INTO oodNT_vpl VALUES ("C19_3","076_9_3","1CO","9","3","3","Id ani am ha ahgid hegam mo pi wohochud mani d Christ kehsha. ");
INSERT INTO oodNT_vpl VALUES ("C19_4","076_9_4","1CO","9","4","4","Ahchim mach d Christ chuhchai ach edgid g apꞌedag matt ab wo bei g t‑gegosig heg hekaj t‑chikpan. ");
INSERT INTO oodNT_vpl VALUES ("C19_5","076_9_5","1CO","9","5","5","Christ wepnag ch Peter ch haꞌi ehp g Christ chuhchai ash an uhꞌudch g e‑wehm kihkam mo eda hasko hihhim ch am ahgachug g Jiosh haꞌichu ahga. Kumsh am ha dagioꞌid. ");
INSERT INTO oodNT_vpl VALUES ("C19_6","076_9_6","1CO","9","6","6","Bani wa masma apꞌedag. Kuch eda ahchim g Barnabas wehm pi hekaj g t‑apꞌedag ch wabsh hejel t‑dagioꞌid. ");
INSERT INTO oodNT_vpl VALUES ("C19_7","076_9_7","1CO","9","7","7","K eda wehs nahnko mahs chikpandam ab uꞌu g e‑gehgewi ab e‑chikpan amjed. Shondal am ha dagioꞌid ch g oidag chikpandam ab ha namkid heg hekaj mo haschu i bahijid ch g haꞌichu doakam ha nuhkuddam ha gegosid heg hekaj mo haschu ab i wuhshani. ");
INSERT INTO oodNT_vpl VALUES ("C19_8","076_9_8","1CO","9","8","8","Pi o d wabsh hemajkam hab ha‑elida ihda. An o hab chuꞌig heg eda Jiosh chehanig ");
INSERT INTO oodNT_vpl VALUES ("C19_9","076_9_9","1CO","9","9","9","mat g Mosesbad an oꞌoha: Pi amt an hu wo wulsh g woiwis chini mat wo kehiwia g haꞌichu bahijida. Neh, pi o hegam hab waꞌi ha ahg woiwis. ");
INSERT INTO oodNT_vpl VALUES ("C19_10","076_9_10","1CO","9","10","10","Ahchim o hab ep t‑ahg. Hegai mo hedai i moihun ch hegai mo hihk g eꞌes at hemho wa ab wo haꞌichu i nei id ab e‑chikpan. ");
INSERT INTO oodNT_vpl VALUES ("C19_11","076_9_11","1CO","9","11","11","Heg o wa wepo matt am ei g haꞌichu kai em‑shahgid, am em‑ahgidch g Jiosh haꞌichu ahga. K hab chum mahs matt ab haꞌichu wo i nei em‑amjed. ");
INSERT INTO oodNT_vpl VALUES ("C19_12","076_9_12","1CO","9","12","12","Am amsh haꞌi i ha wehmaj. Kuch eda baꞌich i apꞌedag matt ab wo chum i nei haꞌichu em‑amjed ch wabshaba pi hekid ab hu em‑tahni ch am wabsh wehs haꞌichu nakog matt pi an hu wo shohbi g s‑kehg haꞌichu ahgaj g Jiosh ab amjed g Christ. ");
INSERT INTO oodNT_vpl VALUES ("C19_13","076_9_13","1CO","9","13","13","Mt wo chum s‑mahchk mo hegam mo am chikpan geꞌe cheopi ch ed ab i neid g e‑gegosig heg amjed mo g hemajkam ab mahkch g Jiosh. ");
INSERT INTO oodNT_vpl VALUES ("C19_14","076_9_14","1CO","9","14","14","Pegih, k hab waꞌap masma am t‑chehani g t‑kownalig Jesus hemu. Ahchim mach am ahgachug g s‑kehg haꞌichu ahgaj g Jiosh attsh ab amjed wo i nei g t‑dagioꞌidadag. ");
INSERT INTO oodNT_vpl VALUES ("C19_15","076_9_15","1CO","9","15","15","Ni eda pi hekid shaꞌi hekaj ihda ni‑apꞌedag ch pi heg hekaj em‑ahgid ihda manis em‑chehani mamt wo i ni‑dagioꞌi hemu. Baꞌich i mant wo bihugim k wo muh kih hegai manis wo em‑kowlant id hekaj s‑kehg haꞌichu ahga. ");
INSERT INTO oodNT_vpl VALUES ("C19_16","076_9_16","1CO","9","16","16","Ab o ni‑chehani g Jiosh mant wo ahgachugad g haꞌichu ahgaj. Kunt wo si pi ap ni‑tahtkk mantp pi am hu hab wo junihid. Jiosh ash ab ep em‑chehani mamt wo t‑namkid ahchim mam ab t‑amjed kah g haꞌichu ahgaj. Ni wabshaba pi ab hu em‑tahni heg hekaj mant baꞌich wo i s‑ap ni‑tahtkk ab wabsh em‑mahkch. ");
INSERT INTO oodNT_vpl VALUES ("C19_17","076_9_17","1CO","9","17","17","Mantp ahni hab i n‑ah mant am hab wo junihid ihda chikpan ch hekaj ab wo bei g ni‑gehgewi. K wabshaba g Jiosh ab ni‑chehani ch ab ni‑hiwig. ");
INSERT INTO oodNT_vpl VALUES ("C19_18","076_9_18","1CO","9","18","18","Pegih, k id d ni‑gehgewi mani si s‑ap ni‑tahtk heg hekaj mani ab wabsh em‑mahkch g s‑kehg haꞌichu ahgaj g Jiosh. Heg ani hekaj pi hekaj g ni‑apꞌedag manis wo em‑kowlant. ");
INSERT INTO oodNT_vpl VALUES ("C19_19","076_9_19","1CO","9","19","19","Pi ani hedai ha hiwig ch wabshaba wehs ha wehhejed ni‑pionchud mantp hems hab masma muꞌi ab wo i ha nohnogi Christ wui. ");
INSERT INTO oodNT_vpl VALUES ("C19_20","076_9_20","1CO","9","20","20","Ni am ha oidch hab ni‑junihim hegam mo am oid g heki hu t‑himdag ahchim Tutuligo mani hekid i ha wehmaj ");
INSERT INTO oodNT_vpl VALUES ("C19_21","076_9_21","1CO","9","21","21","ch am ha oidch hab ni‑junihim hegam mo pi am hu oid mani hekid i ha wehmaj mant hekaj ab wo i ha nohnogi Christ wui. K eda pi hab mahs manis pi ab hu wecho g Jiosh chehanig nani pi am hab junihim mo haschu ab i ni‑chehani g Christ. ");
INSERT INTO oodNT_vpl VALUES ("C19_22","076_9_22","1CO","9","22","22","Pi ant am hab wo junihid mat haschu wo ha kudutad, chum anis s‑mahch mo s‑apꞌe am ni‑wehhejed. Tp hems heg hekaj wo ni‑hiwigi mant am wo i ha wehmt. Wehs ani ha wepo masma hab ni‑wua mantp hems hab masma ab wo i ha nohnogi Christ wui wabsh chum has masma. ");
INSERT INTO oodNT_vpl VALUES ("C19_23","076_9_23","1CO","9","23","23","Id ani wehs hab wua mant hekaj am wo ahgachugad g s‑kehg haꞌichu ahgaj g Jiosh matt t‑wehm wo bei g s‑ap tahhadkam. ");
INSERT INTO oodNT_vpl VALUES ("C19_24","076_9_24","1CO","9","24","24","S‑mahch am mat g e melchuddam hab waꞌi masma wo bei gehgewi mat wo si e nakogad. Tt hab wa masma am wo t‑nakogad matt wehs am hab wo juh g Jiosh tatchui. ");
INSERT INTO oodNT_vpl VALUES ("C19_25","076_9_25","1CO","9","25","25","Hegai mo hedai i tatchua mat wo bei g gehgewi at hemho wa wo e momoisha k wo e nuhkud wehs haꞌichu k ed. Neh, id o wehs hab e wua heg waꞌi wehhejed mamt ab wo wahki g gihko. T eda wabsh wo huhug. Ch wabshaba ahchim am hab t‑junihim heg wehhejed m at pi hekid wo huhug. ");
INSERT INTO oodNT_vpl VALUES ("C19_26","076_9_26","1CO","9","26","26","Ni hekaj hab hi heg wa wepo mani shel med heg wui mant am wo nahto g ni‑mel k ab wo bei g ni‑mahkigdag. S‑mahch am mo g shonikkashdam pi tatchua mas wo heki wua g e‑shonihina. Ni ahni hab waꞌap pi tatchua manis wo heki wua g ni‑apꞌedag wehhejed g ni‑chikpan. ");
INSERT INTO oodNT_vpl VALUES ("C19_27","076_9_27","1CO","9","27","27","Shonikkashdam o ab si e nakog ch e momoisha. Ni ahni hab wa masma ni‑nakog Jiosh chikpan ed mat pi wo ni‑ohhod heg amjed am i dahm mant ab i em‑wai mamt am hab waꞌap wo junihid. ");
INSERT INTO oodNT_vpl VALUES ("C110_1","076_10_1","1CO","10","1","1","Am am wa chum s‑mahch matsh wa haschu has e juh am ha tahgio g t‑shohshon matsh wa g Mosesbad am i ha wanim. Jiosh ash hab masma ha nuhkud ch ha wanimed mash wa g chewagi am ha baꞌich him. Kutsh am gahi i huhud g geꞌe shuhdagi. ");
INSERT INTO oodNT_vpl VALUES ("C110_2","076_10_2","1CO","10","2","2","Id atsh hab ha juni mat hekaj ab wo s‑wohog elidad g Mosesbad. ");
INSERT INTO oodNT_vpl VALUES ("C110_3","076_10_3","1CO","10","3","3","Wehsijj ash am koꞌa hegai haꞌichu hugi mash g Jiosh ab ha mahk ");
INSERT INTO oodNT_vpl VALUES ("C110_4","076_10_4","1CO","10","4","4","ch wehsijj ab ihꞌe hegai shuhdagi mash ab geꞌe waw t amjed daꞌiwuni ch s‑wawinig. Ihda waw o wepogidas g Christ mo g doakgaj chum hebai ha wehmaj ch ab ha mahkch g hoꞌigeꞌidalig. ");
INSERT INTO oodNT_vpl VALUES ("C110_5","076_10_5","1CO","10","5","5","Tsh wa eda muꞌijj pi ab hu wohog el g Jiosh. Tsh hekaj si pi ha hohhoꞌi idam k ab ha hugio tohono jewed ch ed mash an oiopohim. Sh g ha‑hohon am wabsh e dagitohim. ");
INSERT INTO oodNT_vpl VALUES ("C110_6","076_10_6","1CO","10","6","6","Pegih, wehs ihda o d wabsh chehgida mat wo t‑shohbi matt pi ab hu wo i tatchua g pi apꞌekam mash wa hab e wua idam ");
INSERT INTO oodNT_vpl VALUES ("C110_7","076_10_7","1CO","10","7","7","ch pi ab hu wui wo t‑hoꞌigeꞌidahu mo haschu pi d Jiosh mash wa hab e wua haꞌijj idam. Bo chuꞌig an Jiosh oꞌohana ed matsh wa am dadhaiwua k huh mat haschu am toꞌi hegai mo chum jioshchud k am i wuwhag k e waila. ");
INSERT INTO oodNT_vpl VALUES ("C110_8","076_10_8","1CO","10","8","8","Am hu hebai ehp, sh haꞌijj wabsh chum hedai ha wehm woꞌiwup. Tsh g Jiosh am haꞌi ha cheha matsh wo ha kokda. Tsh gokko gamai waik mihl (23, 000) e koꞌij hemako tash ed. ");
INSERT INTO oodNT_vpl VALUES ("C110_9","076_10_9","1CO","10","9","9","Am hu hebai ehp, tsh haꞌijj bagach g Jiosh. Tsh heg hekaj am apꞌech matsh wo ha kiꞌikka g kohkꞌoi k wo ha hugio. ");
INSERT INTO oodNT_vpl VALUES ("C110_10","076_10_10","1CO","10","10","10","Am hu hebai ehp, sh haꞌijj pi ap has ahg g Jiosh hab kaijch mash pi ap ha dagioꞌid. Tsh heg hekaj am apꞌech matsh g anghil wo ha hugio. Mt heg hekaj pi am hu ha oidch hab wo e junihid. ");
INSERT INTO oodNT_vpl VALUES ("C110_11","076_10_11","1CO","10","11","11","Id ash wehs an oꞌohanas mat wo t‑shohbidad matt pi hab wo junihid g pi apꞌekam ahchim mach hemu in d dodakam am wehs ha oidch. ");
INSERT INTO oodNT_vpl VALUES ("C110_12","076_10_12","1CO","10","12","12","Haꞌijj amsh hab e elid mam s‑gewpkdag am e‑wohochudadag ed. Mt wabshaba wo si s‑e nenꞌoidk mamt pi wo i e jushadkad k pi wo i gei am pi apꞌekam ch ed no pi wehsijj t‑aꞌappem g Jiawul. ");
INSERT INTO oodNT_vpl VALUES ("C110_13","076_10_13","1CO","10","13","13","Wehs hegai aꞌappema mo ab t‑aihim o chum hedai ab aꞌahe. K wabshaba g Jiosh hab kaij matsh wo t‑nuhkudad ch heg hekaj pi hiwgid mas wo t‑aꞌappe am dahm matt heꞌes wo i t‑nako ch ab t‑mahkch g gewkdag matt wo nakog k wo t‑doꞌibia heg amjed. ");
INSERT INTO oodNT_vpl VALUES ("C110_14","076_10_14","1CO","10","14","14","Pegih, ni‑wepnag mani si em‑tatchua, pi g ab hu wui wo shaꞌi e hoꞌigeꞌidahunad hegai mo haschu pi d Jiosh. ");
INSERT INTO oodNT_vpl VALUES ("C110_15","076_10_15","1CO","10","15","15","Am g wo i aꞌamichud ihda nam pi haꞌichu s‑aꞌamichud. ");
INSERT INTO oodNT_vpl VALUES ("C110_16","076_10_16","1CO","10","16","16","Ab ach hoꞌigeꞌid g Jiosh ch ab si ihm g alidaj mach eda hab wua g mihshmda chemait hugi no pi hab d ahga mat am i dagito g e‑hon kots t ab k am iawua g e‑ehꞌed mat am t‑wehhejed muh. ");
INSERT INTO oodNT_vpl VALUES ("C110_17","076_10_17","1CO","10","17","17","Do waꞌi hemako hegai mat am t‑wehhejed muh. Ch ahchim am t‑chehgidch mach am wehmaj d hemako am t‑wehm hab wuadch g t‑mihshmda chemait hugi. ");
INSERT INTO oodNT_vpl VALUES ("C110_18","076_10_18","1CO","10","18","18","Jiosh atsh am ha cheha g t‑shohshon mat wo ha kokda g haꞌichu doakam k hekaj wo iagchul g e‑chuꞌijig wehhejed k haha wo huh hegai chuhkug. K hegam mo koꞌa ab ihm g Jiosh. ");
INSERT INTO oodNT_vpl VALUES ("C110_19","076_10_19","1CO","10","19","19","Pegih, k hegam mo ab ha wui iagchulid g e‑jijoshta ab ha ihm koꞌadch g e‑iagchulida. K eda pi d haꞌichu g ha‑jijoshta. ");
INSERT INTO oodNT_vpl VALUES ("C110_20","076_10_20","1CO","10","20","20","Ab o wabsh ha ihm g jijawul pi e mahchch mas has e wua. Kuni pi em‑tatchuid mams wo ha wehm ab ha ihm g jijawul koꞌadch hegai mo ab ha toꞌid. ");
INSERT INTO oodNT_vpl VALUES ("C110_21","076_10_21","1CO","10","21","21","T‑kownalig Jesus Christ o ab t‑mahkch ihda t‑mihshmda chemait hugi. K pi shaꞌi hiwgidas mams wo ha wehmajk amai mo ab ha ihm g e‑jijoshga koꞌadch hegai mo ab ha doꞌid. ");
INSERT INTO oodNT_vpl VALUES ("C110_22","076_10_22","1CO","10","22","22","Shahag wepo mam tatchua mamt wo hehgamch g Jiosh ab ha ihmadch g jijawul mamtp hedai ha wehm koꞌa mo haschu ab wui e toꞌaw g ha‑jijoshga. S‑e g wo nenꞌoidk no pi baꞌich i s‑gewkdag g Jiosh mam ahpim ch wo s‑koꞌokam em‑namkid. ");
INSERT INTO oodNT_vpl VALUES ("C110_23","076_10_23","1CO","10","23","23","Msh haꞌi hab chechꞌe mo wehs haꞌichu hiwgidas matp haschu wehhejed pi an hu haꞌichug g chehanig. Nt wabshaba wo em‑ahgi mo pi wehs haꞌichu s‑apꞌe am t‑wehhejed. Wehs haꞌichu o hiwgidas ch wabshaba pi wehs d wo i t‑wehmtadagk. ");
INSERT INTO oodNT_vpl VALUES ("C110_24","076_10_24","1CO","10","24","24","Am g wo s‑chegitok g chum hedai ha‑apꞌedag ch pi wabsh hejel e‑tatchui. ");
INSERT INTO oodNT_vpl VALUES ("C110_25","076_10_25","1CO","10","25","25","Oi g am wabsh wo huhgi matp haschu am e gagda nolawtakud ch ed k pi wo e kudu mas hebai e bei. Pi o ab hu em‑ab mams ab wo ha kakke mas d hegai mo ab e toꞌid g ha‑jijoshga. ");
INSERT INTO oodNT_vpl VALUES ("C110_26","076_10_26","1CO","10","26","26","An o hab chuꞌig Jiosh oꞌohana ed mo wehs haꞌichu d enigaj. ");
INSERT INTO oodNT_vpl VALUES ("C110_27","076_10_27","1CO","10","27","27","Mamtp wo tatchuad ch am wo e gegosido ha‑kih am hegam mo pi d e doꞌibiakam ch ab em‑waid. Kumt wabsh wo huh matp haschu ab wo i em‑toꞌi k pi ab hu wo ha kakke mas ab e toꞌid g ha‑jijoshga, wabsh pi wo e kudu mas hebai be k ab em‑mah. ");
INSERT INTO oodNT_vpl VALUES ("C110_28","076_10_28","1CO","10","28","29","T wabshaba hema ab wo sha si em‑ahgi mat ab e toꞌi g ha‑jijoshga, mt pi wo huh mat heg hekaj pi wo e kudu hegai mo em‑ahgid. Pegih, mtp hems haꞌi hab wo chei, “Ms haschu ahgk hig wo ge has ni‑ahgad heg hekaj mani haschu i koꞌa mani eda heg hekaj ab hoꞌigeꞌid g Jiosh? ");
INSERT INTO oodNT_vpl VALUES ("C110_30","076_10_30","1CO","10","30","30","Kunis haschu ahgk wo ni‑shohbi heg wabsh hekaj mam e kudut?” ");
INSERT INTO oodNT_vpl VALUES ("C110_31","076_10_31","1CO","10","31","31","Pegih, woho o wa mach apꞌedag matt wabsh chum haschu wo koꞌad. K wabshaba ab t‑ab matt ab wo si haꞌichuch g Jiosh wabsh chum haschu k ed, chum hems heg hekaj mach haschu i koꞌad ch haschu i ihꞌe. ");
INSERT INTO oodNT_vpl VALUES ("C110_32","076_10_32","1CO","10","32","32","Am g wabsh s‑ap wo kihkad ch pi haꞌichu am hu hab wo junihid mas heg hekaj hedai am hab wo juh g pi apꞌekam, chum hems hegam mo pi d e doꞌibiakam. ");
INSERT INTO oodNT_vpl VALUES ("C110_33","076_10_33","1CO","10","33","33","Bamt wo masmak mani ahni. Pi ani am hu waꞌi hejel ni‑chegito ch wabshaba wehs s‑ha chegito g hemajkam. Bani wa ni‑wua matp hems heg hekaj wo s‑hohhoꞌi mani has ni‑wua k ab wo s‑wohoch g haꞌichu ni‑ahga k wo e doꞌibia. ");
INSERT INTO oodNT_vpl VALUES ("C111_1","076_11_1","1CO","11","1","1","Am g wo ni‑oidk hab e wuad hab masma mani ahni Christ oidch hab ni‑junihim. ");
INSERT INTO oodNT_vpl VALUES ("C111_2","076_11_2","1CO","11","2","2","Ab ani si has em‑elid mamsh chum hekid s‑ni‑chegito ch am oidch hab e junihim ihda himdag mant am em‑wui uꞌapa. ");
INSERT INTO oodNT_vpl VALUES ("C111_3","076_11_3","1CO","11","3","3","Mt wabshaba wo chum s‑mahchk mo g cheoj am dahm g uwi. K g Christ am dahm g cheoj. K g Jiosh am wehs haꞌichu dahm. ");
INSERT INTO oodNT_vpl VALUES ("C111_4","076_11_4","1CO","11","4","4","Id amt wo chehgidch mam eda e mihshmad. Mt heg hekaj ahpim chechoj pi ab hu wo ha maꞌishchid g e‑mohmi mam hekid i e hoꞌigeꞌidahun ch am ep ahg g Jiosh haꞌichu ahga. Dat wo s‑ta edam haꞌichuk mamtp ab wo ha maꞌishchid. ");
INSERT INTO oodNT_vpl VALUES ("C111_5","076_11_5","1CO","11","5","5","Kumt ahpim uꞌuwi hi ab wo ha maꞌishchid g e‑mohmi mam hekid i ha kaichudch e hoꞌigeꞌidahun ch am ep ahg g Jiosh haꞌichu ahga. Bat wa masma wo s‑ta edamak mamt wo s‑wohlim hih g e‑moꞌo mamtp pi ab hu wo ha maꞌishchid. ");
INSERT INTO oodNT_vpl VALUES ("C111_6","076_11_6","1CO","11","6","6","Pegih, mt ab wo e maꞌishchid ch wo e mihshmad k heg hekaj pi wo si e el. ");
INSERT INTO oodNT_vpl VALUES ("C111_7","076_11_7","1CO","11","7","7","Kumt ahpim chechoj pi ab hu wo ha maꞌishchid g e‑mohmi e mihshmadch no pi g Jiosh am t‑eda chehgidch g e‑gewkdag. Mt wabshaba ahpim uꞌuwi ab wo e maꞌishchid nam pi ab wecho g chechoj ch ab chehgidch g ha‑gewkdag. ");
INSERT INTO oodNT_vpl VALUES ("C111_8","076_11_8","1CO","11","8","9","Jiosh at wehpeg nahto g cheoj k heg amjed ab i wuhshad g uwi k nahto am wehhejed g cheoj. ");
INSERT INTO oodNT_vpl VALUES ("C111_10","076_11_10","1CO","11","10","10","Ab o em‑neid g anghil. Kumt ahpim uꞌuwi am wo ha chehgi ab ha maꞌishch g e‑mohmi mam ab ha wecho g chechoj. ");
INSERT INTO oodNT_vpl VALUES ("C111_11","076_11_11","1CO","11","11","11","K eda hab d elidaj g Jiosh mat g cheoj ch uwi ab aꞌai wo e hiwgad ch ab aꞌai wo i e wehmajk. ");
INSERT INTO oodNT_vpl VALUES ("C111_12","076_11_12","1CO","11","12","12","Woho o wa mat g Jiosh ab i wuhshad g uwi ab amjed g cheoj. K wabshaba g chechoj ab hahawa uwi t amjed i wuwhag. K wehs haꞌichu ab d Jiosh amjedkam. ");
INSERT INTO oodNT_vpl VALUES ("C111_13","076_11_13","1CO","11","13","13","Am g wo oidahid ihda mo pi hab chum chuꞌig mas g uwi ab wo e hoꞌigeꞌidahu Jiosh wui pi ab hu maꞌishch g e‑moꞌo. ");
INSERT INTO oodNT_vpl VALUES ("C111_14","076_11_14","1CO","11","14","14","S‑mahch ach mo g cheꞌechew moꞌo s‑ta edama am wehhejed g cheoj ");
INSERT INTO oodNT_vpl VALUES ("C111_15","076_11_15","1CO","11","15","15","ch wabshaba am wa s‑apꞌe g uwi wehhejed no pi ab mahkch g Jiosh mat hekaj ab wo e maꞌishchid g moꞌoj. ");
INSERT INTO oodNT_vpl VALUES ("C111_16","076_11_16","1CO","11","16","16","Pi ani ahpim waꞌi em‑mashcham ihda. Wehsko ani am ha mashcham mo hebai g t‑wehm wohochuddam e hehemapad. Kush wehsijj g Christ chuhchai hab masma ha mashcham. T hab pi hedai ab hu wo chum t‑neꞌowi heg hekaj. ");
INSERT INTO oodNT_vpl VALUES ("C111_17","076_11_17","1CO","11","17","17","Msh am haꞌichu ep pi ap hab wua mam am e hehemapad. ");
INSERT INTO oodNT_vpl VALUES ("C111_18","076_11_18","1CO","11","18","18","Wehpeg ant id hab wo ah mani kah mamsh haꞌi ab e wui gegok am e nanmekch. Ni am wa heꞌes s‑wohochud ihda. ");
INSERT INTO oodNT_vpl VALUES ("C111_19","076_11_19","1CO","11","19","19","Hemho wa at am wo i wuhsh g hab mahs kudutadag em‑shahgid mat am wo i e tashogi mo hedai pi apꞌe. ");
INSERT INTO oodNT_vpl VALUES ("C111_20","076_11_20","1CO","11","20","20","Naꞌams hab elid mam s‑ap hab wua g chemait hugi hekid i e nanmekch ch amsh eda pi ap am hab junihim. ");
INSERT INTO oodNT_vpl VALUES ("C111_21","076_11_21","1CO","11","21","21","Wehpeg amsh e wehm e gegosid ch eda pi aꞌai e hoꞌid ch haꞌi wabsh s‑kokwog ch haꞌi nawkoꞌo ch haꞌi bihugkoꞌo. ");
INSERT INTO oodNT_vpl VALUES ("C111_22","076_11_22","1CO","11","22","22","Bo wa masma tasho mam pi ab hu has ha elid g e‑wehm wohochuddam ch wabsh si ha edawua hegam mo am d wa shoꞌigkam. Mt hemho wa ab wo e chuꞌijigch id hekaj. Baꞌich o i s‑apꞌe mamt wo e gegos heheꞌejel e‑kihki am k am hab wo juh g chemait hugi mam am e nanmek. ");
INSERT INTO oodNT_vpl VALUES ("C111_23","076_11_23","1CO","11","23","23","Am ani wa em‑mashcham hegai mo wa g t‑kownalig Jesus am ni‑tashogid ab amjed ihda chemait hugi himdag. Am atsh i shonwua heg i hudunk ab mamtki wa wo gagda matki wo e muhkid. Hegam mash wa ab wui e dagitokch atsh am i e hemapai. Kutsh g Jesus am i bei g chemait ");
INSERT INTO oodNT_vpl VALUES ("C111_24","076_11_24","1CO","11","24","24","k am i hahai ab hoꞌigeꞌidk g Jiosh k hab kaij, “Do ni‑honshpadag ihda mamt am i em‑hahaini. Id ani hab ahgch hab kaij mant wo ni‑muhkid am em‑wehhejed. Ab g wo huhgi ihda hahainig k id chum hekid am hab wo junihid mamt hekaj wo s‑ni‑chegitok.” ");
INSERT INTO oodNT_vpl VALUES ("C111_25","076_11_25","1CO","11","25","25","Tsh wa woho hab e juh. Kutsh am hahawa bei g tahsa k hab kaij, “Do ni‑ehꞌed ihda nawait. Id ani hab ahgch hab kaij mat g ni‑ehꞌed wo e iawua. T g Jiosh heg hekaj am hab wo juh hegai mo wa hab kaij matsh hab wo em‑juni. Ab g wo ihꞌi ihda k id chum hekid am hab wo junihid mamt wo s‑ni‑chegitok.” Neh, bo kaij g t‑kownalig Jesus. ");
INSERT INTO oodNT_vpl VALUES ("C111_26","076_11_26","1CO","11","26","26","Kuch hekid am hab i wua ihda chemait hugi ch am tasho wohokamchud mat t‑wehhejed muh ch ab aihim mat ep wo jiwia. ");
INSERT INTO oodNT_vpl VALUES ("C111_27","076_11_27","1CO","11","27","28","Pegih, tt am wo si hejel i t‑mamche machs wa woho ab haꞌichuchud g t‑kownalig Jesus k am hab haha wo juh g chemait hugi. Tsh ab wo moht g chuꞌijig matp hedai pi ap hab wo wuad ihda chemait hugi no pi pi haꞌichuchud mat am dagito g e‑hon kots wui k am iawua g e‑ehꞌed mat t‑wehhejed muh. ");
INSERT INTO oodNT_vpl VALUES ("C111_29","076_11_29","1CO","11","29","29","Tt am wo ai g s‑koꞌok t‑namkidadag mattp hab wo juh g chemait hugi pi amichudch mat am t‑wehhejed muh g t‑kownalig Jesus. ");
INSERT INTO oodNT_vpl VALUES ("C111_30","076_11_30","1CO","11","30","30","Heg am hekaj muꞌijj kokꞌo ch pi ab hu gewpk ch haꞌijj heki hu koi. ");
INSERT INTO oodNT_vpl VALUES ("C111_31","076_11_31","1CO","11","31","32","Bat wa masma hab wo t‑juh g Jiosh hab ahgk matt wo dagito g pi ap t‑chuꞌijig k pi gam hu hab wo i t‑juh ab amjed g Jiosh hab masma mat hegam mat pi ab hu wui wo i e nohnogi. Pi at hab masma s‑koꞌokam ab wo t‑namkid g Jiosh mattp hems wehpeg am wo si heheꞌejel i t‑mamche mach has masma. ");
INSERT INTO oodNT_vpl VALUES ("C111_33","076_11_33","1CO","11","33","33","Pegih, ni‑wepnag, am amt wo aꞌai e nenida k wehs e wehm hab wo juh g chemait hugi. ");
INSERT INTO oodNT_vpl VALUES ("C111_34","076_11_34","1CO","11","34","34","Matp hema d wo bihugimkamk ch wo e gegos ab e‑kih ab mat koi wo e ai g em‑namki. Mt am hahawa pi heg hekaj ab hu wo e chuꞌijigch. Am ant haha wo i apꞌech mam haschu ab ep i ni‑kakke hekid i em‑neidk. ");
INSERT INTO oodNT_vpl VALUES ("C112_1","076_12_1","1CO","12","1","1","Ab am wa ep ni‑kakke ab amjed hegai gewkdag mo g Hekia S‑apꞌekam Gewkdag ab t‑mahkch matt ab aꞌai wo i t‑wehmajk. Tatchua ani mamt wo s‑mahchk g wohokam ab amjed ihda. ");
INSERT INTO oodNT_vpl VALUES ("C112_2","076_12_2","1CO","12","2","2","Idani am hahawa s‑mahch mam wa haꞌichukaj am i e wanimed mam eda ab has ha elid mam haschu i chum jijoshchud. ");
INSERT INTO oodNT_vpl VALUES ("C112_3","076_12_3","1CO","12","3","3","K wabshaba pi d Hekia S‑apꞌekam Gewkdag ch am i em‑wanimed namt wa ge e nako mams wo wohokamch mo g Jesus d Jiosh. Hegam mo pi edgid g Hekia S‑apꞌekam Gewkdag o hab elid mo g Jesus am gawulkdas ab Jiosh t amjed. Kuch wabshaba ahchim mach edgid s‑mahch mo g Jesus d Jiosh. ");
INSERT INTO oodNT_vpl VALUES ("C112_4","076_12_4","1CO","12","4","4","Ab o t‑mahkch g Hekia S‑apꞌekam Gewkdag g gewkdag matt hab wo junihid g nahnko mahs haꞌichu am wehhejed g Jiosh. ");
INSERT INTO oodNT_vpl VALUES ("C112_5","076_12_5","1CO","12","5","5","K g t‑kownalig Jesus am apꞌechudch matt has masma am hab wo junihid. ");
INSERT INTO oodNT_vpl VALUES ("C112_6","076_12_6","1CO","12","6","6","K d nahnko mahs chikpan mach am hab junihim ch wabshaba wehs ab d amjedkamaj g Jiosh. ");
INSERT INTO oodNT_vpl VALUES ("C112_7","076_12_7","1CO","12","7","7","Heg o ab t‑mahkch g Hekia S‑apꞌekam Gewkdag. K id am t‑gewpkadch ch ab heheꞌejel t‑mahkch matt has wo t‑junihid ch am aꞌai wo i t‑wehmajk. Kuch s‑mahch mo am t‑eꞌeda g Hekia S‑apꞌekam Gewkdag no pi ab t‑mahkch g gewkdag. ");
INSERT INTO oodNT_vpl VALUES ("C112_8","076_12_8","1CO","12","8","8","Ab o haꞌijj t‑mahkch matt wo s‑chu aꞌamichud k am wo tashogi g s‑hasig haꞌichu ch ab haꞌijj t‑mahkch matt wo si s‑mahchk ch ahgachugad g Jiosh haꞌichu ahga. ");
INSERT INTO oodNT_vpl VALUES ("C112_9","076_12_9","1CO","12","9","9","Ab o haꞌijj t‑mahkch g geꞌe wohochudadag ch ab haꞌijj t‑mahkch matt wo ha doaj ");
INSERT INTO oodNT_vpl VALUES ("C112_10","076_12_10","1CO","12","10","10","o g s‑hasig haꞌichu hab ep wo junihid. Ab o haꞌijj heheꞌejel t‑mahkch g haꞌichu e‑ahga matt wo ahgad ch ab haꞌijj t‑mahkch matt wo neneokad g pi t‑machiga neꞌokikaj ch ab haꞌijj t‑mahkch matt wabsh wo s‑amich hegam neꞌoki k am wo i tashogi k ch ab haꞌijj t‑mahkch matt wo s‑mahchk mo haschu ahga ab amjed g Hekia S‑apꞌekam Gewkdag ch haschu pi ab hu amjed. ");
INSERT INTO oodNT_vpl VALUES ("C112_11","076_12_11","1CO","12","11","11","Neh, wehs ihda o ab d amjedkamaj g Hekia S‑apꞌekam Gewkdag. K heg ab heheꞌejel t‑mahkch mo has i mahs chikpan am hab s‑junimk ab gai t‑wuhshanim. ");
INSERT INTO oodNT_vpl VALUES ("C112_12","076_12_12","1CO","12","12","12","S‑mahch ach mo g t‑honshpadag muꞌi nahnko chuhchuꞌidag ch wabshaba d waꞌi hemako. Kuch hab wa masma wehsijj d hemako ahchim matt ab i t‑wehnad g Christ. ");
INSERT INTO oodNT_vpl VALUES ("C112_13","076_12_13","1CO","12","13","13","Muꞌijj am hi wa pi d Tutuligo. Tt wabshaba pi wo t‑nako machs hab wo chei mam pi d t‑wehm wohochuddam. Haꞌijj am hi wa d nenehol. K wabshaba pi has d ahga mam has i mahs ch ab i s‑wohoch g Jiosh. Heg at wehsijj ab i t‑hemakoch. K hahawa heg wa wepo mach d Jesus honshpadag. K g Hekia S‑apꞌekam Gewkdag wehsijj an t‑uꞌukch. ");
INSERT INTO oodNT_vpl VALUES ("C112_14","076_12_14","1CO","12","14","14","Kuch eda nahnko mahs haꞌichu chikpan hab masma mo g nahnko chuhchuꞌidaj g t‑honshpadag. ");
INSERT INTO oodNT_vpl VALUES ("C112_15","076_12_15","1CO","12","15","15","T‑tahtad o pi wepo haꞌichu hab wua mo g t‑nohnhoi. Kuch wabshaba wehs ha tatchua. ");
INSERT INTO oodNT_vpl VALUES ("C112_16","076_12_16","1CO","12","16","16","K g t‑nahnk gawul haꞌichu hab wua mo g t‑wuhpui. ");
INSERT INTO oodNT_vpl VALUES ("C112_17","076_12_17","1CO","12","17","17","Kuch wabshaba wehs ha tatchua natt ge has masma haꞌichu wo kah mattp pi wo sha ha nahnkk ch pi has masma wo hewagi mattp pi wo sha ha dahkk. ");
INSERT INTO oodNT_vpl VALUES ("C112_18","076_12_18","1CO","12","18","18","Jiosh at am nahto g oꞌodham k hab masma hab juh g nahnko chuhchuꞌidag ab t‑honshpadag ab. ");
INSERT INTO oodNT_vpl VALUES ("C112_19","076_12_19","1CO","12","19","20","K wehs ab i e wehnadch g hab t‑chuhchuꞌidag no pi d hemako g t‑honshpadag. ");
INSERT INTO oodNT_vpl VALUES ("C112_21","076_12_21","1CO","12","21","21","Pi ach hegam waꞌi tatchua t‑wuhpui ch wabshaba g t‑nohnhoi ehp k ch pi heg waꞌi tatchua t‑moꞌo ch wabshaba g t‑tahtad ehp. ");
INSERT INTO oodNT_vpl VALUES ("C112_22","076_12_22","1CO","12","22","22","Haꞌi o pi gewpkdag g hab t‑chuhchuꞌidag ch wabshaba hab wa masma d si t‑tatchui. ");
INSERT INTO oodNT_vpl VALUES ("C112_23","076_12_23","1CO","12","23","23","Kuch s‑ap ha nuhkud ch ha maꞌishch mat pi wo mahsk hegam hab chuhchuꞌidag mo pi ta neidagma. ");
INSERT INTO oodNT_vpl VALUES ("C112_24","076_12_24","1CO","12","24","24","Pi ach hab masma s‑ha nenꞌoid hegam hab chuhchuꞌidag mo pi has d ahga mat wo e neidad. ");
INSERT INTO oodNT_vpl VALUES ("C112_25","076_12_25","1CO","12","25","25","Wehs ach ha tatchua g hab t‑chuhchuꞌidag mat wehs e wehm s‑ap wo chikpanad. ");
INSERT INTO oodNT_vpl VALUES ("C112_26","076_12_26","1CO","12","26","26","Pegih, bach wa masma chum t‑wehm s‑ap chikpan ch wehs t‑wehm wo t‑shoꞌigch mattp hema haꞌichukaj wo t‑shoꞌigch. Kutt wehs t‑wehm wo s‑hehgigk mamtp hema ab wo si s‑ap has t‑ah. ");
INSERT INTO oodNT_vpl VALUES ("C112_27","076_12_27","1CO","12","27","27","Pegih, wehsijj ach d hemako g Jesus Christ wehm ch heg wa wepo mach d honshpadaj ch heheꞌejel d nahnko chuhchuꞌidaj. ");
INSERT INTO oodNT_vpl VALUES ("C112_28","076_12_28","1CO","12","28","28","Jiosh at wehs ab i t‑mahkhi matt haschu hab wo junidahid. K id d si wehs ha dahm t‑chikpan mach haꞌi d Jesus Christ chuhchai ch am ahgachugch g haꞌichu ahga ab amjed. K id ab oidch d t‑chikpan mach haꞌi d Jiosh haꞌichu ahga i tashogiddam. K id ab oidch d ep t‑chikpan mach haꞌi d Jiosh haꞌichu ahga ha mashchamdam. Haꞌijj ach s‑hasig haꞌichu hab wua ch haꞌijj uꞌukch g gewkdag matt wo ha doaj ch haꞌijj am i ha wehmaj haꞌi ehp ch haꞌijj am haꞌichu aꞌapꞌechud ha shahgid g t‑wehm wohochuddam ch haꞌijj g pi t‑machiga neꞌokikaj neneok. ");
INSERT INTO oodNT_vpl VALUES ("C112_29","076_12_29","1CO","12","29","29","Pi att wehsijj gam hu mehk wo ahgachugad g Jiosh haꞌichu ahga ch pi wehsijj d Jiosh haꞌichu ahga i tashogiddam ch pi wehsijj d Jiosh haꞌichu ahga ha mashchamdam ch pi wehsijj uꞌukch g gewkdag matt hab wo junihid g s‑hasig haꞌichu ");
INSERT INTO oodNT_vpl VALUES ("C112_30","076_12_30","1CO","12","30","30","o wo ha doaj ch pi wehsijj neneok g pi t‑machiga neꞌokikaj ch pi wehsijj ab mahks g amichudadag matt wo tashogi idam neꞌoki. ");
INSERT INTO oodNT_vpl VALUES ("C112_31","076_12_31","1CO","12","31","31","K wabshaba haꞌi idam mahkigdag baꞌich d i ha wehmtadag g t‑wehm wohochuddam. Kutt heg hekaj baꞌich wo i tatchua matt wo hekaj hegam. K eda g pihk elidadag wehs baꞌich d i si haꞌichu. ");
INSERT INTO oodNT_vpl VALUES ("C113_1","076_13_1","1CO","13","1","1","Neh, ttp hems wo t‑nako matt wo neneokad g nahnko mahs oꞌodham ha‑neꞌokikaj o chum hems g anghil ha‑neꞌoki. T wabshaba hegai t‑neꞌoki heg wo wa wepok mo g s‑nakosig haꞌichu am e gew mattp pi wo edgidad g pihk elidadag. ");
INSERT INTO oodNT_vpl VALUES ("C113_2","076_13_2","1CO","13","2","2","Dach wabsh pi haꞌichu mattp pi wo edgidad g pihk elidadag, chum achs ab wo mahksk matt wo si s‑ap i tashogi g Jiosh haꞌichu ahga o wo s‑mahchk g geꞌe haꞌichu ch g s‑juhk haꞌichu ahga wo s‑amichudad o wo edgidad g wohochudadag matt wo i himch g doꞌag. ");
INSERT INTO oodNT_vpl VALUES ("C113_3","076_13_3","1CO","13","3","3","Pi o haꞌichu t‑wehhejed s‑kehgaj mattp pi wo edgidad g pihk elidadag, chum achs hems wo s‑chechojimak matt wehs gm hu wo ha mah g haꞌichu t‑eniga, chum hems ab wo i t‑dagito mamt wo t‑mehid k wo t‑kokda ha wehhejed. ");
INSERT INTO oodNT_vpl VALUES ("C113_4","076_13_4","1CO","13","4","4","Mattp wo edgidad g pihk elidadag ch wo s‑hemajimak ch ab wo s‑ha bahbgid ch pi wo chu hehgamk ch pi wo woikimak ");
INSERT INTO oodNT_vpl VALUES ("C113_5","076_13_5","1CO","13","5","5","ch pi am hu wo ha edawua ch pi wo chu daꞌad ch wo s‑bamuistk. Pi att wo kuint mat hema pi ap has wo e juh ");
INSERT INTO oodNT_vpl VALUES ("C113_6","076_13_6","1CO","13","6","6","k pi wo hohhoꞌi g pi apꞌekam k wabshaba si s‑ap wo t‑tahtkk ab kahkch g s‑apꞌekam ");
INSERT INTO oodNT_vpl VALUES ("C113_7","076_13_7","1CO","13","7","7","ch s‑ap hab wo ha elidad g hemajkam. Chum as pi ap hab wo e junihid, tt hab wo ha elidad matp hems wo wa aꞌapꞌet ch hekaj wabsh s‑ap wo nakogad matp has wo e juh. ");
INSERT INTO oodNT_vpl VALUES ("C113_8","076_13_8","1CO","13","8","10","Ab o heheꞌejel t‑mahkch g Hekia S‑apꞌekam Gewkdag g haꞌichu ahga ch pi t‑machiga neꞌoki ch haꞌichu mahchig mat d wabsh wo i t‑wehmtadagk hemuch. Kut wabsh wo huhug idam mahkigdaj matt hekid am wo i ai hegai mo haschu g Jiosh wehs s‑ap am apꞌechudch t‑wehhejed. T wabshaba g pihk elidadag pi hekid wo huhug. ");
INSERT INTO oodNT_vpl VALUES ("C113_11","076_13_11","1CO","13","11","11","Neh, no hig pi g ali alikaj neok ch alikaj haꞌichu tahtk ch haꞌichu chegito? T wabshaba ab wo i e ai g geꞌeligaj. T wo geꞌehogat. ");
INSERT INTO oodNT_vpl VALUES ("C113_12","076_13_12","1CO","13","12","12","Pegih, tt hab wa masma am gawul wo t‑juh matt hekid am wo nei g t‑doꞌibiakam am i koꞌok. Hemuch ach wabsh al heꞌes haꞌichu i s‑mahch ab amjed g Jiosh. K id heg wa wepo mach wabsh s‑kohmagim neid haꞌichu. Tt wabshaba heg i tash haha wo si s‑ap s‑mai haꞌichu ab amjed g Jiosh ab i neidok g t‑doꞌibiakam. T g t‑mahchig hahawa d wo wehsk hab masma mo hab masma s‑t‑mahch g Jiosh. ");
INSERT INTO oodNT_vpl VALUES ("C113_13","076_13_13","1CO","13","13","13","Pegih, chum att hekid ab wo s‑wohochudad g Jiosh ch ab s‑ap wo nenidad mat am hab wo i junihid g e‑neꞌoki am t‑wehhejed. Chum att hekid wo si pihk t‑elidad ha hekaj. K g pihk elidadag wehs ha baꞌich d i si s‑has haꞌichu. ");
INSERT INTO oodNT_vpl VALUES ("C114_1","076_14_1","1CO","14","1","1","Pegih, mt am wo e nakogad mamt ab wo si pikh e elidad wehs ha hekaj ch wo i ha wehmtad heg hekaj mo haschu ab t‑makiog g Hekia S‑apꞌekam Gewkdag matt hab wo junihid. T id d wo si i ha‑wehmtadagk matt am wo ha ahgidad mo haschu g Jiosh am i t‑tashogid. ");
INSERT INTO oodNT_vpl VALUES ("C114_2","076_14_2","1CO","14","2","2","Pi at hedai hejel wo s‑em‑amichud k ab wo bei g i wehmtadag mamtp wabsh g pi e‑machiga neꞌokikaj wo neneokad. Heg o wa wepo mach heg hekaj ab waꞌi Jiosh wui neneok. ");
INSERT INTO oodNT_vpl VALUES ("C114_3","076_14_3","1CO","14","3","3","K wabshaba hegai mo am ha ahgid mo haschu g Jiosh am i ha tashogid am i ha wehmaj ch am i ha gewkemhun ch ab ha mahk g s‑ap tahhadkam. ");
INSERT INTO oodNT_vpl VALUES ("C114_4","076_14_4","1CO","14","4","4","Hejel o waꞌi e wehhejed hab kaij hegai mo gawul kaidam nenneok. K wabshaba hegai mo am ha ahgid mo haschu g Jiosh am i ha tashogid am i ha wehmaj g e‑wehm wohochuddam. ");
INSERT INTO oodNT_vpl VALUES ("C114_5","076_14_5","1CO","14","5","5","Mamt huꞌi wehsijj wo neneokad g pi e‑machiga neꞌokikaj. Ni wabshaba baꞌich i tatchua mamt wo bei hegai mahkigdag mamt si s‑ta amichudam wo ahgad g Jiosh haꞌichu ahga. Pi at am hu hugkam d wo i ha‑wehmtadagk mamtp wo neo heg hekaj pi e‑machiga neꞌoki, heg hi wa matp am hema wo gagda g em‑neꞌoki am wehs ha wehhejed. ");
INSERT INTO oodNT_vpl VALUES ("C114_6","076_14_6","1CO","14","6","6","Pi ant haꞌichukaj wo shaꞌi i em‑wehmt mantp hems am wo jiwia em‑wui k heg waꞌi hekaj wo neokad pi ni‑machiga neꞌoki. Bant waꞌi masma wo i em‑wehmt mant am wo tasho em‑ahgi mo haschu am ni‑maskogid g Jiosh o g haꞌichu mahchig ab amjed o g haꞌichu mashchamigaj. ");
INSERT INTO oodNT_vpl VALUES ("C114_7","076_14_7","1CO","14","7","7","Id ant wo haꞌichu wepogi mamt wo s‑amich. S‑mahch am mat pi hedai wo s‑mahchk mo haschu neꞌi am chum aꞌaga matp g uhs kuikud ch ahlpa pi kehg wo kaida. ");
INSERT INTO oodNT_vpl VALUES ("C114_8","076_14_8","1CO","14","8","8","T pi hedai wo s‑mahchk g shondal mat has wo e juh matp g kuhudam pi ap am hu wo kuhu g kuikud. ");
INSERT INTO oodNT_vpl VALUES ("C114_9","076_14_9","1CO","14","9","9","Pegih, t hab wa masma pi hedai wo em‑amich mam haschu am chum aꞌaga mamtp wabsh gawul kaidam wo neokad. Heg o wa wepo mat an wabsh wo i huhug g em‑neꞌoki. ");
INSERT INTO oodNT_vpl VALUES ("C114_10","076_14_10","1CO","14","10","10","Muꞌij o g nahnko mahs neꞌoki id dahm jewed. ");
INSERT INTO oodNT_vpl VALUES ("C114_11","076_14_11","1CO","14","11","11","Mantp pi wo mahchk g neꞌokij g gawul neokdam, kutt d wabsh wo ge oꞌodhamk ab aꞌai t‑wui nach ge s‑t‑amichud. ");
INSERT INTO oodNT_vpl VALUES ("C114_12","076_14_12","1CO","14","12","12","S‑apꞌe o mam si tatchua g mahkigdaj g Hekia S‑apꞌekam Gewkdag. Kumt baꞌich am hab wo i junihid mat haschu baꞌich d wo i ha‑wehmtadagk g em‑wehm wohochuddam. ");
INSERT INTO oodNT_vpl VALUES ("C114_13","076_14_13","1CO","14","13","13","Hegai mat hedai wo gawul kaidam nenneokad at hemho wa wo chum e hoꞌigeꞌidahun k ab wo tai g Jiosh g amichudadag mat s‑ap wo i tashogi g gawul kaidam e‑neꞌoki. ");
INSERT INTO oodNT_vpl VALUES ("C114_14","076_14_14","1CO","14","14","14","Pi att hedai am hu wo i ha wehmtad heg hekaj haꞌichu t‑amichudadag mattp wabsh g gawul kaidam neꞌokikaj wo t‑hoꞌigeꞌidahunad, chum achs si s‑ap t‑tahtk am heheꞌejel t‑iꞌibdag ed. ");
INSERT INTO oodNT_vpl VALUES ("C114_15","076_14_15","1CO","14","15","15","Kutt heg hekaj pi wabsh wo t‑hoꞌigeꞌidahunad g gawul kaidam neꞌokikaj ch pi wabsh wo neꞌed g gawul kaidam neꞌokikaj ch wabshaba s‑ta amichudam hab ep wo t‑juh. ");
INSERT INTO oodNT_vpl VALUES ("C114_16","076_14_16","1CO","14","16","16","Pi at wo e nako hegam mo pi mahch mach has t‑wua mat t‑wehm ab wo hoꞌigeꞌel g Jiosh mattp wabsh g gawul kaidam neꞌokikaj wo t‑hoꞌigeꞌidahunad nat ge wo amich mach has kaij. ");
INSERT INTO oodNT_vpl VALUES ("C114_17","076_14_17","1CO","14","17","17","Ttp hems hi wa si s‑ap wo t‑hoꞌigeꞌidahu Jiosh wui. T wabshaba idam pi ab hu wo bei g i wehmtadag. ");
INSERT INTO oodNT_vpl VALUES ("C114_18","076_14_18","1CO","14","18","18","Ab o ep ni‑mahks ihda mahkigdag. Kuni ab si hoꞌigeꞌid g Jiosh mani em‑baꞌich i muꞌikko nenneok g gawul kaidam neꞌokikaj. ");
INSERT INTO oodNT_vpl VALUES ("C114_19","076_14_19","1CO","14","19","19","Nt wo ni‑nako mant heg hekaj muꞌi mihl neꞌoki hab wo chei. K wabshaba baꞌich i s‑apꞌe mach eda t‑mihshmad mant al hetasp neꞌoki hab wo chei mat wo s‑e amich mani haschu chum ha mashcham. ");
INSERT INTO oodNT_vpl VALUES ("C114_20","076_14_20","1CO","14","20","20","Aꞌalkaj am hab e junihim, ni‑wepnag, ab si haꞌichuchudch ihda al mahkigdag ch heg hekaj ab si e haschud. Am g wabsh wo dagito ihda pi apꞌekam. Neh, aꞌal o pi mahch g pi apꞌekam. Kumt hab waꞌi masma hab wo masmak mo g aꞌal mamt pi wo mahchk g pi apꞌekam. ");
INSERT INTO oodNT_vpl VALUES ("C114_21","076_14_21","1CO","14","21","21","An o oꞌohadag mo hab kaij g Jiosh: Bant wo ha juh g Tutuligo mat wo e gehg k hemho wa ab wo kaihamad g ha‑neꞌoki g gawul hemajkam. T eda wabsh kia pi ab hu wo ni‑kaihamad. ");
INSERT INTO oodNT_vpl VALUES ("C114_22","076_14_22","1CO","14","22","22","Neh, idam gawul kaidam neꞌoki mam ab si haꞌichuchud o wa d chum chehgida am ha wehhejed hegam mo pi ab hu kaimk g Jiosh ch pi t‑wehhejed d chehgida ahchim wohochuddam. Hegai mo g Jiosh am t‑tashogid matt wo ha ahgi g t‑wehm wohochuddam o am ha chehgid mo am t‑wehmaj g Jiosh, chum as pi am hu wo ha chehgi hegam mo pi kaimk g Jiosh. ");
INSERT INTO oodNT_vpl VALUES ("C114_23","076_14_23","1CO","14","23","23","T hegam mo s‑kaimk ch am wo i wahp t‑namki ed hab wo chei matt t‑loligoch mattp wabsh gawul kaidam wo nenneokad. ");
INSERT INTO oodNT_vpl VALUES ("C114_24","076_14_24","1CO","14","24","24","Hemho wa att am wo tasho ahgad mat has chu g Jiosh am wo t‑tashogi matt wo ah. Kut wo s‑t‑amich g pi e doꞌibiakam k wo s‑mai moki d pi ap chuꞌijkam ch atki wo e lodai. ");
INSERT INTO oodNT_vpl VALUES ("C114_25","076_14_25","1CO","14","25","25","Wehs g haꞌichu t‑ahga at ab ha wui wo tashogi g s‑aꞌagi haꞌichu ha‑chegitoi. Kut ab wo i shul Jiosh wui k ab wo ihm k wo wohokamch moki woho am t‑wehmaj g Jiosh. ");
INSERT INTO oodNT_vpl VALUES ("C114_26","076_14_26","1CO","14","26","26","Id ani hab ahg, ni‑wepnag, mamt wehs haꞌichu s‑ap am hab wo junihid e‑namki ed. Mtp hems hema am wo ah g neꞌi k hema g mashchama hab wo juh k hema wo ah mat haschu g Jiosh am wo i em‑maskogi k hema hems g gawul kaidam neꞌokikaj wo neo k hema am wo i tashogi mo has d ahga ihda neꞌoki. Wehs haꞌichu at d wo i chum em‑wehmta. ");
INSERT INTO oodNT_vpl VALUES ("C114_27","076_14_27","1CO","14","27","27","Mamtp wo neneo g gawul kaidam neꞌokikaj, mt am waꞌi waik o gohkajj hab wo juh shakal e oidam. Mt hema am wo i tashogi ihda mo am hab e kaij. ");
INSERT INTO oodNT_vpl VALUES ("C114_28","076_14_28","1CO","14","28","28","Kumt pi am hu hab wo chum chei g gawul kaidam neꞌoki matp pi am hu hedai wo haꞌichugk mat am wo i tashogi k wabsh hejel e wehhejed ch ab Jiosh wui hab wo chei. ");
INSERT INTO oodNT_vpl VALUES ("C114_29","076_14_29","1CO","14","29","29","Kumt waik o gohkajj am wo ah mat haschu g Jiosh ab wo em‑mah. Kumt haꞌijj am wo aꞌamich mo haschu am hab e kaij. ");
INSERT INTO oodNT_vpl VALUES ("C114_30","076_14_30","1CO","14","30","30","Kumt wabshaba wo haꞌasa neo matp g Jiosh am hema ep wui wo haꞌichu i tashogi mat am hab wo chei. ");
INSERT INTO oodNT_vpl VALUES ("C114_31","076_14_31","1CO","14","31","31","Wehsijj am hiwgidas mamt am wo ah g Jiosh haꞌichu ahga hehemakoj. T hab wehsijj wo haꞌichu mahch k ab hekaj wo bei g i gewkemhunadag. ");
INSERT INTO oodNT_vpl VALUES ("C114_32","076_14_32","1CO","14","32","32","Mt wo nenida g e‑apꞌedag mat hekid g Jiosh ab wo em‑mah g haꞌichu e‑ahga am ha wehhejed. ");
INSERT INTO oodNT_vpl VALUES ("C114_33","076_14_33","1CO","14","33","33","Pi o tatchua g Jiosh matt wabsh wo has hu t‑wuad ch wabshaba matt wo s‑dodolimak. Bamt masma hab wo e wuad e‑namki ed mo wehsko hab e wua g Jiosh hemajkamga. ");
INSERT INTO oodNT_vpl VALUES ("C114_34","076_14_34","1CO","14","34","34","Ahpim uꞌuwi amt ab wabsh wo ha wechok. Bo masma hab chuꞌig g heki hu t‑himdag chehanig. Pi amt has wo chei ab amjed mo has i kaij g chechoj ");
INSERT INTO oodNT_vpl VALUES ("C114_35","076_14_35","1CO","14","35","35","k wabshaba ab wo ha kakke g e‑wehm kihkam am e‑kihki am mamtp wo haꞌichu s‑mahchim. Dat wo si edadagk mamtp ab wo ha kakke mam am e mihshmad. ");
INSERT INTO oodNT_vpl VALUES ("C114_36","076_14_36","1CO","14","36","36","Pi g hab wo elidad mas ahpim em‑gahi wuhshanim ab i wuhsh g Jiosh haꞌichu ahga o mams ahpim ab waꞌi bei. ");
INSERT INTO oodNT_vpl VALUES ("C114_37","076_14_37","1CO","14","37","37","Mt wo chum s‑mahchk mo id d Jiosh chehanig mamtp hedai hab e elid mam d Jiosh haꞌichu ahgdam ch edgid g gewkdaj g Hekia S‑apꞌekam Gewkdag. ");
INSERT INTO oodNT_vpl VALUES ("C114_38","076_14_38","1CO","14","38","38","Kumt pi ab hu wo ha kaiha matp hedai pi ab hu wo kaiha ihda. ");
INSERT INTO oodNT_vpl VALUES ("C114_39","076_14_39","1CO","14","39","39","Pegih neh, ni‑wepnag, am g wo si i e gewpkad mamt wo ah g Jiosh haꞌichu ahga k wabshaba pi wo ha daꞌi hegam mat g gawul kaidam neꞌokikaj wo nenneokad. ");
INSERT INTO oodNT_vpl VALUES ("C114_40","076_14_40","1CO","14","40","40","Wehs amt haꞌichu si s‑ap am hab wo junihid e‑namki ed ch pi wabsh wo has hu e wuad. ");
INSERT INTO oodNT_vpl VALUES ("C115_1","076_15_1","1CO","15","1","1","Am ant ep wo em‑ahgi ihda s‑kehg haꞌichu ahgaj g Jiosh, ni‑wepnag. Ab amt i s‑wohoch mant eda am em‑ahgi heki hu k s‑wihnam gegok am e‑wohochudadag ed. ");
INSERT INTO oodNT_vpl VALUES ("C115_2","076_15_2","1CO","15","2","2","Do ihda s‑kehg haꞌichu ahga mamt heg hekaj wo e doꞌibia mamtp woho an uꞌukch. ");
INSERT INTO oodNT_vpl VALUES ("C115_3","076_15_3","1CO","15","3","3","Am ant em‑ahgi mant haschu bei. K id d si s‑has haꞌichu ahgaj g Jiosh ch hab chuꞌig mat g alidaj muh heg hekaj pi ap t‑chuꞌijig ");
INSERT INTO oodNT_vpl VALUES ("C115_4","076_15_4","1CO","15","4","4","k uhpam ep e chegito mo am d i waik tash mamt am woi cheo ch ed hab masma mo an oꞌohadag Jiosh heki hu oꞌohana ed mat am hab wo e juh. ");
INSERT INTO oodNT_vpl VALUES ("C115_5","076_15_5","1CO","15","5","5","Am at i e chehgi Peter wui k ab hahawa wehs ha wui g am e‑chuhchai ");
INSERT INTO oodNT_vpl VALUES ("C115_6","076_15_6","1CO","15","6","6","k am ep i e chehgi ha wui g hetasp siant i baꞌiwichkim mo ab d wohochuddam. Muꞌijj idam o an d wabsh kia dodakam. T haꞌijj hi wa koi. ");
INSERT INTO oodNT_vpl VALUES ("C115_7","076_15_7","1CO","15","7","7","Am at hahawa ep i e chehgi e‑wehnag James wui k ab ep ha wui wehs g am e‑chuhchai ");
INSERT INTO oodNT_vpl VALUES ("C115_8","076_15_8","1CO","15","8","9","k am si ha oidch hab waꞌap i e chehgi ab ni‑wui. Ni eda s‑koꞌokam ha shoꞌigchud hegam mo ab s‑wohochud. K pi ab hu d chum ni‑wuikam manis d wo kehshajk. T wabshaba wa am ni‑wui i e chehgid k ab i ni‑waid k am i ni‑kei. ");
INSERT INTO oodNT_vpl VALUES ("C115_10","076_15_10","1CO","15","10","10","Bat wa masma si s‑ni‑hoꞌigeꞌel g Jiosh. Kuni heg hekaj d kehshaj ch chum hems wehs ha baꞌich i si chikpan hegam mo am d chuhchaij. K eda d Jiosh mo hab junihim ihda. Pi ani hejel hab junihim. ");
INSERT INTO oodNT_vpl VALUES ("C115_11","076_15_11","1CO","15","11","11","K g Jiosh hab waꞌap i ha wehmt hegam mo ni‑wehm d piongaj g Jiosh. Wehsijj ach heg am wa ahgachug. K d ihda haꞌichu t‑ahga mam ab s‑wohochud. ");
INSERT INTO oodNT_vpl VALUES ("C115_12","076_15_12","1CO","15","12","12","Id o d haꞌichu t‑mashchama mat uhpam ep e chegito g Christ. Msh eda haꞌi hab chechꞌe mat pi hedai uhpam ep wo e chegito. ");
INSERT INTO oodNT_vpl VALUES ("C115_13","076_15_13","1CO","15","13","13","Pegih, t g Christ hab waꞌap pi ep e chegito matp wo wohok mat pi hedai ep wo e chegito. ");
INSERT INTO oodNT_vpl VALUES ("C115_14","076_15_14","1CO","15","14","14","Kut pi d wo haꞌichuk machs hekaj wo em‑mihshmad o mams ab wo s‑wohoch. ");
INSERT INTO oodNT_vpl VALUES ("C115_15","076_15_15","1CO","15","15","16","T d wabsh wo iattogik mattp wo em‑ahgi mat g Jiosh ab i wuhshad g e‑alidag. ");
INSERT INTO oodNT_vpl VALUES ("C115_17","076_15_17","1CO","15","17","17","Kumt pi wo shaꞌi e doꞌibia. T pi haꞌichu wehhejed wo s‑kehgajk g em‑wohochudadag. ");
INSERT INTO oodNT_vpl VALUES ("C115_18","076_15_18","1CO","15","18","18","T hab waꞌap pi wo e doꞌibia hegam mat heki hu koi ab i s‑wohochudk g haꞌichu t‑ahga ab amjed g Christ. ");
INSERT INTO oodNT_vpl VALUES ("C115_19","076_15_19","1CO","15","19","19","Shaꞌatt waꞌi si shoꞌig hab wo mahsk wehs ha baꞌiwichkim ahchim wohochuddam mattp pi uhpam ep wo t‑chegito. ");
INSERT INTO oodNT_vpl VALUES ("C115_20","076_15_20","1CO","15","20","20","T wabshaba woho ab i wuhsh g Christ muhkig amjed k am i shonwuich mat wo i wuwha g koꞌi. ");
INSERT INTO oodNT_vpl VALUES ("C115_21","076_15_21","1CO","15","21","21","Muhkig at ab i shonwua hema amjed g oꞌodham. T g i wuhshanig ab muhkig amjed hab wa masma ab i shonwua hema amjed g oꞌodham. ");
INSERT INTO oodNT_vpl VALUES ("C115_22","076_15_22","1CO","15","22","22","Hegai mat g muhkig ab amjed i shonwua o d Adambad. Kuch wehsijj mukiog nach pi heg ab d amjedkam ch heg wehm d Hemako. K hegai mat g i wuhshanig ab amjed i shonwua d Christ. Kutt heg wehm ab i t‑hemakoj ab i s‑wohochudk k hekaj ab wo i wuwha muhkig amjed. ");
INSERT INTO oodNT_vpl VALUES ("C115_23","076_15_23","1CO","15","23","23","Do Jiosh hab elida mat wehpeg ab i wuhsh g Christ ab muhkig amjed. Tt ahchim ab hahawa hab waꞌap wo i wuwha mach ab s‑wohochud. Id at hab wo e juh mat hekid ep wo jiwia g Christ. ");
INSERT INTO oodNT_vpl VALUES ("C115_24","076_15_24","1CO","15","24","24","T am haha wo huhug g jewed. Kut ab wo dagito g Christ g e‑kownaltalig e‑ohg Jiosh wui. T Wabshaba g Jiosh wehpeg ab wecho wo i ul wehs haꞌichu. Hemuch at ab wo gegokkad g kokownal ch nahnko mahs gewpkdag Christ wui. ");
INSERT INTO oodNT_vpl VALUES ("C115_25","076_15_25","1CO","15","25","25","T wabshaba g Christ hemho wa wo himchudad g e‑kownaltalig ch ab wo ai mat wehs wo ha gewito g e‑obga. ");
INSERT INTO oodNT_vpl VALUES ("C115_26","076_15_26","1CO","15","26","26","K g muhkig d si oidchkam haꞌichu mamt wo gewito. ");
INSERT INTO oodNT_vpl VALUES ("C115_27","076_15_27","1CO","15","27","27","An o hab chuꞌig Jiosh oꞌohana ed mat wehs haꞌichu ab wecho wo i ul g am si e‑Kehsha. K oi wa pi hejel hab e ahg g Jiosh mas ab wecho wo i e ul. ");
INSERT INTO oodNT_vpl VALUES ("C115_28","076_15_28","1CO","15","28","28","T wabsh chum haschu ab wecho wo i ul g Christ. T heg ab hahawa wehs haꞌichu wo dagito e‑ohg Jiosh wui. T g Jiosh d wo geꞌe kownalk wehs haꞌichu dahm chum hekid. ");
INSERT INTO oodNT_vpl VALUES ("C115_29","076_15_29","1CO","15","29","29","Neh, haꞌijj at g em‑tatchui ab i s‑wohoch g s‑kehg haꞌichu ahgaj g Jiosh k hahawa koi. Kumt haꞌi hab waꞌap ab i s‑wohochud k e pahl wapko mamt wo ha wehmajk am i koꞌok. Pegih, pi g hab wo chehꞌi mas pi ep wo e chegito. ");
INSERT INTO oodNT_vpl VALUES ("C115_30","076_15_30","1CO","15","30","30","Wehs tashkaj ach pi shaꞌi huwid g t‑doakag ahchim mach am ahgachug g doꞌibiadag. Kutt pi am hab wo t‑junihid matp pi ab hu wo i wuwha g koꞌi. ");
INSERT INTO oodNT_vpl VALUES ("C115_31","076_15_31","1CO","15","31","31","Neh, ni‑wepnag, wehs tashkaj o am hab chuꞌig g s‑ni‑mukimkam. Id ani hab kaij nani pi ab si has em‑elid mam d ni‑wehm wohochuddam. ");
INSERT INTO oodNT_vpl VALUES ("C115_32","076_15_32","1CO","15","32","32","Ia at haꞌi hab masma ni‑cheggia mo g s‑ta ehbidam haꞌichu dodakam Ephesus t am. Kunt pi ab hu ha wui wo shaꞌi kekiwua am ahgachugch matt ep wo t‑chegito am i koꞌok matp pi d wo wohokamk. Matp hab chuꞌig, nt wabsh oidk hab wo ni‑junihid g hab ha‑cheꞌi mo hab chuꞌig, “Tt hig wabsh wo si t‑gegosidad ch wo s‑hehgigk natt pi hemuch im hu hab wo i t‑juh.” ");
INSERT INTO oodNT_vpl VALUES ("C115_33","076_15_33","1CO","15","33","33","Mt wo e iattogid k hab waꞌap wo masmak mo hegam mamtp ab wo ha kaihamad. ");
INSERT INTO oodNT_vpl VALUES ("C115_34","076_15_34","1CO","15","34","34","Haꞌijj amki pi mahch g Jiosh. K id d si em‑edadag. Am g wabsh wo dagito g pi ap e‑chegitoi k s‑ap haꞌichu wo chegito. ");
INSERT INTO oodNT_vpl VALUES ("C115_35","076_15_35","1CO","15","35","35","Neh, haꞌijj amsh hab chechꞌe, “Shaht masma ep wo i wuwha g koꞌi. Kut has wo mahskad g hohon matp woho hab wo e juh?” ");
INSERT INTO oodNT_vpl VALUES ("C115_36","076_15_36","1CO","15","36","36","Pegih, nt wo em‑tashogi. T‑hohon o wepogidas mo g haꞌichu kai. Heg at am wo e ei jewed ch ed. T g elidaj wo padt. T g kai am haha wo i wuhsh. ");
INSERT INTO oodNT_vpl VALUES ("C115_37","076_15_37","1CO","15","37","37","Hegai mam am eꞌesha o d wabsh si s‑wohom haꞌichu kai ch pi d wehs hegai mat ab wo i wuhsh. ");
INSERT INTO oodNT_vpl VALUES ("C115_38","076_15_38","1CO","15","38","38","Jiosh at hab masma am wo wuhshad mo has i masma tatchua k ab mahkch mat hab wo mahskad mo g jeꞌej. Wehs o gawul mahs g haꞌichu wuhshanig. ");
INSERT INTO oodNT_vpl VALUES ("C115_39","076_15_39","1CO","15","39","39","K g haꞌichu doakam hab waꞌap gawul mahs. Oꞌodham o am wa has mahs chuhkug. K g haꞌichu doakam ch uꞌuwhig ch waptopi am wa heheꞌejelko gawul mahs chuhkug. ");
INSERT INTO oodNT_vpl VALUES ("C115_40","076_15_40","1CO","15","40","40","Tash ch mashad ch huhuꞌu o gawul masma mo g jewed ch gawul masma s‑kehgaj. ");
INSERT INTO oodNT_vpl VALUES ("C115_41","076_15_41","1CO","15","41","41","K idam mo an t‑dahm hab chuꞌig pi e wepo masma s‑kehgaj. Mashad o gawul masma s‑kehgaj mo g tash. K g huhuꞌu hab waꞌap gawul masma s‑kehgaj mo idam ch pi e wepo masma s‑kehgaj. ");
INSERT INTO oodNT_vpl VALUES ("C115_42","076_15_42","1CO","15","42","44","Ihda t‑honshpadag o d wabsh jewed t ab haꞌichu ch wo hekit k pi wo kehgajk ch pi wo ha gewkdagk ch wo muh k ged hu wo e hiash. T g Jiosh ab wo i t‑wuwhas. T g t‑honshpadag d haha wo dahm kahchim ch ed haꞌichuk ch wo s‑kehgajk ch wo gewkdagk ch pi hekid wo hekit k pi hekid wo muh. Jiosh at ab t‑mah ihda t‑honshpadag matt id dahm jewed wo hekaj. K hab mahs mat hemho wa am wo nahto g dahm kahchim honshpadag matt an wo hekajid dahm kahchim ch ed. ");
INSERT INTO oodNT_vpl VALUES ("C115_45","076_15_45","1CO","15","45","45","Neh, bo chuꞌig g Jiosh oꞌohana mash g wehpeg oꞌodham d Adambad. Tsh id g Jiosh am nahto k ab mah g doakag k Hekaj am i shonwuich g oꞌodham doakag. K wabshaba g Christ ab hahawa t‑mahkch g wechij doakag. ");
INSERT INTO oodNT_vpl VALUES ("C115_46","076_15_46","1CO","15","46","46","Pi o an hu wehpeg d dahm kahchim doakag g oꞌodham ch wabshaba hemho wa in jewed dahm wehpeg mahsi. ");
INSERT INTO oodNT_vpl VALUES ("C115_47","076_15_47","1CO","15","47","47","Jiosh atsh wabsh g jewedkaj am nahto hegai si wehpegkam. T heg i dahm ia hahawa jiwia g Christ ab dahm kahchim t amjed. ");
INSERT INTO oodNT_vpl VALUES ("C115_48","076_15_48","1CO","15","48","48","Wehsijj ach ab d amjedkamaj hegai mat g jewedkaj e nahto ch hab wa masma. Ch ahchim mach ab s‑wohochud hegai mat ia jiwia dahm kahchim t amjed hab wa masma mo hegai. ");
INSERT INTO oodNT_vpl VALUES ("C115_49","076_15_49","1CO","15","49","49","Matt wo i wuhsh ab muhkig amjed k haha wo wepo masmak. ");
INSERT INTO oodNT_vpl VALUES ("C115_50","076_15_50","1CO","15","50","50","Pi at an hu wo shaꞌi i wah dahm kahchim ch ed ihda jewed dahm t‑hon mo aihim g muhkig. ");
INSERT INTO oodNT_vpl VALUES ("C115_51","076_15_51","1CO","15","51","51","Neh, nt am haha wo em‑ahgi g s‑aꞌagi haꞌichu. Pi att wehsijj wo koꞌo k wabshaba wehsijj wo gawul t‑juh ahchim mach ab s‑wohochud g Jiosh haꞌichu ahga. ");
INSERT INTO oodNT_vpl VALUES ("C115_52","076_15_52","1CO","15","52","52","Kut id si s‑hohtam hab wo e juh hab masma mam si s‑hohtam e wuhigid. Wehpeg at ab wo kaida g kukuikud k g si ha oidchkam ab wo kaida. T ab ha hekaj wo i wuwha hegam mat heki hu koi ab i s‑wohochudk g Jiosh haꞌichu ahga. Tt ahchim mattp in d wabsh wo kia dodakamk hab waꞌap wo gawul t‑juh. ");
INSERT INTO oodNT_vpl VALUES ("C115_53","076_15_53","1CO","15","53","53","Ihda t‑hon at am gawul wo e juh mat pi hekid wo muh. ");
INSERT INTO oodNT_vpl VALUES ("C115_54","076_15_54","1CO","15","54","54","T hab masma wo e wohokamch ihda mo an hab chuꞌig Jiosh oꞌohana ed: Muhkig at im hu hab wo i e juh. Jiosh at am s‑ap wo gewito. ");
INSERT INTO oodNT_vpl VALUES ("C115_55","076_15_55","1CO","15","55","57","Bo wa masma g muhkig mo g si geꞌe koꞌoi. K g s‑koꞌok t‑namkidadag heg hekaj pi ap t‑chuꞌijig heg wa wepo mo g keꞌij. T wabshaba g t‑kownalig Jesus Christ gam hu hab i juh g keꞌij ab nakogk g s‑koꞌok t‑namkidadag. Jiosh at am i apꞌech mat hab masma wo t‑gewitojel g muhkig. Kuch heg hekaj si s‑hehgigam ab hoꞌigeꞌid. ");
INSERT INTO oodNT_vpl VALUES ("C115_58","076_15_58","1CO","15","58","58","Pegih neh, ni‑wepnag, pi at wo shaꞌi heki e wua matt haschu am hab wo junihid g t‑kownalig Jesus wehhejed. Kumt heg hekaj s‑wihnam wo gegokkad e‑wohochudadag ed ch chum hekid wo si chikpanad wehhejed. ");
INSERT INTO oodNT_vpl VALUES ("C116_1","076_16_1","1CO","16","1","1","Id ant hab wo ah heg amjed lial mamt am wo toꞌawad ha wehhejed hegam e‑wehm wohochuddam mo am kih Judea jewed ch ed. Bani ha ahg hegam wohochuddam mo am muꞌikpa kih Galasia jewed ch ed mat am wo toꞌawad g e‑lialiga. ");
INSERT INTO oodNT_vpl VALUES ("C116_2","076_16_2","1CO","16","2","2","Kumt ahpim hab wa masma hab waꞌap am wo haꞌi toꞌawad wehs domig ed mamtp heꞌekia wo i e nako am aꞌamichudk mam heꞌekia i ha gew. ");
INSERT INTO oodNT_vpl VALUES ("C116_3","076_16_3","1CO","16","3","3","Kumt am wo haꞌi i ha chuhcha mat am wo i ui g em‑mahkigdag Jerusalem wui. Nt am wo ha oꞌohani g geꞌegedchu Jerusalem t am am jiwiak em‑wui. T id am wo i bei g em‑chuhchai k am wo hihi. ");
INSERT INTO oodNT_vpl VALUES ("C116_4","076_16_4","1CO","16","4","4","Kunt ahni am epai wo ha oi matp d wo Jiosh tatchuik mant am wo hih. ");
INSERT INTO oodNT_vpl VALUES ("C116_5","076_16_5","1CO","16","5","5","Wehpeg ant am wo i ha neidahi g t‑wehm wohochuddam ha‑kihhim oidk am Macedonia ch ed k am haha wo i em‑chehgimed ");
INSERT INTO oodNT_vpl VALUES ("C116_6","076_16_6","1CO","16","6","6","k antp hems wehs s‑hehpchꞌed oidam am wo em‑wehmajkahim. Mt am haha wo i ni‑wehmt mantp hebai baꞌich wo i hih. ");
INSERT INTO oodNT_vpl VALUES ("C116_7","076_16_7","1CO","16","7","7","Pi ant wo em‑nei am himadch Macedonia wui nani pi tatchua mant am wo wa tash em‑wehmajkahim matp d wo Jiosh tatchuik. ");
INSERT INTO oodNT_vpl VALUES ("C116_8","076_16_8","1CO","16","8","8","Bani ni‑elid mant ia wo haꞌichugk Ephesus kihhim t am ch ab wo ai g bahijida gegosig. ");
INSERT INTO oodNT_vpl VALUES ("C116_9","076_16_9","1CO","16","9","9","Geꞌej o g ni‑apꞌedag mant am hab wo junihid g Jiosh chikpan iia, chum as hi wa muꞌijj ab ni‑wui gegok. ");
INSERT INTO oodNT_vpl VALUES ("C116_10","076_16_10","1CO","16","10","10","Tp hems am wo jiwia g Timothy em‑shahgid. Kumt si s‑ap ab wo neidad no pi am hab waꞌap junihim g Jiosh chikpan hab masma mani ahni. ");
INSERT INTO oodNT_vpl VALUES ("C116_11","076_16_11","1CO","16","11","11","Pi amt wo pi ap hab elidad mo d wabsh wechij oꞌodham ch wabshaba am wo i wehmt. T hab s‑ap e taht k ab uhpam wo i hih. Si ani nenida mat ia ep wo jiwia hegam ha wehm mat am wehmaj wo hihi em‑wui. ");
INSERT INTO oodNT_vpl VALUES ("C116_12","076_16_12","1CO","16","12","12","Am amsh s‑neidamk g Apollos. Kuni ab chum si i gewkemhun mat am wo i em‑chehgim. K wabshaba pi hab elid mo d Jiosh tatchui mat am wo hih hemu ch heg hekaj pi wo ha oi idam mat am wo i em‑chehgio k wabshaba am wo wa em‑nei mat hekid am wo s‑apꞌekad wehhejed. ");
INSERT INTO oodNT_vpl VALUES ("C116_13","076_16_13","1CO","16","13","13","Am g wo s‑e nenꞌoidad ch s‑wihnam wo gegokkad am e‑wohochudadag ed ch s‑geꞌehogam am wo chikpanad ");
INSERT INTO oodNT_vpl VALUES ("C116_14","076_16_14","1CO","16","14","14","ch ab wo e chehgidch wehs haꞌichu k ed mam ab si pihk e elid wehs ha hekaj. ");
INSERT INTO oodNT_vpl VALUES ("C116_15","076_16_15","1CO","16","15","15","S‑mahch am mo hegam Stephanas d si wehpegkam am em‑jewedga ed mat wehs e wehm ab i s‑wohoch g s‑kehg haꞌichu ahgaj g Jiosh. Idam at am i e dagito mat haꞌichu am hab wo junihid ha wehhejed g wohochuddam. Kuni ab em‑gewkemhun, ni‑wepnag, ");
INSERT INTO oodNT_vpl VALUES ("C116_16","076_16_16","1CO","16","16","16","mamt ab wo ha kaihamad hegam mo hab masma em‑wanimed mo idam ch hegam mo hedai ha wehm chikpan. ");
INSERT INTO oodNT_vpl VALUES ("C116_17","076_16_17","1CO","16","17","17","Hemu at wabsh ia dada g Stephanas ha wehm g Fortunatus ch Acaicus. Kuni si s‑ap ni‑tahtk ch ha neid nani pi si s‑em‑neidamk. ");
INSERT INTO oodNT_vpl VALUES ("C116_18","076_16_18","1CO","16","18","18","Ab at si i ni‑hehgchul hab masma mat hab em‑juh. S‑ap amt ab wo ha neidad g hab mahs oꞌodham. ");
INSERT INTO oodNT_vpl VALUES ("C116_19","076_16_19","1CO","16","19","19","Hegam mo ab ihm g Christ iia Asia jewed ch ed o am i em‑ahgid mamt ab wo i s‑ha hoꞌigeꞌel. Aquila ch Priscilla ch hegam mo am e nanmek ha‑kih am o hab waꞌap am i em‑ahgid mamt ab wo i s‑ha hoꞌigeꞌel. ");
INSERT INTO oodNT_vpl VALUES ("C116_20","076_16_20","1CO","16","20","20","Wehsijj g wohochuddam iia Ephesus t am o hab waꞌap am i em‑ahgid mamt ab wo i s‑ha hoꞌigeꞌel. Ab g aꞌai wo s‑e hoꞌigeꞌidad nam pi d e wehm wohochuddam. ");
INSERT INTO oodNT_vpl VALUES ("C116_21","076_16_21","1CO","16","21","21","Ia ant hejel wo oꞌoha g ni‑hoꞌigeꞌidadag am em‑wui. ");
INSERT INTO oodNT_vpl VALUES ("C116_22","076_16_22","1CO","16","22","22","Jiosh at gam hu hab wo i ha juh matp hedai pi ab hu wo tatchuad g t‑kownalig Jesus. Ia at ep wo jiwia g Jesus s‑hohtam. ");
INSERT INTO oodNT_vpl VALUES ("C116_23","076_16_23","1CO","16","23","23","Si o s‑hemajima g t‑kownalig Jesus Christ ab em‑wui ch baꞌich ab wo i em‑mah g i wehmtadag. ");
INSERT INTO oodNT_vpl VALUES ("C116_24","076_16_24","1CO","16","24","24","Ab ani si pihk ni‑elid wehs em‑hekaj ahpim ni‑wehm wohochuddam. Neh, id ant hab wo waꞌi chei am em‑wui.");
INSERT INTO oodNT_vpl VALUES ("C21_1","077_1_1","2CO","1","1","1","Ni-wepnag mam am kih Corinth t am ch am wehsko Greece jewed ch ed: Am ant ep wo haꞌichu i em-oꞌohani ahni Paul g t-wehnag Timothy wehm. S-mahch am mani d kehshaj g Jesus Christ. Do Jiosh tatchui mani heg an ahgachug. ");
INSERT INTO oodNT_vpl VALUES ("C21_2","077_1_2","2CO","1","2","2","Ab o wa si s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("C21_3","077_1_3","2CO","1","3","3","T-kownalig Jesus Christ ohg o hab waꞌap d t-ohg Jiosh ch si s-hemajima ab t-wui. Wehs g i gewkemhunadag o ab amjed him. Kutt heg hekaj ab wo si i hoꞌigeꞌidad. ");
INSERT INTO oodNT_vpl VALUES ("C21_4","077_1_4","2CO","1","4","4","Heg o am i t-gewkemhun wehs t-kudutadag ed. Kuch heg hekaj t-nakog matt am epai wo i ha gewkemhunad hegam mo nahnko mahs haꞌichukaj e kudut heg wa hekaj mat haschu g Jiosh hekaj i t-gewkemhu. ");
INSERT INTO oodNT_vpl VALUES ("C21_5","077_1_5","2CO","1","5","5","M o wa woho mach hebai t-shoꞌigchud mach d Jesus Christ wohochuddam. K wabshaba g Jiosh baꞌich i t-gewkemhun heg hekaj mat haschu g Jesus Christ am hab t-juni. ");
INSERT INTO oodNT_vpl VALUES ("C21_6","077_1_6","2CO","1","6","6","Ahchim ach wa t-shoꞌigchud am i em-wehmajch mamt wo e doꞌibia. K g Jiosh am i t-gewkemhun matt hab waꞌap am wo i em-gewkemhu. Mt hab ab wo bei g gewkdag mamt s-ap wo nako hegai hab mahs shoꞌigdag mach ahchim nakog. ");
INSERT INTO oodNT_vpl VALUES ("C21_7","077_1_7","2CO","1","7","7","Pegih, s-mahch ach mamt hemho wa hab waꞌap wo bei g i gewkemhunadag nam pi hab waꞌap nakog g shoꞌigchudadag. ");
INSERT INTO oodNT_vpl VALUES ("C21_8","077_1_8","2CO","1","8","8","Tatchua ach matt am wo i em-chegitoich ahpim t-wepnag matt heꞌekia i t-shoꞌigch am Asia jewed ch ed. Shaꞌat waꞌi si s-wechima ab t-maꞌish hegai cheggiadag. Kunt wa shaꞌi si s-mukima ni-taht. ");
INSERT INTO oodNT_vpl VALUES ("C21_9","077_1_9","2CO","1","9","9","Bo wa sha tahhadag mant ni-lodaitachud k hemho wa wo ni-muꞌij. Id atki hab ahgk hab e juh matt pi ab hu hejel wo t-hiwgad ch wabshaba heg waꞌi Jiosh ab wo si hiwgad. Heg o ab i ha wuwhasid g koꞌi muhkig amjed ");
INSERT INTO oodNT_vpl VALUES ("C21_10","077_1_10","2CO","1","10","10","ch t-doꞌibia ab amjed hegai si s-ta ehbidamakam haꞌichu matt am chum t-koꞌij. Kuch ab si hiwig mat ep wo t-doꞌibia matt pi wo t-koꞌij. ");
INSERT INTO oodNT_vpl VALUES ("C21_11","077_1_11","2CO","1","11","11","Kum ahpim am i t-wehmaj am e hoꞌigeꞌidahunch t-wehhejed. T g Jiosh am hab wo juh mam haschu ab tahni k ab wo s-t-hoꞌigeꞌel. T muꞌi ab wo hoꞌigeꞌel g Jiosh t-hekaj. ");
INSERT INTO oodNT_vpl VALUES ("C21_12","077_1_12","2CO","1","12","12","Jiosh o si s-hemajim ab t-mahkch g gewkdag. Kuch heg hekaj si s-ap himchud g t-doakag id dahm jewed ch pi haꞌichu shaꞌi em-iattogid ch hab pi t-kudut. Id o ab t-mahkch g s-ap tahhadkam. ");
INSERT INTO oodNT_vpl VALUES ("C21_13","077_1_13","2CO","1","13","13","Heg ach am waꞌi em-oꞌohanid mamt haschu s-ap wo neꞌokchulid k wo s-amich. Am ani hab hi wa chum em-elid mamt am hu wa hebai wehs s-ap wo s-amich ");
INSERT INTO oodNT_vpl VALUES ("C21_14","077_1_14","2CO","1","14","14","mam haschu wabsh heꞌes i s-amichud hemu. Kumt hekaj baꞌich ab wo si has i t-el hab masma matt ahchim ab wo si has em-el mat hekid wo jiwia g t-kownalig Jesus. ");
INSERT INTO oodNT_vpl VALUES ("C21_15","077_1_15","2CO","1","15","16","D ant huꞌi heki hu hab masma i chum apꞌech mant am wo i em-nei am himadch Macedonia wui k am ep wo i em-nei ab uhpam himadch. Mt hab gokko ab wo bei g hoꞌigeꞌidadag k wo i ni-wehmt mant am wo hih Judea wui. ");
INSERT INTO oodNT_vpl VALUES ("C21_17","077_1_17","2CO","1","17","17","Nt eda pi koi am hu i em-chehgim. Kumki haꞌi hab ni-elid mani wabsh pehegi neok ch pi woho am hu hab wo ni-juh mani wa has i kaij. ");
INSERT INTO oodNT_vpl VALUES ("C21_18","077_1_18","2CO","1","18","18","K eda pi woho ihda. Jiosh o s-mahch mani hab chum s-junimk mani haschu hab i ahg mant hab wo juh. ");
INSERT INTO oodNT_vpl VALUES ("C21_19","077_1_19","2CO","1","19","19","Neh, am ach ahgachug g Silas ch Timothy wehm ab amjed g Jesus Christ. K heg d Jiosh alidag ch chum hekid hab wua mo haschu hab i ahg. ");
INSERT INTO oodNT_vpl VALUES ("C21_20","077_1_20","2CO","1","20","20","Wehs at am hab t-juni g Jiosh g hab e-elida am gahi wuhshanim g Jesus Christ. Kutt heg gahi wuhshanim ab wo si hehgchulidad g Jiosh. ");
INSERT INTO oodNT_vpl VALUES ("C21_21","077_1_21","2CO","1","21","22","Do Jiosh mat am i t-gewpkadch Christ himdag ed ab t-mahk g Hekia S-apꞌekam Gewkdag. K heg am wohokamchud mach d hemajkamgaj ch wehs wo bei hegai mo ab t-makiog. ");
INSERT INTO oodNT_vpl VALUES ("C21_23","077_1_23","2CO","1","23","23","S-mahch o g Jiosh mani pi em-kudutamk ch heg hekaj pi koi am hu ep em-wui hih. Baꞌich o i s-apꞌe mamt wehpeg am wo i apꞌech hegai mo pi apꞌe am em-shahgid. ");
INSERT INTO oodNT_vpl VALUES ("C21_24","077_1_24","2CO","1","24","24","Pi o hab chum chuꞌig machs ahchim am wo em-nuꞌichkwuhid em-wohochudadag ed. Baꞌich o i s-apꞌe matt am wo i em-gewkemhu em-wohochudadag ed. Kumt hab wo s-gegokkad heg eda. ");
INSERT INTO oodNT_vpl VALUES ("C22_1","077_2_1","2CO","2","1","1","Am ant si i ni-oidahim k hab i ni-ah mantki pi am hu wo i em-chehgim hemu manis wo ge s-em-kehꞌel. ");
INSERT INTO oodNT_vpl VALUES ("C22_2","077_2_2","2CO","2","2","2","Mt pi wo ap e taht mantp hab wo ni-juh. Nt ahni hab waꞌap pi wo ap ni-taht. ");
INSERT INTO oodNT_vpl VALUES ("C22_3","077_2_3","2CO","2","3","3","Heg ant hekaj am wabsh em-oꞌohani. Ab amt wo chum ni-mah g s-ap tahhadkam. Kuni pi tatchua manis am wo chum jiwia em-wui k wabsh pi wo ap ni-taht em-wehhejed. S-mahch ani mamt wo s-hehgigk mant hekid ahni wo s-hehgigk. ");
INSERT INTO oodNT_vpl VALUES ("C22_4","077_2_4","2CO","2","4","4","Si ani pi ap ni-tahtk ch muꞌi ni-ohꞌog iawua am em-oꞌohanidk nani pi si pihk ni-elid em-hekaj. Ni eda pi tatchua manis ab wo em-mah g pi ap tahhadkam. ");
INSERT INTO oodNT_vpl VALUES ("C22_5","077_2_5","2CO","2","5","5","Ab at i em-mah g pi ap tahhadkam hegai mat am si pi ap has chuꞌi em-shahgid. Kuni pi tatchua manis ab wabsh wo si em-chehmo. ");
INSERT INTO oodNT_vpl VALUES ("C22_6","077_2_6","2CO","2","6","6","Am at wa geꞌe ab nako g e-namkidadag ab em-amjed mamt has i masma am apꞌech. ");
INSERT INTO oodNT_vpl VALUES ("C22_7","077_2_7","2CO","2","7","7","Mt hahawa ab wo i s-hoꞌigeꞌid k ab wo i gewkemhu nat pi has e juh k am hu wo si pi ap e tahtam k wabsh si s-wohom gm hu hab wo i e juh. ");
INSERT INTO oodNT_vpl VALUES ("C22_8","077_2_8","2CO","2","8","8","Am g dahm ep wo ahgid mam ab si pihk e elid wui. ");
INSERT INTO oodNT_vpl VALUES ("C22_9","077_2_9","2CO","2","9","9","S-mahchimk ani am i em-oꞌohanidk mams ab wo s-ni-wohog el. Kumt wa woho am hab e juh. ");
INSERT INTO oodNT_vpl VALUES ("C22_10","077_2_10","2CO","2","10","10","Kunt hab waꞌap ab wo i s-hoꞌigeꞌel hegai mat pi ap has chuꞌi mamtp ahpim ab wo i s-hoꞌigeꞌel. ");
INSERT INTO oodNT_vpl VALUES ("C22_11","077_2_11","2CO","2","11","11","T hab pi wo e nako g Jiawul mas wo t-wohppoꞌi ihda t-wehnag. S-mahch ach mo hab wa s-e junimk. ");
INSERT INTO oodNT_vpl VALUES ("C22_12","077_2_12","2CO","2","12","12","Pegih, nt wa pi am hu em-wui hih am himadch Macedonia wui k wabshaba am hih Troas wui. Tki g Jiosh am apꞌech mant am i ahgachug g haꞌichu ahgaj amai. ");
INSERT INTO oodNT_vpl VALUES ("C22_13","077_2_13","2CO","2","13","13","Nt am hu hebai ni-kudu nat pi pi oi jiwia g Titus am i em-chehgimedk. Kunt am i ha hoꞌigeꞌel g t-wehm wohochuddam amai k gam hu hih Macedonia wui. T am ni-nam g Titus k am ni-ahgid mamt s-ap am hab juh g ni-neꞌoki. ");
INSERT INTO oodNT_vpl VALUES ("C22_14","077_2_14","2CO","2","14","14","Kuni heg amjed ab si ihm g Jiosh mat am i apꞌech hegai mo pi apꞌe am em-shahgid. Jiosh o chum hekid ab t-mahkch g gewitoidag hekaj hegai mat g Christ am t-wehhejed hab juh. Haꞌichu t-ahga ab amjed g Christ o an wehsko e gantan hab sha masma mat g s-ap uhwchu wehsko wo e hewagi mat hebai wo e mehi. ");
INSERT INTO oodNT_vpl VALUES ("C22_15","077_2_15","2CO","2","15","16","Hegam mat wo e doꞌibia o ab si s-hohhoꞌid ch kah mo g Jiosh ab ha makiog g pi ha huhugedam doakag. K hegam mat pi wo e doꞌibia pi hohhoꞌid ch kah mo am hihim pi ha huhugedam muhkig wui. Pegih, do si s-has haꞌichu chikpan ihda. ");
INSERT INTO oodNT_vpl VALUES ("C22_17","077_2_17","2CO","2","17","17","Kut pi wo e nako mat am hab wo juh hegam mo wabsh pehegichud g Jiosh haꞌichu ahga ch wabsh s-uꞌimk g lial. Ahchim Christ pionag ach hi pi hab shaꞌi masma ch pi em-iattogid ch wabshaba s-ap am ahgachug ihda wohokam mo g Jiosh ab t-mahkch. ");
INSERT INTO oodNT_vpl VALUES ("C23_1","077_3_1","2CO","3","1","1","Pi ani wabsh hejel ni-wohokamchud mani d kehshaj g Christ ch pi tatchua mams ab wo ni-wohokamch g oꞌohanakaj. ");
INSERT INTO oodNT_vpl VALUES ("C23_2","077_3_2","2CO","3","2","3","Ahpim mamt ab i s-wohoch g haꞌichu ni-ahga am heg wa wepo mam d oꞌohanaj g Christ ch am wohokamchud mani d kehshaj. K id pi an hu oꞌohanas hohodai t ab hab masma mash wa hegai heki hu wehst-mahm chehanig ch wabshaba an oꞌohanas em-dodakag ed nat pi g Hekia S-apꞌekam Gewkdag gawul em-juh k am i em-apꞌech heg hekaj haꞌichu ni-ahga. Kut wehs wo nei mat has em-juni g Jiosh k wo s-mahchk mani d Christ kehsha. ");
INSERT INTO oodNT_vpl VALUES ("C23_4","077_3_4","2CO","3","4","4","Id ani hab kaij nani pi ab hiwig g Jiosh heg hekaj mat g Christ hab t-juni. ");
INSERT INTO oodNT_vpl VALUES ("C23_5","077_3_5","2CO","3","5","5","Pi o d hejel t-gewpkdag ch wabshaba d Jiosh gewkdag mach hekaj am hab junihim g Jiosh chikpan. ");
INSERT INTO oodNT_vpl VALUES ("C23_6","077_3_6","2CO","3","6","6","K ihda mach ahgachug d wechij haꞌichu ahgaj g Jiosh. K ab haꞌi kaiham. K g Hekia S-apꞌekam Gewkdag ab ha mahk g wechij doakag. Pi o hab masma hegai hekiukam haꞌichu ahgaj ch wabshaba d chehanig. K g pi ap chuꞌijkam heg hekaj s-mahch mo ab ha wui him g s-koꞌok ha-namkidadag. ");
INSERT INTO oodNT_vpl VALUES ("C23_7","077_3_7","2CO","3","7","7","Hegai hekiukam chehanig ash an oꞌohanas hohodai t ab. Tsh g Jiosh am ha chehgi g e-gewkdag ch e-tonlig matsh wa ab ha mah ihda g Tutuligo. Mosesbad wuhiosha ash wa si tonod heg hekaj Jiosh gewkdag mash wa an wehmajkahim doꞌag t ab ch ab bei hegai chehanig. Tsh pi shaꞌi e nako g wehmaj oꞌodham mas ab wo i nei g Mosesbad. Kush eda am wa chum chukhim hegai tonlig. Neh, Jiosh atsh hab wa masma am ha chehgi g e-gewkdag mat wa ab ha mah hegai hekiukam chehanig mo ab t-namkid g muhkigkaj ");
INSERT INTO oodNT_vpl VALUES ("C23_8","077_3_8","2CO","3","8","8","k wabshaba baꞌich am t-chehgidch g e-gewkdag mo ab t-mahkch g Hekia S-apꞌekam Gewkdag. K heg am t-eda chikpan. ");
INSERT INTO oodNT_vpl VALUES ("C23_9","077_3_9","2CO","3","9","9","Do si s-has haꞌichu hegai hekiukam chehanig mach hekaj s-mahch mo ab t-aihim g s-koꞌok t-namkidadag heg hekaj pi ap t-chuꞌijig. Pegih, k baꞌich d i si haꞌichu hegai haꞌichu ahgaj g Jiosh mach hekaj s-mahch mo gam hu hab i junihog g pi ap t-chuꞌijig matt d haha wo s-apꞌekamk am tahgio. ");
INSERT INTO oodNT_vpl VALUES ("C23_10","077_3_10","2CO","3","10","10","T wabsh pi e haꞌichuch g gewkdaj g hekiukam chehanig am t-wehhejed no pi baꞌich i s-gewkdag g Christ haꞌichu ahga. ");
INSERT INTO oodNT_vpl VALUES ("C23_11","077_3_11","2CO","3","11","11","Hekiukam chehanig at am i huhug. T wabshaba g Christ haꞌichu ahga pi hekid wo ha huhug. ");
INSERT INTO oodNT_vpl VALUES ("C23_12","077_3_12","2CO","3","12","12","Id ach ab ab t-gewpkadch ch hekaj am si s-t-mahch ch ahgachug. ");
INSERT INTO oodNT_vpl VALUES ("C23_13","077_3_13","2CO","3","13","13","Mosesbad atsh wa ab maꞌish g e-wuhiosha matsh g wehmaj oꞌodham pi ab hu wo nei hegai tonlig mo ab ab tonod ab amjed g Jiosh gewkdag. Sh hegam pi neid mo huhughim hegai tonlig. Ch ahchim hi pi ab hu maꞌishch hegai Jiosh gewkdag mo ab t-ab e chehgidch. ");
INSERT INTO oodNT_vpl VALUES ("C23_14","077_3_14","2CO","3","14","14","K eda wabsh kia e ehstokch muꞌi ha wehhejed g ni-wehm oꞌodham. K heg hekaj pi mahch mo huhughim g gewkdaj hegai hekiukam chehanig. Im at hu hab wo i e juh hegai pi ha-amichudadag mat hekid ab wo i s-wohoch g Jiosh haꞌichu ahga ab amjed g Christ. ");
INSERT INTO oodNT_vpl VALUES ("C23_15","077_3_15","2CO","3","15","15","Chum wa hems id i tashkaj o heg wa wepo mo ab maꞌishpi g ha-amichudadag mo hekid am i neꞌokchulid hegai haꞌichu ahga mat g Mosesbad an oꞌoha. ");
INSERT INTO oodNT_vpl VALUES ("C23_16","077_3_16","2CO","3","16","16","Neh, ab atsh i e maꞌishpiꞌo g Mosesbad matsh hekid ab ep i miabi g Jiosh. T idam ha-amichudadag hab waꞌap wo i e maꞌishpiꞌo mat hekid ab wo i miabi g Jiosh. ");
INSERT INTO oodNT_vpl VALUES ("C23_17","077_3_17","2CO","3","17","17","Hekia S-apꞌekam Gewkdag o d Jiosh ch am haꞌichug t-doakag ed am i t-apꞌechudk g Jiosh wehhejed. Kuch hab t-wulꞌokch mach pi chum t-apꞌechud g chehanigkaj. ");
INSERT INTO oodNT_vpl VALUES ("C23_18","077_3_18","2CO","3","18","18","Pi o ab hu maꞌishpi g t-amichudadag ahchim mach ab ihm g Christ. Kuch ab wui nea ch ab chehgidch g gewkdaj ch tonligaj hab sha masma mo g neidakud. K g Hekia S-apꞌekam Gewkdag am si gawul t-junihim. Tt hekaj baꞌich wo i wepo masmak g Christ. ");
INSERT INTO oodNT_vpl VALUES ("C24_1","077_4_1","2CO","4","1","1","Ab o s-t-hoꞌigeꞌid g Jiosh ch ab t-chehani matt am wo ahgachugad g haꞌichu ahgaj. Heg ach hekaj pi haꞌichukaj t-shohbidch ch heg am hab wua. ");
INSERT INTO oodNT_vpl VALUES ("C24_2","077_4_2","2CO","4","2","2","Pi ach hab wua g s-aꞌagi haꞌichu ch pi ha iattogid ch pi am hu gawul wua g Jiosh haꞌichu ahga. Jiosh o s-mahch mach am ahg g wohokam ch am i t-nakog matt wo s-apꞌek am hemajkam ha-nena ed. ");
INSERT INTO oodNT_vpl VALUES ("C24_3","077_4_3","2CO","4","3","3","Ihda s-kehg haꞌichu ahgaj g Jiosh mach ahgachug o hegam waꞌi ha wehhejed pi tasho mo pi d e doꞌibiakam. ");
INSERT INTO oodNT_vpl VALUES ("C24_4","077_4_4","2CO","4","4","4","Jiawul o geꞌe gewkdag id dahm jewed ch daishch g ha-amichudadag. K hekaj pi amichud mo s-ha doꞌibiamk g Christ ch d si hekia s-apꞌekam ch wepo d doakam g e-ohg Jiosh. Heg o wa wepo mo g Jiosh gewkdag d si s-mahs tonlig ch ab ab tonod g alidaj. K eda idam pi neid. ");
INSERT INTO oodNT_vpl VALUES ("C24_5","077_4_5","2CO","4","5","5","Pi ach hejel t-amjed haꞌichu ahgachug. Jesus Christ o d t-kownalig. Kuch heg amjed an ahgachug ch d wabsh em-pionag wehhejed. ");
INSERT INTO oodNT_vpl VALUES ("C24_6","077_4_6","2CO","4","6","6","Jiosh atsh am wa i tonlid g s-chuhugam ged huꞌi si wehpeg. K heg ha wepo mat am epai i tonlid g t-doakag nat pi t-mahtchul g Christ. K heg am t-chehgidch g Jiosh. ");
INSERT INTO oodNT_vpl VALUES ("C24_7","077_4_7","2CO","4","7","7","Dach wabsh chum hemajkam. K eda g Jiosh ab t-mahkch g e-gewkdag. T hab wo s-e mahchk mo d wa Jiosh gewkdag ch am t-eda. Kuch heg hekaj hab sha masma mo g bid hahaꞌa mat hema g lai am ha eda wo toꞌakchid g s-e-kaisdag. ");
INSERT INTO oodNT_vpl VALUES ("C24_8","077_4_8","2CO","4","8","8","Muꞌikko ach haꞌichukaj t-kudut. K wabshaba pi haꞌichu t-shohbidch. Hebai ach haꞌichu pi aꞌamichud ch wabshaba am wabsh baꞌich i t-gewpkad. ");
INSERT INTO oodNT_vpl VALUES ("C24_9","077_4_9","2CO","4","9","9","Muꞌikko am t-shoꞌigchud. K wabshaba g Jiosh chum hekid t-wehmaj. Hebai am hi wa chum si s-koꞌokam has t-wua. Ch wabshaba pi t-koꞌijid. ");
INSERT INTO oodNT_vpl VALUES ("C24_10","077_4_10","2CO","4","10","10","Chum o hekid am hab chuꞌig g muhkig t-wehhejed mamt wa hab masma hab juh g Jesus. K hab masma am tasho e neid g Jesus doakag am t-doakag ed. ");
INSERT INTO oodNT_vpl VALUES ("C24_11","077_4_11","2CO","4","11","11","T-doakag oidch o am hab chuꞌig mattp hems wo t-muhkid am wehhejed g Jesus. K hab wa masma ab e chehgidch g Jesus doakag id amjed t-chuhkug mo am him muhkig wui. ");
INSERT INTO oodNT_vpl VALUES ("C24_12","077_4_12","2CO","4","12","12","S-ni-mukimakam o chum hekid am hab chuꞌig nani pi am hab junihim ihda chikpan. K am wa s-apꞌe namt pi id hekaj ab bei g wechij doakag. ");
INSERT INTO oodNT_vpl VALUES ("C24_13","077_4_13","2CO","4","13","13","Bo chuꞌig an Jiosh heki hu oꞌohana ed mash hema hab kaij: Am ant neo nani pi ab s-wohochud g Jiosh haꞌichu ahga. Pegih, bach wa masma ab s‑wohochud g Jiosh haꞌichu ahga ch hekaj am ahgachug. ");
INSERT INTO oodNT_vpl VALUES ("C24_14","077_4_14","2CO","4","14","14","Jiosh at wa ab i wuhshad g t‑kownalig Jesus muhkig amjed. Kuch s‑mahch mat hab waꞌap ab wo i t‑wuwhas ahchim wohochuddam k ab wo i t‑wahpki matt am wo wehmajk kihdaj ed. ");
INSERT INTO oodNT_vpl VALUES ("C24_15","077_4_15","2CO","4","15","15","Pegih, ni ab nakog g shoꞌigdag am em‑wehhejed ch am ha wehhejed hegam mat hab waꞌap wo e doꞌibia am kahk g haꞌichu ni‑ahga. K heg hekaj muꞌidahim hegam mo ab hoꞌigeꞌid ch ab si has elid g Jiosh. ");
INSERT INTO oodNT_vpl VALUES ("C24_16","077_4_16","2CO","4","16","16","Heg att hekaj pi hekid haꞌichukaj an hu wo t‑shohbi matt am hab wo junihid ihda chikpan. Ab o hi wa chum aihim g muhkig g t‑chuhkug nach pi hekitahim. K wabshaba g t‑doakag wehs tashkaj ab i e wechijid. ");
INSERT INTO oodNT_vpl VALUES ("C24_17","077_4_17","2CO","4","17","17","Hebaichujj ach hab hi wa elid mo shaꞌi si geꞌej g t‑kudutadag iia. K wabshaba heg ab wui t‑uꞌa g woho si geꞌe apꞌechudaj g Jiosh. Heg eda at g Jiosh chum hekid ab wo si has t‑elidad. T pi an hu wo haꞌichugk g jewed t ab t‑kudutadag. ");
INSERT INTO oodNT_vpl VALUES ("C24_18","077_4_18","2CO","4","18","18","Ab ach wui t‑gewpkadch hegai apꞌedag, chum achs hi wa chum pi neid g t‑wuhpuikaj. Hegai mach haschu i neid hemu at wabsh wo huhug. T wabshaba pi hekid wo huhug hegai mach am wui t‑gewpkadch. ");
INSERT INTO oodNT_vpl VALUES ("C25_1","077_5_1","2CO","5","1","1","Ihda t‑chuhkug o heg wa wepo mo d wabsh uhksha nat pi wabsh wo e padch. Kutt wabshaba wo edgidad g baꞌich i s‑kehg honshpadag an dahm kahchim ch ed. T id g Jiosh hab wo t‑juni. Kut hab wo masmak mo g si s‑kehg kih ch pi hekid wo e padch. ");
INSERT INTO oodNT_vpl VALUES ("C25_2","077_5_2","2CO","5","2","3","Hebaichujj ach si i shahshani nach pi am chum s‑hihimimk dahm kahchim wui ch s‑behimk hegai s‑kehg honshpadag mat g Jiosh ab wo t‑mah. ");
INSERT INTO oodNT_vpl VALUES ("C25_4","077_5_4","2CO","5","4","4","Pi ach hab ahgch shahshani machs im hu hab i s‑junimk ihda t‑honshpadag ch wabshaba hab ahgch matt oi ab wo bei hegai wechij t‑honshpadag an dahm kahchim ch ed k pi d haha wo mukimkamk. ");
INSERT INTO oodNT_vpl VALUES ("C25_5","077_5_5","2CO","5","5","5","Jiosh at am i t‑apꞌech id wehhejed k ab t‑mah g Hekia S‑apꞌekam Gewkdag mat wo t‑wehmajk ch am wo i wohokamch mo haschu ab t‑makiog. ");
INSERT INTO oodNT_vpl VALUES ("C25_6","077_5_6","2CO","5","6","6","Pegih, si ach s‑ap t‑tahtk ch ia chewed, ");
INSERT INTO oodNT_vpl VALUES ("C25_7","077_5_7","2CO","5","7","7","chum achs pi neid g t‑kownalig Jesus, nach pi ab s‑wohochud ch hab s‑ap himchud g t‑doakag. ");
INSERT INTO oodNT_vpl VALUES ("C25_8","077_5_8","2CO","5","8","8","Kuch wabshaba baꞌich i chum tatchua matt an wo i t‑chihwiapad wehmaj, chum achs wo dagito ihda t‑chuhkug. ");
INSERT INTO oodNT_vpl VALUES ("C25_9","077_5_9","2CO","5","9","9","K wabshaba pi has d shaꞌi ahga machs hebai hab chuꞌig. Id o baꞌich d i si haꞌichu matt am hab wo juh g tatchuij, chum achs ia wo haꞌichugk id dahm jewed o an wo wehmajk anai. ");
INSERT INTO oodNT_vpl VALUES ("C25_10","077_5_10","2CO","5","10","10","Wehsijj att hemho wa am wo i t‑chehgi Christ wui mat am wo t‑aꞌappem k ab wo i t‑mahkhi g t‑namkidadag mattp has i masma s‑ap hab junihim o pi ap hab junihim hegai chikpan mo ab t‑mahkch iia. ");
INSERT INTO oodNT_vpl VALUES ("C25_11","077_5_11","2CO","5","11","11","S‑toꞌo ehbidam hab mahs g Jiosh lodaita. Kuni heg hekaj ab si i ha chehani g hemajkam mat wo hiwigi mat g Jiosh am wo i ha apꞌech e tahgio. S‑mahch o g Jiosh mo id d wohokam mani em‑ahgid. Kuni hab chum em‑elid mam ahpim hab waꞌap s‑mahch. ");
INSERT INTO oodNT_vpl VALUES ("C25_12","077_5_12","2CO","5","12","12","Pi ani hejel chum ni‑haꞌichuchud. K wabshaba muꞌijj ab si has ha elid hegam mo si s‑kehg hab mahs pi shaꞌi mahchk g ha‑iꞌibdag. Kuni am haꞌichu em‑ahgid mamt hekaj wo e nakog k ab wo uhpam i nodagi g ha‑neꞌoki. ");
INSERT INTO oodNT_vpl VALUES ("C25_13","077_5_13","2CO","5","13","13","Haꞌi ash hab ni‑elid mani ge pi ni‑mahch ch hab ni‑junihim. Ni eda wabsh s‑gewkam am hab junihim g Jiosh tatchui. Kum ahpim s‑mahch mani s‑ni‑tahtk ch am hab ni‑junihim em‑wehhejed. ");
INSERT INTO oodNT_vpl VALUES ("C25_14","077_5_14","2CO","5","14","14","E at muhkid g Christ wehs t‑wehhejed no pi ab si t‑tatchua. Kuch hekaj ab aigo si tatchua ch hemho wa am hab s‑junimk g tatchuij. Id o heg wa wepo matt ahchim wehmaj koi ");
INSERT INTO oodNT_vpl VALUES ("C25_15","077_5_15","2CO","5","15","15","nach pi hahawa pi am hu hab junimk g hejel t‑tatchui ch wabshaba heg tatchui am hab s‑junimk mat e muhkid k ep e chegito k i wuhsh t‑wehhejed. ");
INSERT INTO oodNT_vpl VALUES ("C25_16","077_5_16","2CO","5","16","16","Heki ani hu wa hab ni‑elid mani s‑mahch mo has chuꞌig g hemajkam ch s‑mahch mat has wo chum chuꞌigkad hegai mat d wo Jiosh si Kehshak. Ni wabshaba hemuch id s‑mahchimk ab amjed g Jiosh. ");
INSERT INTO oodNT_vpl VALUES ("C25_17","077_5_17","2CO","5","17","17","Do si wechij doakam matp hedai ab i e hemakoj g Christ wehm. Im at hu hab i e juh g hekiukam haꞌichu. T g wechij haꞌichu ab i wuhsh. ");
INSERT INTO oodNT_vpl VALUES ("C25_18","077_5_18","2CO","5","18","18","Jiosh at wehs id hab juh. Heki ach hu wa d obgaj. T wabshaba g Christ am gawul t‑juh mach d hahawa naipijjuj g Jiosh k ab t‑chehani matt am wo i ahgahi g haꞌichu ahgaj mat haꞌijj hab waꞌap ab wo i nawojt g Jiosh. ");
INSERT INTO oodNT_vpl VALUES ("C25_19","077_5_19","2CO","5","19","19","Id o d haꞌichu ni‑ahga mat g Jiosh ab chum i ha nawojt g hemajkam k gam hu hab i juh g ha‑chuꞌijig heg hekaj mat g Christ haschu hab juh ha wehhejed. ");
INSERT INTO oodNT_vpl VALUES ("C25_20","077_5_20","2CO","5","20","20","Neh, kuch si s‑hemajim ab em‑waid am wehhejed g Christ mamt ab wo i hiwigi g Jiosh mat am gawul wo i em‑juh mamt hahawa pi d wo obgajk. ");
INSERT INTO oodNT_vpl VALUES ("C25_21","077_5_21","2CO","5","21","21","Wehs at ab abch g e‑alidag g pi ap t‑chuꞌijig mat heg hekaj ab wo t‑abch g Christ s‑apꞌekam ahchim matt ab wo i s‑wohoch. ");
INSERT INTO oodNT_vpl VALUES ("C26_1","077_6_1","2CO","6","1","2","Bo chuꞌig an Jiosh heki hu oꞌohana ed mo hab kaij g Jiosh: Ab ant wo em‑kaiham k wo em‑doꞌibia mat hekid wo i e ai g doꞌibiadag tash. Pegih neh, e at ai hegai tash mamt wo e doꞌibia. Kuch si s‑hemajim am em‑ahgid am wehhejed g Jiosh mamt pi wo heki wua g hemajimataligaj. ");
INSERT INTO oodNT_vpl VALUES ("C26_3","077_6_3","2CO","6","3","3","Ch wabsh chum s‑ap hab junihim g t‑chikpan am wehhejed g Jiosh. Mt hab pi ab hu haꞌichu wo t‑abchud k pi haꞌichukaj an wo e kuh. ");
INSERT INTO oodNT_vpl VALUES ("C26_4","077_6_4","2CO","6","4","4","Kut wo tashok mach d piongaj g Jiosh nach pi ab s‑bahbagi nakog g nahnko mahs kudutadag. ");
INSERT INTO oodNT_vpl VALUES ("C26_5","077_6_5","2CO","6","5","5","Muꞌikko am wa t‑gewittan ch hebai ged hu si t‑kukpa k ch hebai ep t‑bibhiad chum s‑t‑kokdaimkch. Muꞌikko at wabsh i t‑baꞌiwich g chikpan. Kuch pi shaꞌi ha kohsh ch pi shaꞌi t‑gegosid. ");
INSERT INTO oodNT_vpl VALUES ("C26_6","077_6_6","2CO","6","6","7","Si ach t‑nuhkud ch si t‑mashcham ch ab si s‑ha bahbgi g hemajkam ch ab ha wui si s‑hemajima ch ab si ha tatchua. Chum ach hekid ahg g wohokam ch chum hekid hab wua g s‑apꞌekam ch hekaj cheggia g pi apꞌekam. K g Hekia S‑apꞌekam Gewkdag am t‑wehmaj ch am chehgidch g Jiosh gewkdag am t‑chikpan ed. ");
INSERT INTO oodNT_vpl VALUES ("C26_8","077_6_8","2CO","6","8","8","Haꞌijj o ab si has t‑elid ch haꞌijj si t‑edawua. Haꞌijj o ab si s‑ap has t‑ahg ch haꞌijj s‑koꞌokam has t‑ahg. Haꞌijj o hab t‑ahg mach s‑chu iꞌattomk. Kuch eda g wohokam ahg. ");
INSERT INTO oodNT_vpl VALUES ("C26_9","077_6_9","2CO","6","9","9","Haꞌijj o pi ab hu t‑mahchimk ch eda muꞌijj s‑t‑mahch. Haꞌijj o hab elid mach koꞌihim. Kum eda s‑mahch mach wabsh kia doda. Chum am hi wa s koꞌokam t‑shoꞌigchud ch wabshaba pi shaꞌi t‑kokda. ");
INSERT INTO oodNT_vpl VALUES ("C26_10","077_6_10","2CO","6","10","10","Haꞌichu o pi ap t‑tahhadchud. Kuch eda chum hekid s‑hehgig. Chum achs hi wa pi haꞌichu edgid ch eda s‑mahch ch ahgachug mo g Jiosh wehs haꞌichu edgid ch ab t‑makiog mach haschu i tatchua. ");
INSERT INTO oodNT_vpl VALUES ("C26_11","077_6_11","2CO","6","11","11","Neh, id ani wehs ahg si ni‑ihbdag amjed nani pi ab si em‑tatchua. ");
INSERT INTO oodNT_vpl VALUES ("C26_12","077_6_12","2CO","6","12","12","Pi ani d ahni manis pi ab hu em‑tatchua. Dam ahpim haꞌi mam pi ab hu ni‑tatchua. ");
INSERT INTO oodNT_vpl VALUES ("C26_13","077_6_13","2CO","6","13","13","Bani masma chum em‑wehm neok mam d ni‑aꞌaliga. Am g hig wo i ni‑chehgid mam ab ni‑tatchua hab masma mani ahni hab masma ab em‑tatchua. ");
INSERT INTO oodNT_vpl VALUES ("C26_14","077_6_14","2CO","6","14","14","Pi g ab hu wabsh wo si e behꞌi ha ab hegam mo pi ab hu ihm g Jesus Christ. Shaht hig masma g s‑apꞌekam ab wo e wehnadk g pi apꞌekam? Shaht masma g tonlig ab wo e wehnadk g s‑chuhugam. ");
INSERT INTO oodNT_vpl VALUES ("C26_15","077_6_15","2CO","6","15","15","Jiawul o ab wui kehk g Christ. Kumt heg hekaj pi ab hu wo i e hemakoj g pi wohochuddam ha wehm. ");
INSERT INTO oodNT_vpl VALUES ("C26_16","077_6_16","2CO","6","16","16","Ab ach ihm g Jiosh. K pi hab chum chuꞌig machs haꞌichu ab ep wo ihmad. Jiosh o am t‑eda. K id heg wa wepo mach d cheopigaj. Neh, bo kaij g Jiosh: Dant wo em‑Jioshgak ch am wo em‑shahgidk. Kumt d wo ni‑hemajkamgak. ");
INSERT INTO oodNT_vpl VALUES ("C26_17","077_6_17","2CO","6","17","17","K hab ep kaij: Am amt wo i e gawulkai ab ha amjed hegam mo pi ni‑mahch k pi am hu wo hudawogad hegai mo haschu d pi apꞌekam. ");
INSERT INTO oodNT_vpl VALUES ("C26_18","077_6_18","2CO","6","18","18","Nt ab wo i em‑bei mamt d wo ni‑aꞌaligak. ");
INSERT INTO oodNT_vpl VALUES ("C27_1","077_7_1","2CO","7","1","1","Neh, id ash hab kaij g Jiosh, ni‑wepnag, mat am hab wo t‑juni. Kutt hekaj ab hig wo si i t‑apꞌech heg amjed mo haschu uamhun g t‑chuhkug ch t‑doakag k am wo si i t‑dagito Jiosh wui ab si has elidch. ");
INSERT INTO oodNT_vpl VALUES ("C27_2","077_7_2","2CO","7","2","2","Ab g wo si i s‑ni‑hoꞌigeꞌelid. Pi ant hedai shaꞌi s‑koꞌokam has juh manis has i masma ha iattogid o manis haschukaj i ha padch o manis haschu i ha ehs. ");
INSERT INTO oodNT_vpl VALUES ("C27_3","077_7_3","2CO","7","3","3","Pi ani heg hekaj hab kaij ihda manis ab haꞌichu em‑abchud. Am am wa s‑mahch mani ab si em‑tatchua. Kut pi haꞌichu wo shaꞌi i t‑gawulkai, chum hems g muhkig. ");
INSERT INTO oodNT_vpl VALUES ("C27_4","077_7_4","2CO","7","4","4","Ab ani si has em‑elid ch ab si em‑hiwig ch si s‑hehgig ch am si i ni‑gewkaj, chum as muꞌi haꞌichu t‑kudut. ");
INSERT INTO oodNT_vpl VALUES ("C27_5","077_7_5","2CO","7","5","5","Wehsko o wa an hab chuꞌig g kudutadag mant eda am jiwia Macedonia jewed ch ed. Muꞌijj o wa ni‑kawhain. Kuni wa am ni‑kudut nani ge s‑mahch mam has masma hab e junihim. ");
INSERT INTO oodNT_vpl VALUES ("C27_6","077_7_6","2CO","7","6","6","K wabshaba g Jiosh chum hekid ab t‑mahk g gewkemhuna mach eda t‑kudut. Kunt wa ab i ni‑gewkemhu mat am ni‑nam g Titus. ");
INSERT INTO oodNT_vpl VALUES ("C27_7","077_7_7","2CO","7","7","7","Heg o si s‑ap e tahtk ch am ni‑ahgid mamsh chum si s‑ni‑neidamk ch si pi ap e tahtk heg hekaj mat haschu has e juh am em‑shahgid. K hab kaij mamsh ab ha wui gegok hegam mo has ni‑ahg. Kuni hekaj baꞌich i si s‑hehgig hemuch. ");
INSERT INTO oodNT_vpl VALUES ("C27_8","077_7_8","2CO","7","8","9","Si amsh pi ap e tahtk am neꞌokchulidk g ni‑oꞌohana. Kuni wa chum pi hohhoꞌid mant heg am em‑oꞌohani. Kumsh wabshaba pi tash pi ap e tahtk ch am wabsh i apꞌech hegai mash pi apꞌe am em‑shahgid. Jiosh at hekaj hegai em‑shoꞌigchudadag. Kuni hahawa si s‑ap ni‑tahtk. ");
INSERT INTO oodNT_vpl VALUES ("C27_10","077_7_10","2CO","7","10","10","Bo wa masma hekaj g Jiosh g pi ap tahhadkam am t‑doakag ed matt gam hu wo s‑ohhod g pi ap t‑chegitoi k wo bei g s‑ap tahhadkam. T wabshaba hegam mo pi ab hu e dagitokch Jiosh wui baꞌich im hu hab wo i e juh ab amjed mat ab wo ha ai g pi ap tahhadkam. ");
INSERT INTO oodNT_vpl VALUES ("C27_11","077_7_11","2CO","7","11","11","S‑mahch am mat has em‑juh g Jiosh mamt pi ap e taht. Am amt i e oidahim k si tatchua mat pi hedai ab hu wo em‑abch mams pi ap chuꞌi. Si amt pi hohhoꞌi hegai mo am pi ap chuꞌig em‑shahgid k ab si i e shohbi hegaj k si s‑gewkam i tatchua mamt am wo i apꞌech hegai mo wa am pi apꞌe. Am amt e chehgi moki pi d em‑chuꞌijig hegai matp am hab chuꞌig em‑shahgid. ");
INSERT INTO oodNT_vpl VALUES ("C27_12","077_7_12","2CO","7","12","12","Pi ant heg waꞌi hekaj am wa em‑oꞌohani mamt am wo i apꞌech hegai mo wa am pi apꞌe. Jiosh o s‑mahch mant wa am em‑oꞌohani mat hekaj am wo e chehgi em‑shahgid mam ab si ni‑tatchua. ");
INSERT INTO oodNT_vpl VALUES ("C27_13","077_7_13","2CO","7","13","13","Kuch ab i t‑gewkemhun mamtsh ab bei g i wehmta. Titus o si s‑ap e tahtk mamsh wabsh si s‑apꞌe. Kuni heg hekaj si s‑hehgig ");
INSERT INTO oodNT_vpl VALUES ("C27_14","077_7_14","2CO","7","14","14","nant pi si s‑ap has em‑ah ab wui. Kumt pi si ni‑edawua. Chum ach hekid g wohokam ahg ab em‑wui. Kut hab waꞌap am e wohokamch hegai mant am ahgi g Titus ab em‑amjed. ");
INSERT INTO oodNT_vpl VALUES ("C27_15","077_7_15","2CO","7","15","15","Baꞌich o ab i si em‑tatchua am i chechegitodch mamt si s‑ap ab i neid k am si i e nako mamt ab wo s‑wohog el. ");
INSERT INTO oodNT_vpl VALUES ("C27_16","077_7_16","2CO","7","16","16","Si am s‑ap hab junihim hegai mani has i kaij. Kuni heg hekaj ab si em‑hiwig ch si s‑hehgig. ");
INSERT INTO oodNT_vpl VALUES ("C28_1","077_8_1","2CO","8","1","1","Neh, t‑wepnag, am ach s‑em‑ahgidamk mat haschu wa hab juh g Jiosh am ha shahgid g wohochuddam amai Macedonia jewed t am. ");
INSERT INTO oodNT_vpl VALUES ("C28_2","077_8_2","2CO","8","2","2","Muꞌi shoꞌigdag at nakog k wabshaba wabsh si s‑hehgig ch si s‑ap e tahtk ch am hab wua g mahkig mo eda d wa chum si shoꞌigkam. ");
INSERT INTO oodNT_vpl VALUES ("C28_3","077_8_3","2CO","8","3","3","Bat juh ihda mahkig mat heꞌes i e nako, pej baꞌich i mo heꞌes i chum e nakog, wabsh hejel hab e elidk. ");
INSERT INTO oodNT_vpl VALUES ("C28_4","077_8_4","2CO","8","4","4","Ab at si t‑tai matt wo ha hiwigi mat hab wo juh ihda k hab masma am wo i ha wehmt hegam mo d Jiosh hemajkamga ch si e shoꞌigchud amai Judea t am. ");
INSERT INTO oodNT_vpl VALUES ("C28_5","077_8_5","2CO","8","5","5","Kut baꞌich am hab i juh mach heꞌes hab i chum ha elid nat pi wehs am i e dagito chikpanaj ed g t‑kownalig Jesus Christ mach has masma am ha tashogid. ");
INSERT INTO oodNT_vpl VALUES ("C28_6","077_8_6","2CO","8","6","6","Am at wa heki hu i chikp ihda g Titus. Kuni am si i chehani mat am wo i em‑wehmt k wo nahto ihda s‑kehg chikpan. ");
INSERT INTO oodNT_vpl VALUES ("C28_7","077_8_7","2CO","8","7","7","Si am geꞌe haꞌichu ab apꞌedag ch ab si s‑wohochud g Jiosh haꞌichu ahga ch haꞌichu s‑mahch ab amjed g Jiosh ch s‑kehg neneok ch s‑wapagima ch ab si t‑tatchua. Kuch heg hekaj hab em‑elid mamt wo i ha wehmt hegam mo e shoꞌigchud am Judea ch ed. ");
INSERT INTO oodNT_vpl VALUES ("C28_8","077_8_8","2CO","8","8","8","Pi ani ab hu s‑gewkam em‑chehani mamt hab wo juh ihda. Ni wabsh chum s‑mahchimk mas heꞌes i geꞌej g em‑pihk elidadag. Heg ani hekaj am em‑ahgid mat has masma hab juh g i wehmta idam haꞌi. ");
INSERT INTO oodNT_vpl VALUES ("C28_9","077_8_9","2CO","8","9","9","Am am wa s‑mahch mat has masma am chehgi g e‑hemajimatalig g t‑kownalig Jesus Christ. Dach wabsh shoꞌigkam. T heg an dagito g e‑kihdag ch e‑apꞌedag k shoꞌig ia haꞌichugkahim matt ahchim ab wo si i bei g apꞌedag. ");
INSERT INTO oodNT_vpl VALUES ("C28_10","077_8_10","2CO","8","10","10","Bani masma hab elid ihda mamt am wo i nahto hegai mamt wa am hab i chum juh haꞌakid. Ahpim amt wa wehpeg si s‑hohhoꞌid k am hab i junihi ihda i wehmta. ");
INSERT INTO oodNT_vpl VALUES ("C28_11","077_8_11","2CO","8","11","11","Pegih, am g wo i e gewpkad k wo nahto. Bamt wa masma s‑wapagimam am wo i nahto mamt wa ged hu i wehpeg hab e juh. ");
INSERT INTO oodNT_vpl VALUES ("C28_12","077_8_12","2CO","8","12","12","Mt wo s‑ap e taht k am hab wo juh mamt heꞌes wo i e nako. T g Jiosh wo wa s‑hohhoꞌi. ");
INSERT INTO oodNT_vpl VALUES ("C28_13","077_8_13","2CO","8","13","14","Pi ani hab ahg mams ahpim wo e shoꞌigch am i ha wehmajch hegam wohochuddam mo e shoꞌigchud. Idani am haꞌichu s‑edgid ch hekaj wo i ha wehmt. T hegam am epai wo i em‑wehmt mamtp hekid wo i tatchua g i wehmta. Bamt masma am aꞌai wo i e wehmt mamt hekid wo i tatchua g i wehmta. ");
INSERT INTO oodNT_vpl VALUES ("C28_15","077_8_15","2CO","8","15","15","Bat masma hab wo e juh hegai mo an hab chuꞌig Jiosh heki hu oꞌohana ed ch hab chuꞌig: Matp hedai heꞌes wo i edagi haꞌichu, t am wo wa ahijsk mo heꞌes i tatchua. ");
INSERT INTO oodNT_vpl VALUES ("C28_16","077_8_16","2CO","8","16","16","Titus o si pihk e elid em‑hekaj hab masma mani ahni. Kuni heg hekaj ab si i hoꞌigeꞌid g Jiosh. ");
INSERT INTO oodNT_vpl VALUES ("C28_17","077_8_17","2CO","8","17","17","S‑ap o e tahtk mani ab ahgid mat am wo i em‑wehmt ch am hejel si e nako mat am wo i em‑chehgim. ");
INSERT INTO oodNT_vpl VALUES ("C28_18","077_8_18","2CO","8","18","18","Am ani hema ep ahgid mat wo oi g Titus. Id o s‑ap ahgachug g s‑kehg haꞌichu ahgaj g Jiosh. K heg hekaj wehsko ab si has elid g t‑wepnag. ");
INSERT INTO oodNT_vpl VALUES ("C28_19","077_8_19","2CO","8","19","21","K id d ha‑kehsha mat wo t‑oi matt am wo i ui g em‑mahkig ha wui hegam mach am i s‑ha wehmtamk. Si ach s‑t‑nenꞌoid matt s‑ap hab wo juh ihda em‑wehhejed. T hab pi hedai has wo t‑ahg k wabshaba ab wo has elidad g Jiosh. ");
INSERT INTO oodNT_vpl VALUES ("C28_22","077_8_22","2CO","8","22","22","Pegih, t am wo oi g Titus ihda t‑wehnag. Muꞌikko att am aꞌappe ab tahnich mat am wo i t‑wehmt. Kuki chum hekid s‑t‑wehmtamk, wahm hemuch no pi ab si has em‑elid. ");
INSERT INTO oodNT_vpl VALUES ("C28_23","077_8_23","2CO","8","23","23","Kum s‑mahch mo g Titus d ni‑wehm chikpandam ch am wo i em‑wehmt. K idam haꞌi mat am wehmaj wo hihi am d ha‑chuhchai g t‑wepnag ch ab si haꞌichuchud g Christ. ");
INSERT INTO oodNT_vpl VALUES ("C28_24","077_8_24","2CO","8","24","24","Ab ani si s‑ap has em‑ahg am ha tahgio. Kumt am wo ha chehgi mam ab si ha tatchua. T hegam mat am i ha chuhcha wo s‑mahchk mani g wohokam am ha ahgid. ");
INSERT INTO oodNT_vpl VALUES ("C29_1","077_9_1","2CO","9","1","2","S‑mahch ani mam tatchua mamt wo i ha wehmt g shoꞌigkam e‑wepnag, chum anis hems pi am hu wo em‑oꞌohani heg amjed. Ia ani wa heki hu si s‑ap has em‑ahg ha wui idam t‑wepnag am ha ahgidch mamt heki hu hab i e ah haꞌakid mamt am wo i ha wehmt hegam shoꞌigkam. Id at muꞌijj am si i ha gewpkai. ");
INSERT INTO oodNT_vpl VALUES ("C29_3","077_9_3","2CO","9","3","3","Kuni idani am ha ahgid idam t‑wepnag mat am wo hihi em‑wui. Mt wo si e nahtokch heg hekaj e‑mahkig. Kut pi wabsh wo heki e wua g s‑kehg ni‑neꞌoki ab em‑amjed. ");
INSERT INTO oodNT_vpl VALUES ("C29_4","077_9_4","2CO","9","4","4","Tp hems wo haꞌi t‑wehmajk g Macedonia t am hemajkam. Kunt wo si ni‑el mamtp pi wo e nahtokch mani eda si s‑ap em‑ahg am ha wui. Mt ahpim hab waꞌap wo si e el. ");
INSERT INTO oodNT_vpl VALUES ("C29_5","077_9_5","2CO","9","5","5","Heg ani hekaj hab elid mo s‑apꞌe mant am wo si i ha cheha idam t‑wepnag mat am wehpeg wo hihim k am wo i em‑wehm apꞌech g em‑mahkig. Bat masma heki hu wo nahtoisk mant am haha wo jiwia. Mt am wo e chehgi mam woho i s‑ha wehmtamk g shoꞌigkam ch pi hab wabsh wua manis ab si em‑chehani mamt am hab wo juh. ");
INSERT INTO oodNT_vpl VALUES ("C29_6","077_9_6","2CO","9","6","6","S‑mahch am mat muꞌi wo nei g haꞌichu bahidag hegai mat muꞌi wo ei g haꞌichu kai. T pi ab hu muꞌi wo nei hegai mat pi muꞌi wo ei. Pegih, mt hab waꞌap muꞌi ab wo nei g apꞌedag mamtp s‑baꞌama ab wo haꞌichu ha mah am Jiosh wehhejed. ");
INSERT INTO oodNT_vpl VALUES ("C29_7","077_9_7","2CO","9","7","7","Mt wabshaba hejel hab wo e ah mamt heꞌekia ab wo i ha mah. Pi o ab hu t‑chehani g Jiosh machs ab haꞌichu wo ha mah no pi s‑hohhoꞌid matt si s‑ap t‑taht k am hab wo juh g t‑mahkig k pi wo ge s‑daꞌad. ");
INSERT INTO oodNT_vpl VALUES ("C29_8","077_9_8","2CO","9","8","8","Jiosh at wo e nako mat ab wo em‑mah hegai mam haschu i tatchua. Kumt chum hekid wo edgidad mam haschu i tatchua hejel e wehhejed ch am dahm ep wo edgidad mamt am hab wo juh g i wehmta. ");
INSERT INTO oodNT_vpl VALUES ("C29_9","077_9_9","2CO","9","9","9","Neh, bo chuꞌig an Jiosh heki hu oꞌohana ed: Hegai mat si s‑baꞌama ab haꞌichu wo ha mahkad g shoꞌigkam at chum hekid wo e nakogad mat am hab wo e junihid. ");
INSERT INTO oodNT_vpl VALUES ("C29_10","077_9_10","2CO","9","10","10","Jiosh at ab wo mahkad g haꞌichu kai hegai mat wo eꞌeshad. T heg amjed ab wo neidad g haꞌichu hugi. Pegih, k hab waꞌap tasho mo s‑baꞌama ab t mahkch g i wehmtadag matt am epai haꞌi wo i ha wehmt. ");
INSERT INTO oodNT_vpl VALUES ("C29_11","077_9_11","2CO","9","11","11","Chum at hekid s‑baꞌama am wo i em‑wehmajk mamt wo s‑chechojimak. Kut muꞌijj ab wo si i hoꞌigeꞌel g Jiosh heg hekaj em‑mahkig. ");
INSERT INTO oodNT_vpl VALUES ("C29_12","077_9_12","2CO","9","12","12","Ihda mamt am hab wo juh at am wo i ha wehmt g Jiosh hemajkamga. T muꞌi hoꞌigeꞌelig am hab wo juh Jiosh wui. ");
INSERT INTO oodNT_vpl VALUES ("C29_13","077_9_13","2CO","9","13","13","Em‑mahkig at am wo wohokamch mam woho ab s‑wohochud g s‑kehg haꞌichu ahgaj g Jesus Christ. Kut muꞌijj ab wo si i haꞌichuch g Jiosh ");
INSERT INTO oodNT_vpl VALUES ("C29_14","077_9_14","2CO","9","14","14","k wo e hoꞌigeꞌidahu am em‑wehhejed ab si em‑tatchuadch no pi g Jiosh ab si em‑mahkch g hemajimatalig. ");
INSERT INTO oodNT_vpl VALUES ("C29_15","077_9_15","2CO","9","15","15","Ab att wehsijj wo si i hoꞌigeꞌel g Jiosh mat ab i t‑mah g pi ha huhugedam doakag am gahi wuhshanim g e‑alidag. ");
INSERT INTO oodNT_vpl VALUES ("C210_1","077_10_1","2CO","10","1","1","Haꞌijj amsh hab kaij manish s‑em‑kehꞌid wabsh em‑oꞌohanidch ch antsh ep wo s‑hemajimak am ep jiwiak. Pegih, bani wa masma chum si s‑hemajima mo g Christ. ");
INSERT INTO oodNT_vpl VALUES ("C210_2","077_10_2","2CO","10","2","2","Am g wabsh wo s‑dodolimak. Nt hab pi wo em‑kehꞌel am jiwiak. Haꞌijj amsh hab kaij manish wabsh hejel ni‑wehhejed am hab junihim haꞌichu. Ni eda g Jiosh wehhejed hab wua. Nt wo ni‑nako mant wo si s‑gewkam neo ab em‑wui. ");
INSERT INTO oodNT_vpl VALUES ("C210_3","077_10_3","2CO","10","3","3","In ach d dodakam jewed dahm ch wabshaba pi hab masma hab t‑junihim mo hegam mo pi mahch g Jiosh. ");
INSERT INTO oodNT_vpl VALUES ("C210_4","077_10_4","2CO","10","4","5","Hegam o ab wui gegok g Jiosh ch ha iattogid ch ab si haꞌichuchud g hejel haꞌichu e‑mahchig. K wabshaba ahchim ab t‑mahkch g Jiosh g gewkdag. Kuch heg gewkdagkaj wehs gewito ihda pi apꞌekam ch pi g hejel t‑gewkdagkaj. ");
INSERT INTO oodNT_vpl VALUES ("C210_6","077_10_6","2CO","10","6","6","Pegih, am amt wo i e chehgi mam am wehs e dagitokch id eda Christ himdag. Nt haha wo s‑koꞌokam ha namkid hegam mo am wa haꞌichukaj pi am hu wehs i e dagitokch. ");
INSERT INTO oodNT_vpl VALUES ("C210_7","077_10_7","2CO","10","7","7","Haꞌi amki ab wabsh dahmjed haꞌichu neid ch hab chum si e elid mam d si Christ pionag. Am g wo si i e oidahim. Ahchim ach hab wa masma d Christ pionag mamtp has i masma hab e elid. ");
INSERT INTO oodNT_vpl VALUES ("C210_8","077_10_8","2CO","10","8","8","Pi ani shaꞌi si ni‑elid am heꞌes i em‑ahgidch ab amjed ihda gewkdag mat g t‑kownalig Jesus ab ni‑mah. Ab o ni‑mahkch mant hekaj am wo i em‑gewkemhun k pi gam hu hab wo i em‑juh ab amjed. ");
INSERT INTO oodNT_vpl VALUES ("C210_9","077_10_9","2CO","10","9","9","Pi ani hab ahgch am em‑oꞌohanid manis wo em‑tods. ");
INSERT INTO oodNT_vpl VALUES ("C210_10","077_10_10","2CO","10","10","10","Tp hems hema hab wo chei, “Paul o si s‑ta keꞌidam kaij ab t‑oꞌohanidch ch wabshaba ia t‑wui jijiwhia ch pi gewkdag. K g neꞌokij d wabsh pi haꞌichu.” ");
INSERT INTO oodNT_vpl VALUES ("C210_11","077_10_11","2CO","10","11","11","T eda hegai mat hab wo wa chei wo chum s‑mahchk mant hab wa masma hab wo chei hekid am em‑wehmajkch mani has i kaij am ni‑oꞌohana ed. ");
INSERT INTO oodNT_vpl VALUES ("C210_12","077_10_12","2CO","10","12","12","Bamt wo s‑mahchk mach pi ab hu shaꞌi i t‑wepnad o t‑wepogid hegam mo am si uhgk has e ahg. Wo o wabsh hejel e iattogid no pi hejel am e aꞌappem ch am hejel e ahg mo has masma. ");
INSERT INTO oodNT_vpl VALUES ("C210_13","077_10_13","2CO","10","13","13","Ahni ani hi am waꞌi hugkam ni‑aꞌaga mat heꞌes ab i ni‑mah g Jiosh g chikpan. Kum ahpim d ni‑nuhkuda. ");
INSERT INTO oodNT_vpl VALUES ("C210_14","077_10_14","2CO","10","14","14","Pi ant shaꞌi baꞌiwich hegai mo g Jiosh ni‑nuhkudachud mant am jiwia em‑wui k am uꞌapa g s‑kehg haꞌichu ahgaj ab amjed g Christ. ");
INSERT INTO oodNT_vpl VALUES ("C210_15","077_10_15","2CO","10","15","15","Ni hekaj pi shaꞌi ni‑haschud heg hekaj mo d haꞌi ha‑chikpan mani am aꞌaga hegai chikpan mat g Jiosh ab i ni‑mah ch wabshaba heg wui am ni‑gewkadch mat am wo i geꞌeda g em‑wohochudadag. Mt hekaj am epai wo i ni‑wehmajk ");
INSERT INTO oodNT_vpl VALUES ("C210_16","077_10_16","2CO","10","16","16","mamt gam hu baꞌich ep wo i ahgachugad g Jiosh haꞌichu ahga mo hebai pi koi hedai am hu ahgachug. Kunt pi hekid hab wo chum chei manis heg hab juh mat wabsh hema hab juh. ");
INSERT INTO oodNT_vpl VALUES ("C210_17","077_10_17","2CO","10","17","17","Bo chuꞌig an Jiosh oꞌohana ed: Pi at hedai ab hu wabsh wo chum si has elidad g hejel haꞌichu hab e‑juni. Heg at ab wo waꞌi has elidad Jiosh haꞌichu hab juni. ");
INSERT INTO oodNT_vpl VALUES ("C210_18","077_10_18","2CO","10","18","18","Pi o has d shaꞌi ahga mas has i elid g oꞌodham g hejel e‑chikpan. Heg o waꞌi Jiosh s‑mahch machs has i masma hab t‑junihim. ");
INSERT INTO oodNT_vpl VALUES ("C211_1","077_11_1","2CO","11","1","2","Pi o hab chum chuꞌig manis hab masma hejel ni‑wehhejed wo neokad. Kuni eda ab si em‑tatchua am wehhejed g Christ. Kumt hekaj ab wo ni‑kaiha. Bam sha masma mam d hohntaj. Kuni si s‑em‑daꞌa hab masma mo g Jiosh mamt wo si e nuhkud g Christ wehhejed. ");
INSERT INTO oodNT_vpl VALUES ("C211_3","077_11_3","2CO","11","3","3","Am g wo s‑chegitok matsh wa pi wohoch g Jiosh hegai wehpeg uwi mash hab chehgig Eve. Jiawul atsh wa s‑aꞌagi iattogi am gahi wuhshanim g wamad. Kuni s‑gihug mat hab waꞌap wo em‑juh am gahi ha wuhshanim hegam mash chum em‑iattogid. Kumtp hems wo s‑ohhod g Christ ");
INSERT INTO oodNT_vpl VALUES ("C211_4","077_11_4","2CO","11","4","4","namsh pi ha hiwgid ch ab ha kaiham. Ab ani em‑ahgid hegai mo haschu am i ni‑tashogid g Hekia S‑apꞌekam Gewkdag ab amjed g Christ. Kumsh eda haꞌi ab ha kaiham hegam mash gawul haꞌichu am em‑ahgid ab amjed. ");
INSERT INTO oodNT_vpl VALUES ("C211_5","077_11_5","2CO","11","5","5","Idam amsh haꞌi ab si has ha elid hab masma mo d Christ chuhchai. Ni eda ahni hig woho d kehshaj. ");
INSERT INTO oodNT_vpl VALUES ("C211_6","077_11_6","2CO","11","6","6","M o hi wa woho mani pi am hu i si s‑mahch g amogida. Kuni wabshaba s‑mahch g Jiosh haꞌichu ahga ch am em‑wui i tashogid. ");
INSERT INTO oodNT_vpl VALUES ("C211_7","077_11_7","2CO","11","7","7","Haꞌi amsh hab ni‑elid mani pi ab hu ni‑haꞌichuchud pi shaꞌi em‑hiwgidch mams ab wo ni‑namkid. Ni eda am hab ni‑junihim mant g s‑apꞌekam am hab wo em‑juni. ");
INSERT INTO oodNT_vpl VALUES ("C211_8","077_11_8","2CO","11","8","9","Tatchua ani g lial ch wabshaba pi tatchua manis wo em‑wechhu. T hegam wohochuddam mo am aꞌai kihhim Macedonia jewed ch ed ab ni‑mamka mani haschu i tatchua. ");
INSERT INTO oodNT_vpl VALUES ("C211_10","077_11_10","2CO","11","10","10","Am ani em‑ahgid wehsko Greece jewed ch ed mant pi wo em‑hiwigi mams ab wo ni‑namkid mani eda am ahgachug g Jiosh haꞌichu ahga em‑shahgid. ");
INSERT INTO oodNT_vpl VALUES ("C211_11","077_11_11","2CO","11","11","11","Pi ani heg hekaj hab kaij ihda manis pi ab hu em‑tatchua. Jiosh o s‑mahch mani ab si em‑tatchua. ");
INSERT INTO oodNT_vpl VALUES ("C211_12","077_11_12","2CO","11","12","12","K wabshaba haꞌi hab chum kaij mash hab masma chikpan mani ahni. Ni eda ahni pi haꞌichu em‑kowlant. K idam hi em‑kowlant ch hab em‑iattogid. Am ash chum ni‑wepo e wua ahni mani d Christ kehsha. Pegih, t hemho wa wo chum ahgad g Jiosh haꞌichu ahga pi ab hu haꞌichu em‑kowlantch. ");
INSERT INTO oodNT_vpl VALUES ("C211_13","077_11_13","2CO","11","13","13","K wabshaba pi d wohokam Christ chuhchai ch haꞌichu ha iattogid ch chum t‑wepo e wua ahchim mach d si s‑wohom Christ chuhchai. ");
INSERT INTO oodNT_vpl VALUES ("C211_14","077_11_14","2CO","11","14","15","Am o wa tasho mat hab masma hab wo e wuad no pi d Jiawul pionag. Jiawul o chum e wepogid g s‑apꞌekam anghil. T g piongaj hab waꞌap wo e wepogidad ahchim mach am ahgachug g s‑apꞌekam. T wabshaba g Jiosh s‑koꞌokam wo ha namkid heg hekaj. ");
INSERT INTO oodNT_vpl VALUES ("C211_16","077_11_16","2CO","11","16","16","Haꞌi amsh hab ni‑elid mani wabsh pehegi neok. Nt eda am wo em‑ahgi g wohokam ab amjed g ni‑chikpan. Ab g wo kaiham mant has wo chei. ");
INSERT INTO oodNT_vpl VALUES ("C211_17","077_11_17","2CO","11","17","17","Pi o ab hu ni‑chehani g t‑kownalig Jesus mant hab kaidam wo neokad. ");
INSERT INTO oodNT_vpl VALUES ("C211_18","077_11_18","2CO","11","18","18","Nt wabshaba am hab wo ni‑juh no pi muꞌijj wabsh hejel si e haschud. ");
INSERT INTO oodNT_vpl VALUES ("C211_19","077_11_19","2CO","11","19","19","Kum ahpim hab e elid mam s‑chu aꞌamichud ch eda wabsh ha hiwgid hegam mo pi haꞌichu aꞌamichud ");
INSERT INTO oodNT_vpl VALUES ("C211_20","077_11_20","2CO","11","20","20","mat am hab wo em‑juh mo haschu d i ha‑tatchui. Tp hems am haꞌichu wo em‑wohppoꞌi o atp s‑wihnam an wo em‑ui o atp pi ab hu has wo em‑elidad o atp s‑koꞌokam has wo em‑ah. ");
INSERT INTO oodNT_vpl VALUES ("C211_21","077_11_21","2CO","11","21","21","Haꞌi ash hab ni‑elid mani pi hab masma ab em‑wui mo hegam nani pi si ni‑elid. Pegih, woho o wa mant wo si ni‑el mantp hab wo masmak. Hegam o si e haschud ch e wehhejed neneok. Pegih, nt ahni hab waꞌap ni‑wehhejed wo neo. ");
INSERT INTO oodNT_vpl VALUES ("C211_22","077_11_22","2CO","11","22","22","Neh, bash e aꞌaga mash d Tutuligo ch d Jiosh hemajkamga ch d Abrahambad amjedkam. Pegih, ahni ehp. ");
INSERT INTO oodNT_vpl VALUES ("C211_23","077_11_23","2CO","11","23","23","Bo kaij mo d Christ pionag. Nt ahni hab wo chei mani baꞌich d i si piongaj mo hegam, chum ams hab wo ni‑elidad mani wabsh pehegi neok. Baꞌich ani i si s‑gewkam chikpan ch baꞌich i muꞌikko ni‑kuhpach g Christ wehhejed. Baꞌich amt i muꞌikko ni‑gewitta. Muꞌikko ant chum alo muh. ");
INSERT INTO oodNT_vpl VALUES ("C211_24","077_11_24","2CO","11","24","24","Hetaspo at am hugkam ab ni‑chuꞌijigch g ni‑wehm Tutuligo mat waikko gamai humukto ni‑gewitta. ");
INSERT INTO oodNT_vpl VALUES ("C211_25","077_11_25","2CO","11","25","25","Waikko at ni‑gewitta g Rome t am hahaꞌichu. Hemho amt ni‑maꞌichkwua. Waikko at wachum g wahlko mani an eda. Kuni hemako tash ch hemako chuhug chehmoꞌim am wiꞌinoghim shuhdagi ch ed. ");
INSERT INTO oodNT_vpl VALUES ("C211_26","077_11_26","2CO","11","26","26","S‑to o ehbidama am ni‑wehhejed mani hebai i oimmed. An o hab chuꞌig g wiꞌindag ch muꞌij g s‑chu eꞌeskam. Haꞌijj o s‑ta ehbidam s‑ni‑kehꞌid g ni‑wehm oꞌodham ch gawul mahs oꞌodham. Am o haꞌichug g s‑ta ehbidam haꞌichu kihhim ch ed ch gam hu jegko ch an geꞌe shuhdagi dahm. K hegam mo d chum t‑naipijju chum s‑koꞌokam ni‑jujju. ");
INSERT INTO oodNT_vpl VALUES ("C211_27","077_11_27","2CO","11","27","27","Muꞌikko ant si gewko k pi ha kohsig ch hebai d bihugimkam ch tonomkam. Muꞌikko ani pi ha haꞌichu hugi ch pi ha kih ch s‑wihonagi eniga. ");
INSERT INTO oodNT_vpl VALUES ("C211_28","077_11_28","2CO","11","28","28","Am baꞌich ehp mani wehs tashkaj si ha chegitok hegam mo ab ihm g Christ ch an aꞌai hab chuꞌig. ");
INSERT INTO oodNT_vpl VALUES ("C211_29","077_11_29","2CO","11","29","29","Ab ani ha wehm nakog haꞌichu hegam mo pi gewpkdag. Tp hema am wo gei pi apꞌekam ch ed, ni ha wehm si ni‑kudut. ");
INSERT INTO oodNT_vpl VALUES ("C211_30","077_11_30","2CO","11","30","30","Pi ani hejel si ni‑haꞌichuchud. Do Jiosh mo am chehgidch g e‑gewkdag am ni‑eda mani eda d wabsh si shoꞌig pi gewkam hemajkam. Ni heg ab waꞌi haꞌichuchud. ");
INSERT INTO oodNT_vpl VALUES ("C211_31","077_11_31","2CO","11","31","31","Jiosh alidag o d ni‑kownalig. K g Jiosh s‑mahch mo wehs woho ihda mani em‑ahgid. Kunt chum hekid ab wo si hehgchulidad. ");
INSERT INTO oodNT_vpl VALUES ("C211_32","077_11_32","2CO","11","32","32","Neh, hegai kownal mo ab wecho g geꞌe kownal Aretas at wa am i ha chuhcha g shondal ab Damascus kihhim kihjeg t ab mat an wo ni‑be k wo ni‑kuh. ");
INSERT INTO oodNT_vpl VALUES ("C211_33","077_11_33","2CO","11","33","33","Mt wabshaba an ni‑dai washomi ch ed k ab i ni‑huduni hodai kolhai amjed. Nt hab hi wa al masma ni‑doꞌibia. ");
INSERT INTO oodNT_vpl VALUES ("C212_1","077_12_1","2CO","12","1","1","Pi at haꞌichu wo ni‑apꞌet manis wo em‑ahgi hegai mani haschu am hab junihim. Heg ant wo waꞌi em‑ahgi mat haschu g Jiosh am ni‑chehgi. ");
INSERT INTO oodNT_vpl VALUES ("C212_2","077_12_2","2CO","12","2","3","Heg at am uhgk i ni‑bei e‑kihdag wui an dahm kahchim ch ed. Id at hab e juh gamai giꞌik aꞌahidag wehgaj. Pi ani hi wa mahch manis s‑wohom an jiwia, aha nat hegai ni‑doakag an jiwia. Heg o waꞌi Jiosh s‑mahch ihda. Heg ani hi wa s‑mahch mant an i ni‑nei Jiosh kihdag ed. ");
INSERT INTO oodNT_vpl VALUES ("C212_4","077_12_4","2CO","12","4","4","An ant s‑ta kakaim haꞌichu kah. K g Jiosh pi ni‑hiwgid manis am wo ah. ");
INSERT INTO oodNT_vpl VALUES ("C212_5","077_12_5","2CO","12","5","5","Id ant ab wo si has ah mat g Jiosh am ni‑chehgi k pi ahni ab hu hejel has wo ni‑ah. Jiosh o ab ni‑chehgidch g e‑gewkdag nani pi d wabsh shoꞌig pi gewkam hemajkam. ");
INSERT INTO oodNT_vpl VALUES ("C212_6","077_12_6","2CO","12","6","6","Kuni muꞌi haꞌichu hab wua heg hekaj gewkdaj ch wabshaba pi em‑ahgid nani pi pi tatchua mas hedai ab hu wo si has ni‑elidad heg hekaj. Heg amt waꞌi hekaj ab wo si has ni‑elidad mam haschu i neid mani hab wua ch haschu i kah mani hab kaij. ");
INSERT INTO oodNT_vpl VALUES ("C212_7","077_12_7","2CO","12","7","7","Pi o hab mahs manis wo si ni‑haꞌichuchudad heg hekaj mo haschu am ni‑chehgid g Jiosh. K g t‑kownalig Jesus hiwgid g Jiawul mat wo i ni‑mumkichud k wo ni‑kudutad mant pi ab hu wo si ni‑haꞌichuchudad. ");
INSERT INTO oodNT_vpl VALUES ("C212_8","077_12_8","2CO","12","8","8","Waikko ant ab chum si ni‑hoꞌigeꞌidahu Jesus wui ab tahnich mat gam hu hab wo i juh ihda ni‑mumkidag. ");
INSERT INTO oodNT_vpl VALUES ("C212_9","077_12_9","2CO","12","9","9","Kut hab masma i nodagi g e‑neꞌoki, “Baꞌich at i s‑ap wo e chehgi g ni‑gewkdag ab m‑ab mapt wabsh s‑ap wo nakogad g e‑shoꞌigdag napt pi pi wo e nako maps hejel wo nako. Heg waꞌi ni‑gewkdagkaj apt wo e nako.” Neh, kuni heg hekaj si s‑hehgig ch wabsh s‑ap ni‑tahtk mani d wabsh si shoꞌig pi gewkam hemajkam nant pi hab masma wo taht g Christ gewkdag. ");
INSERT INTO oodNT_vpl VALUES ("C212_10","077_12_10","2CO","12","10","10","Heg o am chehgidch g e‑gewkdag am ni‑wehhejed mani hekid i mukialig. Kuni heg hekaj wabsh si s‑ap ni‑tahtk mani mukialig ch ab nakog g s‑koꞌok has ahgadag ch s‑wehch haꞌichu ch shoꞌigchudadag ch kudutadag wehhejed g Christ. ");
INSERT INTO oodNT_vpl VALUES ("C212_11","077_12_11","2CO","12","11","11","Ab o em‑ab mamt ni‑wehhejed wo neneokad ab ha wui hegam mash has ni‑ahg am em‑shahgid. Msh wabshaba pi hab e wua. Kunt hemho wa am ni‑wehhejed has wo chei, chum anis pi hohhoꞌid manis hab wo ni‑juh nani pi d wabsh pi haꞌichu. K wabshaba g t‑kownalig Jesus ab ni‑mahkch g gewkdag am ni‑kehshch. Pegih, m haschu ahgch baꞌich ab has i ha elid hegam mash wabsh em‑iattogid. ");
INSERT INTO oodNT_vpl VALUES ("C212_12","077_12_12","2CO","12","12","12","Bani wa junihim g s‑hasig haꞌichu ch muꞌi haꞌichu ab nakog mani wa eda am ahg g Jiosh haꞌichu ahga em‑wui. K id am chehgidch mani d Christ kehsha. ");
INSERT INTO oodNT_vpl VALUES ("C212_13","077_12_13","2CO","12","13","13","S‑ap ani hab ni‑junihim ab em‑wui hab wa masma mani ab wehs ha wui hegam mo an aꞌai d Christ ihmdam, heg hi wa mani pi em‑hiwgid mams ab wo haꞌichu ni‑namkid. Ab g wabsh wo s‑ni‑hoꞌigeꞌid mani pi em‑hiwgid. ");
INSERT INTO oodNT_vpl VALUES ("C212_14","077_12_14","2CO","12","14","14","Id o d i waikkokam mant am wo i em‑chehgim. Kunt pi haꞌichu ab hu wo em‑tai nani pi ahpim ab em‑tatchua ch pi g em‑lialiga. Bam sha masma mam d chuꞌuchum ni‑aꞌaliga namt pi hemu ab i s‑wohoch g haꞌichu ni‑ahga ab amjed g Christ k hekaj bei g wechij doakag. K hab chum mahs mat g jehj wo ha dagioꞌidad g chuꞌuchum e‑aꞌaliga ch pi hab mahs mas g chuꞌuchum aꞌai wo ha dagioꞌidad g e‑jehj. ");
INSERT INTO oodNT_vpl VALUES ("C212_15","077_12_15","2CO","12","15","15","Am o wa s‑apꞌe mant am wo hugio g haꞌichu ni‑eniga ch ni‑doakag em‑wehhejed. Ab ani baꞌich i si pihk ni‑elid em‑wui mo g jehj ab e‑aꞌaliga ha wui. Kumt heg hekaj ab wo chum si ni‑tatchuad. ");
INSERT INTO oodNT_vpl VALUES ("C212_16","077_12_16","2CO","12","16","16","S‑mahch am mani pi haꞌichukaj shaꞌi em‑wechun. Kumsh eda haꞌi hab kaij manish wabsh em‑iattogid ");
INSERT INTO oodNT_vpl VALUES ("C212_17","077_12_17","2CO","12","17","17","ch ui g em‑lialiga hejel ni‑wehhejed. Pi o woho ihda. Am ant ha cheha hegam Titus mat am wo hihim k wo i hemapai g lial g shoꞌigkam ha wehhejed. ");
INSERT INTO oodNT_vpl VALUES ("C212_18","077_12_18","2CO","12","18","18","K hegam wabsh s‑ap haꞌichu hab elid ch am hab e junihim mani ahni has i masma. ");
INSERT INTO oodNT_vpl VALUES ("C212_19","077_12_19","2CO","12","19","19","Naꞌams haꞌi hab ni‑elid mani gam hu wabsh chum ni‑oan id hekaj mani wa hab kaij. K eda pi hab chuꞌig. Am ani Jiosh tahgio hab kaij hegai mo d Christ tatchui. K wehs hegai mach haschu hab i junihim d i em‑wehmtadag. ");
INSERT INTO oodNT_vpl VALUES ("C212_20","077_12_20","2CO","12","20","20","S‑gihug ani mant wo cheh am jiwiak mamt gawul wo masmak mani hab masma chum em‑tatchuid. Mt ahpim hab waꞌap wo cheh mant ahni gawul wo masmak mam has i chum ni‑tatchuid. Ntp hems wo cheh mam haꞌi wabsh kia e kawani ch haꞌi s‑e hehgamk ch haꞌi pi babmuistk ch s‑chu daꞌa ch s‑koꞌokam has e ahg ch chum si e haschud ch aꞌai e cheggia. ");
INSERT INTO oodNT_vpl VALUES ("C212_21","077_12_21","2CO","12","21","21","T heg wo ni‑mah g si edadag am Jiosh tahgio. Kunt wo shoakad mamtki koi gam hu s‑ohhod g pi ap e‑chegitoi k pi ap e nuhkud ch ha ehsid g ha‑wehm kihkam ch s‑tohntom has e wua ch g pi apꞌekam tatchua. ");
INSERT INTO oodNT_vpl VALUES ("C213_1","077_13_1","2CO","13","1","1","Neh, s‑koꞌokam ant ab wo ha namkid g pi ap chuꞌijkam am i ep em‑chehgimedk. K wabshaba an oꞌohadag: Bat waꞌi masma wo e wohokamch g ha‑chuꞌijig mamt gohk o waikajj am wo ah mam neid mat pi ap chuꞌi. ");
INSERT INTO oodNT_vpl VALUES ("C213_2","077_13_2","2CO","13","2","2","Pi at hedai wo e doꞌibia ab amjed g s‑koꞌok e‑namkidadag matp pi wo dagito g pi ap e‑chuꞌijig. Id ani heki hu em‑ahgid mant wa am ep jiwia. ");
INSERT INTO oodNT_vpl VALUES ("C213_3","077_13_3","2CO","13","3","3","Mt haha wo s‑ap s‑mai mo neok g Christ gahi ni‑wuhshanim. Heg at s‑gewkam am wo i em‑chikpan k am wo chehgi g e‑gewkdag em‑shahgid. ");
INSERT INTO oodNT_vpl VALUES ("C213_4","077_13_4","2CO","13","4","4","Woho o wa mat e wepogi g shoꞌig pi gewpkam oꞌodham k ab e muhkid kots t ab. T wabshaba g Jiosh am chehgi g e‑gewkdag. K g Christ hahawa ep doakam heg gewkdagkaj. Kunt ahni am i s‑mai mani pi ha gewkdag ab i gehshk Christ wui. K wabshaba g Jiosh ab ni‑mahkch g gewkdag gahi wuhshanim g Christ mant hekaj s‑ap am wo i em‑chikp. ");
INSERT INTO oodNT_vpl VALUES ("C213_5","077_13_5","2CO","13","5","5","Am g wo si e mamche k am hejel wo i e aꞌamich mams am hi wa s‑ap hab chuꞌig e‑wohochudadag oidch. Mt wo wa chum s‑ap s‑mahchk mam ab uꞌukch g Hekia S‑apꞌekam Gewkdag mamtp woho d wohochuddam ");
INSERT INTO oodNT_vpl VALUES ("C213_6","077_13_6","2CO","13","6","6","k hab wa masma wo s‑mahchk mani ahni hab waꞌap woho d wohochuddam. ");
INSERT INTO oodNT_vpl VALUES ("C213_7","077_13_7","2CO","13","7","7","Ab ani si ni‑hoꞌigeꞌidahun Jiosh wui mamt pi am hu hab wo junihid g pi apꞌekam ch wabshaba g s‑apꞌekam am hab wo junihid, chum as wo pi ap ni‑ahgad hegam mo s‑ni‑kehꞌid. ");
INSERT INTO oodNT_vpl VALUES ("C213_8","077_13_8","2CO","13","8","8","Pi att wo t‑nako matt wo shohbi g wohokam. Hemho wa att am wo wohokamch. ");
INSERT INTO oodNT_vpl VALUES ("C213_9","077_13_9","2CO","13","9","9","Tt wo s‑ap t‑taht k ab wabsh wo i t‑shoꞌigch mamtp ahpim wo i gewpka am e‑wohochudadag ed. Ab ach si t‑hoꞌigeꞌidahun mamt wehs ab wo i e dagito k am s‑ap wo i e nahto. ");
INSERT INTO oodNT_vpl VALUES ("C213_10","077_13_10","2CO","13","10","10","T‑kownalig Jesus o ab ni‑mahkch g gewkdag mant wo shohbi g pi em‑apꞌekam. Kunt am i em‑oꞌohani mamt hekaj am wo i apꞌech mant eda koi jiwia. Nt hab pi wo em‑kehꞌel am jiwiak. Do Jiosh hab elida mant am wo i em‑gewkemhu. Kuni hab pi em kehꞌidamk. ");
INSERT INTO oodNT_vpl VALUES ("C213_11","077_13_11","2CO","13","11","11","Pegih, ni‑wepnag, haꞌas ant hab wo chei. Am g wo i e nakogi mamt wehs ab wo i e dagito Hekia S‑apꞌekam Gewkdag wui. T heg wehs wo i em‑apꞌech. Ab g wo i s‑wohog elidad g t‑mashchamadag ch ab wo i hemakoch g e‑wohochudadag k wo s‑ap e tahtk ch e wehm kihkad. T g Jiosh wo em‑wehmajk ch wo em‑mah g pihk elidadag ch s‑ap tahhadkam. ");
INSERT INTO oodNT_vpl VALUES ("C213_12","077_13_12","2CO","13","12","12","Ab g aꞌai wo si e tatchuad. Idam t‑wepnag mo ia kih ash s‑em‑hoꞌigeꞌid. ");
INSERT INTO oodNT_vpl VALUES ("C213_13","077_13_13","2CO","13","13","14","Ab o si s‑em‑hoꞌigeꞌid g t‑kownalig Jesus Christ. K g Jiosh ab si em‑tatchua. K g Hekia S‑apꞌekam Gewkdag ab em‑makiog g gewkdag mamt ab aꞌai e wui wo si s‑ap e tahtkkad. Neh, id ant hab wo waꞌi chei.");
INSERT INTO oodNT_vpl VALUES ("GL1_1","078_1_1","GAL","1","1","1","Ni-wepnag mam am kih Galasia jewed ch ed: Am ant wo i em-oꞌohani ahni Paul mat g Jesus Christ am i ni-kei g e-ohg Jiosh wehm. ");
INSERT INTO oodNT_vpl VALUES ("GL1_2","078_1_2","GAL","1","2","2","K ia haꞌi i ni-wehmt g t-wepnag ch ab s-em-hoꞌigeꞌid. ");
INSERT INTO oodNT_vpl VALUES ("GL1_3","078_1_3","GAL","1","3","3","Ab o wa s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("GL1_4","078_1_4","GAL","1","4","4","Jesus Christ at ab s-wohog el g e-ohg k e shoꞌigchud k ab muh kots t ab mat gam hu hab wo i juh g pi ap t-chuꞌijigk ab wo i t-wuwhas ab amjed g pi t-apꞌedag. T g Jiosh ab i wuhshad muhkig amjed. ");
INSERT INTO oodNT_vpl VALUES ("GL1_5","078_1_5","GAL","1","5","5","Pegih, tt heg hekaj ab wo si has elidad g Jiosh. ");
INSERT INTO oodNT_vpl VALUES ("GL1_6","078_1_6","GAL","1","6","6","Jiosh o ab t-mahkch g e-hoꞌigeꞌidadag am gahi wuhshanim g e-alidag. Kunt si ni-tods mamtsh s-hohtam dagito g s-kehg haꞌichu ahgaj k ab s-wohoch g gawul haꞌichu ahga. ");
INSERT INTO oodNT_vpl VALUES ("GL1_7","078_1_7","GAL","1","7","7","K heg pi d shaꞌi doꞌibiadag ahga. Hegai waꞌi Jiosh haꞌichu ahga o d doꞌibiadag ahga. K eda haꞌi hemajkam gawul haꞌichu am chum em-ahgid ch heg hekaj ab i chum em-gaꞌagwulkad ab amjed g Jiosh haꞌichu ahga. ");
INSERT INTO oodNT_vpl VALUES ("GL1_8","078_1_8","GAL","1","8","9","T wabshaba g Jiosh am wo ha lodait k s-koꞌokam wo ha namkid. Neh, mantp hems ahni o chum hems g anghil gawul haꞌichu wo em-ahgi, t g Jiosh hab wa masma wo t-lodait k s-koꞌokam wo t-namkid. Heki am hu ab kaiham g Jiosh haꞌichu ahga ch am wa chum s-mahch mo has chuꞌig. ");
INSERT INTO oodNT_vpl VALUES ("GL1_10","078_1_10","GAL","1","10","10","Tp hems pi wo hohhoꞌi g hemajkam mani has kaij. Ni eda pi hab ahgch hab kaij mas g hemajkam wo s-hohhoꞌi. Jiosh o s-hohhoꞌid mani ahgachug g haꞌichu ahgaj. Dani Jiosh alidag pionag. K hab chum chuꞌig mant heg ab wo s-wohog elidad, chum as has wo ni-el g hemajkam. ");
INSERT INTO oodNT_vpl VALUES ("GL1_11","078_1_11","GAL","1","11","11","Mt wo chum s-mahchk mo pi ab hu d hemajkam ha amjedkam ihda s-kehg haꞌichu ahga mani am em-ahgid. ");
INSERT INTO oodNT_vpl VALUES ("GL1_12","078_1_12","GAL","1","12","12","Pi at hedai oꞌodham ni-ahgi o ab ni-mashcha. Do Jiosh alidag mat ab mahsko wua ni-wui. ");
INSERT INTO oodNT_vpl VALUES ("GL1_13","078_1_13","GAL","1","13","13","Dani Tuhligo. Kumki heki hu kah mani wa hab masma ab ihm g Jiosh mo g ni-wehm oꞌodham ch si ha shoꞌigchud hegam mo ab ihm g Jesus ch am chum s-keshwuimk g ha-hehemapda. ");
INSERT INTO oodNT_vpl VALUES ("GL1_14","078_1_14","GAL","1","14","14","Dani wa si s-has haꞌichu am t-himdag ed muꞌi ha baꞌiwechkim g ni-wepo geꞌedam nanid pi baꞌich i s-gewkam oid g t-himdag. ");
INSERT INTO oodNT_vpl VALUES ("GL1_15","078_1_15","GAL","1","15","15","T wabshaba g Jiosh s-ni-hoꞌigeꞌid k am heki hu i apꞌech mant eda koi mahsi mant d wo piongajk. ");
INSERT INTO oodNT_vpl VALUES ("GL1_16","078_1_16","GAL","1","16","16","T am hebai i cheka. T am hahawa mahsko wua g e-alidag ab ni-wui mant wo ahgachugad g s-kehg haꞌichu ahgaj ab em-wui ahpim goꞌol hemajkam. Kunt pi hedai i wui hih mas wo ni-tashogi g Jiosh haꞌichu ahga. ");
INSERT INTO oodNT_vpl VALUES ("GL1_17","078_1_17","GAL","1","17","17","Ab o dadha g Jesus Christ chuhchai Jerusalem kihhim t ab am Judea jewed ch ed ch am ahgachug g haꞌichu ahgaj. Nt wabshaba pi am hu shaꞌi hih manis hekaj wo ha neid k wo ha wehm neo. Im ant hu hab wabsh hih Arabia jewed wui k am hahawa ep uhpam hih Damascus kihhim wui. ");
INSERT INTO oodNT_vpl VALUES ("GL1_18","078_1_18","GAL","1","18","18","Am o d i waik aꞌahidag dahm, nt am hih Jerusalem wui k ab haꞌichu wo kakke g Peter k am wehmaj dakahim gohk domig ab. ");
INSERT INTO oodNT_vpl VALUES ("GL1_19","078_1_19","GAL","1","19","19","M ant waꞌi hemako ep nei g Jesus kehsha. K heg d James ch d wehngaj g Jesus. ");
INSERT INTO oodNT_vpl VALUES ("GL1_20","078_1_20","GAL","1","20","20","Jiosh o s-mahch mo d wohokam ihda mani em-ahgid. ");
INSERT INTO oodNT_vpl VALUES ("GL1_21","078_1_21","GAL","1","21","21","Am i dahm, mant am hahawa ep hih Syria jewed wui ch Cilicia jewed wui. ");
INSERT INTO oodNT_vpl VALUES ("GL1_22","078_1_22","GAL","1","22","22","K eda pi ni-mahch hegam mo ab ihm g Jesus ch am kih Judea jewed ch ed. ");
INSERT INTO oodNT_vpl VALUES ("GL1_23","078_1_23","GAL","1","23","23","Idam wabsh kah mo haꞌi hab kaij, “Hegai mo wa t-shoꞌigchud o am hahawa ahgachug ihda Jesus haꞌichu ahga mo wa heki hu chum s-keshwuimk.” ");
INSERT INTO oodNT_vpl VALUES ("GL1_24","078_1_24","GAL","1","24","24","Neh, bash kaij ch ab si ihm g Jiosh am i kaiok mat am gawul i ni-juh. ");
INSERT INTO oodNT_vpl VALUES ("GL2_1","078_2_1","GAL","2","1","1","Am him k am d i wehst-mahm aꞌahidag, nt am hih Jerusalem wui wehmaj g Barnabas. Tt am hema i bei g gawul mahs oꞌodham. K id hab chehgig Titus. ");
INSERT INTO oodNT_vpl VALUES ("GL2_2","078_2_2","GAL","2","2","2","Jiosh o wa ab ni-chehgid mant am wo him k wo ha nei hegam mo am d ha wanimeddam g Jesus ihmdam. Kutt am ha wehm t-nam. Ni am ha ahgid mani haschu i ahgachug am ha-shahgid g gawul mahs hemajkam nani pi s-gihug matp hems haꞌi wo padch g ni-chikpan. ");
INSERT INTO oodNT_vpl VALUES ("GL2_3","078_2_3","GAL","2","3","5","K am haꞌi haꞌichug hegam mo chum s-em-wupulshpamk ahpim gawul mahs hemajkam hab em-elidch mant hemho wa am hab wo junihid g heki hu t-himdag ahchim Tutuligo. Idam o pi woho wohochud g Jiosh haꞌichu ahga ab amjed g Jesus ch wabsh am dadhak ch chum mamche machs haschukaj pi am hu oidch hab junihim hegai heki hu t-himdag. Am o t-wehmaj g Titus. K idam ab si t-ahgid matt hemho wo wa pahl hikuch. Kuch wabshaba ab ha wui gegok. K hegam mo am d ha wanimeddam t-wepo hab elid. Neh, bach wa masma s-ap nuhkud ihda s-kehg haꞌichu ahgaj g Jiosh mach am em-wui ahgachug. ");
INSERT INTO oodNT_vpl VALUES ("GL2_6","078_2_6","GAL","2","6","6","Do wabsh ni-wehm wohochuddam hegam mo am d ha wanimeddam ch pi haꞌichu wechij ab hu ni-ahgid. Pi ani si has ha elid. Wehsijj ach t-wepo d hahaꞌichu am Jiosh tahgio. ");
INSERT INTO oodNT_vpl VALUES ("GL2_7","078_2_7","GAL","2","7","8","K hegam hab kaij matki g Jiosh am hab waꞌap i ni-kei hab masma mat am i kei g Peter. Heg o d kehshaj ch am ahgachug g s-kehg haꞌichu ahgaj ha wui g Tutuligo. Ni ahni hab waꞌap d kehshaj ch am ahgachug ha wui g gawul mahs hemajkam. K g Jiosh wepo ab t-mahkch g gewkdag. ");
INSERT INTO oodNT_vpl VALUES ("GL2_9","078_2_9","GAL","2","9","9","Bamki ha elid hegam James ch Peter ch John mo d ha wanimeddam. T idam am wohokamch mat g Jiosh ab ni-mah ihda chikpan k t-nowi-bebhe. Kutt am i t-apꞌech ab t-wui mat hegam am wo ahgachugad g Jiosh haꞌichu ahga Tutuligo hemajkam ha wui. Nt ahni hi g Barnabas wehm gawul mahs hemajkam ha wui wo ahgachugad. ");
INSERT INTO oodNT_vpl VALUES ("GL2_10","078_2_10","GAL","2","10","10","K hegam hab t-ahg matt wo i ha wehmajk hegam mo d shoꞌigkam am ha shahgid. Am ani wa heki hu hab junihim ch hekaj si chikpan. ");
INSERT INTO oodNT_vpl VALUES ("GL2_11","078_2_11","GAL","2","11","12","Am ani wa kih Antiok kihhim t am ch am ha ahgid g Jiosh haꞌichu ahga. T am jiwia g Peter k am ha wehm oimmed hegam goꞌol hemajkam mat ab i s-wohoch g s-kehg haꞌichu ahgaj g Jiosh. T am hahawa haꞌi t-wui dada g Tutuligo ab amjed g James. K heg i dahm g Peter pi an hu ha wehm oimmed g goꞌol hemajkam ch pi ha wehm e gegosid no pi s-ehbid mat has wo chei hegam Tutuligo. ");
INSERT INTO oodNT_vpl VALUES ("GL2_13","078_2_13","GAL","2","13","13","K hegam ehp mo hab waꞌap d Tutuligo hab waꞌap e wua mo g Peter, chum wa hems g Barnabas. ");
INSERT INTO oodNT_vpl VALUES ("GL2_14","078_2_14","GAL","2","14","14","Ni am ha neid mo pi am hu shaꞌi ap hab junihim g e-wohochudadag ch hab kaij ab wui g Peter am ha kaichudch, “Neh, Peter, dap Tuhligo ch wabshaba hahawa pi am hu hab junihim hegai t-himdag mo wa g Jiosh ab t-chehani. Pegih, p haschu ahgch hab e elid mapt pi wo ha hajunimak g goꞌol hemajkam, t hoꞌip am hab i junihi g t-chehanig?” ");
INSERT INTO oodNT_vpl VALUES ("GL2_15","078_2_15","GAL","2","15","15","Ahchim Tutuligo ach wa hab chum t-elid mach pi hab masma pi apꞌe mo g goꞌol hemajkam. ");
INSERT INTO oodNT_vpl VALUES ("GL2_16","078_2_16","GAL","2","16","16","T wabshaba am i t-chehgi g Jiosh mat pi hedai wo e nako mas am tahgio hejel wo i e apꞌech am hab junihidch g chehanig. Bo d elidaj matt ab wo i s-wohoch g haꞌichu ahgaj k ab wo i hiwigi g Jesus Christ. T heg am tahgio wo i t-apꞌech. Pegih, tt heg am hab waꞌi juh k am i t-apꞌech. ");
INSERT INTO oodNT_vpl VALUES ("GL2_17","078_2_17","GAL","2","17","17","Am att i s-mai mach d pi ap chuꞌijkam am i s-mahchk ab amjed g Christ. Pi at heg hab t-juh machs d pi ap chuꞌijkam ");
INSERT INTO oodNT_vpl VALUES ("GL2_18","078_2_18","GAL","2","18","18","k wabshaba am i t-apꞌech Jiosh tahgio. Kutt d wo pi ap chuꞌijkamk mattp wo chum s-t-apchudam g chehanigkaj. ");
INSERT INTO oodNT_vpl VALUES ("GL2_19","078_2_19","GAL","2","19","19","Chehanig o s-hasig. Kutt pi wo t-nako machs am oidk hab wo t-junihid ch am wo i t-apꞌech. Nt heg hekaj am i ni-dagito Jiosh wui mat am wo i ni-apꞌech k am hahawa d wo doakamk wehhejed. ");
INSERT INTO oodNT_vpl VALUES ("GL2_20","078_2_20","GAL","2","20","20","Jiosh alidag o ab si pihk e elid t-hekaj ch ab nako g s-koꞌok muhkig ab kots t ab am t-wehhejed mat heg hekaj ab wo i t-mah g wechij doakag. Kuch heg hekaj ab hiwig ch d dodakam am nenaj ed ch am wehhejed. ");
INSERT INTO oodNT_vpl VALUES ("GL2_21","078_2_21","GAL","2","21","21","T wabsh wo e nahnkogi g Christ muhkig matp g oꞌodham wo e nako mas wo s-apꞌek am Jiosh nena ed heg wabsh hekaj mo hab junihim g chehanigaj. K wabshaba pi hab chuꞌig. Ab o t-wui him g Jiosh hoꞌigeꞌidadag heg hekaj Christ muhkig. Kutt pi wo dagito g hoꞌigeꞌidadaj ab hiwigch g Christ. ");
INSERT INTO oodNT_vpl VALUES ("GL3_1","078_3_1","GAL","3","1","1","Heki am hu kah mat ab muh g Jesus Christ kots t ab am em-wehhejed. Kum d pi haꞌichu aꞌamichuddam mamt ab wo ha kaihamad hegam mo em-iattogid ch hab kaij mamt hab wo junihid g t-chehanig ahchim Tutuligo. ");
INSERT INTO oodNT_vpl VALUES ("GL3_2","078_3_2","GAL","3","2","2","Ab amt i s-wohoch g Jiosh haꞌichu ahga. T g Jiosh ab em-mah g Hekia S-apꞌekam Gewkdag. ");
INSERT INTO oodNT_vpl VALUES ("GL3_3","078_3_3","GAL","3","3","3","Kut heg s-ap i shonwuich g em-wechij doakag. Pegih, m haschu ahgch hahawa pi hiwig mat baꞌich wo i himad g em-doakag. Pi amt wo e nako mamt s-ap wo nahto g e-doakag g hejel e-gewkdagkaj. ");
INSERT INTO oodNT_vpl VALUES ("GL3_4","078_3_4","GAL","3","4","4","Muꞌi am haꞌichukaj e shoꞌigchud am wehhejed g Jiosh alidag. T g em-shoꞌigdag wo e nahnkogi mamt wo sha dagito g Jiosh alidag. ");
INSERT INTO oodNT_vpl VALUES ("GL3_5","078_3_5","GAL","3","5","5","Ab amt si i s-wohoch g s-kehg haꞌichu ahgaj g Jiosh. T heg hekaj ab em-mah g Hekia S-apꞌekam Gewkdag mat wo em-wehmajk k hab ep wua g s-hasig haꞌichu am em-shahgid. Pi at hab ahgk hab e juh ihda mams am hab si junihim g Tutuligo ha-chehanig. ");
INSERT INTO oodNT_vpl VALUES ("GL3_6","078_3_6","GAL","3","6","6","An o hab chuꞌig Jiosh oꞌohana ed: Abrahambad at ab i s-wohoch g Jiosh. K g Jiosh heg hekaj hab masma ab neid mo s-apꞌe. ");
INSERT INTO oodNT_vpl VALUES ("GL3_7","078_3_7","GAL","3","7","7","Kum ahpim gawul mahs hemajkam mam ab s‑wohochud g Jiosh baꞌich i wepo masma mo g Abrahambad ki hegam mo d si amjedkamaj ch pi ab hu wohochud. Heg o wa wepo mam ahpim d Abrahambad amjedkam. ");
INSERT INTO oodNT_vpl VALUES ("GL3_8","078_3_8","GAL","3","8","8","Kekelibad Jiosh haꞌichu i tashogiddam o heki hu s‑mahch ch an oꞌoha mat g Jiosh am hab wo ha juh g goꞌol hemajkam mat ab wo i s‑wohochud k wo i e apꞌech am tahgio. Kush hab kaij g Jiosh am wui g Abrahambad: Nt wo s‑ha hoꞌigeꞌel wehs nahnko mahs hemajkam matp hedam ab wo i s‑ni‑wohoch hab masma mant ahpi hab m‑juh. ");
INSERT INTO oodNT_vpl VALUES ("GL3_9","078_3_9","GAL","3","9","9","Pegih, t wa woho ab wo bei g Jiosh hoꞌigeꞌidadag hegam matp hedai ab wo i s‑wohoch g Jiosh hab masma mat g Abrahambad hab e juh. ");
INSERT INTO oodNT_vpl VALUES ("GL3_10","078_3_10","GAL","3","10","10","An o hab chuꞌig Jiosh oꞌohana ed: Matp hedai pi am hu wehs oidch hab wo e junihid g Jiosh chehanig ch heg amjed wo bei g s‑koꞌok e‑namkidadag. K hab mahs mat pi hedai wo shaꞌi e nako mas wehs oidch hab wo e junihid. T heg hekaj wehsijj wo bei g s‑koꞌok e‑namkidadag. ");
INSERT INTO oodNT_vpl VALUES ("GL3_11","078_3_11","GAL","3","11","11","K wabshaba an oꞌohanas: Jiosh at am wehs wo i ha apꞌech hegam mat ab wo i s‑wohochud k ab wo i hiw. T idam wo bei g pi ha huhugedam doakag. K heg hekaj tasho mat pi hedai wo i e apꞌech am chehanig oidch hab e junihidch. ");
INSERT INTO oodNT_vpl VALUES ("GL3_12","078_3_12","GAL","3","12","12","Pi am ab hu hiwig g Jiosh mamtp wabsh hejel wo s‑e apchudam. An o oꞌohanas matt hemho wa wehs oidch hab wo t‑junihid g Jiosh chehanig ch hab wo bei g pi ha huhugedam doakag. ");
INSERT INTO oodNT_vpl VALUES ("GL3_13","078_3_13","GAL","3","13","13","Kuch wabshaba wehsijj d pi ap chuꞌijkam. K ab t‑wui him g s‑koꞌok t‑namkidadag. T g Christ ab bei t‑wehhejed gam hu i e gawulkadk ab amjed g Jiosh no pi an oꞌohanas: Gm at hu i e gawulkai ab amjed g Jiosh matp hedai ab e naggia uhs t ab. ");
INSERT INTO oodNT_vpl VALUES ("GL3_14","078_3_14","GAL","3","14","14","Id at hab t‑juni g Christ. T g Jiosh heg hekaj ab wo t‑mah g Hekia S‑apꞌekam Gewkdag mattp hedai ab wo i s‑wohochud k ab wo i hiw. Ahpim gawul mahs hemajkam amt hab waꞌap masma wo bei hegai mash wa g Jiosh am ahgid g Abrahambad mat ab wo t‑mah. ");
INSERT INTO oodNT_vpl VALUES ("GL3_15","078_3_15","GAL","3","15","15","Do t‑himdag matp haꞌi haꞌichu ab aꞌai wo e ahꞌad, t pi hedai wo e nako mas am hejel gawul wo juh. ");
INSERT INTO oodNT_vpl VALUES ("GL3_16","078_3_16","GAL","3","16","16","Pegih, k ab si ahꞌad g Jiosh g Abrahambad mat wo ha doꞌibia g nahnko mahs hemajkam am hema gahi wuhshanim g Abrahambad amjedkam. Kuki heg hab ahg Christ. ");
INSERT INTO oodNT_vpl VALUES ("GL3_17","078_3_17","GAL","3","17","17","Kut pi shaꞌi gawul juh g haꞌichu e‑ahga g Jiosh mat hekid ab i t‑mah ahchim Tutuligo g t‑chehanig mo idani d waꞌi giꞌik siant waikko wehst‑mahm (430) ahidag amjed. ");
INSERT INTO oodNT_vpl VALUES ("GL3_18","078_3_18","GAL","3","18","18","Jiosh at wo ha doꞌibia g hemajkam hab masma mat doꞌibia g Abrahambad mat wa hab masma ab ha ahꞌad haꞌichu. Id at wo em‑doꞌibia mamtp ab wo i s‑wohoch, k pi hegai chehanig. ");
INSERT INTO oodNT_vpl VALUES ("GL3_19","078_3_19","GAL","3","19","19","K wabshaba am wa haꞌichu wehhejed s‑apꞌe hegai chehanig. Heg o hekaj tasho mo haschu d pi apꞌekam. K hab d elidaj g Jiosh matt an wo uꞌukchid ihda chehanig am hugkam mat in wo i wuhsh g alidaj. Am ash ha ahgid g Jiosh g chehanig am gahi wuhshanim g anghil. ");
INSERT INTO oodNT_vpl VALUES ("GL3_20","078_3_20","GAL","3","20","20","Kush hema g oꞌodham am ha wehhejed neok g Jiosh ch hemajkam matsh eda am i apꞌech hegai chehanig. Sh wa eda g Jiosh si hejel am ahgid g Abrahambad g haꞌichu e‑ahꞌada. ");
INSERT INTO oodNT_vpl VALUES ("GL3_21","078_3_21","GAL","3","21","21","Pi o ab hu wui kehk g Jiosh haꞌichu ahꞌada g chehanigaj. Mattp wo sha t‑nako machs wehs oidch am hab wo t‑junihid g Jiosh chehanig, t wabsh wo t‑hiwigi g Jiosh matt heg hekaj wo t‑doꞌibia. K wabshaba pi hab shaꞌi mahs. Heg at hekaj wo t‑doꞌibia g Jiosh mo has i masma ab haꞌichu t‑ahꞌad. ");
INSERT INTO oodNT_vpl VALUES ("GL3_22","078_3_22","GAL","3","22","22","An o hab chuꞌig Jiosh oꞌohana ed mo wehs hemajkam d pi ap chuꞌijkam ch pi wo shaꞌi e nako mas hejel wo e doꞌibia. T heg hekaj wo ha doꞌibia g Jiosh k ab wo i ha mah g pi ha huhugedam doakag hegam mat ab wo hiwgad g alidaj. ");
INSERT INTO oodNT_vpl VALUES ("GL3_23","078_3_23","GAL","3","23","23","An o wabsh t‑shohbidch g Jiosh g e‑chehanigkaj am hugkam mat ab i t‑chehgi matt ab wo i s‑wohoch g haꞌichu ahgaj k wo t‑doꞌibia. ");
INSERT INTO oodNT_vpl VALUES ("GL3_24","078_3_24","GAL","3","24","24","T‑mashchamahim o g e‑chehanigkaj matt has wo chum masmak ch ab wo ai matt ab wo i hiw g alidaj. Kut heg am wo i t‑apꞌech Jiosh tahgio mattp ab hiwig. ");
INSERT INTO oodNT_vpl VALUES ("GL3_25","078_3_25","GAL","3","25","25","K hahawa pi d ihda chehanig ch wabshaba d Jiosh alidag mo ab i t‑chehgidch matt has wo chum masmak. ");
INSERT INTO oodNT_vpl VALUES ("GL3_26","078_3_26","GAL","3","26","27","E amt pahl wapko mamt am wo e chehgi mamt ab i s‑wohoch g Jiosh haꞌichu ahga k ab bei g alidaj. Kum d hahawa aꞌaligaj g Jiosh ch hab wo masmak mo g si alidaj. ");
INSERT INTO oodNT_vpl VALUES ("GL3_28","078_3_28","GAL","3","28","28","K g Jiosh wehs t‑wepo masma t‑neid ahchim mach ab s‑wohochud. Ahpim gawul mahs hemajkam am t‑wepo d haꞌichu ahchim Tutuligo am Jiosh tahgio. K g nenehol t‑wepo d haꞌichu ahchim mach pi d nenehol. K g uꞌuwi t‑wepo d haꞌichu ahchim chechoj. Wehsijj ach ab i t‑hemakochud ahchim mach an uꞌukch g Jesus Christ. ");
INSERT INTO oodNT_vpl VALUES ("GL3_29","078_3_29","GAL","3","29","29","Kuch d hemajkamgaj ch heg hekaj hab waꞌi masma mach d amjedkamaj g Abrahambad ch wo bei hegai mat haschu g Jiosh am i apꞌech wehhejed. ");
INSERT INTO oodNT_vpl VALUES ("GL4_1","078_4_1","GAL","4","1","1","Chum as wehs d wo enigajk g ali g ohgaj haꞌichu eniga, t eda pi wo bei t hoꞌip am i geꞌeda. ");
INSERT INTO oodNT_vpl VALUES ("GL4_2","078_4_2","GAL","4","2","2","Mt wo nuhkudad g ali ch ep wo nuhkudad hegai mat haschu d wo enigajk am hugkam mat wo ai g e‑geꞌelig. ");
INSERT INTO oodNT_vpl VALUES ("GL4_3","078_4_3","GAL","4","3","3","Kuch wa ahchim hab wa masma mo g aꞌal nat pi g Jiosh kei g e‑chehanig mat hekaj wo t‑nuhkud am hugkam matt ab wo i s‑wohoch g haꞌichu ahgaj. ");
INSERT INTO oodNT_vpl VALUES ("GL4_4","078_4_4","GAL","4","4","4","T am i s‑ap e ai, t g Jiosh ab i ahꞌad g e‑alidag. Kut ab mahsi k wepo e juh g hemajkam k am i geꞌelhim k am hab junihim hegai chehanig mo g Jiosh ab ha mahkch g Tutuligo. ");
INSERT INTO oodNT_vpl VALUES ("GL4_5","078_4_5","GAL","4","5","5","Ab ach wa t‑abchud g t‑chuꞌijig ab chehanig wecho. Kut ia jiwia g Jiosh alidag jewed dahm mat wo t‑doꞌibia am t‑wehhejed nakogk g s‑koꞌok t‑namkidadag matt d haha wo aꞌaligajk g Jiosh. ");
INSERT INTO oodNT_vpl VALUES ("GL4_6","078_4_6","GAL","4","6","6","T g Jiosh heg hekaj ab t‑mah g Hekia S‑apꞌekam Gewkdag mat wo t‑wehmajk. Kuch hab d aꞌaligaj ch ab ihm ch hab kaij, “Jiosh t‑ohg”. ");
INSERT INTO oodNT_vpl VALUES ("GL4_7","078_4_7","GAL","4","7","7","nach pi hahawa pi d wabsh piongaj. T ab wo i t‑mah g Jiosh mat haschu i apꞌech am t‑wehhejed mach d aꞌaligaj. ");
INSERT INTO oodNT_vpl VALUES ("GL4_8","078_4_8","GAL","4","8","8","Heki am hu pi mahch g Jiosh ahpim goꞌol hemajkam ch ab haꞌichu e jijoshchud ch ab ha ihm mo eda pi d shaꞌi hegai doakam Jiosh. ");
INSERT INTO oodNT_vpl VALUES ("GL4_9","078_4_9","GAL","4","9","9","Pegih, m haschu ahgch am uhpam ha wui ep s‑hihimimk mamt d ep wo ha‑neneholigak hemu mam eda am wa chum s‑mahch g Jiosh. Pi at wo e nako hegam mas am wo i em‑wehmajk. ");
INSERT INTO oodNT_vpl VALUES ("GL4_10","078_4_10","GAL","4","10","10","Kum haschu ahgch si has elid g haꞌichu tash mo hekid i e aꞌahe ch am hab wua g piast. Pi amt heg hekaj wo i e apꞌech am Jiosh nena ed. ");
INSERT INTO oodNT_vpl VALUES ("GL4_11","078_4_11","GAL","4","11","11","Si ani s‑em‑gihug ch am em‑chegito mamt hu wo i s‑chegitok hegai s‑kehg haꞌichu ahgaj g Jiosh mani wa am em‑ahgid. ");
INSERT INTO oodNT_vpl VALUES ("GL4_12","078_4_12","GAL","4","12","12","Am g hab wo masmak mani ahni nani pi hahawa pi ab hu wecho g heki hu t‑chehanig. ");
INSERT INTO oodNT_vpl VALUES ("GL4_13","078_4_13","GAL","4","13","13","S‑mahch am mo wa haꞌichu pi ni‑apꞌe mant wa am jiwia k am em‑ahgid ab amjed g Jiosh alidag. ");
INSERT INTO oodNT_vpl VALUES ("GL4_14","078_4_14","GAL","4","14","14","M wa eda pi shaꞌi s‑ni‑tamhog ch ab i s‑ni‑hoꞌigeꞌid k i ni‑wahkid k am ni‑nuhkud heg wa wepo mantp d hema anghil o d Jiosh alidag. ");
INSERT INTO oodNT_vpl VALUES ("GL4_15","078_4_15","GAL","4","15","15","Ab o wa si geꞌej g pihk em‑elidadag mamtsh chum hems g e‑wuhpui wo ni‑mah heg hekaj pi ni‑apꞌedag. ");
INSERT INTO oodNT_vpl VALUES ("GL4_16","078_4_16","GAL","4","16","16","Kut haschu has e juh mam heg amjed hab ni‑elid manis s‑em‑kehꞌid ahni mani am chum em‑ahgid g wohokam? ");
INSERT INTO oodNT_vpl VALUES ("GL4_17","078_4_17","GAL","4","17","17","Hegam mo hab chum em‑elid mamt am oidk hab wo e junihid g chehanig ch hekaj am wo i e apꞌech Jiosh tahgio o hab wabsh e wua mo ab em‑tatchua ch wabshaba em‑iattogid no pi gam hu hab i s‑em‑junimk ab ni‑amjed mamt ab wo si ha haꞌichuchudad. ");
INSERT INTO oodNT_vpl VALUES ("GL4_18","078_4_18","GAL","4","18","18","M o wa s‑apꞌe mat ab hema wo em‑tatchuad haꞌichu s‑apꞌekam wehhejed. Bani wa ni‑tahtk chum anis pi am hu em‑wehmaj. K wabshaba idam em‑tatchua g haꞌichu pi apꞌekam wehhejed. ");
INSERT INTO oodNT_vpl VALUES ("GL4_19","078_4_19","GAL","4","19","19","Am am wa s‑mahch mo g jeꞌe muꞌi haꞌichu nakog g e‑aꞌaliga ha wehhejed ch ab aꞌahe mat wo ha geꞌegeꞌel. Pegih, ni ahni hab wa masma muꞌi haꞌichu nakog am em‑wehhejed mant ab wo em‑ahijidaj mamt hab wo masmak mo g Jiosh alidag. ");
INSERT INTO oodNT_vpl VALUES ("GL4_20","078_4_20","GAL","4","20","20","Mant hu am wo i em‑wehmajk hemu ch wo em‑wehm aꞌaga ihda haꞌichu nani pi s‑em‑gihug. ");
INSERT INTO oodNT_vpl VALUES ("GL4_21","078_4_21","GAL","4","21","21","M haschu ahgch hab chum e elid mamt am wo i e apꞌech Jiosh tahgio am oidch hab e junihidch g chehanig? Pi amt wo shaꞌi e nako mamt am hejel wo i e apꞌech. ");
INSERT INTO oodNT_vpl VALUES ("GL4_22","078_4_22","GAL","4","22","22","Id ant am wo em‑tashogi ab amjed g Jiosh heki hu oꞌohana. An o hab chuꞌig mash gohk aꞌalidag g Abrahambad. Hema ash d madaj g Hagarbad ch hema d Sarabad mad ch hab chehgig Isaac. Sarabad ash d Abrahambad hohnig. Kush g Hagarbad d ha‑neholiga. ");
INSERT INTO oodNT_vpl VALUES ("GL4_23","078_4_23","GAL","4","23","23","Pi atsh koi bei g e‑mad d Sarabad k eda heki hu okst. Sh wabshaba g Jiosh am ha ahgid mat wo ge madt. Kush ihda madaj d ha‑aliga. Sh wabshaba g Hagarbad mad d ha‑neholiga hab masma mo g jeꞌej. ");
INSERT INTO oodNT_vpl VALUES ("GL4_24","078_4_24","GAL","4","24","26","Sarabad ani wepogid g s‑kehg haꞌichu ahgaj g Jiosh. Ch ahchim mach ab s‑wohochud wepogidas g Sarabad mad nach pi woho d aꞌaligaj g Jiosh. Hagarbad ani wepogid hegai chehanig mat ab e mah Sinai doꞌag t ab am Arabia jewed ch ed. Wehs hegam mo chum s‑e apchudamk am oidch hab e wuadch g chehanig o wepogidas hegai mo d nehol mad no pi pi woho d Jiosh aꞌaliga. Muꞌijj o hab wa chum e wua g ni‑wehm Tutuligo ch hab an e uꞌukch hab masma mo g nehol. Ab Jerusalem t ab am ab si hiwig g chehanig. K wabshaba an t‑dahm hab chuꞌig g wechij Jerusalem. Kuch heg wui t‑gewpkadch wehsijj ahchim matt ab i s‑wohoch g Jiosh k am tahgio i t‑apꞌech. ");
INSERT INTO oodNT_vpl VALUES ("GL4_27","078_4_27","GAL","4","27","27","An o hab chuꞌig Jiosh oꞌohana ed mash hab kaij g Jiosh: Si g s‑hehgigk ahpi uwi mapt pi hekid shaꞌi madt napt pi baꞌich i muꞌi wo aꞌaligak mo hi hegai mat heki hu madt. ");
INSERT INTO oodNT_vpl VALUES ("GL4_28","078_4_28","GAL","4","28","28","Pegih neh, Isaacbad ash d si ha‑aliga hab masma mash am ha ahgid g Jiosh. Ch ahchim hab wa masma d aꞌaligaj g Jiosh. ");
INSERT INTO oodNT_vpl VALUES ("GL4_29","078_4_29","GAL","4","29","29","Heg ash wa shoꞌigchud g Isaacbad mash pi d si ha‑aliga. K hemuch hab waꞌap t‑shoꞌigchud hegam mo pi d aꞌaligaj g Jiosh. ");
INSERT INTO oodNT_vpl VALUES ("GL4_30","078_4_30","GAL","4","30","30","An o oꞌohadag mash hab kaij g Jiosh ab Abrahambad wui: Gam g hu i ha wuwhasid idam e‑neneholiga. Pi at wo enigak g m‑eniga am wehmaj hegai mo d madaj g m‑hohnig. ");
INSERT INTO oodNT_vpl VALUES ("GL4_31","078_4_31","GAL","4","31","31","Pegih neh, ni‑wepnag, pi ach hab masma mo g ha‑neholiga mad ch wabshaba hab masma mo g si ha‑aliga ");
INSERT INTO oodNT_vpl VALUES ("GL5_1","078_5_1","GAL","5","1","1","T‑doꞌibia at g Christ. S‑wihnam g an wo uꞌukchid g e doꞌibiadag ch pi ab hu ep wo chum i hiw g chehanig mams hekaj wo e doꞌibia. ");
INSERT INTO oodNT_vpl VALUES ("GL5_2","078_5_2","GAL","5","2","2","Mamt wo sha e pahl hikuch hab elidch mamt hekaj wo e doꞌibia am oidch hab e junihidch g chehanig, k d si shel mamtki wabsh dagito g e‑wohochudadag k pi wo e doꞌibia. ");
INSERT INTO oodNT_vpl VALUES ("GL5_3","078_5_3","GAL","5","3","3","Nam woho hab e elid mamt am wo i e apꞌech Jiosh tahgio g pahl hikuchkakaj? Nt wo em‑ahgi mamt hemho wa am wehs oidk hab wo e juh g chehanig mamtp heg hekaj am wo i chum e apꞌech. ");
INSERT INTO oodNT_vpl VALUES ("GL5_4","078_5_4","GAL","5","4","4","Am o s‑em‑apchudamk g Christ. Mt wabshaba gam hu hab wo i juh mamtp hejel chum s‑e apchudamk am oidch hab e wuadch g chehanig. ");
INSERT INTO oodNT_vpl VALUES ("GL5_5","078_5_5","GAL","5","5","5","Ab o t‑mahkch g gewkdag g Hekia S‑apꞌekam Gewkdag. Kuch hekaj ab wui t‑gewpkadch mat g Jiosh s‑ap am wo i t‑apꞌech e tahgio. ");
INSERT INTO oodNT_vpl VALUES ("GL5_6","078_5_6","GAL","5","6","6","Pi o hi wa has chuꞌig matp hema heki hu wo e pahl hikuch o pi wo e pahl hikuch. Do waꞌi ihda mamt ab wo i s‑wohoch g Jiosh haꞌichu ahga k wo chehgidch g si pihk e‑elidadag am i ha wehmajch. ");
INSERT INTO oodNT_vpl VALUES ("GL5_7","078_5_7","GAL","5","7","7","S‑ap am wa chum s‑wohochud g wohokam. Tsh wabshaba am haꞌi dada em‑wui k im hu hab i chum em‑wanchshulig. ");
INSERT INTO oodNT_vpl VALUES ("GL5_8","078_5_8","GAL","5","8","8","Pi o d Jiosh mo im hu hab i em‑wanchshulig ab amjed g wohokam. ");
INSERT INTO oodNT_vpl VALUES ("GL5_9","078_5_9","GAL","5","9","9","Bamtp elid mo d wabsh al chum haꞌichu ihda. T eda wehs wo padch g em‑wohochudadag ch em‑doakag hab masma mat g jewajidakud wehs wo jewaj g wahga. ");
INSERT INTO oodNT_vpl VALUES ("GL5_10","078_5_10","GAL","5","10","10","Bani em‑elid mam d wabsh kia ni‑wehm wohochuddam ch pi gam hu wo i e nohnogi ab amjed g Jiosh hoꞌigeꞌidadag. T g Jiosh s‑koꞌokam wo ha namkid hegam mo hedai im hu hab i chum em‑wanchshulig. ");
INSERT INTO oodNT_vpl VALUES ("GL5_11","078_5_11","GAL","5","11","11","Haꞌi o hab kaij mani ahni ahgachug mamt am hab wo junihid g t‑chehanig ch hekaj wo s‑apꞌek am Jiosh nena ed. T wabshaba pi wo chum ni‑muꞌam g ni‑wehm oꞌodham mantp heg wo ahgachugad. Heg o hekaj s‑ni‑muꞌamk mani ahgachug mat g Jiosh alidag ab muh kots t ab mat hekaj am wo i t‑apꞌech Jiosh nena ed. ");
INSERT INTO oodNT_vpl VALUES ("GL5_12","078_5_12","GAL","5","12","12","Mat hu wo i em‑dagito hegam mo hab em‑elid mamt wo e‑pahl hikuchk k hekaj wo s‑apꞌek am Jiosh nena ed. ");
INSERT INTO oodNT_vpl VALUES ("GL5_13","078_5_13","GAL","5","13","13","Pi at hab ahgk ab i em‑wai g Jiosh mat ged hu wabsh wo i si em‑dagsh heg hekaj e‑chehanig k wabshaba hab ahgk mamt d wo aꞌaligajk. Pegih, mt heg hekaj ab wo si pihk e elidad ab aꞌai e wui ch pi wabsh g hejel e‑tatchui hab wo junihid. ");
INSERT INTO oodNT_vpl VALUES ("GL5_14","078_5_14","GAL","5","14","14","Bo chuꞌig g Jiosh oꞌohana: Si g wo pihk e elid wehs ha hekaj hab masma mam hejel si pihk e elid. Kumtp hab wo wuad ihda ch heg wo wa wepok mam wehs oidk hab e wua g chehanig. ");
INSERT INTO oodNT_vpl VALUES ("GL5_15","078_5_15","GAL","5","15","15","S‑e g wo nenꞌoidk mamt pi aꞌai wo s‑e kehꞌidad namt pi hab wa masma wo padch g e‑nawojdag k aꞌai wo e padch. ");
INSERT INTO oodNT_vpl VALUES ("GL5_16","078_5_16","GAL","5","16","17","Pi o wepo chuꞌig g oꞌodham tatchui ch Jiosh tatchui. Kumt ab wo e dagitokchid Hekia S‑apꞌekam Gewkdag wui. T heg ab wo em‑shohbidad ch wo i em‑wanimedad. Mt hab pi hab wo junihid g hejel pi ap e‑tatchui. ");
INSERT INTO oodNT_vpl VALUES ("GL5_18","078_5_18","GAL","5","18","18","Pi at ab hu haꞌichu wo em‑chuꞌijigch g chehanig mamtp woho am wo i e dagitokchid Hekia S‑apꞌekam Gewkdag wui. ");
INSERT INTO oodNT_vpl VALUES ("GL5_19","078_5_19","GAL","5","19","19","M o tasho g wabsh oꞌodham tatchui. Hegam mo hab wua g hejel e‑tatchui atp hems woꞌiwup hema i wehm mo pi d ha‑wehm kihkam o hab wua g nahnko mahs s‑uam haꞌichu. ");
INSERT INTO oodNT_vpl VALUES ("GL5_20","078_5_20","GAL","5","20","20","Hegam mo pi mahch g Jiosh o gawul haꞌichu chum jioshchud o haꞌi atp hems ha hihoin o atp hems aꞌai e cheggia o aꞌai s‑e hehgamk o babgat o nahnko ha ahg o s‑chu daꞌadag o aꞌai e gaꞌagwulkad. ");
INSERT INTO oodNT_vpl VALUES ("GL5_21","078_5_21","GAL","5","21","21","o s‑behimk g haꞌichu ha‑eniga o nawkkoꞌo o s‑tohntom has e wua. Hegam mo hab masma haꞌichu hab wua at pi am hu wo i wahp Jiosh kihdag ed. ");
INSERT INTO oodNT_vpl VALUES ("GL5_22","078_5_22","GAL","5","22","23","Kuch wabshaba pi hab mahs ahchim mo am t‑eda ulinig g Hekia S‑apꞌekam Gewkdag. Heg o am chikpan g t‑doakag. Kuch hab si pihk t‑elid ha hekaj ch si s‑ap t‑tahtk ch ab wabsh i s‑dodolima ch s‑t‑tahtk ch nenida mo haschu g Jiosh apꞌechudch t‑wehhejed ch s‑ha hoꞌigeꞌid g hemajkam ch s‑apꞌe ch s‑hemajima ch wabsh si t‑shohbidch ch am hab wo juh mach has i kaij. Pi o an hu shaꞌi shohbidch g chehanig hegai hab mahs haꞌichu. ");
INSERT INTO oodNT_vpl VALUES ("GL5_24","078_5_24","GAL","5","24","24","Ahchim mach d Christ hemajkamga att hab i t‑ah matt pi am hu hab wo junihid g hejel t‑tatchui. ");
INSERT INTO oodNT_vpl VALUES ("GL5_25","078_5_25","GAL","5","25","25","Hekia S‑apꞌekam Gewkdag at ab i t‑mah g wechij doakag. Tt heg hekaj ab wui wo t‑dagitokchid mat s‑ap wo t‑wanimedad. ");
INSERT INTO oodNT_vpl VALUES ("GL5_26","078_5_26","GAL","5","26","26","Pi att wo ge t‑haschudad ch pi aꞌai wo t‑kudutad ch pi wo chu hehgamk. ");
INSERT INTO oodNT_vpl VALUES ("GL6_1","078_6_1","GAL","6","1","1","Matp hema pi ap haꞌichu hab wo juh g em‑wehm wohochuddam, mt am wo i gewkemhu mat am wo i e apꞌech ahpim mam am e dagitokch Jiosh wui. Kumt wabshaba wo e shoꞌigchud k si s‑hemajim am hab wo juh ihda heg hekaj mamtp hems hema ahpim haha wabsh pi ap haꞌichu hab wo juh. ");
INSERT INTO oodNT_vpl VALUES ("GL6_2","078_6_2","GAL","6","2","2","Nam hig woho am oidch hab s‑e junimk g chehanig? Pegih, k ab t‑chehani g Jiosh alidag matt am aꞌai wo i t‑wehmajk. ");
INSERT INTO oodNT_vpl VALUES ("GL6_3","078_6_3","GAL","6","3","3","Pi g am wo chum si e haꞌichuchud. Dach wabsh shoꞌigkam ch wabsh hejel wo t‑iattogi mattp ab wo chum si t‑haꞌichuch. ");
INSERT INTO oodNT_vpl VALUES ("GL6_4","078_6_4","GAL","6","4","5","Pi att hab wo chei machs baꞌich i s‑ap hab wua g t‑chikpan mo hema ehp. Do wabsh heheꞌejel t‑chikpan hegai mach hab wua. Kutt heg wo waꞌi aꞌappe hejel t‑chikpan k wo si s‑ap t‑taht mattp s‑ap hab wo wuad. ");
INSERT INTO oodNT_vpl VALUES ("GL6_6","078_6_6","GAL","6","6","6","K ab em‑ab mamt ab haꞌichu wo ha mah hegam mo am em‑mashcham g Jiosh haꞌichu ahga mamt hekaj am epai wo i ha wehmt. ");
INSERT INTO oodNT_vpl VALUES ("GL6_7","078_6_7","GAL","6","7","7","Pi amt wo e nako mamt wo iattogi g Jiosh. Hejel am e iattogid mamtp hab elid mat pi wo em‑namkid g Jiosh heg hekaj mam haschu hab i junihim. Nat hig pi wo ui g eshdam hegai hab mahs kai mat haschu wo ei? Pegih, k hab wa masma am t‑doakag wehhejed. ");
INSERT INTO oodNT_vpl VALUES ("GL6_8","078_6_8","GAL","6","8","8","Mt wo s‑koꞌokam e namkid am i muhk mamtp hab wo sha juh g hejel e‑tatchui k wabshaba chum hekid an wehmaj wo kihkad g Jiosh mamtp wo e dagito Hekia S‑apꞌekam Gewkdag wui k hab wo junihid g Jiosh tatchui. ");
INSERT INTO oodNT_vpl VALUES ("GL6_9","078_6_9","GAL","6","9","9","Pi g shaꞌi haꞌasa hab wo junihid g s‑apꞌekam. Jiosh o am wa apꞌechudch g tash mat ab wo i em‑mah g em‑gehgewadag. ");
INSERT INTO oodNT_vpl VALUES ("GL6_10","078_6_10","GAL","6","10","10","Ab g wehs wo i s‑ha hoꞌigeꞌidad ch am wo i ha wehmajk mamt heꞌes wo i e nako, wahm hegam mo d em‑wehm wohochuddam. ");
INSERT INTO oodNT_vpl VALUES ("GL6_11","078_6_11","GAL","6","11","11","Hemu ant hejel haꞌichu am wo i em‑oꞌohani. Mt wo s‑mai mani d ahni an neidk mani haꞌas an i oꞌohan. ");
INSERT INTO oodNT_vpl VALUES ("GL6_12","078_6_12","GAL","6","12","13","Hegam mo ahgahim mamt wo e pahl hikuch k hab wo s‑apꞌekam am Jiosh tahgio o ab chum si e haꞌichuchud mam am oidch hab e junihim g ha‑chehanig. K eda hejel pi am hu ap hab junihim. Ab at muh g Christ kots t ab am t‑wehhejed. K eda hegam pi ahgachug ihda no pi s‑gihug mat g ha wehm Tutuligo wo ha shoꞌigch. ");
INSERT INTO oodNT_vpl VALUES ("GL6_14","078_6_14","GAL","6","14","14","Kuni eda heg waꞌi ahgachug matt ab wo i s‑wohoch mat g Jesus ab muh kots t ab am t‑wehhejed. Do waꞌi ihda mant hekaj ni‑doꞌibia. Kut g jewed t ab haꞌichu wabsh pi e haꞌichuch am ni‑wehhejed. ");
INSERT INTO oodNT_vpl VALUES ("GL6_15","078_6_15","GAL","6","15","15","Pi o d shaꞌi haꞌichu g pahl hikuchka. Id o d si haꞌichu mamt ab wo i s‑wohoch g Jiosh haꞌichu ahga k hab wo bei g wechij doakag. ");
INSERT INTO oodNT_vpl VALUES ("GL6_16","078_6_16","GAL","6","16","16","Id o d hahawa t‑himdag. T g Jiosh ab wo s‑em‑hoꞌigeꞌidad ch ab wo em‑mahkad g s‑ap tahhadkam ahpim mamt am oidk hab wo e junihid hab masma mo wehs hab ha wua g e‑hemajkamga. ");
INSERT INTO oodNT_vpl VALUES ("GL6_17","078_6_17","GAL","6","17","17","Pi ant hahawa haꞌichukaj wo shaꞌi ni‑kudu nani pi ab s‑babaliwuani heg amjed mat g Jiosh alidag obga muꞌikko ni‑gewittan k ni‑maꞌikka. Heg o wa wepo mant ni‑nakpi mani d piongaj g t‑kownalig Jesus. ");
INSERT INTO oodNT_vpl VALUES ("GL6_18","078_6_18","GAL","6","18","18","Neh, ab at wo wa baꞌich i s‑em‑hoꞌigeꞌidad g t‑kownalig Jesus Christ.");
INSERT INTO oodNT_vpl VALUES ("EP1_1","079_1_1","EPH","1","1","1","Ni-wepnag mam am kih Ephesus t am: Am ant wo i em-oꞌohani g Jiosh haꞌichu ahga ahni Paul. Jiosh at am i ni-kei mant wo i ahgahi ab amjed g alidaj Jesus Christ. Kuni kah mamsh ab s-wohochud g Jesus ch s-ap himchud g e-doakag heg wehhejed. ");
INSERT INTO oodNT_vpl VALUES ("EP1_2","079_1_2","EPH","1","2","2","Ab o wa si s-em-hoꞌigeꞌid g Jiosh t-ohg g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("EP1_3","079_1_3","EPH","1","3","3","Jiosh o ab wehs t-makiog g e-hoꞌigeꞌidadag nach pi ab s-wohochud g alidaj. Kutt heg hekaj ab wo si hoꞌigeꞌidad. ");
INSERT INTO oodNT_vpl VALUES ("EP1_4","079_1_4","EPH","1","4","4","Pi at wa koi haꞌichu shaꞌi nahto g Jiosh k hab i e ah mat ab wo i t-gawulkai matt d wo hekia s-apꞌekamk am tahgio ch pi wo ha chuꞌijigk. Si o pihk e elid t-hekaj ");
INSERT INTO oodNT_vpl VALUES ("EP1_5","079_1_5","EPH","1","5","5","ch am i apꞌech mat g alidaj am hab wo t-juh matt hab waꞌap d wo aꞌaligajk. ");
INSERT INTO oodNT_vpl VALUES ("EP1_6","079_1_6","EPH","1","6","6","Heg att hekaj ab wo si hehgchulidad g Jiosh. Si o s-ap ab t-neid nach pi d hemako g si tatchuidch alidaj wehm. ");
INSERT INTO oodNT_vpl VALUES ("EP1_7","079_1_7","EPH","1","7","7","Heg ehꞌed at am e iawua kots t ab. Kut ab nako g s-koꞌok t-namkidadag mat gam hu hab wo i juh g pi ap t-chuꞌijig k wo t-doꞌibia. Si o geꞌej g Jiosh hemajimatalig ab t-wui. ");
INSERT INTO oodNT_vpl VALUES ("EP1_8","079_1_8","EPH","1","8","8","Ab o t-mahkch g haꞌichu mahchig ch haꞌichu amichudadag. ");
INSERT INTO oodNT_vpl VALUES ("EP1_9","079_1_9","EPH","1","9","9","Pi o ta machima g Jiosh hab elida. T wabshaba heki hu am i apꞌech mat iaꞌi idani haha wo t-mahtchul. ");
INSERT INTO oodNT_vpl VALUES ("EP1_10","079_1_10","EPH","1","10","10","K id hab d elidaj matsh g Christ d wo kownalk wehs haꞌichu dahm. Am at i apꞌech g tash matsh wehs haꞌichu ab wo i hemakoj Christ wecho. Wehs hegai mo an dahm kahchim ch ed ch hegai mo in jewed dahm at ab wo wechokad. ");
INSERT INTO oodNT_vpl VALUES ("EP1_11","079_1_11","EPH","1","11","11","Wehs at hab wo e juh g Jiosh hab elida. K hab d elidaj ged hu i shohshon k amjed mat wehpeg ab wo i t-gawulkai ahchim Tutuligo. ");
INSERT INTO oodNT_vpl VALUES ("EP1_12","079_1_12","EPH","1","12","12","K ab t-ab matt ab wo si has elidad g Jiosh ahchim matt wehpeg ab i s-wohoch g haꞌichu ahgaj ab amjed g alidaj. ");
INSERT INTO oodNT_vpl VALUES ("EP1_13","079_1_13","EPH","1","13","13","Kumt ahpim gawul mahs hemajkam hab waꞌap kah k ab i s-wohoch ihda s-kehg haꞌichu ahgaj. Kut heg hekaj hab waꞌap em-doꞌibia g Jiosh k hab waꞌap ab em-mah g Hekia S-apꞌekam Gewkdag mash hab masma heki hu hab kaij matsh hab wo em-juni. Ihda Hekia S-apꞌekam Gewkdag o am em-chehgidch mam hab waꞌap d Jiosh hemajkamga hab sha masma mo g em-cheposig am chehgidch g em-eniga. ");
INSERT INTO oodNT_vpl VALUES ("EP1_14","079_1_14","EPH","1","14","14","Jiosh o ab t-mahkch g Hekia S-apꞌekam Gewkdag ahchim mach d hemajkamgaj. Kuch heg hekaj s-mahch matt wehs ab wo bei hegai mo haschu ab i t-makiog. S-ap at wo t-doꞌibia ab wehs amjed g pi t-apꞌedag. Kuch heg hekaj ab si has elid. ");
INSERT INTO oodNT_vpl VALUES ("EP1_15","079_1_15","EPH","1","15","15","Ab amtsh i s-wohoch mo g Jesus d em-kownalig k si pihk e elid wehs ha hekaj g e-wehm wohochuddam. ");
INSERT INTO oodNT_vpl VALUES ("EP1_16","079_1_16","EPH","1","16","16","Kuni heg hekaj chum hekid ab hoꞌigeꞌid g Jiosh. ");
INSERT INTO oodNT_vpl VALUES ("EP1_17","079_1_17","EPH","1","17","17","Jiosh o d si geꞌe s-apꞌekam ch d ohgaj g t-kownalig Jesus Christ. Kuni ab tahni mat ab wo em-mahkchid g amichudadag ch am baꞌich wo i e tashogidad em-wui. Mt hab baꞌich wo i s-ap s-mahchk g Jiosh. ");
INSERT INTO oodNT_vpl VALUES ("EP1_18","079_1_18","EPH","1","18","18","Ab ani tahni mat wo em-tashogi mamt has wo masmak am ep i e chechegitok ch haschu wo edgidad mam d ab waidaj ch ab gawulkdas wehhejed. ");
INSERT INTO oodNT_vpl VALUES ("EP1_19","079_1_19","EPH","1","19","19","Mt ep wo s-mahchk mat wehs wo hekaj g e-gewkdag am t-wehhejed ahchim mach ab s-wohochud. K g gewkdaj si geꞌej. ");
INSERT INTO oodNT_vpl VALUES ("EP1_20","079_1_20","EPH","1","20","20","Am at wa chehgi g e-gewkdag id hekaj matki ab i wuhshad g e-alidag muhkig amjed k ab dai s-apkojed e-hugid ab an dahm kahchim ch ed ");
INSERT INTO oodNT_vpl VALUES ("EP1_21","079_1_21","EPH","1","21","22","mat d wo kownalk wehs haꞌichu dahm. Dahm kahchim ch ed kokownal ch jewed dahm kokownal o wehsijj ab wecho g Jiosh alidag. K d ihda geꞌe kownal mo g Jiosh ab t-mahkch mat d wo t-moꞌo am himdamk ahchim mach ab s-wohochud. ");
INSERT INTO oodNT_vpl VALUES ("EP1_23","079_1_23","EPH","1","23","23","Ch ahchim d hemajkamgaj ch wehmaj d hemako hab sha masma mach d honshpadaj. K heg d t-moꞌo. Kuch am t-wehm d hekiakam. K eda heg an wehsko haꞌichug ch wehs haꞌichu an uꞌukch ch wehs haꞌichu himchud am t-wehhejed. ");
INSERT INTO oodNT_vpl VALUES ("EP2_1","079_2_1","EPH","2","1","1","Heki am hu pi edgid ihda wechij doakag nam pi d pi ap chuꞌijkam ch pi ab hu kaiham g Jiosh. ");
INSERT INTO oodNT_vpl VALUES ("EP2_2","079_2_2","EPH","2","2","2","Jijawul ha-geꞌejig o an em-uꞌukch hab masma mo an wehs ha uꞌukch hegam mo pi ab hu kaiham g Jiosh. Kum hegam ha oidch am hab e junihim ch ab s-wohog elid g ge Jiawul. ");
INSERT INTO oodNT_vpl VALUES ("EP2_3","079_2_3","EPH","2","3","3","Wehsijj ach hab wa masmakahim ch am hab junihim g hejel pi ap hab t-elida. K wa ab t-wui him g s-koꞌok t-namkidadag. ");
INSERT INTO oodNT_vpl VALUES ("EP2_4","079_2_4","EPH","2","4","5","Pi ach wa ab hu wohog elid g Jiosh ch gam hu gawulkdas ab amjed heg hekaj pi ap t-chuꞌijig. K wabshaba g Jiosh t-hekaj si pihk e elid ch si s-hemajim t-doꞌibia ab amjed g t-chuꞌijig k ab t-mah g wechij doakag. Id o heg wa wepo mat heki hu ab i t-wuwhas muhkig t amjed ");
INSERT INTO oodNT_vpl VALUES ("EP2_6","079_2_6","EPH","2","6","6","k am uhgk i t-uꞌu k an e-hugid an t-toa hab masma matsh hab juh g si e-alidag. Kuch hemu in melchud g Jesus kownaltalig jewed dahm hab masma mattsh an hahawa hab wo junihid dahm kahchim ch ed. ");
INSERT INTO oodNT_vpl VALUES ("EP2_7","079_2_7","EPH","2","7","7","Id at wehs am hab t-juni g Jiosh gahi wuhshanim g e-alidag. K hab d elidaj mat hab masma wehs am wo ha chehgi imhab i amjed mo has masma si s-hemajima ch ab si t-tatchua. ");
INSERT INTO oodNT_vpl VALUES ("EP2_8","079_2_8","EPH","2","8","8","Ab at i s-t-hoꞌigeꞌel g Jiosh k doꞌibia natt pi ab i s-wohoch. Pi att wo shaꞌi t-nako machs hejel wo t-doꞌibia. Chum hems g t-wohochudadag o d mahkigdaj. ");
INSERT INTO oodNT_vpl VALUES ("EP2_9","079_2_9","EPH","2","9","9","Pi o am hu haꞌichug machs haschukaj wo chum si t-gimaihunad no pi pi hejel hab d t-juni machs hekaj t-doꞌibia. ");
INSERT INTO oodNT_vpl VALUES ("EP2_10","079_2_10","EPH","2","10","10","Ab at i t-mah g Jiosh ihda wechij doakag. Kuki hab d elidaj matt hekaj am hab wo junihid hegai s-ap chikpan mat heki hu am i apꞌech am t-wehhejed. ");
INSERT INTO oodNT_vpl VALUES ("EP2_11","079_2_11","EPH","2","11","11","Am g wo s-chegitok ahpim gawul mahs hemajkam mam has i masma mamt eda koi ab hu i s-wohoch g Christ. Pi am wa pahl hikuchkas hab masma mach ahchim Tutuligo. ");
INSERT INTO oodNT_vpl VALUES ("EP2_12","079_2_12","EPH","2","12","12","K g Jiosh pi ab hu em-mahkch hegai mo haschu ab t-mahkch ch pi ab hu em-mahtchulid mat ia wo i wuhshad g e-alidag mat d wo si Kehshajk. Kum wa pi ab hu wui i e gewpkad g Jiosh ");
INSERT INTO oodNT_vpl VALUES ("EP2_13","079_2_13","EPH","2","13","16","ch pi mahch ch pi edgid g chehanigaj. Kuch wa heg hekaj s-em-kehꞌid. M ahpim ab aigo hab waꞌap s-t-kehꞌid. K hegai t-kehꞌidadag hab sha masma mo g kolhai ch gam hu aꞌai t-gaꞌagwulkadch. T wabshaba g Christ s-ap am oidk hab e juh ihda chehanig k ab e muhkid kots t ab t-wehhejed k hab masma hugio g gewkdaj g chehanig. K heg pi ab hu hahawa t-chuꞌijigchud ahchim mach ab s-wohochud g Jiosh. Jesus Christ at ab i t-hemakoj e wehm. Kuch pi hahawa aꞌai s-t-kehꞌid nach pi d hahawa hemako. ");
INSERT INTO oodNT_vpl VALUES ("EP2_17","079_2_17","EPH","2","17","17","Pegih, ia at wa jiwia g Jiosh alidag jewed dahm k am ahgachug t-shahgid ihda doꞌibiadag ahga matt am hahawa em-wui uꞌapa ahpim gawul mahs hemajkam mam wa pi shaꞌi mahch g Jiosh. ");
INSERT INTO oodNT_vpl VALUES ("EP2_18","079_2_18","EPH","2","18","18","K g Jiosh hab waꞌap ab em-mahkch g apꞌedag ahpim mamt hab waꞌap ab i s-wohochud k ab wui i e dagito. K hab waꞌap an em-uꞌukch g Hekia S-apꞌekam Gewkdag. ");
INSERT INTO oodNT_vpl VALUES ("EP2_19","079_2_19","EPH","2","19","19","Pi am d haha wabsh mehkjed oꞌodham ch wabshaba d aꞌaligaj g Jiosh. K g Jiosh ab em-mahkch g apꞌedag am e-kihdag ed hab masma mo ahchim ab t-mahkch. ");
INSERT INTO oodNT_vpl VALUES ("EP2_20","079_2_20","EPH","2","20","20","Id o heg wa wepo mam d Jiosh kihta. Kuch heg wa wepo mach d kih shon ahchim mach haꞌi d Jesus si chuhchai ch haꞌi d Jiosh haꞌichu i tashogiddam. K g Jesus an wehsijj t-uꞌukch hab masma mach an ab kihtas. ");
INSERT INTO oodNT_vpl VALUES ("EP2_21","079_2_21","EPH","2","21","21","Am o wabsh kia geꞌedahim ihda kih no pi g Jiosh i ha baꞌihamahim hegam mo ab hahawa s-wohochud. ");
INSERT INTO oodNT_vpl VALUES ("EP2_22","079_2_22","EPH","2","22","22","Kuch wehsijj t-wehm si s-ap hab chuꞌig ch d s-apꞌekam cheopi no pi g Hekia S-apꞌekam Gewkdag am t-eda. ");
INSERT INTO oodNT_vpl VALUES ("EP3_1","079_3_1","EPH","3","1","1","Ia am ni-kuhpch nani pi ahgachug g Jiosh haꞌichu ahga am ha shahgid g nahnko mahs hemajkam. Kuni am ni-hoꞌigeꞌidahun Jiosh wui em-wehhejed nam pi d ni-wehm wohochuddam. ");
INSERT INTO oodNT_vpl VALUES ("EP3_2","079_3_2","EPH","3","2","2","Am amtp hu waꞌi kah mo ab ni-wui si s-hemajima g Jiosh ch ab ni-mah ihda chikpan mant hekaj wo i em-wehmajk. ");
INSERT INTO oodNT_vpl VALUES ("EP3_3","079_3_3","EPH","3","3","3","Am at i ni-chehgi g s-aꞌagi e-apchuda mant ia heꞌes hekaj em-oꞌohani. ");
INSERT INTO oodNT_vpl VALUES ("EP3_4","079_3_4","EPH","3","4","4","Kumt wo s-mai am neꞌokchulidch ihda mant am em-oꞌohani mani has masma s-amichud ihda s-aꞌagi haꞌichu ab amjed g Christ. ");
INSERT INTO oodNT_vpl VALUES ("EP3_5","079_3_5","EPH","3","5","5","Id o heki hu pi mahch g hemajkam. T wabshaba g Hekia S-apꞌekam Gewkdag hemuch am hahawa i t-tashogi ahchim Jesus Christ chuhchai ch Jiosh haꞌichu i tashogiddam. ");
INSERT INTO oodNT_vpl VALUES ("EP3_6","079_3_6","EPH","3","6","6","Ihda s-aꞌagi haꞌichu ahga o hab chuꞌig mam ahpim gawul mahs hemajkam ab hahawa t-wehm apꞌedag ahchim Tutuligo id eda Jiosh hoꞌigeꞌidalig. Jiosh o ab t-mahkch g e-apꞌedag nach pi ab s-wohochud g haꞌichu ahgaj ch ab hiwig g Jesus Christ. ");
INSERT INTO oodNT_vpl VALUES ("EP3_7","079_3_7","EPH","3","7","7","Kuni ahni d em-pionag ch am em-ahgid ihda s-kehg haꞌichu ahgaj g Jiosh. Heg at si s-ni-hoꞌigeꞌid k am i ni-kehsh k ab ni-mah g gewkdag mant wo em-ahgi. ");
INSERT INTO oodNT_vpl VALUES ("EP3_8","079_3_8","EPH","3","8","8","Shahag wepo mani ahni wehs ha baꞌich d wabsh pi haꞌichu am ha shahgid g Jiosh hemajkamga. T eda g Jiosh ab ni-mah ihda apꞌedag mant am wo em-ahgi ahpim nahnko mahs hemajkam g s-kehg haꞌichu ahgaj ab amjed g Christ hoꞌigeꞌidalig. Heg o baꞌich i si s-kehg s-ap hab chuꞌig mo hig chumpk g si geꞌe kaisdag. Kutt pi wo t-nako matt wehs wo s-amich. ");
INSERT INTO oodNT_vpl VALUES ("EP3_9","079_3_9","EPH","3","9","9","Id o d ni-chikpan mant am wo i ha tashogi g hemajkam mo has masma hab chuꞌig ihda s-aꞌagi haꞌichu apchudaj g Jiosh. Jiosh at wehs haꞌichu nahto k wabshaba pi mahsko wua ihda s-kehg hab e-elida muꞌi aꞌahidag oidam ");
INSERT INTO oodNT_vpl VALUES ("EP3_10","079_3_10","EPH","3","10","10","nat pi iaꞌi idani wo ha chehgi g anghil kokownal g muꞌi nahnko mahs haꞌichu e-amichudadag am gai t-wuhshanim ahchim mat t-doꞌibia. ");
INSERT INTO oodNT_vpl VALUES ("EP3_11","079_3_11","EPH","3","11","11","Jiosh at am hab juh ihda gahi wuhshanim g t-kownalig Jesus Christ mat has i masma apꞌech ga hu i wehpeg. ");
INSERT INTO oodNT_vpl VALUES ("EP3_12","079_3_12","EPH","3","12","12","Kuch apꞌedag matt si s-gegokim ab wo i miabi g Jiosh ab s-wohochudch g haꞌichu ahgaj ab amjed g alidaj. ");
INSERT INTO oodNT_vpl VALUES ("EP3_13","079_3_13","EPH","3","13","13","Ab ani shoak em-wui mamt am wabsh wo si i e gewpkad k pi has wo e tahtkkad mani ni-shoꞌigchud em-wehhejed. Wehs o d wabsh em-apꞌedag ihda ni-shoꞌigdag. ");
INSERT INTO oodNT_vpl VALUES ("EP3_14","079_3_14","EPH","3","14","14","Id ani wehs am i chechegitod ch hekaj ab i gegshshe heg wui mat wehs haꞌichu nahto. ");
INSERT INTO oodNT_vpl VALUES ("EP3_15","079_3_15","EPH","3","15","15","Wehs nahnko dakam hemajkam ch anghil o d nahtoij. T heg ab ha mah g ha-chechgig. ");
INSERT INTO oodNT_vpl VALUES ("EP3_16","079_3_16","EPH","3","16","16","Wehs o edgid g gewkdag g Jiosh ch geꞌe ab t-makiog. Kuni ab tahni mat baꞌich ab wo i em-mah. Hekia S-apꞌekam Gewkdag o am t-eda haꞌichug ch ab t-makiog g Jiosh gewkdag. ");
INSERT INTO oodNT_vpl VALUES ("EP3_17","079_3_17","EPH","3","17","17","Id o heg wa wepo mo g Christ am t-eda kih. Ab ani tahni g Jiosh mamt chum hekid hab wo masmak mo g Christ ch wo si pihk e elidad ab wehs ha wui. ");
INSERT INTO oodNT_vpl VALUES ("EP3_18","079_3_18","EPH","3","18","19","Shoꞌo waꞌi si geꞌej g Christ tatchuidag ab t-wui. Pi at hedai wo e nako mat wabsh hejel wo s-mai mo heꞌes i geꞌej. Kuni ab tahni g Jiosh mat am wo tashogidad em-wui mamt wo s-ap s-mahchk. T hab wo i em-shuhdad g Jiosh gewkdag. ");
INSERT INTO oodNT_vpl VALUES ("EP3_20","079_3_20","EPH","3","20","20","Jiosh at wo e nako mat baꞌich i geꞌe haꞌichu hab wo t-juni mach hems heꞌes ab i chum tahni o hems heꞌes i chegitod. Heg o hekaj hab t-junid e-gewkdag mo am chikpan t-eda. ");
INSERT INTO oodNT_vpl VALUES ("EP3_21","079_3_21","EPH","3","21","21","Kutt chum hekid ab wo hehgchulidad ahchim mach d hemako g t-kownalig Jesus Christ wehm. ");
INSERT INTO oodNT_vpl VALUES ("EP4_1","079_4_1","EPH","4","1","1","Dani lihso heg hekaj mani ahgachug g haꞌichu ahga ab amjed g t-kownalig Jesus. Kuni ab si s-em-hoꞌigeꞌidam am em-ahgid mamt hab wo masmak mo has masma g Jiosh em-tatchuid ch ab i em-gawulkai. ");
INSERT INTO oodNT_vpl VALUES ("EP4_2","079_4_2","EPH","4","2","2","Pi g am wo chum si e haꞌichuchudad ch wabshaba wo s-hehemajimak ch chum hekid ab wo s-e bahbgik ch ab aꞌai wo e tatchuad. Am g wo e chehgidad mam ab aꞌai e tatchua. ");
INSERT INTO oodNT_vpl VALUES ("EP4_3","079_4_3","EPH","4","3","3","Ab at i t-hemakoch g Hekia S-apꞌekam Gewkdag. Pegih, mt wo si s-ap e tahtkkad ab aꞌai e wui mamt pi gam hu aꞌai wo i e gaꞌagwulkai. ");
INSERT INTO oodNT_vpl VALUES ("EP4_4","079_4_4","EPH","4","4","4","Heg o wa wepo mach d honshpadaj g Christ nach pi d hemako ab wecho. Dach hemako no pi g Hekia S-apꞌekam Gewkdag d waꞌi hemako ch am wehsijj t-eda. Kuch d hemako nach pi am t-wepo t-gewpkadch heg wui mo g Jiosh am t-wehhejed apꞌechudch dahm kahchim ch ed. ");
INSERT INTO oodNT_vpl VALUES ("EP4_5","079_4_5","EPH","4","5","5","Wehsijj ach d hemako nach pi ab wecho g hemako kownal ch t-wepo haꞌichu ab s-wohochud ch t-wepo t-pahl wapko. ");
INSERT INTO oodNT_vpl VALUES ("EP4_6","079_4_6","EPH","4","6","6","Dach hemako no pi g Jiosh d waꞌi hemako ch wehsijj d t-ohg ch wehs t-dahm d kownal ch an wehsko hab chuꞌig ch am ep wehsijj t-eda haꞌichug. ");
INSERT INTO oodNT_vpl VALUES ("EP4_7","079_4_7","EPH","4","7","7","Christ at wehsijj ab i t-mahkhi hegai matt hekaj ab aꞌai wo i t-wehmajk. ");
INSERT INTO oodNT_vpl VALUES ("EP4_8","079_4_8","EPH","4","8","8","Bo chuꞌig g Jiosh heki hu oꞌohana: T wo ha gewito g e-obga k am wo hih dahm kahchim wui k ab amjed wo i ha mahkhi g e-hemajkamga g nahnko mahs mahchig ch gewkdag. ");
INSERT INTO oodNT_vpl VALUES ("EP4_9","079_4_9","EPH","4","9","9","Pegih, bo chuꞌig mat g si Kehshaj gan hu uhpam ep wo hih dahm kahchim wui. K heg hekaj tasho mat ia wo jiwia jewed dahm. ");
INSERT INTO oodNT_vpl VALUES ("EP4_10","079_4_10","EPH","4","10","10","Hegai mat ia jiwia jewed dahm o d hegai mat am uhpam hih e‑kihdag wui an dahm kahchim ch ed k ab uhpam bei g e‑gewkdag k am hahawa wehsko haꞌichug e‑nahtoi ed. ");
INSERT INTO oodNT_vpl VALUES ("EP4_11","079_4_11","EPH","4","11","11","Ab at t‑mah ahchim e‑hemajkamga g nahnko haꞌichu mahchig ch gewkdag. Kuch heg hekaj hab wua g nahnko mahs chikpan wehhejed. Am at haꞌi i t‑chuhcha matt an wo i oiopo k wo ah g haꞌichu ahgaj k am haꞌi i t‑chuhcha matt d wo Jiosh haꞌichu i tashogiddamk ch haꞌi matt ab wo i ha wanim Jiosh wui ch haꞌi matt wo ha nuhkudad g t‑wehm wohochuddam ch wo ha mashchamad g Jiosh haꞌichu ahga. ");
INSERT INTO oodNT_vpl VALUES ("EP4_12","079_4_12","EPH","4","12","12","Ab o t‑mahkch g Jiosh ihda nahnko mahs chikpan matt hekaj am wo i ha apꞌech g Jiosh hemajkamga matt wehsijj wo t‑nahtokchid matt am hab wo junihid g Christ chikpan ch ab aꞌai wo i t‑gewkemhunad. ");
INSERT INTO oodNT_vpl VALUES ("EP4_13","079_4_13","EPH","4","13","13","Kutt heg hekaj ab wo i t‑hemakoj k ab wo i geꞌegeꞌehogat t‑wohochudadag ed k wehs wo s‑mahchk g wohokam ab amjed g Jiosh alidag ch wehs wo wepo masmak. ");
INSERT INTO oodNT_vpl VALUES ("EP4_14","079_4_14","EPH","4","14","14","Pi att hab haha wo masmak mo g aꞌal machs in has aꞌai gawul wo junihid g t‑wohochudadag. T hab pi wo e nako hegam mo am nahnko masma e nakog mat wo t‑iattogi. ");
INSERT INTO oodNT_vpl VALUES ("EP4_15","079_4_15","EPH","4","15","15","Am att wo ahgad g wohokam ab pihk t‑elidch ha wui ch am wo i geꞌegeꞌehogat matt hab wo masmak mo g Christ. Heg o wa wepo mo g Christ d t‑moꞌo. ");
INSERT INTO oodNT_vpl VALUES ("EP4_16","079_4_16","EPH","4","16","16","Ch ahchim d honshpadaj mach ab wui t‑dagitokch ch s‑ap t‑wehm chikpan hab masma mach nahnko mahs d chuhchuꞌidaj. Batt waꞌi masma am wo i geꞌegeꞌehogat t‑wohochudadag ed matt ab aꞌai wo si t‑tatchuad ch am wo i t‑wehmajk. ");
INSERT INTO oodNT_vpl VALUES ("EP4_17","079_4_17","EPH","4","17","17","Pi g am hu ha oidk hab wo masmak hegam mo pi mahch g Jiosh. Id o d t‑kownalig Jesus chehanig. Hegam mo pi mahch g Jiosh o wabsh pehegi haꞌichu chegito ");
INSERT INTO oodNT_vpl VALUES ("EP4_18","079_4_18","EPH","4","18","18","ch pi haꞌichu aꞌamichud ch ep pi chechkaidag. Id o heg wa wepo mo am s‑chuhugam k ed hihim. K g Jiosh heg hekaj pi ab hu ha mahkch g wechij doakag. ");
INSERT INTO oodNT_vpl VALUES ("EP4_19","079_4_19","EPH","4","19","19","Pi o edgid g si edadag no pi am wabsh e dagitokch pi apꞌekam wui ch hab junihim g nahnko mahs si s‑uam haꞌichu. ");
INSERT INTO oodNT_vpl VALUES ("EP4_20","079_4_20","EPH","4","20","21","Mtsh wabshaba ahpim ab kah g doꞌibiadag ahga k am i s‑mai g Christ. Am amsh em‑mashcham g wohokam ab amjed. Mt amjed pi hab wo chum masmak mo hegam mo pi mahch g Jiosh. ");
INSERT INTO oodNT_vpl VALUES ("EP4_22","079_4_22","EPH","4","22","22","Im g hu hab wo i juhni g pi ap e‑tatchui. Heg o wa em‑iattogid ch em‑padchud. ");
INSERT INTO oodNT_vpl VALUES ("EP4_23","079_4_23","EPH","4","23","23","T wabshaba g Jiosh am hab wo em‑juh mat g em‑tatchui ch em‑doakag d wo hekia s‑apꞌekamk. ");
INSERT INTO oodNT_vpl VALUES ("EP4_24","079_4_24","EPH","4","24","24","Jiosh o ab t‑mahkch g wechij doakag. K ihda doakag wepo masma mo g Jiosh doakag ch am e chehgidch mo heg waꞌi tatchua s‑apꞌekam. Am g wo himad g e‑wechij doakag ch am wabsh wo dagito g pi apꞌekam. ");
INSERT INTO oodNT_vpl VALUES ("EP4_25","079_4_25","EPH","4","25","25","Dach t‑wehm wohochuddam ch heg wa wepo mach d Christ honshpadag. K pi hab chum mahs machs aꞌai wo t‑iattogidad o hedai i ehp. Am g hab wo kaijjid g wohokam. ");
INSERT INTO oodNT_vpl VALUES ("EP4_26","079_4_26","EPH","4","26","26","Hemho wa amt wo babgat ab pi apꞌekam wui k wabshaba pi heg hekaj hab wo juh g pi apꞌekam. S‑hohtam g wo dagito g e‑bagatalig. ");
INSERT INTO oodNT_vpl VALUES ("EP4_27","079_4_27","EPH","4","27","27","T hab pi wo e nako g Jiawul mas am hab wo em‑juh mamt hab wo juh g pi apꞌekam. ");
INSERT INTO oodNT_vpl VALUES ("EP4_28","079_4_28","EPH","4","28","28","T wo haꞌasa haꞌichu ha ehs hegam matp hedai haꞌichu ha ehsid. Ab o hab waꞌap ha ab mat wo chikpanad ch heg amjed ab wo edgidad mat haschukaj am wo i ha wehmt g shoꞌigkam. ");
INSERT INTO oodNT_vpl VALUES ("EP4_29","079_4_29","EPH","4","29","29","Pi g am wo pi kehg neneokad ch wabshaba wo s‑ap neneokad ch ab aꞌai wo i e gewkemhunad. T g em‑neꞌoki hab masma d wo i ha wehmtadagk hegam mat hedai wo i em‑kahkad. ");
INSERT INTO oodNT_vpl VALUES ("EP4_30","079_4_30","EPH","4","30","30","Pi g am wo pi ap tahtchud g Hekia S‑apꞌekam Gewkdag. Do hegai mo am t‑eda ulinig. Kuch heg hekaj s‑mahch mat g Jiosh s‑ap am wo i t‑wahpki e‑kihdag ed. ");
INSERT INTO oodNT_vpl VALUES ("EP4_31","079_4_31","EPH","4","31","31","Im g hu hab wo i juhni g kehꞌidadag ch pi amkadag ch bagatalig ch kawhaina ch has ahgadag. ");
INSERT INTO oodNT_vpl VALUES ("EP4_32","079_4_32","EPH","4","32","32","Jiosh at im hu hab i juh g pi ap t‑chuꞌijig matt ab i s‑wohoch g Christ. Kumt ahpim hab wa masma ab aꞌai wo s‑e hoꞌigeꞌidad ch im hu hab wabsh wo i juh matp hema i chum s‑koꞌokam has wo em‑juh. ");
INSERT INTO oodNT_vpl VALUES ("EP5_1","079_5_1","EPH","5","1","1","Ab o si t‑tatchua g Jiosh. Kutt am oidch hab wo t‑junihid nach pi d aꞌaligaj. ");
INSERT INTO oodNT_vpl VALUES ("EP5_2","079_5_2","EPH","5","2","2","Christ o am hab junihim g e‑ohg Jiosh tatchui ch ab si t‑tatchua ch am t‑wehhejed e muhkid. Kutt ahchim hab waꞌap ab aigo wo si tatchuad ch ab aꞌai wo si t‑tatchuad. ");
INSERT INTO oodNT_vpl VALUES ("EP5_3","079_5_3","EPH","5","3","3","Dach Jiosh hemajkamga. K pi hab chum mahs machs wo ha wehm woꞌiwua matp hedai pi d t‑wehm kihkam o achs wo chegito g s‑uam haꞌichu o achs wo s‑behim matp haschu pi ab hu d t‑wuikam. ");
INSERT INTO oodNT_vpl VALUES ("EP5_4","079_5_4","EPH","5","4","5","S‑mahch am mat pi am hu wo i ha wahpki g Jiosh hegam mo hab wa masma. Hegai mat wo s‑behim mo haschu pi ab hu d wuikamaj o heg jioshchud. (4) K pi hab chum mahs machs s‑bihtagim wo neneokad o achs pehegi wo neneokad. Ab g wo hoꞌigeꞌidad g Jiosh. ");
INSERT INTO oodNT_vpl VALUES ("EP5_6","079_5_6","EPH","5","6","6","Haꞌi oki hab kaij mo am wa s‑apꞌe hegam mo hab masma hab e junihim. Kumt wabshaba pi ab hu wo kaiha g pehegi ha‑neꞌoki. Jiosh at hemho wa s‑koꞌokam wo ha namkid hegam mat pi ab hu wo s‑wohog el. ");
INSERT INTO oodNT_vpl VALUES ("EP5_7","079_5_7","EPH","5","7","7","An g hu wabsh wo ha neidad hegam hab mahs hemajkam ch pi am hu ha oidch hab wo e junihid. ");
INSERT INTO oodNT_vpl VALUES ("EP5_8","079_5_8","EPH","5","8","8","Ahpim amsh hab waꞌap masma heki hu. Heg o wa wepo mam wa am s‑chuhugam k ed hihimad ch am hahawa i wuwha tonlig ch ed namt pi hahawa s‑mai g t‑kownalig Jesus Christ. Pegih, mt am wo hihimad g e‑doakag id eda s‑apꞌekam tonlig ");
INSERT INTO oodNT_vpl VALUES ("EP5_9","079_5_9","EPH","5","9","9","ch hab masma hab wo junihid g s‑apꞌekam ch wo ahgad g wohokam. ");
INSERT INTO oodNT_vpl VALUES ("EP5_10","079_5_10","EPH","5","10","10","T g t‑kownalig Jesus wo s‑hohhoꞌidad hegai mam haschu hab wua. ");
INSERT INTO oodNT_vpl VALUES ("EP5_11","079_5_11","EPH","5","11","12","Pi amt am hu wo ha wehmajk hegam mo hab junihim g pi apꞌekam. Dat wo s‑ta edam haꞌichuk mamt chum hems heg ab wo neneokad mo haschu s‑aꞌagi hab wua idam. Kumt wabshaba wo ha ahgi mo pi ap hab e junihim. ");
INSERT INTO oodNT_vpl VALUES ("EP5_13","079_5_13","EPH","5","13","14","T haha wo s‑e mahchk mo has chuꞌig. Bo d ahga ihda cheꞌidag mo hab chuꞌig: Bam waꞌi masma mo g kohkshdam o g koꞌi ahpim mam hedai pi mahch g Jiosh. Ab g wo i wuwhaki no pi g Christ ab em‑makiog g tonlig ch wechij doakag. ");
INSERT INTO oodNT_vpl VALUES ("EP5_15","079_5_15","EPH","5","15","15","Am g wo si s‑e nenꞌoidk mamt has masma wo himchudad g e‑doakdag ch pi hab wo masmak mam d wabsh pi haꞌichu aꞌamichuddam. ");
INSERT INTO oodNT_vpl VALUES ("EP5_16","079_5_16","EPH","5","16","16","Geꞌej o g pi apꞌekam hemu. K wabshaba g Jiosh ab t‑mahkch g apꞌedag matt hab wo junihid g s‑apꞌekam. Am g s‑ap wo hekaj g e‑apꞌedag. ");
INSERT INTO oodNT_vpl VALUES ("EP5_17","079_5_17","EPH","5","17","17","Jiosh o am em‑wui tashogid g e‑tatchui. Am g wo si i aꞌamichud k wo s‑mai mo haschu wud. ");
INSERT INTO oodNT_vpl VALUES ("EP5_18","079_5_18","EPH","5","18","18","Pi g wo nawkkad namt pi heg hekaj wo padch g e‑doakag mamt pi wo e doꞌibia. Am g wehs wo i e dagitokchid Hekia S‑apꞌekam Gewkdag wui. T heg an wo em‑uꞌukchid ch ab wo em‑mahkchid g si geꞌe s‑ap tahhadkam. ");
INSERT INTO oodNT_vpl VALUES ("EP5_19","079_5_19","EPH","5","19","19","Kumt hab ab aꞌai wo i e gewkemhunad ch ab wo ihmad g Jiosh g heki hu mihshmda nenꞌeikaj ch wechij mihshmda nenꞌei ");
INSERT INTO oodNT_vpl VALUES ("EP5_20","079_5_20","EPH","5","20","20","ch chum hekid ab wo hoꞌigeꞌidad g Jiosh t‑ohg wehs haꞌichukaj am chehchegch g t‑kownalig Jesus Christ. ");
INSERT INTO oodNT_vpl VALUES ("EP5_21","079_5_21","EPH","5","21","21","Ab g aꞌai wo i e dagito e wui mamtp woho ab si has elid g Christ. ");
INSERT INTO oodNT_vpl VALUES ("EP5_22","079_5_22","EPH","5","22","22","Ahpim uꞌuwi amt ab wo i e dagito e‑kuhkun ha wui. Id o ab d em‑wuikam nam pi d Christ wohochuddam. ");
INSERT INTO oodNT_vpl VALUES ("EP5_23","079_5_23","EPH","5","23","23","Kun o gewkdag am dahm g e‑hohnig hab masma mo g Christ gewkdag am t‑dahm ahchim mach ab ihm ch ab si hiwig. Ahchim ach heg wa wepo mach d honshpadaj. K heg d t‑doꞌibiakam. ");
INSERT INTO oodNT_vpl VALUES ("EP5_24","079_5_24","EPH","5","24","24","Ab att wehs wo i chum t‑dagitokch wui. Kumt ahpim uꞌuwi hab wa masma wehs ab wo i chum e dagitokch e‑kuhkun ha wui. ");
INSERT INTO oodNT_vpl VALUES ("EP5_25","079_5_25","EPH","5","25","25","Ahpim chechoj amt hab masma ab wo si ha tatchuad g e‑hohonig mo g Christ ab si t‑tatchua. Heg o haꞌas geꞌe ab si t‑tatchua mat am t‑wehhejed e dagito mamt wo mua. ");
INSERT INTO oodNT_vpl VALUES ("EP5_26","079_5_26","EPH","5","26","26","Bat wa e juh mat hekaj wo t‑wapkon k gam hu hab wo i juh g pi ap t‑chuꞌijig ahchim mach ab s‑wohochud ch ab hiwig. Kut hab wa masma ab i t‑gawulkai ");
INSERT INTO oodNT_vpl VALUES ("EP5_27","079_5_27","EPH","5","27","27","e wehhejed matt d wo hekia s‑apꞌekam enigajk. ");
INSERT INTO oodNT_vpl VALUES ("EP5_28","079_5_28","EPH","5","28","28","Kumt ahpim chechoj ab wo si ha tatchuad g e‑hohonig hab masma mam ab si hejel e tatchua no pi heg wa wepo mam d hemako e wehm. Hejel e hekaj o si pihk e elid matp hedai g e‑hohnigkaj si pihk e elid no pi d waꞌi hemako. ");
INSERT INTO oodNT_vpl VALUES ("EP5_29","079_5_29","EPH","5","29","30","Pi o hekid hedai hejel s‑e kehꞌid ch wabshaba am i e nakog mat wo e gegosidad ch wo e nuhkudad. Kuch ahchim wohochuddam heg wa wepo mach d honshpadaj g Christ nach pi wehmaj d hemako. K heg s‑ap t‑nuhkud. ");
INSERT INTO oodNT_vpl VALUES ("EP5_31","079_5_31","EPH","5","31","31","Kumt ahpim chechoj hab wa masma hab wo ha juhkchid g e‑hohonig no pi hab chuꞌig g Jiosh oꞌohana: Cheoj at am wo dagito g e‑ohg ch e‑jeꞌe k wo ha hohnt k d haha wo hemakok g e‑hohnig wehm. ");
INSERT INTO oodNT_vpl VALUES ("EP5_32","079_5_32","EPH","5","32","32","Neh, bo chuꞌig ihda si s‑has haꞌichu wohokam ab amjed g hohnta. Kuni id amjed am i chum em‑tashogid mach d hemako g Christ wehm. ");
INSERT INTO oodNT_vpl VALUES ("EP5_33","079_5_33","EPH","5","33","33","K wabshaba hab waꞌap tasho mat g cheoj hemho wa ab wo si tatchuad g e‑wehm kihkam hab masma mo ab si hejel e tatchua. T g uwi ab wo si has elidad g e‑kun. ");
INSERT INTO oodNT_vpl VALUES ("EP6_1","079_6_1","EPH","6","1","1","Ab o em‑ab ahpim aꞌal mamt ab wo s‑ha wohog elidad g e‑jehj no pi id d Christ tatchui ch d s‑apꞌekam em‑wehhejed. ");
INSERT INTO oodNT_vpl VALUES ("EP6_2","079_6_2","EPH","6","2","3","Bo chuꞌig g Jiosh heki hu oꞌohana: Ab g wo si has ha elidad g e‑ohg ch e‑jeꞌe. T wehs wo s‑apꞌek em‑wehhejed. Kumt geꞌeho d wo dodakamk am jewed dahm. Id o d wehpeg chehanigaj g Jiosh mo ab wehnags g haꞌichu ahgaj mat haꞌichu hab wo juni hegai mat ab wo s‑wohog elidad. ");
INSERT INTO oodNT_vpl VALUES ("EP6_4","079_6_4","EPH","6","4","4","Ahpim jehj amt pi wabsh wo si s‑gewkam ha shohbidad g e‑aꞌaliga mamt wabsh wo ha babgach. Do Jiosh tatchui mamt am wo i ha mashcha ab amjed g Christ hab masma mam ha gegosid k ab wo i ha shohbi pi apꞌekam amjed. ");
INSERT INTO oodNT_vpl VALUES ("EP6_5","079_6_5","EPH","6","5","5","Ahpim nenehol amt ab wo s‑wohog ha elidad g e‑aꞌamo ch ab wo si has ha elidad ch ab si e‑tatchui amjed hab wo junihid g e‑chikpan hab masma mamtp hems g Christ hab masma wo chikpandad ");
INSERT INTO oodNT_vpl VALUES ("EP6_6","079_6_6","EPH","6","6","6","ch d wo piongajk. Pi amt hab wabsh wo junihid mas heg hekaj wo em‑neidad g em‑ahmo ch wo s‑em‑hohhoꞌidad ch wabshaba hab wo junihid wehs g e‑ihbdagkaj, chum as hems pi am hu wo em‑neidad. Id o em‑tatchuidch g Jiosh. ");
INSERT INTO oodNT_vpl VALUES ("EP6_7","079_6_7","EPH","6","7","7","Kumt s‑ap e tahtk k am hab wo junihid g e‑chikpan nam pi g Jiosh ep chikpanid ch pi heg waꞌi oꞌodham. ");
INSERT INTO oodNT_vpl VALUES ("EP6_8","079_6_8","EPH","6","8","8","Mt wo s‑chegitok mat g Jiosh ab uhpam wo i nodagi g em‑namkidadag mamt haschu i s‑kehg chikpan hab wo juh, chum ams hems d wo neholk o pi d wo neholk. ");
INSERT INTO oodNT_vpl VALUES ("EP6_9","079_6_9","EPH","6","9","9","Ahpim mam d aꞌamo amt wo s‑ap i ha nuhkudad g e‑pionag ch pi wo ha ebkiodad. Am g wo s‑chegitok mam e wehm ahmo an dahm kahchim ch ed. Kut ihda ahmo wehs t‑wepo masma wo t‑lodai. ");
INSERT INTO oodNT_vpl VALUES ("EP6_10","079_6_10","EPH","6","10","10","Hemako haꞌichu ant hab ep wo chei. Ab g wo i e gewpkadch Jesus t ab no pi heg ab em‑mahkch g geꞌe gewkdag. ");
INSERT INTO oodNT_vpl VALUES ("EP6_11","079_6_11","EPH","6","11","11","Ab g wo i hekaj hegai mo haschu g Jiosh ab em‑mahkch k hab wo e nako mamt ab wui wo gegokiwua g ge Jiawul s‑aꞌagi cheggiadag. ");
INSERT INTO oodNT_vpl VALUES ("EP6_12","079_6_12","EPH","6","12","12","Pi ach g hemajkam ha cheggia ch wabshaba hegam ha cheggia mo d si pi apꞌekam gewpkdag in t‑dahm ch ha‑kokownalig ch ha‑hahaꞌichuga ch g jijawul. ");
INSERT INTO oodNT_vpl VALUES ("EP6_13","079_6_13","EPH","6","13","13","Mt heg hekaj ab wo si i hekaj g Jiosh gewkdag mamt wo e nahtokch hemu ch wo e nako mamt ab wui wo gegokiwua g pi apꞌekam mat hekid ab wo i em‑cheggia. Kut pi wo shaꞌi i em‑shul. ");
INSERT INTO oodNT_vpl VALUES ("EP6_14","079_6_14","EPH","6","14","14","Neh, mt wo si e nahtokchid wehhejed ihda cheggiadag. An g wo uꞌukchid g wohokam. T id heg wo wa wepok mo g cheggiakud giwud. Am g hab wo waꞌi junihid g s‑apꞌekam. T id heg wo wa wepok mamt ab hab juh g wainomi lihwa. ");
INSERT INTO oodNT_vpl VALUES ("EP6_15","079_6_15","EPH","6","15","15","Mt wo e nahtokchid mamt wo i ahgahi ihda s‑kehg haꞌichu ahga mo g Jiosh s‑ha doꞌibiamk. T id heg wo wa wepok mamt ab cheka g e‑shuhshk. ");
INSERT INTO oodNT_vpl VALUES ("EP6_16","079_6_16","EPH","6","16","16","Jiawul o chum s‑em‑padchudamk hab sha masma mat wo ha mehi g hahpod k hekaj wo em‑mummu. Mt wabshaba s‑wihnam wo uꞌukchid g e‑wohochudadag hab wa masma mamt g kawad am e tahgio wo ulinichid. T hab pi has wo em‑juh. ");
INSERT INTO oodNT_vpl VALUES ("EP6_17","079_6_17","EPH","6","17","17","Ab g wo s‑wohochud mat em‑doꞌibia g Jiosh k pi hekid wo em‑dagito. T ihda em‑doꞌibiadag hab wo wa masmak mo g wainomi wonami. An g wo uꞌukchid g Jiosh haꞌichu ahga hab sha masma mamtp hems g is‑pahyo. Id o ab em‑mahkch g Hekia S‑apꞌekam Gewkdag mamt hekaj wo gewito g Jiawul. ");
INSERT INTO oodNT_vpl VALUES ("EP6_18","079_6_18","EPH","6","18","18","Kumt chum hekid wo e hoꞌigeꞌidahunad ch ab wo tahnid g Jiosh g i wehmtadag. Hekia S‑apꞌekam Gewkdag o am i t‑wehmaj t‑hoꞌigeꞌidahuna ed. Kumt wo s‑nenenashank ch wo e hoꞌigeꞌidahunad ha wehhejed g Jiosh hemajkamga. ");
INSERT INTO oodNT_vpl VALUES ("EP6_19","079_6_19","EPH","6","19","19","Ahni amt am hab waꞌap wo e hoꞌigeꞌidahunad ni‑wehhejed mat g Jiosh ab wo ni‑mah g neꞌoki mat hekid wo i e ai mant am wo ha jehnigi. Nt hekaj s‑ni‑mamachim ch s‑gewkam am wo ah ihda s‑kehg haꞌichu ahgaj g Jiosh mat iaꞌi idani hahawa t‑tashogi. ");
INSERT INTO oodNT_vpl VALUES ("EP6_20","079_6_20","EPH","6","20","20","Id ani hekaj d lihso mani id ahgachug. Kumt am wo si e hoꞌigeꞌidahunad mant s‑gewkam wo ahgad mant has wo i chum masmak. ");
INSERT INTO oodNT_vpl VALUES ("EP6_21","079_6_21","EPH","6","21","22","Ab ani chehani g t‑wehnag Tychicus mat am wo i em‑chehgimed k am wo em‑ahgi mani has waꞌi masma ch has ni‑wua. Do si s‑ap piongaj g Christ ch si s‑ap am wo i em‑gewkemhu em‑ahigdch mach has t‑wua. ");
INSERT INTO oodNT_vpl VALUES ("EP6_23","079_6_23","EPH","6","23","23","Am ani ni‑hoꞌigeꞌidahun mat g Jiosh t‑ohg ch g t‑kownalig Jesus Christ ab baꞌich wo i em‑mah g s‑ap tahhadkam ch pihk elidadag nam pi d wohochuddam. ");
INSERT INTO oodNT_vpl VALUES ("EP6_24","079_6_24","EPH","6","24","24","Jiosh at baꞌich ep wo i s‑em‑hoꞌigeꞌel wehs ahpim mam woho ab si tatchua g t‑kownalig Jesus Christ.");
INSERT INTO oodNT_vpl VALUES ("PP1_1","080_1_1","PHP","1","1","1","T-wepnag mam am kih Philippi t am: Am ant wo haꞌichu i em-oꞌohani ahni Paul g Timothy wehm. S-mahch am mach d piongaj g Jesus Christ namt pi ab i s-wohoch g haꞌichu t-ahga ab amjed k d Jiosh hemajkamga. Am ach s-ha ahgidamk g em-wanimeddam ch hegam mo am i ha wehmt mat ab wo i s-t-hoꞌigeꞌel. ");
INSERT INTO oodNT_vpl VALUES ("PP1_2","080_1_2","PHP","1","2","2","Ab o wa si s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("PP1_3","080_1_3","PHP","1","3","4","Ab ani hoꞌigeꞌid g Jiosh ch si s-ap ni-tattam ch ni-hoꞌigeꞌidahun mani hekid i em-chechegitod. ");
INSERT INTO oodNT_vpl VALUES ("PP1_5","080_1_5","PHP","1","5","5","Am am chikpanid g Jiosh ch haꞌichukaj am i ni-wehmaj gd hu i amjed mani wa am em-ahgid g s-kehg haꞌichu ahgaj g Jiosh. ");
INSERT INTO oodNT_vpl VALUES ("PP1_6","080_1_6","PHP","1","6","6","Kuni heg hekaj s-mahch mat am wo himchudahid g Jiosh ihda doꞌibiadag em-wehhejed. Am at i shonwuich em-doakag ed k wo nahto mat hekid ia ep wo jiwia g Jesus Christ jewed dahm. ");
INSERT INTO oodNT_vpl VALUES ("PP1_7","080_1_7","PHP","1","7","7","Bani wa masma hab em-elid nani pi chum hekid am i em-chegitod. Kum ahpim hab waꞌap chum hekid s-ni-chegito ch haꞌichukaj i ni-wehmt, chum hems hemu mani ia hu d lihso. ");
INSERT INTO oodNT_vpl VALUES ("PP1_8","080_1_8","PHP","1","8","8","Ab o ni-mahkch g Jesus Christ g si geꞌe pihk elidadag em-hekaj. K g Jiosh s-mahch mo id d wohokam mani em-ahgid. ");
INSERT INTO oodNT_vpl VALUES ("PP1_9","080_1_9","PHP","1","9","9","Kuni ab tahni mat hab wo em-juh mat baꞌich wo i geꞌeda g pihk em-elidadag ch haꞌichu em-mahchig ch haꞌichu em-amichudadag. ");
INSERT INTO oodNT_vpl VALUES ("PP1_10","080_1_10","PHP","1","10","10","Mt heg amjed wo s-mahchk hegai mo s-apꞌe mamt hab wo junihid ch pi am hu wo edak g pi apꞌekam ch pi wo ha chuꞌijigk mat hekid ep wo jiwia g Jesus Christ. ");
INSERT INTO oodNT_vpl VALUES ("PP1_11","080_1_11","PHP","1","11","11","Heg o hab em-wua mamt am wo e chehgidch mam am hab wua g s-apꞌekam haꞌichu ch heg hekaj ab haꞌichuchud g Jiosh ch ab hehgchulid. ");
INSERT INTO oodNT_vpl VALUES ("PP1_12","080_1_12","PHP","1","12","12","S-em-ahgidamk ani mo baꞌich i e gantan ihda s-kehg haꞌichu ahgaj g Jiosh heg hekaj mani ia kuhpi. ");
INSERT INTO oodNT_vpl VALUES ("PP1_13","080_1_13","PHP","1","13","13","Wehsijj o s-mahch ia geꞌe kownal kih am ch an wehgaj mani d lihso heg waꞌi hekaj mani d piongaj g Jesus Christ. ");
INSERT INTO oodNT_vpl VALUES ("PP1_14","080_1_14","PHP","1","14","14","K g t-wehm wohochuddam pi haꞌichu shaꞌi ehbid ch baꞌich i s-gewkam ia ahg g Jiosh haꞌichu ahga neidch mani wabsh s-ap ab nakog g ni-shoꞌigdag. ");
INSERT INTO oodNT_vpl VALUES ("PP1_15","080_1_15","PHP","1","15","17","Haꞌi o am hi chikpan ab si hejel e-tatchui amjed mat baꞌich wo i chum wahmud g haꞌichu pi ni-apꞌedag hemuch mani wa hu d lihso no pi s-ni-hehgamk ch wabsh ni-pipꞌichud. K wabshaba haꞌi ni-hekaj si pihk e elid ch ahgachug g Jiosh haꞌichu ahga no pi s-mahch mat g Jiosh am i ni-kei mant wo wohokamch g haꞌichu ahgaj. ");
INSERT INTO oodNT_vpl VALUES ("PP1_18","080_1_18","PHP","1","18","18","K pi has chuꞌig. Ni wabsh s-ap ni-tahtk mo e ahgachug g Jiosh haꞌichu ahga, chum as haꞌi pi ap haꞌichu e-tatchui ab am wo ahgahi. ");
INSERT INTO oodNT_vpl VALUES ("PP1_19","080_1_19","PHP","1","19","19","E am hoꞌigeꞌidahun am ni-wehhejed. K g Hekia S-apꞌekam Gewkdag i ni-wehmaj. Ni heg hekaj si s-ap ni-tahtk ch s-mahch mamt wo i ni-wuhshad. ");
INSERT INTO oodNT_vpl VALUES ("PP1_20","080_1_20","PHP","1","20","20","Tatchua ani mant chum hekid wehs hab wo juh mo haschu i ni-tatchuid g Christ pi haꞌichu ehbidch, wahm hemuch. Bant masma ab wo si has elidad wehs ni-ihbdagkaj, chum anis hems wo ni-muhkid heg hekaj. ");
INSERT INTO oodNT_vpl VALUES ("PP1_21","080_1_21","PHP","1","21","21","Neh, pi o has d ahga g ni-doakag ni-wehhejed. Chum ani hi wa s-wehmjimk g Christ. K heg hekaj chum s-apꞌe mant hu wo i muh. ");
INSERT INTO oodNT_vpl VALUES ("PP1_22","080_1_22","PHP","1","22","23","Ntp wabshaba d wo doakamk ch baꞌich wo i chikpandad g Christ. Ni-wehhejed o hi wa baꞌich i s-apꞌe mant wo muhk k wo wehmajk g Christ. ");
INSERT INTO oodNT_vpl VALUES ("PP1_24","080_1_24","PHP","1","24","24","K wabshaba em-wehhejed hi baꞌich i s-apꞌe mant d wo doakamk. ");
INSERT INTO oodNT_vpl VALUES ("PP1_25","080_1_25","PHP","1","25","25","Ni heg hekaj s-mahch mant d wo doakamk ch hab am wo i em-wehmajk. Mt wo i geꞌehogat am e-wohochudadag ed ch hab wo si s-ap e tahtkkad. ");
INSERT INTO oodNT_vpl VALUES ("PP1_26","080_1_26","PHP","1","26","26","Am ant wo em-wehmajk. Kumt baꞌich ab wo i si has elidad g Christ ni-hekaj. ");
INSERT INTO oodNT_vpl VALUES ("PP1_27","080_1_27","PHP","1","27","27","Bamt masma wo himad g e-doakag mamt wo haꞌichuch g s-kehg haꞌichu ahga ab amjed g Christ. Nt haha wo kah mam am e hemakochudch ch s-ap ahgachug mat g hemajkam ab wo s-wohoch g s-kehg haꞌichu ahgaj g Jiosh, chum anis hems pi am hu ep wo em-nei. ");
INSERT INTO oodNT_vpl VALUES ("PP1_28","080_1_28","PHP","1","28","28","Pi g wo shaꞌi ha ehbidad hegam mo ab em-wui gegok. T heg amjed wo s-mahchk mat ab wo bei g s-koꞌok e-namkidadag. Mt ahpim ab wo bei g e-doꞌibiadag ab amjed g Jiosh. ");
INSERT INTO oodNT_vpl VALUES ("PP1_29","080_1_29","PHP","1","29","29","Do Jiosh hab elida mamt pi ab wabsh wo s-wohochudad g Christ ch wabshaba am wehhejed ep wo e shoꞌigchudad. ");
INSERT INTO oodNT_vpl VALUES ("PP1_30","080_1_30","PHP","1","30","30","Ab amt wui wo gegokkad g pi apꞌekam hab masma mam am wa neid mani hab ni-wua ch hemu kah mani hab wabsh kia ni-wua. ");
INSERT INTO oodNT_vpl VALUES ("PP2_1","080_2_1","PHP","2","1","1","Bani em-elid mam s-ap ab e dagitokch Jesus Christ wui. K heg ab si i em-gewkemhun. Kum si s-ap e tahtk no pi si em-tatchua. Hekia S-apꞌekam Gewkdag o am em-wehmaj. Kum aꞌai e hekaj si pihk e elid. ");
INSERT INTO oodNT_vpl VALUES ("PP2_2","080_2_2","PHP","2","2","2","Nt heg hekaj ab wo si i em-gewkemhu mamt wo i hemakoj g e-chegitoidag k ab baꞌich wo i e tatchuad ch baꞌich wo i s-ap e tahtkkad ab aꞌai e wui. Nt heg amjed wo si s-ap ni-taht. ");
INSERT INTO oodNT_vpl VALUES ("PP2_3","080_2_3","PHP","2","3","3","Pi amt wo s-chu daꞌad ch pi wo chum ge e haꞌichuchudad. Ab amt wabsh wo i e shoꞌigchudch ab aꞌai e wui ch pi waꞌi si hejel am wo e chegitod. ");
INSERT INTO oodNT_vpl VALUES ("PP2_4","080_2_4","PHP","2","4","4","Am g wo waꞌi chegitod g ha-apꞌedag haꞌi ehp, pi heg waꞌi hejel e-apꞌedag. ");
INSERT INTO oodNT_vpl VALUES ("PP2_5","080_2_5","PHP","2","5","5","Bamt masma haꞌichu wo chum chegitok mash wa g Jesus Christ ch pi hejel wo chum si e haꞌichuch. ");
INSERT INTO oodNT_vpl VALUES ("PP2_6","080_2_6","PHP","2","6","6","Jesus Christ o d Jiosh ch wabshaba pi hab e elid mat hejel wo e wepogi g e-ohg Jiosh. ");
INSERT INTO oodNT_vpl VALUES ("PP2_7","080_2_7","PHP","2","7","7","Ga at hu hab wabsh shaꞌi juh g e-apꞌedag k wabsh e pionchud k ia mahsi k wepo mahs mo g oꞌodham. ");
INSERT INTO oodNT_vpl VALUES ("PP2_8","080_2_8","PHP","2","8","8","Ab o s-wohog elid g e-ohg Jiosh ch ia e shoꞌigchudahim ch ab muh kots t ab heg wa wepo masma mo d wabsh pi ap hemajkam. ");
INSERT INTO oodNT_vpl VALUES ("PP2_9","080_2_9","PHP","2","9","9","T g Jiosh ab i wamgid k am baꞌich i si uhgkaj dahm kahchim ch ed k ab mah g gewkdag wehs haꞌichu dahm. ");
INSERT INTO oodNT_vpl VALUES ("PP2_10","080_2_10","PHP","2","10","10","T heg hekaj wehsijj ab wo si has i elid k ab wui wo i shul hegam mo an dahm kahchim ch ed ch hegam mo an jewed dahm ch hegam mo am jewed wecho ");
INSERT INTO oodNT_vpl VALUES ("PP2_11","080_2_11","PHP","2","11","11","k am wo ah mo ihda Jesus Christ wehs d ha-kownalig. Neh, batt masma ab wo si has elidad g Jiosh. ");
INSERT INTO oodNT_vpl VALUES ("PP2_12","080_2_12","PHP","2","12","12","Ni-naipijju, chum am hekid s-wohog elid hegai Jiosh haꞌichu ahga mani wa am em-ahgid mani eda em-wehmaj. K baꞌich d i si haꞌichu mamt ab wo s-wohog elidad hemu mani wa chum pi am hu em-wehmaj. Am g wabsh wo chikpanad ch wo geꞌegeꞌelhid am e-doꞌibiadag ed ch ab wo si has elidad g Jiosh. ");
INSERT INTO oodNT_vpl VALUES ("PP2_13","080_2_13","PHP","2","13","13","Chum o hekid em-makiog g Jiosh g tatchuidag ch gewkdag mamt am hab wo junihid g hab elidaj. ");
INSERT INTO oodNT_vpl VALUES ("PP2_14","080_2_14","PHP","2","14","14","Kumt heg am hab wo junihid pi has ahgch mamt hekid heg hekaj wo e shoꞌigch. ");
INSERT INTO oodNT_vpl VALUES ("PP2_15","080_2_15","PHP","2","15","15","T hab pi wo em-chuꞌijigch g Jiosh. Dam Jiosh aꞌaliga ch d wo chum si hekia s-apꞌekamk am ha shahgid hegam mo pi mahch g Jiosh. Idam o s-chu iꞌattomk ch totontodag. Kumt hab wo sha masmak am ha wehhejed mo g huhuꞌu am ha wehhejed g s-chuhugam k ed oiopodam ");
INSERT INTO oodNT_vpl VALUES ("PP2_16","080_2_16","PHP","2","16","16","am ha ahgidch mo g Jiosh ab ha makiog g wechij doakag. T g Jesus Christ ab wo si em-haꞌichuch mat hekid ia ep wo jiwia jewed dahm. Nt heg hekaj wo si s-hehgigk mat g ni-chikpan pi wabsh wo e nahnkogi. ");
INSERT INTO oodNT_vpl VALUES ("PP2_17","080_2_17","PHP","2","17","17","Ab amt i s-wohoch g haꞌichu ni-ahga k am i e dagito Jiosh wui hab sha masma mo wa ab wui haꞌichu e iagchulid. Kunt hemho wa wo si s-ap ni-taht mamt am wui i e dagito, chum anis hems wo ni-muhkid nani pi ahgachug g Jiosh haꞌichu ahga. Id at heg wo wa wepok mat g ni-ehꞌed wo e iawua em-wehhejed hab sha masma mo wa g nawait e iawua ab ab g iagchulida. ");
INSERT INTO oodNT_vpl VALUES ("PP2_18","080_2_18","PHP","2","18","18","Pegih, ahpim g ep wo si s-ap e tahtk ni-wehm matp g Jiosh hab wa masma wo haꞌichuch g ni-chikpan. ");
INSERT INTO oodNT_vpl VALUES ("PP2_19","080_2_19","PHP","2","19","19","Hemu ant wo cheha g Timothy mat am wo i em-chehgim matp d wo t-kownalig Jesus tatchuik. T heg ia wo uꞌapa g haꞌichu ahga ab em-amjed mat am wo i ni-gewkemhu. ");
INSERT INTO oodNT_vpl VALUES ("PP2_20","080_2_20","PHP","2","20","20","Timothy o d waꞌi hegai mo hab wa masma hab e tahtk ab em-amjed mani ahni ch si s-ap wo em-nuhkud. ");
INSERT INTO oodNT_vpl VALUES ("PP2_21","080_2_21","PHP","2","21","21","Haꞌi o hi g hejel e-tatchui am hab elid ch wabsh pi ab hu haꞌichuchud g hab elidaj g Jesus Christ. ");
INSERT INTO oodNT_vpl VALUES ("PP2_22","080_2_22","PHP","2","22","22","Kum eda am wa s-mahch mo hab masma ni-wehm chikpan g Timothy mo g ha-alidag. ");
INSERT INTO oodNT_vpl VALUES ("PP2_23","080_2_23","PHP","2","23","23","Hemu ant wo s-mai matp haschu has wo i mahsk am ni-wehhejed. T am haha wo hih g Timothy em-wui. ");
INSERT INTO oodNT_vpl VALUES ("PP2_24","080_2_24","PHP","2","24","24","Bani elid mo d tatchuij g t-kownalig Jesus mant ahni am hab waꞌap wo i him k wo em-nei. ");
INSERT INTO oodNT_vpl VALUES ("PP2_25","080_2_25","PHP","2","25","25","Ia ant wo cheha g em-kehsha Epaphroditus mat am uhpam ep wo hih em-wui. Ia o i ni-wehmaj hab masma mamsh am ahgid ch muꞌi haꞌichu ni-wehm nakog. ");
INSERT INTO oodNT_vpl VALUES ("PP2_26","080_2_26","PHP","2","26","26","Msh wabshaba kah mat wa mumku. K si s-em-neidamk ch e kudut mamsh id kah. ");
INSERT INTO oodNT_vpl VALUES ("PP2_27","080_2_27","PHP","2","27","27","Woho o wa mat si mumku k chum alo muh. T wabshaba g Jiosh ab si i s-hoꞌigeꞌid k doaj. K hab waꞌap d ni-hoꞌigeꞌidadag mat pi muh nant pi wo si pi ap ni-taht mat hems wo sha muh. ");
INSERT INTO oodNT_vpl VALUES ("PP2_28","080_2_28","PHP","2","28","28","Ni heg hekaj chehani mat am uhpam wo hih. Mt hab wo si s-hehgigk am neidok. Nt ahni hab waꞌap wo si s-hehgigk ch pi wo ni-kudu em-hekaj. ");
INSERT INTO oodNT_vpl VALUES ("PP2_29","080_2_29","PHP","2","29","30","Kumt ab wo si has el nat pi pi huwi g e-doakag mat hab wo juh g Christ tatchui k wo i ni-wehmt em-wehhejed. ");
INSERT INTO oodNT_vpl VALUES ("PP3_1","080_3_1","PHP","3","1","1","Mt wabsh wo si s-hehgigk mo d em-kownalig g Jesus Christ. Pi ani has shaꞌi ni-tahtk mant am ep em-oꞌohani hegai mant wa heki hu em-oꞌohani. Kut id d wo i em-wehmtadagk. ");
INSERT INTO oodNT_vpl VALUES ("PP3_2","080_3_2","PHP","3","2","2","Haꞌi o hab junihim g pi apꞌekam ch eda chum ahgahim mamt hab wo junihid g chehanig ch hab wo i e apꞌech am Jiosh tahgio. Mt wo si s-e nenꞌoidk ab ha amjed. Bo masma pi haꞌichu amichud mo g gogogs. ");
INSERT INTO oodNT_vpl VALUES ("PP3_3","080_3_3","PHP","3","3","3","Pi am tatchua mamt wo e pahl hikuch hab masma mo heki hu chehanis matt ahchim Tutuligo hab wo t-juh. Jiosh at heki hu i em-apꞌech e wehhejed namt pi ab i s-wohoch g haꞌichu ahgaj k ab i hiw g Jesus Christ. K id heg wa wepo mam pahl hikuchkas. Hekia S-apꞌekam Gewkdag o ab t-mahkch g gewkdag ahchim mach ab s-wohochud g Jiosh haꞌichu ahga. Kuch hekaj ab si ihm g Jiosh ch ab si has elid g Jesus Christ ch pi ab hu shaꞌi hejel t-hiwig machs am oidk hab wo t-juh g chehanig k hekaj wo t-doꞌibia. ");
INSERT INTO oodNT_vpl VALUES ("PP3_4","080_3_4","PHP","3","4","4","Ahni ant baꞌich wo i ni-nako mo hegam mant ab wo hiwgad g chehanig ");
INSERT INTO oodNT_vpl VALUES ("PP3_5","080_3_5","PHP","3","5","5","nani pi d Tuhligo ch ni-pahl hikuch mani eda d gigiꞌik tash hab masma mo an oꞌohanas chehanig ch ed. Benjaminbad o d ni-shohshon ch d hema hegam gamai gohk t-shohshon ahchim Tutuligo. Dani wa Palasi mo hegam hab e elid mo pi ha chuꞌijig ab amjed g t-chehanig. ");
INSERT INTO oodNT_vpl VALUES ("PP3_6","080_3_6","PHP","3","6","6","Ha anid shoꞌigchud hegam mo ab ihm g Jesus Christ nani pi hab ha elid mo ab wui gegok g t-chehanig. Neh, banid wa masma hab ni-wua ch hekaj hab ni-elid mani pi ha chuꞌijig. ");
INSERT INTO oodNT_vpl VALUES ("PP3_7","080_3_7","PHP","3","7","7","T wabshaba am hahawa i e tashogi g Jesus Christ ni-wui. Kuni hemuch hahawa pi ab hu haꞌichuchud wehs ihda nani pi g Jesus Christ ab si haꞌichuchud. ");
INSERT INTO oodNT_vpl VALUES ("PP3_8","080_3_8","PHP","3","8","8","Wehs haꞌichu o d wabsh pi haꞌichu hahawa no pi baꞌich i s-apꞌe mant wo s-mahchk g t-kownalig Jesus Christ. Wehs ant haꞌichu s-ohhod mant wo s-mai g Jesus Christ ");
INSERT INTO oodNT_vpl VALUES ("PP3_9","080_3_9","PHP","3","9","9","k am wo i ni-hemakoj heg wehm. Heki anid hu g chehanig oidch hab ni-elid mani s-apꞌe am Jiosh tahgio. T wabshaba am hahawa i ni-tashogi g wohokam g Jesus Christ. Kunt ab i s-wohoch. T hekaj am i ni-apꞌech g Jiosh e tahgio. ");
INSERT INTO oodNT_vpl VALUES ("PP3_10","080_3_10","PHP","3","10","10","Ni hahawa tatchua mant wo si s-mahchk g Jesus Christ ch ab wo taht hegai gewkdaj mat hekaj i wuhsh ab muhkig amjed, chum anis hems hab waꞌap wo ni-shoꞌigch. ");
INSERT INTO oodNT_vpl VALUES ("PP3_11","080_3_11","PHP","3","11","11","Neh, bant wa masma hab waꞌap wo i wuhsh ab muhkig amjed mat d wo si oidchkam tashk. ");
INSERT INTO oodNT_vpl VALUES ("PP3_12","080_3_12","PHP","3","12","12","Pi ani hab kaij manis heki hu wehs ab i neid ihda ch wehs apꞌechudas ch wabshaba am ni-nakog mant heg ab wo bei mo haschu ab ni-makiog g Jesus Christ ch hekaj an ni-bei. ");
INSERT INTO oodNT_vpl VALUES ("PP3_13","080_3_13","PHP","3","13","13","Heg ant hekaj pi wo chegito mat haschu heki hu has i e juh am ni-tahgio k am wui wo ni-gewkai hegai mo haschu am ni-baꞌich. ");
INSERT INTO oodNT_vpl VALUES ("PP3_14","080_3_14","PHP","3","14","14","Neh, mo g s-melidkam am e gewkadch mat wo ha gehg k wo bei g s-ap e-namkidadag. Kuni ahni am hab waꞌap ni-gewkadch mant wo bei g s-ap ni-namkidadag. K d ihda mant an haha wo wehmajk g Christ an Jiosh kihdag ed. ");
INSERT INTO oodNT_vpl VALUES ("PP3_15","080_3_15","PHP","3","15","15","Wehsijj att hab wo wa chum t-junihid ahchim mach s-gegokim hihim g t-wohochudadag. Haꞌijj amtp hems pi hab masma hab e junihim. T wabshaba g Jiosh wo mahsko em-wuij mam haschu i pi ap hab wua. ");
INSERT INTO oodNT_vpl VALUES ("PP3_16","080_3_16","PHP","3","16","16","Am amt wo oidad g wohokam mam ab heꞌes i heki hu s-mahch ch am hab junihim. ");
INSERT INTO oodNT_vpl VALUES ("PP3_17","080_3_17","PHP","3","17","17","Am ani si s-gewkam oid g Jiosh haꞌichu ahga ch am em-chehgid mamt has wo masmak. Mt wo si ha nenashanad hegam mo am hab e wua mani has i masma em-chehgid ch am ha oidk hab wo e junihid. ");
INSERT INTO oodNT_vpl VALUES ("PP3_18","080_3_18","PHP","3","18","18","Ab at e muhkid g Jesus Christ kots t ab mat wo t-doꞌibia. K eda muꞌijj ab wui gegok ihda s-kehg haꞌichu ahga. Id o si pi ap ni-tahtchud. Kuni wa muꞌikko am em-ahgid ihda heki hu ch hemu am ep em-ahgid. ");
INSERT INTO oodNT_vpl VALUES ("PP3_19","080_3_19","PHP","3","19","19","Idam o heg waꞌi ab si has elid hejel e-tatchui ch heg waꞌi s-hohhoꞌid jewed t ab haꞌichu. T g Jiosh gam hu wo i ha shul Jiawul kih ed no pi e hahaschud heg hekaj mat hekaj wo chum si e ehꞌelidad. ");
INSERT INTO oodNT_vpl VALUES ("PP3_20","080_3_20","PHP","3","20","20","Kuch wabshaba ahchim am chegito g dahm kahchim ch ed t-kihdag. Ab at amjed wo jiwia g t-doꞌibiakam Jesus Christ. Kuch ab nenida. ");
INSERT INTO oodNT_vpl VALUES ("PP3_21","080_3_21","PHP","3","21","21","Heg at gawul wo juh g mukialig t-hon heg hekaj si geꞌe e-gewkdag mat hekaj wehs haꞌichu wo dahmkad. T g t-hon si s-kehg hab wo masmak hab masma mo g honaj si s-kehg hab mahs ab i wuhshanik muhkig amjed. ");
INSERT INTO oodNT_vpl VALUES ("PP4_1","080_4_1","PHP","4","1","1","Pegih, ab amt i s-wohoch g haꞌichu ni-ahga ab amjed g t-kownalig Jesus. M d hahawa si ni-tatchuidch ni-wepnag. Ni heg hekaj si s-ap ni-tahtk ch chum si s-em-neidamk. S-gegokim g wo gegokkad am eda g e-wohochudadag. ");
INSERT INTO oodNT_vpl VALUES ("PP4_2","080_4_2","PHP","4","2","2","Ab ani s-em-ahgidamk ahpim Euodia ch Syntyche mamt pi wo e neꞌowinad ch am wabsh wo i e wehmajk nam pi d e wehm wohochuddam. ");
INSERT INTO oodNT_vpl VALUES ("PP4_3","080_4_3","PHP","4","3","3","Idam uꞌuwi o am si i ni-wehmajkahim mach wa am ahgachug g Jiosh haꞌichu ahga. Ni heg hekaj am ep s-m-ahgidamk ahpi map hab e chechcheg I-ha-Wehmtdam mapt woho am wo i ha wehmajk map hab masma i ni-wehmajkahim. Clement ch haꞌi ehp o hab waꞌap i ni-wehmajkahim. Pi o wehs s-e mahch g ha-chechgig ch wabshaba an oꞌohadag heg eda mo an e oꞌohan g e doꞌibiakam ha-chechgig ch an kahch Jiosh kihdag ed. ");
INSERT INTO oodNT_vpl VALUES ("PP4_4","080_4_4","PHP","4","4","4","Si g wo s-hehgig ab amjed g t-kownalig Jesus Christ mani hab masma chum hekid hab chechꞌe. ");
INSERT INTO oodNT_vpl VALUES ("PP4_5","080_4_5","PHP","4","5","5","E o aihim mat ep wo jiwia. Kumt heg hekaj wabsh wo i s-hehemajimak ab wehs ha wui g hemajkam. ");
INSERT INTO oodNT_vpl VALUES ("PP4_6","080_4_6","PHP","4","6","6","Pi g wo shaꞌi e kudut heg hekaj mam haschu i chum tatchua k ab wabsh wo i tai g Jiosh k ab wo i hoꞌigeꞌel matp haschu hab wo i t-juni. ");
INSERT INTO oodNT_vpl VALUES ("PP4_7","080_4_7","PHP","4","7","7","T g Jiosh ab wo em-mahkad g s-ap tahhadkam. K ihda s-ap tahhadkam pi ta amichudama ch wabshaba wo chehmo g t-dodakag. Kutt hab pi haꞌichukaj wo t-kudutad ahchim matt ab i t-hemakoch g Jesus Christ wehm. ");
INSERT INTO oodNT_vpl VALUES ("PP4_8","080_4_8","PHP","4","8","8","Am g wo chegitok wehs ihda mo haschu d s-apꞌekam k ab wo hehgchulidad g Jiosh heg amjed mo haschu d wohokam ch haschu d si oꞌodhamdag ch haschu d s-apꞌekam ch haschu s-kehgaj. ");
INSERT INTO oodNT_vpl VALUES ("PP4_9","080_4_9","PHP","4","9","9","Am g wo i e mashcham k hab wo junihid hegai mam haschu i kahk ch ab bei ni-amjed. Kut wo e chehgi mo am em-wehmaj hegai mat t-doꞌibia k ab t-mahkch g s-ap tahhadkam. ");
INSERT INTO oodNT_vpl VALUES ("PP4_10","080_4_10","PHP","4","10","10","Si geꞌe s-hehgig ant bei ab amjed g Jiosh mamt ab ep i e chehgi mam ab si pihk e elid ni-wui. Tash o pi am hu em-apꞌe mams ab haꞌichu wo ni-mah k wo i ni-wehmt. Ni wabshaba s-mahch mam si pihk e elid ni-hekaj. ");
INSERT INTO oodNT_vpl VALUES ("PP4_11","080_4_11","PHP","4","11","11","Ni pi hab ahgch hab kaij manis haꞌichu si tatchua nant pi s-mai mant ab wabsh wo si s-ap ni-tahtkk mani haschu i edgid, ");
INSERT INTO oodNT_vpl VALUES ("PP4_12","080_4_12","PHP","4","12","12","chum anis hebaichujj wo bihugim k pi haꞌichu wo edgidad o hebaichujj geꞌe haꞌichu wo edgidad. ");
INSERT INTO oodNT_vpl VALUES ("PP4_13","080_4_13","PHP","4","13","13","Jesus Christ o ab ni-mahkch g gewkdag. Nt heg hekaj wo ni-nako mant s-ap am hab wo junihid g Jiosh tatchui. ");
INSERT INTO oodNT_vpl VALUES ("PP4_14","080_4_14","PHP","4","14","14","K wabshaba si s-apꞌe mamt am i ni-wehmt pi ni-apꞌedag ed. ");
INSERT INTO oodNT_vpl VALUES ("PP4_15","080_4_15","PHP","4","15","15","S-mahch am ahpim Philippi t am wohochuddam mam d waꞌi ahpim ch am i ni-wehmaj am i dahm mant am em-dagito am uꞌapak g s-kehg haꞌichu ahgaj g Jiosh amai Macedonia jewed ch ed. ");
INSERT INTO oodNT_vpl VALUES ("PP4_16","080_4_16","PHP","4","16","16","Ni hebaichujj haꞌichu tatchua ab Thessalonica kihhim t ab. Kum ab ni-mamka. ");
INSERT INTO oodNT_vpl VALUES ("PP4_17","080_4_17","PHP","4","17","17","Pi o hab mahs manis heg ab waꞌi tatchua em-mahkig. Baꞌich ani i tatchua mamt ab wo bei g hoꞌigeꞌidalig ab amjed g Jiosh. ");
INSERT INTO oodNT_vpl VALUES ("PP4_18","080_4_18","PHP","4","18","18","Ia at uꞌapa g em-mahkig g Epaphroditus. Kuni hahawa pi haꞌichu shaꞌi tatchua. Em-mahkig o hab sha masma mo hegai s-ap uhw haꞌichu mo wa ab e iagchulid Jiosh wui. K g Jiosh ab si s-hohhoꞌid ");
INSERT INTO oodNT_vpl VALUES ("PP4_19","080_4_19","PHP","4","19","19","ch hab waꞌap wo em-mahkad mam haschu i tatchua. Ab o e chehgidch ab amjed g Jesus Christ mo g Jiosh geꞌe haꞌichu an toꞌakch am t-wehhejed. ");
INSERT INTO oodNT_vpl VALUES ("PP4_20","080_4_20","PHP","4","20","20","Chum att hekid wo hehgchulidad g Jiosh t-ohg! Chum hekid! ");
INSERT INTO oodNT_vpl VALUES ("PP4_21","080_4_21","PHP","4","21","21","Ab amt wo ha ahgi g t-wehm wohochuddam mat ab wo i s-ni-hoꞌigeꞌel. Ni-wehm chikpandam iia o hab waꞌap kaij mamt ab wo i s-ha hoꞌigeꞌel. ");
INSERT INTO oodNT_vpl VALUES ("PP4_22","080_4_22","PHP","4","22","22","K wehsijj g t-wehm wohochuddam hab waꞌap kaij, wahm hegam mo ia haꞌichug geꞌe kownal kih ed. ");
INSERT INTO oodNT_vpl VALUES ("PP4_23","080_4_23","PHP","4","23","23","Neh, ab at wo wa baꞌich i s-em-hoꞌigeꞌidad g t-kownalig Jesus Christ.");
INSERT INTO oodNT_vpl VALUES ("CL1_1","081_1_1","COL","1","1","2","T-wepnag mam am kih Colossai t am: Am ant wo i em-oꞌohani g Jiosh haꞌichu ahga ahni Paul mat g Jiosh am i ni-kei mant wo i ahgahi ab amjed g alidaj Jesus Christ. K ia i ni-wehmt g t-wehnag Timothy. Ab o wa si s-em-hoꞌigeꞌid g Jiosh t-ohg ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("CL1_3","081_1_3","COL","1","3","3","Chum ach hekid ab i hoꞌigeꞌid g Jiosh em-wehhejed t-hoꞌigeꞌidahunch. ");
INSERT INTO oodNT_vpl VALUES ("CL1_4","081_1_4","COL","1","4","4","Ab amtsh i s-wohoch g wohokam ab amjed g t-kownalig Jesus Christ k ab hahawa si ha tatchua g e-wehm wohochuddam. Id ach hekaj ab i hoꞌigeꞌid g ohgaj Jiosh. ");
INSERT INTO oodNT_vpl VALUES ("CL1_5","081_1_5","COL","1","5","5","Bam masma nam pi ab wui i e gewpkadch hegai s-kehg kihdag mo g Jiosh am nahtokch t-wehhejed an dahm kahchim ch ed. ");
INSERT INTO oodNT_vpl VALUES ("CL1_6","081_1_6","COL","1","6","6","Am at em-wui jiwia ihda s-kehg haꞌichu ahga no pi an wehsko chehmohim g jewed ch am ha apꞌechudahim hegam mo ab kaiham hab masma mo hab em-wua. Woho amsh s-mahch g Jiosh hoꞌigeꞌidadag ");
INSERT INTO oodNT_vpl VALUES ("CL1_7","081_1_7","COL","1","7","7","nash pi am em-ahgid ihda t-wehm chikpandam Epaphras. Id ach ab si tatchua ch hab elid mo si s-ap hab wua g e-chikpan am em-shahgid. ");
INSERT INTO oodNT_vpl VALUES ("CL1_8","081_1_8","COL","1","8","8","Ia at hahawa jiwia k am t-ahgid mamsh ab aꞌai si e tatchua g gewkdajkaj g Hekia S-apꞌekam Gewkdag. ");
INSERT INTO oodNT_vpl VALUES ("CL1_9","081_1_9","COL","1","9","9","Kuch heg hekaj chum hekid t-hoꞌigeꞌidahun em-wehhejed. Hekia S-apꞌekam Gewkdag o ab em-mahkch g amichudadag. Kuch ab tahni g Jiosh mat hab wo em-juh mamt s-ap wo hekaj hegai amichudadag k wo s-mahchk g tatchuij. ");
INSERT INTO oodNT_vpl VALUES ("CL1_10","081_1_10","COL","1","10","10","Bamt masma ab wo si haꞌichuchudad g t-kownalig Jesus ch ab wo hehgchulidad am hab junihidch g s-apꞌekam namt pi baꞌich i s-ap wo s-mahchk g Jiosh. ");
INSERT INTO oodNT_vpl VALUES ("CL1_11","081_1_11","COL","1","11","11","Jiosh o wehs edgid g gewkdag. Kuch ab tahni mat baꞌich ab wo i em-mahkad g gewkdag. Mt hekaj wehs haꞌichu s-e tahtk ch wo nakogad ch wo si s-hehgigk. ");
INSERT INTO oodNT_vpl VALUES ("CL1_12","081_1_12","COL","1","12","12","Jiosh kownaltalig o d hekia tonlig. K g Jiosh s-kehg haꞌichu an nahtokch t-wehhejed ahchim mach d hemajkamgaj. Kumt ab wo si i hoꞌigeꞌel mat am i em-apꞌech mam d hahawa hemajkamgaj ch ab wo bei hegai mo an nahtokch. ");
INSERT INTO oodNT_vpl VALUES ("CL1_13","081_1_13","COL","1","13","13","Jiawul o an wehs ha uꞌukch hegam mo hedai pi mahch g Jiosh. K g kownaltaligaj d hekia s-chuhugam. T wabshaba g Jiosh ab i t-wuwhas ab gewkdaj amjed k am i t-wahpki si e-tatchuidch e-alidag kownaltalig ed. ");
INSERT INTO oodNT_vpl VALUES ("CL1_14","081_1_14","COL","1","14","14","T heg t-doꞌibia k gam hu hab i juh g pi ap t-chuꞌijig. ");
INSERT INTO oodNT_vpl VALUES ("CL1_15","081_1_15","COL","1","15","15","Jiosh o pi ta neidagma ch wabshaba hemu e chehgidch gahi wuhshanim g e-alidag. Kutt hab waꞌi masma ab wo nei g Jiosh matt wo nei g alidaj. Heki o hu an wehmaj g e-ohg mat eda koi an hu haꞌichu e nahto ch wehs haꞌichu baꞌich d i si s-has haꞌichu. ");
INSERT INTO oodNT_vpl VALUES ("CL1_16","081_1_16","COL","1","16","16","Jiosh at am i kei g e-alidag mat wehs haꞌichu wo nahto. T heg wehs nahto hegai mo haschu an hab i chuꞌig dahm kahchim ch ed ch in jewed dahm, hegai mach haschu i neid ch hegai mach pi neid. K wehs d chuhchaij g nahnko mahs kokownal in jewed dahm ch an dahm kahchim ch ed. K d Jiosh tatchui mat wehs haꞌichu d wo enigajk g alidaj. ");
INSERT INTO oodNT_vpl VALUES ("CL1_17","081_1_17","COL","1","17","17","K wehs haꞌichu in hab chuꞌig g alidaj gewkdagkaj. ");
INSERT INTO oodNT_vpl VALUES ("CL1_18","081_1_18","COL","1","18","18","K heg d t-moꞌo am himdam ahchim mach ab ihm. Kuch ab amjed bekch g t-doakag hab masma mo g honshpadag ab moꞌo t amjed bekch g e-doakag. Jiosh alidag o wehs d t-siꞌihegi ch ab i wuhsh muhkig amjed mat d wo si s-has haꞌichuk am wehs haꞌichu dahm. ");
INSERT INTO oodNT_vpl VALUES ("CL1_19","081_1_19","COL","1","19","19","Chum as hab masma ia jiwia g Jesus mo g oꞌodham k eda d Jiosh wehmaj g e-ohg ch heg hekaj wepo chuꞌig. ");
INSERT INTO oodNT_vpl VALUES ("CL1_20","081_1_20","COL","1","20","20","Ab amt naggai kots t ab k mua. Kut eda ha hiwigi g Jiosh no pi hab d elidaj mat g alidaj wo hejel e iagchul. T heg hekaj wehs haꞌichu wo e nako mat wo chum i e apꞌech am Jiosh wui. ");
INSERT INTO oodNT_vpl VALUES ("CL1_21","081_1_21","COL","1","21","21","Mehk am wa ab amjed g Jiosh ch d obgaj nam pi pi ap haꞌichu chegito ch pi ap haꞌichu hab junihim. ");
INSERT INTO oodNT_vpl VALUES ("CL1_22","081_1_22","COL","1","22","22","T wabshaba g Jiosh gam hu hab i juh g e-obgatalig k ab wabsh i chum em-hemakoj e wehm heg hekaj e-alidag muhkig. Kumt heg hekaj d wo hekia s-apꞌekamk ch pi ab hu wo ha chuꞌijigk ");
INSERT INTO oodNT_vpl VALUES ("CL1_23","081_1_23","COL","1","23","23","mamtp am wabsh i s-gewkam wo wohochudad g s-kehg haꞌichu ahgaj ab amjed g alidaj ch pi gam hu hab wo i e juh ab amjed. Ihda s-kehg haꞌichu ahga o wehsijj ab d ha wuikam g hemajkam ch heg hekaj an wehsko chehmohim g jewed. ");
INSERT INTO oodNT_vpl VALUES ("CL1_24","081_1_24","COL","1","24","24","Bo sha mahs mach d honshpadaj g Christ ahchim mach ab ihm. Heg atsh si e shoꞌigch t-wehhejed. Kuni wabsh si s-ap ni-tahtk ch am oidch ni-shoꞌigchud mat s-ap wo e nahto g honshpadaj hegam ha hekaj mat hab waꞌap ab wo i s-wohoch g haꞌichu ni-ahga. ");
INSERT INTO oodNT_vpl VALUES ("CL1_25","081_1_25","COL","1","25","25","Am at i ni-kei g Jiosh mant wo em-ahgidahi ihda s-kehg haꞌichu ahgaj. Ni heg hekaj d em-pionag ch am em-ahgid. ");
INSERT INTO oodNT_vpl VALUES ("CL1_26","081_1_26","COL","1","26","26","E o ehstokch ged hu i shohshon k amjed mat woho has wo t-juni g Christ. T wabshaba hemuch am si tashogi g Jiosh t-wui. ");
INSERT INTO oodNT_vpl VALUES ("CL1_27","081_1_27","COL","1","27","27","K d ihda mat g Christ ab wo t-mah g Hekai S-apꞌekam Gewkdag. Kut heg am wo t-edak, chum hems ahpim gawul mahs hemajkam, ch hab wo t-juh matt d wo Jiosh hemajkamgak ch wehmaj ab wo si has t-elidad am kihdaj ed. ");
INSERT INTO oodNT_vpl VALUES ("CL1_28","081_1_28","COL","1","28","28","Kuch am chum t-nakog matt wehs wo ha ahgi g hemajkam ab amjed g Jesus Christ k wo ha shohbid k ep wo ha mashcha mat has wo masmak haꞌas mach heꞌes i s-amichud. T hab s-geꞌema wo hihimad e-wohochudadag ed. Kutt am wo ha chehgi Jiosh wui mo hab masma. ");
INSERT INTO oodNT_vpl VALUES ("CL1_29","081_1_29","COL","1","29","29","Ab o si geꞌe ni-mahkch g Christ g gewkdag. Ni heg hekaj am si ni-gewkadch mant wo nahto ihda chikpan. ");
INSERT INTO oodNT_vpl VALUES ("CL2_1","081_2_1","COL","2","1","1","Mamt hu wo i s-mahchk mani has i masma s-gewkam ni-hoꞌigeꞌidahun am em-wehhejed ch am ep ha wehhejed hegam mo am kih Laodicea t am, pej wehs ha wehhejed hegam mo pi ni-mahch no ge ni-neid. ");
INSERT INTO oodNT_vpl VALUES ("CL2_2","081_2_2","COL","2","2","3","Jiosh o am chum wehs t-tashogid g e-amichudadag ch e-mahchig gahi wuhshanim g e-alidag. Kuni ab tahni mat am wo si i em-gewkemhunad mamt wo s-ap s-mai hegai mo wa g Jiosh am t-tashogid k ab aꞌai wo i e tatchuad hab masma mam d e-hajunim. ");
INSERT INTO oodNT_vpl VALUES ("CL2_4","081_2_4","COL","2","4","4","Haꞌi o chum ha iattogid ch gam hu ha wanchshulig ab amjed g Christ. Kumt wabshaba pi ab hu wo ha kaiha, chum as hems hab wo e wuad mo s-apꞌe. ");
INSERT INTO oodNT_vpl VALUES ("CL2_5","081_2_5","COL","2","5","5","Pi ani am hu haꞌichug em-wehm ch wabshaba chum hekid am em-chegito. Am amsh aꞌai i e wehmt ch s-gewkam ab s-wohochud g Jesus Christ. Kuni heg hekaj si s-ap ni-tahtk. ");
INSERT INTO oodNT_vpl VALUES ("CL2_6","081_2_6","COL","2","6","6","Ab amt i e dagito Jesus Christ wui mat d wo em-kownaligk. K d hahawa em-wuikam mamt ab wo wechok ch am wo himad g e-doakag ch wehmaj d wo hemakok. ");
INSERT INTO oodNT_vpl VALUES ("CL2_7","081_2_7","COL","2","7","7","An g behꞌi g e-gewkdag ab amjed mamt heg amjed baꞌich i s-gewkam ab wo wohochudad mam has i masma mashchamas ch chum hekid ab wo i mahkchid g e-hoꞌigeꞌidadag. ");
INSERT INTO oodNT_vpl VALUES ("CL2_8","081_2_8","COL","2","8","8","S-e g wo nenꞌoidk mat pi hedai wo em-iattogi. Haꞌi ash chum s-em-mashchamamk hegai mo haschu d wabsh oꞌodham ha-mahchig ch em-ahgid mamt heg ab s-ap wo himad g e-doakag. Tt wabshaba ab wo beihid g t-mashchamadag ab amjed g Christ ");
INSERT INTO oodNT_vpl VALUES ("CL2_9","081_2_9","COL","2","9","9","no pi heg d Jiosh am wehmaj g e-ohg, chum as hi wa hab masma ia jiwia mo g hemajkam. ");
INSERT INTO oodNT_vpl VALUES ("CL2_10","081_2_10","COL","2","10","10","Kumt am i e hemakoj g Christ wehm k wehmaj d hekiakam. K heg ab em-mahkch g wechij doakag ch d kownal am wehs ha dahm g kokownal am jewed dahm ch an dahm kahchim ch ed. ");
INSERT INTO oodNT_vpl VALUES ("CL2_11","081_2_11","COL","2","11","12","Heki ach hu wa t-pahl hikuchk ahchim Tutuligo am t-chehanig oidch. K wabshaba d t-himdag ahchim matt ab ihm g Christ matt wo t-pahl wakon k hab wo t-chehgi matt ab i t-hemakoj heg wehm k ab i t-wulꞌo pi ap t-tatchui amjed. Gd att hu t-wachumch shuhdagi wecho t-pahl wakonch k am ep i wuhsh shuhdagi t amjed. K id heg wa wepo matt ged hu t-hiash muhk k amjed ab uhpam i wuhsh muhkig amjed hab masma mat g Christ hab e juh. ");
INSERT INTO oodNT_vpl VALUES ("CL2_13","081_2_13","COL","2","13","14","Neh, ahpim mam d gawul mahs hemajkam ch pi edgid g t-chehanig am wa si gawulkdas ab Jiosh t amjed heg hekaj pi ap e-chuꞌijig. T wabshaba g Jiosh ab em-wui mahtchul g e-alidag. Kumt ab i s-wohochud k hab bei g wechij doakag. Jiosh alidag at ab nako g s-koꞌok t-namkidadag kots t ab k gm hu hab i juh g pi ap t-chuꞌijig. ");
INSERT INTO oodNT_vpl VALUES ("CL2_15","081_2_15","COL","2","15","15","Jiawul o chum s-wulshpamk g Jiosh alidag. T wabshaba ab i e wulꞌo gewkdaj amjed k gewito t-wehhejed k hab masma wehs ha gewito g jijawul. ");
INSERT INTO oodNT_vpl VALUES ("CL2_16","081_2_16","COL","2","16","17","Jiosh ash wa hab masma ha chehani g Tutuligo mat am wa has mahs haꞌichu hugi wo koꞌad ch am hab wo junihid g mihshmda piast. Idam chehanig o am chum t-tashogidahim mat has wo masmak g Jiosh si Kehsha mat hekid wo jiwia. T wabshaba ia hahawa jiwia g Jiosh si Kehsha k am hejel i e tashogi t-wui. K hahawa pi hab mahs machs am hab wo junihid hegai hab mahs haꞌichu k ch hekaj wo chum s-mahchk g Jiosh si Kehsha. ");
INSERT INTO oodNT_vpl VALUES ("CL2_18","081_2_18","COL","2","18","18","Haꞌi o hab e elid mo em-baꞌich i s-apꞌe natsh pi haꞌichu nei am e-nena ed ch hab chum kaij mamt pi wo e doꞌibia k hoꞌip ab i e shoꞌigchud k ab wo i has ha elidad g anghil. Pi g wo shaꞌi ha wohochud. Ho o wabsh chum si e hahaschud g hejel e-chegitoidagkaj ");
INSERT INTO oodNT_vpl VALUES ("CL2_19","081_2_19","COL","2","19","19","ch pi ab hu hiwig g Jiosh si Kehsha. K eda heg d t-moꞌo ch s-ap ab i t-dagioꞌid ch t-geꞌelid. Kuch ahchim ab ab giꞌi k ch ab ep aꞌai t-ab giꞌi hab masma mo g hon ch hab waꞌap masma i geꞌelhim. ");
INSERT INTO oodNT_vpl VALUES ("CL2_20","081_2_20","COL","2","20","20","Id o heg wa wepo matt heki hu koi nach pi d hemako heg wehm mat t-wehhejed muh. Heg at ab i t-wulꞌo heg amjed mo d wabsh hemajkam ha-mashchama. Pi g heg hekaj am haha wo i chum e apꞌechud Jiosh tahgio. ");
INSERT INTO oodNT_vpl VALUES ("CL2_21","081_2_21","COL","2","21","21","Hegam mo em-kudut o ab chum em-chehani mamt pi an hu wo hudawgad ch jejkad ch tattamad haꞌichu i. ");
INSERT INTO oodNT_vpl VALUES ("CL2_22","081_2_22","COL","2","22","22","K wabshaba am wa s-apꞌe mamt wabsh wo hekaj mo haschu i s-apꞌe. T wabsh wo huhug e hekajk. Hegai mo d wabsh hemajkam ha-chehanig ch ha-mashchama ");
INSERT INTO oodNT_vpl VALUES ("CL2_23","081_2_23","COL","2","23","23","o pi woho d haꞌichu amichudadag. Bo em-ahgid mamt heg oidk wo e mihshmdad ch wo e shoꞌigchudad ch hab ab wo e shoꞌigchudad Jiosh wui. T wabshaba id pi wo shaꞌi dodolimagi g pi ap em-tatchui. ");
INSERT INTO oodNT_vpl VALUES ("CL3_1","081_3_1","COL","3","1","1","Jiosh at ab t-mah g wechij doakag ahchim matt ab ihm g alidaj mo d t-doꞌibiakam. K id heg wa wepo mat ab i t-wuwhas muhkig t amjed hab masma mat ab i wuhshad g e-alidag. Hemuch o an daha g alidaj s-apkojed hugidaj an ch am t-wehhejed apꞌechud matt wo wehmajk. Kutt heg wui am wo i t-gewpkai. ");
INSERT INTO oodNT_vpl VALUES ("CL3_2","081_3_2","COL","3","2","2","Pi g am hu wo chegitokad g jewed dahm haꞌichu ch wabshaba g dahm kahchim haꞌichu wo tatchuad. ");
INSERT INTO oodNT_vpl VALUES ("CL3_3","081_3_3","COL","3","3","3","Jiosh at am i t-wehnadk g e-alidag. T heg heki hu muh k an hab chuꞌig dahm kahchim ch ed. K id heg wa wepo matt heki hu koꞌo k an wehmaj. ");
INSERT INTO oodNT_vpl VALUES ("CL3_4","081_3_4","COL","3","4","4","Ia at ep wo i wuhsh g Christ jewed dahm. Kutt am wehmaj wo i wuwhag k wepo masma wo si s-kehgajk. ");
INSERT INTO oodNT_vpl VALUES ("CL3_5","081_3_5","COL","3","5","5","Mt gam hu hab wo i juh g pi kehg e-tatchui ch pi kehg e-chegitoi k pi wo wehmaj woꞌiwua matp hedai pi d em-wehm kihkam k pi wo pihk e elidad mamt geꞌe haꞌichu wo bei. Hegai mat wo s-behim mo haschu pi ab hu d wuikamaj o heg jioshchud. ");
INSERT INTO oodNT_vpl VALUES ("CL3_6","081_3_6","COL","3","6","6","S-koꞌok namkidadag at ab ha ab wo gei hegam mo hab masma haꞌichu hab junihim. ");
INSERT INTO oodNT_vpl VALUES ("CL3_7","081_3_7","COL","3","7","7","Ahpim o wa an em-uꞌukch g pi kehg tatchui. Kum wa g pi apꞌekam hab junihim. ");
INSERT INTO oodNT_vpl VALUES ("CL3_8","081_3_8","COL","3","8","8","An o wa em-uꞌukch g bagatalig ch hehgamdadag ch kehꞌidadag. Mt wabshaba hemuch im hu wehs hab wo i juh ihda pi apꞌekam ab e amjed k pi hekid pad wo neokad ");
INSERT INTO oodNT_vpl VALUES ("CL3_9","081_3_9","COL","3","9","9","ch pi haꞌichu wo ha iattogidad. Wehs at mukito ihda hab mahs haꞌichu ab em-ab. ");
INSERT INTO oodNT_vpl VALUES ("CL3_10","081_3_10","COL","3","10","10","Ab amt i e dagito Jiosh wui. T heg ab em-mah g wechij doakag k em-tatchuid mamt wo wepo masmak ch ab wo s-ap s-mahchk. ");
INSERT INTO oodNT_vpl VALUES ("CL3_11","081_3_11","COL","3","11","11","Christ o d si s-has haꞌichu am t-wehhejed ahchim mach ab ihm. Heg doakag o am haꞌichug t-dodakag ed. Kuch heg hekaj ab i t-hemakochudch. Pi ach hahawa t-gawulkadch ab em-amjed ahchim mach d Tutuligo. Pi o has d ahga g pahl hikuchka. Pi o t-gawulkadch g haꞌichu t-amichudadag. Nenehol o d hemako ahchim t-wehm mach pi d nenehol. Wehsijj ach d hemako ab ihmch g Christ. ");
INSERT INTO oodNT_vpl VALUES ("CL3_12","081_3_12","COL","3","12","12","Jiosh o si pihk e elid t-hekaj ch ab i t-gawulkai. Kutt heg hekaj wo si pihk t-elidad ha hekaj g hemajkam ch wo s-hemajimak ch s-t-tahtk ch wo nakogad haꞌichu ch pi hab wo chum t-wuad machs d s-has hahaꞌichu am ha-nena ed. ");
INSERT INTO oodNT_vpl VALUES ("CL3_13","081_3_13","COL","3","13","13","Jiosh at ab s-t-hoꞌigeꞌid k gam hu hab i juh g pi ap t-chuꞌijig. Kutt hab waꞌap wo s-ha bahbgi hegam mat hab wo juh g pi apꞌekam ab t-wui k hab waꞌap ab wo s-ha hoꞌigeꞌel. ");
INSERT INTO oodNT_vpl VALUES ("CL3_14","081_3_14","COL","3","14","14","Ab o t-ab matt aꞌai t-hekaj wo si pihk t-elidad ch hab s-ap d wo hemakok. ");
INSERT INTO oodNT_vpl VALUES ("CL3_15","081_3_15","COL","3","15","15","Christ o ab em-makiog g s-ap tahhadkam. Ab g wo i hoꞌigeꞌidad heg hekaj ch wo si s-ap e tahtkkad ab aꞌai e wui nam pi d hemako heg wehm hab sha masma mam d honshpadaj. ");
INSERT INTO oodNT_vpl VALUES ("CL3_16","081_3_16","COL","3","16","16","Mt am wo s-chegitok g Christ haꞌichu ahga. Jiosh o ab em-makiog g amichudadag. Kumt ab aꞌai wo i e mashchamad ch wo ahgad g Jiosh oꞌohana ed nenꞌei ch mihshmda nenꞌei ch wo neꞌichudad g Jiosh ch ab wo i mahkchid g geꞌe hoꞌigeꞌidadag. ");
INSERT INTO oodNT_vpl VALUES ("CL3_17","081_3_17","COL","3","17","17","Wehs amt hab wo jundad g t-kownalig Jesus hegai mamt haschu hab wo junihid. Kumt ab wo hoꞌigeꞌidad g t-ohg Jiosh am gahi wuhshanim g Jesus. ");
INSERT INTO oodNT_vpl VALUES ("CL3_18","081_3_18","COL","3","18","18","Ahpim uꞌuwi mam ab ihm g Christ amt ab wo s-wohog ha elidad g e-wehm kihkam. Bo masma em-tatchuid g Jiosh. ");
INSERT INTO oodNT_vpl VALUES ("CL3_19","081_3_19","COL","3","19","19","Kumt ahpim chechoj wo si pihk e elidad ha hekaj g e-wehm kihkam ch ab wabsh wo i s-ha bahbgi. ");
INSERT INTO oodNT_vpl VALUES ("CL3_20","081_3_20","COL","3","20","20","Ahpim aꞌal amt ab wo s-wohog ha elidad g e-jehj chum hekid. Id o d tatchuij g Jiosh. ");
INSERT INTO oodNT_vpl VALUES ("CL3_21","081_3_21","COL","3","21","21","Kumt ahpim ha-jehj pi am wo si ha babgachudad g e-aꞌaliga mat pi wo heb hu wua g e-chegitoidag. ");
INSERT INTO oodNT_vpl VALUES ("CL3_22","081_3_22","COL","3","22","22","Ahpim mam d ha-pionag amt ab wo s-wohog ha elidad g e-aꞌamo wohoꞌi e-tatchui ab heg wabsh hekaj mam ab si has elid g Jiosh ch pi heg hekaj mas am wo em-nei g em-aꞌamo k wo s-hohhoꞌi g em-chikpan. ");
INSERT INTO oodNT_vpl VALUES ("CL3_23","081_3_23","COL","3","23","24","Pi o d waꞌi oꞌodham mo em-chikpnachud ch wabshaba d t-kownalig Jesus. Ab o him g tash mamt an wo wehmajk. T heg ab wo em-namkid heg hekaj em-chikpan. Kumt heg hekaj wohoꞌi e-tatchui ab am hab wo junihid g e-chikpan. ");
INSERT INTO oodNT_vpl VALUES ("CL3_25","081_3_25","COL","3","25","25","T-kownalig Jesus at ep wo namkid hegai matp hedai hab wo juh g pi apꞌekam. Heg at wo bei g s-koꞌok e-namkidag. Jiosh at wehs wo ha lodai g hemajkam k hab masma wo ha namkid matp has i masma hab e junihim. ");
INSERT INTO oodNT_vpl VALUES ("CL4_1","081_4_1","COL","4","1","1","Ahpim aꞌamo amt s-ap ab wo ha neidad g e-pionag ch ep wo s-chegitok mam hab waꞌap ge ahmo. K heg an daha dahm kahchim ch ed ch d Jiosh. ");
INSERT INTO oodNT_vpl VALUES ("CL4_2","081_4_2","COL","4","2","2","Ahpim wehs g chum hekid wo e hoꞌigeꞌidahunad ch ab ep wo i hoꞌigeꞌidad g Jiosh. ");
INSERT INTO oodNT_vpl VALUES ("CL4_3","081_4_3","COL","4","3","3","Chum ach s-ahgamk g Jiosh haꞌichu ahga ab amjed g alidaj. Kumt ab wo tai mat ab wo t-mah g apꞌedag matt hab wo t-juh. Dani lihso nani pi heg ahgachug. ");
INSERT INTO oodNT_vpl VALUES ("CL4_4","081_4_4","COL","4","4","4","Kumt ab wo tai g Jiosh mat hab wo ni-juh mant am si tasho wo ahgad. ");
INSERT INTO oodNT_vpl VALUES ("CL4_5","081_4_5","COL","4","5","5","Am g si s-e mamachim hab wo e junihid am ha-nena ed hegam mo pi ab hu ihm g Jiosh. Ab o em-mahkch g Jiosh g apꞌedag mamt hab wo junihid g s-apꞌekam. Am g s-ap wo hekaj g e-apꞌedag. ");
INSERT INTO oodNT_vpl VALUES ("CL4_6","081_4_6","COL","4","6","6","Kumt chum hekid s-hemajim wo neneokad ch wo s-ta kakaim haꞌichu ahgad. Do em-wuikam mamt wo s-mahchk mamt has masma s-ap ab uhpam wo i nodagi g neꞌoki ab wui g hemajkam haꞌichu kakkei. ");
INSERT INTO oodNT_vpl VALUES ("CL4_7","081_4_7","COL","4","7","7","Ia o t-wehmaj hegai mo hab chehgig Tychicus ch s-ap hab junihim g Jiosh chikpan. ");
INSERT INTO oodNT_vpl VALUES ("CL4_8","081_4_8","COL","4","8","8","Kuni chehani mat am wo i em-chehgimed k am wo i em-gewkemhu am em-ahgidk mach has waꞌi masma. ");
INSERT INTO oodNT_vpl VALUES ("CL4_9","081_4_9","COL","4","9","9","T heg wo oi em-wehm kihkam Onesimus k d hahawa t-wehm wohochuddam. Idam at am wo i em-ahgi wehs haꞌichu mo hab e junihim iia. ");
INSERT INTO oodNT_vpl VALUES ("CL4_10","081_4_10","COL","4","10","10","Aristarcas o ni-wehm d ep lihso k ch am ep i em-hoꞌigeꞌelid. K hegai Mark mo d Barnabas maꞌi am ep i em-hoꞌigeꞌelid. Heki ani hu em-ahgid mamt id am wo i wahkid k wo kaiha matp am wo hih em-wui. ");
INSERT INTO oodNT_vpl VALUES ("CL4_11","081_4_11","COL","4","11","11","Joshua Justus o am hab waꞌap i em-hoꞌigeꞌelid. Do waꞌi idam waik mo d Tutuligo hemajkam ch ni-wehm chikpan am wehhejed g Jiosh. Kuni ha hekaj am si i ni-gewkemhun. ");
INSERT INTO oodNT_vpl VALUES ("CL4_12","081_4_12","COL","4","12","13","K ia ep dak ch am i em-hoꞌigeꞌelid hegai em-wehm kihkam mo hab chehgig Epaphras. Nt wo em-ahgi mo id chum hekid si e hoꞌigeꞌidahun am em-wehhejed ch am ha wehhejed hegam mo am kih Laodicea t am ch hegam mo am kih Hieropolis t am. Ab o tahni g mat Jiosh ab wo i gewkai g em-wohochudadag. Mt hab s-ap wo s-wohog elidad g Jiosh. ");
INSERT INTO oodNT_vpl VALUES ("CL4_14","081_4_14","COL","4","14","14","Ihda si t-tatchuidch t-nawoj Luke mo d mahkai o am ep i em-hoꞌigeꞌelid. K g Demas am ep i em-hoꞌigeꞌelid. ");
INSERT INTO oodNT_vpl VALUES ("CL4_15","081_4_15","COL","4","15","15","Am g wo ha ahgid g t-wehm wohochuddam am Laodicea t am ch hegam mo am e-mihshmad kihj am g Nymphas mat ab wo s-t-hoꞌigeꞌel. ");
INSERT INTO oodNT_vpl VALUES ("CL4_16","081_4_16","COL","4","16","16","Ihda oꞌohana amt am wo neꞌokchulid k gam hu haha wo ha mah hegam mo am kih Laodicea t am. T am epai wo neꞌokchul. T hegam ab epai wo em-mah hegai mant ha oꞌohani. Kumt am epai wo neꞌokchul. ");
INSERT INTO oodNT_vpl VALUES ("CL4_17","081_4_17","COL","4","17","17","Mt wo ahgi g Archipus mat am wo i nahto hegai Jiosh chikpan mani wa hab ahgid. ");
INSERT INTO oodNT_vpl VALUES ("CL4_18","081_4_18","COL","4","18","18","Hejel ant an wo oꞌoha ihda wawnim ahni Paul mant am wo si em-hoꞌigeꞌel. Pi g wo shaꞌi pi chegito mani ia hu kuhpi. Neh, ab at wo wa baꞌich i s-em-hoꞌigeꞌel g Jiosh.");
INSERT INTO oodNT_vpl VALUES ("H11_1","082_1_1","1TH","1","1","1","T-wepnag mam am kih Thessalonica t am: Am ant haꞌichu wo i em-oꞌohani ahni Paul. K ia ni-wehmaj g Silas ch Timothy k ch am i ni-wehmaj. Dam woho hemajkamgaj g t-ohg Jiosh ab i e dagitok t-kownalig Jesus Christ wui. Ab o wa si s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("H11_2","082_1_2","1TH","1","2","2","Chum ach hekid ab hoꞌigeꞌid g Jiosh em-hekaj ch em-wehhejed t-hoꞌigeꞌidahun. ");
INSERT INTO oodNT_vpl VALUES ("H11_3","082_1_3","1TH","1","3","3","Ab am si s-wohochud g t-kownalig Jesus Christ ch hekaj chum hekid hab s-junimk g s-apꞌekam. Pihk em-elidadag o hab em-wua mam si chikpanid g Jiosh. Kum si s-gewkam him g e-doakag nam pi si nenida hegai matsh hab wo wa t-juni g Jesus. Id ach am wa wehs s-chegito ch hekaj chum hekid ab hoꞌigeꞌid g Jiosh. ");
INSERT INTO oodNT_vpl VALUES ("H11_4","082_1_4","1TH","1","4","4","Jiosh o ab si em-tatchua ch ab i em-ui mamt d wo aꞌaligajk. ");
INSERT INTO oodNT_vpl VALUES ("H11_5","082_1_5","1TH","1","5","5","Am att uꞌapa g s-kehg haꞌichu ahgaj em-wui. Kumt ab i s-wohoch. Pi ach wabsh neneok. Hekia S-apꞌekam Gewkdag at ab t-mah g gewkdag k am em-chehgi mo d wohokam g haꞌichu t-ahga. Am am wa s-mahch mach s-ap himchud g t-doakag am em-shahgid. Bach wa masma am em-chehgid mamt has wo i chum masmak. ");
INSERT INTO oodNT_vpl VALUES ("H11_6","082_1_6","1TH","1","6","6","Kum am t-oidch s-ap hab e junihim ch hab s-ap hab junihim g t-kownalig Jesus tatchui. Chum ams em-shoꞌigchud, mt ab i s-wohoch g Jiosh haꞌichu ahga. T g Hekia S-apꞌekam Gewkdag ab em-mah g si geꞌe s-hehgig. ");
INSERT INTO oodNT_vpl VALUES ("H11_7","082_1_7","1TH","1","7","7","An amsh e wehgaj ha chehgidch g e-wehm wohochuddam mat has wo chum masmak. Muꞌijj ash ab em-amjed haꞌichu mahchim hegam mo am kih Macedonia ch Greece jejewed ch ed. ");
INSERT INTO oodNT_vpl VALUES ("H11_8","082_1_8","1TH","1","8","8","T g Jiosh haꞌichu ahga gam hu aꞌai ep jejewed dahm i hih ab em-amjed. Wehsko o an e aꞌaga mam ab s-wohochud g Jiosh. K ab hahawa d em-wuikam mamt wo ha ahgi g Jiosh haꞌichu ahga. Kuch ab wabsh em-wui dagitokch. ");
INSERT INTO oodNT_vpl VALUES ("H11_9","082_1_9","1TH","1","9","9","Si amt s-ap ab i t-neid k ab i s-wohoch g s-wohokam Jiosh k gam hu ha dagito hegam mo d wabsh hemajkam ha-nahtoi. Id o wehsko an aꞌaga g hemajkam. ");
INSERT INTO oodNT_vpl VALUES ("H11_10","082_1_10","1TH","1","10","10","Ab o wa t-aihim g s-koꞌok namkida ab amjed g Jiosh. T wabshaba g Jiosh alidag am t-wehhejed e muhkid mat wo t-doꞌibia. T g Jiosh ab i wuhshad muhkig amjed k ab uhpam ep bei. Hemuch amsh s-ap nenida mat ia ep wo jiwia g Jiosh. Alidag ab dahm kahchim t amjed. ");
INSERT INTO oodNT_vpl VALUES ("H12_1","082_2_1","1TH","2","1","1","Am am wa s-mahch ahpim t-wehm wohochuddam mat s-ap haꞌichu am hab e juh heg hekaj matt am dada am ahgachugch g Jiosh haꞌichu ahga. ");
INSERT INTO oodNT_vpl VALUES ("H12_2","082_2_2","1TH","2","2","2","Am ach wa em-ahgid mat haꞌi t-shoꞌigch amai Philippi kihhim t am matt eda koi am hu dada em-wui. T wabshaba g Jiosh ab i t-mah g gewkdag. Kutt am wabsh s-chechojim ahgachug g s-kehg haꞌichu ahgaj em-wui, chum as muꞌi ab t-wui gegok. ");
INSERT INTO oodNT_vpl VALUES ("H12_3","082_2_3","1TH","2","3","3","Haꞌichu t-chegitoidag o am wabsh si s-apꞌe. Pi ach em-iattogid ch wabshaba wabsh s-chechojim ahg g Jiosh haꞌichu ahga mamt ab wui wo i e dagito. ");
INSERT INTO oodNT_vpl VALUES ("H12_4","082_2_4","1TH","2","4","4","Jiosh at t-aꞌappem k am i t-chuhcha matt wo i ahgahi g s-kehg haꞌichu ahgaj. Kuch heg hab waꞌi junihim mo haschu d tatchuij ch pi wabsh g hemajkam ha-tatchui hab junimk. Jiosh o am t-mamche mach haschu ahgch hab haꞌichu junihim. ");
INSERT INTO oodNT_vpl VALUES ("H12_5","082_2_5","1TH","2","5","5","Am am wa s-mahch mach pi wabsh em-hehosimhun ch pi em-iattogid machs wo haꞌichu em-wohppoꞌi. Jiosh o s-mahch mo d wohokam ihda. ");
INSERT INTO oodNT_vpl VALUES ("H12_6","082_2_6","1TH","2","6","6","Pi ach hekid am hu t-gahgid mas g oꞌodham ab wo ge has t-elidad ch ab wo t-hehgchulidad. ");
INSERT INTO oodNT_vpl VALUES ("H12_7","082_2_7","1TH","2","7","7","Bo hi wa chum mahs mamt ab wo si has t-elidad ch haꞌichukaj wo i t-wehmtad ahchim mach d Jesus chuhchai. Kuch wabshaba pi am hu t-gahgid ihda nach pi si s-hemajim ab em-neid hab masma mat g ha-jeꞌe ab wo ha neidad g e-aꞌaliga. ");
INSERT INTO oodNT_vpl VALUES ("H12_8","082_2_8","1TH","2","8","8","Si ach pihk t-elid ab em-wui ch hekaj am wabsh i t-dagitokch em-wehhejed mach em-ahgidahim g s-kehg haꞌichu ahgaj g Jiosh, chum achs hems heg hekaj wo t-koꞌij. ");
INSERT INTO oodNT_vpl VALUES ("H12_9","082_2_9","1TH","2","9","9","Am amtp hu waꞌi s-chegito mach si chikpan wabsh i siꞌalim amjed ch mehk s-chuhugam k ed matt pi haꞌichukaj wo em-kudu. ");
INSERT INTO oodNT_vpl VALUES ("H12_10","082_2_10","1TH","2","10","10","Si ach wa s-ap ab em-neid ch pi hekid hab wua g pi apꞌekam ab hema i em-wui. Jiosh o s-mahch ihda. Kum ahpim hab waꞌap s-mahch. ");
INSERT INTO oodNT_vpl VALUES ("H12_11","082_2_11","1TH","2","11","12","Jiosh o ab i em-waid mamt am wo apꞌedagk kihdaj ed ch ab wehmaj wo uꞌukchid g ab has elidadag. Kum s-mahch mach am i em-gewkemhun wepo masma mo g ha-ohg ch ab s-ap i em-neneokid ch i em-chehani mamt am hab wo masmak mam d Jiosh aꞌaliga. ");
INSERT INTO oodNT_vpl VALUES ("H12_13","082_2_13","1TH","2","13","13","Heg ach waꞌi ahgachug Jiosh haꞌichu ahga ch pi g hemajkam haꞌichu ha-ahga. Kumt hab waꞌi masma hab elid k hekaj ab i s-wohoch. Jiosh o am i chikpan em-shahgid ch am wohokamchud mo d haꞌichu ahgaj. Kuch hekaj chum hekid ab si hoꞌigeꞌelid. ");
INSERT INTO oodNT_vpl VALUES ("H12_14","082_2_14","1TH","2","14","14","Am am ha oidch hab e wua hegam e-wehm wohochuddam mo am aꞌai kih Judea ch ed. Ha-wehm oꞌodham o ha shoꞌigchud. K hegam wabsh s-ap ab nakog. Kum ahpim hab waꞌap wabsh s-ap ab nakog mo g em-wehm oꞌodham em-shoꞌigchud. ");
INSERT INTO oodNT_vpl VALUES ("H12_15","082_2_15","1TH","2","15","15","Do hegam ni-wehm oꞌodham mat wa mua g t-kownalig Jesus. Kush d t-shohshon mat wa ha kokda g Jiosh haꞌichu i tashogiddam. K hegam ni-wehm oꞌodham t-shoꞌigchud ch gm hu i t-wuwhas ahchim mach am ahgachug g s-kehg haꞌichu ahgaj g Jiosh. K g Jiosh pi hohhoꞌid mo has e wua. Chum o hems ab wehs ha wui gegok g hemajkam ");
INSERT INTO oodNT_vpl VALUES ("H12_16","082_2_16","1TH","2","16","16","chum t-shohbidch ahchim mach ha ahgid g goꞌol hemajkam hegai mat hekaj wo e doꞌibia. T id ab wabsh baꞌich i geꞌedaj g pi ap ha-chuꞌijig. Kut heg gam hu ai mat ab ha wui wo jiwia g wehs s-koꞌok ha-namkidadag. ");
INSERT INTO oodNT_vpl VALUES ("H12_17","082_2_17","1TH","2","17","17","Pi att shaꞌi pi em-chegito matt hekid am i t-gawulkai ab em-amjed. Chum ach s-em neidamk ");
INSERT INTO oodNT_vpl VALUES ("H12_18","082_2_18","1TH","2","18","18","ch am ha hekaj chum si i t-nako matt am uhpam wo hihi em-wui. Ahni Paul ant muꞌikko am chum uhpam s-himim. T am ni-kuh g jijawul ha-geꞌejig Satan. ");
INSERT INTO oodNT_vpl VALUES ("H12_19","082_2_19","1TH","2","19","20","M eda d ahpim mach am si em-hiwig ch em-hekaj wo si s-hehgigk ch ab wo si hoꞌigeꞌel g t-kownalig Jesus mat hekid ep wo jiwia. ");
INSERT INTO oodNT_vpl VALUES ("H13_1","082_3_1","1TH","3","1","2","Am att i pi t-nako am em-chegitokch. Kum s-mahch matt am i kei g t-wehnag Timothy mat am wo him k am wo em-nei. Tt ahchim am hejel wih Athens kihhim t am. Timothy o si s-ap ahgachug g s-kehg haꞌichu ahgaj g Jiosh ab amjed g Christ. Kutt hab i t-ah mat am wo him k am wo i em-gewkemhun k am wo i gewkai g em-wohochudadag. ");
INSERT INTO oodNT_vpl VALUES ("H13_3","082_3_3","1TH","3","3","3","Kumt hab pi hedai wo shaꞌi dagito g Jiosh haꞌichu ahga heg hekaj e-shoꞌigchudadag. Am am wa s-mahch matt wo t-shoꞌigch id hekaj t-wohochudadag. ");
INSERT INTO oodNT_vpl VALUES ("H13_4","082_3_4","1TH","3","4","4","Id ach wa heki hu am em-ahgid mach eda am em-wehmajkahim. Kum s-mahch mat wa woho hab e juh. ");
INSERT INTO oodNT_vpl VALUES ("H13_5","082_3_5","1TH","3","5","5","Kunid s-gihug mat am hu wo i em-bijim g ge Jiawul. Kut wo heki e wua g t-chikpan am em-shahgid. Nt pi ni-nako manis am baꞌich ep wo i neahi k hekaj am i kei g Timothy mat wo s-mai mams am wabsh kia ab s-wohochud. ");
INSERT INTO oodNT_vpl VALUES ("H13_6","082_3_6","1TH","3","6","6","T hemuch ia ep jiwia ab em-amjed k ia uꞌapa g s-ta hohhoꞌidam ahga ab amjed g em-wohochudadag ch pihk em-elidadag. Am o t-ahgid mam chum hekid si s-ap am t-chegito ch hab wa masma chum s-t-neidamk mach ahchim has i masma chum s-em-neidamk. ");
INSERT INTO oodNT_vpl VALUES ("H13_7","082_3_7","1TH","3","7","7","Muꞌi ach haꞌichu nakog ch muꞌi t-shoꞌigchud. K wabshaba g em-wohochudadag ab t-gewkemhun. ");
INSERT INTO oodNT_vpl VALUES ("H13_8","082_3_8","1TH","3","8","8","S-gegokim amki ab s-wohochud g t-kownalig Jesus. Kuch ab si t-nenenashanichud ");
INSERT INTO oodNT_vpl VALUES ("H13_9","082_3_9","1TH","3","9","9","ch ab si i hoꞌigeꞌelid g Jiosh mam hab wa masma ab t-mahkch g s-hehgig. ");
INSERT INTO oodNT_vpl VALUES ("H13_10","082_3_10","1TH","3","10","10","Chum ach hekid ab tahni g Jiosh wehs t-ihbdagkaj matt wo wa ep em-neid k ab wo i em-wehmt mamt s-ap ab wo s-wohochudad g Jiosh haꞌichu ahga. ");
INSERT INTO oodNT_vpl VALUES ("H13_11","082_3_11","1TH","3","11","11","Mat hems wo waꞌi t-hiwigi g t-ohg Jiosh ch t-kownalig Jesus matt am wo wa ep em-nei. ");
INSERT INTO oodNT_vpl VALUES ("H13_12","082_3_12","1TH","3","12","12","Ab ach tahni g Jiosh mat baꞌich ab wo i em-mah g gewkdag mamt hekaj wo si pihk e elidad ab aꞌai e wui ch ab ha wui g wehs hemajkam. ");
INSERT INTO oodNT_vpl VALUES ("H13_13","082_3_13","1TH","3","13","13","Kumt s-gegokim ab wo wohochudad g Jiosh ch ab wui wo gawulkdask ab amjed g pi apꞌekam mamt pi wo ha chuꞌijigk mat hekid ep wo jiwia g t-kownalig Jesus wehs ha wehm hegam mo d hemajkamgaj ch heki hu koi. ");
INSERT INTO oodNT_vpl VALUES ("H14_1","082_4_1","1TH","4","1","1","Pegih, t-wepnag, am ach wa em-ahgid mamt has masma wo himad g e-doakag ch hab wo hohhoꞌidach g Jiosh. Ab amt bei g haꞌichu t-ahga. Kuch hemuch ab si em-tahni ch ab em-chehani am wehhejed g t-kownalig Jesus mamt baꞌich am hab wo i junihid. ");
INSERT INTO oodNT_vpl VALUES ("H14_2","082_4_2","1TH","4","2","2","S-mahch am mach wa has masma am em-shelinid g gewkdajkaj. ");
INSERT INTO oodNT_vpl VALUES ("H14_3","082_4_3","1TH","4","3","3","Jiosh o em-tatchuid mamt ab wo si i e gawulkai pi apꞌekam amjed k wo si e nuhkud g hejel e-wehm kihkam wehhejed. ");
INSERT INTO oodNT_vpl VALUES ("H14_4","082_4_4","1TH","4","4","4","Ahpim chechoj amt wo s-mahchk mamt wo si s-ap ha hohnt am tahgio g Jiosh ch am hemajkam ha tahgio. ");
INSERT INTO oodNT_vpl VALUES ("H14_5","082_4_5","1TH","4","5","5","Hegam mo pi mahch g Jiosh o wabsh hejel e-tatchui wehhejed bebhe g uwi. Mt wabshaba ahpim pi hab masma wo be ");
INSERT INTO oodNT_vpl VALUES ("H14_6","082_4_6","1TH","4","6","6","k hab pi ab hu hedai wui pi ap has wo chuꞌi. Heki ach hu am em-ahgid mat g Jiosh s-koꞌokam wo ha namkid matp hedai am hab wo juh ihda pi apꞌekam. ");
INSERT INTO oodNT_vpl VALUES ("H14_7","082_4_7","1TH","4","7","7","Jiosh at pi hab ahgk ab i t-gawulkai machs am hab wo junihid g s-uam haꞌichu. Do tatchuij matt d wo hekia s-apꞌekamk. ");
INSERT INTO oodNT_vpl VALUES ("H14_8","082_4_8","1TH","4","8","8","K heg hekaj ab t-mahkch g Hekia S-apꞌekam Gewkdag. Hegai matp hedai wo s-ohhod ihda mashchama at wo s-ohhod g Jiosh. ");
INSERT INTO oodNT_vpl VALUES ("H14_9","082_4_9","1TH","4","9","9","Heki atsh hu i em-tashogi g Jiosh mamt wo si pihk e elidad wehs ha hekaj g e-wehm wohochuddam. K pi hab chum mahs machs am hu ep wo ge em-oꞌohani ab amjed. ");
INSERT INTO oodNT_vpl VALUES ("H14_10","082_4_10","1TH","4","10","10","Si amsh pihk e elid wehs ha hekaj g e-wehm wohochuddam am wehs Macedonia jewed ch ed. Kuch wabshaba ab si em-tahni mamt baꞌich am hab wo i e junihid. ");
INSERT INTO oodNT_vpl VALUES ("H14_11","082_4_11","1TH","4","11","11","Am g wo i e nakog mamt wo s-dodolimak ch am hab wo junihid g hejel e-chikpan ch wo haꞌichu e gahgidad. Id ach wa heki hu hab em-ahgid. ");
INSERT INTO oodNT_vpl VALUES ("H14_12","082_4_12","1TH","4","12","12","Bamt masma pi hedai ab hu wo hiwgad mas ab wabsh wo em-mah hegai mam haschu i tatchua. T hegam mo pi mahch g Jiosh wo em-nei mam s-chikpnadag k ab wo si has em-elidad. ");
INSERT INTO oodNT_vpl VALUES ("H14_13","082_4_13","1TH","4","13","13","Si ach em-tatchuid mamt wo s-mahchk g wohokam ab ha amjed hegam mat heki hu koi. T hahawa pi wo i em-bijim g pi ap tahhadkam hab masma mat hab wo ha juh g pi wohochuddam. ");
INSERT INTO oodNT_vpl VALUES ("H14_14","082_4_14","1TH","4","14","14","Neh, ab at i wuhsh g Jesus muhkig amjed. Kuch s-wohochud ihda ch hekaj ab wui nenea mat g Jiosh ab ep wo i ha wuwhas hegam mat koi ab s-wohochudch g haꞌichu ahgaj ab amjed g Jesus. ");
INSERT INTO oodNT_vpl VALUES ("H14_15","082_4_15","1TH","4","15","15","Hegam atsh wo i wuwha ab amjed g muhkig matt koi an hu wo nam g t-kownalig Jesus. ");
INSERT INTO oodNT_vpl VALUES ("H14_16","082_4_16","1TH","4","16","16","Wehpeg at ab wo si s-kaidam t-wai g anghil ha-geꞌejig. T g Jiosh kuikud ab haha wo kaida. T ab haha wo i hud g t-kownalig Jesus ab dahm kahchim t amjed. T hegam mat heki hu koi ab s-wohochudch g Jesus ab wo i wuwha. ");
INSERT INTO oodNT_vpl VALUES ("H14_17","082_4_17","1TH","4","17","17","T hegam mat hedai in d wo kia dodakamk heg i tash ed ab haha wo i e hemapai ha wehm chewagi ch ed k an wo nam g t-kownalig. Kutt am i amjed chum hekid wo wehmajk g t-kownalig. ");
INSERT INTO oodNT_vpl VALUES ("H14_18","082_4_18","1TH","4","18","18","Ab g wo si e gewkemhunad id hekaj haꞌichu ahga. ");
INSERT INTO oodNT_vpl VALUES ("H15_1","082_5_1","1TH","5","1","1","Pi o hab mahs manis am hu wo em-oꞌohani ab amjed mas hekid hab wo i e juh ihda haꞌichu mani am ahg. ");
INSERT INTO oodNT_vpl VALUES ("H15_2","082_5_2","1TH","5","2","2","Am am wa s-ap s-mahch mat chum s-aꞌagi wo e ai mat ep wo jiwia g t-kownalig Jesus. Neh, pi o ta machima mas hekid wo i jiwia g s-chu ehskam chuhug ch ed, o mas hekid wo i e ai mat g uwi ab wo taht g s-koꞌok k wo bei g ali. K hab waꞌap pi ta machima am ha wehhejed g pi e doꞌibiakam mas hekid ep wo jiwia g t-kownalig. ");
INSERT INTO oodNT_vpl VALUES ("H15_3","082_5_3","1TH","5","3","3","Idam at hab wo kaijjid mo wehs haꞌichu am wabsh i si s-apꞌe ch s-dodolima. T am wabsh wo si e ai mat wo e koꞌijid k pi wo e doꞌibia. ");
INSERT INTO oodNT_vpl VALUES ("H15_4","082_5_4","1TH","5","4","4","Kum eda ahpim e doꞌibiakam s-mahch ihda. K pi hab chum mahs mat s-aꞌagi wo jiwia hegai tash em-wui hab sha masma mo g s-chu ehskam. ");
INSERT INTO oodNT_vpl VALUES ("H15_5","082_5_5","1TH","5","5","5","Jiosh o haꞌichu t-tashogid. Kuch an uꞌukch g tonlig hab masma mo hegam mo am tash ed hihim. ");
INSERT INTO oodNT_vpl VALUES ("H15_6","082_5_6","1TH","5","6","6","Pegih, tt wo chum s-nenenashanik ch pi hab wo masmak mo g nawkkoi. ");
INSERT INTO oodNT_vpl VALUES ("H15_7","082_5_7","1TH","5","7","7","Hegam mo pi nenenashanik ch nawkkoꞌo o am eda g s-chuhugam. ");
INSERT INTO oodNT_vpl VALUES ("H15_8","082_5_8","1TH","5","8","8","Kutt wabshaba ahchim s-ap wo t-nahtokchid hab masma mo g shondal. T-wohochudadag ch pihk t-elidadag o d wainomi lihwa t-wehhejed. Kuch ab wui t-gewpkadch mat g t-doꞌibiadag s-ap wo e nahto. K id hab sha masma mo g wainomi wonami t-wehhejed. ");
INSERT INTO oodNT_vpl VALUES ("H15_9","082_5_9","1TH","5","9","9","Pi at hab ahgk ab i t-gawulkai g Jiosh mas wo t-namkid heg hekaj pi ap t-chuꞌijig k wabshaba hab ahgk mat g t-kownalig Jesus Christ wo t-doꞌibia. ");
INSERT INTO oodNT_vpl VALUES ("H15_10","082_5_10","1TH","5","10","10","Heg at muh t-wehhejed k i wuhsh matt d wo dodakamk wehmaj. K wabsh chum has masma s-apꞌe chum achs wo heki hu koi o in d wabsh wo kia dodakamk mat wo jiwia. ");
INSERT INTO oodNT_vpl VALUES ("H15_11","082_5_11","1TH","5","11","11","Mt heg hekaj ab wabsh wo si aꞌai e gewkemhunad ch ab aꞌai haꞌichukaj wo i e wehmajk mam am hab wa e junihim. ");
INSERT INTO oodNT_vpl VALUES ("H15_12","082_5_12","1TH","5","12","12","Ab ach si em-tahni mamt s-ap ab wo ha neidad g e-wanimeddam ch hegam mo am em-mashcham ch ab shohbidch g pi apꞌekam em-shahgid. Do Jiosh hab elida mo hab wua. ");
INSERT INTO oodNT_vpl VALUES ("H15_13","082_5_13","1TH","5","13","13","Ab g wo si has ha elidad ch s-ha hoꞌigeꞌidad no pi hab wua a Jiosh chikpan. Am g wabsh wo s-dodolim kihk e wehm. ");
INSERT INTO oodNT_vpl VALUES ("H15_14","082_5_14","1TH","5","14","14","Ab ach si em-tahni mamt wo ha ahgidad hegam mo s-papadma mat wo chikpanad. Ab g wo i ha gewkemhunad hegam mo pi wihnam gegok am e-wohochudadag ed. I g wo ha wehmtad hegam mo pi ha gewpdag ch ab wehsijj wo si ha bahbgi. ");
INSERT INTO oodNT_vpl VALUES ("H15_15","082_5_15","1TH","5","15","15","Pi g am uhpam wo agwua mat hema s-koꞌokam wo em-juh k wabshaba chum hekid am wo i e nakogad mamt s-ap haꞌichu hab wo wuad ab aꞌai e wui ch ab wehs ha wui g hemajkam. ");
INSERT INTO oodNT_vpl VALUES ("H15_16","082_5_16","1TH","5","16","16","Chum g hekid wo s-ap e tahtkkad. ");
INSERT INTO oodNT_vpl VALUES ("H15_17","082_5_17","1TH","5","17","17","Chum g hekid wo e hoꞌigeꞌidahunad. ");
INSERT INTO oodNT_vpl VALUES ("H15_18","082_5_18","1TH","5","18","18","Ab g wo s-hoꞌigeꞌidad g Jiosh, chum atp haschu has wo i chuꞌigk. Id o d Jiosh tatchui em-wehhejed ahpim mamt ab i e hemakoj g Jesus Christ wehm. ");
INSERT INTO oodNT_vpl VALUES ("H15_19","082_5_19","1TH","5","19","19","Pi g am hu wo shohbid g Hekia S-apꞌekam Gewkdag. ");
INSERT INTO oodNT_vpl VALUES ("H15_20","082_5_20","1TH","5","20","20","Pi g am wo s-kaihogi hegam mo g Jiosh ab ha mahkch g haꞌichu ahga ");
INSERT INTO oodNT_vpl VALUES ("H15_21","082_5_21","1TH","5","21","21","k wabshaba wehs haꞌichu wo i aꞌappemad ch g s-apꞌekam ab wo uꞌukchid. ");
INSERT INTO oodNT_vpl VALUES ("H15_22","082_5_22","1TH","5","22","22","Im g hu wehs hab wo i juhni g pi apꞌekam. ");
INSERT INTO oodNT_vpl VALUES ("H15_23","082_5_23","1TH","5","23","23","Jiosh o ab t-mahkch g s-ap tahhadkam. Kuni ab tahni mat wehs gam hu hab wo i juh g pi apꞌekam ab em-amjed k wo si nuhkudad g em-doakag ch em-ihbdag ch em-hon mat d wo hekia s-apꞌekamk. Mt am hahawa pi wo ha chuꞌijigk mat ep wo jiwia g t-kownalig Jesus Christ. ");
INSERT INTO oodNT_vpl VALUES ("H15_24","082_5_24","1TH","5","24","24","Jiosh at ab i em-wai e wui k chum hekid hab junihim mo has i kaij. ");
INSERT INTO oodNT_vpl VALUES ("H15_25","082_5_25","1TH","5","25","25","Am g wo t-wehhejed e hoꞌigeꞌidahunad. ");
INSERT INTO oodNT_vpl VALUES ("H15_26","082_5_26","1TH","5","26","26","Am g wo ha ahgid g t-wehm wohochuddam mat ab wo i s-t-hoꞌigeꞌel. ");
INSERT INTO oodNT_vpl VALUES ("H15_27","082_5_27","1TH","5","27","27","Ni ab si em-chehani g t-kownalig Jesus gewkdagkaj mamt am wo neꞌokchul ihda oꞌohana am wehs ha wui g t-wehm wohochuddam amai. ");
INSERT INTO oodNT_vpl VALUES ("H15_28","082_5_28","1TH","5","28","28","Neh, ab at wo wa baꞌich i s-em-hoꞌigeꞌel g t-kownalig Jesus Christ.");
INSERT INTO oodNT_vpl VALUES ("H21_1","083_1_1","2TH","1","1","1","T-wepnag mam am kih Thessalonica t am: Am ant ep wo i em-oꞌohani ahni Paul. K ia ni-wehmaj g Silas ch Timothy k ch am i ni-wehmaj. Dam woho hemajkamgaj g t-ohg Jiosh ab i e dagitok t-kownalig Jesus Christ wui. ");
INSERT INTO oodNT_vpl VALUES ("H21_2","083_1_2","2TH","1","2","2","Ab o wa si s-em-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("H21_3","083_1_3","2TH","1","3","3","Chum ach hekid ab si hoꞌigeꞌid g Jiosh em-hekaj, t-wepnag. Am amsh si i gewkahim e-wohochudadag ed ch baꞌich i si pihk e elid ab aꞌai e wui. ");
INSERT INTO oodNT_vpl VALUES ("H21_4","083_1_4","2TH","1","4","4","Kuch heg hekaj si s-ap t-tahtk ch wehsko ha ahgidahim g t-wehm wohochuddam ab em-amjed. Msh am em-shoꞌigchud nam pi ab s-wohochud g Jiosh. Kumsh eda s-ap ab nakog g e-shoꞌigdag am wehhejed g Jiosh. ");
INSERT INTO oodNT_vpl VALUES ("H21_5","083_1_5","2TH","1","5","5","Id o am wohokamchud mat am i em-apꞌech g Jiosh e wehhejed k pi ab hu haꞌichu wo em-abch am lodaita ch ed. Am am e shoꞌigchud wehhejed g Jiosh kownaltalig. K g Jiosh hab em-elid mam d s-apꞌekam ch am wo i em-wahpki e-kihdag ed. ");
INSERT INTO oodNT_vpl VALUES ("H21_6","083_1_6","2TH","1","6","6","Jiosh at s-ap hab wo juh g lodaita. Hegam mo em-shoꞌigchud at wo e shoꞌigch heg hekaj. ");
INSERT INTO oodNT_vpl VALUES ("H21_7","083_1_7","2TH","1","7","7","Kumt ahpim wo e doꞌibia ab amjed g e-shoꞌigchudadag. Jiosh at hab wo juh ihda mat hekid ep wo jiwia g t-kownalig Jesus ab dahm kahchim t amjed. T ia wehmaj wo dada g anghiligaj k wo si s-gewkdagk. ");
INSERT INTO oodNT_vpl VALUES ("H21_8","083_1_8","2TH","1","8","8","T ia wehmaj ep wo e chehgi g si geꞌe mei. T wo s-koꞌokam ha namkid g Jesus hegam mo pi mahch g Jiosh ch pi ab hu wohog elid g s-kehg haꞌichu ahgaj ab amjed g t-kownalig Jesus. ");
INSERT INTO oodNT_vpl VALUES ("H21_9","083_1_9","2TH","1","9","9","Hegam at gam hu wo si i e gawulkai ab amjed g Jiosh k pi hekid wo bei g geꞌe gewkdaj k chum hekid ab wo beihid g s-koꞌok e-namkidadag. ");
INSERT INTO oodNT_vpl VALUES ("H21_10","083_1_10","2TH","1","10","10","Id at hab wo e juh mat hekid ia ep wo jiwia g t-kownalig Jesus. Kut g gewkdaj am haha wo i chehgi mat t-doꞌibia k ab i t-gawulkai e wehhejed. ");
INSERT INTO oodNT_vpl VALUES ("H21_11","083_1_11","2TH","1","11","11","Pegih, heg ach hekaj chum hekid ab t-hoꞌigeꞌidahun Jiosh wui am em-wehhejed. Ab at i em-wai mamt wo e doꞌibia k d wo aꞌaligajk. M hab hahawa s-junimk g s-apꞌekam ab s-wohochudch. Kuch ab tahni g Jiosh mat am e-tatchui oidk hab wo em-juh k hab s-ap hab wo em-elidad. Jiosh o gewkdag mat hab wo juh ihda mach ab tahni. ");
INSERT INTO oodNT_vpl VALUES ("H21_12","083_1_12","2TH","1","12","12","Kumt ab wo si haꞌichuchudad g t-kownalig Jesus. T heg hab waꞌap ab wo si em-haꞌichuchudad. Jiosh at si s-hemajim am i apꞌech g e-alidag wehm mat id hab wo em-juni. ");
INSERT INTO oodNT_vpl VALUES ("H22_1","083_2_1","2TH","2","1","1","Bach wa em-ahgid mat ep wo jiwia g t-kownalig Jesus Christ k ab e wui wo i t-ui. ");
INSERT INTO oodNT_vpl VALUES ("H22_2","083_2_2","2TH","2","2","2","Kush am hema em-ahgid mat heki hu hab e juh. Pi g am wo shaꞌi e kudut k pi shaꞌi ha wohochud, chum as hems hab wabsh e wua mo heg am ha tashogid g Jiosh o atp hems em-ahgid matt ahchim hab masma haꞌichu oꞌoha. ");
INSERT INTO oodNT_vpl VALUES ("H22_3","083_2_3","2TH","2","3","4","Koi at e ai. Hemho wa at wehpeg am hab wo e juh mat muꞌi ab wui wo gegokiwua g Jiosh hegam mo hab chum kaij mo ab s-wohochud. T am hahawa hema wo i wuhsh g oꞌodham k wehs ha baꞌiwechkim d wo pi apꞌekamk ch d wo si obgajk g Jiosh ch am wo i wah geꞌe cheopi ch ed am Jerusalem t am k am wo dahiwua mat g hemajkam ab wo jiosht. Kut pi wo ha hiwigi mas haꞌichu ep wo jioshgak. T g Jiosh s-koꞌokam wo namkidad chum hekid. ");
INSERT INTO oodNT_vpl VALUES ("H22_5","083_2_5","2TH","2","5","5","Am am wa s-chegito mani wa am wa heki hu em-ahgid ihda mani eda am em-wehmaj. ");
INSERT INTO oodNT_vpl VALUES ("H22_6","083_2_6","2TH","2","6","7","S-mahch am mo g pi apꞌekam an e shohbidch hemu. T wabshaba has tash in hu hab wo i e juh hegai mo an shohbidch. ");
INSERT INTO oodNT_vpl VALUES ("H22_8","083_2_8","2TH","2","8","11","T am haha wo i wuhsh hegai si pi apꞌekam oꞌodham. T g jijawul ha-geꞌejig Satan ab wo mah g gewkdag. Kut hab wo juh g nahnko mahs s-hasig haꞌichu ch s-ta neidamam haꞌichu mat wo ha iattogi g hemajkam. Kut hegam ab wo i s-wohoch mo hedai d pi e doꞌibiakam. Jiosh at hab wo ha juh mat wabsh g haꞌichu iattogi ab wo s-wohoch no pi idam s-hohhoꞌid g pi apꞌekam ch pi ab hu wo bei g wohokam mat hekaj wo chum e doꞌibia. T am haha wo jiwia g t-kownalig Jesus k si s-masma ab wo e chehgid k ab ab wo ihbhe hegai si pi ap oꞌodham k hekaj wo muꞌa k gam hu wo si i daꞌich mamt hebai wo ha nehnich g jijawul. ");
INSERT INTO oodNT_vpl VALUES ("H22_12","083_2_12","2TH","2","12","12","T hegam mo e iattogid ch ab s-wohochud hab waꞌap ab wo bei g s-koꞌok e-namkidadag. ");
INSERT INTO oodNT_vpl VALUES ("H22_13","083_2_13","2TH","2","13","14","Mt wabshaba ahpim wo e doꞌibia ab amjed g s-koꞌok e-namkidadag. Si o pihk e elid g t-kownalig Jesus Christ em-hekaj. Kumt am wehmaj ab wo e haꞌichuchudad. Gd hu i si wehpeg at am i apꞌech g Jiosh mat g Hekia S-apꞌekam Gewkdag ab wo i em-gawulkai wehhejed. Kumt ab i s-wohoch ihda s-kehg haꞌichu ahgaj mach wa am em-ahgid. Id ach hekaj ab i hoꞌigeꞌid g Jiosh. ");
INSERT INTO oodNT_vpl VALUES ("H22_15","083_2_15","2TH","2","15","15","Pegih, am ach wa em-mashcham ihda wohokam ch am ep em-oꞌohanid ab amjed. Kumt s-wihnam wo gegokkad ch an wo uꞌukchid. ");
INSERT INTO oodNT_vpl VALUES ("H22_16","083_2_16","2TH","2","16","16","Ab o t-wui si pihk e elid g t-kownalig Jesus Christ g Jiosh t-ohg wehm ch ab si s-t-hoꞌigeꞌel. Kuch heg hekaj ab wui t-gewpkadch. ");
INSERT INTO oodNT_vpl VALUES ("H22_17","083_2_17","2TH","2","17","17","Ahchim ach ab tahni mat ab wo i em-gewpkadch mamt g s-apꞌekam am hab wo junihid ch hab wo kaijjid. ");
INSERT INTO oodNT_vpl VALUES ("H23_1","083_3_1","2TH","3","1","1","Ab g wo e hoꞌigeꞌidahun, t-wepnag, k ab wo tai g Jiosh mat pi ab hu wo e shohbi g haꞌichu t-ahga ab amjed t-kownalig Jesus. T muꞌijj ab wo si has i elid k ab wo s-wohog el hab masma mo am hab e wua em-shahgid. ");
INSERT INTO oodNT_vpl VALUES ("H23_2","083_3_2","2TH","3","2","2","Pi ap hehemajkam o pi ab hu wohochud g Jiosh haꞌichu ahga ch ab t-wui gegok. Kumt am wo si e hoꞌigeꞌidahunad mat wo t-doꞌibia g Jiosh ab ha amjed. ");
INSERT INTO oodNT_vpl VALUES ("H23_3","083_3_3","2TH","3","3","3","Jiosh at hemho wa am hab wo juh mo haschu i t-ahgid. S-mahch ach mat ab wo i em-mah g gewkdag k wo em-nuhkud mat pi wo em-gehg g Jiawul. ");
INSERT INTO oodNT_vpl VALUES ("H23_4","083_3_4","2TH","3","4","4","Dam t-wehm wohochuddam. Kuch heg hekaj hab em-elid mam am hab junihim hegai mach ab i em-mashcham ch am hab wabsh wo i junihid. ");
INSERT INTO oodNT_vpl VALUES ("H23_5","083_3_5","2TH","3","5","5","Ch ab i tahni g t-kownalig Jesus mat hab wo em-juh mamt baꞌich wo i mai g Jiosh pihk elidadag k wo s-chu nakogad hab masma mo hab masma g Jesus Christ. ");
INSERT INTO oodNT_vpl VALUES ("H23_6","083_3_6","2TH","3","6","6","Heki ach hu em-mashcham mamt wo s-wapagimak. K eda haꞌi hegam mo d wohochuddam s-papadma ch pi am hu oidch hab e junihim g t-mashchama. Ch ab em-chehani g t-kownalig Jesus Christ gewkdagkaj mamt pi am hu wo ha wehmajk. ");
INSERT INTO oodNT_vpl VALUES ("H23_7","083_3_7","2TH","3","7","7","Am am wa t-neid mach wa pi shaꞌi papadma mach wa am em-wehmajkahim. Kum am wa s-mahch mamt am chum t-oidk hab wo wa masmak. ");
INSERT INTO oodNT_vpl VALUES ("H23_8","083_3_8","2TH","3","8","8","Si ach wa chikpan chum hems s-chuhugam k ed matt am wo wa haꞌichu ha namkidad hegam mach hedai i kih am dadha mamt pi haꞌichu wo heki gei t-wehhejed. ");
INSERT INTO oodNT_vpl VALUES ("H23_9","083_3_9","2TH","3","9","9","Bo hi wa chum mahs mach apꞌedag mamt ab haꞌichu wo i t-namkid nach pi d Jiosh pionag em-wehhejed. Ch wa wabshaba hejel t-dagioꞌid matt am wo em-chehgi mamt has wo chum masmak. ");
INSERT INTO oodNT_vpl VALUES ("H23_10","083_3_10","2TH","3","10","10","Bach wa em-ahgid mach eda am em-wehmaj mamt pi wo ha gegos hegam mo pi tatchua mat wo chikpanad. ");
INSERT INTO oodNT_vpl VALUES ("H23_11","083_3_11","2TH","3","11","11","Kah ach mo am em-shahgid haꞌi s-papadma ch pi chikpan ch wabsh himchud g has ahgadag. ");
INSERT INTO oodNT_vpl VALUES ("H23_12","083_3_12","2TH","3","12","12","Ch ab si ha chehani g t-kownalig Jesus Christ gewkdagkaj ch ab ha gewkemhun mat am wabsh wo i e bahbgi k wo chikpanad ch hekaj wo e dagioꞌidad. ");
INSERT INTO oodNT_vpl VALUES ("H23_13","083_3_13","2TH","3","13","13","Kumt ahpim mam wabsh s-ap am hab e junihim am hab wabsh wo i junihid g s-apꞌekam ch pi wo dagito ");
INSERT INTO oodNT_vpl VALUES ("H23_14","083_3_14","2TH","3","14","14","ch wabshaba wabsh wo dagito hegai matp hedai pi ab hu wo wohog elidad ihda mani ia em-chehani. Tp hems ab wo wa bei g si edadag k am wo i e apꞌech. ");
INSERT INTO oodNT_vpl VALUES ("H23_15","083_3_15","2TH","3","15","15","Am g wo s-chegitok mo pi d em-obga ch wabshaba d em-wepnag mamt ab wo shohbidad haꞌichukaj. ");
INSERT INTO oodNT_vpl VALUES ("H23_16","083_3_16","2TH","3","16","16","Chum at hekid am wo em-wehmajk g t-kownalig Jesus. Kuch ab tahni mat chum hekid baꞌich ab wo i em-mahkad g s-ap tahhadkam. ");
INSERT INTO oodNT_vpl VALUES ("H23_17","083_3_17","2TH","3","17","17","Ahni Paul ant ia hahawa si hejel haꞌichu wo oꞌoha hab masma mani hab wa wua an wehs ni-oꞌohana ed. Mt hab masma wo s-mahchk mani d ahni. ");
INSERT INTO oodNT_vpl VALUES ("H23_18","083_3_18","2TH","3","18","18","Neh, ab at wo baꞌich i s-em-hoꞌigeꞌel g t-kownalig Jesus Christ.");
INSERT INTO oodNT_vpl VALUES ("T11_1","084_1_1","1TI","1","1","1","Ni-wehnag Timothy: Ia ant haꞌichu wo i m-oꞌohani ahni Paul mani d kehshaj g Jesus Christ. Jiosh at ni-cheha mant wo i ahgahi ab amjed g alidaj Jesus Christ. T hab ab wo hiwgad g hemajkam mat heg am wo ha uꞌapa Jiosh kihdag wui. ");
INSERT INTO oodNT_vpl VALUES ("T11_2","084_1_2","1TI","1","2","2","Ab g ni-kaiham ahpi Timothy map d ni-alidag ab i s-wohochudk g haꞌichu ni-ahga ab amjed g Jesus Christ. Ab o wa si s-m-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i m-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("T11_3","084_1_3","1TI","1","3","3","Ab ani wa si s-ap m-ahgid mapt am wo wih Ephesus t am mani wa am him gam hu wo himk Macedonia wui. Am g wabsh i dakad ch am wo si ha keshwua hegam mo g iattogi chum ha mashcham. ");
INSERT INTO oodNT_vpl VALUES ("T11_4","084_1_4","1TI","1","4","4","Idam o chum ha mashcham mo g hohoꞌoki aꞌagida ab wehnags g Jiosh haꞌichu ahga ch ep chum ha mashcham mat hemho wa wo s-chegitok g e-shohshonbad ha-chechgig. T wabshaba ihda ha-mashchama hab wo ha juh mat wo dagito g Jiosh hab elida k ab wabsh aꞌai wo e neꞌowinad. Bat waꞌi masma wo s-mahchk g Jiosh hab elida mat ab wo i s-wohoch g haꞌichu ahgaj. ");
INSERT INTO oodNT_vpl VALUES ("T11_5","084_1_5","1TI","1","5","5","Pt wo ha ahgi mat woho ab wo s-wohochudad g Jiosh haꞌichu ahga ch heg hab wo waꞌi junihid mo haschu s-mahch mo d s-apꞌekam ch hab pi wo e kudutad. Id at hab wo ha juh mat wo i geꞌeda g ha-tatchuidag. ");
INSERT INTO oodNT_vpl VALUES ("T11_6","084_1_6","1TI","1","6","6","Haꞌi at dagito g e-wohochudadag k hekaj wabsh ha wehm e neꞌowin. ");
INSERT INTO oodNT_vpl VALUES ("T11_7","084_1_7","1TI","1","7","7","Idam o hab chum e elid mo d chehanig ha mashchamdam ch wabshaba pi amichud g Jiosh haꞌichu ahga chum as hab e elid mo s-e mahchk ch neneok. ");
INSERT INTO oodNT_vpl VALUES ("T11_8","084_1_8","1TI","1","8","9","S-apꞌe o g chehanig. K wabshaba idam pi ap hekaj am chum ha shohbidch hegam mo hab wua g s-apꞌekam. K eda g chehanig chum e hekaj mat wo ha shohbi hegam mo g pi apꞌekam hab wua. Idam o pi ab hu has elid g Jiosh ch pi ab hu wohog elid. Haꞌijj o s-ha muꞌamk chum hems g e-ohg o g e-jeꞌe. ");
INSERT INTO oodNT_vpl VALUES ("T11_10","084_1_10","1TI","1","10","10","Haꞌijj o g s-totontom haꞌichu chegitok ch chum hems chum e uꞌuwichud o e chechojchud ch e wehm hab junihim g s-uam haꞌichu. Haꞌijj o ha lilsochud wabsh hejel e wehhejed ch ha iattogid ch ab haꞌichu ha abchud g s-apꞌekam oꞌodham. Nahnko masma o ab wui gegok g mashchamaj g Jiosh hegam mo chum ha mashcham g iattogi. ");
INSERT INTO oodNT_vpl VALUES ("T11_11","084_1_11","1TI","1","11","11","Jiosh o ni-nuhkudachud ihda s-kehg haꞌichu e-ahga. K heg am t-tashogid ihda mant em-ahgi. ");
INSERT INTO oodNT_vpl VALUES ("T11_12","084_1_12","1TI","1","12","12","T-kownalig Jesus oki hab ni-elid mant s-ap am hab wo junihid ihda chickpan nat pi am i ni-kehsh k ab ni-mahkch g gewdag wehhejed. Kuni heg hekaj ab si hoꞌigeꞌid. ");
INSERT INTO oodNT_vpl VALUES ("T11_13","084_1_13","1TI","1","13","13","Heki anid hu wa ha shoꞌigchud hegam mo ab s-wohochud g Jesus ch ab ha wui pi ap has ahg g Jesus. Kut eda heg ab si i s-ni-hoꞌigeꞌel nani pi pi ni-mahch ch hab junihim pi ab hu wohochudch. ");
INSERT INTO oodNT_vpl VALUES ("T11_14","084_1_14","1TI","1","14","14","Si at s-hemajim ab ni-wui i e tashogi. Nt hab ab i s-wohochud k ab i ni-hemakoj wehmaj k ab wui a pihk ni-elid. ");
INSERT INTO oodNT_vpl VALUES ("T11_15","084_1_15","1TI","1","15","16","Neh, hema hab cheꞌidag o hab chuꞌig, “Ia at jiwia g t-kownalig Jesus jewed dahm mat wo ha doꞌibia g pi ap chuꞌijkam.” K id d si wohokam nat pi ab si s-ni-hoꞌigeꞌel. Ni eda shahag wepo mani wa wehs ha baꞌiwechkim d si pi ap chuꞌijkam mani wa cheggia g t-doꞌibiakam Jesus ha shoꞌigchudch hegam mo ab s-wohochud. T heg ab wabsh ni-bahbgi mat wehs am wo ha chehgi g hemajkam mat ab wabsh wo ha bahbgi. Tp hems hab waꞌap ab wo i s-wohochud k ab wo bei g pi ha huhugedam doakag. ");
INSERT INTO oodNT_vpl VALUES ("T11_17","084_1_17","1TI","1","17","17","Neh, wehs haꞌichu dahm o d kownal g Jiosh ch pi ta neidagma ch pi hekid im hu hab wo i e juh. Kutt ab wo si uhgk i ulin k ab wo hehgchulidad chum hekid. Neh, woho o wa ihda. ");
INSERT INTO oodNT_vpl VALUES ("T11_18","084_1_18","1TI","1","18","18","Pegih, ni wehnag, Timothy, heki o hu am i t-tashogid g Jiosh maptki am hab wo junihid ihda chikpan. Kuni ab ep i m-gewkemhun mapt hab wo wa junihid. Hegai Jiosh haꞌichu ahga ab m-wui at hab wo masmak mo g s-kehg cheggiakud. Pt hekaj ab wui kehkkad g ge Jiawul. ");
INSERT INTO oodNT_vpl VALUES ("T11_19","084_1_19","1TI","1","19","19","An g si uꞌukchid g e-wohochudadag ch heg hab wo waꞌi junihid map haschu s-mahch mo d s-apꞌekam. Haꞌijj oki pi hab masma ch hekaj padch g e-wohochudadag. ");
INSERT INTO oodNT_vpl VALUES ("T11_20","084_1_20","1TI","1","20","20","Hymanaeus ch Alexander oki haꞌi hegam ch pi ap has ahg g Jiosh. Nt gam hu i ha dagito ge Jiawul wui mat wo e shoꞌigchud k atp hems wo dagito g pi ap e-chuꞌijig. ");
INSERT INTO oodNT_vpl VALUES ("T12_1","084_2_1","1TI","2","1","1","Si ani s-m-ahgidamk mapt wo haꞌichu ha ahgi g t-wehm wohochuddam. Do si haꞌichu mat ab wo e hoꞌigeꞌidahunad Jiosh wui. Pt wo ha ahgi mat ab wo tahnid g i wehmtadag ch wo e hoꞌigeꞌidahunad am ha wehhejed g wehs nahnko mahs hemajkam. ");
INSERT INTO oodNT_vpl VALUES ("T12_2","084_2_2","1TI","2","2","2","K hab ep mahs mat wo e hoꞌigeꞌidahunad am ha wehhejed g kokownal ch uꞌusagakam mat idam s-ap hab wo junihid g e-chikpan. Kutt hab s-dodolim wo kihdagk ch wo s-ap t-tahtkkad. ");
INSERT INTO oodNT_vpl VALUES ("T12_3","084_2_3","1TI","2","3","3","Neh, id at wo hohhoꞌidach g Jiosh no pi d t-doꞌibiakam ");
INSERT INTO oodNT_vpl VALUES ("T12_4","084_2_4","1TI","2","4","4","ch tatchua mat wehs nahnko mahs hemajkam wo e doꞌibia k wo s-mai g wohokam ab amjed. ");
INSERT INTO oodNT_vpl VALUES ("T12_5","084_2_5","1TI","2","5","5","Do waꞌi hemako g t-ohg Jiosh. K hab waꞌap d waꞌi hemako g si Kehshaj ch d Jesus Christ ch d waꞌi hegai mat i t-hemakoch g Jiosh wehm. Jesus Christ at t-wepo e juh mat d wo oꞌodhamk ");
INSERT INTO oodNT_vpl VALUES ("T12_6","084_2_6","1TI","2","6","6","ch ab wo bei g s-koꞌok t-namkidadag k hab wo t-doꞌibia. Id o am t-chehgidch mo wehs hemajkam s-ha doꞌibiamk g Jiosh. ");
INSERT INTO oodNT_vpl VALUES ("T12_7","084_2_7","1TI","2","7","7","Kut heg hekaj am i ni-kei mant wo i ahgahi ab amjed g alidaj k wo ha mashcha g gawul mahs hemajkam g wohokam. S-mahch ap wehs ihda. ");
INSERT INTO oodNT_vpl VALUES ("T12_8","084_2_8","1TI","2","8","8","Bant wo chei mat wahm g chechoj ab wo e hoꞌigeꞌidahunad Jiosh wui ch atp hems am wo uhgk uhꞌul e-nohnhoi. S-ap at haꞌichu hab wo elidad ch pi wo shaꞌi s-bagak ab hedai i wui. ");
INSERT INTO oodNT_vpl VALUES ("T12_9","084_2_9","1TI","2","9","9","Kunt hab ep wo chei mat g uꞌuwi wabsh s-ap ab wo e enigadadch ch ep s-ap hab wo juhkchid g e-moꞌo mat pi heg hekaj wo chum si e hahaschudad. ");
INSERT INTO oodNT_vpl VALUES ("T12_10","084_2_10","1TI","2","10","10","Ab o ha ab mat chum hekid am hab wo junihid g s-apꞌekam ch heg amjed wo e chehgidch mo d wohochuddam. ");
INSERT INTO oodNT_vpl VALUES ("T12_11","084_2_11","1TI","2","11","11","Ab o d ep ha-wuikam mat wabsh s-bahbagi ch s-dodolim ab wo kaiham k wo mahchid g Jiosh himdag. ");
INSERT INTO oodNT_vpl VALUES ("T12_12","084_2_12","1TI","2","12","12","Ahni ani pi shaꞌi ha hiwgid g uꞌuwi mas wo ha mashcha g chechoj o am ha dahm wo e uhꞌulinchid. ");
INSERT INTO oodNT_vpl VALUES ("T12_13","084_2_13","1TI","2","13","13","Ab o ha ab g chechoj mat am wo i ha wanim g hemajkam id eda himdag. Jiosh at wehpeg nahto g cheoj k am haha wabsh oidk nahto g uwi. Idam ash wa hab chechgig Adam ch Eve. ");
INSERT INTO oodNT_vpl VALUES ("T12_14","084_2_14","1TI","2","14","14","Kush pi d Adambad mat e iattogi. Hegai uwi atsh e iattogid k melchkwua g Jiosh chehanig. ");
INSERT INTO oodNT_vpl VALUES ("T12_15","084_2_15","1TI","2","15","15","T g Jiosh heg hekaj ab ha mah g uꞌuwi mat wo e shoꞌigch hekid am i ha mamsijid g aꞌal. T wabshaba ab ha amjed wo mahsi g t-doꞌibiakam. Kut wo e doꞌibia matp ab wo s-wohochudad g Jiosh ch wo si pihk e elidad wehs ha hekaj ch wo s-apꞌek ch wo s-e neimakad. ");
INSERT INTO oodNT_vpl VALUES ("T13_1","084_3_1","1TI","3","1","1","Tatchua o g si s-kehg chickpan hegam matp hedai s-ha wanimelimk g wohochuddam. Neh, id o d hab ha cheꞌidag ch d wohokam. ");
INSERT INTO oodNT_vpl VALUES ("T13_2","084_3_2","1TI","3","2","2","Kunt am wo i em-chegitoch mat has wo chum masmak hegam mo hab s-e junimk. S-ap at d wo oꞌodhamk. T hab pi hedai wo e nako mas ab wo haꞌichu ha abch. Hemako at wo waꞌi hohnigk ch wo si s-e tahtkk wehs haꞌichu k ed ch wo si s-ap hejel e nuhkudad ch s-ap haꞌichu am hab wo junihid ch wo s-chechojimak hegam ha wui matp hedai am wo ha chehgio ha-kihki am. Ab o ha ab mat wo s-mahchk mat has masma wo ha mashcha. ");
INSERT INTO oodNT_vpl VALUES ("T13_3","084_3_3","1TI","3","3","3","Pi o hab chuꞌig mas wo nawkkoꞌod o s-hohtam wo babgatad o wo ha kawnid o heg waꞌi lial ab wo si tatchuad. ");
INSERT INTO oodNT_vpl VALUES ("T13_4","084_3_4","1TI","3","4","4","S-hemajim at am wo ha dahmk g e-wehm kihkam. T g aꞌaligaj ab wo wechok ch ab wo si has elidad. ");
INSERT INTO oodNT_vpl VALUES ("T13_5","084_3_5","1TI","3","5","5","Pi at has masma wo s-ap i ha wanim g e-wehm wohochuddam matp pi ap wo ha wanim g e-wehm kihkam. ");
INSERT INTO oodNT_vpl VALUES ("T13_6","084_3_6","1TI","3","6","6","Pi at d wo hema hegamk mat hemuch ab i s-wohoch g Jiosh haꞌichu ahga nat pi am hu wo chum si e haschudad ch wo i gei hab masma matsh wa g ge Jiawul hab e juh. ");
INSERT INTO oodNT_vpl VALUES ("T13_7","084_3_7","1TI","3","7","7","Heg amt am wo i kei mo chum hems g pi wohochuddam ab si has elid. T hab pi hedai ab hu haꞌichu wo chuꞌijigch mas heg hekaj wo i wua g ge Jiawul. ");
INSERT INTO oodNT_vpl VALUES ("T13_8","084_3_8","1TI","3","8","8","T hab waꞌap s-ap d wo oꞌOdhamk hegam mo am i ha wehmaj g ha wanimeddam. Pt wo ha ahgi mat pi wo chu iattomk ch pi wo nawkkoꞌod ch pi heg waꞌi lial ab wo tatchuad. ");
INSERT INTO oodNT_vpl VALUES ("T13_9","084_3_9","1TI","3","9","9","Do si haꞌichu mat am wo si wehs s-ap oidad g Jiosh haꞌichu ahga ch heg hab wo waꞌi junihid mo haschu s-mahch mo d s-apꞌekam. ");
INSERT INTO oodNT_vpl VALUES ("T13_10","084_3_10","1TI","3","10","10","Wehpeg amt am wo i ha mamche k am haha wo i ha chuhcha matp s-ap am hab wo masmak. ");
INSERT INTO oodNT_vpl VALUES ("T13_11","084_3_11","1TI","3","11","11","Uꞌuwi chikpandam at hab waꞌap s-ap d wo uꞌuwik ch pi wo chu ahgamk ch pi wo nawkkoꞌod ch pi wo chu iattomk. ");
INSERT INTO oodNT_vpl VALUES ("T13_12","084_3_12","1TI","3","12","12","Idam i ha-wehmtdam at hehemako wo wehm kihkamk ch hab waꞌap s-ap wo ha dahmk g e-aꞌaliga ch s-ap wo himad g e-kihdag. ");
INSERT INTO oodNT_vpl VALUES ("T13_13","084_3_13","1TI","3","13","13","Hegam mat s-ap hab wo juh g e-chikpan at pi wo has e elid k si s-gewkam am hab wo junihid. Kumt ab wo si has ha elidad. ");
INSERT INTO oodNT_vpl VALUES ("T13_14","084_3_14","1TI","3","14","15","Bani chum ni-tahtk mant s-hohtam am wo i m-chehgim. Tp wabshaba hems pi wo ni-apꞌet. Kunt heg hekaj am wo haꞌichu i m-oꞌohani. Kumt id ab wo s-mahchk mamt has masma hab wo e junihid mamt s-ap wo himchudad g Jiosh himdag. Dam Jiosh hemajkamga ch d nuhkuddam g wohokam. ");
INSERT INTO oodNT_vpl VALUES ("T13_16","084_3_16","1TI","3","16","16","Pi o wa ta machima matt has masma wo s-apꞌekamk am Jiosh tahgio. T wabshaba id am i t-tashogi g Jiosh. K d wohokam ihda mo an hab chuꞌig neꞌi ed: T-wepo at hab e juh g Jiosh alidag k an e mahsid. T g Hekia S-apꞌekam Gewkdag am wohokamch mo d s-apꞌekam. S-ta neidamam at hab e juh, chum hems g anghil ha wehhejed. S-kehg haꞌichu ahga ab amjed o an e ahgahim nahnko mahs hemajkam ha wui. T muꞌi hemajkam ab s-wohoch. Kut am uhpam ep i bei g Jiosh dahm kahchim wui. Neh, pi at hedai wo shaꞌi e nako mas wo pi wohokamch ihda wohokam. ");
INSERT INTO oodNT_vpl VALUES ("T14_1","084_4_1","1TI","4","1","1","Si o tasho am i ni-tashogid g Hekia S-apꞌekam Gewkdag mat ab wo i e ai g tash mat muꞌi wo dagito g e-wohochudadag. Haꞌi at wo ha mashcha g iattogi nat pi g jijawul wo i ha wahmud. T muꞌi hemajkam ab wo ha wohog el. ");
INSERT INTO oodNT_vpl VALUES ("T14_2","084_4_2","1TI","4","2","2","Hegam mat chum hekid wo ha iattogidad at pi wo shaꞌi e kudutad heg hekaj nat pi ged hu wabsh wo i ha apꞌet. ");
INSERT INTO oodNT_vpl VALUES ("T14_3","084_4_3","1TI","4","3","3","Idam o ha mashcham mo d pi apꞌekam mat wo e hohont ch ep pi ha hiwgid mas wo koꞌad g has mahs haꞌichu hugi. K eda wehs ihda d Jiosh nahtoi ch am wa s-apꞌe am t-wehhejed. Ahchim mach s-mahch g wohokam att hekaj ab wo hoꞌigeꞌel g Jiosh k ab wo ui g nahtoij. ");
INSERT INTO oodNT_vpl VALUES ("T14_4","084_4_4","1TI","4","4","4","Jiosh at wehs haꞌichu nahto. K wehs s-kehgaj. Tt hekaj ab wo i hoꞌigeꞌid k ab wo ui. ");
INSERT INTO oodNT_vpl VALUES ("T14_5","084_4_5","1TI","4","5","5","Bo kaij g Jiosh mat g hoꞌigeꞌidahuna am wo i apꞌech nenaj ed. ");
INSERT INTO oodNT_vpl VALUES ("T14_6","084_4_6","1TI","4","6","6","Dapt wo s-apꞌekam piongajk g Jesus Christ maptp am wo i ha ahgi g t-wehm wohochuddam ihda haꞌichu mashchama. Kupt an wabsh s-ap wo uꞌukchid g e-wohochudadag ch wehs haꞌichu mashchama ab amjed map hab hi wa masma hab e wua. ");
INSERT INTO oodNT_vpl VALUES ("T14_7","084_4_7","1TI","4","7","7","Pi g am hab masma hekaj g hohoꞌoki aꞌagida mas d Jiosh haꞌichu ahga. Pi at hab wo em-juh mamt wo s-aꞌapꞌek am Jiosh nena ed. Am apt wo si e mashchamad mapt am hab wo junihid s-apꞌekam himdag. ");
INSERT INTO oodNT_vpl VALUES ("T14_8","084_4_8","1TI","4","8","8","S-apꞌe mapt wo e momoisha k wo s-gewkk. K wabshaba ab him g tash mat wo huhug ihda. K heg hekai baꞌich i s-apꞌe mapt wo i e gewkai am e-wohochudadag ed. Id o ab m-mahkch g s-apꞌekam doakag idani ch imhab i baꞌich. ");
INSERT INTO oodNT_vpl VALUES ("T14_9","084_4_9","1TI","4","9","9","Do si wohokam ihda haꞌichu ahga. K hab chuꞌig mat wehs ab wo i chum s-e wohoch. ");
INSERT INTO oodNT_vpl VALUES ("T14_10","084_4_10","1TI","4","10","10","Jiosh at wehs wo ha doꞌibia hegam mat ab wo i s-wohoch g haꞌichu ahgaj k am wo i e gewpkai wui. Kuch ab s-wohochud ch heg hekaj am si t-nakog ch muꞌi haꞌichu ab nakog matt wo ha ahgi hemajkam ab amjed ihda. ");
INSERT INTO oodNT_vpl VALUES ("T14_11","084_4_11","1TI","4","11","11","Am g i ha mashcham ihda mani m-ahgid k ab i ha chehani mat am hab wo junihid. ");
INSERT INTO oodNT_vpl VALUES ("T14_12","084_4_12","1TI","4","12","12","Bapt masma s-ap hab wo e junihid ch s-ap wo neokad. T pi hedai pad has wo m-elidad map d wabsh wechij hemajkam. Ab g si pihk e elidad wehs ha wui ch wo si e nuhkudad ch pi hab wo junihid g pi apꞌekam. T hab wo e chehgidahid g em-wohochudadag. ");
INSERT INTO oodNT_vpl VALUES ("T14_13","084_4_13","1TI","4","13","13","Am g i e nakog mapt am wo wa neꞌokchulidad g Jiosh haꞌichu ahga am ha-namki ed ch wo ha mashchamad ch am wo i ha gewkemhunad. ");
INSERT INTO oodNT_vpl VALUES ("T14_14","084_4_14","1TI","4","14","14","Neh, ha wanimeddam at was e hoꞌigeꞌidahu m-wehhejed k ab m-taht. T wa hegam mo d Jiosh haꞌichu i tashogiddam am ah mat has mahs chikpan ab m-mah g Jiosh. Pegih, am g i e nakogad ch heg am hab wo junihid. ");
INSERT INTO oodNT_vpl VALUES ("T14_15","084_4_15","1TI","4","15","15","T hab ab wo i e gewkemhunad g wohochuddam an m-neidch. ");
INSERT INTO oodNT_vpl VALUES ("T14_16","084_4_16","1TI","4","16","16","Si g s-e nenꞌoid map has e junihim ch haschu ha mashcham k hekaj pi wabsh wo heki wua g e-doakag. T hegam mat ab wo m-kaiha hab waꞌap pi wo heki wua g e-dodakag. ");
INSERT INTO oodNT_vpl VALUES ("T15_1","084_5_1","1TI","5","1","1","Pi g ab wabsh si chehmod g keli oꞌodham k wabshaba ab wabsh wo s-ap haꞌichu kakke hab masma mapt g hejel e-ohg hab chum masma hab wo juhkchid. Wechij oꞌodham apt hab masma ab wo ha neidad mo d m-wepnag. ");
INSERT INTO oodNT_vpl VALUES ("T15_2","084_5_2","1TI","5","2","2","ch g oꞌoki hab masma map g e-jeꞌe ch g wechij uꞌuwi hab masma mo d m-uꞌuwiga. Pt wabsh si s-ap wo ha chegitokad. ");
INSERT INTO oodNT_vpl VALUES ("T15_3","084_5_3","1TI","5","3","3","Am g ha ahgid hegam mo am hemiap e mihshmad mat wo ha nuhkud hegam mo d si heheꞌejel wiꞌikam uꞌuwi. ");
INSERT INTO oodNT_vpl VALUES ("T15_4","084_5_4","1TI","5","4","4","K wabshaba pi ab hu ha ab mas wo ha nuhkud hegam mo ge aꞌaliga. Idam ha-aꞌaliga at wo chum ha nuhkud nat pi ha geꞌegel. K d Jiosh tatchui mat aigo epai wo i ha wehmtad, ");
INSERT INTO oodNT_vpl VALUES ("T15_5","084_5_5","1TI","5","5","5","Hegam mo woho d si heheꞌejel wihpkam o heg ab waꞌi hiwig Jiosh ch chum hekid ab tahni g i wehmtadag. Idam amt wo ha nuhkudad ");
INSERT INTO oodNT_vpl VALUES ("T15_6","084_5_6","1TI","5","6","6","ch wabshaba wabsh wo ha dagito hegam mo wabsh e gahgid g s-tahhadkam. ");
INSERT INTO oodNT_vpl VALUES ("T15_7","084_5_7","1TI","5","7","7","Neh, pt wo ha ahgi hegam mo e wehm mihshmad mat hab wo juh ihda mani m-ahgid. T hab pi hedai has wo ha ahgad. ");
INSERT INTO oodNT_vpl VALUES ("T15_8","084_5_8","1TI","5","8","8","Hegam mat pi wo ha nuhkud g e-hajuni o baꞌich d i pi apꞌekam mo g mischini. ");
INSERT INTO oodNT_vpl VALUES ("T15_9","084_5_9","1TI","5","9","9","Pi at an hu wo ha ui g wechij uꞌuwi mat wo ha nuhkud. Hegam mat wo i ha wehmtad at wo aisk g chuhdpo wehst-mahm aꞌahidag ch d wo hegamk mo s-ap e nuhkudahim g e-kunbad wehhejed ");
INSERT INTO oodNT_vpl VALUES ("T15_10","084_5_10","1TI","5","10","10","ch s-ap ha geꞌegel g aꞌal ch s-ap ha nuhkud g Jiosh wohochuddam ch wehsko s-e mahch mo haꞌichukaj i ha wehmt hegam mo tatchua g i wehmtadag, chum as hems pi d wo ha-machigak. ");
INSERT INTO oodNT_vpl VALUES ("T15_11","084_5_11","1TI","5","11","12","Wechij uꞌuwi atp hems ep wo s-kuhkuntam mo eda hab chum kaij mat pi hab wo e juh k wabsh wo chikpani g Jiosh, neh, k hab masma wo e chuꞌijigchud k gam hu hab wo i e juh ab amjed g Christ. ");
INSERT INTO oodNT_vpl VALUES ("T15_13","084_5_13","1TI","5","13","13","Haꞌi atp hems wabsh wo s-e papadmakamch an oiopodch ha-kihki oidch, wahm baꞌich i pi apꞌe mat wo mai g has ahgadag k an wo gantanad g pi kehg haꞌichu ahga. ");
INSERT INTO oodNT_vpl VALUES ("T15_14","084_5_14","1TI","5","14","15","Haꞌi at heki hu hab masma hab e juh k am i oi g Jiawul. Id o hekaj baꞌich i a-apꞌe mat g wechij uꞌuwi ep wo kuhkunt k wo mahmadt k wo s-ap dagioꞌi g e-kihdag. T heg hekaj g t-obga pi wo e nako mas wo pi ap has t-ahgad. ");
INSERT INTO oodNT_vpl VALUES ("T15_16","084_5_16","1TI","5","16","16","Am g ha ahgid g uꞌuwi mat wo i ha dagioꞌi g heheꞌejel wihpkam e-hajuni k pi ab hu hedai wo mohtoꞌi. Hegam mo am hemiap e mihshmad at hegam wo waꞌi ha dagioꞌi mo d si heheꞌejel wihpkam ");
INSERT INTO oodNT_vpl VALUES ("T15_17","084_5_17","1TI","5","17","17","Am g wehs ha ahgid mat ab wo si has i ha elidad hegam mo d kekel em-wanimeddam ch s-ap am hab junihim g e-chikpan, wahm hegam mo si chikpan ch hab junihim g mashchama ch mihshmda. ");
INSERT INTO oodNT_vpl VALUES ("T15_18","084_5_18","1TI","5","18","18","An o oꞌohanas Jiosh heki hu oꞌohana ed: Pi g an hu wo bishdad g woiwis chini mat wo kehimunad g haꞌichu em-bahidag. T am wo wa ha kamshshapad g haꞌichu em-bahidag. K hab d ahga ihda mamt hab waꞌap wo ha namkidad hegam mo hab junihim g chickpan, chum hems g Jiosh pionag. ");
INSERT INTO oodNT_vpl VALUES ("T15_19","084_5_19","1TI","5","19","19","Pi g ab hu kaiham g haꞌichu abchuda ab hema i ha ab idam kekel, heg hi wa mat gohk o waik hab wo chei mo si s‑ap s‑mahch haꞌichu ab ha amjed, mt am haha wo i mamche. ");
INSERT INTO oodNT_vpl VALUES ("T15_20","084_5_20","1TI","5","20","20","Am apt hemajkam ha kailid k wo si s‑ha kehꞌel hegam mat hedam pi gam hu wo dagito g pi apꞌekam. T hab masma wo s‑e gihugad haꞌi ehp. ");
INSERT INTO oodNT_vpl VALUES ("T15_21","084_5_21","1TI","5","21","21","Am g wehs wepo masma hab ha juhni idam mani m‑shelinid k pi hedai shaꞌi gam hu wo i gawulkai. Id ani si s‑bahbagi ab m‑chehani am ha tahgio g Jiosh ch Jesus ch am ha tahgio g hekia s‑apꞌekam anghil. ");
INSERT INTO oodNT_vpl VALUES ("T15_22","084_5_22","1TI","5","22","22","Pi g am wabsh si s‑e hohtkid mapt am wo hema i kei mat wo chikpani g Jiosh. Tp hems d pi ap chuꞌijkam. Kut d wo m‑chuꞌijig mapt s‑hohtam am i kei. ");
INSERT INTO oodNT_vpl VALUES ("T15_23","084_5_23","1TI","5","23","25","Haꞌi o g pi ap ha‑chuꞌijig am tasho e neid. Kum s‑ap s‑mahch ch pi woho am hu wo i ha chuhcha idam. K wabshaba haꞌijj pi am hu tasho e neid g ha‑chuꞌijig. Mt heg hekaj am wo si i ha mamche mamt hedai am wo i ha chuhcha. (25) K hab wa masma g s‑kehg ha‑chikpan am tasho e neid. Chum as hi wa pi am hu i si tasho ch wabshaba pi wo ehsto g s‑kehg ha‑chikpan imhab i baꞌich. (23) Neh, s‑e g nenꞌoidk, Timothy. Pi o kehgaj g shuhdagi amai. Kupt am wo shaꞌal wehnad g nawait. T hab pi wo m‑mumkichudad hegai shuhdagi. ");
INSERT INTO oodNT_vpl VALUES ("T16_1","084_6_1","1TI","6","1","1","Hegam wohochuddam mo d nenehol at ab wo si has ha elidad g e‑aꞌamo. T heg hekaj pi hedai wo has ahgad g Jiosh ch pi wo has ahgad g t‑mashchama. ");
INSERT INTO oodNT_vpl VALUES ("T16_2","084_6_2","1TI","6","2","2","Hegam mo g ha‑aꞌamo hab waꞌap d wohochuddam at baꞌich ab wo i si has ha elidad ch baꞌich i s‑ap wo ha chikpani nat pi g ha‑chikpan d wo ha‑apꞌedagk g ha‑wehm wohochuddam. Id apt hemho wa wo i ha mashcham k hekaj wo ha mihshmad mani wa m‑ahgid. ");
INSERT INTO oodNT_vpl VALUES ("T16_3","084_6_3","1TI","6","3","4","Ho o wabsh chum si e hahaschud ch d wabsh pi haꞌichu mahchim hegam mat hedai i pi heg hekaj wo ha mashcha t‑kownalig Jesus Christ mashchama. Heg o d wohokam t‑mashchama ch am t‑tashogid g s‑apꞌekam himdag. K idam wabsh tatchua mat wo ha neꞌowinad ch wo ha kawnid. Id o wabsh i wahmud g hehgamdag ch bagatalig ch pi ap has ahgadag. ");
INSERT INTO oodNT_vpl VALUES ("T16_5","084_6_5","1TI","6","5","5","Kut hegam wo ha kawhainad matp hedam pi ap haꞌichu chegito ch pi mahch g wohokam ch hab chum elid mat g oꞌodham wo s‑e kaisch id hekaj t‑himdag. ");
INSERT INTO oodNT_vpl VALUES ("T16_6","084_6_6","1TI","6","6","6","K wabshaba id d s‑wohokam s‑t‑kaisdag matt wo himad g s‑apꞌekam ch wo si s‑ap t‑tahtkkad, chum achs pi haꞌichu wo edgidad. ");
INSERT INTO oodNT_vpl VALUES ("T16_7","084_6_7","1TI","6","7","7","Pi ach haꞌichu shaꞌi uꞌad ch in mahsi id dahm jewed ch pi haꞌichu shaꞌi be k wo hih. ");
INSERT INTO oodNT_vpl VALUES ("T16_8","084_6_8","1TI","6","8","8","Heg o am wa chum s‑apꞌe am t‑wehhejed matt ab wo wa al heꞌes haꞌichu koꞌad ch ab s‑ap wo t‑enigadadch. ");
INSERT INTO oodNT_vpl VALUES ("T16_9","084_6_9","1TI","6","9","9","Hegam mo s‑e kaischudamk at heg hekaj hab wo s‑junim g pi apꞌekam. T g ha‑tatchui gam hu hab wo i ha juh ab amjed g Jiosh. Kut haꞌi ep wo ha padch. ");
INSERT INTO oodNT_vpl VALUES ("T16_10","084_6_10","1TI","6","10","10","Nahnko mahs pi apꞌekam o ab shohshon heg amjed mat hema heg waꞌi lialkaj wo si pihk e elidad. Haꞌi at heg hekaj im hu hab i e juh ab amjed g e‑wohochudadag k oi wa muꞌi haꞌichu pi ap tahhadkam ab nako. ");
INSERT INTO oodNT_vpl VALUES ("T16_11","084_6_11","1TI","6","11","11","Pi g hab masma hab e juhni mo hegam mani am ha ahg nap pi d Jiosh chikpandamga. Id apt eda am wo i e nako s‑apꞌekam ch e‑wohochudadag ch pihk elidadag ch haꞌichu nakogadag ch hemajimatalig mapt wo wepo chuꞌigk mo g Jiosh. ");
INSERT INTO oodNT_vpl VALUES ("T16_12","084_6_12","1TI","6","12","12","Am g si e gewkad wehhejed g Jiosh k wo s‑wihnam uꞌukchid g e‑wohochudadag mapt hekaj am wo i wah Jiosh kihdag ed hab masma mat g s‑melidkam hab wo e juh mat wo ha gehg. Id at hekaj ab i m‑bei g Jiosh mapt wa am si s‑kehg ah g e‑wohochudadag am muꞌi hemajkam ha kaichudk. ");
INSERT INTO oodNT_vpl VALUES ("T16_13","084_6_13","1TI","6","13","14","Bapt wabsh masma hab wo e juh matsh wa g t‑kownalig Jesus natsh pi heg s‑ap ah g wohokam am tahgio hegai geꞌe kownal mo hab chehgig Pontius Pilate. Kupt wehs am hab wo juh ihda mani m‑ahgid k ab wo ai mat ab ep wo i hih g Jesus. T hab pi hedai ab hu haꞌichu wo m‑chuꞌijigch. Id ani ab si m‑chehani am tahgio g Jesus ch am tahgio g Jiosh. Jiosh o ab ha mahkch g doakag wehs haꞌichu dodakam ch ab ep wo i m‑wehmt mapt hab wo juh g ni‑chehanig. ");
INSERT INTO oodNT_vpl VALUES ("T16_15","084_6_15","1TI","6","15","15","Jesus at ia ep wo i e chehgi heg i tash ed mo kehshch g Jiosh. Jiosh o si s‑hemajima ch wehs haꞌichu nuhkud ch d kownal wehs ha dahm g kokownal. ");
INSERT INTO oodNT_vpl VALUES ("T16_16","084_6_16","1TI","6","16","16","ch pi hekid ha mumkku. Pi o hedai neid ch pi hedai wo e nako mas wo nei. An o haꞌichug hab mahs tonlig ch ed mat pi hedai wo e nako mas ab wo miabi. Pi at hekid wo huhug g gewkdaj. Kutt ab wo si has elidad chum hekid. Neh, bo masma. ");
INSERT INTO oodNT_vpl VALUES ("T16_17","084_6_17","1TI","6","17","17","Ab g i ha chehani hegam mo d s‑kakais mat pi wo si e hahaschudad heg hekaj haꞌichu e‑eniga ch pi ab hu wo hiwgad ch wabshaba ab wo hiwgad g Jiosh. Heg o wud mo s‑baꞌama ab t‑mahk wehs haꞌichu mach haschu i hekaj s‑ap t‑tahtk. ");
INSERT INTO oodNT_vpl VALUES ("T16_18","084_6_18","1TI","6","18","18","Ab g i ha chehani mat am hab wo i junihi g s‑kehg chikpan ha wehhejed hegam mo tatchua g i wehmta k pi wo chu daꞌad ch wo haꞌichu ha hoꞌidad g shoꞌigkam. Id o d woho s‑kaisdag. ");
INSERT INTO oodNT_vpl VALUES ("T16_19","084_6_19","1TI","6","19","19","Bo masma heg wa wepo mo e toꞌidahim g s‑namkig haꞌichu an dahm kahchim ch ed hekaj wo si s‑ap tahtkkad chum hekid. ");
INSERT INTO oodNT_vpl VALUES ("T16_20","084_6_20","1TI","6","20","20","Si g s‑ap nuhkud hegai mamt ab m‑nuhkudach. Pi g am hu ha wehmajk hegam mo wabsh pehegi e neꞌowin heg hekaj mo hab chum elid mo d haꞌichu mahchig. Id at pi wo shaꞌi i t‑wehmajk matt baꞌich i s‑ap wo s‑mai g Jiosh. ");
INSERT INTO oodNT_vpl VALUES ("T16_21","084_6_21","1TI","6","21","21","Haꞌi o hab chum e ahg mo edgid ihda mahchig ch oi wa wabsh heb hu wua g e‑wohochudadag. Neh, Jiosh at wo wa s‑m‑hoꞌigeꞌel.");
INSERT INTO oodNT_vpl VALUES ("T21_1","085_1_1","2TI","1","1","1","Ni-wehnag Timothy: Ia ant ep wo haꞌichu i m-oꞌohani ahni Paul mani d kehshaj g Jesus Christ. Do Jiosh tatchui mant wo i ahgahi ab amjed g alidaj. T hab wo bei g wechij doakag hegam mat ab wo i s-wohoch ab amjed g alidaj hab masma mash wa heki hu hab kaij matsh hab wo e juh. ");
INSERT INTO oodNT_vpl VALUES ("T21_2","085_1_2","2TI","1","2","2","Ab g ni-kaiham ahpi map d ni-alidag t-wohochudadag ed. Ab o wa si s-m-hoꞌigeꞌid g t-ohg Jiosh g t-kownalig Jesus Christ wehm ch ab wo wa baꞌich i m-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("T21_3","085_1_3","2TI","1","3","3","Chum ani hekid ab si hoꞌigeꞌid g Jiosh mani hekid i ni-hoꞌigeꞌidahun m-wehhejed. Jiosh ash wa am ha tashogid g t-shohshon matt has masma wo himad g t-doakag ch ab wo si has elidad. Kuni hab masma hab ni-wua ch hab pi shaꞌi ni-kudut. ");
INSERT INTO oodNT_vpl VALUES ("T21_4","085_1_4","2TI","1","4","4","P ahpi hab waꞌap ab s-wohochud g s-kehg haꞌichu ahgaj g Jiosh. Kuni s-chegito mapt si pi ap e taht mant hekid am i m-dagito. Kuni s-m-neidamk mapt ep wo si s-hehgigk. ");
INSERT INTO oodNT_vpl VALUES ("T21_5","085_1_5","2TI","1","5","5","Am apt ha oidk hab e juh g e-huꞌul Lois ch e-jeꞌe Eunice mapt ab i s-wohoch g Jiosh haꞌichu ahga. ");
INSERT INTO oodNT_vpl VALUES ("T21_6","085_1_6","2TI","1","6","6","Pt wo s-chegito matt ab toa g t-nohnhoi m-ab k am m-wehhejed t-hoꞌigeꞌidahu. T g Jiosh ab m-mah g gewkdag k am m-chehgi mapt has i mahs chikpan hab wo junihid wehhejed. Pegih, pt wo i e gewkad k am hab wo junihid. ");
INSERT INTO oodNT_vpl VALUES ("T21_7","085_1_7","2TI","1","7","7","Jiosh at ab t-mah g Hekia S-apꞌekam Gewkdag mat an wo t-uꞌukchid ch ab wo t-mahkchid g gewkdag ch pihk elidadag ch dodolimadag ahchim mach d hemajkamgaj. Kutt heg hekaj pi haꞌichu wo shaꞌi ehbidad. ");
INSERT INTO oodNT_vpl VALUES ("T21_8","085_1_8","2TI","1","8","8","Pegih, pt pi has wo e elidad am wehhejed neokch g t-kownalig Jesus ch hab wa masma pi has wo e elidad ab ni-amjed mani wehhejed d lihso. Ab o t-mahkch g Jiosh g gewkdag matt am wehhejed wo t-shoꞌigch. Kupt wo si nako g e-shoꞌigdag am ahgachugch g s-kehg haꞌichu ahgaj. ");
INSERT INTO oodNT_vpl VALUES ("T21_9","085_1_9","2TI","1","9","9","Do Jiosh mat t-doꞌibia ab pi apꞌekam t amjed. Pi att has masma has wo t-juh k wo t-doꞌibia. Gd hu i si wehpeg at am i apꞌech mat wo s-t-hoꞌigeꞌel am gahi wuhshanim g e-alidag Jesus Christ matt d wo Jiosh hemajkamgak. ");
INSERT INTO oodNT_vpl VALUES ("T21_10","085_1_10","2TI","1","10","10","Ia at jiwia g t-doꞌibiakam Jesus Christ k am i t-tashogi g Jiosh hoꞌigeꞌidadag. Kah att g s-kehg haꞌichu ahgaj k s-mai matt has masma s-ap am wo gahi wuwha g muhkig edgidch g pi ha huhugedam doakag. ");
INSERT INTO oodNT_vpl VALUES ("T21_11","085_1_11","2TI","1","11","11","Jiosh at am i ni-kei mant wo ahgachugad g s-kehg haꞌichu ahgaj ch wo ha mashchamad. ");
INSERT INTO oodNT_vpl VALUES ("T21_12","085_1_12","2TI","1","12","12","Kuni heg hekaj hab muꞌi ni-shoꞌigchud ch pi shaꞌi has ni-elid id amjed nani pi s-mahch hegai mani ab s-wohochud. T heg wo e nako mat s-ap wo ni-nuhkudad mant wehs am hab wo juh mat haschu wehhejed ab i ni-gawulkai k ab wo ai mat ep wo jiwia. ");
INSERT INTO oodNT_vpl VALUES ("T21_13","085_1_13","2TI","1","13","13","Ab ani m-mashcham mo has chuꞌig g Jiosh haꞌichu ahga. Kupt heg wo waꞌi ahgahid nap pi heg s-wohochud ch ab si tatchua g Christ ch d hemako heg wehm. ");
INSERT INTO oodNT_vpl VALUES ("T21_14","085_1_14","2TI","1","14","14","Am o t-eda g Hekia S-apꞌekam Gewkdag ch ab t-mahkch g gewkdag. Kutt hekaj am wo si s-ap nuhkud g s-kehg haꞌichu ahgaj g Jiosh. ");
INSERT INTO oodNT_vpl VALUES ("T21_15","085_1_15","2TI","1","15","15","Am ap wa s-mahch mat ia wabsh i ni-dagito hegam mo ab Asia t amjed ia ni-wehmajkahim, chum wa g Phygelus ch Hermogenes. ");
INSERT INTO oodNT_vpl VALUES ("T21_16","085_1_16","2TI","1","16","17","K wabshaba g Onesiphorus pi has e elid mani d lihso ch an i ni-gahghi ia jiwiak Rome kihhim t am am hugkam mat ni-cheh k muꞌikko ia i ni-chehgimed k ab ni-mamka g s-ap tahhadkam. Kuni ab tahni g Jiosh mat baꞌich ab wo i s-ha hoꞌigeꞌel hegam Onesiphorus. ");
INSERT INTO oodNT_vpl VALUES ("T21_18","085_1_18","2TI","1","18","18","Jiosh at wo wa s-hoꞌigeꞌel g Onesiphorus heg i tash ed matt ab wo nam g Jiosh. S-mahch ap mat heꞌes haꞌichu s-ap am hab ni-juni g Onesiphorus amai Ephesus kihhim t am. ");
INSERT INTO oodNT_vpl VALUES ("T22_1","085_2_1","2TI","2","1","1","Jiosh o si s-hemajim ab t-mahkch g gewkdag ahchim matt ab i t-hemakoch g Jesus Christ wehm. Kuni heg hekaj m-ahgid mapt s-gegokim wo himad g e-chikpan wehhejed. ");
INSERT INTO oodNT_vpl VALUES ("T22_2","085_2_2","2TI","2","2","2","Muꞌi hemajkam ani ha mihshmad m-kaichudch. Kupt ahpi epai wo ha mashcha hegam mat am wo i e nakog k haꞌijj epai wo ha mashcha ihda. ");
INSERT INTO oodNT_vpl VALUES ("T22_3","085_2_3","2TI","2","3","3","Neh, bapt masma wo e shoꞌigch mat g shondal am hab junihidch g e-chikpan am wehhejed g Jesus Christ. ");
INSERT INTO oodNT_vpl VALUES ("T22_4","085_2_4","2TI","2","4","4","S-mahch ap mat g shondal wehs hab wo junihid hegai mat g uhgchugaj ab wo cheha ch pi haꞌichu wo hiwigi mas wo shohbi. Kupt ahpi hab waꞌap wo masmak am wehhejed g Jiosh. ");
INSERT INTO oodNT_vpl VALUES ("T22_5","085_2_5","2TI","2","5","5","S-mahch ap mat g s-melidkam pi ab hu wo bei g e-gehgewi heg hi wa mat am hab wo junihid g ha-chehanig. Kupt ahpi hab waꞌi masma wo bei g e-gehgewi mapt am Jiosh tatchui oidk hab wo e junihid. ");
INSERT INTO oodNT_vpl VALUES ("T22_6","085_2_6","2TI","2","6","6","Hegai mo si chikpan g e-esha at wehpeg ab wo ui g e-oda mat wo bai. Kupt ahpi hab waꞌap ab haꞌichu wo i nei am chikpank g Jiosh wehhejed. ");
INSERT INTO oodNT_vpl VALUES ("T22_7","085_2_7","2TI","2","7","7","Am g i oidahim ihda mani m-ahgid. T g Jiosh am wo i m-wehmt mapt wo s-amich. ");
INSERT INTO oodNT_vpl VALUES ("T22_8","085_2_8","2TI","2","8","8","Jesus Christ o hab waꞌap d oꞌodham ch ab s-ap nakog g shoꞌigdag. T g Jiosh ab uhpam i wuhshad heg i dahm mat muh. Do ihda s-kehg haꞌichu ahga mani am ahgachug. Kupt am wo oidahid mat haschu ab nako g Christ ch s-ap ab wo nako g e-shoꞌigdag. ");
INSERT INTO oodNT_vpl VALUES ("T22_9","085_2_9","2TI","2","9","9","Ni ahni hab waꞌap ni-shoꞌigchud am ahgachugch ihda s-kehg haꞌichu ahga hask mam ep ge ni-wulshch g e hukshchim wapainomikaj hab masma mantp d si pi ap hemajkam. K wabshaba g Jiosh neꞌoki pi e wulshch. ");
INSERT INTO oodNT_vpl VALUES ("T22_10","085_2_10","2TI","2","10","10","Am ani wabsh i ni-dagitokch mantp haschu ab wo i nako ha wehhejed hegam mat g Jiosh am i apꞌech mat wo e doꞌibia. Idam at ab wo i s-wohoch g haꞌichu t-ahga ab amjed g Jesus Christ. T g Jiosh chum hekid ab wo si has ha elidad. ");
INSERT INTO oodNT_vpl VALUES ("T22_11","085_2_11","2TI","2","11","11","Do si wohokam ihda hab ha-cheꞌi: Chum att hekid d wo dodakamk g Christ wehm mach hedai ab i t-dagitokch wui nat pi t-wehhejed muh. ");
INSERT INTO oodNT_vpl VALUES ("T22_12","085_2_12","2TI","2","12","12","T heg ab wo t-hiwigi matt wo i wehmt am eda g kownaltaligaj ahchim matt an wo uꞌukchid g t-wohochudadag am t-shoꞌigdag ed. T wabshaba im hu hab wo i e juh ab ha amjed hegam mat wo dagito g e-wohochudadag. ");
INSERT INTO oodNT_vpl VALUES ("T22_13","085_2_13","2TI","2","13","13","Hemho wa at am hab wo juh mo has i kaij. Kut pi gam hu hab wo i e juh ab t-amjed, heg hi wa mattp wo dagito g t-wohochudadag. ");
INSERT INTO oodNT_vpl VALUES ("T22_14","085_2_14","2TI","2","14","14","Am g i ha chegitochud ihda mani wa m-ahgid k ab ha shohbid g Jiosh gewkdagkaj mat pi wabsh pehegi wo neneokad ch pi wo e cheggiad. Id at wo ha padch hegam mat wo kaiha. ");
INSERT INTO oodNT_vpl VALUES ("T22_15","085_2_15","2TI","2","15","15","Am g si i e nakog mapt d wo si s-ap piongajk g Jiosh ch si s-ap am wo ha mashchamad g Jiosh wohokam mapt pi wo shaꞌi si e elidad. ");
INSERT INTO oodNT_vpl VALUES ("T22_16","085_2_16","2TI","2","16","18","Haꞌi at dagito g wohokam k ha mashcham mat heki hu ab i wuwha g koꞌi muhkig amjed. Gohkajj idam mo id hekaj ha iattogid o d Hymanaeus ch Phyletus. K g ha-mashchama padchud g ha-wohochudadag hab masma mat g pi kehg hihwdag wo em-cheawuagi. Pi g ha wehm aꞌagad g ha-mashchama. Gm at hu hab wo i m-juh ab amjed g Jiosh. ");
INSERT INTO oodNT_vpl VALUES ("T22_19","085_2_19","2TI","2","19","19","T wabshaba g Jiosh s-wihnam shondad g e-neꞌoki mat pi hedai wo shaꞌi gawul juh. K an oꞌohanas: Jiosh o s-ha mahch mo hedai woho ab s-wohochud. K an ep oꞌohanas: Matp hedai hab wo chei mo d Jiosh hemajkamga k hemho wa gam hu hab wo i e juh ab amjed g pi apꞌekam. ");
INSERT INTO oodNT_vpl VALUES ("T22_20","085_2_20","2TI","2","20","20","Neh, matp hems am wo haꞌichugk g nahnko mahs hohashahaꞌa am s‑kais kih ed. Tp hems haꞌi d wo ohlak ch haꞌi d wo plahtak ch haꞌi d wo uhsk ch haꞌi d wo bidk. Kut wo e hekaj hegam mo s‑namkig ha wehhejed g s‑has hahaꞌichu. T g pi namkigchu wabsh chum has masma wo e hekaj. ");
INSERT INTO oodNT_vpl VALUES ("T22_21","085_2_21","2TI","2","21","21","Pegih, t g Jiosh hab wa masma si s‑has haꞌichukaj wo t‑hekaj mattp hedai wo t‑kegchudch ab amjed g pi apꞌekam natt pi wo t‑nahtokch ch wo i t‑gawulkadch wehhejed. ");
INSERT INTO oodNT_vpl VALUES ("T22_22","085_2_22","2TI","2","22","22","Pegih, pi g am i e dagito pi apꞌekam ch ed k am s‑ap wo i e gewkadch s‑apꞌekam k ed ch am hab wo junihid mapt haschu wo ha ahgi ch wo si pihk e elidad wehs ha hekaj ch wo si s‑ap e tahtkkad ab ha wui g e‑wehm wohochuddam. T hegam mo ab ihm g Jiosh ch s‑ap haꞌichu chegito m‑wehm hab wo masmak. ");
INSERT INTO oodNT_vpl VALUES ("T22_23","085_2_23","2TI","2","23","23","Bant ep wo chei mapt pi wo ha neꞌowi hegam mat wabsh wo has hu kaijjid ch pi e mahch ch e neꞌowin. S‑mahch ap mat id am wabsh wo ha uꞌapa kawhaina ch ed. ");
INSERT INTO oodNT_vpl VALUES ("T22_24","085_2_24","2TI","2","24","24","Jiosh pionag at pi wo chum ha kawhainad ch wabsh wo si s‑hemajimak ab wehs ha wui ch wo si s‑ap ha mashchamad ");
INSERT INTO oodNT_vpl VALUES ("T22_25","085_2_25","2TI","2","25","25","ch si s‑hemajim wo ha shohbidad hegam mat ab wui wo gegokiwua ch wo ha mashchamad. Tp hems ab wo ha mah g Jiosh g apꞌedag mat wo s‑ohhod g pi ap e‑chegitoi k ab wo s‑mai g wohokam. ");
INSERT INTO oodNT_vpl VALUES ("T22_26","085_2_26","2TI","2","26","26","T hab masma uhpam wo bei g s‑ap e‑chegitoidag k wo e doꞌibia ab amjed g Jiawul. ");
INSERT INTO oodNT_vpl VALUES ("T23_1","085_3_1","2TI","3","1","1","Si g s‑chegitok mat wehs haꞌichu wo s‑hasigk mat d wo i ha oidch tatshk. ");
INSERT INTO oodNT_vpl VALUES ("T23_2","085_3_2","2TI","3","2","2","Hemajkam at wo s‑chu daꞌad ch wo si pihk e elidad g lialkaj ch wo chum si e hahaschudad. Muꞌi hemajkam at wo aꞌai s‑koꞌokam has e ahgad ch pi ab hu uhpam wo i nodgidad g s‑apꞌekam. Muꞌi at wo has ahgad g Jiosh. T g aꞌal pi ab hu wo wohog ha elidad g e‑geꞌegedga. ");
INSERT INTO oodNT_vpl VALUES ("T23_3","085_3_3","2TI","3","3","3","Muꞌi hemajkam at wo pi aꞌamdagk ch pi hedai ha hekaj wo pihk e elidad ch haꞌichu wo e iattogidad ab aꞌai e amjed ch wo s‑ta ehbidamak ch wo s‑ta kekeꞌidamak. Muꞌi at wo s‑ohhodad g s‑apꞌekam. ");
INSERT INTO oodNT_vpl VALUES ("T23_4","085_3_4","2TI","3","4","4","Muꞌi at pi ab hu wo ha tatchuad hegam mo d chum ha‑naipijju ch has am wabsh wo si e wuad ch pi ab hu wo tatchuad g Jiosh ch wabshaba g pi kehg s‑tahhadkam ab wo tatchuad. ");
INSERT INTO oodNT_vpl VALUES ("T23_5","085_3_5","2TI","3","5","5","Hemajkam at hi wo wa e mihshmdad ch wabsh pi wo wohochudad hegai mo haschu ab chum kah ch im hu hab wabsh wo i juh g Jiosh gewkdag. Pi g am hu ha wehmajk idam hab mahs hemajkam. ");
INSERT INTO oodNT_vpl VALUES ("T23_6","085_3_6","2TI","3","6","6","Haꞌi at am wabsh ep wo si i wahpkad ha‑kihki ed ch wo s‑ap ha iattogi g uꞌuwi. T hegam mo pi gewkpdag am e‑wohochudadag ed ab wo ha kaihamad no pi tatchua g pi apꞌekam ch e kudut g e‑chuꞌijigkaj ");
INSERT INTO oodNT_vpl VALUES ("T23_7","085_3_7","2TI","3","7","7","ch pi mahch g wohokam, chum as hems hi wa chum s‑mahchimk. ");
INSERT INTO oodNT_vpl VALUES ("T23_8","085_3_8","2TI","3","8","8","Hegam mo ha iattogid o ab wui gegok g wohokam hab masma mo wa Jannesbad ch Jambresbad ab wui gegok g Mosesbad. Ho o wabsh pi ap haꞌichu chegito ch d ep hegam mat pi e nako am Jesus wohochudadag ed. ");
INSERT INTO oodNT_vpl VALUES ("T23_9","085_3_9","2TI","3","9","9","T wabshaba wehsijj wo s‑mai mo pi haꞌichu aꞌamichud hab masma mat wa am hab e juh ha tahgio g Jannesbad ch Jambresbad. Kut heg hekaj pi wo e nako mat geꞌe haꞌichu wo padch. ");
INSERT INTO oodNT_vpl VALUES ("T23_10","085_3_10","2TI","3","10","10","P wabshaba ahpi hig am oid g haꞌichu ni‑mashchama ch haꞌichu hab ni‑juni ch haꞌichu hab ni‑elida. S‑mahch ap mani haschu ab s‑wohochud ch has masma ab i s‑ha bahbgi g hemajkam ch pihk ni‑elid ha hekaj ch nakog haꞌichu. ");
INSERT INTO oodNT_vpl VALUES ("T23_11","085_3_11","2TI","3","11","11","S‑mahch ap mam ni‑shoꞌigchud. Kuni muꞌi haꞌichu s‑koꞌok nakog. S‑mahch ap mant muꞌi haꞌichu nako am Antiok t am ch Iconium t am ch Lystra t am. T wabshaba g Jiosh ni‑doꞌibia wehs amjed ihda. ");
INSERT INTO oodNT_vpl VALUES ("T23_12","085_3_12","2TI","3","12","12","Kupt ahpi hab waꞌap wo e shoꞌigch natt pi wehs wo t‑shoꞌigch ahchim mach tatchua matt am wo oidad g s‑apꞌekam doakag ab si i t‑dagitok Jesus wui. ");
INSERT INTO oodNT_vpl VALUES ("T23_13","085_3_13","2TI","3","13","13","T wo i e gewpkai g pi apꞌekam ch s‑chu iꞌattomkam k baꞌich wo i ha iattogidad g hemajkam ch hejel wo e iattogidad. ");
INSERT INTO oodNT_vpl VALUES ("T23_14","085_3_14","2TI","3","14","14","Tt wabshaba ab i m‑mashcha g wohokam. Kupt ab si s‑gewkam i s‑wohochud k wo s‑wihnam uꞌukchid s‑mahchch matt hedai m‑mashcha. ");
INSERT INTO oodNT_vpl VALUES ("T23_15","085_3_15","2TI","3","15","15","S‑mahch ap map ga hu i e‑alijk amjed ab kaiham g Jiosh oꞌohana. K id d hegai map amjed ab bekch g e‑amichudadag. Kupt hekaj ab i s‑wohoch g Jesus Christ k e doꞌibia. ");
INSERT INTO oodNT_vpl VALUES ("T23_16","085_3_16","2TI","3","16","16","Ab o tashogid g Hekia S‑apꞌekam Gewkdag hegai mo g Jiosh tatchua mat an wo e oꞌohan k d wo t‑mashchamak. K heg wehs d i t‑wehmtadag matt hekaj aꞌai wo t‑mashcham k wo s‑mahchk g wohokam ch wo shohbidad g pi t‑apꞌekam ch am wo i t‑shelinid matt has masma s‑ap wo himchudad g t‑doakag. ");
INSERT INTO oodNT_vpl VALUES ("T23_17","085_3_17","2TI","3","17","17","Kutt heg hekaj wo s‑ap t‑nahtokch ahchim mach ab ihm g Jiosh matt am hab wo juh wabsh chum has mahs s‑kehg chikpan wehhejed. ");
INSERT INTO oodNT_vpl VALUES ("T24_1","085_4_1","2TI","4","1","1","Jesus at am s‑ap wo i nahto g e‑kownaltalig ia ep jiwiak k wo ha lodai wehs hemajkam, chum hems hegam mat eda d wabsh wo kia dodakamk. Heg ani hekaj si m‑chehani am tahgio g Jiosh ");
INSERT INTO oodNT_vpl VALUES ("T24_2","085_4_2","2TI","4","2","2","mapt am wo si ahgahi g Jiosh haꞌichu ahga k am wo si e gewkadch mapt am wo ahgad wabsh chum hekid ch pi am hu wo chum ge nenidad mat hekid am wo s‑apkot mapt am wo ahgad. Ab g i ha shohbid pi apꞌekam amjed k am i ha gewkemhun mat hab wo junihid g s‑apꞌekam wabsh s‑bahbgim ha mashchamch. ");
INSERT INTO oodNT_vpl VALUES ("T24_3","085_4_3","2TI","4","3","3","Ab o him g tash mat wo i muꞌida hegam mat gawul haꞌichu wo ha mashcha. Kut muꞌi hemajkam ab wo s‑ha kaim ");
INSERT INTO oodNT_vpl VALUES ("T24_4","085_4_4","2TI","4","4","4","k g wohokam mashchama wo dagito k ab wo hiwgad g hohoꞌoki aꞌagida. ");
INSERT INTO oodNT_vpl VALUES ("T24_5","085_4_5","2TI","4","5","5","Pt wabshaba ahpi wo si s‑e nenꞌoidk ch wo s‑e chegitok wehs haꞌichu k ed ch ab wo nako g shoꞌigdag. Am g wehs hab juhni g e‑chikpan am ahgachugch g Jiosh haꞌichu ahga nap pi d piongaj g Jiosh. ");
INSERT INTO oodNT_vpl VALUES ("T24_6","085_4_6","2TI","4","6","6","Ahni at hi e ai g ni‑tashga mant wo ni‑muhkid. ");
INSERT INTO oodNT_vpl VALUES ("T24_7","085_4_7","2TI","4","7","7","S‑ap ant nahto g ni‑chikpan am s‑gewkam i oidk hab masma mo g s‑melidkam am si i e nakog mat wo bei g s‑apꞌekam e‑gehgewi. ");
INSERT INTO oodNT_vpl VALUES ("T24_8","085_4_8","2TI","4","8","8","K heg am waꞌi wiꞌis mant wo bei g s‑apꞌekam ni‑gehgewi nani pi g s‑apꞌekam am hab junihim. Jiosh alidag o d s‑apꞌekam usagakam ch ab wo i ni‑mah ihda mat hekid ep wo jiwia k ab wo i t‑gawulkai geꞌe lodaita ch ed. Kut wehsijj hab waꞌap ab wo bei g e‑gehgewi hegam mo hedai ab si pihk e elid hekaj g Jiosh alidag ch nenida mat ep wo jiwia. ");
INSERT INTO oodNT_vpl VALUES ("T24_9","085_4_9","2TI","4","9","9","Am g i e nakog k s‑hohtam ab i ni‑chehgimed ");
INSERT INTO oodNT_vpl VALUES ("T24_10","085_4_10","2TI","4","10","10","nant pi hejel ia wih. Crescens at gam hu hih Galasia jewed wui. T g Titus gam hu hih Dalmasia jewed wui. Demas at ab si tatchua g jewed t ab haꞌichu k ia wabsh i ni‑dagito k gm hu hih Thessalonica wui. ");
INSERT INTO oodNT_vpl VALUES ("T24_11","085_4_11","2TI","4","11","11","Heg o waꞌi Luke ia ni‑chechga. Ab apt wo i bek g Mark. T am wo i ni‑wehmt id eda chikpan. ");
INSERT INTO oodNT_vpl VALUES ("T24_12","085_4_12","2TI","4","12","12","Ab ant cheha g Tychicus mat am wo hih Ephesus kihhim wui. ");
INSERT INTO oodNT_vpl VALUES ("T24_13","085_4_13","2TI","4","13","13","Ab g i ni‑behid g ni‑lihwa ch ni‑oꞌohana, wahm hegam mant hejel oꞌoha. Ab ant nuhkudach g Carpus amai Troas kihhim t am. ");
INSERT INTO oodNT_vpl VALUES ("T24_14","085_4_14","2TI","4","14","14","S‑koꞌokam at wa has ni‑dohdda hegai Alexander mo d hihliyo. T g Jiosh wo wa mah g s‑koꞌok namkidadag. ");
INSERT INTO oodNT_vpl VALUES ("T24_15","085_4_15","2TI","4","15","15","Neh, pt wo si s‑e nenꞌoidad ab amjed no pi shaꞌi si wui kehk g haꞌichu t‑ahga. ");
INSERT INTO oodNT_vpl VALUES ("T24_16","085_4_16","2TI","4","16","16","Hegam mat wo chum i ni‑wehmt at ia wabsh i ni‑dagito mamt wa wehpeg ni‑lodai. Ab ani tahni g Jiosh mat pi ab hu wo ha abch ihda. ");
INSERT INTO oodNT_vpl VALUES ("T24_17","085_4_17","2TI","4","17","17","Jiosh at wa i ni‑wehmt k ab i ni‑mah g gewkdag. Nt hekaj hab ni‑nako mant am s‑ap ah g Jiosh haꞌichu ahga am ha wui hegam mo am haꞌichug nahnko mahs hemajkam. T ab i ni‑doꞌibia mamt pi am hu ni‑wua maipid ha wui ");
INSERT INTO oodNT_vpl VALUES ("T24_18","085_4_18","2TI","4","18","18","k hab waꞌap wo ni‑doꞌibia ab wehs amjed g pi apꞌekam haꞌichu k an wo ni‑uꞌapa dahm kahchim ch ed. Ab att wo si has elidad g Jiosh chum hekid. Neh, id o waꞌi si. ");
INSERT INTO oodNT_vpl VALUES ("T24_19","085_4_19","2TI","4","19","19","Am apt wo ha ahgi g Priscilla ch Aquila ch hegam Onesiphorus wehm kihkam mat ab wo i s‑ni‑hoꞌigeꞌel. ");
INSERT INTO oodNT_vpl VALUES ("T24_20","085_4_20","2TI","4","20","20","Ga at hu wih g Erastus Corinth kihhim t am. Nt g Trophimus ga hu wuiok Miletus kihhim t am nat pi mumku. ");
INSERT INTO oodNT_vpl VALUES ("T24_21","085_4_21","2TI","4","21","21","Am g i e nakog k ab wo i hih mat koi wo e ai g s‑hehpichꞌedkam. Idam wehsijj o ab s‑em‑hoꞌigeꞌid Eubulus ch Pudens ch Linus ch Claudia ch wehsijj g t‑wehm wohochuddam iia. ");
INSERT INTO oodNT_vpl VALUES ("T24_22","085_4_22","2TI","4","22","22","Neh, am at wo wa em‑wehmajk g t‑kownalig Jesus. T g Jiosh wo wa s‑em‑hoꞌigeꞌel.");
INSERT INTO oodNT_vpl VALUES ("TT1_1","086_1_1","TIT","1","1","1","Ni-wehnag Titus: Am ant wo haꞌichu i m-oꞌohani ahni Paul mani d Jiosh pionag ch m-ahgi g s-kehg haꞌichu ahgaj. S-mahch ap mat g Jesus Christ am i ni-kei mant id wo ahgachugad. K hab d elidaj mant am wo i ha gewkemhunad hegam mat g Jiosh ab i ha gawulkai mat d wo hemajkamgajk. T hab wo i gewka g ha-wohochudadag. T baꞌich wo i mai ihda wohokam ab amjed g Jiosh. ");
INSERT INTO oodNT_vpl VALUES ("TT1_2","086_1_2","TIT","1","2","2","Bo kaij g Jiosh mat eda pi koi haꞌichu shaꞌi nahto matsh ab wo ha mah g pi ha huhugedam doakag hegam mat ab wo i s-wohoch. ");
INSERT INTO oodNT_vpl VALUES ("TT1_3","086_1_3","TIT","1","3","3","T hemu am i e ai mat s-ap maskogi g haꞌichu e-ahga. ");
INSERT INTO oodNT_vpl VALUES ("TT1_4","086_1_4","TIT","1","4","4","Kupt ab i s-wohoch ab ni-ab k hahawa wepogidas map d ni-alidag. Ab o wa si s-m-hoꞌigeꞌid g t-ohg Jiosh g t-doꞌibiakam Jesus Christ wehm ch ab wo wa baꞌich i m-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("TT1_5","086_1_5","TIT","1","5","5","Am ant i m-dagito Crete jewed t am mapt am wo i apꞌech mo haschu koi apꞌechudas am ha shaꞌashagid hegam mo hemiap e mihshmad. Am apt wo i ha chuhcha wehs kihhim ed hegam mat wo ha wanimedad mani wa id heki hu m-chehani. Kunt am wo i m-chegitoch mat has wo chum masmak. ");
INSERT INTO oodNT_vpl VALUES ("TT1_6","086_1_6","TIT","1","6","6","Dat wo si s-ap oꞌodhamk ch hemako wo hohnigk ch pi wo ha chuꞌijigk. T g ha-aꞌaliga hemho wa d wo wohochuddamk ch ab wo ha kaihamad g e-geꞌegedga. T hab pi hedai wo e nako mas ab wo haꞌichu ha abch. ");
INSERT INTO oodNT_vpl VALUES ("TT1_7","086_1_7","TIT","1","7","7","Pi o hab chuꞌig mas g ha wanimeddam wo ge e haschudad o s-hohtam wo babgatad o wo nawkkoꞌod o wo ha cheggiad o muꞌi haꞌichu wo si s-behimkkad. ");
INSERT INTO oodNT_vpl VALUES ("TT1_8","086_1_8","TIT","1","8","8","K wabshaba hab chuꞌig mat wo s-dodolimak ch hab wo junihid g s-apꞌekam ch chum hekid wo i ha wehmajk hegam mo tatchua g i wehmtadag. ");
INSERT INTO oodNT_vpl VALUES ("TT1_9","086_1_9","TIT","1","9","9","Am ap ha mashcham g Jiosh haꞌichu ahga. Kut id an wo si uꞌukchid mat heg hekaj wo i ha gewkemhunad g hemajkam ch wo i ha shohbidad hegam mo ab wui gegok g Jiosh haꞌichu ahga. ");
INSERT INTO oodNT_vpl VALUES ("TT1_10","086_1_10","TIT","1","10","11","Heki at hu muꞌi i wuwha hegam mo chum s-keshwuimk g Jiosh haꞌichu ahga ch ha iattogid g hemajkam ch heg hekaj ab ha wanchkwup mat wo ui g lial, wahm hegam mo d ni-wepo Tutuligo oꞌodham. Kumt heg hekaj wehs e wehm am wo i ha shohbi. ");
INSERT INTO oodNT_vpl VALUES ("TT1_12","086_1_12","TIT","1","12","12","Hema ash hab kaij g s-chu amichuddam am Crete t am, “Ahchim Crete t am oꞌodham ach s-chu iꞌattomk ch s-ta kekeꞌidama ch s-papadma ch wehs haꞌichu si s-behimk.” ");
INSERT INTO oodNT_vpl VALUES ("TT1_13","086_1_13","TIT","1","13","13","Woho o wa mo has i kaij. Kupt heg hekaj si s-gewkam wo i ha shohbi. T hab ab wo m-kaiham k ab wo s-wohochudad g wohokam. ");
INSERT INTO oodNT_vpl VALUES ("TT1_14","086_1_14","TIT","1","14","14","Pt wo ha ahgi mat pi wo wohochudad g Tutuligo ha-hohoꞌoki aꞌagida ch hegai mo d wabsh ha-chehanig hegam mo pi tatchua g wohokam. ");
INSERT INTO oodNT_vpl VALUES ("TT1_15","086_1_15","TIT","1","15","15","Wehs o s-kehgaj g Jiosh haꞌichu nahtoi am ha wehhejed hegam mo s-kehg haꞌichu chegitoidag. K wabshaba pi haꞌichu s-kehgaj am ha wehhejed hegam mo pi kehg haꞌichu chegitoidag ch pi wohochud g wohokam no pi g pi kehg haꞌichu ha-chegitoidag wehs haꞌichu padchud ha wehhejed. K pi has ab hu shaꞌi tahhadag g ha-iꞌibdag mo am hab junihim g pi apꞌekam. ");
INSERT INTO oodNT_vpl VALUES ("TT1_16","086_1_16","TIT","1","16","16","Idam o hab kaij mo s-mahch g Jiosh ch wabshaba hab e wua mo pi mahch no pi s-ta kekeꞌidama ch pi chechkaidag. K g ha-doakag pi kehg hab mahs. K pi ab hu shaꞌi ha ab ulini mas hab wo juh g s-apꞌekam. ");
INSERT INTO oodNT_vpl VALUES ("TT2_1","086_2_1","TIT","2","1","1","Kupt wabshaba ahpi am wo ha mashcha g wohochuddam mat has wo e junihid ch hekaj wo e chehgidad mo s-kehgaj g Jiosh mashchamadag. ");
INSERT INTO oodNT_vpl VALUES ("TT2_2","086_2_2","TIT","2","2","2","Pt wo ha ahgi g kekel oꞌodham mat d wo si oꞌodhamk ch pi wabsh wo i e wahmud k wabshaba wabsh wo i e bahbgi wehs haꞌichu k ed. T wabsh shelinim wo oidad g e-wohochudadag ch wo pihk e elidad ab wehs ha wui ch s-e tahtk ch ab wo nakogad haꞌichu. ");
INSERT INTO oodNT_vpl VALUES ("TT2_3","086_2_3","TIT","2","3","3","Kupt hab waꞌap wo ha ahgi g oꞌoki mat wo s-dodolimak ch wo e chehgidch mo am oidch hab e junihim g s-apꞌekam ch pi wo nawkkoꞌod ch pi wo pi kehg neneokad ab hedai k amjed. ");
INSERT INTO oodNT_vpl VALUES ("TT2_4","086_2_4","TIT","2","4","4","T g wechij uꞌuwi ab ha amjed wo mai mat has wo chum masmak ch ab wo i ha tatchuad g e-wehm kihkam ch e-aꞌaliga ");
INSERT INTO oodNT_vpl VALUES ("TT2_5","086_2_5","TIT","2","5","5","ch wo e nuhkudad mat pi hab wo wuad g pi apꞌekam ch wo si s-wapagimak am e-kihdag ed ch ab wo ha wohog elidad g e-wehm kihkam. T hab pi hedai has wo ahgad g Jiosh haꞌichu ahga. ");
INSERT INTO oodNT_vpl VALUES ("TT2_6","086_2_6","TIT","2","6","6","Kupt hab waꞌap wo ha ahgi g wihpiop mat d wo si oꞌodhamk. ");
INSERT INTO oodNT_vpl VALUES ("TT2_7","086_2_7","TIT","2","7","7","Chum apt hekid hab wo wuad g s-apꞌekam ch hab masma wo ha chehgi mat has wo chum e junihid. ");
INSERT INTO oodNT_vpl VALUES ("TT2_8","086_2_8","TIT","2","8","8","Kupt ab wo si has elidad g wohokam ab amjed g Jiosh ch heg wo waꞌi ha mashchamad. T hab wo si e elidad hegam mo ab wui gegok g Jiosh haꞌichu ahga ch pi wo e nako mas has wo m-ahgad. ");
INSERT INTO oodNT_vpl VALUES ("TT2_9","086_2_9","TIT","2","9","9","Ab g ha ahgid wabsh chum hedai ha-pionag mat ab wo kaihamad g e-ahmo ch pi ab hu wo neꞌowinad ");
INSERT INTO oodNT_vpl VALUES ("TT2_10","086_2_10","TIT","2","10","10","ch pi haꞌichu wo ehsidad ch wabshaba wo e chehgidahid mo s-ap d pion. Kut heg amjed am wo i e tashogi mo s-apꞌe g haꞌichu ahgaj g Jiosh matt heg hekaj t-doꞌibia. ");
INSERT INTO oodNT_vpl VALUES ("TT2_11","086_2_11","TIT","2","11","11","Jiosh o wehs s-ha hoꞌigeꞌid g hemajkam ch hab juh g doꞌibiadag chum wehs ha wehhejed. T id am wabsh s-ap i e chehgi. ");
INSERT INTO oodNT_vpl VALUES ("TT2_12","086_2_12","TIT","2","12","12","Kutt heg hekaj wo s-ohhod g pi apꞌekam k wo t-nuhkud matt hab wo wuad g s-apꞌekam ch ab wo si haꞌichuch g Jiosh id eda jewed. ");
INSERT INTO oodNT_vpl VALUES ("TT2_13","086_2_13","TIT","2","13","13","Batt wo masmak nach pi nenida mach haschu s-wohochud mat ia ep wo jiwia k si s-tondam wo e chehgi hegai mo d t-Jioshga ch d t-doꞌibiakam Jesus Christ. ");
INSERT INTO oodNT_vpl VALUES ("TT2_14","086_2_14","TIT","2","14","14","Heg at am i e dagito mat s-koꞌokam e muhkid k hekaj t-doꞌibia ab amjed g pi apꞌekam k i t-kegch mach d hahawa si hemajkamgaj k si tatchua matt hab wo junihid g s-apꞌekam. ");
INSERT INTO oodNT_vpl VALUES ("TT2_15","086_2_15","TIT","2","15","15","Pegih, am g si ha ahgid wehs ihda k i ha gewkemhun mat hab wo junihid g s-apꞌekam k ep i ha shohbid mat hedai hab wo i wuad g pi apꞌekam. Pi at hedai wo chum pi m-haꞌichuchudad nap pi gewkdag mapt id am hab wo junihid. ");
INSERT INTO oodNT_vpl VALUES ("TT3_1","086_3_1","TIT","3","1","1","Pt am wo ha ahgidad g wohochuddam mat has wo chum masmak. T wo s-ha wohog elidad g e-kokownalig ch am oidk hab wo e junihid g chehanig ch chum hekid wo e nahtokchid mat wo s-ap chikpanad ch hab wo junihid g s-apꞌekam. ");
INSERT INTO oodNT_vpl VALUES ("TT3_2","086_3_2","TIT","3","2","2","Am g ha ahgid mat pi wo pi kehg neneokad ab hedai i amjed ch wabshaba wo si s-ap e tahtkkad ch wo si s-hemajimak ab wehs ha wui. ");
INSERT INTO oodNT_vpl VALUES ("TT3_3","086_3_3","TIT","3","3","3","Neh, heki ach hu wa hab masmakahim mo hegam mo pi ab hu wohochud g Jiosh. Pi ach wa ab hu kaiham g Jiosh ch pi haꞌichu amichud ch hab s-junimk g pi apꞌekam ch pi aꞌamdag ch s-chu hehgamk. Haꞌi o s-t-kehꞌid. Kuch ab epai s-ha kehꞌid. ");
INSERT INTO oodNT_vpl VALUES ("TT3_4","086_3_4","TIT","3","4","4","K wabshaba g t-doꞌibiakam Jiosh si pihk e elid t-hekaj ch ia i e chehgi jewed dahm ");
INSERT INTO oodNT_vpl VALUES ("TT3_5","086_3_5","TIT","3","5","6","mat wo t-doꞌibia ab amjed g s-koꞌok t-namkidadag. Pi at hedai wo e nako mas wo e doꞌibia g hejel haꞌichu hab e-junikaj. T wabshaba g Jiosh ab i s-t-hoꞌigeꞌid k gam hu wako g pi ap t-chuꞌijig matt wo edagi g wechij doakag. Heg at hekaj ia jiwia g t-doꞌibiakam Jesus Christ jewed dahm k heg hekaj ab t-mah g Hekia S-apꞌekam Gewkdag. Heg o am t-eda ch ab t-mahkch hegai wechij doakag. ");
INSERT INTO oodNT_vpl VALUES ("TT3_7","086_3_7","TIT","3","7","7","Jesus Christ o ab s-t-hoꞌigeꞌid ch am i t-apꞌech matt wo s-apꞌek am Jiosh tahgio. Kuch heg hekaj edgid ihda wechij doakag ch hab am wehmaj wo kihkad chum hekid am i dahm matt wo koi. ");
INSERT INTO oodNT_vpl VALUES ("TT3_8","086_3_8","TIT","3","8","8","Do wohokam ihda mani haschu m-ahgid. Kupt chum hekid am wo ha ahgidad g wohochuddam. T hekaj wo e nuhkud mat wo s-wapagimak ch hab wo junihid g s-apꞌekam. Id at d wo i ha-wehmtadagk g hemajkam. ");
INSERT INTO oodNT_vpl VALUES ("TT3_9","086_3_9","TIT","3","9","9","Kupt pi wo ha neꞌowinad hegam mo wabsh pehegi haꞌichu m-kaiam ch am chum m-pipꞌichud ab amjed g Tutuligo ha-chehanig ch chum ge e haschud ch hab kaij mo ab d ha amjedkam g si s-has hahaꞌichu. ");
INSERT INTO oodNT_vpl VALUES ("TT3_10","086_3_10","TIT","3","10","11","Gokko apt wo s-ha daꞌi hegam mat hedai wo chum aꞌai ha gaꞌagwulkai g wohochuddam. Hegam mat pi ab hu wo m-kaiha o pi apꞌe. T g pi ap ha-chuꞌijig am wo ha chehgi. Kumt wabsh wo ha dagito. ");
INSERT INTO oodNT_vpl VALUES ("TT3_12","086_3_12","TIT","3","12","12","Ia o ni-wehm dadha g Artemas ch Tychicus. Kunt idam am hema wo i kei mat am m-wui wo jiwia. Kupt am haha wo hih Nicopolis kihhim wui mapt am wo ni-wehmajk nant pi am wo dakad s-hehpichꞌed. ");
INSERT INTO oodNT_vpl VALUES ("TT3_13","086_3_13","TIT","3","13","13","Kah ani mash am m-wehm da hegai Zenas mo d chehanig hudawogdam ch atsh am hebai wo ha mihshmdam g Apollos wehm. Kupt heꞌes wo i e nakog k am wo i ha wehmt mat pi haꞌichu wo pi edagi. ");
INSERT INTO oodNT_vpl VALUES ("TT3_14","086_3_14","TIT","3","14","14","Bat wo wa chum masmak g wohochuddam mat hab waꞌap wo i ha wehmajk hegam mo hab masma tatchua g i wehmtadag. ");
INSERT INTO oodNT_vpl VALUES ("TT3_15","086_3_15","TIT","3","15","15","Wehsijj o am i m-hoꞌigeꞌid idam t-wehm wohochuddam mo ia kih. Am g wehsijj i ha hoꞌigeꞌid g t-wehm wohochuddam amai. Jiosh at wo wa s-em-hoꞌigeꞌel.");
INSERT INTO oodNT_vpl VALUES ("PM1_1","087_1_1","PHM","1","1","1","Ni-wehnag, Philemon: Ia ani kuhpi ahni Paul nani pi ahgachug g Jiosh haꞌichu ahga ab amjed g Jesus Christ. K ia ni-wehmaj g Timothy ch ab s-em-hoꞌigeꞌid. Am ant haꞌichu wo m-oꞌohani, Philemon, s-chegitokch map wa s-ap i t-wehmaj id eda chikpan. ");
INSERT INTO oodNT_vpl VALUES ("PM1_2","087_1_2","PHM","1","2","2","Kupt id am wo neꞌokchul Aphia wui ch heg wui Archipus mo wa t-wehm ahgahim g Jiosh haꞌichu ahga, pej wehs ha wui hegam mo am em-wehm e mihshmad em-kih am. ");
INSERT INTO oodNT_vpl VALUES ("PM1_3","087_1_3","PHM","1","3","3","Ab o si s-em-hoꞌigeꞌid g t-ohg Jiosh ch t-kownalig Jesus Christ ch ab wo wa baꞌich i em-mahkad g i wehmtadag ch g s-ap tahhadkam. ");
INSERT INTO oodNT_vpl VALUES ("PM1_4","087_1_4","PHM","1","4","7","Ab apsh wabsh kia si hiwig g t-kownalig Jesus ch si pihk e elid ha hekaj g e-wehm wohochuddam. (7) Sh hegam ab si i e gewkemhun ab neidch map s-ap haꞌichu hab ha junid. Ni heg hekaj si s-ap ni-tahtk (4) ch ab hoꞌigeꞌid g Jiosh ch ab tahni mat baꞌich wo i m-wehmt hemu. (6) Pt hab baꞌich ab wo i chehgi map geꞌe edgid g s-apꞌekam ab ihmch g Jesus Christ. ");
INSERT INTO oodNT_vpl VALUES ("PM1_8","087_1_8","PHM","1","8","8","Ab o ni-mahkch g Christ g gewkdag mant ab wo haꞌichu em-cheha ahpim mam ab ihm. ");
INSERT INTO oodNT_vpl VALUES ("PM1_9","087_1_9","PHM","1","9","9","Nt wabshaba ab wabsh wo i m-gewkemhu mapt haꞌichu hab wo ni-juni heg wabsh hekaj map si pihk e elid t-hekaj. Dani keli hemu ch ia kuhpi Jesus Christ wehhejed. Kupt ab wo si pihk e el ni-wui k hekaj hab wo juh g ni-tatchui. ");
INSERT INTO oodNT_vpl VALUES ("PM1_10","087_1_10","PHM","1","10","10","Ia o ni-wehmaj ihda m-neholiga mo hab chehgig Onesimus. Ni am ahgid ab amjed g t-kownalig Jesus. T ab i s-wohoch. K heg wa wepo mo d ni-alidag am t-wohochudadag ed. ");
INSERT INTO oodNT_vpl VALUES ("PM1_11","087_1_11","PHM","1","11","11","Heki ash hu s-padmam chikpan m-wehhejed ch wabshaba hemu s-wagimam chikpan mo hab masma hab d ahga g chehgigaj ch hab haꞌichu ni-junid am m-wehhejed. ");
INSERT INTO oodNT_vpl VALUES ("PM1_12","087_1_12","PHM","1","12","12","Ab ani chehani mat am uhpam ep wo hih m-wui. Kupt hab masma ab wo neidad mo d ni-alidag. ");
INSERT INTO oodNT_vpl VALUES ("PM1_13","087_1_13","PHM","1","13","14","Chum ani hi wa tatchua mat ia wo i ni-wehmt m-wehhejed mani ia kuhpi ch ahg g s-kehg haꞌichu ahgaj g Jiosh. K wabshaba pi hab chum chuꞌig manis wo m-wohppoꞌi g m-pionag. Baꞌich o i s-apꞌe mat hejel hab wo i e ah mapt has masma wo i ni-wehmt. ");
INSERT INTO oodNT_vpl VALUES ("PM1_15","087_1_15","PHM","1","15","15","Do heb hu himkam ihda m-pionag al heꞌes i tash. Kuki wabshaba hab d elidaj g Jiosh mat hab masma wo e chehg k d haha wo m-wehm wohochuddamk chum hekid. ");
INSERT INTO oodNT_vpl VALUES ("PM1_16","087_1_16","PHM","1","16","16","Do si t-wehnag, wahm ahpi, no pi d m-pionag ch am i dahm d hahawa m-wehm wohochuddam. ");
INSERT INTO oodNT_vpl VALUES ("PM1_17","087_1_17","PHM","1","17","17","Bap masma hab ni-elid mani d si m-wehnag, pegih, k ch hab wa masma hab wo elidad g Onesimus mat d wo si m-wehnagk. ");
INSERT INTO oodNT_vpl VALUES ("PM1_18","087_1_18","PHM","1","18","18","Ab atsh m-wui pi ap chuꞌi. Kupt wabshaba ahni ab wo ni-mohtoꞌi. ");
INSERT INTO oodNT_vpl VALUES ("PM1_19","087_1_19","PHM","1","19","19","Ahni ant wo m-namkid heg hekaj, chum aps ahpi ab ni-ab e wulshch nant pi am m-wui uꞌapa g Jiosh haꞌichu ahga mapt hekaj e doꞌibia. ");
INSERT INTO oodNT_vpl VALUES ("PM1_20","087_1_20","PHM","1","20","20","Pegih, pt hab masma hab wo elidad g Onesimus mat d wo m-wehnagk. Id at ab wo si i ni-gewkemhu am wehhejed g Jiosh alidag. ");
INSERT INTO oodNT_vpl VALUES ("PM1_21","087_1_21","PHM","1","21","21","Id ant am i m-oꞌohani s-mahchch mapt baꞌich i dahm haꞌichu hab wo ni-juni mani m-tahni. ");
INSERT INTO oodNT_vpl VALUES ("PM1_22","087_1_22","PHM","1","22","22","Jiosh at ab wo kaiha g em-hoꞌigeꞌidahuna k ab wo i ni-wuhshad ab amjed g kukpaikud. Nt am ep wo i em-chehgim. Kumt heg hekaj am wo i apꞌech g kih ni-wehhejed. ");
INSERT INTO oodNT_vpl VALUES ("PM1_23","087_1_23","PHM","1","23","23","Ia o ep ni-wehm kuhpi g Epaphras ch s-m-hoꞌigeꞌid. ");
INSERT INTO oodNT_vpl VALUES ("PM1_24","087_1_24","PHM","1","24","24","K ia ep dadha g Mark ch Aristarcas ch Demas ch Luke ch hab waꞌap s-m-hoꞌigeꞌid. ");
INSERT INTO oodNT_vpl VALUES ("PM1_25","087_1_25","PHM","1","25","25","T-kownalig Jesus Christ at wo wa s-em-hoꞌigeꞌel.");
INSERT INTO oodNT_vpl VALUES ("HB1_1","088_1_1","HEB","1","1","1","Heki atsh hu am haꞌi i ha chuhcha g Jiosh g t-shohshonbad matsh am wo amogad g haꞌichu ahgaj. Kush idam Jiosh haꞌichu i tashogiddam heꞌes am al i ha tashogid g Jiosh aꞌahidag oidam. ");
INSERT INTO oodNT_vpl VALUES ("HB1_2","088_1_2","HEB","1","2","2","Kutsh g Jiosh am hahawa i kei g e-alidag. Tsh id ia i wuhsh jewed dahm k si s-ap t-tashogid g Jiosh. Id o wud matsh g Jiosh ged hu i si wehpeg am i kei matsh wehs haꞌichu wo nahto. K heg hekaj wehs haꞌichu d enigaj. ");
INSERT INTO oodNT_vpl VALUES ("HB1_3","088_1_3","HEB","1","3","3","Kutsh eda ia jiwia k e shoꞌigchud k e muhkid matsh gam hu hab wo i juh g s-koꞌok t-namkidadag mach d pi ap chuꞌijkam. Tsh g Jiosh ab hahawa uhpam ep i be k an dai si e-hugid an. Kush si s-kehg s-masma am e chehgidch g s-has haꞌichudaj mash woho si wepo chuꞌig g e-ohg ch wehs an uꞌukch g e-nahtoi matsh an s-ap hab wo chuꞌigk. ");
INSERT INTO oodNT_vpl VALUES ("HB1_4","088_1_4","HEB","1","4","4","Neh, bo wa masma am e chehgidch mo id d alidaj g Jiosh. K heg hekaj tasho mo baꞌich d i si s-has haꞌichu mo hi g anghil. ");
INSERT INTO oodNT_vpl VALUES ("HB1_5","088_1_5","HEB","1","5","5","Jiosh ash pi hekid hema g anghil hab ahg mo d alidaj ch wabshaba hab kaij id wui: Ni-alidag, hemu ant am wo ha chehgi g hemajkam map ahpi d waꞌi ni-alidag. Kush hab ep kaij: Dat wo ni‑alidagk ch am wo i wuhsh jewed dahm. ");
INSERT INTO oodNT_vpl VALUES ("HB1_6","088_1_6","HEB","1","6","6","K an ep oꞌohanas mash hab kaij: Wehs g anghil at hemho wa ab wo hehgchulidad. ");
INSERT INTO oodNT_vpl VALUES ("HB1_7","088_1_7","HEB","1","7","7","K an ep oꞌohanas: Anghil o haꞌichu wehhejed s‑kehgaj hab sha masma mo g hewel ch mei. ");
INSERT INTO oodNT_vpl VALUES ("HB1_8","088_1_8","HEB","1","8","8","Kush wabshaba g Jiosh alidag am wehmaj wehs haꞌichu dahm. Kush g Jiosh ab wui hab kaij: Dap Jiosh. Kut pi hebai wo ha hugk g m‑kownaltalig mani ab m‑hiwgid. K g m‑chehanig chum hekid s‑apꞌe. ");
INSERT INTO oodNT_vpl VALUES ("HB1_9","088_1_9","HEB","1","9","9","S‑hohhoꞌid ap g s‑apꞌekam ch g pi apꞌekam pi hohhoꞌid Nt heg hekaj am i m‑kehsh k ab m‑mah g si geꞌe s‑hehgig wehs ha baꞌiwechkim. ");
INSERT INTO oodNT_vpl VALUES ("HB1_10","088_1_10","HEB","1","10","10","Neh, bash kaij g Jiosh ch hab ep kaij ab wui: Ni‑Kehsha, am apt nahto g jewed kahchim ch dahm kahchim. ");
INSERT INTO oodNT_vpl VALUES ("HB1_11","088_1_11","HEB","1","11","12","T heg wehs wo hekit k gam hu hab wo i e juh hab masma mat g iꞌikus. Kupt eda ahpi hi wabsh chum hekid d wo doakamk ch pi hekid am gawul wo e juh. ");
INSERT INTO oodNT_vpl VALUES ("HB1_13","088_1_13","HEB","1","13","13","Neh, bash kaij g Jiosh ab e‑alidag wui ch hab ep kaij: In g hu dahiwua si ni‑hugid an k ab wo ai mant wo ha gewito g m‑obga. Neh, id ash wehs hab kaij g Jiosh ab e‑alidag wui ch pi hekid ab hu anghil ha wui hab shaꞌi kaij. ");
INSERT INTO oodNT_vpl VALUES ("HB1_14","088_1_14","HEB","1","14","14","Anghil ash pi wepo masma g Jiosh alidag ch d wabsh gewpkdag mash am chikpan Jiosh wehhejed. Kuch ahchim d hahawa Jiosh aꞌaliga t‑doꞌibiak ch am wo i wahp kihdaj ed. Kush g anghil d Jiosh pionag ch atsh am wo i t‑wehmajk. ");
INSERT INTO oodNT_vpl VALUES ("HB2_1","088_2_1","HEB","2","1","1","Neh, wehs ihda o ab t‑chehgidch mo g Jiosh alidag wehs dahm g e‑nahtoi. Kutt heg hekaj ab wo si t‑uꞌukchid id ab s‑kehg haꞌichu ahgaj matt kah ch pi gam hu hab wo i t‑juh ab amjed. ");
INSERT INTO oodNT_vpl VALUES ("HB2_2","088_2_2","HEB","2","2","2","Pi ash d Jiosh alidag ch d wabsh anghil matsh wa ia uꞌapa g Jiosh haꞌichu ahga heki hu. Tsh wabshaba s‑koꞌokam bei g e‑namkidadag hegam mash pi ab hu ha kaiham. ");
INSERT INTO oodNT_vpl VALUES ("HB2_3","088_2_3","HEB","2","3","3","Sh eda d si alidaj g Jiosh hegai matsh hemu ia uꞌapa g haꞌichu ahgaj. Kutt hemho wa ab wo kaihamad. Am o t‑tashogid g doꞌibiadag. Kutt pi has masma wo t‑doꞌibia ab amjed g s‑koꞌok t‑namkidadag matt pi ab hu wo kaihamad. Hegam matsh ab kah g Jiosh alidag o s‑ap am t‑ahgid ihda haꞌichu ahgaj matsh ia uꞌapa. ");
INSERT INTO oodNT_vpl VALUES ("HB2_4","088_2_4","HEB","2","4","4","K g Jiosh hab ha junidahim g s‑hasig haꞌichu ch hekaj am wohokamchud g haꞌichu ha ahga. K g Hekia S‑apꞌekam Gewkdag ab t‑mahkch g gewkdag mach hekaj hab wua g nahnko mahs i wehmtadag ch i gewkemhunadag ab aꞌai t‑wui. ");
INSERT INTO oodNT_vpl VALUES ("HB2_5","088_2_5","HEB","2","5","5","Pi ash d anghil mas g Jiosh am i ha chuhcha mat am wo himchudad g kownaltaligaj. Dach ahchim hemajkam. ");
INSERT INTO oodNT_vpl VALUES ("HB2_6","088_2_6","HEB","2","6","7","Neh, an o hebai hab chuꞌig Jiosh oꞌohana ed mash hema hab kaij ab Jiosh wui: Ni‑Jioshga, dach wabsh al hemajkam maptsh ia wabsh t‑shul mattsh am wo ha wechokad g anghil heꞌes i tash. Pi oki hab chum chuꞌig maps ab wo has t‑elidad ch wo t‑dagioꞌidad. Ptsh eda ab wo si t‑hahaꞌichuchud k ab wo t‑mah g si s‑kehg s‑has haꞌichudag ");
INSERT INTO oodNT_vpl VALUES ("HB2_8","088_2_8","HEB","2","8","8","k am wo i t‑chuhcha wehs haꞌichu dahm. Neh, bo chuꞌig g Jiosh oꞌohana ch hab d ahga mat wehs g Jiosh nahtoi am wo ha wechokad g hemajkam. Pi o hab chuꞌig idani. ");
INSERT INTO oodNT_vpl VALUES ("HB2_9","088_2_9","HEB","2","9","9","Kuch wabshaba s‑mahch matsh heki hu i shonwua ab Jesus amjed matsh hab wo e juh. Heg atsh wa i e jumalkad k t‑wepo e juh k heꞌes i tash ha wecho g anghil ch chum hems e dagito muhkig wui am wehs t‑wehhejed. Id o d Jiosh hab elida no pi si s‑t‑hoꞌigeꞌid. T g Jiosh heg hekaj ab si haꞌichuchud k an dai mat d wo t‑kownaligk. ");
INSERT INTO oodNT_vpl VALUES ("HB2_10","088_2_10","HEB","2","10","10","Wehs haꞌichu o d Jiosh nahtoi ch wehhejed an hab chuꞌig. T heg si s‑hemajim am i apꞌech mat g Jesus wo e shoꞌigchud k hekaj wo t‑doꞌibia matt d wo aꞌaligajk ch am hahawa chum hekid wo wehmajk si s‑kehg kihdaj ed. Jiosh hab elida o wehs s‑apꞌe. ");
INSERT INTO oodNT_vpl VALUES ("HB2_11","088_2_11","HEB","2","11","11","Pegih, tsh hab wa masma ab i t‑gawulkai g Jiosh alidag matt hab waꞌap d wo Jiosh aꞌaligak ch pi wo ha chuꞌijigk. Kush heg hekaj pi shaꞌi e elid mat hab wo t‑aꞌagad ‘ni‑wepnag.’ ");
INSERT INTO oodNT_vpl VALUES ("HB2_12","088_2_12","HEB","2","12","12","An o hab chuꞌig Jiosh oꞌohana ed mash g alidaj s‑t‑nawojimk ch hab ahg g Jiosh: Bant wo ha aꞌagad mo d ni‑wepnag hegam mat ab wo s‑m‑wohoch am i kahk g haꞌichu ni‑ahga. Amt ant ha shahgid ab wo m‑hehgchulidad. ");
INSERT INTO oodNT_vpl VALUES ("HB2_13","088_2_13","HEB","2","13","13","Kush hab ep kaij: Ab ant hab wabsh masma wo s‑m‑wohochudad mo g m‑hemajkamga. K an ep oꞌohadag matsh ia wo jiwia k wo ha wehmajk ch hab wo ah: Idam o d Jiosh aꞌaliga. Kut am ni‑nuhkudach. Neh, bash kaij ch hab t‑aꞌaga ‘Jiosh aꞌaliga.’ ");
INSERT INTO oodNT_vpl VALUES ("HB2_14","088_2_14","HEB","2","14","14","Kush eda g Jiawul edgid g gewkdag mat ab wo t‑abch g t‑chuꞌijig matt hekaj gam hu hab wo i t‑juh ab amjed g Jiosh. Tsh wabshaba g Jiosh alidag t‑wepo e juh mat hekaj s‑ap ab wo bei g s‑koꞌok t‑namkidadag k wo hugio g Jiawul gewkdag mat hahawa pi wo e nako mas gam hu hab wo i t‑juh ab amjed g Jiosh. ");
INSERT INTO oodNT_vpl VALUES ("HB2_15","088_2_15","HEB","2","15","15","Jiosh alidag atsh gewito g Jiawul am t‑wehhejed. Kutt heg hekaj pi wo ehbidad g muhkig. ");
INSERT INTO oodNT_vpl VALUES ("HB2_16","088_2_16","HEB","2","16","16","Pi ash d anghil mas g Jiosh wo ha doꞌibia. Dach ahchim hemajkam mach ab s‑wohochud. ");
INSERT INTO oodNT_vpl VALUES ("HB2_17","088_2_17","HEB","2","17","17","Tsh heg wa hekaj am t‑wepo e juh k t‑wepo masma ia oimmelhim ch haꞌichu nakog. Bat waꞌi masma s‑ap d wo t‑uhgchu pahligk ch ab wo s‑t‑hoꞌigeꞌidad ch gam hu hab wo i juh g t‑chuꞌijig am wehhejed g Jiosh. ");
INSERT INTO oodNT_vpl VALUES ("HB2_18","088_2_18","HEB","2","18","18","Jiawul o chum t‑chehani matt hab wo juh g pi apꞌekam. K wabshaba g Jesus s‑ap e nakog mat am wo i t‑gewkemhunad nash pi hab waꞌap nakog mash wa g Jiawul chum chehani g pi apꞌekam. ");
INSERT INTO oodNT_vpl VALUES ("HB3_1","088_3_1","HEB","3","1","1","Pegih, ni‑wehm wohochuddam, ab at i em‑gawulkai g Jiosh gahi wuhshanim g e‑alidag Jesus. Heg o d Jiosh si Kehsha ch d uhgchu t‑pahlig. Kumt wo oidahid mo has chuꞌig. ");
INSERT INTO oodNT_vpl VALUES ("HB3_2","088_3_2","HEB","3","2","2","Jiosh atsh heki hu am i kei g Mosesbad ha dahm g e‑hemajkamga. Kush heg s‑ap am hab junihim g e‑chikpan. Pegih, sh g Jesus hab waꞌap s‑ap am hab junihim g e‑chikpan am Jiosh wehhejed. ");
INSERT INTO oodNT_vpl VALUES ("HB3_3","088_3_3","HEB","3","3","4","Kutt wabshaba baꞌich ab wo i si has elidad g Jesus mach g Mosesbad no pi d Jiosh ch wehs haꞌichu nahto. ");
INSERT INTO oodNT_vpl VALUES ("HB3_5","088_3_5","HEB","3","5","5","Mosesbad ash s‑ap am hab junihim g e‑chikpan am ha shahgid g Jiosh hemajkamga ch wabshaba d wabsh Jiosh pionag. Tsh g Jiosh am i kei matsh wo haꞌichu aꞌaga wehhejed matsh gam hu baꞌich hahawa s‑ap wo i e tashogit. ");
INSERT INTO oodNT_vpl VALUES ("HB3_6","088_3_6","HEB","3","6","6","Kush eda g Jesus d Jiosh alidag ch d si kehshaj matsh wehs am wo ha dahmkad g hemajkamgaj. Kuch ahchim d hemajkamgaj mattp pi wo dagito g t‑wohochudadag k wabsh s‑ap t‑tahtkk ch wo nenida mat hab wo t‑juni mo has i kaij. ");
INSERT INTO oodNT_vpl VALUES ("HB3_7","088_3_7","HEB","3","7","7","Neh, bash masma hab chuꞌig am t‑wehhejed mash wa hab chuꞌig am ha wehhejed g t‑shohshonbad ahchim Tutuligo. Hegam ha wui ash hab kaij g Hekia S‑apꞌekam Gewkdag: Ab o em‑waid g Jiosh hab masma mo wa ab ha waid g em‑geꞌegedga. ");
INSERT INTO oodNT_vpl VALUES ("HB3_8","088_3_8","HEB","3","8","8","Hegam o pi chechkaidag Kumt pi hab wo chum masmak. Jiosh o wa am ha wehhejed apꞌechudch g jewed ch ab ha waid mat s‑ap am wo dadhaiwua heg eda. T wabshaba wa pi am hu i wahp ");
INSERT INTO oodNT_vpl VALUES ("HB3_9","088_3_9","HEB","3","9","9","k wabsh pipꞌichud ch am dadha gam hu jegko am wa chum neidch mo haschu am hab ha junid giꞌikko wehst‑mahm (40) aꞌahid ab. ");
INSERT INTO oodNT_vpl VALUES ("HB3_10","088_3_10","HEB","3","10","10","T g Jiosh pi am hu i ha wahpki heg oidam k s‑ha kehꞌid k hab kaij: Chum o hekid pi ap chegito idam hemajkam ch pi mai g ni‑himdag. ");
INSERT INTO oodNT_vpl VALUES ("HB3_11","088_3_11","HEB","3","11","11","Kunt hab si i ni‑ah mat pi hekid am hu wo i wahp k pi hekid wo s‑ap dadhaiwua idam geꞌeged mo hab masma k wabshaba ab wo bei g s‑koꞌok namkidadag. ");
INSERT INTO oodNT_vpl VALUES ("HB3_12","088_3_12","HEB","3","12","12","Neh, tsh wa woho hab e juh g Jiosh neꞌoki am ha wehhejed. Kumt heg hekaj wo s‑e nenꞌeidad mamt pi hab masma wo pi chechkaidagk. Jiosh o d doakam ch woho gam hu hab wo i em‑juh mamtp pi ab hu wo kaihamad. ");
INSERT INTO oodNT_vpl VALUES ("HB3_13","088_3_13","HEB","3","13","13","Ab o t‑waid g Jiosh hemu ch wabshaba pi chum hekid ab wo t‑waidad. Mt wo e iattogi g pi apꞌekamkaj mamtp pi ab hu wo kaihamad g Jiosh. Ab g aꞌai wo i e gewkemhunad mamt ab wo kaihamad. ");
INSERT INTO oodNT_vpl VALUES ("HB3_14","088_3_14","HEB","3","14","14","Dach s‑wohom Christ hemajkamga mattp an wo si uꞌukchid g t‑wohochudadag wehs t‑doakag oidam. ");
INSERT INTO oodNT_vpl VALUES ("HB3_15","088_3_15","HEB","3","15","15","Mt heg hekaj wo s‑chegitok ihda mani am em‑ahgid ch pi wo pi chechkaidagk hab masma mash wa hegam mash pi ab hu wohog elid g Jiosh. ");
INSERT INTO oodNT_vpl VALUES ("HB3_16","088_3_16","HEB","3","16","16","Jiosh atsh wa am ha doꞌibia ab ha amjed g Egypt t am hemajkam am gahi wuhshanim g Mosesbad. Kush eda hahawa pi chechkaidag. ");
INSERT INTO oodNT_vpl VALUES ("HB3_17","088_3_17","HEB","3","17","18","Sh g Jiosh s‑ha kehꞌid ch hab kaij matsh pi wo ha hiwigi mas am wo i wahp amai mash hebai am chum apꞌechudch ha wehhejed k hoꞌip wehs koi hegam geꞌeged mash pi ab hu wohog elid. Kush heg hekaj am oiopo tohono jewed ch ed giꞌikko wehst‑mahm (40) aꞌahid ab. ");
INSERT INTO oodNT_vpl VALUES ("HB3_19","088_3_19","HEB","3","19","19","Neh, id o am t‑chehgidch matki heg hekaj pi am hu ha wahpki g Jiosh heg eda jewed mash pi ab hu wohochud. ");
INSERT INTO oodNT_vpl VALUES ("HB4_1","088_4_1","HEB","4","1","2","Kutki heg hekaj pi am hu ha apꞌet g Jiosh waida. Kutt ahchim wo s‑t‑gihugad matt pi hab wo masmak mash wa hegam. Jiosh ash am t‑wehhejed apꞌechudch e‑kihdag ed hab sha masma mash wa am ha wehhejed chum apꞌechudch hegai jewed. ");
INSERT INTO oodNT_vpl VALUES ("HB4_3","088_4_3","HEB","4","3","3","Id ash am apꞌechudas ged hu i amjed matsh am e nahto g jewed. Sh wabshaba hab masma hab chuꞌig am t‑wehhejed mash wa hab chuꞌig am ha wehhejed. Jiosh ash hab kaij matsh pi hedai am hu wo i wah pi ab hu wohochudch k wabshaba ab wo bei g s‑koꞌok e‑namkidadag. Kutt heg hekaj ab wo s‑wohochudad ch hab s‑ap am wo i wahp kihdaj ed am i t‑pihhunk ia jewed dahm. ");
INSERT INTO oodNT_vpl VALUES ("HB4_4","088_4_4","HEB","4","4","4","An o hab chuꞌig Jiosh heki hu oꞌohana ed matsh nahto g jewed ch dahm kahchim chuhdp tashkaj k am hahawa i e pihhu heg eda wewaꞌak tash. ");
INSERT INTO oodNT_vpl VALUES ("HB4_5","088_4_5","HEB","4","5","5","Pegih, sh am t‑wehhejed an hab chuꞌig g s‑ap heubagida wehmaj g Jiosh. Sh wabshaba muꞌijj pi ab hu wohochud g Jiosh. Kush hab kaij matsh pi hekid am hu wo i wahp. ");
INSERT INTO oodNT_vpl VALUES ("HB4_6","088_4_6","HEB","4","6","6","Hegam mat ab wo s‑wohoch g s‑kehg haꞌichu ahgaj g Jiosh atsh am wo i wahp Jiosh kihdag ed. Neh, pi atsh am hu i wahp heg eda jewed mash g Jiosh am wui ha waid hegam matsh wehpeg kah g waidaj natsh pi pi ab hu wohoch. ");
INSERT INTO oodNT_vpl VALUES ("HB4_7","088_4_7","HEB","4","7","8","Tsh wabshaba g ha‑aꞌaliga am i wahp. Tsh g Joshuabad am i ha wanim. Kush ab ha wui hab hahawa kaij g Hekia S‑apꞌekam Gewkdag ihda mani wa am em‑ahgid: Ab o em‑waid g Jiosh hab masma mo wa ab ha waid g em‑geꞌegedga. Kumt pi wo pi chechkaidagk hab masma mo wa hegam. Heki atsh hu am i wahp heg eda jewed. K heg hekaj tasho mo pi ab hu heg wui ha waid g Jiosh ");
INSERT INTO oodNT_vpl VALUES ("HB4_9","088_4_9","HEB","4","9","10","ch wabshaba ha waid matsh d wo hemajkamgajk. Kut hab wo e nahtokch mat am wo i wahp heg eda si s‑kehg s‑hehgig mash ha wehhejed apꞌechudch. Jiosh atsh am i nahto g e‑chikpan k hahawa si s‑hehgig. Kutt ahchim hab waꞌap wo nahto g t‑chikpan k wo si s‑hehgigk mattp wo t‑nahtokch. ");
INSERT INTO oodNT_vpl VALUES ("HB4_11","088_4_11","HEB","4","11","11","Pegih, oi g am wo e nakog mamt am wo i wahp k wo si s‑hehgigk am wehmaj g Jiosh. Pi atsh am hu i wahp hegam matsh pi ab hu wohog el g Jiosh. Kutt wo s‑t‑nenꞌoid k pi hab wo masmak. ");
INSERT INTO oodNT_vpl VALUES ("HB4_12","088_4_12","HEB","4","12","12","Shoꞌo waꞌi si s‑gewkdag g Jiosh neꞌoki. K g Jiosh heg hekaj am chehgidch mo has chuꞌig g t‑doakag ch t‑chegitoidag. Bo masma g neꞌokij mo g s‑muꞌuk wainomi mamtp hems heg hekaj ged hu wo si hikuch g chuhkug ch ohꞌo k wo cheh mo haschu ged hu si eda. ");
INSERT INTO oodNT_vpl VALUES ("HB4_13","088_4_13","HEB","4","13","13","Pi att wo shaꞌi t‑nako machs haschu gam hu wo ehsto ab amjed g Jiosh. Wehs o haꞌichu s‑mahch. Kutt hemho wa hema tash am wo gegokiwua baꞌich k wehs wo ah g t‑chuꞌijig. ");
INSERT INTO oodNT_vpl VALUES ("HB4_14","088_4_14","HEB","4","14","14","Do si uhgchu t‑pahlig ch d Jiosh alidag g Jesus ch an i wah Jiosh kihdag ed am t‑wehhejed. Kutt heg hekaj ab wo s‑wohochudad chum hekid. ");
INSERT INTO oodNT_vpl VALUES ("HB4_15","088_4_15","HEB","4","15","15","Ihda uhgchu t‑pahlig o si pihk e elid t‑hekaj natsh pi ab nakog k s‑mahch hegai mach ahchim ab nakog. Jiawul ash hab waꞌap chum chehani mat hab wo juh hegai mo haschu pi d Jiosh tatchui hab masma mo hemu ab t‑chehani. Kush wabshaba s‑ap ab wui kehk ch pi hekid hab juh g pi apꞌekam. ");
INSERT INTO oodNT_vpl VALUES ("HB4_16","088_4_16","HEB","4","16","16","Pegih, ab o t‑kaiham g Jiosh no pi g alidaj d uhgchu t‑pahlig ch si pihk e elid t‑hekaj. Kutt heg hekaj s‑ap wo t‑nako matt ab wo tahnid g i wehmtadag ch pi wo ehbidad. T heg ab wo i s‑t‑hoꞌigeꞌid k ab wo i t‑wehmt. ");
INSERT INTO oodNT_vpl VALUES ("HB5_1","088_5_1","HEB","5","1","3","Jiosh atsh am i apꞌech matsh hema g t‑wehm oꞌodham d wo uhgchu t‑pahligk ch ab wui hab wo junihid g iagchulida ch hoꞌigeꞌidahuna am t‑wehhejed ch hejel e wehhejed. Kut id hemho wo wa chum s‑hemajimak ab t‑wui no pi hab waꞌap d oꞌodham ch hebai hab wua g pi apꞌekam. ");
INSERT INTO oodNT_vpl VALUES ("HB5_4","088_5_4","HEB","5","4","4","Pi atsh hedai am wabsh wo hejel i e kei mat d wo uhgchu pahlk. Jiosh atsh am wo i kei hab masma matsh wa hab juh g Aaronbad ged hu i heki hu matsh g amjedkamaj d wo papalk. ");
INSERT INTO oodNT_vpl VALUES ("HB5_5","088_5_5","HEB","5","5","5","Tsh hab wa masma pi am hu wabsh hejel i e kei g Christ. Jiosh atsh wa am i kehsh k ab wui hab kaij: Ni‑alidag, hemu ant am wo ha chehgi g hemajkam map ahpi d waꞌi ni‑alidag. ");
INSERT INTO oodNT_vpl VALUES ("HB5_6","088_5_6","HEB","5","6","6","An o hebai hab ep chuꞌig mash hab ep kaij ab wui: Dapt wo pahlk heg hekaj mant am i m‑kei hab masma mant g Melkisedekbad ch pi heg hekaj maps d Aaronbad amjedkam. Kupt chum hekid d wo pahlk. Neh, bash kaij g Jiosh ab wui. ");
INSERT INTO oodNT_vpl VALUES ("HB5_7","088_5_7","HEB","5","7","7","Kush g Jesus ab wui e hoꞌigeꞌidahun ch shoak ch iawua g e‑ohꞌog mash eda ia oimmed ch ab aihim g muhkig. Kush g Jiosh ab kaiham nash pi heg si s‑hemajima ch ab si has elid. ");
INSERT INTO oodNT_vpl VALUES ("HB5_8","088_5_8","HEB","5","8","8","Dash Jiosh hab elida matsh wo e shoꞌigchud k wo e muhkid am t‑wehhejed. Kutsh wa woho hab e juh k hab masma s‑mai g wohog elidadag, chum as d Jiosh alidag. ");
INSERT INTO oodNT_vpl VALUES ("HB5_9","088_5_9","HEB","5","9","9","Bat wa masma am i apꞌech g Jiosh mat hab wo juh g pi ha huhugedam doꞌibiadag wehsijj t‑wehhejed mattp hedai ab wo s‑wohog el. ");
INSERT INTO oodNT_vpl VALUES ("HB5_10","088_5_10","HEB","5","10","10","Kush hab kaij g Jiosh mat am i kei mat d wo uhgchu pahlk hab masma mat am i kei g Melkisedek. ");
INSERT INTO oodNT_vpl VALUES ("HB5_11","088_5_11","HEB","5","11","11","Muꞌi ani haꞌichu chum s‑em‑mashchamimk ab amjed g Christ id hekaj Melkisedek. Mt wabshaba pi wo amich. ");
INSERT INTO oodNT_vpl VALUES ("HB5_12","088_5_12","HEB","5","12","12","Idani amki tash d Jiosh wohochuddam ch hab wo chum chuꞌigk mamt haꞌi ep wo ha mashcha. Kumtki eda koi si s‑ap s‑mai g wehpeg mashchama. Bam sha masma mam d wabsh kia al hahaꞌas aꞌal ch hegai waꞌi wihbi ihꞌe ");
INSERT INTO oodNT_vpl VALUES ("HB5_13","088_5_13","HEB","5","13","13","nam pi pi amichud g Jiosh neꞌoki ab amjed g s‑apꞌekam. ");
INSERT INTO oodNT_vpl VALUES ("HB5_14","088_5_14","HEB","5","14","14","Hegam mat wo geꞌegeꞌehogat e‑wohochudadag ed at wo s‑amich g Jiosh neꞌoki k wo s‑mahchk mo haschu d s‑apꞌekam ch haschu d pi apꞌekam. ");
INSERT INTO oodNT_vpl VALUES ("HB6_1","088_6_1","HEB","6","1","1","Gd hu i si wehpeg att am em‑mashcha mamt gam hu wo s‑ohhod g pi ap e‑chegitoi k ab wo i s‑wohoch g Jiosh ");
INSERT INTO oodNT_vpl VALUES ("HB6_2","088_6_2","HEB","6","2","2","k wo e pahl wapko. T g Jiosh ab wo i em‑wuwhas muhkig t amjed k pi wo em‑lodai. Kutt heki hu em‑mashcha mamt ab wo ha taht hegam mat hab waꞌap ab wo i s‑wohoch g Jiosh k wo e hoꞌigeꞌidahu am ha wehhejed. Kut ab wo bei g gewkdaj g Hekia S‑apꞌekam Gewkdag hab masma mamt ahpim. ");
INSERT INTO oodNT_vpl VALUES ("HB6_3","088_6_3","HEB","6","3","3","Id o d hema hegam wehpeg mashchama am t‑wohochudadag ed. K wabshaba haꞌichu d ep hegai mamt ep wo s‑mai. Mt heg hekaj pi heg wo waꞌi aꞌagad mo d si shondaj g t‑wohochudadag. ");
INSERT INTO oodNT_vpl VALUES ("HB6_4","088_6_4","HEB","6","4","4","Pi at wo e nako hegam mat wo s‑mahchk g Jiosh ch wo dagito mas gam hu ep wo s‑ohhod g pi ap e‑chegito k ep wo bei g wechij doakag. Heki o hu ha tonlid g Jiosh g ha‑amichudadag. K g Hekia S‑apꞌekam Gewkdag am ha eda chikpan. Kut chum bei ihda wechij doakag ");
INSERT INTO oodNT_vpl VALUES ("HB6_5","088_6_5","HEB","6","5","5","k chum s‑mahch mo g Jiosh haꞌichu ahga s‑apꞌe ch neid g Jiosh gewkdag ");
INSERT INTO oodNT_vpl VALUES ("HB6_6","088_6_6","HEB","6","6","6","ch wabshaba wehs dagito ihda heg hekaj pi apꞌekam. Heg o wa wepo mat ab ep sisish g Jiosh alidag kots t ab k si edawua am ep i e nohnogidk pi apꞌekam wui. Kut pi wo shaꞌi e nako mas gam hu ep wo s‑ohhod g pi ap e‑chegitoi. ");
INSERT INTO oodNT_vpl VALUES ("HB6_7","088_6_7","HEB","6","7","8","Neh, no hig pi woho mam hab elid g e‑eꞌes mat chum s‑kehg wo bahidagt mat hekid wo juh. Kumt wo dagito hegai oidag mat wabsh g hoꞌi wo i wuhshad. Pegih, t hab wa masma wo em‑dagito g Jiosh mamtp pi haꞌichu wehhejed wo s‑kehgajk. ");
INSERT INTO oodNT_vpl VALUES ("HB6_9","088_6_9","HEB","6","9","9","Ni wabshaba hab em‑elid mamt woho e doꞌibia k hab masma ab baꞌich wo i bei g Jiosh hoꞌigeꞌidadag. ");
INSERT INTO oodNT_vpl VALUES ("HB6_10","088_6_10","HEB","6","10","10","S‑ap am haꞌichu hab junihim ha wehhejed g e‑wehm wohochuddam ch hab wabsh kia junihim nam pi si pihk e elid ha hekaj. T g Jiosh wo s‑chegito hegai mam haschu hab junihim. ");
INSERT INTO oodNT_vpl VALUES ("HB6_11","088_6_11","HEB","6","11","11","Tatchua ani mamt hab wa masma am hab wo junihid wehs e‑doakag oidam ch ab wo ai hegai mo g Jiosh ab t‑makiog hahawa. ");
INSERT INTO oodNT_vpl VALUES ("HB6_12","088_6_12","HEB","6","12","12","Hegam mash wa heki hu ab s‑wohochud g Jiosh ash s‑bahbagi ab nenida mat hab wo ha juni mash haschu hab kaij mat hab wo juh. Kumt ahpim hab wo wa masmak. ");
INSERT INTO oodNT_vpl VALUES ("HB6_13","088_6_13","HEB","6","13","13","Jiosh ash wa am si ahg g t‑shohshonbad Abraham mash haschu ab t‑makiog ");
INSERT INTO oodNT_vpl VALUES ("HB6_14","088_6_14","HEB","6","14","14","ab wui hab kaijch: Hejel ni‑wehhejed ani si m‑ahgid mant ab wo si s‑m‑hoꞌigeꞌid k ab muꞌi wo i ha wuwhas g m‑amjedkam. ");
INSERT INTO oodNT_vpl VALUES ("HB6_15","088_6_15","HEB","6","15","15","Kutsh heg am wabsh s‑bahbagi nenida k am nei matsh wa g Jiosh am i shonwuich mat haschu am ahgi mat hab wo juni. ");
INSERT INTO oodNT_vpl VALUES ("HB6_16","088_6_16","HEB","6","16","16","Neh, s‑mahch ach mat am Jiosh tahgio aꞌai wo i apꞌech g hemajkam mat woho hab wo juh g haꞌichu e‑ahga. ");
INSERT INTO oodNT_vpl VALUES ("HB6_17","088_6_17","HEB","6","17","17","Pegih, t g Jiosh am hejel e tahgio i apꞌech g haꞌichu e‑ahga Abrahambad wui no pi pi hedai baꞌich i geꞌej mas am tahgio wo i apꞌech. Bo masma am t‑chehgidch ahchim mach ab s‑wohochud mat pi hekid am gawul wo juh g hab e‑elida. ");
INSERT INTO oodNT_vpl VALUES ("HB6_18","088_6_18","HEB","6","18","18","Kutt heg hekaj ab wo t‑gewkemhunad mat s‑ap wo nahto g t‑doꞌibiadag. ");
INSERT INTO oodNT_vpl VALUES ("HB6_19","088_6_19","HEB","6","19","20","Jesus atsh am heki hu i wah dahm kahchim ch ed. Kuch heg hekaj s‑mahch mat am wo i t‑wahpki ahchim mach ab s‑wohochud. Jiosh atsh am i kei matsh d wo uhgchu t‑pahligk chum hekid. Pi ash heg hekaj d pahl mas d papal ha amjedkam. Jiosh atsh am i kei hab masma matsh wa heki hu am i kei hegai mash hab chehgig Melkisedek. ");
INSERT INTO oodNT_vpl VALUES ("HB7_1","088_7_1","HEB","7","1","1","Nt wo haꞌichu em‑ahgi ab amjed hegai Melkisedekbad mant wo em‑tashogi g Jesus chikpan. Jiosh atsh am i kei g Melkisedekbad. Kush d kownal am Salem kihhim ch ed ch d ep pahl. Kutsh idam Abrahambad gam hu hebai gidahiop k am haꞌi ha kokda g pi apꞌekam kokownal k ab uhpam hihim. Kutsh g Melkisedekbad ab ha nam k ab i s‑hoꞌigeꞌel g Abrahambad am wehhejed g Jiosh. ");
INSERT INTO oodNT_vpl VALUES ("HB7_2","088_7_2","HEB","7","2","2","Tsh g Abrahambad ab mah mo haschu ab d wuikamaj g Jiosh mash d hemako tahpna mo wehst‑mahm e tahpanch g gehgewadaj. Melkisedekbad chehgig o hab d ahga ‘S‑apꞌekam Kownal.’ K g Salem hab d ahga ‘Dodolimadag.’ K heg hekaj d ep dodolimkam kownal. ");
INSERT INTO oodNT_vpl VALUES ("HB7_3","088_7_3","HEB","7","3","3","Pi o an hu hebai oꞌohanas mas hedai d ha‑amjedkam g Melkisedekbad ch has masma mahsi k has masma heb hu hih. K id am t‑chehgidch mat has masma in wo i wuhsh g Jiosh alidag ab dahm kahchim t amjed k am uhpam ep wo him k d wo uhgchu pahlk chum hekid. ");
INSERT INTO oodNT_vpl VALUES ("HB7_4","088_7_4","HEB","7","4","4","Melkisedekbad oki baꞌich d i si s‑has haꞌichu mo g Abrahambad. Tsh heg ab mah g hemako tahpna mo wehst‑mahm e tahpanch g gehgewadaj matsh am ui cheggiadag ed ");
INSERT INTO oodNT_vpl VALUES ("HB7_5","088_7_5","HEB","7","5","5","K hab chuꞌig g t‑chehanig matsh hegam t‑wehm oꞌodham mo d Levibad amjedkam ch d papal ab t‑amjed wo ui hegai hemako tahpna matsh wehst‑mahm wo e tahpanch g t‑gehgewadag. ");
INSERT INTO oodNT_vpl VALUES ("HB7_6","088_7_6","HEB","7","6","6","Kush ihda Melkisedekbad pi d Levibad amjedkam. Tsh eda g Abrahambad ab namkid hegai mo d Jiosh wuikam. Tsh g Melkisedekbad ab i s‑hoꞌigeꞌel. ");
INSERT INTO oodNT_vpl VALUES ("HB7_7","088_7_7","HEB","7","7","7","Kuch s‑mahch mat g geꞌechu ab wo s‑hoꞌigeꞌel g chumchu. K heg hekaj baꞌich i geꞌej g Melkisedekbad mo g Abrahambad. ");
INSERT INTO oodNT_vpl VALUES ("HB7_8","088_7_8","HEB","7","8","8","Melkisedekbad o baꞌich d i si s‑has haꞌichu mo g t‑papalig. Hegam o wabsh koꞌihim. K wabshaba pi an hu hebai oꞌohanas mat muh g Melkisedekbad. ");
INSERT INTO oodNT_vpl VALUES ("HB7_9","088_7_9","HEB","7","9","9","K heg wa wepo mat g t‑papalig ha‑shohshonbad Levi am namkid g Melkisedekbad ");
INSERT INTO oodNT_vpl VALUES ("HB7_10","088_7_10","HEB","7","10","10","nash pi ab d Abrahambad amjedkam mash heg am namkid. ");
INSERT INTO oodNT_vpl VALUES ("HB7_11","088_7_11","HEB","7","11","11","Jiosh atsh am i ha chuhcha g Levibad amjedkam matsh d wo t‑papaligk ch ab wo t‑mah g chehanigaj. T wabshaba pi wo shaꞌi e nako g t‑papalig mas am wo i t‑apꞌech g Jiosh wehhejed. Tsh heg hekaj ab hema ep i wuhsh mash gawul masma mo hegam ch wepo masma g Melkisedekbad. ");
INSERT INTO oodNT_vpl VALUES ("HB7_12","088_7_12","HEB","7","12","12","Kut hemho wa am gawul juh g Jiosh g e‑chehanig mat am wo i kei g Jesus mat d wo t‑pahligk. ");
INSERT INTO oodNT_vpl VALUES ("HB7_13","088_7_13","HEB","7","13","14","Heg ash pi ab hu d Levibad amjedkam ch wabshaba ab d Judabad amjedkam matsh idam pi d wo chum papalk am t‑chehanig ed. K heg hekaj tasho mat g Jiosh am gawul juh g e‑chehanig am t‑wehhejed. ");
INSERT INTO oodNT_vpl VALUES ("HB7_15","088_7_15","HEB","7","15","15","Neh, baꞌich ant am wo i em‑tashogi mo g Jesus pi ha wepo masma g t‑papalig ch wabshaba wepo masma g Melkisedekbad. ");
INSERT INTO oodNT_vpl VALUES ("HB7_16","088_7_16","HEB","7","16","16","Pi atsh e pahlch g t‑chehanigkaj k wabshaba e pahlch g gewkdajkaj g e‑doakag. K g doakaj d pi ha huhugedam. ");
INSERT INTO oodNT_vpl VALUES ("HB7_17","088_7_17","HEB","7","17","17","Heg o hekaj ab amjed oꞌohanas mash ab wui hab kaij g Jiosh: Am ant i m‑kei hab masma mant wa am i kei g Melkisedekbad. Kupt chum hekid d wo uhgchu pahlk. Neh, bo kaij g Jiosh am e‑alidag wui. ");
INSERT INTO oodNT_vpl VALUES ("HB7_18","088_7_18","HEB","7","18","19","Kut heg am i t‑apꞌech Jiosh tahgio mach ab hahawa s‑ap miabid. Heki hu t‑chehanig o pi ab hu shaꞌi t‑mahkch g gewkdag machs hekaj am wo i t‑apꞌech Jiosh wehhejed. Kut hekaj g Jiosh gam hu hab i juh. ");
INSERT INTO oodNT_vpl VALUES ("HB7_20","088_7_20","HEB","7","20","20","Jiosh ash hab wabsh kaij matsh g Levibad amjedkam d wo papalk ");
INSERT INTO oodNT_vpl VALUES ("HB7_21","088_7_21","HEB","7","21","21","ch wabshaba g e‑gewkdagkaj hab kaij ab wui g Jesus: Ahni ani g ni‑gewkdagkaj hab si kaij mapt d wo uhgchu pahlk chum hekid. Kunt pi hekid am gawul wo juh g hab ni‑elida. Neh, bash kaij g Jiosh. ");
INSERT INTO oodNT_vpl VALUES ("HB7_22","088_7_22","HEB","7","22","22","K id am t‑chehgidch mat g Jiosh am i apꞌech g baꞌich i s‑kehg apꞌechuda mat hi heki hu nat pi am i kei g hejel e‑alidag mat d wo uhgchu pahlk chum hekid. ");
INSERT INTO oodNT_vpl VALUES ("HB7_23","088_7_23","HEB","7","23","23","Hegam Levibad amjedkam at pi wo e nako mas d wo papalk chum hekid no pi koꞌihim. ");
INSERT INTO oodNT_vpl VALUES ("HB7_24","088_7_24","HEB","7","24","24","T wabshaba g Jesus chum hekid d wo doakamk. T hab pi hedai ep am kehkud ed wo i kekiwua. ");
INSERT INTO oodNT_vpl VALUES ("HB7_25","088_7_25","HEB","7","25","25","Kut wo e nako mat wehs wo ha doꞌibia hegam mat am gahi wuhshanim ab wo i e nohnogi Jiosh wui nat pi chum hekid d wo doakamk ch am ha wehhejed ab wo tahnid g Jiosh mat am wo i ha wehmt. ");
INSERT INTO oodNT_vpl VALUES ("HB7_26","088_7_26","HEB","7","26","26","Tatchua ach g si s‑ap uhgchu pahl. K g Jesus woho hab masma ch d hekia s‑apꞌekam ch i e gawulkadch ab ha amjed g pi apꞌekam. Idani o an daha Jiosh wehm an dahm kahchim ch ed. ");
INSERT INTO oodNT_vpl VALUES ("HB7_27","088_7_27","HEB","7","27","27","Pi o wepo masma hegam mo d uꞌugchu papal am heki hu t‑chehanig ed. (a) Hegam o d pi ap chuꞌijkam ch wehpeg ab wo haꞌichu iagchul hejel e‑chuꞌijig wehhejed k ab haha wo iagchul g hemajkam ha‑chuꞌijig wehhejed. K wabshaba g Jesus pi ha chuꞌijig. (b) Hegam o chum hekid ab haꞌichu iagchulid Jiosh wui. T wabshaba g Jesus hemho hab juh. T heg wehs am i apꞌech g pi ap ha‑chuꞌijig. (c) Hegam o ab haꞌichu chum namkid g Jiosh. T wabshaba g Jesus hejel am i e dagito mat hekaj ab wo iagchul. ");
INSERT INTO oodNT_vpl VALUES ("HB7_28","088_7_28","HEB","7","28","28","Hegam mo d papal ab heki hu t‑chehanig wecho o pi d shaꞌi hekiakam ch pi ap wo nahto g e‑chikpan. T wabshaba g Jiosh am hahawa i kei g e‑alidag g hejel e‑gewkdagkaj. K heg d uhgchu t‑pahlig ch d si hekiakam. Pi at hekid wo huhug g gewkdaj. T hab s‑ap wo nahto g e‑chikpan. ");
INSERT INTO oodNT_vpl VALUES ("HB8_1","088_8_1","HEB","8","1","1","Neh, bo wa masma d uhgchu pahl g Jesus mant am i em‑tashogi. Kush g Jiosh ab si has elid ch am e wehm dahshch e‑kownal daikud ed. ");
INSERT INTO oodNT_vpl VALUES ("HB8_2","088_8_2","HEB","8","2","2","Jiosh kihdag o si s‑wohom d geꞌe cheopi ch pi d wabsh hemajkam ha‑nahtoi. K heg eda am chikpan ihda si s‑wohom uhgchu t‑pahlig. ");
INSERT INTO oodNT_vpl VALUES ("HB8_3","088_8_3","HEB","8","3","3","Uꞌugchu papal at ab haꞌichu wo chum iagchul Jiosh wui am wehhejed g pi ap ha‑chuꞌijig g hemajkam. T id hab waꞌap wo wa juh g Jesus. ");
INSERT INTO oodNT_vpl VALUES ("HB8_4","088_8_4","HEB","8","4","4","K eda pi hiwgidas mas hab wo juh ia jewed dahm no ge d Levibad amjedkam. Do waꞌi idam mo am t‑himdag chehanig ed hab wua g chuꞌijig iagchulida. ");
INSERT INTO oodNT_vpl VALUES ("HB8_5","088_8_5","HEB","8","5","5","K eda g ha‑chikpan wabsh t‑chehgidch g Jiosh kihdag ch hegai si s‑wohom chuꞌijig iagchulida. Jiosh atsh wa am chehgi g Mosesbad mo has masma g kihdaj an dahm kahchim ch ed. Kush wa neid g Mosesbad an kehkch doꞌag dahm. Kush wa hab kaij g Jiosh ab wui: Am ani m‑chehgid mo has masma g ni‑kihdag. Kupt am wo ha ahgi g hemajkam mat hab masma am hema hab wo juh g ikus kih mat d wo ni‑cheopigak. ");
INSERT INTO oodNT_vpl VALUES ("HB8_6","088_8_6","HEB","8","6","6","Neh, hegam uꞌugchu papal o am i chum ha wehmt g hemajkam heg hekaj heki hu hab elidaj g Jiosh. K wabshaba ihda wechij haꞌichu hab elidaj baꞌich i s‑kehgaj no pi g Jiosh baꞌich i s‑kehg haꞌichu ab t‑makiog. K g Jesus baꞌich i s‑ap i t‑wehmt heg hekaj. ");
INSERT INTO oodNT_vpl VALUES ("HB8_7","088_8_7","HEB","8","7","7","Pi at am hu hab wo juh g wechij apchuda g Jiosh matp g hekiukam s‑ap am wo i t‑apꞌech wehhejed. ");
INSERT INTO oodNT_vpl VALUES ("HB8_8","088_8_8","HEB","8","8","8","Neh, bash kaij g Jiosh: Ab o him g tash mant am wo nahto g wechij hab ni‑elida am ha wehhejed g ni‑hemajkamga. ");
INSERT INTO oodNT_vpl VALUES ("HB8_9","088_8_9","HEB","8","9","9","Kut pi hab wo masmak mo hegai mant am chum nahto am ha wehhejed g ha‑geꞌegedga mant eda ab i ha wuwhas Egypt jewed t amjed. Hegam o pi ap am hu hab junihim g haꞌichu ni‑apchuda. Kuni heg hekaj pi ha chegima. ");
INSERT INTO oodNT_vpl VALUES ("HB8_10","088_8_10","HEB","8","10","10","Nt wabshaba am hab wo juh g wechij haꞌichu hab ni‑elida am ha wehhejed. K d ihda mant am wo oꞌoha g ni‑chehanig ha‑chegitoi ed ch am ha‑iꞌibdag ed. Kut woho d wo ni‑hemajkamgak. Nt ahni d wo ha‑Jioshgak. ");
INSERT INTO oodNT_vpl VALUES ("HB8_11","088_8_11","HEB","8","11","11","Kut pi hedai wo shaꞌi ha mashcha g e‑wehm oꞌodham mat wo s‑ni‑mahchk. Wehs at wo s‑ni‑mahchk, chum as hedai wud wo k. ");
INSERT INTO oodNT_vpl VALUES ("HB8_12","088_8_12","HEB","8","12","12","Gm ant hu hab wo i juh g pi ap ha‑chuꞌijig k pi hekid ep wo chegitok. ");
INSERT INTO oodNT_vpl VALUES ("HB8_13","088_8_13","HEB","8","13","13","Neh, bash kaij g Jiosh. K heg hekaj tasho mat hekit hegai heki hu t‑himdag chehanig k oi gam hu hab wo i e juh. ");
INSERT INTO oodNT_vpl VALUES ("HB9_1","088_9_1","HEB","9","1","1","Am o apchudas heg eda heki hu chehanig mat has masma g hemajkam ab has wo elidad g Jiosh ch am ep apchudas mat g hemajkam am wo i kei g ikus kih mat hab d wo ahgak. ");
INSERT INTO oodNT_vpl VALUES ("HB9_2","088_9_2","HEB","9","2","2","Id ash wa an e eda kuhpi. K hegai wehpeg kih hab e aꞌaga ‘Hekia S‑apꞌekam Kih.’ Sh id eda am haꞌichug g lalampa chuhchakud ch mihsa. Sh heg ab mihsa g papal am doꞌaw g pahn ch hekaj ab si has elid g Jiosh. ");
INSERT INTO oodNT_vpl VALUES ("HB9_3","088_9_3","HEB","9","3","3","Kush hegai hema ep kih hab e aꞌaga ‘Si Hekia S‑apꞌekam Kih.’ ");
INSERT INTO oodNT_vpl VALUES ("HB9_4","088_9_4","HEB","9","4","4","Id ash eda am haꞌichug g ohla iagchulidakud. Kush id ab g papal an memheid g s‑ap uhw haꞌichu. Kush am ep haꞌichug hegai uhs washa mash d chehgida mach d chum Jiosh hemajkamga ahchim Tutuligo. Id ash wehsko e maꞌishch g ohlakaj. Am ash id eda e dahshch g ohla haꞌa. Sh id eda haꞌi nuhkud hegai haꞌichu hugi mash hab e aꞌaga ‘manna.’ Kush am e chekch hegai Aaronbad usaga mash wa ab i iꞌiwgi. Kush wa am ep e toꞌakch hegai gohk koꞌokmalk hohodai mo an ab oꞌohanas g Jiosh chehanig. ");
INSERT INTO oodNT_vpl VALUES ("HB9_5","088_9_5","HEB","9","5","5","An dahm ihda uhs washa ash an nahtois g gohk anghil ch ab e wui gegok ch g e‑aꞌankaj am ehkchulidch matsh hebai wo e iawua g ehꞌedaj g ha‑iagchulida. Id ash am e iawua matsh hekaj g Jiosh wo s‑ha hoꞌigeꞌid k gam hu hab wo i juh g ha‑chuꞌijig. Pi ant am hu wo kia wehs haꞌichu t tashogi ab amjed ihda. ");
INSERT INTO oodNT_vpl VALUES ("HB9_6","088_9_6","HEB","9","6","6","Neh, bash wa masma wehs apchudas idam haꞌichu. Sh g papal am i wahpk wehpeg kih ch ed wehs tashkaj ch am hab wua g e‑chikpan. ");
INSERT INTO oodNT_vpl VALUES ("HB9_7","088_9_7","HEB","9","7","7","Kush wabshaba heg waꞌi si uhgchu pahl ged hu i wapke heg eda baꞌich kih hemho ahid ab. Kush g haꞌichu doakam ehꞌed am iagchulid Jiosh wui am wehhejed g e‑chuꞌijig ch ha‑chuꞌijig g hemajkam matp hems am hab juh pi mahchch mo d pi ap chuꞌijig. ");
INSERT INTO oodNT_vpl VALUES ("HB9_8","088_9_8","HEB","9","8","8","Hegai Si Hekia S‑apꞌekam Kih o wepogidas g Jiosh kihdag. K g Hekia S‑apꞌekam Gewkdag am t‑chehgidch mo pi koi ab hu kuhpiꞌoks g Jiosh kihdag am t‑wehhejed mo eda wabsh kia an kuhpi hegai kih. ");
INSERT INTO oodNT_vpl VALUES ("HB9_9","088_9_9","HEB","9","9","9","K d wabsh chehgida mo g haꞌichu doakam ab iagchulid Jiosh wui. Pi at woho am wo i ha apꞌech Jiosh tahgio. K heg hekaj am wabsh kia e kudut heg hekaj pi ap e‑chuꞌijig. ");
INSERT INTO oodNT_vpl VALUES ("HB9_10","088_9_10","HEB","9","10","10","Ihda heki hu chehanig o wa am ha chehgidch mat haschu wo koꞌad ch has masma wo i e apꞌechudad e lihmhunch am Jiosh wehhejed am hugkam mat hekid g Jiosh am wo i wechijid wehs haꞌichu am t‑wehhejed. ");
INSERT INTO oodNT_vpl VALUES ("HB9_11","088_9_11","HEB","9","11","11","Tsh wa id am woho hab e juh g Christ k d si uhgchu pahl am dahm hegai s‑kehg haꞌichu mash g Jiosh hab kaij matsh hab wo t‑juni. Hegai apchuda mo am eda chikpan g Christ o baꞌich i geꞌej ch baꞌich i s‑apꞌe mo hegai geꞌe cheopi mani am heki hu ahg. Pi at g oꞌodham am nahto. K pi d ihda jewed dahm haꞌichu. ");
INSERT INTO oodNT_vpl VALUES ("HB9_12","088_9_12","HEB","9","12","12","Hemho at am i wah g Christ heg eda apchuda s‑ap nahtok g t‑doꞌibiadag. Hegam mo d jewed dahm papal o wabsh g haꞌichu doakam ha‑ehꞌed am iagchulid. T wabshaba g Jiosh alidag g hejel e‑ehꞌedkaj ab t‑behi g pi ha huhugedam doakag. ");
INSERT INTO oodNT_vpl VALUES ("HB9_13","088_9_13","HEB","9","13","13","Neh, mash wa g ha‑ehꞌed g siswat ch totolo ab e sihbanid ch g matai ab amjed g wisilo mehidag ab e nehnichud ha dahm g hemajkam mat wo ha chehgi mat wo i ha kegch g Jiosh heg amjed matp hems pi ap am hu hab junihim g e‑himdag chehanig. ");
INSERT INTO oodNT_vpl VALUES ("HB9_14","088_9_14","HEB","9","14","14","Pegih, t baꞌich i geꞌe haꞌichu hab t‑juni g Christ mat am i e dagito Jiosh wui k am t‑wehhejed e muhkid. Hekia S‑apꞌekam Gewkdag o wa ab mahkch g gewkdag mat hab juh. K d hekia s‑apꞌekam iagchulida. Heki achd hu t‑kudut heg hekaj pi ap t‑chuꞌijig. T wabshaba g Christ am iagchul g e‑ehꞌed Jiosh wui mat am wo i t‑apꞌech. Kuch am hahawa g Jiosh wehhejed chikpan. ");
INSERT INTO oodNT_vpl VALUES ("HB9_15","088_9_15","HEB","9","15","15","Bash kaij g Jiosh matsh ab wo t‑mah g pi ha huhugedam doakag k ab wo i t‑wahpki e‑kihdag ed. T g alidaj am i apꞌech ihda wechij haꞌichu ahgaj t‑wehhejed ahchim mo g Jiosh ab t‑waid. Muhkigaj at am i t‑wuwhas matt pi wo ai g t‑namkidadag heg hekaj pi ap t‑chuꞌijig ab wecho hegai heki hu apchuda. ");
INSERT INTO oodNT_vpl VALUES ("HB9_16","088_9_16","HEB","9","16","16","Neh, mat hema wo muh k am wo dagito g e‑ahga mat hedai wo i ui g haꞌichu enigaj. T hemho wa am wo e wohokamch mat muh ihda oꞌodham. Kut am hahawa hab wo e juh g ahgaj. ");
INSERT INTO oodNT_vpl VALUES ("HB9_17","088_9_17","HEB","9","17","17","Pi at hab wo shaꞌi e juh g ahgaj mat wo kia doakad. T hekid wo i muh, t hab haha wo e juh. ");
INSERT INTO oodNT_vpl VALUES ("HB9_18","088_9_18","HEB","9","18","18","Chum hems hegai heki hu apchuda am ha shahgid g Jiosh ch hemajkam at i e apꞌech g ehꞌedkaj. ");
INSERT INTO oodNT_vpl VALUES ("HB9_19","088_9_19","HEB","9","19","19","Mosesbad atsh wehpeg am wehs ha ahgi g chehanig mo has i masma an oꞌohanas k am hahawa wasib g wisilo ch siswat ha‑ehꞌed k g shuhdagi am i wehnad k id oꞌos heg ab oꞌohana mo an hab chuꞌig g chehanig ch ab ha dahm g hemajkam. Batsh juh ihda am wa has mahs shaꞌikaj mo hab e aꞌaga ‘hyssop’ ch kahwal wopo mo i wegiumdas. ");
INSERT INTO oodNT_vpl VALUES ("HB9_20","088_9_20","HEB","9","20","20","Kush wa hab kaij g Mosesbad: Id o d ehꞌed mat hekaj i e shonwuich g apchudaj g Jiosh mamt ab wo s‑wohog elidad. ");
INSERT INTO oodNT_vpl VALUES ("HB9_21","088_9_21","HEB","9","21","21","Bash wa kaij ch hab waꞌap masma ab oꞌos g ehꞌed heg ab ikus kih ch wehs haꞌichu dahm mash hekaj am ihm g Jiosh. ");
INSERT INTO oodNT_vpl VALUES ("HB9_22","088_9_22","HEB","9","22","22","Do Jiosh chehanig am t‑wehhejed ahchim Tutuligo mo wehs haꞌichu e kegchud heg hekaj ehꞌed. T g pi ap chuꞌijig gam hu hab wo i e juh hab waꞌi masma mat g ehꞌed wo e iawua. ");
INSERT INTO oodNT_vpl VALUES ("HB9_23","088_9_23","HEB","9","23","23","Neh, bo masma i e kegchud idam mo am wabsh oidch hab chuꞌig hegai mash am Jiosh kihdag ed. T wabshaba g dahm kahchim apchuda hemho wa baꞌich i s‑apꞌekam iagchulidakaj wo i e kegch. ");
INSERT INTO oodNT_vpl VALUES ("HB9_24","088_9_24","HEB","9","24","24","Hegai Si Hekia S‑apꞌekam Kih ash am oidch hab junis g Jiosh kihdag. Tsh g Jiosh alidag pi am wabsh i wah heg eda k wabshaba am i wah Jiosh kihdag ed k idani am t‑wehhejed neok am tahgio g Jiosh. ");
INSERT INTO oodNT_vpl VALUES ("HB9_25","088_9_25","HEB","9","25","25","Uhgchu t‑pahlig ahchim Tutuligo o wabsh g haꞌichu doakam t‑mumꞌajid ch ab Jiosh wui iagchulid. Tsh wabshaba g Jiosh alidag baꞌich i s‑ap iagchulida hab juh nat pi hejel e muhkid am t‑wehhejed. Pi o hekid nahtois g ha‑chikpan g uꞌukchu t‑papalig. K heg hekaj muꞌikko hab junihim. ");
INSERT INTO oodNT_vpl VALUES ("HB9_26","088_9_26","HEB","9","26","26","Tsh wabshaba g Jiosh alidag wabsh hemho hab juh k pi muꞌikko e muhkid am t‑wehhejed. Neh, k hab masma tasho mat s‑ap nahto g e‑chikpan mat gam hu hab i juh g pi ap t‑chuꞌijig. Kush hemu hahawa e aihim mat g jewed wo huhug. ");
INSERT INTO oodNT_vpl VALUES ("HB9_27","088_9_27","HEB","9","27","27","Am o apchudas mat hemho wa wo muh g oꞌodham hemho k heg i dahm ab wo ai g geꞌe lodaita tash. ");
INSERT INTO oodNT_vpl VALUES ("HB9_28","088_9_28","HEB","9","28","28","Bat wa masma g Christ hab waꞌap hemho am i e dagito t‑wehhejed k gam hu hab i juh g pi ap t‑chuꞌijig. T id pi am hahawa ep d wo chikpanajk. Tsh wabshaba ia ep wo i e maskogi mat wo t‑doꞌibia ahchim mach ab si hiwig ch ab nenida mat ab ep wo jiwia. ");
INSERT INTO oodNT_vpl VALUES ("HB10_1","088_10_1","HEB","10","1","1","Ab ash wa t‑chehani g Jiosh matt ab wui wo ha iagchulidad g haꞌichu doakam wehs aꞌahid ab. Id atki pi gam hu hab wo i juh g pi ap t‑chuꞌijig k wabshaba wabsh s‑kohmagim t‑chehgidch mat has masma g Jiosh gam hu hab haha wo i juh. ");
INSERT INTO oodNT_vpl VALUES ("HB10_2","088_10_2","HEB","10","2","2","Pi at ep wo t‑kudutad g pi ap t‑chuꞌijig matp gam hu s‑ap hab wo i e juh heg hekaj iagchulida. Kutt heki hu waꞌi haꞌasa hab wo juh. ");
INSERT INTO oodNT_vpl VALUES ("HB10_3","088_10_3","HEB","10","3","3","Ihda t‑iagchulida o am wabsh i t‑chechegitolid g t‑chuꞌijig wehs ahid ab. ");
INSERT INTO oodNT_vpl VALUES ("HB10_4","088_10_4","HEB","10","4","4","Pi at hekid wo shaꞌi e nako g totolo ch siswat ha‑ehꞌed mas gam hu hab wo i juh g t‑chuꞌijig. ");
INSERT INTO oodNT_vpl VALUES ("HB10_5","088_10_5","HEB","10","5","6","Sh heg hekaj ab wui hab kaij g Jiosh g alidaj am wo jiwiak jewed dahm: Pi ap wa chum hohhoꞌid mat g hemajkam ab m‑wui wo iagchul g haꞌichu doakam. Id o wabsh ha chehgid mant has masma gam hu hab wo i juh g pi ap ha‑chuꞌijig. Heg apt hekaj hab wo ni‑juh mant d wo jewed dahm oꞌodhamk ch ab m‑wui wo ni‑iagchul. ");
INSERT INTO oodNT_vpl VALUES ("HB10_7","088_10_7","HEB","10","7","7","Ni heg hekaj hab kaij mani ab m‑wui ni‑dagitokch ch am hab wo juh hegai mo an oꞌohanas m‑oꞌohana ed map ni‑tatchuid. ");
INSERT INTO oodNT_vpl VALUES ("HB10_8","088_10_8","HEB","10","8","8","Neh, Jiosh o ab ha chehani g hemajkam mat ab wui wo ha iagchul g haꞌichu doakam. Kumtp hems pi amichud mas haschu ahgch hab e kaij mo chum pi hohhoꞌid hegai iagchulida. ");
INSERT INTO oodNT_vpl VALUES ("HB10_9","088_10_9","HEB","10","9","9","Pegih, bo e kaij no pi d wabsh chehgida am hugkam mat hekid g alidaj hab wo juh g s‑wohom iagchulida am hejel e dagitok Jiosh wui. Heg ash hekaj ab wui hab kaij: Ab ani m‑wui ni‑dagitokch mant hab wo juh g m‑tatchui. ");
INSERT INTO oodNT_vpl VALUES ("HB10_10","088_10_10","HEB","10","10","10","Do Jiosh hab elida mat g alidaj wo e muhkid am t‑wehhejed. Kut wa woho hab e juh k hab masma wehs gam hu hab i juh g pi ap t‑chuꞌijig. ");
INSERT INTO oodNT_vpl VALUES ("HB10_11","088_10_11","HEB","10","11","11","Wehs tashkaj o am hab wua g e‑chikpan g t‑papalig ch muꞌikko hab wua g iagchulida. T wabshaba ihda iagchulida pi hekid gam hu hab wo i juh g pi ap t‑chuꞌijig. ");
INSERT INTO oodNT_vpl VALUES ("HB10_12","088_10_12","HEB","10","12","12","Jiosh alidag at hi hemako iagchulida hab juh mat gam hu hab wo i juh. K id chum hekid s‑kehgaj heg wehhejed. T g Jiosh ab hahawa si has elid k an e wehm dahshch e‑kownal daikud ed. ");
INSERT INTO oodNT_vpl VALUES ("HB10_13","088_10_13","HEB","10","13","13","K idani ab dak ch ab wo ai mat g Jiosh wo ha gewitojel hegam mo ab wui gegok. ");
INSERT INTO oodNT_vpl VALUES ("HB10_14","088_10_14","HEB","10","14","14","Pegih, t hemho am e iagchul t‑wehhejed k hekaj i ha apꞌech iaꞌi amjed wehs hegam mat gam hu oa g pi apꞌekam ha‑ihbdag ed. ");
INSERT INTO oodNT_vpl VALUES ("HB10_15","088_10_15","HEB","10","15","15","Hekia S‑apꞌekam Gewkdag o am hab waꞌap wohokamchud ihda hab masma: ");
INSERT INTO oodNT_vpl VALUES ("HB10_16","088_10_16","HEB","10","16","16","Bo kaij g Jiosh: Id o d wechij apchuda mant am hab wo juh ha wehhejed. Bant wo juh g ni‑tatchuidag am ha‑iꞌibdag ed ch ha‑chegitoi ed. ");
INSERT INTO oodNT_vpl VALUES ("HB10_17","088_10_17","HEB","10","17","17","K hab ep kaij: Am ant hu wo pi chegito g pi ap ha‑chuꞌijig k pi dahm am hu ep wo shaꞌi i chegito. ");
INSERT INTO oodNT_vpl VALUES ("HB10_18","088_10_18","HEB","10","18","18","Pegih, t gam hu hab i e juh g pi ap t‑chuꞌijig. Kutt hekaj hahawa pi heg hekaj hab wo shaꞌi juh g iagchulida. ");
INSERT INTO oodNT_vpl VALUES ("HB10_19","088_10_19","HEB","10","19","19","Ab ach hahawa si apꞌedag matt ab wo i miabi g Jiosh nat pi muh g Jesus am t‑wehhejed. Id o heg wa wepo mach apꞌedag matt am wo i wahp heg eda Si Hekia S‑apꞌekam Kih. ");
INSERT INTO oodNT_vpl VALUES ("HB10_20","088_10_20","HEB","10","20","20","E at muhkid g Christ am t‑wehhejed k hab masma ab i kuhpiꞌo ihda wechij himdag am t‑wehhejed ");
INSERT INTO oodNT_vpl VALUES ("HB10_21","088_10_21","HEB","10","21","21","no pi s‑wohom d si uhgchu t‑pahlig ahchim Jiosh hemajkamga. ");
INSERT INTO oodNT_vpl VALUES ("HB10_22","088_10_22","HEB","10","22","22","Hekai ach hu t‑kudut g pi ap t‑chuꞌijigkaj. T wabshaba ab i t‑kegchud k gam hu hab i juh g pi ap t‑chuꞌijig. Kuch heg hekai ab si hiwig ch d hekiakam ch ab wo i miabi g Jiosh. ");
INSERT INTO oodNT_vpl VALUES ("HB10_23","088_10_23","HEB","10","23","23","Jiosh at woho ab wo t‑juni mash has i kaij. Kutt heg hekaj si s‑wihnam wo t‑uꞌukch heg ab. ");
INSERT INTO oodNT_vpl VALUES ("HB10_24","088_10_24","HEB","10","24","24","Ab att hig aꞌai wo si pihk t‑elidad ch ab aꞌai wo i t‑wehmtad matt am wo chehgidad mach ab ha tatchua g hemajkam ch am wo i ha wehmajk. ");
INSERT INTO oodNT_vpl VALUES ("HB10_25","088_10_25","HEB","10","25","25","Haꞌi at haꞌasa ha wehm e nam g e‑wehm wohochuddam. Kumt wabshaba ahpim pi hab wo chum e juh k ab wo si aꞌai i e gewkemhunad. E o aihim mat ep wo jiwia g t‑kownalig Jesus. Kutt hekaj wahm baꞌich ab wo i t‑gewkemhunad. ");
INSERT INTO oodNT_vpl VALUES ("HB10_26","088_10_26","HEB","10","26","26","Pi at gam hu hab wo shaꞌi e juh g chuꞌijigaj hegai mat am hab wo kia junihid g pi apꞌekam ha chum s‑mahchch g wohokam. Pi o am hu hahawa haꞌichug mas haschu am wo e iagchul heg wehhejed. ");
INSERT INTO oodNT_vpl VALUES ("HB10_27","088_10_27","HEB","10","27","27","Jiosh atsh wo ha lodait k gam hu wo ha shul s‑koꞌok ha‑namkidadag ed. K id hab masma mo g pi ha huhugedam mei. Heg o am waꞌi wiꞌis mat wo chum si s‑ehbidad matsh has wo ha juh. ");
INSERT INTO oodNT_vpl VALUES ("HB10_28","088_10_28","HEB","10","28","28","Mosesbad atki an oꞌohana Jiosh heki hu oꞌohana ed matsh gohk o waik wo wohokamch g chuꞌijigaj hegai mat gam hu wo s‑ohhod g Jiosh chehanig. Kutsh wo e muhkid. ");
INSERT INTO oodNT_vpl VALUES ("HB10_29","088_10_29","HEB","10","29","29","Kumt baꞌich i s‑koꞌok namkidadag ab wo bei mamtp pi ab hu wo haꞌichuch g Jiosh alidag. Heg at iawua g e‑ehꞌed k e muhkid mat gam hu hab wo i chum juh g pi ap t‑chuꞌijig. Hekia S‑apꞌekam Gewkdag o chum si s‑hemajima ab em‑wui. Kumt wabshaba wo si s‑nenꞌoidk ");
INSERT INTO oodNT_vpl VALUES ("HB10_30","088_10_30","HEB","10","30","30","nash pi hab kaij g Jiosh: Ani ant ab wo ha mah g ha‑namkidadag. K an ep oꞌohanas: Jiosh at wo ha lodai g e‑hemajkamga. ");
INSERT INTO oodNT_vpl VALUES ("HB10_31","088_10_31","HEB","10","31","31","Do si s‑ta ehbidam haꞌichu mamt wo muh pi am hu e apꞌechudch Jiosh wui. Hemho wa at gam hu wo em‑shul s‑koꞌok em‑namkidadag ed. ");
INSERT INTO oodNT_vpl VALUES ("HB10_32","088_10_32","HEB","10","32","32","Am g wo s‑chegito mo wa has chuꞌig haꞌichu am em‑wehhejed. Muꞌi haꞌichu amt nako amjed mamt ab s‑mai g wohokam k eda pi shaꞌi e gehgch heg hekaj. ");
INSERT INTO oodNT_vpl VALUES ("HB10_33","088_10_33","HEB","10","33","33","Muꞌikko am s‑koꞌokam has em‑ahg ch em‑shoꞌigchud am hemajkam ha tahgio. Hebai am wa si pi ap e tahtk ha wehhejed hegam mo hab waꞌap hab masma e shoꞌigchud. ");
INSERT INTO oodNT_vpl VALUES ("HB10_34","088_10_34","HEB","10","34","34","Ab am ha wehm nakog g shoꞌigdag hegam mat e kuhpach. Ab am wa wabsh s‑ap e tahtk mat wa chum wehs em‑wohppoꞌi g haꞌichu em‑eniga heg hekaj mam s‑mahch mo baꞌich d i si haꞌichu hegai mamt ab bei mat id pi hekid wo ha huhug. ");
INSERT INTO oodNT_vpl VALUES ("HB10_35","088_10_35","HEB","10","35","35","Pi g am wo heb hu wua g e‑wohochudadag. Id at wo em‑uꞌapajel g geꞌe em‑mahkigdag. ");
INSERT INTO oodNT_vpl VALUES ("HB10_36","088_10_36","HEB","10","36","36","Bamt wo junihid g Jiosh tatchui ch wo s‑chu nakogad. T g Jiosh am hab wo em‑juni mash haschu hab s‑em‑junimk. ");
INSERT INTO oodNT_vpl VALUES ("HB10_37","088_10_37","HEB","10","37","37","Neh, bo chuꞌig an Jiosh oꞌohana ed mo hab kaij g Jiosh: Pi o geꞌe tash am wiꞌis mat am wo jiwia g si ni‑Kehsha. ");
INSERT INTO oodNT_vpl VALUES ("HB10_38","088_10_38","HEB","10","38","38","Ni‑hemajkamga at ab wo s‑wohoch ihda k wo e doꞌibia. Tp wabshaba hema wabsh wo sha kuhkam kekiwua, nt pi wo hohhoꞌi ihda. Neh, bash kaij g Jiosh. ");
INSERT INTO oodNT_vpl VALUES ("HB10_39","088_10_39","HEB","10","39","39","Tt ahchim hi pi wo shaꞌi kuhkam gegokiwua machs im hu hab wo i t‑juh ab amjed g Jiosh k wabshaba ab wo i s‑wohochud k wo t‑doꞌibia. ");
INSERT INTO oodNT_vpl VALUES ("HB11_1","088_11_1","HEB","11","1","1","T‑wohochudadag o hab d ahga mach s‑mahch mo woho hegai mach am wui t‑gewpkadch, chum achs hems pi t‑wuhpuikaj neid. ");
INSERT INTO oodNT_vpl VALUES ("HB11_2","088_11_2","HEB","11","2","2","Muꞌijj g t‑shohshonbad ash ab s‑wohochud g Jiosh haꞌichu ahga. Sh hekaj ab s‑ha hohhoꞌid g Jiosh. ");
INSERT INTO oodNT_vpl VALUES ("HB11_3","088_11_3","HEB","11","3","3","Ab ach s‑wohochud g Jiosh haꞌichu ahga ch hekaj s‑amichud mat wehs haꞌichu nahto pi haꞌichu amjed am wabsh neokk. ");
INSERT INTO oodNT_vpl VALUES ("HB11_4","088_11_4","HEB","11","4","4","Hema ash wa hab chehgig Abel ch ash ab s‑wohochud g Jiosh ch hekaj ab s‑wohog elid k ab wui iagchul g haꞌichu doakam e‑muꞌa. Tsh wabshaba g wehngajbad Cain pi hab masma hab e juh. Tsh g Jiosh ab si s‑hohhoꞌi g Abelbad natsh pi hab juh g tatchuij. Id ach an neꞌokchulid Jiosh oꞌohana ed. K id heg wa wepo mo g Abelbad am wabsh kia neok ch am haꞌichu t‑ahgid. ");
INSERT INTO oodNT_vpl VALUES ("HB11_5","088_11_5","HEB","11","5","5","Hema ash wa hab chehgig Enoc ch ash ab s‑wohochud g Jiosh. Sh g Jiosh s‑hohhoꞌid ch gam hu i bei mash wabsh kia doa. Kutsh pi hedai edagi. ");
INSERT INTO oodNT_vpl VALUES ("HB11_6","088_11_6","HEB","11","6","6","Hegam at wo waꞌi s‑ha hohhoꞌidad g Jiosh mat hedai ab wo s‑wohochudad. Hegai mat ab wo i miabi g Jiosh at hemho wa wo s‑wohoch mo an hema d Jiosh ch am i e tashogid ha wui hegam mo ab s‑mahchimk. ");
INSERT INTO oodNT_vpl VALUES ("HB11_7","088_11_7","HEB","11","7","7","Noahbad atsh ab i s‑wohoch g Jiosh k ab si has elid. Jiosh ash wa am ahgid mat hema hab wo juh g si geꞌe wahlko natsh pi wo ha wiꞌin. Tsh idam Noahbad woho hab e juh k heg eda e doꞌibia g e‑wehm kihkam wehm ch e‑aꞌaliga ha wehm. Bat masma am mahsko wua g Jiosh g hemajkam ha‑chuꞌijig natsh pi hegam pi ab hu wohoch. Kush hab kaij g Jiosh mash idam Noahbad d s‑apꞌekam nash pi ab s‑wohochud. ");
INSERT INTO oodNT_vpl VALUES ("HB11_8","088_11_8","HEB","11","8","8","Abrahambad ash ab s‑wohochud g Jiosh ch ab s‑wohog el. Jiosh ash hab ahg matsh am hu hebai wo mah g mehk jewed. Kutsh ab wui wo hih. Tsh g Abrahambad woho dagito g e‑kihdag k gam hu hih wa chum pi mahchch mas hebai wo hih. ");
INSERT INTO oodNT_vpl VALUES ("HB11_9","088_11_9","HEB","11","9","9","Jiosh atsh pi oi ha mah hegai jewed. Kush am wabsh i e chiwiapadad ch am kihkahim ikus kih ch ed am ha wehm g e‑amjedkam. Kush g Jiosh am hab waꞌap ha ahgid idam Abrahambad amjedkam matsh am hu hebai wo ha mah hegai jewed. ");
INSERT INTO oodNT_vpl VALUES ("HB11_10","088_11_10","HEB","11","10","10","Abrahambad ash ab wui e gewkad hegai kihhim mo d Jiosh nahtoi ch pi hekid wo i gei. ");
INSERT INTO oodNT_vpl VALUES ("HB11_11","088_11_11","HEB","11","11","11","Abrahambad ch Sarabad ash wa ab s‑wohochud g Jiosh mash wa hab ha ahgid matsh wo hema mahsid g ali matsh eda heki hu kekelit. Sh g Sarabad pi ha mamdat. ");
INSERT INTO oodNT_vpl VALUES ("HB11_12","088_11_12","HEB","11","12","12","Neh, sh wa g Abrahambad d si keli mat pi ep wo chum e nako mas wo alidt. T eda ab amjed i hih muꞌi hemajkam mo pi ta kuintama hab masma mo g huhuꞌu ch hab masma mo g oꞌod an ge kahchki babsho. ");
INSERT INTO oodNT_vpl VALUES ("HB11_13","088_11_13","HEB","11","13","13","Wehsijj idam mach am ha chehcheg at koꞌo k huhug koi wehs uꞌuk hegai mash haschu g Jiosh ab ha makiog. Heg o wa wepo wo mehkjed neid ch ab si tatchua hegai haꞌichu no pi s‑mahch mo d wabsh chihpiadam id dahm jewed. ");
INSERT INTO oodNT_vpl VALUES ("HB11_14","088_11_14","HEB","11","14","14","Hegam mo hedai s‑mahch ihda o am tasho e gahgid g jewed mat d wo si ha‑enigak. ");
INSERT INTO oodNT_vpl VALUES ("HB11_15","088_11_15","HEB","11","15","15","Pi o am hu uhpam e chegito heg wui jewed mat am dagito. Jiosh at wo ha hiwigi mat wo uhpam hihi matp hab wo e el. ");
INSERT INTO oodNT_vpl VALUES ("HB11_16","088_11_16","HEB","11","16","16","K wabshaba am e gewpkadch heg wui jewed mo baꞌich i s‑apꞌe, pej hegai dahm kahchim kihdag. Jiosh o s‑hohhoꞌid mo hab aꞌaga mo d ha‑Jioshga nat pi am heki hu nahto g kihhim ha wehhejed. ");
INSERT INTO oodNT_vpl VALUES ("HB11_17","088_11_17","HEB","11","17","17","Abrahambad alidag ash hab chehgig Isaac. Tsh wa g Jiosh am wabsh aꞌappe g Abrahambad mash eda d doakam mat wo mua g e‑alidag k hekaj ab wui wo iagchul. Tsh g Abrahambad ab i s‑wohochud k hab chum juh, chum as g Isaacbad d si hejel alidag ch d Jiosh mahkigdag. ");
INSERT INTO oodNT_vpl VALUES ("HB11_18","088_11_18","HEB","11","18","18","Jiosh ash wa hab ahgid mat ab Isaacbad amjed wo i hihi g amjedkamaj. ");
INSERT INTO oodNT_vpl VALUES ("HB11_19","088_11_19","HEB","11","19","19","Abrahambad o ab s‑wohochud mat g Jiosh wo e nako mat ab uhpam wo i wuhshad g Isaacbad muhkig amjed. K heg wa wepo mat hab e juh nat pi oi wa doꞌibia. ");
INSERT INTO oodNT_vpl VALUES ("HB11_20","088_11_20","HEB","11","20","20","Isaacbad ash wa ab s‑wohochud g Jiosh ch hekaj am ha ahgid g e‑aꞌalidag Jacob ch Esau matsh has masma ab wo s‑ha hoꞌigeꞌel g Jiosh. ");
INSERT INTO oodNT_vpl VALUES ("HB11_21","088_11_21","HEB","11","21","21","Jacobbad ash wa ab s‑wohochud ch ab ihm g Jiosh ch am ha ahgid hegam e‑wopsmad mash d Joseph aꞌalidag matsh has masma ab wo s‑ha hoꞌigeꞌel g Jiosh. Id at hab juh mo eda muhkhim an wabsh e‑cheowikud an e gewishch. ");
INSERT INTO oodNT_vpl VALUES ("HB11_22","088_11_22","HEB","11","22","22","Josephbad ash wa ab s‑wohochud g Jiosh ch hekaj hab kaij am i muhkhimk mat wo uhpam hihi g Tutuligo ab amjed g Egypt jewed ch am ep si shel ha ahgid mat has wo juh g ohꞌoj. ");
INSERT INTO oodNT_vpl VALUES ("HB11_23","088_11_23","HEB","11","23","23","Mosesbad jehj ash wa ab s‑wohochud g Jiosh. Kownal ash chum ha chehani g Tutuligo mat wo ha kokda g chechoj e‑aꞌaliga. Tsh eda g Mosesbad jehj pi shaꞌi ehbeni g kownal chehanig k eꞌesto g Mosesbad waik mashad amjed mat mahsi neidch mo s‑ap ulini d ali. ");
INSERT INTO oodNT_vpl VALUES ("HB11_24","088_11_24","HEB","11","24","24","Kownal alidag atsh an hahawa bei g Mosesbad k hab aꞌaga mo d madaj. K wabshaba g Mosesbad ab s‑wohochud g Jiosh ch pi hohhoꞌid am i geꞌehogatk mat hab wo e aꞌagad mo d madaj hegai mo pi d Jiosh hemajkamga. ");
INSERT INTO oodNT_vpl VALUES ("HB11_25","088_11_25","HEB","11","25","25","Baꞌich i mat ab wo nako g shoꞌigdag ha wehm g Jiosh hemajkamga ki hegai mat am heꞌes wo si s‑hehgigk ha wehm hegam mo pi ab hu wohochud g Jiosh. ");
INSERT INTO oodNT_vpl VALUES ("HB11_26","088_11_26","HEB","11","26","26","Am ash aꞌamichud mat wo e shoꞌigch wehhejed g Jiosh si Kehsha. K wabshaba id baꞌich d i si haꞌichu am wehhejed ki g Egypt jewed s‑kaisdag no pi am wa s‑chegitog mash haschu si s‑kehg haꞌichu ab ha makiog g Jiosh g e‑hemajkamga. ");
INSERT INTO oodNT_vpl VALUES ("HB11_27","088_11_27","HEB","11","27","27","Kutsh heg hekaj pi shaꞌi ehbeni g kownal k am dagito g Egypt jewed. Heg o wa wepo mo ab neid g pi ta neidagam Jiosh nash pi ab nakog g shoꞌigdag am wehhejed. ");
INSERT INTO oodNT_vpl VALUES ("HB11_28","088_11_28","HEB","11","28","28","Jiosh ash am ahgid g Mosesbad mat wo ha cheha g hemajkam mat wo ha kokda g kahwal mahmad k ab wui wo iagchul g ha‑ehꞌed ab e‑pupualit ab. Tsh hab pi wo ha kokda g anghil g wehpeg cheoj ha‑aꞌaliga. Tsh g Mosesbad ab i s‑wohochud k hab masma ha cheha g hemajkam. ");
INSERT INTO oodNT_vpl VALUES ("HB11_29","088_11_29","HEB","11","29","29","Kush g Jiosh hab ha ahg g Tutuligo mat am gahi wo i huhud S‑wegi Kahchki oidch. Kutsh ab i s‑wohochud k hab e juh. Kutsh am i tahp g shuhdagi. Tsh am wabsh s‑gaki jewed oidk hihi. Tsh g Egypt t am shondal am chum ha oidk heb e juh. Tsh ha maꞌish g shuhdagi k wehs ha kokda. ");
INSERT INTO oodNT_vpl VALUES ("HB11_30","088_11_30","HEB","11","30","30","Neh, an ash wa uhgk hohodai kolhaidag g Jerico kihhim. Kutsh wa g Jiosh hab ha ah g t‑shohshon matsh an wo e himtchul. Tsh ab i s‑wohochud k hab e juh. Tsh hekaj i shul g Jiosh hegai kolhai. ");
INSERT INTO oodNT_vpl VALUES ("HB11_31","088_11_31","HEB","11","31","31","Tsh am i wahp k wehs ha kokda hegam mo pi ab hu wohog elid g Jiosh. Tsh wabshaba hema ab s‑wohoch g Jiosh, chum as d chehpaꞌawi, k wa ha doꞌibia hegam Tutuligo mash wa am s‑aꞌagi chechga g jewed. Kumtsh heg hekaj pi mua mamt hekid ha gewito. ");
INSERT INTO oodNT_vpl VALUES ("HB11_32","088_11_32","HEB","11","32","32","Pi ant wo ni‑nako manis wehs in wo oꞌoha ab ha amjed hegam kekelibad mash hab chechgig Gideon ch Barak ch Samson ch Jephda ch David ch Samuel ch muꞌi ehp g Jiosh haꞌichu i tashogiddam. ");
INSERT INTO oodNT_vpl VALUES ("HB11_33","088_11_33","HEB","11","33","33","Jiosh ash wa hab ha ahg matsh haschu hab wo juh. Kutsh ab i s‑wohochud k hab e juh. Haꞌijj atsh g nahnko mahs jejewed ha gewito k hab wua g s‑apꞌekam. Tsh g Jiosh ab ha mah mash haschu ha ahgid mat ab wo ha mah. Haꞌi atsh wa e doꞌibia ab ha amjed g maipid ");
INSERT INTO oodNT_vpl VALUES ("HB11_34","088_11_34","HEB","11","34","34","ch ab amjed mam chum s‑ha kokdaimk g meikaj ch is‑pahyokaj. Do wabsh oꞌodham ch eda ab bei g geꞌe gewkdag k am s‑chechojim ha gewito g e‑obga ab aꞌai jejewed amjed. ");
INSERT INTO oodNT_vpl VALUES ("HB11_35","088_11_35","HEB","11","35","35","Jiosh atsh wa ab uhpam i ha chegitoich g ha‑koꞌidag haꞌi uꞌuwi mo ab s‑wohochud. Haꞌi atsh wa wabsh s‑ap e taht k e koꞌij pi dagitoimk g e‑wohochudadag no pi s‑mahch mat g Jiosh baꞌich i s‑kehg doakag ab wo ha mah. ");
INSERT INTO oodNT_vpl VALUES ("HB11_36","088_11_36","HEB","11","36","36","Haꞌijj amsh wa s‑koꞌokam has ha ahg ch ha gewittan k haꞌi ha wupulsh k ged hu si ha kuh. ");
INSERT INTO oodNT_vpl VALUES ("HB11_37","088_11_37","HEB","11","37","37","Haꞌijj amtsh wa ha maꞌichshulig k haꞌijj an ha eda si ha hikuch k haꞌijj g is‑pahyokaj am ha kokda. Muꞌijj ash shaꞌi si shoꞌig ch wabsh g haꞌichu doakam eꞌelidagkaj e eꞌenigadadch. Msh wa muꞌi ha shoꞌigchud ch pi ab hu ap ha neid. ");
INSERT INTO oodNT_vpl VALUES ("HB11_38","088_11_38","HEB","11","38","38","Kumsh wa ha shoꞌigchud no pi d si s‑ap hemajkam. An o wabsh oiopo tohono jewed oidk ch kaꞌakwulk oidk ch am wabsh kih wahpag ch ed ch chehcho ch ed. ");
INSERT INTO oodNT_vpl VALUES ("HB11_39","088_11_39","HEB","11","39","39","Id o wehs d ha‑apꞌedag am Jiosh wehhejed no pi ab s‑wohochud. T eda chum koi ab hu nei mo wa haschu ha ahgid g Jiosh mat hab wo ha juni. ");
INSERT INTO oodNT_vpl VALUES ("HB11_40","088_11_40","HEB","11","40","40","Jiosh at hab masma apꞌech mat ab t‑wehm wo bei g baꞌich i s‑kehg apꞌedag. ");
INSERT INTO oodNT_vpl VALUES ("HB12_1","088_12_1","HEB","12","1","1","Neh, idam muꞌi hemajkam at e nako no pi ab s‑wohochud g Jiosh. K id am t‑chehgidch matt ahchim hab waꞌap masma wo t‑nako. Muꞌi o haꞌichu ged hu wabsh i chum t‑wulshshap. Kutt hemho wa ab wo si i t‑hawpkaj hab masma mat g e wopoichuddam. Hegam mo d e wopoichuddam at am s‑gewkam wo wohp heg oidk mamt hebai wo i ha cheki. Kutt ahchim hab wa masma am s‑gewkam wo i t‑nako t‑wohochudadag ed. ");
INSERT INTO oodNT_vpl VALUES ("HB12_2","088_12_2","HEB","12","2","2","Pegih, tt hig am wo i t‑gewpkai Jesus wui. Heg at ab i t‑mah g t‑wohochudadag k wo wa s‑ap t‑nahto heg eda. Pi at shaꞌi dagito g e‑chikpan, chum as e muhkid ab kots t ab k ab nako g si edadag no pi ab behiog g s‑ap tahhadkam. Tsh g Jiosh ab si has elid k an e wehm dahshch e‑kownal daikud ed. ");
INSERT INTO oodNT_vpl VALUES ("HB12_3","088_12_3","HEB","12","3","3","Muꞌi haꞌichu at ab nako g Jesus k ab ep nako g kehꞌidadag ab ah amjed g pi ap hemajkam. Pegih, mt ahpim am hab waꞌap wo si e nakog k pi wo shaꞌi haꞌasa. ");
INSERT INTO oodNT_vpl VALUES ("HB12_4","088_12_4","HEB","12","4","4","Koi amt haꞌichu shaꞌi nako ab wui gegokch g pi apꞌekam. ");
INSERT INTO oodNT_vpl VALUES ("HB12_5","088_12_5","HEB","12","5","6","Pi g am wo pi chegito mo ab si i em‑gewkemhun g Jiosh ch hab masma ab em‑wehm neok mam d aꞌaligaj mash wa hab kaij: Ni‑aꞌaliga, s‑gewkam ani em‑shohbid heg hekaj pi ap em‑chuꞌijig nani pi si em‑tatchua. Mt heg hekaj am wo si i oidahim k s‑gewkam wo e nakogad. ");
INSERT INTO oodNT_vpl VALUES ("HB12_7","088_12_7","HEB","12","7","7","Pegih, ab g wo nakogi g e‑shoꞌigdag hab masma matp hems g em‑ohg s‑gewkam haꞌichukaj wo em‑shohbi. Em‑shoꞌigdag o am chehgidch mo g Jiosh hab masma hab em‑juhkch mam d aꞌaligaj. Pi o woho d ha‑alidag hegai mam pi haꞌichu i shohbid. ");
INSERT INTO oodNT_vpl VALUES ("HB12_8","088_12_8","HEB","12","8","8","Jiosh at si s‑koꞌokam wo em‑shohbidad. Kumt hekaj wo s‑mahchk mam d aꞌaligaj. ");
INSERT INTO oodNT_vpl VALUES ("HB12_9","088_12_9","HEB","12","9","9","Neh, em‑jehj atp hems ab s‑gewkam haꞌichu em‑shohbi. Kum ab si has ha elid. Pegih, baꞌich o i matt ab wo i t‑dagito t‑ohg Jiosh wui k ab wo bei g pi ha huhugedam doakag. ");
INSERT INTO oodNT_vpl VALUES ("HB12_10","088_12_10","HEB","12","10","10","T‑jehj id dahm jewed o heꞌes ab haꞌichukaj s‑gewkam t‑shohbidahim hab elidch mo s‑apꞌe. K wabshaba g Jiosh ab haꞌichukaj i t‑shohbid mat hab wo t‑juh matt d wo hekia s‑apꞌekamk mo heg hab masma. ");
INSERT INTO oodNT_vpl VALUES ("HB12_11","088_12_11","HEB","12","11","11","Pi o ta hohhoꞌidama mo hekid i s‑gewkam t‑shohbid g Jiosh. Ch wabshaba heg amjed bebhe g si s‑apꞌekam doakag ch hahawa si s‑ap t‑tahtk. ");
INSERT INTO oodNT_vpl VALUES ("HB12_12","088_12_12","HEB","12","12","12","Mt hekaj ab wo si e gewpkai Jiosh wui k wo s‑gegokim gegokiwua. ");
INSERT INTO oodNT_vpl VALUES ("HB12_13","088_12_13","HEB","12","13","13","Am g hab wo junihid g s‑apꞌekam mamt am wo i gewpka e‑himdag oidk. Kut am wo em‑nei hegam mo pi gewpkdag k atp hems ab wo i gewpka. ");
INSERT INTO oodNT_vpl VALUES ("HB12_14","088_12_14","HEB","12","14","14","Am g wo i e nakog k wehs s‑ap ab wo ha neidad g hemajkam ch am hab wo junihid g s‑apꞌekam haꞌichu namt pi hab waꞌi masma am wo i wahp Jiosh kihdag ed. ");
INSERT INTO oodNT_vpl VALUES ("HB12_15","088_12_15","HEB","12","15","15","Am at wo i wah g bagatalig em‑shahgid mamtp wo dagito g Jiosh hemajimatalig. Am g aꞌai wo si e nuhkudad mat pi hab wo e juh. ");
INSERT INTO oodNT_vpl VALUES ("HB12_16","088_12_16","HEB","12","16","16","Am g wo s‑e nenꞌoidad mamt pi wo e uamhu g pi apꞌekamkaj wabsh pehegchudch g Jiosh haꞌichu hab masma matsh wa hab e juh hegai mash hab chehgig Esau. Id ash d geꞌechu ha‑alidag. K heg hekaj haꞌichu d chum apꞌedaj. Kush wabshaba pi ab hu has shaꞌi elid ch gagda mat si hemho gegosig ab i nei heg amjed. ");
INSERT INTO oodNT_vpl VALUES ("HB12_17","088_12_17","HEB","12","17","17","S‑mahch am matsh am hahawa chum gawul juh g pi ap e‑chegitoi k chum shoak. Tsh wabshaba g ohgaj am hahawa pi e nako mas ab wo mah g Jiosh hoꞌigeꞌidalig. ");
INSERT INTO oodNT_vpl VALUES ("HB12_18","088_12_18","HEB","12","18","18","S‑e g wo nenꞌoidk no pi d si s‑has haꞌichu ihda Jiosh haꞌichu ahga mamt ab i kaiha. Neh, t‑shohshonbad atsh ab wui hihi g Sinai Doꞌag matsh ab wo kaiha g Jiosh chehanig. Kush g mehi an dahm wuhshani hegai doꞌag. K an ha wehgaj g s‑chuhugam an kahch ch g s‑gewk hewel an med ");
INSERT INTO oodNT_vpl VALUES ("HB12_19","088_12_19","HEB","12","19","19","ch g kuikud ab kaida. K ab hema g neok. Tsh am i kah g hemajkam ihda mash ab neok k ab si shoani ch ab ahgid g Mosesbad mo pi kaimk hegai neꞌoki. ");
INSERT INTO oodNT_vpl VALUES ("HB12_20","088_12_20","HEB","12","20","20","Jiosh ash ab ha chehani ch hab kaij: Pi amt ab hu wo i chehchsh id ab doꞌag. Kumt hemho wa wo mua matp hedai am hab wo e juh, chum as d wabsh wo haꞌichu doakamk. Kush id s‑ehbid g hemajkam. ");
INSERT INTO oodNT_vpl VALUES ("HB12_21","088_12_21","HEB","12","21","21","Kush shaꞌi si s‑ta ehbidam haꞌichu hab mahs. Sh g Mosesbad hab kaij: Ih, shaꞌani waꞌi si s‑ehbid ch si gigiwuk. ");
INSERT INTO oodNT_vpl VALUES ("HB12_22","088_12_22","HEB","12","22","22","Pegih, ch ahchim hemuch hab waꞌap kaiham g Jiosh haꞌichu ahga. K g Jiosh kihdag d si s‑wohom t‑kihdag ch d dahm kahchim ch ed Jerusalem kihhim. Bach aꞌaga amai mo am haꞌichug Sion Doꞌag. K id heg wa wepo mach ahchim hab waꞌap ab wui t‑gewpkadch g doꞌag hab masma mash wa g t‑shohshon. Muꞌi mihl anghil o an haꞌichug anai Jiosh kihdag ed. ");
INSERT INTO oodNT_vpl VALUES ("HB12_23","088_12_23","HEB","12","23","23","Kutt ahchim mach ab s‑wohochud g Jiosh haꞌichu ahga an wo i t‑hemapad k an wo haꞌichugk ch wo si s‑hehgigk. Heki o hu an oꞌohadag g t‑chechgig mach d aꞌaligaj g Jiosh. Kutt g si hemako alidaj wehm wo edgidad wehs haꞌichu. Jiosh o d si usagakam wehs hemajkam ha dahm. Kuch ab s‑wohochud. K heg wa wepo matt heki hu ab wui hihi. An o haꞌichug hegam mat heki hu koi am i e apꞌechudk Jiosh wui. Kutt am wo ha wehmajk. ");
INSERT INTO oodNT_vpl VALUES ("HB12_24","088_12_24","HEB","12","24","24","Ab att i s‑wohoch g Jesus nat pi heg am i apꞌech g wechij haꞌichu ahgaj g Jiosh t‑wehhejed. E at iawua g Jesus ehꞌed mat e muhkid k hab gam hu hab i juh g pi ap t‑chuꞌijig. Id o baꞌich i s‑kehg d haꞌichu mo hegai matsh wa g Abelbad hab e juh. ");
INSERT INTO oodNT_vpl VALUES ("HB12_25","088_12_25","HEB","12","25","25","Neh, nahnko masma o ab t‑wui neok g Jiosh idani. Kumt pi gam hu wabsh wo s‑ohhod g neꞌokij. Hegam mash wa pi ab hu kaiham hegai mash am ha ahgid g Jiosh haꞌichu ahga ash wa pi e doꞌibia. Kutt baꞌich wo i bei g s‑koꞌok t‑namkidadag mattp pi ab hu wo kaiha hegai mo ab neok dahm kahchim t amjed. ");
INSERT INTO oodNT_vpl VALUES ("HB12_26","088_12_26","HEB","12","26","26","Neꞌokij ash wa uꞌugij g jewed ab Sinai Doꞌag amjed. K wabshaba iaꞌi idani hab kaij: Am ant ep wo uꞌugij pi heg waꞌi jewed ch wabshaba g dahm kahchim ehp. ");
INSERT INTO oodNT_vpl VALUES ("HB12_27","088_12_27","HEB","12","27","27","Neh, id o hab d ahga mat g haꞌichu nahtoij wo e uꞌugijid k im hu hab wo i e juh. Tsh heg an wo waꞌi wih mat haschu pi ap wo e uꞌugij. ");
INSERT INTO oodNT_vpl VALUES ("HB12_28","088_12_28","HEB","12","28","28","Pegih, tt ab wo si i hoꞌigeꞌel g Jiosh mat ab i t‑ui id eda kownaltalig mat pi haꞌichu wo e nako mat wo uꞌugij. Ab att hig wo si ihm g Jiosh am hohhoꞌidaj oidch ab has elidch ch ab ep s‑wohog elid. ");
INSERT INTO oodNT_vpl VALUES ("HB12_29","088_12_29","HEB","12","29","29","Jiosh atsh wehs wo hugio g pi apꞌekam hab masma mat g mehi wo hugio g s‑mehidkam. ");
INSERT INTO oodNT_vpl VALUES ("HB13_1","088_13_1","HEB","13","1","1","Neh, ab am aꞌai e wui si pihk e elid hab masma mam d e‑hajunim ab ihmch g Jesus Christ. Pegih, pi g wo shaꞌi dagito ihda. ");
INSERT INTO oodNT_vpl VALUES ("HB13_2","088_13_2","HEB","13","2","2","Nt ep wo em‑ahgi mamt am wo i ha wahpki g shoꞌigkam e‑kihki ed, chum ams pi ha mahch. Batsh wa e juh haꞌi k hahawa chum nei moki d anghil. ");
INSERT INTO oodNT_vpl VALUES ("HB13_3","088_13_3","HEB","13","3","3","Am g wo wa s‑ha chegitok hegam mam ged hu si ha kuhpch hab sha masma mamtp hems ahpim am ha wehm kuhpi. Am g wo s‑ha chegitok hegam mo e shoꞌigchud hab sha masma mamtp hems ha wehm e shoꞌigchud. ");
INSERT INTO oodNT_vpl VALUES ("HB13_4","088_13_4","HEB","13","4","4","Ab amt wo si has elidad g hohnta ch wo si e nuhkud aꞌai e wehhejed. Jiosh at ab wo ha mah g s‑koꞌok namkidadag hegam mat pi wo e nuhkud ch hegam mat wo ha ehs g ha‑wehm kihkam. ");
INSERT INTO oodNT_vpl VALUES ("HB13_5","088_13_5","HEB","13","5","5","Pi g heg waꞌi s‑kaisdag ab wo tatchuad ch wabshaba wabsh wo s‑ap e tahtkkad heg hekaj mam haschu i edgid. Jiosh ash hab kaij: Pi ant hekid wo shaꞌi em‑dagito. Chum ant hekid wo em‑wehmajk. ");
INSERT INTO oodNT_vpl VALUES ("HB13_6","088_13_6","HEB","13","6","6","Pegih, tt ab hig wo si i t‑gewpkad k hab wo chei: Jiosh o i ni‑wehmaj. Kunt pi hekid haꞌichu wo shaꞌi ehbidad. Pi at hedai has wo ni‑juh, heg hi wa mat g Jiosh wo hiwigi. ");
INSERT INTO oodNT_vpl VALUES ("HB13_7","088_13_7","HEB","13","7","7","Am g wo s‑chegitok g haꞌichu ha‑ahga hegam mo wehpeg am ahgahim g Jiosh haꞌichu ahga. Am g wo i chegito mo has masma in d dodakamkahim ch has masma e koꞌij k am oidk hab wo i juh g ha‑wohochudadag. ");
INSERT INTO oodNT_vpl VALUES ("HB13_8","088_13_8","HEB","13","8","8","Jesus Christ o am hab wabsh i masma id i tashkaj mo wa ged hu i heki hu ch am hab wabsh wo i masmak chum hekid. ");
INSERT INTO oodNT_vpl VALUES ("HB13_9","088_13_9","HEB","13","9","9","Kumt pi wo shaꞌi hiwigi mas g gawul mahs mashchama im hu hab wo i em‑juh ab amjed g s‑apꞌekam himdag. Haꞌi o an uꞌukch g heki hu t‑himdag chehanig hab e elidch mat hab masma wo i gewkai g e‑wohochudadag. T wabshaba id pi wo shaꞌi i ha wehmt. An att wo uꞌukchid g Jiosh hemajimatalig. Bat wa masma wo i gewka g t‑wohochudadag. ");
INSERT INTO oodNT_vpl VALUES ("HB13_10","088_13_10","HEB","13","10","10","Hegam mo an uꞌukch g heki hu e‑himdag chehanig o ge iagchulidakud. Pegih, ch ahchim hab waꞌap ge iagchulidakud. K d hegai kots mat g Jiosh si Kehsha ab ab e muhkid. T hegam mat hedai wabsh g chehanigkaj wo chum i e gahgidahi g e‑doꞌibiadag pi wo shaꞌi bei ab amjed ihda t‑iagchulidakud. ");
INSERT INTO oodNT_vpl VALUES ("HB13_11","088_13_11","HEB","13","11","11","Uhgchu pahl o am iagchulid g haꞌichu doakam ehꞌed am heg eda Si Hekia S‑apꞌekam Kih mat heg hekaj im hu hab wo i juh g pi ap ha‑chuꞌijig g hemajkam. Kush g ha‑chuhkug g haꞌichu doakam gam hu jeg ed e memheid. ");
INSERT INTO oodNT_vpl VALUES ("HB13_12","088_13_12","HEB","13","12","12","Pegih, t g Jesus heg hekaj gam hu jeg ed e muhkid k g e‑ehꞌed iawua mat im hu hab wo i juh g hemajkam pi ap ha‑chuꞌijig. ");
INSERT INTO oodNT_vpl VALUES ("HB13_13","088_13_13","HEB","13","13","13","Ahchim o d t‑edadag g pi ap t‑chuꞌijig. Kut eda heg ab moht am t‑wehhejed. Pegih, tt wo si s‑hehgigam aꞌagad mo d t‑doꞌibiakam am i dagitok g heki hu t‑himdag. ");
INSERT INTO oodNT_vpl VALUES ("HB13_14","088_13_14","HEB","13","14","14","Pi ach ia hu d si kihkam id dahm jewed. An ash hab chuꞌig g s‑kehg kihhim am t‑wehhejed. Kuch heg wui am nenea. ");
INSERT INTO oodNT_vpl VALUES ("HB13_15","088_13_15","HEB","13","15","15","Ab o t‑ab matt chum hekid ab wo si has elidad g Jiosh. Id o heg wa wepo mo d t‑iagchulida Jiosh wui. K g Jesus i t‑wehmt mach hab wua. Chum att hekid ab wo hoꞌigeꞌidad g Jiosh am chehchegch. ");
INSERT INTO oodNT_vpl VALUES ("HB13_16","088_13_16","HEB","13","16","16","Pi g am haꞌasa hab wo juhni g s‑apꞌekam k ab wabsh aꞌai wo i e wehmajk. K id hab waꞌap heg wa wepo mo d t‑iagchulida. K g Jiosh s‑hohhoꞌid. ");
INSERT INTO oodNT_vpl VALUES ("HB13_17","088_13_17","HEB","13","17","17","Ab g wo s‑ha wohog elidad g e‑wanimeddam. Idam o chum hekid am nuhkud g s‑apꞌekam em‑dodakag nat pi hemho wa am wo i ahgahi g e‑chikpan am Jiosh wui. Kumt ab wo ha mah g s‑ap tahhadkam ha‑chikpan ed mamt ab wo ha wohog elidad. Pi at haꞌichu em‑wehhejed wo s‑kehgajk mamt ab wo ha mah g pi ap tahhadkam. ");
INSERT INTO oodNT_vpl VALUES ("HB13_18","088_13_18","HEB","13","18","18","Am g wo wa tahnid g Jiosh mat wo i ni‑wehmajkad. Bani wabsh s‑junimk g s‑apꞌekam ch pi shaꞌi haꞌichu hab wua manis hekaj ni‑kudut. ");
INSERT INTO oodNT_vpl VALUES ("HB13_19","088_13_19","HEB","13","19","19","Kumt heg hekaj ab wo i tai g Jiosh mant s‑hohtam am wo i ni‑dagito. Nt hab s‑hohtam am uhpam wo i em‑chehgim. ");
INSERT INTO oodNT_vpl VALUES ("HB13_20","088_13_20","HEB","13","20","20","Ahni ani hab waꞌap ab haꞌichu tahni g Jiosh mat hab wo em‑juni. S‑mahch am mat g t‑kownalig Jesus e muhkid mat wo i t‑apꞌech Jiosh wehhejed. T g Jiosh ab i wuhshad muhkig t amjed s‑hohhoꞌidch mat has e juh. Kut g hab elidaj hahawa pi hekid gawul wo e juh. Jesus at chum hekid wo t‑nuhkudad. ");
INSERT INTO oodNT_vpl VALUES ("HB13_21","088_13_21","HEB","13","21","21","Pegih, ni ab tahni g Jiosh mat ab wo em‑mahkad mam haschu i tatchua mamt hekaj am hab wo junihid g tatchuij. Jesus o ab t‑makiog g gewkdag. Kutt ab wo si has elidad chum hekid. ");
INSERT INTO oodNT_vpl VALUES ("HB13_22","088_13_22","HEB","13","22","22","Neh, pi o shaꞌi chewaj ihda ni‑oꞌohana. Kuni ab si em‑ahgid ahpim ni‑wehm wohochuddam mamt wabsh si s‑ap e taht k wo kaiham k ab wo bei g i wehmtadag. ");
INSERT INTO oodNT_vpl VALUES ("HB13_23","088_13_23","HEB","13","23","23","Am ant wo em‑ahgi mamt i wuhshad g Timothy mamt wa ged hu si kuh. Kunt wo bek am i em‑chehgimedk matp wo sha s‑hohtam jiwia. ");
INSERT INTO oodNT_vpl VALUES ("HB13_24","088_13_24","HEB","13","24","24","Am g wo ha ahgid g e‑wanimeddam ch wehs g t‑wehm wohochuddam mat ab wo i s‑t‑hoꞌigeꞌel. T‑wepnag iia Italy t am o am hab waꞌap s‑em‑hoꞌigeꞌid. ");
INSERT INTO oodNT_vpl VALUES ("HB13_25","088_13_25","HEB","13","25","25","Jiosh at wo wa s‑em‑hoꞌigeꞌel.");
INSERT INTO oodNT_vpl VALUES ("JM1_1","089_1_1","JAS","1","1","1","Ni-wehm oꞌodham mam an aꞌai jejewed ch ed kih: Am ant wo i em-oꞌohani ahni James mani d piongaj g t-kownalig Jesus Christ. ");
INSERT INTO oodNT_vpl VALUES ("JM1_2","089_1_2","JAS","1","2","2","Am g wabsh wo si s-ap e tahtkkad mat hekid ab wo em-aꞌahe g shoꞌigdag. ");
INSERT INTO oodNT_vpl VALUES ("JM1_3","089_1_3","JAS","1","3","4","Id o aꞌappem g em-wohochudadag ch wo i gewkai. Kumt hab s-ap wo nahtoisk ch s-ap wo nakogad g e-shoꞌigdag. ");
INSERT INTO oodNT_vpl VALUES ("JM1_5","089_1_5","JAS","1","5","5","Haꞌijj amtp hems haꞌichu pi amichud. Kuni am em-ahgid mamt ab wo tai g Jiosh g amichudadag. T ab wo i em-mah. Jiosh o si s-baꞌama ab ha mamka g hemajkam mo haschu i tatchua ch pi ha kehꞌid. ");
INSERT INTO oodNT_vpl VALUES ("JM1_6","089_1_6","JAS","1","6","6","Mt wabshaba hemho wa wo s-wohochudad mat hab wo em-juni g Jiosh mam haschu ab i tahni. Hegam mo pi wohochud at wabsh haꞌichukaj wo e kudu hab sha masma mat g shuhdagi g hewelkaj wo e kudut k an aꞌai has wo e wuad. ");
INSERT INTO oodNT_vpl VALUES ("JM1_7","089_1_7","JAS","1","7","7","Idam at g Jiosh pi am hu hab wo ha juni mat haschu ab wo i tai ");
INSERT INTO oodNT_vpl VALUES ("JM1_8","089_1_8","JAS","1","8","8","no pi pi am hu shelinim wawani g ha-wohochudadag. ");
INSERT INTO oodNT_vpl VALUES ("JM1_9","089_1_9","JAS","1","9","9","Chum achs hems haꞌijj d shoꞌigkam ch eda wo chum si s-ap t-tahtkkad nat pi t-doꞌibia g Jiosh. ");
INSERT INTO oodNT_vpl VALUES ("JM1_10","089_1_10","JAS","1","10","10","Kut g s-kakais hab waꞌap wo chum si s-ap e tahtkkad e doꞌibiak. Jiosh o am wehs t-wepo t-haꞌichuchud. S-kakais at haꞌas s-hohtam gam hu hab wo i e juh mat g shoꞌigkam. ");
INSERT INTO oodNT_vpl VALUES ("JM1_11","089_1_11","JAS","1","11","11","T g si s-has haꞌichu hab ha-juni wo huhug hab sha masma mat g haꞌichu wuhshanig wo huhug mat hekid wo gaksh g jewed am s-toni k ed. ");
INSERT INTO oodNT_vpl VALUES ("JM1_12","089_1_12","JAS","1","12","12","Tt wo si s-ap t-tahtkk matt hekid s-ap ab wo nako g t-shoꞌigdag. Ab o t-mahkch g Jiosh g wechij doakag ahchim mach ab si tatchua ch am wo i t-wahpki e-kihdag ed matt hekid wehs wo gahi wuwha g t-aꞌappemadag. ");
INSERT INTO oodNT_vpl VALUES ("JM1_13","089_1_13","JAS","1","13","13","Pi g hab wo shaꞌi chehꞌi mas g Jiosh hab chum em-wua mamtp wo sha pi ap nako g e-aꞌappemadag k hab wo juh g pi apꞌekam. Jiosh o pi hekid hab wua g pi apꞌekam ch pi hedai hab chum ha wua mas hab wo juh g pi apꞌekam. ");
INSERT INTO oodNT_vpl VALUES ("JM1_14","089_1_14","JAS","1","14","15","Oꞌodham o wabsh hejel e-tatchuikaj hab wua g pi apꞌekam. T g Jiosh ab wo i ha mah g s-koꞌok namkidadag heg wehhejed. ");
INSERT INTO oodNT_vpl VALUES ("JM1_16","089_1_16","JAS","1","16","16","Haꞌi o chum ha iattogid ch hab chechꞌe mo g pi apꞌekam ab d Jiosh amjedkam. Pi g ab hu wo shaꞌi ha wohochud, ahpim ni-wehm wohochuddam. ");
INSERT INTO oodNT_vpl VALUES ("JM1_17","089_1_17","JAS","1","17","17","Jiosh at s-kehg nahto wehs haꞌichu. K wehs s-kehgaj hegai mo ab t-mahkch. Tash ch mashad ch huhuꞌu hebaichuj pi ab hu t-mahkch g tonlig no pi g jewed e nodgid. K wabshaba g Jiosh pi hekid gawul e wua ch chum hekid tonlidch g t-chegitoidag g wohokamkaj. ");
INSERT INTO oodNT_vpl VALUES ("JM1_18","089_1_18","JAS","1","18","18","Jiosh at am i t-tashogi g wohokam. Kutt ab i s-wohoch. T hekaj ab i t-gawulkad k ab i t-mah g wechij doakag matt d wo aꞌaligajk. ");
INSERT INTO oodNT_vpl VALUES ("JM1_19","089_1_19","JAS","1","19","19","Pi g wo s-e hohtkid mamt haꞌichu hab wo chei. Baꞌich o i s-apꞌe mamt wo haꞌichu kaihamad. Pi g am wabsh pehegi haꞌichukaj wo babgat. ");
INSERT INTO oodNT_vpl VALUES ("JM1_20","089_1_20","JAS","1","20","20","Pi at hab masma wo i e apꞌech g pi em-apꞌedag. Jiosh at am wo waꞌi apꞌech g pi t-apꞌedag. ");
INSERT INTO oodNT_vpl VALUES ("JM1_21","089_1_21","JAS","1","21","21","Gam g hu hab wo i juhni wehs haꞌichu mo s-bihtagi am em-chegitoi ed ch am em-doakag ed. Ab g wabsh wo i e shoꞌigchud Jiosh wui k ab wo i s-wohoch g haꞌichu ahgaj. Kut heg hekaj wo em-doꞌibia. ");
INSERT INTO oodNT_vpl VALUES ("JM1_22","089_1_22","JAS","1","22","22","Pi g am wo hejel e iattogidad mamt wabsh wo kaihamad g Jiosh haꞌichu ahga ch eda pi am hu hab wo junihid. ");
INSERT INTO oodNT_vpl VALUES ("JM1_23","089_1_23","JAS","1","23","23","Jiosh oꞌohana o hab sha masma mo g neidakud matt heg eda ab wo i t-neid k wo cheh mo haschu pi kehg hab mahs am t-doakag ed. ");
INSERT INTO oodNT_vpl VALUES ("JM1_24","089_1_24","JAS","1","24","24","Pi g gam hu wabsh wo hihim pi am hu i chegitok mo has mahs g em-doakag ");
INSERT INTO oodNT_vpl VALUES ("JM1_25","089_1_25","JAS","1","25","25","k wabshaba am wo si oidahid g Jiosh haꞌichu ahga ch am hab wo junihid. T g Jiosh ab wo si i s-em-hoꞌigeꞌid k ab wo i em-wehmt wehs haꞌichu hab em-juni ed. Kut g haꞌichu ahgaj ab wo i em-wuwhas pi apꞌekam t amjed. ");
INSERT INTO oodNT_vpl VALUES ("JM1_26","089_1_26","JAS","1","26","26","Hegam mo hedai hab kaij mo d Jiosh wohochuddam ch eda wo pi ap neneokad o wabsh hejel e iattogid. K g ha-himdag pi haꞌichu wehhejed s-kehgajk. ");
INSERT INTO oodNT_vpl VALUES ("JM1_27","089_1_27","JAS","1","27","27","Bo d elidag g Jiosh mat g t-wohochudadag haꞌichu wehhejed wo s-kehgajk. Hemho wa att wo si t-nuhkudad mat pi wo t-padch g jewed t ab haꞌichu. Kut hab ep wo t-juh g t-wohochudadag matt haꞌichukaj wo i ha wehmajk hegam mo d heheꞌejel wihpkam uꞌuwi ch aꞌal. T hab pi wo e shoꞌigchudad. ");
INSERT INTO oodNT_vpl VALUES ("JM2_1","089_2_1","JAS","2","1","1","Ab am s-wohochud g t-kownalig Jesus Christ. Pegih, k pi hab chum chuꞌig mams pi ab hu wo ha haꞌichuch g shoꞌigkam. ");
INSERT INTO oodNT_vpl VALUES ("JM2_2","089_2_2","JAS","2","2","3","Pi o apꞌe mamtp hema wo si s-ap dai g s-kais oꞌodham k eda hab wo ah g shoꞌigkam mat gam hu wabsh wo kehkkad o wo dahiwua jewedo. ");
INSERT INTO oodNT_vpl VALUES ("JM2_4","089_2_4","JAS","2","4","4","Pi o apꞌe g em-tatchui mamtp ha baꞌich ab wo i haꞌichuch g s-kais oꞌodham. ");
INSERT INTO oodNT_vpl VALUES ("JM2_5","089_2_5","JAS","2","5","5","Jiosh ash ab ha makiog g shoꞌig hemajkam g geꞌe wohochudadag mat am wo apꞌedagk kihdaj ed. Kutsh wehsijj ab wo i ha wahpki hegam mo ab tatchua. ");
INSERT INTO oodNT_vpl VALUES ("JM2_6","089_2_6","JAS","2","6","6","M eda haꞌi pi ab hu has ha elid g shoꞌigkam ch hegam waꞌi s-kakais ab si has ha elid. Am g wo i oidahim mo haꞌi g s-kakais em-shoꞌigchud ch am i em-wahpkid chehanig ch ed ");
INSERT INTO oodNT_vpl VALUES ("JM2_7","089_2_7","JAS","2","7","7","ch s-koꞌokam has ahg hegai mach ab ihm mo d t-doꞌibiakam. ");
INSERT INTO oodNT_vpl VALUES ("JM2_8","089_2_8","JAS","2","8","8","Am g hab wo junihid g Jiosh chehanig mo hab masma an oꞌohanas: Ab amt wo si pihk e elidad wehs ha wui g hemajkam hab masma mam has i masma hejel e wehhejed si pihk e elid. ");
INSERT INTO oodNT_vpl VALUES ("JM2_9","089_2_9","JAS","2","9","9","Mt wo melchkwuhid g Jiosh chehanig mamtp ab aꞌai wo i ha gaꞌagwulkadad g hemajkam ab ha neidch mo has i mahs. ");
INSERT INTO oodNT_vpl VALUES ("JM2_10","089_2_10","JAS","2","10","10","Kumt d wo pi ap chuꞌijkamk am Jiosh chehanig ed mamtp chum hems al hemako chehanig wo melchkwua. ");
INSERT INTO oodNT_vpl VALUES ("JM2_11","089_2_11","JAS","2","11","11","An o hab chuꞌig mamt wo si e nuhkud heg waꞌi wehhejed hejel e‑wehm kihkam ch an hab ep chuꞌig mamt pi wo mua g hemajkam. Kumtp hems s‑ap wo e nuhkud g e‑wehm kihkam wehhejed k wabshaba d wo pi ap chuꞌijkamk mamtp wo hema mua. ");
INSERT INTO oodNT_vpl VALUES ("JM2_12","089_2_12","JAS","2","12","13","T wabshaba g Jiosh gam hu hab i juh g pi ap t‑chuꞌijig mat wo t‑doꞌibia ab amjed g s‑koꞌok t‑namkidadag mat hekid wo t‑lodai. Pegih, tt hemho wa hab masma hab wo t‑junihid ch hab wo kaijjid mach d t‑doꞌibiakam ch ab wo i s‑ha hoꞌigeꞌidad g hemajkam. Pi at ab hu wo i ha hoꞌigeꞌel g Jiosh hegam mat pi ab hu wo ha hoꞌigeꞌidad g hemajkam. ");
INSERT INTO oodNT_vpl VALUES ("JM2_14","089_2_14","JAS","2","14","14","Pi o woho d Jiosh wohochuddam hegam mat pi hab wo junihid g tatchuij. Kut pi wo ha doꞌibia. Haꞌichu hab t‑juni at wo t‑wohokamch machs d wohochuddam. ");
INSERT INTO oodNT_vpl VALUES ("JM2_15","089_2_15","JAS","2","15","15","Neh, matp hems haꞌi g t‑wehm wohochuddam d wo shoꞌigkamk ch wo haꞌichu si tatchua. ");
INSERT INTO oodNT_vpl VALUES ("JM2_16","089_2_16","JAS","2","16","16","Pi o apꞌe machs pi am hu wo i ha wehmt k hab wabsh wo chei, “Jiosh at wo waꞌi i em‑wehmt.” ");
INSERT INTO oodNT_vpl VALUES ("JM2_17","089_2_17","JAS","2","17","17","Pi ach woho wohochud g Jiosh mattp pi am hu hab wo junihid g tatchuij. ");
INSERT INTO oodNT_vpl VALUES ("JM2_18","089_2_18","JAS","2","18","18","Haꞌijj amki hab e elid mamt ab wabsh wo s‑wohochudad g Jiosh ch eda pi am hu hab wo junihid g tatchuij. K eda hab chuꞌig mat g haꞌichu hab t‑juni wo tashogi g t‑wohochudadag. ");
INSERT INTO oodNT_vpl VALUES ("JM2_19","089_2_19","JAS","2","19","19","Jijawul o hab waꞌap chum s‑wohochud mo an hema d Jiosh ch shaꞌi si s‑ehbid ch eda pi am hu hab junihim g tatchuij ch hab masma e chehgidch mo pi d shaꞌi e doꞌibiakam. ");
INSERT INTO oodNT_vpl VALUES ("JM2_20","089_2_20","JAS","2","20","20","K heg hekaj tasho mo pi woho wohochud g Jiosh hegam matp hedai pi hab wo junihid g e‑wohochudadag. Am ant haꞌichu ep wo em‑ahgi mant hekaj wo si tasho em‑chehgi ihda. ");
INSERT INTO oodNT_vpl VALUES ("JM2_21","089_2_21","JAS","2","21","21","Ab ach d amjedkam hegai mash hab chehgig Abraham. Kush heg ab s‑wohochud g Jiosh. Tsh g Jiosh am cheha matsh ab wui wo iagchul g e‑alidag muꞌak. Tsh g Abrahambad am woho hab chum juh k hekaj e chehgid mo ab s‑wohochud g Jiosh ch d e doꞌibiakam. Tsh g Jiosh am hahawa pi hiwigi mas wo mua g e‑alidag no pi wabsh aꞌappem g wohochudadgaj. ");
INSERT INTO oodNT_vpl VALUES ("JM2_22","089_2_22","JAS","2","22","22","Abrahambad at ab wehnad g haꞌichu hab e‑juni g e‑wohochudadag. Wohochudadgaj at s‑ap i e nahto heg hekaj haꞌichu hab junij. ");
INSERT INTO oodNT_vpl VALUES ("JM2_23","089_2_23","JAS","2","23","23","T hekaj am e wohokamch hegai mo an oꞌohanas: Abraham at ab i s‑wohoch g Jiosh. K heg hekaj hab kaij g Jiosh mo d e doꞌibiakam ch pi ha chuꞌijig. Neh sh g Jiosh am hahawa hab masma ihm mo d nawojij. ");
INSERT INTO oodNT_vpl VALUES ("JM2_24","089_2_24","JAS","2","24","24","Pegih, id o am t‑chehgidch mo pi d e doꞌibiakam hegam mat hab wabsh wo kaijjid mo d wohochuddam. Hemho wa att am hab wo junihid g t‑wohochudadag ch hab wa masma am wo t‑chehgi mach d t‑doꞌibiakam. ");
INSERT INTO oodNT_vpl VALUES ("JM2_25","089_2_25","JAS","2","25","25","Am g wo s‑chegitok mo haschu an oꞌohanas ab amjed g Rahabbad. Heg atsh wa haꞌi ha doꞌibia g t‑shohshonbad mash eda g wehmaj oꞌodham s‑ha kokdaimk. Id at am wohokamch mo ab s‑wohochud g Jiosh. Kutsh g Jiosh doꞌibia. ");
INSERT INTO oodNT_vpl VALUES ("JM2_26","089_2_26","JAS","2","26","26","Pegih, am ach t‑chehgidch g haꞌichu hab t‑junikaj mach haschu ab i s‑wohochud. K hegam mat pi am hu hab wo junihid g Jiosh tatchui pi ab hu wohochud g Jiosh. ");
INSERT INTO oodNT_vpl VALUES ("JM3_1","089_3_1","JAS","3","1","1","Pi g am wabsh wo s‑e hohtkidad mamt d wo ha mashchamdamk ch wo ha ahgidad g ha‑chuꞌijig. Jiosh at baꞌich i s‑gewkam wo hudaw mach haschu has i junihim ahchim mach d ha mashchamdam natt pi chum baꞌich wo i s‑mahchk mo haschu d s‑apꞌekam. ");
INSERT INTO oodNT_vpl VALUES ("JM3_2","089_3_2","JAS","3","2","2","S‑ap at d wo oꞌodhamk ch s‑ap wo nuhkudad g e‑doakag hegam matp hedai s‑ap wo nuhkud g e‑nehni mat pi wo pi ap neo. ");
INSERT INTO oodNT_vpl VALUES ("JM3_3","089_3_3","JAS","3","3","3","Chum as si chumaj g t‑nehni ch eda d si s‑has haꞌichu hab masma mo g pilin. Pilin o d al chum haꞌichu. Kutt eda wo pilindad g kawyu k hekaj wo t‑nako matt wo i nodagi mattp hebai wo i s‑nodgidam. ");
INSERT INTO oodNT_vpl VALUES ("JM3_4","089_3_4","JAS","3","4","4","Nt ep wo wepogi g wahlko nodgidakud matt hekaj wo i nodagi g geꞌe wahlko, chum as has masma s‑gewkam wo medad g hewel. ");
INSERT INTO oodNT_vpl VALUES ("JM3_5","089_3_5","JAS","3","5","5","Nt ep wo wepogi g al chum chuhdagi mat muꞌi wo mehi g uꞌus. Pegih, k am wa tasho matt hab waꞌap wo t‑nako matt geꞌe haꞌichu wo padch g t‑neꞌokikaj. ");
INSERT INTO oodNT_vpl VALUES ("JM3_6","089_3_6","JAS","3","6","6","Pi kehg neꞌoki o ab d Jiawul amjedkam. Kutt hekaj wo padch g t‑chegitoi ch t‑doakag hab masma neneokch. ");
INSERT INTO oodNT_vpl VALUES ("JM3_7","089_3_7","JAS","3","7","7","T wo e nako g hemajkam mat wabsh chum has mahs haꞌichu doakam wo mahshoch nat pi ha mahshoch g jewed t ab haꞌichu oiopodam ch haꞌichu daꞌadam ch wahammad ch waptopi. ");
INSERT INTO oodNT_vpl VALUES ("JM3_8","089_3_8","JAS","3","8","8","T wabshaba pi hedai wo e nako mas wo hejel dodolimagi g e‑nehni. Chum o hekid e nahtokch mat hab wo juh g pi ap neꞌoki k hekaj wo padch g t‑chegitoi. ");
INSERT INTO oodNT_vpl VALUES ("JM3_9","089_3_9","JAS","3","9","9","Hebaichujj ach i dagitokch g t‑nehni am Jiosh wui ch hekaj hehgchulid ch eda hebaichujj has ha ahg g hemajkam. K eda g hemajkam d Jiosh nahtoi. T e wepo masma chum ha nahto. ");
INSERT INTO oodNT_vpl VALUES ("JM3_10","089_3_10","JAS","3","10","10","Id o heg wa wepo mach has ahg g Jiosh mach eda chum hehgchulid. ");
INSERT INTO oodNT_vpl VALUES ("JM3_11","089_3_11","JAS","3","11","11","Neh, no hig ab e wehm i daꞌiwuni g s‑kehg shuhdagi ch s‑onk shuhdagi shon k amjed? ");
INSERT INTO oodNT_vpl VALUES ("JM3_12","089_3_12","JAS","3","12","12","No ab i wushke g suhna uhdwis waꞌug ab? Pegih, k haschu ahgch ab em‑amjed e wehm i wushke g hehgchulida ab Jiosh wui ch has ahga ab hemajkam ha wui mo eda idam d Jiosh nahtoi? ");
INSERT INTO oodNT_vpl VALUES ("JM3_13","089_3_13","JAS","3","13","13","Pi g hab wabsh wo chehꞌi mam s‑chu amichud. Bag wo juhnid g s‑apꞌekam ch hab masma wo e chehgi mam s‑chu amichud. ");
INSERT INTO oodNT_vpl VALUES ("JM3_14","089_3_14","JAS","3","14","14","Pi g am wo ha iattogidad ch pi wo chum ge e haschudad mo ab em‑mahkch g Jiosh g amichudadag mamtp wo s‑ta keꞌidamak ch wo s‑chu hehgamkk ch ep wo s‑chu daꞌad. ");
INSERT INTO oodNT_vpl VALUES ("JM3_15","089_3_15","JAS","3","15","15","Pi o ab hu d Jiosh amjedkam hegai s‑ta keꞌidamadag ch s‑chu hehgamdadag ch s‑chu daꞌamkam. T pi hab wo chum chuꞌigk hegam mo e doꞌibiakch. Do wabsh jewed dahm haꞌichu ch ab d amjedkamaj g Jiawul hegai hab mahs haꞌichu. ");
INSERT INTO oodNT_vpl VALUES ("JM3_16","089_3_16","JAS","3","16","16","Muꞌi o haꞌichu pi apꞌe mo hebai hab chuꞌig g s‑chu hehgamdadag ch s‑chu daꞌamkam. Wehs nahnko mahs pi apꞌekam o am hab chuꞌig. ");
INSERT INTO oodNT_vpl VALUES ("JM3_17","089_3_17","JAS","3","17","17","Kuch wabshaba ahchim mach uꞌukch g amichudadag ab Jiosh t amjed d hekia s‑apꞌekam ch s‑dodolima ch ab ha oꞌodhamchud g hemajkam ch s‑ha hoꞌigeꞌid ch ha wehm s‑hemajim neneok ch pi ha iattogid. ");
INSERT INTO oodNT_vpl VALUES ("JM3_18","089_3_18","JAS","3","18","18","Am g wo ha dodolimachud g hemajkam. Kut g Jiosh am wo i ha apꞌech mat am hahawa hab wo junihid g s‑apꞌekam. ");
INSERT INTO oodNT_vpl VALUES ("JM4_1","089_4_1","JAS","4","1","1","Haꞌijj amsh am aꞌai e kamꞌon ch e cheggia mam eda d chum e doꞌibiakam. Nt wo em‑ahgi mam hab masma hab e wua nam pi haꞌichu s‑behimk mo pi ab hu d em‑wuikam ");
INSERT INTO oodNT_vpl VALUES ("JM4_2","089_4_2","JAS","4","2","2","ch wo ha cheggia k wo ha mua mamt wo bei. K eda g Jiosh ab chum em‑makiog mam haschu i tatchua. Ab g wabsh wo tahni. T wo em‑mah. Pi am edgid nam pi pi ab hu tahni. ");
INSERT INTO oodNT_vpl VALUES ("JM4_3","089_4_3","JAS","4","3","3","T wabshaba g Jiosh pi ab hu wo em‑mah mam haschu i tahni matp g em‑tatchui pi wo apꞌek. ");
INSERT INTO oodNT_vpl VALUES ("JM4_4","089_4_4","JAS","4","4","4","Haꞌijj am tatchua g pi apꞌekam ch hekaj d obgaj g Jiosh. ");
INSERT INTO oodNT_vpl VALUES ("JM4_5","089_4_5","JAS","4","5","5","K wabshaba an hab chuꞌig Jiosh heki hu oꞌohana ed mash g Hekia S‑apꞌekam Gewkdag ab wui kehk g pi ap t‑tatchui. ");
INSERT INTO oodNT_vpl VALUES ("JM4_6","089_4_6","JAS","4","6","6","Bo wa masma ab t‑makiog g Jiosh g gewkdag matt pi hab wo junihid g hejel t‑tatchui. Bo chuꞌig g oꞌohanaj: Jiosh o si s‑ha hoꞌigeꞌid hegam mo e shoꞌigchud ch wabshaba ab ha wui kehk hegam mo si e hahaschud. ");
INSERT INTO oodNT_vpl VALUES ("JM4_7","089_4_7","JAS","4","7","7","Mt heg hekaj ab wo i e dagito Jiosh wui k ab wui wo gegokkad g ge Jiawul mamt pi hab wo junihid g tatchuij. T g Jiawul s‑hohtam wo i e mehkod ab em‑amjed. ");
INSERT INTO oodNT_vpl VALUES ("JM4_8","089_4_8","JAS","4","8","8","Ab g wo i miabid g Jiosh. Kut ab aigo epai wo i em‑miabi. Am g wabsh wo dagito g pi ap haꞌichu hab e‑juni ahpim mam ge gohkpa chegito mamtp woho wo s‑kaim g Jiosh. T g Jiosh wo i apꞌech g em‑doakag. ");
INSERT INTO oodNT_vpl VALUES ("JM4_9","089_4_9","JAS","4","9","9","Am g wabsh wo si pi ap e tahtk k wo iawua g e‑ohꞌog heg hekaj pi ap haꞌichu hab e‑juni ch pi wabsh wo hehemad ch pi wo s‑e tahhadchudad heg hekaj. ");
INSERT INTO oodNT_vpl VALUES ("JM4_10","089_4_10","JAS","4","10","10","Ab g wo i e shoꞌigchud wui g Jiosh. T heg ab wo si em‑haꞌichuch. ");
INSERT INTO oodNT_vpl VALUES ("JM4_11","089_4_11","JAS","4","11","11","Pi g am wo aꞌai has e ahgad, ahpim ni‑wehm wohochuddam. Hegam mat hab wo e junihid o ab wui gegok hegai chehanig mo hab chuꞌig matt ab aꞌai wo si pihk t‑elidad. Heg o wa wepo mo hudawk mas s‑apꞌe g Jiosh chehanig. K eda hab chum mahs matt hab wabsh wo junihid. ");
INSERT INTO oodNT_vpl VALUES ("JM4_12","089_4_12","JAS","4","12","12","Heg at wo waꞌi t‑lodai mo hedai t‑mahkch g chehanig. Ab o hejel ab g Jiosh mas wo t‑doꞌibia o im hu hab wo i t‑juh ab e amjed. K heg hekaj pi ab hu em‑ab mams am wo has ha ahgad. Ab g wabsh wo dagito g lodaita Jiosh wui. ");
INSERT INTO oodNT_vpl VALUES ("JM4_13","089_4_13","JAS","4","13","13","Ab g wo i ni‑kaiham ahpim mam ab si e hiwig haꞌichu k ab. Tp hems hema hab wo chei mat hemu s‑hohtam wo chihpia am hema kihhim wui k am wo kihkad ahid ab mat wo haꞌichu chikpan k muꞌi wo nahto g lial. ");
INSERT INTO oodNT_vpl VALUES ("JM4_14","089_4_14","JAS","4","14","14","Kum eda pi mahch mas haschu has wo e juh baꞌich tash. An amt al heꞌes wo i e neid k an wabsh wo i huhug hab sha masma mo g kuhbs. ");
INSERT INTO oodNT_vpl VALUES ("JM4_15","089_4_15","JAS","4","15","15","Bamt wo chum chei, “Matp d wo Jiosh tatchuik, kutt hab wo juh haꞌichu.” ");
INSERT INTO oodNT_vpl VALUES ("JM4_16","089_4_16","JAS","4","16","16","M eda am ge e hahaschud mamt haschu hab wo juh. Pi o apꞌe mams hab masma wo ge hahaschudad. ");
INSERT INTO oodNT_vpl VALUES ("JM4_17","089_4_17","JAS","4","17","17","Kut d wo pi ap chuꞌijkamk matp hedai pi am hu hab wo junihid g s‑apꞌekam mo eda s‑mahch mat has wo chum e juh. ");
INSERT INTO oodNT_vpl VALUES ("JM5_1","089_5_1","JAS","5","1","3","Ab g wo kaiham mant haschu wo oꞌoha mamtp hedai s‑e kakaischud hab wuadch g pi apꞌekam. Bamki chum e elid mamt geꞌe haꞌichu wo edgidad kekeltk. T wabshaba g em‑kaisdag wabsh wo huhug. Kumt wo shoanid ch ab wo ai g s‑koꞌok e‑namkidadag. ");
INSERT INTO oodNT_vpl VALUES ("JM5_4","089_5_4","JAS","5","4","6","Em‑kaisdag o si geꞌej ch wohokamchud mam pi ap ha namkid g e‑pionag. Hegam o d wabsh shoꞌigkam ch am em‑ahgid g pi e‑apꞌedag ch shoani. M wabshaba pi ab hu ha kaiham ch chum hems ab haꞌichu ha abchud ch ha kokda. K idam pi e nakog mas wo e doꞌibia. K wabshaba g Jiosh ab ha kaiham ch wo ha doꞌibia. Ahpim mam e kakaischud ha shoꞌigchudch am ab aihim g lodaita hab masma mat g wipsilo wo e giꞌichud k ab wo ai mamt wo ha kokda. ");
INSERT INTO oodNT_vpl VALUES ("JM5_7","089_5_7","JAS","5","7","7","Pegih neh, ahpim ni‑wehm wohochuddam, am g wabsh wo s‑e tahtk ch nenida mat ep wo jiwia g t‑kownalig Jesus Christ. Am g wo neid mo has masma nenida g eshdam g juhki mat wo i wuhsh g eshaj. ");
INSERT INTO oodNT_vpl VALUES ("JM5_8","089_5_8","JAS","5","8","8","Mt hab waꞌap s‑e tahtkk ch wo nenidad ch am wo si e gewkemhu no pi e aihim mat ep wo jiwia g geꞌechu t‑kownalig. ");
INSERT INTO oodNT_vpl VALUES ("JM5_9","089_5_9","JAS","5","9","9","E o nahtokch mat hab wo juh g lodaita. Pi g hedai has wo ahgad. Kut hab wa masma pi hedai has wo em‑ahgad. ");
INSERT INTO oodNT_vpl VALUES ("JM5_10","089_5_10","JAS","5","10","10","Am g wo i ha chegito g Jiosh haꞌichu i tashogiddam. Hegam ash wa s‑e tahtk ch nakog g e‑shoꞌigdag. Kumt am ha oidk hab wo chum masmak ");
INSERT INTO oodNT_vpl VALUES ("JM5_11","089_5_11","JAS","5","11","11","nam pi s‑mahch mo g Jiosh ab ha mahkch g s‑ap tahhadkam. Hegai kelibad mash hab chehgig Job ash hab waꞌap s‑e tahtk ch nakog g e‑shoꞌigdag. Tsh g Jiosh am hahawa wehhejed geꞌe haꞌichu i apꞌech. Id o am t‑chehgidch mo si s‑t‑hoꞌigeꞌid ch si pihk e elid t‑hekaj. ");
INSERT INTO oodNT_vpl VALUES ("JM5_12","089_5_12","JAS","5","12","12","Am g hab wabsh wo juhni mamt haschu hedai wo i ha ahgi mamt hab wo juh. Pi o apꞌe mams wabsh chum hekid wo i gewkadch g e‑neꞌoki am chehchegch g Jiosh. Jiosh at wo em‑lodai mamtp hab wo e juh. ");
INSERT INTO oodNT_vpl VALUES ("JM5_13","089_5_13","JAS","5","13","13","Nam am hu haꞌi haꞌichukaj i e kudut? Pegih, e g wo hoꞌigeꞌidahun. Nam haꞌi s‑hehgig? Pegih, ab g wo si hehgchulid g Jiosh g nenꞌeikaj. ");
INSERT INTO oodNT_vpl VALUES ("JM5_14","089_5_14","JAS","5","14","14","Nam am hu haꞌi kokꞌo? Bo chum mahs mamt ab wo i ha wai hegam mo am d geꞌeged em‑shahgid. T hegam ab wo em‑huhu g e koꞌadam a‑saidihkaj k wo e hoꞌigeꞌidahu em‑wehhejed ");
INSERT INTO oodNT_vpl VALUES ("JM5_15","089_5_15","JAS","5","15","15","s‑wohochudch mat g Jiosh wo em‑doaj. Kut woho hab wo e juh. Mamtp g pi ap e‑chuꞌijigkaj kokꞌo, t g Jiosh gam hu hab wo i juh g em‑chuꞌijig. ");
INSERT INTO oodNT_vpl VALUES ("JM5_16","089_5_16","JAS","5","16","16","Kumt heg hekaj ab aꞌai wo e ahgi g pi ap e‑chuꞌijig k wo e hoꞌigeꞌidahu aꞌai e wehhejed. T wo em‑doaj g Jiosh. Muꞌi at haꞌichu hab wo ha juni g Jiosh hegam mat ab wo tahnid ch d wo s‑apꞌekam oꞌodhamk. ");
INSERT INTO oodNT_vpl VALUES ("JM5_17","089_5_17","JAS","5","17","17","Heg at hekaj hab e juh mash haschu g Elijabad ab tahni g Jiosh. Heg ash d wabsh oꞌodham ch ab si tai g Jiosh mat hab wo juh mat pi wo ha juhkad. Kush wa woho pi ha juhk giꞌik aꞌahid ab. ");
INSERT INTO oodNT_vpl VALUES ("JM5_18","089_5_18","JAS","5","18","18","Kutsh ab hahawa tai g Jiosh mat wo juh. Kutsh hahawa juh. Tsh ab i wuhsh g haꞌichu bahidag ab amjed g jewed kahchim. ");
INSERT INTO oodNT_vpl VALUES ("JM5_19","089_5_19","JAS","5","19","20","Neh, tp hems hema wo heb hu hih g em‑wehm wohochuddam ab amjed g wohokam. Kumt am uhpam wo i nodagi ab amjed g pi apꞌekam. T g Jiosh gam hu hab wo i juh g pi ap chuꞌijigaj k wo doꞌibia ab amjed g s‑koꞌok namkidadgaj.");
INSERT INTO oodNT_vpl VALUES ("P11_1","090_1_1","1PE","1","1","1","Ni-wepnag: Am ant haꞌichu wo i em-oꞌohani ahni Peter mani d kehshaj g Jesus Christ. Heg at am i ni-kei mant wo i ahgahi ab amjed. Kuni haꞌichu s-em-ahgidamk ahpim mam am aꞌai kih Pontus ch Galasia ch Cappadocia ch Asia ch Bithynia jejewed ch ed hab masma mo g ni-wehm Tutuligo. ");
INSERT INTO oodNT_vpl VALUES ("P11_2","090_1_2","1PE","1","2","2","Jiosh at ab i em-gawulkai mamt d wo hemajkamgajk k ab em-mah g Hekia S-apꞌekam Gewkdag mat wo em-wehmajk ch am wo i kegch g em-dodakag. Mt hekaj ab wo s-wohog elidad g Jesus Christ ab i s-wohochudk mat iawua g e-ehꞌed k e muhkid em-wehhejed. Ab o wa si s-em-hoꞌigeꞌid g Jiosh ch ab wo wa baꞌich i em-mahkad g i wehmtadag ch s-ap tahhadkam. ");
INSERT INTO oodNT_vpl VALUES ("P11_3","090_1_3","1PE","1","3","3","Ab att hig wo si i hoꞌigeꞌel g Jiosh heg hekaj t-kownalig Jesus Christ. Heg ohg Jiosh at ab i wuhshad muhkig t amjed. K id am t-chehgidch mat hab waꞌap ab wo i t-wuwhas muhkig t amjed. Tt heg hekaj ab i s-wohochud k ab bei g wechij doakag. ");
INSERT INTO oodNT_vpl VALUES ("P11_4","090_1_4","1PE","1","4","4","Jiosh o an nahtokch g si s-kehg kihdag am t-wehhejed an dahm kahchim ch ed. T ihda apꞌechudaj chum hekid d wo hekiakamk ch pi hekid wo e padch. ");
INSERT INTO oodNT_vpl VALUES ("P11_5","090_1_5","1PE","1","5","5","Ab ach s-wohochud g Jesus Christ. K heg hekaj t-nuhkud g Jiosh g si geꞌe e-gewkdagkaj. Kuch ab nenida mat s-ap wo maskogi g t-doꞌibiadag mat hekid wo huhug ihda jewed. ");
INSERT INTO oodNT_vpl VALUES ("P11_6","090_1_6","1PE","1","6","6","Si g wo s-hehgigk mamt wo e doꞌibia, chum ams hems ab wo nakogad g nahnko mahs shoꞌigchudadag ch pi ap tahhadkam hemu. ");
INSERT INTO oodNT_vpl VALUES ("P11_7","090_1_7","1PE","1","7","7","Ihda em-shoꞌigchudadag at wo aꞌappe g em-wohochudadag k wo chehgi mo d wohokam hab masma mat g ohla g meikaj wo e aꞌappe mas d wohokam. Ia atsh ep wo i e chehgi Jesus Christ. T g Jiosh am haha wo chehgi mo ab si has em-elid. ");
INSERT INTO oodNT_vpl VALUES ("P11_8","090_1_8","1PE","1","8","8","Pi am hi wa chum neid ch wabshaba ab si tatchua ch ab ep si s-wohochud. K id hekaj si geꞌej g s-em-hehgig. Kumt pi wo shaꞌi e nako mams wehs s-ap wo ah. ");
INSERT INTO oodNT_vpl VALUES ("P11_9","090_1_9","1PE","1","9","9","Jiosh at em-doꞌibia namt pi ab i s-wohoch g Jesus Christ. ");
INSERT INTO oodNT_vpl VALUES ("P11_10","090_1_10","1PE","1","10","10","Hegam mash d Jiosh haꞌichu i tashogiddam oki wa an oꞌohan matsh an wo em-ai ihda doꞌibiadag haꞌichu ahga ch eda an ep chum hoanahim g e-oꞌohana ch an chum mamche ");
INSERT INTO oodNT_vpl VALUES ("P11_11","090_1_11","1PE","1","11","11","mas hekid wo i k ch has masma hab wo e juh. Christ atsh ab ha mah g Hekia S-apꞌekam Gewkdag. Sh heg am ha tashogid matsh gam hu si ha baꞌich hab wo e juh matsh wo e shoꞌigch g Christ k haha wo bei g ab si has elidadag. ");
INSERT INTO oodNT_vpl VALUES ("P11_12","090_1_12","1PE","1","12","12","S-mahch ash mat pi wabsh hejel e wehhejed oꞌoha hegai mash am ha wui i e tashogid. Hemu at hab e juh hegai matsh wa an oꞌoha. K ahpim d em-wehhejedkam mamt wo kah. Jiosh chuhchai ash am em-ahgid ihda s-kehg haꞌichu ahgaj. K g Hekia S-apꞌekam Gewkdag ab ha mahkch g gewkdag mat an wo ahgahid. Ihda wohokam o shaꞌi si s-ta kakaima chum hems g anghil ha wehhejed. ");
INSERT INTO oodNT_vpl VALUES ("P11_13","090_1_13","1PE","1","13","13","Am g wo i e nakog k ab wo si i e nenenashanichud k ab wo si i e gewpkai heg ab hoꞌigeꞌidadag mat g Jiosh wo em-mah mat hekid ep wo jiwia g Jesus Christ. ");
INSERT INTO oodNT_vpl VALUES ("P11_14","090_1_14","1PE","1","14","14","Ab g wo s-wohog elidad g Jiosh ch pi wo shaꞌi e hiwigi mams ged hu uhpam wo shul heg eda pi apꞌekam mam wa ab tatchua mam eda pi mahch g Jiosh. ");
INSERT INTO oodNT_vpl VALUES ("P11_15","090_1_15","1PE","1","15","15","Jiosh at ab i t-wai matt d wo hemajkamgajk. Kutt heg hekaj d wo chum si hekia s-apꞌekamk hab masma mo g Jiosh. ");
INSERT INTO oodNT_vpl VALUES ("P11_16","090_1_16","1PE","1","16","16","An o oꞌohanas Jiosh oꞌohana ed mo hab kaij: Hemho wa amt d wo hekia s-apꞌekamk nani pi ahni d hekia s-apꞌekam. ");
INSERT INTO oodNT_vpl VALUES ("P11_17","090_1_17","1PE","1","17","17","Bam masma ihm g Jiosh ab e hoꞌigeꞌidahunch wui mo d em‑ohg. Kut heg wehs wo ha aꞌappe. Pegih, mt ab wo si has elidad chum hekid mamt heꞌes i tash ia d wo dodakamk. ");
INSERT INTO oodNT_vpl VALUES ("P11_18","090_1_18","1PE","1","18","18","Heki o hu hab elidas mat wo em‑doꞌibia g heki hu em‑himdag. Em‑shohshonbad ash wa chum em‑mashcham mamtsh haꞌichu ab wo namkid g Jiosh k hekaj am wo i e apꞌech nenaj ed. Kumtp hems chum namkid g plahda o g ohla o wabsh chum haschu. K wabshaba ihda hab mahs haꞌichu d wabsh pi haꞌichu am Jiosh tahgio. Kum am hahawa s‑mahch mat g Jiosh baꞌich i s‑namkig haꞌichukaj em‑doꞌibia. ");
INSERT INTO oodNT_vpl VALUES ("P11_19","090_1_19","1PE","1","19","19","Am o t‑tashogid g Jiosh mat has masma wo t‑doꞌibia am t‑chehanich mattsh wo mua g si s‑kehg kahwal k ab wui wo iagchul. Pegih, k g Jesus Christ d si hekia s‑apꞌekam ch hab sha masma e muhkid am t‑wehhejed mat wo t‑doꞌibia ab amjed g s‑koꞌok t‑namkidadag mach d pi ap chuꞌijkam. ");
INSERT INTO oodNT_vpl VALUES ("P11_20","090_1_20","1PE","1","20","20","Jiosh at am i kei mat eda koi in hu nahto g jewed k hemuch hahawa in i maskogi jewed dahm mat wo t‑doꞌibia ");
INSERT INTO oodNT_vpl VALUES ("P11_21","090_1_21","1PE","1","21","21","k ab i wuhshad am i dahm mat e muhkid k ab uhgk i be k ab dai e‑hugid an k ab si has elid. Kumt heg hekaj ab i s‑wohoch g Jiosh k ab si hiwig. ");
INSERT INTO oodNT_vpl VALUES ("P11_22","090_1_22","1PE","1","22","22","Jiosh at ab i hekiagi g em‑doakag namt pi ab s‑wohog el g wohokam ab amjed. Pegih, ab g aꞌai wo e tatchuad wehs e‑ihbdagkaj. ");
INSERT INTO oodNT_vpl VALUES ("P11_23","090_1_23","1PE","1","23","23","Pi at hekid wo huhug g Jiosh haꞌichu ahga. Kutt ab i s‑wohochud k hekaj ab bei g wechij doakag. T id hab waꞌap pi hekid wo huhug, chum as g t‑chuhkug wo huhug. ");
INSERT INTO oodNT_vpl VALUES ("P11_24","090_1_24","1PE","1","24","24","Neh, an o hab chuꞌig Jiosh oꞌohana ed: Hemho wa at wehsijj wo koi g oꞌodham hab masma mat g washai wo gaksh. T g ha‑gewkdag wehs wo huhug hab masma mat g haꞌichu heosig. ");
INSERT INTO oodNT_vpl VALUES ("P11_25","090_1_25","1PE","1","25","25","T wabshaba g Jiosh haꞌichu ahga pi hekid wo ha huhug. Neh, bo chuꞌig. K d hegai haꞌichu ahgaj mat am em‑wui e uꞌapa. ");
INSERT INTO oodNT_vpl VALUES ("P12_1","090_2_1","1PE","2","1","1","Gam g hu hab wo i juhni g s‑padhog elidadag ch iattogida ch hehgamdadag ch has ahgadag. ");
INSERT INTO oodNT_vpl VALUES ("P12_2","090_2_2","1PE","2","2","3","Jiosh haꞌichu ahga o d s‑kehg gegosig g em‑doakag wehhejed. Ab at em‑wui chehgi g e‑hoꞌigeꞌidadag. Kumt ab wo si tatchuad hab masma mo g s‑moik ali tatchua g wihbi ch hekaj wo i geꞌelhid am e‑doꞌibiadag ed. ");
INSERT INTO oodNT_vpl VALUES ("P12_4","090_2_4","1PE","2","4","4","Ab g wehs wo i e dagito t‑kownalig Jesus wui. Haꞌi o chum s‑ohhodamk g hemajkam. T wabshaba g Jiosh am i kei mat d wo t‑shonk am t‑wohochudadag ed. ");
INSERT INTO oodNT_vpl VALUES ("P12_5","090_2_5","1PE","2","5","5","Kumt ab wo abkad hab sha masma mat g hohodai ab wo abkad g e‑shon am ha‑kihta ed. Heg o wa wepo mach ab ab kihtas g Jesus ch d geꞌe cheopi no pi am hahawa t‑eda g Jiosh. Jiosh at wehs am i t‑chuhcha ahchim Jesus wohochuddam matt d wo hekiakam papalk ch ab wui wo t‑hoꞌigeꞌidahunad ch am hab wo junihid g tatchuij. T id heg wo wa wepok mo g s‑ap iagchulida no pi g Jiosh s‑hohhoꞌid. ");
INSERT INTO oodNT_vpl VALUES ("P12_6","090_2_6","1PE","2","6","6","Id ani hab kaij no pi an oꞌohanas mo g Jiosh hab kaij: Am ant wo hema i kei mat d wo ha‑shondagk g ni‑hemajkamga. T hegam mat ab wo i s‑wohoch pi hekid heg hekaj wo si e elidad. ");
INSERT INTO oodNT_vpl VALUES ("P12_7","090_2_7","1PE","2","7","7","Neh, bo kaij g Jiosh. K ihda kehshaj woho d si t‑tatchui ahchim mach ab s‑wohochud. T wabshaba hegam mo pi ab hu wohochud wabsh s‑ohhod. Id o hab ahgch an oꞌohanas mo g Jiosh hab kaij: Ni‑kehsha at d wo ha‑shondagk g ni‑hemajkamga, chum as g ha‑wanimeddam wo chum s‑ohhod. ");
INSERT INTO oodNT_vpl VALUES ("P12_8","090_2_8","1PE","2","8","8","K an ep oꞌohanas: Hemajkam at ab ab wo keiko hegai mat d wo chum ha‑shondagk. Id o hab d ahga mat muꞌijj pi ab hu wo wohoch g Jiosh neꞌoki k pi wo mahchk g kehshaj. K d Jiosh tatchui mat idam pi wo e doꞌibia. ");
INSERT INTO oodNT_vpl VALUES ("P12_9","090_2_9","1PE","2","9","9","Kum eda ahpim ab s‑wohochud ch d Jiosh hemajkamga ch wehs d papal am wehhejed g t‑kownalig Jesus. Jiosh at am i em‑chuhcha mamt wo i ahgahi g s‑kehg haꞌichu tatchuij. Ab at i em‑wuwhas s‑chuhugam k amjed k ab i em‑wahpki si s‑kehg tonlig ch ed no p i ab em‑mahkch g amichudadag. ");
INSERT INTO oodNT_vpl VALUES ("P12_10","090_2_10","1PE","2","10","10","Heki am hu pi d haꞌichu ch wabshaba hemuch d hahawa Jiosh hemajkamga ch ab hahawa uꞌukch g Jiosh hoꞌigeꞌidadag. ");
INSERT INTO oodNT_vpl VALUES ("P12_11","090_2_11","1PE","2","11","11","Pegih, ni‑wepnag, pi am ia hu d si kihkam jewed dahm. Chum o hems g hejel em‑tatchui cheggia g em‑doꞌibiadag. Kunt wo si em‑ahgi mamt pi ab hu wui wo i e dagito ");
INSERT INTO oodNT_vpl VALUES ("P12_12","090_2_12","1PE","2","12","12","k wabshaba hab wo junihid g s‑apꞌekam. T hab wo nei g s‑ap haꞌichu hab em‑juni hegam matp hedai ab haꞌichu em‑abchud. T ab wo i e ai g geꞌe lodaita tash. T idam hemho wa wo wohokamch mat g Jiosh si s‑kehg haꞌichu hab juh am em‑doakag ed. ");
INSERT INTO oodNT_vpl VALUES ("P12_13","090_2_13","1PE","2","13","14","Ab g wo s‑wohog elidad g kownal ch wehs hegam mo d kownal chuhchai. Idam o chum s‑koꞌokam ha namkid g pi ap chuꞌijkam ch ab i ha gewkemhun g s‑ap chuꞌijkam. ");
INSERT INTO oodNT_vpl VALUES ("P12_15","090_2_15","1PE","2","15","15","K d Jiosh tatchui mamt ab wo s‑ha wohog elidad ch hab wo junihid g s‑apꞌekam. T hab pi wo e nako mas has wo em‑ah hegam matp hems nahnko em‑ahg. ");
INSERT INTO oodNT_vpl VALUES ("P12_16","090_2_16","1PE","2","16","16","Ab at i em‑wuwhas g Jiosh heki hu em‑himdag amjed. Mt hab masma am hab wo e junihid mam d e doꞌibiakam ch d si piongaj g Jiosh ch wabshaba pi wo hekaj g e‑apꞌedag mams am hu hab wo juh g pi apꞌekam. ");
INSERT INTO oodNT_vpl VALUES ("P12_17","090_2_17","1PE","2","17","17","Ab g wo ihmad g Jiosh ch ab wo si has ha elidad g kokownal ch s‑ap ab wo ha neidad g hemajkam ch ab wo si pihk e elidad ha hekaj g e‑wehm wohochuddam. ");
INSERT INTO oodNT_vpl VALUES ("P12_18","090_2_18","1PE","2","18","18","Ahpim pion, ab g wabsh wo i e dagitokchid e‑aꞌamo ha wui ch ab wo has ha elidad, chum as haꞌijj wo s‑ta kekꞌeidamak. ");
INSERT INTO oodNT_vpl VALUES ("P12_19","090_2_19","1PE","2","19","19","Kut g Jiosh ab wo s‑em‑hoꞌigeꞌidad. S‑apꞌe o mamt s‑ap wo nako g shoꞌigchudadag s‑chegitokch g Jiosh. ");
INSERT INTO oodNT_vpl VALUES ("P12_20","090_2_20","1PE","2","20","20","Ab o d t‑wuikam g s‑koꞌok namkidadag mattp hab wo junihid g pi apꞌekam. Ttp wabshaba s‑ap wo nako g shoꞌigdag am hab chum junihidch g s‑apꞌekam, t g Jiosh ab wo wa s‑t‑hoꞌigeꞌel id hekaj ");
INSERT INTO oodNT_vpl VALUES ("P12_21","090_2_21","1PE","2","21","21","no pi hab d elidaj matt s‑ap ab wo nako. Id o wa am t‑chehgidch g Christ mo wa eda s‑ap ab nakog g shoꞌigdag am t‑wehhejed. ");
INSERT INTO oodNT_vpl VALUES ("P12_22","090_2_22","1PE","2","22","22","Neh, pi at hekid hab juh g pi apꞌekam k pi hekid shaꞌi haꞌichu ha iattogid. ");
INSERT INTO oodNT_vpl VALUES ("P12_23","090_2_23","1PE","2","23","23","Ab amt wa si s‑koꞌokam has ah. T wabshaba pi ab hu aigo has ha ah. Si amt shoꞌigch. T wabshaba pi ha ebkiod k ab wabsh i e dagitokch Jiosh wui s‑mahchch mo heg d si s‑apꞌekam usagakam. ");
INSERT INTO oodNT_vpl VALUES ("P12_24","090_2_24","1PE","2","24","24","Christ at wehs moht g t‑chuꞌijig k heg hekaj ab e muhkid kots t ab mat wo t‑doꞌibia. Kutt hab wo dagito g pi apꞌekam k am wo i hihi s‑apꞌekam oidk. Shoꞌigchudadaj at doaj g t‑doakag. ");
INSERT INTO oodNT_vpl VALUES ("P12_25","090_2_25","1PE","2","25","25","Dach wa heb hu hihimkam hab sha masma mat g kahwal wo heb hu hih. T g Christ ab uhpam i t‑ui e wui k s‑ap nuhkud g t‑doakag hab sha masma mat g kahwal ha nuhkuddam hab wo juh g heb hu himkam kahwal. ");
INSERT INTO oodNT_vpl VALUES ("P13_1","090_3_1","1PE","3","1","1","Ahpim uꞌuwi amt ab wo e dagitokch heheꞌejel e‑kuhkun ha wui k ch s‑ap wo ha nuhkudad chum hems hegam mo pi ab hu wohochud g Jiosh. Tp hems ab wo i s‑wohoch ");
INSERT INTO oodNT_vpl VALUES ("P13_2","090_3_2","1PE","3","2","2","am neidch g s‑ap haꞌichu hab em‑juni, chum ams hems pi has wo kaijjid ab amjed g e‑wohochudadag. ");
INSERT INTO oodNT_vpl VALUES ("P13_3","090_3_3","1PE","3","3","3","S‑ap amt ulinim d wo uꞌuwik ch wabshaba heg pi ab hu wo hiwgad mams ab wo si has masma e apꞌech. Pi at wo em‑apꞌech am Jiosh tahgio mamt has masma wo apꞌech g e‑moꞌo o an hab wo juh g si s‑namkig aꞌanilo ch sisishpakud ch eniga. ");
INSERT INTO oodNT_vpl VALUES ("P13_4","090_3_4","1PE","3","4","4","Baꞌich i mamt wo s‑hemajimak ch wo s‑dodolimak. T hab wo s‑apꞌek g em‑doakag am Jiosh tahgio. ");
INSERT INTO oodNT_vpl VALUES ("P13_5","090_3_5","1PE","3","5","5","Bo wa masma hab chuꞌig g Jiosh wohochuddam uꞌuwi ga hu i wehpeg ch ab i e dagitokch heheꞌejel e‑kuhkun ha wui. ");
INSERT INTO oodNT_vpl VALUES ("P13_6","090_3_6","1PE","3","6","6","Sarabad o wa hab chuꞌig ch ab s‑wohog elid g Abrahambad mo heg d ha‑wanimeddam am ha‑kihdag ed. Kumt ahpim Jiosh wohochuddam uꞌuwi am hab wo junihid g s‑apꞌekam ch pi haꞌichukaj wo e kudutad. T heg wo wa wepok mam d Sarabad amjedkam. ");
INSERT INTO oodNT_vpl VALUES ("P13_7","090_3_7","1PE","3","7","7","Ahpim chechoj amt ab wo has ha elidad g e‑hohonig nam pi s‑mahch mo pi am hu hugkam s‑gewkdag mam ahpim. Bamt masma s‑ap wo e hoꞌigeꞌidahunad g e‑hohonig ha wehm. T g Jiosh ab wo em‑kaihamad. Am g wo s‑chegitok mam e wehm uꞌukch g pi ha huhugedam doakag no pi g Jiosh ab em‑mahkch. ");
INSERT INTO oodNT_vpl VALUES ("P13_8","090_3_8","1PE","3","8","8","Wehsijj amt ab wo i e hemakochud k ab aꞌai wo si i e tatchuad ch wo s‑e hoꞌigeꞌidad ch ab wo i e shoꞌigch aꞌai e wui. ");
INSERT INTO oodNT_vpl VALUES ("P13_9","090_3_9","1PE","3","9","9","Pi g am wo e agwua g pi apꞌekamkaj k pi ab hu wo i nodagi g pi kehg neꞌoki. Ab o t‑ab matt ab wabsh wo i s‑ha hoꞌigeꞌel. T g Jiosh ab epai wo i s‑t‑hoꞌigeꞌel nat pi heg hekaj ab i t‑wai. ");
INSERT INTO oodNT_vpl VALUES ("P13_10","090_3_10","1PE","3","10","10","An o hab chuꞌig Jiosh heki hu oꞌohana ed: Pi g am wo pad neneokad ch pi haꞌichu wo ha iattogidad mamtp wo tatchuad mamt s‑ap e tahtk ch in d wo dodakamk ch wo s‑hehgigk. ");
INSERT INTO oodNT_vpl VALUES ("P13_11","090_3_11","1PE","3","11","11","Hemho wa amt wo s‑ohhod g pi apꞌekam k am hab wo junihid g s‑apꞌekam ch am wo i e nako mamt wo s‑ap e tahtkkad ab wehs ha wui. ");
INSERT INTO oodNT_vpl VALUES ("P13_12","090_3_12","1PE","3","12","12","T g Jiosh wo em‑nuhkudad ch ab wo kaihamad g em‑hoꞌigeꞌidahuna. Mtp wabshaba hab wo junihid g pi apꞌekam, t g Jiosh ab em‑wui wo kehkkad. Neh, bo wa masma an oꞌohadag. ");
INSERT INTO oodNT_vpl VALUES ("P13_13","090_3_13","1PE","3","13","13","K pi hab chum mahs mas hedai wo s‑koꞌokam em‑juh mamt am wo si e nakogad mamt am hab wo junihid g s‑apꞌekam. ");
INSERT INTO oodNT_vpl VALUES ("P13_14","090_3_14","1PE","3","14","14","Tp hab wo mahsk mamt wo e shoꞌigch am hab junihidch g s‑apꞌekam, mt wabsh wo s‑ap e tahtkkad nat pi g Jiosh ab wo wa s‑em‑hoꞌigeꞌel heg hekaj. Pi g wo shaꞌi ha ehbidad hegam mat wo em‑shoꞌigchudad. ");
INSERT INTO oodNT_vpl VALUES ("P13_15","090_3_15","1PE","3","15","15","Ab g wo has elidad g t‑kownalig Jesus Christ ch chum hekid wo e nahtokchid mamt s‑ap wo ahgi mat hedai ab wo i em‑kakke mam haschu wui ab e gewpkadch. ");
INSERT INTO oodNT_vpl VALUES ("P13_16","090_3_16","1PE","3","16","16","Kumt wabsh si s‑ap e taht k wabsh s‑hemajim ab wo ha ahgi. Haꞌi atp hems pi ap has wo em‑ahg k ab wo chum em‑abch g pi apꞌekam k wabshaba wo si e el mamtp chum hekid am hab wo junihid g s‑apꞌekam. ");
INSERT INTO oodNT_vpl VALUES ("P13_17","090_3_17","1PE","3","17","17","S‑apꞌe o matt wo t‑shoꞌigch am hab junihidch g s‑apꞌekam matp d wo Jiosh tatchuik. K wabshaba d si edadag mattp am hab wo junihid g pi apꞌekam ch hekaj wo t‑shoꞌigch. ");
INSERT INTO oodNT_vpl VALUES ("P13_18","090_3_18","1PE","3","18","18","Jesus Christ o d hekia s‑apꞌekam ch wa eda e shoꞌigch. Pegih, tt ahchim hab waꞌap wo t‑shoꞌigch. E at muhkid g Jesus Christ am t‑wehhejed ahchim mach d pi ap chuꞌijkam mat am wo i t‑ui Jiosh wui. Chuhkugaj amt hi wa chum mua. T wabshaba g Hekia S‑apꞌekam Gewkdag baꞌich i mah g gewkdag. ");
INSERT INTO oodNT_vpl VALUES ("P13_19","090_3_19","1PE","3","19","19","Id gahi wuhshanim Hekia S‑apꞌekam Gewkdag o wa g Jesus Christ am ha mihshmad hegam mo hemu d koꞌi ch gam hu si kuhpi. ");
INSERT INTO oodNT_vpl VALUES ("P13_20","090_3_20","1PE","3","20","20","Jiosh ash wa si s‑hemajim ab ha nenida g hemajkam mash eda g Noahbad ab s‑wohog elid ch nahtohim g geꞌe wahlko. Tsh wabshaba g hemajkam pi ab hu wohog el. Tsh hab ha wiꞌin. Tsh hegam waꞌi Noahbad e doꞌibia am i wahpk wahlko ch ed matsh am i ha wiꞌin. Sh d gigiꞌik hemajkam matsh e doꞌibia. ");
INSERT INTO oodNT_vpl VALUES ("P13_21","090_3_21","1PE","3","21","21","Id ani wepogid g t‑pahl wakonadag. Heg att hekaj am t‑chehgi mach s‑wohochud mat g Jesus Christ s‑ap gahi wuhsh g muhkig am t‑wehhejed. Tt ahchim hab waꞌap s‑ap wo gahi wuwha. Pi o hab d ahga g pahl wakonadag machs wabsh wako g t‑chuhkug. Bo d ahga matt ab i t‑dagito Jiosh wui nat pi gam hu hab i juh g pi ap t‑chuꞌijig. Ch hahawa pi heg hekaj t‑kudut. ");
INSERT INTO oodNT_vpl VALUES ("P13_22","090_3_22","1PE","3","22","22","Christ at gam hu hih dahm kahchim wui. Kush g Jiosh ab si has elid an e‑hugid an dahshch e‑kownal daikud an. Kush g anghil ch nahnko mahs gewpkdag an dahm kahchim ch ed ab wecho. ");
INSERT INTO oodNT_vpl VALUES ("P14_1","090_4_1","1PE","4","1","1","E at shoꞌigch g Christ k hekaj am gewito g pi apꞌekam t‑wehhejed. Kumt id wo s‑chegitok namt pi hab waꞌap wo e shoꞌigch mamt wo gewito g pi apꞌekam. ");
INSERT INTO oodNT_vpl VALUES ("P14_2","090_4_2","1PE","4","2","2","Hemho wa amt am wo e‑dagitokchid Jiosh wui wehs e‑doakdag oidam ch pi g hejel e‑tatchui hab wo junihid. ");
INSERT INTO oodNT_vpl VALUES ("P14_3","090_4_3","1PE","4","3","3","Tash amt am hihi pi apꞌekam ch ed mam ab jioshga ihda jewed t ab haꞌichu ch nawkkoꞌo ch wabsh e totontochud ch ha wehm woꞌiwup hegam mo pi d em‑wehm kihkam. ");
INSERT INTO oodNT_vpl VALUES ("P14_4","090_4_4","1PE","4","4","4","Hemu at e ai mamt haꞌasa hab juh hegai hab mahs pi apꞌekam. K g em‑wehm oꞌodham hahawa pi em‑amichud ch ab si has em‑ahg. ");
INSERT INTO oodNT_vpl VALUES ("P14_5","090_4_5","1PE","4","5","5","E o nahtokch g Jiosh mat wehs wo ha lodai g hemajkam, chum hems hegam mat heki hu koi. Kut wehs wo ah g pi ap e‑chuꞌijig hegam mat pi dagito. ");
INSERT INTO oodNT_vpl VALUES ("P14_6","090_4_6","1PE","4","6","6","E ash wa ahgahim g s‑kehg haꞌichu ahga chum hems wa hegam ha wui mat idani heki hu koi matp hems ab wo bei g pi ha huhugedam doakag k an haha wo wehmajk g Jiosh. ");
INSERT INTO oodNT_vpl VALUES ("P14_7","090_4_7","1PE","4","7","7","E o aihim mat wo huhug g jewed. Kumt wo si e nuhkud ch wo si s‑e tahtkkad ch hab s‑ap wo e hoꞌigeꞌidahunad. ");
INSERT INTO oodNT_vpl VALUES ("P14_8","090_4_8","1PE","4","8","8","Id o d i si haꞌichu mamt ab wo si ha tatchua g e‑wehm wohochuddam k hekaj wabsh wo pi chegito g pi ap ha‑chuꞌijig. ");
INSERT INTO oodNT_vpl VALUES ("P14_9","090_4_9","1PE","4","9","9","S‑hohhoꞌidam amt ab aꞌai wo i e hiwgidad e‑kihki ed. ");
INSERT INTO oodNT_vpl VALUES ("P14_10","090_4_10","1PE","4","10","10","Ab o t‑mahkch g Jiosh g nahnko mahs mahchig ch apꞌedag. K hab d elidaj matt am aꞌai wo i t‑wehmtad id hekaj t‑apꞌedag. ");
INSERT INTO oodNT_vpl VALUES ("P14_11","090_4_11","1PE","4","11","11","Mamtp hedai wo ha mihshmad k heg waꞌi Jiosh haꞌichu ahga wo ahgad. Mtp hedai ab wo mahksk mamt wo i ha wehmtad g hemajkam, mt am hab wo juh heg hekaj gewkdag mo g Jiosh ab em‑mahkch. Bamt masma ab wo si has elidad g Jiosh am gahi wuhshanim g Jesus Christ. Neh, wehs o ab d t‑wuikam matt ab wo wechokad ch ab wo hehgchulidad chum hekid. ");
INSERT INTO oodNT_vpl VALUES ("P14_12","090_4_12","1PE","4","12","12","Ni‑tatchuidch ni‑wepnag, pi g am wo has elidad mam ab nakog g shoꞌigdag. ");
INSERT INTO oodNT_vpl VALUES ("P14_13","090_4_13","1PE","4","13","13","Jesus Christ o wa heg ab nakog. Kumt wo si s‑hehgigk mam hab waꞌap nakog am hab junihidch g chikpanaj. Ab o him g tash mat g gewkdaj wo i e maskogi. Kumt hahawa baꞌich wo i s‑hehgigk. ");
INSERT INTO oodNT_vpl VALUES ("P14_14","090_4_14","1PE","4","14","14","Mtp hems s‑koꞌokam has wo em‑ahgad nam pi ab si ihm g Christ. Kumt wabshaba wo si s‑ap e tahtkkad no pi am em‑wehmaj g Hekia S‑apꞌekam Gewkdag. ");
INSERT INTO oodNT_vpl VALUES ("P14_15","090_4_15","1PE","4","15","15","Pi g am hu hab wo junihid g pi apꞌekam. T wo em‑ai g s‑koꞌok em‑namkidadag. Pi g wo ha muaꞌi. Pi g wo s‑chu eꞌeskad. Pi g wo hudawogad hegai mo haschu pi ab hu em‑him. ");
INSERT INTO oodNT_vpl VALUES ("P14_16","090_4_16","1PE","4","16","16","Mt ab wo si i hoꞌigeꞌel g Jiosh k pi has wo e el mamtp wo sha e shoꞌigch heg hekaj mam ab si ihm g Christ. ");
INSERT INTO oodNT_vpl VALUES ("P14_17","090_4_17","1PE","4","17","17","E at ai mat g Jiosh wo t‑aꞌappe. Kutt chum hems ahchim Jiosh hemajkamga wo t‑aꞌappe g shoꞌigchudakaj. Pegih, t hemho wa baꞌich ab wo i nei g shoꞌigdag hegam mo pi ab hu wohochud g Jiosh haꞌichu ahga. ");
INSERT INTO oodNT_vpl VALUES ("P14_18","090_4_18","1PE","4","18","18","Neh, bo chuꞌig g heki hu oꞌohanaj g Jiosh: S‑hasigam at wo e doꞌibia hegam mo hab elidas mo d s‑apꞌekam. T eda g Jiosh baꞌich i s‑gewkam wo ha aꞌappe hegam mo pi ab hu wohochud. ");
INSERT INTO oodNT_vpl VALUES ("P14_19","090_4_19","1PE","4","19","19","Neh, Jiosh o d t‑nahtokam ch woho hab wo juh hegai mo hab kaij mat hab wo juh. Kumt heg hekaj ab wui wo i e dagito, chum as hems wo hiwigi mamt wo e shoꞌigch am hab junihidch g s‑apꞌekam. ");
INSERT INTO oodNT_vpl VALUES ("P15_1","090_5_1","1PE","5","1","1","Ahni ani wa g ni‑wuhpuikaj neid mad wa muꞌi e shoꞌigch g Jesus Christ. Jiosh o ab si has elid ch wehmaj ab si has t‑elid ch id am wo maskogi mat hekid ia ep wo jiwia g Christ jewed dahm. K ab ni‑ab mant wo ahgahid ab amjed. Dani hema ha wanimeddam g Jiosh hemajkamga ch heg hekaj am i em‑gewkemhun ahpim mam hab waꞌap d ha wanimeddam. ");
INSERT INTO oodNT_vpl VALUES ("P15_2","090_5_2","1PE","5","2","3","Am o haꞌi em‑nuhkudachud g Jiosh g hemajkam. Kumt wo si s‑ap ha nuhkudad hab masma mat g kahwal ha nuhkuddam hab wo ha juh g e‑kahwaliga. S‑mahch am mo pi ha shahdahim ch wabshaba s‑ap ha wanimed. Kumt ahpim hab waꞌap wo ha wanimedad g hemajkam ch am wo ha chehgi g e‑doakagkaj mat has wo chum masmak. Pi o hab chum chuꞌig mams ab wo haꞌichu si i ha chehanid. K pi hab chum chuꞌig mams wo si tatchuad g e‑namkidadag heg hekaj chikpan. Mt wo chum si tatchuad mamt si s‑ap wo ha nuhkudad. ");
INSERT INTO oodNT_vpl VALUES ("P15_4","090_5_4","1PE","5","4","4","T g Jesus Christ ab wo em‑mah g pi ha huhugedam si has elidadag mat hekid ia ep wo jiwia jewed dahm no pi heg wehsijj d t‑nuhkuddam. ");
INSERT INTO oodNT_vpl VALUES ("P15_5","090_5_5","1PE","5","5","5","Ab amt wo ha kaihamad g e‑wanimeddam. Wehsijj amt wabsh wo i e shoꞌigchudad. Neh, bo chuꞌig g Jiosh oꞌohana: Jiosh at ab ha wui wo kekiwua hegam mo chum si e haschud k wabshaba wo ha mah g hoꞌigeꞌidalig hegam mat ab wo i e shoꞌigch. ");
INSERT INTO oodNT_vpl VALUES ("P15_6","090_5_6","1PE","5","6","6","Pegih, mt ab wabsh wo i e shoꞌigch Jiosh wui. Kut heg ab haha wo si em‑haꞌichuch mat hekid am wo s‑apꞌet. ");
INSERT INTO oodNT_vpl VALUES ("P15_7","090_5_7","1PE","5","7","7","Ab g wehs wo i dagito g e‑kudutadag Jiosh wui no pi ab si em‑tatchua. ");
INSERT INTO oodNT_vpl VALUES ("P15_8","090_5_8","1PE","5","8","8","Si g wo s‑e tahtkkad ch wehs haꞌichu wo si nenashanad. Jiawul o chum s‑t‑uꞌimk ch s‑koꞌokam s‑t‑junimk hab masma matp g mawid wo sha t‑be k hab waꞌap wo s‑koꞌokam t‑juh. ");
INSERT INTO oodNT_vpl VALUES ("P15_9","090_5_9","1PE","5","9","9","Wehsijj g em‑wehm wohochuddam o ab nakog ihda hab mahs shoꞌigdag. Kumt heg hekaj s‑wihnam wo gegokkad e‑wohochudadag ed ch ab wui wo gegokkad g Jiawul. ");
INSERT INTO oodNT_vpl VALUES ("P15_10","090_5_10","1PE","5","10","10","Jiosh at ab i em‑gawulkai mamt ab wo i s‑wohoch g Jesus Christ k chum hekid wehmaj wo edgidad g si s‑kehg apꞌedag. Kumt al haꞌas wo i taht g shoꞌigdag. T g Jiosh ab wo em‑mah g gewkdag k hab wo em‑juh mamt wo geꞌegeꞌehogat k s‑wihnam wo gegokkad. ");
INSERT INTO oodNT_vpl VALUES ("P15_11","090_5_11","1PE","5","11","11","Jiosh o d gewkdag chum hekid. Kutt chum hekid ab wo hehgchulidad. ");
INSERT INTO oodNT_vpl VALUES ("P15_12","090_5_12","1PE","5","12","12","Ia o ni‑wehmaj g Silas ch am oꞌoha ihda al haꞌichu ni‑ahga k am wo i bei em‑wui. Ab ani si hiwig g Silas am eda ihda chikpan. Jiosh o si s‑hemajim ab i em‑wehmt. Kuni am i em‑gewkemhun mamt pi hekid wo pi chegito g i wehmtadaj. ");
INSERT INTO oodNT_vpl VALUES ("P15_13","090_5_13","1PE","5","13","13","Idam t‑wehm wohochuddam mo ia d kihkam Rome t am o s‑em‑ahgidamk mamt ab wo i s‑ha hoꞌigeꞌel. Ia o ep ni‑wehmaj g t‑wehnag Mark ch hab waꞌap s‑em‑ahgidamk mamt ab wo s‑hoꞌigeꞌel. ");
INSERT INTO oodNT_vpl VALUES ("P15_14","090_5_14","1PE","5","14","14","Ab g wo aꞌai si e ihmad, ahpim e wehm wohochuddam. Ab at wo wa baꞌich i em‑mah g Jiosh g s‑ap tahhadkam.");
INSERT INTO oodNT_vpl VALUES ("P21_1","091_1_1","2PE","1","1","1","Ni-wepnag: Ia ant ep wo i em-oꞌohani g Jiosh haꞌichu ahga ahni Simon Peter. S-mahch am mani d hema piongaj ch kehshaj g Jesus Christ. Heg o d t-doꞌibiakam Jiosh ch gam hu hab i juh g pi ap t-chuꞌijig. Mt ab i s-wohoch. K g em-wohochudadag wepo masma mo g t-wohochudadag ahchim Tutuligo matt wa ab i s-wohoch. ");
INSERT INTO oodNT_vpl VALUES ("P21_2","091_1_2","2PE","1","2","2","S-mahch am g Jiosh ch ep s-mahch g t-kownalig Jesus. K heg hekaj ab si s-em-hoꞌigeꞌid ch ab baꞌich wo i em-mahkad g s-ap tahhadkam. ");
INSERT INTO oodNT_vpl VALUES ("P21_3","091_1_3","2PE","1","3","3","Pegih, s-mahch ach g Jiosh. K heg hekaj ab t-mahkch wehs hegai mach tatchua matt hekaj s-ap wo himchudad g t-doakag ch d wo s-apꞌekamk. Ab at i t-gawulkai ab t-chehgidch g si s-tondam e-gewkdag ch s-e-apꞌekam. ");
INSERT INTO oodNT_vpl VALUES ("P21_4","091_1_4","2PE","1","4","4","Si geꞌe haꞌichu atsh hab wo t-juni g Jiosh. Kumt ab i s-wohochud k hab wo edgidad g Jiosh doakag ch wo e doꞌibia ab amjed hegai pi apꞌekam mo in haꞌichug heg hekaj pi ap ha-tatchui g hemajkam. ");
INSERT INTO oodNT_vpl VALUES ("P21_5","091_1_5","2PE","1","5","5","Pegih, ab o em-mahks g wohochudadag. Kumt wo si e nakogad mamt wo s-apꞌek ch am wo si i mamche g s-apꞌekam ");
INSERT INTO oodNT_vpl VALUES ("P21_6","091_1_6","2PE","1","6","6","ch wo s-dodolimak ch s-chechojim ab wo nakogad haꞌichu ch ab wo ihmad g Jiosh. ");
INSERT INTO oodNT_vpl VALUES ("P21_7","091_1_7","2PE","1","7","7","Ab o em-ab mamt ab ep wo si ha tatchuad g e-wehm wohochuddam ch ab wo si pihk e elidad chum hems ha hekaj g hemajkam. ");
INSERT INTO oodNT_vpl VALUES ("P21_8","091_1_8","2PE","1","8","8","Neh, id amt wehs eda am wo e nakogad ch hekaj s-wapagim am hab wo junihid g tatchuij g t-kownalig Jesus Christ. ");
INSERT INTO oodNT_vpl VALUES ("P21_9","091_1_9","2PE","1","9","9","Kutp hedai pi hab wo junihid ihda ch hab wo masmak mo g pi neadam no pi pi ap neid mat gam hu hab i juh g Jiosh g pi ap chuꞌijigaj. ");
INSERT INTO oodNT_vpl VALUES ("P21_10","091_1_10","2PE","1","10","10","Neh, mt hekaj am baꞌich wo i si e nako mamt si s-wihnam wo bei hegai mat haschu wehhejed ab i em-waid k ab i em-gawulkai g Jiosh. T hab pi hekid hab wo e juh mams wo i shul ab amjed g Jiosh. ");
INSERT INTO oodNT_vpl VALUES ("P21_11","091_1_11","2PE","1","11","11","Jiosh at s-ap ab wo em-mah g apꞌedag mamt am wo i wahp t-doꞌibiakam Jesus Christ kownaltalig ed. ");
INSERT INTO oodNT_vpl VALUES ("P21_12","091_1_12","2PE","1","12","12","Heki amki hu s-mahch ihda mani ia em-ahgid ch s-wihnam gegok heg eda wohokam mamt ab bei. Nt wabshaba am wo i em-chechegitolidad mamt wo s-chegitok ch ab s-ap wo bei g e-apꞌedag. ");
INSERT INTO oodNT_vpl VALUES ("P21_13","091_1_13","2PE","1","13","14","E o aihim mant im hu hab wo i ni-juh mad hab ni-ahgid g t-kownalig Jesus Christ. Ni hekaj hab ni-ahg mant am wo si em-chechegitolidad wehs ihda am hugkam mant hebai hugkam d wo doakamk. ");
INSERT INTO oodNT_vpl VALUES ("P21_15","091_1_15","2PE","1","15","15","Am ant wo i ni-nako mant am wo oꞌoha wehs ihda. Mt hab masma chum hekid wo s-chegitokad am i dahm mant hekid im hu hab wo i ni-juh. ");
INSERT INTO oodNT_vpl VALUES ("P21_16","091_1_16","2PE","1","16","16","Ia atsh ep wo jiwia g t-kownalig Jesus Christ jewed dahm. T g gewkdaj am ep wo e chehgi. Wohokam ach am em-ahgid id amjed ch pi g hohoꞌoki aꞌagida ahchim machd heki hu am neid g si s-tondam gewkdaj g si t-wuhpuikaj. ");
INSERT INTO oodNT_vpl VALUES ("P21_17","091_1_17","2PE","1","17","17","An achd wehmaj g Jesus. Kud g ohgaj Jiosh ab mah g si has elidadag k ab neok ch hab kaij, “Id o d si ni-tatchuidch ni-alidag.” ");
INSERT INTO oodNT_vpl VALUES ("P21_18","091_1_18","2PE","1","18","18","Id achd kah mo ab neok dahm kahchim t amjed anai machd an wehmaj doꞌag dahm. ");
INSERT INTO oodNT_vpl VALUES ("P21_19","091_1_19","2PE","1","19","19","Id o am si wohokamchud mo haschu heki hu am ahg g Jiosh haꞌichu i tashogiddam. Haꞌichu ha-ahga o wabsh heꞌes ab i t-mahkch g amichudadag hab sha masma matp hems g kanjel t-tonlidch am s-chuhugam k ed. K wabshaba g Jesus am t-mahtchulid ch baꞌich i geꞌe ab t-mahkch g amichudadag hab sha masma mo g s-mahs huꞌu baꞌich i t-tonlidch mat hekid ab wo i chesh mo e aihim g mahsidag. Mt heg hekaj wo s-chegitok g haꞌichu ha-ahga g Jiosh haꞌichu i tashogiddam k ab wo e dagitokch Jesus wui. ");
INSERT INTO oodNT_vpl VALUES ("P21_20","091_1_20","2PE","1","20","21","Haꞌichu ha-ahga o pi d wabsh hemajkam haꞌichu ha-ahga. Hekia S-apꞌekam Gewkdag o am ha tashogid g Jiosh haꞌichu ahga. T heg hekaj pi hedai wo e nako mas wabsh g hejel e-mahchigkaj wo i tashogi g haꞌichu ha-ahga. ");
INSERT INTO oodNT_vpl VALUES ("P22_1","091_2_1","2PE","2","1","1","An atsh wa haꞌi i wuwha mash wa e wepogid g Jiosh haꞌichu i tashogiddam ch wabshaba wabsh ha iattogid g hemajkam. Kut hab waꞌap in wo i wuwha em-shahgid hegam mat wo chum em-mashcha g pi wohokam k wo padch g em-wohochudadag. Jesus Christ o d t-doꞌibiakam. K wabshaba idam pi wohokamchud. S-hohtam at im hu hab wo i ha juh g Jiosh mat hekid wo e ai g ha-tashga. ");
INSERT INTO oodNT_vpl VALUES ("P22_2","091_2_2","2PE","2","2","2","Muꞌijj at am ha oidch hab wo junihid g s-bihtagi haꞌichu hab ha-juni. T heg hekaj muꞌi hemajkam wo pad has ahgad g Jesus himdag. ");
INSERT INTO oodNT_vpl VALUES ("P22_3","091_2_3","2PE","2","3","3","Hegam mo em-iattogid ab amjed g Jiosh haꞌichu ahga o wabsh s-uꞌimkch g em-lialiga. K wabshaba am e nahtokch g Jiosh mat wo ha lodait k im hu hab wo i ha juh. ");
INSERT INTO oodNT_vpl VALUES ("P22_4","091_2_4","2PE","2","4","4","Si o tasho mo e aihim g lodaita tash. Haꞌi atsh am shul g anghil pi apꞌekam ch ed. Tsh g Jiosh am ha shul s-chuhugam k ed k am ha uꞌukch mat haha wo ha lodai geꞌe lodaita tash ed. ");
INSERT INTO oodNT_vpl VALUES ("P22_5","091_2_5","2PE","2","5","5","Muꞌijj g heki hu hemajkam ash wa pi ab hu wohog elid g Jiosh. Kutsh hab juh g geꞌe wiꞌindag matsh ha wiꞌin. Sh eda am wa chum ahgahim g s-apꞌekam ihda mash hab chehgig Noah. Tsh id doꞌibia g Jiosh ch wewaꞌak ehp g wehmaj kihkam. ");
INSERT INTO oodNT_vpl VALUES ("P22_6","091_2_6","2PE","2","6","6","Sh gam hu baꞌich, kush shaꞌi si pi apꞌe hegam mash am d kihkam Sodom ch Gomorra t am. Tsh g Jiosh am wabsh i ha hugio idam kihhim g meikaj mat wo ha chehgi g pi ap hemajkam mat has wo ha juh. ");
INSERT INTO oodNT_vpl VALUES ("P22_7","091_2_7","2PE","2","7","8","Kush am hema kih g s-apꞌekam oꞌodham ch hab chehgig Lot ch si s-wohom pi hohhoꞌid g pi ap haꞌichu hab ha-juni. Tsh id g Jiosh doꞌibia matsh hekid i ha hugio hegam kihhim. ");
INSERT INTO oodNT_vpl VALUES ("P22_9","091_2_9","2PE","2","9","9","Wehs ihda o am t-tashogid mo g Jiosh e nahtokch mat wo ha doꞌibia g s-apꞌekam oꞌodham ab amjed g ha-kudutadag k s-koꞌokam ab wo ha namkid g pi apꞌekam mat wo e ai g geꞌe lodaita tash. ");
INSERT INTO oodNT_vpl VALUES ("P22_10","091_2_10","2PE","2","10","10","Jiosh at baꞌich i si s-koꞌokam wo ha namkid hegam mo d wabsh totonto ch pi ap hekaj g e-chuhkug ch pi ab hu wohog elid g t-kownalig Jesus Christ. Hegam mo ahgachug g pi wohokam o e sheshmachud ch si e hahaschud ch s-ta kekꞌeidam neneok ch s-koꞌokam has ha ahg hegam mo d hahaꞌichu an dahm kahchim ch ed. ");
INSERT INTO oodNT_vpl VALUES ("P22_11","091_2_11","2PE","2","11","11","Anghil o ha baꞌich i s-gewpkdag ch eda pi shaꞌi koꞌokam ab ha abchud hegam hahaꞌichu am tahgio g Jiosh. ");
INSERT INTO oodNT_vpl VALUES ("P22_12","091_2_12","2PE","2","12","12","K eda hegam s-chu iꞌattomkam pi haꞌichu am hu chegito hab masma mo g mischini haꞌichu doakam ch s-koꞌokam has ahg hegai mo haschu pi amichud. T g Jiosh wo ha hugio hab masma mamtp hems wo mua g haꞌichu doakam. ");
INSERT INTO oodNT_vpl VALUES ("P22_13","091_2_13","2PE","2","13","13","S-koꞌokam at ab wo bei g e-namkidadag heg hekaj mo am hab junihim g pi apꞌekam. Dash ha-hohhoꞌida mat chum hems tash ed hab wo junihid g si s-uam haꞌichu. Am ash em-wehm e gegosid. K d si edadag mo hab s-junimk g iattogida. ");
INSERT INTO oodNT_vpl VALUES ("P22_14","091_2_14","2PE","2","14","14","Heg o waꞌi tatchua mat g uꞌuwi an wo ha neidad ch pi ap haꞌichu am wo chegitod. Shahag wepo mo pi ha huhuge g pi ap ha-tatchui. S-uꞌimk o hegai mo pi ab hu d ha-wuikam ch im hu hab pi apko i ha wanimed hegam mo pi gewpkdag. Jiosh o heki hu ab ha mohtoꞌidch g s-koꞌok namkidadag. ");
INSERT INTO oodNT_vpl VALUES ("P22_15","091_2_15","2PE","2","15","15","Heki at hu i e mehkod ab amjed g s-apꞌekam hab masma matsh wa hema hab e juh mash hab chehgig Balaam. Ihda Balaambad ash d chum Jiosh haꞌichu i tashogiddam ch wabshaba s-uꞌimk g lial am hab junihidch g pi apꞌekam. ");
INSERT INTO oodNT_vpl VALUES ("P22_16","091_2_16","2PE","2","16","16","Tsh g Jiosh shohbi g pi ap haꞌichu hab elidaj am hab juhk g wuhlu shoigaj mat haha wabsh neo. ");
INSERT INTO oodNT_vpl VALUES ("P22_17","091_2_17","2PE","2","17","17","No hig pi woho mo pi haꞌichu wehhejed s-kehgaj g shongam matp wo gaksh o g s-chuchk chewagi matp gam hu wabsh wo wiꞌichkwua? Pegih, k hab waꞌap pi haꞌichu wehhejed s-kehgaj idam mo pi ahg g wohokam. Jiosh at am wo ha shul si s-chuhugam k ed. ");
INSERT INTO oodNT_vpl VALUES ("P22_18","091_2_18","2PE","2","18","18","Chum o si s-gimaim ch pehegi neneok ch s-uam haꞌichukaj i ha wanchshulig hegam mo chum e nakog mat wo e doꞌibia ");
INSERT INTO oodNT_vpl VALUES ("P22_19","091_2_19","2PE","2","19","19","no pi am ha ahgid mo wabsh chum haschu s-apꞌe ch eda hejel e wupulshch g pi apꞌekamkaj. Matp haschukaj wo e gewito g oꞌodham k heg hekaj wo e wulshchid. ");
INSERT INTO oodNT_vpl VALUES ("P22_20","091_2_20","2PE","2","20","20","Hegam s-chu iꞌattomkam at s-mai g wohokam ab amjed g t-kownalig Jesus Christ k hekaj wo chum e doꞌibia. Kut heg hekaj baꞌich wo i pi apꞌek mat am ep wo e wupulsh g pi apꞌekamkaj. ");
INSERT INTO oodNT_vpl VALUES ("P22_21","091_2_21","2PE","2","21","21","Ab o ha mahkch g Jiosh g haꞌichu e-ahga. K wabshaba baꞌich i s-apꞌe mat hems pi wo kah matp wabsh gam hu wo s-ohhod. ");
INSERT INTO oodNT_vpl VALUES ("P22_22","091_2_22","2PE","2","22","22","T am wo e wohokamch ihda hab ha-cheꞌidag: Gogs at am uhpam wo bah g e-wihos, ch id ehp, Kohji o tatchua mat am uhpam wo gei bid ch ed, chum as wo si e kegch. ");
INSERT INTO oodNT_vpl VALUES ("P23_1","091_3_1","2PE","3","1","1","Pegih neh, ni‑wepnag, id o d waꞌi gokkokam mant am i em‑oꞌohanid k am i em‑chegitol idam haꞌichu. ");
INSERT INTO oodNT_vpl VALUES ("P23_2","091_3_2","2PE","3","2","2","Chum ani si em‑tatchuid mamt wo s‑chegitok g haꞌichu ha‑ahga g Jiosh haꞌichu i tashogiddam ch ep wo s‑chegitok hegai chehanigaj g t‑doꞌibiakam kownal Jesus mo g am chuhchaij am wa em‑ahgid. ");
INSERT INTO oodNT_vpl VALUES ("P23_3","091_3_3","2PE","3","3","3","Mt wo s‑mahchkad mat am wo i e aihi mat ep wo jiwia g Jesus, t an haꞌi wo i wuwha mo heg waꞌi hejel e‑tatchui am hab s‑junimk. Idam at wo has em‑ahgad ");
INSERT INTO oodNT_vpl VALUES ("P23_4","091_3_4","2PE","3","4","4","ch pi ab hu has wo elidad g wohokam ch hab wo kaijjid, “Mki wabsh hejel e iattogid mam hab chechꞌe matsh ep wo uhpam jiwia g Jesus. T eda pi jiwia. T muꞌijj heki hu waꞌi koi g t‑shohshon. Wehs haꞌichu o am hab wabsh i e junihim mo has i e junihim ga hu hebai i amjed mashp hekid in i e nahto g jewed.” ");
INSERT INTO oodNT_vpl VALUES ("P23_5","091_3_5","2PE","3","5","5","Idam o hab s‑e junimk mo pi mahch mo id d wohokam matsh wa g Jiosh am neok k am nahto g dahm kahchim ch jewed. Ihda jewed atsh ab i wuhsh shuhdagi t amjed k g shuhdagikaj e nahto. ");
INSERT INTO oodNT_vpl VALUES ("P23_6","091_3_6","2PE","3","6","6","K am i himdam, sh d wa ep shuhdagi mat ha wiꞌin k ha hugio g hemajkam. ");
INSERT INTO oodNT_vpl VALUES ("P23_7","091_3_7","2PE","3","7","7","K hab wa masma wabsh g e‑neꞌokikaj an uꞌukch g Jiosh g dahm kahchim ch jewed ch ab wo ai mat wo ha lodai g pi ap hemajkam k im hu hab wo i ha juh mei ch ed. ");
INSERT INTO oodNT_vpl VALUES ("P23_8","091_3_8","2PE","3","8","8","Id amt ep wo s‑chegitok mo g mihl aꞌahidag hab waꞌi masma mo g hemako tash am wehhejed g Jiosh. ");
INSERT INTO oodNT_vpl VALUES ("P23_9","091_3_9","2PE","3","9","9","K wabshaba am hemajkam t‑wehhejed shahag wepo mo si chewaj g tash mat g Jiosh am hab wo juh hegai mash hab s‑t‑junidamk. K eda g Jiosh si s‑ha bahbgi g hemajkam ch ab chum ha nenida no pi pi hab chum shaꞌi elid mas hedai wo huhug am pi apꞌekam ch e d pi gam hu s‑ohhodk g pi ap e‑chegitoi. ");
INSERT INTO oodNT_vpl VALUES ("P23_10","091_3_10","2PE","3","10","10","Neh, no hig pi woho mo pi ta machima mas hekid g s‑chu ehskam am wo wah em‑kih ed? Pegih, k hab waꞌap pi ta machima mas hekid ep wo jiwia g t‑kownalig Jesus. S‑hohtam atsh wo jiwia. Kutsh wo si s‑kaidam huhug g dahm kahchim k wo meitto g tash ch huhuꞌu ch jewed. ");
INSERT INTO oodNT_vpl VALUES ("P23_11","091_3_11","2PE","3","11","11","Wehs haꞌichu atsh wo huhug. Mt heg hekaj ab wo chum si i e dagitokch Jiosh wui ");
INSERT INTO oodNT_vpl VALUES ("P23_12","091_3_12","2PE","3","12","12","ch ab wo nenidad hegai tash ch am wo e nakogad mat hems s‑hohtam wo e ai. Tsh hi wo wa chum meitto g dahm kahchim ch jewed. ");
INSERT INTO oodNT_vpl VALUES ("P23_13","091_3_13","2PE","3","13","13","Sh wabshaba g Jiosh hab kaij mat heg i dahm am haha wo nahto g wechij dahm kahchim ch wechij jewed. Tsh g s‑apꞌekam an hab wo waꞌi e junihid anai. Neh, id ach ab si nenida. ");
INSERT INTO oodNT_vpl VALUES ("P23_14","091_3_14","2PE","3","14","14","Pegih oi g wo, tt hig am wo si i t‑nako matt wo si s‑apꞌek am Jiosh tahgio k wo si s‑ap t‑tahtkkad ab aꞌai t‑wui. T g Jiosh s‑ap ab wo t‑neidad. ");
INSERT INTO oodNT_vpl VALUES ("P23_15","091_3_15","2PE","3","15","15","Am g wo s‑amichudad mo g Jiosh am wabsh s‑t‑bahbgi mattp hems wehsijj wo t‑doꞌibia. Paul at wa am hab waꞌap em‑oꞌohani ihda heg hekaj amichudadag mo g Jiosh ab mahkch. ");
INSERT INTO oodNT_vpl VALUES ("P23_16","091_3_16","2PE","3","16","16","Bo wa masma hab chuꞌig wehs oꞌohanaj ed mo am ha oꞌohanid g aꞌai hemajkam id amjed. Hahasko o s‑hasigam hab kaidag g oꞌohanaj. K pi ap am hu i tashogid hegam mo pi amichud g e‑wohochudadag ch pi wihnam gegok heg eda mo hab wa masma hab ep wua g heki hu oꞌohanaj g Jiosh. Ho o wabsh hejel ab e mohtoꞌid g pi ap chuꞌijig. T im hu hab wo i ha juh g Jiosh. ");
INSERT INTO oodNT_vpl VALUES ("P23_17","091_3_17","2PE","3","17","17","Am am wa heki hu s‑mahch wehs ihda, ni‑wepnag. Hegam mat pi ab hu wo wohog elidad g Jiosh at gam hu hab wo i e juh ab amjed. Kumt wo s‑e nenꞌoidad mamt pi am hu ha oidk hab wo e junihid. ");
INSERT INTO oodNT_vpl VALUES ("P23_18","091_3_18","2PE","3","18","18","Am att hig wo i t‑nako matt ab baꞌich wo i mahchid g t‑doꞌibiakam kownal Jesus Christ ch baꞌich wo i bei g i wehmtadag ab amjed. Heg ach ab si hehgchulid ch chum hekid ab wo si ihmad.");
INSERT INTO oodNT_vpl VALUES ("J11_1","092_1_1","1JN","1","1","2","Ni-wepnag: Am ant wo i em-oꞌohani ab amjed hegai mat ia uꞌapa g Jiosh haꞌichu ahga jewed dahm k ab t-mahkch g wechij doakag. Chum ash hekid wehmaj g e-ohg Jiosh an dahm kahchim ch ed ch wabshaba ia i wuhsh jewed dahm. Kuni si neid g hejel ni-wuhpuikaj ch kahk ch ab tahtk g ni-nohnhoikaj. ");
INSERT INTO oodNT_vpl VALUES ("J11_3","092_1_3","1JN","1","3","3","Ahchim mach wa neid g Jiosh alidag ach am em-ahgid ab amjed mamt hekaj t-wehm ab wo ihmad g Jiosh. Jesus Christ o d Jiosh alidag. ");
INSERT INTO oodNT_vpl VALUES ("J11_4","092_1_4","1JN","1","4","4","Kuni am em-oꞌohanid ahpim mam ab s-wohochud mamt hekaj wo si s-ap e tahtkkad. Nt ahni hab waꞌap wo si s-ap ni-tahtkkad em-wehm. ");
INSERT INTO oodNT_vpl VALUES ("J11_5","092_1_5","1JN","1","5","5","Jesus o am t-ahgid mash g Jiosh d hekia tonlig. ");
INSERT INTO oodNT_vpl VALUES ("J11_6","092_1_6","1JN","1","6","6","T wo ha iattogi matp hedai hab wo chei mo s-mahch g Jiosh k eda hab wo junihid g pi apꞌekam. Id o am s-chuhugam k ed him. ");
INSERT INTO oodNT_vpl VALUES ("J11_7","092_1_7","1JN","1","7","7","Jiosh o d wohokam. Kutt wo si s-ap t-tahtkkad ab aꞌai t-wui am oidch hihimadch g wohokam. Kut heg gam hu hab wo i junihid g pi ap t-chuꞌijig nat pi heg hekaj t-wehhejed muh g alidaj. Heg o wa wepo mo g alidaj ehꞌed gam hu wakon g pi ap t-chuꞌijig. ");
INSERT INTO oodNT_vpl VALUES ("J11_8","092_1_8","1JN","1","8","8","Pi g hab wo shaꞌi chehꞌi mams pi ha chuꞌijig. Heg o d iattogi. ");
INSERT INTO oodNT_vpl VALUES ("J11_9","092_1_9","1JN","1","9","9","Tt wo mahsko wua g t-chuꞌijig. T g Jiosh gam hu hab wo i juh k wo i t-kegch. Heg at hekaj ab nako g Jiosh alidag g s-koꞌok t-namkidadag ab e shoꞌigchudk kots t ab. ");
INSERT INTO oodNT_vpl VALUES ("J11_10","092_1_10","1JN","1","10","10","Jiosh o am t-tashogid matt wehsijj hab juh g pi apꞌekam. Kut hedai hab wo chei mo pi ha chuꞌijig k am wo e chehgi mo pi ab hu wohochud g Jiosh. ");
INSERT INTO oodNT_vpl VALUES ("J12_1","092_2_1","1JN","2","1","1","Dam ni-aꞌaliga ab i s-wohochudk g haꞌichu ni-ahga. Kuni ab i em-gewkemhun mamt pi am hu hab wo junihid g pi apꞌekam. Jesus Christ o d hekia s-apꞌekam ch ab e hoꞌigeꞌidahun Jiosh wui am t-wehhejed. Kutt am wo ahgi g Jiosh g t-chuꞌijig matt hekid am hab wo juh g pi apꞌekam. ");
INSERT INTO oodNT_vpl VALUES ("J12_2","092_2_2","1JN","2","2","2","T heg gam hu hab wo i juh g t-chuꞌijig nat pi g alidaj heg hekaj nako g s-koꞌok t-namkidadag. Kut wabsh chum hedai wo chum e nako mat ab wo i e nodagi wui. ");
INSERT INTO oodNT_vpl VALUES ("J12_3","092_2_3","1JN","2","3","3","Tt wo s-mahchk mach wohoꞌi s-mahch g Jiosh matt am hab wo junihid mo haschu ab i t-chehani. ");
INSERT INTO oodNT_vpl VALUES ("J12_4","092_2_4","1JN","2","4","4","Hegai mat pi am hu oidk hab wo e junihid g Jiosh chehanig o pi mahch g Jiosh, chum as hems hab wo chum chei mo s-mahch. ");
INSERT INTO oodNT_vpl VALUES ("J12_5","092_2_5","1JN","2","5","5","Ahchim mach hab wua g Jiosh tatchui ach wohoꞌi ab si tatchua. Id at am wo t-chehgi mach woho d aꞌaligaj. ");
INSERT INTO oodNT_vpl VALUES ("J12_6","092_2_6","1JN","2","6","6","Jiosh alidag o chum hekid am hab junihim g e-ohg tatchui. Kutt ahchim hab wo chum masmak mattp woho d aꞌaligaj g Jiosh. ");
INSERT INTO oodNT_vpl VALUES ("J12_7","092_2_7","1JN","2","7","7","Pegih, ni-tatchui, pi ani em-ahgid g wechij chehanig am em-ahgidch mamt ab aꞌai wo si e tatchuad. Jiosh o wa heki hu hab masma t-chehani. Kum id ab kaichug heki hu waꞌi amjed. ");
INSERT INTO oodNT_vpl VALUES ("J12_8","092_2_8","1JN","2","8","8","T eda g Jiosh alidag am i wechijid t-wehhejed mat ab i t-mah g wechij doakag. Tonlig o gam hu hab i wua g s-chuhugam am t-wehhejed. ");
INSERT INTO oodNT_vpl VALUES ("J12_9","092_2_9","1JN","2","9","9","Am o wabsh kia him s-chuhugam k ed matp hedai s-kehꞌid g e-wehnag, chum as hab wo kaijjid mo hab wua g s-apꞌekam. ");
INSERT INTO oodNT_vpl VALUES ("J12_10","092_2_10","1JN","2","10","10","Tt am tonlig ch ed wo hihimad mattp woho ab wo si ha tatchuad g t-wepnag. T pi hedai wo pihk chuꞌi heg hekaj mach has masma. ");
INSERT INTO oodNT_vpl VALUES ("J12_11","092_2_11","1JN","2","11","11","K wabshaba am s-chuhugam k ed him hegai matp hedai wo s-ha kehꞌidad. ");
INSERT INTO oodNT_vpl VALUES ("J12_12","092_2_12","1JN","2","12","12","Pi ant hab ahgk am wo em-oꞌohani mams pi mahch g Jiosh. Gm at hu hab i juh g em-chuꞌijig. Kum s-mahch. ");
INSERT INTO oodNT_vpl VALUES ("J12_13","092_2_13","1JN","2","13","14","Ahpim mam d si geꞌeged am s-mahch mo g Jesus chum hekid d doakam. Kum ahpim wechij hemajkam s-gewkdag ch am gewito g Jiawul nam pi s-gegokim ab e uꞌukch Jiosh haꞌichu ahga ab. Heg ant hekaj am wo i em-oꞌohanid k ab wo i em-gewkemhu. ");
INSERT INTO oodNT_vpl VALUES ("J12_15","092_2_15","1JN","2","15","15","Pi g wo shaꞌi si pihk e elidad heg ab mo d wabsh jewed t ab haꞌichu. Hegam matp hedai wo si pihk e elidad id ab haꞌichu at pi wo shaꞌi pihk e elidad ab Jiosh wui. ");
INSERT INTO oodNT_vpl VALUES ("J12_16","092_2_16","1JN","2","16","16","Pi o d shaꞌi Jiosh hab elida matt hab wo s-junim g pi apꞌekam o si s-wohom wo s-behim mach haschu i neid o machs haschukaj wo si t-haschudad. Wehs ihda o d wabsh jewed t ab haꞌichu ");
INSERT INTO oodNT_vpl VALUES ("J12_17","092_2_17","1JN","2","17","17","ch hab wa masma d wabsh huhugedam haꞌichu. T wabshaba pi hekid wo huhug hegai wechij doakag mo g Jiosh ab t-mahkch ahchim mach am hab junihim g tatchuij. ");
INSERT INTO oodNT_vpl VALUES ("J12_18","092_2_18","1JN","2","18","18","Am am wa kah matsh an wo i e maskogi hegai mash d si obgaj g Jiosh alidag. Heki at hu muꞌi an i wuwha t-shahgid mo d obgaj. Kuch heg hekaj s-mahch mo e aihim mat wo huhug g jewed. ");
INSERT INTO oodNT_vpl VALUES ("J12_19","092_2_19","1JN","2","19","19","T wo chum t-wehm wih matp d t-wehm wohochuddam k wabshaba am i t-dagito. K heg hekaj tasho mo pi woho d t-wehm wohochuddam. ");
INSERT INTO oodNT_vpl VALUES ("J12_20","092_2_20","1JN","2","20","20","Jiosh alidag at ab t-mah g Hekia S-apꞌekam Gewkdag. K heg am t-wehmaj ch i t-wehmt. Kuch heg hekaj s-mahch g wohokam. ");
INSERT INTO oodNT_vpl VALUES ("J12_21","092_2_21","1JN","2","21","21","Pi o hekid g iattogi d wohokam. Kum s-mahch ihda nam pi s-mahch g wohokam. Nt heg hekaj am em-oꞌohani ihda. ");
INSERT INTO oodNT_vpl VALUES ("J12_22","092_2_22","1JN","2","22","22","Hegam mo hab kaij mo g Jesus pi d Jiosh alidag o wehs ha baꞌich d i s-chu iꞌattomkam ch d obgaj. Heg o hekaj e chehgid mo pi ab hu wohochud g Jiosh. ");
INSERT INTO oodNT_vpl VALUES ("J12_23","092_2_23","1JN","2","23","23","Hegam mo pi ab hu ihm g Jiosh alidag o hab waꞌap pi ab hu ihm g Jiosh. Hegam o ab waꞌi ihm g Jiosh mo hedai ab ihm g alidaj. ");
INSERT INTO oodNT_vpl VALUES ("J12_24","092_2_24","1JN","2","24","24","Mt am wabsh wo i wohochudad ihda s-kehg haꞌichu ahga mam ga hu i wehpeg amjed kaichug. Kut heg hekaj chum hekid am wo em-wehmajk g Jiosh g e-alidag wehm. ");
INSERT INTO oodNT_vpl VALUES ("J12_25","092_2_25","1JN","2","25","25","Heki o hu hab kaij g Jiosh matsh ab wo t-mah ihda wechij doakag matsh pi hekid wo huhug. ");
INSERT INTO oodNT_vpl VALUES ("J12_26","092_2_26","1JN","2","26","26","Am ant em-oꞌohani ab ha amjed hegam mo em-iattogid ch im hu hab i s-em-junimk ab amjed g Jesus. Kumt pi ab hu haꞌichu wo mahchim ha ab. ");
INSERT INTO oodNT_vpl VALUES ("J12_27","092_2_27","1JN","2","27","27","Pi o hab chum mahs mams wabsh chum hasko amjed wo i e gahgidahi mam haschu i pi amichud. Jiosh alidag at ab em-mah g Hekia S-apꞌekam Gewkdag. Kut heg chum hekid am wo em-wehmajk ch wehs wo em-mashchamad g wohokam. Kumt ab wo kaihamad g mashchamaj ch ab wo s-wohog elidad g Jiosh alidag ");
INSERT INTO oodNT_vpl VALUES ("J12_28","092_2_28","1JN","2","28","28","ch hab masma pi wo si e el mat hekid ep wo jiwia. ");
INSERT INTO oodNT_vpl VALUES ("J12_29","092_2_29","1JN","2","29","29","Do hekia s-apꞌekam g Jiosh. Kumt heg hekaj wo s-mahchk mamtp hedai hab junihim g s-apꞌekam ch d aꞌaligaj. ");
INSERT INTO oodNT_vpl VALUES ("J13_1","092_3_1","1JN","3","1","1","Jiosh at hab t-juh mach d hahawa aꞌaligaj no pi si pihk e elid ab t-wui. Hegam mo pi mahch g Jiosh alidag o pi mahch mach ahchim hab waꞌap d Jiosh aꞌaliga. ");
INSERT INTO oodNT_vpl VALUES ("J13_2","092_3_2","1JN","3","2","2","Batt wo chum masmak mo g Jiosh alidag nach pi hab waꞌap d aꞌaligaj. K pi koi am hu i si tasho matt has wo masmak nach pi wabsh s-kohmagim neid mo has i masma g Jiosh alidag. T hekid ep wo jiwia k ab wo i e chehgi t-wui. Kutt haha wo wepo masmak natt pi wo s-mai mo has masma. ");
INSERT INTO oodNT_vpl VALUES ("J13_3","092_3_3","1JN","3","3","3","K eda hemu tasho mo d si hekia s-apꞌekam g Jiosh alidag. Kutt ahchim wo si t-nuhkudad matt d wo s-apꞌekamk nach pi s-mahch mat ep wo jiwia. Kutt wo neid k wo wepo masmak. ");
INSERT INTO oodNT_vpl VALUES ("J13_4","092_3_4","1JN","3","4","4","Dat wo pi ap chuꞌijkamk am Jiosh chehanig ed hegai mat hedai hab wo junihid g pi apꞌekam. ");
INSERT INTO oodNT_vpl VALUES ("J13_5","092_3_5","1JN","3","5","5","Pi o ha chuꞌijig g Jiosh alidag ch in i wuhsh jewed dahm wepo masma g oꞌodham mat gam hu hab wo i juh g pi ap t-chuꞌijig. ");
INSERT INTO oodNT_vpl VALUES ("J13_6","092_3_6","1JN","3","6","6","Pi att am hu hab wo chum junihid g pi apꞌekam mattp ab wo s-wohochudad g Jiosh alidag. Hegai mat hedai hab wo junihid g pi apꞌekam oki pi mahch g Jiosh alidag. ");
INSERT INTO oodNT_vpl VALUES ("J13_7","092_3_7","1JN","3","7","7","Haꞌi o hab kaij mamt d wo s-apꞌekamk, chum hems pi am hu hab junihidch g s-apꞌekam. S-e g wo nenꞌoidk mat pi wo em-iattogi. Jesus o am t-chehgidch g hejel e-doakagkaj matp hedai d wo s-apꞌekamk ch am hab wo junihid g s-apꞌekam. ");
INSERT INTO oodNT_vpl VALUES ("J13_8","092_3_8","1JN","3","8","8","Matp hedai hab wo junihid g pi apꞌekam ch d wo Jiawul pionagk nat pi hab wo junihid g tatchuij g Jiawul. Jiawul o hab junihim g pi apꞌekam ged hu i si wehpeg amjed. T ia jiwia g Jiosh alidag jewed dahm mat wo hugio g Jiawul chikpan. ");
INSERT INTO oodNT_vpl VALUES ("J13_9","092_3_9","1JN","3","9","9","Pi att am hu hab wo junihid g pi apꞌekam ahchim mach d aꞌaligaj g Jiosh nach pi edgid g wechij doakag. ");
INSERT INTO oodNT_vpl VALUES ("J13_10","092_3_10","1JN","3","10","10","K id hekaj tasho mo hedai d aꞌaligaj g Jiosh ch hedai am oid g Jiawul. Pi o d shaꞌi aꞌaligaj g Jiosh hegam mat hedai pi hab wo junihid g s-apꞌekam ch pi ab hu wo pihk e elidad ab ha wui hegam mo d chum ha-wepnag. ");
INSERT INTO oodNT_vpl VALUES ("J13_11","092_3_11","1JN","3","11","11","Ihda mani em-ahgid o d hegai mam kaichug ged hu i amjed mamt wehpeg kah. Ab g wo si pihk e elidad aꞌai e wui. ");
INSERT INTO oodNT_vpl VALUES ("J13_12","092_3_12","1JN","3","12","12","Neh, hema ash wa d Cain ch hab junihim g Jiawul tatchui. Kumt pi oidk am hab wo e junihid. Cain cheoj wehnag ash wa hab junihim g s-apꞌekam. Sh g Jiosh si tatchua. Tsh g Cain heg hekaj s-hehgam k mua. ");
INSERT INTO oodNT_vpl VALUES ("J13_13","092_3_13","1JN","3","13","13","Pi g wo shaꞌi e totodsid mat hems g hemajkam hab wa masma wo s-em-kehꞌidad. ");
INSERT INTO oodNT_vpl VALUES ("J13_14","092_3_14","1JN","3","14","14","S-mahch ach mo ab t-mahkch g Jiosh g wechij doakag nach pi si pihk t-elid ha hekaj g t-wehm wohochuddam ch hab masma ab ha neid mo d t-wepnag. Hegam mo pi pihk e elid ha hekaj g e-wepnag o hab sha masma mo g koꞌi. ");
INSERT INTO oodNT_vpl VALUES ("J13_15","092_3_15","1JN","3","15","15","Heg o wa wepo mo d ha muꞌakam matp hedai s-ha kehꞌid. Kuch s-mahch mo pi edgid g wechij doakag hegam mat hedai d wo ha muꞌakamk. ");
INSERT INTO oodNT_vpl VALUES ("J13_16","092_3_16","1JN","3","16","16","Jiosh alidag at ab muh kots t ab t-wehhejed no pi t-hekaj si pihk e elid. Id o hekaj tasho mo haschu d pihk elidadag. Kutt wo si pihk t-elidad ha hekaj g t-wepnag am hugkam matt chum hems wo t-muhkid am ha wehhejed. ");
INSERT INTO oodNT_vpl VALUES ("J13_17","092_3_17","1JN","3","17","17","Pi o shaꞌi pihk e elid ab Jiosh wui hegai mat hedai haꞌichu wo s-edgidad ch pi heg hekaj ab hu wo i wehmt g e-wehnag. ");
INSERT INTO oodNT_vpl VALUES ("J13_18","092_3_18","1JN","3","18","18","Ab att wo ha mah g t-wepnag g i wehmtadag matp wo tatchua k pi hab wabsh wo kaijjid mach si pihk t-elid ha hekaj. Pegih, si ach pihk t-elid ha hekaj g t-wepnag. ");
INSERT INTO oodNT_vpl VALUES ("J13_19","092_3_19","1JN","3","19","19","K heg hekaj tasho mach edgid g wohokam. Id att hekaj ab wo i t-gewkemhu matt ab wo i miabi g Jiosh. ");
INSERT INTO oodNT_vpl VALUES ("J13_20","092_3_20","1JN","3","20","20","Hebaichujj ach ab haꞌichu t-chuꞌijigchud. K wabshaba g Jiosh baꞌich i s-gewkdag mach ahchim ch wehs haꞌichu s-mahch ");
INSERT INTO oodNT_vpl VALUES ("J13_21","092_3_21","1JN","3","21","21","ch gam hu hab i juh hegai t-chuꞌijig. Tt hab pi haꞌichu ab hu wo t-chuꞌijigchud k ab wabsh wo i miabi g Jiosh pi shaꞌi has t-elidch. ");
INSERT INTO oodNT_vpl VALUES ("J13_22","092_3_22","1JN","3","22","22","Bach junihim g Jiosh tatchui ch hegai mo haschu ab t-chehani. K g Jiosh heg hekaj am hab t-junid mach haschu ab i tahni. ");
INSERT INTO oodNT_vpl VALUES ("J13_23","092_3_23","1JN","3","23","23","K id d chehanigaj g Jiosh matt ab wo s-wohochudad g alidaj ch ab aꞌai t-wui wo si pihk t-elidad mo hab masma t-chehani g alidaj. ");
INSERT INTO oodNT_vpl VALUES ("J13_24","092_3_24","1JN","3","24","24","Mach hedai ab s-wohog elid g Jiosh att ab si t-hemakoj heg wehm. Jiosh at ab t-mah g Hekia S-apꞌekam Gewkdag. K id d Jiosh ch t-wehmaj. Kuch heg hekaj s-mahch mach d aꞌaligaj. ");
INSERT INTO oodNT_vpl VALUES ("J14_1","092_4_1","1JN","4","1","1","Muꞌi at an i wuwhag k hab chum e wua mo d ha mihshmaddam. K eda pi ha wehmaj g Hekia S-apꞌekam Gewkdag. Kumt heg hekaj pi wabsh chum hedai ab wo s-ha wohochud k hoꞌip ha aꞌappe mas woho ha wehmaj g Hekia S-apꞌekam Gewkdag. ");
INSERT INTO oodNT_vpl VALUES ("J14_2","092_4_2","1JN","4","2","2","Ahchim o waꞌi t-wehmaj g Hekia S-apꞌekam Gewkdag mach hedai wohokamchud mo g Jesus d Jiosh alidag ch ia mahsi k d oꞌodham hab masma mach ahchim. ");
INSERT INTO oodNT_vpl VALUES ("J14_3","092_4_3","1JN","4","3","3","Pi o am hu ha wehmaj g Hekia S-apꞌekam Gewkdag hegam mo hedai pi ab hu wohochud g Jiosh alidag. Am o hema ha wehmaj ch d Jesus obga. Heki am hu kah mat an wo i wuhsh g obgaj. K hemuch in haꞌichug no pi an ha wehmaj hegam mo pi ab hu wohochud g Jiosh alidag. ");
INSERT INTO oodNT_vpl VALUES ("J14_4","092_4_4","1JN","4","4","4","Jiosh alidag obga o am ha wehmaj hegam mo g iattogi chum ha mihshmdahim. K wabshaba g Hekia S-apꞌekam Gewkdag in t-wehmaj. Kutt heg hekaj ha gewito no pi heg baꞌich i s-gewkdag mo hi g Jiosh alidag obga. ");
INSERT INTO oodNT_vpl VALUES ("J14_5","092_4_5","1JN","4","5","5","Hegam o ab wabsh jewed t ab haꞌichu k amjed neneok. K hegam ab ha kaiham mo hab waꞌap pi mahch g Jiosh. ");
INSERT INTO oodNT_vpl VALUES ("J14_6","092_4_6","1JN","4","6","6","Pi o ab hu t-kaiham mach chum neneok ab amjed g Jiosh no pi pi mahch g Jiosh. Hegam o ab waꞌi t-kaiham mo hedai s-mahch g Jiosh. Bach masma s-mahch mo hedai edgid g Hekia S-apꞌekam Gewkdag. Heg o am ha tashogid g wohokam. ");
INSERT INTO oodNT_vpl VALUES ("J14_7","092_4_7","1JN","4","7","7","Ab att wo chum si pihk t-elidad aꞌai t-wui no pi g Jiosh ab t-mahkch g pihk elidadag. Mamtp woho wo s-mahchk g Jiosh ch d aꞌaligaj ch wo si pihk e elidad. ");
INSERT INTO oodNT_vpl VALUES ("J14_8","092_4_8","1JN","4","8","8","Jiosh o si t-tatchua ch heg hekaj si pihk e elid ab t-wui. K hegam mo pi edgid g pihk elidadag pi d shaꞌi aꞌaligaj. ");
INSERT INTO oodNT_vpl VALUES ("J14_9","092_4_9","1JN","4","9","10","Jiosh at ab i wuhshad g si hemako e alidag id dahm jewed. T heg ab nako g s-koꞌok t-namkidadag mach heg ab beihog. Kut hab masma ab t-mah g wechij doakag. Bat wa masma am t-tashogi g Jiosh mo si pihk e elid ab t-wui. Kutt heg amjed i s-mai g pihk elidadag k hahawa si pihk t-elid ab Jiosh wui. ");
INSERT INTO oodNT_vpl VALUES ("J14_11","092_4_11","1JN","4","11","11","Am o wa tasho mo ab t-wui si pihk e elid g Jiosh. Pegih, ni-wepnag, ahchim att hab waꞌap wo chum si pihk t-elidad ab aꞌai t-wui. ");
INSERT INTO oodNT_vpl VALUES ("J14_12","092_4_12","1JN","4","12","12","Pi ach hedai hekid shaꞌi neid g Jiosh g t-wuhpuikaj. K wabshaba heg ab t-mahkch g si geꞌe pihk elidadag. Kuch heg hekaj s-mahch mo t-wehmaj. ");
INSERT INTO oodNT_vpl VALUES ("J14_13","092_4_13","1JN","4","13","13","Jiosh at ab t-mah g Hekia S-apꞌekam Gewkdag. K heg d Jiosh ch ab t-wehm kihdag. Kuch heg hekaj s-mahch mach d aꞌaligaj. ");
INSERT INTO oodNT_vpl VALUES ("J14_14","092_4_14","1JN","4","14","14","Heki at hu am i kei g Jiosh g e-alidag mat ab wo i hih jewed wui k wo ha doꞌibia g hemajkam. Kuni si neid ihda ch heg amjed am em-ahgid. ");
INSERT INTO oodNT_vpl VALUES ("J14_15","092_4_15","1JN","4","15","15","Wehsijj ach d aꞌaligaj g Jiosh matt hedai ab s-wohochud k ah mo g Jesus d si alidaj. ");
INSERT INTO oodNT_vpl VALUES ("J14_16","092_4_16","1JN","4","16","16","Kuch heg hekaj s-mahch mo si pihk e elid g Jiosh ab t-wui ch ab si t-hemakojidch e wehm. Jiosh o ab si t-tatchua. Kuch s-mahch mach d aꞌaligaj nach pi ab aꞌai si t-tatchua. ");
INSERT INTO oodNT_vpl VALUES ("J14_17","092_4_17","1JN","4","17","17","Ab o t-mahkch g si geꞌe pihk elidadag. Kuch wepo masma ab si tatchua mo g alidaj ch hab s-ap t-taht k wo ai g lodaita ");
INSERT INTO oodNT_vpl VALUES ("J14_18","092_4_18","1JN","4","18","18","k pi wo ehbidad. Gm at hu hab i juh g pi ap t-namkidadag g Jiosh no pi si pihk e elid ab t-wui. Kutt heg hekaj pi wo ehbidad ch wabsh aigo wo si pihk t-elidad ab wui. Pi o pihk e elid ab Jiosh wui hegai mat hedai wo s-ehbidad. ");
INSERT INTO oodNT_vpl VALUES ("J14_19","092_4_19","1JN","4","19","19","Wehpeg o si pihk e elid g Jiosh ab t-wui. Kuch heg hekaj edgid g pihk elidadag. ");
INSERT INTO oodNT_vpl VALUES ("J14_20","092_4_20","1JN","4","20","20","Pi o woho d Jiosh wohochuddam mo hedai pi ab hu pihk e elid t-wui ahchim mach d wohochuddam. Baꞌich o i s-hasig matt ab wo si tatchua hegai mach pi neid. Pi at wo e nako mat ab wo si tatchua g Jiosh matp hedai pi ab hu wo si ha tatchua g e-wepnag. ");
INSERT INTO oodNT_vpl VALUES ("J14_21","092_4_21","1JN","4","21","21","Ab o t-chehani g Jiosh ahchim mach ab si tatchua matt ab epai wo si ha tatchuad g t-wepnag. ");
INSERT INTO oodNT_vpl VALUES ("J15_1","092_5_1","1JN","5","1","1","Dach Jiosh aꞌaliga wehsijj ahchim mach s-wohochud mo g Jesus d alidaj g Jiosh ch d si Kehshaj. Kutt ab aꞌai wo si t-tatchuad nach pi d t-wepngam. K g Jiosh d t-ohg. ");
INSERT INTO oodNT_vpl VALUES ("J15_2","092_5_2","1JN","5","2","2","S-mahch ach mo d wohokam g t-tatchuidag ab aꞌai t-wui nach pi ab si tatchua g Jiosh. ");
INSERT INTO oodNT_vpl VALUES ("J15_3","092_5_3","1JN","5","3","3","K am wa tasho mach ab si tatchua g Jiosh nach pi ab s-wohog elid. K g chehanigaj pi shaꞌi wehch am t-wehhejed. ");
INSERT INTO oodNT_vpl VALUES ("J15_4","092_5_4","1JN","5","4","5","Jiosh o ab t-mahkch g gewkdag matt wo gewito g pi apꞌekam. Ab ach s-wohochud g alidaj. K heg hekaj ab t-mahkch hegai gewkdag matt heg hekaj gewito g pi apꞌekam. Pi at wo e nako g pi wohochuddam mas wo gewito g pi apꞌekam. ");
INSERT INTO oodNT_vpl VALUES ("J15_6","092_5_6","1JN","5","6","6","Jesus Christ at ia jiwia jewed dahm k e pahl wakon k am hab juh g e-chikpan k am hahawa e muhkid am t-wehhejed. ");
INSERT INTO oodNT_vpl VALUES ("J15_7","092_5_7","1JN","5","7","8","T g pahl wakonaj ch muhkigaj am wohokamch mo d Jiosh alidag ch d doakam id dahm jewed. K g Hekia S-apꞌekam Gewkdag hab waꞌap wohokamchud. Idam waik o am wohokamchud mo g Jesus d Jiosh alidag. ");
INSERT INTO oodNT_vpl VALUES ("J15_9","092_5_9","1JN","5","9","9","Neh, ab ach s-wohochud g oꞌodham mat ab haꞌijj wo t-ahgi mo si s-ap s-mahch. K g Jiosh haꞌichu ahga baꞌich i s-gewkdag mat heg am wohokamch g e-alidag. ");
INSERT INTO oodNT_vpl VALUES ("J15_10","092_5_10","1JN","5","10","10","Kutt hedai ab wo s-wohoch g Jiosh alidag k wo si s-ap s-mahchk mo d wohokam. Hekia S-apꞌekam Gewkdag at t-wehhejed wo wohokamch. Hegam mo pi wohochud g Jiosh oki hab elid mo t-iattogid. ");
INSERT INTO oodNT_vpl VALUES ("J15_11","092_5_11","1JN","5","11","11","Ab o i t-tashogid g Jiosh mo ab t-makiog g pi ha huhugedam doakag am gahi wuhshanim g e-alidag. ");
INSERT INTO oodNT_vpl VALUES ("J15_12","092_5_12","1JN","5","12","12","Ahchim mach ab ihm g alidaj ach edgid hegai doakag. K hegam mo pi ab hu ihm pi edgid. ");
INSERT INTO oodNT_vpl VALUES ("J15_13","092_5_13","1JN","5","13","13","Id ant am em-oꞌohani ahpim mam ab ihm g Jiosh alidag mamt hekaj wo s-mahchk mam edgid ihda wechij doakag. ");
INSERT INTO oodNT_vpl VALUES ("J15_14","092_5_14","1JN","5","14","15","Si ach s-mahch mat ab wo t-kaiha g Jiosh matt ab haꞌichu wo tai matp id am tatchuij oidch d wo haꞌichuk. Kutt heg hekaj ab wo i t-gewkemhunad ch ab wo haꞌichu tahnid nat pi woho am hab wo t-junidahid. ");
INSERT INTO oodNT_vpl VALUES ("J15_16","092_5_16","1JN","5","16","16","Ab att wo tahnid g Jiosh mat gam hu hab wo i juh g ha-chuꞌijig g t-wehm wohochuddam matp ab wo e shohbi. Kut hab wo juh mach haschu ab tahni. Pi ani em-ahgid mams wo e hoꞌigeꞌidahu ha wehhejed hegam mat pi ab hu wo shaꞌi e shohbi. ");
INSERT INTO oodNT_vpl VALUES ("J15_17","092_5_17","1JN","5","17","17","Wehs o haꞌichu d pi apꞌekam mo haschu i pi d Jiosh tatchui. T wabshaba g Jiosh gam hu hab wo i juh g ha-chuꞌijig hegam mat ab wo e shohbi. ");
INSERT INTO oodNT_vpl VALUES ("J15_18","092_5_18","1JN","5","18","19","S-mahch ach mo g Jiawul edgid g gewkdag am wehs ha dahm hegam mo pi d Jiosh aꞌaliga. Kuch eda ahchim d Jiosh aꞌaliga. Jiosh alidag o t-nuhkud. Kut pi wo shaꞌi e nako g Jiawul mas gam hu hab wo i t-juh ab amjed. Pi att am hu hab wo junihid g pi apꞌekam ahchim mach d Jiosh aꞌaliga. ");
INSERT INTO oodNT_vpl VALUES ("J15_20","092_5_20","1JN","5","20","20","K g Jiosh alidag ab t-mahkch g amichudadag matt wo s-mahchk g wohokam Jiosh ch wo edgidad g wechij doakag. Heg at hekaj ia jiwia g Jiosh alidag jewed dahm. Heg o d waꞌi t-Jioshga mo d si wohokam Jiosh. ");
INSERT INTO oodNT_vpl VALUES ("J15_21","092_5_21","1JN","5","21","21","Kumt pi haꞌichu ep wo jioshchud k pi hedai ep ab hu wui wo e hoꞌigeꞌidahunad.");
INSERT INTO oodNT_vpl VALUES ("J21_1","093_1_1","2JN","1","1","2","Ni-tatchui ni-wepnag: Am ant wo haꞌichu i em-oꞌohani ahni mani d hema ha wanimeddam wehsijj hegam mo ab si ihm g Jesus Christ. Si ani pihk ni-elid em-hekaj nach pi d t-wehm wohochuddam. Wehs g t-wehm wohochuddam o hab waꞌap si pihk e elid em-hekaj. Pi at hekid gam hu hab wo i e juh g wohokam ab t-amjed. ");
INSERT INTO oodNT_vpl VALUES ("J21_3","093_1_3","2JN","1","3","3","Ab o wa si s-em-hoꞌigeꞌid g t-ohg Jiosh g e-alidag Jesus Christ wehm ch ab wo wa baꞌich i em-mah g i wehmtadag ch s-ap tahhadkam. Kumt ab wo uꞌukchid g wohokam ch wo si pihk e elidad wehs ha hekaj. ");
INSERT INTO oodNT_vpl VALUES ("J21_4","093_1_4","2JN","1","4","4","Si ani s-ap ni-tahtk ch ia haꞌi ha neid g em-wehm kihkam. K idam an uꞌukch g wohokam hab masma mo ab t-chehani g Jiosh. ");
INSERT INTO oodNT_vpl VALUES ("J21_5","093_1_5","2JN","1","5","5","Kuni ab wehs i em-gewkemhun mamt ab aꞌai e wui wo si pihk e elidad. Pi o d wechij chehanig ihda mani am em-ahgid. Edgid ach ihda ged hu i shohshon k amjed. ");
INSERT INTO oodNT_vpl VALUES ("J21_6","093_1_6","2JN","1","6","6","Kutt ab aꞌai t-wui wo si pihk t-elidad ch hekaj am wo t-chehgidad mach ab s-wohog elid ihda chehanigaj g Jiosh. ");
INSERT INTO oodNT_vpl VALUES ("J21_7","093_1_7","2JN","1","7","7","Muꞌi at an i wuwha mo chum s-ha mashchamamk g hemajkam ch eda d wabsh s-chu iꞌattomkam ch d obgaj g Jiosh alidag no pi pi ha mashcham mat ia mahsi k d oꞌodham hab masma mach ahchim. ");
INSERT INTO oodNT_vpl VALUES ("J21_8","093_1_8","2JN","1","8","8","Kumt heg hekaj wo s-e nenꞌoidk mamt pi gam hu hab wo i e juh ab amjed g Jiosh haꞌichu ahga k wabshaba wehs wo bei mo haschu ab em-makiog g Jiosh. ");
INSERT INTO oodNT_vpl VALUES ("J21_9","093_1_9","2JN","1","9","9","Hegam matp hedai am gawul wo juh g Jiosh alidag mashchama o pi shaꞌi mahch g Jiosh. S-mahch ach g Jiosh ch ep s-mahch g alidaj ahchim mach am oidch hab masma g alidaj mashchama. ");
INSERT INTO oodNT_vpl VALUES ("J21_10","093_1_10","2JN","1","10","10","Kumt heg hekaj pi ab hu wo ha kaihamad hegai mat hedai wo chum s-em-mashchamam k eda pi wo ahgachugad g Jiosh alidag mashchama. Pi g am hu wo i ha wahpkid e-kihki ed k chum hems pi hab wo chei ab ha wui. “Jiosh at wo wa em-wehmajk,” ");
INSERT INTO oodNT_vpl VALUES ("J21_11","093_1_11","2JN","1","11","11","mamt pi ab hu wo i ha wehmt hegam mat am wo ahgachugad g pi wohokam. ");
INSERT INTO oodNT_vpl VALUES ("J21_12","093_1_12","2JN","1","12","12","Muꞌi ani haꞌichu s-em-ahgidamk ch wabshaba pi id hekaj am i em-oꞌohani nani pi am s-himimk mant wo em-neid k wo em-wehm neo. Kutt am t-wehm si s-ap wo t-tahtkk. ");
INSERT INTO oodNT_vpl VALUES ("J21_13","093_1_13","2JN","1","13","13","Ia o haꞌi kih g t-wepnag ch ash si pihk e elid em-hekaj.");
INSERT INTO oodNT_vpl VALUES ("J31_1","094_1_1","3JN","1","1","1","Ni-tatchui ni-wehnag, Gaius: Am ant wo haꞌichu i m-oꞌohanid k d hema ha wanimeddam wehsijj hegam mo ab si ihm g Jesus Christ. ");
INSERT INTO oodNT_vpl VALUES ("J31_2","094_1_2","3JN","1","2","3","Ia at haꞌi dada hegam mash am em-wui ahgachug g Jiosh haꞌichu ahga k ia t-ahgid mapsh si s-ap himchud g e-doakag am oidch g Jiosh haꞌichu ahga map has i masma chum hekid hab e junihim. Si ani s-hohhoꞌid ch kah mapsh am wabsh kia si s-ap e tahtk am Jiosh wui. Kuni ab tahni g Jiosh mat wehs haꞌichu wo s-apꞌek am m-wehhejed. Kupt wabsh wo si s-doak. ");
INSERT INTO oodNT_vpl VALUES ("J31_4","094_1_4","3JN","1","4","4","Do si s-ap tahhadkam am ni-wehhejed mat hegam mani ha ahgid g Jiosh haꞌichu ahga wo si s-ap uꞌukchid. ");
INSERT INTO oodNT_vpl VALUES ("J31_5","094_1_5","3JN","1","5","5","Kupsh am s-ap ha dagioꞌid hegam mash am daiw am ahgachugch g Jiosh haꞌichu ahga, chum as pi d m-machiga. ");
INSERT INTO oodNT_vpl VALUES ("J31_6","094_1_6","3JN","1","6","6","Idam mat ia dada o t-ahgid mapsh si pihk e elid ha hekaj. Kuni ab si i m-gewkemhun mapt baꞌich wo i ha wehmajk mat gam hu hasko ep wo i ahgachugad g Jiosh haꞌichu ahga. ");
INSERT INTO oodNT_vpl VALUES ("J31_7","094_1_7","3JN","1","7","7","Idam o t-ahgid mash pi ha hiwgid hegam mo pi ab hu wohochud g Jesus mas haꞌichu ab wo i ha mah. ");
INSERT INTO oodNT_vpl VALUES ("J31_8","094_1_8","3JN","1","8","8","Ahchim o ab d t-wuikam mach ab s-wohochud g Jiosh alidag matt wo i ha wehmtad hegam mo ahgachug g Jiosh haꞌichu ahga. ");
INSERT INTO oodNT_vpl VALUES ("J31_9","094_1_9","3JN","1","9","10","Id ani chum em-tashogid heki hu ni-oꞌohana ed ahpim mam am e wehm e mihshmad. Kush wabshaba g Diotrephes pi chegima g ni-oꞌohana ch am em-iattogid ch pad neok ab t-amjed ahchim mach ahgachug g Jiosh haꞌichu ahga. Tatchua ash g Diotrephes mat d wo em-wanimeddamk. Am ant wo em-tashogi am jiwiak mo pi apꞌe hegai mo haschu am hab junihim. Pi ash ab hu i ha wahpkid ch pi ha dagioꞌid hegam mo am daiw am ahgachugch g Jiosh haꞌichu ahga ch ash pi em-hiwgid mams ahpim hab wo chum juh ch wo chum em-wuwhas ab em-namki amjed. ");
INSERT INTO oodNT_vpl VALUES ("J31_11","094_1_11","3JN","1","11","11","Matp hedai hab masma hab wo junihid g pi apꞌekam ch pi mahch g Jiosh. Pi g am hu s-ha wepom k wabshaba hegam s-ha wepom mat hab wo junihid g s-apꞌekam. Idam o d Jiosh aꞌaliga. ");
INSERT INTO oodNT_vpl VALUES ("J31_12","094_1_12","3JN","1","12","12","Hema hegam mo hab junihim g s-apꞌekam o d Demetrius. Wehsijj am hab wa kaij. Kuni s-mahch mo d wohokam. Kum ahpim s-mahch mani chum hekid g wohokam ahg. ");
INSERT INTO oodNT_vpl VALUES ("J31_13","094_1_13","3JN","1","13","13","Muꞌi ani haꞌichu s-m-ahgidamk ch wabshaba pi id hekaj am i m-oꞌohani ");
INSERT INTO oodNT_vpl VALUES ("J31_14","094_1_14","3JN","1","14","14","nani pi am s-himimk mant wo m-neid k wo m-wehm neo ab amjed. ");
INSERT INTO oodNT_vpl VALUES ("J31_15","094_1_15","3JN","1","15","15","Si g s-ap e tahtk am Jiosh wui mat m-doꞌibia. Ia o haꞌi kih g t-wepnag ch ash si pihk e elid m-hekaj. Am g wehs ha ahgid g t-wepnag mach si pihk t-elid ha hekaj.");
INSERT INTO oodNT_vpl VALUES ("JD1_1","095_1_1","JUD","1","1","1","Ni-wepnag: Am ant wo i em-oꞌohani ahni mani d Jude ch d piongaj g Jesus Christ ch d James wehnag. Jiosh o si pihk e elid em-hekaj ch ab i em-gawulkad k em-nuhkud am wehhejed g e-alidag Jesus Christ. ");
INSERT INTO oodNT_vpl VALUES ("JD1_2","095_1_2","JUD","1","2","2","Ab ani tahni g Jiosh mat ab baꞌich wo i s-em-hoꞌigeꞌidad ch ab baꞌich wo i em-mahkad g s-ap dahhadkam ch pihk elidadag. ");
INSERT INTO oodNT_vpl VALUES ("JD1_3","095_1_3","JUD","1","3","4","Ab ant haꞌichu wo i chum em-oꞌohani ab amjed g t-doꞌibiadag. T wabshaba haꞌi i wuwha mo d s-chu iꞌattomkam ch am chum gawul s-junimk g Jiosh haꞌichu ahga ab amjed g doꞌibiadag ch ab wui gegok g t-kownalig Jesus Christ. Idam o hab s-junimk g pi apꞌekam ch heg hekaj hab kaij mat g oꞌodham wabsh chum haschu has wo junihid ab i s-wohochudk g Jiosh haꞌichu ahga. K wabshaba heki hu an oꞌohanas mat s-koꞌokam wo ha namkid g Jiosh hegam mat ab wui wo gegokiwua. Heki o hu t-ahgid g Jiosh matt haschu ab wo chum s-wohochudad. Kum ahpim ab s-wohochud g haꞌichu ahgaj. Nt heg hekaj am wo i em-oꞌohanid k ab wo i em-gewkemhu mamt si s-gewkam wo uꞌukchid. ");
INSERT INTO oodNT_vpl VALUES ("JD1_5","095_1_5","JUD","1","5","5","Am g wo s-chegitok mat has ha juh g Jiosh hegam mo pi ab hu wohog elid. Chum as wehs e doꞌibia g Tutuligo ab Egypt jewed t amjed, k eda muꞌijj pi ab hu wohog elid g Jiosh ch hekaj s-koꞌokam e koꞌij. ");
INSERT INTO oodNT_vpl VALUES ("JD1_6","095_1_6","JUD","1","6","6","Am g wo s-chegitok mat has e juh g anghil. Ab o chum s-wohog elid g Jiosh ch wabshaba haꞌi gam hu hab i e juh ab amjed. T hegam am i ha kuh g Jiosh k am s-wihnam ha kuhpch s-chuhugam k ed mat wo ha lodai geꞌe lodaita tash ch ed. ");
INSERT INTO oodNT_vpl VALUES ("JD1_7","095_1_7","JUD","1","7","7","Am g wo s-chegitok mat has i ha juh hegam mo am kih Sodom kihhim t am ch Gomorra kihhim t am ch gan hu ha wehgaj. Bo wa ep pi ab hu wohog elid g Jiosh ch hab junihim g pi apꞌekam am ha wehm wohpiwup hegam mo pi d ha-wehm kihkam. Chechoj o am e wehm wohpiwup ch hab wua g pi apꞌekam. T g Jiosh ab i huduni g mehi am ha dahm idam kihhim k am wehs ha kokda g hemajkam. Bo wa masma i t-tashogid g Jiosh mat s-koꞌokam wo ha namkid hegam mat pi wo dagito g pi apꞌekam. T g s-koꞌok ha-namkidadag pi hekid wo huhug. ");
INSERT INTO oodNT_vpl VALUES ("JD1_8","095_1_8","JUD","1","8","8","Idam s-chu iꞌattomkam mo am haꞌichu chum em-mashcham ash haꞌichu chehchk ch heg oidch am hab e junihim ch hekaj e uamhun ch pi ab hu wohog elid g Jiosh ch nahnko ha ahg g anghil. ");
INSERT INTO oodNT_vpl VALUES ("JD1_9","095_1_9","JUD","1","9","9","Chum ash wa hems hegai anghil ha-geꞌejig mash hab chehgig Michael pi s-koꞌokam ab abchud g ge Jiawul no pi heg hab waꞌap d chum anghilkahim. Jiawul ash wa pi ap hab e wua am chum s-behimkch g Mosesbad mat am i muh. Kush ihda Michael am s-daꞌid ch wabshaba pi s-koꞌokam has ahg ch hab hi wabsh kaij, “Jiosh at wo waꞌi s-m-kehꞌel heg hekaj.” ");
INSERT INTO oodNT_vpl VALUES ("JD1_10","095_1_10","JUD","1","10","10","Sh wabshaba hegam s-chu iꞌattomkam nahnko ahg mo haschu i pi amichud ch hab wua mo haschu i tatchua hab masma mo g mischini haꞌichu doakam ch hab masma e uamhun. ");
INSERT INTO oodNT_vpl VALUES ("JD1_11","095_1_11","JUD","1","11","11","Jiosh at s-koꞌokam wo ha namkid no pi pi ab hu wohog elid. Heki o hu mash wa hema d Cain ch mua g e-wehnag. Kush eda g wehngaj d s-apꞌekam. K idam s-chu iꞌattomkam am hab waꞌap e wua. Hema ash wa d Balaam ch am ahgachug g Jiosh haꞌichu ahga heg wabsh hekaj mat wo ui g lial. K idam s-chu iꞌattomkam hab waꞌap e wua. Hema ash wa d Kora ch ab wui kehk g Jiosh. K idam s-chu iꞌattomkam hab waꞌap e wua. T heg hekaj g Jiosh im hu hab wo i ha juh ab e amjed. ");
INSERT INTO oodNT_vpl VALUES ("JD1_12","095_1_12","JUD","1","12","12","Kah ani mash idam s-chu iꞌattomkam am em-wehm e gegosid ch am chum em-uamhun. Neh, pi at am hu wo i em-wehmajk g chewagi matp gam hu wabsh wo wiꞌichkwua k pi wo ha juh. T hab wa masma pi am hu wo i em-wehmajk idam mo wabsh hejel i e chegito. Neh, t wabsh wo e huhp g haꞌichu babhedam uhs matp pi ab hu wo ha babhed mat eda wo chum e ai mat ab wo bai. Kut idam s-chu iꞌattomkam hab wa masma wabsh wo huhug no pi pi shaꞌi e chehgid g haꞌichu s-apꞌekam ab ha amjed. ");
INSERT INTO oodNT_vpl VALUES ("JD1_13","095_1_13","JUD","1","13","13","S-ta edam haꞌichu ash am wabsh e chehgid ab ha amjed hab masma mo g totshagi am e chehgid an shuhdagi hugid an. Idam o wabsh pi dodolima ch ab aihim mat g Jiosh gm hu wo ha shul geꞌe s-chuhugam k ed. ");
INSERT INTO oodNT_vpl VALUES ("JD1_14","095_1_14","JUD","1","14","15","Tsh wabshaba g Jiosh heki hu hema tashogi mat has wo ha juh. Sh id hab chehgig Enoc ch d wosmdaj hegai mash g woskaj wosk d si wehpeg oꞌodham. Sh g Jiosh hab ahg mat wo ha ahgi g hemajkam mat ab wo i hih g Jiosh mat wehs wo ha lodait k s-koꞌokam wo ha namkid hegam mo pi tatchua ch has ahg ch hab wua g pi apꞌekam. T wehst-mahm mihl anghil ab wo i oi. ");
INSERT INTO oodNT_vpl VALUES ("JD1_16","095_1_16","JUD","1","16","16","Idam s-chu iꞌattomkam o chum hekid aꞌaga g pi e-apꞌedag ch hab wua g pi ap e-tatchui. Ge o e hahaschud ch hab wabsh e wua mo ab haꞌi si ha hahaꞌichuchud mat hekaj ab aigo wo si ha hahaꞌichuch. ");
INSERT INTO oodNT_vpl VALUES ("JD1_17","095_1_17","JUD","1","17","17","Am g wo s-chegitok mo haschu i em-ahgid hegam mo d chuhchaij g t-kownalig Jesus Christ. ");
INSERT INTO oodNT_vpl VALUES ("JD1_18","095_1_18","JUD","1","18","18","Bo wa kaij ab em-wui, “Am at haꞌi wo i wuwha em-shahgid mo eda e aihim g si ha oidch tash k hab wabsh wo junihid g hejel e-tatchui ch wo nahnko em-ahgad.” ");
INSERT INTO oodNT_vpl VALUES ("JD1_19","095_1_19","JUD","1","19","19","T am wo tashok mo idam pi shaꞌi e dagitokch am wui g Hekia S-apꞌekam Gewkdag no pi am hab junihim g hejel e-tatchui ch hab chum em-wua mamt ab aꞌai e wui wo gegokiwua. ");
INSERT INTO oodNT_vpl VALUES ("JD1_20","095_1_20","JUD","1","20","20","Do si hekia s-apꞌekam g t-wohochudadag. Kumt heg ab baꞌich i s-wihnam wo e uꞌukchid. T g Hekia S-apꞌekam Gewkdag ab wo em-mahkchid g gewkdag mamt hekaj am wo neneokad Jiosh wui. ");
INSERT INTO oodNT_vpl VALUES ("JD1_21","095_1_21","JUD","1","21","21","Mt wabsh chum hekid am wo edak g Jiosh pihk elidadag ch s-e tahtk ch wo nenidad mat g t-kownalig Jesus ab wo i em-wahpki Jiosh kihdag ed mamt hahawa chum hekid an wo haꞌichugk. ");
INSERT INTO oodNT_vpl VALUES ("JD1_22","095_1_22","JUD","1","22","22","Ab g wo i s-ha hoꞌigeꞌid hegam mo pi mahch mas haschu wo s-wohoch ");
INSERT INTO oodNT_vpl VALUES ("JD1_23","095_1_23","JUD","1","23","23","k am wo i ha ahgi g Jiosh haꞌichu ahga. T hab wo e doꞌibia ab i s-wohochudk. Kumt wabshaba wo s-e nenꞌoidk mo haschu pi ap hab wua mamt ahpim hab waꞌap pi heg hekaj wo e uamhu. ");
INSERT INTO oodNT_vpl VALUES ("JD1_24","095_1_24","JUD","1","24","25","Ab att wo si has elidad g Jiosh nat pi g alidaj Jesus Christ t-doꞌibia k d t-kownalig. Jiosh o si s-gewkdag ch wehs haꞌichu dahm chum hekid. Ab att wo i t-dagito wui. T wo e nako mat wo t-nuhkud. Kutt pi gam hu hab wo i t-juh ab amjed. T am wo i t-wahpki e-kihdag ed. Kutt wo si s-hehgigk ch ab wo si has elidad chum hekid.");
INSERT INTO oodNT_vpl VALUES ("RV1_1","096_1_1","REV","1","1","1","Hemu at am i tashogi g Jesus Christ hegai matsh haschu am hab wo e juh pi shaꞌi mehk iꞌajed. Jiosh ash am ahgid matsh am wo t-chehgi ahchim mach d piongaj. Tki heg am hema i kei g anghil. T id am ni-chehgi ahni John mani d piongaj g Jesus Christ. ");
INSERT INTO oodNT_vpl VALUES ("RV1_2","096_1_2","REV","1","2","2","Kuni ia oꞌohan hegai mani haschu i neid. Ihda ni-oꞌohana o d Jiosh haꞌichu ahga ch d hegai wohokam mat am i maskogi g Jesus. ");
INSERT INTO oodNT_vpl VALUES ("RV1_3","096_1_3","REV","1","3","3","Jiosh at wo wa s-ha hoꞌigeꞌel hegam mat am wo i neꞌokchul ch hegam mat ab wo kaihamad. E ash aihim mat am hab wo e juh wehs ihda gam hu baꞌich haꞌichu ahga mant in wo oꞌoha. ");
INSERT INTO oodNT_vpl VALUES ("RV1_4","096_1_4","REV","1","4","5","Am ant wo i em-oꞌohani ahpim wewaꞌak dakam Jesus Christ ihmdam am Asia chekshani ch ed. Ab at wo wa baꞌich i s-em-hoꞌigeꞌidad ch ab baꞌich wo i em-mahkad g i wehmtadag ch s-ap tahhadkam g t-ohg Jiosh ch Hekia S-apꞌekam Gewkdag ch Jesus Christ. T-ohg Jiosh o chum hekid an haꞌichug. K g Hekia S-apꞌekam Gewkdag am wehmaj ch wewaꞌak masma e chehgidch am t-wehhejed. K g Jesus Christ si s-ap am i t-tashogid g wohokam ch d hegai mat si wehpeg ab uhpam s-ap i wuhsh ab muhkig amjed k am hahawa ha dahm g wehs kokownal id dahm jewed. Ab o si t-tatchua ch heg hekaj e muhkid t-wehhejed k t-doꞌibia ab pi ap t-chuꞌijig amjed ");
INSERT INTO oodNT_vpl VALUES ("RV1_6","096_1_6","REV","1","6","6","k hab t-juh mach d hahawa piongaj g t-ohg Jiosh ch am wo i ahgahid g haꞌichu ahgaj. Jesus Christ o wehs uꞌukch g gewkdag. Kutt ab wo ihmad chum hekid. ");
INSERT INTO oodNT_vpl VALUES ("RV1_7","096_1_7","REV","1","7","7","Neh, e o aihim mat ep wo jiwia ab dahm kahchim amjed. Wehs hemajkam at wo neidad, chum wa hegam mat ab sisish kots t ab. Wehs nahnko mahs hemajkam at wo shoshani heg hekaj. ");
INSERT INTO oodNT_vpl VALUES ("RV1_8","096_1_8","REV","1","8","8","T-kownalig Jiosh o wehs uꞌukch g gewkdag ch hab kaij, “Ahni ani d alpha ch d omega.” Idam o d si wehpeg ch si oidchkam oꞌohana. K hab ahg g Jiosh mo si wehpeg an haꞌichug ch si ha oidch an wabsh wo kia haꞌichugk. ");
INSERT INTO oodNT_vpl VALUES ("RV1_9","096_1_9","REV","1","9","9","Dani em-wehm wohochuddam ahni John nach pi ab t-hemakochudch g Jesus Christ wehm. Ni am em-wehm apꞌedag Jiosh kownaltalig ed ch hekaj em-wehm ni-shoꞌigchud. An amt ni-wua heg ab al sikod jewed mo hab chehgig Patmos ch am haꞌichug shuhdagi ch ed nani wa pi si s-gewkam ahgahim g Jiosh neꞌoki ch hegai wohokam mat g Jesus am i tashogi. ");
INSERT INTO oodNT_vpl VALUES ("RV1_10","096_1_10","REV","1","10","10","K am hu hebai d domig tash. Ni ab ihm g Jiosh. K g Hekia S-apꞌekam Gewkdag am si i ni-wehmaj. Kuni kah mat ab hema si s-kaidam neo ab ni-wehgaj k hab sha kaidag mat g kuikud ab ku ");
INSERT INTO oodNT_vpl VALUES ("RV1_11","096_1_11","REV","1","11","11","k hab kaij, “An g oꞌohan mapt haschu wo i nei k am haha wo ha cheha mat am wo i bei ihda oꞌohana hegam ha wui wewaꞌak dakam Jesus ihmdam amai Ephesus t am ch Smyrna t am ch Pergamum t am ch Thyatira t am ch Sardis t am ch Philadelphia t am ch amai Laodicea t am.” ");
INSERT INTO oodNT_vpl VALUES ("RV1_12","096_1_12","REV","1","12","12","Neh, nt ab si sikol i kekiwua mant wo nei mas hedai ab ni-wui neok k haha wabsh nei mo g wewaꞌak ohla lalampa an dadha chuhchakud t an. ");
INSERT INTO oodNT_vpl VALUES ("RV1_13","096_1_13","REV","1","13","13","K am ha shahgid hema kehk ch hab mahs mo g Jiosh si Kehsha. K g lihwaj ged hu si ais g tahtdaj. K g ohla giwud an hab juhkch e bahsho. ");
INSERT INTO oodNT_vpl VALUES ("RV1_14","096_1_14","REV","1","14","14","K g moꞌoj si s-tohta hab masma mo g s-wihs gew. K g wuhpuij si s-masma tonod hab masma mo g s-toni nahda. ");
INSERT INTO oodNT_vpl VALUES ("RV1_15","096_1_15","REV","1","15","15","K g tahtdaj si s-wegima tonod hab masma mo g kohwli hahgig. K g neꞌokij hab masma hab kaidag mo g si geꞌe shuhdagi an med. ");
INSERT INTO oodNT_vpl VALUES ("RV1_16","096_1_16","REV","1","16","16","Id o an uꞌukch g wewaꞌak huhuꞌu s-apko e-nowi ed ch an kamshch g is-pahyo. K id ab i wuhshanis chinij ab. K g wuhioshaj shaꞌi si tonod hab masma mo g tash tonlig dahm juhk. ");
INSERT INTO oodNT_vpl VALUES ("RV1_17","096_1_17","REV","1","17","17","Kunt am i neidok ab i gei wecho hab sha masma mo g muhki. Kut an ni-tahtam k hab kaij, “Pi g am shaꞌi ni-ehbenid. Dani ahni mani si wehpeg ia haꞌichug ch chum hekid ia wo haꞌichugk. ");
INSERT INTO oodNT_vpl VALUES ("RV1_18","096_1_18","REV","1","18","18","Am ant wa chum ni-muhkid k uhpam ep ni-chegito k chum hekid d haha wo doakamk. Am ani dahm gewkdag g muhkig ch am dahm gewkdag amai mo am haꞌichug g koꞌi. ");
INSERT INTO oodNT_vpl VALUES ("RV1_19","096_1_19","REV","1","19","19","“Pegih, am g oꞌohan map haschu i neid mat hab wo e juh hemu ch haschu hab wo e juh imhab i dahm. ");
INSERT INTO oodNT_vpl VALUES ("RV1_20","096_1_20","REV","1","20","20","Am ant wo m-ahgi g s-aꞌagi haꞌichu ab amjed idam wewaꞌak huhuꞌu mani in uꞌukch ch idam wewaꞌak lalampa. Idam wewaꞌak lalampa o d hegam ni-ihmdam mo am kihdag hegam ha eda wewaꞌak kihhim. K idam wewaꞌak huhuꞌu o d ha-wanimeddam.” ");
INSERT INTO oodNT_vpl VALUES ("RV2_1","096_2_1","REV","2","1","1","K hab ep kaij ab ni-wui, “Am g oꞌohanid g ha wanimeddam hegam mo ab ni-ihm ch am kihdag Ephesus t am. Ihda ha wanimeddam at am wo ha ahgi mani hab kaij: “Id o d haꞌichu ni-ahga ahni mani an ha uꞌukch g s-apkojed ni-nowikaj g wewaꞌak huhuꞌu ch an oimmed ha shahgid g wewaꞌak lalampa. ");
INSERT INTO oodNT_vpl VALUES ("RV2_2","096_2_2","REV","2","2","2","S-mahch ani mam haschu hab junihim. S-ap am chikpan ch am wabsh s-e bahbgi ch pi ab hu shaꞌi ha bahbgi hegam mo ab ni-wui gegok. Haꞌi o hab chum kaij mo d ni-chuhchai. Kumt eda ha aꞌappem k s-mai mo d wabsh s-chu iꞌattomkam. ");
INSERT INTO oodNT_vpl VALUES ("RV2_3","096_2_3","REV","2","3","3","Ab amt s-bahbagi nako g shoꞌigdag ni-wehhejed k pi shaꞌi haꞌasa. ");
INSERT INTO oodNT_vpl VALUES ("RV2_4","096_2_4","REV","2","4","4","“Neh, id o s-ta hohhoꞌidama. K wabshaba haꞌichu pi ta hohhoꞌidama ab em-ab. Pi am ab hu ni-tatchua hemuch hab masma mam wa ged hu i heki hu. ");
INSERT INTO oodNT_vpl VALUES ("RV2_5","096_2_5","REV","2","5","5","Am g wo i oidahim mamt heꞌesko i e mehkod ab ni-amjed k gam hu wo s-ohhod g pi ap e-chegitoi mamt hab ep wo masmak mam wa heki hu. Mtp sha pi gawul wo i e juh, nt gam hu wo i bei g em-tonligga. ");
INSERT INTO oodNT_vpl VALUES ("RV2_6","096_2_6","REV","2","6","6","Id am hi wa s-ap am hab junihim mam si pi hohhoꞌid mo haschu s-ta edam hab junihim hegam mo am oid g Nicolas. Id o wa chum pi apko ha wanimed g Jiosh hemajkamga. Ahni ani hab waꞌap si pi hohhoꞌid ihda. ");
INSERT INTO oodNT_vpl VALUES ("RV2_7","096_2_7","REV","2","7","7","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad. “Ab ant wo ha mah hegam mat gewito g pi apꞌekam g apꞌedag mat ab wo huh g bahidaj hegai uhs mo ab ha mahk g doakag ch am kehk Jiosh oidag ed.” ");
INSERT INTO oodNT_vpl VALUES ("RV2_8","096_2_8","REV","2","8","8","K hab ep kaij ab ni-wui, “Am g oꞌohanid g ha wanimeddam hegam mo ab si ni-hiwig ch am kihdag Smyrna t am. Id at am wo ha ahgi mani hab kaij: “Id o d haꞌichu ni-ahga ahni mani si wehpeg ia haꞌichug ch si ha oidch ia wabsh wo kia haꞌichugk, ahni mant muh k ep i wuhsh ab muhkig amjed. ");
INSERT INTO oodNT_vpl VALUES ("RV2_9","096_2_9","REV","2","9","9","S-mahch ani mam e kudut. Dam hi wa chum shoꞌigkam iia ch wabshaba d s-kakais am Jiosh tahgio. S-mahch ani mo haꞌi si pi ap has em-ahg g Tutuligo. Idam o hab e elid mo d Jiosh hemajkamga ch eda wa chum pi woho no pi d wabsh Jiawul hemajkamga. ");
INSERT INTO oodNT_vpl VALUES ("RV2_10","096_2_10","REV","2","10","10","“Pi g am wo shaꞌi ehbidad mamtp haschu i s-koꞌok ab wo nako. Neh, mt wo em-kuh. K wabshaba d wabsh Jiawul chiꞌoida ihda. Kut am waꞌi wehst-mahm tash hab wo mahsk ihda em-kudutadag. Am amt wo hihimad e-wohochudadag oidch am hugkam mamt hekid wo i koi. Kunt ab wo em-mah g pi ha huhugedam doakag hab masma mamt g gihko wo mah hegai mat wo ha gewito. ");
INSERT INTO oodNT_vpl VALUES ("RV2_11","096_2_11","REV","2","11","11","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad. “Hegam mat wo gewito g pi apꞌekam at pi wo ai g gokkokam muhkig.” ");
INSERT INTO oodNT_vpl VALUES ("RV2_12","096_2_12","REV","2","12","12","K hab ep kaij ab ni-wui, “Am g oꞌohanid g ha wanimeddam hegam mo ab si ni-hiwig ch am kihdag Pergamum t am. T id am wo ha ahgi mani hab kaij: “Id o d haꞌichu ni-ahga ahni mo g ni-is-pahyo ge aꞌaijed muꞌukasig. ");
INSERT INTO oodNT_vpl VALUES ("RV2_13","096_2_13","REV","2","13","13","S-mahch ani mo g Jiawul himdag si s-gewkdag amai. M eda ab wabsh kia s-ni-mahch ch e ahg. Hegai mo d Antipas ch ab si s-ni-wohokamchud at wa e muhkid amai. Kumt eda wa pi shaꞌi ni-dagito. ");
INSERT INTO oodNT_vpl VALUES ("RV2_14","096_2_14","REV","2","14","14","“K wabshaba am haꞌichu d hegai mani pi hohoꞌid am em-shahgid. Am o haꞌi em-wehmaj ch am hab wua hegai mat wa haschu ha mashcha g Tutuligo idam Balaambad ch Balakbad. Idam at wa ha mashcha mat wo huh hegai haꞌichu hugi mo wa ab e toꞌid g ha-jijoshchuda ch ehp mat hab wo wuad g s-tohntom haꞌichu. Id o wehs d pi apꞌekam am ni-tahgio. ");
INSERT INTO oodNT_vpl VALUES ("RV2_15","096_2_15","REV","2","15","15","Am o haꞌi ep em-wehmaj mo g Nicolas mashchama ab s-wohochud. ");
INSERT INTO oodNT_vpl VALUES ("RV2_16","096_2_16","REV","2","16","16","Gam g hu wo s-ohhod ihda pi apꞌekam. Nt wo em-cheggia heg hekaj is-pahyo mo ab i wuhshanis ni-chini amjed mamtp pi am hu wo i e apꞌech. ");
INSERT INTO oodNT_vpl VALUES ("RV2_17","096_2_17","REV","2","17","17","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad. “Ab ant wo ha mah hegam mat wo gewito g pi apꞌekam hegai pi ta behima haꞌichu hugi mo hab e aꞌaga ‘manna.’ Ab ant ep wo i ha mahkhi idam g s-toa Hodai. T hegam ha ab an wo oꞌohanask g wechij chehgig. T hegam wo waꞌi heheꞌejel s-mahchk g chehgig mat hedai i bei.” ");
INSERT INTO oodNT_vpl VALUES ("RV2_18","096_2_18","REV","2","18","18","K hab ep kaij ab ni-wui, “Am g oꞌohanid g ha wanimeddam hegam mo ab si ni-hiwig ch am kihdag Thyatira t am. T id am wo ha ahgi mani hab kaij: “Id o d ni-ahga ahni Jiosh alidag mo g ni-wuhpui hab masma tonod mo g nahda. K g ni-tahtad hab masma tohonnod mo g dahpiunas kohwli. ");
INSERT INTO oodNT_vpl VALUES ("RV2_19","096_2_19","REV","2","19","19","S-mahch ani g s-apꞌekam em-chikpan, pihk em-elidadag, em-wohochudadag ch em-hemajimadadag ch em-bahbgidadag. Baꞌich am hab i e junihim iaꞌi idani. ");
INSERT INTO oodNT_vpl VALUES ("RV2_20","096_2_20","REV","2","20","20","“K wabshaba am haꞌichu d hegai mani pi hohhoꞌid am em-shahgid. Am am wabsh hiwgid hegai uwi mo e wepogid g Jezebelbad ch hab e aꞌaga mo d Jiosh haꞌichu i tashogiddam. Id o ha mashcham g ni-ihmdam mat am hab wo junihid g pi apꞌekam haꞌichu ab aꞌai e wehm ch ep wo koꞌad hegai haꞌichu hugi mo ab e toꞌid g ha-jijoshchuda. ");
INSERT INTO oodNT_vpl VALUES ("RV2_21","096_2_21","REV","2","21","21","Ab ant wa heꞌes i mah g tash mat gam hu wo s-ohhod g pi ap e-chegitoi. K wabshaba pi hohhoꞌid mat wo dagito g pi apꞌekam. ");
INSERT INTO oodNT_vpl VALUES ("RV2_22","096_2_22","REV","2","22","22","Kunt heg hekaj hab wo juh mat wo mumku k wo woꞌiwua. T hegam chechoj mo am wehmaj wohppo am wehmaj ep wo e shoꞌigch. S-hohtam ant hab wo juh ihda heg hi wa matp gam hu wo s-ohhod g pi ap e-chegitoi. ");
INSERT INTO oodNT_vpl VALUES ("RV2_23","096_2_23","REV","2","23","23","Nt wo ha kokda g mahmdaj mat wehs g ni-ihmdam wo s-mai mani s-mahch g hemajkam ha-chegitoidag ch ha-tatchuidag. Ab ant wo em-namkid heg hekaj mam haschu has i junihim. ");
INSERT INTO oodNT_vpl VALUES ("RV2_24","096_2_24","REV","2","24","24","“Haꞌijj ahpim Thyatira t am hemajkam amt pi am hu i oi ihda pi apꞌekam mashchamadag k pi mai hegai mo haꞌijj hab aꞌaga ‘Jiawul si s-juhk s-aꞌagi haꞌichu.’ Pi ant ab hu baꞌich haꞌichu s-wehch wo em-mohtoꞌi. ");
INSERT INTO oodNT_vpl VALUES ("RV2_25","096_2_25","REV","2","25","25","Mt wabshaba hemho wa wo s-wihnam uꞌukchid hegai mam haschu i edgid ch ab wo ai mant wo uhpam jiwia. ");
INSERT INTO oodNT_vpl VALUES ("RV2_26","096_2_26","REV","2","26","28","“Ni-ohg Jiosh at ab ni-mah g gewkdag mant wehs s-gewkam wo ha dahmkad g jejewed ch wo ha padch g pi apꞌekam kokownaltalig. Kunt ab wo ha mah ihda gewkdag hegam mat wo gewito g pi apꞌekam k am hab wo junihid g ni-tatchui ch ab wo ai mant ep wo jiwia. T am ni-wehm wo ha dahmkad g jejewed. Kut am ha wehhejed wo mahsi g hoꞌigeꞌidadag hab masma mat g s-mahs huꞌu. ");
INSERT INTO oodNT_vpl VALUES ("RV2_29","096_2_29","REV","2","29","29","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad.” ");
INSERT INTO oodNT_vpl VALUES ("RV3_1","096_3_1","REV","3","1","1","K hab ep kaij ab ni-wui, “Am g oꞌohanid g ha wanimeddam hegam mo ab si ni-hiwig ch am kihdag Sardis t am. T heg am wo ha ahgi mani hab kaij: “Id o d haꞌichu ni-ahga ahni mani an uꞌukch g wewaꞌak huhuꞌu ch am kehshch g Hekia S-apꞌekam Gewkdag mat wewaꞌak masma wo e chehgidad em-wehhejed. S-mahch ani mam has chuꞌig. Bam em-elid mam d s-apꞌekam. Mt eda e mehkod ab ni-amjed. ");
INSERT INTO oodNT_vpl VALUES ("RV3_2","096_3_2","REV","3","2","2","Neh, mt ab wo i nehnen k ab wo i gewkai hegai mam haschu wabsh kia edgid mat koi wo s-ap muh. Pi o hohhoꞌid g Jiosh hegai mam haschu am hab junihim. ");
INSERT INTO oodNT_vpl VALUES ("RV3_3","096_3_3","REV","3","3","3","Am g wo s-chegitok mam wa haschu ab em-mashcham k ab wo i s-wohog elid k gam hu wo s-ohhod g pi ap e-chegitoi. Kumtp pi wo sha nehnen, nt s-aꞌagi ia wo jiwia hab sha masma mo g s-chu ehskam. Kumt pi wo shaꞌi mahchk g ohla mant hekid wo i jiwia. ");
INSERT INTO oodNT_vpl VALUES ("RV3_4","096_3_4","REV","3","4","4","“Haꞌijj ahpim amai Sardis t am am hi wa si e nuhkud mat pi haꞌichu wo em-uamhu. Ahpim mam s-ap am hab e junihim amt ni-wehm wo himad s-tohtam e enidadadch. ");
INSERT INTO oodNT_vpl VALUES ("RV3_5","096_3_5","REV","3","5","5","Hegam mat hedai wo gewito g pi apꞌekam at s-tohtam wo e enigadad. An o oꞌohadag g ha-chechgig an dahm kahchim ch ed mo d e doꞌibiakam. Kunt pi wo shaꞌi oa g ha chechgig k wabshaba hab wo chei am tahgio g ni-ohg Jiosh ch am ha tahgio g anghiligaj mo d ni-hemajkamga. ");
INSERT INTO oodNT_vpl VALUES ("RV3_6","096_3_6","REV","3","6","6","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad.” ");
INSERT INTO oodNT_vpl VALUES ("RV3_7","096_3_7","REV","3","7","7","K hab ep kaij ab ni-wui, “Am g oꞌohanid g ha wanimeddam hegam mo ab si ni-hiwig ch am kihdag Philadelphia t am. T heg am wo ha ahgi mani hab kaij: “Id o d haꞌichu ni-ahga ahni mani d hekia s-apꞌekam ch d wohokam ch an uꞌukch g Davidbad yahwi. Id ani hekaj haꞌichu kukpiꞌok. T pi hedai wo e nako mas ab ep wo kuh. Kuni haꞌichu kukpa. T pi hedai wo e nako mas ab ep wo kuhpiꞌo. ");
INSERT INTO oodNT_vpl VALUES ("RV3_8","096_3_8","REV","3","8","8","S-mahch ani mam pi am hu i si s-gewpkdag ch wabshaba am oidch hab e junihim g ni-mashchama ch ab si ni-hiwig. Ab ant i hema kuhpiꞌo g kihjeg em-wehhejed. T pi hedai wo e nako mas ab ep wo kuh. ");
INSERT INTO oodNT_vpl VALUES ("RV3_9","096_3_9","REV","3","9","9","“Haꞌi o hab e aꞌaga mo d Tutuligo ch d Jiosh hemajkamga. K eda hab chuꞌig mo d wabsh Jiawul hemajkamga. Bant wo ha juh mat ab wo i hihi em-wui k ab wo i shulig k ab wo si has i em-el. T wo wehsijj s-mai mani ahpim ab si em-tatchua. ");
INSERT INTO oodNT_vpl VALUES ("RV3_10","096_3_10","REV","3","10","10","“Am am hab junihim g ni-chehanig ch s-bahbgim ab nakog haꞌichu. Nt heg hekaj wo em-nuhkud heg amjed kudutadag mo ab him ha wui g wehs hemajkam mat am wo ha aꞌappe wehs jewed shuhdgim. ");
INSERT INTO oodNT_vpl VALUES ("RV3_11","096_3_11","REV","3","11","11","S-hohtam ant wo jiwia. Am g wo si nuhkud hegai mani ab em-mahkch. T hab pi hedai wo shaꞌi em-wohppoꞌi hegai mani ab em-makiog hahawa. ");
INSERT INTO oodNT_vpl VALUES ("RV3_12","096_3_12","REV","3","12","12","“Bant wo ha juh hegam mat wo gewito g pi apꞌekam mat d wo uꞌugchuk am Jiosh kihdag ed hab sha masma mo g che-tondag am geꞌe cheopi ed. Kut idam pi hekid wo shaꞌi dagito g Jiosh kihdag. An ant ha ab wo oꞌoha g ni-Jioshga chehgig ch g Jiosh kihhim chehgig. Jiosh kihhim o d Wechij Jerusalem ch ab wo i hud Jiosh amjed an dahm kahchim ch ed. Ab ant ha ab ep wo oꞌoha g ni-wechij chehgig. ");
INSERT INTO oodNT_vpl VALUES ("RV3_13","096_3_13","REV","3","13","13","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad.” ");
INSERT INTO oodNT_vpl VALUES ("RV3_14","096_3_14","REV","3","14","14","K hab ep kaij ab ni-wui, “Am g oꞌohanid g ha wanimeddam hegam mo ab si ni-hiwig ch am kihdag Laodicea t am. T heg am wo ha ahgi mani hab kaij: “Id o d haꞌichu ni-ahga ahni mani s-ap wohokamchud g wohokam ab amjed g Jiosh ch am wehs dahm g Jiosh nahtoi. ");
INSERT INTO oodNT_vpl VALUES ("RV3_15","096_3_15","REV","3","15","15","S-mahch ani mam has chuꞌig. Bam chum e elid mam s-ap ab ihm g Jiosh. Kum eda pi am hu woho i e dagitokch wui. ");
INSERT INTO oodNT_vpl VALUES ("RV3_16","096_3_16","REV","3","16","16","Nt heg hekaj gam hu hab wo i em-juh ab ni-amjed hab sha masma mamt gam hu wo wiho g wabsh s-huhk wasib. ");
INSERT INTO oodNT_vpl VALUES ("RV3_17","096_3_17","REV","3","17","17","Bam chechꞌe mo am wabsh i s-em-apꞌe haꞌichu nam pi d s-kakais ch hab ep chechꞌe mam pi haꞌichu ep shaꞌi tatchua. Ni wabshaba em-ahgid mam si shoꞌig ch s-ta hoꞌigeꞌidama ch gm wabsh i s-dadpk ch pi nenea. ");
INSERT INTO oodNT_vpl VALUES ("RV3_18","096_3_18","REV","3","18","18","Ab g wo i e dagito ni-wui k hab masma wo edagi g s-wohom kaisdag ch s-kehg wehschuga ch kulani am wehhejed g em-wuhpui. Kumt hahawa pi wo shoꞌigk ch pi wo s-dadpk ch wo s-neneak. ");
INSERT INTO oodNT_vpl VALUES ("RV3_19","096_3_19","REV","3","19","19","Haꞌichu ani shohbid ch ha gewittan hegam mani ab si ha tatchua mat hekaj gam hu wo s-ohhod g pi ap e-chegitoi. ");
INSERT INTO oodNT_vpl VALUES ("RV3_20","096_3_20","REV","3","20","20","“Neh, ab ani em-waid ni-wui. K heg wa wepo mani ab kehk em-kihjeg ab ch ab shontpag ch ab em-chehcheg. Kumt wo kah mani ab neok k wo i kuhpiꞌo g kihjeg. Nt ab wo i wah. Kutt ab aꞌai wo t-ihmad ch t-wehm wo si s-hehgigk hab masma matt hems wo t-wehm t-gegosidad. ");
INSERT INTO oodNT_vpl VALUES ("RV3_21","096_3_21","REV","3","21","21","Ni-ohg Jiosh at an ni-dai e-hugid an kownal ni-daikud an nant pi gewito g pi apꞌekam. Kunt ahni am hab waꞌap wo em-dai ni-hugid an kownal daikud t ab mamtp hedai wo gewito g pi apꞌekam. ");
INSERT INTO oodNT_vpl VALUES ("RV3_22","096_3_22","REV","3","22","22","“Hekia S-apꞌekam Gewkdag o am i maskogid g haꞌichu ni-ahga am em-wui ahpim mam ab si ni-hiwig ch am kihdag ha eꞌeda hegam wewaꞌak kihhim. Kumt wehsijj ab wo kaihamad.” ");
INSERT INTO oodNT_vpl VALUES ("RV4_1","096_4_1","REV","4","1","1","Ab ant hahawa i nen k haꞌichu ep neid. Am ni-tahgio o hab sha mahs mo ab kuhpiꞌokas g dahm kahchim hab sha masma mo ab ge kihjeg. Kuni ep kah g neꞌokij g Jesus. K hab sha kaidag mo g kuikud ch hab kaij ab ni-wui, “Ab g i hihm. Nt am wo m-chehgi mat haschu hemho wa am hab wo e juh iꞌajed imhab.” ");
INSERT INTO oodNT_vpl VALUES ("RV4_2","096_4_2","REV","4","2","2","T ha hekaj ab si i ni-wehmt g Hekia S-apꞌekam Gewkdag. K shahag wepo mat g dahm kahchim am e chehgi ni-wui. Kuki g geꞌe kownal daikud ab kehk. K an hema daha id ab. ");
INSERT INTO oodNT_vpl VALUES ("RV4_3","096_4_3","REV","4","3","3","K g wuhioshaj wabsh tonod hab masma mo hegam si s-kehg hohodai mo hab e aꞌaga ‘jasper’ ch ‘carnelian.’ K an kownal daikud wehgaj hab chuꞌig g kiohod. K id s-chehdagi hab masma mo hegai s-kehg hodai mo hab e aꞌaga ‘emerald.’ ");
INSERT INTO oodNT_vpl VALUES ("RV4_4","096_4_4","REV","4","4","4","Kuki an wehgaj hab ep chuꞌig g gokko gamai giꞌik kownal dadaikud. Kuki an ha ab dadha g gokko gamai giꞌik geꞌeged ch s-tohtakaj e enigadadch ch g ohla gigiko ab wahpkch. ");
INSERT INTO oodNT_vpl VALUES ("RV4_5","096_4_5","REV","4","5","5","Kuki ab geꞌe kownal daikud amjed ab si memhe g wepgi. Kuki ab toahim g tataniki. Kuki g wewaꞌak kuhchki am memeihim baꞌich g geꞌe kownal daikud no pi g Hekia S-apꞌekam Gewkdag wewaꞌak masma e chehgidch am t-wehhejed. ");
INSERT INTO oodNT_vpl VALUES ("RV4_6","096_4_6","REV","4","6","6","Am baꞌich g geꞌe kownal daikud oki shaꞌi si s-dahpk ch hab masma mo g mi-lihda am tadani ch am wabsh gai tonod. An wehgaj g kownal daikud oki an aꞌai gegok g giꞌik haꞌichu dodakam ch wehsko wuhpui. ");
INSERT INTO oodNT_vpl VALUES ("RV4_7","096_4_7","REV","4","7","7","K hema hab sha mahs mo g mawid. K hema hab ep mahs mo g wisilo. K hema g wuhioshaj hab mahs mo g oꞌodham wuhiosha. K hema hab mahs mo g baꞌag ch an daꞌa. ");
INSERT INTO oodNT_vpl VALUES ("RV4_8","096_4_8","REV","4","8","8","K wehsijj idam chuhdp aꞌan. K g ha-aꞌan wehsko wuhpui. K chum hekid neꞌe hab masma: “Ab ach si has elid g t-kownalig Jiosh. Do si hekia s-apꞌekam ch si s-gewkdag ch chum hekid an haꞌichug.” ");
INSERT INTO oodNT_vpl VALUES ("RV4_9","096_4_9","REV","4","9","9","Kuki am neꞌe idam giꞌik haꞌichu dodakam ch ab mahk g has elida ch hoꞌigeꞌelig hegai mo chum hekid an haꞌichug ch an da kownal daikud t an. ");
INSERT INTO oodNT_vpl VALUES ("RV4_10","096_4_10","REV","4","10","10","K heg wui ab hab waꞌap i shuhullig hegam geꞌeged ch am wuashulig g e-gigiko ch am wecho shuhullig ch ab ihm ch hab chechꞌe: ");
INSERT INTO oodNT_vpl VALUES ("RV4_11","096_4_11","REV","4","11","11","“T-kownalig Jiosh, ab ap apꞌedag matt ab wo si m-hehgchulidad ch ab wo si has m-elidad nap pi wehs s-gewkdag ch wehs haꞌichu nahto. K hab d m-elida mo in hab chuꞌig.” ");
INSERT INTO oodNT_vpl VALUES ("RV5_1","096_5_1","REV","5","1","1","Ni haha wabsh neid. Kuki an uꞌukch g holiwek oꞌohana s-apkojed e-nowi ed hegai mo an da kownal daikud t an. K wehsko oꞌohanas ab ab ihda ch wewaꞌakpa ab si bidshpi ch cheposidas. ");
INSERT INTO oodNT_vpl VALUES ("RV5_2","096_5_2","REV","5","2","2","Neid ani ehp g si s-gewk anghil. K heg si s-kaidam amog ch hab kaij, “Dohꞌo am hugkam apꞌedag mat wo e nako mat wo wantsh g chechposig k ab wo i kuhpiꞌo ihda oꞌohana?” ");
INSERT INTO oodNT_vpl VALUES ("RV5_3","096_5_3","REV","5","3","3","T wabshaba pi hedai e cheh an dahm kahchim ch ed ch in jewed dahm ch am jewed wecho mat wo e nakog k wo kuhpiꞌo k an wo i nei eda g oꞌohana. ");
INSERT INTO oodNT_vpl VALUES ("RV5_4","096_5_4","REV","5","4","4","Ni heg hekaj si pi ap ni-tahtk ch shoak. ");
INSERT INTO oodNT_vpl VALUES ("RV5_5","096_5_5","REV","5","5","5","K hab hahawa kaij hema hegam geꞌeged ab ni-wui, “Pi g am shoakad. Neh, Mawid Namkam at gewito g pi apꞌekam k hab wo e nako mat wo wantsh g wewaꞌak chechposig k ab wo i kuhpiꞌo g holiwek oꞌohana. Bo masma hab chuꞌig mo hab masma oꞌohadag mo id ab d Judabad amjedkam ch d ep Davidbad amjedkam.” ");
INSERT INTO oodNT_vpl VALUES ("RV5_6","096_5_6","REV","5","6","6","Kuni hahawa neid hegai moki hab ahg. K eda ihda Mawid Namkam hab masma ab i e chehgidch mo g kahwal mad ch atki heki hu e muhkid k idani am kehk si eda g kownal daikud. K an wehgaj gegok hegam giꞌik haꞌichu dodakam ch hegam geꞌeged. K hegai mo kahwalkaj ab e chehgidch wewaꞌak aꞌag ch wewaꞌak wuhpui. Idam wewaꞌak wuhpui o hab d ahga mat ab amjed i hih g Hekia S-apꞌekam Gewkdag k an wehsko neid ch nuhkud g Jiosh nahtoi. ");
INSERT INTO oodNT_vpl VALUES ("RV5_7","096_5_7","REV","5","7","7","T am hih hegai mo kahwalkaj ab e chehgidch k am bei g holiwek oꞌohana ab s-apko nowij ab hegai mo ab da kownal daikud t ab. ");
INSERT INTO oodNT_vpl VALUES ("RV5_8","096_5_8","REV","5","8","8","T ha hekaj ab wui i shul hegam giꞌik haꞌichu doakam ch hegam gokko gamai giꞌik geꞌeged. K idam wehsijj ge ahlipa ch ohla hohas-hahaꞌa. K hegam ha eda hohas-hahaꞌa s-ap uhw shuhdagi ch id d ha-hoꞌigeꞌidahuna g Jiosh hemajkamga. ");
INSERT INTO oodNT_vpl VALUES ("RV5_9","096_5_9","REV","5","9","9","K am hema aꞌaga g wechij neꞌi. K g ha-neꞌi hab chuꞌig: “Ahpi ap geꞌe apꞌedag mapt wo e nakog k am wo bei g holiwek oꞌohana k wo wantsh g chechposigaj napt pi e muhkid k hekaj ab uhpam i ha ui g hemajkam am wehhejed g Jiosh. K g m-uꞌi d wehsko dakam hemajkam ch d nahnko kaidam neneokdam ab wehs jejewed ha amjed. ");
INSERT INTO oodNT_vpl VALUES ("RV5_10","096_5_10","REV","5","10","10","Bapt ha juh mat wehs d wo papalk ch ab wo ihmad g Jiosh ch d wo kokownalk wehsko jewed dahm.” ");
INSERT INTO oodNT_vpl VALUES ("RV5_11","096_5_11","REV","5","11","11","Nt am hahawa nea k ha kah muꞌi mihl anghil. Idam o an wehgaj gegok g geꞌe kownal daikud am ha wehm hegam giꞌik haꞌichu doakam ch hegam geꞌeged ");
INSERT INTO oodNT_vpl VALUES ("RV5_12","096_5_12","REV","5","12","12","ch si s-kaidam neꞌe hab masma: “Hegai mat kahwalkaj e muhkid o ab ab ulini mamt am wo i kei wehs haꞌichu dahm k ab wehs wo mah g s-kaisdag ch haꞌichu amichudadag ch gewkdag ch ab has elidadag ch hehgchulidadag ch hoꞌigeꞌidadag.” ");
INSERT INTO oodNT_vpl VALUES ("RV5_13","096_5_13","REV","5","13","13","Kuni ha kah g wehs haꞌichu doakam an dahm kahchim ch ed ch an jewed dahm ch am jewed wecho ch am geꞌe kahchki ch ed. Wehs idam o am neꞌe hab masma: “Do ha wuikam g Jiosh heg wehm mat kahwalkaj ab e chehgidch mamb ab wo si pihk e elidad ha wui ch ab wo si has ha elidad ch ab wo ha hehgchulidad ch ab ha wui wo dagitokchid g e-gewkdag chum hekid.” ");
INSERT INTO oodNT_vpl VALUES ("RV5_14","096_5_14","REV","5","14","14","Tki hegam giꞌik haꞌichu doakam ab wohokamchud k hab kaij, “Am o wa woho ihda.” T g geꞌeged ab i shul wecho k ab si ihm. ");
INSERT INTO oodNT_vpl VALUES ("RV6_1","096_6_1","REV","6","1","1","Ni ab neid hegai mo kahwalkaj ab e chehgidch. Kutki hema gam wantsh hegam wewaꞌak chechposig. K hema hab kaij hegam giꞌik haꞌichu doakam, “Ab g i hihm.” ");
INSERT INTO oodNT_vpl VALUES ("RV6_2","096_6_2","REV","6","2","2","K g neꞌokij hab sha kaidag mo g tataniki. Nt hahawa ep chum nei. Tki g s-toa kawyu am hema i wuhsh. Kuki ab hema cheshaj ch g gaht uꞌa. Mt g gihko an hab juh moꞌoj an. Ge oki gewkdag ch am i wuhsh mat wo ha gewito g hemajkam. ");
INSERT INTO oodNT_vpl VALUES ("RV6_3","096_6_3","REV","6","3","3","Kutki am hahawa ab kuhpiꞌo g gokkokam cheposig hegai mo kahwalkaj ab e chehgidch. Kuni kah g gokkokam haꞌichu doakam. K hab kaij, “Ab g i hihm.” ");
INSERT INTO oodNT_vpl VALUES ("RV6_4","096_6_4","REV","6","4","4","Tki ab hema ep i wuhsh g kawyu k ge s-wegi. K ab hema cheshaj. Kumt ab mah g gewkdag mat hab wo juh g cheggiadag an jewed dahm mat g hemajkam wo aꞌai e kokda. Kumt g geꞌe is-pahyo ab mah. ");
INSERT INTO oodNT_vpl VALUES ("RV6_5","096_6_5","REV","6","5","5","Tki ab hahawa i kuhpiꞌo g waikkokam cheposig hegai mo kahwalkaj ab e chehgidch. Kuni kah g waikkokam haꞌichu doakam. K hab kaij, “Ab g i hihm.” Nt chum nei. T g s-chuk kawyu ab i wuhsh. K hema cheshaj ch g pisaltakud uꞌa. ");
INSERT INTO oodNT_vpl VALUES ("RV6_6","096_6_6","REV","6","6","6","K am hema neok ab ha shahgid hegam giꞌik haꞌichu doakam ch hab kaij, “T wo si s-namkigk g haꞌichu hugi. Mt chum hems wo ha namkid g e-nahtoi am chikpank hemako tashkaj mamt wo ha nolawt g al hemako s-wehch pilkani o g waik s-wehch si-wahyo. Mt wabshaba pi wo shohbi g manjeki ch nawait.” ");
INSERT INTO oodNT_vpl VALUES ("RV6_7","096_6_7","REV","6","7","7","Tki gam hahawa wantsh k kuhpiꞌo g giꞌikkokam cheposig hegai mo kahwalkaj ab e chehgidch. Ni kah g giꞌikkokam haꞌichu doakam. K hab kaij, “I hihm.” ");
INSERT INTO oodNT_vpl VALUES ("RV6_8","096_6_8","REV","6","8","8","Nt ab i chum nei. Tki g s-kohmagi kawyu ab i wuhsh. Kuki hema cheshaj ch hab chehgig Muhki. Kuki ab si mia oidch him hegai mash hab e aꞌaga Jiawul Kih. Mtki idam ab ha mah g gewkdag am dahm g hemako tahpani mo giꞌikko e tahpanch (¼) ihda jewed. Kutki ha kokda cheggiadag ch ed ch g bihugigkaj ch mumkidagkaj. Tki g mischini haꞌichu doakam hab waꞌap haꞌi wo ha kokda. ");
INSERT INTO oodNT_vpl VALUES ("RV6_9","096_6_9","REV","6","9","9","Tki gam hahawa ep wantsh k kuhpiꞌo g hetaspokam cheposig hegai mo kahwalkaj ab e chehgidch. Kuni neid ab wecho g iagchulidakud g ha-dodakag hegam matki e koꞌij heg hekaj mo am ahgahim g Jiosh haꞌichu ahga ch pi shaꞌi dagito g haꞌichu e ahga. ");
INSERT INTO oodNT_vpl VALUES ("RV6_10","096_6_10","REV","6","10","10","Idam o si s-kaidam hihnk ch hab kaij, “Si s-gewkam kownal ch si s-apꞌekam ch si s-wohokam, heꞌes at wo i tashk mapt haha wo ha lodai g hemajkam an jewed dahm k ab wo ha mah g s-koꞌok namkidadag heg hekaj mat t-kokda?” ");
INSERT INTO oodNT_vpl VALUES ("RV6_11","096_6_11","REV","6","11","11","Mt ab hahawa wehsijj i ha mahkhi g s-tohta liliwa k hab ha ahg mat wo shaꞌal baꞌich i e uhꞌulinihogid k ab wo ai mat wehs wo e koꞌij hegam ha wehm pion ch ha-wepnag mat ha wepo masma wo e koꞌij. ");
INSERT INTO oodNT_vpl VALUES ("RV6_12","096_6_12","REV","6","12","12","Tki gam hahawa ep wantsh k kuhpiꞌo g chuhdpokam cheposig hegai mo kahwalkaj ab e chehgidch. Tki am shaꞌi si uꞌugij g jewed. Kutki g tash ge chuku hab masma mo g s-kowk s-chuk ikus. Kutki g mashad wehsko ge wegih hab masma mo g ehꞌed. ");
INSERT INTO oodNT_vpl VALUES ("RV6_13","096_6_13","REV","6","13","13","Tki g huhuꞌu i shul ab dahm kahchim amjed an jewed dahm hab sha masma mat g pi bakam suhna wo i shul ab e-jehj amjed mat g s-gewk hewel wo si uꞌugij. ");
INSERT INTO oodNT_vpl VALUES ("RV6_14","096_6_14","REV","6","14","14","Tki g dahm kahchim ab wabsh i huhug hab sha masma mat g tapial wo i e holiwkad k ged hu wo e cheh. Tki wehs g dohdaꞌag ch g al siꞌiskod jejewed am shuhdagi ch ed gam hu gawulko i e uhꞌul. ");
INSERT INTO oodNT_vpl VALUES ("RV6_15","096_6_15","REV","6","15","15","Ni ha neid matki wehs chum e eꞌesto g hemajkam, chum hems g kokownal ch si s-has hahaꞌichu ch shondal ha-geꞌegeꞌejig ch s-gewpkkam ch hegam ehp mo d shoꞌigkam ch hegam mo d nenehol. Am atki chum e eꞌesto chehcho ch ed ch am hohodai wepcho ");
INSERT INTO oodNT_vpl VALUES ("RV6_16","096_6_16","REV","6","16","16","ch ab si hihnk dohdaꞌag ch hohodai wui hab kaijch, “Ab g wo i shulig t-dahm mat pi wo t-neidad g Jiosh. Oi g wo t-eꞌesto ab amjed hegai mo kahwalkaj ab e chehgidch mat pi wo s-koꞌokam t-namkid. ");
INSERT INTO oodNT_vpl VALUES ("RV6_17","096_6_17","REV","6","17","17","E o aihim g lodaita tash. Kutt pi wo shaꞌi t-nako matt ab wui wo gegokiwua.” ");
INSERT INTO oodNT_vpl VALUES ("RV7_1","096_7_1","REV","7","1","1","Ntki haha wabsh ha nei g giꞌik anghil. K hema ab kehk siꞌalig tahgio ch hema ab huduni tahgio ch hema ab wakolim tahgio k ch hema ab juhpin tahgio. Kuki idam an uꞌukch g giꞌik hewel mat pi an hu wo hewedad jewed dahm o an kahchki dahm. Kuki gam hu wabsh i pi hoini wehs haꞌichu. ");
INSERT INTO oodNT_vpl VALUES ("RV7_2","096_7_2","REV","7","2","2","Kuni hahawa hema ep neid g anghil. Kuki id ab him siꞌal wecho amjed ch g Jiosh cheposidakud uꞌa. Kuki eda ab mahks hegam giꞌik mat wo padch g jewed ch kahchki. K wabshaba ihda hema ab ha wui hab kaij. ");
INSERT INTO oodNT_vpl VALUES ("RV7_3","096_7_3","REV","7","3","3","“Pi g am s-koꞌokam has wo juhni g jewed ch kahchki ch kukui. Kutt ab hoꞌip kia ha chepos g Jiosh pionag ab ha-koka ab.” ");
INSERT INTO oodNT_vpl VALUES ("RV7_4","096_7_4","REV","7","4","4","Kuni kah mash d siant giꞌikko wehst-mahm gamai giꞌik mihl (144,000) hegam mamt ha chepos heg hekaj Jiosh cheposidakud. ");
INSERT INTO oodNT_vpl VALUES ("RV7_5","096_7_5","REV","7","5","5","Am o haꞌichug g gamai gohk mihl (12,000) ab wehsijj i ha amjed g t-shohshonbad. Idam o wa d gamai gohk ch wa hab chechgig Judah, Reuben, Gad, ");
INSERT INTO oodNT_vpl VALUES ("RV7_6","096_7_6","REV","7","6","6","Asher, Naphtali, Manasseh, ");
INSERT INTO oodNT_vpl VALUES ("RV7_7","096_7_7","REV","7","7","7","Simeon, Levi, Issachar, ");
INSERT INTO oodNT_vpl VALUES ("RV7_8","096_7_8","REV","7","8","8","Zebulun, Joseph, Benjamin. ");
INSERT INTO oodNT_vpl VALUES ("RV7_9","096_7_9","REV","7","9","9","Ntki hahawa ep ha nei moki am shaꞌi si geꞌe hemapig hab chuꞌig. Kuki pi ta kuintama idam hemajkam ch ab amjed g wehsko jejewed ch d nahnko mahs oꞌodham ch nahnko kaidam neneokdam. Kuki am daha e-kownal daikud ab hegai mo kahwalkaj ab e chehgidch. Kuki hegam muꞌi hemajkam am baꞌich gegok ch s-tohtakaj e enigadadch ch g haꞌichu iꞌibhonig an uhꞌukch ");
INSERT INTO oodNT_vpl VALUES ("RV7_10","096_7_10","REV","7","10","10","ch si s-kaidam neneok ch hab kaij: “T-doꞌibiadag o ab amjed g Jiosh ch ab amjed hegai mo kahwalkaj ab e chehgidch.” ");
INSERT INTO oodNT_vpl VALUES ("RV7_11","096_7_11","REV","7","11","11","Kuki wehsijj g anghil an ha wehgaj gegok ch am i shulig ch ab ihm g Jiosh ch hab ep kaij: ");
INSERT INTO oodNT_vpl VALUES ("RV7_12","096_7_12","REV","7","12","12","“Ab ach si hoꞌigeꞌid ch si hehgchulid g Jiosh no pi wehs edgid g amichudadag ch gewkdag chum hekid. Amen.” ");
INSERT INTO oodNT_vpl VALUES ("RV7_13","096_7_13","REV","7","13","13","Tki hema hegam geꞌeged ab ni-kakke k hab kaij, “Dohꞌo wud idam hemajkam mo s-tohtam e enigadadch ch hebai amjed hihim?” ");
INSERT INTO oodNT_vpl VALUES ("RV7_14","096_7_14","REV","7","14","14","Ni hab kaij ab wui, “Pi ani shaꞌi mahch. Ahpi ap wa s-mahch.” K hab kaij ab ni-wui, “Idam o d hegam mat ab s-ap gahi wuwha g si geꞌe shoꞌigchudadag. Heg o wa wepo mat am i wapko g e-wepschuga heg hekaj ehꞌedaj hegai mo kahwalkaj ab e chehgidch. ");
INSERT INTO oodNT_vpl VALUES ("RV7_15","096_7_15","REV","7","15","15","Heg o hekaj ia gegok Jiosh baꞌich ch ab ihm wehs tashkaj ch s-chuhugam oidk. Kut g Jiosh wo ha nuhkudad chum hekid. ");
INSERT INTO oodNT_vpl VALUES ("RV7_16","096_7_16","REV","7","16","16","Pi at dahm d ep wo bihugkoik o d wo tonkkoik. Pi at hekid ep wo s-tonik ha wehhejed. ");
INSERT INTO oodNT_vpl VALUES ("RV7_17","096_7_17","REV","7","17","17","Hegai mo kahwalkaj ab e chehgidch at wo ha nuhkudad hab masma mo g kahwal nuhkuddam ch am wo i ha wanim heg wui s-kehg doakag mo heg wepogidas shonkam shuhdagi. Kut g Jiosh ab wehs wo i oa g ha-ohꞌog.” ");
INSERT INTO oodNT_vpl VALUES ("RV8_1","096_8_1","REV","8","1","1","Tki am hahawa wantsh k kuhpiꞌo g wewaꞌakkokam cheposig hegai mo kahwalkaj ab e chehgidch. Kuki gam hu wabsh i pi shahmuni an dahm kahchim ch ed am huꞌi eda hugkam ohla. ");
INSERT INTO oodNT_vpl VALUES ("RV8_2","096_8_2","REV","8","2","2","Kuni haha wabsh ha neid hegam wewaꞌak anghil moki am gegok Jiosh tahgio. Mtki idam ab i ha mahkhi g wewaꞌak kukuikud. ");
INSERT INTO oodNT_vpl VALUES ("RV8_3","096_8_3","REV","8","3","3","Kuki am kehk g iagchulidakud kownal daikud baꞌich. Tki heg wui am hema ep jiwia g anghil k g ohla haꞌa uꞌa. Kumtki am eda geꞌe toꞌi g s-ap uhwchu mat ab wo i wehnad g ha-hoꞌigeꞌidalig g Jiosh hemajkamga k am wo iagchul Jiosh wui. ");
INSERT INTO oodNT_vpl VALUES ("RV8_4","096_8_4","REV","8","4","4","Kutki g anghil mehi g s-ap uhwchu. Tki g kuhbs ab amjed am uhgk i chesh wehnadk g ha-hoꞌigeꞌidalig g hemajkam. ");
INSERT INTO oodNT_vpl VALUES ("RV8_5","096_8_5","REV","8","5","5","Tki am hahawa bei g mehi ab amjed g iagchulidakud heg hekaj ohla haꞌa k am iawua jewed dahm. Kutki am shaꞌi si kop g tataniki k si s-kaidag. Kuki g wepgi an tohonnod ch g jewed si uꞌugij. ");
INSERT INTO oodNT_vpl VALUES ("RV8_6","096_8_6","REV","8","6","6","Tki hegam wewaꞌak anghil mo uꞌa g wewaꞌak kukuikud am i e nako mat wo ku. ");
INSERT INTO oodNT_vpl VALUES ("RV8_7","096_8_7","REV","8","7","7","Tki g wehpeg anghil am si kuhu g e-kuikudkaj. Tki g chea ch mehi wehnadch g ehꞌed ab i e iawua an dahm g jewed. Kutki hemako tahpani mei g jewed mo waik e tahpanch (⅓). Kutki g kukui hab waꞌap masma haꞌas meitto. Tki g washai wehs meitto. ");
INSERT INTO oodNT_vpl VALUES ("RV8_8","096_8_8","REV","8","8","8","Tki g gokkokam anghil am hahawa epai kuhu g e-kuikudkaj. Tki am haꞌichu e daꞌich ge shuhdagi ch ed ch hab sha mahs mo g ge geꞌe doꞌag ch meihim. Tki hemako tahpani mo waik e tahpanch g ge shuhdagi wabsh e ehꞌedch. ");
INSERT INTO oodNT_vpl VALUES ("RV8_9","096_8_9","REV","8","9","9","Tki haꞌakia ep koi g haꞌichu doakam am ge shuhdagi ch ed ch haꞌakia ep wachkk g wapalko am shuhdagi ch ed. ");
INSERT INTO oodNT_vpl VALUES ("RV8_10","096_8_10","REV","8","10","10","Tki g waikkokam anghil am hahawa ep ku. Tki g geꞌe huꞌu ab i gei dahm kahchim t amjed k hab masma meihim mo g kuhchki ch maꞌish g hemako tahpani mo waik e tahpanch g aꞌakimel ch shohshonkam shuhdagi. ");
INSERT INTO oodNT_vpl VALUES ("RV8_11","096_8_11","REV","8","11","11","K hab chehgig ihda huꞌu S-siwkam. Kutki g hemako tahpani mo waik e tahpanch g shuhdagi wabsh ge siwa. Tki muꞌi hemajkam koi chum iꞌik ihda shuhdagi no pi si s-siw. ");
INSERT INTO oodNT_vpl VALUES ("RV8_12","096_8_12","REV","8","12","12","Tki g giꞌikkokam anghil am hahawa epai kuhu g e-kuikudkaj. Kutki g hemako tahpani mo waik e tahpanch g tash ch mashad ch huhuꞌu ge chuku. Kutki heg hekaj haꞌas huhug g ha-tonlig ch haꞌas tash pi tonod tash oidam ch chuhug oidam. ");
INSERT INTO oodNT_vpl VALUES ("RV8_13","096_8_13","REV","8","13","13","Nt am hahawa ep i nen k kah. Kuki si s-kaidam hab kaij g baꞌag an uhgk daꞌadch, “Eh, si s-ta ehbidama! Dat wo si s-ta ehbidamak am ha wehhejed hegam mo an kih jewed dahm mat ab wo kaida g kuikud ab ha amjed hegam waik anghil mat am ep wo kuhk.” ");
INSERT INTO oodNT_vpl VALUES ("RV9_1","096_9_1","REV","9","1","1","Tki am hahawa ep kuhu g hetaspokam anghil g e-kuikudkaj. Kuni neid g huꞌu. Tki id am gei jewed dahm ab dahm kahchim t amjed. Kumtki ab mah hegai yahwi mo heg d wuikam wag mo pi hebai hug. ");
INSERT INTO oodNT_vpl VALUES ("RV9_2","096_9_2","REV","9","2","2","Kutki ihda huꞌu am kuhpiꞌo hegai wag. Tki g kuhbs hab masma ab i wuhsh mo ab amjed g si geꞌe nahdakud. Kutki g tash tonlig wabsh wehsko chuku heg hekaj kuhbs ab amjed g wag. ");
INSERT INTO oodNT_vpl VALUES ("RV9_3","096_9_3","REV","9","3","3","Tki g geꞌeged shoshꞌo ab i huhud amjed g kuhbs an dahm g jewed. Kumtki ab ha mah g gewkdag mat s-koꞌokam wo ha juh hab masma mo g nanakshel. ");
INSERT INTO oodNT_vpl VALUES ("RV9_4","096_9_4","REV","9","4","4","Kum hab ha ahg mat pi wo koꞌokam has juh g washai ch kukui ch wehs haꞌichu wuhshanig. Hegam atsh wo waꞌi s-koꞌokam has ha juh hemajkam mo pi ab hu cheposidas e-koka ab heg hekaj Jiosh cheposidakud. ");
INSERT INTO oodNT_vpl VALUES ("RV9_5","096_9_5","REV","9","5","5","Kumtki pi ha hiwigi idam shoshꞌo mat wo ha kokda idam hemajkam k wabshaba wabsh wo s-koꞌokam ha shoꞌigch hetasp mashad ab. Kuki g s-koꞌok ab amjed g ha-shoꞌigchuda hab masma s-koꞌok mo g nakshel keꞌi. ");
INSERT INTO oodNT_vpl VALUES ("RV9_6","096_9_6","REV","9","6","6","Kutki heg oidam hetasp mashad idam hemajkam wo chum si s-koꞌim k wabshaba pi wo koi. ");
INSERT INTO oodNT_vpl VALUES ("RV9_7","096_9_7","REV","9","7","7","Kuki idam shoshꞌo hab mams mo hegam kakawyu mo e hekaj am cheggiadag ch ed. Kuki g ha-mohmi hab mams mo g uꞌuwi ha-mohmi. K an ha-mohmi an wahpkch g ohla gigiko. ");
INSERT INTO oodNT_vpl VALUES ("RV9_8","096_9_8","REV","9","8","8","Kuki g ha-wuhpiosha sha oꞌodham ha-wuhpiosha mams. Kuki g ha-tahtami hab mams mo g mawid tahtami. ");
INSERT INTO oodNT_vpl VALUES ("RV9_9","096_9_9","REV","9","9","9","Kuki g ha-babsho ab haꞌichukaj mamꞌaishch mo hab sha mams mo g wainomi koktoni. K g ha-aꞌan hab sha kaidag mo g muꞌi cheggiakud kakalit an wohpo mat wo ha cheggia. ");
INSERT INTO oodNT_vpl VALUES ("RV9_10","096_9_10","REV","9","10","10","Kuki g ha-bahbhai ch ha-uꞌush hab mams mo g nanakshel ha-uꞌush. K g e-bahbhaikaj e nakog mat wo s-koꞌokam has ha juh g hemajkam hetasp mashad ab. ");
INSERT INTO oodNT_vpl VALUES ("RV9_11","096_9_11","REV","9","11","11","Kuki ep ge kownalig. K id am ha wanimed ch d hegai anghil mo nuhkud g s-juhk wag ch hab chehgig am t-neꞌoki ed Abbadon k ch am Greek ha-neꞌoki ed hab chehgig Apollyon. K id hab d ahga Haꞌichu Padchuddam. ");
INSERT INTO oodNT_vpl VALUES ("RV9_12","096_9_12","REV","9","12","12","Tki am i huhug ihda wehpeg si s-ta ehbidam haꞌichu. K id i dahm matki am hab ep wo e juh g gohk si s-ta ehbidam haꞌichu. ");
INSERT INTO oodNT_vpl VALUES ("RV9_13","096_9_13","REV","9","13","13","Tki g chuhdpokam anghil am hahawa epai kuhu g e-kuikudkaj. Kuni kah mo ab hema neok ab chuhchpulij amjed hegai ohla iagchulidakud mo am kehk baꞌich g Jiosh. ");
INSERT INTO oodNT_vpl VALUES ("RV9_14","096_9_14","REV","9","14","14","K hegai mo ab neok hab kaij heg wui anghil mo d chuhdpokam ch an uꞌukch g kuikud, “Ha g dagito hegam giꞌik anghil mo am e wupulshch heg bahsho akimel mo hab chehgig Euphrates.” ");
INSERT INTO oodNT_vpl VALUES ("RV9_15","096_9_15","REV","9","15","15","Mtki am i ha dagito idam giꞌik anghil. Idam oki wa e nahtokch id si wehhejed ohla id si tash ed id si mashad ab ch id si ahidag ed mat wo ha kokda g hemako tahpani mo waik e tahpanch wehs hemajkam. ");
INSERT INTO oodNT_vpl VALUES ("RV9_16","096_9_16","REV","9","16","16","Kum am ni-ahgid mash d gohk siant mi-yohn (200,000,000) idam mo g kakawyu ha chehchejch. ");
INSERT INTO oodNT_vpl VALUES ("RV9_17","096_9_17","REV","9","17","17","Kuni am ni-tahgio neid g kakawyu ch hegam mo ha chehchejch. Kuki g ha-wainomi koktoni si s-wepegi ch ep s-oꞌam ch hab masma s-chehedagi mo g dahm kahchim. K g kakawyu ha-mohmi hab mams mo g maipid ha-mohmi. K ab ha-chihchini amjed ab i wuhshani g mei ch kuhbs ch s-uam uhw. ");
INSERT INTO oodNT_vpl VALUES ("RV9_18","096_9_18","REV","9","18","18","Tki g hemako tahpani mo waik e tahpanch g hemajkam e koꞌij id hekaj waik haꞌichu mo ab wuhshani ha-chihchini amjed. ");
INSERT INTO oodNT_vpl VALUES ("RV9_19","096_9_19","REV","9","19","19","Kuki idam kakawyu hab waꞌap s-gewpkdag am ha bahbhai am. Ha-bahbhai oki hab mams mo g kohkꞌoi ch ab ge mohmi. K id hekaj s-koꞌokam has ha wua. ");
INSERT INTO oodNT_vpl VALUES ("RV9_20","096_9_20","REV","9","20","20","Kutki wabshaba hegam hemajkam mat an wih pi gam hu s-ohhod g pi ap e-chuꞌijig k ab wabsh kia ha ihm g jijawul ch ab ep ha ihm g e-jijoshchuda. Kuki eda ihda pi am hu haꞌichu d i ha-wehmtadag. Ha-jijoshchuda o d wabsh haꞌichu ha-nahtoi ch pi haꞌichu neid ch pi haꞌichu kah ch pi shaꞌi oiopo no pi d wabsh ohla ch plahda ch kohwli ch hodai ch uhs. ");
INSERT INTO oodNT_vpl VALUES ("RV9_21","096_9_21","REV","9","21","21","Idam hemajkam atki pi shaꞌi dagito g e-muꞌadag ch e-hihoina ch haꞌichu ehsig ch hegai mo s-tohntom haꞌichu wua aꞌai e wehm. ");
INSERT INTO oodNT_vpl VALUES ("RV10_1","096_10_1","REV","10","1","1","Ntki hahawa ab nei matki ab hema i hud g s-gewk anghil ab dahm kahchim amjed. Id oki g chewagikaj e enigadadch ch g kiohod an hab juhkch e-moꞌo an. Kuki g wuhioshaj hab mahs mo g tash. K g kakhioj hab mahs mo g mehi am wuhshanim. ");
INSERT INTO oodNT_vpl VALUES ("RV10_2","096_10_2","REV","10","2","2","Id oki g s-apko e-tadkaj am keishch g ge shuhdagi ch g s-ohgig e-tadkaj am keishch g jewed. Kuki an hab chuꞌig g oꞌohana nowij ed ch pi holiwkas. ");
INSERT INTO oodNT_vpl VALUES ("RV10_3","096_10_3","REV","10","3","3","Kuki am si s-kaidam neok ch hab sha kaidag mo g mawid ab todk. Kutki g wewaꞌak tataniki ab hahawa uhpam neneo todkch. ");
INSERT INTO oodNT_vpl VALUES ("RV10_4","096_10_4","REV","10","4","4","Nt am haha wabsh wo i chum oꞌoha. Tki wabshaba ab hema neo dahm kahchim t amjed k hab kaij, “Pi g am hedai shaꞌi ahgid mo has kaij idam wewaꞌak tataniki. Pi g an hu shaꞌi oꞌohan.” ");
INSERT INTO oodNT_vpl VALUES ("RV10_5","096_10_5","REV","10","5","5","Kutki ihda anghil mo an dahm kehk g ge kahchki ch jewed ab si uhgk i bei g s-apkojed e-nowi ab dahm kahchim wui ");
INSERT INTO oodNT_vpl VALUES ("RV10_6","096_10_6","REV","10","6","6","k hab kaij, “Jiosh o chum hekid an haꞌichug ch nahto g dahm kahchim ch jewed kahchim ch ge kahchki ch wehs haꞌichu mo am ha eda idam k hab kaij mat am wa e ai mat geꞌe haꞌichu hab wo e juh. ");
INSERT INTO oodNT_vpl VALUES ("RV10_7","096_10_7","REV","10","7","7","Wewaꞌakkokam anghil at am wo kuhu g e-kuikudkaj. T am hab haha wo juh g Jiosh g s-aꞌagi e-apchuda mo wa am ha ahgid hegam e-pionagbad mo d Jiosh haꞌichu i tashogiddam.” ");
INSERT INTO oodNT_vpl VALUES ("RV10_8","096_10_8","REV","10","8","8","Kutki hegai mo wa ab neok ni-wui ab dahm kahchim t amjed ab ep neok k hab kaij, “Neh, an o uꞌukch g oꞌohana hegai anghil mo an dahm kehk g kahchki ch jewed. Am g hihm k ab behꞌi.” ");
INSERT INTO oodNT_vpl VALUES ("RV10_9","096_10_9","REV","10","9","9","Nt am hih wui hegai anghil k ab tahni mat wo ni-mah. K hab kaij ab ni-wui, “Ab g be k huhgi. T wo si s-iꞌowik mapt wo huh ch wabshaba wo siwa am m-wohk ed.” ");
INSERT INTO oodNT_vpl VALUES ("RV10_10","096_10_10","REV","10","10","10","Nt ab bei g al oꞌohana nowij ab k huh. K s-wohom si s-iꞌowi mant huh. Nt wabshaba am i bah. T hahawa si siwa am ni-wohk ed. ");
INSERT INTO oodNT_vpl VALUES ("RV10_11","096_10_11","REV","10","11","11","Kum ab hahawa ep ni-ahgid ihda, “Am apt ep wo oꞌoha g Jiosh haꞌichu ahga ab ha amjed muꞌi nahnko mahs mehk jewed dakam hemajkam ch kokownal ch nahnko kaidam neneokdam.” ");
INSERT INTO oodNT_vpl VALUES ("RV11_1","096_11_1","REV","11","1","1","Kumtki ab hahawa hema ni-mah g kuintakud uhs k hab ni-ahg, “I g wuhshani k an kuint g Jiosh cheopiga ch g iagchulidakud k wo ha kuint hegam mo am e hoꞌigeꞌidahun Jiosh wui amai. ");
INSERT INTO oodNT_vpl VALUES ("RV11_2","096_11_2","REV","11","2","2","T wabshaba hegai mo an wehgaj kolhaitas am i e dagito ha wui g nahnko mahs hemajkam. Pt pi an hu has wo i juh. Idam nahnko mahs hemajkam at wo kehiwia hegai mo d chum si Hekia S-apꞌekam Kihhim am oidam g giꞌikko wehst-mahm gamai gohk (42) mashad. ");
INSERT INTO oodNT_vpl VALUES ("RV11_3","096_11_3","REV","11","3","3","Jiosh o hab kaij, “Gohk ant wo ha mah g ni-pionag g gewkdag. T idam am wo ahgahi g haꞌichu ni-ahga ab wabsh shoꞌig e enigadad g dahumkaj heg oidam hemako mihl gohk siant chuhdpo wehst-mahm (1260) tash.” ");
INSERT INTO oodNT_vpl VALUES ("RV11_4","096_11_4","REV","11","4","4","Neh, t am hahawa ni-chehgi matki has wo masmak idam gohk. Kutki hab wo masmak mo hegam gohk olive uꞌus wuhshanig mo wa heki hu oꞌohanas ab ha amjed ch hab ep wo masmak mo hegam gohk lalampa mo am chuhch geꞌe cheopi ch ed. ");
INSERT INTO oodNT_vpl VALUES ("RV11_5","096_11_5","REV","11","5","5","Kuki g mehi ab i wushke ha-chihchini amjed ch ha kokda g ha-obga. Kut hedai wo i chum s-koꞌokam has ha juh k wo e kokda. ");
INSERT INTO oodNT_vpl VALUES ("RV11_6","096_11_6","REV","11","6","6","Ab oki mahks g apꞌedag mat wo kuh g dahm kahchim. T pi wo ha juhkad heg oidam mat am wo ahgad g Jiosh haꞌichu ahga. Ab oki ep mahks g apꞌedag mat wo ehꞌedch g shohshonkam shuhdagi k an wo i wuhshad g nahnko mahs si shoꞌigdag ch mumkidag ia jewed dahm. ");
INSERT INTO oodNT_vpl VALUES ("RV11_7","096_11_7","REV","11","7","7","Tki am wo i nahto g e-chikpan. Tki ab hema wo i wuhsh g s-ta ehbidamakam oꞌodham ge shuhdagi t amjed k e wepogidch g mischini haꞌichu doakam ch wo ha cheggia k wo ha gewito k wo ha kokda idam gohk. ");
INSERT INTO oodNT_vpl VALUES ("RV11_8","096_11_8","REV","11","8","8","Tki g ha-koꞌidag am wo wehchkad wohg ch ed heg eda geꞌe kihhim mat wa amai g s-apꞌekam t-kownalig ab e naggia kots t ab. Ihda kihhim at e wepodad g si pi apꞌekam k hab e aꞌaga Sodom ch hab ep e aꞌaga Egypt. ");
INSERT INTO oodNT_vpl VALUES ("RV11_9","096_11_9","REV","11","9","9","Wehs nahnko kaidam neneokdam an wehs jewed dahm atki wo ha neidad mat idam gohk am wo wehchk waik eda hugkam tash. Kumtki pi wo ha hiwigi mamt ged hu wo ha hihash. ");
INSERT INTO oodNT_vpl VALUES ("RV11_10","096_11_10","REV","11","10","10","Tki g hemajkam wo si s-hehgigk mat koi ch wo pipiast k ab aꞌai wo e mah g haꞌichu mahkigdag noki pi ha shoꞌigchud idam gohk. ");
INSERT INTO oodNT_vpl VALUES ("RV11_11","096_11_11","REV","11","11","11","Am i dahm g waik eda hugkam tash, ni am neid matki g Jiosh ab haha wo i ha mah g doakag. Tki wo gegokiwua. Kutki wehsijj hegam mat wo nei ihda wo si s-ehbeni. ");
INSERT INTO oodNT_vpl VALUES ("RV11_12","096_11_12","REV","11","12","12","Kutki idam gohk wo kah mo ab hema si neok ab dahm kahchim t amjed ch hab kaij, “Ab g wo i hihim.” Kutki am wo i chehchsh dahm kahchim wui am chewagi ch ed am ha-neidag ed g e-obga. ");
INSERT INTO oodNT_vpl VALUES ("RV11_13","096_11_13","REV","11","13","13","Tki am waꞌi hekaj am si s-gewkam wo uꞌugij g jewed. Kutki g hemako tahpani mo wehst-mahm e tahpanch (1/10) g kihhim wo i gei. Kutki wewaꞌak mihl (7000) hemajkam wo e koꞌij heg eda jewed uꞌugij. Kutki hegam haꞌi matki am wo wih wo shaꞌi si s-ehbeni k ab wo si has el g gewkdaj g Jiosh. ");
INSERT INTO oodNT_vpl VALUES ("RV11_14","096_11_14","REV","11","14","14","Id o d i gokkokam haꞌichu s-ta ehbidamakam mat iaꞌi kuhgi. T wabshaba g waikkokam hahawa s-hohtam hab wo e juh. ");
INSERT INTO oodNT_vpl VALUES ("RV11_15","096_11_15","REV","11","15","15","Kut g wewaꞌakkokam anghil am hahawa kuhu g e-kuikudkaj. K am haꞌi si s-kaidam neneok ab dahm kahchim t amjed ch hab kaij, “Wehs g kokownaltalig ia jewed dahm at d haha wo Jiosh kownaltaligk. Kut am wo ha dahmkad g si e-kehsha wehm iꞌajed ch chum hekid.” ");
INSERT INTO oodNT_vpl VALUES ("RV11_16","096_11_16","REV","11","16","16","Kutki hegam gokko gamai giꞌik geꞌeged ab i shulig k gd hu si kokawua k ab ihm g Jiosh ");
INSERT INTO oodNT_vpl VALUES ("RV11_17","096_11_17","REV","11","17","17","ch hab kaij: “T-kownalig Jiosh, chum ap hekid an haꞌichug ch am hahawa wehs i chehgi g e-gewkdag k am i himch g e-kownaltalig. Kuch heg hekaj ab si m-hoꞌigeꞌelid. ");
INSERT INTO oodNT_vpl VALUES ("RV11_18","096_11_18","REV","11","18","18","Hegam mo pi m-mahch o si s-babga. Kut e ai mapt wo ha lodai. Wehsijj g koꞌi at wo i wuwhag k wo e lodaitach. Kupt wo ha mah g ha-mahkigdag g haꞌichu i m-tashogiddam ch wehs hegam mo d m-hemajkamga ch ab s-m-wohog elid, chum as hedai d wo k. E at ai mapt gam hu hab wo i ha juh hegam mo padchud g jewed” Neh, bo kaij hegam geꞌeged. ");
INSERT INTO oodNT_vpl VALUES ("RV11_19","096_11_19","REV","11","19","19","Kutki g Jiosh cheopi an dahm kahchim ch ed ab i e kuhpiꞌo. T am e chehgi hegai uhs washa mo am eda wehch g Jiosh haꞌichu ahꞌadadag. Kut am si tohonno g wepgi. K an kaidag g tataniki. T g jewed uꞌugij. T g chea s-gewkam gei. ");
INSERT INTO oodNT_vpl VALUES ("RV12_1","096_12_1","REV","12","1","1","Am atki hahawa haꞌichu si geꞌe e chehgi an dahm kahchim ch ed. Am aniki neid mat g uwi am hema i wuhsh. Kuki g ipudaj hab mahs mo g tash. Ihda uwi oki an keishch g mashad ch g gihko ab wahkch e-moꞌo ab. K id ab gamai gohk huhuꞌu an dadha. ");
INSERT INTO oodNT_vpl VALUES ("RV12_2","096_12_2","REV","12","2","2","Kutki wo ge madt. Tki ab i hihhi g s-koꞌok matki wo mahmadho. K hekaj am si shoshshak. ");
INSERT INTO oodNT_vpl VALUES ("RV12_3","096_12_3","REV","12","3","3","Am atki hahawa haꞌichu ep i e chehgi dahm kahchim ch ed. Niki am neid matki am hema i wuhshani k e wepogid g geꞌe nehbig hujud ch ge s-wegi ch ge wewaꞌak mohmi ch wehst-mahm aꞌag. K g gigiko an hab chuhchuꞌig wehs ha ab g mohmij. ");
INSERT INTO oodNT_vpl VALUES ("RV12_4","096_12_4","REV","12","4","4","Kutki g e-baikaj i ha chewaim g hemako tahpani mo waik e tahpanch g huhuꞌu k im hu hab i ha juh ab dahm kahchim amjed ch am ha nehnich jewed dahm. Kutki wo mahmadho hegai uwi. T ihda Nehbig Hujud e wepogiddam am wui i kekiwua mat wo huh g madaj mat wabsh wo chum mahsi. ");
INSERT INTO oodNT_vpl VALUES ("RV12_5","096_12_5","REV","12","5","5","Kutki am i mahmadho g uwi. Tsh g madaj am d wo kownalk wehs ha dahm g jejewed. Mtki am ha hekaj bei g ali k gam hu i bei Jiosh wui. K heg an da kownal daikud ed. ");
INSERT INTO oodNT_vpl VALUES ("RV12_6","096_12_6","REV","12","6","6","Tki hegai uwi gam hu heb hu meh am tohono jewed ch ed. Am atki i apch g Jiosh wehhejed mat am wo e nuhkud hemako mihl gohk siant chuhdpo wehst-mahm (1260) tash. ");
INSERT INTO oodNT_vpl VALUES ("RV12_7","096_12_7","REV","12","7","8","Tki an haha wabsh g cheggiadag hab e juh Jiosh kihdag ed. Hegai anghil mo hab chehgig Michael g e-anghiliga ha wehm oki cheggia g Nehbig Hujud. K wehs g jijawul am i wehmt g Nehbig Hujud. Tki wabshaba hegam Michael ha gehg. Kumtki hahawa pi ha hiwigi mas an ep wo haꞌichugk Jiosh kihdag ed. ");
INSERT INTO oodNT_vpl VALUES ("RV12_9","096_12_9","REV","12","9","9","Ihda Nehbig Hujud atki gam hu si e wua ab amjed g dahm kahchim. Heg oki wud mash wa koꞌoi masma ch hab chehgig ge Jiawul ch hab ep chehgig Satan. Id o ha iattogid g wehs hemajkam an jewed dahm. Ab amt i ha nehnich g piongaj wehmaj. ");
INSERT INTO oodNT_vpl VALUES ("RV12_10","096_12_10","REV","12","10","10","Ntki hahawa hema ep kah an dahm kahchim ch ed. Kuki id si s-kaidam hab kaij, “Neh, chum o hekid ab kehk g ge Jiawul Jiosh baꞌich ch ab chum haꞌichu ha abchud g Jiosh hemajkamga. T wabshaba g Jiosh gam hu i wuhshad k am i maskogi g si e-Kehsha gewkdag. Kut hab wa masma i e maskogi g ha-doꞌibiadag g Jiosh hemajkamga. ");
INSERT INTO oodNT_vpl VALUES ("RV12_11","096_12_11","REV","12","11","11","“Jiosh si Kehsha at am i e dagito mat g ehꞌedaj e iagchul ab Jiosh wui. K g hemajkamgaj heg hekaj ab si hiwig ch s-ap ahgachug g wohokam ab amjed ch hab gehg g Jiawul, chum as hems wo e muhkid. ");
INSERT INTO oodNT_vpl VALUES ("RV12_12","096_12_12","REV","12","12","12","T wo si s-hehgigk wehsijj hegam mo am haꞌichug Jiosh kihdag ed. T wabshaba wo si e shoꞌigch hegam mo am haꞌichug jewed dahm. Jiawul at si s-bagam ab wo i hud jewed dahm s-mahchch mo pi shaꞌi tash hiwgidas.” ");
INSERT INTO oodNT_vpl VALUES ("RV12_13","096_12_13","REV","12","13","13","Pegih, am amtki wa daꞌich jewed dahm ihda Nehbig Hujud mo d Jiawul. Tki wa eda heki hu madt hegai uwi. T g Nehbig Hujud an ha hekaj i huꞌui. ");
INSERT INTO oodNT_vpl VALUES ("RV12_14","096_12_14","REV","12","14","14","Kumtki ab aꞌanch g uwi g baꞌag aꞌankaj mat gam hu wo daꞌa k gan hu wo e ehstokch tohono jewed ch ed. Kumtki am wo nuhkudad waik eda hugkam aꞌahidag mat g Nehbig Hujud pi wo mua. ");
INSERT INTO oodNT_vpl VALUES ("RV12_15","096_12_15","REV","12","15","15","Tki g Nehbig Hujud ab haha wabsh i iawua g shuhdagi e-chini amjed am oidk hegai uwi mat gam hu wo i chum moht. ");
INSERT INTO oodNT_vpl VALUES ("RV12_16","096_12_16","REV","12","16","16","Tki wabshaba g jewed ab i wehmt g uwi, heg wa wepo mat ab i kuhpiꞌo g e-chini k im hu bah hegai shuhdagi mo ab daꞌiwuni Nehbig Hujud chini amjed. ");
INSERT INTO oodNT_vpl VALUES ("RV12_17","096_12_17","REV","12","17","17","Tki haha wabsh wohoꞌi bagat g Nehbig Hujud ab wui g uwi k amjed am i ha cheggia hegam mo ab d amjedkamaj. Uwi amjedkam oki d hegam mo ab s-wohog elid g Jiosh chehanig ch ab s-wohochud hegai wohokam mat am i ha tashogi g Jesus. ");
INSERT INTO oodNT_vpl VALUES ("RV12_18","096_12_18","REV","12","18","18","Kuki am hahawa kehk g Nehbig Hujud ge shuhdagi koa an. ");
INSERT INTO oodNT_vpl VALUES ("RV13_1","096_13_1","REV","13","1","1","Ntki haha wabsh nei hegai s-ta Ehbidamakam oꞌodham mo e wepogidch g mischini haꞌichu doakam. Id at ab i wuhsh ge shuhdagi t amjed k ge wehst-mahm aꞌag ch wewaꞌak mohmi. K an aꞌagaj an gigiko an shahshꞌai. K an mohmij an oꞌohadag g si pi apꞌekam chechgig. ");
INSERT INTO oodNT_vpl VALUES ("RV13_2","096_13_2","REV","13","2","2","Ihda s-ta Ehbidamakam oki hab sha mahs mo g ohshod. K g tahtdaj hab sha mams mo g judumi tahtad. K g chinij hab mahs mo g mawid chini. T g Nehbig Hujud ab mah g gewkdag ch e-kownaltalig wehs jewed dahm. ");
INSERT INTO oodNT_vpl VALUES ("RV13_3","096_13_3","REV","13","3","3","Hema g moꞌoj o hab sha mahs matki wa e muhkid k wabshaba ep doa k e chegito. Kut ab si has i el g hemajkam wehsko k am i oi ihda s-ta Ehbidamakam. T wehs hemajkam ab i ihm g Nehbig Hujud nat pi ab mah g e-gewkdag hegai s-ta Ehbidamakam ");
INSERT INTO oodNT_vpl VALUES ("RV13_4","096_13_4","REV","13","4","4","k ab ep ihm g s-ta Ehbidamakam ch hab kaij, “Pi oki hedai hab shaꞌi masma mo ihda. Pi atki hedai wo shaꞌi e nako mat wo cheggia.” ");
INSERT INTO oodNT_vpl VALUES ("RV13_5","096_13_5","REV","13","5","5","Kum wabsh hiwgid ihda mat wo si pi kehg neokad. Kumtki ab ep mah g gewkdag am oidam g giꞌikko wehst-mahm gamai gohk (42) mashad. ");
INSERT INTO oodNT_vpl VALUES ("RV13_6","096_13_6","REV","13","6","6","Kut ihda am ha hekaj pad neo ab wui g Jiosh k pi ap hekaj g chehgigaj ch nahnko ahg g Jiosh kihdag ch hegam mo an kih kihdaj ed. ");
INSERT INTO oodNT_vpl VALUES ("RV13_7","096_13_7","REV","13","7","7","Ab amtki hiwigi mat wo ha cheggia g Jiosh hemajkamga k wo ha gewito. Kumt ab ep mah g gewkdag am ha dahm g wehsko dakam hemajkam mo has i kaidam d neneokdam. ");
INSERT INTO oodNT_vpl VALUES ("RV13_8","096_13_8","REV","13","8","8","K wabshaba g Jiosh hemajkamga ha chechgig o an oꞌohadag e doꞌibiakam ha-oꞌohana ed. Ihda oꞌohana o d enigaj hegai mat kahwalkaj e muhkid am ha wehhejed. Idam e doꞌibiakam at pi ab hu wo ihm hegai s-ta Ehbidamakam. Hegam waꞌi mo pi an hu oꞌohadag heg eda oꞌohana at ab wo ihmad hegai s-ta Ehbidamakam. ");
INSERT INTO oodNT_vpl VALUES ("RV13_9","096_13_9","REV","13","9","9","Am g wo s-ap i aꞌamichud ihda. ");
INSERT INTO oodNT_vpl VALUES ("RV13_10","096_13_10","REV","13","10","10","Hegam mo hedai d ha wuikam mat wo e kuhpach at hemho wa wo e kuhpach. Hegam mo d ha wuikam mat wo e koꞌij at hemho wa wo e koꞌij. K eda d ha-wuikam g Jiosh hemajkamga mat wo s-chu nakogad ch wo s-gewkk am e-wohochudadag ed. ");
INSERT INTO oodNT_vpl VALUES ("RV13_11","096_13_11","REV","13","11","11","Ni hahawa ep neid matki ab hema ep i wuhsh ged hu jewed wecho amjed. Id o hab waꞌap mahs mo g s-ta ehbidamakam haꞌichu doakam ch ge gohk aꞌag hab sha masma mo g kahwal aꞌag ch hab masma neok mo g nehbig hujud. ");
INSERT INTO oodNT_vpl VALUES ("RV13_12","096_13_12","REV","13","12","12","Hegai s-ta Ehbidamakam mat wehpeg i wuhsh oki ab mahkch g gewkdag hegai mat am hahawa i wuhsh. K heg ab wehs ha chehani g hemajkam jewed dahm mat ab wo si has elidad hegai wehpeg s-ta Ehbidamakam matki uhpam e chegito. ");
INSERT INTO oodNT_vpl VALUES ("RV13_13","096_13_13","REV","13","13","14","K id hiwgid mat am hab juh g si geꞌe s-hasig haꞌichu. K wehs hemajkam neid mat ab i huduni g mehi dahm kahchim t amjed in jewed dahm. Bo wa masma wehs ha iattogid g hemajkam id dahm jewed ch d s-chu Iattomakam Haꞌichu i Tashogiddam ch ab ha chehani mat am haꞌichu wo nahto mat heg wo wepogidask s-ta Ehbidamakam mat wehpeg i wuhshani k atki e muhkid g is-pahyokaj k uhpam e chegito. ");
INSERT INTO oodNT_vpl VALUES ("RV13_15","096_13_15","REV","13","15","15","Hegai s-chu Iattomakam Haꞌichu i Tashogiddam atki am ihbheiwua id eda mat am e nahto. Tki heg hekaj e nako ihda haꞌichu ha-nahtoi mat wo neok k ep wo ha kokda wehs hegam mat pi ab hu wo i shul wui. ");
INSERT INTO oodNT_vpl VALUES ("RV13_16","096_13_16","REV","13","16","16","Tki ihda s-chu Iattomakam Haꞌichu i Tashogiddam i ha huilisamad wehs hemajkam matp hedai d wo i k mat an wo e chepos heg hekaj wehpeg s-ta Ehbidamakam cheposig. Kumtki wa woho an ge ha chechpos an s-apkojed ha-nohnhoi an ch ab ha-koka ab. ");
INSERT INTO oodNT_vpl VALUES ("RV13_17","096_13_17","REV","13","17","17","Pi atki hedai wo e nako mas haꞌichu wo ha nolawt o haꞌichu wo gagda, heg hi wa mat ab wo cheposigk g s-ta Ehbidamakam chehgigkaj o heg hekaj nuhmilo mo d chehgigaj nuhmilo. ");
INSERT INTO oodNT_vpl VALUES ("RV13_18","096_13_18","REV","13","18","18","Id oki d si s-juhk haꞌichu. Kut am wo i mamche matp hedai wo s-chu amichudad mo has d ahga hegai s-ta Ehbidamakam nuhmilo no pi hegai nuhmilo d chehgigaj hema oꞌodham. K ihda nuhmilo d chuhdp siant chuhdpo gamai chuhdp (666). ");
INSERT INTO oodNT_vpl VALUES ("RV14_1","096_14_1","REV","14","1","1","Ntki ab ep nei Kuki hegai mo kahwalkaj ab e chehgidch an kehk Sion doꞌag t ab. K id wehm g siant giꞌikko gamai giꞌik mihl (144,000) hemajkam am gegok. K an ha-koka an oꞌohadag g chehgigaj hegai mo kahwalkaj ab e chehgidch ch heg ohg chehgig. ");
INSERT INTO oodNT_vpl VALUES ("RV14_2","096_14_2","REV","14","2","2","Kuni kah mo ab hema neok dahm kahchim t amjed ch hab kaidag mo g geꞌe shuhdagi s-kaidam med ch hab kaidag mo g tataniki an doahim. Hegai mani kah o hab kaidag mo muꞌi aꞌalpa am e gew. ");
INSERT INTO oodNT_vpl VALUES ("RV14_3","096_14_3","REV","14","3","3","Hegam hemajkam mani wa ha neid oki am ahg g wechij neꞌi ch am gegok wui hegai kownal daikud ch hegam ha wui giꞌik haꞌichu doakam ch hegam geꞌeged. Kutki pi hedai ep wo e nako mas wo mai g ha-nei. ");
INSERT INTO oodNT_vpl VALUES ("RV14_4","096_14_4","REV","14","4","4","Idam oki d hegam mat pi shaꞌi ha hohont k si e nuhkud mo pi ha wehm wohppo. Kut am ha wehhejed e muhkid hegai mo kahwalkaj ab e chehgidch k ha doꞌibia. Kuki idam an oidahim mo hebai i oimmed ch d wehpegkam e doꞌibiakam. ");
INSERT INTO oodNT_vpl VALUES ("RV14_5","096_14_5","REV","14","5","5","Pi oki hekid haꞌichu ha iattogid ch pi ha chuꞌijig. ");
INSERT INTO oodNT_vpl VALUES ("RV14_6","096_14_6","REV","14","6","6","Ntki hahawa hema ep nei g anghil. K id an daꞌa uhgk ch ahgahim g pi ha huhugedam s-kehg haꞌichu ahgaj g Jiosh ab ha wui g nahnko kaidam neneokdam an wehsko jewed dahm. ");
INSERT INTO oodNT_vpl VALUES ("RV14_7","096_14_7","REV","14","7","7","Si o s-kaidam hab kaij, “Ab g wo si has elid g Jiosh ch ab ihm. E at ai mat wo ha lodai g hemajkam. Ab g wo i tohtonwua k ab wo i ihm g Jiosh. Heg at nahto g dahm kahchim ch jewed ch ge shuhdagi ch g shohshonkam shuhdagi.” ");
INSERT INTO oodNT_vpl VALUES ("RV14_8","096_14_8","REV","14","8","8","Tki am hahawa hema ep i oi hegai wehpeg anghil k hab kaij, “I at gei ihda geꞌe kihhim. Wehs hemajkam o am hab wua g pi apꞌekam aꞌai e wehm id hekaj kihhim. K heg hekaj hab e aꞌaga Babylon. Shahag wepo mo ha nawkkoichud.” Neh, bo kaij hegai gokkokam anghil. ");
INSERT INTO oodNT_vpl VALUES ("RV14_9","096_14_9","REV","14","9","10","Tki g waikkokam anghil am i ha oi hegam gohk k si s-kaidam hab kaij, “T wo ha mah g Jiosh g s-koꞌok namkidadag wehs hegam mo hedai ab si has elid hegai s-ta Ehbidamakam ch ab chechposidas heg hekaj cheposigaj e-koka ab o an e-nohnhoi an. Id o heg wa wepogidas mat g Jiosh ab wo ha mah g s-koꞌok nawait nat pi am wo s-koꞌokam ha mehi g haꞌichu s-mehidagkaj am ha tahgio g s-apꞌekam anghil ch hegai mo kahwalkaj ab e chehgidch. ");
INSERT INTO oodNT_vpl VALUES ("RV14_11","096_14_11","REV","14","11","11","T g kuhbdaj hegai mehi mat s-koꞌokam wo ha mehi am wo wuhshanid uhgk iaꞌi amjed ch chum hekid. Pi o am hu haꞌichug g ulinihogig ha wehhejed hegam mat ab i shul wui g s-ta Ehbidamakam ch ab wui g wepogidaj k ab e chepos heg hekaj chehgigaj.” Neh, bo kaij ihda anghil. ");
INSERT INTO oodNT_vpl VALUES ("RV14_12","096_14_12","REV","14","12","12","Id att hekaj hemho wo wa si s-chu nakogad ahchim mach d Jiosh hemajkamga ch ab s-wohog elid g Jiosh chehanig ch am s-gewkam oid g Jesus. ");
INSERT INTO oodNT_vpl VALUES ("RV14_13","096_14_13","REV","14","13","13","Ni hahawa hema ep kah. Kuki id ab neok dahm kahchim t amjed ch hab kaij mantsh an wo oꞌoha ihda, “T wo si s-ap e taht hegam mat wo koi, ab s-wohochudch mo g Jesus d ha-kownalig.” K g Hekia S-apꞌekam Gewkdag hab kaij, “Do si wohokam ihda. T wo si s-ap e ulinihogi idam heg amjed s-wehch e-chikpan k ab wo bei g e-mahkigdag heg wehhejed.” ");
INSERT INTO oodNT_vpl VALUES ("RV14_14","096_14_14","REV","14","14","14","Ntki hahawa nei g s-toa chewagi. Kuki an id dahm hema dak ch hab mahs mo g Jiosh si Kehsha. K g ohla gihko ab e wahkch moꞌoj ab. K an uꞌukch g s-muꞌuk ohso. ");
INSERT INTO oodNT_vpl VALUES ("RV14_15","096_14_15","REV","14","15","15","T ab hema i wuhsh g anghil ab amjed g geꞌe cheopi k ab si s-kaidam neok ch hab kaij heg wui mo an da chewagi ch ed, “Heg o wa wepogidas mapt an wo hikkumia g uhdwis bahidag g e-ohsokaj am wehsko jewed dahm. E at ai g geꞌe lodaita tash. Kupt am wo i ha hemapai g hemajkam heg wehhejed.” ");
INSERT INTO oodNT_vpl VALUES ("RV14_16","096_14_16","REV","14","16","16","Kut hegai mo an da chewagi dahm ab si i widu g e-ohso an jewed dahm heg wa wepo mat am hab wo juh g oda. ");
INSERT INTO oodNT_vpl VALUES ("RV14_17","096_14_17","REV","14","17","17","Niki hahawa hema ep neid g anghil. T heg ab i wuhsh cheopi t amjed an dahm kahchim ch ed k an hab waꞌap hema uꞌukch g s-muꞌuk ohso. ");
INSERT INTO oodNT_vpl VALUES ("RV14_18","096_14_18","REV","14","18","18","K am hema ep kehk g anghil ch am nuhkud g nahda ab ab g iagchulidakud. Id at am hih heg wui mo g s-muꞌuk ohso an uꞌukch k si s-kaidam hab kaij, “E at ai g geꞌe lodaita tash. K heg wepogidas mapt an wo hikkumia g uhdwis g e-ohsokaj.” ");
INSERT INTO oodNT_vpl VALUES ("RV14_19","096_14_19","REV","14","19","19","Kut wa woho ab i widu g anghil g e-ohso an jewed dahm k am hikkumia g uhdwis k am ha shul kehiwinakud ch ed. Id o am chehgidch mat g Jiosh s-koꞌokam wo ha namkid. ");
INSERT INTO oodNT_vpl VALUES ("RV14_20","096_14_20","REV","14","20","20","Kum ha kehiwia g uhdwis gam hu jeg ed ab amjed g kihhim. T g ha-ehꞌed ab i meh ab amjed g kehiwinakud hab masma mo g wiꞌindag mo gohk siant mihya chewaj ch hetasp tad s-juhk. ");
INSERT INTO oodNT_vpl VALUES ("RV15_1","096_15_1","REV","15","1","1","Ntki hahawa ep nei g si geꞌe chehgida an dahm kahchim ch ed. Wewaꞌak anghil oki uꞌa g wewaꞌak shoꞌigdag. Idam oki d si ha oidchkam shoꞌigdag. Jiosh atki id hekaj am wo i kuhgi g s-gewk e-aꞌappemadag. ");
INSERT INTO oodNT_vpl VALUES ("RV15_2","096_15_2","REV","15","2","2","Neid ani mo am haꞌichu tadani ch hab sha mahs mo g mi-lihda ch g mehi wehnags. Ha ani ep neid hegam mat gewito hegai s-ta Ehbidamakam pi ab hu has elidch g wepogidaj ch ab hu cheposig heg hekaj chehgigaj ch nuhmilo. Am oki gegok hugidaj an ihda mo sha mi-lihda mahs ch g aꞌalpa an uꞌukch mat g Jiosh ab ha mah. ");
INSERT INTO oodNT_vpl VALUES ("RV15_3","096_15_3","REV","15","3","3","Mosesbad ch hegai mo kahwalkaj ab e chehgidch oki ab ha mahkch g neꞌi. K id am aꞌaga: “T-kownalig Jiosh, dap si s-gewkdagkam. K g haꞌichu hab m-juni d si geꞌe haꞌichu ch shaꞌi si s-kehgaj. T-kownalig an wehsko jewed dahm, do si s-apꞌekam ch wohokam g m-himdag. ");
INSERT INTO oodNT_vpl VALUES ("RV15_4","096_15_4","REV","15","4","4","Wehsijj att ab wo si has i m-el. Pi at hedai wo shaꞌi pi am hu ah map d si haꞌichu nap pi ahpi d si hekia s-apꞌekam. Wehs nahnko mahs hemajkam at ab wo i hihim k ab wo i shul m-wui no pi wehsijj neid g si s-apꞌekam haꞌichu hab m-juni.” ");
INSERT INTO oodNT_vpl VALUES ("RV15_5","096_15_5","REV","15","5","5","Am i dahm ani hahawa ep neid moki ab kuhpiꞌokas g Jiosh cheopiga an dahm kahchim ch ed. Kuki heg eda am haꞌichug hegai ikus kih mo hab d ahga mo g Jiosh am ha wehmaj g e-hemajkamga. ");
INSERT INTO oodNT_vpl VALUES ("RV15_6","096_15_6","REV","15","6","6","Tki ab i wuwha g wewaꞌak anghil k uꞌa g wewaꞌak si oidchkam shoꞌigdag ab amjed g cheopi. Idam anghil oki si s-kehg s-tohtam e enigadadch ch g ohla babshodag an hab juhkch e-babsho an. ");
INSERT INTO oodNT_vpl VALUES ("RV15_7","096_15_7","REV","15","7","7","Tki hema hegam giꞌik haꞌichu doakam ab ha mah idam wewaꞌak anghil g wewaꞌak ohla hohas-hahaꞌa. Kuki idam shuhshudch g s-koꞌok namkidadag. ");
INSERT INTO oodNT_vpl VALUES ("RV15_8","096_15_8","REV","15","8","8","Hegai cheopi o ab wabsh i shuhdags g kuhbskaj no pi am haꞌichug g s-tondam gewkdaj g Jiosh. Kut pi hedai wo e nako mas an hu wo i wah cheopi ch ed am hugkam mat wo kuhgi idam wewaꞌak shoꞌigdag mat uꞌapa hegam wewaꞌak anghil. ");
INSERT INTO oodNT_vpl VALUES ("RV16_1","096_16_1","REV","16","1","1","Kuni wa hema ep kah. K id am s-kaidam neok ab amjed g cheopi ab ha wui idam wewaꞌak anghil ch hab kaij, “Am g wo hihim k wo iawua g s-koꞌok namkidadag an jewed dahm ab ha amjed hegam hohas-hahaꞌa.” ");
INSERT INTO oodNT_vpl VALUES ("RV16_2","096_16_2","REV","16","2","2","Tki g wehpegkam anghil am him k am iawua an dahm g jewed hegai mo wasibch e-hoas-haꞌa ch ed. Kutki g si s-koꞌok ch s-ta ehbidama hihiwdag ha ai hegam mo ab ha ab hab chuꞌig g s-ta Ehbidamakam cheposig ch idam mat i shul ab wui g wepogidaj. ");
INSERT INTO oodNT_vpl VALUES ("RV16_3","096_16_3","REV","16","3","3","Tki amjed g gokkokam anghil am hahawa epai iawua hegai mo wasibch an ge shuhdagi dahm. Tki g shuhdagi hab masma e ehꞌedch mo g muhki ehꞌed. Tki wehs haꞌichu koi am ge shuhdagi ch ed. ");
INSERT INTO oodNT_vpl VALUES ("RV16_4","096_16_4","REV","16","4","4","Tki amjed g waikkokam anghil am epai iawua hegai mo wasibch an aꞌakimel ch ed ch shohshonkam shuhdagi ch ed. Kutki e ehꞌedch g shuhdagi. ");
INSERT INTO oodNT_vpl VALUES ("RV16_5","096_16_5","REV","16","5","5","Kuni kah mo hab kaij ab Jiosh wui hegai anghil mo nuhkud g shuhdagi: “Dap si hekia s-apꞌekam Jiosh ch chum hekid an haꞌichug. K ab d ha-wuikam idam g s-koꞌok namkidadag. ");
INSERT INTO oodNT_vpl VALUES ("RV16_6","096_16_6","REV","16","6","6","Iawua at g ha-ehꞌed g m-hemajkamga ch hegam haꞌichu i m-tashogiddam. Kupt heg hekaj g ehꞌed ab ha mah mat wo ih. Id o wa si e gahgid idam.” ");
INSERT INTO oodNT_vpl VALUES ("RV16_7","096_16_7","REV","16","7","7","Niki amjed hahawa hema ep kah. K id ab neok iagchulidakud amjed ch hab kaij, “T-kownalig Jiosh, dap si s-gewkdagkam. K g m-lodaita si woho ch si s-apꞌe.” ");
INSERT INTO oodNT_vpl VALUES ("RV16_8","096_16_8","REV","16","8","8","Tki amjed g giꞌikkokam anghil am iawua hegai mo wasibch an tash t an. Kut ha mehi g hemajkam g e-s-tonikaj. ");
INSERT INTO oodNT_vpl VALUES ("RV16_9","096_16_9","REV","16","9","9","T eda idam pi gam hu s-ohhod g pi ap e-chegitoi. Jiosh o ha hiwgid mat wo e shoꞌigch. K heg hekaj ab si s-koꞌokam has ahg ch pi ab hu has elid g gewkdaj. ");
INSERT INTO oodNT_vpl VALUES ("RV16_10","096_16_10","REV","16","10","10","Tki amjed g hetaspokam anghil am iawua hegai mo wasibch an dahm g s-ta Ehbidamakam kownal daikud. Kutki g s-chuhugam an gei wehsko s-ta Ehbidamakam kownalitalig ed. Kuki g hemajkam si e kihkꞌishch pi nakogch g s-koꞌok ");
INSERT INTO oodNT_vpl VALUES ("RV16_11","096_16_11","REV","16","11","11","ch si pi kehg neneok ab Jiosh wui heg hekaj e-hihiwdag ch haꞌichu s-koꞌok ch wabshaba pi gam hu s-ohhod g pi ap e-chegitoi. ");
INSERT INTO oodNT_vpl VALUES ("RV16_12","096_16_12","REV","16","12","12","Tki amjed g chuhdpokam anghil am iawua hegai mo wasibch heg eda ge akimel mo hab chehgig Euphrates. Tki gaksh ihda mat ab gahi wo i huhud g kokownal ab siꞌal wecho amjed. ");
INSERT INTO oodNT_vpl VALUES ("RV16_13","096_16_13","REV","16","13","13","Niki hahawa ep neid g waik pi kehg gewpkdag. K idam hab mahs mo g babad ch d jijawul ch ab i wuwha ha-chihchini amjed g Nehbig Hujud ch g s-ta Ehbidamakam ch g s-chu Iattomkam Haꞌichu i Tashogiddam ch hab wua g s-hasig haꞌichu. ");
INSERT INTO oodNT_vpl VALUES ("RV16_14","096_16_14","REV","16","14","14","Idam waik gewpkdag atki am hihi ha wui g kokownal an wehsko jewed dahm mat ab wo i ha hemapai. Kutki idam kokownal wo ha cheggia g Jiosh hemajkamga. ");
INSERT INTO oodNT_vpl VALUES ("RV16_15","096_16_15","REV","16","15","15","(Bo kaij g Jiosh alidag, “Ab g wo ni-kaiham. Bant masma s-aꞌagi wo jiwia mo g s-chu ehskam. T wo s-ap e tahtkkad hegam mat wo s-nenenashanik. T wabshaba hegam mat pi hab wo masmak wo si e elidad hab sha masma mo an wabsh s-dahpkam oiopo.”) ");
INSERT INTO oodNT_vpl VALUES ("RV16_16","096_16_16","REV","16","16","16","Tki amjed hegam waik gewpkdag am ha uꞌapa g kokownal amai mo g Tutuligo hab aꞌaga Armageddon. ");
INSERT INTO oodNT_vpl VALUES ("RV16_17","096_16_17","REV","16","17","17","Tki amjed g wewaꞌakkokam anghil am iawua hegai mo wasibch an hewel ch ed. K ab hema si s-kaidam neok ab amjed hegai kownal daikud mo am da cheopi ch ed hab kaij, “Am at hab e juh.” ");
INSERT INTO oodNT_vpl VALUES ("RV16_18","096_16_18","REV","16","18","18","Tki am si tohonno g wepgi k am si kokp g tataniki. Tki g jewed si s-gewkam uꞌugij. Pi oki hekid hab shaꞌi masma uꞌugij g jewed am i amjed mat an e nahto g oꞌodham. Id oki d si geꞌe jewed uꞌugij mo pi hebai hab shaꞌi masma. ");
INSERT INTO oodNT_vpl VALUES ("RV16_19","096_16_19","REV","16","19","19","Tki hegai geꞌe kihhim waikpa e tahp. Kutki wehsko g kihhim gan hu aꞌai jewed dahm i shul. Jiosh o am wa s-chegitok hegai geꞌe kihhim mo hab e aꞌaga Babylon ch ab mah g s-koꞌok namkidadag. Id at heg wo wepogidask mat ab wo ih g si s-nawmdag nawait nat pi heg hekaj si s-koꞌokam wo e juh. ");
INSERT INTO oodNT_vpl VALUES ("RV16_20","096_16_20","REV","16","20","20","Kutki wehs g siꞌiskod jejewed ch dohdaꞌag wo heb hu hihi. ");
INSERT INTO oodNT_vpl VALUES ("RV16_21","096_16_21","REV","16","21","21","Tki g shaꞌi si geꞌeged chea an wo i shul. Idam oki hehemako am hu i siant s-wehch ch atki ab wo i shul dahm kahchim amjed am ha dahm hegam pi apꞌekam hemajkam. Kutki idam ab wo si pad neneo Jiosh wui. ");
INSERT INTO oodNT_vpl VALUES ("RV17_1","096_17_1","REV","17","1","1","T amjed hegam hema wewaꞌak anghil mo an uhꞌukch g wewaꞌak hohas-hahaꞌa am jiwia ni-wui k hab kaij, “Ab g i hihm k neid ihda geꞌe kihhim mo am miabidch kehk g muꞌi aꞌakimel ch heg wepogidas mo g si pi apꞌekam chehpaꞌawi. Id at wehsko wo maꞌish g jewed g pi apꞌekamkaj. ");
INSERT INTO oodNT_vpl VALUES ("RV17_2","096_17_2","REV","17","2","2","Kokownal wehsko jewed dahm at heg hekaj hab wo juh g pi apꞌekam. T g hemajkam wehsko jewed dahm wo noda hab juhkch g s-tohntom haꞌichu hab masma mamt wo nawkk iꞌok g nawait. Neh, nt am wo m-chehgi mat has masma ab wo bei g s-koꞌok e-namkidadag ihda pi apꞌekam kihhim.” ");
INSERT INTO oodNT_vpl VALUES ("RV17_3","096_17_3","REV","17","3","3","T g Hekia S-apꞌekam Gewkdag ab si i ni-wehmt. Tki g anghil am i ni-bei tohono jewed wui. Ni am g uwi neid. Kuki id an daichug s-wegi s-ta ehbidamakam haꞌichu doakam ab. K id wewaꞌak mohmi ch wehst-mahm aꞌag. K g pi apꞌekam chechgig an oꞌohadag wehsko ab. ");
INSERT INTO oodNT_vpl VALUES ("RV17_4","096_17_4","REV","17","4","4","Ihda uwi o si s-ihbhaimagim ch s-wegima e enigadadch ch g ohlakaj ch s-kehg hohodaikaj e hehosidch. K an nowij ed hab chuꞌig g ohla tahsa ch shuhdags g si s-uam haꞌichu. Id o hab d ahga mo d wabsh tohnto ihda kihhim. ");
INSERT INTO oodNT_vpl VALUES ("RV17_5","096_17_5","REV","17","5","5","Ab koaj ab o oꞌohadag g chehgig. K id s-aꞌagi has d ahga ch hab chuꞌig, “Si Geꞌe Babylon kihhim o hab sha masma mo d ha-jeꞌe g wehs chechpaꞌawi ch totonto id dahm jewed.” ");
INSERT INTO oodNT_vpl VALUES ("RV17_6","096_17_6","REV","17","6","6","Neid ani mat shaꞌi si s-ap e taht ihda uwi mat e koꞌij hegam mat pi dagito g Jesus. Heg o wa wepo mat nawm iꞌok g ha-ehꞌed. Kunt am i neidok wabsh wohoꞌi si has ni-taht. ");
INSERT INTO oodNT_vpl VALUES ("RV17_7","096_17_7","REV","17","7","7","K ab ni-kakke g anghil ch hab kaij, “Shahchu apt ahgk si has e taht. Am ant wo m-ahgi mo has d ahga ihda map s-neidma. ");
INSERT INTO oodNT_vpl VALUES ("RV17_8","096_17_8","REV","17","8","8","Ihda s-ta Ehbidamakam mo wewaꞌak mohmi ch wehst-mahm aꞌag o d chum doakamkahim ch hahawa e muhkid k wabshaba ep wo e chegito k ab wo i wuhsh s-juhk wag t amjed k hahawa ep wo e muhkid. T heg hekaj wo si has i e taht g pi e doꞌibiakam. Idam o g ha-chechgig pi an hu oꞌohadag heg eda oꞌohana mo an g ha-chechgig oꞌohadag g e doꞌibiakam. ");
INSERT INTO oodNT_vpl VALUES ("RV17_9","096_17_9","REV","17","9","9","“K d ha-wuikam g Jiosh hemajkamga mat wo s-amich ihda. Hegam wewaꞌak mohmi o d wewaꞌak kaꞌakwulk. K idam ha dahm daha ihda uwi. Idam mohmi o d ep wewaꞌak kokownal. ");
INSERT INTO oodNT_vpl VALUES ("RV17_10","096_17_10","REV","17","10","10","Hetasp idam at im hu hab i e juh. K hemako d wabsh kia kownal. Kut hemako koi am hu i dahiwua k hekid am wo i dahiwua k pi shaꞌi tash am hu wo dakad. ");
INSERT INTO oodNT_vpl VALUES ("RV17_11","096_17_11","REV","17","11","11","Hegai s-ta Ehbidamakam mat e muhkid at d wo gigiꞌikkokam kownalk. Id o ha wehm chikpan hegam wehpeg wewaꞌak kokownal ch gam hu wo him k wo e muhkid. ");
INSERT INTO oodNT_vpl VALUES ("RV17_12","096_17_12","REV","17","12","12","“Hegam wehst-mahm aꞌag map neid o hab d ahga mat wehst-mahm kokownal ab ep wo i wuwha. Idam at heꞌes ab wo i wehmt hegai s-ta Ehbidamakam ");
INSERT INTO oodNT_vpl VALUES ("RV17_13","096_17_13","REV","17","13","13","k ab wo mah g e-gewkdag no pi wehsijj e wepo masma haꞌichu hab elid. ");
INSERT INTO oodNT_vpl VALUES ("RV17_14","096_17_14","REV","17","14","14","Idam at wo cheggia hegai mo kahwalkaj ab e chehgidch. T oi wa heg wo ha gewito no pi d geꞌe kownal am ha dahm g kokownal. T hegam mo si s-gewkam am oid ihda mo kahwalkaj ab e chehgidch am wehmaj wo ha gewito nat pi ab i ha waid k am i ha chuhcha.” ");
INSERT INTO oodNT_vpl VALUES ("RV17_15","096_17_15","REV","17","15","15","K hab ep kaij g anghil ab ni-wui, “Am ap neid mo ihda uwi am muꞌi ha dahm daha g ge shuhshugi. K id hab d ahga mat g geꞌe pi apꞌekam kihhim am wo dahmkad muꞌi jejewed ch muꞌi nahnko mahs hemajkam. ");
INSERT INTO oodNT_vpl VALUES ("RV17_16","096_17_16","REV","17","16","17","Kut g Jiosh hab wo ha juh hegam wehst-mahm kokownal mat ab wo wechokad g s-ta Ehbidamakam. Kut e wehm wo si s-kehꞌidad hegai geꞌe kihhim mo wepogidas g pi apꞌekam uwi ch wehs haꞌichu wo wohppoꞌi. T heg gam wabsh wo i dahpkad. T idam wo huh g chuhkugaj k wo hugio g meikaj. Neh, bat wa masma am oidk hab wo e juh mo has i kaij g Jiosh. ");
INSERT INTO oodNT_vpl VALUES ("RV17_18","096_17_18","REV","17","18","18","Ihda uwi map neid o d hegai geꞌe kihhim mat s-gewkam an wo ha uꞌukch g kokownal aꞌai jewed dahm” ");
INSERT INTO oodNT_vpl VALUES ("RV18_1","096_18_1","REV","18","1","1","Am i dahm, ni hahawa ep neid g anghil. Tki id ab i hud dahm kahchim t amjed k geꞌe uꞌukch g gewkdag. K ab amjed g tonlig wabsh wehsko tonod an jewed dahm. ");
INSERT INTO oodNT_vpl VALUES ("RV18_2","096_18_2","REV","18","2","2","K am si s-kaidam neok ch hab kaij: “I at gei ihda geꞌe kihhim mo hab masma mo g chehpaꞌawi. Jijawul o ebkiod. Nahnko mahs s-uꞌamakam ch pi aꞌamkam uꞌuwhig o am kih eda. ");
INSERT INTO oodNT_vpl VALUES ("RV18_3","096_18_3","REV","18","3","3","Bat wa masma e padch g kihhim nat pi muꞌi ha padch g hemajkam g pi apꞌekamkaj. Heg o wa wepo mat ha nawkkoich. T am wehmaj ab wo bei g s-koꞌok namkidadag. T g kokownal wehsko hab juh g pi apꞌekam id hekaj kihhim mo g chehpaꞌawi wepogidas. T g s-kakais wehsko jewed dahm baꞌich i s-e kakaisch heg hekaj pi apꞌekam mo am hab e wua.” Neh, bo kaij g anghil. ");
INSERT INTO oodNT_vpl VALUES ("RV18_4","096_18_4","REV","18","4","4","Ni hahawa ep kah mo ab neok g Jiosh dahm kahchim amjed ch hab kaij: “Ab g wo i wuwhaki, ni-hemajkamga. Ab g wo i wuwhaki ab amjed ihda kihhim mo hab sha masma mo g chehpaꞌawi. Pi g am hu wo wehmajk heg eda pi apꞌekam. Pi g ab hu wo wehmaj behꞌi g s-koꞌok namkidadaj. ");
INSERT INTO oodNT_vpl VALUES ("RV18_5","096_18_5","REV","18","5","5","Pi ap chuꞌijigaj o shaꞌi si uhgk sipulkas. Kuni s-chegito g pi ap chuꞌijigaj. ");
INSERT INTO oodNT_vpl VALUES ("RV18_6","096_18_6","REV","18","6","6","S-koꞌokam at hab em-juh. Kumt uhpam s-koꞌokam hab wo juh. Ab g baꞌich wo i nodgid g chuꞌijigaj wui. Heg at wo wa wepodagk mamt am wo i shuhdad g kohbaj heg hekaj iꞌidag mo e dahm baꞌich i s-gewk mat wa has i masma am hab em-juh. ");
INSERT INTO oodNT_vpl VALUES ("RV18_7","096_18_7","REV","18","7","7","Ab g wo mahki g haꞌas shoꞌigdag ch pi ap tahhadkam mo wa heꞌes hejel ab e mahkch g ab si has e-elidadag ch kaisdag. T wo si e shoꞌigch hab masma mo g hejel wiꞌikam uwi k eda hab e elid mo d kownal ch pi hekid wo e shoꞌigch. ");
INSERT INTO oodNT_vpl VALUES ("RV18_8","096_18_8","REV","18","8","8","Kut id hekaj g shoꞌigdaj wehs ab wo i shul dahm wabsh shel i e oidam. K g shoꞌigdaj d s-koꞌok mumkidag ch pi ap tahhadkam ch bihugig Am at wo meitto ihda kihhim. S-gewkdag ani ch wo lodait k s-koꞌokam wo namkid.” Neh, bo kaij g Jiosh. ");
INSERT INTO oodNT_vpl VALUES ("RV18_9","096_18_9","REV","18","9","9","Hegam kokownal mo wehmaj hab junihim g pi apꞌekam at wo si shoanid wehhejed am i neidok mamt mei. ");
INSERT INTO oodNT_vpl VALUES ("RV18_10","096_18_10","REV","18","10","10","Idam o ga hu wabsh mehk gegok no pi s-ehbid mat wo nei g shoꞌigdaj ch hab kaij: “Ih, shoꞌig! Ihda si geꞌe s-gewk kihhim mo e wepogid g Babylon at shaꞌi si s-hohtam ab bei g s-koꞌok e-namkidadag.” ");
INSERT INTO oodNT_vpl VALUES ("RV18_11","096_18_11","REV","18","11","11","K g s-kakais id dahm jewed hab waꞌap si shoani ch pi ap e tahtk wehhejed no pi hahawa pi hedai ha nolawt g ha-gagli. ");
INSERT INTO oodNT_vpl VALUES ("RV18_12","096_18_12","REV","18","12","12","Pi oki hedai ha nolawt g ha-ohlaga ch ha-plahdaga ch s-namkig hohodai ch g s-namkig ha-lohbaga ch g mamskal ch g s-namkig uhs. Nahnko haꞌichu oki hab wua g al-huandi aꞌagkaj ch s-namkig uhs ch kohwli ch wainomi k ch s-namkig hodaikaj. K oi wa pi hedai ha nolawt. ");
INSERT INTO oodNT_vpl VALUES ("RV18_13","096_18_13","REV","18","13","13","Am o chum gagda hegai mo haschu am wehnads g haꞌichu hugi ch nahnko mahs s-ap uhwchu ch nawait ch e koꞌadam a-saidi ch chuꞌi ch pilkani ch haiwani ch kahwal ch kakawyu ch kakalit ch nenehol ch chum hems g oꞌodham dodakag. K pi hedai ha nolawt. ");
INSERT INTO oodNT_vpl VALUES ("RV18_14","096_18_14","REV","18","14","14","K hab kaij idam s-kakais ab wui hegai kihhim: “Wehs hegai map ab si tatchua at huhug. M-kaisdag ch s-m-kehgdag at im hu hab i e juh. Kupt pi dahm ep wo ha edagi.” ");
INSERT INTO oodNT_vpl VALUES ("RV18_15","096_18_15","REV","18","15","15","Hegam mat s-e kakaisch am haꞌichu gagdak atki ga hu wabsh mehk wo gegokk no pi s-ehbid g shoꞌigdaj. Idam at wo si shoanid ch wo pi ap e tahtkkad ");
INSERT INTO oodNT_vpl VALUES ("RV18_16","096_18_16","REV","18","16","16","ch hab wo kaijchid: “Ih, shaꞌi si shoꞌig ihda si geꞌe kihhim mat wa eda ab wo si s-kehg e enigadadch g s-ihbhaimagi ch s-wegi lohbakaj k ab hab wo juhkchid g ohla hehosimhuna ch s-kehg hohodai. ");
INSERT INTO oodNT_vpl VALUES ("RV18_17","096_18_17","REV","18","17","17","T eda shaꞌi si s-hohtam wehs heb hu shul g e-kaisdag.” Wehsijj oki ga hu wabsh mehk gegok hegam mo d ha-geꞌegeꞌejig an wapalko ch ed ch hegam mo an dadhaichug ch hegam mo d pion an wapalko ch ed ch wehs hegam mo ab behe g e-kihdag ab ge shuhdagi t amjed. ");
INSERT INTO oodNT_vpl VALUES ("RV18_18","096_18_18","REV","18","18","18","Am o meihim g kihhim ch g kuhbs am wuhshani. K wehs idam am neid ch si hihnk ch hab kaij, “Pi o hekid hema kihhim hab shaꞌi masma d geꞌe kihhim.” ");
INSERT INTO oodNT_vpl VALUES ("RV18_19","096_18_19","REV","18","19","19","T idam ab hahawa iawua g jewed e-moꞌo ab k si s-kaidam hihnk ch si shoani ch hab kaij: “Shoꞌig, shoꞌig, ihda si geꞌe kihhim. Ihda kihhim o wud mat ia s-e kakaisch hegam mo eꞌedgid g wapalko. Shaꞌi si s-hohtam at wehs haꞌichu heb hu shul ihda kihhim.” Neh, bo kaij idam pi apꞌekam hemajkam. ");
INSERT INTO oodNT_vpl VALUES ("RV18_20","096_18_20","REV","18","20","20","Kut oi wa d wo si geꞌe s-hehgigk an dahm kahchim ch ed mat i gei ihda pi apꞌekam kihhim. Jesus chuhchai ch Jiosh haꞌichu i tashogiddam ch wehs g Jiosh hemajkamga at wo si s-hehgigk. Jiosh at ab wo abch ihda kihhim g chuꞌijig mo has ha juhkchkahim. ");
INSERT INTO oodNT_vpl VALUES ("RV18_21","096_18_21","REV","18","21","21","Kut am hahawa hema i e chehgi g si s-gewk anghil k am hema bei g hodai. Ihda hodai oki haꞌas geꞌej mo g si geꞌe chuꞌikud. T g anghil am daꞌich ge shuhdagi ch ed k hab kaij: “Bat masma am wo si e daꞌich ihda geꞌe kihhim mat pi hekid hedai ep wo neidad. ");
INSERT INTO oodNT_vpl VALUES ("RV18_22","096_18_22","REV","18","22","22","Hegam mumsigo mo ha gew g aꞌalpa ch uhs kukuikud ch kohwli kukuikud at pi hekid am hu ep wo piast amai. Pi at hekid am hu ep wo e chikp g nahnko mahs chikpan amai. Pi amt hekid am hu wo chuꞌad. ");
INSERT INTO oodNT_vpl VALUES ("RV18_23","096_18_23","REV","18","23","23","Pi at hekid am hu ep wo e mehmheid g lalampa. Pi at hekid hedai am hu ep wo e hohont. Hegam mo d s-kakais iia o wa uꞌukch g gewkdag wehsko jewed dahm. K wa ia ge has e wuihim g mamakai ch hekaj ha iattogid g hemajkam an wehs jewed dahm. T eda wehs huhug ihda.” Neh, bo kaij hegai anghil. ");
INSERT INTO oodNT_vpl VALUES ("RV18_24","096_18_24","REV","18","24","24","Kumtki s-koꞌokam wo namkid g kihhim nat pi ia e koꞌij g Jiosh haꞌichu i tashogiddam ch Jiosh hemajkamga. Chum o hems d chuꞌijigaj hegam mat gan hu aꞌai jewed dahm e koꞌij. ");
INSERT INTO oodNT_vpl VALUES ("RV19_1","096_19_1","REV","19","1","1","Nt amjed hahawa haꞌichu kah. K id hab kaidag mo shaꞌi muꞌi hemajkam am neneok an dahm kahchim ch ed ch hab kaij: “Ab ach si has elid g Jiosh. Doꞌibiadag ch ab has elidadag ch gewkdag o ab d amjedkamaj g Jiosh. ");
INSERT INTO oodNT_vpl VALUES ("RV19_2","096_19_2","REV","19","2","2","Do wohokam ch s-apꞌekam g Jiosh lodaita nat pi s-koꞌokam ab namkid ihda si pi apꞌekam chehpaꞌawi mo padchud g jewed heg hekaj e-tohntomdadag. Jiosh at s-koꞌokam ab namkid nat pi ha kokda g piongaj.” ");
INSERT INTO oodNT_vpl VALUES ("RV19_3","096_19_3","REV","19","3","3","K am ep Hihnk ch hab kaij: “Ab ach si has elid g Jiosh. Mei at ihda geꞌe pi apꞌekam kihhim. T g kuhbs ab amjed chum hekid am wo wuhshanid.” ");
INSERT INTO oodNT_vpl VALUES ("RV19_4","096_19_4","REV","19","4","4","K eda an dahm kahchim ch ed daha g Jiosh e-kownal daikud an. T ab wui i tohtonwua hegam gokko gamai giꞌik geꞌeged k ab si has elid ch hab kaij, “Pegih neh, ab ach si has elid g Jiosh.” ");
INSERT INTO oodNT_vpl VALUES ("RV19_5","096_19_5","REV","19","5","5","K ab hahawa hema neok miajed g Jiosh kownal daikud ch hab kaij: “Ab g wo si has i elid g Jiosh ch ab s-wohog elid ahpim piongaj ch ahpim wehs hemajkam mam haꞌi d s-has hahaꞌichu ch haꞌi pi d has hahaꞌichu.” ");
INSERT INTO oodNT_vpl VALUES ("RV19_6","096_19_6","REV","19","6","6","Ni hahawa ep kah muꞌi hemajkam. K g ha-neꞌoki hab kaidag mo g s-gewk shuhdagi an med ch hab kaidag mat g tataniki ab si s-kaidam kop. Ha ani kah mo hab kaij: “Ab ach ihm g Jiosh no pi d si uhgk t-kownalig ch uꞌukch g gewkdag am wehs hemajkam ha dahm. ");
INSERT INTO oodNT_vpl VALUES ("RV19_7","096_19_7","REV","19","7","7","Ab att wo si i s-hehgigk ch wo s-ap t-tahtkkad ch ab wo si has i el g gewkdaj. E at ai mat ab wo i ha hemapai g e-hemajkamga hegai mo kahwalkaj ab e chehgidch. T heg wo wa wepodagk mo g si geꞌe hohnta. T g hemajkamgaj ab si e nahto wehhejed ");
INSERT INTO oodNT_vpl VALUES ("RV19_8","096_19_8","REV","19","8","8","hab sha masma mat g wo kuntam ab si s-tohama wo e enigadad. Ihda lohba o wepogidas g s-apꞌekam haꞌichu hab ha-juni.” ");
INSERT INTO oodNT_vpl VALUES ("RV19_9","096_19_9","REV","19","9","9","K hab kaij g anghil ab ni-wui, “An g oꞌohan ihda: Ab at wo i ha hemapai g e-hemajkamga hegai mo kahwalkaj ab e chehgidch. Kut wo si s-hehgigk hab masma mamt wo si s-hehgigk am ha-gegosig ed g wo ha hohntam.” K hab ep kaij g anghil, “Id o d si s-wohokam Jiosh neꞌoki.” ");
INSERT INTO oodNT_vpl VALUES ("RV19_10","096_19_10","REV","19","10","10","Kunt am hahawa si i gei wecho k ab si has i el. K wabshaba hab kaij ab ni-wui, “Pi g hab masma ab si has ni-elid mani d Jiosh. Ab g si ihm g Jiosh. Dani wabsh piongaj hab masma mam ahpim mam ab s-wohochud hegai wohokam mat g Jesus am i em-tashogi.” Neh, bo kaij g anghil. K ihda wohokam d hegai mo ab amjed an uꞌukch g e-amichudadag g Jiosh haꞌichu i tashogiddam. ");
INSERT INTO oodNT_vpl VALUES ("RV19_11","096_19_11","REV","19","11","11","Nt hahawa ep nei g dahm kahchim. T i e kuhpiꞌo. K am hab chuꞌig g s-toa kawyu. K an ab da hegai mam hab aꞌaga Wohokam. Heg o d hegai mo am s-ap ha lodait ch s-ap hab wua g cheggiadag. ");
INSERT INTO oodNT_vpl VALUES ("RV19_12","096_19_12","REV","19","12","12","Wuhpuij o hab masma s-mahs mo ab mehmheihim. K muꞌi gigiko an hab chuhchuꞌig moꞌoj an. An o hema oꞌohadag g chehgig ab ab. K heg waꞌi hejel s-mahch mo haschu wud. ");
INSERT INTO oodNT_vpl VALUES ("RV19_13","096_19_13","REV","19","13","13","K g lihwaj d wabsh i ehꞌed. Kum hab aꞌaga Jiosh Neꞌoki no pi g Jiosh am gahi wuhshanim neok ab t-wui. ");
INSERT INTO oodNT_vpl VALUES ("RV19_14","096_19_14","REV","19","14","14","T g muꞌi anghil am i oi hab masma mo g shondal k g s-tohta kakawyu ha chehchejch ch s-tohtam e eꞌenigadadch. ");
INSERT INTO oodNT_vpl VALUES ("RV19_15","096_19_15","REV","19","15","15","Is-pahyo o ab i wuhshanis chinij amjed hegai Jiosh Neꞌoki. T id heg hekaj wo ha gewito g jejewed k am hahawa s-gewkam wo i ha wanim g wainomi usagakaj k s-koꞌokam wo ha namkid hegam mo bagachud g Jiosh. Id at heg wo wa wepodagk mamt g uhdwis wo kehiwia. ");
INSERT INTO oodNT_vpl VALUES ("RV19_16","096_19_16","REV","19","16","16","Ab lihwaj ab ch an kahioj an o id chehgig an oꞌohadag ‘Si Geꞌe Kownal am Wehs ha Dahm g Kokownal.’ ");
INSERT INTO oodNT_vpl VALUES ("RV19_17","096_19_17","REV","19","17","17","Ni hahawa hema ep neid g anghil. Id o am kehk tash ch ed. K eda g uꞌuwhig an nenꞌe hewel ch ed. K id ab ha wui si s-kaidam neok ch hab kaij, “Am g wo hihim k am wo i e hemapai mat g Jiosh am hab wo em-juni g si geꞌe gegosig. ");
INSERT INTO oodNT_vpl VALUES ("RV19_18","096_19_18","REV","19","18","18","T wo em-gegos g pi ap hemajkam ha-chuhkugkaj. Kumt chum hems wo huh g ha-chuhkug g kokownal ch shondal ha-geꞌegeꞌejig ch s-has hahaꞌichu ch ep wo huh g ha-chuhkug g kakawyu ch hegam mo ha chehchejch ch hegam mo d nenehol.” ");
INSERT INTO oodNT_vpl VALUES ("RV19_19","096_19_19","REV","19","19","19","Ni hahawa ep neid hegai s-ta Ehbidamakam mat wa heki hu in i wuhsh. Wehs g kokownal an jewed dahm at am i ha hemapai g e-shondalig k am i wehmt g s-ta Ehbidamakam mat wo cheggia hegai mo g s-toa kawyu cheshaj. Kut id g shondaligaj i wehmt. ");
INSERT INTO oodNT_vpl VALUES ("RV19_20","096_19_20","REV","19","20","20","Kumt bei hegai s-ta Ehbidamakam ch heg ehp s-chu Iattomkam Haꞌichu i Tashogiddam. Do ihda mo wa ha iattogid g s-hasig haꞌichukaj hegam mo ab hab juhkch g s-ta Ehbidamakam cheposig ch hegam mat ab i shul wui g wepogidaj. Kumt ha ui hegam gohk k wabsh doakk am ha nehnich heg eda kahchki mo chum hekid meihim. ");
INSERT INTO oodNT_vpl VALUES ("RV19_21","096_19_21","REV","19","21","21","Hegai mo wa g s-toa kawyu cheshaj at ha kokda g ha-shondalig heg hekaj is-pahyo mo wa kamshch ab e-chini ed. Kut g uꞌuwhig am huh g ha-chuhkug k si s-kokwod. ");
INSERT INTO oodNT_vpl VALUES ("RV20_1","096_20_1","REV","20","1","1","Ni amjed hahawa hema ep neid g anghil. T id ab i hud dahm kahchim amjed k an uꞌukch g yahwi id wehhejed s-juhk wag ch an uꞌukch g chew e hukshchim wainomi. ");
INSERT INTO oodNT_vpl VALUES ("RV20_2","096_20_2","REV","20","2","2","K am daha g Nehbig Hujud ch d ge Jiawul ch hab chehgig Satan. Tki g anghil an si wulshp ");
INSERT INTO oodNT_vpl VALUES ("RV20_3","096_20_3","REV","20","3","3","k am daꞌich heg eda s-juhk wag k ab si yahwidad k ab ep si bidsh. T hab pi ab hu ep wo i wuhshani k pi ep wo ha iattogi g hemajkam am hugkam mat wo e ai g hemako mihl aꞌahidag. Id at i dahm am hi wa ep wo shaꞌi e dagito pi shaꞌi tash. ");
INSERT INTO oodNT_vpl VALUES ("RV20_4","096_20_4","REV","20","4","4","Kuni hahawa ep neid g kokownal dadaikud ch hegam mo an dadha. Idam amtki ab ha mah g gewkdag mat d wo uꞌusagakamk. Am ani ep ha neid hegam mat e koꞌij no pi am ahgachug hegai Jiosh haꞌichu ahga mo g Jesus am ha tashogid. Idam at pi ab hu shaꞌi has i el g s-ta Ehbidamakam niꞌis g cheposigajkaj ab hu e chechpos e-koka an o e-nohnhoi an. Jiosh at ab ha mah g apꞌedag mat ab wo i wuwha muhkig amjed k am wo i ha wanimedad g hemajkam wehmaj g Christ hemako mihl aꞌahid ab. ");
INSERT INTO oodNT_vpl VALUES ("RV20_5","096_20_5","REV","20","5","6","Hegam mat wehpeg ab wo i wuwha muhkig amjed at wo si s-hehgigk ch wo si s-ap e tahtkkad ch pi am hu gahi ep wo wuwha g muhkig. Jiosh at hab wo ha juh mat d wo papalk ch d wo piongajk g alidag. Kut heg wehm am wo i ha wanim g hemajkam hemako mihl aꞌahid ab. (5) T wabshaba pi koi ab hu uhpam wo i e chechegito hegam mo pi mahch g Jiosh am hugkam mat wo huhug g hemako mihl aꞌahidag. ");
INSERT INTO oodNT_vpl VALUES ("RV20_7","096_20_7","REV","20","7","7","Am i dahm g hemako mihl aꞌahidag, mtki ab wo i wuhshad g ge Jiawul amjed mam am kuhpch. ");
INSERT INTO oodNT_vpl VALUES ("RV20_8","096_20_8","REV","20","8","8","Kutki am wo him k am ep wo ha iattogi g hemajkam an wehsko jewed dahm. Idam hemajkam at haꞌi hab wo e aꞌagad Gog Oꞌodham ch haꞌi hab wo e aꞌagad Magog Oꞌodham. Kut g Jiawul am wo i ha hemapai mat hab wo juh g cheggiadag. Kutki hab sha masma wo muꞌijk mo g oꞌod an shuhdagi bahsho ");
INSERT INTO oodNT_vpl VALUES ("RV20_9","096_20_9","REV","20","9","9","ch am wehskojed wo i e hemapad k an wo e keshwua ha wehgaj hegam mo d Jiosh hemajkamga ch am kih Jerusalem ch ed. T oi wa g mehi ab wo i hud dahm kahchim t amjed k wo ha hugio. ");
INSERT INTO oodNT_vpl VALUES ("RV20_10","096_20_10","REV","20","10","10","Mt amjed g ge Jiawul am daꞌich heg eda kahchki mo chum hekid meihim. Do ihda mei kahchki mamt am eda heki hu ha nehnich g s-ta Ehbidamakam ch s-chu Iattomkam Haꞌichu i Tashogiddam. Idam atki ab wo nako g s-koꞌok tash oidam ch chuhug oidam am i amjed ch chum hekid. ");
INSERT INTO oodNT_vpl VALUES ("RV20_11","096_20_11","REV","20","11","11","Ni hahawa ep neid mo g si geꞌe s-toa kownal daikud am kehk. K ab daha g Jiosh. T g jewed ch dahm kahchim heb hu wohp ab amjed k pi hekid ep shaꞌi e neid. ");
INSERT INTO oodNT_vpl VALUES ("RV20_12","096_20_12","REV","20","12","12","Kuni ha neid hegam mo d koꞌi ch d nahnko i mahs hemajkam. Idam o am gegok wui g kownal daikud. Kut i e kuhkpiꞌo hegam oꞌohana mo an oꞌohadag g pi ap ha-chuꞌijig. T am ep i e kuhpiꞌo hegai oꞌohana mo am eda oꞌohadag g e doꞌibiakam ha-chechgig. T g Jiosh ha lodai g koꞌi. ");
INSERT INTO oodNT_vpl VALUES ("RV20_13","096_20_13","REV","20","13","13","Wehsijj at i wuwha ab ge shuhdagi t amjed ch ab hihaꞌini t amjed an wehsko jewed dahm. T g Jiosh ha lodai heg hekaj mo haschu i pi ap has junihim. ");
INSERT INTO oodNT_vpl VALUES ("RV20_14","096_20_14","REV","20","14","15","Pi o an hu oꞌohanas g ha-chechgig heg eda oꞌohana mo an oꞌohanas g e doꞌibiakam ha-chechgig. Kumt hekaj am ha shul heg eda kahchki mo meihim. Id at hab wo masmak mo g gokkokam muhkig. T g Jiosh am wo hugio g muhkig k am ep wo hugio amai mo am haꞌichug g koꞌi. ");
INSERT INTO oodNT_vpl VALUES ("RV21_1","096_21_1","REV","21","1","1","Ni hahawa ep neid g si wechij dahm kahchim ch si wechij jewed. Hegai wehpeg dahm kahchim ch wehpeg jewed at wa heb hu hihi. T g ge shuhdagi am wabsh i huhug. ");
INSERT INTO oodNT_vpl VALUES ("RV21_2","096_21_2","REV","21","2","2","K ab i hudunihim g si Hekia S-apꞌekam Kihhim dahm kahchim t amjed. Id atki g Jiosh nahto. K hab e aꞌaga Wechij Jerusalem ch si e nahtokch am wehhejed g Jiosh alidag hab sha masma mat g wo kuntam wo si e nahtokch mat wo nam g wo e-kunta. ");
INSERT INTO oodNT_vpl VALUES ("RV21_3","096_21_3","REV","21","3","3","Ab o daha g Jiosh e-kownal daikud ab. Kuni kah mo hab kaij, “Idani at g ni-kihdag ia i hud ha wui g hemajkam. Am ant ha wehm wo kihkad. Kut d wo ni-hemajkamgak. Am ant wo ha wehmajk ch d wo ha-Jioshgak ");
INSERT INTO oodNT_vpl VALUES ("RV21_4","096_21_4","REV","21","4","4","ch ab wo i dagiꞌo g ha-ohꞌog ab ha-wuhpui ab. Pi at hedai haha wo muh o pi ap wo e tahtkkad o wo shoakad o wo tahtkkad g s-koꞌok. Im at hu hab i e juh g hekiukam.” ");
INSERT INTO oodNT_vpl VALUES ("RV21_5","096_21_5","REV","21","5","5","Neh, bo kaij g Jiosh ch amjed hab ep kaij, “Idani ant am hahawa si wechij nahto wehs haꞌichu,” ch hab ep kaij ab ni-wui, “An g oꞌohan ihda wohokam mani m-ahgid. Wehs hemajkam at ab wo chum s-wohoch,” ");
INSERT INTO oodNT_vpl VALUES ("RV21_6","096_21_6","REV","21","6","6","K hab ep kaij, “E at nahto wehs haꞌichu. Ahni ani d alpha ch d omega. Id o hab d ahga mani si wehpeg ia haꞌichug ch si ha oidch ia wabsh wo kia haꞌichugk. Nt wo ha mah g pi ha huhugedam doakag hegam matp hedai wo tatchua hab masma mamt wo ha wasibi g tonkkoi g shuhdagi. ");
INSERT INTO oodNT_vpl VALUES ("RV21_7","096_21_7","REV","21","7","7","Ab ant ni-wui wo i ha gawulkai mat d wo ni-aꞌaligak hegam mat hedai i gewito g pi apꞌekam. ");
INSERT INTO oodNT_vpl VALUES ("RV21_8","096_21_8","REV","21","8","8","T wabshaba wo e nehnich mei kahchki ch ed g s-chu ehbidkam ch pi wohochuddam ch hegam mo loligog ch chum e uꞌuwichud o chum e chechojchud ch ha muꞌadkam ch totonto ch s-chu hihoinkam ch s-chu iꞌattomkam ch hegam mo wabsh g oꞌodham nahtoi ha jijoshchud. Hegai mei kahchki o d gokkokam muhkig.” ");
INSERT INTO oodNT_vpl VALUES ("RV21_9","096_21_9","REV","21","9","9","Hema hegam wewaꞌak anghil mat am uꞌapa g si oidchkam shoꞌigdag at am jiwia ni-wui k hab kaij, “Ab g i hihm. Nt am wo m-chehgi hegam mo d hohnigaj hegai mo kahwalkaj ab e chehgidch.” ");
INSERT INTO oodNT_vpl VALUES ("RV21_10","096_21_10","REV","21","10","10","T g Hekia S-apꞌekam Gewkdag ab si i ni-wehmt. T g anghil am i ni-be k am ni-uꞌapa si uhgk doꞌag dahm k ab i ni-chehgi hegai hekia s-apꞌekam kihhim mo d Wechij Jerusalem. Id o ab hudunihim dahm kahchim t amjed ch d Jiosh nahtoi ");
INSERT INTO oodNT_vpl VALUES ("RV21_11","096_21_11","REV","21","11","11","ch si tonod g Jiosh tonligkaj hab masma mo hegai si s-kehg gai tondam hodai mo hab e aꞌaga jasper. ");
INSERT INTO oodNT_vpl VALUES ("RV21_12","096_21_12","REV","21","12","12","An kihhim wehgaj o hab chuꞌig g uhgk kolhai. K id eda hab chuꞌig g gamai gohk kihkijeg. K g gamai gohk anghil ab ha nuhkud g kihkijeg. An o kihkijeg t an hab chuꞌig g ha-chechgig hegam gamai gohk dakam Tutuligo hemajkam. ");
INSERT INTO oodNT_vpl VALUES ("RV21_13","096_21_13","REV","21","13","13","Waik kihkijeg o hab chuꞌig an siꞌalig tahgio ch waik an juhpin tahgio ch waik an wakolim tahgio ch waik an hudunig tahgio. ");
INSERT INTO oodNT_vpl VALUES ("RV21_14","096_21_14","REV","21","14","14","K ihda kihhim kolhaidag o an hab junis gamai gohk hohodai dahm. K idam ha ab an oꞌohadag g ha-chechgig hegam gamai gohk chuhchaij hegai mo kahwalkaj ab e chehgidch. ");
INSERT INTO oodNT_vpl VALUES ("RV21_15","096_21_15","REV","21","15","15","Hegai anghil mo ab ni-wui neok o g ohla kuintakud uhs an uꞌukch mat hekaj wo kuint g kihhim ch g kolhaidaj ch g kihkijeg. ");
INSERT INTO oodNT_vpl VALUES ("RV21_16","096_21_16","REV","21","16","16","K ihda kihhim si s-ap s-chuhchpul ch haꞌas uhgk ch haꞌas chewaj mo heꞌes i s-tadani. T g anghil am kuint. K d mihl hetasp siant (1500) mihya. ");
INSERT INTO oodNT_vpl VALUES ("RV21_17","096_21_17","REV","21","17","17","T g anghil am ep kuint g kolhaidag. K d gohk siant gamai chuhdp (216) tad uhgk. ");
INSERT INTO oodNT_vpl VALUES ("RV21_18","096_21_18","REV","21","18","18","K hegai kolhai heg hekaj hab junis hodai mo hab e aꞌaga jasper. K g kihhim d wabsh gai tondam ohla. ");
INSERT INTO oodNT_vpl VALUES ("RV21_19","096_21_19","REV","21","19","19","K g shondaj id hekaj hab junis nahnko mahs si s-kehg hohodai. Wehpeg shondaj o d hegai hodai mo hab e aꞌaga jasper. K g gokkokam d hegai mo hab e aꞌaga sapphire. K g waikkokam d hegai mo hab e aꞌaga agate. K g giꞌikkokam d hegai mo hab e aꞌaga emerald. ");
INSERT INTO oodNT_vpl VALUES ("RV21_20","096_21_20","REV","21","20","20","K g hetaspokam d hegai mo hab e aꞌaga onyx. K g chuhdpokam d hegai mo hab e aꞌaga carnelian. K g wewaꞌakkokam s-oam ch d hegai mo hab e aꞌaga quartz. K g gigiꞌikkokam d hegai mo ab e aꞌaga beryl. K g humuktokam d hegai mo hab e aꞌaga topaz. K g wehst-mahmhokam d hegai mo hab e aꞌaga chalcedony. K g gamai hemako d hegai mo hab e aꞌaga turquoise. K g gamai gokkokam d hegai mo hab e aꞌaga amedyst. ");
INSERT INTO oodNT_vpl VALUES ("RV21_21","096_21_21","REV","21","21","21","K g gamai gohk kihkijeg d hegai hodai mo hab e aꞌaga pearl. Wehsijj hegam kihkijeg o hab junis ab hehemako pearl amjed. K g kahya am kihhim ch ed d wabsh ohla ch am wabsh gai tonod hab masma mo g mi-lihda. ");
INSERT INTO oodNT_vpl VALUES ("RV21_22","096_21_22","REV","21","22","22","Pi ani shaꞌi hema neid g cheopi. Wehs g kihhim o d wabsh ge cheopi no pi an eda kihdag g Jiosh ch hegai mo kahwalkaj ab e chehgidch. ");
INSERT INTO oodNT_vpl VALUES ("RV21_23","096_21_23","REV","21","23","23","Pi o an hu haꞌichug g tash ch mashad. Jiosh o an wehsko tonlidch g kihhim heg wehm mo kahwalkaj ab e chehgidch g si geꞌe e-gewkdagkaj. ");
INSERT INTO oodNT_vpl VALUES ("RV21_24","096_21_24","REV","21","24","24","Hemajkam am jewed dahm at s-ap am wo hihimad id hekaj tonlig. T g kokownal am wo uꞌapa g e-kakaisdag. ");
INSERT INTO oodNT_vpl VALUES ("RV21_25","096_21_25","REV","21","25","25","T g kihkijeg chum hekid ab wabsh wo kuhkpiꞌokask. Pi at hekid wo s-chuchkagad. T heg hekaj pi ab hu wo i e kuhkp g kihkijeg. ");
INSERT INTO oodNT_vpl VALUES ("RV21_26","096_21_26","REV","21","26","26","Si s-has hahaꞌichu am wehs jejewed ch ed at am wo uꞌapa g e-kakaisdag. ");
INSERT INTO oodNT_vpl VALUES ("RV21_27","096_21_27","REV","21","27","27","T wabshaba pi am hu wo hiwgidask g s-uam haꞌichu. T pi ab hu wo i wahp g s-chu iꞌattomkam ch hegam mo hab junihim g s-ta edam haꞌichu. Hegam at am wo waꞌi wahpkad heg eda kihhim mo g ha-chechgig an oꞌohadag heg eda mo g e doꞌibiakam ha-chechgig an oꞌohadag. Id o d oꞌohanaj hegai mo kahwalkaj ab e chehgidch. ");
INSERT INTO oodNT_vpl VALUES ("RV22_1","096_22_1","REV","22","1","1","T am hahawa ni-chehgi g akimel hegai anghil. K id ab daꞌiwuni heg amjed kownal daikud mo g Jiosh an daha heg wehm mo kahwalkaj ab e chehgidch. K hab d ahga ihda mo g Jiosh ab t-mahkch g pi ha huhugedam doakag. Shuhdagi o si tohonnod hab masma mo g tondam hodai ");
INSERT INTO oodNT_vpl VALUES ("RV22_2","096_22_2","REV","22","2","2","ch an si eda med g kahya. K g doakag uhs ge aꞌaijed shohshon ch an aꞌai kehk ihda akimel ch an babhe hemho wehs mashad ab. K g hahhagaj d ha-kulaniga g nahnko mahs hemajkam wehsko jewed dahm. ");
INSERT INTO oodNT_vpl VALUES ("RV22_3","096_22_3","REV","22","3","3","K pi an hu haꞌichug hegai mo pi hohhoꞌidachud g Jiosh. Am at wo haꞌichugk g Jiosh kownal daikud. Kut an wo dakad hegai mo kahwalkaj ab e chehgidch. T g piongaj ab wo si has elidad ");
INSERT INTO oodNT_vpl VALUES ("RV22_4","096_22_4","REV","22","4","4","ch wo neidad g wuhioshaj. T g chehgigaj an wo oꞌohadagk ha-koka ab. ");
INSERT INTO oodNT_vpl VALUES ("RV22_5","096_22_5","REV","22","5","5","Pi at dahm ep wo s-chuhugamk nat pi g tonlig aꞌai wo wuhshanid ab amjed g Jiosh. Kut pi an hu wo haꞌichugk g tash. T pi wo e tatchuad g lalampa. T g Jiosh hemajkamga am d wo kokownalk chum hekid. ");
INSERT INTO oodNT_vpl VALUES ("RV22_6","096_22_6","REV","22","6","6","K hab hahawa ep kaij g anghil ab ni-wui, “Idam haꞌichu ahga o woho. Kut wehsijj ab wo chum s-wohoch. Jiosh o wa ab ha mahkch g haꞌichu i e-tashogiddam g Hekia S-apꞌekam Gewkdag mat am wo haꞌichu ha chehgi ch am ep ni-chehani mant am wo em-chehgi hegai mat haschu has wo e juh s-hohtam.” Neh, bo kaij g anghil. ");
INSERT INTO oodNT_vpl VALUES ("RV22_7","096_22_7","REV","22","7","7","K g Jesus hab kaij, “Ab g wo i ni-kaiham. S-hohtam ant wo jiwia. Jiosh at wo wa s-ha hoꞌigeꞌel hegam mat ab wo s-wohog el wehs ihda gam hu baꞌich haꞌichu ahga mo in oꞌohanas.” Neh, bo kaij. ");
INSERT INTO oodNT_vpl VALUES ("RV22_8","096_22_8","REV","22","8","8","Kuni ahni John wehs kah ch wehs neid ihda mani in oꞌohan id eda oꞌohana. Am o wa kehk hegai anghil mo ab ni-wui neok. Nt ab i gei wecho k ab chum si has elid am i neidok k kaiok ihda wehs. ");
INSERT INTO oodNT_vpl VALUES ("RV22_9","096_22_9","REV","22","9","9","K wabshaba hab kaij ab ni-wui, “Pi g am hab e juhni. Dani wabsh em-wehm pion ahpim Jiosh haꞌichu i tashogiddam ch wehs hegam mo ab s-wohog elid mo haschu an oꞌohadag id eda oꞌohana. Ab g has i elid g Jiosh.” ");
INSERT INTO oodNT_vpl VALUES ("RV22_10","096_22_10","REV","22","10","10","K hab ep kaij ab ni-wui, “E o aihim mat wehs am hab wo e juh ihda map neid ch kah ch an oꞌohan. Pi g am ehsto. ");
INSERT INTO oodNT_vpl VALUES ("RV22_11","096_22_11","REV","22","11","11","“Pi at hedai wo shaꞌi e nako mas am gawul wo e juh mat hekid wo e ai ihda. Hegam mo d p apꞌekam at d wabsh wo pi apꞌekamk. T hegam mo d s-apꞌekam am hab wabsh wo i chuꞌigkad ch am hab wo wa junihid g s-apꞌekam.” ");
INSERT INTO oodNT_vpl VALUES ("RV22_12","096_22_12","REV","22","12","12","K g Jesus hab kaij, “Ab g wo ni-kaiham. S-hohtam ant wo jiwia k wo uꞌad g ni-mahkigdag mant ab wo i ha mahkhi haꞌas mat hedai heꞌes haꞌichu hab i juh. ");
INSERT INTO oodNT_vpl VALUES ("RV22_13","096_22_13","REV","22","13","13","Ahni ani d alpha ch d omega. Id o hab d ahga ‘si wehpegkam ch si oidchkam’ ch hab d ep ahga ‘i shonkam ch i kuhgkam.’ ” ");
INSERT INTO oodNT_vpl VALUES ("RV22_14","096_22_14","REV","22","14","14","Neh, no hig pi woho mat wo si s-ap e tahtkk ch pi wo si e el hegai mat g wehschugaj s-kehg wo wakonask, Pegih, mt hab wa masma wo si s-ap e tahtkk matp gam hu hab wo i e juh g pi ap em-chuꞌijig. Jiosh at ab wo em-mah g apꞌedag mamt ab wo koꞌad g bahidaj hegai doakag uhs ch ab wo i wahp kolhai kihjeg t ab heg eda Wechij Jerusalem. Kumt wo si s-hehgigk. ");
INSERT INTO oodNT_vpl VALUES ("RV22_15","096_22_15","REV","22","15","15","K wabshaba am jeg ed hab chuꞌig hegam mo s-uam haꞌichu hab wua ch hegam mo hab wua g hihoina ch s-totontomkam ch ha muꞌakam ch hegam mo jijoshchud g hemajkam haꞌichu ha-nahtoi ch hegam mo s-hohhoꞌid g haꞌichu iattogi ch haꞌichu ha iattogid. ");
INSERT INTO oodNT_vpl VALUES ("RV22_16","096_22_16","REV","22","16","16","K hab kaij g Jesus, “Ahni ant am cheha g ni-anghiliga mat am wo em-ahgi ihda wehs ahpim mam am kawod e nanmek ch ab has ni-elid. Ahni ani d Davidbad amjedkam ch wepo masma mo g si s-mahs siꞌalig huꞌu.” ");
INSERT INTO oodNT_vpl VALUES ("RV22_17","096_22_17","REV","22","17","17","Hekia S-apꞌekam Gewkdag o ab i ha waid g hemajkam am gai ha wuhshanim hegam mo ab si has elid g Jesus Christ, Idam o hab kaij, “Ab g wo behꞌi g pi ha huhugedam doakag.” Kut wehsijj hegam mat ab wo kah ihda at hab waꞌap wo chei, “Ab g wo behꞌi g pi ha huhugedam doakag.” Pegih, ab g wo behꞌi wehsijj ahpim mam hedai i tatchua. Bo wa masma am em-wehhejed mo g shonkam shuhdagi am ha wehhejed g tonkkoi. ");
INSERT INTO oodNT_vpl VALUES ("RV22_18","096_22_18","REV","22","18","18","S-e g wo nenꞌoidk ahpim mamt ab wo i kah mamt pi am hu gawul wo juh ihda gam hu baꞌich haꞌichu ahga mo in hab chuꞌig id eda oꞌohana. Muꞌi o haꞌichu in oꞌohadag g shoꞌigdag. Kut id ab wo i wehnad g Jiosh g s-koꞌok em-namkidadag mamtp ab haꞌichu wo i wehnad hegai mo in oꞌohadag. ");
INSERT INTO oodNT_vpl VALUES ("RV22_19","096_22_19","REV","22","19","19","K in oꞌohadag mach apꞌedag matt am wo i wahp Si Hekia S-apꞌekam Kihhim ed k wo huh g bahidag hegai uhs mo ab t-chehgidch g pi ha huhugedam doakag. T wabshaba g Jiosh gm hu hab wo i juh g em-apꞌedag mamtp ahpim haꞌichu gam hu hab wo i juh id amjed oꞌohana. ");
INSERT INTO oodNT_vpl VALUES ("RV22_20","096_22_20","REV","22","20","20","Hegai mo am s-mahch ch ahg wehs ihda o hab kaij, “Woho o wa. S-hohtam ant ab wo i hih.” Pegih oi g. Ab g i hihm, t-kownalig Jesus. ");
INSERT INTO oodNT_vpl VALUES ("RV22_21","096_22_21","REV","22","21","21","T wo wa s-em-hoꞌigeꞌel g t-kownalig Jesus k am wo em-wehmajk.");
ALTER TABLE oodNT_vpl ADD FULLTEXT(verseText);
UNLOCK TABLES;
